
Det  hår  år  en  digital  kopia  av  en  bok  som  har  bevarats  i generationer  på  bibliotekens  hyllor  innan  Google  omsorgsfullt  skannade  in 
den.  Det  år  en  del  av  ett  projekt  for  att  gora  all  vårldens  bocker  mojliga  att  upptåcka  på  nåtet. 

Den  har  overlevt  så  långe  att  upphovsråtten  har  utgått  och  boken  har  blivit  allmån  egendom.  En  bok  i allmån  egendom  år  en  bok 
som  aldrig  har  varit  belagd  med  upphovsrått  eller  vårs  skyddstid  har  lopt  ut.  Huruvida  en  bok  har  blivit  allmån  egendom  eller  inte 
varierar  från  land  till  land.  Sådana  bocker  år  portar  till  det  forflutna  och  representerar  ett  overflod  av  historia,  kultur  och  kunskap 
som  många  gånger  år  svårt  att  upptåcka. 

Markeringar,  noteringar  och  andra  marginalanteckningar  i den  ursprungliga  boken  finns  med  i filen.  Det  år  en  påminnelse  om  bokens 
långa  fård  från  forlaget  till  ett  bibliotek  och  slutligen  till  dig. 

Rikt linjer  for  anvåndning 

Google  år  stolt  over  att  digitalisera  bocker  som  har  blivit  allmån  egendom  i samarbete  med  bibliotek  och  gora  dem  tillgångliga  for 
alla.  Dessa  bocker  tillhor  månskligheten,  och  vi  forvaltar  bara  kulturarvet.  Men  det  hår  arbetet  kostar  mycket  pengar,  så  for  att  vi 
ska  kunna  fortsåtta  att  tillhandahålla  denna  resurs,  har  vi  vidtagit  åtgårder  for  att  forhindra  kommersiella  foretags  missbruk.  Vi  har 
bland  annat  infort  tekniska  inskrånkningar  for  automatiserade  frågor. 

Vi  ber  dig  åven  att: 

• Endast  anvånda  filerna  utan  ekonomisk  vinning  i åtanke 

Vi  har  tagit  fram  Google  boksokning  for  att  det  ska  anvåndas  av  enskilda  personer,  och  vi  vill  att  du  anvånder  dessa  filer  for 
enskilt,  ideellt  bruk. 

• Avstå  från  automatiska  frågor 

Skicka  inte  automatiska  frågor  av  något  slag  till  Googles  system.  Om  du  forskar  i maskinoversåttning,  textigenkånning  eller  andra 
områden  dår  det  år  intressant  att  få  tillgång  till  stora  mångder  text,  ta  då  kontakt  med  oss.  Vi  ser  gårna  att  material  som  år 
allmån  egendom  an  vånds  for  dessa  syften  och  kan  kanske  hjålpa  till  om  du  har  ytterligare  behov. 

• Bibehålla  upphovsmårket 

Googles  "vattenståmpel"  som  finns  i varje  fil  år  nddvåndig  for  att  informera  allmånheten  om  det  hår  projekt  et  och  att  hjålpa 
dem  att  hitta  ytterligare  material  på  Google  boksdkning.  Ta  inte  bort  den. 

• Håll  dig  på  rått  sida  om  lagen 

Oavsett  vad  du  gor  ska  du  komma  ihåg  att  du  bår  ansvaret  for  att  se  till  att  det  du  gor  år  lagligt.  Forutsått  inte  att  en  bok  har 
blivit  allmån  egendom  i andra  lånder  bara  for  att  vi  tror  att  den  har  blivit  det  for  låsare  i USA.  Huruvida  en  bok  skyddas  av 
upphovsrått  skiljer  sig  åt  från  land  till  land,  och  vi  kan  inte  ge  dig  några  råd  om  det  år  tillåtet  att  anvånda  en  viss  bok  på  ett 
sårskilt  sått.  Forutsått  inte  att  en  bok  går  att  anvånda  på  vilket  sått  som  helst  var  som  helst  i vårlden  bara  for  att  den  dyker 
upp  i Google  boksokning.  Skadest  åndet  f5r  upphovsråttsbrott  kan  vara  mycket  hogt. 


Om  Google  boksokning 

Googles  mål  år  att  ordna  vårldens  information  och  g5ra  den  anvåndbar  och  tillgånglig  overallt.  Google  boksokning  hj ålper  låsare  att 
upptåcka  vårldens  bocker  och  forfattare  och  forlåggare  att  nå  nya  målgrupper.  Du  kan  soka  igenom  all  text  i den  hår  boken  på  webben 

Dette  er  en  digital  kopi  af  en  bog,  der  har  været  bevaret  i generationer  på  bibliotekshylder,  før  den  omhyggeligt  er  scannet  af  Google 
som  del  af  et  projekt,  der  går  ud  på  at  gøre  verdens  bøger  tilgængelige  Online. 

Den  har  overlevet  længe  nok  til,  at  ophavsretten  er  udløbet,  og  til  at  bogen  er  blevet  offentlig  ejendom.  En  offentligt  ejet  bog  er  en  bog, 
der  aldrig  har  været  underlagt  copyright,  eller  hvor  de  juridiske  copyright  vilkår  er  udløbet.  Om  en  bog  er  offentlig  ejendom  varierer  fra 
land  til  land.  Bøger,  der  er  offentlig  ejendom,  er  vores  indblik  i fortiden  og  repræsenterer  en  rigdom  af  historie,  kultur  og  viden,  der 
ofte  er  vanskelig  at  opdage. 

Mærker,  kommentarer  og  andre  marginalnoter,  der  er  vises  i det  oprindelige  bind,  vises  i denne  fil  - en  påmindelse  om  denne  bogs  lange 
rejse  fra  udgiver  til  et  bibliotek  og  endelig  til  dig. 


Retningslinjer  for  anvendelse 

Google  er  stolte  over  at  indgå  partnerskaber  med  biblioteker  om  at  digitalisere  offentligt  ejede  materialer  og  gøre  dem  bredt  tilgængelige. 
Offentligt  ejede  bøger  tilhører  alle  og  vi  er  blot  deres  vogtere.  Selvom  dette  arbejde  er  kostbart,  så  har  vi  taget  skridt  i retning  af  at 
forhindre  misbrug  fra  kommerciel  side,  herunder  placering  af  tekniske  begrænsninger  på  automatiserede  forespørgsler  for  fortsat  at 
kunne  tilvejebringe  denne  kilde. 

Vi  beder  dig  også  om  følgende: 

• Anvend  kun  disse  filer  til  ikke-kommercielt  brug 

Vi  designede  Google  Bogsøgning  til  enkeltpersoner,  og  vi  beder  dig  om  at  bruge  disse  filer  til  personlige,  ikke-kommercielle  formål. 

• Undlad  at  bruge  automatiserede  forespørgsler 

Undlad  at  sende  automatiserede  søgninger  af  nogen  som  helst  art  til  Googles  system.  Hvis  du  foretager  undersøgelse  af  maski- 
noversættelse,  optisk  tegngenkendelse  eller  andre  områder,  hvor  adgangen  til  store  mængder  tekst  er  nyttig,  bør  du  kontakte  os. 
Vi  opmuntrer  til  anvendelse  af  offentligt  ejede  materialer  til  disse  formål,  og  kan  måske  hjælpe. 

• Bevar  tilegnelse 

Det  Google- "vandmærke"  du  ser  på  hver  fil  er  en  vigtig  måde  at  fortælle  mennesker  om  dette  projekt  og  hjælpe  dem  med  at  finde 
yderligere  materialer  ved  brug  af  Google  Bogsøgning.  Lad  være  med  at  fjerne  det. 

• Overhold  reglerne 

Uanset  hvad  du  bruger,  skal  du  huske,  at  du  er  ansvarlig  for  at  sikre,  at  det  du  gør  er  lovligt.  Antag  ikke,  at  bare  fordi  vi  tror, 
at  en  bog  er  offentlig  ejendom  for  brugere  i USA,  at  værket  også  er  offentlig  ejendom  for  brugere  i andre  lande.  Om  en  bog 
stadig  er  underlagt  copyright  varierer  fra  land  til  land,  og  vi  kan  ikke  tilbyde  vejledning  i,  om  en  bestemt  anvendelse  af  en  bog  er 
tilladt.  Antag  ikke  at  en  bogs  tilstedeværelse  i Google  Bogsøgning  betyder,  at  den  kan  bruges  på  enhver  måde  overalt  i verden. 
Erstatningspligten  for  krænkelse  af  copyright  kan  være  ganske  alvorlig. 


Om  Google  Bogsøgning 

Det  er  Googles  mission  at  organisere  alverdens  oplysninger  for  at  gøre  dem  almindeligt  tilgængelige  og  nyttige.  Google  Bogsøgning 
hjælper  læsere  med  at  opdage  alverdens  bøger,  samtidig  med  at  det  hjælper  forfattere  og  udgivere  med  at  nå  nye  målgrupper.  Du  kan 

andet  er  Ny  Zealand,  den  engelske  Ø-Koloni,  der 
ligger  paa  den  anden  Side  Jordkloden  midt  ude  i 
det  store  Ocean  mellem  Australien  og  Sydamerika, 
2 — 300  Mil  fra  det  første,  1200  fra  det  sidste,  lige 
saa  langt  syd  for  Ækvator  som  Japan  mod  Nord, 
mindende  i Form  som  i Naturbeskaffenhed  om 
dette  Land,  og  fænomenalt  som  dette  i Henseende  til  den  social- 
politiske Udvikling,  det  er  undergaaet  i de  sidste  30  Aar.  Men 
medens  denne  Udvikling  for  Japans  Vedkommende  har  bestaaet  i, 
at  et  Rige  med  en  ældgammel  østasiatisk  Kultur  har  optaget  de 
forhaandenværende,  fuldfærdige  vesteuropæiske  Former  og  Metoder 
i Statsliv  og  Samfundsordning,  i Hærvæsen,  Industri,  Samfærdsel 
osv.  for  at  kunne  hævde  sin  Magtstilling  i Østen  overfor  mægtige 
Naboer,  saa  har  Ny  Zealand,  ligesom  de  andre  engelsk-australske 
Kolonier,  der  fra  Moderlandet  havde  hele  denne  Kultur  som  noget 
givet,  erkendt  dens  Mangler  og  arbejdet  ihærdigt  for  at  bøde  paa 
dem  og  derved  naa  frem  til  en  bedre  Samfundsordning,  lykkeligere 
for  den  enkelte,  retfærdigere  for  de  mange. 

De  engelsk-australske  Kolonier  er  demokratiske  Samfund.  De 
gamle  demokratiske  Idealer  har  ligesom  faaet  ny  Livskraft  ved  at 
omplantes  i den  ny  Jord.  Her  hemmes  de  ikke  af  et  gammelt 
Samfunds  Traditioner,  Former,  Fordomme  og  Tvivl;  de  bæres  frem 
af  modige  Folk,  der  som  oftest  har  forladt  det  gamle  Land,  fordi 
de  led  ondt  dér,  eller  ikke  kunde  finde  sig  til  Rette  og  ikke  komme 
frem  der,  og  som  nu  i deres  ny  Hjemland  stræber  efter  at  faa  det 
bedre  selv  og  gøre  det  bedre  for  andre.  Og  Moderlandet  har  stillet 

sig  overordenlig  forstandigt  overfor  dem.  I Erindringen  om,  hvor- 
ledes det  gik  i Nordamerika  i 1776,  lader  den  engelske  Regering 
de  australske  Kolonier  i Ro,  lader  dem  ordne  deres  indre  Anlig- 
gender, som  de  selv  vil,  indføre  Frihandel  eller  Toldbeskyttelse 
paa  deres  egne  Omraader,  kræver  ikke  en  Øres  Afgift  og  nøjes 
med  at  sende  dem  Guvernører  som  repræsentative  Embedsmænd 
for  derved  at  tilkendegive,  at  disse  Kolonier  hører  til  det  engelske 
Magtomraade,  som  andre  Magter  skal  holde  sig  fra.  Saaledes  har 
disse  Kolonisamfund  faaet  Lov  til  at  leve  deres  eget  Liv,  prøve 
sig  frem  og  udvikle  sig  praktisk.  Navnlig  har  Ny  Zealand  i de 
sidste  Tiaar,  og  især  i det  sidste,  været  et  Reformernes,  om  man 
vil,  et  Eksperimenternes  Land,  næsten  som  et  sociologisk  Verdens- 
Laboratorium,  i hvilket  der  er  foretaget  Forsøg  og  naaet  Resultater, 
som  andre  Lande  vil  kunne  drage  Nytte  af.  Der  er  udrettet  saa 
meget,  og  saa  meget  interessant,  at  der  kunde  skrives  Bøger  derom1. 
En  Tidsskriftartikel  vil  kun  kunne  behandle  enkelte  Forhold,  maa 
nøjes  med  at  berøre  andre  og  helt  forbigaa  en  Del. 

I 1870,  Aaret  efter,  at  Biskop  Monrad  havde  afsluttet  sit  fire- 
aarige  frivillige  Exil  i Ny  Zealand,  beløb  hele  Koloniens  Befolkning 
sig  til  280000  Mennesker,  deri  indbefattet  50000  Maorier,  Resterne 
af  den  oprindelige,  halvciviliserede  Befolkning,  der  dog  ved  Englands 
Annektion  af  Øerne  i 1840  og  senere  ved  Konstitutionens  Indførelse 
i 1853  havde  faaet  delvis  engelsk  Borgerret.  Adskillige  af  disse 
Borgere  havde  i tidligere  Dage  været  med  til  at  æde  deres  Med- 
borgere, og  endnu  i 60erne  havde  der  paa  Nordøen  — N.  Z.  bestaar 
hovedsagelig  af  to  store  Øer,  Nordøen  og  Sydøen  — været  blodige 
Kampe  mellem  dem  indbyrdes  og  mellem  dem  og  Kolonisterne. 
Nu  var  imidlertid  alt  roligt  og  har  været  det  siden ; Maori-Børnene 
gaar  flittig  i Skole  og  oplæres  i Dyd  og  Renlighed,  Fuldkommen- 
heder, det  især  skorter  Racen  paa,  og  en  Maori  er  Medlem  af 
Landets  Regering  for  at  paase  sine  indfødte  Landsmænds  Tarv. 
Store  Landstrækninger  paa  Nordøen  („Reserver")  er  forbeholdt 
dem  som  Ejendom,  og  de  lider  i det  hele  ingen  Nød,  men  de  dør 
alligevel  langsomt  ud;  der  er  næppe  mere  end  35000  tilbage  nu. 
Den  øvrige  Befolkning,  næsten  udelukkende  engelske  Indvandrere 
og  deres  Afkom,  var  i 1870  jævnt  fordelt  over  Landet,  Største- 
parten i Smaabyer  langs  Kysten  og  deres  nærmeste  Omegn,  hvor 

1 Hvad  der  i øvrigt  ogsaa  er.  Se  særlig  Demarest  Lloyd:  A country  with- 
out  strikes  og  Newest  England,  samt  Rækken  af  New  Zealands  Official  Year- 
Books. 

de  drev  Agerbrug,  en  mindre  Del  længere  inde  i Landet  som  Hyrder 
for  Faareflokkene  paa  de  store  Ejendommes  endeløse  Græsgange 
eller  som  Guldgravere  i Bjergene  og  Floderne  ovre  paa  Vestkysten. 
Det  politiske  og  sociale  Livs  Samlingspunkter  var  de  større  Byer, 
paa  Nordøen  Auckland  og  Wellington,  den  tidligere  og  den  nu-, 
værende  Hovedstad,  paa  Sydøen  Christchurch  og  Dunedin,  den 
første  grundlagt  af  engelske  Højkirkefolk,  den  sidste  af  skotske 
Presbytere,  begge  Udførselssteder  for  Ulden  fra  de  store  Ejendomme 
inde  i Landet. 

Kolonien  havde  siden  1853  haft  en  Forfatning,  dannet  efter 
den  engelske  med  et  kongevalgt  Overhus  (Legislative  Council)  af 
ubestemt  Størrelse,  et  folkevalgt  Underhus  (House  of  Representa- 
tives) nu  paa  74  Medlemmer,  hvoraf  4 Maorier,  et  ansvarligt  Mi- 
nisterium, udgaaet  af  Underhusets  Flertal,  og  en  Guvernør  som 
Kronens  Repræsentant.  Landet,  der  er  af  Italiens  Størrelse,  noget 
mindre  end  England,  Skotland  og  Irland  tilsammen,  var  delt  i 
„Provinser",  der  ifølge  Konstitutionen  havde  et  meget  vidtrækkende 
Selvstyre,  hver  med  sin  Superintendent  og  sit  Eksekutivraad,  sit. 
Parlament  * (Provinsraad)  ogsaa  med  Over-  og  Underhus  osv.,  saa 
at  de  nærmest  var  at  betragte  som  Led  af  en  Føderativstat.  Ulem- 
perne herved  viste  sig  paa  mange  Maader,  rent  bortset  fra  det 
komiske  i,  at  saa  smaa  Befolkningsmasser  arbejdede  med  saa  store 
Apparater.  Navnlig  var  der  Ulighed  i de  enkelte  Provinsers  øko- 
nomiske Forhold.  De  paa  Sydøen  kunde  sælge  Land  til  Kolonister 
til  høje  Priser,  2 Pd.  St.  pr.  Acre,  hvoraf  kun  21/*  shill.  indbetaltes 
i Statskassen;  de  paa  Nordøen,  hvor  Maoriernes  „Reserver"  var, 
havde  lidet  Land  at  sælge  og  maatte  have  Tilskud  af  Statskassen 
for  at  holde  det  gaaende.  Dette  gav  selvfølgelig  Anledning  til 
Jalousi  og  Uenighed  mellem  Provinserne  indbyrdes  og  deres  Re- 
præsentanter i Parlamentet  og  hemmede  baade  Styrelse  og  Udvik- 
ling af  Kolonien  som  Helhed. 

Under  disse  Forhold  dannede  der  sig  et  Centralisationsparti, 
hvis  Maal  det  var  at  samle  Landet  til  en  virkelig  politisk  Helhed, 
tøjle  Provinsernes  autonomiske  Tilbøjeligheder  og  skaffe  Regering 
og  Parlament  den  Magt  og  Indflydelse,  der  tilkom  dem.  Finans- 
minister Julius  Vogel  fremsatte  det  Forslag,  at  man  i London  skulde 
laane  10  Mili.  Pd.  St.  og  anvende  Pengene  til  Fremme  af  Indvan- 
dringen, til  Anlæg  af  Veje  og  Jæmbaner1  gennem  de  endnu  ikke 


1 Der  var  i 1870  kun  47  eng.  Mil  Jærnbane  i hele  Landet. 

optagne  Dele  af  Landet,  til  Køb  af  de  bedste  Dele  af  Maoriernes 
Reserver  og  i det  hele  til  en  planmæssig  Kolonisation.  Pengene 
skulde  indvindes  igen  ved  Salg  eller  Bortforpagtning  til  Immigranter 
af  Jorden  langs  Banerne  og  Vejene,  og  det  betydelige  Overskud, 
der  ventedes  heraf,  skulde  anvendes  til  bestandig  ny  Udvidelse  af 
det  statskoloniserede  Omraade.  Paa  den  Maade  vilde  meget  frugt- 
bart Land,  der  nu  for  Størstedelen  laa  hen  som  Græsgange  eller 
Krat  og  Urskove,  blive  befolket  og  opdyrket.  Vogels  Plan  vandt 
kun  delvis  Anklang.  Provinsraadene  havde  intet  imod,  at  Staten 
laante  Penge  og  hjalp  dem  til  at  anlægge  Jæmbaner  gennem  deres 
Omraader,  men  Hovedfortjenesten  ved  Landsalget  langs  disse  vilde 
de  nok  selv  beholde.  Planen  blev  kun  halvvejs  gennemført. 
Pengene  blev  laante,  50000  Immigranter  indførtes  fra  England  i. 
Løbet  af  6 Maaneder  og  anbragtes  ved  Vej-  og  Jæmbanearbejder, 
men  Penge  til  Jordkøb  havde  de  meget  lidt  af,  Forpagtning  vilde 
Provinsraadene  ikke  indlade  sig  paa,  og  efter  faa  Aars  Forløb  var 
en  stor  Del  af  disse  Kolonister  reducerede  til  „Tramps",  der  levede 
af  tilfældigt  Sjov,  hvor  de  kom  hen. 

Projektet  var  altsaa  mislykket,  men  Vogel,  der  imidrertid  (1873) 
var  blevet  Premierminister,  hævnede  sig  paa  Provinsraadene.  Han 
skaffede  sig  ved  alle  Midler  en  Majoritet  i Parlamentet,  sikrede  sig 
den  engelske  Regerings  Billigelse  af  den  nødvendige  Grundlovsæn- 
dring og  fik  saa  Parlamentet  til  at  vedtage  Provinsraadenes  Op- 
hævelse, den  1.  Nov.  1876;  det  vil  sige,  det  blev  hans  Eftermand 
som  Premierminister,  Harry  Atkinson,  der  kom  til  at  gennemføre 
Sagen;  thi  Vogel  havde,  uenig  med  sit  Parti  om  andre  Spørgsmaal, 
trukket  sig  tilbage  et  Par  Maaneder  forinden.  Men  Æren  for  denne 
Centralisationsakt,  der  lagde  Grunden  under  hele  den  følgende  Ud- 
vikling, hvori  Staten  er  den  bærende  og  drivende  Kraft,  medens 
det  provinsielle  og  kommunale  Initiativ  ingen  Rolle  spiller,  er  lige- 
fuldt hans. 

Centralisterne  blev  dog  ikke  det  Parti,  der  kom  til  at  føre 
Kolonien  frem  ad  Reformernes  Vej.  Tværtimod.  Provinsialisterne, 
der  følte  sig  deres  Frihed  og  Selvstændighed  berøvet,  samlede  sig 
nemlig  om  et  demokratisk  og  radikalt  Program,  og  dette  tvang 
Centralisterne  over  i en  Forsvarsstilling,  der  blev  mere  og  mere 
konservativ.  Som  Provinsialisternes  Fører  stod  Sir  George  Grey, 
den  fra  Sydafrika  og  Australien  bekendte  udmærkede  Guvernør, 
hvis  Fortjenester  af  Ny  Zealand,  som  han  gentagne  Gange  som 
Guvernør  havde  klaret  ud  af  vanskelige  Forhold,  gjorde  ham  til 

en  meget  anset  Mand,  hvis  flammende  Veltalenhed  let  rev  Masserne 
med  sig.  Han  levede  som  Privatmand  paa  sin  Ejendom  ved  Auck- 
land,  da  Angrebet  paa  Provinsernes  Selvstyre  indlededes,  og  som 
den,  der  havde  konciperet  Forfatningen  af  1853  og  netop  indført 
Provinssystemet  for  at  muliggøre  en  lettere  Kolonisation  og  friere 
Udvikling,  kastede  han  sig  ind  i Kampen  mod  Gentralisterne.  Da 
disse  gik  af  med  Sejren,  opstillede  han  et  nyt  politisk  Program 
for  sit  Parti,  der  bl.  a.  indeholdt:  almindelig  Stemmeret  — hidtil 
havde  kun  Ejere  af  et  vist  Maal  Jord  eller  en  vis  Formue  Stemme- 
ret — Ejendomsskattens  Afløsning  af  en  Grundskat  og  en  Ind- 
komstskat, begge  med  stigende  Skala,  en  Kolonisationspolitik  baseret 
paa  Forpagtning  af  Statsjorden  — ikke  Bortsalg  — og  paa  Be- 
grænsning af  Landejendommenes  Størrelse.  Alt  dette  var  rettet 
mod  de  store  Ejendomsbesiddere,  der  udgjorde  Gentralisternes  Hoved- 
styrke og  hidtil  som  de  mægtigste  i Kolonien  havde  lovgivet,  som 
det  passede  dem  bedst.  Hvad  Gentralisterne  kunde  stille  op  mod 
dette  Program,  blev  nærmest  af  konservativ  og  negativ  Art: 
ingen  Udvidelse  af  Stemmeretten  til  de  besiddelsesløse  Masser, 
ingen  Skattereformer,  men  Bibeholdelse  af  Ejendomsskatten,  Balance 
i Finanserne  og  ingen  dyre  Statslaan  til  Kolonisationsforsøg,  Bort- 
salg af  Statens  Ejendomme,  protektionistiske  Toldsatser  m.  m. 
Atkinson,  der. som  Gentralisternes  Fører  kom  til  at  staa  overfor 
Grey,  var  hans  polære  Modsætning,  lige  saa  ordknap,  som  Grey 
var  veltalende,  en  praktisk  Politiker,  for  hvem  Parlamentet  var  et 
Sted,  hvor  man  ikke  skulde  deklamere,  men  drive  politiske  For- 
retninger; skønt  født  Demokrat,  der  endog  lejlighedsvis  kunde  ud- 
vikle rent  socialistiske  Teorier,  blev  han  af  sine  Modstandere  drevet 
over  i en  reaktionær  Politik,  der  næppe  skaffede  ham  anden  Til- 
fredsstillelse end  den,  at  han  en  Tid  lang  beholdt  Magten. 

Indtil  1890  førtes  Kampen  mellem  de  to  Partier  med  vekslende 
Held.  De  Konservative  havde  hele  Overhuset  og  som  oftest  ogsaa 
Majoriteten  i Repræsentanternes  Hus  bag  sig,  og  kun  naar  Atkinson 
for  at  skaffe  Balance  i Statskassen  greb  til  saa  upopulære  Midler 
som  10  pCt.  Afkortning  i alle  Embedslønninger  og  Parlamentsmed- 
lemmernes Diæter  eller  en  kraftig  Forhøjelse  af  Toldsatserne,  kunde 
Stemningen  rejse  sig  mod  ham  ogsaa  blandt  hans  egne  Tilhængere. 
De  Liberale,  der  lededes  først  af  Grey  og  senere  af  John  Ballance, 
benyttede  Lejligheden,  da  de  i Valgperioden  1884—87  var  ved 
Magten,  til  at  indføre  Reformer  bl.  a.  i Beskatningen,  men  saa 
snart  de  Konservative  kom  til  Roret  igen,  gjorde  de  det  om.  De 

Liberale  vandt  imidlertid,  som  rimeligt  var,  i Aarenes  Løb  mere 
og  mere  Terræn.  Der  indtraadte  vanskelige  økonomiske  Forhold,  og 
den  konservative  Styrelse  fik  en  Del  af  Skylden  herfor;  Arbejderne 
begyndte  at  danne  Fagforeninger  efter  engelsk  Mønster,  og  da  de  ikke 
havde  Udsigt  til  paa  egen  Haand  at  kunne  sætte  noget  igennem  i 
Parlamentet,  hvor  de  næppe  nok  var  repræsenterede,  sluttede  de 
sig  til  de  Liberale.  Atkinson  fik  en  Fornemmelse  af,  at  de  Konser- 
vatives Stilling  ikke  længer  lod  sig  holde  paa  det  gamle  Grundlag, 
og  i Haab  om  at  vinde  Arbejderne  optog  og  gennemførte  han  et 
af  de  Liberales  Reformkrav,  nemlig  Valgrettens  Udvidelse  til  „hver 
Mand  en  Stemme*  (1889).  Men  Virkningen  blev  en  anden,  end 
han  havde  haabet.  Arbejderne,  der  under  en  stor  Strike  i 1890 
led  Nød,  uden  at  Regeringen  gjorde  noget  for  at  hjælpe  dem  eller 
faa  Striken  sluttet,  gik  ved  Valget  til  Repræsentanternes  Hus  i Decbr. 
1890  i sluttet  Række  med  de  Liberale,  og  de  konservative  Kandidater 
faldt  i Mængde.  Et  Forsøg  af  Atkinson  paa  at  sikre  sit  Parti 
Magten,  i det  mindste  i Overhuset,  ved  at  lade  Guvernøren  udnævne 
7 ny  Medlemmer  til  dette  Kammer,  irriterede  blot  yderligere  Stem- 
ningen, og  Dagen  efter  Parlamentets  Sammentræden,  24  Jan.  1891, 
overstemtes  Regeringen  saa  grundig,  at  den  øjeblikkelig  traadte  af. 
Dermed  var  de  Konservatives  Regimente  forbi.  Atkinson  døde 
Aaret  efter  som  en  nedbrudt  og  slagen  Mand,  og  ved  de  siden  da 
afholdte  Valg  er  de  Liberales  Majoritet  næsten  stadig  vokset;  Stil- 
lingen er  for  Tiden  56  mod  18. 

Det  var  under  vanskelige  Forhold,  at  de  Liberale  overtog  Le- 
delsen i 1891.  De  Konservatives  Regimente  havde  her  som  andet- 
steds efterhaanden  bragt  Magten  og  Æren  og  Rigdommene  i Hæn- 
derne paa  de  faa,  medens  Tilværelsen  for  de  mange  var  trang  og 
besværlig.  Man  havde  det  Særsyn,  at  Skarer  af  unge,  arbejdsdygtige 
Mænd  og  Kvinder  udvandrede,  fordi  de  ikke  kunde  finde  Plads  og 
Arbejde  i et  Land,  der  med  Lethed  skulde  kunne  brødføde  50  Gange 
saa  mange  Mennesker,  som  der  var  i Landet.  Alt  var  efterhaanden 
monopoliseret:  Jorden,  Pengene,  Styrelsen.  Landet  ejedes  for  Største- 
parten af  „Squatters“,  store  Jordegodsejere,  der  ikke  drev  Agerbrug, 
men  Kvægavl.  Af  12V2  Miil.  Acres  fri  Ejendom  ejedes  de  7 Mili. 
(Sjælland  4 Gange)  af  584  Squatters  og  engelske  Aktieselskaber, 
medens  andre  100000  Jordejere  ikke  havde  300000  Acres  tilsammen. 
Og  disse  Storejendomme  brugtes  til  Faareavl  og  havde  ikke  Plads 
til  Mennesker.  Paa  Cheviot  Ejendommen  (84000  Acres),  som 
Staten  erhvervede  i 1893,  levede  60000  Faar  og  — 43  Mennesker ! 

Som  med  Jorden  saa  med  Pengene.  Ingen  jævn  Velstand  i Byerne 
og  ud  over  Landet;  men  mellem  smaa  og  tit  forgældede  Land- 
brugere og  Forretningsfolk,  der  under  vigende  Konjunkturer  havde 
ondt  ved  at  holde  sig  oppe,  Rigmænd,  der  som  oftest  brugte  deres 
Rigdomme  udenfor  Landet,  Aktieselskaber,  der  betalte  20 — 30  pCt. 
ovre  i London,  uden  at  noget  deraf  kom  Landet  til  Gode,  en  Bank, 
der  ejedes  af  engelske  Kapitalister  og  støttede  Ringe,  der  havde 
monopoliseret  Dampskibstrafik,  Kulproduktion  m.  m.  og  kvalte  et- 
hvert Forsøg  paa  Konkurrence;  endog  Statens  egne  Jærnbaner 
dreves  under  et  Kommissær-System,  der  arbejdede  Haand  i Haand 
med  Banken  og  Ringene  uden  Hensyn  til  Befolkningens  Tarv  og 
Forretningslivets  Fremme.  Dertil  et  Skattesystem,  der  lagde  den 
tunge  Ende  af  Byrden  paa  den  flittigste  og  driftigste  og  favoriserede 
Storejeren  og  Kapitalisten.  Ejendomsskatten  krævedes  af  Ejendom- 
mens Værdi.  Den  mindre  Landbruger,  der  forbedrede  sin  Jord, 
sin  Besætning  og  sine  Redskaber,  fik  Skattepaalæg  i Forhold  dertil, 
medens  Storejeren,  hvis  Ejendom  fra  Aar  til  Aar  henlaa  i samme 
Naturtilstand  som  Græsgang  for  Faarene,  ikke  betalte  højere  Skat, 
selv  om  Uldpriserne  steg  og  han  havde  den  dobbelte  Indtægt. 
Fabrikanten  skattede  af  sin  Fabriks  og  sine  Maskiners  Taksations- 
værdi uden  Hensyn  til,  om  Konjunkturerne  var  gode  eller  daarlige, 
den  lille  Købmand  af  sit  Varelager  uden  Hensyn  til  Omsætning 
osv.,  medens  den  vellønnede  Embedsmand  eller  Forretningsfører 
og  Rentieren  ganske  slap  for  at  betale  Skat. 

Der  var  nok  at  tage  fat  paa  for  et  Oppositionsparti,  som  kom 
til  Magten.  De  Mænd,  der  stod  i Spidsen  for  de  forenede  Liberale 
og  Arbejdere,  og  som  nu  overtog  Regeringen,  var  fortrinlige  Re- 
præsentanter for  Partiet.  Premierminister  blev  John  Ballance,  der 
allerede  en  Gang  før,  under  den  liberale  Overgang  (1884 — 87),  havde 
været  Minister,  en  født  Irlænder,  der  fra  sit  Hjemland  kendte 
Godsejerovermod  og  Arbejdemød.  Over  sit  Program  satte  han:  I 
Ny  Zealand  skal  der  hverken  være  Millionærer  eller  Tiggere,  og 
som  første  Punkt : Beskatning  efter  stigende  Skala.  — Ved  hans  Side 
stod  Rich.  Seddon,  en  engelsk  Haandværkersøn  fra  Lancashire,  der 
som  18aarig  Maskinist  var  kommet  til  Victoria  og  derfra  som  Guld- 
graver til  Ny  Zealand.  I 1879  blev  han  Medlem  af  Parlamentet, 
hvor  han  hurtig  kom  til  at  indtage  en  ledende  Plads,  Kæmpekarl 
som  han  er  i aandelig  som  i fysisk  Henseende,  altid  en  Heste- 
længde foran  de  fremmeste  i Tanke  og  Handling.  Han  blev  Minister 
for  de  offentlige  Arbejder.  — Den  tredje  var  John  Mc  Kenzie,  født 

Skotte  fra  Højlandene,  hvor  han  som  Dreng  havde  set  Godsejerne 
jage  deres  Fæstere  fra  Hus  og  Hjem  og  lade  Landsbyjordene  ligge 
hen  til  Jagtrevierer,  ligesom  Ny  Zealand-Squatterne  lod  al  den  frugt- 
bare Jord  ligge  hen  til  Græsgange  for  deres  Faareflokke.  Han 
overtog  Ministeriet  for  Land,  Landbrug  og  Immigration.  Endelig 
Will.  Pember  Reeves,  en  indfødt  Ny  Zealander,  der  som  Jurist  og 
Publicist  var  kommet  tidlig  ind  i det  politiske  Liv  og  som  ung 
Idealist  havde  sluttet  sig  til  de  Liberale;  han  blev  Arbejds-  og 
Justitsminister.  Hver  Del  af  den  engelske  Nation  var  saaledes 
repræsenteret  i dette  Ministerium,  og  som  Englændere,  Skotter, 
Irlændere  og  indfødte  ganske  anderledes  let  smelter  sammen  til  en 
Helhed  ude  i den  fjerne  Koloni  end  hjemme  i Moderlandet,  saaledes 
stod  ogsaa  disse  fire  Mænd  støt  sammen  i det  Reformarbejde,  der 
nu  begyndte. 

Ballance  indledede  den  ny  Æra  med  et  Lovforslag  om  Ophæ- 
velse af  Ejendomsskatten  og  Indførelse  af  en  Grundskat  og  en  Ind- 
komstskat, begge  med  stigende  Skala.  De  Konservative  ansaa  For- 
slaget for  Galmandsværk  og  ventede,  at  en  Storm  af  Modstand 
vilde  rejse  sig  i Landet;  men  Ballance  var  dem  for  klog  og  for 
stærk.  Ejendomsskatten  opkrævedes  aarlig  med  1 d.  (Penny)  af 
hvert  Pd.  St.  takseret  Ejendomsværdi.  Grundskatten  sattes  ogsaa 
til  1 d.  af  hvert  Pd.  St.,  men  af  Ejendommens  én  Gang  for  alle 
ansatte  Grundværdi  uden  Hensyn  til  de  foretagne  Forbedringer. 
En  Tillægsskat  begynder  ved  5000  Pd.  St.  med  Vs  d.  og  stiger 
gradvis  til  2 d.  for  Grundejendom  vurderet  til  210  000  Pd.  St.  eller 
derover;  for  disse  er  altsaa  den  samlede  Grundskat  3 d.  af  hvert 
Pd.  St.  eller  P/4  pCt.  — Indkomstskatten  opkræves  ikke  af  Ind- 
komst indtil  300  Pd.  St.;  mellem  300  og  1300  Pd.  St.  er  den  6 d. 
af  hvert  Pd.  St.,  derover  1 sh.  Aktieselskaber  betaler  1 sh.  af  al 
Indkomst.  Prioritetshavere  betaler  Grundskat  af  Prioriteterne  som 
af  takseret  Grund.  Fraværende  Grundejere  betaler  en  Ekstraskat 
som  saadanne.  Tilsammen  indbragte  de  to  ny  Skatter  lige  saa 
meget  som  den  tidligere  Ejendomsskat,  men  Skattebyrden  blev  ved 
dem  lagt  fortrinsvis  paa  de  store  Ejendomme  og  de  store  Indtægter. 
Dette  indsaa  Vælgerne  hurtig,  og  Stormen  udeblev.  Repræsentan- 
ternes Hus  vedtog  straks  Loven;  de  store  Skatteydere  i Overhuset 
opponerede  vel,  men  Ballance  drev  Forslaget  igennem  trods  deres 
Modstand  (1891)  og  for  at  kurere  dem  for  mulige  Obstruktionslyster 
ved  senere  Lejligheder  fremsatte  han  først  en  Lov  om,  at  Over- 
husets Medlemmer,  der  hidtil  havde  været  livsvarige,  fremtidig 

skulde  vælges  paa  7 Aar,  og  da  han  havde  ført  den  igennem,  for- 
langte han,  at  Guvernøren  skulde  udnævne  12  ny  Medlemmer  til 
det  privilegerede  Kammer.  Atkinson  havde  jo  lige  forinden  sin 
Tilbagetræden  stivet  sit  Parti  af  ved  Nyudnævnelser  til  Overhuset, 
og  Ballance  var  derfor  i sin  gode  Ret,  naar  han  nu  gjorde  det 
samme.  Guvernøren  protesterede,  men  da  Sagen  blev  forelagt  den 
engelske  Koloniminister,  gav  denne  Ballance  Medhold.  Regeringen 
sikrede  sig  derved  et  saa  stort  Parti  i Overhuset,  at  den  trøstig 
kunde  gaa  videre  ad  Reformernes  Vej.  Og  det  gjorde  den. 

Det  næste  Stød  rettedes  mod  Monopoliseringen  af  Landet.  „Vi 
har  nu  haft  Friejendom  i 50  Aar, “ sagde  Mc.  Kenzie,  „og  Resultatet 
deraf  er  de  store  Ejendomme,  en  Ulykke  og  Forbandelse  for  Ny  Zea- 
land. De  har  standset  Opdyrkningen  af  Landet  og  hindret  Indvan- 
dringen. Der  maa  sættes  en  Stopper  for  deres  videre  Dannelse." 
Mc.  Kenzies  Landlov  (1892)  gjorde  dette.  Grundideen  i denne  Lov, 
der  faar  Anvendelse  paa  al  den  Jord,  opdyrket  eller  uopdyrket,  som 
Staten  ejer  eller  erhverver,  er,  at  Staten  skal  være  Ejer  af  al  Jorden 
og  Brugeren  have  den  i evigt  Fæste  (paa  999  Aar).  Fæsteafgiften 
sættes  til  4 pCt.  af  Jordens  Værdi  ved  dens  Overtagelse  og  forbliver 
uforandret.  I øvrigt  har  Fæsteren  Ret  til  at  sælge,  behæfte  og 
bortforpagte  Ejendommen  samt  disponere  over  den  testamentarisk, 
selvfølgelig  kun  med  Land-Departementets  Billigelse  og  under  Fæste- 
forholdets indskrænkende  Bestemmelser,  hvoraf  der  er  en  Del,  som 
at  Fæsteren  skal  bo  paa  Ejendommen,  foretage  Forbedringer  til  et 
vist  Beløb  i en  vis  Tid  o.  lign. 

Ingen  Mand  kan  faa  i evigt  Fæste  mere  end  640  Acres  (470  Tr.) 
Jord  af  1ste  Klasse  (Agerjord)  eller  2000  Acres  af  2den  Klasse 
(Græsningsjord);  thi  Lovens  Maal  er  at  fremme  det  middelstore  og 
mindre  Landbrug  og  hjælpe  dygtige  Folk,  der  kun  har  smaa  Midler 
at  raade  over.  Landloven  af  1892  indeholder  ogsaa  en  Bestem- 
melse om,  at  større  Stykker  Land  paa  indtil  1 1 000  Acres  kan 
overlades  Kolonistselskaber  paa  mindst  12  Mand  i evigt  Samfæste 
paa  lignende  Betingelser  som  Enkeltmandsfæstet.  En  Del  Selskaber 
dannede  sig  straks  og  forsøgte  at  drive  Landbrug  i saadant  Fælles- 
skab, men  kun  enkelte  af  disse  kooperative  Kolonier  lykkedes; 
denne  Del  af  Loven  synes  ikke  at  skulle  faa  praktisk  Betydning,  i 
det  mindste  ikke  før  Menneskene  bliver  mere  vant  til  at  arbejde 
kooperativt,  end  de  nu  er. 

Bedre  er  det  gaaet  med  en  anden  Art  Kolonier,  de  saakaldte 
„Landsbykolonier,"  som  Ballance  allerede  havde  faaet  oprettet  i 

1886,  medens  han  var  Minister.  Det  var  et  Forsøg  paa  at  anbringe 
arbejdsløse,  der  samlede  sig  i Byerne,  ude  paa  Landet,  hvor  der 
var  Mangel  paa  Arbejdskraft.  Paa  forskellige  Kanter  af  Landet 
udlagdes  store  Blokke  af  ubenyttet  Kronjord  hertil.  De  deltes  i 
Lodder  paa  fra  20— 50  Acres  Jord  og  overlodes  arbejdsløse  Familie- 
forsørgere i evigt  Fæste  mod  en  aarlig  Afgift  af  5 pCt.  af  Jordens 
Grundværdi,  der  gennemgaaende  sattes  lavt,  til  1 Pd.  St.  pr.  Acre. 
Endvidere  gaves  der  disse  Fæstere  billige  Laan  til  at  købe  Red- 
skaber og  Besætning  for  og  til  at  bygge  sig  et  tarveligt  Hus  for. 
Paa  den  Maade  anbragtes  en  Del  arbejdsløse  Mennesker,  men  de 
Konservative  angreb  Ballance  for  denne  Ødslen  med  Statens  Midler, 
og  da  de  Aaret  efter  (1887)  kom  til  Ma'gten,  standsedes  videre 
Anlæg  af  Landsbykolonier,  og  den  dertil  udlagte  Jord  solgtes  eller 
bortforpagtedes  til  Folk,  som  havde  Penge.  Da  de  Liberale  i 1891 
atter  fik  Styret,  optoges  imidlertid  Sagen  igen  af  Mc  Kenzie,  og 
nye  Kolonier  anlagdes.  Landsbykolonierne  omfattede  i 1898  c.  35000 
Acres  veldyrket  Jord,  paa  hvilken  der  levede  over  5000  Mennesker 
i gode  økonomiske  Forhold.  Kolonisterne  deler  deres  Tid  mellem 
at  dyrke  deres  egen  Jord  (mest  Frugthaver)  og  arbejde  som 
Faareklippere  og  Høstfolk  for  andre.  Af  de  27000  Pd.  St.,  som 
Staten  har  laant  dem,  resterede  i 1898  24000,  men  Staten  havde 
i Rente  og  Afdrag  modtaget  lige  saa  meget,  og  Ejendommenes 
samlede  Værdiforøgelse  var  over  100000  Pd.  St.,  saa  Statens  Penge 
er  just  ikke  bortødslede. 

Det  „evige  Fæste"  vinder  mere  og  mere  Tilslutning  i Ny  Zea- 
land. Naar  en  Blok  Statsjord  aabnes  for  Kolonisation,  er  Ansøgernes 
Mængde  altid  mange  Gange  større  end  de  udstukne  Jordlodders  Antal. 
Ansøgernes  Forhold  og  Kvalifikationer  undersøges  omhyggelig,  og 
kun  de  bedste  og  dygtigste  (helst  gifte)  Folk  faar  Adgang  til  Lod- 
trækningen om  Jordlodderne ; thi  de  fordeles  ved  offentlig  Lodtræk- 
ning. Man  sammenligne  hermed  det  vilde  Væddeløb,  som  finder 
Sted,  naar  de  Forenede  Stater  i Nordamerika  aabner  et  nyt  Distrikt 
for  Kolonisation.  Naturligvis  er  der  Fæstere,  som  heller  vil  have 
deres  Jord  som  Friejendom  og  generes  af  de  forskellige  Fæste- 
betingelser og  det  jævnlige  Eftersyn  af  Ejendommen.  De  Kon- 
servative spekulerer  da  ogsaa  i denne  Utilfredshed  og  stiller  i Udsigt, 
at  de  vil  ændre  Landloven  og  ophæve  Fæstebestemmelsen,  hvis  de 
kommer  til  Magten,  men  Seddon  har  utvivlsomt  Ret,  naar  han 
siger  (i  en  Valgtale  1899):  Véd  I,  hvad  det  vil  føre  til?  Til  at 
Prioritetshaverne  før  eller  senere  vil  tage  Ejendommene  og  kun 

lade  jer  Fæstere  beholde  Landevejene.  I kan  være  vis  paa,  at 
Staten  som  Ejer  af  Jorden  er  mere  liberal  end  Pengeudlaanerne. 
Nej,  vi  skal  laane  flere  Millioner  endnu  og  købe  mere  Land,  saa 
at  alle  kan  faa  Jord  i Fæste,  der  vil  have  det." 

Tanken  om  Statens  Eje  af  al  Jorden  (Nationalisering)  ligger 
ogsaa  til  Grund  for  Mc  Kenzies  Lov  om  Tvangskøb  af  Land- 
ejendomme til  Kolonisation.  Havde  Ballances  Skattelove  vakt  For- 
bitrelse blandt  Storejeme,  saa  fremkaldte  denne  Lov  deres  vildeste 
Vrede;  de  betegnede  den  som  Rov  af  deres  retmæssige  Ejendom 
og  truede  med  at  forlade  Landet,  hvis  den  blev  gennemført.  „Rejs 
kun!"  svarede  Mc  Kenzie.  „Det  bliver  til  eders  egen  Skade,  ikke 
til  vor!"  Loven  blev  gentagne  Gange  vedtaget  af  Repræsentanternes* 
Hus,  men  forkastedes  af  Overhuset.  Først  da  nyt  Valg  i 1893,  der 
særlig  stod  paa  Tvangskøb-Loven,  havde  skaffet  Regeringen  en 
endnu  større  Majoritet  i Repræsentanternes  Hus,  gav  Overhuset 
efter.  Der  blev  dog  ikke  noget  af  de  rige  Folks  Udvandring.  Der- 
imod fik  Regeringen  i de  følgende  Aar  Tilbud  om  ti  Gange  saa 
mange  Storejendomme,  som  den  fik  bevilget  Penge  til  at  købe  for 
(gennemsnitlig  250000  Pd.  St.  om  Aaret);  kun  i to  Tilfælde  har 
Lovens  Tvangsbestemmelser  maattet  anvendes.  Indtil  31.  Marts  1900 
havde  Staten  købt  324,167  Acres  Land  for  P/2  Miil.  Pd.  St.  Heraf 
var  atter  bortfæstet  Lodder  af  forskellig  Størrelse  og  Bonitet  til 
1630  Fæstere.  En  halv  Snes  Tusind  Mennesker  lever  nu  godt  paa 
den  Jord,  hvor  før  kun  et  Hundrede  Stykker  havde  Ophold. 

Til  yderligere  Hjælp  for  de  mindre  Landbrugere  fik  Mc  Kenzie 
bevilget  3 Mili.  Pd.  St.  (gennem  Statslaan)  til  Oprettelse  af  en 
Kreditanstalt,  som  kunde  give.  dem  billige  amortisable  Laan  baade 
til  Udløsning  af  dyrere  Prioriteter  og  til  Driftens  Udvidelse.  Under 
disse  Forhold  gaar  Landets  Udstykning  i mindre  Landbrug  jævnt 
for  sig;  men  der  er  endnu  langt  igen,  inden  Staten  ejer  al  Jorden 
og  Fæstesystemet  er  helt  gennemført.  I 1898  var  af  34  Miil.  Acres 
Land  endnu  21  Mili.  fordelte  i Ejendomme  paa  over  5000  Acres. 
7 pCt.  af  Befolkningen  ejede  Land  og  2 pCt.  var  Fæstere  under 
Staten1. 

John  Ballance  døde  i Maj  1893.  Seddon  blev  hans  Efterfølger 
som  Premierminister.  Der  forefaldt  i dette  Aar  et  omfattende 

1 I 1899  vedtoges  en  Lov  om  Statsopkøb  af  Ejendomme  paa  indtil  100  Acres 
i Byer  paa  over  15000  Indbyggere  eller  i deres  Omegn  indtil  15  eng.  Mils  Af- 
stand, til  Opførelse  af  Hjem  for  Byarbejdere,  samt  en  Lov  om  billige  Jærn- 
banetog  for  Arbejderne  i disse  Arbejderkvarterer. 

Bankkrach  i Australien ; men  Ny  Zealands  Bank,  der  ejedes  af  et 
Aktieselskab  af  mest  engelske  Kapitalister,  syntes  at  blive  uberørt 
deraf.  Aaret  efter,  d.  29.  Juni,  kom  imidlertid  Bankdirektionen  til 
Regeringen  og  sagde,  at  nu  var  det  galt.  Banken  maatte  have 
2 Mili.  Pd.  St.  straks,  ellers  maatte  den  lukke.  En  saadan  Kala- 
mitet,  der  vilde  have  grebet  uberegneligt  ind  i alle  Landets  økono- 
miske Forhold,  turde  Regeringen  ikke  paatage  sig  Medansvaret  for. 
Parlamentet  gik  i Komité;  og  paa  Regeringens  indtrængende  Fore- 
stilling bevilgedes  i samme  Møde  Pengene.  Alligevel  varede  det 
ikke  et  Aar,  før  Direktionen  kom  igen:  nu  var  det  rent  galt;  fik 
den  ikke  4 Mili.  Pd.  St.  straks,  vilde  alt  være  tabt.  Denne  Gang 
lod  man  sig  dog  ikke  overliste.  En  Undersøgelseskomité  blev  nedsat, 
og  den  kom  til  det  Resultat,  at  Banken,  en  af  det  konservative 
Regimentes  bedste  Støtter,  i Virkeligheden  havde  været  insolvent  i 
flere  Aar,  trods  de  store  Dividender,  den  havde  udbetalt  Aktionæ- 
rerne. Hele  Grundkapitalen  og  1/s  af  Reservefondet  var  strøget 
med ; en  stor  Del  af  dens  Aktiver  bestod  i ganske  værdiløse  Land- 
strækninger, medens  alt  Land,  der  var  salgbart,  for  længst  var 
gjort  i Penge;  Bankens  Ledelse  havde  været  mere  end  letsindig, 
og  Krisen  det  foregaaende  Aar  var  kun  benyttet  til  at  lænse  Stats- 
kassen for  et  Par  Millioner.  Under  disse  Forhold  gav  Parlamentet 
ved  Lov  Samtykke  til,  at  Staten  overtog  Ordningen  af  Bankens 
Anliggender  og  blev  dens  Garant,  foreløbig  til  1904.  Statsgælden 
øgedes  derved,  men  Landets  Kredit  reddedes,  og  Staten  fik  gennem 
de  af  den  udnævnte  Direktører  og  Afdelingschefer  Haand  i Hanke 
med  Bankens  Ledelse.  Denne  blev  om  ikke  nominelt  saa  reelt  en 
Statsbank  og  vil  vedblive  at  være  det  ogsaa  efter  1904,  da  Banken 
til  den  Tid  ikke  vil  kunne  have  afviklet  sit  Mellemværende  med 
Staten.  Medens  alle  de  andre  australske  Kolonier  led  følelig  ved 
Bankkrachet  i 1893,  gik  Ny  Zealand  ved  Statens  resolutte  Indgriben 
sin  Krise  igennem  uden  Panik  eller  anden  Forstyrrelse  af  Forret- 
ningslivet, og  Landet  slap  med  det  samme  for  Trykket  af  det 
Monopol,  som  Banken  og  Kapitalisterne  længe  havde  haft  og  ofte 
misbrugt. 

Fra  Jorden  og  Pengene  vendte  Reformlovgivningen  sig  til 
Borgerne,  til  deres  politiske  og  sociale  Rettigheder  og  Pligter.  Mis- 
brug af  den  gældende  Valglov  „hver  Mand  en  Stemme"  bragte 
Ballance  til  at  udarbejde  en  ny  Lov,  hvorefter  ingen  Vælger  havde 
politisk  Valgret  og  kunde  stemme  mere  end  ét  Sted,  selv  om  han 
f.  Eks.  havde  Ejendomme  og  kommunal  Valgret  i flere  Valgkrese; 

med  det  samme  udvidedes  Valgretten,  den  politiske  saavel 
som  den  kommunale,  til  Kvinder  i samme  Maal  som  Mænd 
havde  den.  Dette  radikale  Forslag  vedtoges  af  Repræsentan- 
ternes Hus,  men  forkastedes  gentagne  Gange  af  Overhuset. 
Men  saa  fik  nogle  fremragende  konservative  Oppositionsmedlemmer 
den  Idé,  at  Kvinderne  rimeligvis  vilde  blive  fortrinsvis  konservative 
— de  var  det  i det  meget  omtvistede  Alkohol-Spørgsmaal  — og 
derved  kunde  der  tilvejebringes  en  konservativ  Vælgermajoritet. 
De  bearbejdede  saa  Stemningen  i Overhuset,  og  det  lykkedes  dem 
virkelig  at  faa  Lovforslaget  vedtaget,  da  det  i Sept.  1893  tredje 
Gang  forelaa.  Men  det  gik  med  Kvinderne,  som  det  i 1890  var 
gaaet  med  Arbejderne;  de  skuffede  de  Konservative.  Ved  Valgene 
til  Repræsentanternes  Hus  et  Par  Maaneder  efter  kom  Loven  til 
at  virke  første  Gang;  men  Kvinderne  stemte  som  deres  Mænd,  og 
den  liberale  Majoritet  vendte  kun  styrket  tilbage;  det  samme  har 
gentaget  sig  ved  senere  Valg.  Kvindernes  Deltagelse  i Valget  er 
meget  stor:  80 — 90  pCt.  af  de  valgberettigede,  noget  større  end 
Mændenes.  Hertil  bidrager  vistnok  en  Del,  at  »Spiritus- Afstem- 
ningernea foregaar  samtidig  med  og  paa  samme  Sted  som  de 
politiske  Valg.  Spiritussalget  i Ny  Zealand  er  ved  Lov  (af  1893 
og  96)  ordnet  saaledes,  at  hver  af  Landets  74  Valgkrese  ved 
Afstemninger  hvert  tredje  Aar,  samtidig  med  Valgene  til  Repræ- 
sentanternes Hus,  kan  afgøre,  om  alle  i Kresen  værende  Ud- 
skænkningssteder  skal  bibeholdes,  om  de  skal  indskrænkes,  eller 
om  de  helt  skal  ophæves;  i sidste  Tilfælde  skal  der  en  Majoritet 
af  tre  til  to  for  at  gennemføre  Totalforbudet.  Spiritus-Spørgs- 
maalet  sætter  Sindene  i stærk  Bevægelse,  og  Afholdsagitationen 
drives  med  Iver,  især  af  Kvinderne;  alligevel  er  det  kun  lykkedes 
dem  at  gennemføre  Totalforbudet  i én  Kres.  I øvrigt  spiller  Kvin- 
derne ikke  nogen  særlig  fremtrædende  Rolle  i Socialpolitiken,  dog 
tilskrives  deres  Indflydelse  forskellige  humane  Bestemmelser  i 
Fabrikslovene  (1894 — 96),  Detailhandlerloven  (1895)  og  Alder- 
domsforsørgelsesloven (1898),  samt  forskellige  Love  og  Bestem- 
melser om  Beskyttelse  af  Børn,  om  kvindeligt  Tilsyn  i Fabrikker, 
Asyler  og  Hospitaler,  om  Kvinders  Adgang  til  Sagførervirksomhed, 
en  streng  Lov  mod  Utugtshuse  o.  s.  v.  Endnu  har  de  ikke 
rejst  Krav  paa  at  faa  Sæde  i Underhuset,  men  det  er  vel  kun  et 
Tidsspørgsmaal,  naar  de  vil  gøre  det. 

Af  langt  mere  vidtrækkende  Betydning  end  Valgrettens  Ud- 
videlse til  Kvinderne  er  de  Love  og  Bestemmelser,  der  vedrører 

Arbejdets  Ordning  og  Forholdet  mellem  Arbejdere  og  Arbejds- 
givere. Ny  Zealand  har  i det  hele  nogle  og  tyve  Arbejds-Love, 
hvoraf  de  fleste  er  vedtagne  efter  1891,  da  Pember  Reeves  blev 
Arbejdsminister  og  Arbejds-Departementet  oprettedes.  Der  er 
megen  Tvang  og  mange  indskrænkende  Bestemmelser  i disse  Love. 
Det  kunde  synes  en  Modsigelse,  at  et  Folk,  der  vil  Frihed  i Ud- 
viklingen, i saa  høj  Grad  anvender  Tvang,  men  i Virkeligheden 
betyder  det  kun,  at  en  Bestemmelse,  der  er  truffet  i alles  Interesse, 
skal  være  bindende  for  alle.  Hvis  dette  ikke  hævdes,  vil  de  faa 
altid  kunne  tvinge  de  mange,  og  der  er  da  mere  Mening  i,  at  de 
mange  tvinger  de  faa,  end  at  de  faa  tvinger  de  mange.  De  al- 
mindelige af  disse  Arbejdslove,  som  Fabrikslovene,  Detailhandler- 
loven, Søfarts-  og  Søfolksloven  (1894),  Fæstemandsloven  (1895), 
Ulykkesforsikringsloven  (1899)  o.  a.  har  Sidestykker  i mange  andre 
Landes  Lovgivning,  omend  de  tit  gaar  videre  i deres  humane 
Bestræbelser.  Saaledes  finder  Fabriksloven  Anvendelse  paa  et- 
hvert Værksted,  der  beskæftiger  to  eller  flere  Arbejdere;  det  skal 
indregistreres  og  er  Eftersyn  underkastet;  der  passes  nøje  paa,  at 
Bestemmelserne  om  Arbejdsstedets  Beskaffenhed  og  Arbejdstidens 
Varighed  overholdes,  og  Overtrædelse  straffes  med  store  Bøder. 
Otte  Timers  Arbejdsdagen  er  ikke  fastsat  ved  Lov,  men  er  en 
Vedtægt;  derimod  byder  Loven,  at  alt  Arbejde  skal  ophøre  Lørdag 
Eftermiddag  Kl.  1 uden  Afkortning  i Timebetalingen.  Overarbejde 
tilstedes  kun  i 280  Timer  om  Aaret  og  skal  betales  med  6 d 
ekstra  pr.  Time.  Enhver  Fabriksarbejder  skal  være  fyldt  14  Aar 
og  i Besiddelse  af  det  Lavmaal  af  Kundskaber,  som  fordres  i 
Statsskolerne  af  denne  Aldersklasse,  samt  Attest  for,  at  han  kan 
taale  Arbejdet.  Kvinder  og  unge  Mennesker  under  18  Aar  maa 
ikke  arbejde  over  48  Timer  om  Ugen;  Mødre  ikke  i den  første 
Maaned  efter  Barnefødslen.  I Butiker  er  Arbejdstiden  54  Timer  om 
Ugen,  og  der  er  paabudt  Lukning  en  bestemt  halv  Dag  om  Ugen, 
gerne  Onsdag  eller  Torsdag,  for  at  Butiken  kan  være  aaben  Lør- 
dag Eftermiddag,  naar  Arbejderne  har  fri  og  gør  deres  Indkøb. 
Banker  og  Handelskontorer  skal  lukke  Kl.  5 i to  Tredjedele  af 
Maanedens  Arbejdsdage.  Det  er  forbudt  at  beskæftige  unge  Men- 
nesker under  18  Aar  som  Lærlinge  uden  Betaling;  de  skal  have 
mindst  4 sh.  (Piger)  og  5 sh.  (Drenge).  Det  er  forbudt  Arbejds- 
giverne at  gøre  Afdrag  i Arbejdernes  Løn  til  Ulykkesforsikring; 
denne  skal  foretages  i Statens  Forsikringsanstalt;  ligeledes  at  be- 
tale Lønnen  eller  Dele  af  den  i Varer.  For  Søfolks  Vedkommende 

er  Befalingsmændenes  Strafferet  indskrænket,  Folkelukafet  Eftersyn 
underkastet,  Antallet  af  Matroser  paa  Sejlskibe  bestemt  efter  Ton- 
nagen, af  Maskinister  og  Fyrbødere  paa  Dampskibe  efter  Heste- 
kraften, og  fremmede  Skibe  i Kystfart  ved  Ny  Zealand  er  Søfarts- 
lovens Bestemmelser  underkastet.  Kulmineejere  maa  betale  1h  d 
pr.  Ton  Kul,  de  udvinder,  til  et  Understøttelsesfond  for  dræbte 
eller  tilskadekomne  Kulminearbejderes  Familier  m.  m. 

Kommer  de  fleste  af  disse  Lovbestemmelser  nærmest  Arbej- 
derne til  gode,  tjener  Loven  om  tvungen  Voldgift  (compulsory 
arbitration  law),  den  mærkeligste  af  alle  Landets  nye  Love,  i lige 
Grad  Arbejdere  og  Arbejdsgivere.  Ny  Zealand  er  det  eneste  Land, 
der  har  indført  „tvungen  Voldgift"  o:  Voldgift  med  tvingende  Af- 
gørelse i sine  Arbejdsforhold.  I de  5 — 6 Aar,  Loven  har  virket, 
har  der  ikke  været  en  eneste  Strike  eller  Lockout;  der  har  været 
nok  af  Konflikter  og  Uoverensstemmelser  mellem  Arbejdsgivere  og 
Arbejdere,  men  Arbejdet  er  aldrig  ophørt  og  Konflikterne  er  altid 
blevet  bilagte.  Manden  for  dette  Lovgivningsarbejde  er  Will. 
Pember  Reeves,  dengang  Arbejds-  og  Justitsminister,  nu  Koloniens 
General-Agent  i London.  Den  store  Strike  i Australien  1890,  der 
medførte  saa  megen  Elendighed  blandt  Arbejderne,  bragte  ham  til 
at  tage  under  Overvejelse,  hvad  der  kunde  gøres  for  at  hindre  en 
Gentagelse.  Mange  Steder  havde  man  søgt  at  finde  Former  for 
Mægling  og  Overenskomst,  der  kunde  hindre  Arbejdsstandsninger; 
overalt  var  det  mislykket.  De  var  alle  bygget  paa  Frivillighed,  og 
den  slaar  i Praksis  altfor  ofte  om  til  sin  Modsætning,  Vrangvillig- 
hed. Her  laa  Svagheden,  indsaa  Pember  Reeves,  og  han  kom  da 
til  den  Slutning:  saa  maa  der  anvendes  Tvang.  Men  hvem 
skal  tvinge  de  stridende  Parter?  Selvfølgelig  Samfundet,  Staten, 
der  er  interesseret  i,  at  hele  Maskineriet  gaar  støt  og  stadig,  uden 
Brud,  der  kan  bringe  det  til  at  standse.  Opstaar  der  Konflikt 
mellem  Kapital  og  Arbejde,  bør  den  ordnende  Magt,  Staten,  træde 
til  som  uvildig  Dommer,  afgøre,  hvem  der  har  Ret,  og  skaffe  sin 
Afgørelse  respekteret.  Staten  forbyder  sine  Borgere  at  slaas  i 
Gader  og  Stræder,  skulde  den  saa  ikke  ogsaa  kunne  forbyde  dem 
at  ødelægge  hinanden  ved  Striker  og  Lockouter.  Borgernes  fri 
Selvbestemmelsesret  gælder  i Virkeligheden  ikke  mere  i det  ene 
end  i det  andet  Tilfælde.  Og  Bevidstheden  om,  at  man  bliver 
tvunget  til  at  holde  Fred,  hjælper  mægtigt  til,  at  man  ikke  kommer 
i Strid.  Altsaa:  Mægling  kan  være  fortræffelig  og  bør  først  for- 

Tilskueren  1902  2 

søges,  men  lykkes  den  ikke,  maa  der  Tvang  til,  for  Fred  og  ord- 
nede Tilstande  skal  der  være. 

Hvor  rigtig  Pember  Reeves’  Konklusion  var:  at  Tvang  er  det 
eneste  ufejlbarlige  Middel  til  at  ende  Konflikt,  fremgaar  noksom 
deraf,  at  de  allerfleste  Arbejdskonflikter,  der  er  opstaaet  i Ny 
Zealand,  siden  Loven  traadte  i Kraft  i 1894  og  er  kommet  til  Be- 
handling under  den,  ikke  er  blevet  løst  ved  Mæglingen,  men  er 
gaaet  til  Voldgiftsretten ; begge  Parter  foretrækker  Tvangen,  for  saa 
véd  de,  at  Sagen  er  endelig  og  uforanderlig  afgjort. 

Naturligvis  fik  dette  Lovforslag  samme  Medfart  i Overhuset 
som  de  andre  liberale  Reformforslag;  det  blev  gentagne  Gange 
forkastet,  forinden  det  endelig  blev  vedtaget.  En  væsenlig  Grund 
dertil  var  den  Anerkendelse,  som  Loven  gav  Arbejderorganisa- 
tionerne ; indregistrerede  Fagforeninger  anerkendtes  nemlig  som 
lovmæssige  Korporationer  med  Rettigheder  og  Pligter  som  saa- 
danne.  De  kan  stevne  og  blive  indstevnede,  kan  købe  og  eje, 
blive  idømt  Bøder  og  tildømt  Skadeserstatning,  og  er  under  Straf 
pligtige  at  lyde  Loven.  I hver  af  Landets  seks  Arbejdsdistrikter 
er  oprettet  et  Mæglingsraad  (Enighedskammer),  bestaaende  af  4 
eller  6 Medlemmer,  valgte  paa  3 Aar,  Halvdelen  af  Arbejdsgiverne 
i Distriktet,  Halvdelen  af  Arbejderne,  og  med  en  af  Raadet  selv 
valgt  uvildig  og  uden  for  deres  Krese  staaende  Formand.  Er  en 
Konflikt  i Lag  med  at  opstaa,  kan  enhver  af  Parterne  kalde  den 
anden  for  Mæglingsraadet,  der  saa  undersøger  Forholdene,  stevner 
hvem  det  vil  til  at  vidne  og  give  Oplysninger  og  sluttelig  afsiger 
en  Kendelse  om,  hvordan  Forholdet  skal  ordnes.  Mæglingsraadets 
Afgørelse  er  imidlertid  ikke  bindende  for  Parterne,  og  den  vin- 
dende maa  derfor,  hvis  han  vil  sikre  sig,  appellere  den  til  Central- 
Voldgiftsretten.  Denne  bestaar  af  3 Medlemmer,  en  Højesterets- 
dommer, en  Repræsentant  for  Arbejderne  og  en  for  Arbejdsgiverne, 
alle  tre  valgte  paa  3 Aar  af  Landets  Guvernør,  de  to  sidste  blandt 
de  henholdsvis  af  Arbejderne  og  Arbejdsgiverne  dertil  udpegede 
Mænd.  Voldgiftsrettens  Domme  behøver  ikke  at  tage  Hensyn  til 
tidligere  Domme  i lignende  Tilfælde;  de  er  inappellable  og  absolut 
bindende  for  Parterne;  Overtrædelse  eller  Overhørighed  straffes 
med  Bøder  eller  Fængsel.  Medens  Forhandlingerne  i Mæglings- 
raadet sker  for  lukkede  Døre,  er  Voldgiftsretten  offenlig.  Retten 
kan  tilkalde  to  Bisiddere,  der  faar  Stemmeret  som  de  egenlige 
Dommere.  Hverken  Mæglingsraadet  eller  Voldgiftsretten  tager 
Initiativet  til  at  blande  sig  i en  Strid,  men,  naar  en  af  de  stri- 

dende  Parter  ønsker  Mægling  og  Voldgift,  saa,  siger  Staten,  maa 
den  anden  Part  ikke  strides,  men  skal  ogsaa  søge  Overenskomst, 
og  indtil  denne  er  naaet,  maa  Arbejdet  ikke  standse,  Arbejderne 
ikke  strike,  Arbejdsgiveren  ikke  erklære  Lockout  eller  afskedige 
nogen  af  de  deltagende  Arbejdere. 

I de  5—6  Aar,  Loven  har  eksisteret,  er  over  halvhundrede 
Konflikter  ordnede  under  den,  flere  af  stort  Omfang;  de  to  Tredje- 
dele er  gaaet  til  Voldgiftsretten;  kim  i ganske  enkelte  Tilfælde  har 
Lovens  Straffebestemmelser  maattet  anvendes.  Konflikterne  har 
hovedsagelig  drejet  sig  om  Arbejdstidens  Længde,  Arbejdsløn, 
Akkordbetaling,  Lærlinges  Anvendelse,  Adgang  for  Fagforenings- 
udsendinge til  at  tale  med  Arbejderne  paa  Arbejdsstedet,  organi- 
serede Arbejderes  Vægring  ved  at  arbejde  sammen  med  uorganiserede 
Arbejdere  — alle  de  andetsteds  fra  kendte  Stridsspørgsmaal.  Fag- 
foreningerne skal  indregistreres  for  at  faa  Rettigheder  under  Lo- 
ven, men  det  volder  ingen  Vanskeligheder,  da  der  ikke  fordres 
mere  end  7 Mand  for  at  danne  en  lovlig  Fagforening.  Retten  til 
at  danne  en  saadan  er  i Fjor  blevet  udvidet  til  at  gælde  alle  Slags 
Arbejdere,  ikke  blot  faglærte  Haandværkere  og  Fabriksarbejdere, 
som  Voldgiftsrettens  Formand  tidligere  hævdede,  men  ogsaa  f.  Eks. 
Handelskontorister  og  Ekspedienter,  Sporvognsfolk,  Opvartere  o.  fl. 
Medens  Arbejdsgiverne  i Ny  Zealand  stadig  ser  noget  skævt  til 
Fagforeningerne  og  den  Magt,  Sammenslutningen  giver  Arbejderne, 
saa  er  der  næsten  Enighed  blandt  dem  om,  at  den  tvungne  Vold- 
gift er  en  Velsignelse  for  Landets  Forretningsforhold.  Modstandere 
paastod  tidligere,  at  den  skadede  Landets  Industri;  men  Fabrik- 
arbejdernes  Tal  er  i de  sidste  5 Aar  gennemgaaende  vokset  med 
50  pCt.  i de  forskellige  Industrigrene,  saa  Produktionen  kan  i 
hvert  Fald  ikke  være  aftaget.  Arbejderne  er  meget  tilfredse  med 
Loven,  der  under  opadgaaende  Konjunkturer  i de  senere  Aar  uden 
Arbejdsstandsninger  har  forbedret  deres  Vilkaar  i alle  Retninger. 
Hertil  bidrager  ogsaa  sin  Del  en  forstandig  Disposition  af  den  for- 
haandenværende  ledige  Arbejdskraft.  Under  Arbejdsdepartementet 
sorterer  en  Mængde  Arbejdsanvisningsbureauer,  der  er  spredt  over 
hele  Landet,  for  saa  vidt  muligt  at  skaffe  Arbejde  til  enhver,  der 
vil  arbejde.  Departementschef  Tregears  Valgsprog  er:  Med  Arbejde 
alt,  uden  Arbejde  intet,  og  han  mener,  at  man  heller  skal  skaffe 
arbejdsløse  Arbejde  end  indrette  Fribespisninger  og  Natteasyler  for 
dem.  Bureauerne  indregistrerer  de  arbejdsløse,  skaffer  dem  Arbejde 
paa  Stedet  eller  besørger  dem  til  billige  Takster  paa  Statens  Jærn- 

baner  andetsteds  hen,  hvor  der  er  Brug  for  dem,  giver  dem  Penge 
til  Underhold  paa  Rejsen,  sender  deres  Familie  efter  dem,  hvis 
Arbejdet  bliver  af  Varighed,  og  faar  Udlægene  refunderede  af  Ar- 
bejdsgiverne eller  af  Arbejderne  selv,  der  ogsaa  gennem  Postvæsenet 
og  Bureauerne  paa  en  nem  og  billig  Maade  kan  sende  Penge  til 
deres  tilbageblevne  Familier.  I Nødsfald  træder  Staten  til  og  an- 
bringer de  arbejdsløse  ved  saadanne  offenlige  Arbejder,  Vejanlæg, 
Skovrydning  o.  lign.,  som  der  altid  er  nok  af  i et  nyt  Land.  Selv- 
følgelig er  ikke  al  Arbejdsløshed  derved  ophørt  i Ny  Zealand,  men 
en  god  Begyndelse  til  at  bekæmpe  den  er  gjort. 

Et  hermed  sammenhængende  Forsøg  paa  en  ny  Arbejdets 
Ordning  og  Fordeling  skyldes  Premierminister  Seddon  i hans 
Egenskab  af  Minister  for  de  offenlige  (o:  Statens)  Arbejder  (public 
works).  Han  var  selv  begyndt  som  simpel  Arbejder,  og  han  havde 
Tillid  til  sine  tidligere  Standsfællers  Dygtighed  og  Paalidelighed. 
Han  havde  været  deres  Fører  og  Raadgiver  i Vestkystens  Guld- 
miner, naar  Entreprenørerne  misbrugte  dem,  og  nu  da  han  ikke 
længer  var  „Digger  Dick"  men  Honourable  Rich.  Seddon,  var  hans 
Tro  til  dem  ikke  mindre.  Da  Entreprenørerne  ved  et  Jærnbane- 
anlæg  kort  efter  Regeringsskiftet  i 1891  midt  under  Arbejdet  opgav 
det  og  lod  Arbejdere  og  Leverandører  i Stikken,  rimeligvis  for  at 
presse  mere  favorable  Betingelser  ud  af  den  ny  Regering,  rejste 
Seddon  selv  til  Arbejdsstedet  for  at  undersøge  Forholdene.  Han 
forhandlede  med  Arbejderne  og  fik  dem  til  at  overtage  Arbejdet 
kooperativt.  De  deltes  i Hold  paa  50  Mand;  hvert  Hold  valgte 
sine  Tillidsmænd,  og  disse  sluttede  Akkord  om  en  bestemt  Del  af 
Arbejdet  med  den  tilsynshavende  Ingeniør.  I Løbet  af  et  Par 
Dage  var  Arbejdet  genoptaget  paa  hele  Linien,  og  det  gik  godt. 
Arbejderne  tjente  mere,  Arbejdet  blev  hurtigere  og  bedre  udført 
og  kom  ikke  til  at  koste  mere  end  tidligere.  „Inden  længe  skal 
dette  kooperative  Arbejdssystem  være  gennemført  ved  alle  offen- 
lige Arbejder",  sagde  Seddon  i Parlamentet  1891,  og  han  holdt 
Ord.  Fra  Jordarbejdet  med  ikke  faglærte  Arbejdere  gik  man  til 
simplere  Sten-  og  Betonarbejder,  derfra  i 1893  til  Lægning  af 
Sveller  og  Skinner,  næste  Aar  opførtes  den  første  mindre  Stations- 
bygning af  faglærte  arbejdsløse  Arbejdere  — Leverancen  af  Mate- 
rialerne skete  efter  Licitation  — og  i 1895  begyndtes  en  monu- 
mental Bygning  for  Statstrykkeriet  i Hovedstaden  Wellington. 
„Hver  Sten  i denne  Bygning  er  lagt  kooperativt",  sagde  Seddon 
med  Stolthed  ved  dens  Indvielse.  Om  Sommeren  og  i Høstens 

Tid,  hvor  det  var  let  at  faa  andet  Arbejde,  standsedes  alt  Jord- 
arbejdet for  at  genoptages  om  Vinteren,  naar  Arbejdsløsheden  til- 
tog. Endvidere  tilbødes  der  Arbejderne  Jordlodder  i Fæste  i Nær- 
heden af  Arbejdsstedet  og  delt  Arbejdstid,  4 Dage  om  Ugen  ved 
det  kooperative  Arbejde  og  2 Dage  til  at  arbejde  paa  deres  egen 
Jord.  I de  senere  Aar  gjordes  Holdene  mindre,  paa  6—8  Mand, 
jævnbyrdige  i Arbejdsevne,  og  Arbejdet  stykkedes  ud  derefter. 
Del  viste  sig  nemlig  i de  store  Hold,  at  de  dygtigere  og  raskere 
Arbejdere  var  utilfredse  med  at  skulle  gaa  lige  ved  Fortjenestens 
Deling  med  de  mindre  dygtige  og  langsommere.  I 1896  blev  en 
stor  og  vanskelig  Jæmbanebro  med  Jærnoverbygning  paa  svære 
Stenpiller  opført  kooperativt.  Den  var  først  udbudt  til  Licitation, 
men  da  det  laveste  Tilbud  var  flere  tusind  Pd.  St.  højere  end 
Statsingeniørens  Overslag,  besluttede  man  at  vove  Forsøget  og 
bygge  den  kooperativt.  Det  lykkedes  og  er  senere  efterfulgt  af 
andre  lignende.  Fra  1891 — 96  blev  der  kooperativt  anlagt  c.  50 
Mil  Jærnbaner  og  c.  300  Mil  Veje  samt  bygget  en  Mængde  større 
og  mindre  offenlige  Bygninger,  og  i 1899  erklærede  baade  Seddon 
og  Hall-Jones,  hans  Efterfølger  som  Minister  for  de  offenlige  Ar- 
bejder, overfor  Angreb  af  Oppositionen  i Parlamentet  og  Paastande 
om,  at  det  kooperative  Arbejdssystem  var  langt  dyrere  end  Lici- 
tationssystemet, og  at  det  var  „et  uhyre  Bestikkelsesfond,  der 
brugtes  i politiske  Øjemed",  at  de  vilde  vedblive  at  anvende  det 
som  det  billigste  for  Staten  og  bedste  for  Arbejderne,  saa  længe  de 
havde  noget  at  sige  i Ny  Zealand.  Ja,  Seddon  har  langt  videre- 
gaaende  Planer.  I sin  Kamp  mod  Monopoliseringen,  hvorunder 
han  bl.  a.  truer  Australiens  „forenede  Dampskibsselskab"  med  et 
helt  System  af  Stats-Dampskibe,  hvis  Selskabet  ikke  nedsætter 
sine  Fragt-  og  Befordringstakster,  har  han  i Fjor  begyndt  at 
sprænge  Kul-Monopolet  ved  at  overlade  Kulminearbejdernes  Trade- 
union  et  af  Statens  Kullejer  til  kooperativ  Bearbejdelse  under 
Statskontrol;  det  bliver  maaske  Begyndelsen  til,  at  alle  Landets 
Kulminer  nationaliseres,  og  at  Staten  overtager  baade  Kulproduk- 
tionen og  Kulhandelen. 

Maaske  vil  man  kalde  dette  Statssocialisme  og  mene,  at  det  i 
det  hele  er  et  socialistisk  Skraaplan,  Ny  Zealand  er  inde  paa.  Om 
saa  var,  er  der  næppe  nogen  Ulykke  deri.  Hvor  skrækkelig  en 
Klang  „ Socialisme u og  „Socialister"  end  stadig  har  i mange  „dan- 
nede" Øren,  — hvis  de  tilsvarende  dannede  Øjne  blev  lukket 
ordenlig  op,  vilde  de  se,  hvorledes  det  meget  udmærkede  og  be- 

rettigede,  der  er  i Socialismen,  trænger  ind  gennem  alle  Porer 
i ethvert  levende  og  udviklingsdygtigt  Samfundslegeme,  optages 
deraf  og  lidt  efter  lidt  omdanner  dets  Kød  og  Blod.  Det  sker 
her  hjemme,  det  sker  i andre  Lande,  et  Sted  paa  en  Maade,  et 
andet  Sted  paa  anden  Maade,  et  Sted  hurtigere,  et  andet  lang- 
sommere, men  .det  sker  overalt,  selv  der,  hvor  Individualismen 
endnu  sidder  til  Højbords,  og  hvor  der  er  et  Klassehad  og  et 
Klasseregimente  af  værste  Art.  I Ny  Zealand  foregaar  Omdan- 
nelsen ikke  under  Trykket  fra  et  besiddelsesløst  Proletariat  eller 
en  socialistisk  organiseret  Arbejdermasse,  men  gennem  et  demo- 
kratisk Mellemlag,  de  dygtige  Folk,  der  gik  ud  til  Kolonien,  fordi 
de  ikke  havde  det  godt  hjemme  og  ikke  kunde  finde  sig  til  Rette 
der.  Dette  velstaaende  Mellemlag  søger  at  absorbere  baade  de 
rige  og  de  fattige,  drager  de  øverste  10000  ned  og  løfter  de 
nederste  100000  op,  beskatter  Kapitalisten  progressivt  og  giver 
Proletaren  Jord  og  Arbejde,  for  at  han  ogsaa  kan  blive  Kapitalist 
og  beskattes.  Ny  Zealænderne  er  som  deres  udmærkede  politiske 
Førere  praktiske  Demokrater,  der  reformerer  ikke  ud  fra  social- 
istiske Doktriner,  men  fra  et  sundt  og  nøgtern  Syn  paa  Sagerne. 
Og  for  en  praktisk  Demokrat  er  der  intet  urimeligt  i at  lægge 
endog  en  udstrakt  Magt  i Statens  Haand  — han  kan  jo  i en  vis 
Forstand  sige  som  Ludvig  XIV:  Staten  det  er  mig  — og  intet 
unaturligt  i,  at  Statens  Forsorg  omfatter  Forhold,  som  den  auto- 
kratiske Stat  aldrig  blander  sig  i. 

I Ny  Zealand  er  Staten  Borgerens  bedste  Ven  og  Formynder. 
Den  følger  og  støtter  ham  fra  hans  Fødsel  til  hans  Død.  Den 
giver  ham  fri  (konfessionsløs)  Undervisning  i Skoler,  der  er  saa 
gode,  at  ni  Tiendedele  af  Landets  Børn  og  Ungdom  kan  nøjes 
med  den;  den  giver  ham  Jord  i Fæste  og  Laan  til  Driften,  hvis 
han  ingen  Penge  har,  skaffer  ham  Arbejde,  naar  han  intet  Arbejde 
kan  finde  selv,  hjælper  ham  med  en  rundelig  Alderdomsunder- 
støttelse fra  hans  65de  Aar  eller  fra  den  Dag,  han  ikke  længer  er 
arbejdsdygtig.  Den  hjælper  ham  med  billig  Livsforsikring  og  Brand- 
forsikring, Postsparekasser,  billige  Banklaan,  fri  eller  billig  Rets- 
hjælp (paatænktj,  reducerede  Jærnbanetakster  for  Landets  Produkter, 
som  den  behandler  gratis  til  Udførsel,  giver  ham  fri  Undervisning 
i ny  Landbrugsmetoder,  og  Hjælp  til  Fællesdrift  samt  Præmier, 
køber  Patenter  og  frigør  dem  o.  s.  v.  o.  s.  v. 

Aanden  i denne  Statens  Forsorg  viser  sig  dog  maaske  bedst 
i den  ejendommelige  Institution,  der  hedder  „den  offenlige  Værge" 

(the  public  trustee).  Da  den  offenlige  Værge  i 1872  traadte  i 
Virksomhed,  skulde  han  fornemlig  tage  sig  af  intestat  Gods  og 
eftersøge  Arvingerne,  men  siden  1891  er  hans  Omraade  udvidet 
til,  at  han  skal  være  Hjælper  og  Raadgiver  for  enhver,  der  betror 
ham  sit  Gods.  Man  kan  gøre  ham  til  Eksekutor  af  sit  Testa- 
mente og  til  Bestyrer  af  sin  Ejendom,  forudsat  dog,  at  han  ind- 
vilger deri.  Han  er  selvskreven  Værge  og  Formynder  for  Enker 
og  forældreløse,  for  sindssyge  og  for  Maorierne,  hvis  „Reserver" 
han  bortforpagter.  Rejser  man  bort  fra  Landet,  overlader  man 
ham  Bestyrelsen  af  sin  Ejendom,  ligger  ens  Ejendom  saaledes,  at 
man  vanskelig  kan  tilse  den  selv,  gør  han  ogsaa  dette  mod  et  Veder- 
lag. I 1899  havde  han  Ejendomme  til  en  Værdi  af  over  2 Miil. 
Pd.  St.  i sin  Varetægt.  Hans  diskretionære  Magt  som  Eksekutor 
er  stor.  Han  kan  fravige  et  Testamentes  Bestemmelser,  naar  han 
mener,  at  Testator  under  de  foreliggende  Forhold  vilde  have  gjort 
det.  Naar  en  privat  Eksekutor  ikke  gør  sin  Pligt,  kan  han  paa 
Opfordring  af  de  deri  interesserede  gribe  ind  og  tage  Affære.  Be- 
styrelsen af  Statens  velgørende  Fonds  sorterer  ogsaa  under  ham.  Den 
offenlige  Værge,  der  er  en  af  Statens  mest  ansete  Embedsmænd,  i 
Spidsen  for  et  helt  Departement,  har  sit  Hovedsæde  i Hovedstaden 
Wellington  og  Underafdelinger  omkring  i alle  Byer  og  Landjuris- 
diktioner. Han  nyder  Folkets  fuldeste  Tillid  og  fortjener  det ; han 
er  altid  paa  sin  Plads  og  altid  rede  til  at  raade  og  hjælpe;  han 
dør  aldrig,  rejser  aldrig  bort,  og  er  saa  sikker  og  paalidelig  som 
selve  Staten,  han  repræsenterer. 

En  Institution  som  denne  skyldes  ikke  nogen  Teori,  men  er 
vokset  frem  af  det  praktiske  Livs  Behov.  Og  det  er  overhovedet 
alle  de  Reformer  og  Eksperimenter,  der  er  gennemførte  i Ny 
Zealand  i de  sidste  Aar.  Hvad  det  først  og  fremmest  gjaldt  om 
for  de  ledende,  var  at  trænge  tilbage  eller  holde  borte  fra  det 
unge  Land  alt  det,  der  i de  gamle  Lande,  i Europa  som  i Ame- 
rika, affødte  de  stærke  sociale  Modsætninger  og  de  store  sociale 
Onder.  Forhaabenlig  vil  det  lykkes,  saa  at  John  Ballances  Ord: 
I Ny  Zealand  skal  der  hverken  være  Millionærer  eller  Tiggere! 
kan  blive  Landets  stolte  Valgsprog  i al  Fremtid. 

M.  Galschiøt 

et  var  fra  et  Indsidderhus  langt  ude  paa  Landet,  at 
Rasmus  Hansen  kom  ind  til  København  som  Soldat. 

Til  at  begynde  med  havde  han  daarlig  kunnet 
døjet  alle  de  Brosten  og  den  hele  Svalm  og  Sværm 
i Byen,  men  Tjenesten  var  da  ikke  noget  at  tale 
om;  der  havde  været  meget  mer  at  tage  fat  og 
slæbe  i ude  paa  Landet,  og  Rasmus  var  ikke  af  de  klejne.  Og  naar 
det  traf  sig,  at  nogen  af  Kammeraterne  i København  grinte  ad 
ham,  saa  lod  han  bare,  som  om  han  ikke  hørte  det,  og  at  Under- 
officererne skældte  ud,  det  tog  man  da  ingen  Skade  af,  det  kunde 
jo  ogsaa  være  meget  rimeligt,  for  de  blev  skældt  ud  af  Officererne 
igen;  Prygl  vankede  der  ikke  nogen  af,  som  var  værd  at  gøre  Op- 
hævelser over;  de  var  godt  tossede,  de,  som  klagede;  saadan  no’en 
Dukkebørn! 

Rasmus  kom  temmelig  godt  efter  baade  Eksercis  og  Skyd- 
ning og  Soldatens  Pligter,  og  i Kasernen  var  der  til  Tider  saadan 
en  velsignet  Fred.  Det  kunde  træffe  sig,  naar  Rasmus  gik  Brand- 
vagt, at  han  syntes,  det  var  ligesom  han  sad  paa  en  Bænk  uden 
for  en  stor  Gaard  paa  Landet  og  i godt  Vejr;  det  var  egentlig 
noget  underligt  Præk,  syntes  han  selv,  men  meget  behageligt. 

Tiden  gik  i det  hele  taget  temmelig  godt,  og  det  var  ikke  saa 
værst  med  Kosten  heller,  om  ogsaa  Rasmus  ikke  til  hver  en  Tid 
var  lige  mæt.  Brændevin  havde  han  altid  taget  meget  smaat  til,  og 
en  Ting  varede  han  sig  helt  for  inde  i København;  det  var  Pigebørn. 

Dertil  havde  han  hørt  alt  for  meget  ude  paa  Landet,  for  som 
paa  Landet:  en  Pige  kunde  gaa  hen  og  faa  et  Barn,  naturligvis, 

det  laa  jo  nu  ved  ved  dem,  men  det  var  da  ikke  som  i Køben- 
havn med  de  mange  Karle  der  blev  fortalt  om,  som  ligefrem 
havde  sat  Helsen  til.  Og  med  alle  de  mange  Penge,  der  var  i 
København,  skulde  der  naturligvis  ogsaa  trakteres  paa  og  spenderes 
paa  disse  københavnske  Piger,  saa  det  var  noget  ganske  storartet. 
Nej,  det  holdt  Rasmus  sig  fra.  — 

Efter  at  Rekruttiden  var  forbi,  tog  Kaptajnen  Rasmus  ud  til 
sin  Oppasser.  Og  hjemme  hos  Kaptajnen  selv,  hvor  Rasmus  nu 
kom  saa  tit,  havde  de  en  Pige,  som  var  lige  saa  ren  og  fin  som 
Fruen  selv,  syntes  Rasmus.  Han  gik  og  saa*  paa  hende  og  saa' 
paa  hende,  hun  var  ikke  bange  for  at  gøre  lidt  Sjov  med  ham ; 
men  før  han  havde  turdet  rørt  ved  hende,  skulde  Rasmus  have 
faaet  et  dristigt  Mod,  som  han  da  vist  aldrig  fik. 

Det  var  jo  storartet  behageligt,  nu  Rasmus  var  Oppasser  hos 
Kaptajnen.  Han  fik  meget  Mad,  og  den  var  god.  Tjenesten  var 
ikke  andet  end  som  et  helt  Legeværk,  og  han  begyndte  at  synes 
rigtig  godt  om  København.  Der  var  ogsaa  meget  at  se  dér,  som 
ikke  kostede  noget,  og  naar  man  blev  vant  til  at  gaa  paa  Bro- 
stenene, gjorde  de  ikke  ondt  i Fødderne. 

Det  sagde  han  ogsaa  i Køkkenet  hos  Kaptajnen. 

„Saa  skulde  De  saamænd  blive  her,  63,“  sagde  den  kønne 
Pige,  „ligesom  den  forrige  Oppasser,  han  er  baade  gift  og  hjem- 
faren herinde  og  Spækhøker.  Det  var  en  Gaardmandssøn.“ 

Rasmus  sagde  ikke  noget  mere,  men  han  tænkte,  at  en 
Gaardmandssøn,  han  kunde  naturligvis  ogsaa  bedre  blive  i Køben- 
havn og  kunde  sætte  sig  ned  som  Spækhøker;  men  for  Resten 
tænkte  Rasmus  meget  over,  hvad  den  kønne  Pige  havde  sagt  om 
Byen  og  om  at  gifte  sig.  Han  kunde  blive  helt  trangbrystig  ved 
Tanken  om,  hvis  en  nu  skulde  giftes  med  saadan  et  dejligt  Pige- 
barn; men  det  kunde  aldrig  gaa  godt.  Den  Slags  kønne  Piger  var 
der  altfor  mange  om,  og  det  kunde  nemt  blive  ved,  ogsaa  efter  at 
de  var  bleven  gifte.  Men  saa  meget  var  han  da  bleven  viis  paa, 
at  der  var  mange  flere  Penge  at  tjene  i Byen  end  paa  Landet, 
naar  han  nu  kunde  finde  en  Kone,  der  ikke  var  altfor  køn! 

Saa  traf  det  sig  en  Dag,  at  Kaptajnen  af  sig  selv  talte  til 
Rasmus,  om  han  ikke  kunde  have  Lyst  til  at  blive  i København 
efter  Tjenesten,  Kaptajnen  vilde  skaffe  ham  Plads  som  fast  Ar- 
bejder ved  Jærnbanen,  fordi  han  kunde  tage  fat  og  havde  Lyst  til 
at  bestille  noget. 

Rasmus  fandt,  der  var  ligesom  en  Skæbne  i det,  at  først 

denne  dejlige,  kønne  Pige  skulde  sige  det  og  saa  Kaptajnen  bag- 
efter kom  og  ligefrem  tilbød  ham  at  blive.  Og  ikke  mere  end 
nogle  faa  Dage  efter  saa  var  det  ligesom  en  Skæbne  igen,  at  hos 
Konen,  som  vadskede  for  Kaptajnens,  traf  han  hendes  Søster- 
datter fra  Landet,  som  tjente  i Byen,  og  hun  var  ikke  videre  køn. 

De  drak  alle  tre  Kaffe  sammen,  og  næste  Gang,  Rasmus  kom, 
saa  var  hun  der  igen. 

Hun  kendte  heller  ikke  nogen  at  regne  for  i København,  saa 
det  kom  sig  da  til,  at  Rasmus  gik  lidt  ud  med  hende  og  spen- 
derte  lidt  paa  hende,  og  en  Søndagaften,  lige  før  han  skulde  af 
Tjenesten,  lukkede  de  sig  ind  hos  Vadskekonen  og  ventede,  til  hun 
kom  hjem,  og  saa  var  det  blevet  til  lidt  videre  imellem  dem. 

De  kom  til  en  Enighed  om,  at  naar  han  fik  den  faste  Plads 
ved  Jærnbanen,  vilde  de  gifte  sig.  Og  det  gjorde  de.  — 

Arbejdet  som  fast  Mand  ved  Jærnbanen  var  haardt  og  med 
en  lang  Arbejdsdag,  men  naar  Rasmus  kom  hjem  og  var  træt  i 
Lemmerne,  var  der  propert,  han  fik  ordentlig  Mad  og  gik  tidligt  i 
Seng  med  Konen.  Hvert  Aar  fik  hun  et  Barn,  men  laa  bare  nogle 
Dage  og  fejlede  ingenting  efterpaa.  Rasmus  var  i det  hele  taget 
meget  vel  tilfreds. 

Men  dengang  de  havde  fire  levende  Børn  og  to  døde,  traf 
det  sig,  at  Rasmus  en  Formiddag  kom  uformodendes  hjem  fra  Ar- 
bejde, og  der  var  ganske  stille,  saa  Børnene  maatte  være  af  Vejen, 
og  dér  traf  han  inde  i Sovekamret  sin  Kone  og  saa  et  ungt  Menne- 
ske, som  han  aldrig  havde  set. 

Og  det  unge  Menneske  samlede  Klæderne  sammen,  men  Konen 
skabede  sig  rent  tosset  og  hvinede  og  skreg,  som  om  det  kunde 
have  været  et  helt  Komediespil,  saa  Rasmus  maatte  give  hende 
en  Lussing.  Saa  tav  hun  stille  henne  i en  Krog. 

Det  tænkte  Rasmus  tit  paa  bagefter,  at  det  kunde  jo  ikke 
nytte  noget  at  spekulere  over  hvad  som  der  var  sket;  men  allige- 
vel saa  kunde  han  maaske  lige  saa  godt  have  prøvet,  om  han 
maaske  kunde  have  faaet  en  køn  Pige.  For  det  gav  jo  paa  den 
Maade  ikke  nogen  Sikkerhed,  at  de  ikke  saa  ud  af  noget;  der 
maatte  være  noget  andet  under. 

Den  Formiddag,  Rasmus  var  kommen  saa  uformodendes  hjem, 
og  havde  overrasket  dem,  saa  havde  han  ogsaa  opdaget,  at  Konen 
havde  det  unge  Menneskes  Skjorter  med  i Vadsk.  Men  for  Resten 
sagde  hun,  at  hun  havde  hverken  faaet  noget  til  givendes  af  ham 
eller  trakteret  ham  med  noget,  men  det  unge  Menneske  havde  været 

saa  behagelig  og  underholdende,  naar  hun  ellers  gik  i alt  det  Børne- 
sjov  evindeligen,  og  hun  vilde  heller  ikke  have  flere  Børn,  hun  kunde 
ikke  taale  det.  Det  svarte  Rasmus  slet  ikke  paa.  Hun  fik  det  næste 
Barn  i rette  Tid,  og  sin  visse  Tid  efter  et  til,  og  det  var  Rasmus 
da  sikker  paa  ikke  var  en  andens,  som  han  skulde  føde;  for  bare 
den  ene  Lussing,  som  hun  var  trimlet  af,  den  havde  hun  talt  op  om 
flere  Gange  siden  efter,  naar  hun  blev  gal ; men  den  holdt  Respekten. 

Efter  det  næste  Barn  igen  blev  hun  nu  ligegodt  meget  syg, 
og  Doktoren  sagde,  det  var  noget  indvendigt,  hun  maatte  ligge. 

Den  yngste  Søster  til  hende,  som  var  ugift,  kom  saa  ind  fra 
Landet  for  og  skulde  hjælpe  med  i Huset;  det  var  baade  et  Menne- 
ske mere  at  føde,  og  de  to  Fruentimmer  holdt  altid  sammen.  Ikke 
at  de  ligefrem  sagde  noget,  andet  end  til  Børnene,  som  Rasmus 
aldrig  rigtig  havde  haft  Snit  paa  at  tale  med  og  lege  med  og 
nu  saa  meget  des  mindre,  efterdi  de  to  tilsammen  skulde  give  sig 
saa  meget  af  med  Børnene  og  dominere  dem.  Rasmus  havde  netop 
det  Foraar  faaet  et  af  Ledvogterhusene  lige  i Nærheden  af  Byen,  og 
dér  slog  han  nu  Sommerdage  en  Smule  Bænk  op,  at  han  kunde 
sidde  paa  for  sig  selv  alene  i et  Hjørne  og  ryge  en  Pibe  Tobak 
og  spekulere.  Og  det  blev  ikke  mindre,  efter  at  Doktoren  havde 
sendt  Konen  ud  paa  Hospitalet  for  og  skulde  opereres. 

Det,  som  Rasmus  altid  sad  dér  og  spekulerede  over,  det  var  Fore- 
drag. Dem  havde  han  begyndt  at  gaa  meget  til  om  Aftenerne  og 
Søndag  Eftermiddag. 

Rasmus  havde  aldrig  været  for  at  læse,  det  var  ikke  for 
ham  til  at  komme  igennem  og  holde  sammen  paa  med  saadan 
en  stor  Avis  eller  lignende , som  mange  af  hans  Kammerater  de 
kunde  saa  snildt  med.  Nej,  men  saadan  et  Foredrag,  naar  det 
ikke  gik  for  hurtigt,  det  kunde  Rasmus  godt  holde  ud,  om  det 
skulde  vare  et  Par  Timers  Tid,  og  saa  kunde  han  dog  altid 
huske  noget  a’et.  Der  var  mange  Ting,  de  var  begyndt,  Kandi- 
dater og  lignende,  at  tale  om  til  Arbejderne.  Og  saa  kunde  Fruen- 
timmerne sludre  for  Rasmus  hvad  de  vilde,  han  gik  sin  Vej  til  sine 
Foredrag  og  sjenerte  ingen. 

En  Søndag  Eftermiddag  skulde  der  tale  en  Kandidat  om 
Jærnbaner,  og  det  maatte  Rasmus  da  hen  at  høre. 

En  styrtende  Hoben  Jærnbaner  var  det  dog,  der  var  til  i hele 
Verden,  efter  som  den  Kandidat  fortalte;  naar  man  lagde  alle 
Skinnerne  sammen,  vilde  det  blive  til  — ja,  hvor  mange  tusinde 
Mile  var  det?  Rasmus  kunde  ikke  huske  saadan  meget  store  Tal 
mere  end  lige  i et  Øjeblik,  men  det  var  da  en  ganske  farlig 

Mængde.  Og  med  alle  de  Varer,  de  kunde  transportere,  og  Rej- 
sende ! Og  saa  den  Masse  Mennesker,  der  havde  deres  Arbejde  ved 
Banerne  over  hele  Verden,  det  var  ganske  storartet!  Den  Kandi- 
dat, han  talte  briljant,  og  til  sidst  sagde  han,  at  han  vilde  tale 
til  alle  de  Jærnbanearbejdere,  der  var  til  Stede,  og  dem  vidste 
han,  at  der  var  en  hel  Del  af,  og  til  dem  vilde  han  sige,  at  de 
kunde  være  stolte  af  deres  Arbejde,  for  de  arbejdede  med  paa 
Givisasjonen  eller  Civilasjonen , hvad  han  kaldte  det,  og  dér  var 
den  sidste  lige  saa  god  som  den  første,  for  de  var  nødvendige, 
alle  sammen. 

Rasmus  klappede  meget,  da  Foredraget  var  forbi.  Det  havde 
været  et  storartet  Menneske,  den  Kandidat,  og  et  ret  kønt  Menneske ! 

Og  medens  Rasmus  gik  hjemefter,  tænkte  han  hele  Tiden, 
at  det  med  Civisasjonen,  det  var  storartet  rigtigt,  og  det  var  lige 
meget  for  den  sidste  som  for  den  første,  efter  det  de  skulde  være 
med,  alle  sammen,  det  kunde  ingen  tage  fra  dem,  om  ogsaa  de 
maatte  slide  godt  og  ikke  fik  saa  meget  for  det.  Det  var  ikke  det,  det 
kom  an  paa.  Det  var  paa  Civisasjonen.  Og  den  virkede  de  alle  til. 

Og  de  uendelige  Gange  siden  efter,  naar  at  hun  var  gnaven 
og  gal,  Konens  Søster,  og  der  var  Vrøvl  med  Børnene,  som  der 
var  meget  tidt  med  de  to  ældste,  der  var  Mælkedrenge,  saa  satte 
Rasmus  sig  paa  den  lille  Bænk  og  saa  hen  over  Skinnerne, 
som  han  kunde  blive  ved  at  se,  lige  til  Vejen  svingede,  og  han 
tænkte,  at  de  gik  alle  sammen  ud  i Civisasjonen,  og  alle  de 
Tog,  som  han  skiftede  Signalerne  for,  de  kunde  ikke  gaa  ud  i 
Civisasjonen  udentagen  han  var  med.  Men  tale  om  saadan  noget 
til  Konens  Søster  derinde,  det  kunde  da  aldrig  indfalde  ham.  Bør- 
nene kunde  Rasmus  nok  have  lid’t  at  forklare  det  for,  men  han  havde 
aldrig  rigtig  duet  til  at  forklare  saadan  noget,  de  var  jo  ogsaa 
smaa  endnu,  og  det  blev  dem  vel  ogsaa  fortalt  i Skolerne,  naar 
de  kom  saa  vidt. 

Hver  Gang  at  Rasmus  besøgte  sin  Kone  paa  Hospitalet  gik 
han  dog  derfra  i den  Tanke,  at  nu  kom  hun  snart  hjem  og  Sø- 
steren kunde  komme  til  at  rejse,  men  saa  en  Morgen  kom  der  Bud 
fra  Hospitalet,  at  de  havde  opereret  Konen  en  Gang  til,  og  nu 
var  hun  død. 

Der  kunde  jo  ikke  være  Tale  om,  at  Søsteren  saa  kunde 
komme  hjem,  men  hvad  der  ikke  havde  været  før,  saa  blev  der 
Sludder  ved  hende  nu  om  alt  det,  hendes  Søster  havde  maattet 
gaaet  igennem  og  Rasmus  havde  været  ond  ved  hende  og  slaaet 

hende.  Og  naar  saa  Rasmus  sagde  om  det  unge  Menneske,  fik  han 
bare  til  Svar,  at  Vorherre  førte  saa  mange  i Fristelse  og  det  unge 
Menneske  havde  været  saa  underholdende  tilligemed  og  Rasmus 
gik  omkring  og  sagde  aldrig  noget.  — 

Efter  at  der  var  gaaet  et  Aar,  saa  en  Morgen  sagde  hun  til 
Rasmus,  om  han  nu  havde  tænkt  paa  at  gifte  hende,  for  hun 
kunde  da  ikke  blive  ved  med  at  Folk,  de  sludrede  om,  hun  boede 
dér  i Huset.  Og  det  fandt  Rasmus  ogsaa  kunde  have  sin  Rime- 
lighed, for  et  Fruentimmer  i Huset  kunde  han  jo  ikke  undvære.  Saa 
blev  de  gift. 

Aaret  efter  fik  hun  et  Barn,  og  det  var  ligesom  med  Søsteren, 
at  hun  var  hurtigt  oppe  efter  det,  og  det  gik  ligesaadan  med  det 
næste,  og  hun  fejlede  aldrig  noget,  men  alligevel  saa  efterhaands 
kom  Rasmus  til  ligesom  at  savne  den  første  Kone  meget.  Hun 
havde  rigtignok  haft  dette  unge  Menneske,  men  det  kunde  man 
saamænd  aldrig  vide,  om  ikke  den  anden  ogsaa  havde  noget  for, 
det  hjalp  jo  ikke,  at  de  ikke  saa  ud  af  noget,  og  saa  var  hun  ikke 
saa  proper,  og  efter  at  hun  var  bleven  Kone  i Huset,  læste  hun 
meget  Aviser,  som  hun  laante,  og  gik  ud  og  holdt  Sludder  med 
andre.  Børnene  dem  kunde  hun  ogsaa  sludre  ind  i alt  muligt,  og 
de  ligesom  altid  holdt  med  hende,  og  hvad  det  angik  med  de  to 
af  dem,  som  var  hendes  egne,  saa  taalte  hun  ikke,  der  blev  sagt  et 
Ord,  hun  vilde  gaa  og  sløje  og  slænge  med  dem,  ligesom  det  pas- 
sede hende. 

Rasmus  sad  mere  og  mere  paa  den  lille  Bænk  og  saa'  ud 
over  Jæmbaneskinneme,  lige  til  hvor  Vejen  svingede,  hvor  de  saa- 
dan  gik  ud  i . . . Civisasjonen ; og  saa  brød  han  sig  ikke  om  Kæl- 
lingen. 

Men  en  Dag  blev  han  hel  ædende  gal.  Det  var  da  han  fik 
Trusselsbrev  fra  ikke  mindre  end  to  Urtekræmmere  af  for  Regninger, 
hun  havde  taget  hos  dem  udenfor  det  sædvanlige,  af  Kaffe  og 
Sukker  og  fine  Bolsjer  og  gar  Kirsebærvin.  Det  gav  ligefrem  et 
Spjæt  i Rasmus  ligesom  dengang  med  det  unge  Menneske,  og  han 
stak  hende  en  Lussing.  Men  hun  slog  igen. 

Saa  smurte  han  hende  jo  godt  igennem,  men  alligevel : Fruen- 
timmerne, de  var  jo  ligefrem  ikke  mer  Fruentimmer. 

En  Ting  var  der,  som  Rasmus  heller  ikke  kunde  fordrage  ved 
hende,  og  det  var  alt  det,  hun  sad  og  læste  i Bladene,  hun  læste  altid, 
at  det  var  galt  alt  sammen,  Rasmus  tjente  ikke  nok,  og  de  havde 
ikke  nok  og  de  sled  dem  op,  og  fine  Folk,  de  kunde  køre  rundt  og 

ikke  bestille  noget.  Det  var  jo  ikke  noget  ligt  at  præke  om.  for 
Rasmus  kunde  jo  ikke  blive  nogen  fin  Mand,  og  de  kunde  da 
have  Udkommet,  naar  bare  hun  ikke  var  beskidt  og  holdt  al  den 
Sludder  og  saa  tog  for  mange  Urtekræmmervarer  og  lignende. 

Rasmus  skulde  nok  dy  sig  for  at  sige  hende  noget  om  Civi- 
sasjonen,  for  det  havde  hun  bare  grint  af,  fordi  saadan  en  Skøjte, 
hun  forstod  det  naturligvis  ikke,  og  saa  troede  hun  dog,  at  hun 
var  meget  klogere  end  som  han.  Men  han  vilde  ikke  høre  hendes 
Snak  og  gik  bare  til  sine  Foredrag.  — 

Der  var  jo  for  Resten  mange  af  de  gamle  Kandidater  og 
Herrer,  der  ikke  mere  talte  til  Foredragene,  der  kom  yngre  Folk 
til,  men  de  talte  ogsaa  meget  godt,  det  var  altid  behageligt  at 
høre  og  kunde  rinde  saadan  i Tankerne  bagefter.  De  sjosialitiske 
Forsamlinger  gik  Rasmus  ikke  til  som  Konen  altid  absolut  vilde 
have  det,  for  det  kunde  jo  være  rigtigt  med  at  Arbejderne  skulde 
have  højere  Løn,  men  Insjenørerne  ved  Banen,  de  holdt  ikke 
af,  at  man  gik  dér,  og  hvis  at  man  var  uheldig  og  gik  hen  og 
mistede  sin  Plads,  saa  gik  Sjosialisteme  vist  ikke  hen  og  skaf- 
fede en  nogen  især  i Rasmus’  Alder,  for  nu  var  han  jo  ikke  med 
de  alleryngste. 

En  af  de  Talere,  som  der  stod  skrevet  allermest  om  i Bladene, 
og  som  Rasmus  aldrig  havde  hørt,  var  en  Doktor,  kaldte  de  ham, 
og  de  andre  Arbejdsfolk  talte  om  ham  og  alt  det,  han  sagde  om 
Kapitalerne  og  hvordan  Arbejderne  fik  for  lidt  af  dem  og  saa  blev 
Kapitalerne  større  og  større  og  Kapitalisterne  endte  med  og  kunde 
gøre  lige  hvad  de  vilde  med  Arbejderne,  naar  de  ikke  sluttede  sig 
sammen  og  der  i det  hele  taget  kom  en  hel  Forandring  med  Staten. 

Og  en  Dag,  skulde  den  Doktor  tale  ogsaa  i de  Foredrag,  som 
Rasmus  mest  holdt  af  at  gaa  til.  Det  var  lige  dette  her  om 
Kapitalismen.  Saa  gik  Rasmus  derhen. 

Det  var  svært  som  der  var  fuldt  med  Mennesker  og  som  de 
klappede,  lige  med  det  samme  den  Doktor  traadte  frem. 

Og  det  kom  meget  rigtigt  med  Kapitalismen  og  den  forskrække- 
lige Magt,  som  den  udsugede  Arbejderne  med  og  alle  Menneske- 
slægter, og  til  sidst  vilde  den  blive  til  en  Hindring  for  al  Civisasjon. 

Rasmus  nikkede  for  sig  selv,  for  hvis  at  Kapitalismen  skulde 
være  til  Sjenering  for  Civisasjonen,  det  kunde  ikke  gaa. 

Og  saa  kom  der  et  langt  Stykke  i Foredraget  med  en  styrtende 
Masse  Tal  og  i det  hele  taget  saadan  en  Tid,  hvor  En  kunde  lige- 
som hvile  lidt  og  kunde  lade  være  at  passe  saa  nøje  paa;  det 


Digitized  by  LjOOQle 


Rasmus  Hansens  Historie. 


31 


var  jo  ikke  tænkeligt  et  helt  langt  Foredrag  igennem  at  være  med 
paa  hvert  evige  Ord. 

Men  lige  paa  en  Gang  begyndte  Doktoren  at  tale  om  Jern- 
banerne. Saa  var  Rasmus  paa  Stedet  med  igen,  det  var  ligesom 
dengang  med  Kandidaten,  der  havde  talt  saa  storartet. 

Og  Doktoren  talte  om  disse  vældige  Jærnbaner,  og  Rasmus 
nikkede  igen,  han  skulde  nok  kunne  huske  alt  det  fra  dengang  og 
hvordan  de  virkede  for  Civisasjonen.  Rasmus  hørte  og  hørte,  han 
kunde  gerne  blive  siddende  her  et  helt  Par  Timer  og  høre  efter. 

Men  saa  paa  en  Gang  vidste  Rasmus  ikke  rigtig,  hvordan  han 
havde  fat  paa  det,  for  først  saa  kom  det  én  Gang,  og  nu  sagde 
Doktoren  det  én  Gang  til,  at  Jærnbanerne  de  var  ogsaa  Kapita- 
lisme, og  de  var  noget  med  den  allerværste  Kapitalisme  . . . 

Hvad  var  det  dog  for  en  Forklaring  at  komme  med?  . . . 

Men  Doktoren  blev  ved  og  fortalte,  at  der  var  ingenting  som 
Jærnbanerne  og  Dampskibene  og  Telegraferne,  der  havde  gjort,  at 
Kapitalismen  den  kunde  rigtig  brede  sig  ud  over  hele  Verden,  og 
alle  de  mange  Millioner  Jærnbaneskinner  de  blev  for  hver  en 
Dag  der  gik  bare  til  flere  og  flere  Jernlænker,  der  smedede  Ar- 
bejderne fast  til  Kapitalismens  frygtelige  Iltog,  der  hvæsede  af  Sted, 
uden  selv  at  vide  hvorhen,  blot  med  Vogne  og  Varer  og  Spekula- 
tioner og  for  at  skabe  Penge  og  Penge  og  Penge  til  at  forgifte  og 
kvæle  al  Menneskelighed  med. 

Rasmus  havde  flere  Gange  været  ved  at  rejse  sig,  for  han 
syntes,  at  nu  kunde  han  ligefrem  ikke  samle  mer  i Hovedet;  Re- 
sten af  Tiden  hørte  han  heller  ikke  mere  efter,  andet  end  han  jo  blev 
og  hørte  dem  klappe  og  raabe  Doktoren  frem  igen.  Og  der  stod 
en  op  og  takkede  Doktoren  i en  Tale.  Og  saa  snakkede  han  vist 
godt  en  lille  halv  Times  Tid  til. 

Saa  begyndte  Folk  at  gaa,  og  i al  den  Trængsel  traf  Rasmus 
to  af  sine  Arbejdskammerater,  og  den  ene  havde  sin  Kone  med. 
Og  de  sagde  alle  sammen,  at  det  var  det  eneste  rigtige  saadan  som 
han  havde  talt,  den  Doktor,  og  han  var  i det  hele  taget  saa  stor- 
artet klog,  og  Magthaverne  havde  maattet  gjort  ham  til  Doktor,  om 
ogsaa  han  havde  staaet  paa  Undervisitetet  og  talt  for  Sjosialismen. 

— Da  Rasmus  var  skiltes  fra  de  andre,  gik  han  langsomt  hjem- 
efter. Han  kunde  ikke  lade  være  at  tænke  paa,  at  denne  her,  de 
kaldte  Doktor,  havde  jo  talt  storartet  og  det  meste  af  et  Par  Timer 
i Træk,  og  han  vidste  naturligvis  den  rigtige  Besked;  det  sagde  de  alle 
sammen.  Og  det  var  jo  rimeligt  nok,  at  Tiderne  gik  fremad,  saa 

Kandidaten  han  laa  jo  snart  mange  Aar  tilbage,  han,  der  sagde,  at 
Jærnbanerne,  det  var  Civisasjonen,  og  at  dér  var  de  mindste  lige  saa 
gode  som  de  største;  det  havde  ellers  været  saadan  et  herligt  Men- 
neske. — Herregudheden,  nu  var  det  Løgn! 

Rasmus  stod  stille. 

Han  fik  paa  en  Gang  Lyst  til  at  lade  være  at  gaa  hjem  til 
Konen.  Hvad  ragede  det  hende,  om  han  kom  hjem,  hun  huggede 
s'gu  nok  i sig,  naar  hun  var  sulten. 

Men  da  han  til  sidst  kom  hjem,  var  det  blevet  godt  ud  paa 
Aftenen,  og  det  ældste  af  hendes  egne  Børn  laa  paa  Gulvet  og 
sov  i Klæderne. 

Saa  gav  det  dette  Spjæt  i Rasmus,  fra  da  han  havde  kløet  den 
første  Kone  første  Gang. 

Han  lagde  Barnet  i Seng  og  helmede  ikke,  førend  han  fik 
Konen  ledt  op  henne  hos  en  anden  Kælling,  hvor  de  sad',  flere 
tilsammen  og  sludrede.  Saa  sagde  han,  hun  skulde  gaa  med  hjem 
og  det  straks. 

Hun  skældte  ud:  Om  han  var  tosset  og  havde  drukket? 

Men  dengang  de  kom  hjem,  bankede  han  hende  saadan  igen- 
nem, at  hun  ikke  vovede  at  give  et  Kny  fra  sig. 

Fra  den  Dag  slængte  hun  Maden  til  ham;  men  hun  mælte 
ikke  et  Ord,  for  hun  var  ikke  rigtig  dristig  ved  det  mere. 

For  Resten  gik  han  rundt  baade  til  Urtekræmmerne  og  de 
andre  handlende  i hele  Kvarteret  og  forbød  dem,  de  maatte  ikke 
mere  give  hende  paa  Borg. 

Selv  begyndte  han  at  blive  noget  ude  om  Aftenerne  og  drikke 
lidt,  det  var  jo  da  hans  egne  Penge  og  der  skulde  blive  nok  til 
Børnene,  saa  længe  de  var  hjemme,  hendes  med,  naar  bare  at 
hun  selv  vilde  være  Føden  værd,  hun  fik. 

Han  arbejdede  som  sædvanligt,  men  gik  ikke  mer  paa  Foredrag 
og  sad  ikke  paa  Bænken  i sin  Fritid.  Han  passede  paa  Konen  og 
slog  i Bordet  for  hende,  han  vilde  ikke  lade  sig  spille  paa  Næsen 
længer,  sagde  han. 

Til  sidst  sloges  de,  saa  det  blev  en  farlig  Redelighed.  Han  mente 
for  bestemt,  der  var  en,  der  var  Kærest  med  hende.  Og  jo  mere 
de  grinte  ad  ham  for  det,  jo  mere  gal  blev  han.  Hos  de  hand- 
lende blev  han  ved  at  spørge  efter,  om  Konen  fik  paa  Borg 
mere,  og  om  Priserne  paa  alle  mulige  Ting,  fordi  han  troede,  hun 
snød  ham.  For  han  vilde  ikke  være  til  Nar,  blev  han  ved  at  sige. 

En  Morgenstund  om  Vinteren  blev  han  funden  forulykket  paa 
Banelinjen;  det  sidst  indgaaende  Tog  maatte  have  kørt  ham  over, 
uden  at  det  var  blevet  bemærket. 

I Rapporten  over  hans  Død  hed  det,  at  da  afdøde  i den 
senere  Tid  var  bleven  noget  hengiven  til  berusende  Drikke,  laa 
det  nærmest  at  antage,  at  han  i noget  omtaaget  Tilstand  var  gaaet 
fejl  af  Vejen  og  faldet  i Søvn  paa  Banelegemet,  hvorefter  Ulykken 
Tar  sket.  At  der  skulde  foreligge  et  Selvmord  kunde  ikke  antages. 

Earl  Larsen 


'Tilskueren  1902 


3 


Digitized  by  LjOOQle 


ISLANDS  FORFATNING  OG  FREMTID 


et  vil  formentlig  være  „Tilskueren “s  Læsere  bekendt, 
at  det  islandske  Alting  i afvigte  Samling  vedtog  et 
Forslag  til  Forandring  af  Forfatningsloven  5.  Januar 
1874.  Det  er  ikke  første  Gang,  at  et  saadant  For- 
slag er  bleven  vedtaget,  thi  i Aarene  1885  og  1886, 
og  1893  og  1894  blev  Forslag  i saa  Henseende  ved- 
tagne af  Altinget,  men  opnaaede  ikke  Kongens  Stadfæstelse;  hvis 
dette  nye  Forslag  bliver  uforandret  vedtaget  i næste  Ekstrasession, 
efter  at  en  Opløsning  af  Altinget  har  fundet  Sted  i Henhold  til 
Forfatningsloven,  og  opnaar  Kongens  Stadfæstelse,  saa  er  det  der- 
ved ophøjet  til  Lov,  og  Islands  Forfatningskamp  sluttet  for'  en  lang 
Tid.  Da  imidlertid  det  nævnte  Forslag  langtfra  imødekommer 
Islændernes  Ønske  om  Selvstyre  i selve  Landet,  hvad  der  ogsaa 
udtrykkeligt  er  erkendt  i en  af  Altingets  øverste  Afdeling  til  Rege- 
ringen indsendt  Adresse,  affattet  netop  af  den  samme  Majoritet  i 
denne  Afdeling,  der  havde  stemt  for  Forslaget,  saa  er  der  ikke  Ud- 
sigt til,  at  Forslaget  vil  blive  vedtaget  i en  uforandret  Skikkelse, 
og  det  saa  meget  mindre,  som  Islænderne  nære  det  bestemte  Haab, 
at  den  nye  frisindede  Regering  vil  stille  sig  imødekommende  over 
for  videre  Krav,  hvilket  ogsaa  Ministeren  for  Island,  Alberti,  ud- 
trykkelig har  udtalt  i Folketinget  under  en  af  Folketingsmand 
Krabbe  stillet  Forespørgsel  i saa  Henseende. 

Da  Spørgsmaalet  om  Forfatningens  Revision  saaledes  nu  er 
aktuelt,  og  sikkert  nær  ved  sin  forhaabentlig  lykkelige  Afslutning, 
og  da  dets  heldige  Løsning  er  af  afgørende  Betydning  for  Islands 
Fremtid,  turde  det  have  Interesse  for  danske  Læsere  nærmere  at 

kende  Forfatningskampens  Historie,  hvilke  Krav  der  opstilles,  ogr 
hvilke  Forventninger  man  knytter  til  dens  heldbringende  Resul- 
tater for  Islands  Fremtid  i aandelig  og  navnlig  i materiel  Henseende. 

I 

Grundloven  af  5.  Juni  1849  var  ikke  bestemt  til  at  gælde  for 
Island,  og  den  er.  heller  aldrig  bleven  bekendtgjort  der,  thi  i et 
Reskript  af  23.  Septbr.  1848  lovede  Kong  Frederik  VII  at  der  ikke 
skulde  tages  Bestemmelse  om,  „denne  Landsdels  (Islands)  forfat- 
ningsmæssige Stilling  i Riget,  førend  Islænderne  i en  egen  For- 
samling i Landet  derom  var  hørte*.  I denne  Forsamling,  der  af- 
holdtes i Sommeren  1851,  blev  der  fra  Regeringens  Side  gjort 
Forsøg  paa  at  gøre  Grundloven  gældende  for  Island,  og  dette  der- 
ved til  en  Landsdel  (Provins)  i Riget  som  Fyn  eller  Bornholm. 
Dette  Forsøg  lykkedes  dog  ikke,  thi  Islænderne  fastholdt,  at  Island 
frivillig  havde  sluttet  sig  til  Norge  i 1262,  og  var  blevet  et  frit 
Forbundsrige  med  dette,  og  at  denne  historiske  Forbindelse  aldrig 
var  blevet  forandret,  selv  om  det  tilligemed  Norge  var  kommet 
under  den  danske  Konges  Herredømme ; Islænderne  hævdede  derfor, 
at  Landet  skulde  have  sin  egen  Forfatning,  der  sikrede  det  et  ud- 
strakt Selvstyre.  Der  begyndte  nu  en  tyveaarig  Kamp,  som  først 
førte  til  Loven  af  2.  Januar  1871  om  Islands  forfatningsmæs- 
sige Stilling  i Riget,  der  tillige  endelig  afgjorde  det  financielle 
Mellemværende  mellem  Danmark  og  Island,  som  nøje  var  knyttet 
til  Forfatningssagen.  Denne  Lov  fastslog,  at  Island  udgjorde  „en 
uadskillelig  Del  af  den  danske  Stat  med  særlige  Landsrettig- 
heder \ Etter  at  Altinget  i Samlingen  1873  subsidiært  havde 
vedtaget  at  overlade  Sagen  til  Kongens  Afgørelse,  gav  Kongen  i 
Anledning  af  Islands  Tusind aarsfest  Forfatningsloven  af  5.  Ja- 
nuar 1874,  hvilken  traadte  i Kraft  den  1.  August  s.  A. 

Ifølge  denne  Lov  har  Landet  sin  egen  Lovgivning  og  For- 
valtning i alle  særlige  Anliggender;  den  højeste  Myndighed  over 
disse  udøver  Kongen  gennem  Ministeren  for  Island,  medens  den 
øverste  stedlige  Myndighed  i Island  overdrages,  under  Ministerens 
Ansvar,  til  en  af  Kongen  udnævnt  Landshøvding,  der  skal  have 
Bopæl  i Landet  selv.  Ministeren  er  kun  ansvarlig  for  Forfatnings- 
lovens Overholdelse.  Altinget  gør  (i  en  forenet  Samling)  for  sit 
Vedkommende  Ansvar  gældende  imod  Ministeren  efter  de  Regler, 
der  nærmere  vil  være  at  fastsætte  ved  Lov,  men  en  saadan  er 
endnu  ikke  fremkommen. 

3* 

Ved  Forfatningslovens  Udstedelse  var  det  sikkert  de  flestes 
Mening,  at  Ministeren  for  Island  skulde  være  særskilt,  d:  ikke  have 
nogen  anden  Portefølje;  det  føltes  derfor  straks  som  en  bitter 
Skuffelse,  at  Ministerposten  blev  overdraget  til  Danmarks  Justits- 
minister. Det  viste  sig  hurtig,  hvor  uheldig  denne  Ordning  var; 
Justitsministeren  havde  selv  en  omfangsrig  og  ansvarsfuld  Stilling, 
og  kunde  derfor  ikke  synderlig  beskæftige  sig  med  Islands  Anlig- 
gender; han  var  jo  bosat  nede  i Danmark,  havde  ikke  af  Selvsyn 
det  fjerneste  Kendskab  til  Island,  forstod  ikke  et  Ord  af  Landets 
Sprog.  Den  nødvendige  Følge  heraf  var,  at  det  skortede  ham  paa 
Initiativ  til  at  foreslaa  de  Reformer,  Landet  i saa  høj  Orad  trængte 
til  paa  alle  Omraader;  de  Love,  Regeringen  forelagde,  var  meget 
ofte  en  Oversættelse  af  danske  Love,  der  selvfølgelig  passede  ud- 
mærket i Danmark,  men  ikke  paa  Island,  hvor  de  lokale  Forhold 
er  helt  andre.  Ganske  vist  kunde  man  mene,  at  Landshøvdingen, 
som  jo  fungerer  paa  Ministerens  Ansvar  og  er  bosat  i selve  Landet 
og  derfor  kendt  med  dets  Tarv,  kunde  udarbejde  de  nødvendige 
Lovforslag;  men  dertil  er  at  sige,  at  det  bliver  temmelig  tilfældigt, 
hvor  vidt  denne  Mand,  som  er  overlæsset  med  Arbejde  af  admini- 
strativ Art,  har  de  fornødne  Evner  og  Lyst  til  selvstændigt  Lov- 
givningsinitiativ, og  hvor  vidt  han  har  Energi  nok  til  at  gøre  sine 
Meninger  gældende  over  for  sin  overordnede.  Men  ikke  alene 
har  det  ofte  skortet  paa  Initiativ  fra  Ministerens  Side,  han  har  til- 
lige — hvad  der  var  endnu  mindre  formaalstjenligt  — gentagne 
Gange  forkastet  Love,  som  Altinget  har  vedtaget  efter  privat 
Initiativ.  Flere  Gange  skete  dette  vistnok  af  gode  Grunde,  men 
ligesaa  hyppig  af  Mangel  paa  Forstaaelse  af  Landets  Tarv,  eller 
fordi  det  ikke  stemmede  med  danske  Love,  eller  af  Frygt  for  at 
kollidere  med  danske  Interesser;  undertiden  hændte  det  ogsaa,  at 
Sanktionens  Nægtelse  motiveredes  med,  at  Forslaget  ikke  stemte 
med  Landets  Tarv,  — en  Motivering,  der  unægtelig  maatte  falde 
lidt  haardt  for  Brystet.  Alt  dette  bevirkede  selvfølgelig  en  stor 
Misfornøjelse,  men  navnlig  var  man  misfornøjet  med,  at  Landets 
øverste  Styrelse  foregik  i Danmark,  og  udøvedes  af  en  omtrent 
ansvarsfri  Mand,  der  ikke  kunde  forudsættes  at  have  det  fornødne 
Kendskab  til  Landet  og  dets  Tarv. 

I Begyndelsen  af  Firserne  begyndte  derfor  Altinget  at  drøfte 
Forfatningens  Revision.  Dette  Tidspunkt  var  sikkert  meget  uheldig 
valgt;  den  politiske  Kamp  i Danmark  tilspidsedes  bestandig  mere 
og  mere,  og  den  herskende  Regering  maatte  i Islændernes  Genop- 

tagelse  af  Kampen  for  indenlandsk  Selvstyre  netop  paa  det  Tids- 
punkt se  det  som  en  Tilslutning  til  Oppositionens  Krav  hernede 
om  Parlamentarisme  og  dens  egen  Fjernelse  fra  Roret.  Det  traf 
sig  ogsaa  saaledes,  at  jo  hidsigere  Angrebene  hernede  blev  mod 
Estrups  Regering,  des  mere  forstærkedes  Kravene  deroppe.  Resul- 
tatet blev  da  ogsaa  en  gentagen  Nægtelse  af  paa  nogen  Maade  at 
ville  imødekomme  Islændernes  Krav,  ja  Regeringen  vilde  ikke 
engang  høre  Tale  om  den  mindste  Forandring  i de  bestaaende 
Forfatningsforhold,  og  denne  Nægtelse  blev  fremsat  paa  en  over- 
legen Maade,  uden  at  man  gik  ind  paa  en  dybere  Undersøgelse  af 
Spørgsmaalet,  eller  en  videre  Begrundelse  af  Nægtelsen.  Saaledes 
hedder  det  i kgl.  Bekendtgørelse  til  Altinget  af  2.  Novbr.  1885,  da 
et  Revisionsforslag  for  første  Gang  var  blevet  vedtaget,  at  den 
foreslaaede  Ordning  vilde  medføre,  at  Island  vilde  „blive  helt  ud- 
sondret af  Statsforbindelsen,  idet  dets  øverste  Styrelse  blev  henlagt 
til  en  stedlig  Regeringsmyndighed , uafhængig  af  vor  øvrige  Rege- 
ring, saavel  som  af  vort  Statsraad",  men  til  Begrundelse  heraf 
findes  ikke  et  eneste  Ord.  Dette  tilspidsede  Kampen  end  yderligere 
og  vanskeliggjorde  end  mere  alt  Samarbejde  mellem  Regeringen  og 
Altinget. 

De  Krav,  man  opstillede  fra  Islændernes  Side,  var:  at  den 
øverste  Myndighed  over  Landets  særlige  Anliggender,  skulde  i 
Kongens  Navn  udøves  af  en  i Landet  selv  bosat  Guvernør  (Land- 
styrer); han  stadfæstede  altsaa  Love,  udnævnte  Embedsmænd,  af- 
gjorde i det  hele  de  Sager  paa  Kongens  Vegne,  hvortil  der  krævedes 
Kongens  Samtykke,  dog  ifølge  senere  Tilføjelse  undtagen  Stadfæstelse 
af  Forandringer  i Forfatningsloven  og  Meddelelsen  af  Benaadninger  og 
Amnesti.  Landstyreren  udnævnte  Ministre,  der  var  ansvarlige  for  Re- 
geringens Førelse;  de  kunde  anklages  af  Altingets  nederste  Afdeling 
for  en  Landsret  som  politisk  Domstol.  Dette  var,  som  man  ser,  et 
fuldstændigt  Selvstyre,  og  et  Forslag  af  dette  Indhold  blev  vedtaget 
i 2 paa  hinanden  følgende  Altingssessioner  1885  og  1886.  For  at 
imødekomme  Regeringens  formodede  Ønsker  foresloges  der  i Sam- 
lingen 1889  den  Ændring,  at  Kongen  i Løbet  af  et  Aar  kunde  til- 
bagekalde enhver  af  Landstyreren  vedtagen  Lov,  som  befandtes  at 
være  betænkelig  for  Islands  Forbindelse  med  Danmark.  Dette  saa- 
kaldte  Mæglingsforslag  blev  dog  ikke  vedtaget,  og  mødte  dengang 
en  temmelig  heftig  og  almindelig  Modstand,  og  Regeringen  fandt 
ogsaa  dette  Forslag  mindst  lige  saa  uantageligt  som  det  videre 
gaaende  Revisionsforslag.  Dette  sidste  blev  derfor  omtrent  ufor- 


Digitized  by  LjOOQle 


38 


Islands  Forfatning  og  Fremtid 


andret  vedtaget  i Aarene  1893  og  1894,  men  fandt  heller  ikke  nu 
Regeringens  Billigelse. 

Kampen  havde  nu  staaet  i en  halv  Snes  Aar  uden  at  bringe 
Sagen  et  Hanefjed  videre.  Altinget  var  to  Gange  blevet  opløst, 
nye  Valg  med  den  deraf  følgende  Spænding  og  Bitterhed  havde 
fundet  Sted,  mange  vigtige  Sager  var  bleven  forsømte,  man  be- 
gyndte derfor  at  slappes,  og  mange  mente,  at  det  var  bedst  at 
stille  Sagen  foreløbig  i Bero,  indtil  bedre  Tider  oprandt,  indtil  et 
Systemskifte  i Danmark  fandt  Sted.  I Samlingen  1895  blev  der 
derfor  vedtaget  en  Altingsbeslutning,  men  ikke  noget  Forslag.  I 
denne  Beslutning  opfordredes  Regeringen  til  at  ansætte  en  særskilt 
Minister  for  Island,  samt  androges,  at  Lovforslag  vedrørende  de 
særlige  Anliggender  ikke  skulde  behandles  i Statsraadet.  Men 
Regeringen  ænsede  dette  lige  saa  lidt  som  Forslaget  før. 

I Samlingen  1897  kom  Sagen  ind  i en  ny  Fase.  Dr.  Valtyr 
Gudmundsson,  en  i København  bosat  Altingsmand,  forelagde  efter 
foregaaende  Konference  med  daværende  Minister  Rump,  et  nyt 
Forslag  gaaende  ud  paa,  at  der  skulde  ansættes  en  særskilt  Mini- 
ster for  Island,  som  kunde  møde  paa  Altinget,  og  i hvis  Forfald 
Landshøvdingen  gav  Møde.  Ministeren  skulde  være  ansvarlig  for 
Regeringens  Førelse,  og  ikke  som  før  alene  for  Forfatningslovens 
Overholdelse.  Under  Behandlingen  tilføjedes  der  endvidere,  at 
Ministeren  skulde  tale  og  skrive  Islandsk,  hvilket  omtrent  sikrede, 
at  Ministeren  blev  en  Islænder  — hvad  der  vistnok  ogsaa  oprinde- 
lig var  Meningen.  Et  saadant  Forslag  lovede  Minister  Rump  at 
indstille  til  Stadfæstelse,  dog  under  den  Betingelse,  at  Forfatnings- 
lovens § 61  forandredes  saaledes,  at  den  blev  overensstemmende 
med  Grundlovens  § 95,  saa  at  Regeringen  kun  behøvede  at  opløse 
Altinget  i Tilfælde  af  Forfatningsforandring,  saafremt  den  vilde 
fremme  Sagen,  ikke,  som  nu,  ubetinget  skulde  opløse  det,  og  at 
dette  maatte  betragtes  som  en  indtil  videre  endelig  Lov,  hvilket 
faktisk  betød,  at  man  ikke  kunde  gøre  sig  Forhaabning  om  videre 
Indrømmelser  i en  længere  Tid,  selv  om  man  fortsatte  Kampen. 
Dette  Forslag  faldt  imidlertid  straks  og  ligeledes  i næste  Samling 
1899,  hvori  det  blev  fremsat  omtrent  uforandret.  I sidste  Aars  Sam- 
ling gik  imidlertid  Dr.  Gudmundsson  og  hans  Parti  videre  end  før; 
de  fastholdt  Kravet  om  en  særskilt  Minister,  men  optog  i øvrigt  ad- 
skillige meget  væsentlige  Forandringer,  som  tillige  var  Forbedringer. 

De  vigtigste  Indvendinger  man  havde  fremført  imod  det  Gud- 
mundssonske  Forslag  var:  1)  At  den  politiske  Myndighed,  som 

Landshøvdingen  havde  ifølge  Forfatningsloven,  og  udøvede  i selve 
Landet,  blev  flyttet  ned  til  København  og  lagt  i Ministerens  Haand, 
medens  Landshøvdingen  sank  ned  til  at  blive  en  blot  og  bar  ad- 
ministrativ Embedsmand,  undtagen  naar  Ministeren  havde  Forfald. 
Den  Myndighed,  der  for  Tiden  fandtes  i selve  Landet,  blev  saa- 
ledes  flyttet  derfra,  medens  Hovedløsenet  hidtil  havde  været:  Hele 
Magten  i de  særlige  Anliggender  bør  være  i selve  Landet.  For- 
slaget betegnede  derfor  et  stort  Tilbageskridt  fra  den  nugældende 
Ordning,  som  dog  langtfra  var  tilfredsstillende.  2)  At  da  Al- 
tingets øverste  Afdeling  ifølge  Forfatningslovens  § 16  for  Halv- 
delens Vedkommende  bestod  af  de  kongevalgte  Medlemmer,  som 
Ministeren  altid  kunde  vælge  blandt  sine  egne  Tilhængere  og  paa 
hvis  Tilslutning  han  derfor  kunde  være  sikker,  kunde  han  altid 
forhindre  enhver  Lovs,  endog  Finanslovens  Vedtagelse,  da  der  til 
en  beslutningsgyldig  Vedtagelse  udkrævedes  Tilstedeværelse  af  to 
Tredjedele  af  hver  Afdelings  Medlemmer  (Forfatningslovens  § 36). 
Al  sand  Parlamentarisme  var  saaledes  paa  Forhaand  udelukket, 
da  Ministeren  altid  kunde  være  sikker  paa  Flertal  i den  øverste 
Afdeling,  eller  i alt  Fald  kunde  gøre  den  beslutningsugyldig,  naar 
som  helst  det  skulde  være,  ved  at  lade  de  kongevalgte  Medlemmer 
udeblive.  Endelig  3)  mødte  Fordringen  om  en  Forandring  i § 61 
en  almindelig  Modstand,  da  man  mente  i denne  Paragraf,  saaledes 
som  den  nu  lyder,  at  have  et  Vaaben  i Hænde,  til  at  tvinge  Rege- 
ringen til  at  gaa  ind  paa  en  Forfatningsforandring. 

Som  bemærket  tog  det  af  det  Gudmundssonske  Parti  fremsatte 
Forslag  intet  Hensyn  til  den  første  Indvending,  hvad  Ministeren 
angaar,  idet  det  fastholdt  Kravet  om  en  saadan  paa  samme  Maade 
som  hidtil,  altsaa:  en  Minister  bosat  i København.  Derimod  inde- 
holdt Forslaget  Bestemmelser  sigtende  til  at  bøde  paa  de  andre 
fremhævede  Mangler:  Medlemmernes  Antal  skulde  forøges  med  4, 
hvoraf  de  2 skulde  tage  Sæde  i øverst  é Afdeling,  saa  at  denne 
kom  til  at  bestaa  af  8 folkevalgte  og  6 kongevalgte  Altingsmænd; 
samtidig  skulde  der  kun  kræves,  at  Halvdelen  af  Medlemmerne 
var  til  Stede,  for  at  Afdelingen  skal  kunne  fatte  en  gyldig  Beslut- 
ning; endelig  blev  der  ikke  rørt  ved  § 61.  Desuden  skulde  efter 
Forslaget  Valgretten  udvides  betydelig,  — men  var  alligevel  endnu 
betydelig  indskrænket.  Modpartiet,  som  i de  sidste  Samlinger  blot 
havde  indskrænket  sig  til  at  forkaste  Forslaget,  forelagde  i sidste 
Samling  selv  et  Forslag,  der  i det  hele  indeholdt  de  samme  For- 
andringer som  det  andet  Forslag,  men  adskilte  sig  for  Hoved- 

punktets  Vedkommende  fra  dette  ved  at  kræve,  at  Ministeren  for 
Island  skulde  være  bosat  iReykjavik;  desuden  skulde  der  ansættes 
en  anden  Minister,  bosat  i København,  der  i den  paa  Island  bo- 
satte Ministers  Fraværelse  eller  Forfald  skulde  paa  dennes  Vegne 
forelægge  Sagerne  for  Kongen.  At  Partiet  tillige  foreslog  en  Mini- 
ster, bosat  i København,  havde  sin  Grund  i,  at  det  mente,  at  For- 
slaget saaledes  vilde  blive  mere  acceptabelt  for  den  Højreregering, 
som  da  endnu  sad  ved  Roret,  men  efter  at  have  erfaret,  at  et 
Venstreministerium  var  kommet  til  Magten,  opgav  det  Fordringen 
om  en  saadan  Minister,  og  fastholdt  blot,  at  den  særskilte  Minister 
for  Island  skulde  være  bosat  i Reykjavik.  Man  kan  saaledes  sige, 
at  det  eneste  Stridspunkt  mellem  Partierne  i sidste  Samling  var 
Domicilspørgsmaalet.  Partierne  stod  temmelig  lige;  Hovedbe- 
stemmelsen i det  antigudmundssonske  Forslag  blev  i den  nederste 
Afdeling  forkastet  med  lige  Stemmer,  11  mod  11.  Det  Gudmund- 
sonske  Forslag,  som  det  vedblivende  kaldes,  uagtet  det  har  mod- 
taget store  Forandringer,  der  er  fremtvungne  af  Modpartiet,  blev 
derefter  vedtaget  i nederste  Afdeling  med  12  Stemmer  mod  10, 
og  i den  øverste  med  6 Stemmer  mod  5,  men  samtidig  vedtog 
man  i den  øverste  Afdeling  en  Adresse  til  Regeringen,  hvori  der 
som  før  anført  fremhævedes,  at  den  islandske  Befolkning  altid 
havde  næret  videre  gaaende  Ønsker  om  Selvstyre,  end  Forslaget 
indeholdt.  Minoriteten  i nederste  Afdeling  sendte  en  Mand  ned  til 
København  for  at  udvikle  for  den  nye  Minister  for  Island,  hvor- 
ledes Forslaget  var  blevet  vedtaget,  og  frembære  de  Ønsker,  Par- 
tiet nærede.  Sagen  ligger  saaledes  klart  udviklet  for  Ministeren, 
men  denne  har  endnu  ikke  positivt  udtalt  sig  om  Sagen,  naar 
undtages  det  almindelige  Svar,  han  gav  Hr.  Krabbe  paa  dennes 
Forespørgsel  i Folketinget,  og  som  kun  kan  opfylde  Islænderne 
med  de  gladeste  Forhaabninger. 


II 

Som  det  vil  ses,  har  den  rødeTraad,  som  har  gaaet  igennem 
hele  Forfatningskampen  været  Kravet  om  indenlandsk  Selv- 
styre i de  særlige  Anliggender;  Formaalet  med  hele  denne  lange 
Kamp  kan  med  et  Ord  betegnes  saaledes.  At  man  alligevel  ikke 
har  fastholdt  dette  Krav  hele  Tiden  under  den  samme  Form, 
skyldes  ikke  en  Vaklen  hos  Islænderne,  er  ikke  et  Udtryk  for,  at 
de  nok  har  vidst,  hvad  de  har  villet,  men  ikke  hvorledes  de 
skulde  formulere  deres  Ønsker.  Nej , det  skyldes  Hensynet  til 

Danmark.  Da  Regeringen  ved  hvert  Forslag  fra  Islændernes  Side, 
indvendte,  at  det  ikke  kunde  forliges  med  Islands  forfatningsmæssige 
Enhed  med  Danmark,  og  da  man  langtfra  ønskede  at  rokke  ved  denne, 
men  Regeringen  paa  den  anden  Side  aldrig  gav  et  Fingerpeg  om, 
i hvilken  Retning  Islænderne  skulde  gaa,  saa  nødsagedes  de  til  at 
veksle  Metode  for  at  kunne  imødekomme  Regeringens  formodede 
Ønsker.  Maalet  har  derfor  altid  været  et  og  det  samme,  kun 
Midlerne  har  været  forskellige.  Var  Maalet  rigtigt,  førend  For- 
fatningsloven blev  givet,  og  derom  er  der  ingen  Tvivl,  saa  har  det 
senere  vist  sig,  at  det  ikke  blot  er  ønskeligt,  men  ganske  nødven- 
digt, hvis  Island  tilfulde  skal  kunne  udnytte  sine  Kræfter.  Thi 
ganske  vist  har  Forfatningsloven  i mange  Retninger  staaet  sin 
Prøve  paa  en  smuk  Maade  — og  alle,  der  kender  Forholdene 
paa  Island,  saaledes  som  de  var  før  1874,  og  som  kender  dem 
nu,  maa  indrømme,  at  Landet  i mange  Retninger  har  taget  et 
stort  Opsving,  navnlig  paa  Samfærdselens  Omraade.  Men  de  vig- 
tigste Sager,  de  hvorpaa  Landets  Fremtid  for  en  stor  Del  kan  siges 
at  bero,  kunde  ikke  fremmes,  netop  paa  Grund  af,  at  den  højeste 
Myndighed  udøves  i Danmark,  og  dette  gælder  ikke  blot  om  den 
nuværende  Forfatningsform,  hvor  den  islandske  Ministerpost  er  et 
Appendiks  til  det  vigtige  Justitsministerium,  men  det  samme  gælder 
ogsaa,  selv  om  der  blev  udnævnt  en  særskilt  islandsk  Minister, 
bosat  hernede.  Ministeren  er  for  langt  borte;  Omsvøbene  bliver  de 
samme;  den  tunge  og  lamme  Forretningsgang  ligeledes.  Ministeren 
vil,  jo  længere  Tiden  gaar,  blive  stadig  mere  ukendt  med  de  virke- 
lige Forhold;  han  vil  hverken  til  rette  Tid  eller  paa  den  rette 
Maade  være  i Stand  til  at  gribe  ind  med  et  sundt  og  godt  Initiativ. 
Det  hjælper  ikke  stort,  at  han  hvert  andet  Aar  opholder  sig  en 
8 Uger  i Reykjavik.  Dertil  kommer  endelig  den  store  Ulempe,  at 
en  saadan  Minister  selvfølgelig  maatte  afgaa  hver  Gang,  der  blev 
Systemskifte  hernede. 

Sandheden  af  det  her  fremhævede  fremgaar  af,  at  mange  af 
de  for  Island  og  dets  Fremtid  vigtigste  Forslag  er  fremkomne  ved 
privat  Initiativ,  og  at  Ministeriet,  om  det  just  ikke  har  hæmmet 
deres  Fremgang,  dog  ikke  har  fremmet  dem ; herom  skal  der  frem- 
drages nogle  Vidnesbyrd,  som  tillige  viser,  hvilke  Reformer  der 
trænges  til,  og  som  man  venter,  at  en  indenlandsk  ansvarlig  Rege- 
ring vil  fremme. 

Landets  Handel  og  Pengevæsen  har  igennem  Aar  hundreder 
været  i en  sørgelig  Forfatning,  og  er  det  endnu.  Handelen  er  en 

Tuskhandel,  hvor  Bonden  eller  Fiskeren  bytter  sine  Varer  mod 
dem,  han  har  Behovi;  men  hvad  Prisen  angaar  paa  disse  Varer, 
har  Bonden  ingenting  at  sige.  Købmanden  bestemmer  baade, 
hvad  han  vil  betale  for  de  leverede  Varer,  og  hvad  han  sælger 
sine  egne  Varer  for;  dette  er  en  naturlig  Følge  af,  at  de  fleste  i 
Forvejen  er  gældbundne  til  Købmanden.  Denne  giver  i Regelen 
hellere  end  gerne  Kredit ; den  benyttes  ofte  paa  en  letsindig  Maade 
af  Folk,  som  derved  kommer,  om  saa  maa  siges,  fuldstændig  i 
Købmandens  Vold,  idet  denne  lader  sin  Debitor  underskrive  en 
skriftlig  Forpligtelse  til  udelukkende  at  handle  med  ham.  Den  ene 
Købmand  søger  at  trække  den  andens  Kunder  til  sig,  ved  at  love 
bedre  Priser,  men  da  Kunden  i de  færreste  Tilfælde  kan  bytte 
Købmand,  undtagen  ved  at  bryde  sin  Forpligtelse  til  den  første, 
kan  han  vente  en  øjeblikkelig  Proces,  Dom  og  Eksekution,  hvorved 
han  fuldstændig  kan  blive  ruineret.  En  Følge  af  denne  udstrakte 
Kreditgiven  er  endvidere,  at  mange  hensynsløst  tager  paa  Kredit 
uden  at  have  nogen  Udsigt  til  at  kunne  betale,  og  ihvorvel  de  i 
saa  Tilfælde  kan  tiltales  for  Bedrageri,  hænder  det  dog  meget 
sjældent,  at  Købmanden  angiver  dem,  og  man  kan  nok  sige,  at 
•Købmanden  i det  hele  optræder  hensynsfuldt  over  for  sine  gæld- 
bundne Debitorer.  Men  at  denne  Ordning  er  uheldig,  er  ind- 
lysende for  alle  og  enhver.  Dertil  kommer,  at  Købmændene  næppe 
er  til  at  bevæge  til  at  betale  Varerne  med  Penge,  eller  give  deres 
Kunder  Penge ; derfor  findes  der  Egne  af  Landet,  navnlig  de  mere 
afsides  liggende,  hvor  Synet  af  et  Pengestykke  ligefrem  er  et 
Fænomen.  Al  Samhandel  mellem  Bønderne  indbyrdes  er  derfor 
umulig,  undtagen  gennem  Byttehandel  eller  med  Anvisning  paa 
Købmanden.  Største  Parten  af  de  offentlige  Afgifter  og  Kommune- 
skatter betales  derfor  med  Anvisning  paa  Købmanden.  Køber 
denne  undtagelsesvis  Varer  for  Penge,  sættes  Prisen  for  dem  meget 
lavere  end  ellers;  og  faar  Kunden  Penge  af  Købmanden,  maa  han 
i mange  Tilfælde  betale  6 pCt.  af  dem. 

Indtil  1872  fandtes  der  ikke  et  eneste  Pengeinstitut  i Landet, 
hvorfor  Pantsætning  var  saa  godt  som  ubekendt,  undtagen  til 
Købmanden.  Men  i det  nævnte  Aar  begyndte  man  at  oprette 
Sparekasser,  som  imidlertid  var  altfor  smaa  til  at  kunne  gavne 
synderlig.  I Aaret  1885  blev  der  endelig  oprettet  en  Landsbank  i 
Reykjavik  paa  den  Maade,  at  den  modtog  til  Laans  af  Lands- 
kassen indtil  en  halv  Million  Kroner  i Sedler,  der  udstedtes  paa 
dennes  Vegne,  og  ikke  ere  indløselige;  dette  Beløb  er  senere  blevet 

udvidet  til  750,000  Kroner.  Denne  Bank,  saa  ringe  den  end  er, 
har  gjort  sit  Gavn,  men  da  den  til  samme  Tid  skulde  være  Spare- 
kasse, Hypotek-  og  Vekselbank,  er  det  indlysende,  at  den  langt- 
fra kunde  tilfredsstille  de  Krav,  der  stilledes  til  den;  den  har  da 
ogsaa  nærmest  fungeret  som  en  Vekselbank  for  Reykjavik  og 
nærmeste  Omegn.  Efter  Loven  skulde  Banken  have  Filialer  i de 
3 Købstæder  uden  for  Reykjavik,  Isafjord,  Akureyri  og  Seydisfjord, 
men  endnu  efter  16  Aars  Forløb,  og  til  Trods  for,  at  Altinget 
saa  at  sige  i hver  Session  har  rettet  en  Opfordring  til  Regeringen 
om  at  opfylde  Lovens  Bud  i saa  Henseende  er  det  ikke  blevet  til 
noget,  væsentlig  paa  Grund  af  Pengemangel.  I Aaret  1900  blev 
der  ved  Siden  af  Landsbanken  oprettet  en  Hypotekafdeling  med 
et  Beløb  af  1,200,000  Kroner,  der  skulde  skaffes  til  Veje  ved  Ud- 
stedelse af  Obligationer  til  dette  Beløb.  Dette  Institut,  som  knap 
kan  siges  at  være  traadt  i fuld  Virksomhed  endnu,  vil  sikkert 
blive  til  stor  Nytte,  da  dets  Formaal  skal  være  at  give  Laan  mod 
første  Prioritet  i faste  Ejendomme,  og  med  Afbetaling  i 25 — 40 
Aar,  og  mod  moderat  Rente. 

Med  den  stadig  forbedrede  Samfærdsel  i selve  Landet,  og  den 
stadig  voksende  Handelsforbindelse  er  Trangen  til  et  større  Penge- 
institut stadig  vokset,  ligesom  man  har  indset,  at  kun  derigennem 
kunde  den  skadelige  Laanshandel  bringes  til  at  forsvinde.  Ganske 
vist  er  der  i de  sidste  Aar  stiftet  en  Mængde  Forbrugsforeninger, 
men  paa  den  Maade,  de  er  organiserede,  vil  de  næppe  forbedre 
eller  forandre  Handelen  i nogen  synderlig  Grad.  Spørgsmaalet  om 
en  større  Banks  eller  et  Pengeinstituts  Oprettelse,  er  derfor  næst 
efter  Forfatningsrevisionen  det  mest  aktuelle  for  Tiden  i Island. 
Alle  er  enige  om,  at  der  maa  skaffes  større  Kapitaler  til  Veje, 
men  om  Maaden,  hvorpaa  dette  skal  ske,  er  man  saare  uenig.  I 
Samlingen  1899  blev  der  ved  privat  Initiativ  indbragt  et  Forslag 
om  at  bevilge  et  dansk  Finanskonsortium  Privilegium  paa  at  op- 
rette en  Aktiebank  i Reykjavik  med  Eneret  til  Seddeludstedelse 
af  et  Beløb  indtil  6 Millioner  Kroner  i 90  Aar.  Sedlerne  skulde 
selvfølgelig  kunne  indløses  paa  Anfordring,  og  Garantien  bestaa  i 
et  Guldfond.  Forslaget  blev  betydelig  forandret,  navnlig  i den 
Retning  at  sikre  Islændernes  Overvægt  med  Hensyn  til  Af- 
gørelsen af  Bankens  Sager,  og  at  sikre,  at  Udbyttet  væsentlig 
kunde  komme  dem  til  gode.  Forslaget  blev  dog  ikke  endelig  ved- 
taget, idet  man  vilde  overlade  Regeringen  at  forberede  Sagen  til 
næste  Samling  paa  det  givne  Grundlag.  Ministeriet  brevvekslede 

om  Sagen  med  Nationalbanken,  men  fandt  sig  til  Slut  ikke  foran- 
lediget til  at  forelægge  noget  Forslag  for  Altinget  i sidste  Sam- 
ling. Til  dette  i og  for  sig  meget  uheldige  Resultat  er  Ministeriet 
sikkert  tillige  bleven  bevæget  ved  en  meget  haardnakket  Agitation 
i Island  mod  bemeldte  Bankforslag,  hvilken  fremkom  i adskillige 
Blade.  Disse  Blade  hævdede,  at  fra  et  nationalt  Synspunkt  var  et 
Privilegium  til  danske  Pengemænd  til  Seddeludstedelse  for  en  længere 
Aarrække  aldeles  forkastelig,  i Stedet  derfor  burde  man  forøge 
Landsbankens  Midler,  blandt  andet  ved  at  optage  et  Laan  af  Guld, 
saa  at  Seddelmassen  kunde  forøges.  I sidste  Samling  blev  For- 
slaget fra  1899  dog  forelagt,  men  i en  væsentlig  modificeret  Form ; 
saaledes  skulde  der  kun  udstedes  Sedler  til  21/*  Million  og  Privi- 
legiet kun  gives  i 30  Aar.  Lovforslaget  blev  ogsaa  vedtaget,  men 
vel  at  mærke  med  den  Tilføjelse,  at  Landsbanken  og  dens  (uind- 
løselige)  Sedler  skal  eksistere  ved  Siden  af  den  anden  Bank,  den 
„store  Bank*,  som  den  oprindelig  kaldtes,  da  man  syntes  det  var 
et  altfor  stort  og  voveligt  Foretagende.  Den  nye  Bank  har  saa- 
ledes ikke  Eneret  til  Seddeludstedelse,  idet  Landsbanken  har  Ret 
til  stedse  at  have  ude  som  Sedler  et  Beløb  af  3A  Million,  og  da 
det  maa  betragtes  som  sikkert,  at  Bevillingshaverne  ikke  vil  mod- 
tage Loven  i denne  Skikkelse,  bliver  Pengemangelen  uforandret, 
med  mindre  Landsbanken  kan  erholde  et  større  Laan,  hvad  der 
ogsaa  er  Tale  om.  Denne  Islands  Livssag  er  saaledes  i de  sidste 
Samlinger  ikke  bragt  et  Hanefjed  videre,  men  alle  anser  det  for 
givet,  at  er  først  Forfatningssagen  bragt  i den  forønskede  Orden, 
vil  den  indenlandske  Regering  ved  Selvsyn  overbevise  sig  om,  at 
der  først  og  fremmest  maa  sættes  Kraft  paa  at  faa  denne  Sag 
bragt  i Orden,  og  at  den  saa  vil  finde  en  heldig  Løsning. 

Samfærdselsforholdene  har  siden  1874  taget  det  største 
Opsving.  Før  den  Tid  fandtes  der  ikke  en  eneste  Bro  over  nogen 
af  de  større  eller  blot  betydelige  Floder,  hvoraf  der  findes  mange, 
og  ingen  Steder  ordentlige  Veje.  Nu  findes  der  over  mange  af  de 
værste  Floder  Broer,  hvoraf  nogle  har  kostet  60 — 70,000  Kroner, 
og  over  de  fleste  mindre  Elve,  som  overhovedet  kan  faa  en  Bro. 
Nu  findes  mange  Steder  gode  Veje,  endogsaa  Køreveje  af  mange 
Miles  Længde,  og  hvert  Aar  kommer  der  nye  Broer  og  Veje  til, 
da  der  bevilges  stadig  flere  og  flere  Penge  dertil.  Paa  den  i Som- 
mer vedtagne  Finanslov  bevilgedes  der  til  Veje,  Broer  og  Sam- 
færdsel 517,092  Kroner. 

Før  1874  gik  der  Postdampskib  6 Gange  om  Aaret  direkte  fra 

Danmark  til  Reykjavik,  men  der  fandtes  ingen  Forbindelse  mellem 
de  enkelte  Landsdele.  Nu  gør  Damperen  18  Rejser  til  Island,  dels 
direkte  til  Reykjavik,  dels  omkring  Kysten,  og  desuden  gaar  2 Damp- 
skibe uafbrudt  fra  Midten  af  April  til  Midten  af  Oktober  rundt  om- 
kring Landet,  og  paa  enkelte  større  Fjorde  gaar  der  lokale  Damp- 
baade.  Endvidere  gaar  der  Skibe  hele  Aaret  rundt  for  privat 
Regning  fra  Danmark-Norge  til  Nord-Østlandet.  Postvæsnet  over 
Land  besørges  af  ridende  Postbud,  og  Turene  er  tredoblede  siden 
1874.  Samfærdselen  til  Søs  kan  derfor  i det  hele  betragtes  som 
tilfredsstillende;  over  Land  derimod  staar  vi  langt  tilbage  for  andre 
civiliserede  Folk,  thi  Jernbaner  findes  der  ikke,  og  dem  faar  vi  vel 
næppe  undtagen  paa  korte  Strækninger.  Men  naar  der  er  tilveje- 
bragt et  ordentligt  Vejsystem,  hvad  der  er  absolut  nødvendigt,  maa 
Fremtidens  Transportmiddel  i Island  over  Land  blive  Automobil- 
vogne. Endelig  staar  vi  overmaade  isolerede  fra  det  almindelige 
Samkvem  formedelst  Mangel  af  Telegraf. 

Telegrafsagen  har  staaet  paa  i mange  Aar,  men  synes 
endnu  langt  fra  sin  Afslutning,  ja  Udsigterne  synes  endog  at  blive 
daarligere  og  daarligere.  Og  dog  er  Telegrafen  nødvendig  ikke  blot  for 
selve  Island,  men  ogsaa  for  de  Nationer,  der  har  vigtige  Handels-  og 
andre  Forbindelser  deroppe,  saasom  Danmark,  England  og  Norge; 
endvidere  er  den  nødvendig,  fra  meteorologisk  Side  betragtet,  for 
den  almindelige  Skibsfart.  For  nogle  Aar  tilbage  forkyndte  Mini- 
steriet Altinget,  at  det  store  nordiske  Telegrafselskab  havde  taget 
Sagen  i sin  Haand,  og  krævede  kun  et  aarligt  Tilskud  fra  visse 
Lande;  det  fra  Island  forlangte  Tilskud  blev  straks  bevilget,  og 
ligesaa  fra  Danmark,  men  siden  har  man  ikke  hørt  noget  videre 
til  Sagen.  Det  kan  ikke  nægtes,  at  det  har  vakt  ikke  saa  lidt 
Misnøje  i Island,  at  denne  Sag  synes  at  skulle  visne  fuldstændig 
hen;  der  er  derfor  en  stærk  Tilbøjelighed  hos  de  ledende  Mænd 
oppe  i Island,  til  at  holde  paa,  at  Island  selv  skulde  anlægge 
Telegrafen,  ved  at  optage  et  Laan  i dette  Øjemed.  Island  er  ikke 
blot  aldeles  gældfrit,  men  har  ogsaa  en  Million  Kroner  i Reserve- 
fond. Denne  Sag  er  for  Island  ogsaa  en  Livssag,  thi  saa  længe 
det  ingen  Telegrafforbindelse  har,  regnes  det  ikke  til  de  civiliserede 
Lande,  og  dertil  kommer  det  uvurderlige  Gavn,  det  vilde  have  for 
Handel  og  Fiskeri,  hvis  en  saadan  Forbindelse  fandtes;  at  en  i 
selve  Landet  bosat  Regering  i første  Række  vilde  tage  sig  af  en 
saadan  Sag,  anses  for  aldeles  selvfølgeligt. 

Vor  Lovgivning  er  i mange  Henseender  uheldig,  dels  er 

den  meget  ufuldstændig,  dels  meget  antikveret.  I den  sidste  Tid 
er  man  dog  begyndt  at  kodificere  enkelte  Afsnit;  af  saadanne 
Kodifikationer  haves  Straffeloven,  Skiftelov  og  Konkurslov;  disse 
Love  er  oversatte  fra  Dansk  , selvfølgelig  med  mange  Udeladelser 
og  enkelte  Tilføjelser,  men  de  er  paa  mange  Punkter  uheldige, 
fordi  de  ikke  er  fremgaaede  af  en  national  Jordbund  og  ikke 
passer  til  de  lokale  Forhold.  Saa  godt  som  hele  Civilretten  ba- 
seres paa  enkelte  spredte  Love  og  Forordninger,  eller  gamle  Be- 
stemmelser, saasom  Jonsbogen  fra  ca.  1280.  Vi  trænger  til  en 
fuldstændig  Civillovbog,  men  da  det  sikkert  vil  vare  længe,  inden 
en  saadan  kan  udarbejdes,  bliver  det  i alt  Fald  paatrængende 
nødvendigt  at  faa  tilvejebragt  en  hensigtsmæssig  Landbolovgivning, 
thi  det  lave  Standpunkt,  vort  Landbrug  nu  indtager,  skyldes  for 
en  ikke  ringe  Del  den  bestaaende  Lovgivning.  At  en  saadan 
Landbolov  kun  kan  udarbejdes  af  kyndige  Folk  i selve  Landet  og 
under  en  sagkyndig  Ledelse  er  jo  indlysende  for  alle  og  enhver. 
Med  Landets  Fattigvæsen  er  det  ikke  bedre  bevendt;  det  hviler 
paa  en  Forordning  fra  1834,  som  vistnok  var  fortræffelig  for  sin 
Tid,  men  som  aldeles  ikke  passer  mere;  i sidste  Altingssession 
blev  der  derfor  nedsat  en  Kommission  til  at  affatte  hertil  sigtende 
Lovforslag,  der  skal  forelægges  Altinget  1903.  Det  lavere  Skole- 
væsen er  i meget  ufuldkommen  Tilstand,  der  findes  ingen  Skole- 
tvang, og  ordentlige  Børneskoler  forekommer  kun  i de  fire  Køb- 
stæder; disse  bekostes  af  vedkommende  Kommune  i det  hele. 
Desuden  findes  der  uden  for  Købstæderne  enkelte  Steder  saakaldte 
Skoler,  der  nyder  en  ubetydelig  Hjælp  fra  Landskassens  Side.  For- 
uden at  disse  Skoler  holdes  i Bygninger,  som  ikke  i nogen  som 
helst  Henseende  opfylder  de  Fordringer,  man  i Nutiden  stiller  end- 
ogsaa  til  tarvelige  Skoler,  savner  de  al  Kontrol  fra  det  offentliges 
Side,  og  Lærerne  er  selvfølgeligt  usselt  lønnede.  Paa  selve  Landet 
besørges  Undervisningen,  hvor  ikke  Forældrene  paa  gammel  Vis 
underviser  deres  Børn,  som  de  bedst  kan,  af  saakaldte  vandrende 
Lærere,  der  af  Landskassen  nyder  en  Understøttelse  paa  15 — 60 
Kroner,  og  desuden  et  lille  Vederlag  af  Forældrene,  som  oftest  be- 
staaende af  Forplejning  in  natura.  Disse  Lærere  har  i Regelen 
taget  Afgangseksamen  ved  en  Realskole. 

Det  skal  nu  ingenlunde  nægtes,  at  Afhjælpeisen  af  de  paa- 
pegede Mangler,  eller  Reformer  paa  de  forskellige  fremhævede  Om- 
raader  kan  ske  under  den  nuværende  Forfatning,  men  dertil  kræves 
dog  en  nøje  Samvirken  mellem  Altinget  og  Ministeriet,  og  et  nøje 


Digitized  by  LjOOQle 


Islands  Forfatning  og  Fremtid 


47 


Kendskab  fra  dettes  Side  til  Islands  Tarv  og  Landets  Forhold, 
bygget  paa  Selvsyn,  hvilket  vil  sige*  at  Ministeren  ofte  og  for 
længere  Tid  maatte  besøge  Landet.  Altsaa  vilde  den  af  Dr.  Gud- 
mundsson  foreslaaede  Ordning,  selv  ikke  i den  Form,  hvori  den 
nu  er  bragt,  kunne  tilfredsstille  begge  Hensyn;  i én  Henseende 
vilde  den  endog  betegne  et  Tilbageskridt,  idet  Landshøvdingens 
politiske  Myndighed  fuldstændig  forsvinder  og  lægges  i Hænderne 
paa  en  i København  bosat  Mand,  der  kun  i Ny  og  Næ  besøger 
Landet  for  en  ganske  kort  Tid.  Det  eneste,  der  giver  Sikkerhed 
for,  at  det  absolut  nødvendige  Samarbejde  mellem  Alting  og 
Regering  kan  finde  Sted,  og  at  denne  har  et  fuldstændigt  Kend- 
skab til  Landets  Tarv,  er,  at  den  er  bosat  i selve  Landet,  og  kun 
derigennem  kan  man  vente  en  tilfredsstillende  Løsning  paa  de 
mange  Reformspørgsmaal,  der  nu  er  oppe  i Tiden  og  som  i Frem- 
tiden vil  opstaa.  Hvorledes  Sagen  skal  ordnes,  er  et  andet  Spørgs- 
maal;  der  kan,  som  før  bemærket,  tænkes  forskellige  Former. 

1.  En  Landstyrer  (Jarl)  som  Kongens  Repræsentant  med  én 
eller  to  Ministre  under  sig;  disse  skulde  være  ansvarlige  for  Rege- 
ringens Førelse.  Landstyreren  underskriver  paa  Kongens  Vegne 
Love  osv.  Der  er  ingen  Tvivl  om,  at  denne  Regeringsform  vilde 
svare  bedst  til  Islændernes  Ønsker  og  ubetinget  være  at  foretrække 
for  enhver  anden.  Man  kunde  saa  gerne  føje  den  Bestemmelse  til 
fra  Mæglingsforslaget  fra  1889,  at  Kongen  inden  et  Aars  Forløb 
kunde  sætte  en  Lov  ud  af  Kraft,  hvis  den  ansaas  skadelig  for 
Danmarks  Interesser.  Derved  vilde  Danmark  være  fuldstændig 
sikret  over  for  Altinget.  At  Statens  Enhed  skulde  løsnes  ved 
denne  Form,  kan  ikke  skønnes,  hvad  ogsaa  fremragende  danske 
Jurister  og  Politikere  er  enige  om. 

2.  Kunde  man  tænke  paa  den  Ordning,  som  blev  foreslaaet  i 
sidste  Sommer,  med  2 Ministre,  en  i Island  og  en  i København. 
Det  er  ganske  vist  nær  beslægtet  med  den  første  Form,  men  er 
dog  næppe  at  anbefale  og  er  heller  aldrig  blevet  betragtet  ander- 
ledes end  som  en  sidste  Udvej. 

3.  Endelig  kunde  man  tænke  paa  en  eneste  Minister  i Rey- 
kjavik,  der  rejste  herned  for  at  faa  Kongens  Underskrift  og  for- 
handle med  Regeringen  hernede.  En  saadan  Minister  skulde  selv- 
følgelig lønnes  af  den  islandske  Landskasse.  Denne  Ordning  er 
simplere  end  den  første,  men  næppe  helt  ud  tilfredsstiilende,  om- 
end langt  at  foretrække  for  en  Minister,  bosat  i København.  Saa 
snart  der  fra  dansk  Side  overhovedet  er  indrømmet  en  særskilt 

Minister  for  de  islandske  Særanliggender  — og  det  er  jo  faktisk 
sket,  — maa  det  fra  dansk  Side  betragtes  som  aldeles  ligegyldigt 
hvor  han  bor,  men  for  Island  er  det  netop  i højeste  Grad  af  Vigtig- 
hed, at  han  er  bosat  i Reykjavik. 

Tiden  er  nu  sikkert  inde  til  at  løse  Forfatningsspørgsmaalet, 
og  alle  Islændere  nærer  det  bestemte  Haab,  at  det  maa  lykkes  det 
nuværende  liberale  Ministerium  at  løse  det  paa  en  heldig  Maade, 
hvortil  ubetinget  hører,  at  den  øverste  Styrelse  af  Landets  særlige 
Anliggender  er  bosat  i selve  Island. 

Kl.  Jonsson 


Digitized  by  LjOOQle 


TRE  DIGTE 


i 

Ak,  Havet  er  dybt,  og  Landet  er  bredt  — 
jeg  tænker,  du  savner  mig  lidt, 
jeg  tror,  nej  jeg  véd,  at  du  elsker  mig  nu, 
jeg  véd,  at  du  elsker  mig  — endnu; 
men  jeg  er  ikke  saadan  som  du. 

Du  er  ung  i Kraft  som  af  Aar, 
du  gaar  som  i Dans,  naar  du  gaar, 
og  danser  du  — hvem  kan  danse  dig  træt? 
Men  jeg  — med  én  Lunges  Aandedræt  — 
jeg  staar  og  ser,  hvor  du  danser  let. 

Naar  bare  jeg  hvisker  dit  Navn, 
saa  flyver  du  glad  i min  Favn, 
thi  elsker  du  Dans,  mig  elsker  du  mer: 
du  kommer  og  staar  hos  mig,  og  ser 
mig  ind  i Øjet,  og  ler. 

Du  véd  jo,  mit  Hjerte  er  ungt, 

skønt  Foden  kun  flytter  sig  tungt; 

mit  Hjerte,  mit  Hjerte,  det  danser  for  dig  — 

men  dine  smaa  Fødder  standser  jeg, 

det  véd  jeg  godt,  at  dem  standser  jeg. 

Tilskueren  1902  4 

Det  tænkte  jeg  tidt,  naar  jeg  stod 
og  fulgte  din  flyvende  Fod: 

Jeg  kunde  vel  standse  mer  end  din  Fod  — 

Aa  kære,  du  lover  mig,  husk  paa, 
jeg  danser  ikke  — men  jeg  kan  gaa. 

Gaa  glad  i den  Grav, 

min  Livslængsel  rejste  mig  af. 

Liv  vandt  jeg,  dig  fandt  jeg,  jeg  bad,  og  du  gav, 
jeg  elsker,  jeg  lever,  og  jeg  kan  dø. 

Nu  lever  jeg  — og  nu  kan  jeg  dø. 


II 

Et  Barn  kan  rumme 
saa  haabløst  et  Savn, 
at  siden  som  voksen 
man  véd  knap  dets  Navn. 

Et  Barn  kan  lide 
saa  trøstesløs  Ve 
som  siden  kun  sjelden 
den  voksne  maaske. 

Jeg  véd,  jeg  var  selv  kun 
en  otteaars  Dreng; 
tre  Aar  lille  Mor 
laa  syg  i sin  Seng; 
hendes  Kinder  blev  hule 
og  graat  hendes  Haar, 
jeg  saa  det,  forstod  det, 
som  Børn  forstaar. 

Den  kvalfulde  Hoste, 
den  Kraftløshed  — 
at  hun,  som  jeg  elsked, 
uhjælpelig  led  — 

Hvad  gjaldt  dér,  hvad  hjalp  dér 
en  Barnesjæls  Glød? 

Den  sluktes  i Rædsel 
ved  Domsordet:  Død. 

Ak  navnløse,  gavnløse 
Kærlighedskrav ! 

En  elsked  mig  nylig, 
nu  laa  der  en  Grav. 

De  peged  mod  Himlen, 

men  her  var  mit  Savn 

Her,  her  blev  det  stillet 
til  sidst  i din  Favn. 

Du  hørte,  hvad  længst 
jeg  led  ordløs  i Løn, 
fornam  i min  Mandsrøst 
en  Barnesjæls  Bøn. 

Et  Favntag  var  Gengæld 
for  tyve  Aars  Nød, 
gav  Huro,  der  smiler 
ad  Domsordet  Død. 


Ak  stridende,  lidende 
Menneske- Vaar ! 

Hvor  gløder,  hvor  bløder 
ens  Hjerte  de  Aar! 

Angst  bæver,  hedt  kræver 
ens  Kød  og  Blod, 
før  Viljen  blev  voksen, 
før  Tanken  forstod. 

Det  slider  ens  Vilje, 
det  svider  ens  Sind, 
det  flakker  som  Flammer 
i Storm  ud  og  ind. 

Kød  favner  Kød  kun, 
og  Sjælen  en  Sky, 
man  vredes,  man  ledes  — 
og  attraar  paany. 

Ufuldbaaren  Længsel 
og  umoden  Lyst, 
selv  Mund  imod  Skulder 
og  Bryst  imod  Bryst. 

Man  skræmmes,  man  skæmmes, 
man  væmmes  til  sidst, 
man  greb  efter  Lynet  — 
og  slukked  en  Gnist. 

I Lyst  og  i Længsel, 
i Sygdom,  i Nød, 
i Kamp  for  min  Sjæl 
og  for  dagligt  Brød 
blev  voksen  min  Vilje, 
fuldbaaren  min  Trang: 

Du  kom  — det  blev  Sommer 
tilsidst  engang. 

Alt  Barnets  og  Mandens 
Hengivenhedskrav 
forstod  du  og  mødte  du, 
modtog  og  gav. 

Velsignet  hver  Smerte, 
hvert  svidende  Savn! 

Jeg  véd,  hvad  jeg  vandt  — 
og  velsigner  dit  Navn. 


III 

Som  Kristus  sprængte  Portene  til  Helvede, 
sprængtes  mit  Hjertes  Helvedport  af  Kærlighed, 
og  Aandeme,  som  var  derinde,  skælvede 
for  Lysets  Frygt  og  Fryd  og  Kraftens  Herlighed. 

Og  Eva,  den  let  fristet  utaalmodige, 
men  ogsaa  den  uendeligt  hengivende, 
og  Adam  Dyredrot,  den  attraafrodige, 
som  favned  før  mod  Solen  og  mod  Sivene, 

de  rejste  sig  i Jubel,  ydmygt  kaldende: 

„Hil,  du  Guds  Søn,  vort  Barn,  du  lysrigt  varmende!"  — 
Skrækslagne,  skamfulde  og  sky  bønfaldende 
udstrakte  tusind  andre  Aander  Armene: 

Sauls  Afmagtsaan*!,  den  tunge,  selvfortærenda, 
hvad  véd  jeg  Tal?  de  myldred  ud  af  Krogene, 
sukkende,  tryglende  og  tænderskærende, 
en  Storm,  et  stormført  Hav,  knurrende,  kogende  — 

Vellystens  Aand,  og  Vredens  Aand,  og  klagende 
Genfærd  af  Ungdoms  Haab,  og  hændervridende 
Skygger  af  Udaad  kom  i Mørket  dragende, 
alle  de  uforskyldt  og  selvskyldt  lidende. 

De  stumme  hylede,  de  halte  hastede, 
i Kærlighedens  Lys  de  tæt  sig  lejrede: 

„O  frels  os,  du,  som  ser  til  de  forkastede! 

Befri  os,  du,  som  over  Døden  sejrede!"  — 


Den  Gang  Guds  Søn  hin  Underverden  gæstede, 
kaldte  han  Folket  dér  til  al  sin  Herlighed  — 

Sligt  magter  kun  den  pinte,  den  korsfæstede, 
den  gennem  Helveds  Gab  nedfarne  Kærlighed. 

Valdemar  Rørdam 

Jr  det  saa  nogenlunde  bevaret  i Erindringen,  at  Dickens 
>(u|  lader  Mr.  Micawber  falde  til  Ro  som  Fredsdommer 

otsteds  i en  australsk  Koloni,  vil  det  i altfor  mange 
Tilfælde  hænde,  at  dette  udgør  en  Hovedpart  af  den 
paagældendes  Kendskab  til  Fredsdommer  - Institu- 
1 tionen.  Jurister  har  lagt  lidet  frem  om  dette  Forhold, 
og  Lægmænd  har  hidtil  ytret  ringe  Trang  til  Meddelelse  derom. 
Alligevel  er  det  for  os  alle  af  stor  Interesse. 

At  en  meget  stor  Del  — vistnok  den  i Tal  langt  overvejende 
Mængde  — af  Retssager,  saavel  offentlige  som  private,  i store 
Kulturlande  afgøres  af  Lægmænd,  der  er  Enkeltdommere, 
— inden  for  en  vis  Kommunalgrænse  naturligvis  — , det  er  jo  et  Fæno- 
men, der  i høj  Grad  fortjener  vor  Opmærksomhed,  allermest  i 
dette  Øjeblik,  da  vi  staar  i Begreb  med  at  foretage  en  helt  gennem- 
gribende Omordning  af  vor  Retspleje. 

Det  gælder  vel  her  som  ellers,  at  en  ren  og  bar  Overførelse 
af  et  fremmed  Retsinstitut,  en  Indsættelse  af  dette  i andre  Rets- 
omgivelser  og  under  andre  Retsforudsætninger  vilde  være  lidet  for- 
standig; men  end  mindre  betænksomt  vilde  det  være,  om  vi  und- 
lod at  lægge  Mærke  til,  at  der  paa  et  vigtigt  Retsomraade,  — nemlig 
i Behandlingen  af  den  talrige  Klasse  af  Smaasager  — , findes  udenfor 
vort  Land  en  fra  vor  Tilstand  helt  forskellig,  gennem  mange  Tider 
prøvet  Retsplejeordning;  og  lidet  forsvarligt  vilde  det  være,  om  vi 
undlod,  nu  da  vi  skal  gøre  vor  egen  Retsordning  om,  at  drage  os 
til  Nytte,  hvad  fremmed  Indsigt,  Erfaring  og  Fordomsfrihed  her 
kan  yde  os  af  Raad  og  Bistand. 

England  har  haft  Fredsdommere  i over  et  halvt  Aartusinde. 
Der  har  aldrig  været  krævet  nogen  Embedsprøve  af  dem,  skønt 
de  har  en  betydelig  Dommermyndighed.  Noget  andet  er,  at  man 
i London  og  enkelte  andre  store  Byer  i den  senere  Tid  har  sat 
egentlige  Domstole  i Fredsdommernes  Sted.  Den  engelske  Freds- 
dommers Gerning  udgør  imidlertid  en  saa  broget  Blanding  af  uens- 
artede Forretninger,  som  kun  kan  fremgaa  af  en  historisk  Udvikling. 

Noget  mere  ensartet  blev  Fredsdommernes  Virksomhed  i Frank- 
rig, da  de  i Bourbonemes  korte  konstitutionelle  Tidsrum  indførtes 
der.  Dette  skete  ved  Loven  af  24.  August  1790,  som  bestemte,  at 
der  skulde  være  en  Fredsdommer  i hvert  Kanton  (af  Kantoner  er 
der  omtrent  2900  i det  nuværende  Frankrig) ; var  der  i et  Kanton 
flere  Byer  paa  over  2000  Mennesker,  skulde  hver  af  saadanneByer 
have  én  Fredsdommer.  Der  krævedes  af  den  paagældende,  at  han 
skulde  have  Betingelserne  for  kommunal  Valgbarhed  og  30  Aars 
Alder,  intet  andet.  Efter  denne  Lov  skulde  Fredsdommeren  have 
to  Bisiddere;  men  disse  afskaffedes  allerede  1800,  og  siden  den  Tid 
har  Fredsdommeren  udøvet  sin  Domsmyndighed  som  Enedommer. 
Han  fik  Ret  til  at  paakende  simple  Gældssager  — upaaankeligt  indtil 
50  livres,  under  Paaanke  indtil  100  livres  (1  livre  omtrent  = 
0,98  francs).  Denne  Værdigrænse  blev  ved  Lov  af  25.  Maj  1838 
forhøjet  til  henholdsvis  100  og  200  francs.  Endvidere  tillagdes  der 
ham  Ret  til  at  paadømme,  — upaaankeligt  indtil  50 1.  (senere  100  fr.) 
og  paaankeligt  indtil  Paastandens  Beløb,  — Bødesager  for  Markfreds- 
forseelser og  Beskadigelser  af  Afgrøde,  for  Skelflytning,  for  Be- 
siddelsestagelse  af  Træer,  Hækker,  Grøfter  og  andre  Lukkeiser,  be- 
gaaede  i Paatalens  Aar.  Fremdeles  skulde  han  dømme  i forskellige 
Forhold  mellem  Ejer  og  Lejer,  i Sager  om  Tyende-  og  Arbejdsløn 
og  i Sager  angaaende  Fornærmelse  i mundtlige  Ord  eller  i Ger- 
ning, naar  Forseelsen  ikke  efter  sin  Beskaffenhed  hørte  under 
offentlig  Paatale. 

Fredsdommeren  kan  ikke  paakende  Sager  angaaende  Skatte- 
beløb eller  Afgiftsbeløb;  ikke  heller  kan  han  dømme  i Handels- 
sager. Derimod  har  en  Lov  af  21.  Maj  1836  tillagt  ham  Myndig- 
hed til  at  paakende  Sager  angaaende  en  Grundejers  Erstatningskrav 
for  Udvidelse  af  en  privat  Vej  i Skellet  mellem  to  Naboer.  I visse 
Sager,  der  trænger  til  hurtig  Paakendelse,  eller  hvortil  der  kræves 
Granskning  paa  Stedet  (Aastedsager),  kan  Fredsdommerens  Doms- 
myndighed efter  den  førnævnte  Lov  af  25.  Maj  1838  gaa  lige  til  1500  fr., 
i nogle  Tilfælde  endog  over  denne  Værdigrænse,  dog  under  Paaanke. 

Samme  Lov  gav  ham  Domsmyndighed  (indtil  100  francs  uden 
Anke,  indtil  først é Instans’s  Værdigrænse  under  Anke)  i forskellige 
Sager  mellem  en  Gæstgiver  eller  Værtshusholder  og  en  Gæst, 
mellem  Vognmænd  og  reisende,  fremdeles  i Sager  angaaende  det  i 
Frankrig  hyppigere  end  her  opstaaende  Spørgsmaal  om  Ammeløn; 
endvidere  (under  Anke)  i Sager  om  Vandingsanlæg,  om  forskellige 
Bygningsforhold,  naar  Ejendomsretten  ikke  omtvistes,  i Kostgænger- 
spørgsmaal  indtil  150  fr.  om  Aaret  m.  fl.  Sager. 

Han  kan  med  Bevisvirkning  forsegle  og  løse  Segl,  men  uden 
at  kunne  paakende  de  deraf  opstaaede  Tvistigheder.  Til  Edfæstelse 
af  Værger  og  Kuratorer  er  der  ogsaa  tillagt  ham  Myndighed. 

Anke  af  hans  Domme  og  Kendelser  i de  Tilfælde,  hvor  disse 
er  paaankelige,  kan  ikke  iværksættes  tidligere  end  tre  Dage  efter 
Dommen  og  ikke  senere  end  30  Dage  derefter. 

For  hver  Fredsdommer  er  der  to  Suppleanter,  hvoraf  en  i 
Fredsdommerens  Forfald  træder  i hans  Sted.  Medens  den  engelske 
Fredsdommer  er  ulønnet,  har  man  i Frankrig,  — hvor  man  indførte 
det  hele  med  ét  Slag,  tilmed  paa  en  Tid,  da  Loven  ikke  kunde 
gøre  Regning  paa  frivilligt  Arbejde  af  de  for  en  stor  Del  mod  Re- 
formerne vrangvillige  besiddende  Klasser,  og  hvor  man  desuden 
straks  stillede  og  vedblivende  stiller  store  Krav  til  Fredsdommeren 
i Henseende  til  Tid  og  Arbejde,  — tillagt  ham  Løn,  som  nu  udgør 
fra  1800  til  2400  fr.,  i nogle  enkelte  Tilfælde  mere.  Men  man 
er  i Henseende  til  de  personlige  Egenskaber  bleven  ved  den  op- 
rindelige Bestemmelse,  der  nu  er  formuleret  saaledes,  at  enhver 
Franskmand,  der  er  30  Aar  gammel  og  i Besiddelse  af  sine  borger- 
lige og  politiske  Rettigheder,  kan  udnævnes  til  Fredsdommer.  Det 
er  altsaa  ikke  en  Gennemgangspost  paa  Embedsvejen,  men  en 
Blivestilling  for  en  i Kantonet  bofæstet,  anset  Mand. 

Erfaringen  har  vist,  at  den  grundlovgivende  Forsamling  i 1790 
var  ualmindelig  heldig  i — efter  engelsk  Forbillede  — at  skabe  denne 
Institution.  Dens  Virksomhed  er  gaaet  meget  godt,  og  gennem 
den  Række  af  Revolutioner,  som  siden  da  har  omstødt  eller  om- 
støbt saa  meget  i Frankrig,  har  Fredsdommer-Institutionen  staaet 
urokket,  udviklende  sin  Forretningsgang,  alt  medens  dens  Omraade 
ved  Anordninger  af  26.  September  1842,  28.  Oktober  1854  m.  fl.  er 
udvidet  til  ogsaa  at  omfatte  Algier  og  de  øvrige  Kolonier  (hvor 
Aldersbetingelsen  for  Adgang  til  Fredsdommerstillingen  er  sat  ned 
til  25  Aar).  Kun  i én  Henseende  har  de  politiske  Begivenheder 
sat  Spor  i Institutionen;  det  er  naturligvis  i Henseende  til  Valg- 


Digitized  by  LjOOQle 


Kommunedommer 


57 


eller  Udnævnelsesmaaden.  Efter  Loven  af  1790  var  Fredsdommerne 
folkevalgte,  ved  umiddelbare  Valg,  for  2 Aar.  Under  Konsulatet 
blev  dette  forandret  derhen,  at  de  skulde  udnævnes  af  Regeringen 
og  paa  10  Aar.  De  er  siden  den  Tid  vedbleven  at  være  regerings- 
udnævnte, og  fra  1814  er  Embedsvarigheden  ikke  længer  ind- 
skrænket til  et  Aaremaal.  De  udnævnes  nu  af  Republikkens  Præ- 
sident efter  Indstilling  af  Justitsministeren. 

Foruden  den  ret  betydelige  Dommervirksomhed,  som  paahviler 
Fredsdommeren,  har  han  forskellige  andre  Opgaver,  navnlig  da  det 
meget  vigtige  Hverv  som  Forligsmægler.  Dette  indskrænker  sig 
ikke  til  de  Sager,  hvori  han  er  Dommer;  han  er  Forligsmægler  i 
alle  civile  Sager. 

Og  her  er  en  ejendommelig  Iagttagelse  at  gøre.  At  en  Mand, 
der  ikke  var  uddannet  som  Jurist,  beklædte  et  Dommersæde, 
var  noget,  man  havde  set  ogsaa  før  den  24.  August  1790,  om  end 
under  andre  Forhold  og  i andre  Former;  men  at  Staten  ansatte 
en  Mand  med  den  Opgave  at  mægle  Forlig,  det  var  i Frankrig 
og  andetsteds  paa  Fastlandet  noget  ganske  nyt.  Det  har  vakt 
megen  Opsigt,  og  det  har  vakt  Beundring.  Det  var  da  denne 
Side  af  Institutionen  — som  ogsaa  højt  fortjente  den  Pris,  den  fik, 
uanset,  at  denne  Beundring  satte  Institutionens  anden  gode  Side  i 
Skygge* — der  gjorde  Indtryk  paa  Christian  Colbjørnsen  og 
fremkaldte  et  af  hans  smukke  Arbejder:  Forordningen  om  Forligs- 
kommissioner af  10.  Juli  1795. 

Ved  denne  indførtes  Forligsmægling  i Danmark ; men  den 
anden  store  Tanke  i den  franske  Lov:  en  stedlig  Paadøm  melse 
af  Smaasager  ved  Lægmand,  lodes  ganske  uberørt. 

At  dette  sidste,  som  man  udelod,  er  en  Hovedsag  ved  den 
Fredsdommer-Institution,  som  man  efterlignede,  er  der  ikke  mere 
nogen  Tvivl  om.  „Det  er  en  stor  Fordel  for  dem,  der  skal  i 
Rette",  siger  Maurice  Block  i sine  rolige  og  afdæmpede  Udtryk, 
„at  de  har  en  Retsafgørelse  i deres  Nærhed,  hvor  Sagerne  af- 
gøres simpelt,  hurtigt  og  med  faa  Omkostninger".  Netop  dette,  at 
Smaamanden  ikke  i Smaasager  af  saadan  Beskaffenhed,  at  enhver 
forstandig  Mand  kan  danne  sig  en  gyldig  Mening  om  dem,  skal 
gaa  den  ofte  lange  Vej  til  den  retslærde  Dommer,  men  kan  faa 
Sagen  betryggende  afgjort  nær  ved  sit  Hjem,  er  et  Gode  af  stor 
Betydning  for  ham. 

I Norge  har  man  tænkt  lidt  paa  denne  Sag;  i Lov  af  17.  Juni  1880 
om  Tillæg  til  Forligslovgivningen  gaves  der  en  til  Aastedet  udrejst 

Forligskommission  Dommermyndighed  i nogle  Sager.  Den  derved 
aabnedeVej  vil  dog  næppe  være  den  rette  for  os;  dels  er  Aasted- 
sageme  for  faa  og  ikke  altid  simple,  saa  det  var  ikke  dermed  man 
skulde  begynde,  naar  man  vil  indføre  Lægdommer  i Smaasager, 
dels  er  vore  Forligskredse  for  store,  saa  at  Befolkningen  ikke  fik  sin 
Lægdommer  nær  nok,  og  Lægdommeren  fik  for  mange  Sager,  naar 
alle  simple  Smaasager  skulde  medtages.  Men  derfor  er  der  lige 
saa  megen  Grund  for  os  som  for  Nordmændene  til  at  tænke  over, 
hvad  der  her  kan  gøres,  og  nu,  da  vi  gaar  i Lag  med  at  omlægge 
vore  Retskredse  og  Domssteder,  synes  denne  Grund  at  blive  bydende. 

Vor  hidtilværende  Domsordning  i første  Instans  er  meget  økono- 
misk. Vi  faar  — udenfor  København  — Dornmergemingen  udført 
af  den  samme  Mand,  der  udfører  en  stor  Mængde  anden  Stats- 
tjeneste: Politi,  Fogedforretninger,  Auktioner,  Skifteforvaltning, 
Skøde-  og  Pantevæsens  Bestyrelse,  Notarialforretninger,  Udmeldelser, 
Landvæsenskommissioner,  Mellembestyrelse  af  Udskrivningsvæsenet 
ni.  m.  Naar  der  nu,  — som  vor  Grundlov  har  foreskrevet  det,  og 
som  det  vigtige  Hensyn  til  Domsmagtens  Uafhængighed  kræver 
det,  — sker  en  Udskillelse  af  forvaltende  Forretninger  fra  dømmende, 
kan  man  aabenbart  ikke  faa  det  saa  økonomisk;  men  ud  fra 
denne  Erkendelse  at  slutte  saaledes:  altsaa  maa  der  for  hver  hid- 
tilværende Dommer-  og  Øvrighedspost  fremtidig  være  2 Embeder, 
nemlig  1 Dommerembede  og  1 Øvrighedsembede,  — dette  vilde 
dog  være  ganske  urigtigt. 

Urigtigt  vilde  det  være  af  Hensyn  til  Embedsgerningen  selv;  thi 
den  Gerning,  der  hidtil  er  udført  af  én  Mand,  vilde  i et  stort  Antal 
Retskredse  blive  for  lille  til  to.  Vel  bliver  Dommergerningen  frem- 
tidig mere  anstrengende,  end  den  har  været  hidtil:  men  paa  den 
anden  Side  gaar  en  hel  Del  Sager,  der  hidtil  har  været  paadømte 
ved  Herreds-,  By-  og  Birkeretterne  (efter  Retspleje-Kommissionens 
Forslag  alle  Sager  angaaende  Formuerettigheder  over  400  Kroner) 
umiddelbart  til  Overretten  (der  af  Kommissionen  kaldes  Lands- 
retten). Og  end  mere  forkastelig  vilde  en  saadan  Fordobling  være 
af  økonomiske  Grunde. 

Vil  det  til  en  Løsning  af  Opgaven  end  være  uundgaaeligt , at 
der  sker  nogen  Forøgelse  af  Embedernes  Antal,  saa  maa  det  dog 
fornuftigvis  kræves,  at  denne  Forøgelse  bliver  betydeligt  under  en 
Fordobling.  Og  dette  kan  enten  ske  derved,  at  Dommerembedernes 
Tal  formindskes  stærkt,  eller  der  maa  ske  en  betydelig  Formindskelse 


Digitized  by 


Google 


Kommunedommer 


59 


af  Øvrighedsposternes  Tal,  eller  ogsaa  maa  saavel  Dommernes  som 
Øvrighedernes  Tal  bringes  en  Del  ned. 

Det  sidste  vilde  sikkerlig  være  det  for  Befolkningen  værste. 
Derved  vilde  jo  nemlig  en  stor  Del  af  Befolkningen  komme  fjernere 
baade  fra  sin  Dommer  og  fra  sin  Øvrighed,  og  dette  vilde  blive 
en  meget  følelig  Ulempe. 

At  formindske  Øvrighedernes  Tal  og  lade  Dommernes  blive, 
som  det  er,  vilde  ogsaa  langtfra  tilfredsstille;  thi  naar  alt  kommer 
til  alt,  er  det  Befolkningen  fuldt  saa  magtpaaliggende  at  have  Øvrig- 
heden nær  som  at  have  Dommeren  i Nærheden. 

Det,  som  sikkerlig  vil  være  det  rette,  er:  efter  at  man  ret 
grundig  har  fjernet  alle  ikke  egentlig  dømmende  Forretninger  fra 
Dommerembederne,  da  at  formindske  disses  Tal  til  knap  Halvdelen, 
medens  Øvrighedsembedernes  Tal  forbliver  tilnærmelsesvis  det  samme 
som  nu. 

Naar  Befolkningen  da  kan  faa  sine  Skøde-  og  Pantebogssager, 
sine  Skifteforretninger,  sine  Testamentsbekræftelser  og  Vekselpro- 
tester o.  s.  v.  besørgede  paa  samme  Embedskontor  som  hidtil,  vil 
det  føles  som  en  mindre  Ulempe,  at  Retten  kommer  en  Del 
fjernere. 

Men  en  Ulempe  bliver  det  dog  altid.  Og  til  væsentlig  at 
fjerne  denne  — ja,  til  at  give  det  brede  Lag  af  Befolkningen  i de 
fleste  Tilfælde  langt  bedre  Kaar  end  hidtil  i Henseende  til  at  have 
en  Retsafgørelse  i sin  Nærhed  — frembyder  der  sig  da  ganske 
naturligt  det  Middel,  som  ogsaa  i og  for  sig  vilde  være  saa  sær- 
deles anbefalelsesværdigt:  stedlig  Lægdommer  i Smaasager.  En 
Kommunedommer  kan  vi  kalde  ham;  denne  Betegnelse  frem- 
kalder for  Tanken  nogen  Forestilling  baade  om  Begrebet  og  om 
Begrænsningen. 

Det  er  nu  saa  heldigt,  at  vi  paa  Landet  har  en  fortræffelig 
Kerne  til  Udvikling  af  en  saadan  Instititution ; det  er  den  i Hen- 
hold til  Tyendeloven  af  1854  af  Sogner aadet  valgte  Forligsmægler 
i Tyendesager  (med  Suppleant),  hvis  Virksomhed  ved  Lov  af 
4.  Marts  1857  blev  udvidet  til  ogsaa  at  omfatte  Aftægtssager.  Hans 
Herkomst  — fra  Valg  af  Sogneraadet  — er  den  bedste;  Sted- 
begrænsningen for  hans  Virksomhed  er  passende.  Befolkningen  er 
vant  til  ham.  Tillægger  man  ham  en  rimeligt  begrænset  Doms- 
myndighed og  giver  ham  den  dertil  svarende  Betegnelse,  er  der 
ingen  Tvivl  om,  at  det  at  blive  udset  til  denne  Post  vil  blive  anset 
som  en  stor  Ære  og  blive  skattet,  og  at  man  Landet  over  vil  se 

udsøgte  Mænd  indtage  denne  Stilling.  Den  vil  kunne  vedblive  at 
være  ulønnet,  kun  med  lidt  Udgiftsvederlag. 

Medens  man  kan  lære  overmaade  meget  af  Fredsdommer-Insti- 
tutionen i Frankrig,  skal  vi  dog  ikke  støbe  vor  Kommunedommer 
ganske  i den  franske  Fredsdommers  Form.  Først  og  fremmest 
vilde  det  være  ganske  utilraadeligt  at  lægge  saa  mangeartede  og 
saa  store  Sager  ind  under  Kommunedommeren,  som  der  er  lagt 
under  Fredsdommeren.  At  man  i Frankrig  har  givet  ham  saa 
mange  Forretninger,  hænger  jo  sammen  med  det,  at  hans  Stilling 
er  et  Embede,  et  Lægmandsembede  ganske  vist,  men  et  lønnet 
Embede,  — hvad  der,  som  foran  bemærket,  beroede  paa,  at  man 
i 1790  maatte  regne  med  Tilbagetrukkenhed  i Overklassen  og 
dertil  Mangel  paa  Udvikling  i Underklassen,  saa  at  man  ikke 
kunde  gøre  Regning  paa  tilstrækkeligt  af  gode  Kræfter  til  at 
overtage  en  ulønnet  Virksomhed  for  det  offentlige.  — Dernæst 
vilde  det  være  lige  saa  lidet  tilraadeligt  at  efterligne  den  franske 
Lovgivning  deri,  at  der  i Sager  indtil  100  fr.  gives  Fredsdommeren 
en  vis  Ret  til  ved  Paadømmelsen  at  bortse  fra  den  positive  Lov- 
givning og  dømme  efter  Billighed.  Selvfølgelig  vil  en  Lægdommers 
Retsopfattelse  altid  være  (og  bør  være)  noget  mere  bestemt  af, 
hvad  en  forstandig  Mand  finder  rimeligt,  end  en  retskyndig  Dommer 
i ethvert  Tilfælde  tør  anse  det  for  tilstedeligt;  men  en  Lovsanvis- 
ning herpaa  er  ikke  nødvendig.  — Endelig  bør  ingen  Retsafgørelse 
af  Kommunedommeren  være  upaaankelig,  saaledes  som  det  er  Til- 
fældet med  en  stor  Mængde  Retsafgørelser  af  Fredsdommeren. 

Man  bør  formentlig  indskrænke  Kommunedommerens  Doms- 
myndighed til  Smaasager  i snævreste  Forstand;  det  vil  sige:  til 
Sager,  hvis  paastaaede  Beløb  ikke  gaar  over  40  Kr.,  og  hvori  det 
paastaaede  lille  Beløb  ikke  repræsenterer  en  større  Retsinteresse. 

Derefter  vilde  hans  Domsmyndighed  i offentlige  Sager  pas- 
sende kunne  omfatte  Overtrædelser  af  Lov-  og  Vedtægtsbestemmelser 
om  Fred  og  Orden,  naar  der  kun  paastaas  Bøde,  med  eller  uden 
Erstatning,  og  det  samlede  Beløb  af  paastaaet  Bøde  og  Erstatning 
ikke  overstiger  40 Kr.  Af  private  Sager  vilde  der  kunne  tillægges 
ham  Domsmyndighed  i saadanne,  som  kun  angaar  Bøde  i Anled- 
ning af  mundtlige  Ord  eller  simpel  Vold,  eller  som  — udenfor  Handels- 
forhold — angaar  Betaling  af  Varer  eller  Arbejde,  uden  at  det  paa- 
staaede Beløb  udgør  mere  end  40  Kr.  — Inden  han  paadømmer, 
bør  han  prøve  Forlig. 

Ved  Paaanke  af  en  Dom  af  Kommunedommeren  indbringes 


Digitized  by  LjOOQle 


Kom  munedommer 


61 


Sagen  for  Rettén  i første  Instans  (hvad  nu  denne  maatte  komme 
til  at  hedde)  og  behandles  der  ganske  efter  Lovens  almindelige 
Regler  om  Rettergang  i første  Instans. 

Det  er  jo  paa  Landet  — og  i det  mindre  Antal  Købstæder,  der 
ikke  bliver  Sæde  for  en  almindelig  Ret,  — at  Trangen  til  en  stedlig 
Dommer  vil  føles,  og  det  er  paa  Landet,  at  Grundbestanden  til 
en  saadan  allerede  findes  i Kommunens  Forligsmægler  i Tyende- 
og  Aftægtssager.  Udvikler  man  denne  til  en  Kommunedommer  i 
Smaasager,  vil  det  dog  være  rimeligt  at  indføre  Institutionen  ogsaa 
i andre  Købstæder  og  i København  med  saadant  Antal  af  Kommune- 
dommere, som  af  vedkommende  Kommunalbestyrelse  fastsættes.  De 
skulde  da  vælges  af  Kommunalbestyrelsen  paa  samme  Maade  som 
paa  Landet,  kun  at  Valgene  i København  — i Stedet  for,  som 
Loven  af  10.  Maj  1854  foreskriver,  at  stadfæstes  af  Amtsraadet  — 
bliver  at  stadfæste  af  Justitsministeriet. 

De  foranstaaende  Betragtninger  er  dem,  der  har  ført  til  Tanken 
om  ei\  Kommunedommer.  De  paa  dette  Grundlag  dragne  Linier  an- 
giver Omridsene  af  en  saadan  Institutions  Skikkelse  og  Virksomhed. 

Christopher  Krabbe 

jældent  er  det  vel  hændt,  at  en  Mand,  „poor  writer 
of  books“,  er  blevet  malet  af  tre  af  sit  Lands  be- 
tydeligste Kunstnere,  der  har  søgt  ham  og  frem- 
stillet ham  hver  paa  sin  selvstændige  Maade,  saa 
det  er,  som  der  forelaa  Billeder  af  tre  Mænd,  hvor 
der  dog  er  en  udmærket  Portrætlighed  af  én,  der 
uden  at  sætte  sig  i Positur  og  med  den  fuldstændigste  Ærlighed 
viser  tre  Ansigter  frem  mod  tre  forskellige  Iagttagere.  Den  por- 
trætterede er  Thomas  Carlyle,  og  Malerne  er  Watts,  Millais  og 
Whistler. 

George  Frederick  Watts  er  selv  en  højst  mærkelig  Per- 
sonlighed. Han  er  mere  Digter  eller  Filosof  end  Kunstner,  dog 
saaledes,  at  hans  kunstneriske  Udtryksmaade  staar  i nøje  Forhold 
til  hans  Syners  Storhed.  Han  har  slet  ingen  Kunstnerforfængelig- 
hed  eller  Luner,  bryder  sig  ikke  om,  hverken  at  blive  beundret 
eller  betragtet  som  en  stor  Kunstner,  kun  som  et  godt  Menneske. 
Han  er  Præst  i dette  Ords  ligefremme,  men  ogsaa  dets  bedste  Be- 
tydning. Han  vil  belære,  føre  sin  Samtid  opad,  vise  Vej  og  gøre 
godt.  Nogle  af  hans  Malerier  er  kedelige  som  en  lang  Prædiken, 
andre  dunkle  som  en  skolastisk  Allegori.  Men  saa  er  der  dem, 
der  er  saa  fulde  af  Poesi,  som  havde  Dante  inspireret  dem. 

Men  der  er  det  mærkelige  ved  ham,  at  Digter,  Seer,  Idealist 
som  han  er,  lever  han  dog  fuldstændig  støt  og  sikkert  paa  Jorden. 
Han  er  saa  nøgtern  som  han  er  visionær.  Der  var  intet  oprørsk 
i hans  Liv;  aldrig  har  han  været  Genstand  for  Sladder  paa  Grund 
af  romantiske  Oplevelser.  Hvad  han  ønskede,  var  at  blive  uaf- 

hængig,  ikke  at  trodse  sin  Uafhængighed  igennem,  men  at  arbejde 
sig  til  den.  Han  var  fattig  og  havde  en  haard  Kamp  at  bestaa; 
thi  han  malede  Billeder,  som  ingen  vilde  købe,  ikke  fordi  de  male- 
risk set  var  ny  eller  forbløffende,  eller  fordi  Emnerne  var  ukendte, 
men  fordi  de  var  saa  fortvivlende  sande,  at  Folk,  selv  om  de  ind- 
rømmede deres  Sandhed  og  Ærlighed,  dog  ikke  vilde  have  dem 
paa  deres  Vægge,  fordi  de  ikke  vilde  kunne  holde  ud  at  se  paa 
dem.  Han  malede  den  irske  Hungersnød,  uden  store  Fagter 
eller  Pjalter  eller  Skrig  til  Himlen  eller  Politiforfølgelse.  Kun  en 
Mand,  der  sidder  i sit  Arbejdstøj  med  Hænderne  tomme  og  ube- 
skæftigede, udenHaab  om  noget  at  fortjene?  hans  Mund  er  lukket, 
hans  Øjne  vidt  aabne.  Haabløsheden  og  Sulten  er  i de  Øjne,  der 
stirrer  lige  ud  i Rummet,  Besluttetheden  i de  tomme  knyttede 
Hænder,  og  Anklagen  om  den  sammenbidte  Mund.  Hans  gamle 
Moder  sidder  ved  hans  Side,  foroverbøjet,  med  Hovedet  i Hæn- 
derne. Hans  Hustru,  køn,  mager  og  bleg,  med  indtørret  Hals  og 
indskrumpet  Bryst,  sidder  paa  hans  anden  Side;  hun  lægger  sin 
Haand  beroligende  paa  hans  Arm.  Om  Trøst  eller  Hjælp  kan  der 
ikke  være  Tale;  kun  muligvis  om  at  afværge  videre  Ulykke.  Det 
er  et  Billede,  der  i sin  Stilfærdighed  taler  højt,  som  Anklage. 
Grupperingen  synes  gjort  efter  et  berømt  tysk  Maleri:  Jøderne,  der 
sidder  i det  babyloniske  Fangenskab.  En  hvidskægget  Olding  med 
en  sørgende  Kvinde  paa  hver  Side  sad  under  et  stort  Træ,  og 
Harpen  havde  han  sat  fra  sig.  Det  var  skønne,  velnærede  Skikkel- 
ser i folderige  Klæder,  og  de  sørgede  over-  Fædrelandets  Tab.  Det 
Billede  har  i Gengivelse  prydet  Tusinder  af  Vægge.  Thi  Sorgen  var 
romantisk.  Watts’  Irlændere  var  slet  ikke  Patrioter,  kun  rene  og 
ordentlig  klædte  Folk,  der  ikke  vidste,  hvor  de  skulde  faa  noget 
at  spise  fra.  Billedet  har  han  endnu,  skønt  han  er  saa  berømt, 
og  der  er  maaske  ikke  engang  nogen,  der  vil  have  det  gratis. 

Han  malede  en  Kvinde,  der  havde  kendt  bedre  Dage  og  nu 
maatte  leve  af  at  sy  Skjorter  for  et  stort  Magasin.  Det  var  hun 
ikke  vant  til;  hun  kunde  ikke  konkurrere  med  dem,  der  var  født 
til  det,  og  dog  maatte  hun  være  lige  saa  rap  paa  Fingrene  og 
lige  saa  nøjagtig  som  de.  Hun  er  saa  træt.  Hun  maa  søge  Hvile 
et  Øjeblik  og  støtte  Hovedet  paa  Haanden.  Det  er  alt.  Der  er 
ingen  Romantik  dér.  Og  dog  er  det  et  dybt  Digt,  der  brænder 
sig  ind  i En,  men  som  man  ikke  kunde  holde  ud  at  have  for  sig 
til  enhver  Tid.  Der  er  et  bekendt  dansk  Billede  af  en  Sypige, 
der  Pinsemorgen  er  falden  i Søvn  over  en  Silkekjole,  der  burde 

have  været  færdig,  men  næppe  er  bleven  det.  Solen  kæmper  med 
Lampelyset,  hun  helder  sit  Hoved  op  imod  Kvistkammervinduets 
Karm.  Det  har  rørt  mange  Hjerter.  Thi  den  unge  Pige  er  nyde- 
lig, meget  godt  klædt,  hverken  sulten  eller  træt,  sidder  blot  Model. 
Billedet  blev  ikke  blot  solgt  straks,  men  malet  gentagne  Gange. 
Watts  har  sit  endnu,  skønt  han  er  verdensberømt. 

Men  til  Trods  for,  at  Folk  ikke  vilde  købe  hans  Billeder,  ar- 
bejdede han  dog  paa  sin  Uafhængighed.  Han  malede  andre  Billeder, 
som  Folk  vilde  have,  nemlig  deres  Portrætter.  I Retning  af  Lighed 
uangribelige,  noget  tørre,  dog  samtidig  monumentale.  Og  han  lod 
Folk  betale  meget  høje  Priser.  Da  han  levede  jævnt  borgerligt  fik 
han  samlet  en  lille  Formue,  der  gjorde  ham  uafhængig.  Han  hørte 
op  med  at  male  for  Publikum.  Herefter  malede  han  for  Verden. 

Han  solgte  ikke  flere  Billeder.  Hvad  han  i Aarenes  Løb  har 
frembragt,  er  dels  bleven  skænket  til  offentlige  Institutioner,  dels 
er  det  tilgængeligt  i hans  egen  Bolig.  Desuden  hørte  han  op  med 
sine  Anklager  i Virkelighedsform.  Han  malede  Ideer.  Det  var 
ikke  Allegorier,  han  malede.  Han  stillede  de  store  Spørgsmaal  op, 
rent  digterisk,  som  Henrik  Ibsen  har  gjort  det.  Der  er  megen 
Lighed  mellem  de  to.  Forskellen  er,  at  Watts  løste  Spørgsmaalene. 
Han  var  undertiden  dunkel  som  Ibsen;  men  han  gjorde  sig  aldrig 
haard.  Han  bankede  ikke  paa,  til  han  fandt  Skrøbelighederne  i 
Menneskelivet,  for  saa  at  bore  og  bore,  til  han  gjorde  Skrøbelig- 
heden til  Sygdom.  Han  vidste  og  viste,  hvor  ubønhørlig  strengt 
Livet  er;  han  har  ikke  villet,  at  nogen  skulde  smøge  af  sig  eller 
unddrage  sig  Kamp  og  Kummer,  men  han  har  været  en  Vejleder 
og  en  Trøster  for  mange.  Hvad  den  dogmatiske  Religion  engang 
var  gennem  Kunsten,  har  hans  Kunst  søgt  at  være  uden  Dogmatik. 
Han  er  den  humane  Etiks  Digter,  hvis  Midler  er  Farver  og  Former. 

Disse  Billeder  er  Virkeligheden  omsat  i Syner.  Men  han 
holdt  ogsaa  fast  ved  Virkeligheden,  idet  han  blev  ved  at  male 
Portrætter.  Ogsaa  her  var  der  imidlertid  en  Forskel  fra  før.  Folk 
var  komne  til  ham  for  at  blive  malede;  nu  bad  han  Folk  om  at 
sidde  for  ham.  Han  har  efterhaanden  malet  en  Række  af  de 
Mænd,  om  hvem  dette  Aarhundrede  sikkert  vil  sige,  at  de  bar  det 
sidste  halve  Aarhundredes  Kultur  i England.  Ikke  Chauvinismen, 
Cæsarismen,  Klerikalismen;  iblandt  hans  Portrætter  findes  ingen 
Repræsentanter  for  sligt.  Det  er  dem,  der  har  søgt  at  løsne 
Baandene,  ikke  dem,  der  har  villet  stramme  dem,  dem,  der  er 
gaaet  foran  for  Flokken,  ikke  dem,  der  har  søgt  at  holde  dem  til- 

bage,  han  har  malet.  Han  har  sikkert  ikke  taget  fejl  med  en  ene- 
ste; han  har,  hvad  der  er  saa  svært  for  Samtiden,  valgt  Repræ- 
sentanter for  sin  Tid.  Der  er  de  største  Modsætninger,  hvad  der 
vidner  om  Kunstnerens  Aandsfrihed : en  skarlagenrød  Kardinal, 
Manning,  næppe  fordi  han  var  højtstaaende  katolsk  Præst,  men 


O.  F.  Watts:  Thomas  Carlyle. 

fordi  han  førte  Arbejdernes  Sag  til  Sejr.  Og  William  Morris, 
Socialisten,  Digteren,  der  omsatte  Teorier  i Virkelighed  paa  Haand- 
værkets  Omraade,  arbejdede  udelukkende  for  de  rige  og  revolutio- 
nerede Folkets  Smag.  Eller  to  Digtere  som  Rossetti,  han,  der 
malede  og  skrev  for  de  kræsneste  af  de  kræsne,  og  Tennyson,  der 
skrev  for  Folket  fra  Windsor  til  Hytten.  Ingen  større  Modsætnin- 
ger end  Stuart  Mili  og  Carlyle.  Mili,  der  forkyndte  Nyttens  Evan- 
gelium og  selv  var  uegennyttig  som  faa,  vilde  gøre  alle  lykkelige 
og  fri,  have  saa  lidt  Regering  som  mulig,  men  beherskede  sig  selv 
fuldstændig,  og  Carlyle,  der  lod  haant  om  alt,  hvad  der  var  nyt- 
tigt, for  hvem  Sandhed  og  Ærlighed  var  det  ene  fornødne,  som 
prædikede  Selvopofrelse  og  selv  tog  mod  de  største  Ofre,  som 

Tilskueren.  5 


Digitized  by  (jOOQlé 


66 


Tre  Portfætter  af  Carlyle 


haanede  Lykkebegrebet  og  satte  Pligten  i Stedet,  som  fordrede,  at 
Menneskene  skulde  bøje  sig  for  de  store  Førere,  og  selv  ikke  an- 
erkendte nogen  som  værdig  til  at  føre  ham.  De  hænger  begge 
paa  Watts’  Væg  i National  Portræt  Galleriet  i London,  hvortil 
Kunstneren  skænker  sine  Portrætter,  naar  de,  de  fremstiller,  er 
døde.  Der  er  nu  nogle  og  tyve,  Samlingens  bedste  Skat,  rent 
kunstnerisk  set. 

Det,  Watts  synes  nærmest  at  have  set  hos  Carlyle,  var  Lære- 
ren. Blev  man  stillet  foran  Billedet,  uden  at  vide,  hvem  det  fore- 
stillede, og  blev  spurgt  om,  hvad  Stand,  den  Mand  hørte  til,  vilde 
man  utvivlsomt  svare:  Lærer,  tilføje:  Overlærer.  Der  er  først  det 
lidet  soignerede  Præg,  der  kommer  over  de  fleste  ældre  Lærere, 
som  finder  sit  Udtryk  i Ligegyldigheden  over  for  Haar  og  Skæg. 
Der  er  noget  strengt,  næsten  pedantisk  over  Ansigtet,  og  dertil  en 
vis  nervøs  Træthed,  ikke  Geniets  vibrerende  Nervøsitet,  snarere- 
Følelsen  af  Træthed  ved  evig  at  maatte  gentage  det  samme,  naar 
man  i sin  Ungdom  havde  troet  at  være  skabt  til  noget  bedre. 
Det  var  jo  netop  en  Side  ved  Carlyles  Liv.  Han  havde  været 
Lærer  som  ung,  og  han  blev  ved  at  være  Lærer  i sine  Bøger. 
Han  brugte  Pegepind,  og  han  gentog  og  gentog  de  samme  faa 
elementære  Sandheder.  Han  brugte  en  utrolig  Masse  Ord  til  at 
indprente  Nødvendigheden  af  at  være  sand  og  ærlig,  af  at  kende 
og  anerkende  den  store  Fører  og  saa  underkaste  sig  ham.  Hane 
Tale  var  som  en  strid  Elv,  der  søger  at  komme  hurtig  frem,  men 
ikke  glider  nær  saa  hurtigt  som  det  synes,  fordi  den  kæmper  med 
sig  selv  og  hindres  af  den  ru  Grund,  hvorover  den  flyder.  Den 
buldrede  med  den  højeste  Patos  og  den  blodigste  Sarkasme,  den 
vred  sig  i Smerte  med  profetiske  Skrig  og  lo  i den  kaadeste  Spøg. 
Men  han  kom  ikke  langt.  Carlyle  var  for  saa  vidt  netop  Læreren, 
som  han  troede,  han  stod  i Livet,  og  saa  havde  han  ringe  Berøring 
med  det.  Han  var  og  er  en  udmærket  Forbereder  til  Livet,  men 
en  Fører  i det  er  han  ikke.  Vel  den,  der  engang  har  haft  ham 
til  Lærer.  Han  bøjede  En  ind  under  sig,  skræmmede  maaske 
noget  i Begyndelsen,  men  vandt  sin  Lærling,  fordi  man  mærkede, 
han  vilde  ly'ælpe  En  og  ikke  trættedes  ved  at  gentage  og  dog 
variere  i det  uendelige  Begyndelsesgrundene,  indtil  man  kunde 
sin  Lektie.  Man  forlod  ham  med  Taknemmelighed  og  bevarede  denne. 
Men  han  kunde  kun  blive  et  Gennemgangsled.  Man  ønskede  ikke 
at  komme  tilbage  til  hans  Tugt.  Thi  han  var  Læreren,  der  bier 
staaende. 

John  Everett  Millais  var  Lykkebarnet  i engelsk  Kunst. 
Selv  kendte  han  ikke  til  Kampe.  Ni  Aar  gammel  vandt  han  sin 
første  Sølvmedalje,  i sit  attende  Aar  fik  han  Akademiets  store 
Guldmedalje.  Aaret  efter  vovede  han  at  bryde  ud  af  Akademiets 
Rækker,  for  med  Rossetti  og  Holman  Hunt  at  blive  Prærafaelit, 
d.  v.  s.  forpligte  sig  til  at  studere  og  gengive  Naturen  nøje.  Han 
malede  Ofelia,  der  glider  ned  ad  Bækken,  omgivet  af  Blomster; 
hver  enkelt  af  disse  er  gengivet,  som  var  den  Illustration  til  en 
Botanik.  Snart  var  han  tilbage  i Akademiet  igen,  og  han  fik  Til- 
givelse baade  for  sit  første  Frafald  og  for  sit  andet.  Han  steg  og 
steg  i Publikums  Gunst,  hvilken  han  undertiden  købte  for  billigt. 
Men  han  var  ogsaa  i mange  Aar  og  blev  til  sin  Død  Kunstnernes 
skattede  Bedstemand.  Alle  kunde  samle  sig  om  ham;  thi  han 
havde  slet  ingen  Særheder.  Han  var  sund  og  kraftig  som  Men- 
neske og  som  Kunstner.  Han  eksperimenterede  ikke  med  kunstne- 
riske Midler;  han  brugte  dem,  der  havde  staaet  deres  Prøve.  Han 
traadte  altid  paa  fast  Grund.  Han  søgte  aldrig  at  forbløffe.  Hans 
Tegning  var  solid  og  korrekt,  hans  Farvesammenstilling  stærk  og 
straalende.  Han  var  Naturalist  til  det  sidste,  men  han  var  altid 
Digter.  Han  var  fremfor  alt  Fortæller.  Han  var  aldrig  kræsen 
eller  raffineret,  kunde  endog  ret  jævnlig  være  banal  eller  vulgær, 
anglende  vel  meget  efter  det  øjeblikkelige  Bifald  — han  brugte 
mange  Penge.  Men  han  kunde  fylde  et  Billede  med  ægte  sund  Poesi. 
Han  havde  den  fortællende  Evne,  der  ikke  blot  fængslede  Beskueren 
ved  den  øjeblikkelige  Situation,  men  førte  Fantasien  tilbage  og 
frem,  saa  man  selv  digtede  videre  paa  den  fremstilledes  Skæbne. 

Millais  havde  tidt  en  lykkelig  Haand.  Han  kunde  gribe  et 
Emne  og  gengive  det,  netop  som  de  fleste  af  hans  Landsmænd 
helst  vilde  se  det  og  uden  at  slaa  af  paa  de  Fordringer,  de  bedste 
havde  Ret  til  at  stille.  Aldrig  har  han  været  heldigere  end  i sit 
Portræt  af  Carlyle.  Det  er  det  populæreste  Billede  af  den  store 
Lærer  og  det  ypperlige  Menneske,  og  fortjener  at  være  det  Netop 
saadan  vil  man  tænke  sig  ham,  naar  man  har  haft  ham  til  Ven, 
netop  de  Øjne  er  det,  man  gerne  vilde  have  til  at  hvile  paa  sig, 
naar  man  selv  er  mismodig  ved  Arbejdet,  mistvivlende  paa  egne 
Kræfter  til  at  bryde  denne  Verdens  Modstand,  tilbøjelig  til  at 
trække  sig  ud  af  Kampen.  Da  hviler  de  klare  blaa  Øjne  paa  En 
og  siger:  Tro  paa  dig  selv,  og  tror  du,  bliver  Du  ved  og  svigter  ikke. 

Rent  malerisk  har  den  udmærkede  Maler  aldrig  været  heldi- 
gere. Portrættet  er  et  Virtuosnummer,  blevet  til  hurtigt  som  un- 

der  et  stærkt  Pres  af  Inspiration.  Det  har  skullet  gøres  færdigt 
i en  Fart,  for  at  Indtrykket  ikke  skulde  forflygtiges.  Der  er 
noget  skitseagtigt  over  hele  Billedet.  Hænderne  er  — paa  Rem- 
brandts  Manér  — kun  lige  antydede  med  nogle  grove  Penselstrøg. 
Legemets  Form  er  ganske  fortræffelig,  og  som  den  Fløjlskrave  er 


J.  E.  Millais : Thomas  Carlyle. 


malet!  Men  kun  Hovedet  er  gennemarbejdet,  og  selv  det  staar, 
som  var  det  det  første  voldsomme  Udkast.  Det  hvide,  bløde,  glans- 
fulde Haar,  der  ligger  som  Raasilke  over  Hovedet,  uordentligt  og 
dog  saa  gennembørstet,  det  stride  Halsskæg,  der  bøjes  opad  af 
det  høje  Halsbind,  de  hvide  Stubber  om  den  stærke  Mund,  hele 
Hovedets  Modelering,  alt  er  saa  godt  som  sligt  kan  gøres.  Men 
det  er  Øjnene,  disse  store,  klare,  blaa  Øjne,  der  lyser  af  Ærlighed 
og  Klogskab  og  ikke  behøver  at  sænke  sig  for  noget  Menneske, 
som  behersker  Ansigtet,  og  saa  Munden,  den  usigelig  triste  Mund, 
som  dirrer  nervøst  mellem  Latter  og  Graad,  hvor  Sarkasme,  Jam- 
mer og  Haab  skiftevis  er  Udtryk  for  den  samme  Grundstemning. 

Millais  har  malet  Carlyle  som  Oldingen,  som  Kæmpen,  der 
har  sejret.  Det  er,  som  om  Kunstneren  i det  Hoved  fortæller,  hvad 
den  vundne  Sejr  har  kostet.  Og  han  viser,  hvad  Watts  ikke  havde 
vist,  af  hvad  Rod  Sejrherren  er  runden.  Det  er,  som  han  lægger 
Vægt  paa  Bondeætten,  som  han  forklarer  den  sejge  Udholdenhed, 
parret  med  den  sjælelige  Renhed  gennem  Afstamningen. 

Bondedrengen,  der  kom  ind  til  Universitetet,  med  en  umaade- 
lig  Tørst  efter  den  Kundskab,  der  højnede  Livet,  og  med  den  mest 
levende  Trang  til  at  møde  Mennesker,  levende,  betydelige,  store 
Mennesker. 

Og  han  traf  Professor  Tør-som-Støv,  der  sad  i Bjerge  af  Foli- 
anter, men  ikke  kendte  Bøgers  Indhold,  end  mindre  kunde  vise 
ham  Vej  gennem  Labyrinten  af  dem.  Han  maatte  bane  sig  selv 
Vej  som  gennem  en  Urskov.  Det,  han  søgte,  var  ikke  de  enkelte 
Kendsgerninger,  men  Gangen  i Livet,  saadan  som  den  formedes  af 
de  store.  Dem  søgte  han,  fordi  de  for  ham  var  Afspejlingen  af 
det  største,  af  hans  Moders  Gud,  Jehovah,  der  ubønhørligt  fordrer 
og  skræmmer.  Og  da  han  var  naaet  frem  til  at  finde  Jehovah, 
stod  der  en  bitter  Kamp  mellem  de  to.  Ingen  af  dem  blev  Sejr- 
herre. Det  søgende  Menneske  drev  den  jødiske,  snævert  dogmati- 
ske Gud  ud  af  sit  Liv;  men  Jehovah  mærkede  ham  for  Livstid, 
som  han  havde  mærket  Jakob,  der  ogsaa  havde  kæmpet  med 
ham.  Carlyles  Helbred  var  efter  den  tre  Dages  indre  Kamp 
brudt.  Men  han  jog  ikke  Gud  ud  af  sit  Liv.  Han  skabte  sig  en 
Gud,  der  var  den  alvise  Fører  og  Ordner  af  Livet,  og  ham  klyn- 
gede han  sig  til,  ofte  helt  krampagtigt;  og  de  store  Mennesker  blev 
de  af  Gud  udpegede  Ledere,  hvem  Menneskene  skulde  kende,  aner- 
kende og  følge.  Men  Førerne  skulde  ikke  opdrættes,  opelskes;  de 
skulde  naa  frem  til  Førerpladsen  gennem  Kamp  og  Modstand. 

Han  skrev  og  skrev  om  sine  store  Mennesker,  og  de,  der  skulde 
læse  ham,  var  ligegyldige  eller  vendte  sig  uvillige  bort.  Han  søgte 
Mennesker,  og  kun  de,  der  stod  ham  allemærmest,  Moder,  Fader, 
Hustru,  og  saa  nogle  af  dem,  han  fandt  i Bøgerne,  stod  Maal 
med  hans  Fordringer.  Enkelte  af  Tidens  bedste  kom  ham  i Møde 
og  vilde  hjælpe  ham  — thi  han  trængte  til  Hjælp  — men  Betin- 
gelsen var  altid  den,  at  han  skulde  rette  sig  efter  Publikums  For- 
dringer, og  det  kunde  han  ikke.  Han  søgte  to  Gange  om  at  blive 
Lærer  ved  det  Universitet,  hvor  han  havde  været  Student.  Den 
ene  Gang  kom  han  med  en  Anbefaling  fra  Goethe  — den  eneste 
af  sin  Samtid,  han  fuldt  ud  beundrede,  maaske  fordi  Olympieren 

levede  saa  fjernt.  Og  Konsistorium  svarede,  at  naar  Goethe  kunde 
give  Carlyle  en  Anbefaling,  maatte  han  være  lige  saa  gal  som  han, 
hvorfor  den  var  værdiløs. 

Og  saa  en  skøn  Dag  stod  Carlyle  som  Æresrektor  for  det 
Universitet,  der  havde  vraget  ham  som  Lærer.  De  Bøger,  der 
syntes  kim  at  skulle  bringe  ham  Fattigdom,  udkom  i store  Oplag 
og  bragte  overflødig  mange  Penge  til  det  lille  Hjem  i Chelsea, 
hvor  han  boede  i 40  Aar.  Ungdommen  beundrede  og  elskede 
ham.  Selv  Regeringen,  der  i England  er  meget  langsom  til  at  an- 
erkende de  kunstneriske,  videnskabelige  eller  litterære  Fortjenester 
— med  Rette,  fordi  den,  der  vinder  frem,  alligevel  har  store  Mu- 
ligheder for  at  faa  sin  Løn  — fik  Øje  paa  ham.  Disraeli,  dette 
jødiske  Meteor,  der  spændte  sig  for  Reaktionens,  Chauvinismens 
og  Højkirkens  Vogn,  tilbød  ham  en  Pension  paa  800  Pd.  St.  og 
en  Orden,  der  kun  gives  Generaler  og  Statsmænd.  Begge  blev 
afslaaet  med  Tak. 

Det  er  den  bondefødte  Sejrherre,  den  højt  hædrede,  hvem  Hyldest 
og  Ros  ikke  steg  til  Hovedet,  og  hvem  Modgang  ikke  gjorde  bitter, 
som  aldrig  kom  ud  over  sin  store  Smerte  over  Livet,  men  dog  be- 
varede sit  Haab  og  Fortrøstning  til  at  Menneskene  blev  ledede  af 
Gud,  hvem  Millais  havde  malet. 


Den  tredje  Maler,  James  Mc  Neil  Whistler  har  set  Carlyle 
saaledes,  som  England  forfærdedes  over  at  lære  ham  at  kende 
gennem  hans  Ven,  Historikeren  Froudes  Biografi,  et  Billede,  som  de 
haardnakket  nægter  at  anerkende,  fordi  det  er  saa  fortvivlende  sandt. 

Whistler  er  Amerikaner.  Han  kæmpede  for  at  vinde  Aner- 
kendelse, og  Paris  laa  en  Dag  for  hans  Fødder.  Men  enhver 
Amerikaner  er  opdraget  med  en  vis  Ringeagt  for  Paris.  London 
er  Verdens  Hovedstad  og  tager  ikke  sine  Ordrer  fra  Paris.  Dens 
Stempel  alene  gælder  for  at  være  blaat.  Og  den  vilde  ikke  sætte 
det  paa  Whistlers  Kunst.  Han  gik  saa  stik  imod  alt,  hvad  der 
var  engelsk  Tradition  i Maleriet,  dette,  at  Farven  skulde  bruges 
først  og  fremmest  til  at  vise  Tingene,  deres  Omrids,  Form  og 
Udseende.  Man  skulde  kunne  kende  Tingene.  Et  Hus  skulde 
være  et  Hus  og  en  Kat  en  Kat.  Farverne  skulde  staa  klare,  næ- 
sten skingre,  ikke  glide  over  i hverandre,  men  staa  skarpt  ved 
Siden  af  hinanden.  Og  her  kom  han,  hvis  Farver  knap  kunde 
kaldes  Farver,  kim  ubestemte  Toner,  der  udviskede  alle  F ormer, 

saa  det  kunde  være  svært  at  afgøre,  om  man  havde  et  Landskab, 
en  Marine  eller  et  Gadeparti  for  sig  — han  vilde  ikke  fremstille, 
kun  fremkalde  en  Stemning.  Og  Ruskin,  den  almægtige,  der  saa 
længe  havde  prædiket  de  stærke  Farver  og  den  nøjagtige  Form- 
givning, for  i Pressen  ud  mod  Vandalen  og  paastod,  at  det  var 


Whistler:  Carlyle. 

ligefrem  Bedrageri  at  forlange  200  Pd.  St.  for  et  Billede,  som 
Whistler  havde  smurt  op  paa  en  Dag.  Det  kom  til  Proces,  Kunst- 
neren vandt  nominelt,  tabte  reelt.  Dommer,  Jury,  Kunstverdenen 
og  Publikum  var  enige  om  at  dømme  og  haane  ham. 

Han  har  malet  et  Billede  af  Carlyle,  som  aldrig  glemmes,  naar 
det  engang  har  været  set.  Det  findes  i Liverpool,  men  var  ud- 
stillet i Londons  Guildhall  i Sommeren  1900. 

Det  er  selve  Fortvivlelsen,  Selvopgivelsen,  Haabløsheden,  der 
er  malet,  uden  Teaterfagter.  Simpelt  og  ligefrem  sidder  den 
gamle  Mand  i sin  store,  sorte  Frakke,  med  Kappen  om  Knæene, 
den  berømte  bløde  Hat  over  den,  den  højre  Haand  støttet  paa 

Stokken.  Haar  og  Skæg  er  ikke  sølvhvide  og  silkebløde,  Ansigtet 
ikke  rødmusset,  Øjnene  ikke  klare  og  blaa.  En  trist,  ubestemme- 
lig gulgraa-brun  Farve  staar  i forskellige  Toner.  Ansigtet  er 
magert,  fortrukkent,  Mundvigene  bøjet  stærkt  ned.  Munden  taler 
ikke,  Øjnene  ser  ikke. 

Da  Carlyle  stod  som  Æresrektor  i Glasgow  og  blev  hyldet  af 
Englands  og  Skotlands  Videnskab,  Fomemhed  og  Ungdom,  sad 
hans  Hustru,  der  havde  en  saa  stor  Andel  i den  Hyldest,  hjemme 
i London.  Hun  havde  i en  Menneskealder  set  hen  til  den  Dag.  Da 
den  kom,  strakte  hendes  Kræfter  ikke  til  længere.  Mens  han  var 
borte,  døde  hun  ubemærket  i sin  Vogn,  midt  i Vrimlen  i Hyde  Park. 

Og  saa  først  forstod  han,  hvad  han  havde  ejet.  Han  sam- 
lede hendes  Breve1,  og  han,  der  som  ingen  anden  havde  forstaaet 
at  tyde  de  dødes  Breve,  lærte  her  for  første  Gang  sin  Hustrus 
Pilgrimsgang  at  kende.  Hun,  den  fine,  forvænte,  begavede  Kvinde, 
havde  giftet  sig  med  Bondesønnen,  fordi  hun  beundrede  ham.  Og 
saa  havde  hun  fomægtet  sig  selv,  givet  Afkald  paa  alt  for  at 
tjene  ham  til  Trappestige.  Hun  havde  støttet  ham  i de  onde 
Dage  og  aldrig  fristet  ham  til  at  slaa  af  paa  Fordringerne  til  sig 
selv;  hun  havde  fjernet  hver  Sten  fra  hans  Vej,  holdt  alle  For- 
styrrelser borte  fra  hans  Arbejde.  Han  havde  modtaget  ethvert 
Offer  uden  at  lægge  Mærke  til  det,  end  sige  takket  for  det.  Nu 
først  erfarede  han  det.  Og  hans  Liv  fyldtes  af  Selvbebrejdelser. 

Der  kom  ældre  og  yngre  Beundrere  og  Venner  til  ham  for  at 
live  op  i hans  Ensomhed,  sprede  hans  Tanker,  spadsere  med  ham. 
Den,  som  var  ham  kærest,  var  den  højtbegavede  Historiker  Froude, 
der  blev  hans  Eksekutor  og  Biograf.  Han  gik  en  Dag  med  Car- 
lyle, da  denne  bebrejdede  ham,  at  han  ikke  troede  paa  Gud. 
Froude  svarede  dertil  blot,  at  han  ikke  kunde  tro  paa  en  Gud, 
som  han  ikke  kunde  se  gjorde  noget.  Og  Carlyle  gik  en  Stund 
tavs;  det  var  saa  aabenbart,  at  han  kæmpede  med  noget,  og 
Froude  ventede  et  lidenskabeligt  Udbrud  af  Harme.  Saa  endelig 
sagde  han  helt  stille  og  selvopgivende:  Han  gør  ingenting. 

Det  var  Dommen,  han  udtalte  over  sit  eget  Liv.  Han  troede 
ikke  længer  paa  sin  egen  Livsgeming. 

Det  er  den  Carlyle,  Whistler  har  fæstet  uden  Farver  paa  Lærredet. 

Theodor  Bierfrednd 


1 Oversatte  og  udgivne  af  Frk.  Marie  Pingel,  der  indleder  dem  med  en 
fin  Karakteristik  af  Carlyle  og  hans  Hustru. 

Henrik  Schiick : Våride- Litteraturens  Historia.  I.  Antiken 
Hugo  Gebers  Forlag.  Stockholm  1900 


denne  Specialisternes  Tid,  hvor  vidtspændende  Værker 
som  oftest  kun  kan  blive  til  ved  Samarbejde  mellem 
mange,  er  det  et  Særsyn,  at  en  enkelt  Mand  vover 
det  Kæmpearbejde  at  skrive  en  stor  Verdenslitteratur- 
Historie.  Man  vil  paa  Forhaand  føle  nogen  Tvivl, 
om  Forfatteren  har  Kundskabsfylde  og  Kraft  nok  til 
at  udføre  et  saadant  Arbejde  vederhæftig.  Men  naar  Prof.  Schuck 
er  Manden,  har  denne  Tvivl  ingen  Grund. 

Henrik  Schuck,  der  er  født  midt  i Halvtredserne  og  nu  er 
Professor  i Æstetik  i Upsala,  ejer  en  umættelig  Forskerlyst  og  en 
utrættelig  Arbejdsevne.  Han  har  gennemdyrket  Litteratur-  og 
Kunsthistorier  paa  alle  Omraader.  Han  har  rejst  overmaade  meget 
— han  nævnte  forleden,  at  han  havde  afsøgt  nogle  og  halvfjerds 
italienske  Byer  — og  han  har  skrevet  en  Række  lærde  Bøger  og 
Afhandlinger.  Vigtigst  er  hans  store  Historier  om  svensk  Litteratur 
i Middelalderen  og  Renæssancetiden  („Svensk  Litteraturhistoria  1“ 
til  1600  og  1ste  Del  af  den  sammen  med  Warburg  udgivne  Litte- 
raturhistorie); det  er  Værker,  byggede  paa  et  særdeles  omfattende 
og  dybtgaaende  Kildestudium.  I fire  Samlinger  „Ur  gamla 
papper"  har  han  fremdraget  ældre  Selvbiografier  og  Brevvekslinger 
af  Arkiverne  og  drøftet  Folkeviser  og  Folkeminder,  Sagnvandringer 
o.  1.  Han  skriver  i „Arkiv  får  nordisk  Filologi"  om  Emner  som 
Forholdet  mellem  nordiske  og  antikke  Heltesagn  (f.Eks.  Vølund  Smed 
og  Daidalos);  han  sysler  med  middelalderlige  religiøse  Skrifter  og 

Personer  som  den  hellige  Birgitta;  han  har  udgivet  „Svenska  Me- 
moarer  och  bref*  (sammen  med  Levertin),  svenske  Visebøger  fra 
16. — 17.  Aarhundrede  m.  m. 

Det  er  mest  Hjemlandets  Litteratur,  han  har  skrevet  om,  men 
hans  Interesser  og  Studier  gælder  lige  saa  fuldt  andre  Folks  Aands- 
liv. Han  har  offentliggjort  en  dygtig  og  omhyggelig  Bog  om  Shake- 
speare,  og  har  nu  i den  paabegyndte  Verdenslitteraturhistorie  faaet 
Lejlighed  til  at  udnytte  sine  vidtfavnende  Kundskaber. 

Man  finder  hos  Prof.  Schuck  en  dristig  Virkelyst,  en  tryg  Lige- 
vægt og  en  haandfast  Ærlighed.  Han  har  den  inderligste  Afsky 
for  litterær  Humbug;  og  derunder  regner  han  vistnok  selve  det 
Fag,  han  er  Professpr  i.  Han  ynder  ikke  at  give  æstetiske  Ud- 
viklinger og  Fantasier;  Litteraturhistorien  skal  efter  hans  Mening 
hverken  fortabe  sig  i Æstetik  eller  blive  til  bare  Filologi;  han 
holder  stærkt  paa,  at  den  skal  være  virkelig  real  Historie,  og 
sætter  den  derfor  i nøje  Forbindelse  med  Skildringen  af  Samfunds- 
forholdene. Sindig  og  rolig  som  Prof.  Schuck  er,  viser  han  derhos 
en  kraftig  Uafhængighedssans  i sine  Skrifter  som  i sin  Færd.  Han 
staar  derfor  ogsaa  temmelig  ensom  i Sverige.  De  konservative  er 
han  en  slem  Torn  i Øjet,  da  han  er  Fritænker  og  ivrig  har  hævdet 
den  videnskabelige  Forsknings  Frihed:  han  var  Fører  i Upsala  for 
det  Parti,  som  ønskede  Wicksell  til  Professor;  paa  den  anden  Side 
ser  de  radikale  skævt  til  ham,  fordi  han  i Politik  er  alt  andet  end 
Demokrat  og  i Moralen  er  meget  konservativ.  Han  driller  ogsaa  sine 
Landsmænd  ved  at  spotte  Svenskernes  Storladenhed  og  Frasehang 
og  tør  gøre  lidt  Løjer  med  selve  „Frithiofs  Saga*. 

Prof.  Schucks  nye  Værk  har  faaet  en  vel  rummelig  Titel.  Hans 
Hovedemne  synes  at  være  den  europæiske  Litteratur.  Maaske  er 
der  dog  nogen  Sprogbrug  for  at  kalde  denne  „Verdenslitteraturen* 
— man  overdriver  jo  gerne  Betydningen  af  ens  eget  — og  for  saa  vidt 
andre  Litteraturer,  som  den  jødiske,  arabiske,  persiske  eller  indiske 
har  paavirket  den  europæiske,  vil  de  mulig  senere  blive  draget  med 
ind  i Fremstillingen.  Det  er  dernæst  ikke  hele  Litteraturen,  Forf. 
gennemgaar,  men  væsentlig  kun  Digtningen ; anden  Litteratur  tages 
blot  med  lejlighedsvis,  saaledes  Ciceros  Breve  i Redegørelsen  for 
Samfundslivet  paa  hans  Tid.  Man  kan  forstaa,  at  Forf.  har  været 
nødt  til  at  begrænse  sig,  for  at  Stoffet  ikke  skulde  overvælde  ham; 
han  har  da  valgt  at  skille  den  videnskabelige  Litteratur  ud  og  kun 
beholde  Skønlitteraturen.  Grænsen  er  ikke  nem  at  drage,  og  Forf. 
har  maaske  nok  trukket  den  lovlig  retlinet.  Det  er  saaledes  et 

Savn  ikke  at  finde  Platon  blandt  de  attiske  Forfattere;  det  er  dog 
nok  hans  Digtersnille,  der  giver  den  store  Filosofs  Skrifter  deres 
varigste  Værd.  Ved  at  holde  sig  til  Digtningen  i streng  Forstand 
vinder  Forf.  imidlertid,  at  Fremstillingen  kan  gøres  mere  fyldig, 
og  at  den  faar  større  Enhed  og  Overskuelighed. 

Det  foreliggende  første  Bind  omhandler  den  græske  og  romerske 
Litteratur.  Det  indledes  med  en  Skildring  af  den  ældste  græske 
Kultur  og  den  hellenske  Nationalkarakter  med  dens  Individualisme 
og  Rørighed,  dens  Forstandighed  og  Sans  for  Maal  og „Maade. 
Derefter  fremstilles  den  episke  Poesis  Udvikling  fra  Folkedigtningen, 
og  de  to  store  homeriske  Digte  génnemgaas  og  karakteriseres.  For 
det  omtvistede  Spørgsmaal  om  disse  Digtninges  Tilblivelse  — der 
nys  er  blevet  brændende  her  hjemme  ved  Dr.  Tuxens  Bog  — gøres 
der  udførligt  Rede.  Forf.  slutter  sig  til  dem,  der  i Iliaden  finder  et 
oprindeligt  Digt  om  Tvisten  mellem  Agamemnon  og  Akilles,  som 
senere  er  bleven  udvidet  ved  tildigtede  Episoder  og  Indskud  fra 
andre  Digte,  og  i Odysseen  ser  et  Digt  om  Odyssevs’  Hjemfart, 
som  er  bleven  fortsat  med  en  Digtning  om  Bejlerdrabet  og  senere 
sammenarbejdet  med  Telemakien  og  andre  Tilføjelser.  — Efter  at 
have  fortalt  om  de  tabte  episke  Digtninge  og  givet  en  livlig  Frem- 
stilling af  Hesiodos’  boiotiske  Læredigtning  og  dens  vigtigste  Frugt 
»Værker  og  Dage",  hvori  han  særlig  finder  en  tør,  bedsk  og  jord- 
lav Bondepoesi,  hvis  Pessimisme  han  jævnfører  med  den  i et  andet 
Bondedigt,  Håvamål,  gennemgaar  Forfatteren  den  græske  lyriske 
Digtning  og  vender  sig  derpaa  til  det  attiske  Drama.  Man  kunde 
her  have  ønsket  en  noget  mere  indgaaende  Skildring  af  de  Kultur- 
forhold, hvoraf  Dramaet  voksede  op  i Maratonstiden,  den  perikleiske 
Tid  og  den  peloponnesiske  Krigs  Tider,  og  af,  hvorledes  Dramaet 
har  faaet  sit  Præg  af  disse  Tiders  Syn.  Derimod  er  der  givet  en 
udførlig  Fremstilling  af  Tragediens  Tilblivelsesmaade  og  af  det 
græske  Teaters  Historie  efter  Dorpfeld  og  andres  Undersøgelser  og 
Hypoteser.  Mod  Redegørelsen  for  de  tre  slore  Tragikeres  Liv  og 
Digtning  kan  der  vel  rejses  en  og  anden  Anke  — man  kan  f.  Eks. 
næppe  sige,  at  den  græske  Tragedie  helt  igennem  er  holdt  i streng 
Alvor,  den  faar  tit  et  Stænk  af  Komik  ved  Ammerne,  som  i „Koe- 
foreme",  ved  Budene  og  lignende  Personer  — men  i det  hele  er 
den  vel  overvejet,  forstandig  og  uhildet.  Forf.  er  ikke  blind  for, 
at  Sofokles,  der  tidt  fremstilles  som  Fuldkommenheden  selv,  kan 
have  sine  kunstneriske  Brist.  Derimod  kunde  han  have  under- 
streget Evripides’s  Storhed  som  Poet  en  Kende  mere;  denne  ypper- 

lige  Digter  lider  endnu  under  Aristofanes,  partiske  Angreb  og  Re- 
aktionen mod  Racine  paa  Lessings  Tid. 

Særdeles  læseværdig  er  Undersøgelsen  af  de  dramatiske  Teorier, 
der  skyldes  Aristoteles  eller  er  bievne  tillagt  ham,  f.  Eks.  den  om 
de  berygtede  tre  Enheder,  Tidens,  Stedets  og  Handlingens,  som  de 
græske  Dramatikere  ingenlunde  overholdt  strengt.  Prof.  Schuck 
modstiller  her  lærerigt  Udviklingsgangen  i det  græske  og  engelske 
Drama.  Dette  opstaar  af  dramatiserede  Krøniker,  hvor  den  ene 
Hændelse  jager  den  anden  ; Opgaven  for  Dramatikerne  bliver  da  at 
klippe  bort  af  Handlingen  og  tvinge  den  ind  i snævrere  Grænser. 
Den  græske  Tragedie  opstod  derimod  væsentlig  af  Lyrikken ; for  de 
græske  Dramatikere  gjaldt  det  derfor  om  at  gøre  Handlingen  mere 
og  mere  rig,  derpaa  arbejder  de,  navnlig  Evripides,  saa  han  ofte 
sprænger  Handlingens  Enhed.  Mod  adskillige  af  de  fremsatte 
Teorier  gør  Forf.  grundet  Indsigelse.  Saaledes  mod  den,  at  Tra- 
gedien bør  ende  med  Heltens  Undergang.  Den  Lære  har  den 
græske  Tragedie  faktisk  ikke  fulgt;  mange  af  Stykkerne  ender  nok 
saa  lykkelig;  den  middelalderlige  Teori,  som  Dantes  store  Digt 
skylder  sit  Navn,  at  en  Komedie  er  et  Digt,  der  ender  godt,  en 
Tragedie  et,  der  ender  ulykkeligt,  passer,  som  anført  af  Forf.,  slet 
ikke  paa  den  græske  Tragedie.  Læren  om  den  tragiske  Skyld, 
stammende  fra  Brøst  i Heltens  Karakter,  træffer  efter  hans  Mening 
heller  ikke  det  centrale  i den  græske  Tragedie.  Den  var  ej  heller 
altid  „Skæbnetragedie".  Det  væsentlige  ved  den  finder  han  i dens 
Patos. 

Fra  Tragedien  gaar  han  til  den  attiske  Komedie,  fremstiller 
dens  Væsen  og  Kunst  og  Opførelsesmaade,  og  karakteriserer  Ari- 
stofanes  som  den  tøjlesløse  Partiskribent  og  geniale  Digter  han 
var.  Med  Skildringen  af  den  senere  Komedie  kommer  han  der- 
næst til  den  hellenistiske  Litteratur.  Som  Baggrund  for  denne 
giver  Forf.  et  indholdsrigt  Billede  af  de  nye  Samfundsforhold  efter 
Alexanders  Tog,  da  det  gamle  Hellas  sank  dybt  i Folketal1  og 
Betydning  og  de  store  skrøbelige  hellenistiske  Stater  dannedes. 
Navnlig  fremhæver  han  stærkt,  at  mens  den  gamle  hellenske  Litte- 
ratur var  national,  havde  sine  dybe  Rødder  i Folket  og  bares  frem 


1 Naar  Forf.  mener,  at  den  hyppige  Brug  af  Børneudsættelser  som  Motiv 
i Komedierne  tyder  paa  tilsvarende  virkelige  Forhold,  fordi  Motivet  ikke  beror 
paa  titterært  Laan,  er  dette  sidste  vist  noget  tvivlsomt.  Motivet  bruges  i Tra- 
gedierne f Eks.  i Oidipus  og  Ion. 

af  dette,  var  den  hellenistiske  en  Overklasselitteratur,  der  ikke 
sugede  Jordens  Safter,  derfor  blev  pedantisk,  forfinet  og  bleg,  og 
aldrig  naaede  en  virkelig  Blomstring. 

Meget  eftertrykkelig  vises  dernæst,  hvorledes  det  samme  gjaldt 
den  romerske  Litteratur,  der  opstod  som  en  ligefrem  Fortsættelse 
af  den  alexandrinske.  Romerne,  et  upoetisk  og  fantasiløst  Folk, 
kunde  ikke  bringe  noget  ud  af  de  svage  digteriske  Spirer,  de  op- 
rindelig havde  haft.  Først  da  den  hellenistiske  Kunst  indpodedes 
paa  dem,  skabte  de  en  virkelig  Litteratur.  Den  blev  betydeligere 
end  den  meste  hellenistiske,  fordi  det  var  et  ungt  og  kraftigt  Folk, 
der  tog  Arven  op  efter  Alexandrineme.  Da  det  gennem  en  Række 
Forsøg  havde  naaet  at  gøre  sit  haarde  og  stridige  Sprog  bøjeligt, 
kunde  det  yde  Poesi  af  Rang.  Men  det  blev  altid  en  Overklasse- 
digtning, og  Poeterne  var  i det  hele  ikke  egentlige  Romere,  men 
stammede  fra  de  romaniserede  Folk. 

Forf.  skildrer  denne  Udviklingsgang  meget  levende  og  stadig 
med  Samfundstilstandene  som  Baggrund.  Han  viser  den  romerske 
Nationalkarakter,  Landets  Indflydelse  paa  den  og  hvorledes  det 
hindrer  en  kunstnerisk  Udvikling  og  Skabelsen  af  en  virkelig  folkelig 
Enhed.  Man  ser  Digtningens  ublide  Kaar  under  den  gammel- 
romerske Poesiforagt,  som  selv  Hellenismens  Forkæmpere,  Scipio- 
nerae,  havde  ondt  ved  at  frigøre  sig  for,  den  græske  Aands  Sejr 
over  Romerne,  efter  at  Hellas  var  faldet,  og  de  vilde  Borgerkrige, 
der  tynder  Romerne  ud,  men  tillige  fremkalder  et  lidenskabeligt 
Højtryk  i deres  Sjæle,  der  faar  sit  digteriske  Udslag  i Catullus*  Vers 
og  Lucretius’  De  Rerum  Natura . Dernæst  følger  den  moralske  og 
religiøse  Reaktion  under  Augustus  og  hans  mærkelige  Forsøg  paa 
at  skabe  sin  Politik  en  Tjener  i Litteraturen,  der  nu  har  naaet  sin 
største  formelle  Udvikling,  men  taber  i personlig  Brand  og  Styrke. 
Saa  kommer  Forfaldet  under  Kejserne,  da  Litteraturen  ikke  mere 
støttes  fra  oven  og  daarlig  kan  klare  sig  mod  den  græske  Mode- 
retorik, der  efterhaanden  er  ved  at  fortrænge  den  latinske  Litteratur, 
og  har  sin  ypperste  Mand  i Lukianos.  Endelig  undermineres  Romer- 
riget helt  af  Orientalere  og  Germaner,  og  Antikken  er  til  Ende. 

Hele  denne  Udvikling  er  fortræffelig  skildret.  Overhovedet  synes 
det,  som  Forf.  i Romertiden  har  faaet  sikrere  Tag  paa  Stoffet  end 
straks  i Værket,  navnlig  er  Vekselvirkningen  mellem  Samfundslivet 
og  Litteraturen  her  mere  fyldig  og  lærerig  fremstillet. 

Forf.  er  ikke  indlevet  Specialist  i disse  Litteraturperioder,  men 
han  er  hjemme  i den  videnskabelige  Litteratur  om  Emnet,  har 

befaret  baade  dens  Alfarveje  og  dens  Biveje,  og  er  fulgt  med  i de 
nyeste  Opdagelser  og  Hypoteser.  Han  er  dog  ikke  blot  Afskriver. 
Han  kender  sit  Stof  paa  første  Haand,  og  man  mærker  overalt, 
at  han  dømmer  efter  varsomt  Overlæg.  I sine  Karakteristikker  søger 
han  at  komme  uden  om  Talemaaderne  og  se  Personer  og  Ting 
naturlig  som  de  var.  Naar  man  ellers  i Litteraturhistorierne  tidt 
kun  har  faaet  blege  og  matte  Betegnelser,  er  det  Mskende  at  læse 
f.  Eks.  hans  Skildringer  af  Martial  og  Juvenal  eller  at  sammenholde 
hans  Karakteristik  af  Persius  som  en  rig  Stuelærd  med  Mavekatarr, 
en  dannet  og  moralsk  bornert  Satiriker,  en  lillgammal  skolgosse, 
med  Teuffels  „der  jugendlich  unreife  aber  edelgesinnte  A.  Persius 
Flaccus“. 

Den  store  Fordel  ved  at  Litteraturhistorien  skrives  af  en  enkelt 
Mand  med  omfattende  Kundskaber  er,  at  Sammenhængen  i Ud- 
viklingen kommer  bedre  frem  og  Helhedssynet  bliver  sikrere.  Prof. 
Schuck  har  ogsaa  set  sin  Hovedopgave  i at  vise  den  historiske 
Kontinuitet,  og  han  har  løst  den  godt.  Han  stræber  tillige  at  sætte 
Figurerne  i det  rette  Plan.  Hans  Bog  er  ikke  en  Opregning  af 
Navne,  store  og  smaa  i Flæng;  han  skyder  de  uvigtige  til  Side, 
trænger  de  mindre  væsentlige  stærkt  tilbage,  men  skildrer  de  be- 
tydningsfulde Forfattere  indgaaende  og  fyldigt. 

Som  man  kunde  vente  efter  Prof.  Schucks  Naturel  bliver  det 
ikke  den  æstetiske  Værdsættelse  af  Digtningen,  der  ligger  ham  mest 
paa  Hjerte.  Hans  Domme  er  i det  væsenlige  korrekte  og  sunde, 
men  stundom  kan  han  tage  lidt  haardhændet  paa  Digtene.  Saaledes 
Hesiodos’,  der  dog  virkelig  rummer  Ord  og  Tanker  med  sær  Poesi. 
Man  mærker  ogsaa  f.  Eks.  paa  hans  Skildring  af  græsk  Lyrik, 
at  han  ikke  har  den  dybe  og  fortrolige  Glæde  ved  den,  som  føles 
i Prof.  Heibergs  Fremstilling. 

Derimod  vindes  man  stadig  af  hans  solide  og  ærlige  Syn  og 
den  vide  Kundskabsfylde,  han  ejer.  Den  mærkes  bl.  a.  i hans  hyp- 
pige Henvisninger  fra  de  Ting,  han  drøfter,  til  andre  Tider  og 
Forhold.  Det  er  træffende,  naar  han  sammenligner  Theognis’ 
Partihad  med  en  Ghibelliners  i Dantes  Firenze.  Eller  naar  han 
jævnfører  den  hellenistiske  Tid  med  Rokokoen  og  viser  den  fælles 
Smag  for  Naturdigtning,  Eventyr  eller  anden  Folkepoesi.  I Striden 
om,  hvor  vidt  de  homeriske  Digte  kan  tænkes  nedskrevne  fra  første 
Færd,  drager  han  ligeledes  interessante  Paralleller  frem.  Man  har 
villet  støtte  Tanken  paa,  at  Bellerofontes  i Iliadens  6te  Bog  af  en 
græsk  Fru  Potifar  sendes  med  et  Uriasbrev  til  Lilleasien.  Prof. 

Schuck  gør  opmærksom  paa,  at  i Eddaen  sender  Gudrun  et  lignende 
skriftligt  Advarselstegn  til  sine  Brødre,  men  derpaa  har  dog  ingen 
villet  bygge  Teorier  om  et  urgammelt  litterært  Brug  af  Skrift.  Det 
væsentlige,  viser  han,  er  ikke,  om  man  kender  Skriften,  men  om 
man  har  et  Materiale,  som  egner  sig  til  litterært  Brug.  Her  i 
Norden  kendtes  Runerne  i det  mindste  sidst  i det  4de  Aarh.,  men 
nogen  egentlig  skriftlig  Litteratur  fremkom  først  i Begyndelsen  af 
det  12te  Aarh.,  da  man  fik  Pergament  at  skrive  paa.  Hos  de 
hellenske  Folk  gik  det  paa  samme  Maade.  Man  har  Indskrifter 
fra  c.  700,  men  først  et  Hundrede  Aar  efter  fik  man  et  brugbart 
Skriftmateriale  i den  ægyptiske  Papyrus.  — 

Værket  er  udstyret  med  gode  og  lærerige  Afbildninger,  navnlig 
efter  græske  Vasemalerier,  af  Teaterrekonstruktioner  o.  a. 

Niels  Møller 


Efterskrift 

Af  Våridslitteraturen*  er  nu  2det  Binds  første  Halvbind  ud- 
kommet, omhandlende  den  israelitiske  Litteratur. 

FORTÆLLINGER 

I 

K.  Larsen:  En  Kvindes  Skrif temaal  (Nordiske  Forlag).  Edith  Nebelong:  Maja 
Engeil  (smstds.).  Frederik  Poulsen : Race  (Gyldendal). 

ulens  reelleste  Stykke  Kunst  er  vel  nok  En  Kvindes 
SJcriftemaal.  Aldrig  har  Karl  Larsen  arbejdet  sikrere, 
finere,  samvittighedsfuldere  end  her,  optaget  alene 
af  Sagen  og  af  at  give  hverken  mere  eller  mindre 
end  det  rigtige,  uden  at  ville  brillere  ved  Virtuositet. 
Den  stolte  Kvindeprofil  staar  ciseleret  ud  saa  skarpt 
og  tørt  og  renligt  som  en  nakkeknejsende  Florentinerinde  paa  en 
gammel  Bronzemedaille;  stiliseret  er  hun,  lidt  af  den  levende,  aandende 
Umiddelbarhed  er  sat  til,  men  en  høj,  streng  Typeskønhed  er  vundet 
i Stedet. 

I den  ydre  Form  synes,  nærmere  beset,  ganske  vist  lidt  at 
være  klikket.  Man  faar  sig  Ikke  til  at  tro,  at  det  er  Fru  Thora 
Halek,  som  selv  har  nedskrevet  til  sin  Veninde  dette  hele  Skrifte- 
maal,  — ikke  at  hun,  netop  hun,  har  kunnet  se  saa  overlegent 
forstaaende  tilbage  paa  sit  Liv  og  kunnet  sanke  sammen  og  kunst- 
færdig trække  paa  en  Snor  saa  mange  spredte  Træk  fra  sin  Fortid, 
til  hun  har  faaet  sit  Væsen  belyst  fra  alle  Sider  og  sin  Udviklings- 
gang lagt  frem  saa  klar  og  nødvendig  for  Forstaaelsen.  Kommandør- 
inden,  hun  skriver  til,  har  næppe  heller  kunnet  finde  ud  af,  hvad 
Luzernerløven  eller  mangen  anden  Smaaepisode  havde  at  gøre  i 
Venindens  Bekendelse.  Paa  Læserne  virker  det  altsammen  uvilkaarlig 
ikke  som  en  Sjæls  levende,  bevægede  Enetale,  men  som  det,  det  er  — 
en  ideal  Advokats  yderst  omsigsfulde  Dokumentation  og  yderst  skarp- 

sindige  Deduktion  af  sin  Klients  Sag,  eller  som  det,  det  endnu  egent- 
ligere er  — en  fint  tænkende  og  fint  følende  Kvindevens  Udredning 
af  en  Sjælehistorie  frå  sin  Bekendtskabskreds.  Han  har  kan  hænde 
forstaaet  den  klarere  end  hun  selv,  hendes  Mand  og  Omgivelser. 

Men  som  Advokat  har  han  ganske  vist  set  alt  med  sin  Klients  . 
Øjne,  og  det  er  sikkert  nok  hendes  Syn  paa  sig  selv  og  sine  Om- 
givelser^ som  gengives  os,  ligesom  hendes  Haandskrift  kan  kendes 
igen  i Stilens  hele  tørre  Fasthed.  Man  har  hende  for  sig  — den 
høje,  stejle,  storlemmede  Skikkelse,  Ansigtets  karakterfulde  Træk  og 
de  tynde,  spidse  Læber.  Ingen  videre  rummelig  Aand:  en  uselv- 
stændig Intelligents,  men  et  dygtigt  Lærenemme;  snævre  og  usammen- 
satte, men  dybe  og  faste  Følelser;  en  enkel,  hel  Natur  af  et  tørt, 
køligt  Temperament.  Fra  Barn  af  er  hun  gaaet  helt  op  i Faderen 
og  hans  fritænkerske  Filosofi,  og  efter  hans  Død  holder  hun  — 
som  Luzernerløven  — trofast  og  sørgende  Vagt  om  hans  Minde, 
og  gaar  i Skole  og  til  Konfirmation  med  rank  Nakke  som  Professor 
Wiums  Datter.  Hendes  Modvilje  mod  den  mondæne  Moder  vokser 
til  uforsonligt  Had,  da  hun  gifter  sig  om,  og  hun  dømmer  hende 
skaanselløst  med  Skøgenavn,  ligesom  hun  i sin  Voldsomhed  buser 
frem  med  sit  „Hold  Mund a mod  hendes  feige  Konvenienskristendom. 
Jomfruelig  sky  og  unærmelig  for  Erotik  plejer  hun  sine  Studier,  ind- 
til hendes  Hjerte  lader  sig  vinde  af  Fuldmægtig  Halcks  trofast  ved- 
holdende Beilen  og  hendes  lærvillige  Intelligens  tages  fangen  af  hans 
sikre,  kunstneriske  Dannelse.  Som  hun  under  Faderens  Paavirkning 
er  bleven  halvt  Filosof,  lader  hun  sig  nu  stilisere  efter  florentinsk 
Kunst  og  lave  om  til  en  korrekt  og  kunstdyrkende  Verdensdame, 
— om  hun  end  uhjælpelig  beholder  et  vist  Fodgardeforedrag  i sit  Spil 
og  af  Billederne  mest  holder  sig  til  det  historiske  Fortællingsindhold. 
Men  saa  skal  hun  have  et  Barn ; hendes  Kraftnatur  begynder  at  gøre 
Oprør  imod  at  lade  sig  stilfuldt  ompylre  som  Patient  af  Ægte- 
mandens. Bedre  viden,  og  da  hun  har  det  lille  levende  Kød  af  hendes 
eget  mellem  Hænderne,  vaagner  med  én  Gang  i hende  den  kvinde- 
lige Kærlighedstrang,  som  Erotikken  aldrig  havde  udløst,  og  hele 
hendes  enkle,  ubrugte  Kærlighedsstyrke  stræber  for  første  Gang 
at  sprænge  de  fremmede  Hamme.  Dog  lidt  efter  lidt  fanges  hun 
igen  ind  i Selskabspligter  og  Kunstinteresserne,  og  efterhaanden  som 
Barnet  vokser  op,  ser  hun  det  mer  og  mere  blive  blot  sin  Faders 
Søn  og  gaa  ind  i den  gamle  Embedsslægts  kultiverede  Traditioner; 
hun  har  opgivet  sit  Oprør,  spiller  pligtmæssig  sin  Rolle  videre,  men 
Mer  sig  mer  og  mer  fremmed  og  til  o vers  v.  . Indtil  det  saa  en 

Dag  brister  for  hende;  nu  har  hun  gennem  de  mange  Aar  ladet 
lave  om  paa  sig,  ladet  sin  Natur  forkrøble,  formet  sig  efter  Mand 
og  Søn,  givet  og  ydet  og  aldrig  faaet  noget  igen  ...  nu  skriger 
Trangen  op  i hende  til  endelig  at  være  sig  selv  og  elskes  som  sig 
selv,  og  hun  søger  hen,  hvor  de  mange  før  hun  har  søgt  Gen- 
gæld for  deres  ubesvarede  Kærlighedstrang,  men  hvorfra  Faderens 
Skygge  hidtil  altid  har  holdt  hende  borte.  Endnu  betror  hun  sig 
do&  med  sine  religiøse  Anfægtelser  til  sin  Mand,  vant  til  (og 
trængende  til)  at  lade  sig  bøje  under  en  overlegen  Intelligens. 
Men  — humant  og  dannet  lader  han  hende  rolig  sejle  sin  egen  Sø 
og  søge  sig  sin  egen  Sandhed , . . . ganske  som  hendes  Fader  (hun 
mærker  ikke  Skæbnens  Ironi)  engang  havde  ladet  hendes  Moder  gøre 
det;  som  hun  og  hendes  Fader  engang  havde  gjort  det,  saaledes 
lukker  hendes  Mand  og  Søn  sig  sammen  om  deres  eget;  og  som 
Moderen,  hun  havde  foragtet  saa  dybt,  søger  nu  hun  med  sin  Kærlig- 
hedstrang hen  til  en  ny  Genstand  for  Beundring  — en  nidkær  Prædi- 
kant — og  til  den,  hun  tror,  kan  elske  og  forstaa  hende,  som  hun  er. 

Grundig  og  alsidig  er  den  hele  Gasus  gennemanalyseret,  med 
smaa,  uanselige  Midler  er  den  lagt  frem ; der  er  ligefrem  noget,  der 
minder  om  Ibsens  Kunst  i de  mange  forborgne  Dobbeltbunde  og 
Rævesakse,  som  gemmer  sig  i Fremstillingen  og  gør  Tilegnelsen 
saa  spændende  og  lidet  ligetil.  Og  hvor  sikkert  og  fint  afskyggede 
staar  ikke  ogsaa  Ægtemandens  og  Moderens,  til  Dels  Faderens  Billeder 
i Fruens  Fremstilling,  og  vi  føler  ogsaa  den  Fejlbedømmelse,  hun 
gør  sig  skyldig  i ! . . . Men  bestemte  Grænser  er  der  alligevel  for,  hvad 
K.  Larsens  Kunst  kan  yde,  og  det  Emne,  han  denne  Gang  har  taget 
op,  og  som  under  hans  Haand  er  bleven  et  fint,  lille  Kabinetstykke, 
synes  nok  at  have  krævet  en  fyldigere  og  kraftigere  Udformning.  Vi 
faar  flygtig  og  ijemt  og  køligt  Besked  om,  hvad  der  er  foregaaet, 
men  vi  gennemlever  intet  — mindst  den  afsnuppede  Krise  — in- 
tenst og  aktuelt.  Saa  tydelig  Konturerne  er  ridsede  op,  saa  lidt 
fyldestgørende  er,  nøjere  beset,  den  indre  Sammenhæng  og  Udvik- 
ling magtet  Den  store  Forvandling  af  den  mandhaftige  »kvindelige 
Studerende"  til  den  anstandsfulde  Departementehefsfrue  kan  egentlig 
kun  forklares,  naar  man  hos  Thora  underforstaar  en  vis  Arv  og 
Indflydelse  fra  den  mondæne  Moder.  Og  naar  hun,  den  kølig  stejle, 
begynder  at  tale  om  sit  varme  Legem,  sin  hede  Sjæl,  saa  har  vi 
mærket  altfor  lidet  til  disse,  til  at  kunne  forlige  det  med  Billedet 
af  hende.  Der  er  i al  Larsens  Kunst  noget  køligt  og  tørt,  som  i 
meget  stemmer  fortrinlig  sammen  med  hans  Heltinde,  men  der  maa 

forudsættes  noget  voldsomt  og  haandfast  kraftigt  i hende,  som  han  ikke 
rigtig  faar  frem.  Emnet  kunde  have  fristet  Ibsen,  og  man  kommer 
til  at  tænke  paa,  hvorledes  Thora  og  hendes  „Tilfælde*  under  hans 
Haand  vilde  have  antaget  anderledes  Dimensioner  og  pløjet  anderledes 
dybt  i Sindene.  Men  hos  Karl  Larsen  er  det  hele  holdt  inden  for  en 
formbehersket  Kammertone,  Fru  Halcks  Tilfælde  er  lige  akkurat  et  pi- 
kant Diskussionsemne  for  københavnske  Kommandørinde-Saloner.  — 

Sandt  at  sige  tager  nu  alligevel  saadanne  Bøger  som  Edith 
Nebelongs  to  — „Misse  Wichmann*  fra  i Foraaret  og  nu  „ Maja 
Engellu  — mig  meget  nærmere  om  Hjerte.  Der  ser  ud  af  begge 
Bøgerne  imod  mig  et  Pigeansigt  — jeg  har  ikke  set  det  i Virkelig- 
heden og  véd  slet  ikke,  om  det  er  Forfatterindens  eget  — , som 
vækker  de  mest  blandede  Følelser  af  Ubehag,  Uhygge  og  Tilfreds- 
stillelse, Beundring,  dyb  Deltagelse.  I begge  Bøger  er  der  en  ung 
Pige,  hvis  Sjæl  er  syg  og  opreven,  men  hvis  Vilje  er  rank  og  modig, 

— som  knejser  for  ikke  at  segne,  ler  for  ikke  at  græde,  er  kynisk 
og  raa  for  at  være  ærlig  og  ægte,  og  i hvem  der  under  ulykkelig  for- 
vildede Forhold  glimter  prægtige  Sjælskræfter  frem  — som  blanke, 
ubrugte  (eller  misbrugte)  Vaaben.  Det  tragiske  er  netop  det,  at 
Evnerne  synes  betalte  ved  at  noget  ædelt  ligesom  kunstig  er  ekstir- 
peret  i hende.  Dette  Øje  ser  saa  klart  og  skarpt  og  tørt,  fordi  det 
har  faaet  al  sin  Væske  grædt  ud  af  sig;  denne  slagfærdige,  galvani- 
serede Vittighed  virker  som  en  ulykkelig  Klovns  Forvridninger;  al 
denne  Kæphøjhed  — hvor  synes  den  tilkæmpet  og  segnefærdig!  Og 
denne  overvaagne  Væren  paa  sin  Post,  som  tager  alt  med  af  Livet, 
men  aldrig  giver  sig  selv  bort . . . hvor  bitterlig  fattig  og  reduceret  er 
ikke  en  saadan  Paapasselighed,  som  aldrig  har  Raad  til  at  glemme  sig. 

For  Lud  og  koldt  Vand  har  de  gaaet,  de  tre  Søstre,  og  skøttet 
sig  selv  i det  ulykkelige  Hjem,  under  de  fortvivlede  Familieforhold. 
Nu  er  Faderen  død,  og  Moderen  ligger  inde  paa  sit  Kammer  i en 
Døs  af  Drik  og  Morfin,  og  kun  nu  og  da  viser  hendes  røde,  op- 
svulmede Ansigt  sig  og  klynker  en  Besked  frem.  Fader  er  ond, 
Moder  er  ond  og  gid  Moder  vilde  dø!  . . . og  hvilken  Skam  for  Om- 
verdenen ...  og  hvor  de  hykler  og  forarger  sig  de  kære  Slægtninge! 

— det  er  de  Følelser,  Søstrene  tager  med  fra  deres  Hjem;  en  Skygge 
en  Gang  for  alle  lagt  over  deres  Liv,  en  Bitterhed  rodfæstet  i deres  Sind 
og  tillige  en  Angst  for  den  Arv  af  Sindssyge  og  Degeneration,  de 
bærer  i sig.  Maja  — den  yngste,  Bogens  Heltinde,  — har  overtaget 
at  repræsentere  Letsindigheden  og  Livsglæden  i al  denne  Elendighed. 
Hele  hendes  lille  spæde  Person  har  samlet  sig  i Kamp  mod  sin 

Skæbne.  Hun  vil  ikke  tro  paa  Arvelighed,  ikke  sløjt  give  efter  for 
Forholdene,  ikke  kaste  Ansvaret  fra  sig  og  glide  med  Strømmen. 
Paa  det,  som  er  gaaet  i Stykker  i Hjemmet,  vil  hun  ikke  lappe, 
men  ubarmhjertigt  se  det,  som  det  er,  og  udlevere  det  til  Verden; 
men  sig  selv  vil  hun  redde  ud  deraf,  for  sig  selv  vil  hun  tage  An- 
svaret, og  hun  vil  ikke  være  ulykkelig  — kan  man  begribe,  at  Folk 
gider  være  det?  Mærker  hun,  at  hun  selv  eller  nogen  af  hendes 
Omgivelser  er  paa  Veje  til  „at  tude",  skingrer  hun  en  kaad  Vittig- 
hed ud.  Opkrøben  paa  Apotekets  Disk  sidder  hun  og  kvikker  den 
halvgamle  Provisor  op  med  sine  lystige  Indfald;  Veninden  Thora 
trøster  hun  med  Galgenhumor  i hendes  hjemlige  Ulykker  og  Kæreste- 
sorger; og  i ovenud  Oprømthed  trækker  hun  blank  for  Søsteren  og 
Veninden  og  forarger  dem  ved  sine  ujomfruelige  Kynismer. 

Hvor  hun  gaar  ud  mellem  Mennesker  — og  dygtig  tager  hun 
fat  paa  at  arbejde  og  frejdig  paa  at  elske  — dér  tager  hun  med  sig 
en  uforknyt  Vilje  til  ikke  at  lade  sig  gaa  paa  og  ikke  lade  sig  bøje 
en  Tomme  og  en  uforsonlig  Vilje  til  at  se  enhver  Ting  grusomt  sandt, 
lige  i Øjnene.  Fra  Moderens  Morfindrømme,  fra  den  ældste  Søsters 
Romanfantasterier  har  hun  drukket  sig  — om  man  saa  tør  sige  — 
nøgtern  for  hele  Livet.  Og  med  Grusomhed  spidder  hun  de  Mand- 
folk, hun  møder,  paa  sin  Iagttagelses  Syl,  med  guddommelig  Re- 
spektløshed  klæder  hun  „Kvindens  Hoved"  af.  Det  kribler  i hende, 
naar  hun  er  sammen  med  en  af  „Damebuksebøgernes"  Forfattere,  og 
con  amore  kradser  hun  ned,  i Venindens  Navn,  et  Svar  paa  hendes 
symbolistiske  Vens  Udgydelser.  Og  hendes  egen  Ven,  hendes  kære, 
store,  kønne  Mandfolk  — hvor  kan  hun  ham  straks  ud  og  ind, 
med  hans  Dumhed  og  Plumphed,  den  fede,  dovne,  selvtilfredse 
Stemme,  der  kommer  inde  fra  Tænderne,  som  om  alt,  han  sagde, 
var  en  Hemmelighed,  . . . hans  andægtige  Udtryk,  som  bragte  han 
en  stor  og  kostelig  Gave,  da  han  endelig,  ude  af  Stand  til  ellers  at 
faa  Fingre  i hende,  maa  beslutte  sig  til  at  fri,  . . . hans  Raadløshed 
over  for  Ironi  — det  var  som  naar  man  tegner  en  Kridtstreg  om 
en  Høne  og  den  blot  stirrer  og  stirrer  paa  Stregen  og  ikke  véd  sit 
Raad  for  at  komme  over  den. 

Instinktsikker  er  til  Gengæld  hendes  medfølende  Forstaaelse  for 
alle  de  Kvinder,  hun  ser  om  sig,  ilde  tilredte  af  Livet  . . . den 
trodsig  ulykkelige  gifte  Søster  og  den  triste  gammelkloge,  roman- 
skrivende Siegfriede,  . . . den  store,  tunge  Veninde,  der  snart  vil 
gaa  som  „Gratispige"  fra  Haand  til  Haand  . . . den  halvgamle  Fru 
With,  som  lærer  hende  de  hundrede  Lattre,  bag  hvilke  hun  véd  at 

gemme  sin  Græmmelse  bort  for  Folk.  . . . Fru  Meyer,  der  sidder 
hyggelig  og  rolig  og  smilende  tilstaar  sin  Svaghed  for  god  Mad  og 
smukke  Klæder  ...  og  som  dog  har  noget  dræbt  i sig  . . . 

Hun  bliver  selv,  Maja,  med  al  sin  Paapasselighed , skamferet 
af  sin  store,  dumme  Kvindeforfører.  Hun  redder  sig  ganske  vist, 

— redder  med  sin  nøgterne  Selvkontrol  i al  Fald  saa  vidt  „Æren", 
at  hun  kan  komme  i Havn  i et  fredeligt  Ægteskab  med  en  rar  halv- 
gammel Mand.  Men  hun  føler  sig  som  en  „demi-vierge"  — om- 
trent som  Misse  Wichmann,  der  med  melankolsk  Ironi  satte  sig  til 
Gravmæle:  „Her  hviler  under  grønne  Tilje  — en,  der  var  Jomfru  mod 
sin  Vilje",  — og  hun  ser  ingen  stor  Ære  i sin  forsigtige  Frygt  for  at 
tage  Konsekvenserne  af  et  Forhold.  Træt,  træt  er  hun  allerede  saa 
hurtig  af  at  bakses  med  Livet:  hun  var  jo  gammel,  da  hun  gik  ud 
i det,  og  hun  véd  nu,  at  det  for  alle  blot  er  som  et  Krat,  man  arbejder 
sig  igennem  for  at  naa  den  endeløse  Afgrund  paa  den  anden  Side. 
Og  nu,  hun  er  Frue,  er  hun  som  en  af  de  andre,  der  har  faaet 
deres  Hjerte  revet  itu  engang  ude  i Livet,  men  har  fundet  en  rar 
Lappeskrædder,  som  rimper  det  saa  nogenlunde  sammen  . . . Men 
rank  og  sikker  forbliver  hun,  dobbelt  illusionsløs  og  uangribelig, 

— og  bestemt  paa  at  redde  saa  megen  Lykke,  hun  kan  i Livet. 

Noget  afsnuppet  er  navnlig  Afslutningen,  og  videre  reel  sammen- 
hængende Menneskeskildring  byder  Bogen  ikke  paa.  Men  den  elek- 
triserer ved  sit  Humør,  den  ætser  med  sin  Haan  og  befrier  ved  sin 
Respektløshed,  og  dens  rebelske  Radikalisme  og  Kynisme  virker  som 
et  saaret  og  sygt  Sinds  naturnødvendige  Forsvar  mod  Skæbnen. 

— Læser  man  oven  paa  denne  Bog  Frederik  Poul  sens  digre 
Opus  „Race“ , som  mange  yngre  synes  at  interessere  sig  for,  for- 
nemmes dets  Hjerneradikalisme  unegtelig  noget  bleg  og  flov.  Her 
er  ingen  virkelig  „Storm  og  Trængsel",  der  revolterer.  Og  kommer 
man  fra  Karl  Larsens  Bog  til  det,  fornemmes  det  ogsaa,  at  „Race" 
kun  har  lidet  med  Kunst  at  gøre.  Forfatteren  arbejder  — for- 
tæller han  selv  — hurtig,  og  de  400  tættrykte  Sider  cykler 
ogsaa  gladelig  hen  ad  de  mest  farbare  Veje,  uden  at  Indholdets 
Nyhed  og  Egenhed  nogen  Sinde  nøder  til  at  bryde  ny  Stier  eller 
sætte  Ordene  sammen  i uvante  Forbindelser.  Blikke  er  „duggede 
af  Mindernes  Vedmod",  og  et  rigt  Haar  „risler  som  en  Kaskade  i 
kaade  Spring  ned  fra  den  høje  Ghignon".  I en  forstandig  let- 
flydende Dagligtale  beskrives  Personerne  og  gengives  deres  Op- 
levelser og  Sindsstemninger,  men  aldrig  tændes  der  af  Ordene  en 
tydeligere  Vision  eller  rykkes  vi  med  i en  magtfuldere  Bevægelse 


Digitized  by  LjOOQle 


86 


Fortællinger 


end  naarvi  i jævn  Samtale  hører  noget  fortalt.  Og  i alle  afgørende 
Situationer  bliver  Læserens  Hunger  efter  energisk  Gennemlevelse 
spist  af  med  luftige  poetiske  Fiktioner.  Naar  Erik  Morgenen  efter 
sin  første  Elskovsnat  svømmer  ud  i litterære  Stemningsrefleksioner 
over  „Samfundets  hysteriske  Tantemoral"  og  Naturens  Kærligheds- 
evangelium, og  siden,  da  Telegrammet  om  Faderens  Død  i det 
samme  kommer  dumpende  ind,  blot  flyder  over  i en  ny  Strøm  af 
Betragtninger  over,  hvorledes  Døden  og  Smerten  sidder  til  Højbords 
i Livet,  ...  ja  saa  er  sligt  kønne  Forfatterspekulationer  ved  Skrive- 
bordet å propos  de  to  Situationer,  men  det  var  helt  andre  Ord, 
der  skulde  siges  for  virkelig  et  Øjeblik  magisk  at  flytte  os  over  i 
den  umiddelbare  Nærværelse.  Det  var  næppe  „de  tusind  Blomster- 
frø, der  falder  til  Jord  uden  at  spire",  som  gik  gennem  den  unge 
Mands  Hjerne  i det  Øjeblik,  det  var  Telegrammets  Ord,  der  blev 
ved  at  hamre  derinde  ...  det  var  Billeder  af  Dødslejet  derhjemme, 
som  Fantasien  igen  og  igen  søgte  at  gætte  frem  ...  det  var  Nat- 
skjorte og  Tandbørste,  som  skulde  indpakkes,  og  om  det  sorte  Sæt 
skulde  med.  Det  er  tusind  smaa  Ligegyldigheder  — Herman  Bang 
eller  ogsaa  Joh.  Jensen  kunde  sige,  hvad  for  nogen  — som  her 
skulde  fæstnes  paa  Papiret  for  at  mane  Situationen  frem.  Eller 
senere  hen:  Faderens  Dødsleje  med  Eriks  lange  veldisponerede  og 
veludarbejdede  Trosbekendelse  eller  den  Tale,  hvormed  Ingeborg  i 
Drosken  afviser  Eriks  Frieri,  — vi  hensættes  atter  ene  til  Forfat- 
terens Skrivebord.  Naar  han  lader  Apotekeren  sige  „altsaa"  og 
Byfogden  „buh"  til  hvert  tredje  Ord,  saa  er  det  ogsaa  alt,  hvad 
han  gør  i Retning  af  at  individualisere  Folks  Tale  ...  Ved  Siden 
heraf  kan  det  endda  være  det  samme,  at  hele  den  sidste  Del  af 
Trilogien — alt  det  om  „den  kolde,  hærdede  Staalfabrikant"  i Paris, 
hans  Rutten  med  Tyvetusinderne  ved  Væddeløbet  og  hans  Børs- 
operationer med  Millionerne  — synes  skreven  af  en  i 5te  studerende. 

Alligevel,  for  dem,  der  ikke  selv  lever  med  blandt  Stu- 
denterforeningernes og  Kaféernes  Ungdom,  er  det  altid  interes- 
sant gennem  de  Unges  Bøger  at  faa  autentisk  Besked  om,  fra 
hvad  Kant  Vinden  for  Tiden  blæser  og  i hvilke  Tonarter  Stem- 
ningen spiller.  Og  som  menneskeligt  Dokument  vejer  Bogen  mere 
til  end  saa  mange  andre,  fordi  den  har  noget  paa  Hjerte  — en  Me- 
ning at  give  til  Kende,  en  Propaganda  at  gøre.  Til  at  begynde 
med  læser  man  sig  nu  godt  gal  paa  Forfatteren.  Hør  hvor  vul- 
gært friskfyragtigt  den  unge  Proprietærplante  — som  Forfatteren 
intet  gør  for  at  holde  sig  ude  fra  — taler  i sin  første  Forelskelse: 

„Dédé  . . . friskt  Navn  med  de  to  smaa  Smæld  paa  Tungen.  Friskt 
uberørt  Pigebarn ! Og  saa  nobel  af  Tænkemaade  som  en  hel  lille 
Prinsesse  . . . Hvor  var  hun  lækkeri"  Eller  hør  Forfatterens  ren- 
livede Radikalisme  skralde:  „Det  fladpandede  og  fladsnudede  Bour- 
geoisi", „Ikke  kunde  en  Kastrat  ha’  udfundet  noget  mere  impotent 
end  den  Moral,  der  nu  sad  i Højsædet,  menneskelig  og  kristelig", 
„hade  Hoben  og  dens  Tro",  — det  er  som  en  Tale  i „Studenter- 
samfundet". Præsten  i Bogen  er  en  ægte  Schandorffer  Anno  80; 
naar  han  spiser,  guffer  han  i sig  som  en  Stork,  men  løfter  dog  nu 
og  da  Øjnene  ligesom  i salvelsesfuld  Taknemlighed  over  al  den 
Herlighed,  der  tilfalder  ham,  den  Uværdige.  Hos  flere  af  vore 
andre  Unge,  der  som  Hr.  Poulsen  deler  sig  mellem  Videnskab  og 
Digtning,  f*.  Eks.  hos  Dr.  E.  Rasmussen,  træffes  den  samme  noget 
grønne  Raskhed.  Ingen  er  mere  dogmatisk  end  Bog-  og  Kateder- 
mennesker, oppe  fra  deres  Hjernes  Borg  ser  de  Livet  fra  oven  og 
lægger  sig  det  til  Rette  efter  deres  Logiks  Forgodtbefindende  og 
lader  deres  Tanker  uhindret  og  konsekvent  løbe  Linen  ud. 

Efterhaanden  er  det  imidlertid  denne  friske,  lovende  Ungdomme- 
lighed, som  vinder  Læseren.  Det  er  virkelig  en  Gang  en  ung  Bog 
i god  Forstand,  en  Bog  af  kraftig  Overbevisning  og  med  en  frejdig, 
Vilje.  „Race"s  Idé  er  den  om  Jordens  og  Markernes  evige  Hedendom 
og  Selvejendommens  rankende,  frigørende  Virkning  paa  Folk.  De 
gamle  jyske  Proprietærslægter  — lærer  den  — er  Landets  Marv  og 
Adel;  i dem  nedarves  der  en  hedensk  Naturtro,  som  al  Kristen- 
dom preller  af  paa,  og  herude,  hvor  man  er  Herre  og  Hersker  paa 
sin  Gaard,  bor  i store,  lyse  Herregaardssale  og  rider  over  sine  egne 
Marker,  her  rankes  der  et  Frisind  op  i Folk,  som  ikke  bøjer  Nakken 
for  noget  som  helst.  Af  denne  Race  skal  Danmark  genoprejses  — 
økonomisk,  politisk,  moralsk;  af  den  skal  Kristendommens  Usund- 
hed og  den  moderne  Kulturforkvakling  og  „denne  Satans  tids- 
fjendske moderne  Digtning"  fejes  ud;  der  skal  skabes  en  ny  Moral, 
som  er  god  og  naturlig,  nødvendig  for  Racens  Renhed  og  Kraft  . . . 

Noget  af  denne  Race  fornemmes  virkelig  i Erik  og  Jenny  og 
i Forfatteren  med,  — baade  det  dygtige  Stof  og  den  spændstige 
Rejsning.  Fraset  et  friskt  Humor  i Landlivsscenerne,  synes  det  dig- 
teriske Pund  mig  ikke  stort,  men  der  er  utvivlsomt  til  Stede  baade 
den  utaalmodige  Forandringsiver  og  det  sangvinske  Arbejdsmod,  som 
kendetegner  gærende  Fremtidskræfter.  Derfor  er  det  rimeligt  og  et 
godt  Tegn,  om  Ungdommen  lytter  til  Bogens  kække  Tale. 

Vald.  Vedel 

EFTERAARET  1901 

Det  kongelige  Teater:  Skyldig  — Ikke  skyldig.  Den  ellevte  Juni.  Kong  Lear. 
DagmaHeatret:  Laboremus.  Kameliadamen.  Primadonna. 


kulde  man  give  den  Tilstand,  hvori  Skuespilkunsten  her 
i Byen  for  Tiden  befinder,  sig  et  kraftigt  tilspidset  Ud- 
tryk, kunde  man  sige,  at  der  i København  ved  Nytaar 
1902  findes  strengt  regnet  ét  Teater  og  én  Prima- 
donna. Teatret  i eminent  Forstand,  den  eneste  Skueplads, 
hvis  Virksomhed  skal  gaa  ud  paa  at  fremstille  et  kunstnerisk 
Hele,  og  som  skal  staa  til  Ansvar  for  de  strengeste  kunst- 
neriske Fordringer,  er  vedblivende  det  kgl.  Teater.  Og  Stjernen,  som  er 
hverken  opgaaende  eller  nedgaaende,  men  paa  sin  fulde  Højde  og  dertil 
hyldet  af  alt  Folket,  er  Fru  Betty  Nansen  ved  Dagraarteatret.  Om  dette 
Teater  og  denne  Primadonna  samler  Opmærksomheden  sig.  De  befinder  sig 
begge  for  Tiden  i den  for  Kritikken  saa  betydningsfulde  kritiske  Tilstand. 

Det  kongelige  Teaters  Hovedpræstationer  i dette  Efteraar,  Opførel- 
serne af  Strindbergs  Skyldig  — Ikke  skyldig , Holbergs  Den  ellevte  Juni 
og  Shakespeares  Kong  Lear , betegner  ganske  rigtigt  de  tre  Retninger, 
hvori  et  Nationalteater  maa  bevæge  sig:  den  nationale  Komedie,  det  klas- 
siske Drama  og  det  moderne  Skuespil.  Over  for  Holberg  glæder  Teatret 
sig  for  Tiden  ved  en  god  Samvittighed;  i forrige  Sæson  spilledes  fem 
(ikke  som  i dette  Tidsskrifts  Teaterartikel  fra j Sommer  fejlagtig  opgivet 
tre  og  en  halv)  holbergske  Stykker,  i dette  Efteraar  er  seks  Komedier, 
hvoraf  Halvdelen  er  Hovedstykker,  i Spil.  Heiberg  og  Hertz  er  rimeligt, 
Benzon  og  Esmann  snarest  lidt  for  rigeligt  repræsenterede.  Det  klassiske 
Drama  er  i Overensstemmelse  med  Nutidens  Smag  indskrænket  til  Shake- 
speare;  af  ham  har  Teatret  i to  Sæsoner  spillet  to  af.de  store  Tragedier 
( Richard  den  Tredje , Kong  Lear),  i de  15 — 16  foregaaende  Aar  er  der 
ikke  blevet  spillet  flere  ( Hamlet } Macbeth).  Derimod  spilledes  der  tidligere 
meget  mere  af  Oehlenschlåger , den  store  Anstødssten  for  en  moderne 
dansk  Tragediescene.  Opførelsen  af  Palnatoke  (for  tomme  Bænke)  for  et 
Par  Aar  siden,  var  vel  bedre  end  den  af  Hakon  Jarl , men  Stykket  saa 
meget  mindre  betydeligt.  Og  at  man  nu  til  Jul  bebuder  den  lille  Stump, 

der  kaldes  De  to  Armringe , betyder  jo  ikke  andet,  end  at  man  ikke  vil 
formene  den  gamle  Herre  at  aflægge  sit  meget  umoderne  Visitkort,  men 
for  øvrigt  ikke  ønsker  at  indlade  sig  med  ham.  For  Skams  Skyld  burde 
man  holde  Hakon  Jarl  paa  Spilleplanen,  naar  man  ikke  for  Ærens  Skyld 
tør  vove  noget  helt  nyt:  en  dristig  Beskæring  af  et  af  de  oehlenschlå- 
gerske  Stykker,  hvori  der  er  mest  moderne  Liv,  f.  Eks.  det  berygtede 
Hugo  von  Kheinberg , et  Ægteskabsdrama,  som  i en  energisk  Fremstilling 
maaske  kunde  interessere  os  mere  end  vore  Fædre,  eller  et  Forsøg  paa 
en  Fremstilling  af  den  oehlenschlågerske  Poesis  reneste  klassiske  Skønhed 
ved  at  opføre  Baldur  hin  Gode  som  Melodrama.  En  Oehlenschlåger- 
Fornyelse  ad  den  traditionelle  Vej  kan  sikkert  ikke  udføres  med  det  nu- 
værende Personale.  Ikke  mindre  eksklusivt  har  Teatret  forholdt  sig  til 
det  moderne  Skuespil.  Hvad  der  er  valgt:  Strindbergs  Brott  och  brott 
i dette  Efteraar,  d’Annunzios  Gioconda  i Foraaret  og  Tolstojs  Mørkeis 
Magt  i 1899  repræsenterer  virkelig  noget  nyt,  farve-  og  følelsesstærkt, 
som  betegner  en  Afvigelse  fra  den  hidtil  herskende  Smag  ved  Teatret 
og  giver  en  kraftig  Modgift  mod  det  nydanske  Lystspils  „gamle  Huse“  og 
„moderate  Løjer g — de  eneste  moderne  danske  Skuespil,  der  har  gjort  Lykke 
under  den  nye  Styrelse.  Formodentlig  er  da  Valget  af  disse  tre  Stykker  et  Ud- 
tryk for  Direktør  Christiansens  personlige  Smag,  som  han  i saa  Fald  meget 
vel  kan  være  bekendt.  Men  den  nye  Teaterledelse  kunde  ogsaa  nok  være  be- 
kendt at  have  været  noget  mere  om  sig  for  at  skaffe  moderne  Skuespil 
af  en  anden  Art,  lyske  og  nordiske.  Har  Teatret  ikke  villet  spille  Poul 
Lange  og  Tora  Parsberg , fordi  det  ikke  kunde  det,  saa  kunde  det  have 
spillet  Under  Loven  og  burde  saa  ogsaa.  da  der  forelaa  en  god  Anled- 
ning, have  villet  det.  Ogsaa  af  andre  Grunde  — da  derved  en  god  Del 
Uret , som  slet  ingen  Gavn  har  gjort , baade  den , som  Teatret  i sin 
Tid  har  gjort  imod  Dr.  Edvard  Brandes,  og  den,  som  E.  B.  har  gjort 
imod  Teatret  — kunde  være  bragt  ud  af  Verden.  Det  vilde,  efter  hvad 
der  var  passeret,  ikke  have  været  Teatrets  Ære  for  nær,  om  det  med 
højstegen  Haand  havde  anmodet  Dr.  Brandes  om  Tilladelse  til  at  spille 
hans  Stykke.  Men  herom  har  ingen  hørt  noget. 

Et  saadant  Stykke,  der  ved  sin  solide  Klarhed  er  meget  nationalt, 
af  holbergsk  Familie,  vilde  vel  ogsaa  have  kunnet  fængsle  og  fastholde 
et  københavnsk  Bourgeoisi-Publikum,  hvad  intet  af  de  fremmede  Dramer 
har  formaaet.  Skyldig  — Ikke  skyldig  spilledes  nogle  faa  Gange  for  sep- 
tembertomt Hus  og  er  nu,  saa  vidt  vides,  henlagt  for  bestandig.  Strind- 
bergs  Stykke  er  i en  Tid,  da  Kristendommen  har  ophørt  at  frembringe 
Kunst,  især  interessant  derved,  at  det  er  urkristeligt.  Dets  Idé  er  Kri- 
stendommens Grundtanke:  Synd  og  Forsoning.  Der  findes  deri  et  Synde- 
fald, som  er  beundringsværdig  Poesi.  Det  er  Scenen  i anden  Akt  i Re- 
stauranten i Boulogneskoven , hvor  Maurice,  efter  at  have  vundet  sin 
store  Sejr,  i Selskab  med  den  Kvinde,  der  hensynsløst  har  hyldet  ham 
som  Herre , i en  Følelse  af  nyskabt  Herlighed  tager  Jorden  i Besiddelse 
som  sin  Ejendom  og  saa  ved  Adolphes,  den  bedragne  Vens  og  Elskers 
Ankomst,  derved  at  det  netop  er  ham,  som  de  har  sveget  $aa  ilde,  der 
kommer  og  takker  ham,  fordi  han  ved  sin  Kunst  har  gjort  Menneske- 
navnet skønnere  og  renere,  pludselig  blues,  og  „de  bliver  var,  at  de  ei 


Digitized  by  LjOOQle 


90 


Teatrene 


nøgne.  Hvad  der  fulgte  efter,  fordi  det  i denne  Adams-Tragedie  nød- 
vendigvis maatte  følge  efter,  Fortvivlelsen  og  Forsoningen,  stod  i ægte 
digterisk  Værd,  i Almenskønhed,  under  dette  — næppe  nok  med  Und- 
tagelse af  Scenen  i Luxembourg-Haven , der  med  en  næsten  altfor  tyde- 
lig Symbolik  (Adam  og  Eva-Gruppen  i Forgrunden,  Detektiverne  lurende 
i Baggrunden,  Opsynsmandens  * Haven  skal  lukkes,  mine  Herskaber !“ 
til  Slutning)  anskueliggjorde  Uddrivelsen  af  Paradiset.  Thi  i Stedet  for 
en,  som  det  foregaaende,  typisk  Fremstilling  af  hin  „ Sygdom  til  Døden44, 
fik  man  — maaske  af  tekniske  Hensyn,  Trangen  til  Forkortning,  maaske 
blot  af  strindbergsk  Monomani  — en  meget  speciel  Galmands-Psykologi  (Hi- 
storien om  Barnet,  som  Maurice  og  Henriette  skal  have  tænkt  ihjel).  Der- 
med mistede  Forsoningen  ogsaa  ganske  sin  kristelige  Brod  og  blev,  hvad 
den  efter  Stykkets  Idé  ikke  maatte  være,  en  lykkelig  Helbredelse  efter 
et  forbigaaende  Vanvid,  som  Gud  ske  Lov  hverken  du  eller  jeg  er  tossede 
nok  til  at  forstaa.  Endda  føltes  denne  Slutningsharmonis  naive  Baade- 
Og:  „i  Aften  i Kirken,  i Morgen  paa  Teatret!  (paa  det  kongelige  Teater 
viste  man  den  Selvfornægtelse  at  sige:  „ — i Morgen  til  mit  Arbejde44), 
som  en  noget  for  „brav  Opløsning44,  som  Fru  Cathérine  siger,  af  Søren 
Kierkegaards  og  Henrik  Ibsens  Publikum.  Men  maaske  forarger  man  sig 
over  dette,  naar  man  ser  det  paa  Teatret,  men  anerkender  det  i Livet,  og 
maa  endda  takke  Strindberg  til,  at  han  i Stedet  for  en  Kristendom,  som  man 
kun  kan  gaa  i Kloster  paa,  giver  en  saadan,  jævn  god  Arbejdskristendora, 
som  man  ogsaa  kan  gaa  i Teatret  med.  Iscenesættelsen  virkede  — ligesom 
Gioconda,  der  skyldtes  samme  Haand  (Hr.  Johs.  Nielsen)  — ikke  med  ét 
Slag,  men  gradevis  overbevisende  ved  sin  Forstaaelse  af  Værkets  Poesi. 
Spillet  ligesaa.  Begyndelsen  var  næsten  rystende  tarvelig,  men  det  tog 
sig  op,  Hr.  Neiendam  (Maurice)  ikke  mindst.  Hr.  Neiendams  Kunst  er 
netop  overbevisende.  Man  véd  først  ikke  ret,  om  man  tør  tro  ham,  men 
faar  efterhaanden  en  Følelse  af,  at  her  er  en  Mand,  der  véd,  ikke  blot 
hvad  han  vil  — det  véd  saa  mange  taabelige  Mennesker  — men  hvad 
han  skal  ville.  Det  er  sandt,  der  var  ikke  meget  af  Sejrherren  i ham, 
men  der  var  helt  Adam.  Saadan  maatte  virkelig  en  moderne  Adam  se 
ud,  naar  han  skulde  fremstilles,  ikke  af  en  Maler  eller  Billedhugger  med 
Fuldskæg  og  Figenblad,  men  af  en  Skuespiller,  som  en  Mand,  der  fryser, 
som  om  han  var  nøgen,  i sine  bedste  Klæder.  Saaledes  var  Fru  Emma 
Thomsen  vistnok  ikke  Eva  — det  rugende,  bittert  grublende  lykkedes 
mindst;  til  Gengæld  var  hun  med  al  den  Energi,  hun  i den  senere 
Tid  har  formaaet  at  lægge  i Udbruddet  af  den  hedenske  Naturkraft, 
ganske  Slangen.  Den  kvindeligt  fme  Adolphe  lykkedes  det  Hr.  Poul 
Nielsen  at  give  en  ren,  mandig  Skønhed.  Som  han  kunde  ønske  den 
sejrende  Kammerat  til  Lykke:  „Nu  er  du  paa  den  andenSide,  der  kommer 
jeg  aldrig!44  — det  var  ganske  stille,  blot  et  Blik,  men  det  var  alligevel 
næsten  hjerteskærende.  Poul  Nielsen,  der  saa  ofte  før  har  givet  Udtryk 
for  den  Stilfærdighed,  der  er  hans  gennemredelige  Kunstnerpersonligheds 
Væsen,  har  i dette  Efteraar  haft  den  Lykke  at  kunne  udtrykke  dette 
Væsens  Poesi:  Tungsindet. 

Saaledes  i Narren  i Kong  Lear,  som  efter  den  almindelige  Mening 
var  nær  ved  at  blive  den  interessanteste  Figur  i Stykket.  Det  var  i al 


Digitized  by  LjOOQle 


Teatrene, 


91 


Fald  den,  hvis  Stemning  Publikum  havde  nemmest  ved  at  forstaa.  En 
gammeldags  travrig  Vise  om,  hvad  Verden  giver,  ligger  ikke  uden  for 
vore  Dages  Smag  i Poesien.  Men  det  øvrige?  En  moderne  Forfatter  (Sven 
Lange)  har  paa  Samtidens  Vegne  ikke  uden  Vemod  og  af  poetiske  Mo- 
tiver tilstaaet,  at  det  hele  Spil  ligger  os  moderne  Mennesker  fjernt,  vi 
kan  i Grunden  ikke  forstaa  det.  Ærlig  talt , det  bliver  efterhaanden  en 
noget  indkneben  Fornøjelse  at  være  moderne  Menneske.  Vi  kan  ikke 
forstaa  Oehlenschlåger , ikke  Holberg,  ikke  Shakespeare.  Men  det  er 
heller  ikke  rigtigt,  det  er  i al  Fald  ikke  sandt,  at  Kong  Lear,  den  ele- 
raentæreste  af  alle  Shakespeares  Tragedier,  ikke  forstaas  — jeg  mener 
opfattes  umiddelbart  — af  den  nulevende  Slægt.  Vi  er  endnu  Mennesker  — 
det  er  den  stadigt  tilbagevendende  Trøst  for  dem,  der  er  radikalt  kon- 
servative, i den  Forstand,  at  de  arbejder  paa  Bevarelsen  af  Menneske- 
naturens Oprindelighed.  Hvad  den  særlige  dramatiske  Konflikt  i Kong 
Lear  angaar,  behøver  man  da  heller  ikke  at  gaa  længer  end  til  f.  Eks. 
en  vestjydsk  Bondegaard,  hvor  Aftægtsforholdet  skal  ordnes,  for  at  finde 
et  meget  lignende  Spil  af  Følelser,  som  det,  der  sætter  Shakespeares  Tra- 
gedie i Bevægelse.  Goneril  og  Regan  behøver  man  ikke  engang  at  søge 
saa  langt  borte : saadanne  Præstinder  for  den  kolde  Ild  kender  den  moderne 
Hovedstads-Litteratur  meget  godt.  Og  Lear  da?  Den,  der  har  begyndt  som 
han  med  en  umenneskelig  god  Tro  til  den  menneskelige  Natur,  og  er 
kommen  saa  vidt,  at  han  for  Alvor  faar  Øjnene  op,  maa  vel  endnu  lade 
det  gnave  under  Hjertet  som  han  og  bande  sine  „dumme  Øjne"  som 
han  og  føle  det,  som  om  han  fik  Luft  i hans  Rasen.  Cordelia  har  end- 
ogsaa  et  ganske  eget  Nutidspræg.  Hun  er  meget  ung,  men  slet  ikke 
yndig  i almindelig  Forstand.  Hun  maa  endogsaa  kunne  virke  lidt  tir- 
rende,  ellers  forstaar  man  ikke  Lears  Heftighed  imod  hende.  Hun  har 
den  jomfruelige  Muthed,  hvormed  nu  til  Dags  unge  Piger  paa  seksten 
eller  sytten,  naar  de  har  Aand  og  Hjerte,  demonstrerer  imod  deres  ældre 
Søstre  og  irriterer  deres  Guvernante,  og  som  kommer  af,  at  de  for  en- 
hver Pris  vil  være  „ægte"  og  „tale  Sandhed".  Af  dem  bliver  der  ofte, 
som  af  Cordelia,  naar  den  dulgte  Varme  har  fundet  sit  naturlige  Leje, 
de  herligste  Hustruer. 

Ved  saadanne  Iagttagelser  kan  man  lette  sig  Individualiseringen  af 
de  shakespearske  Figurer,  men  saa  for  øvrigt  gælder  det  at  aabne  for 
Hjertekulen,  thi  paa  dette  Dyb  af  Natur  og  Drift,  som  det  moderne 
Menneske  ikke  blotter,  næppe  nok  i sine  Tanker,  i al  Fald  ikke  i sin 
Tale  og  sin  Handling,  maa  denne  Elementar-Tragedie  spilles. 

Helt  lykkedes  det  naturligvis  ikke.  Hvor  det  bristede,  var  det  øjen- 
synligt paa  Evne,  ikke  paa  Arbejde;  der  er  næppe  paa  Teatret  arbejdet 
mere  med  nogen  shakespaeresk  Tragedie  end  med  denne.  En  Fejl  var 
det,  at  Fru  Hennings  spillede  Cordelia;  hun  kan  ikke  tale  med  dette 
haarde  Pigemæle,  hun  kan  ikke  lade  sig  fæste  bort  som  en  Askepot, 
Fru  Bloch  burde  have  spillet  denne  Rolle.  Sandt  at  sige,  var  der  i den 
Scene,  hvor  Kongen  af  Frankrig  fæster  den  fattige  Cordelia,  mere  af 
den  rette  Stemning  over  Hr.  Schyberg  — Stemmen  var  rigtignok  fra 
København’,  men  Blikket  var  virkelig  fra  Shakespeare.  Og  saaledes  saa 
man  jævnlig  shakespeareske  Glimt  og  Gnister,  naar  Kunstnerens  Billed 

berørte  Digterens:  Frøken  Dons’  Fysiognomi,  Fru  Thomsens  Tempera- 
ment (kunde  man  forene  de  to,  fik  man  det  hele  Uhyre),  Hr.  Liebmans 
Edmund  og  især  Hr.  Neiendams  Edgar.  Og,  hvad  der  for  Helhedsvirk- 
ningen betyder  lige  saa  meget,  de,  der  ikke  naaede  Digterens  Billede,  for- 
vanskede det  dog  ikke.  Der  var  virkelig  Mening  i dette.  Der  var  dertil 
Fart  og  Flugt  over  Forestillingen,  Scenerne  kunde  som  Følge  af  den 
nye  Sceneindretning,  virke  næsten  uden  Afbrydelse.  Dette  er  ved  en  moderne 
Shakespeareforestilling  en  overordentlig  Fordel,  men  en,  der  maa  betales 
for.  Den  nye  Scene  giver  let,  især  naar  der  som  her  stilles  Fordringer 
til  Teatermaleriet,  det  dramatiske  Billede  Præget  af  et  Tableau  og  gør, 
hvad  der  er  værre,  de  spillende  altfor  bogstaveligt  til  optrædende.  Særlig 
generende  er  Aftrædningen  til  Siden , hvor  det  gælder  at  kante  sig  ud 
igennem  et  Par  smalle  Revner  i Forgrunden.  Det  var  en  Shakespeare 
ganske  uvedkommende  Fornøjelse  at  se,  hvorledes  Skuespillerne  „slap  fra 
det,  “ nogle  ligesom  udviskende  sig,  andre  med  et  Udtryk  af  krænket  Vær- 
dighed, de  fleste  med  en  synlig  Lettelse,  der  sagde:  Nu  er  jeg  paa 
det  tørre. 

Det  er  jo  i det  hele  Faren  ved  en  Shakespeareforestilling  nu  til  Dags, 
at  den  løser  sig  op  i Optrin,  Agering.  Det  er  ingen  stor  Ros  for  det 
kgl.  Teater  naar  man  beundrer  Hr.  Mantzius’  Ageren  vanvittig  eller 
Hr.  Neiendams  Ageren  en,  der  agerer,  han  er  vanvittig,  men  det  er  en 
Ære  for  det,  at  der  trods  alt  kom  en  Helhedsvirkning  ud.  Og  Æren 
derfor  er  for  en  meget  væsentlig  Del  Dr.  Mantzius’.  Det  er  let  at  se,  hvad 
der  ikke  var.  Lear  er  en  Lyriker,  Dr.  Mantzius  er  endogsaa  en  Viden- 
skabsmand. Lear  er  et  stort  gammelt  Mandfolk,  der  skælder  og  græder 
over  sig  selv  paa  én  Gang.  Der  er  vist  i Grunden  i dansk  Kunst  kun 
ét  saadant  Mandfolk  for  Tiden  — det  er  Holger  Drachmann,  men  han 
spiller  jo  ikke  Komedie.  Det  er  sikkert  nok,  Hr.  Mantzius  har  ikke  Natur, 
næppe  nok  Fysik,  til  at  spille  Kong  Lear.  Zangenberg  havde  mere  af 
begge  Dele  til  Hakon  Jarl,  men  her  ser  man,  hvad  Kunsten  formaar. 
Det  er  ikke  muligt  at  sammenligne  de  to  Præstationer.  Der  var  en  kunst- 
nerisk Myndighed  over  denne  Figur,  som  man  beundrede,  ikke  blot 
Skuespillerens  Kurage  til  at  træde  i Forgrunden  (der  kun  glippede  naar 
Hr.  Neiendam  som  den  gale  Thomas  „overherodede  Herodes“),  men  den, 
der  kom  fra  en  betydelig  Personlighed  — Hr.  Mantzius’  Lear,  havde  virkelig 
det  i Øjet,  man  gad  kalde  Herre.  Der  var  ogsaa  Natur,  men  stærkere 
i Raseriet  og  Forbandelsen  end  i den  vilde  Ømhed.  Men  der  var  som  sagt 
især  Kunst,  en  Midtpunktskraft  — som  Hovedfigurens  paa  en  Tempel- 
gavl — der  holdt  Tragedien  sammen. 

Den  smukkeste  Helhedsvirkning  naaede  Teatret  dog  ved  Opførelsen 
af  Den  ellevte  Juni,  Det  gik  i Prof.  William  Blochs  Iscenesættelse  saa  let 
og  glat  og  fast  og  sikkert,  at  det  var  en  ganske  rationel  Fornøjelse  at 
se  derpaa.  Det  gik  op  som  et  Regnestykke.  Det  er  altsaa  muligt  at 
spille  god  Komedie  uden  store  Skuespillere:  ved  Takt  og  Disciplin.  Det 
er  sandt:  der  manglede  noget  af  den  Farve,  som  Phisters  eller  Olaf 
Poulsens  Kunst  kunde  have  givet.  Man  har  i Malerkunsten  Billeder,  ogsaa 
i den  nederlandske  Smag,  der  er  udførte  med  graat  i graat.  Saadan  virkede 
nu  denne  gamle  københavnske  Komedie:  Hr.  Knudsens  Studenstrup, 

usminket,  ligesom  uden  Maske,  og  bundnaturlig,  saa  jysk,  at  . han  lugtede 
af  det;  Hr.  Poul  Nielsens  Jakob  i Paradiset,  saa  skarp  i Stregensom 
en  marstrandsk  Blyantstegning , snarere  dog  som  Marstrand  vilde  tegne 
en  italiensk  Osterivært  end  som  en  dansk  Fuselskænker.  Kun  hos 
Hr.  Guldbrandsen  føltes  Farveløsheden  som  en  Mangel,  ikke  Skikkelsen  eller 
Ansigtet:  Hr.  Guldbrandsen  har  et  ganske  karnaliøsk  Udseende,  men  Talen 
der  manglede  Glans,  Aplomb.  Den  bed  ikke.  Saadanne  Replikker  som 
Henriks  Gravskrift  over  Jakob  og  hans  Epilog  om  den  geometriske  Deling, 
der  grunder  sig  paa  naturlig  Billighed,  maaikke  falde  til  Jorden.  Det  .er 
Lyrik,  Ørernes  Lyst  og  Sprogets  Overdaadighed.  Hier  hilft  kein  Maul- 
spitzen , hier  muss  gepfiffen  sein.  — Et  sjældent  Eksempel  paa  en  mo- 
saikagtig Fasthed  i Sammenspillet  saa  man  i Børsscenen,  der  efter  Sigende 
ogsaa  er  bleven  bragt  i Stand  ved  en  Slags  Mosaik , idet  Iscenesætteren 
har  taget  hver  Gruppe  for  sig  (efter  frit  valgte  holbergske  Motiver)  og 
først  derpaa  bragt  dem  i Sammenspil  med  hverandre1). 

Alligevel,  trods  den  Omhu  og  kunstneriske  Alvor,  hvormed  der  ar- 
bejdes, er  det  kgl.  Teater  for  Tiden  i en  vanskelig  Tilstand.  Det  er  nær 
ved  at  være  et  Teater  uden  Publikum.  Hvad  der  saa  ogsaa  volder  denne 
Ugunst  — Forhold  ved  Teatret  selv:  den  gamle  Sygdom,  Afhængigheden 
af  Operaen,  der  er  bleven  akut  i de  senere  Aar,  da  Operaen  med  sine 
friske  Kræfter  ganske  har  taget  Troen  fra  Skuespillet,  hvis  ypperste  Kræfter 
blandt  de  ældre  enten  er  borte  eller  uvirksomme,  medens  de  yngre  endnu 
ikke  har  faaet  Autoritet,  og  Smagen  hos  det  Middelstandspublikum,  der 
for  Tiden  paa  alle  Omraader  udgør  den  kompakte  Majoritet  her  hjemme, 
det  Publikum,  der  laver  Tilløb  til  Renæssance  og  Frimadonna  og  ude- 
bliver fra  Kong  Lear  og  Den  ellevte  Juni  — det  vilde  dog  være  en 
Uretfærdighed,  om  denne  Upopularitet  skulde  kunne  forhindre  Virkelig- 
gørelsen af  det,  desværre  ad  privat  Vej  fremkomne,  Forslag  til  ved  Op- 
rettelse af  en  selvstændig  Talescene  paa  Hofteatret  at  skaffe  Skuespillet 
et  eget  Hjem  og  fordoblet  Arbejdsevne,  der  synes  den  efter  Omstændig- 
hederne eneste  ønskelige,  ja  mulige  Udgang  af  Krisen. 

Hvad  der  i dette  Efteraar  har  givet  Dagmarteatret  dets  kunst- 
neriske Betydning  er  nu  sikkert  nok  intet  af  det,  der  udmærker  det  kgl. 
Teater.  Her  spilles  i Grunden  kun  én  Melodi,  der  har  ret  kunstnerisk 
Interesse.  De  Stykker,  hvori  Fru  Betty  Nansen  har  haft  Hovedroller, 
Labor  emus,  Kameliadamen , Primadonna , var  her  Sæsonens  Hovedbegiven- 
heder. For  Fru  Nansens  Vedkommende  var  det  det  samme  Tema  i meget 
forskellig  Udsættelse. 

Der  begyndtes  i den  store  Stil  som  opera  seria  med  Laboremus 
— altsaa  i Fortsættelse  af  den  store  Sejr  fra  i Foraaret  med  Poul 
Lange  og  Tora  Parsberg . Som  et  ondt  Varsel  udeblev  Digteren  fra 
Førsteforestillingen,  Stykket  gjorde  her,  som  de  fleste  andre  Steder, 


l)  Maaske  denne  Scene  vilde  have  virket  endnu  morsommere,  end  den 
gjorde,  hvis  Gruppen  til  højre,  den  højttalende  Borger  og  hans  Tilhører  (fra 
Jean  de  France)  ikke  var  bleven  draget  med  ind  i Aktionen  (ved  Efterretningen 
om  Skibbrudet),  men  netop  ved  at  holdes  udenfor,  idet  Taleren,  efterhaanden 
som  Bulderet  tager  til,  hæver  sin  Stemme , ligesom  en  Taktmaaler  havde  an- 
givet det  stigende  Tempo. 

ingen  Lykke.  Det  er  dog  ikke  netop  en  Stymper,  der  har  skrevet  det, 
Bjørnson  har  tilmed,  som  man  véd,  været  ualmindelig  optaget  af 
netop  dette  Arbejde.  Fejlen  er  maaske  netop  den,  at  han  har  været 
altfor  optaget  deraf  til  at  kunne  frigøre  sig  ret  derfor.  I Grunden 
handler  Stykket  om,  at  Digteren  vil  skrive  dette  Stykke,  og  især,  hvor- 
ledes det  skal  lykkes  ham  at  skrive  det  uden  at  give  det  den  trivielle 
Form  af  „en  Kamp  mellem  Kærlighed  og  Moral/  som  vi  efter  Lydias 
Bemærkning  „har  nok  af“.  Laboremus  betyder:  Lad  mig  arbejde  og  gid 
det  maa  lykkes  mig!  Den  Musik,  der  ledsager  det  digteriske  Arbejde,  er 
her  brudt  ind  i Arbejdet  selv.  Det  virker  uden  Musik  som  et  Musikdrama, 
som  en  Opera  (i  Grunden  altsaa,  for  saa  vidt  det  handler  om,  hvorledes  Lang- 
fred kan  komme  til  at  skrive  sin  Opera,  som  en  Opera  om  en  Opera).  Denne 
Form  havde  billigvis  baade  Skuespillerne  og  Publikum  vanskeligt  ved  at 
finde  sig  til  Rette  med.  Efter  sin  Idé  er  Stykket  et  mytisk  Drama,  i 
dets  Skikkelser  rører  sig  et  alment  Liv.  Dets  Konflikt  er  Kampen  mellem 
to  Verdener:  den  moralske  Verdensorden  og  den  hedenske  Natur.  Det 
synes  skrevet  som  et  Modstykke  til  Fruen  fra  Havet , som  det  ellers 
ligner  (Wisby-Wangel).  Efter  lbsen  kan  Havfruen  „akklimatisere  sig“, 
efter  Bjørnsou  kan  Undinen  netop  aldrig  hæve  sig  ud  af  sit  Element  til 
Livet  i Solen.  Saaledes  fremstiller  Langfred  Emnet  rent  musikalsk  i Be- 
retningen om  sin  Opera.  Men  i Handlingen  selv  blev  man  allerede  ved 
Læsningen  af  Stykket  noget  forvirret  ved  den  Maade,  hvorpaa  Kampen 
føres  for  denne  sædelige  Verden  (nøjagtigere : for  denne  af  Kristendommen 
væsentlig  bestemte  Livsopfattelse)  — i Stedet  for  de  „lysende  Lansekast  fra 
oven“,  som  Langfred  taler  om,  syntes  man  undertiden  at  mærke  Naale- 
sfik  fra  en  ganske  anden  Kant.  Dr.  Kann  er  ikke  fri  for  at  føre  Pen- 
sionatssladder; ogsaa  Borgny  prikker,  er  i al  Fald  ikke  den  Lansesvingerske, 
hun  skulde  være.  Og  ved  Dagmarteatrets  Opførelse  gik  det  jammerligt 
ud  over  Forkæmperne  for  den  moralske  Verdensorden.  Hr.  Em.  Larsens 
Dr.  Kann  syntes  en  meget  for  simpel  Herre : alene  den  Maade,  hvorpaa 
han  straks  sagde:  „Her  bor  De  herskabeligt !“  og  ligesom  snusede  til  det, 
eller  den  Skuespiller- Aplomb,  hvormed  han  berettede  Lydias  Hotelhistorie 
som  et  med  alle  Overgange  stift  indstuderet  Oplæsningsnummer  — sligt 
maa  ikke  kunne  ske  paa  et  velinstrueret  Teater.  Det  er  vanskeligt  at 
sige,  hvad  Hr.  Martinius  Nielsen  egentlig  forestillede  som  Langfred  (i  en 
Slags  Hans  Mortensensk  Kostume),  denne  naive  (d.  e.  good-natured)  Dreng, 
der  af  Instinkt  tilhører  Solsiden  , og  som  lader  sig  digterisk  betage  af 
en  Verdenskamp,  han  i Grunden  ikke  fatter,  var  han  i al  Fald  ikke. 
Og  at  Fru  Anna  Larsen  ikke  kunde  sige:  „Min  Moders  Datter !“  saa 
hun  syntes  helligstreng  som  en  Erinye,  vil  næppe  forekomme  nogen  af 
den  fortryllende  Frues  Beundrere  særdeles  overraskende.  Over  for  dette 
sympatiserede  man  ganske  med  Lydias  haanlige:  Dette  kristelige!  Man 
sympatiserede  paa  Dagmarteatret  meget  mere  med  Fru  Nansens  Undine, 
end  Stykkets  Idé  kunde  taale.  Der  var  al  Interessen,  fordi  al  Kunsten  var 
der.  Man  lyttede,  naar  hun  talte  om,  hvordan  hun  kæmpede  med  Husene, 
det  faste,  som  hun  ikke  kunde  erobre  (et  glimrende,  ægte  bjørnsonsk 
Anslag);  man  gav  hende  Retten,  naar  hun  over  for  Langfred  skildrede  sin 
Længsel  efter  Lyset;  man  saa  hendes  Storhed,  og  havde  intet  Øje  for 

de  andre,  naar  hun  til  sidst  med  blodrøde  Valmuer  i Haaret,  i sort  skæl- 
glitrende  Kjole,  rejste  sin  Kam  som  en  Slange  og  veg  som  en  Satanas. 

Næste  Stadium  paa  Fru  Nansens  Vej,  ideelt  set,  ikke  historisk,  var 
Kameliadamen.  Man  forstaar  nok,  at  Fru  Nansen,  nu  da  hendes  Kunst 
er  ved  at  naa  det  bøjeste,  har  haft  Lyst  til  at  spille  sin  gamle  Rolle 
igen.  Ogsaa  denne  gamle  Komedie,  der  rigtignok  er  mer  i Slægt  med 
Lugten  af  visne  Blomster  og  gamle  Melodier  end  med  nogen  Slags  Frem- 
tidsmusik, handler  jo  netop  om  den  Kamp  for  Lykken  og  Længsel  efter  Livet, 
som  Fru  Nansen  helst  og  bedst  fremstiller:  ogsaa  her  vil  en  Kvinde 
nedefra,  fra  en  Fortid,  op  i høj,  ren  Luft.  Maaske  hun  netop  efter 
Bjørnsons  Dur  trængte  til  denne  Mol.  Maatte  hun  hos  Bjørnson  sønder- 
rive sig  ved  at  udlade  en  mægtig  Musik  af  sit  Indre,  kunde  hun  hos 
Dumas  smelte,  daane,  briste,  løse  sig  op  i Smil  og  Taarer.  Og  hvem 
forstaar  denne  Kunst  som  hun?  Det  er  troligt,  rent  bortset  fra  de  to 
Skuespils  meget  forskellige  Art  og  Værdi,  at  Udviklingen  i Marguérites 
Karakter,  Renselsen  — fra  det  pralende  Kokettehylster  til  Natkjolens 
hvide  Bodsdragt  — ikke  har  interesseret  Fru  Nansen  mindre  end  den 
modsatte  Bevægelse  hos  Lydia,  Fortvivlelsen  — fra  den  lyse  Morgen- 
kjole til  Slangehammen.  I al  Fald  var  ogsaa  hendes  Kameliadame  for- 
træffelig Kunst,  skønt  den  vel  bar  Mærker  af  sit  Forbillede.  Uden  at 
have  set  Fru  Nansen  før  i denne  Rolle  kan  man  sikkert  paastaa,  at  den 
siden  sidst  er  vokset  for  hende  baade  i Inderlighed  og  i Farve  (Kokette- 
præget i første  Akt;  den  blege  Skræk  under  Armands  Forhaanelse  i 
fjerde).  Dagmarteatret  havde  begaaet  den  Smagløshed,  som  maaske  ogsaa 
begaas  andre  Steder,  at  føre  Skuespillet  i Udstyr  og  øvrige  Tidsmærker 
ned  i den  allernyeste  Nutid,  hvor  det  unægtelig  forekom  noget  fremmed. 

Med  Edvard  Brandes’  Primadonna , der  baade  historisk  og  ideelt  set 
er  Betty  Nansens  tredje  og  sidste  Studium  for  denne  Gang,  var  man 
derimod  ganske  hjemme,  noget  for  hjemme  endda.  Det  forekom  en  ret 
jævnligt,  som  om  Handlingen  foregik  paa  Dagmarteatret  i November 
Maaned  d.  A.  Det  var  lige  akkurat,  som  det  var  skrevet  for  Betty  Nansen 
hvad  det  uden  Tvivl  netop  ogsaa  var.  Rollen  klædte  hende  jo  ogsaa 
nok,  paa  en  Maade,  men  mere  som  en  Kjole,  der  passede  hende  for- 
træffeligt, end  som  en  Blomst  eller  et  Smykke,  der  gav  hendes  Skønhed 
en  ny  Betydning.  Og  en  ret  farlig  Kjole  tilmed,  som  røber,  hvad  der 
helst  skulde  skjules.  Her  er  ingen  Kvinde,  der  udtømmer  sit  Væsens 
Mystik  eller  udgræder  sit  Hjerte,  her  er  kun  en  Skuespillerinde,  der 
ogsaa  uden  for  Teatret  kan  sin  Kunst  til  Fuldkommenhed.  Perspektivet 
aabner  sig  ikke  ud  i Agen  Slags  Verdensorden,  men  ind  i Kulissen. 
Ogsaa  her  kæmper  en  Kvinde  sig  frem  fra  sin  Fortid  op  imod  Lyset  — 
om  Forladelse:  har  kæmpet;  thi,  siger  Lili  med  en  meget  absolut  Pri- 
madonnamine, „ Skyggen  kommer  mig  ikke  mere  nær;  jeg  lever  i Lyset “. 
Men  denne  Fortid,  som  ikke  synes  at  have  slaaet  mange  Folder  paa 
hendes  skønne  Pandehud,  er  en  Teaterfortid;  det  Lys,  hun  kæmper  for, 
er  ikke  blot  det,  hun  faar  fra  sin  Kunst:  ogsaa  denne  Undine  har  en 
Svaghed  for  faste  Huse;  der  er  en  meget  væsentlig  Forskel  paa  den 
Anerkendelse,  som  den  stakkels  Marguerite  faar  fra  sin  elskedes  Fader 
(fra  Samfundet  altsaa)  til  Trøst  i sin  Død,  og  den,  som  den  lykkelige 

Lili  er  stærkt  fristet  til  at  modtage  fra  samme  Haand , nemlig 
ved  at  gifte  sig  med  sin  elskedes  Fader  og  dele  hans  Velvære.  Og  naar 
nu  Fru  Nansen  udstyrer  denne  Primadonna  med  den  samme  Skikkelse, 
de  samme  Miner  (dog  uden  Taarerne)  og  de  samme  Lader  (af  nye  no- 
teres: Bevægelsen  op  over  Hovedet,  som  for  at  stryge  Haaret  fra  Panden, 
men  hun  kan  ikke  stryge  Haaret  fra  Panden,  da  hun  saa  vilde  bringe 
Frisuren  i Ulave)  hvormed  hun  levendegør  sine  rigtige  Kvinder,  véd  man 
virkelig  ikke,  hvad  man  skal  gøre  ved  denne  Dame.  Maa  vi  le  eller  skal 
vi  lade  os  fortrylle,  som  naar  Fru  Nansen  spiller  rigtig  Komedie? 

Fejlen  er  Komediens.  Det  ejendommelige  ved  det  nye  Stykke,  hvor- 
med Dr.  Brandes  til  tieres  Forbavselse  har  indtaget  sin  Plads  i den  ny- 
danske Lystspilfamilie  — og  det  uden  paa  nogen  følelig  Maade  at  markere  sin 
Overlegenhed  — er  nok  det,  at  det  er  en  Komedie,  der  ikke  er  bleven  til 
en  Komedie.  Det  kan  være  komisk,  at  en  gammel  eller  halvgammel  Herre 
forelsker  sig  saa  hjælpeløst  i en  ung  Skuespillerinde  — det  vilde  have 
været  en  høj  Komedie  at  se  Hr.  Fjelstrup  spille  dette  med  netop  denne 
Maske  (en  Provinskonsul,  der  har  dannet  sig  efter  Familie-Journalens 
Billede  af  Præsident  Mac  Kinley)  og  dette  Mæle,  men  det  var  umuligt  at  le 
af  disse  Replikker,  Forfatteren  vil  tydeligt  nok,  de  skal  tages  for  Alvor. 
Det  blev  da  midt  imellem  le  og  græde.  Publikum  bestemte  sig  til  sidst 
for  det  første.  Da  den  gamle  Elsker,  efter  at  have  ladet  Lili  rejse  med 
Sønnen,  vender  tilbage  til  sine  bedstefaderlige  Sysler,  fordrer  Teksten  en 
stille  Resignation,  som  Dagmarteatrets  Publikum  druknede  i Latter.  Paa 
samme  Maade  kunde  der  af  en  Primadonna  in  natura  sikkert  gøres  en 
meget  komisk  Figur,  som  det  dog  maaske  vilde  være  morsommere  at  se 
en  anden  end  Fru  Nansen  (f.  Eks.  Fru  Jonna  Neiendam)  fremstille. 
Men  det  er  ganske  tydeligt,  at  denne  Teaterdronning,  der  strider  den 
evige,  gode  Strid  mod  Bedsteborgerskabet,  skal  forstaas  paa  en  anden 
Maade,  poetisk,  som  en  Slags  Muse  for  Uregelmæssigheden,  en  Art  Ser- 
pentine af  højere  Orden  eller,  som  det  hedder  paa  Nils  Arnkills  Digter- 
sprog, „Feen  Zigzagu.  Det  er  ogsaa  mellem  le  og  græde.  Virkelig  smi- 
lede ogsaa  Dagmarteatrets  Publikum  gennem  Taarer,  da  Feen,  efter  en 
Tid  af  have  haft  Faderen  (og  hans  Landsted)  paa  Haanden,  for  hans 
Penge  rejste  af  Landet  med  Sønnen  — et  Arrangement,  som  Armand  i 
Kameliadamen  viser  fra  sig  med  Foragt. 

For  Fru  Nansen  ligger  Faren  da  i , at  hun  af  sin  tilfældige  Stilling 
som  Stjerne  — „en  rød  Stjerne"  kaldes  Lili  af  sin  Digter  — kan  forføres 
til  at  give  os  i Stedet  for  den  Kvinde,  som  den  nye  Kunst  behøver,  og 
som  hun  har  Evne  til  at  fremstille,  den  Primatonna,  som  vi  ikke  bryder 
os  nær  saa  meget  om  at  lære  at  kende. 

Til  Dagmarteatrets  anden  Begivenhed  af  større  Betydning  — den 
første  Optræden  af  de  to  unge  Brødre  Poulsen  som  de  lyriske  Masker 
Nat  og  Dag  i Drachmanns  Renæssance , vil  der  forhaabentlig  senere  blive 
Lejlighed  til  at  komme  tilbage.  Ud  over  det  almindelige  Indtryk  af  noget 
ungdomsfint  og  rent,  som  vi  har  haardt  nødigt  — „det  er  virkelig  en 
Fornøjelse  at  se  saadan  et  Par  magre  unge  Mennesker",  sagde  en  tyk 
Mand  ved  min  Side  — - er  der  endnu  ikke  meget  at  sige.  Men  det  er 
jo  allerede  en  hel  Del. 

Vilh.  Andersen 

4.  FEBRUAR  1902 
I 

Det  store  Iltog  gaar  sin  Gang, 
forbi  os  jager  Stang  paa  Stang: 

et  flygtigt  Holdt;  vi  træder  ned, 
og  væk  er  Togets  Hyl  og, Sang. 

Vidt  søger  ud  de  unges  Blik, 
som  de  til  Arv  Alverden  fik; 

og  Hjertet  banker  hedt  i Takt 
med  Togets  modige  Musik. 

Men  andre  véd  kun  Mad  og  Kort 
og  regner  mit  og  jert  og  vort, 
og  kives  om  den  bedste  Plads, 
hvor  de  kan  døse  Dagen  bort. 

Tilskueren  1902  7 

Saa  falder  paa  den  døde  Nat; 
de  blege  Aasyn  luder  mat; 

de  klager  i urolig  Drøm 
og  søger  Glemsel  som  en  Skat. 

Da  lyder  højt  en  skinger  Røst, 
som  Hanen  gol  af  fulde  Bryst: 

„Driv  bort  den  lumre  Søvn  og  Slum; 
nu  rinder  Dagen  op  i Øst. 

Slaa  Ruden  ned!  Den  køle  Vind 
i Korn  og  Blade  vifter  lind; 

drag  dybt  den  karske  Luft  og  sug 
dig  Kraft  i Arm  og  Blod  i Kind. 

Se,  Jorden  bredes  grøn  paany; 
lad  Nattens  Drømme-Skygger  fly; 

bliv  frit  dig  selv  og  rank  i Ryg 
og  bad  dit  Bryst  i Morgen-Gry  !a 

De  skreg;  thi  Dagning-Kulden  bed, 
det  skarpe  Lys  i Øjet  sved; 

de  løfted  Haand,  men  han  var  stærk; 
for  med  ham  Solens  Vælde  stred. 

II 

Tre  Snese  tæller  nu  hans  Aar: 
den  Tid,  da  Hjærtet  trevent  slaar 
og  Støvet  graaner  Sans  og  Hu, 
som  det  har  dækt  de  sorte  Haar; 

da  Tanken,  der  i Dybet  for, 
med  busket  Rod  til  Stenen  gror, 
og  tryg  i Muslingskallens  Gem 
er  døv  for  Havets  Brus  om  Jord. 

En  sindig  Plov  af  Kampens  Staal! 

En  stakket  Vej  for  store  Maal! 

Saa  varmer  vi  vor  runkne  Haand 
i Asken  af  det  slukte  Baal! 

Hans  Ild  gaar  højt  nu  som  tilforn; 
hans  Hjærtes  Hud  blev  aldrig  Horn; 

hvor  Jordens  Frugt  er  Vold  og  vrangt, 
han  stinges  af  den  bitre  Torn. 

Vist  har  han  gæstet  Vanhaabs  Bo, 
har  traadt  paa  mangen  trøsket  Bro, 
har  stridt  i Trætheds  sejge  Dynd, 
men  aldrig  faldt  han  slapt  til  Ro. 

Den  store  Fælde  staar  paa  Klem: 

„Her  er  et  lunt  og  hegnet  Hjem; 

far  ind  i Mag;  bliv  én  af  os!a 
Men  han  blev  aldrig  én  af  dem. 

Naar  vel  han  syntes  sikker  nok, 
da  sprang  han  over  Sten  og  Stok. 

med  Hjærtets  Drift  og  Brand  til  Lov 
og  selv  imod  sin  egen  Flok. 

III 

Vor  Vinters  Slud  og  Is  har  voldt, 
vort  Sind  forsagt  forsigtigt  koldt 
er  skrumpet  ind  og  vendt  til  Værn 
og  søger  Læ  bag  Mur  og  Bolt. 

Hans  Sjæl  er  Sommer;  let  og  fuld 
den  stryger  af  den  trange  Uld; 

den  suger  ind  den  rige  Sol 
som  ædle  Druers  varme  Guld. 

Den  vides  ud  og  aander  frit; 
kækt  over  Landet  gaar  dens  Ridt; 

den  stirrer  aldrig  bange  hjem, 
om  ej  den  vover  sig  for  vidt. 

Og  frodig  bølger  Livets  Flod; 
der  svulmer  Saft,  der  ildnes  Blod, 
og  Åx  og  Ugræs,  Blomst  og  Urt 
faar  Løv  og  Fylde  bag  hans  Fod. 

7* 

Og  vared  han  sig  stundum  ej, 
men  flagred  lidt  for  let  i Leg, 
og  greb  i Hast  han  stundum  glip, 
og  har  han  snublet  paa  sin  Vej, 

dog  falmer  ej  hans  bjærte  Ry: 
han  drev  af  Land  den  lave  Sky; 

med  Sang  og  Giger,  Baand  og  Maj 
han  førte  Sommer  os  i By. 

IV 

Et  Rim,  der  nynner  om  en  Mand, 
som  drog  sin  Kres  ved  Verdens  Rand, 
men  med  sit  Hjærtes  røde  Ild 
tog  Midtpunkt  i sit  eget  Land. 

Niels  Møller 

ed  den  aarlige  Æresgave,  som  den  danske  Regering 
og  Rigsdag  forhaabentlig  uden  Vanskelighed  vil 
enes  om  at  tilstaa  Dr.  Georg  Brandes,  samtidig 
med  at  han  fylder  tresindstyve  Aar,  vil  et  lang- 
varigt Mellemværende  have  faaet  en  længe  ventet 
Afslutning.  Nationen  har  gennem  sin  statslige  Re- 
præsentation udmærket  sin  ypperste  Skribent,  sin  betydeligste  Aand 
ved  en  enestaaende  Belønning.  Det  vil*  være  af  Vigtighed  at  for- 
staa,  hvorledes  dette  Forhold  mellem  Skribenten  og  Nationen,  der 
tegner  til  at  faa  saa  festlig  en  Udgang,  er  begyndt  og  har  ud- 
viklet sig. 

Maaske  der  gives  Skribenter  af  national  Betydning,  der  har 
følt  sig  saaledes  i Overensstemmelse  med  Nationen,  ja  i Grunden 
kun  har  kunnet  føle  sig  selv  i og  med  den,  saa  at  de  aldrig  har 
faaet  den  over  for  sig.  Georg  Brandes  følte  sig  ved  sin  første 
Fremtræden  ikke  blot  over  for,  men  paa  en  særegen  Maade  uden 
for  Nationen.  Hvilken  Betydning  han  selv  dengang  tillagde  sin 
jødiske  Fødsel,  viser  et  meget  sigende  Sted  i Afhandlingen  om  Gold* 
schmidt  fra  1869:  Under  Brydningen  mellem  den  romanske  og  den 
germanske  Natur  og  Kultur  staar  den  moderne  Jøde  som  Semit 
paa  et  arkimedisk  Punkt  uden  for  de  ariske  Stammers  medfødte 
Begrænsning,  ligesom  paa  et  højt  Sted  med  fri  Horisont.  Der  er 
heri  noget  lykkeligt.  Paa  den  anden  Side  maa  den  moderne  Jøde  — 
da  han  dybest  forstaaet  er  uden  Fællesskab  med  det  Folk,  hvori 
han  lever  i Temperamentet  og  de  Anskuelser,  der  følger  af  Tem- 
peramentet — føle  sig  mere  aandeligt  hjemløs  end  nogen  anden. 

Der  er  heri  noget  virkelig  tragisk.  — Brandes  har  udeladt  dette 
Sted  i Optrykket  i sine  Samlede  Skrifter  og  vedkender  sig  det 
maaske  ikke  mere. 

Det  maa  ogsaa  have  slaaet  ham,  hvor  lidet  denne  sidste  Til- 
staaelse  passer  med  Tonen  i den  Bog,  hvori  den  findes,  Samlingen 
Kritiker  og  Portræter  fra  1870.  Den  Bog  er  virkelig  ikke  skreven 
af  en  Mand,  der  føler  sig  hjemløs  i sit  Folk.  Det  er  en  af  de 
mest  indtagende  Bøger  i den  danske  Litteratur,  en  rigtig  Foraars- 
bog.  Ikke  saaledes,  at  „det  gamle  er  forbigangent,  og  alt  er  blevet 
nyt*  eller  „Skoven  sprunget  ud  paa  en  Nat*  eller  hvordan  man 
nu  vil  betegne  saadanne  Gennembrud;  men  saaledes  som  det 
virkelig  gaar  for  sig:  at  den  gamle  Jord  har  begyndt  at  føde  paa 
ny,  og  det  pibler  forneden  og  pipper  fraoven,  og  alt  er  Duft  og 
Grøde.  Det  er  saa  lystigt  som  en  Aprilsdag. 

Saaledes  straks  i Sproget.  Mon  det  er  rigtigt  at  regne  en  al- 
mindelig Fornyelse  for  den  danske  Prosa  fra  J.  P.  Jakobsen?  Det 
er  jo  dog  en  Luksusprosa.  En  saadan  Kræsenhed  i Stilen,  der 
bruger  en  Eftermiddag  til  et  Par  Linier,  er  for  kostbar  en  Ting 
for  en  arbejdende  Litteratur.  Den  kunstneriske  Arbejdsprosa,  der 
for  Tiden  bruges  her  i Landet  stammer  ikke  fra  Jakobsen,  men 
fra  Brandes.  I Kritiker  og  Portræter  mærkes  det  sproglige  Gen- 
nembrud overalt,  skønt  det  ikke  egentlig  høres  noget  enkelt  Sted  — 
ligesom  de  smaa  skjulte  Aarers  Siven  i Foraarsjorden.  Det  har 
nok  sin  Rigtighed,  som  Brandes  udvikler,  at  med  Heiberg  var 
Prosaens  Centrum  endnu  i Rom,  og  at  Kierkegaard  flyttede  det 
til  Byzants,  men  det  er  saa  fremdeles  ham  selv,  der  forlægger  det 
til  København.  „Jeg  har  forsøgt  at  skrive,  som  man  taler*  — det 
var  virkelig  nyt  Dansk  i 1870.  Endogsaa  imod  Goldschmidts  Sprog 
føles  det  nyt  eller  fornyet  — omtrent  som  det  nye  Testamentes 
Dansk  mod  det  gamles.  Vistnok  mærkes,  som  hundrede  Aar  før 
(hos  Sneedorf),  da  Sproget  paa  samme  Maade  som  her  slipper  af 
den  latinske  Skole,  Sporene  af  det  franske  Forbillede  („Forunder- 
lige og  tankevækkende  Virkning  af  en  Idé!*  o.  lgn.);  vistnok  er  dets 
Krystaller  mere  i Slægt  med  fransk  Aandrighed  end  med  dansk 
Ordsprogsvid,  men  dets  Strømning  er  netop  saa  glidende  og  glitrende 
som  det  danske  Sprog  flød  og  flyder  her  ved  Sundet. 

Lige  saa  københavnsk  eller,  om  man  vil,  øresunddansk  som 
Stilen,  er  overalt  i denne  Bog  Synet  og  Smagen.  Det  anføres  som 
en  følelig  Mangel  ved  tysk  Aand,  at  den  mangler  Lethed  og  Finhed : 
Den  mangler  — hedder  det  — Berøringen  med  det  friske  og  salte 

Element,  „hvor  det  tunge  fandt  sin  Grav,  og  det  lette  saa  sejrende 
danser.*  Og  som  Brandes  her  citerer  Baggesen  par  coeur , saaledes 
er  han  overalt  i levende  Medfølelse  med  de  københavnske  Klassikere. 
Han  har  holbergsk  Lune  (Jeppe)  og  Hjerte  for  Oehlenschlåger,  er 
altsaa  trods  sin  Bevægelighed  i national  Ligevægt.  Han  kan,  som 
han  siger,  sin  Heiberg  udenad  og  har  bestandig  Poul  Møller  i 
Tankerne,  undertiden  ogsaa  i Stilen.  Der  er  Skole  i ham,  en 
Sans  for  Sikkerhed  og  Korrekthed,  som  aldrig  har  forladt  ham  — 
en  Hovedforskel  mellem  ham  og  hans  samtidige  og  Nutidens  ganske 
uskolede  Forfattere.  Ud  af  denne  danske  Skole  tager  han  bestandig 
Forargelse  af  Bjørnson:  „Til  saa  lidt  Blufærdighed  og  Delikatesse 
er  vi  her  i Danmark  ikke  vante*  eller:  „Udtrykkets Sikkerhed  er  en 
Egenskab,  som  snart  synes  at  skulle  gaa  tabt  i vort  Norden.* 
Det  falder  ham  i saadanne  Tilfælde  saa  let  at  sige  vi:  han  har 
Nationen-  i Ryggen  og  Latteren  med  sig. 

Og  dog  er  der  i denne  Bog  et  Jeg,  som  er  i fuld  Færd  med 
at  udskille  sig  fra  den  herskende  Tænkemaade.  Det  er  Ungdoms- 
aanden  i dette  Jeg,  der  i Anledning  af  nogle  Figurer  i en  Gammel- 
mandskomedie af  Hertz  skildrer  sig  saaledes : „Naar  jeg  er 
lystig,  er  der  en  Nar  inden  i mig,  som  rasler  med  sine  Bjælder; 
naar  jeg  elsker  som  Fortunio,  er  der  en  Sværmer  inden  i mig,  hvis 
Lidenskab  ikke  er  artig  som  hams,  og  naar  jeg  forurettes  som 
Marchesen,  er  der  en  døvstum  inden  i mig,  der  ikke  tager  mod 
Ræson  og  ikke  nøjes  med  halv  Vished  og  halv  Hævn.*  Det  er 
Trodsen  i ham,  der  meget  tidligt  til  den  Sætning,  som  han  kommer 
til  at  mindes  ved  Hostrups  Poesi,  at  det  er  godt  at  ro  under  fyldte 
Sejl,  gør  den  Tilføjelse,  at  der  kun  er  én  Ting  som  er  bedre, 
nemlig  at  kunne  sejle  mod  Vind  og  Strøm,  og  som  paa  alle  af- 
gørende Punkter  laver  sig  til  at  gaa  imod  Strømmen.  Det  er 
Spotteren  i ham,  der  i Holbergs  Henrik  især  har  Øre  for  Figaro- 
Tonen,  og  som  idelig  smaadriller  „Fædrelandet “s  og  „Dagbladets 
„Etikere*  og  „Idealister*  og  finder  det  morsomt  at  tage  „Løftelsen* 
af  dem,  og  som  derfor  af  Giemens  Petersen  kaldes  for  „en  vinge- 
løs Flane*,  der  harcelerer  de  nationale  Koryfæer  og  anviser  et 
nyt  Lystspil  sine  Kolleger,  de  danske  Studenter,  som  frisk  Latter- 
føde. Det  er  Alvoren  i ham  — ham,  der  fra  først  af  fandt  Henrik 
Ibsen,  ligesom  Berlin,  uden  Gratie  — som  i Stedet  for  de  evige 
Vaudeviller  fordrer  et  Drama,  og  som  i Anledning  af  den  tomme 
Højtidelighed  i den  efteroehlenschlågerske  Tragedie,  der  taber  Livet 
imellem  Maskerne  paa  sine  Jamber,  tyr  til  Shakespeare  og  i den 

glimrende  Afhandling  om  det  uendeligt  smaa  og  det  uendeligt  store  i 
Poesien  giver  det  frugtbare  Udgangspunkt  for  en  hel  ny  Litteratur. 
Det  er  ham,  der  føler  sig  mere  og  mere  ene,  som  paa  Teatret,  naar 
der  gives  en  udenlandsk  Nyhed,  forgæves  lytter  efter  et  Ord,  der 
bebuder  en  Forbundsfælle,  og  som  i det  Tidspunkt,  i de  store 
Aanders  Liv,  da  de  — Byron,  Kierkegaard,  Ibsen  — hæver  deres 
Haand  imod  alles,  aner  et  Vendepunkt  i sin  egen  Skæbne.  Saa 
ensom  føler  han  sig  til  sidst,  at  han  nødes  til  at  ironisere  sit  Jeg 
ud  af  det  pluralis  nationalitatis , hvori  det  først  har  behaget  sig. 
Da  han  gør  op  med  Romantikken,  har  han  baade  Troen  og  Viljen 
og  Fædrelandet  paa  sin  Side:  „Imod  Prosaen  satte  de  (Romanti- 
kerne) deres  ungdommelige  Poesi,  imod  Usselheden  sætter  vi  vor 
Mandsvillie.“  Det  er  et  meget  patetisk  Vi.  Da  han  skal  begynde 
med  noget  nyt,  er  han  alene  og  har  kun  Tvivlen  med  sig.  „I  Dan- 
mark er  Kritiken  ilde  anskreven,  fordi  den  er  saa  uheldig  at  have 
sit  Udgangspunkt  i Tvivl,  og  for  Tiden  er  vi  i Danmark  lutter 
friske,  djærve  Villies-  og  Troshelte. “ Det  er  et  meget  ironisk  Vi. 
Til  Gengæld  er  der  slet  ingen  Ironi  i det  følgende:  at  det  er  Kri- 
tikken, der  flytter  Bjerge,  alle  Autoritetens,  alle  Fordommenes,  alle 
den  døde  Overleverings  Bjerge.  De  betegner  Banen  i store  Træk. 

Ser  man  nu  efter  tredive  Aars  Forløb  tilbage  paa  denne  Bane 
og  tager  den  i disse  store  Træk,  saa  synes  det,  som  om  denne 
Mand,  der  dengang  valgte  Tvivlen,  har  haft  den  Opgave  siden, 
at  han  alene  skulde  føre  den  igennem  til  det  sidste.  Hvad  han 
som  tyveaarig  engang  har  sagt  til  Julius  Lange,  der  ikke  følte 
Trang  til  at  isolere  sig  gennem  Kritik,  at  han  nu  en  Gang  havde 
givet  sig  Tanken  i Vold  og  maatte  ad  den  Vej  og  ud  paa  den 
anden  Side,  som  Sigurd,  da  han  red  igennem  Ilden  — det  har  han 
gjort,  og  i det  Ridt  har  der  været  Skæbne  for  flere  end  ham 
alene.  Han  har  ikke  dræbt  Dragen  som  en  anden  af  hans  Helte, 
som  han  under  Kampen  har  paakaldt.  Den  nye  Udgave  af  de 
Samlede  Skrifter  bærer  paa  sit  komponerede  Bind  som  Skilt  eller 
Skjold  Billedet  af  en  St.  Georg  i Kamp  med  Dragen.  Det  er 
unægtelig  Komposition,  Bogbinderfantasi.  Paa  den  Maade  kæmper 
ikke  Sandhed  med  Løgn  i de  højeste  aandelige  Spørgsmaal  — det 
kan  man  bilde  Konfirmander  ind.  Her  er  Kampen  selv  „ Sandhed “ 
— en  Proces,  ikke  et  Resultat,  en  Dialektik,  hvori  Menneskeslægtens 
Aand  taler  med  sig  selv,  men  netop  ikke  en  Afslutning.  Det  har 
været  Georg  Brandes’  Opgave  at  sætte  denne  Dialektik  ret  kraftigt 
i Bevægelse  i sit  Fædreland.  Han  er  vist  selv  længst  fra  at  tro, 

at  han  har  besejret  sin  Modstand.  Han  har  ikke  gjort  det,  alle- 
rede af  den  Grund,  at  han  ofte  ikke  har  kendt  den.  At  anse 
f.  Eks  Religion  for  Teologi,  er  ikke  mere  træffende,  end  om  en 
vilde  kalde  Stjernehimlen  for  Astronomi. 

Men  Brandes  har  ikke  blot  sat  Tvivlen,  „den  frie  Tanke",  i Be- 
vægelse i sit  Folk;  han  har  paa  en  egen  Maade  udtrykt,  ja  været 
Tvivlen  om  det.  1 hans  personlige  Udvikling,  hans  Forfatterskab 
er  denne  Følelse  udtrykt  med  større  Energi  end  noget  andet  Sted, 
saa  at  sige  prentet  ind  i Historien.  Det  er  Aanden  fra  64,  Tvivlen 
om  Danmark,  men  en  Tvivl,  der  rider  igennem  ud  paa  den  anden 
Side.  Det  er  vistnok  — som  i den  Afhandling  om  Oehlenschlågers 
Aladdin,  der  har  en  Midtpunktstilling  i hans  nationale  Forfatter- 
skab — Nureddin,  der  hævnes  paa  Aladdin,  men  i hans  egen  Skik- 
kelse: „dertil  har  jeg  en  dygtig  Ladning  Mod,  forsynet  med  saa 
stor  en  Slump  Foragt"  o.  s.  v.  Det  Billede  af  Brandes,  der 
gaar  i Handelen,  hvorpaa  han  med  det  trætte  Hoved  i Haanden 
stirrer  tomt  ud  i Tilværelsens  uhyre  Tomhed,  er  lige  saa  usandt 
som  det  Billede  af  Oehlenschlåger  paa  Stolen,  som  han  har  haanet. 

Til  Forskel  fra  megen  anden  doven  Skepsis  — en  særdeles 
„national"  Tvivl  — begynder  denne  Tvivl  om  Nationaliteten  med 
en  rask  og  resolut  Fornægtelse.  Indledningsforedraget  til  Fore- 
læsningerne i Aaret  1871,  „der  satte  Skel  i min  litterære  Eksistens", 
efter  Udenlandsrejsen,  da  Brandes  ret  havde  faaet  sit  Danmark 
uden  for  sig,  betegner  paa  alle  Punkter  — ofte  med  Tilbageholdelse 
af  sympatetiske  Følelser  — et  Brud  med  den  traditionelle  Tænke- 
maade.  Det  er  det  samme  Europa,  der  politisk  havde  gjort  det  at 
med  det  naive  Danmark,  som  nu  overvældede  det  aandeligt  i 
Brandes’  Forelæsninger.  Medens  andre  af  vore  nationale  Skribenter, 
der  ligesom  Brandes  har  faaet  en  Hovedtilskyndelse  til  deres  For- 
fatterskab af  Fædrelandets  Ulykker,  A.  D.  Jørgensen,  Troels  Lund, 
har  søgt  at  lempe  Folkets  Levetraad  over  Bruddet,  klipper  Brandes 
den  over.  Dette  Danmark,  der  af  Ukendskab  til  Verden  havde 
forblødt  sig  i den  slesvigske  Krig  og  af  Had  til  Virkeligheden  for- 
brændt sig  i Søren  Kierkegaards  Ekstase,  det  er  forbi,  og  „Hoved- 
strømningerne" spreder  dets  Aske  paa  Havet. 

At  det  gør  ham  ondt  at  foretage  denne  Operation,  taler  han 
naturligvis  ikke  højt  om.  Han  har  dog  sagt  det  et  Sted  (i  „Forklaring 
og  Forsvar"),  men  behøvede,  for  dem,  der  kender  ham,  slet  ikke 
at  sige  det.  Da  man  engang  for  et  Par  Aar  siden  bad  Brandes 
som  et  Slags  Stambogsblad  i et  Julehæfte  at  besvare  en  Række 

personlige  Spørgsmaal,  og  han  var  godmodig  nok  til  at  gøre  det, 
skrev  han  som.  Svar  paa  Spørgsmaalet,  hvilket  Navn  han  syntes 
bedst  om:  Danmark.  Man  tror  det  gerne.  Ingen,  der  ret  af 
Hjertet  har  elsket  den  Skønhed,  som  dette  Navn  betyder  — og 
blandt  dem,  der  har  elsket  „ Danmark"  højest  paa  denne  Maade, 
er  netop  nogle  af  vore  jødiske  Landsmænd:  Hertz  og  Goldschmidt 

— har  elsket  det  som  han.  Søger  man  efter  det  springende  Punkt, 
Kimen,  i en  genial  Virksomhed,  vil  man  som  bekendt  ofte  støde 
paa  noget,  der  forekommer  den  udenforstaaende  at  grænse  til  Af- 
sind. Dette  frugtbare  Sværmeri,  denne  egentlige  Mani  i Brandes’ 
kunstneriske  Begavelse  er  hans  Evne  til  at  lade  sig  rent  ud  betage 
af  et  „Navn" : et  Ord,  et  Udtryk.  Det  er  dette  Geni  til  at  tilegne 
sig,  hvormed  Naturen  har  holdt  den  kritiske  Begavelse  skadesløs 
for  Manglen  paa  Skaberevne.  Brandes  har  denne  Evne  i en  ene- 
staaende  Grad.  Jeg  véd  ikke,  om  dette  kan  forstaas  af  profane, 
men  for  en  indviet  er  der  heri  noget  gribende.  Denne  Kritiker  er, 
som  Franskmanden  siger,  fou  d’un  mot.  Med  den  Evne  læser  han 
alle  sine  Digtere,  Shakespeare,  Heine,  fransk  Lyrik.  Mest  føler  han 
naturligvis  saaledes  over  for  sit  Modersmaal.  Han  elsker  det,  ikke, 
som  det  er  naturligt  for  enhver,  der  bruger  det  kunstnerisk,  som 
en  Soldat  Tiolder  af  sit  Vaaben  eller  en  Musiker  af  sit  Instrument, 
men  virkelig  elsker  det,  ømt,  uselvisk,  som  man  elsker  en  Kvinde. 
Og  allermest,  skulde  jeg  tro,  formaar  han  at  føle  saaledes  over  for 
det,  han  først  elskede  paa  denne  Maade.  Han,  hvis  Retskrivning 
længe  var  paafaldende  konservativ,  og  som  oftere  har  erklæret 
sin  Kærlighed  for  Sprogets  „gotiske  Sirater"  („halvtredsindstyve* 
o.  lgn.)  er  endnu  en  Gæk  efter  et  gammelt  Vers.  Da  han  engang 

— er  det  blevet  mig  fortalt  — i en  privat  Kreds  læste  nogle  Digte 
af  Johannes  Ewald,  kom  han  i en  sand  Begejstring  over  National- 
sangen og  udbrød,  at  han  vilde  give  alt,  hvad  han  havde  skrevet, 
for  den  ene  Linie:  Sortladne  Hav.  Saaledes  mærker  man  idelig  i 
hans  kritiske  Fremstilling  af  danske  Digtere  af  den  gamle  Skole 
ved  en  Paavisning  eller  blot  et  Citat,  der  røber  en  dyb  Lidenskab 
i Hengivelsen,  at  det  har  været  ham  noget  mere  end  „en  Be- 
hagelighed", som  han  siger  (i  Forklaring  og  Forsvar ),  „at  gøre  Lyst- 
vandringer i vor  Litteraturs  Blomsterhave." 

Med  en  saadan  Kærlighed  til  det  døde  eller  dog  døende  Dan- 
mark — hvis  Genius  længe  forekom  ham  at  have  sit  ypperste 
Udtryk  i den  sørgmodigt  skønne  Michael  Wiehe  paa  Teatret  — 
skrev  han  iKampaarene  sine  „fredelige  Blade"  om  danske  Digtere. 

Indtrykket  er  vemodigt.  Er  det  ikke  Hjertet  selv  i dette  til  ingen 
Nytte  ridderlige  Danmark,  der  forbløder  i denne  tungsindige  Rid- 
dersmand Carsten  Hauch?  „O  Danmark!  paa  Rænker  du  aldrig 
dig  forstod:  det  har  du  tit  betalt  med  dit  dyreste  Blod.*  Er  det 
ikke  Folkets  reneste  Vilje  og  klareste  Tanke,  der  slaar  sig  fra 
Livet  og  gaar  i Kloster  med  Paludan-Muller?  Er  det  da  mere  end 
en  fattig  Trøst,  at  Solen  selvfølgeligt  endnu  skinner  om  Sommeren 
ud  over  det  aabne  Land  og  ind  i de  smaabitte  Stuer  (Winther  og 
Bødtcher)? 

Hvor  meget  Brandes  har  af  sit  Hjerte  i dette,  har  han  dog 
vendt  sin  Hu  andensteds  hen.  Maaske  hans  Kunst  er  sikrest  og 
sandest,  hvor  Emnet  er  neutralest  (Aarestrup  eller  endog  Schack- 
Staffeldt).  Personligt  er  han  i disse  Aar  kun  med,  hvor  han  kan 
bruge  en  af  Fortidens  store  Aander  som  Middel  til  at  tugte  den 
nulevende  Slægt  og  opdrage  en  kommende.  Saaledes  er  i Bogen 
om  Søren  Kierkegaard  fra  1877  Kritikerens  Medfølelse  med  Emnet 
ikke  uvæsentlig  bestemt  ved  den  fælles  Afsky  for  Smaalandsaanden. 
I en  Efterskrift  til  dette  Arbejde  fra  1880  i Anledning  af  Ud- 
givelsen af  et  Bind  af  Kierkegaards  efterladte  Papirer  har  Brandes 
endog  gjort  et  helt  .Stykke  Arbejde  for  at  sammenstille  de  Bidrag, 
som  Kierkegaard  her  har  givet  til  en  Naturbeskrivelse  af  de  danske 
Laster,  „uden  at  være  sig  bevidst,  at  Roden  til  alle  disse  Onder, 
Smaaligheden,  heller  ikke  fattes  hos  ham  selv*.  Nogle  Aar  senere  i 
Festskrifterne  om  Holberg  har  Brandes  selve  den  store  nationale 
Krabask  i Haanden  og  forsømmer  da  ikke  at  bruge  den.  Hol- 
berg har  i sine  Komedier  skildret  „ægte  danske  Naturer,  d.  v.  s. 
svage  og  sprøde,  der  for  Vilje  kun  har  Stædighed  og  for  Liden- 
skab kun  Forfængelighed*.  Han  er  ved  sin  fordomsfrit  prøvende 
Aand,  sin  Naturtroskab  og  sin  Virkelighedsskildring  den  eneste 
Klassiker  efter  Nutidens  Hjerte.  Han  er  en  universel  Intelligens, 
der  har  dannet  en  Nation.  Han  er  ulig  de  andre,  men  han  har 
bestemt  dem.  Derpaa  skal  man  kende  den  nationale  Forfatter. 
En  Skribent,  siger  Brandes  i et  Stambogsblad  (i  „Juleroser*  1881),  da- 
teret Berlin,  er  national  i samme  Grad,  som  han  formaar  at  stemme  og 
bestemme  Aanderne  i sit  Fædreland.  Nationalitet  er  da,  imod  Ety- 
mologien, ikke  væsentligt  Overlevering  og  Natur,  men  Udvikling  og 
Kultur.  Cæsar  er  over  Grammatikken.  Samtidig  foretager  Brandes 
(i  Afhandlingen  Goethe  og  Danmark)  en  Prøve  paa  den  danske  Litte- 
raturs Kulturværdier  ved  at  stille  dens  første  Mænd,  en  for  en,  over 
for  den  ypperste  Kulturaand,  Goethe  — et  Spejl,  der  visselig  ikke  for- 

størrer  deres  Omrids.  „Hvad  vore  nationale  Koryfæer  prædikede  for 
os,  var  enten  det  blinde  Haab  eller  den  blinde  Tro  eller  den  blinde 
Kærlighed;  nogle  forkyndte  den  nationale  Selvfølelses,  andre  den 
ubetingede  Forsagelses  Evangelium:  fra  Goethe  kom  det  Tilraab 
til  os:  Forstaa!" 

Saaledes  drejes  nu  overalt  Kritikens  Lys  indefter  i Folke- 
karakteren og  blotter  dens  Svagheder.  Han,  der  som  ung  havde 
følt  sig  beslægtet  med  den  danske  Lattermildhed,  tabte  som  Mand 
helt  Lysten  til  at  le  af  Grinet;  han,  der  som  ung  paa  god  dansk 
Vis  havde  besunget  sin  Jeppe,  har  som  Mand  haanet  eller  beklaget 
det  Træk  af  Racen,  som  han  vistnok  ikke  blot  har  iagttaget  i 
Litteraturen,  at  den  i Modsætning  til  dem,  der  lever  under  lykke- 
ligere Sole,  er  „helt  ude  af  Stand  til  uden  alkoholsagtige  Pirrings- 
midler at  udtale  sig  med  Liv  og  Flud";  han,  der  først  har  været 
opmærksom  paa  og  søgt  at  udtrykke  „den  bløde  Bølgegang  i vor 
Jordbund,  vort  Sprog  og  vore  Sunde",  har  senere  udpeget  den 
bløde  Svulmen  hos  vore  nationale  Digtere  (Oehlenschlåger  og  Drach- 
mann)  som  en  Svaghed.  Det  har  da  været  den  nationale  Virkning 
af  Georg  Brandes’  æstetiske  Kritik,  at  den  som  Ibsens  Digtning  i 
Norge  har  været  en  Kritik  af  Nationaliteten.  Skulde  man  gøre  en 
væsentlig  Indvending,  maatte  det  være  den,  at  han  paa  sit  arki- 
mediske  Punkt,  som  han  siger,  har  følt  sig  i dybeste  Forstand 
udenfor.  Georg  Brandes’  Kritik  af  Danmark,  saa  „blodig"  den  er, 
er  ikke  blodig  nok.  Den  mangler  ganske  Følelsen  af  Medskyldighed. 
Brandes  har  vist  aldrig  læst  en  dansk  Bog,  end  ikke  Niels  Lyhne, 
med  Angest  og  Bæven  i sit  Hjerte.  Men  han  har  unægtelig  lært 
os  andre  at  læse  vore  Bøger  saaledes. 

Han  har  været  en  Vækker  og  en  Ægger  uden  Mage.  Han 
har  virket  paa  det  hele  Folk  paa  samme  Maade  som  han  i sin 
Ungdom  øjensynligt  virkede  paa  Julius  Lange  — ligesom  en  Bremse, 
som  Platon  siger  om  Sokrates,  der  af  Guden  var  sat  paa  en  ædel, 
men  af  Naturen  noget  langsom  Hest  for  at  bevare  dens  Fyrighed. 
Det  var  selvødelæggende,  at  Athenerne  dømte  Sokrates  til  Gift- 
døden. De  burde,  som  han  selv  foreslog,  have  tilstemt  ham  et 
Prytaneion. 

Det  er  dette,  de  Danske  nu  i den  ellevte  Time  er  ved  at  gøre 
over  for  Georg  Brandes.  Det  skal  vel  ikke  blot  betyde,  at  man  aner- 
kender ham,  men  at  man  tilegner  sig,  „assimilerer"  ham,  forvandler  et 
Pirringsmiddel  til  et  Næringsmiddel.  Thi  det  er  dette,  som  i Virke- 

ligheden  længe  er  sket,  og  som  vil  vedblive  at  ske,  ganske  uden 
Hensyn  til  den  officielle  Bekræftelse. 

For  det  første  har  der  mellem  Georg  Brandes*  Virksomhed  og 
alt  det  øvrige  Arbejde,  som  i den  sidste  Menneskealder  er  fore- 
taget her  i Landet  for  at  opbygge  et  nyt  Danmark  paa  Ruinerne 
af  det  gamle,  været  det  naturlige  Slægtskab,  som  kommer  af  en 
fælles  Oprindelse.  Saa  forskellig  en  Retning  disse  Virksomheder 
har  haft,  de  er  dog  blevet  ledede  under  den  samme  Fane.  Det 
Forstaa!  der  først  lød  i Georg  Brandes*  Kritik,  og  som  i Kunst 
og  Litteratur  har  frembragt  et  nyt  Danmark,  der  vistnok  ikke  kan 
maale  sig  med  Guldalderens  i almindelig  Menneskelighed  og  almen 
Skønhed,  men  langt  overgaar  det  gamle  i Forstaaelse  af  Livets 
Mangfoldighed  og  Personlighedens  Uendelighed  — det  har  lydt  over 
hele  Landet  i alle  Virksomhedsgrene.  Hvad  Brandes  for  tredive  Aar 
siden  skrev  i en  Teaterartikel,  bestemt  for  den  litterære  Beaumonde 
i det  lille  København:  „For  ikke  at  blive  en  Nation  af  daarlige 
Lyrikere  vil  vi  netop  stræbe  hen  mod  det  virkelige,  det  bestemte 
Formaal,  det  nyttige,  som  den  foregaaende  Slægt  lod  haant  om“  — 
har  det  store  København  og  hele  Landet  besvaret. 

Dernæst  er  det  ikke  vel  muligt  andet,  end  at  dette  Slægtskab 
i Tidens  Løb  maa  være  blevet  Brandes  bevidst.  Georg  Brandes, 
der  har  haft  saa  klart  et  Blik  for  Nødvendigheden  af  en  Fornyelse 
af  Nationens  Livskraft,  har  haft  ulige  vanskeligere  ved  i Virkelig- 
heden at  opdage  det  nye  Liv  under  den  efterladte  Skorpe  af  det 
gamle,  der  saa  længe  har  været  den  officielle  Overflade  for  Livet 
i Danmark.  Og  hvor  dette  Indtryk  af  en  stor  og  almindelig 
politisk  Uretfærdighed  hindrede  ham  i se  tydeligt,  gjorde  Følelsen 
af  at  han  personlig  havde  lidt  Uret  ham  blind.  Hans  eget  Navn 
skyggede  over  hans  Fædreland.  Som  Undertone  klinger  denne 
Klage  særdeles  tydeligt  med  i hans  Harme  over  de  Danskes  Mangel 
paa  ægte  Fædrelandssind  i et  Foredrag  om  Nationalitetsfølelse  fra 
1894,  hvori  han,  der  i sin  Tid  af  historiske  Grunde  havde  be- 
kæmpet de  store  Navnes  Autoritet,  paa  ny  paakalder  Respekten 
for  et  stort  Navn.  Paa  given  Anledning  kan  denne  Følelse  endnu 
tage  sig  Forlov  paa  egen  Haand,  og  da  med  en  Uforbeholdenhed, 
der  virker  helt  forfriskende  i det  litterære  Kongerige  København 
med  Omegn,  hvor  det  billige  Nag  er  en  meget  hyppigere  Vare  end 
det  naive  Udbrud  af  en  Selvfølelse,  der  tager  Munden  friskt  fuld  — 
undertiden  rigtignok  ogsaa  med  en  Hidsighed,  der  falder  i det 
uhyggelige,  som  i den  store  Artikel  fra  i Fjor  i Molbech -Affæren, 

hvor  Dr.  Brandes  tog  Stilling  mod  alle  danske  Skribenter  som 
Manden  i Komedien  med  det  højtsvungne  Stoleben:  „Jeg  er  Alex- 
ander Magnus,  og  I andre  er  Slyngler,  der  skal  dø  for  min  Haand. " 
Men,  bortset  fra  disse  lyriske  Mellemspil,  hvortil  der  næppe  vil  fattes 
Sidestykker  i nogen  stor  Aands  Reaktion  imod  Trykket  af  sine 
Omgivelser,  vil  ingen  kunne  nægte,  at  Georg  Brandes,  der  har 
været  i saa  væsentlig  en  Grad  med  til  at  berede  Pladsen  for  det 
nye  Danmark,  virkelig  ogsaa  'har  haft  Øjne  til  at  se  det  og  Evne 
til  at  lære  andre  det  at  kende.  Lad  være,  at  det  er  Forhold 
udefra,  der  har  bestemt  hans  Optræden  til  Forsvar  for  dansk 
Nationalitet  i de  senere  Aar,  saaledes  at  han,  der  i 1879  om  Op- 
hævelsen af  Artikel  V havde  de  maadeholdne  Ord,  at  der  brast 
„en  af  det  danske  Folks  kæreste  og  agtværdigste  Illusioner",  nu 
med  al  sin  Ild  er  med  i Kampen  for  at  bevare  Danskheden  i 
Sønderjylland.  Han  har  selv  for  nylig  (i  en  Artikel  i Politiken 
for  30.  December  f.  A.)  betegnet  den  nationale  Interesses  Historie 
i de  moderne  Kulturer  saaledes,  at  efter  at  det  først  med  megen 
Møje  var  lykkedes  at  udvide  Folkenes  Syn  fra  den  nationale  Be- 
grænsning, og  den  Yderlighed  derefter  var  indtraadt,  at  de  saa- 
kaldte  frisindede  forfaldt  til  en  fuldstændig  Ligegyldighed  for  det 
nationale  Spørgsmaal,  som  da  Reaktionen  bemægtigede  sig,  har  i 
den  seneste  Tid  den  voldelige  Undertrykkelse  af  Nationaliteten  lært 
disse  frisindede,  at  de  undertrykte  Folkeslags  og  Frihedens  Sag  er 
ét.  Det  er  dog  ikke  udefra,  men  fra  inden  og  for  længe  siden, 
Brandes  har  faaet  Forstaaelsen  af  den  Nationalitet,  han  vil  bevare. 
Han,  der  før  af  historiske  Grunde  har  stillet  den  danske  Aand  i 
et  — mere  eller  mindre  umyndigt  — Discipelforhold  til  den  ypperste 
tyske,  har  nu  ved  en  jævn  og  kortfattet,  men  fuldkommen  til- 
strækkelig Paavisning  godtgjort  den  danske  Kulturs  Selvstændighed 
over  for  Tyskland  (i  Danskheden  i Sønderjylland).  Han,  der  tid- 
ligere havde  sin  Opmærksomhed  paa  den  afdøende  danske  Type 
for  at  bekæmpe  den,  har  i de  sidste  Aar  med  Glæde  hilst  og 
hyldet  den  levende.  Det  er  betegnende  for  en  faktisk  foregaaet 
Afændring  i Nationalkarakteren,  at  han,  som  i 1880  fandt  Oehlen- 
schlåger  „fuldkommen  national",  i 1899  med  fuld  Ret  kalder  ham 
„ikke  særligt  dansk".  Ogsaa  Kontinuiteten  har  han  nu  Øje  for, 
skønt  det  ikke  har  været  hans  Opgave  at  besynge  den.  I Skil- 
dringen af  sin  Ungdomsven  Julius  Lange  har  han  fremstillet  den. 
Og  naar  han  her  under  Vidneførelsen  for  sin  Bestemmelse  af  hvad 
han  kalder  Danskhedens  ypperste  Blomst:  „det  danske  Vemods  og 

den  danske  Ironis  inderste  Ejendommelighed  nævner  Navne  som 
Lundby  og  Michael  Wiehe  sammen  med  J.  P.  Jakobsen  og  Hørup, 
mærker  man  vel  — ligesom  ved  en  andensteds  forekommende  Sam- 
menstilling: Poul  Møller,  Julias  Lange,  Henrik  Pontoppidan  — For- 
skellen, men  forstaar  Forbindelsen.  Tvivlen  er  kommet  „ud  paa 
den  anden  Side*.  Traadene  er  førte  tilbage  over  Bruddet. 

Det  sidste  Led  i Sagen  Georg  Brandes  og  Danmark  bliver  da 
det,  at  Nationen  paa  sin  Side  aandeligt  tilegner  sig  den  store  Skri- 
bent. Ikke  saaledes,  at  han  paa  nogen  Maade  skulde  være  særligt 
dansk.  Han  er,  som  Holberg  efter  hans  Mening  var  det,  og  som 
Oehlenschlåger  var  det,  „ulig  de  andre*,  og  er  det  paa  Grund  af 
sin  Race  i en  meget  dybere  Forstand,  end  de  andre  nogensinde 
har  været  det.  Imod  ham  staar  ikke  blot  det  smaat  Danske,  som 
er  den  fælles  Modstand  mod  alle  store  Anlæg  i det  lille  Land,  og 
som  han  sikkert  gør  for  megen  Ære  af  ved  at  betragte  det  som 
sin  eneste  Fjende.  Ogsaa  det  store  Danske  har  han  for  en  Del 
imod  sig.  Ikke  blot  som  .„Københavner* , men  paa  Grund  af  sin 
Race,  er  han  i Grunden  fremmed  for  nogle  af  Danskhedens  oprinde- 
ligste Aarer.  Han  er  hverken  As  eller  Van,  fra  Naturens  Side  udel- 
agtig baade  i det  tunge  og  stride  Fastlandssind  paa  Halvøen  og  i 
den  lyse  og  bevægelige  Øbonatur.  Hans  danske  Type  er  væsenlig 
endnu  som  for  30  Aar  siden  Hovedstadstypen.  Den  Forbindelse 
af  nordisk  Natur  og  kristelig  Kultur,  som  præger  den  folkelige 
Aand  her  i Landet,  er  ham  helt  utilgængelig.  Over  for  en  ren 
Type  af  denne  Race  (Grundtvig)  vil  Brandes  endnu  synes,  som 
han  har  skildret  Disraeli  i Modsætning  til  Gladstone,  „som  en 
Ildens  Aand  over  for  en  Havets*. 

Der  maa  da  sikkert  nok  foregaa  en  Udvidelse  inden  for  dansk 
Nationalitet,  for  at  den  skal  kunne  optage  denne  fremmede  Genius 
i sig.  Og  heri  er  der  intet,  som  strider  mod  Naturen,  da  Evnen  til 
at  udvide  sig  for  denne  Nationalitet  er  en  Grundegenskab  og  en 
•Livsfornødenhed.  De  af  vore  store  Aander,  der  har  set  størst  paa 
vor  Nation  har  set  paa  den  paa  denne  Maade.  Saaledes  greb  Hol- 
berg Sagen  an  praktisk,  længe  før  der  endnu  havde  været  teoretisk 
Tale  om  nogen  dansk  Nationalitet,  og  saaledes  virkede  senere  Oeh- 
lenschlåger med  fuld  Bevidsthed  ad  den  Vej,  der  syntes  ham  an- 
vist af  Naturen,  naar  han  tog  vort  Lands  Aabenhed  som  et  Tegn 
paa,  at  der  heller  ikke  for  vort  aandelige  Liv  maatte  være  nogen 
Grænser.  Der  foresvævede  ham  et  aandeligt  Billede  af  hans  Fødeø 
— en  frugtbar  0 med  en  stor  og  aaben  Havn  — som  Maalet  for 

dansk  Kultur.  Et  saadant  Stor-København  har  vi  nu  i tredive  Aar 
haft  i Georg  Brandes'  Bøger,  en  Stapelplads,  som  Oehlenschlåger 
siger,  for  alle  aandelige  Varer,  hvor  Tanker  har  kunnet  passere 
uden  Told  og  forarbejdes  uden  Afgifter  til  nogen  Slags  nationalt 
Politi.  Det  er  en  Livsbetingelse  for  os,  at  vi  bevarer  et  saadant  Friland. 

Og  som  Brandes  i Omfanget  for  sin  Virksomhed  har  været 
i Overensstemmelse  med  nogle  af  vore  ypperste  Kulturaander,  saa- 
ledes  ogsaa  i Arbejdsmaaden.  Ogsaa  her  har  han  nyttet  vor 
Lidenhed  til  vor  Storhed.  I et  stort  Lands  Kultur,  hvor  Arbejderne 
er  mange,  og  Arbejdet  maa  udstykkes  og  findeles,  kan  Speciali- 
seringen næsten  blive  en  Nødvendighed.  I den  danske  Videnskab 
fra  Tycho  til  Julius  Lange  har  man  af  naturlige  Grunde  haft 
mest  Tilbøjelighed  til  at  holde  sig  til  de  store  Grundspørgsmaal, 
men  ingen  har  gjort  dette  med  mere  Bestemthed  end  Brandes. 
Hans  Emne  er  ikke  en  eller  anden  litteraturhistorisk  Specialitet  i 
Lighed  med  hin  „brabr andske  Husflid  i Middelalderen",  men  Men- 
nesket i dets  ypperste  Eksemplarer  og  det«  højeste  Interesser.  For  en 
tysk  Professor  maa  det  paa  Embedets  og  Nationens  Vegne  undertiden 
kunne  falde  vanskeligt  nok  at  holde  sig  til  den  goetheske  Lære : aldrig 
i det  enkelte  at  tabe  det  hele  af  Syne.  Men  denne  danske  Fri- 
mester  (Georg  Brandes'  Disciple  har  slet  ingen  Grund  til  at  be- 
klage, at  han  ikke  „blev  Professor")  har  aldrig  haft  tungt  ved  at 
gennemføre  denne  Arbejdsmaade.  Det  er  denne  Evne  til  at  se  stort 
paa  Tingene  — og  intet  andet  — som  man  kalder  Aand.  Det  er 
ad  denne  Vej,  ved  Aand  — og  ikke  ved  noget  andet  — at  Videnskaben 
kan  gøres  nyttig  for  Folket:  i Sammenligning  med  denne  Aands- 
fylde  synes  alle  andre  „aandfulde"  Forsøg  paa  at  „popularisere" 
Videnskaben  ved  andre  Midler  end  Videnskabens  egne  smagløse 
Klovnkunster.  Det  er  Summen  af  Georg  Brandes'  Betydning  for 
sit  Folk,  at  han,  der  har  vist  den  danske  Digtekunst  Vejen  gennem 
det  uendeligt  smaa  til  det  uendeligt  store,  har  vist  Videnskaben 
den  samme  Vej.  Det  maa  fra  nu  af  aldrig  kunne  glemmes  i Dan- 
mark, hvad  Aand  er.  Det  er  paa  Tide,  at  de,  der  ved  det,  i deres 
stille  Sind  slutter  et  Forbund  til  Forsvar  mod  den  truende  Ge- 
menhed. Det  er  den  brandeske  Skole,  vi  for  Tiden  trænger  til. 

Lettest  tilgængelig  for  den  nationale  Tænkemaade  er  og  bliver 
Brandes'  Aand  endelig  ved  sin  Form,  nemlig  derved  at  den  er  Kritik. 
Thi  i sit  hele  kritiske  Anlæg  synes  Brandes  mindre  beslægtet  med 
sine  Stammefrænder  end  med  sine  Landsmænd.  Hans  Kritik,  som 

hans  Stil,  har  under  sin  galliske  Glans  holbergsk  Marv  og  bagge- 
sensk  Lethed  og  heibergsk  Elegans.  Her  er  ren  Kontinuitet.  — 
Der  er  to  Arter  af  frembringende  eller  genfrembringende  Aander. 
Der  er  nogle,  der  for  at  vokse  og  bære  Frugt  maa  have  Roden  ret 
dybt  i Jorden;  de  „driver",  som  man  siger  om  Træer:  hvor  vidt 
de  favner,  og  hvor  mange  Frugter  de  saa  ogsaa  bærer,  de  smager 
dog  altid  af  Roden.  Saadan  var  herhjemme  f.  Eks.  Julius  Lange. 
Saadan  er  Georg  Brandes  ikke.  Hans  Aandsudvikling  har  ikke 
været  drivende,  men  slyngende,  søgende,  sugende.  Da  han  var 
ung,  var  han  som  en  Ranke;  nu,  da  man  kan  overse  hans  Ar- 
bejde, synes  han  som  en  Vinstok  paa  et  solbart  Sted,  fuld  af  store 
Druer.  Men  den  maa  have  en  frygtsom  Smag,  der  ikke  kan  lide 
Druer,  fordi  der  kun  voksede  Ribs  i hans  Moders  Have. 

Vilh.  Andersen 


Tilskueren  1902 


8 


Digitized  by  LjOOQle 


GEORG  BRANDES 

et  Navn,  som  her  er  skrevet,  staar  med  Ildskrift  i 
Midten  af  vort  Aandsliv  i den  sidste  Menneskealder, 
og  næsten  alle  de  yngre  er  vokset  op  under  dette 
Tegn.  Det  er  som  en  Naturkraft,  der  nu  i tre  Tiaar 
har  huseret  i vort  lille  Samfund,  rusket  som  en 
Hvirvelvind,  rystet  som  en  Jordild,  knitrende  renset 
og  antændt  hele  Atmosfæren,  rørt  Akerons  Vande  op  og  taarnet 
Pelion  paa  Ossa  . . . daglig  og  aarlig,  saa  langt  vi  husker  tilbage, 
har  han  stemt  og  strammet  os,  ægget  og  ærgret,  tiltrukket  og 
frastødt,  løftet  os  som  Forbilled  og  trykket  os  som  Overmagt... 
Og  mangen  En,  som  søgte  at  frigøre  sig,  har  alligevel  mod  sin 
Vilje  stadig  maattet  brydes  med  ham  i sit  Sind,  uden  at  kunne 
lade  ham  fare. 

Den  Dag  er  endnu  paa  langt  nær  ikke  kommen,  da  det  kan 
gøres  op,  hvad  denne  ene  Mand  har  gavnet  og  skadet  vort  Land. 
Men  vi  er  begyndt  at  ligesom  kunne  gaa  helt  omkring  Figuren  og 
se  den  fra  alle  Hold;  et  Helhedsbillede  af  Georg  Brandes  er  ved 
at  forme  sig  ud  for  den  almindelige  Bevidsthed.  Vor  Interesse  for 
ham  som  Aandsfænomen  frigør  sig  mer  og  mer  fra  vore  Me- 
ninger om  hans  Meninger,  og  det  gaar  op  for  os,  at  hans 
varigste  og  dybeste  Betydning,  naar  alt  kommer  til  alt,  mindre 
beror  paa,  hvad  han  har  forkyndt  og  lært,  end  paa  selve  den 
Aandsform  og  det  Livseksempel,  som  har  indpræget  sig  fra  ham  i 
Sindene,  og  paa  det  rige  aandelige  Røre,  han  har  vidst  at  vække 
dybt  ned  gennem  Samfundet.  Uden  endnu  at  forsøge  nogen  Vur- 
dering drages  Fantasien  hen  mod  den  Sjælsgaade,  som  denne 

mærkelige  Genius  udgør.  Af  alle  de  Indtryk,  vi  daglig  faar  af  hans 
Person  og  Færd,  og  af  den  faste  Sammenhæng,  hvori  hans  Pro- 
duktion nu  i de  „Samlede  Skrifter  “ fremtræder,  begynder  vi  alle- 
rede — saa  godt  man  kan  uden  endnu  at  eje  biografiske  Hjælpe- 
midler — udefra  at  tegne  hans  Aandsfysiognomi  op. 

I 

Længst  tilbage,  i den  forhistoriske  Tid,  tegner  sig  — ud  fra  Ung- 
domsversene og  Bogen  om  Jul.  Lange  — den  unge  G.  B.  i sin  Natur- 
tilstands Uskyld.  En  indtagende,  bedaarende  Ynglingsskikkelse,  som 
allerede  har  faaet  al  Sagnets  Glorie  om  sig.  Mellem  længst  uddøde  For- 
tidsvæsener — Hegel-Heibergske  Mastodonter  og  Rasmus  Nielsenske 
Iktyosaurer,  ægte  gamle  „Frederik  6 “-Digtere  og  Eider-Politikere  i 
Halsbind  og  Fadermordere  — skyder  hans  smidig  svaje  Ungdom 
op:  en  spinkel  spændstig  Figur  med  blege,  jødisk  sjælfulde  Træk 
og  sort,  busket  Haar,  ny  og  af  fremmed  Byrd,  som  den,  der 
skal  afløse  og  forløse,  inderlig  rodfæstet  dog  i det,  som  han  skal 
tage  Arv  efter;  frisk  og  oprindelig  som  den,  der  skal  begynde  en 
ny  Dag;  sprudlende  og  utaalmodig,  som  den,  i hvem  Kræfterne 
trænger  paa  og  som  har  meget  at  skulle  udrette.  Han  er  den 
fødte  Duks  og  „Præ  ceteris“,  og  hans  Studenteraar  gaar  op  i de 
ivrigste  æstetiske  og  filosofiske  Studier.  Til  alt  slaar  Interesserne 
og  Døgnets  Timer  til.  Med  Jul.  Lange  studerer  han  Sofokles,  det 
ny  Testamente  paa  Græsk  med  J.  Paludan-Muller,  Niebelungenlied 
med  Fr.  Nutzhorn;  saa  er  der  Hauchs  Forelæsninger  og  Moltkes 
Galleri  og  Antikkerne  paa  Charlottenborg  og  om  Aftnerne  Teatret; 
endvidere  er  der  den  Hegelske  Filosofi,  den  Vischerske  Æstetik, 
Feuerbach  og  Kierkegaard , endelig  al  samtidig  Skønlitteratur,  inden- 
landsk og  udenlandsk.  En  Lærelyst  og  et  Lærenemme,  der  løber 
de  ældre,  sindigere  Venner  som  Lange  helt  forbi,  en  Dannelsestrang, 
som  ikke  borer  sig  ind  i et  Fagstudium,  men  rastløs  arbejder  paa 
alsidig  Udvikling  og  maa  orientere  sig  i hele  den  aandelige  Verden. 
— Men  ogsaa  meget  andet  af  Livet  vil  den  unge  have  Del  i og 
skal  der  blive  Tid  til.  Han  fægter,  han  rider  — halsbrækkende 
dristig  — , han  kommer  ind  i Selskabskrese ; ud  over  sin  Afstam- 
nings sociale  Kres  stræber  han  frem  mod  Livets  ydre  Finhed 
og  Elegance,  og  med  kunstnerisk  Nydelseslyst  vil  han  plukke  alle 
de  Frugter  som  Livet  bærer.  Altid  — i udadvendt  Verdslighed  lige  saa 
vel  som  i Studeringerne  — dog  helt  Aand ; alle  Sanser,  saa  at  sige  hele 
den  legemlige  Substans  aandeliggjort,  gennemtrængt  med  Aand 

— og  altid  i Aande.  Medens  hos  de  fleste,  især  af  os  germanske 
Nordboer,  det  indre  Liv  ligesom  kun  besværlig  og  afbrudt  kan 
pible  frem  og  flakke  op  mellem  den  grødede  Masse  af  Legemets 
animalske  Befindender,  saa  syntes  Livet  i denne  udvalgte  Natur 
en  altid  uhindret  sprudlende  Kilde,  en  helt  frit  spillende  Lue,  som 
uindskrænket  regerede  i et  Legem  af  blot  Nerver  og  Muskler. 
Mere  Fosfor  i Hjernen,  mere  Salpeter  i Blodet  — hvad  er  det,  som 
gør  en  saadan  Aand  altid  oplagt,  altid  lysvaagen,  altid  i Træning, 

— i hed  Lue  i Steden  for  vor  lune  Varme,  i sort  Fortvivlelse  eller 
rød  Jubel  for  vor  dumpe  Sørgmodighed  eller  lyse  Velvære? 

Naiv  var  han  — som  han  er  vedbleven  at  være  det,  som  alle 
store  Handle-  og  Frembringematurer  er  det.  Livet  levede  saa 
friskt  og  oprindeligt  i ham,  at  der  hverken  blev  Tid  eller  Rum  til 
at  iagttage  sig  selv  eller  passe  paa  sig  selv.  Han  kunde  være  barn- 
agtig og  løssluppen,  en  Grinebider  og  Skælmsmester,  „lystig  og 
fuld  af  gale  Indfald  som  en  Shakespearesk  Klovn;"  han  forelskede  sig 
lidenskabelig,  fortvivlede  tragisk,  for  i Harnisk  for  et  Ord,  han  var 
Yngling  saa  rigt  og  fuldt,  som  man  sjælden  nu  til  Dags  er  det.  En 
helt  selskabelig,  social  Natur  dernæst.  Han  er  Jøde,  af  Handels- 
race, og  han  er  Bymenneske,  han  er  vant  til  at  have  Mennesker 
om  sig,  trænger  til  Meddelelse,  til  Samstemning  og  Modsigelse,  vil 
behage  og  vinde  eller  tirre  og  udæske.  Instinktmæssig  føler  han 
Tiltrækning  til  nogle,  frastødes  af  andre  og  lader  sig  som  en 
Kvinde  helt  lede  af  disse  Fornemmelser,  og  endnu  mer  end  Kær- 
lighedsforhold bliver  straks  fra  først  af  Venskabs-  og  Kammerat- 
skabsforhold af  Betydning  for  ham.  Holder  han  fra  ung  af  at 
klæde  sig  i Festdragt,  bevæge  sig  i oplyste  Selskabssale  mellem 
rige  Toiletter  og  udfolde  al  sin  Behagelysts  Midler  — i en  af  sine 
tidligste  Afhandlinger  udstøder  han  et  Suk  efter  at  faa  fransk 
Salonliv  overført  paa  københavnsk  — , saa  er  han  i Formiddagens 
Hverdagsdragt  dog  først  og  fremmest  Vennen,  Kammeraten  — 
Langes,  Pal.  Mullers,  Nutzhoms,  Vilh.  Thomsens  — og  Sjælen  i et 
helt  lille  Koteri  af  Sammensvorne.  Venskab,  aandelig  Forelskelse, 
den  „Henrykkelse,  der  ledsager  Aanders  dybe  Forstaaelse  af  hin- 
anden" — det  er  ham  det  højeste  Liv,  og  da  en  Dag  George  Sands 
Skildring,  i Jacques,  af  en  ren  og  glødende  Venskabsfølelse 
mellem  en  Mand  og  en  Kvinde  faldt  i den  unges  Haand,  berørte 
den  hans  Inderste  som  en  elektrisk  Strøm,  og  det  var  ham,  (har 
han  skrevet),  som  saa’  han  ind  i en  højere  Verden,  hvor  renere, 
omend  ganske  jordiske  Aander  elsker  og  forstaar  hinanden. 

Hengivelse  var  den  unges  Lidenskab.  Denne  revolutionære 
gik  fra  Naturens  og  Opvækstens  Haand  ud  i Livet  med  et  stort 
Fond  af  Pietet  og  en  Trang  til  at  slutte  sig  beundrende  til  nogen 
og  slutte  sig  tjenende  til  en  Sag.  Hans  Forhold  til  Jul.  Lange 
var  det  første  af  de  broderlige  Hengivenhedsforhold  til  noget  ældre, 
som  der  er  flere  af  i hans  Liv.  Med  den  smukkeste  Pietet  nær- 
mede han  sig  til  de  store,  gamle  Romantikere  i deres  Nedgang. 
Som  en  troende  Adept  gik  han  op  i den  Hegel-Heibergske  Æstetik 
og  forstod  snart  med  Duksefuldkommenhed  at  haandtere  den  dia- 
lektiske Metode  og  de  æstetiske  Kategorier;  for  en  Afhandling  om 
Skæbneideen  i den  antikke  Tragedie  vandt  han  med  Glans  Uni- 
versitetets Guldmedaille.  Ingen  Lærer  kunde  ønske  sig  en  mere 
begejstret  Elev.  Naar  han  kom  ud  fra  en  af  Hauchs  æstetiske 
Forelæsninger,  løb  den  unge  Student  ned  ad  Trappen  og  ud  paa 
Torvet  med  en  Henrykkelse  i sit  Bryst,  der  svarede  til  den,  som 
havde  lyst  ud  af  den  gamle  Talers  Øje.  Han  levede  og  aandede  I 
Entusiasme;  han  har  senere  selv  husket  tilbage  paa  17aars  Alderen,. 
— den  Tid,  man  vaagner  op  som  aandeligt  Enkeltvæsen,  — hvordan 
han  „gik  rundt,  luende  af  Begejstring,  følte  sig  paa  en  Højde,  som 
skulde  han  svimle,  hans  Hjerte  svulmede  og  blev  underlig  tungt, 
det  var  ham,  naar  han  saa*  sig  omkring,  som  havde  han  en  Brønd 
af  Foragt  i sin  venstre  Side". 

Foragt  — thi  en  stridbar  Rebelskhed  og  Foragt  luer,  som 
Modstykke  til  Hengivelsen  og  Beundringen,  allerede  i Tresernes 
Brandes.  Medens  han  endnu  var  og  vilde  være  rettroende,  var 
hans  Natur  og  Væsen  dog  straks  Kætteri.  Han  følte  den  samme 
Kildren  i Panden,  som  den  unge  Kierkegaard,  efter  at  støde  den 
imod  noget;  i kaad  Leg  kom  allerede  baade  Løvekloen  og  Bukke- 
foden til  Syne;  og  uregerlig  og  selvraadig  kom  han  tidlig  paa  Kant 
med  baade  Personer  og  Samfundsvedtægter.  Den  unge  æstetiske 
Magisters  litterære  Artikler  i „Dagbladet"  og  „Illustreret  Tidende" 
beundrede  nok  af  Hjerte  den  Hertzske  Salonkomedie  og  Potpourri- 
Romantik  og  den  Heibergske  Vaudeville,  men  oven  paa  Heiberger- 
skolens  blege,  tamme  Naturløshed  forfrisker  han  sig  dog  ved  Aare- 
strups  saftige  og  blussende  Sanselighed  og  ved  Chr.  Richardts  rent 
elementære  Klangskønhed  i Sprog  og  Rytme.  Ogsaa  til  Prosa- 
stilen sætter  hans  artistike  Finfølelse  — opdraget  af  Kierkegaard  og 
Goldschmidt  og  af  franske  Prosaforfattere  — de  kunstneriske  For- 
dringer op  i en  ukendt  Grad.  Men  især  ved  Tone  og  Form  var 
disse  Anmeldelser  en  kættersk  Nyhed.  Uden  Heibergske  Kunstord 

og  Systematik  var  de  æstetiske  Indtryk  grebne  i Flugten  med  en 
Friskhed  og  Finhed  og  meddeltes  Læserne  med  en  Umiddelbarhed 
og  et  kunstnerisk  Liv,  som  virkede  lige  saa  indtagende  som  befrug- 
tende. Selv  om  nu  til  Dags  denne  blændende  og  charmerende  Feuille- 
tonstil  synes  noget  Janinsk  og  Goldschmidtsk,  forstaar  man.  at  en 
J.  P.  Jacobsen  eller  Strindberg,  som  de  har  fortalt,  kunde  inspireres 
af  denne  Kritiks  sprudlende  Ungdom.  Meget  rettroende  var  det  vel, 
naar  „Adam  Homo"  dadiedes  for  altfor  stor  Realisme  og  for,  at  „Total- 
billedet ikke  var  skønt,  ikke  komisk,  ikke  tragisk  og  heller  ikke 
falder  under  nogen  æstetisk  Mellemkategori, 44  men  var  „hæsligt, 
frastødende,  modbydeligt  og  smerteligt. “ Eller  naar  det  siges  om 
„Kærlighedens  Komedie44,  at  den  til  sin  Ulykke  undertiden  bringer 
„De  Uadskillelige44,  i Erindring,  om  „Brand",  at  „Grundtanken  som 
poetisk  Idé  mangler  Retfærdiggørelse",  og  naar  Ibsen  formanes  til 
at  forlade  det  Spor,  han  er  slaaet  ind  paa  med  sine  polemiske 
Dramer,  med  „Brand"  og  „Per  Gynt".  Men  alligevel  er  der  i Aver- 
sionen mod  den  mørke,  norske  Moralrigorisme  (ligesom  mod  den 
barnlig  religiøse  Bjørnsonske  Novelle)  ikke  saa  lidt  af  en  tidlig 
aarvaagen  Væren  paa  Post  mod  al  Naturfjendtlighed.  Og  naar  der 
baade  over  for  „Adam  Homo"  og  „Per  Gynt"  iltert  protesteres  mod 
deres  „Besudlen"  og  „Æreskænden"  af  Menneskenaturen,  saa  føler 
man  ogsaa  heri  den  Tro  paa  Livet  og  Menneskenaturen,  som 
dybest  inde  altid  har  baaret  Brandes'  Handlemod  frem  og  trods  alt 
aldrig  har  kunnet  udryddes  af  ham. 

En  Idé  at  tjene,  en  Sag  at  kæmpe  for  — i Længslen  herefter 
mødtes  hos  den  unge  Brandes  baade  Hengivenhedstrangen  og 
Stridslysten.  Om  Vaabenbrag  og  offervillig  Bløden  paa  Prøvens 
Dag,  om  at  „staa  for  en  Skranke,  hvor  Ærens  Fane  flammer,"  at 
staa  Vagt  om  en  Fane  og  som  ung  modtage  Ridderslaget  paa 
Valpladsen,  at  være  en  Novice  i den  kæmpende  Kirke,  — derom 
handler  hans  Ungdomsdigte.  Da  han  senere  i sit  Liv  skrev  om 
George  Sand,  hvordan  hun  „søgte  for  sin  Ungdom  en  Fane,  der 
bares  af  Mænd  med  store  tapre  Hjerter,  for  at  kæmpe  under  den", 
og  hvordan  „hendes  Attraa  var  at  turde  røre  Trommen  som  Regi- 
mentets Datter",  saa  kunde  han  tænke  paa  sin  egen  Ungdom.  Han 
kunde  selv  have  skrevet  dengang  som  hun:  „Har  nogen  Brug  for 
mit  Liv  i Nutid  og  Fremtid?  Hvis  I blot  vil  love  mig  at  stille  mig 
i en  Idés  Tjeneste,  er  jeg  villig  til  at  lyde  Eders  Bud". 

II 

En  saadan  Natur  er  af  de  udkaame  og  venter  blot  Tidens 
Fylde.  Langsomt,  men  sikkert  voksede  sidst  i Treseme  Kaldet  op 
i Georg  Brandes.  At  udrede  de  historiske  Forudsætninger  og  den 
historiske  Situation,  som  krævede  en  bestemt  Gerning  taget  op  og 
lagde  den  paa  den  unge  Æstetikers  Skuldre,  det  hører  ikke  hjemme 
her.  Mennesketankens  uindskrænkede  Selvstyre  var  bleven  pro- 
klameret af  det  18.  Aarh.s  Rationalisme  og  den  tyske  idealistiske 
Filosofi,  og  Personlighedens  moralske  Selvraadighed  havde  været 
Rousseauismens  og  den  begyndende  Romantiks  Religion,  — og 
dette  Dobbeltprogram,  som  Aarhundredet  saa  snart  igen  havde 
svigtet  og  bekæmpet,  endnu  inden  det  vel  var  naaet  til’  Dan- 
mark, det  var,  én  Gang  formuleret,  ikke  til  igen  at  udslette  af 
Aandeme,  og  rundt  om  i Samtiden  var  det  bleven  udformet  igen  paa 
ny,  moderne  Grund,  — og  Brandes  var  efter  sin  Natur  og  sit  Stand- 
punkt udkaaret  til  at  gøre  det  gældende  i Danmark.  Fra  Venstre- 
hegelianisme  og  Feuerbach,  fra  Kierkegaard  og  Brochner,  fra 
Heine  og  George  Sand  — rundt  om  fra  havde  Læsningsindflydelser 
arbejdet  sammen  i den  unges  Sind  med  hans  egen  Naturs  liden- 
skabelige Vilje  til  at  tænke  igennem  uden  Pardon  og  leve  Livet 
for  fuld  Kraft  uden  Hensyn.  I Stridsskriftet  „Dualismen  i vor  nyeste 
Filosofi"  (1866)  proklamerede  han  den  frie  Tanke  som  sin  Hersker- 
inde og  brød  en  Lanse  mod  det  R.  Nielsenske  Mæglingsforsøg 
mellem  Tro  og  Viden.  Med  Oversættelsen  af  Mills  „Kvindernes 
Underkuelse"  (1869)  indledte  han  sin  moralske  og  sociale  Fri- 
gørelseskamp. Men  havde  1 864  været  den  første  ydre  Rystelse  og 
Opstramning  for  ham,  som  for  de  bedste  af  hans  jævnaldrende, 
saa  var  det  1870—71,  som  blev  den  afgørende  Revolution  i Brandes* 
indre  og  ydre  Liv. 

Han  kom  som  nypromoveret  Doktor  ud  paa  den  traditionelle 
Udenlandsrejse  og  fartede  Europa  rundt.  Maaske  aldrig  siden  Holbergs 
„Vandreaaru  nogen  ung  Dansk  er  sluppen  ud  af  den  hjemlige  Fold 
paa  de  store,  rige  Græsgange  med  en  fyrigere  Tumlelyst  i Lem- 
merne og  en  friskere  Appetit  paa  det  frodige  Grønne,  der  bødes. 
Alle  de  Indtryk  han  opfatter,  alle  de  Personer,  han  kommer 
i Lag  med,  alle  de  Forbindelser  han  knytter,  alle  de  i Luften  svir- 
rende  Sædekorn,  han  lader  sig  befrugfe  af!  Det  er  Hengivel- 
sessiden, der  er  fremme  i ham.  Han  tilegner  sig  de  fremmede 
Sprog,  saa  at  deres  Gloser  og  Vendinger  lige  indtil  de  sidste 
Aar  gennemtrængte  hans  Dansk,  og  han  lever  sig  saa  fuldt  ind  i 


Digitized  by  LjOOQle 


120 


Georg  Brandes 


de  fremmede  Racer  og  Kulturer,  at  han  for  en  Stund  virkelig 
drukner  sin  nationale  Egenhed  i en  abstrakt  Verdensborgerlighed. 
Med  den  varmeste,  ideelle  Kærlighed,  næsten  med  en  religiøs  Pietet, 
nærmer  han  sig  de  store  Personligheder  — ærbødig  mod  Renan, 
sværmesk  beundrende  over  for  Stuart  Miil  — og  vokser  ud  af  alskens 
Smaalighed  ved  at  gennemtrænges  af  dem;  han  gør  sig  (som  allerede 
i Aarene  lige  før  Rejsen),  saa  helt  til  Elev  af  det  moderne  Europa, 
i sit  Fag  særlig  af  Ste  Beuve  og  Taine,  at  hans  Synsmaader,  Me- 
tode og  Teknik  for  lang  Tid  bliver  temmelig  afhængige  af  disse  Mønstre. 
Men  endelig  er  det  selve  Tidens  verdenshistoriske  Stormgang,  som 
lægger  sin  Sprængningskraft  i ham,  og  da  han  fra  Henrik  Ibsen, 
som  han  havde  mødt  og  sluttet  Venskab  med,  modtog  de  bekendte 
Ord  om  „Menneskeaandens  Revoltering“ , som  „De  skal  være  en 
af  dem,  der  gaar  i Spidsen  for,“  var  det  som  en  Indvielse  til 
hans  Gerning. 

Paa  den  besynderligste  Maade  blandede  sig  nu  imidlertid  i 
Brandes’  Gerning  efter  Hjemkomsten  de  egentlige  og  de  uegentlige 
Elementer,  det,  han  vilde,  med  det,  soln  Forholdene  vilde,  og  til- 
syneladende — vel  ogsaa  noget  i Virkeligheden  — faldt  han 
for  en  Stund  halvvejs  fra  det  Program,  som  dog  var  hans  eget 
inderste.  Da  han  stod  paa  Katederet  den  3.  Nov.  1871  og  sagde  de 
bekendte  Indledningsord,  som  er  prægede  af  en  saa  stille,  fast 
Overbevisning,  er  hans  Instinkt,  den  ledende  Genius  i ham,  meget 
sikker  paa,  hvor  han  vil  hen  — og  ogsaa  kommer  hen,  — men  i 
selve  Forelæsningerne  taler  han  alligevel  med  et  fremmed  Mæle 
og  hans  Tale  er  paa  en  Maade  mindre  hans  egen  end  nogen  Sinde 
før  eller  senere.  Det,  som  Forelæsningerne  først  og  fremmest  vilde 
og  virkede,  var  nu  i og  for  sig  klart  nok  i Brandes’  egen  Aand. 
Ved  for  det  hjemlige  Samfund,  der  mer  og  mer  havde  lukket  sig 
inde  i Mistænksomhed  mod  alt  fremmed  og  forbenet  sig  i selvgod 
Konservatisme,  at  aabne  hele  Aarhundredets  europæiske  Skueplads, 
hvor  de  forskellige  Anskuelser  tumlede  sig  og  brødes,  alt  mellem 
Himmel  og  Jord  sattes  under  Diskussion,  og  de  forskellige  Folks 
Kultur  og  Sæder  belyste  hverandres  Ensidighed,  — ved  alt  dette  vilde 
han  opløse  Fastheden,  undergrave  Sikkerheden,  gennembryde  Be- 
grænsningen i den  hjemlige  Tænkemaade  og  Væremaade,  gøre  den 
relativ,  og  derved  bringe  Frihed,  Tvivl,  Revolte,  aabent  Vande  og 
Bølgegang  ind  i Sindene.  Det  lykkedes  som  bekendt  næsten  over 
Forventning.  Men  det  positive  ny  — er  det  Brandes’  egen  Stemme? 
Han,  som  i „ Kritiker  og  Portrætter"  var  flyttet  fra  de  Hegel- 

Heibergske  Idérégioner  ned  i Livets  friske  umiddelbare  Mangfoldighed, 
han  viser  sig  i de  første  Forelæsningsrækker  atter  at  være  lokket 
op  i den  Taineske  nyhegelianske  Teoris  Abstraktioner;  han  --  In- 
dividualisten af  Natur  og  Overbevisning  — eliminerer  Personerne 
af  Historien,  bortsier  Enkeltmenneskene  eller,  saa  at  sige,  koger 
dem  ud  i upersonlige  „Strømninger",  fordamper  dem  i graa  Tids- 
aand.  Endvidere:  han,  som  var  udgaaet  af  Heibergsk  og  Kierke- 
gaardsk  Aristokratisme  og  skulde  naa’  til  Nietzsche,  optraadte  som 
Millsk  Utilitarianer,  oversatte  den  „Moral",  der  — som  han  siden 
har  sagt  — vil  skabe  „en  jævn  Middelmaadighedslykke  for  det 
størst  mulige  Antal  af  de  elendige  Kreaturer,  vi  nu  til  Dags  kalder 
Mennesker",  og  han  blev  efterhaanden  ved  Forholdenes  Magt 
svejset  sammen  med  Demokrati  og  Socialisme,  med  „Morgenbladet “s 
Folkelighed  og  „Studentersamfundet "s  Folkeoplysning.  Og  endelig, 
hvilken  Digtning  blev  han  Fører  for?  Han,  den  fuldblods  Æstetiker 
og  Artist,  lærte,  at  Digterne  skulde  blive  Samfundslæger  og  Digt- 
ningen gøre  Gavn  ved  at  sætte  „Problemer  under  Debat";  han, 
den  mest  inkarnerede  Idealist,  blev  ved  Skæbnens  Ironi  lagt  ud 
som  Fader  til  en  aandløs,  upersonlig  „Realisme “doktrin  og  ikke 
liden  kedelig,  haandværksmæssig  Virkelighedsskildring  i vor  Litteratur. 
Saa  meget  stærkere  viste  „Tidsaanden"  sig  her  end  den  Enkelte. 

Nærmere  beset  klarede  Misforstaaelsen  og  Misvisningen  sig 
alligevel  snart  ud.  Det  er  et  uheldigt  Udtryk,  naar  det  i Afhand- 
lingen om  Hauch  hed:  „Vi  Nutidsmennesker  lever  et  Hjerneliv. 
Det  blotte  Skue  af  Ondskab  og  Voldsomhed  har  intet  fængslende 
for  os.  Dramaet  behøver  en  Kamp;  men  en  Kamp,  der  ikke  føres 
om  Ideer,  underholder  os  ikke  mere  end  et  almindeligt  Væddeløb". 
Men  det,  Brandes  egentlig  mente,  siges  andetsteds  i Afhandlingen:. 
„Forstaar  I det,  I Digtere,  der  lever  blandt  os!  Det  nytter  ikke,  at 
I studerer  jer  ind  i jert  Stof,  I maa  føle  det  inden  i jer!  Det 
nytter  ikke,  at  I vælger  det,  det  maa  have  grebet  jer  først!  Med 
jer  egen  Haand  (ikke  med  et  Elfenbensplekter)  maa  I gribe  i Strengene, 
selv  om  I skulde  rive  dem  tilblods,  ifald  I for  Alvor  vil  røre  vore 
Hjerter!"  Altsaa:  det  er  Personlighedsindsatsen,  det  personligt 
magtpaaliggende  i Digterens  Forhold  til  sit  Værk,  som  Brandes 
kræver,  ligesom  Langes  „Om  Kunstværdi"  (1876)  samtidig  krævede 
det  for  Kunstens  Vedkommende.  „Tendens".  „Problemdebat" 
o.  s.  v.  betød  da  blot,  at  Digtningen  skulde  træde  i Forhold 
til  Ideer  og  Rørelser,  der  virkelig  bevæger  Digterne  og  deres  Tid, 
og  bæres  og  befrugtes  af  dem.  Paa  samme  Maade:  naar  Brandes 

vil  vende  Digtningen  ud  mod  Virkeligheden  og  Livet  lige  udenom, 
vil  det  le  kun  sige,  at  Digterne  i Steden  for  at  dannes  af  Læsning, 
digte  paa  Læsning  og  aande  en  bleg  og  blodløs  Idealisme,  skulde 
digte  ud  af  egen  Erfaring  og  Oplevelse  og  gribe  ned  i det  aan- 
dende  Menneskeliv.  Begge  Rækker  Slagord  fordrede  det  samme 
altsaa:  Liv  og  Blod,  Virkelighedens  Varme  og  Tidens  Tanker,  per- 
sonlig Interesse  og  personlig  Vilje  skal  ledes  ind  i Litteraturen. 

Og  ligeledes:  trods  „Strømninger"  og  „Tidsaand",  trods  demo- 
kratiske Dogmer  og  nyttemoralsk  Fremskridtsteori  var  „Hoved- 
strømningerne" — og  virkede  de  som  — én  mægtig  Forherligelse, 
Forkyndelse  af  en  revolutionær  og  aristokratisk  Individualisme. 
Naar  vi  lukker  Øjnene,  klinger  den  mægtige  Symfoni  os  endnu  i 
Ørene.  Først  er  der  Rousseau  og  Werther,  Oprøret  mod  det  18.  Aarh.s 
upersonlige  Forstandskultur  og  selskabelig  regelbundne  Konvenients, 
det  er  som  en  Lavastrøm,  der  bryder  gennem  en  skrumpen  Skal. 
Saa  eksploderer  den  franske  Revolution;  medens  alle  Former  og  Tradi- 
tioner opløses,  frigør  og  isolerer  den  Enkelte  sig,  fordyber  sig  i sin  egen 
indre  Uendelighed  og  vil  i ubændig  Attraa  fylde  hele  Tilværelsen 
med  sit  Selv:  det  er  René.  Hos  Mdme  Slaél  gør  Kvinden,  Liden- 
skaben, Personligheden,  Geniet  Oprør  mod  „Samfundet"  og  gen- 
nembryder de  nationale  Skranker  i en  fri,  ren  Menneskeligheds 
Navn.  Men  saa  følger  det  politiske  og  religiøse  Tilbageslag  af  Re- 
volutionen. I den  tyske  Romantik  flygter  det  revolutionære  Gemyt 
ind  i Drøm  og  Mystik,  — der  er  heri  en  Inderliggørelse  af  Per- 
sonligheden, men  ogsaa  en  fejg  Forløjethed  og  Karakterløshed  — , 
og  efterhaanden  som  Goncordat  og  Wienerkongres  sænkede  aandelig 
og  social  Trældom  over  Folkene,  former  Brandes’  Værk  (2—3  Bind) 
sig  til  en  harmfuld  og  bittert  spottende  Pamflet;  kun  en  J.  deMai- 
stres  lidenskabelige  Principfasthed  og  Aandsfornemhed  aftvinger 
ham  Beundring.  Men  i „Naturalismen  i England",  hvor  Slrømmen 
atter  kæntrer,  flammer  Begejstringen  op.  Den  artistiske  Hedendom 
i Keats,  den  frihedskære  Oppositionslyrik  hos  Moore,  den  altom- 
favnende Naturreligion,  den  sværmerske  Menneskekærlighed,  den 
revolutionære  Indbildningskraft  i „den  frigjorte  Prometheus’s"  Digter, 
endelig  den  individuelle  Lidenskabelighed,  den  vældige,  hensynsløse 
Personlighed  i Byi  on  . . . alle  unge  Hjerter  maatte  banke,  alle  unge 
Øjne  gløde  Brandes’  Veltalenhed  i Møde,  naar  han  her  skildrede 
„den  højeste  Selvstændighedsfølelse,  som  endnu  i Poesiens  Historie 
var  kommen  til  Udbrud."  Her  traadte  ogsaa  de  store  Enkelte  frit 
ud  af  Tidsatmosfære  og  Tankestrømninger,  og  deres  Aandsværk 

vejedes  ikke  længer  ængstelig  efter  Tendensens  Bifalds  værdighed, 
men  nødes  rent  æstetisk  som  Aandsudfoldelse.  Saa  fulgte  hele  den 
faxvestraalende,  fanfarejublende  franske  Romantikerungdom  fra 
1830:  Udæskningen  af  Borgerskabet,  Oprøret  mod  Reglerne,  For- 
tryllelsen ved  at  danne  Skole,  Troskaben  mod  Høvdingen,  den 
kammeratlige  Hjælpsomhed,  den  uselviske  indbyrdes  Beundring . . . 
V.  Hugos  Brandlyrik  og  Ungdomsdramer,  Mussets  drengekaade 
„Ballade  til  Maanen"  og  Gautiers  filisterforfærdende  „Mademoiselle 
de  Maupin",  George  Sands  passionerede  Krigserklæringer  mod  Sam- 
fund og  Ægteskab ...  Endelig  „det  unge  Tyskland"  med  Guerillaen 
mod  Menzel  og  Censuren,  med  „Kødets  Emancipation"  og  „Frei- 
geisterei  der  Leidenschaft",  med  Bornes  karakterfaste  Fanetro- 
skab og  Heines  aristokratiske  Frihedsdyrkelse  ...  alt  mundende  ud 
i 1848  — Jubelaaret,  Sørgeaaret,  Grænseaaret. 

Ligesom  i deres  Tid  en  Schlosser  eller  Hettner  havde  manet  det 
18.  Aarh.s  Kamp  for  Aandsfrihed  og  Humanitet  frem  som  Mønster 
og  Støtte  for  Liberalismens  Frihedsbevægelser,  saaledes  stod  nu  — 
midt  under  den  stigende  Reaktion  mod  1848  og  1870  — Georg 
Brandes  paa  sit  Kateder  og  talte  om  Bonald  eller  Southey,  saa 
Grunden  gyngede  under  Martensen  og  Ploug,  og  talte  om  Byi  ons 
Kamp  mod  engelsk  „Cant"  eller  George  Sands  Ægteskabsromaner 
eller  om  Prutzs  „politiske  Barselstue",  saaledes  at  de  unge  Digtere 
og  „Studentersamfunds “medlemmer  og  Emancipationsfrøkener  rundt 
om  ham  hvert  Øjeblik  skimtede  sig  selv  og  Foredragsholderen* 
Provisorismen  og  Hørup,  Holstebroaffære  og  „Nyaarsfejde"  tværs 
gennem  Skildringerne  — og  ildnedes  til  at  kæmpe  saa  tappert  som 
de  andre  i deres  Tid  havde  kæmpet. 

III 

Og  her  staar  vi  ved  det  springende  Punkt  i Forstaaelsen  og 
Bedømmelsen  af  Brandes.  Han  er  ikke  en  Videnskabsmand,  men 
en  Agitator,  ikke  Æstetiker,  men  Moralist  — siges  der  — eller 
ogsaa,  forsvarende  ham:  det  centrale  i ham  er  Videnskabs- 
mand. men  der  er  tillige  i ham  en  periferisk  Agitator,  som  ofte 
griber  forstyrrende  ind  i det  centrale.  Men  rettest  burde  det  vel 
hedde,  at  Moralisten  og  Agitatoren  er  Midtpunktet  i ham,  Æstetikeren 
og  Psykologen  ikke  noget  forstyrrende  periferisk,  men  naturlige 
Udstraalinger  fra  Centret.  Den  store  Værdi  af  Brandes’  psykolo- 
giske og  æstetiske  Virksomhed  — men  ogsaa  dens  Svagheder  og 

Grænser  — beror  paa,  at  han  kommer  fra  Livet  til  Bøgerne  og 
gennem  Bøgerne  søger  tilbage  til  Livet. 

Al  Videnskab,  Kunst  og  Digtning  er  jo  vokset  frem  af  det 
praktiske  Livs  Behov  og  søger  til  sidst  tilbage  til  Livets  Fremme. 
Men  Livsøkonomien  fordrer,  at  Digteren,  Kunstneren  og  Viden- 
skabsmanden, netop  for  at  kunne  arbejde  bedst  i Livets  Tjeneste, 
til  en  vis  Grad  skal  holde  ud  af  Bevidstheden  dette  Forhold  til 
Livet  som  deres  Gernings  første  Aarsag  og  sidste  Maal.  Tages  der 
direkte  Sigte  paa  Livet,  digtes  og  forskes  der  slet,  men  alligevel: 
leder  ikke  halvbevidst  et  Livsinstinkt  Videnskaben,  bliver  den  til 
Byzantisme  og  Digtningen  i tilsvarende  Fald  til  blot  tom  Under- 
holdningsleg. Ligesom  Brandes'  store  Krav  til  Litteraturen  har  været 
Tilknytningen  til  Livet,  saaledes  er  hans  egen  litterærhistoriske 
Forskning,  i sine  Fortrin  og  sine  Mangler,  bestemt  ved  dens  langt 
inderligere  Udspring  fra  Livet  og  Sigte  paa  Livet  end  den  alminde- 
lige Litteraturforsknings. 

Det  er  jo  et  blegt,  blodløst  Skyggerige,  vi  kommer  til,  naar 
vi  fordyber  os  i Digterværkernes  eller  de  historiske  Dokumenters 
Sort-paa-Hvidt.  Ordene  samler  sig  om  os  som  Skyggerne  fra  Hades 
omkring  Odysseus  og  forlanger  varmt,  levende  Blod  at  drikke  for 
at  faa  Farve  paa  Kind  og  Liv  i Lemmerne.  Den  stille  Forsker, 
der  aldrig  har  levet  et  Liv  for  egen  Regning,  hvad  har  han  at 
give  Blod  og  Farve  af  til  det,  han  læser?  Den,  som  ikke  har  levet 
sin  egen  Tids  Liv  med,  hvor  kan  han  forstaa  andre  Tider?  Den, 
som  ikke  selv  har  været  Digter,  ikke  omgaaedes  Digtere,  ikke  været 
meddelagtig  i Digtnings  Opstaaen,  ikke  nogen  Sinde  virket  med:  i en 
historisk  Aktion  — hvor  skal  han  kunne  leve  sig  ind  i alle  slige 
Fænomener?  Men  alt  dette  har  Brandes  gjort. 

Hans  personlige  Liv,  mærkes  det,  har  været  rigt  bevæget, 
fyldt  af  de  Passioner,  som  skaber  Romaner  og  Dramaer  i et  Men- 
neskeliv, og  som  Alverdens  Dramer  og  Romaner  opererer  med. 
Fra  en  Rigdom  af  personlige  Bekendtskaber  og  en  uhyre  vidtstrakt 
Brevveksling  er  hans  Erindring  befolket  med  et  Mylder  af  Ansigter 
og  Stemmer,  og  hans  Fantasi  tumler  altid  med  talrige  Anekdoter, 
Livstilfælde,  Sjælshistorier.  Et  sjælden  omtumlet  offentligt  Liv  har 
endvidere  hans  Forfatterskab  udgjort:  Kampen,  han  har  kæmpet 
om  Magt  og  Ære  og  om  sine  Ideer,  den  Modstand  og  Forfølgelse, 
der  er  mødt  ham,  den  Tilslutning  og  de  Sejre,  han  har  vundet, 
Hadets  og  Begejstringens  Bølger,  der  overalt  har  slaaet  sammen  om 
hans  Færd,  — hvilke  rige  og  stærke  Oplevelser,  hvilke  Passioner 

af  Hævn  og  Trods  og  Foragt  og  Stolthed,  af  Entusiasme  og  For- 
bitrelse, — hvilken  potenseret  Livsfølelse  og  førstehaands  Menneske- 
erfaring har  ikke  alt  dette  nedfældet  i ham!  Og  med  hele  dette 
indre  Livsfond  kommer  han  til  Bøgerne. 

Bøgerne  — Historien  og  Digtningen  — er  ham  Samlinger  af 
Livsstof,  rigere,  fyldigere,  mere  udklaret  end,  hvad  de  egne  Oplevelser 
har  kunnet  forsyne  hans  Livshunger  med.  Og  Bøgerne  — de  store 
Aanders  Liv  og  Tale  — er  ham  Impulser  for  Livet,  Forbilleder, 
Vejledere,  Læremestre  for,  hvordan  Livet  skal  opfattes  og  bør  leves. 
Hans  aandelige  Organisme  er  saadan  indrettet,  at  den  først 
gennem  Bøgers  Fortolkning  og  Bøgers  Anvisninger  rigtig  kan  til- 
egne sig  Livet  og  bestemme  sin  Kurs  gennem  Livet. 

Ad  Livets  Vej  maa  han  være  ledet  til  en  Bog,  en  Forfatter, 
for  at  de  skal  slaa  an  i ham  og  sætte  ham  i produktiv  Stemning. 
Hans  Belysninger  af  moderne  Forfattere  og  moderne  Bøger  har  jo 
deres  enestaaende  Styrke  og  Klarhed  ved  næsten  altid  at  fremgaa 
af  Selvsyn,  personligt  nært  Bekendtskab,  umiddelbart  levende 
Meddelagtighedsforhold  til  det,  han  skriver  om.  Andre  Forskere 
sidder  og  sysler  med  Bøgernes  tørrede  Herbarier,  han  gaar  ude  i 
selve  den  frit  voksende  Natur  og  botaniserer.  Hans  Skildringer 
ogsaa  af  Udlandets  nulevende  Forfattere  er  alle  sammen  voksede 
ud  af  Interviewet  og  bæres  af  det  personlige  Bekendtskab.  Hans 
Essays  giver  ikke  en  Geografi,  men  en  Rejsebeskrivelse  gennem 
det  moderne  litterære  Europa;  det  er  hans  successive  Møder  med 
de  forskellige  Aander,  som  er  de  levende  Holdepunkter  og  Ud- 
gangspunkter, hvorfra  han  gør  Opdagelsesrejser  ind  i deres  for- 
skellige Domæner.  Naar  Stuart  Miil  gør  ham  en  kort  Visit  i hans  pa- 
risiske Hotel  Garni,  er  tusind  smaa  Træk  ved  Manden  — lige  fra 
hans  Banken  paa  Døren  til  hans  Hatteflor  og  hans  Stemme  — for 
Brandes  lige  saa  mange  Strejflys,  der  i en  halv  Time  kastes  ind 
fra  alle  Sider  over  den  Række  Bind,  som  før  hjemme  paa  hans 
Reol  betød  Miil,  og  Mills  benede,  knoglede  Aand,  hans  retliniede 
næsten  mineralske  Karakter,  den  usynlige  Nimbus  af  høj  Sandheds- 
kærlighed, der  omgav  ham,  staar  med  ét  Slag  lyslevende  for  ham 
og  Læserne. 

Men  ogsaa  i en  inderligere  Forstand  maa  Brandes  ad  Livets 
Vej  være  kommen  til  en  Forfatter,  for  at  han  kan  skrive  om  ham. 
Han  maa  betyde  noget  personlig  for  ham;  det  samme  personlige 
Interesseforhold,  han  kræver  af  Digterne  over  for  deres  Produk- 
tion, staar  han  i til  sine  Emner.  Han  kan  længe  have  kendt  og 

og  læst  en  Forfatter,  men  saa  oplever  han  noget,  befinder  sig  i 
en  Situation,  der  pludselig  gør  vedkommende  Forfatter  aktuel  for  ham; 
han  føler  et  Lighedspunkt,  et  Interessefællesskab  mellem  sig  og 
ham,  og  det  varme,  frugtbare  Sympatimoment  er  nu  kommen  til, 
ud  fra  hvilket  Figuren  forstaas  og  Bogen  kan  bygges  op  og  som  siden 
— efter  Brandes’  Billede  — mærkes  som  Navlen  eller  Rugepletten 
paa  Værket.  I næsten  alle  Brandes’  Behandlinger  af  Forfattere  er 
denne  Rugeplet  let  nok  at  mærke.  Mellem  Hauch  og  Brandes  er  det 
Modet,  Ærekærheden,  den  Don  Quichoteske,  stridbare  Idealisme, 
som  udgør  Generalnævneren ; mellem  Heyse  og  Brandes  er  det  Aands- 
fornemheden,  Instinktdyrkelsen,  den  kunstneriske  Individualisme. 
Naar  Kierkegaard  med  sin  dialektiske  Modsigelseslyst,  sin  stridbare 
Foragt,  sin  flammende  Begejstring  førte  sin  ensomme  Kamp  for  Per- 
sonlighed og  Sandhed  mod  hele  det  officielle  Samfund,  — naar  Dis- 
raeli,  Jøden,  over  hvis  Jomfrutale  i Underhuset  Haanlatterens  Bølger 
lukkede  sig,  eventyrlig  klatrede  op  til  det  ærkearistokratiske  Sam- 
funds højeste  Tinde,  — naar  Lassalle,  den  jødiske  Købmandsøn, 
fortærede  sit  ildfulde  Liv  og  opbød  alle  den  bidende  Spots  og  den 
henrevne  Patos’  Vaaben  i en  uafladelig  Kamp  mod  Uret  og  Over- 
magt, saa  er  ogsaa  hei*  Personlighedsforholdet  ikke  til  at  miskende. 
Eller  Holberg  — den  store  Popularisator  til  de  lærde  Kollegers 
Forargelse,  „ Europæeren, a Tugtemesteren,  Folkeopdrageren,  Kultur- 
udstraaleren  ...  er  det  mest  et  Forbillede,  Brandes  har  formet  sig 
efter,  eller  mest  et  Genbillede,  han  har  malet  efter  sig?  Næsten 
alle  Brandes’  Bøger  er  Genkendelser  af  Dele  af  hans  egen  Aand 
i andre  Aander  eller  fremmede  Aanders  Genopstandelse  i Brandes’ 
eget  aandelige  Liv.  Hvem  vilde  ogsaa  falde  paa  at  stille  hans 
Bøger  op  paa  sin  Reol  spredte  omkring  ved  de  forskellige  For- 
fattere, de  behandler,  i Stedet  for  at  holde  dem  samlede  under 
det  Navn,  der  gaar  som  den  røde  Traad  igennem  dem? 

Denne  praktiske  Samfølelses  Vej  er  — det  siger  sig  selv  — 
oftest  en  Genvej,  der  skyder  selv  den  samvittighedsfuldeste  Forsk- 
ning forbi,  ind  til  selve  Ens  Æmnes  Hjerterødder.  At  læse  det 
bagved  liggende,  indre  og  ydre  Liv  ud  af  en  Digtning  og  at  følge 
det  virkelige  Livs  Forvandling  til  Digt,  det  er  jo  den  psykologiske 
og  den  genetiske  Litteraturforskning,  som  Brandes  havde  lært 
sig  i Frankrig  og  indførte  i Norden.  Og  til  at  kunne  forstaa  Frem- 
bringelsens Psykologi  og  efterføle  hele  dens  Proces,  dertil  er  han 
betydelig  mere  skikket  end  en  almindelig  Professor  i Æstetik,  fordi 
han  selv  er  en  Frembringer-  og  Handlenatur  meget  mer  end  en 

teoretisk  Tilskuernatur.  Fra  sit  eget  Forfatterskab  har  han  kendt 
baade  Undfangelsens  første  Henrykkelse,  Svangerskabets  dumpe 
Væksttid,  under  hvilken  Fostret  suger  Næring  fra  alle  Sider  af 
Moderorganismen,  og  selve  Fødselsaktens  smerte-  og  jubelblandede 
Ophidselse.  Hele  sit  Liv  har  han  følt  som  en  Aktion,  og  han  har 
samme  Forspring  for  almindelige  Litteraturhistorikere,  som  den 
aktive  Politiker  har,  naar  han  skriver  politisk  Historie.  Hvordan 
Schack  Staffeldts  Lyrik  eller  Kierkegaards  „Enten- Eller u natur- 
mæssig er  vokset  ud  af  en  Aandstilstand,  det  har  Brandes  med 
genial  Intuition  kunnet  gennemskue. 

Selve  de  fuldfærdige  Digterværker  véd  han  dernæst  at  leve 
sig  og  Læserne  ind  i med  en  Friskhed  og  Varme  som  tværs  gennem 
det  fremmedartede  føler  sig  ind  til  den  stedsegrønne  Meuneske- 
lighed  inderst  inde,  og  med  stor  Kunst  forstaar  han  at  sam- 
mentrænge og  transponere  en  Digtning  i sine  veltalende  Gen- 
givelser. Brandes’  Forelæsninger  og  Værker  har  sikkerlig  for  en 
stor  Del  derved  øvet  saa  stor  en  Virkning  og  haft  saa  rig  en 
poetisk  Tiltrækning,  fordi  de  i Uddrag  og  Sammendrag  med- 
delte deres  Publikum  en  Essens  af  skøn  og  broget  Poesi  ude  fra 
Europa,  og  fordi  — som  fra  en  Tribune  — de  store,  henfarne 
Aander  efter  Tur  førte  deres  egen  Sag  gennem  Brandes’  Mund. 
Men  kun  en  kongenial  Kritikeraand  kunde  ved  Indramning  og  Ud- 
valg lade  dem  komme  saa  fuldt  til  deres  Ret.  Og  Brandes  udvider 
stedse  Digtningens  Ramme  og  uddyber  dens  Perspektiv,  saa  den 
vokser  ud  i Almenmenneskelighed.  Hans  Kritik  baade  af  Personer 
og  af  Poesi  er  overhovedet  slet  ikke  videre  tætsluttende  og  afskyg- 
ningsrigt individualiserende;  ligesom  hans  klare,  kraftige,  praktiske 
Stil  aldrig  bliver  subtil  og  raffineret,  saaledes  karakteriserer  han 
oftest  kun  i store,  væsentlige  Træk  (Tegnér  er  lyrisk  Begejstring 
og  spirituelt  billeddannende  Vid;  Goncourternes  Roman  er  Psyko- 
fysik  og  moderne  Nerveliv.)  Hans  Æmner  vokser  under  hans 
Hænder  i typisk,  repræsentativ  Betydning,  og  hans  Behandling 
virker  derved  i bedste  F orstand  populariserende.  Hvor  mægtig  for- 
størrende virker  ikke  hans  Kritikerglas , holdt  hen  over  Jeppe  paa 
Bjergets  eller  Erasmus  Montanus’  Figurer  eller  over  „Aladdin"  digt- 
ningen? Han  kan  ogsaa  aktualisere  sine  Æmner,  saa  de  faar  særlig 
Adresse  til  hans  Publikum.  Det  var  jo  ved  dette  „De  te  fabula  - “ at 
Fyrrernes  Dingelstedter  og  Prutz’er  kunde  Anno  1887  faa  Audito- 
rium No.  10  til  at  ryste  af  Klapsalver. 

Naturligvis  er  Begrænsningerne  og  Svaghederne  ved  denne 

Art  Kritik  let  at  paavise.  Sympatier  og  Antipatier  har  flere  Steder 
fortegnet  Kurven  i „Hovedstrømningerne";  betydelige  Figurer  er 
skubbede  i Baggrunden,  ubetydelige  er  overvurderede.  Brandes*  stærke 
Personlighed  farver  tidt,  hvad  han  læser,  med  sin  egen  Lidenskabs 
Kolorit  — naar  f.  Eks.  Erotikken  i Chr.  Winthers  Sange  „til  En" 
bliver  ham  „høj  som  en  Hymne  i sin  Begejstring,  ildsprudende  i sine 
Udbrud  og  har  Smertens  syv  Sværd  gennem  sit  Hjerte",  — eller  om- 
danner uvilkaarlig  sine  Figurer  i sin  egen  Lignelse  — saa  at  selv 
en  Tegnér  f.  Eks.  faar  sine  Brandeske  Slægtstræk.  Dernæst  forleder 
hans  Interesse  for  Livsbaggrunden  og  Idéerne:  Digtningen  ham 
ikke  sjælden  til  at  sammenblande  den  psykologiske  Værdi  med  den 
æstetiske  Værdi  — saa  at  det  Værk  forekommer  ham  bedst,  der 
giver  det  tydeligste  Indblik  i Forfatterens  Sjæleliv,  — og  til  at 
dømme  Digtning  efter  Rigtigheden  og  Værdien  af  de  Anskuelser, 
den  udtaler.  Men  især  har  denne  overvejende  Livsinteresse  ofte  ladet 
Brandes*  Kritik  forsømme  i altfor  høj  Grad  den  æstetiske  Analyse 
af  Kunsten  som  Kunst,  den  tekniske  Drøftelse  af  Kunstens  Udtryks- 
maader  og  Virkemidler. 

Disse  Mangler,  men  endnu  mer  de  geniale  Fortrin  ved  Brandes* 
Behandlingsmaade  af  Litteratur  har  intetsteds  lagt  sig  saa  øjen- 
synligt for  Dagen  som  i hans  senere  Tids  Storværk,  Bogen  om 
Shakespeare.  Ved  fantasifuldt  at  gætte  sig  og  leve  sig  ind  i de 
Shakespeareske  Livs-  og  Tidsforhold  og  ved  indtrængende  at  for- 
dybe sig  i Dramaerne  har  han  her  søgt  at  belyse  Kunstfrembrin- 
gelsens Psykologi  saa  fuldstændig  som  ingen  før.  Vidunderligt 
fremtryller  han  den  Sommerstemning  af  organisk  Velbefindende  og 
lykkelig  Oplagthed,  hvoraf  „Hellig  Tre  Kongers  Aften"  og  „Som 
jer  behager"  er  fødte,  eller  den  lyse,  sarte,  taknemmelige  Reconvales- 
eentstemning , han  føler  bagved  „Perikles".  Mesterligt  levendegør 
han  os,  hvordan  Digteren  har  følt  sig  ind  i Richard  3,  ud  fra  sin 
Stilling  som  fattig  Skuespiller,  hvordan  han  „løslader  alle  Stem- 
ninger i sig,  der  er  fremkaldte  ved  tilføjede  Ydmygelser,  lader  dem 
stige  og  svulme",  og  saa  „transponerer  dette  Sindelag  i en  anden 
Livskres."  Men  naar  Sonetterne  helt  igennem  opfattes  som  ægte 
Skrig  af  den  vildeste  Sønderrevethed,  — naar  „Kong  Lear"  skal 
tænkes  undfanget  i en  Nat  af  frygteligt  Uvejr,  til  Akkompagnement 
af  Vindens  Susen  over  Tagene  og  paa  Baggrund  af  en  personlig 
mødt  Utaknemmelighed,  er  saa  ikke  her  Renæssancemennesket  om- 
digtet i moderne  romantisk  Lyriks  Aand?  Naar  private  Oplevelser, 
hvorom  der  kun  kan  gisnes,  og  samtidige  politiske  Begivenheder, 

som  Digteren  slet  ikke  vides  at  have  staaet  i Forhold  til,  hele 
Vejen  søges  genkendte  i Digtningens  Oversættelse,  — er  det  saa 
ikke  en  vidt  dreven  Simplificering  af  Digterfantasien?  Og  naar 
„Macbeth"  ikke  interesserer  Brandes,  fordi  han  „kun  paa  enkelte 
Punkter  føler  S/s  Hjerte  banke  deri",  og  omvendt  „Timon"  vokser 
til  „Bitterhedens  sidste  vildeste  Ord"  og  „Lige  for  Lige"  til  „et 
Fejdebrev  til  det  moralske  Hykleri",  er  saa  ikke  her  den  æstetiske 
Vurdering  bleven  vildført  af  Menneskeinteressen?  — Overalt  kan 
Brandes  af  sin  rige  Erfaringsfond  belyse  de  Shakespeareske  Figurer. 
Richard  2 forstaar  han  gennem  en  Figur  som  Frederik  Wilhelm  4 
af  Preussen,  Richard  3 minder  ham  i en  Scene  om  Disraeli  i en  Valg- 
kampagne, Henrik  4’ s politiske  Stilling  belyses  ved  en  Paralel  med 
Louis  Philippes.  Og  digterisk  genialt  karakteriserer  han  — rettere 
omskaber  i en  ny  kunstnerisk  Udformning  — de  vigtigste  Shakespea- 
reske Skikkelser.  Saaledes  som  Falstaffs  fantasifulde,  festlige  Lystighed, 
Hotspurs  ærekære,  uoverlagte,  stridbare  Akilleustype  eller  Hamlet- 
og  Otellostemninger  er  gengivne  i Brandes’  Veltalenhed,  er  det 
ikke  længer  kritisk  Karakteristik,  men  en  Art  selvstændig  Videre- 
skaben.  Man  kan  gerne  sige,  at  det  er  Lyrik  og  fri  Fantasi  over  givne 
Temaer,  snarere  end  snævertsluttende  Gengivelser  af  dem,  — 
men  netop  saaledes  skal  Digtning  leve  videre  i Læseren,  produktivt 
inspirerende,  udløsende  evige  og  almene  Aands  værdier  af  det  en- 
kelte, specielle  Tilfælde.  Slige  Steder  i „Shakespeare"  bæres  af  en 
saa  dyb  Livspatos  og  belyser  Menneskesjælens  Afgrunde  og  Tinder 
med  en  saa  høj  Visdom,  at  Brandes’  Kritik  her  virker  som 
mægtig  Poesi,  som  myndig  Lære  for  Livet. 

Saaledes  har  det  jo  i det  hele  været  med  Brandes’  litterær- 
historiske Værk.  Under  hans  Lærestol  har  Fagmænd  staaet  og  lært 
af  hans  vidtstrakte  Litteraturkendskab  og  søgt  at  tilegne  sig  hans 
„Metode".  Men  endnu  mer  har  unge  Digtere  staaet  og  ladet  sig  be- 
aande  af  al  den  skønne  Digtning,  han  oplod  for  dem,  af  hele  det 
store  Aarhundredets  Drama,  som  hans  historiske  Kunst  førte  frem 
for  dem  med  anskuelige  Scener,  tilspidsede  Optrin,  patetiske  Lys- 
og  Skyggevirkninger,  — og  af  den  Lære,  han  gav  dem  med  for  deres 
Digtning.  Og  endelig  har  fra  alle  Egne  af  den  handlende,  praktiske 
Verden  en  talrig  Tilhørerkreds  flokket  sig  om  Brandes,  og  til  dem 
har  han  — gennem  Litteraturhistorie  og  gennem  Poesi  — talt  om 
Hedendom  og  Kristendom,  Ægteskab  og  Kærlighed,  om  Frihed  og 
Undertrykkelse,  om  store  Personligheders  Kamp  mod  Samfundet.  . 
har  sendt  igennem  dem  Bølger  af  Beundring  og  Medfølelse,  af 

Harme  over  Uret  og  Begejstring  for  Frihed  . . saa  at  snævre  Sind 
videde  sig  ud,  indskrumpede  og  fortørrede  blev  blødgjorte  og  levende- 
gjorte,  Ryggene  rankede  sig  og  Pulsen  gik  højere . . og  hver  dygtig- 
gjordes til  sin  Gerning,  paa  hvad  Hold  den  saa  laa. 

IV 

Brandes  er  stolt  over  noget  nær  at  have  samme  Meninger  nu 
som  for  en  Menneskealder  siden  og  giver  etsteds  sin  Harme  Luft 
over  for  dem,  der  med  det  moderne  Begreb  „Udvikling"  pynter  op 
paa  deres  Livs  holdningsløse  Snurren  rundt  i alle  Kompassets  Vind- 
retninger. „Meninger"  har  han  nu  i og  for  sig  temmelig  rigelig 
skiftet  — om  Folk  og  Demokrati,  om  Fremskridt  og  Oplysning, 
om  Nationalitet  og  Danskhed,  . . for  ikke  at  tale  om  de  lunefulde 
Svingninger,  hans  Domme  f.  Eks.  om  Drachmann  og  Bjørnson  har 
undergaaet.  Men  alligevel  er  han  af  dem,  der  i dybest  Forstand 
hverken  kan  lære  eller  glemme;  han  er  forbleven  uforanderlig  sig 
selv  i Væsensart  og  Grundretning,  fordi  det  er  oprindelige  Natur- 
impulser, der  altid  har  været  det  herskende  i ham.  „Ich,  was  mich 
betrifft,  bin  uberall  Feuer",  som  hans  Motto  lød  foran  „Hoved- 
strømninger". Han  taler  etsteds  om  den  typiske  Kunstners  Afsky 
for  Selvbetragtning  og  Selvoptrævling;  han  elsker  — udvikler 
Brandes  — at  have  meget  uudmøntet  i sig  og  slaar  aldrig  Mønt 
af  sit  Væsens  Grundsum,  uden  naar  han  tvinges  dertil;  han  kender 
ikke  altid  sine  Meninger  og  bryder  sig  heller  ikke  derom,  men  ofte 
finder  han  sine  Meninger  færdige  og  sammenkædede  i sig,  naar 
han  nødtvungen  undersøger  dem ; dog  helt  til  Bunds  gaar  han  aldrig  i 
sig  selv,  da  han  er  dybt  overbevist  om,  at  det  ubevidste  er 
vort  Fond  og  vor  Styrkes  Kilde.  Brandes’  Styrke  har  altid  været,, 
at  han  saa  uanfægtet  og  ukontrolleret  lod  sin  Genius  raade  i sig; 
for  en  saadan  Sikkerhed  og  Fasthed  falder  Menneskene  til  Fode. 

Saa  let  og  hurtig  gjorde  de  det  nu  ikke,  og  den  iltre,  sang- 
vinske Optimisme,  Brandes’  Virken  bares  frem  af,  blev  grundig 
formørket  og  forbitret  ved  den  Modstand,  alle  konservative  Ele- 
menter i vort  Samfund  satte  op  mod  ham,  og  ved  den  stigende  reli- 
giøse og  politiske  Reaktion,  som  fra  1870  af,  Aarhundredet  ud,, 
bredte  sig  over  Danmark  som  over  hele  Europa.  Denne  blinde 
Naturkraft  har  aldrig  kunnet  regne  med  Livets  Realiteter;  hans 
Løbebane  har  været  én  stor  Kæde  af  „Taktløsheder"  og  han  er 
for  hver  Gang,  han  har  stødt  an  og  man  har  skreget  op,  bleven 
lige  uskyldig  forbavset  og  har  følt  sig  lige  forurettet.  I Slut- 

ningen  af  „ Forklaring  og  Forsvar"  kan  man  læse  hans  forundrede 
Erkendelse  af,  hvor  helt  han  havde  forregnet  sig  i 1871  med 
Hensyn  til  Stemninger  og  Magtforhold  herhjemme.  Forbitret  og 
formørket  blev  hans  Sind  — af  den  smaalige,  uretfærdige  Be- 
handling, han  personlig  mødte  herhjemme,  — af  den  Lunkenhed 
og  Tvetungethed,  det  Frafald  og  den  Utaknemmelighed,  han  fandt 
hos  adskillige,  som  han  troede  paa  som  Venner  og  som  skyldte 
ham  adskilligt,  — af  den  Ebbe  og  Stilstand,  som  i 80eme  for  en 
Tid  afløste  den  rige,  kraftige  Bevægelse,  der  var  bleven  vakt 
i Halvfjerdsernes  litterære  Liv  — af  de  nye  Rørelser,  som  i 90erne 
paa  mange  Punkter  i vort  Aandsliv  syntes  ham  en  Reaktion  mod 
hans  Retning,  — af  al  den  Uret  og  Voldsmagt,  al  den  Fordum- 
melse og  Formørkelse,  som  hobede  sig  op  i Indland  og  Udland  og 
som  han  følte  i sin  Sjæl  som  en  personlig  Lidelse.  I hans  ildfulde, 
alt  forstørrende  Fantasi  voksede  disse  Ting  og  nedfældede  en  dyb 
Mistænksomhedens  og  Bitterhedens  Patos  i ham.  Omvendt  øvede 
ogsaa  den  Tilslutning,  han  fandt,  den  Magt,  han  hurtig  naaede, 
og  det  Parti,  der  hyldede  ham  som  Høvding,  deres  Tilbagevirk- 
ning paa  Brandes.  Det  maatte  have  været  en  overmenneskelig 
Karakter,  som  skulde  have  staaet  for  en  Dobbeltild  af  Had  og  Be- 
gejstring, af  Forfølgelse  og  Underkastelse,  som  Brandes  omgaves  af. 
Ufordragelighed,  Herskesyge,  Selvoptagethed  har  Brandes  mange 
Gange  faaet  Skudsmaal  for;  den  Myndighed,  hvormed  han  i 
„Shakespeare“  kan  skrive:  „Svaret  lyder",  „Det  rette  er“,  den 
Selvfølelse,  der  svulmer  op  som  en  ond  Byld  af  ham  ved  det 
mindste  Tryk  fra  Omverdenen,  den  Liberalitet,  hvormed  han 
uddeler  velklingende  Titler  til  alle  anderledestænkende  — alt  sligt 
er  oprindelige  Naturtræk  i Brandes,  men  som  hans  abnorme 
Position  har  drevet  ud  i det  abnorme.  Da  han  i 1889  opdagede 
Nietzsche  og  gjort  sig  til  Herold  for  ham,  var  det  virkelig  som  om 
en  Hovedside  i Brandes’  Aand  havde  fundet  det  forløsende  Ord: 
den  aristokratiske  Individualisme  tvært  imod  Dannelsesfilisteri  og 
fællesmenneskelige  „Hjordfølelser",  — den  skrankeløse  Selvbekræftelse 
og  Livsbekræftelse  tværtimod  alle  Former  for  Askese,  — den  kunst- 
neriske Instinktkultur  tværs  mod  alt  tillært  og  reguleret.  For  anden 
Gang  bragte  han  nu,  med  sin  aristokratiske  Radikalisme,  et  frugtbart 
og  befriende  Røre  i Nordens  tænkende  Ungdom.  Alligevel:  efter- 
haanden  som  han  maatte  se  paa,  hvordan  al  Slags  pygmæagtig  Selv- 
syge og  tørhjertet  Interesseløshed  overfor  Medmenneskene  straks 
tog  sig  Nietzsche  til  Indtægt  og  hyllede  sig  i hans  Overmenneske- 

lighed,  blev  det  ham  klart,  at  denne  eksklusive  Genidyrkelse  dog 
ikke  var  ham  nok,  — han  Vennen,  Kammeraten,  Partigængeren, 
Skolestifteren,  han,  hvis  Nerver  skreg  op  for  hver  Uret  og  hvis 
Hjerte  bankede  for  alle  undertrykte  i alle  Lande,  han.  der  elskede 
den  ødsle  Given,  den  velvillige  Hjælpen,  den  højsindede  Bekytten, 
han,  som  altid  havde  brændt  af  Iver  for  at  sprede  Trivsel  og  Ære 
over  sit  Land.  Medens  han  vandt  mer  og  mer  frem  til  almen  Aner- 
kendelse og  kunde  føle  sig  og  sit  Samfund  som  ét,  er  han  i de 
sidste  Aar  paa  sin  Aands  Odyssé  naaet  til  et  fra  Nietzsche  saa 
fjernt  Program  som  Nationalitetsideens.  Men  ogsaa  dette  Program 
er  ægte  Brandesk:  udadtil,  over  for  Europæisme  og  Humanisme,  en 
Kamp  for  Personlighedens  Bevaring  og  Selvraadighed,  indadtil  en 
saadan  Fane  til  Løftelse,  Hengivelse,  Sammenslutning  for  de  Enkelte, 
et  saadant  „ Sursum  corda",  som  han  altid  har  søgt.  Født  Friskare- 
høvding  som  han  er,  lige  højt  elskende  Sammenholdets  Dyder  indadtil 
og  Kampens,  Selvhævdelsens  Patos  udadtil,  er  han  i Færd  med  at  ud- 
vide sin  Trop  fra  70ernes  lille  „Bande"  og  90emes  „Politik“parti  til 
hele  den  lille  Nation,  og  den  overmægtige  Modstander,  som  skal  ud- 
æskes og  bekæmpes,  er  fra  Martensens  og  Estrups  Regimente 
vokset  til  selve  de  alt  opslugende  Verdensmagter.  Altid  St.  Georg 
mod  Dragen  for  den  fangne  Prinsesse. 

Indadtil  frembyder  der  sig  nu  heller  ikke  for  Tiden  nogen  rigtig 
Dragekamp  for  Brandes.  Selv  om  hans  Ideer  gaar  paa  tværs  af 
manges,  er  der  ingen,  der  længer  har  Lyst  at  optage  nogen  direkte 
Kamp  med  ham.  Hans  Personlighed  har,  uden  at  slaa  en  Tomme 
af  eller  slibe  en  Kant  til,  efterhaanden  paatvunget  sig  hele  vort 
Samfund,  saa  at  han  næsten  er  bleven  en  Naturnødvendighed  for 
os  eller  et  Stykke  Historie,  som  ingen  tænker  sig  eller  ønsker  sig 
anderledes  end  det  nu  én  Gang  er.  Men  „færdig"  med  ham  bliver 
man  derfor  ikke.  Vi  mærker  daglig  ude  i alle  Forgreninger  af  vort 
Aandsliv  Stempelslagene  af  denne  søvnløse  Arbejdshjerne  og  Puls- 
slagene fra  dette  Hjertes  evige  Uro;  den  indre  Bevægelse  synes 
snarest  i Tiltagen.  Og  det  kan  man  være  vis  paa:  Ingen  af  Sam- 
fundets Besværgelsesformularer  vil  faa  denne  Motor  neutraliseret; 
ingen  Piedestal  og  ingen  Nimbus  vil  kunne  holde  Styr  paa  denne 
Urostifter.  „Ich,  was  mich  betrifft,  bin  uberall  Feuer."  Somme  Tider 
ser  det  jo  ud,  som  om  Ilden  en  skønne  Dag  kunde  bryde  løs  paa 
en  ny  Kant  og  Striden  staa  mod  en  ny  Drage. 

Vald.  Vedel 

chandorph  har  i en  af  sine  Fortællinger  skildret  en 
Oplæsning  i en  Provinsby  fra  det  litterære  Venstres 
bevægede  Dage.  En  af  den  moderne  Litteraturs 
Forfattere  holder  efter  Indbydelse  en  Oplæsning  i 
en  lille  Købstad,  og  skønt  det  Emne,  han  har  valgt, 
er  aldeles  uskyldigt,  deler  Begivenheden  dog  Publi- 
kum i to  Lejre.  Stemningen  er  akkurat  lige  saa  højre-venstreagtig, 
som  om  det  var  et  Valgmøde.  Og  da  Oplæsningen  er  færdig,  raabes 
der  fra  Forsamlingen:  Skal  Modparten  ikke  ha’e  Ordet?  Op 
med  Ploug! 

Paa  humoristisk  Vis  er  her  givet  et  Billede  af  den  Sammen- 
blanding af  den  politiske  og  litterære  Bevægelse,  der  i lange  Tider 
var  gængs  i den  offentlige  Mening  og  maaske  endnu  ikke  er  en 
helt  udryddet  Forestilling.  Realisme  var  Venstre,  Romantik  Højre, 
Naturalismen  var  republikansk,  Idealismen  kongeligsindet,  og  den 
moderne  Retskrivning  — som  jeg  engang  har  hørt  en  Mand  i 
ramme  Alvor  sige  det  — socialistisk.  Det  var  Stikordenes  Tid,  og 
for  at  undgaa  Vidtløftigheder  og  i Tilslutning  til  Mefistofeles’s  Ord 
i »Faust",  at  „eben  wo  Begriffe  fehlen,  da  stellt  ein  Wort  zur 
rechten  Zeit  sich  ein",  dannede  man  over  Georg  Brandes's  Navn 
en  ny  Kategori,  Brandesianisme,  der  var  selve  den  mange- 
hovede  Hydra:  Radikalisme,  Republikanisme,  Socialisme,  Anarkisme, 
det  alt  sammen  paa  én  Gang. 

' Bag  denne  Begrebsforvirring  laa  selvfølgelig  mere  end  Publi- 
kums egen  Tankeløshed.  I Agitationen  mod  Georg  Brandes  var 
det  en  uvurderlig  Fordel  at  kunne  angribe  ham  ikke  blot  litterært, 

kunstnerisk  og  moralsk,  men  ogsaa  med  Vaaben,  hentede  fra  den 
politiske  og  sociale  Kamp.  Mange,  paa  hvem  Beskyldninger  for 
„tendensiøs  Kritik"  eller  „materialistisk  Livssyn"  intet  Indtryk  gjorde, 
vidste  derimod,  hvad  de  skulde  mene  om  Georg  Brandes,  naar  han 
fremstilledes  som  Socialist.  Og  i Halvfjerdsernes  første  Aar  har 
Sammenstillinger  som  den  mellem  Georg  Brandes  og  Louis  Pio 
sikkert  hørt  til  Dagens  Orden  i Højrepressen.  Eller  man  indrul- 
lerede ham  i det  europæiske  Venstre  og  gjorde  ham  til  Hørupper. 
Ogsaa  paa  den  Konto  lod  der  sig  finde  mange  udmærkede  Beskyld- 
ninger mod  ham.  Naar  Hørup  i sin  antimilitaristiske  Agitation  bestan- 
dig maatte  hugge  løs  paa  den  Forskansning  af  falske  patriotiske  Stem- 
ninger, hvormed  Regeringspartiet  omgav  sin  militære  Politik,  og 
derved  kom  til  at  overlade  Højre  „Gamle  Dannebrog"  og  de  andre 
patriotiske  Fraser,  saa  var  Georg  Brandes  — Hørups  svorne  Til- 
hænger, hans  fidus  Achates,  hans  Læremester  og  den  egentlige  Leder 
af  Venstres  hele  unationale  Politik  o.  s.  v.  — altsaa  ogsaa  en 
Fædrelandsforræder. 

Men  under  denne  Overflade  af  Parodi  og  Avisskriveri  ligger 
der,  som  alle  véd,  en  dybere  og  alvorligere  Sammenhæng.  Igennem 
næsten  alt,  hvad  Georg  Brandes  har  frembragt,  maaske  med  Und- 
tagelse af  hans  Karakteristiker  af  danske  Digtere,  gaar  der  et  tungt 
og  langt  Aandedrag  af  politisk  og  social  Kamp.  Det  Spejl,  han  i 
„ Hovedstrømningerne"  holdtop  for  sine  Landsmænd,  var  ikke  blot 
skikket  til  at  vække  den  danske  Litteratur  af  dens  Døs,  men  gav 
ogsaa  et  Billede  af,  hvor  uberørt  af  Aarhundredets  socialpolitiske 
ideer,  Danmarks  Politik  var  bleven.  Harme  og  Sorg  over  vore  po- 
litiske Ulykker  havde  været  med  til  at  tænde  Brand  i Brandes’s  Sind. 

Den  litterære  og  politiske  Bevægelse,  der  mødte  hinanden  i 
Halvfjerdserne,  havde  mange  gode  Grunde  til  at  søge  Forbund  med 
hinanden.  Det  var  en  Situation,  der  i lille  Maalestok  havde  Lighed 
med  den,  der  i Tidsrummet  1830—48  i Frankrig  og  Tyskland 
gjorde  Litteraturens  Mænd  til  politiske  Reformatorer  og  lod  Almuen 
søge  sine  Talsmænd  og  Førere  blandt  Digtere  og  Videnskabsmænd. 
De  Magthavere,  Georg  Brandes  stod  overfor,  var  ogsaa  de  samme  Mod- 
standere, Venstrepartiet  kæmpede  med.  Nationalliberalismen  var  ikke 
blot  et  politisk  Parti,  men  endnu  mere  en  Kultur  og  netop  den 
Kultur,  Brandes  vilde  omforme. 

Man  kan  længe  nok  skildre  for  os,  hvilken  Bitterhed  der  ud- 
viklede sig  mellem  Digterne  fra  Aarhundredets  første  Tredjedel  og 
Politikerne  fra  den  næste  Tredjedel,  nævne  for  os  Hertz’s  „Stem- 

ninger  og  Tilstande4,  Poul  Møllers  „Kunstneren  mellem  Oprørerne4, 
— sete  med  Nutidsøjne  og  som  Modsætning  til  den  moderne  Tid 
bliver  disse  to  Generationers  Mænd  dog  kun  to  Alen  af  ét  Stykke, 
én  Aandsform  med  to  forskellige  af  Tidsaanden  bestemte  Slags 
Indhold.  Den  Skavank  ved  vor  ældre  Litteratur,  Brandes  i Ind- 
ledningsforelæsningen til  „Hovedstrømninger4  med  Styrke  fremdrog 
blandt  sine  Anklager,  at  den  var  udgaaet  fra  Universitetet,  frem- 
bragt af  smaa  Embedsmænd,  var  ogsaa  Ulykken  ved  vor  Politik. 
Det  var  Embedsmandsvælde,  vort  politiske  Liv  led  under,  det  var 
en  doktrinær  Statsret  fra  Universitetet,  der  ødelagde  vort  Forfat- 
ningsliv og  unddrog  det  social  Udvikling. 

Skønt  Brandes  aldrig  har  været  nogen  Beundrer  af  vor  hjem- 
lige Venstrepolitik,  skønt  han  næppe  til  noget  Tidspunkt  har  billiget 
dens  Maal  eller  dens  Midler,  skønt  det  har  forekommet  ham,  at 
den  Naivetet,  den  nationalliberale  Politik  havde  taget  i Arv  efter 
den  litterære  Skole,  hvor  den  havde  faaet  sin  Opdragelse,  som  en 
Genganger  paa  ny  aabenbarede  sig  i Venstres  Politik,  gav  denne 
Politik  ham  dog  et  godt  soeialt-politisk  Rygstød.  Men  i langt 
højere  Grad  høstede  Venstres  Politik  Fordel  af  Brandes’s  Kamp. 
Det  viste  sig  snart  for  Venstres  Førere,  at  de  var  daarligt  hjulpne 
med  at  vinde  Stemmerne  paa  Valgdagene,  naar  dog  trods  al  Tal- 
majestæt de  andre  i den  offentlige  Mening  vedblev  at  være  det 
herskende  Parti.  Netop  fordi  Venstre  førte  Krig  mindre  mod  et 
politisk  Parti  end  mod  en  Kultur,  mægtig  ved  sin  berømte  Fortid 
og  stærk  i Nutiden,  fordi  den  havde  Landets  Embeder  inde,  og 
alt,  hvad  der  var  officielt  i Landet,  bekendte  sig  til  den,  kunde 
Partiet  udmærket  bruge  den  litterære  Skole,  Brandes  blev  Fører 
for.  Her  var  en  ny  Kultur  at  sætte  op  imod  den  gamle.  Her  var 
Digtere,  Videnskabsmænd , Kunstnere,  Jurister  og  Journalister,  alt 
hvad  Partiet  trængte  til  for  at  splitte  og  vinde  Dannelsen. 

„Del  jer  efter  Anskuelser!4  havde  I.  A.  Hansen  tilraabt  Køb- 
stæderne. Hørup  optog  dette  Valgsprog,  men  saaledes,  at  han  sær- 
ligt adresserede  det  til  København.  De  gamle  Førere  havde  orga- 
niseret Demokratiet,  bygget  dets  Mure  og  tækket  dets  Tag.  Der 
manglede  et  Indhold  til  denne  Form.  De  Problemer,  Brandes  satte 
under  Debat,  den  Realisme  i Tænkning  og  Digtning,  han  brød 
Vejen  for,  lod  sig  fortrinligt  omsætte  i politiske  Reformer. 

Det  Brændpunkt,  hvori  nu  disse  Impulser  og  Bestræbelser 
mødtes,  var  Georg  Brandes’s  Personlighed.  Hans  lidenskabelige, 
handlekraftige  Temperament  skulde  synes  at  have  bestemt  ham 

mere  til  social  Reformator  end  til  Æstetiker  og  Videnskabsmand. 
Saa  individuelt  og  særegent  end  hans  Tankeliv  er,  saa  megen 
Modsigelseslyst  og  Hang  til  at  gaa  paa  tværs  af  den  offenlige 
Mening,  der  end  boer  i ham,  han  kan  ogsaa  tænke  og  føle  ganske 
alment,  i Takt  med  den  brede  Mængde,  blot  mange  Gange  stærkere 
og  klarere  end  den.  Denne  elementære  Evne  hos  den  politiske 
Fører  er  han  i høj  Grad  i Besiddelse  af.  Han  er  paa  én  Gang  en 
Fribytter  og  en  disciplineret  Partimand,  han  elsker  at  høre  Fod- 
slaget bag  sig,  Kommandoraabet,  der  forener  tusinde  Viljer  til  én. 

Mig  fængsled  aldrig  mild  Adagio-Klang, 
jeg  elsker  Krigsmusikens  heftige  Takt 
og  Hymnens  Kor  og  Kampsignalets 
Tilraab:  Formér  Eders  Batailloner! 

hedder  det  i et  af  hans  Ungdomsvers  med  en  naiv  soldatermæssig 
Kamplyst  og  Disciplinfølelse.  Heine  har  noget  af  den  samme 
Glæde  ved  Trommeslaget  og  den  taktfaste  Marsch,  men  i hans: 
Schlage  die  Trommel  und  fiirchte  Dich  nicht,  er  Tonen 
lystigere  og  helt  lyrisk.  Skulde  man  nævne,  en  Personlighed,  hos 
hvem  Instinktet  for  at  gaa  i „Række  og  Geled4  har  en  lignende 
Styrke  som  hos  Brandes  og  egentlig  kun  tilfredsstilles  ved  den  ube- 
tingede Befalen  og  Lydighed,  der  gælder  i Krigen,  træder  Las- 
s alles  Skikkelse  straks  frem  for  Ens  Bevidsthed.  Det  er  ogsaa 
tydeligt,  at  Brandes  i sit  Skrift  om  Lassalle  paa  indirekte  Vis  har 
faaet  udladet  noget  af  det  Overskud  af  agitatorisk  Kraft,  han  ad 
direkte  Vej  ikke  kunde  faa  anvendt  — paa  en  lignende  Maade  om- 
trent, som  Goldschmidt  svaler  sit  Martyrblod  ved  i sin  Ung- 
domsroman „En  Jøde4  at  sende  Helten,  Jacob  Bendixen,  ind  i det 
polske  Oprørs  Kampe. 

Det  er  ikke  tilfældigt,  at  alle  de  her  nævnte  Skikkelser  er 
Mænd  af  jødisk  Race.  Jeg  ved  ikke,  om  Jøderne  i vore  Dage  er 
modige  Soldater  paa  en  Valplads,  men  det  ligger  trods  den  popu- 
lære Opinions  Beskyldning  for  det  modsatte  nær  at  antage  det.  Der  er 
aabenbart  i den  jødiske  Race  et  stærkt  Instinkt  for  Sammenhold, 
ubrødelig  Disciplin,  ubøjelig  Underkastelse  under  store,  stærke  Fø- 
lelsers Tugt. 

Hvor  meget  af  Georg  Brandes’s  Personlighed  og  Væsen  dette 
Anlæg  optager,  er  en  Sag,  hvorom  der  mellem  hans  Kritikere 
altid  har  staaet  Strid.  Den  Konklusion,  hvortil  de  forskellige  Op- 
fattelser er  komne,  har  altid  haft  Karakter  af  en  Frifindelse  eller 
en  Domfældelse.  Den  velvillige  Kritiker,  der  som  en  Advokat 

renser  sin  Klient  for  den  mod  ham  rettede  Anklage,  hævder,  at 
det  agitatoriske  Anlæg  kun  er  et  periferisk  Element  i hans  Per- 
sonlighed, hans  kritiske,  videnskabelige  Begavelse  derimod  det 
centrale.  Den  vrangvillige  Kritiker,  der  fastholder  Anklagens  Be- 
rettigelse, godtgør,  at  Forholdet  er  lige  det  modsatte.  Midt  i Uenig- 
heden synes  der  altsaa  at  være  Enighed  om,  at  et  saadant  Anlæg 
hos  en  Aand  af  Brandes's  Betydning,  er  en  Skyggeside. 

For  en  ufilosofisk  Sjæl,  der  dømmer  ud  fra  et  personligt  Ind- 
tryk, vil  hele  denne  Betragtningsmaade  være  saa  grundfalsk  og 
aandløs  som  vel  muligt.  At  Brandes  ikke  blot  har  været  en 
Tankens,  men  ogsaa  en  Handlingens  Mand,  vil  for  ham  staa  som 
det  mest  fremragende  ved  ham.  Brandes's  Skikkelse  sprænger  alle 
gængse  logiske  Kategorier.  Den,  der  kommer  med  Passer  og  Lineal 
for  at  tage  Maal  af  og  indskrive  ham  i de  almindelige  Definitioners 
Cirkler,  kommer  til  kort.  Brandes  er  først  og  fremmest  et  mægtigt 
Temperament.  Der  klinger  gennem  hans  Væsen  og  gennem  alt, 
hvad  han  har  frembragt  en  Grundrytme,  som  man  maa  lytte  efter 
og  faa  til  at  klinge  igen  i sig  selv,  hvis  man  vil  have  det  fulde 
Indtryk  af  ham.  Det  er  en  lignende  Følelse,  Professor  Høffding  har 
haft,  dengang  han  i en  Tale  for  Brandes  brugte  det  stemnings- 
fulde Billede  om  Jægerhornet  fra  „Drot  og  Marsk*  — Jæger- 
hornet, „der  kalder  Mænd*. 

Det  er  dette  Temperament,  der  bærer  „Hovedstrømningerne4' 
og  har  givet  de  i dette  Værk  skildrede  litterære  Bevægelser  deres 
agitatoriske  Grundrytme  af  Kamp  mellem  Reaktion  og  Friheds- 
stræben.  Overalt  Bevægelser  for  og  imod,  Skoler,  Sammenhæng, 
Sammenhold,  Opløsning.  Det  kan  ogsaa  virke  som  et  Løsen,  der 
forener  sammensvorne,  eller  som  en  Inspiration,  der  sammen- 
smelter Ideer,  Følelser,  Sprog.  Saaledes  i Halvfjerdsernes  Kampe. 
Og  det  er  endelig  dette  Temperament  hos  Brandes,  der  har  gjort 
ham  til  den  samme  gennem  nok  saa  mange  ændrede  Meninger  og 
skiftede  Standpunkter.  Thi  af  dem  har  han  jo  ikke  færre  end 
mange  af  ham  for  Frafald  angrebne  Forfattere.  Dog  Impulsen, 
der  er  udgaaet  fra  ham,  blev  i sit  Væsen  den  samme,  enten  Læren 
hed  Velfærdsmoral  og  demokratisk  Selvstyre  eller  Individualisme 
og  oplyst  Absolutisme.  Den  Indvending  mod  Skribenternes  mange 
„Udviklinger* , som  efter  min  Mening  er  den  eneste  berettigede, 
Brandes  har  gjort,  at  de  som  Folkelærere  ender  i det  pure 
Vrøvl,  kan  derfor  ikke  returneres  til  ham  selv. 

Brandes  blev  Skolestifter  i dobbelt  Forstand.  Først  inden  for 


Digitized  by  LjOOQle 


138 


Georg  Brandes 


Litteraturen,  dernæst  ved  Eksemplets  Magt  uden  for  Litteraturen. 
Der  trængtes  dengang  i Danmark  haardt  til  Organisation  af  alt 
det,  der  var  i sin  Vorden,  Organisation  af  Arbejderne,  af  de  spredte 
politiske  Elementer  uden  for  Bondestanden,  af  Kvindesagen,  af  den 
frisindede  akademiske  Ungdom. 

„Philosophiren  ist  dephlegmatisiren , vivificiren" , staar  der 
som  Motto  foran  et  af  „Hovedstrømningernes"  Bind,  og  hvor 
kunde  dette  Ord  faa  en  større  Betydning  end  i det  Land , hvor 
Flegma  er  det  nationale  Temperament.  „Takten,  det  er  halve 
Magten",  kunde  man  ogsaa  med  en  Bjømsonsk  Vending  sætte 
som  Motto  for  den  psykologiske  Proces,  der  foregik  i alle  Sind, 
der  kom  under  Paavirkning  af  Brandes.  Han  gjorde  Sindene 
politiske,  sociale  i ren  formel  Forstand.  Da  saa  lidt  senere  Venstre- 
politiken  under  Hørups  Førerskab  trængte  indenfor  Københavns 
Volde,  fandt  den  sine  Tropper  fuldt  rustede.  Og  paa  samme  Maade 
gik  det  med  Arbejderbevægelsen.  1 Virkeligheden  har  Brandes  ved 
denne  Proces  udrettet  mere  for  vor  politiske  og  sociale  Udvikling 
end  ved  Indholdet  af  sin  „Filosoferen." 

Den,  der  studerer  den  politiske  Kamp  her  hjemme,  selv  med  Hørup 
som  Midtfigur,  støder  dog  aldrig  direkte  paa  Brandes’s  Navn.  I Bran- 
des’s Tidsskrift  „Det  19.  Aarhundrede",  træffer  man  heller  ikke  et 
eneste  Indlæg  i den  politiske  Strid.  Hørup  og  han  har  aabenbart  haft 
deres  Udgangspunkt  paa  helt  forskellige  Steder,  Brandes  i akademiske, 
halvt  nationalliberale  Kredse , Hørup  i den  bondevenlige,  halvt  grundt- 
vigianske Lejr.  Hvomaar  og  hvorledes  disse  to  Førere  første  Gang 
har  mødt  hinanden,  er  ogsaa  for  den,  for  hvem  dette  Emne  er  et 
historisk  Stof,  vanskeligt  at  bestemme.  Men  ét  Øjeblik  er  der  i 
hvert  Fald,  hvor  Brandes  har  været  Venstres  svorne  og  kampbe- 
redte Tilhænger  — det  er  i Forfatningsbrudets  Øjeblik,  da  den  po- 
litiske Kamp  blev  en  Kamp  for  Retten. 

Thi  Retten  er  for  Brandes’s  Tanke  det  ypperste  Ideal,  Menneske- 
aanden  har  skabt  sig.  Overalt,  hvor  han  træffer  et  Individ  eller  et 
Samfund  i Kamp  for  Retten,  iler  han  til,  borer  sig  frem  for  at 
være  den  første  i Kæmpernes  Række.  Retten  er  for  ham  vigtigere 
endnu  end  Friheden.  Menneskeslægten  kan  ifølge  hans  Tanke  op- 
give sin  Frihed  for  at  opnaa  Ret,  saaledes  som  den  historisk  har 
opgivet  Selvtægt  paa  det  Vilkaar  at  faa  en  ordnet  Retspleje.  Brandes 
kan  forsone  sig  med  Tvangen  i Bismarcks  Styrelse,  fordi  hans  Op- 
gave var  at  virkeliggøre  det  tyske  Folks  politiske  Ideal,  men  jeg 
har  aldrig  hørt  ham  undskylde  hans  Retsbrud. 

En  Skikkelse  som  Lassalle  har  tiltrukket  Brandes  alene  af  den 
Grund,  at  han  anvendte  ti  Aar  af  sit  kostbare  Liv  paa  at  skaffe 
et  andet  Menneske  dets  Ret.‘  Han  var  en  Rettens  Praktiker.  Ikke 
mindre  har  en  Rettens  Teoretiker  som  Ihering,  der  i sit  Værk, 
„Der  Kampf  um’s  Recht“  paa  en  skarpsindig  og  aandfuld  Maade 
har  givet  den  Tanke,  at  Retten  kun  opnaas  gennem  Kamp  for 
den,  en  videnskabelig  Forklaring,  interesseret  ham.  I en  politisk 
Tale,  han  holdt  under  den  første  Valgkamp  efter  Provisoriet,  an- 
førte han  netop  fra  Iherings  Værk  den  bekendte  Sammenstillen  af 
den  rejsende  Englænder,  der  skønt  velhavende  nok  forsvarer  sin 
Ret  mod  Hotelværtens  Optrækkeri,  som  var  det  selve  Gammeleng- 
lands  Ret,  der  stod  paa  Spil,  og  den  rejsende  Østerriger,  der  i 
samme  Situation  roligt  lader  sig  tage  ved  Næsen.  De  to  Landes 
politiske  Historie  forklares  gennem  denne  Anekdote,  udbryder  han. 
Og  han  tilraaber  Vælgerne:  Vær  stolte  Mænd!  Staa  paa  jer  Ret! 
Er  noget  uslere  end  at  se  vore  Modstandere,  der  anraaber  Rege- 
ringen om  at  fratage  dem  deres  Ret! 

Men  Brandes  lader  sig  ikke  af  sin  lidenskabelige  Følelse  for 
Retten  henrive  til  nogen  naiv  Tillid  til  dens  Sejr.  For  ham  er 
Relten  et  Magtbegreb.  Og  ofte  slaar  hans  Sorg  og  Harme  over 
Rettens  Nederlag  over  i blodig  Spot  over  dem,  der  forsømte  i 
Tide  at  sætte  Magt  bag  den.  Hans  store  Værk  klinger  ud  i Vemod 
over  det  Sørgespil,  Aaret  1848  rummer,  naar  Novemberdagenes 
Skuffelse  ses  mod  Martsdagenes  Tillid.  Med  aandfuld  Symbolik 
har  han  i sin  Afhandling  om  Oehlenschlåger  udtrykt  den  samme  Tanke 
ved  at  give  Aladdin-Nureddin-Problemet  Anvendelse  paa  Problemet 
Ret  og  Magt,  saaledes  som  dette  Problem  har  foreligget  i vor 
nyere  Historie.  Som  bekendt  udleder  han  det  danske  Folks  naive 
Tillid  til  Retten  af  Aladdins-Romantiken.  Som  Lykken  kommer  til 
Geniet,  „mens  det  sødt  og  sorgfrit  blunder a,  kom  Folket  til  sin 
Forfatning,  sorgløst,  næsten  sovende.  Og  som  Aladdin  stiller  Lampen 
paa  Gulvet  mellem  sig  og  Hindbad,  stiller  det  danske  Folk,  stærkt 
i Troen  paa  sin  Ret,  i det  afgørende  Øjeblik  sin  Forfatning  mellem 
sig  og  dem,  der  vil  røve  den.  Uden  Tanke  for,  hvem  der  er 
stærkest,  udæsker  det  til  Kampen,  vover  „Sandhed  mod  Løgn,  det 
gode  mod  det  onde“. 

Brandes  havde  Ret  til  at  bruge  denne  bitre  Spot.  Thi,  hvad 
maaske  er  mindre  bekendt,  han  var  sig  Faren  bevidst,  han  for- 
udsaa,  hvad  der  vilde  ske.  Da  Konflikten  i 1885  nærmede  sig,  da 
Venstrepartiet  optimistisk  og  sejrsikkert  gik  den  i Møde,  var  han 

fuld  af  Bekymringer  og  gav,  naar  Lejlighed  var  dertil,  sine  urolige 
Tanker  Udtryk.  Jeg  husker  en  saadan  Lejlighed,  et  politisk  Møde 
i „Studentersamfundet",  vistnok  i Efteraaret  1884.  Folketingsmand 
Frede  Bojsen  havde  holdt  Foredrag  om  Machiavelli  i Nærværelse 
af  mange  af  Venstres  ledende  Politikere.  Men  da  alles  Tanker 
var  opfyldte  af  den  øjeblikkelige  spændte  Situation,  gled  Diskussionen 
efter  Foredraget  hurtigt  hen  herpaa.  Brandes  rejste  sig  da  og  spurgte: 
Hvis  Ministeriet  nu  ikke  giver  efter,  men  tager  ubevilgede  Penge 
paa  en  provisorisk  Finanslov,  hvad  saa?  Der  svaredes  fra  de 
ledende  Politikere,  at  en  saadan  Finanslov  af  Regeringen  maatte 
indbringes  i Folketinget  straks  efter  dettes  Indkaldelse  om  Efter- 
aaret. Brandes:  Men  hvis  Ministeriet  undlader  at  gøre  dette,  hvad 
saa?  Der  svaredes,  at  Venstre  da,  efter  hvad  Højre  selv  aner- 
kendte, havde  Ret  til  at  indbringe  Provisoriet  i Folketinget.  Brandes: 
Men  hvis  Ministeriet  ikke  anerkender  Berettigelsen  heraf,  hvad 
saa?  Der  svaredes,  at  der  i hvert  Fald  uundgaaeligt  maatte  komme 
det  Øjeblik,  da  Ministeriet  sad  i Klemmen,  fordi  det  manglede 
endog  en  provisorisk  Finanslov.  Brandes:  Hvis  Ministeriet  da 
hjælper  sig  paa  anden  Maade,  ved  administrative  Foranstatninger, 
hvad  saa?  Et  indigneret  Protestraab  var  Svaret,  ingen  vilde  tro  paa 
Muligheden  heraf,  og  under  almindeligt  Bifald  rejste  gamle  Høgsbro 
sig  og  henviste  til  „Aanden  i Folket",  særligt  til  den  begyndende  de- 
mokratiske Stemning  blandt  Studenterne.  Og  med  nogle  mellem  Alvor 
og  Spøg  balancerende  Ord  af  Brandes  om  de  danske  Studenters 
„Død  for  Polen"  i 1863  sluttedes  da  Ordskiftet.  Men  der  var  en  og 
anden,  hvem  det  den  Aften  løb  koldt  ned  ad  Ryggen. 

Som  bekendt  er  Brandes  bleven  angrebet  for  Herskesyge,  og 
samtidigt  har  man  spottet  over  hans  „Martyrmine".  Der  er  vist 
noget  sandt  i begge  Paastande.  Brandes  har  i sig  ikke  blot 
Herskernaturen,  der  forstaar  at  samle  en  Tilhængerskare,  der  lydigt 
følger  en  Parole,  men  ogsaa  den  Evne  til  at  lide  med  i,  hvad 
andre  lider,  der  lige  saa  meget  drager  Mængden  til  sig.  At  føre  de 
Forurettedes  Sag  er  slet  ikke  saa  upopulært  som  Brandes  under- 
tiden har  villet  give  det  Udseende  af.  Dette  Træk  af  Smerte  i 
hans  Aands  Fysiognomi  har  Nutidens  politiske  Begivenheder  gjort 
stedse  mere  markeret.  Man  har  tidt  det  Indtryk,  at  hans  Sind  efter- 
haanden  er  blevet  ganske  oprevet  af  Forbitrelse  over  al  den  Uret, 
han  har  været  Vidne  til  i Enkeltmands  Skæbne  og  i Nationers  Liv, 
og  over  den  Mangel  paa  Solidaritetsfølelse,  der  følger  Uretten  i 
Hælene.  I den  Henseende  er  Brandes  i sin  Handling  en  yderlig- 

gaaende  Fornægter  af  Nietzsches  Lære  — denne  Lære,  der  over- 
hovedet ikke  anerkender  Begreberne  Ret  og  Uret,  som  forkaster 
Medlidenhedens  moralske  Værdi,  som  under  Betegnelsen  »private 
Dovenskaber"  haaner  den  offentlige  Mening,  Brandes  idelig  appel- 
lerer til.  Og  for  saa  vidt  er  Brandes  ogsaa  i sin  Handling  Demokrat, 
saa  vist  som  Demokratiet  i vore  Dage  er  den  eneste  Samfundsmagt, 
der  kæmper  for  en  Idé  og  ikke  giver  Køb  over  for  Uretten.  Skønt 
Aristokrat  i Teorien  har  han  tjent  Demokratiet  mere  end  mangen 
En,  der  bærer  Demokratens  bløde  Hat. 

Det  forekommer  mig,  at  man  i Georg  Brandes’s  Liv  kan  skelne 
mellem  to  Perioder,  en  lysere  og  en  mørkere,  paa  samme  Vis  som 
han  selv  gør  det  i sin  Skildring  af  Shakespeares  Liv.  I sin  Tale 
om  Nationalfølelse  bruger  Brandes  den  for  ham  betegnende  Ven- 
ding: At  føle  sig  baaren.  At  føle  sig  baaren  af  en  Fællesbe- 
vidsthed, en  Samfølelsens  Bølge,  det  er,  siger  han,  den  vigtigste 
Betingelse  i et  Menneskes  eller  et  Folks  Stræben.  Det  er  Følelsen 
af  denne  Betingelses  Glippen,  der  betegner  Vendepunktet.  Brandes 
har  i den  første  Halvdel  af  Perioden  fra  1870  til  Aarhundredets  Ud- 
gang følt  sig  baaren  — af  den  Opgang,  han  selv  havde  fremkaldt, 
af  den  Modstand,  han  ligeledes  selv  havde  vakt,  baaren  ogsaa 
under  sit  Arbejde  af  den  Rytme  fra  Fortidens  Aandsliv,  der  gaar 
gennem  hans  store  Litteraturværk.  Han  siger  det  selv  i den  om- 
talte Tale,  omend  med  Tilføjelsen:  Trods  alt!  Men  fra  Midten 
af  80’erne,  da  den  litterære  Bevægelse  havde  kulmineret,  da  i den 
hjemlige  Politik  først  Vold  og  Uret,  saa  Urettens  Anerkendelse,  saa 
en  fuldkommen  Afstumpethed  af  hele  det  politiske  Sindelag  var 
de  herskende  hverandre  afløsende  Tilstande,  og  da  endelig  uden  for 
Landets  Grænse,  ude  i Nutidens  Europa,  hvor  Brandes  nu,  efter 
Fuldendelsen  af  „Hovedstrømningerne",  søgte  sin  Arbejdsmark, 
Udviklingens  Rytme  var  lige  den  modsatte  af  den,  der  havde  bruset 
i hans  Øre  under  Skildringen  af  Aandslivet  i Aarhundredets  første 
Halvdel:  dengang  først  Ebbe,  saa  Flod,  bestandig  stigende  Flod, 
nu  først  Flod , saa  Ebbe,  bestandig  synkende  Ebbe,  — da  maa  det 
tidt  have  været  for  Brandes,  som  Fodfæstet  svigtede. 

Mere  Fordomsfrihed  og  personlig  Frihed  maaske  — men  mindre, 
meget  mindre  politisk  Frihedsfølelse,  større  politisk  Erfaring,  men 
slet  ingen  ideel  Optimisme  i Folkenes  eller  Individernes  Sjæl,  ingen 
Ungdom  og  Lidenskab  — det  er  ét  blandt  mange  Billeder,  der 
kan  tegnes  af  Europa  efter  1870.  Og  Billedet  er  blevet  mørkere 
Aar  efter  Aar. 

Den  militaristiske  Kolonialpolitik  har  grebet  alle  Stormagterne. 
Tanken  om  „Verdens  Deling",  det  vil  sige  Røverpolitiken , rider 
Europa  som  et  Mareridt.  Der  er  „onde  Øjne"  overalt.  England  og 
Rusland  lurer  med  Skinsyge  paa  hinanden,  og  de  andre  Magter  lurer 
igen  paa  „Kampen  mellem  Hvalfisken  og  Elefanten",  som  Bismarck 
betegnede  det  afgørende  Sammenstød  mellem  England  og  Rusland 
om  Verdensherredømmet.  Tyskland  under  „den  pansrede  Næves" 
Tegn,  Frankrig  i Alliance  med  Rusland,  og  England,  Borgerfri- 
hedens og  Antimilitarismens  gamle  Hjemsted,  i rivende  militaristisk 
Udvikling.  Og  alle  de  gamle  politiske  Idealer  fra  1848,  den  al- 
mindelige Valgret,  Pressefriheden,  Juryen,  falmede,  plettede,  ja 
trukne  i Snavset. 

Dog  Modsætningerne  fremkalder  og  udhæver  hinanden.  Mod 
denne  Baggrund  af  Raahed  og  Slaphed  træder  de  faa  Skikkelser, 
der  har  stemt  sig  imod  og  hævet  deres  Røst  til  et  Raab  om  Ret- 
færdighed, Mænd  som  Zola  og  Picquart  i Frankrig,  Tolstoi  og  Kra- 
potkin  i Rusland,  frem  med  iøjnefaldende  Styrke. 

Til  disse  faa  hører  Georg  Brandes.  I „den  romantiske  Skole 
i Tyskland"  under  en  Sammenligning  mellem  Novalis  og  Shelley 
fortæller  Brandes,  hvorledes  Beretningen  om  Defoes  Marlyrium, 
saaledes  som  den  gives  i ældre  Biografier,  brændte  sig  ind  i hans 
Sjæl,  da  han  læste  den  som  Dreng,  og  hvordan  han  da  tænkte 
ved  sig  selv:  „Hvis  et  Menneske  nogen  Sinde  fandt  en  saadan 
stakkels  forhaanet  og  mishandlet  Sandhed  i Gabestokken,  da  maatte 
det  være  et  stort  Øjeblik  i hans  Liv,  naar  han  kunde  nærme  sig 
den  og  lægge  den  Kransen  om  Panden".  Den  Lod  har  Brandes  op- 
naaet.  Han  har  lagt  Kransen  om  Panden  paa  alle  mishandlede  og 
undertrykte  Nationer,  paa  Polen,  paa  Rusland,  Armenien,  Finland, 
Sønderjylland. 

Og  mere  end  det.  I Undertrykkelsen  har  han  fundet  en  ny 
Kilde  til  aandeligt  Liv.  Mod  Undertrykkelsen  har  han  paakaldt 
Nationalfølelsen,  og  ad  denne  brede  Kongevej  har  hans  Ord 
vundet  Indgang  paa  Steder,  hvor  man  netop  havde  bygget  For- 
skansninger mod  dem.  Staaende,  som  han  i ideel  Forstand  har 
gjort  det  i disse  Aar,  som  paa  Grænsevagt,  paa  enhver  Grænse, 
hvor  Overmagt  og  Svaghed  mødte  hinanden,  paa  Danmarks  Grænse 
mod  Syd,  paa  Nordens  Grænse  mod  Øst,  har  han  med  den  ene 
Haand  peget  paa  den  voksende  Fare,  med  den  anden  paa  Værnet 
mod  Faren,  en  stærk  national  Kultur.  Jeg  véd  ikke,  om  han 
har  Ret,  om  maaske  ikke  det  danske  Kongehus’s  Fa  milieforbindelser  i 

Udlandet  har  været  Danmark  et  bedre  Værn  mod  Forglemmelse 
end  al  dets  Litteratur  og  Kunst,  men  lige  meget,  hvilken  Fremfærd 
og  hvilken  Vilje  til  Liv  er  der  ikke  i dette! 

For  den  yngre  Generation,  for  hvem  ingen  Morgenrøde  nogen 
Sinde  har  lyst,  har  Brandes  virket  som  en  Befrier  for  det  Tryk  af 
Modløshed,  saadanne  Kaar  let  giver.  Ikke  netop  gennem  sin  For- 
kyndelse af  den  aristokratiske  Radikalisme,  som  vel  slog  dybt  ned 
i mange  unge  Sind , men  dog  vist  blev  optaget  i en  noget  mere 
grovkornet  Aand  end  den  var  ment.  Men  ved  sin  trodsige,  ubrøde- 
lige Hengivelse  for  de  brede,  bærende  humane  og  sociale  Følelser, 
sin  store  menneskelige  Sympati,  sin  naive  Begejstring,  sin  gene- 
røse Glæde  ved  Anerkendelse  af  andres  Evner,  sin  Retsfølelse,  Med- 
følelse, Solidaritetsfølelse. 

Blandt  mange  aandfulde  Domme  om  Brandes  er  ogsaa  den, 
at  han  er  blandt  de  nedbrydende,  samfundsopløsende  Aander.  Selv 
en  Mand,  der  lader  sig  saa  lidt  bestikke  af  Fraser  som  Professor 
Høffding,  har  engang  talt  om  „det  moderne  Nedrivningsværk",  som 
en  Anklage  mod  Brandes.  Hvis  nogen  endnu  vil  tage  denne  Ven- 
ding i sin  Mund,  saa  er  der  nogle  af  Henrik  Ibsens  Dramer,  der 
maaske  kunde  udleveres  disse  Samfundsbevarere,  men  Brandes ! — 
han  har  været  lige  det  modsatte.  En  Opbygger,  en  Sammenslutter, 
en  Moralist  har  han  været.  Det  er  Moralisten  i ham,  der  har  gjort 
ham  til  Polemiker. 

Om  Brandes  som  Polemiker  lod  der  sig  skrive  en  større  Afhand- 
ling, thi  faa  Mennesker  har  haft  saa  mange  Polemiker  som  han, 
og  faa  fører  Magen  til  hans  polemiske  Pen.  Hvilken  Slagfærdighed 
og  hvilke  Finter,  hvilken  Underfundighed  i Forsvaret,  hvilken 
Smidighed  i alle  Bevægelser,  saa  Modparten  maabende  staar  der 
og  mærker,  at  hans  Hug  har  kløvet  Luften!  Allerede  hans  første 
Stridsskrift  fra  1872  „Forklaring  og  Forsvar"  viser  ham  som  Pole- 
mikens  overlegne  Mester,  og  dog  er  det  blevet  overtruffet  mang- 
foldige Gange  siden.  Om  den  Kunst,  hvormed  han  bruger  det 
mundtlige  Ord,  vil  jeg  slet  ikke  tale,  dertil  kræves  en  mere  kunst- 
nerisk Pen  end  min.  Men  for  at  gaa  ind  i dette  Emne  maatte 
man  overhovedet  have  hele  Samlingen  af  Brandes's  Avisartikler  og 
Taler  for  sig.  Nu  da  Udgivelsen  af  hans  samlede  Værker  snart  er 
afsluttet,  kunde  det  maaske  overvejes,  at  lade  den  følge  af  et  Ud- 
valg af  disse.  „Der  er  ingen  Patos  mere  her  i Landet!"  har  jeg 
engang  hørt  Brandes  udbryde,  og  jeg  forstaar  hans  Beklagelse 
heraf,  thi  han  er  udmærket  som  Patetiker.  Men  Patos  har  aldrig 


Digitized  by  LjOOQle 


144 


Georg  Brandes 


fundet  Genklang  blandt  Danske,  mærkværdigt  er  det  derfor,  at  en 
Patetiker  som  Grundtvig  har  kunnet  virke  saa  stærkt  Derimod 
har  den,  der  faar  Latteren  paa  sin  Side,  altid  en  stærk  Stilling  her 
tillands,  og  Latteren  har  været  paa  Brandes  Side,  det  har  f.  Eks. 
Vennen  Mortensgaard  nogle  Gange  faaet  at  føle.  Allerstærkest  er 
Brandes  maaske  i den  fine  saltholdige  Blanding  af  Spøg  og  Alvor. 

Som  bekendt  er  der  efter  Brandes’s  Skildring  endnu  en  tredje 
Periode  hos  Shakespeare,  en  Periode  af  Mildnelse,  hvor  Mørket 
viger  og  Livet  igen  bliver  værdt  at  leve.  Skulde  man  til  hans  60- 
aarige  Fødselsdag  udtale  et  Ønske  for  Georg  Brandes,  kunde  det 
godt  være  Ønsket  om,  at  der  ogsaa  for  ham  maatte  komme  en 
tredje  Periode,  hvor  han  paa  ny  følte  sig  baaren  — af  Tidens 
Begivenheder  og  af  Stemningen  i sine  Samtidiges  Sind. 

Erik  Henrighsen 

olen  stod  hvid  og  glødende  ned  fra  en  blegblaa, 
skyløs  Himmel.  Kingstreet  — den  fine  Gade,  der 
strækker  sig  fra  Værftet  mod  Vest  — laa  hen  i 
fornem  Dvale.  Her  ligger  Guvernementsbygningen, 
et  stort  Hus  i italiensk  Villastil,  og  Embedsmændenes 
og  andre  hvide  Folks  Stenhuse,  store  og  velind- 
rettede, byggede  i Øens  Velmagtsdage  — nu  ikke  særlig  velholdte. 
Paa  den  Tid,  man  gaar  til  og  fra  Kontorerne,  færdes  her  en  Del 
gulblege  Gentlemen  i hvidt  Tøj  og  store  Hjelmhatte;  ellers  gør 
Gaden  saa  tidligt  paa  Dagen  et  uddødt  Indtryk  med  saa  godt  som 
ingen  Færdsel  og  sine  store  jalousi-tillukkede  Huse. 

Kommer  man  derimod  om  i Gompagnistreet,  der  ogsaa  be- 
gynder ved  Værftet  og  løber  parallelt  med  Kingstreet,  vil  man 
straks  faa  Indtryk  af,  at  nu  er  man  i Byens  City. 

Her  er  det  udelukkende  Træhuse.  Under  de  fremspringende 
Gallerier,  findes*  Shop’erne  (Ordet  Butik  vilde  give  et  forkert  Ind- 
tryk af  de  nærmest  ladeagtige  Rum,  der  kun  faa  deres  Lys  fra 
de  til  Gaden  aabenstaaende  Døre).  I Skyggen  fra  Galleriet,  der  fra 
1ste  Sal  er  bygget  ud  og  hviler  paa  Træpiller,  sidder  Sælgekoner 
med  al  Slags  Frugt  og  Grøntsager;  ordnede  i smaa  Bunker  til 
5 og  7 ds.  Længere  nede  er  Torvet;  her  handles,  raabes,  skriges, 
passiares  og  sættes  mange  pikante  Rygter  i Fart  ved  diskrete  Med- 
delelser fra  den  ene  Kok  til  den  anden. 

De  er  kendelige  paa  deres  enorme  Straahatte  over  Turbanen 
og  deres  Torvekurve  — denne  Hærskare  af  Kokkepiger,  som  lige  fra 
Guvernørens  til  den  mindste  Smaahandlers  Hus  sendes  ud  for  at 

gøre  Indkøb  for  Dagen.  Hvis  man  i det  hele  taget  bor  i et  Hus 
— ikke  i et  Værelse  — har  man  nemlig  sin  Cooky.  Man  vilde 
risikere  en  hel  Del  af  sin  Værdighed,  om  man  selv  gik  ud  og 
købte  Kød  og  Grøntsager.  De  hvide  Ladies  kunde  naturligvis  godt 
gøre  det,  hvis  de  havde  Lyst  — de  blev  jo  dog  ved  med  at  være  hvide 
Ladies  — men  er  man  en  brun  Lady,  er  Etiketten  meget  streng. 

Henimod  11 -Tiden  stiller  Færdslen  af,  Landhandlerne  kører 
hjem,  og  Kokkepigerne  forsvinder  hver  i sit  Køkken;  der  bliver 
stille  paa  Gaden  — man  kan  høre  Knæpren  af  sin  Naboerskes 
Symaskine  og  smaa  Børn  der  græder. 

Pludselig  lyder  der  fra  Værftsiden  taktfaste  Skridt  — ikke  af 
„Styrken"1),  den  Lyd  kender  man  saa  nøje  — men  hvad  kan 
det  vel  da  være?  Det  maa  undersøges!  Den  brune  Lady  linder 
lidt  paa  Jalousierne  — man  kan  saa  udmærket  se  igennem  Jalou- 
sier uden  selv  at  blive  set;  det  er  en  stor  Fordel,  da  det  ikke  er 
ladylike  at  være  nysgerrig! 

Caramba!  Politifuldmægtigen  i mørk  Uniform  og  to  Betjente. 

Hvad  kan  der  dog  være  paa  Færde! 

Naturen  gaar  over  Optugtelsen.  Vinduerne  stødes  op  og 
Hovederne  kommer  frem  som  Tal -Knapperne  paa  et  elektrisk 
Ringeapparat;  hvad  kan  der  være  løs  — hvor  skal  de  hen  — 
kan  det  være  en  Udpantning  — nej,  man  ligesom  vejrer  noget 
mere  sensationsvækkende  i Luften  og  konfererer  med  Nabohovedeme. 

Man  ser  endnu  de  tre  Mænd  langt  nede  i Gaden  — Betjentenes 
graa  Hjelme  og  Guldtresen  om  Fuldmægtigens  Hue,  der  luer  som 

Ild  i Solskinnet men  pludselig  er  de  forsvundne,  uden  at 

man  paa  den  lange  Afstand  kan  afgøre  med  Bestemthed,  hvor  de 
er  bievne  af. 

Men  Gaden  er  allerede  sort  af  Folk,  der  kiler  bagefter. 

Som  vokset  op  af  Jorden  er  de  der,  alle  disse  barbenede,  lasede 
Væsner  af  begge  Køn,  sjatterénde  i alle  Nuancer  fra  sort  til  lyse- 
gult — dirrende  af  Nysgerrighed. 

Den  brune  Lady  har  set  Naboens  Rendedreng  sætte  af  Sted  i 
lange  Kafferspring  — selv  er  hun  kun  et  Øjeblik  raadvild  — at 
løbe  ud  i Køkkenet,  snappe  Skeen  og  Potten  med  Pitchenpeas- 
suppen  ud  af  Haanden  paa  den  endnu  intet  anende  Cooky,  og  for- 
klare det  skete  med  faa  Ord  og  mange  Gestus,  er  kun  et  Øjebliks 
Sag;  Cooky  er  ikke  altid  lige  villig  — men  denne  Gang  lystrer 
hun  sin  Mistres*  Ordrer  i Firspring. 

*)  den  militære. 

Nede  i den  anden  Ende  af  Gaden  — helt  nede  ved  Søndags- 
torvet — staar  Skaren  pakket  sammen  som  en  Mur. 

Dér  er  Huset,  hvor  de  gik  op  — først  var  de  inde  i Shoppen, 
Shoppen,  som,  uden  at  man  vidste  hvorfor,  havde  været  skoddet 
til  hele  Morgenen  — men  lidt  efter  kom  de  ud  igen,  laasede 
Døren  til  efter  sig  og  gik  op  ad  Trappen  til  Lejligheden  ovenover 
— til  Bergs  — hvad  kunde  der  dog  være  sket! 

Shoppen  benyttedes  af  en  velstaaende  Negerkøbmand  Marco, 
men  Bergs,  der  ejede  Huset,  var  hvide  Folk. 

Denne  Mr.  Bergs  Fader  var  i sin  Tid  kommen  ud  som  Soldat, 
var,  da  hans  Tid  som  Militær  var  udløben,  bleven  Kontorist,  og 
var  endelig  — sligt  skete  i de  Tider  — endt  som  velhavende  Købmand. 

Han  havde  i sine  unge  Dage  hørt  med  til  det  gode  Selskab 
og  havde  som  alle  andre  i den  Tid  slaaet  stort  paa  det.  Flere 
Aars  glimrende  Høst  og  store  Sukkerpriser  havde  gjort  Folk  over- 
modige. 

Da  det  begyndte  at  gaa  ned  ad  Bakke,  var  det  svært  at  slaa 
af.  Man  troede  Miséren  var  midlertidig  — at  det  blot  gjaldt  om 
at  komme  over  Øjeblikkets  Forlegenheder,  saa  vilde  alt  nok  blive 
all  right  igen. 

Men  nu  kom  der  lige  saa  mange  tørre,  daarlige  Aar,  som  der 
havde  været  regnfulde;  selv  om  man  havde  haft  en  Josef,  havde 
man  ikke  lyttet  til  hans  Raad. 

Da  det  kneb  for  Berg,  rejste  han  til  Staterne  — man  troede 
endnu  dengang  at  Amerika  var  Slaraffenlandet  — men  godt  et 
Aar  efter  kom  Berg  tilbage;  han  havde  giftet  sig  med  en  Ameri- 
kanerinde og  havde  hende  og  en  spæd  lille  Pige  med. 

Han  flyttede  ind  i Huset  i Compagnistreet  — den  eneste  af 
sine  Ejendomme  han  endnu  havde  tilbage  — laante  paa  det  saa 
længe  nogen  vilde  laane  ham  og  levede  ellers,  saa  vidt  «man 
vidste,  af  det  han  fik  i Leje  for  Butikken. 

I de  første  Aar  af  sin  Ægtestand  gik  han  undertiden  med  sin 
Kone  og  Datter  paa  Værftet  om  Søndagen,  naar  Militærmusikken 
spillede,  og  alle  Folk  havde  deres  fine  Klæder  paa. 

Saa  havde  „Amerikanerinden*,  som  Folk  blev  ved  at  kalde 
hende,  altid  en  brun  Fløjls  Kjole  paa  og  stærkt  røde  Kinder.  Til 
sidst  var  Fløjlet  ikke  saa  „friskt*  som  det  havde  været,  og  saa 
holdt  Søndagsturene  op.  Saa’  man  et  Glimt  af  Amerikanerinden 
ved  Vinduet,  saa*  hun  bleg  og  lidende  ud. 

Den  lille  Pige  legede  i Gaarden  med  hvem  hun  kunde  faa  fat  paa. 

10* 


Digitized  by  LjOOQle 


148 


Hun  var  hvid! 


Nu  var  Berg  og  hans  Kone  ældre  Folk,  den  lille  Pige  var 
bleven  voksen  og  smuk.  Hun  var  igen  hver  Søndag  paa  Værftet 
og  havde  fine,  hvide  Kjoler  paa  med  Baand  og  Broderi;  hvor 
hun  fik  dem  fra,  vidste  man  ikke,  men  fin  og  smuk  saa’  hun  ud! 

Der  er  ikke  meget,  der  forbliver  skjult  for  ens  Naboer  og 
Genboer  i saadan  en  lille  By;  men  Bergs  vidste  Folk  virkelig 
ikke  rigtig  Besked  med.  De  havde  kun  ét  Tyende,  som  i sin  Tid 
havde  været  Nanna1)  hos  gamle  Berg  og  passet  denne  Mr.  Berg 
fra  han  var  Baby. 

Gammel  var  hun,  men  just  saa  døv  og  uforstaaende  og  vrøvlet, 
som  hun  gjorde  sig,  naar  man  vilde  pumpe  hende  om  hendes 
Herskab,  nej,  det  troede  Folk  nu  alligevel  ikke,  hun  var. 

Hvad  kunde  der  være  foregaaet!  — man  snakkede  dæmpet  — 
fortalte  et  og  andet  om  gamle  Mr.  Berg,  der  havde  været  saadan  en 
god  Mand,  og  denne  Mr.  Berg  — flere  af  Flokken  huskede  ham 
som  en  lille  Dreng  med  gule  Krøller. 

Pludselig  sprang  det  Rygte  op,  at  Amerikanerinden  havde 
taget  Gift,  det  mødtes  med  et  andet  om,  at  der  var  noget  med 
Datteren,  man  vidste  ikke  rigtig  hvad;  — oppe  fra  Huset  hørtes 
ikke  en  Lyd.  Man  forsøgte  at  komme  ind  paa  Gaardspladsen,  men 
Porten  var  lukket. 

Der  kom  stadig  nye  Elementer  til  — Klokken  var  henved  12, 
og  Solen  ...  ja  Solen  var  som  Sol  er  i Troperne  ved  Middagstid, 
naar  der  ikke  er  en  Sky  paa  Himlen;  men  om  der  saa  havde 
været  10  Sole  af  samme  Slags,  vilde  dette  Publikum  søge  at  faa  paa 
det  rene,  hvad  der  foregik  i det  Hus,  og  hvad  Politiet  havde  dér 
at  gøre.  — Man  var  bleven  træt  af  at  gætte;  de  fleste  stod  og 
hang,  gabede  og  vred  paa  sig,  men  med  de  sløvede  Øjne  som 
sugede  fast  til  de  tillukkede,  ormædte  Jalousier. 

•Pludselig  kom  der  Røre  i de  yderste  Rækker  — det  forplan- 
tede sig  indefter;  man  gjorde  omkring  og  stirrede  ned  ad  Gaden 
mod  Værftet ; der  blev  Raaben  og  Skrigen , Kvinderne  satte 
Hænderne  i Siden  og  svansede  med  Bagdelen;  Mændene  lo  og 
brølte  op.  Den,  der  var  Genstand  for  denne  smigrende  Opmærk- 
somhed, var  et  stort  Negerfruentimmer  med  et  gammelt,  rynket 
Fjæs,  det  hvide  i de  smaa  stikkende  Øjne  gennemkrydset  af  Blod- 
aarer  og  Turbanen  skævt  paa  Hovedet.  Armene  — magre  og  senede 
med  udspilede  Fingre  — virrede  rundt  i Luften  som  Møllevinger. 


*)  Fælles  Benævnelse  for  alle  Barnepiger. 


Digitized  by 


Google 


Hun  var  hvid! 


149 


Den  tykke  Overlæbe  var  trukken  op,  saa’  man  saa  Tandkødet  over 
de  enkeltsiddende,  skinnende  hvide  Tænder.  Hun  var  øjensynlig  i 
stærk  Ophidselse,  gestikulerede  og  raabte. 

De  ældre,  især  Mændene,  tyssede  paa  Forsamlingen:  shut  op 
you  dam'  good  for  nothings  — lad  os  høre,  hvad  Dronningen 
siger  — Queen  Mary  véd  noget! 

„Hun  har  maaske  igen  været  ved  Hoffet, “ brølede  en  hæs 
Drengestemme  — hans  Kammerater  stak  i Latterhyl  — og  der 
gentoges  rundt  om  „she  been  to  the  court-eh!  Let  the  old  hag  speak1). 

Queen  Mary  var  et  af  de  Fruentimmer,  der  under  Oprøret 
havde  udmærket  sig  ved  sin  umættelige  Trang  til  at  se  hvide  Folks 
Huse  brænde,  og  helst  vilde  have  „Bocras2)  Hoved  paa  en  Stang/ 
som  der  stod  i den  Vise,  Kvinderne  drog  rundt  og  sang,  medens 
de  brændte  og  plyndrede.  Hun  blev  efter  Oprøret  sendt  til  Dan- 
mark i Tugthus  og  var  dér  engang  bleven  vist  frem  for  de  konge- 
lige som  „Seværdighed". 

Dette  at  hun  havde  „været  i Europa  og  set  the  royal  people 
dem"  var  Queen  Marys  Stolthed  og  gav  hende  hendes  Særstilling 
i Befolkningen.  Nu  ernærede  hun  sig  som  Frugtsælgerske,  men 
nægtede  ikke  sine  krigerske  Tilbøjeligheder;  det  hørte  til  de 
daglige  Begivenheder,  at  Dronningen  var  tilsagt  til  „the  court" 
enten  for  Rapseri,  Slagsmaal  — hun  førte  endnu  en  Kniv  med 
Elegance  — eller  for  sin  rent  ud  forbløffende  Kæft. 

Endelig  blev  der  saa  vidt  stille  i Forsamlingen,  at  man  kunde 
høre  hendes  skingrende  Stemme:  Jeg  siger,  har  I hørt  det?  Jeg 
siger,  det  er  fine  Folk,  nette  Folk  i dette  Island!  Mig  stakkels 
gamle  Neger8)  — som  bare  vil  leve  og  tjene  et  Par  smaa  cents  til 
min  Sild  og  min  Funchy,  mig  „harasser“  de  her  hver  anden  Dag 
— mig  skal  sættes  fast  — mig  skal  betale  Bøde  — mig  skal  be- 
handles ligesom  Hund!  — Ikke  som  Bocras  Hund,  for  den  ligger 
paa  Tæppe  og  so  ver  og  spiser  Roast  med  Syltetøj  — oh  nej,  ikke 
som  Bocras  Hund  — men  som  Negerhunde  dem  — saadan  skal 
stakkels  gamle  Mary  behandles! 

„Men  jeg  siger",  her  vendte  hun  sine  stikkende  Øjne  mod  Himlen 
og  slog  om  i Stemmen,  „jeg  siger  Ghrist,  St.  Peder  og  Mother  Moreia 
staa  os  bi,  naar  nu  Bocra,  dem  begynder  at  bore  Hul  i deres  egne 

*)  The  court  betyder  baade  Hoffet  og  Politiretten. 

*)  Bocra:  Negernes  Benævnelse  for  hvide. 

8)  De  bruger  ofte  Ordet  Neger  om  sig  selv  men  betragter  det,  som  et  groft 
Skældsord  hvis  andre  gør  det. 

Huse  for  at  krybe  ind  og  stjæle  hos  Negere,  dem  som  den  fine 
Massa  Berg  har  gjort." 

„Mig  siger". . . hun  fægtede  med  sine  knyttede  Næver  i Luften, 
men  hendes  Stemme  overdøvedes  af  den  Summen,  der  nu  brød  løs. 

Nu  var  Bomben  sprungen  — det  var  altsaa  det,  der  var  sket 

— naar  Mary  sagde  det,  var  det  sandt  — hun  vidste  altid  Besked. 

Man  trængte  sig  sammen  om  hende,  sprang  op  paa  hinanden, 
og  de  bageste  brasede  paa  for  at  komme  forrest.  Mary  brølede  op 
og  sparkede  ud  med  Benene,  „I  Sataner!  saa  I tror,  jeg  er 
kommen  her  med  hvad  jeg  véd  for  at  faa  mine  gamle  Ben  traadt 
til  blodigt  Kød!  Flyt  jer!"  hun  skar  Tænder  — „eller  jeg  lader 
ikke  et  Ord  slippe  ud  af  min  Mund  — ikke  jeg!" 

En  diplomatisk  Kvinde  raabte  drillende:  ho  ho,  nej,  for  du 
véd  ikke  noget! 

„Well,  nej,  mig  véd  ikke  noget,  mig  véd  ikke,  at  den  fine 
Gentleman,  Mr.  Berg,  og  hans  glatfjæsede  Tøs  har  lavet  Hul  i deres 
eget  Gulv,  og  hun  Tøsen  — Mr.  Gentleman  var  vel  for  fin  — er 
gaaet  ned  i Marcos  Schop  og  ladt  som  hun  var  hjemme.  Bocra 
maa  leve  som  Bocra.  Bocra  kan  ikke  spise  Funchy  og  Sild  som 
gamle  Mary  — Bocra  kan  ikke  arbejde  og  faa  Snavs  paa  Fing- 
rene, men  Bocra  kan  — oh  Mother  Moreia  i Himlen  staa  os  bi  — 
Bocra  kan  gaa  ned  i Negermandens  Kælder  og  stjæle  — stjæle 
siger  jeg  jer  — stjæle  Negermandens  Mel  og  Flæsk  og  Sødmælksost.  * 

Her  slog  hun  en  skingrende  Latter  op.  „Men  nu  sidder  Bocra 
i Hullet  — han  ogsaa!  Gamle  Mary  maatte  de  lade  gaa  denne 
Gang,  men  Mr.  Bocra  — ham  er  der  godt  lukket  for  — gamle 
Mary  saa’  selv  hans  hvide  Ansigt!  Fine  Bocra,  dem,  der  lukker 
hinanden  inde  i et  sort  Hul!  Næste  Gang  sætter  de  gamle  Mary 
i Gyngestol  med  Skammel  ved  Fødderne  — men  Bocra  i Hullet!" 
Hun  lo,  saa  Spyttet  stod  ud  imellem  hendes  Tænder. 

Man  talte  og  spurgte  i Munden  paa  hinanden:  hvomaar  tog 
de  ham?  I Aftes?  oh  god!  Man  var  i Oprør,  at  en  hvid  Mand 
kunde  opføre  sig  saadan  — han  som  havde  sin  Far  og  Mor  i 
Himlen  og  var  opdraget  som  en  Gentleman;  og  saa  stjæle  Brødet 
fra  en  Neger! 

Man  løftede  Næverne  og  truede:  Skam  over  den  hvide  Mand 
og  hans  Slæng! 

Et  Skrig  skar  gennem  al  anden  Lyd.  Man  tav  forvirrede; 

— man  var  ligesom  holdt  op  at  haabe  paa,  at  der  virkelig  skulde 
ske  noget.  Der  var  det  igen,  vildt  og  fortvivlet!  Folk  holdt  Vejret. 

Da  det  kom  igen,  dette  vaandefulde  Kvindeskrig,  tog  mange 
af  Kvinderne  sig  til  Hjertet  eller  greb  efter  den  nærmest  staaende 
med  et:  oh  god! 

Man  hørte  en  Mandsstemme  fra  Huset,  derefter  Kvindegraad, 
hulkende,  afbrudt  af  en  klagende,  opgivet  Stemme,  saa  Skridt  — 
og  Døren  til  Trappen  gik  op,  og  de  to  Betjente  kom  ud,  mere 
bærende  end  førende  en  ung  Kvinde  imellem  sig. 

De  holdt  om  heddes  Overarme;  begge  Hænder  havde  hun 
knuget  fast  for  Ansigtet,  medens  de  ledte  hende  ned  ad  Trappen. 

Mængden  stirrede  med  stive,  hypnotiserede  Øjne,  ingen  rørte 
sig,  kun  lød  der  som  et  stort,  mangestemmigt  Gisp,  — den  unge 
Pige  tog  Hænderne  væk,  saa  op  med  et  forskræmt  Blik  — mødte 
Mængdens  Øjne,  vaklede  og  gled  som  livløs  ned  for  Betjentenes 
Fødder. 

Et  voldsomt  Brøl,  mere  som  fra  Dyre-  end  Menneskestruber, 
en  bølgeformig  Bevægelse  i Mængden,  brune,  senefulde  Næver,  der 
truede,  Skrigen  af  Ophidselse,  Skrigen  af  Smerte,  for  de  bageste  i 
Rækkerne  trængte  hensynsløst  paa  for  at  komme  frem!  Betjentene 
stillede  sig  med  Ryggen  mod  Mængden,  søgte  at  rejse  den  unge 
Pige,  og  talte  beroligende  til  hende. 

En  høj  Kvindestemme  lød  igennem  Støjen:  løs  hende,  løs 
hende!  Hvad  er  det  I gør? 

En  anden  faldt  ind:  det  skal  være  Retfærdighed!  Oh  Gud  i 
Himlen,  kan  du  tillade  en  saadan  Grusomhed? 

Som  i Kor  lød  det:  kan  I ikke  se,  at  hun  er  uskyldig?  Oh 
det  stakkels  Barn  — er  hun  ikke  hvid  og  ren  som  et  Lam ! — oh 
de  grusomme  Mennesker!  — men  Gud  i Himlen  er  retfærdig,  han 
vil  straffe  dem  og  hjælpe  den  uskyldige! 

Den  unge  Kvinde  rejste  sig,  en  svag  Farve  var  vendt  til- 
bage i hendes  Kinder,  det  var  altsaa  ikke  hende,  alle  de  Øjne  saa’ 
saa  hadefuldt  paa. 

Uvilkaarlig  rettede  hun  paa  sin  Dragt,  en  tynd  Muselins  Kjole, 
der  hang  uordentlig  om  hendes  slanke  halvt  barnlige  Skikkelse; 
Betjentene  havde  igen  grebet  fat  paa  hende,  men  hun  rev  sig  løs, 
og  slyngede  Armene  i Vejret  med  et  Kast  og  raabte  med  tragisk 
Patos:  Ja,  ja  — hører  det  alle  sammen  — jeg  har  aldrig  gjort 
det!  Jeg  er  uskyldig  — uskyldig  — uskyldig! 

Nu  fulgte  hun  Betjentene  uden  Modstand,  der  var  Spænstighed 
over  Skikkelsen  og  Øjnene  skinnede,  medens  Stemmen  blev  højere 
og  mere  patetisk  for  hver  Gang  hun  gentog  sit  „uskyldig,  uskyldig!* 

Mængden  brølte  — hulkede  — snøftede  — Queen  Mary  højst 
af  alle:  „Oh  the  angel  — the  angel  — she  is  innocent!"  Betjentene 
maatte  bane  sig  Vej  med  Magt. 

Hoben  vilde  følge  efter,  men  i det  samme  aabnedes  Døren 
atter  til  det  skæbnesvangre  Hus,  og  der  lød  straks  nye  Raab  paa 
„Amerikanerinden  — Moderen  — nu  er  det  hendes  Tur.  Politiet 
skaaner  ingen!  Skal  vi,  der  er  ærlige  „black  people",  se  paa  deres 
Uretfærdighed!"  f 

Queen  Marys  Stemme  skar  igennem  Hurlumhejet,  „Knivene 
frem,  I Kujoner  — er  her  ingen  unge  Folk?  Er  de  unge  Mænd 
bleven  gamle  Kællinger?  Jeres  Tur  kommer  nok!  Deres  egne  Folk 
først  — saa  kommer  Raden  til  os!" 

Den  unge  Politifuldmægtig  var  kommen  ud  paa  Trappen;  der 
var  et  alvorligt,  indadvendt  Udtryk  i hans  Ansigt,  som  var  hans 
Tanker  endnu  ved  det  nys  foregaaede.  Først  ved  gamle  Marys 
Raab  vaagnede  han  op,  standsede  et  Sekundt  midt  paa  Trappen, 
saa’  ud  over  Mængden  og  gik  saa  sindigt  ned  ad  de  sidste  Trin.. 

Man  trængte  sig  truende  sammen;  Queen  Mary  havde  ind- 
taget sin  gamle  Førerstilling,  svang  den  ene  Arm  over  Hovedet 
som  med  en  usynlig  Økse,  medens  hun  skiftevis  opildnede  og  for- 
bandede i en  ustandselig,  blasfemisk  Ordstrøm. 

Politifuldmægtigen  bevægede  den  Papirsrulle,  han  holdt  i 
Haanden,  let  frem  og  tilbage,  idet  han  med  rolig,  lidt  ærgerlig 
Stemme  gentog:  „Plads  dér  — Plads!  I ser  jo  nok  jeg  skal  frem!" 

Man  veg  til  Side.  De  fleste  Mænd  tog  til  Huerne,  Kvinderne 
tav,  kun  Marys  Stemme  hørtes  endnu. 

Politimandens  Øjne  strejfede  hendes  gamle,  djævelske  Ansigt; 
Overlæben  gled  op,  saa  baade  Tænder  og  Gummer  blottedes  — 
denne  Gang  skulde  det  betyde  et  Smil;  hun  svingede  atter  med 

Armen,  men  det  var  ærbødigt  hilsende 

Ti  Minutter  senere  laa  Gompagnigaden  hen  som  sædvanlig  — 
kun  den  stærke  Støv  vidnede  om  Formiddagens  Begivenheder;  men 
rundt  om  i de  smaa  Træhuse  var  der  kun  én  Mening:  det  var 
grusomt,  at  man  kunde  behandle  hvide  Folk  paa  den  Maade 
— akkurat  som  om  det  var  Negere!  Og  naturligvis  var  Pigen 
uskyldig ; kan  man  stjæle,  naar  man  er  hvid  og  smuk  som  en  Guds 
Engel,  og  desuden:  der  er  da  Forskel!  eller  som  de  fleste  udtrykte 
det:  „der  er  da  Folk  og  Folk!" 


E.  Parelius 

OM  FOLKEKIRKENS  NUVÆRENDE  GRUNDLOVS- 
MÆSSIGE STILLING 

ET  FORSØG  I GRUNDLOVSFORTOLKNING 


n^Æ^oE  forelagte  kirkelige  Lovforslag  er  sikkert  hilste  med 
Glæde  af  alle  frisindede  Mennesker,  der  ønsker  den 
YS  i Grundloven  paabudte  Ordning  af  Folkekirkens  For- 
K fatning  ved  Lov  — efter  Grundlovens  egne  Prin- 
cipper.  En  Undersøgelse  af  disse  Principper  med 
jlj  deres  Konsekvenser,  vil  derfor  mulig  ikke  være 
uden  Interesse;  tillige  er  det  min  Hovedopgave  at  paavise,  at 
Folkekirken  ingen  ordnet  Forfatning  har,  samt  udvikle  Kon- 
sekvenserne heraf. 


1)  Ved  Grundloven  ændredes  Forholdet  mellem  Statsmagten 
og  Borgerne  radikalt.  Ifølge  Kongelovens  Art.  1 var  det  Kongens 
(o:  Statens)  vigtigste  Pligt  „at  ære,  tjene  og  dyrke  (o:  ikke  blot 
personlig,  men  som  Statsmagtens  Indehaver  indrette  Lovgiv- 
ningen herefter  jfr.  Art.  2 og  3)  den  ene  rette  og  sande  Gud 
paa  den  Maade,  som  han  sig  i sit  hellige  og  sande  Ord  aaben- 
baret  haver,  og  Vores  (o:  Folkets  og  Kongens)  kristelige  Tro 
og  Bekendelse  klarligen  derom  formelder,  efter  den  Form  og 
Maade,  som  den  (o:  Vores  k.  Tro  og  B.)  er  bleven  foresat  og 
fremstillet  udi  den  Augsburgiske  Konfession  Aar  1530,  og  ved 
samme  rene  og  uforfalskede  kristelige  Tro  holde  Landsens  Ind- 
byggere (som  Lovgiveren  forudsætter  har  denne  Tro  — jfr. 
„Vores*  — altsaa:  holde  dem  til  at  leve  efter  deres  Tro)  og  den 
vældeligen  haandhæve  og  beskærme  i disse  Lande  og  Riger  mod 
alle  Kættere,  Sværmere  og  Gudsbespot tere*.  Ifølge  Art.  6 „skal  og 
(o:  foruden  den  i tidligere  Artikler  nævnte  verdslige  Magt)  Kongen 

ene  have  højeste  Magt  over  al  Kieresiet  . . at  anordne  al  Kirke-  og 
Gudstjeneste,  Møder  om  Religions  - Sager,  naar  han  det  raadeligt 
eragter,  byde,  forbyde  . .“  Altsaa:  Staten  skulde  „ holde “ Borgerne 
ved  „Vores",  Folkets  Tro.  Men  da  Kongeloven  ophævedes  ved 
Grundloven  1849,  ophævedes  denne  Statens  Pligt  og  Ret  over  for 
Borgerne,  og  saa  vel  herved  som  ved  Religionsfrihedsparagrafeme 
(76 — 79;  Paragraferne  nævner  jeg  for  Nemheds  Skyld  ved  deres 
Nr.  i Grl.  1866),  der  tilsagde  alle  Borgere  Ret  til  at  dyrke  Gud 
efter  deres  Overbevisning  (o:  efter  den  Overbevisning,  som 
hver  enkelt  virkelig  har,  ikke  den,  som  Lovgiveren  blot  for- 
udsætter er  hans)  er  Forholdet  mellem  Stat  og  Borger  paa  det 
mest  indgribende  Punkt  ændret  radikalt  og  hermed  hele  den 
paa  Kongelovens  nævnte  Bud  hvilende  * Lovgivning  ophævet.  Det 
er  nu  ved  § 76  forbudt  Statsmagten  at  „byde,  forbyde"  Bor- 
gerne noget  med  Hensyn  til  Gudsdyrkelse;  ja  hele  Lovgivnin- 
gen skal  nu  være  i Overensstemmelse  med  Religionsfriheden,  ikke 
længere  med  Kongelovens  Art.  1. 

2)  Grundlovens  § 76:  „Borgerne  (o:  alle  B.)  have  Ret  til  at  for- 
ene sig  i Samfund  for  at  dyrke  Gud  paa  den  Maade , der  stemmer 
med  deres  (o:  de  enkelte  Borgeres  — ikke  „Vores",  Folkets)  Overbevis- 
ning" giver  den  enkelte  Borger  Ret  til  overhovedet  at  dyrke  Gud 
efter  sin  Overbevisning,  — ogsaa  uden  at  „forene  sig"  med  andre,  — 
hvilket  er  den  nødvendige  Forudsætning  for  Retten  til  at  forene 
sig  for  at  dyrke  Gud.  Ogsaa  § 77:  „Ingen  er  pligtig  at  yde  per- 
sonlige Bidrag  til  nogen  anden  Gudsdyrkelse  end  den  som  er  hans 
egen"  forudsætter,  at  den  enkelte  personlig  har  en  Gudsdyrkelse 
— „dog  skal  enhver,  der  ikke  godtgør  at  være  Medlem  af  et  i 
Landet  anerkendt  (mulig  slet  ikke  af  noget)  Trossamfund,  til  Skole- 
væsenet svare  de  til  Folkekirken  lovbefalede  personlige  Afgifter". 
Men  foruden  den  alle  Borgere  hjemlede  Foreningsret  i „ethvert 
lovligt  Øjemed",  giver  altsaa  § 76  de  enkelte  Borgere  Ret  til  at 
„forene  sig  for  at"  dyrke  Gud  (kun  med  Indskrænkningen  „dog 
at  ...“,  hvorom  senere).  Han  kan  da  suverænt  overfor  Staten 
afgøre  med  hvem  han  vil  „forene  sig";  et  „Trossamfund"  kan  naturlig- 
vis nægte  at  forene  sig  med  ham  og  anerkende  ham  som  Medlem, 
men  Staten  ikke.  Den  enkelte  har  overfor  Staten  fremdeles  Ret  til  i 
Samfundet  at  dyrke  Gud  efter  sin  Overbevisning ; Afgørelsen  af  mulige 
Konflikter  mellem  den  enkeltes  og  Samfundets  Ret  maa  ske  ved  Lov 
(§§  75.  78).  De  Borgere,  der  forene  sig  (o : Trossamfundet)  afgør  selv, 
hvorledes  de  vil  forene  sig  o:  Trossamfundets  Forfatning  og 

Ordning;  de  afgør,  hvad  deres  Overbevisning  eller  Trosbekendelse 
er  — enten  de  har  éns  eller  forskellig  Tro  — og  paa  hvilken 
Maade  de  i Samfundet  vil  „dyrke  Gud"  efter  deres  Overbevisning. 
Staten  har  ikke  længer  i noget  Samfund  (heller  ikke  i Folkekirken) 
„Magt  over  al  Kieresiet,  at  anordne  al  Gudstjeneste",  tilmed  da 
den  derom  handlende  Artikel  i Kongeloven  er  ophævet.  Denne  al- 
mindelige Borgerret  har  alle  Borgere  — selvfølgelig  ogsaa  alle 
Medlemmer  af  Folkekirken,  deriblandt  Præsterne.  Folkekirken  be- 
tragtes jo  (se  § 78)  som  „anerkendt  Trossamfund" ; § 3’s  Bestemmelse, 
at  Folkekirken  understøttes  af  Staten,  viser,  at  Folkekirken,  der 
jo  bevislig  er  et  snævrere  Samfund  end  det  borgerlige,  betragtes 
som  et  fra  Staten  forskelligt  Trossamfund  og  ikke  som  en  bor- 
gerlig Statsindretning;  det  var  meningsløst  at  byde,  at  en  Stats- 
indretning (f.  Eks.  Hæren,  Domstolene)  skal  understøttes  af  Staten, 
hvad  der  følger  af  sig  selv.  Desuden  skal  „Folkekirkens  For- 
fatning ordnes  ved  Lov",  den  er  altsaa  ikke  som  Statens  ordnet  i 
Grundloven,  og  da  endvidere  kun  et  Samfund  kan  have  en  „For- 
fatning", er  ifølge  det  nævnte  den  evangelisk-lutherske  Kirke  eller 
Folkekirken  et  fra  Staten  forskelligt,  i Landet  anerkendt 
Trossamfund  med  alle  de  et  saadant  og  dets  Medlem- 
mer ifølge  Grundloven  tilkommende  Rettigheder. 

3)  Om  dette  Samfund,  som  Grundloven  forudsætter  eksi- 
sterer „i  Landet",  bydes  i § 3:  „Den  evangelisk-lutherske  Kirke  er 
(o:  skal  være,  Grundloven  indeholder  jo  kun  Bud,  ingen  blot  hi- 
storisk eller  statistisk  Oplysning)  den  danske  Folkekirke  (som  ikke 
defineres)  og  (skal)  som  saadan  (i  sin  Egenskab  af  den  danske 
Folkekirke  og  ikke  særlig  som  den  evangelisk-lutherske  Kirke) 
understøttes  af  Staten",  der  selv  ved  sine  almindelige  Faktorer 
afgør  Understøttelsens  Maade  (blot  pekuniært  eller  tillige  „mo- 
ralsk") og  Udstrækning.  Det  er  i „Danmarks  Riges  Grundlov"  selv- 
følgelig kun  den  „i  Landet"  eksisterende  evangelisk-lutherske  Kirke, 
der  omtales  og  skal  „understøttes";  den  evangelisk-lutherske  Kirke 
er  ikke  et  videre  Begreb  end  „den  danske  Folkekirke"  (som  hvis  der 
stod:  det  bestaaende  Trossamfund,  der  hører  til  den  evangelisk-lu- 
therske Kirke,  er  den  danske  Folkekirke).  I Udkastet  stod:  „Den  evan- 
gelisk-lutherske Kirke  er  som  den,  hvori  den  overvejende  Del 
af  Folket  befinder  sig,  at  anse  som  den  danske  Folkekirke" ; 
men  Udvalget  fandt  det  „ikke  nødvendigt  i Paragrafen  selv  at  be- 
grunde dens  Bud";  „er"  er  altsaa  et  Bud.  Selvfølgelig  er  den 
evangelisk-lutherske  Kirke  det  Samfund,  som  den  overvejende  Del 

(1849  c.  991/*0/©,  nu  c.  2,4  Millioner)  i 1849  udgjorde  og  nu  ud- 
gør; der  var  intet  andet  af  det  Navn.  Det  skal  være  „den  dan- 
ske Folkekirke",  et  i Lovsproget  nyt  Navn,  ikke  den  Kirke,  som 
Folket  skal  tilhøre,  hvad  Lovgiveren  ej  kunde  byde  (jfr.  § 76),  ej 
heller  den,  som  Folket  nu  udvortes  befinder  sig  i,  en  overflødig 
historisk  eller  statistisk  Bemærkning,  endnu  mindre  den,  som 
Folket  efter  sin  Overbevisning  „bekender  sig  til"  (saaledes  fore- 
slaaet  af  Københavns  gejstlige  Konvent)  og  antagelig  vil  bekende 
sig  til,  hvad  Lovgiveren  ikke  kunde  vide,  men  (jfr.  „Folketing", 
„Folkeskolen")  Kirke  for  Folket  o:  den  Kirke,  som  er  bestemt 
til,  at  Borgerne,  om  de  vil,  i dette  Samfund  kan  dyrke  Gud 
efter  deres  Overbevisning.  At  netop  denne  Kirke  valgtes  til 
Folkekirke,  var  selvfølgelig  begrundet  i,  at  Folket  befandt  sig  i 
den  og  — som  det  antoges  — frivillig;  men  skal  Buddet  i 
§ 3 ske  Fyldest,  maa  Folkekirkens  Forfatning  ved  Lov  ordnes  saa- 
ledes,  at  de  fleste  Borgere  i denne  kan  gøre  Brug  af  deres  Ret 
til  at  dyrke  Gud  efter  deres  Overbevisning;  der  maa  være  Rum 
eventuelt  for  forskellige  Overbevisninger  og  Gudsdyrkelsesmaader, 
som  bevislig  har  Tilslutning  hos  større  eller  mindre  Kredse,  og, 
da  der  jo  i § 76  særlig  tænkes  paa  den  udvortes  Gudsdyrkelse  i 
Samfund  med  andre,  og  det  her  særlig  er  Præsterne,  der  leder 
Gudsdyrkelsen  („lære"  og  „foretage"),  maa  der  altsaa  være  Rum  for 
Præster  med  mulig  vidtforskellige  Overbevisninger.  En  „ F olkekirke " 
med  religiøs  Tilslutning  kun  hos  et  Mindretal  er  en  Meningsløshed. 

4)  „Den  evangelisk-lutherske  Kirke"  er  i § 3 formelt 
et  Navn,  intet  Bud.  Der  staar  ikke:  „den  danske  Folkekirke  skal 
være  evangelisk-luthersk",  som  om  der  befaledes,  at  dens  Medlemmer 
skulde  tro  og  dyrke  Gud  paa  en  bestemt  Maade ; dette  kan  Staten 
ifølge  § 76  ikke  befale  nogen  Borger.  Ej  heller  er  det  nogen  Be- 
tingelse for  Statens  Understøttelse,  saaledes,  atf.  Eks.  Sam- 
fundet og  dets  enkelte  Medlemmer  kun  har  Ret  til  denne,  for  saa 
vidt  det  og  de  (særlig  Præsterne)  har  den  Overbevisning  og  Guds- 
dy rkelsesmaade,  som  Staten  (hvem?)  antager,  var  Lovgiverens 
Forudsætning  i 1849  eller  1866  for  at  tillægge  dette  Samfund 
denne  Ret.  I saa  Fald  vilde,  hvis  Folkets  Flertal  paa  Grund  af 
deres  Overbevisning  ikke  kunde  „dyrke  Gud"  paa  denne  i § 3 
betingede  Maade,  selve  Paragraffens  virkelige  Bud,  at  den  evan- 
gelisk-lutherske Kirke  skal  være  Kirke  for  Folket  og  som  saa- 
dan  (o:  kun  som  saadan)  understøttes,  ikke  kunne  opfyldes.  Nu 
véd  ingen,  hvad  der  var  Lovgiverens  Mening:  Lovgiveren  var  i 

1849  den  enevældige  Konge,  i 1866  Kongen  og  Rigsdagen,  ingen  af 
dem  har  udtalt  deres  Mening  (i  1866  var  jo  slet  ikke  denne  § Gen- 
stand for  Drøftelse).  Og  overhovedet  er  Lovens  sande  Mening  natur- 
ligst ikke  Lovgiverens,  men  den,  som  Lovtilkendegivelsen  maa  frem- 
kalde (Goos);  men  herefter  er  dette  Ord  kun  et  Navn  paa  det 
Samfund,  som  Staten  skal  understøtte,  men  i sig  selv  ingen  Be- 
tingelse, medens  — som  paavist  — dette  Samfunds  Medlemmer 
ifølge  § 76  selv  afgør  deres  Tro  og  Gudsdyrkelsesmaade. 

Men  selv  om  man  gaar  ud  fra  den  urette  Formening,  at  Lov- 
giveren her  har  sat  en  for  os  endnu  bindende  Betingelse,  naar 
man  til  samme  Resultat.  Betingelsen  i Grl.  1866  maa  jo  da  være 
den  samme  som  i Grl.  1849.  Men  Lovgiveren,  den  enevældige 
Konge,  der  da  i hvert  Fald  ikke  vilde  sætte  en  hidtil  ikke  sat  Be- 
tingelse, kan  jo  da  kun  have  tænkt  paa  den  i Danmark  hidtil  be- 
staaende  Kirke  og  altsaa  villet  sætte  Bevarelsen:  af  dens  Beken- 
delse og  Gudstjeneste  som  Betingelse.  Kongen  var  bunden  til 
Kongeloven  som  „uforanderlig"  „Fundamental-Lov",  og  dennes  Art.  1 
forpligtede  ham  til  at  dyrke  Gud  paa  den  „Maade  og  Maner",  som 
Gud  har  aabenbaret  sig  i sit  Ord,  — hvori  Gud  altsaa  maa  have 
aabenbaret  bl.  a.,  paa  hvilken  Maade  han  vil  dyrkes  — „og  (paa 
den  Maade  som)  Vores  kristelige  Tro  og  Bekendelse  klarligen 
derom  formelder"  (altsaa:  om  den  Maade,  hvorpaaGud  har  aaben- 
baret sig  i sit  Ord  og  efter  dette  vil  dyrkes).  „Vores"  kristelige 
Tro  og  Bekendelse ’ vil  sige:  den  Tro  og  Bekendelse,  som  vi  dan- 
ske Kristne  sammen  med  andre  Kristne  har;  og,  naar  der  fort- 
sættes: „efter  den  Form  og  Maade,  som  den  (o:  Vores  kristelige 
Tro  og  Bekendelse)  ren  og  uforfalsket  er  bleven  foresat  og  frem- 
stillet udi  den  Augsburgske  Konfession  1530",  maa  Lovgiveren  an- 
tage, at  i den  Augsburgske  Konfession  findes  den  omtalte  „Vores" 
(Folkets)  Tro  og  Bekendelse  ren  og  uforfalsket  fremstillet.  Altsaa: 
Kongen  skal  dyrke  Gud  paa  den  Maade,  om  hvilken  Folkets 
almenkristelige  Tro  — just  saaledes  som  denne  er  fremstillet 
i den  augsburgske  Konfession  — „klarligen  formelder"  at  det  er 
den  Maade,  hvorpaa  Gud  efter  sit  Ord  vil  dyrkes,  og  ved  samme 
(altsaa  i det  foregaaende  ikke  særlig  klart  definerede)  rene  og 
uforfalskede  Tro  „holde"  Indbyggerne.  Selve  den  Augsburgske 
Konfession,  fremlagt  1530  paa  en  tysk  Rigsdag,  6 Aar  inden 
Christian  III  havde  foretaget  sit  Statskup,  da  Folket  som  Hel- 
hed altsaa  udvortes  hørte  til  den  katolske  Kirke,  kunde  jo  umu- 
lig uden  videre  være  en  Fremstilling  af  „Vores  kristelige  Tro"; 

underskreven  af  7 Fyrster  og  2 Raad  var  den  et  Vidnesbyrd 
om  deres  og  deres  „Prædikanters"  Tro;  den  var  heller  ikke 
efter  1536  antagen  som  Trosbekendelse  af  den  danske  Kirkes 
Medlemmer  og  sikkert  kun  kendt  af  et  forsvindende  Mindre- 
tal. Den  danske  Kirke,  grundet  af  Ansgar,  havde  før  og 
efter  1536  bekendt  den  apostoliske  Trosbekendelse  o:  den  katol- 
ske Kirkes  Tro  i kort  Begreb;  herpaa  var  alle  døbte.  Stats- 
magten havde  1536  paa  Rigsdagen  — bortset  fra  Spørgsmaalet  om 
dens  Lovlighed  — kun  bestemt  „at  der  skulde  tilskikkes  andre 
kristelige  Biskopper  og  Superintendenter,  som  kunde  prædike  det 
hellige  Evangelium  og  Guds  Ord  og  den  hellige  kristelige  Tro." 
Kongen  lovede  fremdeles  i Haandfæstningen  „over  alting"  at 
„dyrke  Gud  og  hans  hellige  Ord  og  Lære  . . formere  . . haand- 
hæve  . . beskærme  til  den  hellige  kristelige  Tros  Forøgelse"  (Chr. 
IIFs  og  de  følgende  Kongers  Haandfæstninger).  1539  befalede 
Kongen  og  Rigsraadet  — med  tvivlsom  Ret  — Indførelsen  af  en 
ændret  Gudstjenesteordning,  dog  kun  rent  provisorisk:  den  skal 
„holdes"  „uden  saa  er,  at  udi  et  almindelig  fri  Christelig  generali 
Concilio  anderledes  besluttes  og  samtykkes,  Da  ville  vi  (Kongen  og 
Rigsraadet  o:  Statsmagten)  altid  skikke  os  derudi,  som  fromme 
Christne  bør  at  gøre".  Antagelsen  af  nogen  anden  Tro  befales 
end  ikke  her.  Da  Lovgivningsmagten  selv  havde  sat  nævnte  For- 
behold, var  Loven  som  rent  verdslig  Lov  (den  var  naturligvis  ikke 
forpligtende  for  Kirkens  Medlemmer  som  saadanne)  kun  i Efter- 
tiden forpligtende,  for  saa  vidt  der  ikke  paa  det  omtalte  Koncil, 
der  holdtes  i Trident  1545 — 63,  var  besluttet  anderledes:  Kon- 
ciliets Afgørelse  havde  Statsmagten  paa  Forhaand  underkastet  sig. 
Ved  Statskupet  fik  Christian  III  selvfølgelig  ingen  „Ret",  men  den 
Kongerne  i Haandfæstningeme  paalagte  Forpligtelse,  der  var 
aldeles  af  samme  Natur  som  deres  Pligt  til  før  Reformationen  at 
beskytte  Kirken  (se  Frederik  Fs  Haandfæstning) , gav  dem  en 
vis  Ret  til  at  tage  sig  af  Kirkens  Sager,  men,  da  Folket  som 
Helhed  altid  i religiøs  Henseende  havde  været  suverænt  i Dan- 
mark over  for  Kongen  (det  var  omvendt  Kongen,  der  skulde  dele 
Folkets  Tro),  var  Retten  indskrænket  til  at  styre  overensstemmende 
med  Guds  Ord  o:  hvad  der  af  Folket  ansaas  som  Guds  Ord. 
Folkets  Tro  har  utvivlsomt  ændret  sig  langsomt  og  kun  delvis 
efter  1536;  den  nye  Kirkeordning  var  jo  ikke  Genstand  for 
videre  synlig  Modstand;  men  Folkets  religiøse  Ret  var  ikke 
bortgivet. 

Naar  Kongen  i forskellige  Forordninger  fra  16de  og  17de 
Aarhundrede  udstedte  Paabud  til  Præster  om  at  holde  sig  til  den 
augsburgske  Konfession,  Forbud  mod  „fremmed"  Religionsøvelse 
osv.,  kan  der  tvistes  om  Retten ; men  i hvert  Fald  var  der  jo  ikke 
almindelig  Religionsfrihed  for  den  enkelte  ifølge  Loven  og  der  blev 
her  ikke  paabudt  Folket  Antagelsen  af  den  augsburgske  Kon- 
fession, som  Folket  aldrig  har  bekendt.  Ved  Regeringsforandrin- 
gen 1660  overdroges  lovlig  til  Kongen  i det  højeste  den  Magt,  som 
Statsmagten  forhen  indehavde,  men  ingen  særlig  Magt  over  Kir- 
ken; i øvrigt  overdrog  Folkets  Flertal,  Bondestanden,  der  ikke 
underskrev  Suverænitetsakten  1661,  slet  intet  (uden  maaske  Arve- 
følgen). Kongeloven  1665,  udstedt  i Henhold  til  den  i Suveræni- 
tetsakten indeholdte  Bemyndigelse,  var  faktisk  Kongens  ret  hasar- 
derede Fortolkning  af  det  Fordrag  som  var  sluttet  1660  og  1661 
mellem  ham  og  Stænderne:  Art.  1 var  en  Del  af  den  Reces 
(Haandfæstning) , som  det  paa  Rigsdagen  var  stillet  i Udsigt,  at 
Kongen  vilde  udstede.  Art.  1 var  jo  i Virkeligheden  en  Forplig- 
telse for  Kongen  til  i Lighed  med  det  i den  kasserede  Haand- 
fæstning betingede  fremdeles  at  haandhæve  den  bestaaende  Religion. 
Ser  man  hen  til  den  foregaaende  Udvikling  og  til,  at  Kirkens  Med- 
lemmer var  døbte  paa  den  apostoliske  (den  katholske  Kirkes)  Tro  og 
— for  saa  vidt  de  overhovedet  havde  lært  noget  — var  oplærte  i Lu- 
thers lille  Katekismus,  (hvor  Luther  jo  kun  havde  fremstillet  det  vig- 
tigste af  den  katholske  Kirkes  Børnelærdom,  i det  hele  ikke  sine  egne 
Meninger),  samt  til,  at  Præsternes  Forkyndelse  faktisk  var  i Over- 
ensstemmelse med  den  augsburgske  Konfession,  saa  kunde  der 
med  nogen  Ret  tales  om  „Vores"  (o:  Folkets)  kristelige  Tro  og 
Bekendelse,  og  den  kunde  siges  at  være  fremstillet  i den  augsburgske 
Konfession;  thi  i denne  erklærede  Fyrsterne  efter  at  have  opregnet 
21  Trosartikler:  „heri  findes  intet,  som  afviger  fra  den  katolske 
Kirke"  eller  „den  romerske  Kirke"  . . „Uenigheden  er  om  nogle  faa 
Misbrug",  som  „imod  Kirkelovenes  Vilje"  har  „indsneget  sig  i 
Kirkerne"  (dette  fremhæves  3 Gange  med  faa  Variationer).  Saa- 
ledes  ogsaa  i Melanchtons  Brev  under  Rigsdagen  til  Pavens  Legat: 
„vi  har  intet  Dogme,  som  er  forskelligt  fra  den  romerske  Kirke. . 
ære  den  romerske  Paves  Autoritet  og  den  hele  Kirkeforfatning  . . 
vi  forsvarer  den  romerske  Kirkes  Lærdomme  med  den  største 
Standhaftighed".  Altsaa:  Lovgiveren  forpligtede  Kongen  til  at  dyrke 
Gud  efter  Folkets  og  Kongens  kristelige  Tro,  den  der  var  overleveret 
gennem  8 Aarhundreder  i den  danske  Kirke,  og  gik  ud  fra,  at  der 

i den  augsburgske  Konfession  fandtes  efter  Konfessionens  egen 
Paastand  en  ren  og  uforfalsket  Fremstilling  heraf,  og  kun  for 
s aa  vidt  var  den  augsburgske  Konfession  forpligtende  for  Kongen 
ogsaa  med  Hensyn  til  at  „ holde"  Indbyggerne  derved.  Faktum 
var  ogsaa,  at  Folket  aldrig  havde  frasagt  sig  den  katholske  Tro 
i det  hele ; de  teologiske  Stridigheder  stod  den  største  Del  af  Folket 
udenfor.  Gudstjenesteordningen,  der  efterhaanden  havde  vundet 
Hævd  ogsaa  hos  Folket,  skulde  Kongen  naturligvis  bevare,  hvad 
han  og  hans  Efterfølgere  ogsaa  gjorde. 

Men  da  efterhaanden  særlig  i Rationalismens  Tid  manges  Tro 
faktisk  ændredes,  ændrede  ogsaa  Kongen,  der  strengt  taget  kun  var 
forpligtet  til  at  holde  Landsens  Indbyggere  ved  deres  egen  („ Vores") 
Tro,  sin  Stilling.  1683  bestemte  Kongen  ganske  vist  i Ghr.  V’s  Danske 
Lov  2 — 1 : „Den  Religion  skal  i Kongens  Riger  og  Lande  alene  tilstedes, 
som  overens  kommer  med  den  Hellige  Bibelske  Skrift,  det  Apo- 
stoliske, Nicæniske  og  Athanasii  Symbolis  og  den  Uforandrede  Aar 
1530  overgiven  Augsburgiske  Bekendelse  og  Lutheri  liden  Cate- 
chismo."  Normerne  for  den  Religion,  der  ene  skulde  tilstedes,  var 
altsaa  her  den  Hellige  Bibelske  Skrift  (o:  formentlig  de  af  den 
katolske  Kirke  som  kanoniske  anerkendte  Skrifter;  det  var  i hvert 
Fald  dem,  der  fandtes  i Bibeloversættelserne  ogsaa  efter  Reforma- 
tionen), den  katolske  Kirkes  almindelige,  alt  i Oldtiden  vedtagne 
Symboler  og  Luthers  lille  Katekismus  i Forening  med  den  alt  i Konge- 
loven nævnte  augsburgske  Konfession.  Saaledes  var  altsaa  her  Konge- 
lovens „Tro"  nærmere  defineret.  Derimod  i Fdg.  27.Sept.1799  (om 
Trykkefrihedens  Grænser)  sættes  vel  streng  Straf  for  den,  der  nedbry- 
der Læren  om  Guds  Tilværelse  og  Sjælens  Udødelighed  eller  laster 
•og  forhaaner  „den  kristelige  Religions  Lære,  som  ifølge  Vore  Rigers 
Konstitution  og  Landets  Love  skal  fortrinligen  beskyttes";  men 
„ethvert  andet  Religionssamfund,  som  taales  i Vore  Riger"  skal  ogsaa 
„nyde  Beskjærmelse  i deres  Gudsdyrkelse" . Altsaa  er  Danske  Lov  2 — 1 
her  betydelig  modificeret:  Kærnen  i „Vores"  kristelige  Tro  (Konge- 
loven) synes  nu  at  være  Guds  Tilværelse  og  Sjælens  Udødelighed, 
dette  maa  ikke  nedbrydes,  medens  det  øvrige  kun  ikke  maa 
forhaanes,  og  andre  Religioner  er  „taalte".  Enten  opfyldte  Kongen 
ikke  Kongelovens  Bud  — og  da  var  Forfatningen  brudt  — eller 
ogsaa  maa  iBuddet  Eftertrykket  lægges  paa  „Vores",  saa  at  Kongen 
til  enhver  Tid  kun  var  forpligtet  til  „vældeligen  at  haandhæve" 
Trossandheder,  som  der  var  almindelig  Enighed  om.  Ratio- 
nalismen, der  var  i bestemt  Strid  med  den  i Danske  Lov  de-fi 

nerede  Religion,  var  jo  aabenlyst  til  Stede,  endog  hos  mange 
Præster,  Professorer,  ja  Biskopper  o.  s.  v.  i Slutningen  af  det  18de 
og  langt  ind  i det  19de  Aarhundrede. 

%Naa t der  nu  i „den  evangelisk-lutherske  Kirke"  i Grundlovens 
§ 3 skulde  ligge  en  af  den  enevældige  Konge  sat  Betingelse,  maatte 
da  Meningen  være:  Den  nu  i 1849  bestaaende  Kirke  med  den 
Gudsdyrkelse  og  den  Tro,  som  er  forkyndt  i Kirken  og  som  dens 
Medlemmer  alle  have  vedkendt  sig  og  som  Kongen  siden  Konge- 
loven faktisk  har  haandhævet,  — den  Kirke  har  ene  Ret  til 
Statens  Understøttelse.  Men  der  havde  i ca.  80  Aar  ikke  været 
én  Tro,  end  ikke  officielt;  paa  selve  Rigsdagen  hævdede  J.  A.  Han- 
sen udtrykkelig,  at  der  ikke  havde  været  »nogen  luthersk-kristelig 
Kirke  i kristelig  Forstand"  men  „et  Tvangshus",  at  hvis  man 
eksaminerede  Folket  i „Dogmerne",  vilde  ikke  mange  kunne  klare 
for  sig,  og  at  det  var  „notorisk14,  „at  Statskirkens  Lærere  have 
forkyndt  hinanden  aldeles  modsatte  Lærdomme  . . skjældt  hin- 
anden ud  for  Kættere,  og  dog  har  Regeringen  beholdt  dem  alle". 
Hvis  saa  den  herfor  ansvarlige  enevældige  Konge  i Grdl.  § 3 
havde  sat  Bevarelsen  i Kirken  af  status  quo  som  Betingelse  for 
Statens  Understøttelse,  vilde  det  jo  kun  sige,  at  Staten  fremdeles 
skulde  understøtte  den  evangelisk-lutherske  Kirke,  hvor  Præsterne 
som  før  skulde  lære  efter  deres  Overbevisning,  selv  om  de  havde 
forskellig  Overbevisning  og  selv  om  de  afveg  fra  de  saakaldte  Be- 
kendelsesskrifter, hvad  de  jo  tidligere  vitterlig  havde  gjort;  men 
saa  svinder  Betingelsen  bort,  selvfølgelig  end  mere  for  Lægfolk. 
Ja  „den  evangelisk-lutherske  Kirke"  var  aldrig  i nogen  Lov  defi- 
neret som  den  Kirke,  hvis  Medlemmer  (incl.  Præsterne)  alle  skulde 
bekende  sig  til  den  i Danske  Lov  definerede  „Religion".  Ordet 
„Kirke"  var  i lange  Tider  en  Sjældenhed  i Lovsproget  efter  Refor- 
mationen (Matzen  og  Timm : Kirkeret  S.  3) ; og  det  varede  længe,  inden 
den  danske  Kirke  fik  et  særligt  Navn ; hverken  Kongeloven  eller  Danske 
Lov  har  nogen  enkelt  karakteriserende  Benævnelse  paa  den  her 
omtalte  Religion  (Matzen  S.  116).  Det  er  først  i det  18de  og  19de 
Aarhundrede  at  der  findes  Navne  som  „vores  evangelisk-lutherske 
Religion",  „vor  sande  evangeliske  Religion",  „den  evangelisk-lutherske 
Lære",  „den  evangelisk-kristelige  Religion" , „den  lutherske  Religion", 
„den  evangeliske  Kirke",  „den  protestantiske  Kirke",  „Protestant- 
ismen", „det  lutherske  Religionssamfund".  Her  forudsættes  der 
at  være  en  Kirke  eller  en  Religion,  men  den  defineres  ikke.  I 
D.  L.  2—1  defineres  den  Religion,  der  ene  „tilstedes",  — sandsynlig- 

vis  den,  som  Lovgiveren  forudsatte  da  var  den  almindelige  og  den 
i Kongeloven  omtalte,  — men  han  befaler  ikke  alle  at  bekende  den, 
og  den  kaldes  ikke  „den  evangelisk-lutherske  Religion".  I Reskr. 
5.  Marts  1745  indskærpes  Danske  Lov  2 — 1 som  „uafvigelig  Rette- 
snor for  alle  Undersaatter"  o:  der  tilstedes  ingen  anden  Religion, 
men  her  tales  om  dem,  „som  . . forlade  vores  Evangeliske  Kirke 
og  dens  Lærdomme  samt  den  Augsburgske  Konfession".  Denne 
sidste  regnes  saaledes  strengt  taget  ikke  med  til  „vores  evangeliske 
Kirkes  Lærdomme",  selv  om  det  ikke  var  tilstedt  at  „forlade"  den  (o: 
ved  aabenlyst  at  fornegte  den).  Fdg.  27.  Sept.  1799  taler  om  „den 
kristelige  Religions  Lære"  som  „ifølge  Konstitutionen  o.  s.  v.  for- 
trinligen  beskyttes",  denne  Lære  defineres  altsaa  ved  Henvisningen 
til  Kongeloven,  hvor  den  — som  paavist  — netop  ikke  var  „klar- 
ligen"  defineret.  Endelig  forekommer  selve  Navnet  „den  evangelisk- 
lutherske Kirke"  — saa  vidt  jeg  véd  — første  Gang  i Fdg.  30.  April 
1824  § 13;  men  selv  her  mener  Matzen,  at  det  nærmest  betyder 
den  evangelisk-lutherske  Religion  (medens  det  først  i Grundloven 
utvetydig  betyder  „Samfundet  af  alle  evangelisk-lutherske  Kristne".) 
Her  forpligtes  en  Katolik,  der  vil  vies  til  en  Person,  som  „beken- 
der sig  til  Landets  almindelige  Religion",  til  at  lade  Børnene  op- 
drage i den  evangelisk-lutherske  Kirke.  Men  i 1824  var  Landets  Reli- 
gion faktisk  saaledes,  at  Grundtvig,  der  i 1825  udgav  „Kirkens  Gen- 
mæle", maatte,  søgende  efter  et  fast  Holdepunkt  mellem  Teologernes 
hinanden  modsigende  Bibelfortolkninger,  næsten  opdage  selve  den 
apostoliske  Trosbekendelse  som  et  saadant,  og  kort  efter  erklærede 
han  (i  „den  sande  Kristendom"),  at  der  var  offentlig  2 Slags 
Tro  (den  gamle  og  Rationalismen)  i Kirken,  saa  modsatte,  at  ikke 
begge  kunde  være  sande.  Forordningens  „bekender  sig  til"  kan 
derfor  kun  betyde  „udvortes  slutter  sig  til"  det  bestaaende  Sam- 
fund. Der  bestod  før  1849  Love,  som  indskærpede  Daab  og  Kon- 
firmation; ved  Daaben  tilspurgtes  Barnet  (hvis  Loven  blev 
overholdt):  Forsager  du  Djævelen  o.  s.  v.?  Tror  du  (den  apostoliske 
Trosbekendelse)?  — hvilket  besvaredes  af  en  anden ; ved  den  tvungne 
Konfirmation  bekræftede  den  enkelte  dette  og  mange  (ogsaa  Præster) 
brød  saa  siden  ustraffet  Løftet  (i  hvert  Fald  efter  dets  Bogstav). 
Men  der  er  aldrig  udstedt,  endsige  praktiseret  nogen  Lov,  hvorefter 
alle  de,  der  vilde  regnes  som  Medlemmer  af  „den  evangelisk- 
lutherske  Kirke"  skulde  som  fuldmyndige  udtrykkelig  bekende  den 
augsburgske  Konfession  eller  den  i Danske  Lov  2 — 1 definerede 
„Religion",  — og  dette  maatte  da  i det  mindste  være  Forudsætningen 


Digitized  by  LjOOQle 


Om  Folkekirkens  nuværende  grundlovsmæssige  Stilling  163 

for,  at  der  i „den  evangelisk-lutherske  Kirke"  i Grl.  § 3 skulde 
ligge  en  saadan  Betingelse.  Alt  saadant  gik  man  klogelig  uden 
om.  Da  nu  den  enevældige  Konge,  der  i Kongeloven  var  forpligtet 
til  at  holde  Landets  Borgere  ved  Landets  („Vores")  Tro  og  som 
faktisk  i sin  Lovgivning  havde  rettet  sig  efter  „Vores"  vekslende 
Tro,  ophævede  denne  Pligt  5.  Juni  1849,  saa  kan  han  kun  i 
Fremtiden  have  forpligtet  Staten  til  at  understøtte  det  bestaaende 
Samfund  „den  evangelisk-lutherske  Kirke",  der  har  „Vores"  kriste- 
lige Tro  o:  den  som  de  fleste  til  enhver  Tid  faktisk  har  (jfr. 
„Landets  almindelige  Religion")  og  som  netop  derfor  skal  være 
Folkekirke;  og  hvad  denne  („Vores")  Tro  er,  kan  selvfølgelig 
til  enhver  Tid  alene  bestemmes  af  selve  den  evangelisk-lutherske 
Kirkes  Medlemmer. 

At  den  Tro,  der  i denne  Kirke  har  en  snart  1100-aarig  Hævd 
og  i mange  tidligere  Aarhundreder  har  været  eneherskende,  har 
en  ganske  særlig  Ret  til  Statens  Understøttelse,  følger  af,  at  det 
jo  er  det  alt  i Forvejen  bestaaende  Samfund,  der  omtales  i § 3, 
men  der  ligger  — som  paavist  — ikke  heri  nogen  Betingelse  for 
Understøttelsen  eller  Eneret  for  en  bestemt  Tro  eller  Guds- 
dyrkelsesmaade.  Paa  den  grundlovgivende  Rigsdag  blev  forskel- 
lige hertil  sigtende  Tilføjelser  udtrykkelig  forkastede  (f.  Eks.  „efter 
den  augsburgske  Trosbekendelse",  Sp.  3050);  og,  naar  Lovgiveren 
i 1849  ikke  nævnte  den  augsburgske  Konfession,  som  jo  dog  var 
udtrykkelig  nævnt  i den  hidtil  gældende  Grundlov  (den  var 
heller  ikke  nævnt  i Kongens  „Udkast"),  er  denne  som  forpligtende 
Symbol  bortfalden.  Tillige  maa  § 76  være  udtømmende,  og  naar 
Lovgiveren  her  sætter  Tilføjelsen:  „dog  at  intet  læres  eller  fore- 
tages, som  strider  mod  Sædeligheden  eller  den  offentlige  Orden" 
som  det  eneste  Forbehold,  Statsmagten  overhovedet  tager  over 
for  Borgernes  Ret  til  at  dyrke  Gud  efter  deres  Overbevisning, 
vilde  det  være  aldeles  meningsløst,  om  § 3 skulde  bestemme,  at 
de  aller  fleste  Borgere,  der  selv  (tillige  med  de  andre  Borgere)  ved 
Tiende,  Offer  o.  s.  v.  udreder  „Statens"  Understøttelse  til  deres 
egen  Kirke,  ikke  skulde  have  denne  Ret  i samme  Udstrækning 
som  andre.  Selvfølgelig  har  den  evangelisk-lutherske  Kirkes  nu 
ca.  2,4  Millioner  Medlemmer  til  enhver  Tid  den  i § 76  liggende  Ret 
til  at  organisere  sig,  vedtage  en  Fællesbekendelse  og  kræve  Til- 
slutning hertil  som  Betingelse  for  at  de  vil  „forene  sig  med" 
(anerkende  som  Medlem)  den  enkelte  Borger,  og  i saa  Fald 
kunde  Statén  indrette  sin  Lovgivning  (i  Følge  §75)  herefter.  Men 

indtil  videre  har  de  — ogsaa  Præsterne  — over  for  Staten  i 
Følge  § 76  Ret  til  at  „lære"  og  „foretage"  alt,  hvad  der  stemmer 
med  deres  Overbevisning  og  ikke  strider  mod  Sædeligheden  og  den 
offentlige  Orden.  Og  forøvrigt,  saalænge  den  langt  overvejende 
Del  af  Folket  vil  høre  til  Folkekirken  og  vil,  at  den  skal  under- 
støttes af  Staten,  vil  en  Grundlovsændring  aldrig  kunne  ved- 
tages, saa  det  er  haabløst  for  „Staten"  at  sætte  nogen  Betin- 
gelse; forandres  dette  Forhold  betydelig,  vil  „Statens"  Under- 
støttelse kunne  ophæves,  selv  om  den  evangelisk -lutherske  Kirkes 
Medlemmer  alle  bekender  den  augsburgske  Konfession.  — 

Ja,  selv  om  man  siger:  med  „evangelisk-luthersk"  forbinder  sig 
nødvendig  Forestillingen  om  en  vis  Bekendelse,  vil  man  ende  i 
samme  Resultat.  Thi  hvem  skal  afgøre,  hvad  der  forbinder  sig 
med  Navnet  — uden  selve  Samfundet^  Medlemmer?  Navnet  blev 
alt  paa  den  grundlovgivende  Rigsdag  stærkt  kritiseret.  Det  er 
dannet  imod  Reglerne  for  Ords  Sammensætning,  Meningen  er  jo 
ikke  den  evangelisk-lutherske,  til  Forskel  fra  den  wevangelisk- 
lutherske  Kirke,  (jfr.  romersk-katolsk,  græsk-katolsk),  men  nærmest 
„luthersk-evangelisk".  Der  blev  foreslaaet  „luthersk-kristne"  Kirke. 
Det  var  dernæst  et  endog  i Lovsproget  sjeldnere  Navn  imellem 
flere;  endog  paa  Rigsdagen  blev  i Ændringsforslag  andre  Navne 
foreslaaede,  og  Grundtvig  erklærede:  „jeg  kender  ikke  en  evan- 
gelisk-luthersk Kirke",  „det  vilde  være  en  af  de  tommeste  Titler", 
det  var  ikke  brugt  i Kongeloven,  „ikke  den  Titel,  som  den 
danske  Statskirke  hidtil  Iiar  ført",  „vor  forordnede  Lærebog  og 
Salmebog  kaldes  evangelisk-kristelig".  G.  Paludan-Muller  erklærede, 
at  Kirken  ingen  Sinde  af  sit  lovlige  Overhoved  er  erklæret  at 
skulle  kaldes  saaledes".  Dette  „nye  Navn"  er  „ikke  et  saaledes 
bestemt  Almenbegreb  som  den  katolske  Kirke,  at  der  med  selve 
Navnet  forbinder  sig  Bevidstheden  om  bestemte  Bekendelsesskrifter 
eller  en  bestemt  Kirkeforfatning".  For  Folket,  der  jo  ikke  kendte 
de  nævnte  Reskripter,  var  Navnet  sikkert  uklart,  om  det  over- 
hovedet var  kendt.  End  ikke  Teologer  (der  ellers  kan  paastaa 
meget)  vil  paastaa,  at  „luthersk"  betyder,  at  alle  i denne  Kirke 
skal  tro  alt,  hvad  Luther  har  skrevet  (ca.  100  Bind  paa  Latin 
og  Tysk),  uanset  om  de  har  læst  det.  Luther  har  jo  aldrig  personlig 
virket  i Danmark  eller  her  stiftet  et  Samfund,  som  maatte  antages 
at  sidde  inde  med  den  „rette"  Lutherdom  (hvorom  der  desuden 
er  stor  Uenighed).  Af  alle  kendt  er  vistnok  kun  hans  lille  Kate- 
kismus og  hans  Ord  i Worms.  Den  første  indeholder  den  katolske 

Kirkes  Grunddogmer  med  en  kort  — med  denne  Kirkes  Lære  i 
det  hele  stemmende  — Forklaring  og  kunde  vist  i 1665,  men 
næppe  nu,  være  et  omtrentligt  Udtryk  for  „Vores*  o:  Folkets  vir- 
kelige Tro.  I Worms  derimod  har  Luther,  staaende  over  for 
Kejseren  paa  Rigsdagen,  enten  hævdet  sin  Ret  til  at  tro  og 
lære  efter  sin  Samvittighed  uden  Hensyn  til  den  verdslige  Magt 
o:  Religionsfrihedsprincippet  eller  („Paven  og  Kirkeforsamlingerne 
alene  tror  jeg  ikke  paa“)  forbeholdt  enhver  (jfr.  „hvad  der  er 
krøbet  ud  af  Daaben  . . er  viet  til  Præst,  Biskop  og  Pave*  og 
kan  „dømme  hvad  der  er  ret  eller  uret  i Trossager*)  Ret  til  at 
tro,  hvad  der  efter  hans  Overbevisning  er  Sandhed  eller  Skriftens 
sande  Mening,  selv  om  det  strider  mod  Pavens  eller  Kirkeforsam- 
lingernes Afgørelser.  Saa  vel  om  det  første  (§  76)  som  om  det 
sidste  Princip  (o:  Retten  til  at  følge  sin  Overbevisning)  vil  der 
vist  kunne  tilvejebringes  Enighed  blandt  Folkekirkens  Medlemmer 
uanset  deres  forskellige  Tro;  men  derved  ophæves  jo  enhver  Be- 
tingelse; og  hvad  der  saa  endelig  skal  forstaas  ved  „luthersk*, — 
ja  det  maa  jo  — hvis  der  endelig  skal  en  Afgørelse  — selve 
Samfundet  afgøre.  „Evangelisk*  er  jo  lige  saa  uklart.  Er  der 
tænkt  alene  paa  det  nye  eller  ogsaa  paa  det  gamle  Testamente? 
hvilke  Skrifter  anses  for  kanoniske  og  inspirerede?  alle  de  af  den 
katolske  Kirke  antagne  eller  blot  de  af  Luther  antagne  (han  for- 
kastede flere)  eller  de  fem  af  Tybingerskolen  som  ægte  anerkendte? 
Er  de  inspirerede  eller  indeholdes  der  kun  i dem  et  Evangelium 
(Harnack),  som  den  enkelte  selv  maa  finde?  Hvilken  er  saa  den 
rette  Fortolkning  af  Skriften?  Luthers  (i  den  lille  Katekismus)  eller 
f.  Eks.  Uffe  Birkedals?  Paa  saadanne  Spørgsmaal  maa  jo  selve 
den  evangelisk-lutherske  Kirke  (de  c.  2,4  Mili.)  først  give  Svar, 
før  „den  evangelisk-lutherske  Kirke*  kan  blive  et  klart  Begreb. 
Allerede  Paludan-Muller  hævdede,  at  § 3 ikke  gav  Regeringen 
„uomtvistet  Ret*  til  at  „affordre*  Præsterne  „Forpligtelse  paa  Be- 
kendelsesskrifterne*. Kultusminister  Madvig,  der  hævdede,  at  de 
i Danske  Lov  nævnte  Bekendelsesskrifter  var  forudsatte,  ind- 
rømmede, at  det  „i  Kirkeforfatningen  eller  under  det  kirkelige 
Liv,  som  udvikler  sig  i Følge  Kirkeforfatningen*,  skulde  afgøres, 
„hvor  bindende  de  skulle  være  for  den  enkelte*;  men,  da  det 
er  paa  dette  „hvor*,  at  alt  kommer  an,  og  Kirkeforfatningen 
ikke  er  ordnet,  kan  det  altsaa  nu  ikke  afgøres.  Desuden:  den 
latinske  Præsteed,  der  vedblev,  var  uklar:  „arbejde  paa,  at  den 
himmelske  Lære,  indeholdt  i profetiske  og  apostoliske  Skrifter  og 

de  danske  Kirkers  (Menigheders)  symbolske  Bøger,  trofast  indgives 
Tilhørerne*.  Hvilken  Lære,  hvilke  apost.  ogprof.  Skr.,  hvilke  af 
Menighederne  antagne  symbolske  Bøger?  Som  paavist  havde 
netop  Menighederne  aldrig  vedtaget  Symboler.  Og:  var  det  kun 
det,  som  den  enkelte  Præst  selv  ansaa  som  „den  himmelske  Lære* 
i de  nævnte  Bøger?  eller  alt?  eller  hvor  meget?  Aldeles  den 
samme  Uklarhed  er  bevaret  i det  Præsteløfte,  der  nu  bruges:  „Jeg 
. . lover  at  . . beflitte  mig  paa  at  forkynde  Guds  Ord  rent  og 
purt,  saaledes  som  det  findes  i de  profetiske  og  apostoliske  Skrifter 
(hvilke?)  og  i vor  danske  evangelisk -lutherske  Folkekirkes  sym- 
bolske Bøger  (hvilke?)*.  „Vor*  (den  som  vi  2,4  Miil.  udgør  nu) 
danske  evangelisk-lutherske  Folkekirke  blev  først  som  saadan  til 
i 1849,  men  hverken  har  Trossamfundet  vedtaget  ejheller  Lovgiv- 
ningsmagten, ja  ikke  nogen  Minister  paabudt  visse  symbolske 
Bøger  siden  1849.  Før  1849  var  det  ogsaa  tvivlsomt,  hvilke  de  sym- 
bolske Bøger  var,  og  Kongeloven  samt  Danske  Lov  2 — 1 er  jo  op- 
hævede og  med  Kongelovens  Ophævelse  ogsaa  Danske  Lov  2 — 4—6, 
hvori  Kongen  paalagde  Præsterne  „at  lære  . . efter  Guds  aaben- 
barede  Ord  og  den  Hellige  Kirkes  Symbola  og  den  uforandrede 
Augsburgske  Bekendelse*.  Endvidere:  i Danske  Lov  2 — 1 og  2—4 
— 6 kaldes  alene  de  3 almindelige  Symboler  for  „Symbola*,  og  disse 
er  jo—  paa  Grund  af  deres  Korthed — ikke  „Bøger*.  Derimod  Ud- 
trykket: „Symbolske  Bøger*  findes  hverken  i Danske  Lov  eller 
Kongeloven.  Luthers  lille  Katekismus  er  udeladt  i 2—4 — 6,  og 
den  augsburgske  Konfession,  der  aldrig  har  været  som  saadan 
antaget  af  den  danske  Kirke,  var  jo  som  paavist,  i Følge  Konge- 
loven endda  kun  normerende,  for  saa  vidt  som  „Vores*  kristelige 
Tro  deri  var  fremstillet  uforfalsket.  Da  nu  Præsten,  som  jo  skal 
forkynde  Guds  Ord  rent  og  purt,  selv  er  nødt  til  ofter  sin  Over- 
bevisning at  afgøre,  hvad  Guds  rene  og  pure  Ord  er,  hvilke 
Skrifter  der  er  „profetiske  og  apostoliske*,  og  hvor  GudsOrd  findes 
heri  og  i de  symbolske  Bøger,  som  Præsten  overhovedet  betragter  som 
„vor  evangelisk-lutherske  Folkekirkes  symbolske  Bøger*,  saa  lover 
Præsten  i Virkeligheden  kun  at  „lære*  efter  sin  „Overbevis- 
ning*, — hvad  han  har  Ret  til  i Følge  § 76.  Og  skal  en  Præst 
saa  overhovedet  kunne  afskediges,  fordi  han  derved  kommer  i 
Strid  med  „Vor*  Folkekirkes  Overbevisning,  maa  først  denne  have 
udtalt  sin  Overbevisning  og  dernæst  Lovgivningsmagten  if.  § 75 
have  bestemt,  hvad  den  anser  som  normerende,  hvem  der  skal 
dømme  o.  s.  v.  Uden  en  saadan  Lov  er  saavel  Kongen  (Mini- 

steren)  som  Domstolene  uden  Ret  til  at  skride  ind,  (hvad  der  jo 
imidlertid  faktisk  er  sket).  Der  er  i Følge  Gr  undloven  „Præste- 
frihed",  men  den  kan  indskrænkes  ved  Lov  (§  75).  Der 
kan  altsaa  heller  ikke,  før  Samfundet  har  vedtaget  en  Tro, 
kræves  Bekendelse  af  en  bestemt  Tro  som  Betingelse  for  Med- 
lemsret eller  særlig  Valgret  i Folkekirken;  da  derimod  Folkekirken 
er  et  Trossamfund,  hvis  Formaal  er  Gudsdyrkelse  (§§  76  77)  er 
det  fuldt  berettiget  som  Betingelse  for  særlig  Valgret  at  sætte  et 
højtideligt  Løfte  om,  at  vedkommende  vil  i Folkekirken  dyrke  Gud 
efter  sin  bedste  Overbevisving  (§  76).  Selv  den  apostoliske  Tros- 
bekendelse, som  faktisk  alle  er  døbt  paa  og  som  er  bekræftet  af 
saa  godt  som  alle  ved  Konfirmationen  (hvilken  Trosbekendelse  der 
formentlig  hentydes  til  i Præsteløftet : „bekæmpe  ..  Lærdomme  som 
strider  mod  Folkekirkens  Trosbekendelse  . der  næppe  kan  være 
identisk  med  „symbolske  Bøger")  kan  næppe,  uagtet  den  har  1100 
Aars  Hævd  i den  danske  Kirke,  kræves  som  Betingelse,  da  Sam- 
fundets Medlemmer  ikke  som  fuldmyndige  har  bekræftet  den. 

5)  Grundlovens  §75:  „Folkekirkens  Forfatning  (o: 
dens  Styrelsesform  m.  m.)  ordnes  (o:  skal  ordnes)  ved  Lov" 
Den  er  altsaa  ikke  ordnet  hverken  i Grundloven  eller 
paa  anden  Maade  og  kan  kun  ordnes  ved  Lov.  Da  der  i 
§ 76  (jfr.  de  følgende  §§)  er  sat  snevre  Grænser  for  Statsmagten  ved 
den  Borgerne  her  givne  Ret,  maa  denne  Ret,  som  ogsaa  Folke- 
kirkens Medlemmer  har  i Følge  Grundloven,  sikres  dem  yder- 
ligere derved,  at  Folkekirkens  Styrelsesform  samt  Medlemmernes 
Rettigheder  og  Pligter  bestemmes  ved  Lov.  Da  § 75  netop  und- 
tager Folkekirkens  Anliggender  fra  den  i Grundloven  trufne  Ord- 
ning af,  hvorledes  Statens  („Rigets"  § 11)  Anliggender  skal  styres, 
er  Folkekirkens  Forfatning  ikke  ordnet  i Grundloven;  og  da  Fol- 
kekirken som  saadan  først  blev  til  1849,  kan  den,  tilmed  da 
Kongeloven  (Statskirkens  Forfatningslov)  er  ophævet,  ikke  have 
nogen  bestaaende  Forfatning;  i begge  Tilfælde  maatte  der  staa 
„omordnes".  Det  er  soleklart  at,  hvad  der  skal  ordnes,  er 
ikke  ordnet,  og  en  ikke  ordnet  Forfatning  er  ingen  Forfatning. 
Der  er  ikke  noget  „bestaaende  Statsstyre"  (saaledes  Matzen).  Paa 
de  Omraader  — saasom  „Sædeligheden",  „den  offentlige  Orden", 
Skattevæsen,  Kirkens  „Understøttelse"  af  Staten  o.  s.  v.,  — som  endnu 
er  undergivne  Statsmagtens  Ordning,  er  Forholdet  mellem  Stats- 
magten og  Borgerne  det  samme  som  før  1849,  og  det  er  her  kun 
Regeringsformen  (§  1)  der  er  forandret,  — saa  at  paa  disse 

Omraader  de  af  den  enevældige  Konge  givne  Love  bestaar,  indtil 
de  ophæves  ved  Lov.  Derimod  er  ved  Kongelovens  Ophævelse  og 
§ 76  Borgerne  med  Hensyn  til  deres  Gudsdyrkelse  overhovedet 
ikke  undergivne  Statsmagtens  Myndighed,  men  alene  „deres" 
Overbevisning.  Ordet  „Forfatning"  maa  i en  Grundlov,  som  selv 
ordner  Statens  Forfatning  og  hvis  første  Ord  er  „Regeringsformen 
er  nødvendig  betyde,  hvad  det  statsretlig  altid  betyder,  hvad 
det  ogsaa  betyder  i de  Kundgørelser,  der  gik  forud  for  Grund- 
lovens endelige  Udstedelse:  en  Ordning  først  og  fremmest  af  ved- 
kommende Samfunds  Regerings-  eller  Styrelsesform,  dernæst  af 
Medlemmernes  Rettigheder,  Betingelser  for  at  være  Medlemmer 
af  Samfundet  o.  s.  v. 

§ 75  har  bestemt,  at  denne  Ordning  skal  (o:  det  paabydes;  der 
staar:  „ordnes",  ikke:  „kan  ordnes"  eller  „kan  omordnes  ved  Lov" 
o:  uden  Grundlovsændring)  træffes  ved  Lov  o:  af  Lovgivnings- 
magten. Da  denne  saaledes  har  en  grundlovgivende  Myndighed, 
er  den  suveræn  med  Hensyn  til,  hvorledes  den  vil  ordne  Forfat- 
ningen, blot  den  bliver  i Overensstemmelse  med  de  Borgerne  i 
Grundloven  — særlig  i § 75  — givne  Rettigheder  og  med  § 3;  den 
kan  ordne  den  ved  én  organisk  Lov  i Lapidarstil  eller  ved  en 
Række  vidtløftige  Love,  efter  som  Omstændighederne  kræver  det; 
den  kan  selv  beholde  Lovgivningsmagten  eller  overgive  den  — 
helt  eller  delvis  — til  f.  Eks.  en  Synode,  men  den  er  forpligtet 
ifølge  § 75  til  at  vaage  over,  at  Forfatningen  ikke  ordnes  uden 
Lov,  enten  ved  kgl.  Resolution  eller  Praksis  o : at  Regeringen  ikke 
tilraner  sig  en  Myndighed,  som  den  ikke  har,  — hvad  der  faktisk  er 
sket.  Thi,  saa  længe  Forfatningen  ikke  er  ordnet  ved  Lov,  har 
Kongen  ikke  den  udøvende,  Domstolene  ikke  den  dømmende  Magt 
i Folkekirkens  Anliggender,  uden  for  saa  vidt  en  saadan  Magt 
er  tillagt  dem  ved  særlige  Love  efter  1849.  Da  derimod  § 3 har 
bestemt,  at  Folkekirken  skal  understøttes  af  Staten,  hvad  der  jo 
alt  skete  før  1849,  er  alt,  hvad  der  falder  her  ind  under,  undergivet 
Statsmagten  og  dens  i § 2 nævnte  Faktorer,  og  her  bestaar  den 
tidligere  Lovgivning,  indtil  den  forandres  (saaledes  med  Hensyn  til 
Tiende,  Offer — se  §77  „lovbefalede").  Derimod  er  — ogsaa  uden 
særlig  Ophævelse  ved  Lov  — hele  den  Del  af  den  tidligere  Lov- 
givning ophævet,  der  havde  sin  Kilde  i den  Kongen  i Kongelovens 
Art.  1 og  Art.  6 givne  Magt;  hvorledes  disse  Forhold  skal  styres, 
det  skal  ordnes  ved  Lov.  Og  uagtet  saa  vel  Grundloven  1849  som 
1866  indeholder  midlertidige  Bestemmelser^  er  der  ingen  saadan 

given  med  Hensyn  til,  hvorledes  Folkekirkens  egentlige  Anliggen- 
der skal  styres,  indtil  Forfatningen  ordnes;  og  heraf  følger,  at  der 
er  ingen,  der  indtil  videre  forfatningsmæssig  har  den  udøvende  og 
dømmende  Magt  netop  i de  Anliggender,  om  hvilke  § 75  byder, 
at  hvorledes  de  skal  styres,  det  skal  ordnes  ved  Lov  og  er 
altsaa  ikke  ordnet  i Grundloven.  Naturligvis  maa  saa  Lovgiv- 
ningsmagten selv  afgøre,  hvad  der  som  hørende  under  „Statens 
Understøttelse"  ifølge  § 3 er  en  ren  Statssag  og  hvad  der  maa 
henregnes  til  Folkekirkens  særlige  Anliggender;  men  en  Vejled- 
ning ligger  alt,  foruden  i § 76,  i selve  Ordet  „Forfatning".  Der  er 
visse  for  alle  Samfund  fælles  offentlige  Anliggender,  og  alle  For- 
fatninger tilsigter  netop  en  Ordning  af,  hvorledes  disse  Anliggen- 
der skal  styres;  det  er  saadanne  Anliggender  — f.  Eks.  hvem 
der  skal  udnævne  eller  afskedige  Samfundets  Embedsmænd,  her: 
Præsterne  — , som  der  er  tænkt  paa  i § 75;  altsaa:  hvorledes 
de  skal  styres,  det  skal  ordnes  ved  Lov.  Men  heraf  følger,  at 
der  ikke  i Grundloven  selv  kan  være  truffet  nogen  Ordning  af, 
hvem  der  skal  udnævne  og  afskedige  Præster;  thi  det  er  jo  ind- 
lysende, at  dette  er  et  af  de  allervigtigste  Spørgsmaal  i ethvert 
Trossamfunds  Forfatning,  da  Præsterne  lede  Gudsdyrkelsen  og  da 
derfor  den,  der  har  en  mulig  ubegrænset  Magt  til  at  afskedige. 
Præsterne,  eo  ipso  har  en  stor  Indflydelse  paa,  hvorledes  Guds- 
dyrkelsen og  Forkyndelsen  bliver ; herom  har  jo  ofte  Kampen 
mellem  Stat  og  Kirke  drejet  sig.  I Grundloven  kan  der  derfor 
ikke,  uden  Modsigelse,  være  truffet  nogen  egentlig  Grundlovsbestem- 
melse herom ; da  der  heller  ingen  midlertidig  Bestemmelse  er, 
er  Forholdet  ikke  ordnet  i Grundloven,  men  skal  først  ordnes  ved  Lov. 

§ 17  (om  Ansættelse  og  Afskedigelse  af  Embedsmænd)  kan 
følgelig  kun  angaa  Statens  civile  eller  militære  Embedsmænd; 
hvem  der  har  Ret  til  at  besætte  Præsteembeder  eller  afskedige 
Præster,  staar  ifølge  § 75  som  et  aabent  Spørgsmaal.  Og  man 
behøver  slet  ikke  at  beraabe  sig  paa  § 17  for  at  begrunde,  at  Kon- 
gen siden  1849  faktisk  har  gjort  det;  dette  kan  lige  saa  godt  be- 
grundes saaledes : da  § 3 byder,  at  Staten  skal  understøtte  Folke- 
kirken og  da  Folkekirken  maa  have  Præster,  men  det  endnu  ikke  er 
bestemt  ved  Lov,  hvem  der  skal  udnævne  dem,  maa  Kongen 
i Kraft  af  sin  udøvende  Magt  i Staten  indtil  videre  besørge 
dette,  tilmed  da  Menighederne,  der  har  den  historiske  og  natur- 
lige Ret  (ifølge  Grl.  § 76)  slet  ikke  har  gjort  Krav  paa  denne 
Ret;  og  nu  er  den  52-aarige  Praksis  tilstrækkelig  til  at  begrunde 

Kongens  Ret  i det  enkelte  Tilfælde.  Men  naar  man,  som  det  al- 
mindelig sker,  gaar  ud  fra,  at  § 17  alt  har  givet  Kongen  en  uind- 
skrænket Eneret  til  at  besætte  alle  Præsteembeder,  en  Ret,  Kon- 
gen aldrig  har  haft  i Danmark,  har  man  — om  man  ønsker 
Menighedernes  Valgret  indført  — her  gjort  en  meget  farlig  og 
aldeles  unødvendig  Indrømmelse.  Det  Parti,  der  er  stærkt  i Lands- 
tinget og  som  altid  har  villet  udvide  Kongens  Ret,  vil  her  kunne 
pege  paa  en  fra  alle  Sider  indrømmet,  grundlovsmæssig  Ret  for 
Kongen  og  derfor  nægte  at  gaa  med  til  en  Indskrænkning,  der 
ganske  vist  ogsaa  ifølge  § 17  1ste  Punktum  kan  ske  „ved  Lova, 
men  ikke  uden  Kongens  og  Landstingets  Samtykke.  Er  her  der- 
imod et  uordnet  Forhold,  hvor  kun  Kongen  indtil  videre  har  be- 
sørget Besættelsen  af  Præsteembederne,  vil  der  for  alle  Lovgiv- 
ningsmagtens Faktorer  være  langt  større  Tilskyndelse  til  at  komme 
til  en  virkelig  grundlovsmæssig  Ordning.  Endnu  mindre  behøves 
i Grundloven  nogen  Hjemmel  for  en  Ret  for  Kongen  til  at  afskedige 
Præster;  thi,  indtræder  der  Tilfælde,  hvor  en  Præsts  Afskedigelse 
synes  nødvendig,  vil  jo  Lovgivningsmagten  kunne  vedtage  en 
Lov  med  saadanne  Regler,  at  han  derefter  kan  afskediges,  men 
indtil  videre  at  indrømme  Kongen  (Ministeren)  denne  uhyre  Ret 
er  meningsløst  og  stridende  mod  § 75;  thi  saa  var  jo  Folkekirkens 
Forfatning  ordnet  paa  et  af  de  allervigtigste  Punkter. 

6)  Efter  det  udviklede  bliver  § 75  mere  end  en  Løfteparagraf,  den 
betyder  allerede  n u uhyre  meget.  I en  Forfatning  ordnes  jo,  hvem  der 
skal  have  den  endelige  Myndighed  i et  Samfunds  Anliggender,  og 
Spørgsmaalet  herom  bliver  først  brændende,  naar  der  er  Strid  mellem 
modsatte  Anskuelser.  Saaledes  ogsaa  i Folkekirken.  Alle  Medlem- 
merne fik  ved  §75  Ret  til  i Folkekirken  at  dyrke  Gud  efter  deres 
Overbevisning,  men  for  øvrigt  saa’  Folkekirken  med  dens  Gudstjeneste 
osv.  den  6te  Juni  1849  ud  aldeles  som  den  4de.  For  saa  vidt 
den  overleverede  Ordning  var  i Overensstemmelse  med  Medlem- 
mernes Overbevisning  kom  de  jo  til  deres  Ret  i Folkekirken.  Ligeledes : 
saalænge  der  mellem  Præsterne  og  de  vekslende  Ministre  har 
været  Enighed  i det  væsentlige  om,  hvad  Præsternes  Pligter  med 
Hensyn  til  Forkyndelse  og  Ledelsen  af  Gudstjenesten  i det  hele  er, 
og  Menighederne  uden  Modsigelse  bliver  ved  den  overleverede 
Ordning,  som  jo  altid  har  en  uhyre  stærk  a an  de  li  g Magt,  mær- 
kes det  slet  ikke,  at  der  ikke  er  en  Forfatning.  Da  endvidere 
Staten  skal  understøtte  Folkekirken,  er  det  ganske  naturligt,  at 
den  udøvende  Magt  indtil  videre  ikke  blot  har  styret  de  Anliggen- 

der,  som  virkelig  falder  ind  under  Begrebet  „Statens  Understøttelse**, 
men  ogsaa  har  understøttet  Folkekirken  med  Hensyn  til  Fremme  af 
kirkeligt  Liv , saasom  ved  at  lade  udarbejde  nye  Salmebøger,  hvis 
Antagelse  dog  har  været  overladt  til  Menighederne.  Og  dette,  at 
Kongeloven  og  den  deraf  flydende  statskirkelige  Lovgivning  er  op- 
hævet, betyder  jo  ikke,  at  disse  Love  har  mistet  al  Betydning; 
det  var  i det  hele  Love,  hvorved  Statsmagten  under  Trussel  af 
Straf  (jfr.  Art.  1 „holde  . . ved*)  indskærpede  Efterlevelse  af  Bud, 
der  i Forvejen  havde  kirkelig  Gyldighed,  og  som  kirkelige  Bud 
bestaar  de  for  mange  uanset,  at  de  er  ophævede  som  Statslove. 
Den  af  Kongen  forordnede  Alterbog,  Konfirmation  osv.  — kan  jo 
ligeledes  godt  fremdeles  bestaa  i Kirken,  fordi  Kongeloven  er  op- 
hævet; og  hele  denne  overleverede  Ordning  vil  i Reglen  Præster 
og  Menigheder  frivillig  følge.  Den  Præsterne  i § 76  givne  Ret 
hindrer  dem  heller  ikke  i at  raadspørge  Ministeren  i mange  van- 
skelige Tilfælde  og  saa  følge  Raadet,  naar  det  ikke  strider  mod 
deres  Samvittighed.  Ja  selv  om  Ministre  (f.  Eks.  Bardenfleth  og 
Bjerre) har  udvirket  kgl.  Resolutioner,  hvorved  der  befalesen  Æn- 
dring af  Vielsesritualet  og  af  Spørgsmaalene  ved  Konfirmationen, 
kan  jo  Præster  og  Menigheder  — selv  om  de  ikke  indrømmer 
Ministerens  eller  Kongens  Ret  til  at  befale  i disse  Anliggender  — 
følge  Befalingen,  hvis  de  finder  Ændringen  heldig  eller  i hvert 
Fald  ikke  stridende  mod  deres  Overbevisning.  At  Kongen  afskedi- 
ger  Præster  med  deres  Vilje,  gaar  jo  ganske  af  sig  selv;  men  selv 
naar  Kongen  uden  en  Præsts  Ansøgning  afskediger  ham  og  denne 
efter  ved  Postvæsenets  Hjælp  at  have  modtaget  den  kgl.  Resolu- 
tion; gaar  rolig  — i Stedet  for  at  nedlægge  Protest  under  Paabe- 
raabelse  af  Grl.  § 75  og  saa  blive  i sit  Embede,  indtil  han  med 
Magt  fjærnes  — saa  er  der  jo  ingen  Konflikt,  tilmed  naar  hverken 
den  enkelte  Menighed  eller  hele  den  folkekirkelige  Menighed  klager. 
Derimod  naar  Præsten  alene  eller  sammen  med  Menigheden  nægter  at 
efterkomme  et  af  en  Minister  givet  Paalæg  om  at  forandre  noget  i den 
overleverede  Ordning  eller  indføre  noget  nyt,  eller  en  Præst  ved 
sin  Forkyndelse  eller  ved  (i  Henhold  til  Grl.  § 86)  at  „offentliggøre 
sine  Tanker*  kommer  udenfor,  hvad  der  efter  Ministerens  Skøn 
er  foreneligt  med  Præstestillingen  i Folkekirken,  ja,  hvis  Præst  og 
Menighed  i Henhold  til  den  dem  i § 76  givne  Ret  forandrer  Guds- 
tjenesteordningen efter  „deres*  Overbevisning,  da  betyder  § 75,  at 
hvorledes  saadanne  Konflikter  endelig  skal  løses,  det  skal  ordnes 
ved  Lov;  hverken  Ministeren,  Kongen  eller  Højesteret  har  her 

den  forfatningsmæssige  Myndighed.  Hvis  der  saa  overhovedet  skal 
sættes  Grænser  for  Præsters  og  Menigheders  Frihed  indenfor  Folke- 
kirken. kan  det  kun  ske  ved  Lov;  men  dette  vil  sige,  at  der  kun  kan 
sættes  de  Grænser,  som  Folket  eller  Folkekirken  selv  sætter;  thi 
de  ca.  400,000  Vælgere,  af  hvilke  den  langt  overvejende  Del  hører  til 
Folkekirken,  behersker  Valgene  i alt  Fald  til  Folketinget,  hvor  an- 
tagelig indtil  videre  kirkelig  Frihed  vil  blive  forsvaret.  Men  da 
Præsterne  leder  den  offentlige  Gudsdyrkelse,  er  Hovedsagen,  at 
hverken  Kongen  eller  Højesteret  kan  afsætte  Præster,  i hvert  Fald 
ikke  af  religiøse  eller  politiske  Grunde;  sker  det  paa  Grund  af  be- 
vislig forargeligt  Forhold,  vil  Præsten  neppe  selv  klage.  Det  er 
paa  vist,  hvor  uklart  Begrebet  „den  evangelisk-lutherske  Kirke"  (§3) 
er,  at  det  første  Sted,  det  forekommer  i Lovsproget  (Fdg.  1824), 
betød  det,  hvis  det  overhovedet  betyder  et  Samfund  (og  Matzen 
hævder  i sin  „Kirkeret",  at  det  her  nærmest  er  „enstydig  med 
evangelisk-luthersk  Religion",  medens  det  først  iGrl.  1849  utvetydig 
betyder  Samfund),  kun  Samfundet  (over  9972%)  af  Danmarks 
døbte  Indbyggere,  som  ikke  aabenlyst  tilhørte  et  andet  Samfund, 
uden  Hensyn  til  deres  virkelige  Religion.  Hvis  nu  Kongen  eller 
Domstolene  havde  grundlovsmæssig  Ret  til  paa  Grund  af  „Vrang- 
lære" o:  en  Lære,  der  er  uoverensstemmende  med  den  evan- 
gelisk-luthersk  Kirkes  Lære  saaledes  som  de  fortolker  dette  Begreb,  at 
afsætte  Præster,  vil  det  jo  i Virkeligheden  sige,  at  Folkekirken  er  et 
„Samfund",  hvor  der  kun  læres  det,  som  efter  den  ansvarlige  Mi- 
nisters eller  Højesterets  Mening  er  „evang.-luthersk",  uden  at  disse 
Mænd,  der  ikke  engang  skal  være  Medlemmer  af  Folkekirken, 
behøver  at  være  i Overensstemmelse  med,  hvad  selve  „den  evan- 
gelisk-lutherske Kirke"  (o:  de  2,4  Millioner)  virkelig  tror.  Nej, 
her  er  det  — som  paavist  — selve  den  evang.-luthersk  Kirke,  der 
ifølge  § 76  skal  sætte  Grænserne,  og  Lovgivningsmagten,  som 
ifølge  § 75  skal  ordne  det  videre  fornødne.  Naar  Ministre  har 
erklæret  f.  Eks.  Medlemmer  af  en  Frimenighed  eller  det  „ir- 
wingianske"  Samfund  for  at  staa  uden  for  Folkekirken,  uagtet  de 
selv  erklærer  at  høre  til  denne,  er  dette  ifølge  §§  76  og  75  kun 
en  subjektiv  Formening  uden  Retsvirkning;  det  er  et  af  de  aller- 
vigtigste Forfatningsspørgsmaal  — bl.  a.  under  Hensyn  til  § 5 : Kon- 
gen skal  høre  til  den  e vang.- lutherske  Kirke  — hvilke  Betin- 
gelser der  kræves  for  at  høre  til  denne  og  hvem  der  mod 
den  enkeltes  egen  Erklæring  kan  sætte  ham  udenfor;  det  kan  ifølge  §75 
selvfølgelig  alene  afgøres  af  Lovgivningsmagten.  Denne  Myndig- 

hed  kan  netop  hverken  nu  ligge  eller  nogen  Sinde  komme  til 
at  ligge  hos  Kongen  eller  en  af  ham  afhængig  Minister,  da  den 
i § 5 satte  Betingelse  saa  blev  Spilfægteri  (Kongen  vil  jo  aldrig 
mod  sin  egen  Erklæring  sætte  sig  selv  udenfor),  og  da  denne  Myn- 
dighed overfor  alle  Medlemmer  maa  ligge  paa  samme  Sted,  har 
Kongen  eller  Ministeren  den  i hvert  Fald  ikke.  — Men  hvis  nu 
frisindede  Præster  fremdeles  kirkelig  behandler  disse  „ekskluderede" 
som  Medlemmer  af  Folkekirken,  faar  Ministerens  Erklæring  ingen 
kirkelig  Virkning  for  dem,  med  mindre  Ministeren  har  Ret  til  at 
forbyde  Præsterne  dette  og  eventuelt  afskedige  dem.  De  vekslende 
Regeringer  kunde  jo  ogsaa  gennem  Afskedigelsesretten  omdanne 
Folkekirkens  Præster  til  lydige  Lakajer  eller  i hvert  Fald  „stumme 
Hunde"  i politisk  Henseende.  Folkekirken  vilde  kort  sagt  blive 
Regeringskirke  stik  imod  Grundlovens  Bud  i § 3.  Og  nu  er  jo 
denne  formentlige  Afskedigelsesret  bleven  skammelig  misbrugt 
(Monrad,  Birkedal,  Henning  Jensen)  bl.  a.  i politiske  Øjemed,  saa 
at  der  er  al  Grund  for  Rigsdagen  til  at  holde  paa,  at  det  er  Lov- 
givningsmagten, der  ifølge  § 75  først  skal  bestemme,  efter 
hvilke  Regler  og  af  hvem  Præster  skal  fjærnes. 

I 1849  gik  man  udenom  alle  kirkelige  Spørgsmaal  i Forvent- 
ning om,  at  Kirkeforfatningen  snarest  mulig  skulde  ordnes,  derfor 
er  der  heller  ingen  midlertidig  Bestemmelse  herom;  i 1866  be- 
handledes de  overhovedet  ikke.  Der  faldt  1849  Ytringer  af  en 
Snes  Medlemmer,  der  viser,  at  de  mente,  at  § 17  skulde  give 
Kongen  Ret  til  at  udnævne  og  afskedige  Præster,  men  alle  disse 
faldt,  før  det  var  vedtaget  at  Kongeloven  skulde  ophæves  ved  selve 
Grundloven  og  „Folkekirkens  Forfatning  ordnes  ved  Lov",  hvor- 
af jeg  netop  drager  den  ovenstaaende  Slutning.  Disse  Med- 
lemmer var  kun  et  lille  Mindretal  (af  152),  deres  Mening  var  ikke 
engang  Rigsdagens,  endsige  Lovgiverens,  nemlig  Kongens.  Og  nu 
gælder  desuden  Grl.  1866,  ved  hvis  Behandling  der  slet  ikke  blev  taget 
et  saadant  Forbehold;  her  blev  til  § 17  føjet:  „Enhver  (o:  her  i Para- 
grafen nævnt)  Embedsmænd,  civil  eller  militær,  aflægger  Ed  paa 
Grundloven",  der  viser,  at  Præster,  der  i Lovsproget  adskilles  fra 
civile  og  militære  Embedsmænd  (se  „Indfødsretten",  Fdg.  23de  Oktbr. 
1700,  jfr.  ogsaa  Norges  Grundlov),  holdes  udenfor,  — jfr.  Grl.  § 58,  2det 
Punkt:  lønnet  Stats  embede,  hvor  der  maa  tænkes  paa  de  Embeder, 
som  § 17  giver  Kongen  Ret  til  at  besætte).  Tillige  skal  de  i § 17  om- 
talte Embedsmænds  „Pension  fastsættes  i Overensstemmelse  med 
Pensionsloven"*  men  denne  (5te  Januar  1851)  er  ingen  Pensionslov 

for  Præster,  hvilken  skal  gives  ved  særlig  Lov  (§  12),  der  ikke  er 
given.  Og  ifølge  § 17:  „Kongen  besætter  alle  Embeder  i samme 
Omfang  som  hidtil",  har  Kongen  kun  Ret  til  at  besætte  de  Em- 
beder, som  han  ifølge  Kongeloven  besatte,  men  hertil  hørte  ikke 
Præsteembeder.  Da  § 17  giver  Kongen  Retten  „i  samme  Om- 
fang som  hidtil",  men  Kongen  bevislig  aldrig  engang  har  udøvet 
en  uindskrænket  Kaldsret  over  for  alle  Præsteembeder,  kan 
Grl.  § 17  — selv  bortset  fra  § 75  — ikke  have  givet  ham  en 
saadan  Ret.  Tilmed  vilde  der,  hvis  Paragraffen  skulde  angaa  ikke 
blot  egentlige  Statsembedsmænd,  men  ogsaa  Præster,  være  i 3die 
og  4de  Punktum  sat  to  Grundlovsbestemmelser  („Indfødsret",  „Ed 
paa  Grundloven"),  der,  i det  mindste  saa  længe  Kongen  skulde 
udnævne  Præsterne,  var  uforanderlige,  medens  § 75  bestemmer  at 
Folkekirkens  Forfatning  (herunder  ogsaa,  om  Præster  skal  have 
Indfødsret  og  aflægge  Ed  paa  Grundloven)  skal  ordnes  ved  simpel 
Lov  — hvad  der  var  selvmodsigende.  — 

Principielt  har  Grl.  i § 76  tillagt  Folkekirkens  Medlemmer  Ret 
til  at  vælge  Præsterne,  da  disse  lede  den  offentlige  Gudsdyrkelse 
og  Medlemmerne  kun  saaledes  kan  sikre  sig,  at  denne  bliver 
efter  „deres"  (ikke  just  Regeringens)  Overbevisning;  men  Udøvel- 
sen af  Retten  skal  ordnes  ved  Lov  ifølge  § 75.  Historisk  har 
Menighederne  denne  Ret  med  Hensyn  til  de  fleste  Embeder  i Lan- 
det, en  Ret,  som  de  aldrig  lovformelig  har  overdraget  til  Kongen. 
En  nærmere  Paavisning  heraf  samt  en  Begrundelse  i det  enkelte 
af  flere  af  de  her  fremstillede  Resultater  vil  nærmest  høre  ind 
under  en  Fremstilling  af  de  historiske  Knudepunkter  med  Hensyn 
til  Forholdet  mellem  Stat  og  Kirke  i Danmark. 

J.  J.  Fjord 

Denkwurdigkeiten  des  Ministers  Otto  Freiherrn  von  Manteuffel.  Herausgegeben 
von  Heinrich  v.  Poschinger.  — (Mittler  u.  Sohns  Verlag.  Berlin  1901). 


ismargks  Kolossalskikkelse  har  i den  sidste  Halvdel  af 
det  nittende  Aarhundrede  raget  saa  dominerende  frem, 
at  det  intet  Under  er,  naar  hans  Forgænger  ganske  er 
forsvundet  i dens  Skygge  og  uden  for  Preussen  — ikke 
at  tale  om  uden  for  Tyskland  — endogsaa  er  saa  temme- 
lig ukendt  af  Navn ; ja,  jeg  tror  endogsaa  at  man  kunde 
gaa  rundt  i Berlins  Ølstuer  og  spørge:  „hvem  var  egent- 
lig Otto  von  Manteuffel'?*  — uden  at  altfor  mange  af  de  brave  Borgere 
vilde  kunne  give  En  den  mindste  Besked;  — de  fleste  vilde  vel  tro,  at 
han  var  en  General,  der  havde  udmærket  sig  i Halvfjerds.  Og  dog  hed 
han  i sin  Tid,  der  kun  ligger  halvhundred  Aar  tilbage,  „Fædrelandets  Red- 
ningsmand*, og  hans  Navn  beherskede  den  preussiske  Historie  fra  det 
skæbnesvangre  Revolutionsaar  til  Regentskabet,  hvilket  egentlig  vil  sige 
til  Bismarcks  offentlige  Fremtræden,  da  Kong  Wilhelms  Forsøg  med  et 
liberalt  Ministerium  var  et  rent  Intermezzo.  Trivielt  som  hans  Livsværk 
synes  os,  maalt  med  den  følgende  Tids  Kæmpemaalestok,  som  man 
vanskelig  kan  undlade  at  anlægge,  saa  var  det  dog  den  uundværlige  Be- 
tingelse for  den  følgende  Kraftudfoldelse;  det  var  Pæleværket  i Sumpen, 
uden  hvilket  Paladset  ikke  havde  kunnet  hæve  sine  Taarne  og  Tinder. 
Og  naar  Heltetidens  bestandig  større  og  klarere  Linier  virker  med  en  ganske 
anden  Magt  paa  Blikket,  saa  har  dog  det  forviklede  Væv  mellem  otte 
og  fyrre  og  otte  og  halvtreds  i Historikerens  Øjne  en  Interesse  for  sig,  af 
ringere  Art,  men  ikke  af  mindre  Tiltrækning,  og  er  i politisk  Henseende 
paa  sin  Vis  lige  saa  lærerigt. 

Heinrich  von  Poschinger,  der  oftere  har  gjort  sig  fortjent  som  om- 
hyggelig Samler  og  Udgiver  af  værdifuldt  historisk  og  politisk  Materiale 
(„Preussen  im  Bundestag*,  „Bismarck  und  die  Parlamentarier*)  har  i 
sit  sidste  Værk,  af  hvilket  første  Bind  foreligger,  begyndt  Udgivelsen  af 
otte  Skriftstykker  i det  Manteuffelske  Privatarkiv,  der  har  Interesse  for 
Offentligheden.  Andre  umiddelbare  Tidsrøster,  fra  Memoirer,  Flyveskrifter, 

Aviser,  Ministerraadsprotokoller  og  Kammerdebatter  slutter  sig  til  disse 
Papirer,  og  forbindende  Referater  af  Begivenhedernes  Udvikling  fuld- 
stændiggør det  hele  til  et  historisk  Værk,  der  ganske  vist  ikke  let  kan 
nydes  af  nogen,  som  ikke  allerede  er  fortrolig  med  hin  Tids  Historie,  og 
som  overhovedet  mere  egner  sig  til  at  aabnes  paa  hvert  givet  Punkt, 
hvor  man  ønsker  intimere  Oplysning  end  til  sammenhængende  Lekture; 
men  som  paa  den  anden  Side  er  uundværlig  for  enhver,  der  vil  lære 
hin  Tid  at  kende  og  heller  ikke  vil  være  overflødiggjort,  naar  engang 
Statsarkiverne  aabnes.  Af  særlig  Interesse  er  de  talrige  fortrolige  Breve 
fra  den  underlige  Konge  Frederik  Vilhelm  IV ; de  urolige  og  overraskende 
sammensatte  Træk:  den  med  Bornerthed  parrede  Aandfuldhed,  det  spil- 
lende ironiske  Vid,  den  overstrømmende  Følsomhed,  den  impulsive 
Aabenhjertethed  og  en  politisk  urimelig  ridderlig  Hensyntagen  og  Loyali- 
tet, forbundet  med  Bagtanker  og  med  en  vis  Mangel  paa  Tilforladelighed 
— hele  dette  i Verdenshistorien  fuldkommen  enestaaende  Ensemble  af 
et  halvt  moderne  Herskerfysiognomi  træder  os  levende  i Møde.  Historisk 
betydningsfuldere  er  de  ikke  faa  skriftlige  Tilkendegivelser  af  ganske  an- 
den Art,  der  stammer  fra  Broderens  Haand  (den  senere  Kejser  Wilhelm) 
og  som  i lige  Grad  vidner  om  en  fast,  mandig  Vilje  og  om  et  klart  og 
sundt  politisk  Blik.  Fra  hans  Hustru  meddeles  ikke  blot  flere  Breve, 
alle  af  politisk  Indhold,  men  endogsaa  et  helt  Memorandum  om  den  politi- 
ske Situation  og  de  forskellige  mulige  Veje  (i  Nov.  48),  der  vidner  om 
en  ikke  ganske  ringe  politisk  Indsigt,  medens  det  kvindelige  Temperament 
ytrer  sig  i Ængstelse  for  det  meget  moderate  Statskup,  der  i Virkelig- 
heden fulgte,  og  hvorved  hun  aabenbart  frygtede,  at  Sønnens  (Kejser 
Fredriks)  Fremtidsudsigter  skulde  blive  kompromitteret.  Der  er  ingen 
Tvivl  om,  at  det  havde  været  bedre,  om  den  høje  Dame  havde  blandet 
sig  mindre  i Politikken,  end  hun  hele  sit  Liv  igennem  gjorde,  men  man 
faar  Respekt  for  hendes  Aandsevner  ved  at  læse  dette  Skriftstykke. 

To  Betegnelser  vandt  Manteuffel  under  sit  tiaarige  Ministerium : „ Fædre- 
landets Redningsmand*  og  „ Manden  fra  Olmutz*.  Det  første  Navn 
skriver  sig  fra  Revolutionsaaret,  det  andet,  der  som  et  Brændemærke 
skulde  bringe  hint  første  i Forglemmelse  og  en  Tid  lang  syntes  at  være 
det,  han  skulde  blive  staaende  med  i Historien  som  en  Prygledreng,  er- 
hvervede han  to  Aar  senere.  Det  foreliggende  første  Bind  omspænder 
netop  denne  betydeligste  Periode  af  hans  politiske  Liv. 

Da  Kongen  (Oktober  1848)  tog  sig  sammen  for  at  byde  Berliner- 
revolutionsmændene  Spidsen  og  anmodede  Grev  Brandenburg  om  at 
danne  et  Ministerium,  svarede  denne,  at,  naar  han  skulde  være  den 
Elefant,  der  trampede  Revolutionen  ned,  maatte  han  have  en  Kornak, 
som  han  havde  Tiltro  til  og  som  sagde  ham,  hvad  han  skulde  gøre,  og 
han  vidste  ingen  anden  end  Manteuffel.  Denne,  der  dengang  kun  var 
tre  og  fyrretyve  Aar,  var  Direktør  i Indenrigsministeriet.  Der  var  den- 
gang ingen  Rift  om  Taburetterne,  og  man  fortalte  for  Spøg,  at  Fløj- 
adj utant  v.  Manteuffel  (den  senere  saa  berømte  Feltmarskal)  med  en 
Revolver  i Haanden  gjorde  Gaderne  usikre  og  truede  med  øjeblikkelig 
Død  enhver,  der  ikke  vilde  overtage  et  Ministerium.  Brandenburg  bad 
Bismarck  om  at  faa  Manteuffel  til  at  tage  mod  Posten,  og  det  lykkedes 

ham,  efter  at  han  fra  Klokken  ni  om  Aftenen  til  Midnat  havde  talt  for 
ham  og  saaledes  ret  egentlig  lagt  Grundstenen  til  sit  senere  Værk. 

Saa  var  da  „ den  reddende  Daads  Ministerium4  konstitueret,  og  Man- 
teuffel  var  dets  ledende  Aand.  Dets  første  Skridt  var  in  corpore  at  ind- 
finde sig  i Kamret  og  forlægge  dets  Møder  til  Brandenburg,  hvor  For- 
samlingen ikke  længer  var  terroriseret  af  Berlinerpøblen.  Kort  efter  er- 
klæredes Berlin  i Belejringstilstand,  Borgergarden  blev  afvæbnet,  Wrangel 
rykkede  ind  — og  blev  hurtig  den  populæreste  Mand  i Berlin.  De 
deputerede  af  yderste  Venstre  vedblev  at  holde  Forsamling  i Berlin  og 
opfordrede  Folket  til  ikke  at  betale  Skat.  Et  smukt  Vidnesbyrd  om 
Ministeriets  Humanitet  er  følgende  Passus  i den  om  Inddrivelse  af  Skatterne 
givne  Forordning: 

„Imidlertid  anbefales  det  ganske  særlig  den  kongelige  Regering  at 
sørge  for,  at  de  Tvangsforholdsregler,  der  maa  anordnes  paa  Grund  af 
indtrædende  Modstand,  ikke  udvides  til  Inddrivelse  af  saadanne  Skatte- 
bidrag, der  kun  paa  Grund  af  den  skattepligtiges  Uformue  ikke  er  ind- 
betalte, da  det,  hvor  ønskelig  end  en  punktlig  og  fuldstændig  Indgang  af 
Skatterne  er  i Betragtning  af  Statskassens  betydelige  Udgifter  i Øjeblikket, 
dog  ligger  fjernt  fra  vor  Hensigt,  at  lade  Hensynene  til  Skaansel  og 
Mildhed  over  for  trængende  eller  af  Ulykkestilfælde  trufne  skattepligtige 
ude  af  Agt.4 

I Brandenburg  lod  det  først  til,  at  Forsamlingen  ikke  skulde  blive 
talrig  nok  til  at  tage  en  Beslutning.  Imidlertid  stod  en  beslutningsduelig 
Forsamling  allerede  i Udsigt,  da  Manteuffel  efter  et  bevæget  Møde  op- 
løste Nationalforsamlingen.  Der  er  ført  megen  Strid  om,  hvor  vidt 
dette  var  Statskup  eller  ej,  og,  bortset  derfra,  om  det  ikke  var  en  Fejl 
af  Manteuffel,  at  han  ikke  forsøgte  paa  at  komme  overens  med  Forsam- 
lingen om  det  allerede  halvt  færdige  For  fatnings  værk.  Aabenbart  har  det 
fra  først  af  ikke  været  Manteuffels  Hensigt  at  komme  overens  med  en 
Forsamling,  som  han  ansaa’  for  ufrugtbar  og  altfor  kompromitteret. 
Naar  han  ikke  begyndte  med  at  opløse  den,  saa  var  det  fordi  han  vilde 
lade  den  sætte  sig  selv  i Uret.  Men  dette  Formaal  var  fuldkommen 
naaet,  da  de  deputerede  af  Venstre  vedblev  at  komme  sammen  i Berlin 
og  nægtede  Skattebetaling.  Hvorfor  Ministeriet  ikke  benyttede  dette 
Punkt  til  Opløsning,  er  et  Spørgsmaal,  som  Poschinger  mærkelig  nok 
ikke  indlader  sig  paa.  I det  omtalte  Memorandum  af  Prinsessen  frem- 
hæves det,  at  Regeringen  ikke  har  benyttet  hint  „ Øjeblik  af  højeste 
Ulovmæssighed  * til  at  foretage  Opløsningen. 

Som  den  positive  Side  fulgte  nu  straks  derefter  Forfatningens  Ok- 
troyering.  Den  doktrinære  Liberalisme  maatte  rase  nok  saa  meget  over 
den  formelle  Side  af  Sagen,  saa  kunde  den  dog  ikke  nægte  Realiteten 
sin  Anerkendelse:  Forfatningen  var  god.  En  af  den  Tids  Demokrater, 
Adolph  Streckfuss  indrømmer:  vi  kan  ikke  nægte,  at  naar  Regeringen 
havde  givet  Forfatningen  med  den  alvorlige  Vilje  at  holde  den,  saa  kunde 
Folket  vel  have  tilgivet  Ministeriet  dets  Kontrarevolution4;  ja  han  kom- 
mer endogsaa  uforvarende  til  at  godkende  ogsaa  den  formale  Side,  naar 
han  siger:  „Det  er  en  underlig  Kendsgerning,  at  i et  efter  sin  store 
Majoritet  demokratisk  Land,  en  lille  aristokratisk  Minoritet  kunde  faa 

Overhaand  uden  Sværdslag.  Kun  Ministeriets  kloge  Handlemaade  over 
for  Nationalforsamlingens  upolitiske  og  energiløse  Forholdsregler  gjorde 
dette  muligt."  Endnu  klarere  udtaler  en  anden  Otteogfyrremand  sig 
(Victor  von  Unruh)1):  — „Vi  (o:  de  Liberale)  var  iAaret  otte  og  fyrre 
politiske  Dilettanter,  for  ikke  at  sige  politiske  Børn." 

Kort  efter  disse  Begivenheder  blev  den  Vej  betraadt  der  skulde  føre 
„Fædrelandets  Redningsmand"  til  den  lidet  misundelsesværdige  Position 
som  „Manden  fra  Olmiitz."  Det  var  en  af  den  aandfulde  Konges  ube- 
hagelige Ejendommeligheder,  at  han  holdt  af  at  drive  Politik  paa  egen 
Haand,  uden  Medvirken  af  sine  ansvarlige  Ministre,  snart  over  deres 
Hoveder,  ved  umiddelbar  hjertelig-rørende  Henvendelse  til  en  salvet,  lige- 
som han  selv  umiddelbart  af  Gud  oplyst  Broder , snart  bag  deres  Ryg 
under  Samraad  med  andre  politiske  Venner ; af  disse  var  Bunsen  (mange- 
aarig  Gesandt  i London)  den  bekendteste,  senere  blev  Radowitz  Kongens 
Støtte  og  Leder  paa  hin  Vej,  der  næsten  skulde  føre  til  Landets  Under- 
gang og  ved  hvis  Ende  Grev  Brandenburg  ligger  som  Offer  og  Manteuffel 
staar  i Gabestokken.  I Januar  1849  er  det  under  Bunsens  Avspicier, 
at  Unionstanken  (den  senere  Radowitzske  Politik)  for  første  Gang  stikker 
Hovedet  frem  med  Forslaget  om  et  Forbund  inden  for  Forbundet:  de 
rent  tyske  Stater  skulde  slutte'  sig  sammen  til  en  Forbundsstat  „sand- 
synligvis" under  Preussens  Hegemoni,  medens  Østrig,  Holland  og  Dan- 
mark (for  deres  tyske  Landsdeles  Vedkommende)  dannede  det  videre 
Forbund. 

Mod  Tanken  selv  er  der  lidet  eller  intet  at  indvende.  Kun  gjaldt 
i højeste  Grad  hvad  der  altid  gælder  i Politikken:  wenn  schon , dann 
schon.  Den  forudsatte,  at  man  hensynsløst  benyttede  den  hjælpeløse 
Stilling,  hvori  Revolutionen  havde  sat  Kongerne  og  Fyrsterne  overfor 
Preussen  som  eneste  sejrrige  Magt;  og  ikke  mindre,  at  man  snarraadig 
udnyttede  Østrigs  øjeblikkelige  Afmagt,  der  maatte  lade  ske,  hvad  det 
ikke  kunde  hindre,  og  at  man  forberedte  alt  til  den  senere  Krig  med 
Østrig,  der  ikke  kunde  udeblive  — de  samme  Hovedfordringer,  der  stil- 
lede sig,  hvis  den  preussiske  Konge  af  Frankfurter  Parlamentets  Haand 
modtog  den  tyske  Kejserkrone  (som  han  et  Par  Maaneder  senere  afslog). 
Men  intet  af  dette  vilde  Frederik  Wilhelm  paa  nogen  Maade : en  Broder- 
krig  med  det  ærværdige  og  forbundsvenlige  Østrig  var  ham  Vederstygge- 
ligheders Vederstyggelighed,  og  han  viste  fjernt  fra  sig  en  saa  uværdig 
Tanke,  paa  uridderlig  Vis  at  benytte  sine  Medfyrsters  Forlegenhed.  Og  dog 
vilde  han  opnaa  noget  af  dem,  som  sund  Fornuft  maatte  kunne  sige 
ham  at  de  ikke  alle  vilde  give  ganske  godvillig.  Selv  en  forkert  Politik 
er  bedre  end  en  vaklende,  siger  Bismarck,  og  Kongens  Unionspolitik 
maatte  under  disse  Omstændigheder  blive  det  sidste.  Hvor  dødfødt  dette 
Forsøg  var  paa  at  lave  Omelet  uden  at  slaa  Æggene  itu,  viste  sig  snart, 
da  de  to  sydlige  Kongeriger  holdt  sig  paa  Afstand,  medens  Sachsen  og 
Hannover,  der  laa  for  nær  til  at  være  altfor  modige,  vel  gik,  med  til  en 
foreløbig  Unionsforfatning  (26.  Maj  49),  men  forsigtig  holdt  sig  en  Bag- 


l)  Han  var  Fører  for  den  Del  af  Kamret,  der  efter  Forlæggeisen  vedblev 
at  forsamle  sig  i Berlin,  og  efter  ham  kaldtes  „Klub  Unruh*. 

dør  aaben.  De  to  sydtyske  Kongeriger  lod  rolig  de  preussiske  Bajonetter 
rage  de  revolutionære  Kastanjer  ud  af  Ilden  for  dem,  ventede  derpaa  til 
de  russiske  Bajonetter  havde  gjort  den  samme  Tjeneste  i Ungarn,  og 
Østrig  atter  var  aktionsdygtigt,  hvorpaa  de  mandig  erklærede  ikke  at 
ville  have  noget  med  Unionen  at  gøre.  Sachsen  og  Hannover  aabnede 
nu  straks  deres  behændig  anbragte  Bagdør  paa  Klem;  i det  følgende 
Aar  traadte  Hannover  ud,  medens  Sachsen  foretrak  officielt  at  blive  i 
Unionen  og  samtidig  at  tiltræde  et  Modforbund  i Miinchen  („Firkonge- 
forbundet"  mellem  Østrig,  Bayern,  Wiirtemberg  og  Sachsen). 

Manteuffel  var  fra  først  af  ikke  meget  for  den  saaledes  indslagne 
Unionspolitik,  og  hans  Uoverensstemmelse  med  denne  Politiks  uansvar- 
lige Fører,  Radowitz,  voksede  bestandig.  Ikke  desto  mindre  maatte  han 
paa  Unionsdagen  i Erfurt  (Marts  1850)  tale  for  den  kongelige  Politik, 
samtidig  med  at  han  gjorde  sig  Bebrejdelser,  fordi  han  ikke  allerede  i 
Maj  foregaaende  Aar  havde  fraraadet  denne  Politik;  han  undskyldte  sig 
over  for  General  Gerlach  med  Forholdenes  Trængsel  i hine  Dage.  Umu- 
ligheden af  virkelig  at  gennemføre  Unionen  efter  at  fire  Kongeriger  var 
traadt  ud,  blev  bestandig  mere  indlysende,  snart  maatte  endog  Unionens 
Fader,  Radowitz,  indrømme  dette.  En  vis  Geheimer-Legationsrath  Klip  fer 
har  i en  Række  udførlige,  for  Manteuffel  affattede  Memoranda,  ganske  mester- 
lig belyst  Situationen.  „Man  kan  ikke  længer  skjule,  — skriver  han 
under  30.  April  — at  Systemet  af  26.  Maj  væsentlig  er  strandet.  Men 
en  Stormagts  Værdighed  bestaar  ikke  deri,  hensynsløst  at  føre  et  falsk 
System  igennem  de  ophobede  Vanskeligheder  for  sluttelig  dog  kun  at 
redde  et  Skinresultat  paa  Bekostning  af  de  største  politiske  Ofre."  Men 
hans  Slutning,  at  det  eneste  rigtige  var  resolut  at  opgive  Unionen,  fandt 
ikke  en  Gang  længer  Medhold  hos  dennes  Modstandere,  der  saa  Preussens 
Ære  for  stærkt  engageret.  Selv  Gerlach  mener  nu  (Juni  1850):  op- 
give Unionen  nu  kan  vi  ikke,  og  Prinsen  af  Preussen  (Kejser  Wilhelm) 
foretrækker  en  Krig  for  et  saadant  forsmædeligt  Tilbagetog.  Hvad  hans 
Broder  Kongen  angaar,  saa  præciserer  han  sit  Standpunkt  i følgende 
Passus  af  et  Brev  til  Manteuffel : — „Vi  vil  begge  det  samme!  Forskellen 
finder  blot  Sted  i Tid  og  Udtryksmaade  . . . De  vil  opløse  Unionen 
— jeg  vil  erklære,  at  og  hvorfor  den  for  Tiden  er  bleven  uudførlig.  Jeg 
erkender  i Unionen  just  en  Union,  d.  v.  s.  noget  der  er  tilvejebragt  ved 
Ligeberettigede  og  kun  kan  opløses  af  Ligeberettigede,  ikke  af  mig 
alene , fordi  jeg  tilfældigvis  er  den  mægtigste  i Unionen.  Jeg  vil, 
paa  Grund  af  manglende  Midler,  sistere  Bygningen  og  bevare  det  lagte 
Fundament  for  bedre  Tider.  Anderledes  kan  jeg  ikke  handle,  fordi  min 
Logik  og  min  Æresfølelse  lærer  mig  det.  Jeg  er  begges  lydige  Under- 
saat,  thi  begge  er  Love,  som  den  højeste  Konge  velberettiget  har  publi- 
ceret (ganske  vist  uden  Tokammersystem).  For  øvrig  synes  alt  forandret 
siden  i Gaar . . . Snuen  løser  sig!  Vale  amice!  Frederik  Wilhelm." 

Snuen  blev  imidlertid  stærkere  og  truede  med  stærkt  Næseblod  som 
en  Følge  af  et  Uvejr  i Hessen.  Her  havde  Kurfyrsten  og  hans  ilde  lidte 
Minister  Hasenpflug  Strid  med  de  oprørske  Stænder  og  paakaldte  militæ- 
risk Hjælp  af  Forbundsdagen , som  Østrig  egenmægtig  havde  kaldt  til 
Live  igen.  Preussen  anerkendte  ikke,  at  det  tyske  Forbund,  der  var 

højtidelig  opløst,  bestod  længer;  endnu  mindre  kunde  det  under  de  for- 
haanden værende  truende  Omstændigheder  taale  fjendtlige  Tropper  midt 
imellem  sine  egne  Landsdele.  Til  Forbindelse  mellem  disse  — fra  Gøln 
til  Berlin  — havde  det  to  Etappeveje  tværs  gennem  Hessen.  Man  lod  dem 
altsaa  militærisk  besætte  og  erklærede  ikke  at  ville  tillade  nogen  videre 
Fremrykning  af  Forbundseksekutionens  Tropper.  Radowitz  overtog  nu 
endelig  den  ham  tilkommende  Post  som  Udenrigsminister.  Rustninger 
besvares  med  Rustninger,  Krigsfaren  rykker  bestandig  nærmere  og  er 
saa  meget  større,  som  Gzaren,  oprørt  over  Embedsmands-Revolutionen  i 
Hessen  og  over  at  Slesvig-Holsten  endnu  ikke  er  pacificeret , stiller  sig 
paa  Østrigs  Side,  hvis  ledende  Statsmand,  Fyrst  Schwarzenberg,  finder 
Lejligheden  fortræffelig  til  at  udføre  sit  Program,  „først  at  ydmyge  og 
derpaa  at  tilintetgøre  Preussen  “,  og  derfor  ingenlunde  er  til  Sinds  at 
bygge  Tilbagetogsbroer  for  det.  I Bregenz  skaalede  Kejseren  af  Østrig 
og  Kongerne  af  Bayern  og  Wiirtemberg  paa  godt  Kammeratskab  over 
for  Fjenden.  Frederik  Wilhelm  stod  i Begreb  med  at  drage  det  preus- 
siske Sværd  — en  Handling,  der  i og  for  sig  ikke  var  ham  kær  — til 
Fordel  for  en  Revolution,  som  han  afskyede,  og  til  Forsvar  for  en  Unions- 
forfatning, der  hverken  kunde  eller  skulde  bruges.  Som  et  sidste  For- 
søg paa  en  Forsoning  rejste  Brandenburg  til  Warschau,  hvor  Gzaren  op- 
holdt sig,  og  hvor  snart  efter  ogsaa  den  østrigske  Kejser  og  Fyrst 
Schwarzenberg  indfandt  sig.  Han  opnaaede  lidet;  Schwarzenberg  var 
urokkelig  i Hovedpunktet,  at  det  ikke  var  nok  med  at  erklære  Unions- 
forfatningen for  uigennemførlig,  den  maatte  udtrykkelig  ophæves. 

Aldrig  er  der  vel  blevet  afholdt  et  saadant  Ministerraad  som  det 
d.  2.  November,  efter  Branden burgs  Hjemkomst.  Kongen  erklærede  sig 
straks  for  Mobilisering  og  bevæbnet  Underhandling.  Krigsministeren  er- 
klærede kort,  at  Mobilisering  umiddelbart  førte  til  Krig  og  at  Preussen 
ikke  var  Modstanderne  voksen,  af  hvilken  Grund  — samt  paa  Grund  af 
det  indholdsløse  i Striden  — Brandenburg  og  Manteuffel  raadede  til 
Eftergivenhed  overfor  Østrig.  Udenrigsministeren  Radowitz  forlangte  natur- 
ligvis Mobiliseringen.  Derpaa  trak  Ministrene  sig  tilbage,  og  snart  efter 
meddelte  Brandenburg  Resultatet.  Majoriteten  (Brandenburg)  var  imod 
Mobiliseringen  og  for  Tilbagevigen  i Hessen;  Minoriteten  (Radowitz)  for 
Mobiliseringen:  Kongen  svarede,  at  „han  saa1  sig  tvungen  til  (!)  at  give 
Majoriteten,  som  han  ikke  vilde  afskedige,  frie  Hænder.  Han  ønskede, 
at  Majoritetens  Medlemmer  ikke  i Fremtiden  maatte  blive  nødt  til  at 
angre  den  efter  hans  Overbevisning  fordærvelige  Beslutning,  der  i Dag 
var  taget.  “ 

Hvilken  Forvirring!  Kongen,  der  aldrig  havde  været  parlamentarisk 
sindet  og  havde  en  sand  Overtro  paa  den  direkte  Inspiration  fra  „den 
højeste  Konge “,  der  blev  salvede  Hoveder  til  Del,  ser  sig  tvungen  til  at 
give  efter  for  Majoritetens  fordærvelige  Beslutning,  men  formaar  (efter 
Krigsministerens  Udtryk)  „næppe  at  undertrykke  de  Forbandelser,  som 
han  gerne  slyngede  mod  Ophavsmændene  “ , og  med  grædende  Taarer 
afskediger  han  sin  Hjertensven,  takkende  ham  med  bevægede  Ord  (der 
straks  finder  Vej  til  Pressen)  for  hans  Embedsførelse,  i hvilken  Radowitz 
saa  mesterlig  og  aandfuldt  har  udført  hans  (Kongens)  Tanker , der  var 

de  samme  som  hans  egne,  og  for  den  skønne  Tid,  „det  skønne  Moment 
i mit  Liv,  som  vi  begge  vil  takke  Gud  for“.  Hvor  dybt  skuffet  maa  Mo- 
narken have  været!  Dybt  skuffet!  han  var  i Virkeligheden  inderlig  glad 
over,  at  Majoriteten  havde  gjort  ham  den  Tjeneste  at  nagle  det  Sværd 
fast,  som  han,  for  Ærens  Skyld,  maatte  drage  martialsk  og  ikke  paa 
nogen  Maade  vilde  krydse  med  Fjendens,  overladende  ham  hele  den 
stolte  og  populære  Position  og  selv  tagende  hele  Ansvaret.  Og  midt 
under  denne  Uærlighed,  fast  overbevist  om  sin  egen  Ærlighed;  hvori 
man  atter,  næsten  efter  Behag,  kan  se  enten  en  Art  virkelig  Ærlighed 
eller  en  endnu  dybere  Uærlighed. 

Det  forkvaklede  i Situationen  viser  sig  yderlig  deri,  at  Radowitz 
gaar  af,  fordi  hans  System  forlades,  og  Krigsministeren,  der  er  paa  de 
sejrendes  Side,  indgiver  sin  Dimission  paa  Grund  af  de  af  Kongen  ud- 
stødte Trudsler  og  den  Fjendtlighed,  hvormed  Prinsen  (Kejser  Wilhelm) 
behandlede  ham.  Denne  havde  optraadt  meget  voldsomt  for  Mobilise- 
ringen — Roons  „Denkwiirdigkeiten*  har  opbevaret  drastiske  Enkeltheder 

— og  under  hans  Udgydelser  var  Brandenburg  bleven  blegere  og  blegere. 
Hvad  denne  prægtige  Mand  angaar,  Dagens  egentlige  Sejrherre,  saa  gjorde 
han  det  endnu  grundigere  end  hans  to  Kolleger:  — han  gik  hjem  og 
døde  af  Nervefeber  — medens  Europas  Fred  (som  Moltke  skriver  i et 
Brev)  ikke  længer  afhang  af  Ministerkonferencer,  men  af  en  Husar-Pa- 
trouilles  Opførsel.  Thi  i Hessen  stod  Bayrerne  og  Preusserne  allerede 
over  for  hinanden;  nogle  Kugler  veksledes  endogsaa  („Skimlen  fra  Bron- 
ze]"). Mobiliseringen  maa  dog  foretages  — Manteuffel  selv  inaa  foreslaa 
den.  Et  Par  Dage  har  givet  den  et  mindre  truende  Udseende,  ja 
Schwarzenberg  bemærker  endog  med  kynisk  Sarkasme,  at  nu  er  han 
vis  paa  at  Preussen  ikke  vil  slaas,  da  det  ved  Mobiliseringen  over  for 
Landet  har  reddet  Æren  og  bygget  sig  en  Tilbagetogsbro ; Broen  kostede 
tredive  Millioner.  Imidlertid  vedbliver  Telegrafen  at  spille  mellem  de 
grønne  Borde  og  endelig  gøres  et  sidste,  næsten  fortvivlet  Forsøg  paa 
dog  at  gøre  Freden  afhængig  af  en  Ministerkonference:  Manteuffel  rejser 
til  Olmutz  for  at  træffe  Schwarzenberg  og  undgaar  Krigen,  men  kun 
derved  at  Preussen  giver  efter  saa  godt  som  paa  alle  Punkter. 

Nu  til  Dags  er  alle  enig  om,  at  „Olmutzer  Punktationen"  var  en 
Nødvendighed.  Den  Gang  modtoges  den  af  næsten  alle  preussiske 
Patrioter  med  en  ubeskrivelig  Nedslagethed.  Selv  sagde  Manteuffel  i en 
Privatsamtale : Jeg  gik  til  Olmutz  og  tog  Skammen  ved  en  Overenskomst 
med  Østrig  paa  mig,  for  at  spare  min  Konge  og  mit  Land  for  den.  I 
1891  betegnede  Bismarck  Manteuffels  Politik  i Olmutz  som  „sachgemåss" 

— den  Tvangsstilling,  som  Preussen  var  kommen  i,  var  han  ikke  an- 
svarlig for.  I høj  Grad  til  Fordel  for  Punktationen  taler  den  Omsændig- 

*)  Krigsministeren  maatte  tage  sin  Dimission  tilbage;  „jeg  blev  overøst 
med  Breve  fra  Kongen  af  et  saadant  Indhold,  at  der  ikke  var  andet  for  mig 
at  gøre.  end  at  give  efter,  da  jeg,  hvis  jeg  ikke  havde  gjort  det,  med  sand 
Brutalitet  maatte  have  stødt  Kongens  Haand  tilbage,  som  han  bød  mig,  hvad 
jeg  hverken  kunde  eller  vilde*.  — Til  Manteuffel  skrev  Kongen  samme  Dag: 
„Gråulich  aber  ist  es,  einen  so  qualifizirten  Undank  zu  ernten,  als  den,  wel- 
chen  der  Kriegsminister  den  Muth  hat  mir  angedeihen  zu  lassen!!!  Sehen  Sie, 
theuerster  Manteuffel,  das  ist  schlimmer  als  Dolchstiche! ! !“ 

hed,  at  Fyrst  Schwarzenberg  allerede  det  følgende  Aar  angrede  at  have 
ladet  sig  afholde  fra  at  slaa  løs.  Tragikomisk  virker  imidlertid  Kongens 
Opfattelse,  naar  han  i et  Brev  søger  at  overbevise  en  Minister  (Laden- 
berg,  Radowitz’  Ven)  om,  at  man  i Olmiitz  har  vundet  en  stor  diploma- 
tisk Sejr:  Østrig  bevilliger  pludselig,  som  ved  et  Mirakel,  alt  det  ønskede, 
ja  endnu  mere:  endogsaa  „gensidig  Demobilisering  paa  — mit  Vink." 
Manteuffel  havde  maattet  gaa  ind  paa,  at  Preussen  straks  demobiliserede, 
hvorpaa  Østrig  vilde  følge  — men  saaledes,  at  det  kunde  indtræde  halvt 
væbnet  i Dresdner  Konferencen  — hvor  Tysklands  fremtidige  Orden 
skulde  skabes  — medens  Preussen  kom  værgeløs.  Denne  stærkeste  af 
alle  Preussens  Indrømmelser  forvandlede  sig  i Kongens  venlige  Fantasi 
til  „Afrustning  paa  hans  Vink". 

Det  mest  veltalende  Forsvar  for  Olmutz  besørgede  den  syv  og  tredive- 
aarige  Bismarck.  Fuld  af  Kamplyst  ilede  han  som  Landeværnsmand  til  • 
Fanen;  Vejen  førte  gennem  Berlin,  hvor  Krigsministeren  Stockhausen 
overbeviste  ham  om,  at  det  i Virkeligheden  ikke  var  muligt  for  Preussen 
at  føre  Krig  med  nogen  fornuftig  Udsigt,  og  bad  ham  om  at  blive  og 
anvende  al  sin  Indflydelse  i Kamret  for  at  den  krigsfnysende  Folkerepræ- 
sentation  ikke  skulde  ødelægge,  hvad  Diplomaterne  havde  bragt  i Orden; 
han  paatog  sig  selv  at  underrette  Regimentet  i Lausitz  om  Bismarcks 
Udebliven.  Saa  blev  Bismarck  og  holdt  ved  Adressedebatten  d.  3.  De- 
cember maaske  den  mest  glimrende  af  alle  sine  Taler.  Han  skildrer, 

hvad  det  var  for  en  Krig,  det  drejede  sig  om:  ikke  en  militær  Prome- 
nade gennem  urolige  Provinser  men  en  Krig  i største  Maalestok  med  to 
af  de  største  Kontinentalmagter  ",  medens  en  tredje  rovbegærlig  ruster  ved 
vore  Grænser  og  meget  vel  véd,  at  i Kølnerdomen  det  Klenodie  findes, 
der  var  egnet  til  at  gøre  Ende  paa  Revolutionerne  i Frankrig  og  befæste 
Magthaverne  dér,  nemlig  den  franske  Kejserkrone"  ...  Og  hvad  var  der 
i gunstigste  Fald  at  vinde  ved  en  saadan  Krig?  — „Ve  den  Statsmand, 
der  i disse  Tider  ikke  ser  sig  om  efter  en  Grund  til  Krigen,  der  ogsaa 
bagefter  holder  Stik.  Jeg  er  overtydet  om,  at  De  vil  betragte  de  Spørgs- 
maal,  der  nu  beskæftiger  os,  anderledes  efter  et  Aars  Forløb,  naar  De 
ser  tilbage  gjennem  et  langt  Perspektiv  af  Valpladser  og  Brandtomter, 

Elendighed  og  Jammer  af  100,000  Lig  og  100  Millioner  Gæld.  Hvis 

De  da  har  Mod  til  at  træde  hen  for  Bonden  paa  Brandtomten  af  hans 
Gaard,  til  den  sammenskudte  Krøbling,  til  den  barnløse  Fader  og  sige: 

I har  lidt  meget,  men  glæd  jer  med  os  — Unionsforfatningen  er  reddet 
(Munterhed.).  Glæd  jer  med  os:  Hassenpflug  er  ikke  længer  Minister,  vor 
Bayerhofer  regerer  i Hessen  (Bravo  fra  Højre).  Har  I Mod  til  at  sige 
det  til  disse  Folk,  saa  begynd  denne  Krig."  — 

Der  gives  i Historien  faa  Perioder  af  saa  aandeløs  Spænding,  som 
dette  Berlinerefteraar  1850 ; og  alt  hvad  der  bidrager  til  en  omfattende 
Kundskab  om  Revolutionsaaret,  hvis  Historie  endnu  ikke  er  skrevet  og 
endnu  ikke  kan  skrives,  kan  regne  paa  den  mest  levende  Interesse  hos 
enhver,  der  har  Trang  til  at  lære  sin  egen  Tid  at  kende  gennem  den 
forudgaaende,  hvori  den  har  alle  sine  Rødder.  Det  er  nu  om  disse  to 
Tyngdepunkter,  der  ved  Spørgsmaalet  om  den  tyske  Enhed  staar  i 
uløselig  Forbindelse  med  hinanden,  at  dette  Værks  første  Bind  drejer  sig, 


Digitized  by  LjOOQle 


Af  en  preussisk  Statsministers  Papirer 


183 


og  om  man  end  kunde  ønske  oftere  at  høre  Manteuffel  selv  end  Tilfæl- 
det er,  saa  bevirker  netop  Mangfoldigheden  af  det  meddelte  Materiale, 
at  man  som  i faa  historiske  Værker  faar  et  objektivt  Indtryk,  idet  man  hører 
Tiden  selv  tale  og  ofte  føler  dens  Puls.  Det  er  sandt  — og  Værkets 
Natur  fører  det  med  sig  — at  Stemmerne  væsentlig  kommer  fra  kon- 
servativ Side;  men  Røster  fra  den  modsatte  Side  lader  sig  dog  ogsaa 
energisk  nok  høre,  som  man  kan  se  af  følgende  Skrivelse: 

„Naar  Ministerpræsidenten  igen  engang  kommer  til  Rhinpro vinsen, 
saa  vil  Demokratiet  give  ham  glimrende  Modtagelsesaftener  og  Fester. 
Om  der  ved  dem  end  ikke  viser  sig  Konger  og  Prinser,  saa  vil  han  op- 
leve et  Fænomen  af  anden  Art,  der  vil  faa  Blodet  til  at  stivne  i hans 
Aarer. 

Sig  ham  det  høfligst,  eller  endnu  bedre : vi  komme  ubudne  til  Ber- 
lin og  sige  ham  det  selv  og  noget  mer  endnu,  notabene:  under  fire 
Øjne.  — At  han  ikke  vil  plapre  det  ud,  det  staa  vi  inde 
for!!! 

Der  gives  dér  endnu  større  Slyngler,  som  der  skal  gøres  Afregning 
med.  Det  skal  faa  en  Ende  med  denne  Strøen  Sand  i Øjnene.  Vi,  det 
véd  Regeringen  her,  har  ogsaa  faael  nok  af  det. 

Slette  Subjekter  bliver  dekorerede  og  faa  Gratifikationer  og  Under- 
støttelser, og  de  Bedre  kan  se  til.  Men  vent  blot,  Kanailler!  I skal  faa 
paa  Puklen!  — Alt  har  sin  Tid:  Tiggerpose  og  Pengepose  skal  engang 
byttes  om. 

At  give  Feter  forstaar  vi  ogsaa,  og  vi  vil  spille  op  for  Jer,  I 
Hunde,  saa  det  giver  Genlyd  i Himlen.  Giv  Agt!  Vi  sige  Jer  det  forud: 

Eders  Time  slaar!  — — — 

Intet  er  vissere!!! 

Bonn.  — Køln.  — Diisseldorff.  — I Fastetiden  og  i Frelsens  Aar 

1851.“  - 


Denne  billet  doux  modtog  Manteuffel 
brevet  fra  Byen  Berlin. 


samtidig  med  Æresborger- 
Karl  Gjellerup 

EN  BOG  OG  ET  RYGTE1) 


„ Tilskueren"  har  i sit  Januarhefte  bragt  en  Artikel,  hvori  Redaktøren 
gør  min  Bog  „En  Kvindes  Skriftemaal “ til  Genstand  for  Omtale  og  be- 
tegner den  som  ret  egentlig  „en  fint  tænkende  og  fint  følende  Kvindevens 
Udredning  af  en  Sjælehistorie  fra  sin  Bekendtskabskreds".  Senere  hedder 
det  yderligere,  at  Bogens  Hovedpersons  — eller  rettere  eneste  Persons  — 
Tilfælde  „er  lige  akkurat  et  pikant  Diskussionsemne  for  københavnske  Kom- 
mandørinde-Saloner  “ . 

Disse  karakteriserende  Udtalelser  giver  mig  Anledning  til  at  bemærke 
det  iøvrigt  selvfølgelige,  at  min  Bogs  Fru  Thora  Halek  (og  Hr.  Aksel 
Halek)  hverken  kan  være  eller  er  gjort  over  nogen  bestemt  Kvinde  (og 
Mand)  inden  for  min  Bekendtskabskreds  og  de  københavnske  Saloner. 

Jeg  har  meget  vel  vidst,  at  noget  saadant  er  bleven  sagt  her  i 
Byen,  men  har  hidtil  forholdt  mig  ligegyldig  over  for  denne  løse  Tale; 
der  er  ofte  sladret  paa  lignende  Maade  om  litterære  Værker,  som  har 
ramt  noget  typisk  og  derfor  let  kan  anvendes  paa  specielle  Tilfælde; 
uden  for  København  har  man  da  ogsaa  nævnet  sine  bestemte  Personer 
som  formentlig  mine  Modeller. 

Da  nu  imidlertid  disse  Rygter,  gennem  „Tilskuererl" s Artikel,  kunde 
synes  at  have  vundet  ligesom  et  Skær  af  Garanti,  vil  jeg  dog  ikke  und- 
lade bestemt  at  tilbagevise  dem  som  uforstaaende,  ubegrundede  og  uved- 
kommende. 


København  d.  9.  Januar  1902 


Earl  Larsen 


*)  I de  af  min  Anmeldelse  citerede  to  Vendinger  har  der  ikke  fra 
min  Side  ligget  nogen  Hentydning  til  Rygter,  som  maatte  versere  om 
visse  bestemte  Modeller  for  Bogens  Figurer,  og  naar  Ytringerne  ikke 
løsrives,  men  læses  forudsætningsløst  hver  i sin  egen  Sammenhæng,  tror 
jeg  ogsaa,  de  færreste  vil  mistyde  dem.  Men  i al  Fald  er  det  mig  en 
Fornøjelse  at  give  Prof.  Karl  Larsen  Lejlighed  til  at  slaa  Rygter  ned,  til 
hvis  Udbredelse  jeg  meget  nødig  vil  have  Skin  af  at  bidrage. 

Red. 

er  Sprogvilds  Bog  „Dansk  Sprogavl,  Tanker  og 
Fantasier"  er  ikke  fri  for  at  udæske  den  overlegne 
»Ay>y  £2:  Haanlatter,  som  det  ny  og  sære  altid  maa  være 
forberedt  paa.  Tænke  sig,  her  er  en  Forfatter,  der 
for  Alvor  sætter  sig  ned  for  at  lave  nye  Ord,  og 
i hvis  Bog  Mærkeligheder  som  lldk , Gnub , at  fore - 
gunste,  Kylt , Køelme,  Gært  og  mange  andre  opfører  en  saa  vidunderlig 
Dans,  at  man  kommer  til  at  forstaa,  at  han  i Steden  for  Orddan- 
nelseslære siger  Orddanslære.  Han  siger  Vidst  (udtalt  som  i „jeg  har 
vidst")  for  Videnskab  uden  Frygt  for  Studentervittigheder  om  at 
dyrke  Vidst  (= Whist),  ja  endog  Sotvidst  for  Patologi,  som  unge  Medi- 
cinere jo  nok  skal  sønderdele  til  So-tvist.  Hvad  Under,  at  Blad- 
anmelderne  næsten  alle  som  én  har  kastet  sig  over  ham;  de  filo- 
logisk uddannede  iblandt  dem  har  endogsaa  haft  let  ved  at  se,  at 
han  ikke  er  Fagmand  og  derfor  har  løbet  sig  nogle  Staver  i Livet. 

Bogen  fortjener  imidlertid  Opmærksomhed,  og  da  Forfatteren 
ikke  kan  findes  i Vejviseren  og  jeg  altsaa  er  udelukket  fra  at  ringe 
paa  hos  ham  og  sige:  „Jeg  er  Otto  Sproggal,  som  gerne  vil  trykke 
Per  Sprogvilds  Haand  med  Tak  for  hans  Bog",  bliver  jeg  nødt  til 
at  gaa  den  Vej  at  skrive  en  Artikel  for  at  vise  ham  min  Glæde 
over  Bogen.  Hans  Bog  giver  mig  en  kærkommen  Lejlighed  til  at 
klare  min  Stilling  til  nogle  af  de  betydningsfuldeste  Sider  af  vort 
Sprogs  Røgt;  men  Læseren  maa  ikke  vente  en  blot  nogenlunde 
fuldstændig  Gengivelse  af  Per  Sprogvilds  Tanker:  dem  maa  han 
søge  i Bogen  selv. 

Det,  hvorved  Per  Sprogvildt  især  er  forskellig  fra  sine  nær- 

meste  Forgængere,  kan  vel  bedst  udtrykkes  i Overensstemmelse 
med  hans  Bogs  Titel  saaledes,  at  de  andre  var  Sprogrensere,  han 
derimod  er  Sprogavler.  De  saa’  sig  vrede  paa  en  Del  hidtil  brugte 
Ord;  Had  til  det  fremmede  var  den  vigtigste  Drivfjer,  naturligvis 
parret  med  Kærlighed  til  det  hjemlige  eller  nordiske.  Fremmed- 
ordenes Afskaffelse  var  Løsenet;  for  hvert  udenlandsk  Ord,  de 
fjernede,  opstod  der  et  Hul,  som  de  maatte  stoppe  paa  bedste 
Maade.  I Midlerne,  som  de  greb  til  for  at  udfylde  de  fortrængte 
Ords  Plads,  var  de  indbyrdes  ret  forskellige;  medens  Selmer  som 
oftest  straks  skred  til  Nydannelser,  tit  tunge,  smagløse,  alenlange 
Ord,  frembragte  ved  Sammensætninger  eller  ved  Afledninger  med 
de  mest  gængse  slæbende  Endelser,  og  næsten  altid  Ord,  paa  hvilke 
man  kunde  lugte  deres  Bestemmelse  som  Oversættelser  eller  Om- 
skrivninger af  Fremmedord,  søgte  Knudsen  især  til  den  Rigdom  af 
korte,  fyndige,  djærve  Ord,  som  findes  i Oldnordisk  og  nynorske 
Almuesmaal,  men  undgik  saa  ikke  den  Fare  der  ligger  i,  at  disse 
Klippeord  for  en  stor  Del  stod  lige  saa  stejlt  utilgængelige  for 
mange  af  hans  Landsmænd,  (for  ikke  at  tale  om  os  Danske)  som 
om  han  havde  skabt  dem  paa  bar  Bund  eller  laant  dem  fra  kine- 
sisk. Hans  Dahl  gik  støt  og  sindigt  en  Vej  midt  mellem  begge 

disse  Yderligheder;  i Teorien  yndede  han  korte  Ord  fra  Bygde- 
maalene,  men  hans  danske  Forsigtighed  og  Frygt  for  det  ukendte 
førte  tit  til,  at  han  i sin  Praksis  nøjedes  med  de  flade,  kedsomme- 
lige prosaiske  Omskrivningsord.  Vilkaarlige  Nydannelser  er  han 
lige  saa  stærkt  imod  som  Knudsen ; dem  kan  man  allerhøjest  gribe 
til  som  yderste  Nødhjælp.  Størst  Fortjeneste  har  han  ved  sam- 
vittighedsfuldt at  optegne  alle  de  af  andre  brugte  „danske"  Ord 

og  ved  varmt  at  lægge  et  Ord  ind  for  deres  videre  Udbredelse. 

Per  Sprogvild  derimod  gahr  ikke  i første  Linie  ud  paa  at 
rense  Sprogets  Augiasstald  for  det  fremmede;  han  vil  en  rationel 
Sprogdrift,  hvor  man  uden  ængstelig  Sky  for  det  nye  og  af- 
stikkende udnytter  Sprogets  Rigdomskilder,  selv  de  dybest  liggende* 
for  at  faa  saa  mange,  saa  gode  og  saa  udtryksfulde  Ord  ind  i 
Sproget  som  muligt.  Hvert  nyt  Ord,  hver  ny  Dannelse,  som  und- 
slipper f.  Eks.  et  Barn  eller  en  Almuesmand , skal  man  være  glad 
for,  i Fald  det  virkelig  udtrykker  noget  paa  en  heldig  Maade;  man 
skal  derfor  ikke  forfølge  et  Ord,  som  „en  Forælder"  (Ental  til  For- 
ældre) med  Haan,  men  tværtimod  godtage  det1).  Men  den  ube- 

x)  Som  faktisk  er  sket  inden  for  Skolekrese ; derfra  har  jeg  selv  taget  det 
op  i min  „ Sprogundervisning 

vidsle  Sprogavl  er  ikke  tilstrækkelig;  vi  maa  med  Bevidsthed  „rigne" 
Sproget  paa  alle  optænkelige  Maader,  se  efter,  hvilke  Aflednings- 
endelser vi  har  i Sproget,  og  hæfte  dem  til  forskellige  Ord  for  at 
prøve,  om  der  ikke  paa  den  Maade  kunde  komme  noget  ud,  som 
vi  kunde  have  Brug  for  til  at  udtrykke  en  eller  anden  Tanke  med. 
Mens  altsaa  de  tidligere  Forfattere  gik  ud  fra  et  færdigt  Begreb 
(det  der  hidtil  var  udtrykt  med  Fremmedord),  som  de  saa  søgte 
et  passende  Modersmaalsord  for,  gaar  Per  Sprogvild  ikke  sjældent, 
den  modsatte  Vej:  han  laver  — eller  lad  os  for  at  føje  ham  siger 
avler  — et  nyt  Ord  og  spørger  saa,  hvad  Betydning  det  nu  vel  na- 
turligst vil  passe  til.  Frembyder  der  sig  et  Begreb,  som  vi  før 
har  haft  et  Fremmedord  for,  er  det  godt;  vi  kan  da  for  Fremtiden 
undvære  det  Fremmedord.  Men  kommer  der  et  Begreb  ud,  som  vi 
hidtil  ikke  har  haft  noget  Ord,  inden-  eller  udenlandsk,  for,  ja  saa 
er  det  bedre  endnu;  vi  bliver  da  ikke  alene  et  Ord,  men  ogsaa 
et  Begreb  rigere.  „Man  sidder",  skriver  han,  „og  blader  i en  Ordbog, 
og  Øjet  falder  da  tilfældigvis  paa  drøvtygge,  et  Ord  af  uvis  Op- 
rindelse, men  ifølge  sin  Anvendelse  meget  malende.  Jeg  tænker 
paa  Køer  og  Menneskenes  Forhold  til  dem,  og  det  falder  mig  ind, 
om  ikke  Mennesket  — vel  ikke  bogstavelig,  men  dog  paa  anden 
Maade  — kan  frembyde  noget  lignende  som  Drøvtygning.  Jo  vel.  Hvor 
har  jeg  ikke  ærgret  mig , naar  f.  Eks.  en  Professor  atter  og  atter 
har  gumiet  over  samme  Argument,  og  fremsat  det  paa  forskellig 
Maade  og  i forskellige  Ord  i den  Tro,  at  det  var  lige  saa  mange 
Tanker.  Det  slaar  ned  i mig,  at  en  saadan  Mand  drøvtænker. 
Her  er  altsaa  opstaaet  et  nyt  Ord  og  — det  maa  tilføjes  — et  nyt 
Begreb;  thi  aldrig  har  jeg  med  saadan  Klarhed  opfattet  og  forstaaet 
en  saadan  aandelig  Svækkelsestilstands  Væsen,  som  efter  at  jeg 
har  fundet  det  sproglige  Udtryk."  Dette  er  efter  min  Mening 
ganske  udmærket  — men  det  er  heller  ikke  alt  i hans  Bog,  der 
er  saa  godt. 

Per  Sprogvild  blader  i sin  Ordbog  for  at  faa  Indfald  til  nye 
Ord  — dette  kommer  atter  og  atter  igen  i hans  Bog.  Men  hvor 
er  det  dog  ikke  sørgeligt,  at  den  Ordbog,  han  saaledes  tyr  til,  er 
Molbechs  anden  Udgave  — fra  1859!  — og  at  vi  her  hjemme 
virkelig  er  saa  fattige,  at  vi  ikke  har  nogen  anden  og  bedre  Ord- 
bog end  denne  snart  halvt  Hundrede  Aar  gamle,  der  i saa  mange 
Henseender  er  forældet  i sit  Anlæg,  foruden  naturligvis  at  den 
ikke  kan  tage  de  sidste  40—50  Aars  Sprog  og  Litteratur  med,  og 
som  derfor  saa  uendelig  ofte  lader  os  i Stikken.  Og  ikke  mindre 

sørgeligt  er  det,  at  de  eneste  Grammatikker,  Per  Sprogvild  har 
kunnet  benytte,  selv  om  de  ganske  vist  ikke  er  saa  gamle  som 
Ordbogen,  dog  paa  ikke  faa  Punkter  staar  Nutidens  virkelige  Sprog- 
videnskab ret  ijemt,  og  at  han  endelig  ikke  har  haft  en  eneste 
hjemlig  Fremstilling  af  Sprogets  Væsen  og  Liv  at  ty  til.  Vi  har 
ingen  Mangel  haft  paa  fremragende  Sprogforskere,  men  hvor  uhyre 
lidt  er  der  ikke  gjort  i vor  Litteratur  af  dem  og  deres  Disciple  for 
at  vejlede  Mænd  som  Per  Sprogvild,  der  ikke  er  Sprogmænd  af 
Faget,  men  ynder  at  beskæftige  sig  med  sproglige  Spørgsmaal  og 
dertil  medbringer  saa  gode  Forudsætninger  som  grundig  Tænksomhed 
og  dristig  Tankeflugt.  Havde  vore  Sprogmænd  gjort  deres  Pligt 
(og  jeg  regner  mig  selv  med  til  dem  der  ikke  har  gjort  nok  i den 
Retning),  kunde  Per  Sprogvild  have  undgaaet  nogle  Fejltagelser, 
som  Fagmænd  nu  lader  ham  høre;  han  vilde  paa  den  anden  Side 
ikke  have  behøvet  at  gøre  nogle  af  de  Opdagelser  om  Sprogets 
Væsen  om  igen,  som  forlængst  er  gjorte,  men  som  her  og  der  i 
hans  Bog  dukker  op  som  ganske  nye.  Han  vender  sig  ogsaa  af 
og  til  mod  „den  officielle  Sprogopfattelse"  t—  et  underligt  mytisk 
Væsen  med  ganske  mærkelige  Meninger,  som  næppe  nogen  Sprog- 
forsker vil  kendes  ved.  Men  alt  sligt  er  Smaatteri  over  for  Mandens 
friske  og  sunde  Syn  paa  mange  Ting. 

Et  af  de  mest  omstridte  Spørgsmaal,  som  Modersmaalets  Røgt 
rejser,  er  det  om  Fremmedord;  og  ved  Behandlingen  af  det 
maa  jeg  for  en  stor  Del  gaa  ud  over  det,  som  Per  Sprogvilds  Bog 
ligefrem  giver  Anledning  til.  Vi  møder  her  to  stik  modsatte  Stand- 
punkter: nogle  siger,  at  alle  Fremmedord  er  af  det  onde  og  bør 
fjernes  saa  grundigt  som  muligt,  andre,  at  de  tværtimod  bør  fredes 
og  Nyoptagelser  af  Fremmedord  fremmes  som  en  fortræffelig  Maade 
at  berige  Sproget  paa.  Det  sidste  Standpunkt  er  blandt  Sprog- 
mænd f.  Eks.  repræsenteret  af  en  af  de  mest  fremragende  svenske 
Forskere,  A.  Noreen;  det  findes  mer  eller  mindre  udtalt  hos  en 
stor  Mængde  dannede,  der  imod  ethvert  Sprogrenseri  har  Selmers 
berygtede  „Ildbrummeri"  for  Artilleri  eller  „Gudsvidenskabelighedens 
Vindspaalægger"  for  stud.  theol.  paa  rede  Haand.  Naar  Schiller  i 
lignende  Aand  siger 

Sinnreich  bist  du,  die  Sprache  von  fremden  WOrtern  zu  såubern, 

Nun  so  sage  doch  Freund,  wie  man  Pedant  uns  verdeutscht  — 

da  er  dette  nok  vittigt,  men  det  er  ikke  vittigt  nok.  Har  Rensernes  Lejr 
ikke  været  fri  for  Pedanteri,  saa  har  mange  af  deres  Modstandere 

ogsaa  haft  en  slem  Rem  af  Huden,  forbundet  med  en  ikke  ringé 
Del  Stivstikkeri  og  Stilstanderi.  Skulde  det  ikke  være  muligt  at 
naa  til  et  virkelig  begrundet  Standpunkt  i dette  Spørgsmaal? 

Folk  i Almindelighed  aner  ikke,  i hvor  stort  Omfang  vort 
Sprog,  selv  den  jævneste  Dagligtale,  er  gennemsyret  af  udefra 
laante  Ord.  Men  Sprogforskeren  kan  ikke  undgaa  at  lægge  Mærke 
til  det;  han  véd,  at  blot  han  skriver  et  Brevkort  til  Postmesteren, 
har  han  brugt  fem  fremmede  Ord.  Stat  og  Kirke  og  Skole,  Kejser 
og  Pave,  Foged  og  Præst,  Onkel  og  Tante,  Kamp  og  Krig,  Frakke 
og  Vest,  Bukser  og  Støvler,  Nummer  og  Orden,  Linie  og  Punkt, 
Pund  og  Mil,  Mønster  og  Form,  Muskel  og  Nerver,  Sanser  og; 
Toner,  Klaver  og  Violin,  Fest  med  Dans  og  Damer  og  Frugt 
og  Vin,  Suppe  og  Kaal  og  Kørvel,  Sukker  og  Peber,  Æbler  og 
Pærer,  Roser  og  Liljer,  Lampe  og  Kuppel,  Flamme  og  Gas,  Sofa 
og  Kakkelovn,  Sal  og  Kammer,  Mur  og  Kalk,  Metal  og  Kobber,. 
Papir  og  Pen,  Stræde,  Torv,  Plads,  Par,  Rest,  Rente,  Bank,  Pris  og 
at  koste,  privat  og  offentlig,  angst  og  bange,  rund  og  kantet,  fin 
og  simpel,  sikker,  klar  og  net,  presse,  rulle,  bruge,  mangle,  spise, 
blive,  passe  og  pleje,  arbejde  og  spadsere  — alt  sammen  Fremmed- 
ord! Det  er  let  nok  for  Sprogforskeren  at  blive  ved  med  den  Slags 
oprindelig  udanske  Ord,  til  det  svimler  for  Lægmanden  og  han 
spørger:  Men  er  da  virkelig  alle  vore  Ord  laante  udefra?  Har  vi 
slet  ingen,  der  virkelig  er  hjemlige  og  altid  har  været  det?  Jo  hel- 
digvis, men  det  er  ikke  saa  lige  en  Sag  at  skelne  dem  fra  de  Ord,, 
vi  i Tidernes  Løb  har  laant  fra  andre  Folk.  Derfor  kan  det  ogsaa 
af  og  til  hænde  de  ivrige  Rensere,  at  de  Ord,  de  vil  sætte  i Steden 
for  de  fremmede,  selv  er  udanske  i deres  Oprindelse,  saaledes  naar 
Dahl  („100  danske  Ord*  S.  8)  er  glad  for  Dyst , men  finder  Sport 
taabeligt1);  Dyst  (ældre  djost,  djust)  er  et  gammelfransk  Ridder- 
ord (jouste,  sml.  engelsk  joust,  af  Latin  juxta,  egentlig  Nærkamp), 
eller  naar  han  vil  ijerne  just  ved  Hjælp  af  netop,  hvis  første  Del 
er  det  franske  net  (af  lat.  nitidus).  Det  minder  noget  om  den  Jyde, 
Feilberg  nævner,  der  sagde:  Hvorfor  skal  man  bruge  saadanne 
udenlandske  Ord  som  suksomsive,  naar  man  har  det  gode  danske 
pø  om  pø? 

Saa  meget  synes  man  at  kunne  blive  enig  om  blot  ved  Gen- 

l)  Naar  Dahl  om  Sport  siger,  at  dette  Ord  „har  nu  ogsaa  den  slemme 
Skævhed,  at  man  ikke  kan  bruge  eller  ikke  bruger  noget  Gerningsord,  der 
svarer  til  Navneordet*,  saa  har  de  mellemliggende  30  Aar  gjort  hans  Ord 
til  Skamme;  vor  Tids  Ungdom  er  heldigvis  ikke  bange  for  at  sporte. 

nemsynet  af  vor  lille  Liste,  at  det  aldeles  ikke  er  muligt  at  faa 
alle  Fremmedord  afskaffet;  der  er  Snese  og  atter  Snese  af  dem, 
som  vi  ikke  paa  nogen  Maade  kan  undvære.  Men  dernæst  ogsaa, 
at  det  slet  ikke  er  ønskeligt  at  fjerne  dem  alle;  de  fleste  af  de 
nævnte,  maaske  alle,  udfylder  saa  godt  deres  Plads  i Sproget,  at 
det  vilde  være  blodig  Synd  at  nægte  dem  Borgerskab.  Hvad  ondt 
gør  de?  Mange  af  dem  har  da  heller  ikke  de  ivrigste  Rensere 
turdet  tage  Kampen  op  imod,  men  der  er*  andre  lige  saa  gode, 
som  de  dog  helst  vilde  af  med;  saaledes  forfølger  Knudsen  Art, 
Fag , Mine,  Damp ; Dahl  vilde  helst  afskaffe  Sprog  som  tysk  og 
sætte  Maal  i Steden,  men  indser  dog  Umuligheden  deraf;  ved  Kres, 
som  Knudsen  forkaster,  stiller  Dahl  sig  valent:  „skønt  Kreds  ikke 
er  fuldt  nordisk,  har  det  dog  i senere  Tider  vundet  et  saadant 
Omraade  (Omkreds,  Valgkreds,  Retskreds),  at  det  ikke  kan  holdes 
ude“ *),  og  han  er  fornuftig  nok  til  at  anbefale  nye  Ord  som  Kres- 
læge,  Kresløb  (=  Cirkulation).  Paa  lignende  Maade  stiller  han  sig 
over  foj;  Slægt. 

Medens  mange  af  de  fra  andre  Sprog  stammende  Ord  gik 
"Skud  forbi,  fordi  man  slet  ikke  tænkte  paa  deres  Kilde,  var  man 
paa  andre  Omraader  meget  tilbøjelig  til  at  lugte  Fremmedhed;  og 
særlig  lod  man  i Midten  af  det  nittende  Aarhundrede  sit  Had  gaa 
ud  over  de  Ord,  som  man  straks  kunde  se  var  taget  fra  Tysk. 
Især  maatte  Forstavelsen  ge  holde  for;  derefter  kom  be,  som  man 
dog  indsaa’  var  groet  saa  godt  fast  i vor  Sprogfølelse,  at  den  van- 
skeligt lod  sig  udrydde;  vi  har  jo  ogsaa  selvstændig  brugt  den 
foran  flere  Ord  som  Tyskerne  ikke  har  (begræde,  besvare);  den 
tyske  Forstavelse  for  (ver-)  vilde  man  gerne  til  Livs,  men  det 
faldt  Lægfolk  vanskeligt  at  skelne  den  fra  det  ægte  nordiske  for , 
og  den  fik  derfor  i de  fleste  Tilfælde  Lov  at  blive.  Det  er  værd 
at  lægge  Mærke  til,  at  naar  Folk  taler  om  „et  grimt  tysk  Ord*  eller 
„en  styg  Germanisme*,  saa  mener  de  aldrig  at  Ordet  i sig  selv  er 
grimt  — objektivt  set  er  Gemyt,  geraade,  gebrokken,  Bundsforvandt 
vel  lige  saa  kønne  som  saa  mange  ægte  danske  Ord  af  samme 
Længde  — men  det  betyder  ene  og  alene,  at  enhver  selv  med  ret 
tarvelige  Sprogkundskaber  kan  se,  at  det  er  oprindelig  tyske  Ord. 
Man  var  ogsaa  paa  sin  Post  over  for  Ord,  der  vel  ikke  var  lige- 

*)  Et  andet  Sted  (Hj.  Ordb.  362)  siger  han:  „Kreds  . . . maa  vel,  skønt  tysk, 
kendes  som  godt  dansk*.  Hvorledes  Dahl  forliger  denne  interessante  Udtalelse 
med  sit  øvrige  Standpunkt,  forstaar  jeg  ikke,  skønt  jeg  er  ganske  enig  med 
ham  her. 

fremme  tyske  Ord,  men  blot  lugtede  som  Oversættelser  fra  Tysk; 
da  Cirkulære  afløstes  af  Rundskrivelse,  ivrede  Dahl  imod  det:  „R., 
som  synes  at  være  Dansk,  er  dog  kun  en  daarlig  Oversættelse  af 
Rundschreiben , som  des  værre  er  blevet  altfor  almindelig*  (han 
foretrak  Omgangsskrivelse).  Altsaa  skal  det,  at  vore  Naboer  imod 
Syd  har  noget  godt,  hindre  os  i at  have  samme  Fordel!  Mærk  at 
baade  rund  og  skrive  er  romanske  Ord,  der  sikkert  er  komne 
til  os  gennem  Tysken!).  Paa  lignende  Maade  kan  man  i det  sidste 
Aar  høre  mange  skrige  op  imod  det  ved  vore  Sporvogne  indførte 
Ord  Omstigningsbillet,  blot  fordi  det  minder  om  tysk  umsteigen. 
Ordet  er  ikke  dejligt,  ikke  just  fordi  Tyskerne  har  et  lignende  Ord, 
men  fordi  det  er  slæbende;  og  da  vi  almindelig  siger  at  skifte 
Vogn,  vilde  Skiftebillet  have  været  nok  saa  godt,  eller,  da  ogsaa 
det  er  temmeligt  langt:  Skiftekort,  især  hvis  de  var  trykt  paa  noget 
tykkere  Papir;  nu  er  Skiftelap  vel  det  mest  rammende  Ord,  men  det 
bliver  næppe  officielt  i min  Tid. 

Per  Sprogvild  har  vel  nok  noget  Ret  i,  at  vore  Sprogforskere 
har  været  for  villige  til  at  antage  Laan  fra  Tysk  i alle  de  Tilfælde, 
hvor  en  Dannelse  ikke  er  eftervist  i Oldnordisk  eller  i det  ældste 
Dansk;  Nydannelser  paa  fælles  Grundlag  kan  i mange  Tilfælde 
have  ført  til  samme  Udslag,  og  Kendetegnene  paa  Laaneord  er 
ikke  altid  usvigelig  sikre,  om  de  end  heller  ikke  er  saa  usikre  som 
Per  Sprogvild  synes  at  formode.  Men  naar  han  opstiller  den 
Formel,  at  „som  dansk  maa  ethvert  Ord  gælde,  som  er  dannet  af 
dansk  Ordemne  under  Iagttagelse  af  danske  Orddansregler*,  saa 
er  dette  ikke  (som  mange  vel  vil  mene)  for  rummelig  en  Bestem- 
melse, men  for  snæver.  Jeg  i alt  Fald  vil  ikke  være  med  til  at 
stemple  som  udanske  Ord  som  Plante,  Par,  Stof,  Sukker,  sikker 
(og  alle  de  S.  189  nævnte)  eller  som  Brint  og  Ilt,  skønt  der  ved 
de  første  ikke  er  noget  dansk  Ordemne,  de  er  dannede  af,  og  ved 
de  sidste  (navnlig  ved  Brint)  ikke  strengt  taget  kan  paavises  nogen 
dansk  Analogi,  altsaa  ikke  nogen  dansk  Orddannelsesregel.  Nej,  et 
Ord  bliver  dansk  ene  og  alene  ved  at  bruges  og  forstaaes  af  Danske 
i naturligt  dansk  Sprog.  Te  kommer  fra  kinesisk,  Kaffe  fra  ara- 
bisk,' Sjokolade  fra  meksikansk,  Drosje  fra  russisk,  Biskop  fra  græsk, 
Natur  fra  latin,  rund  fra  fransk,  Krig  fra  tysk,  Emne  fra  svensk, 
Hygge  fra  norsk,  Saga  fra  islandsk  — er  det  dog  ikke  nu  danske  Ord? 
Og  er  vort  Sprog  ringere  fordi  det  har  optaget  dem?  Det  deler 
jo  i saa  Henseende  Skæbne  med  alle  andre  Sprog. 

„Fremmedord*  i dette  Ords  egentlige  Betydning  kan  saadanne 

Ord  jo  ikke  længer  kaldes;  men  heller  ikke  „Laaneord"  er  noget 
rammende  Navn;  vi  laaner  jo  ikke  Ord  paa  samme  Maade  som  vi 
laaner  Penge  eller  Brugsgenstande.  At  vi  optager  et  Ord  fra  et 
andet  Sprog,  vil  jo  blot  sige,  at  vi  lærer  det.  Et  Ord  er  ret  beset 
en  vis  Maade  at  handle  paa,  en  Virksomhed,  et  Arbejde,  en  Vane; 
det  læres  ganske  som  man  lærer  at  skyde,  at  bage,  at  sy  o.  s.  v. ; 
men  dér  taler  man  jo  dog  ikke  om  Laan. 

En  Vane  bliver  min,  enten  jeg  selv  har  fundet  paa  at  bære 
mig  ad  paa  den  Maade  eller  har  optaget  den  efter  en  anden.  Men 
dermed  er  selvfølgelig  intet  sagt  om  Vanens  Fortræffelighed  eller 
Forkastelighed.  Paa  samme  Maade  maa  det,  om  et  Ord  er  godt 
eller  ikke,  afgøres  helt  uafhængigt  af  Spørgsmaalet,  hvor  det  kommer 
fra.  De  der  forkaster  alle  udefra  optagne  Ord,  blot  fordi  de  er 
fremmede,  og  de  der  ynder  dem  alle  fordi  Sproget  beriges  ved 
dem,  er  begge  lige  langt  fra  den  sande  Maalestok,  som  maa  an- 
vendes paa  Ordene  uden  mindste  Hensyn  til,  om  de  fra  Arilds  Tid 
har  været  danske,  om  de  i gamle  Dage  er  komne  ind  fra  et  andet 
Sprog,  om  de  er  nydannede  danske  eller  nylig  optagne  udefra. 
Ordenes  Værd  beror  ikke  paa  deres. Herkomst,  men  paa  den  Maade, 
hvorpaa  de  opfylder  Ords  Formaal:  at  bringe  en  Tanke  fra  et 
Menneskes  til  et  andet  Menneskes  Bevidsthed.  Som  Formel  kan 
man  — i Lighed  med  hvad  jeg  har  gjort  paa  andre  sproglige 
Omraader1)  — opstille,  at  det  Ord  er  bedst,  der  med  de  færreste 
og  simpleste  Midler  giver  den  sikreste  og  fyldigste  Forstaaelse.  Et 
Ord  bliver  altsaa  forkasteligt,  naar  det  ikke  forstaas,  og  daar- 
ligt,  naar  det  kun  med  Besvær  forstaas;  af  to  Ord,  der  forstaas 
lige  godt,  bliver  det  det  bedste,  der  enten  har  Fortrin  i Retning 
af  Korthed  o.  lign.  (ydre  Lethed)  eller  i Retning  af  Huskelighed 
o.  lign.  (indre  Lethed).  Vil  nogen  paastaa  at  Korthed  ikke  har 
noget  at  sige,  idet  det  virkelig  kan  være  lige  meget  enten  vi  ud- 
taler et  Par  Stavelser  mer  eller  mindre,  vil  jeg  bede  ham  betænke 
den  forskellige  Maade,  hvorpaa  samme  Ting  er  udtrykt  i dansk 
Firkløver,  engelsk  four-leaved  elover,  fransk  tréfle  å quatre  feuilles 
og  tysk  vierblåtteriger  Klee  (eller  vierblåtteriges  Kleeblatt):  ved  Til- 
føjelsen af  én  Stavelse  opnaar  vi  paa  fuldkommen  lige  saa  tydelig 
Maade  at  ændre  Begrebet  Kløver  som  Englænderne  ved  to,  Fransk- 
mændene  ved  tre -fire  og  Tyskerne  ved  fire -fem  Stavelser;  der  er 


*)  Fremskridt  i Sproget;  Den  bedste  danske  Udtale  (i  „Fonetik*). 

her  ubetinget  i det  danske  større  Udtryksfuldhed  og  Kraft,  eller 
med  vort  fortræffelige  Ord:  større  Fynd. 

Anvender  vi  disse  Synspunkter  paa  „Fremmedordene",  ser  vi 
med  ét  Slag,  hvorfor  de  ovennævnte  er  fortræffelige  Ord  i vort 
Sprog:  de  har  været  brugt  længe  nok  og  hyppigt  nok  til  at  for- 
staas  af  alle  Danske,  de  er  fyndige  nok,  og  de  fleste  af  dem  har 
vist  deres  Avleevne  ved  at  frembringe  danske  Afledninger.  Af 
sikker  har  vi  at  sikre,  Sikring,  Sikkerhed,  forsikre,  sikkerlig;  af 
Form  har  vi  at  forme,  formelig,  uformelig,  en  Former,  Masser  af 
Sammensætninger  som  formskøn,  formløs,  Formlære  o.  s.  v. , for 
ikke  at  tale  om  de  paa  udenlandsk  Grund  dannede  formel,  en 
Formel,  Formular  o.  fl.  Disse  sidste  er  ikke  betydningsløse  for  vort 
Spørgsmaal,  da  hvert  af  dem  staar  som  knyttet  til  Grundordet 
Form,  og  da  alle  disse  Tankeknytninger  („Idéassociationer")  be- 
virker, at  hvert  enkelt  Ord,  der  indgaar  i et  saadant  Ordknippe, 
huskes  lettere.  Jo  flere  Tilknytninger  et  Ord  har,  des  bedre  er  det. 
Derfor  er  Lexikon  et  yderst  slet  Ord,  fordi  vi  Danske  ikke 
bruger  et  eneste  andet  Ord  det  kan  knytte  sig  til;  Ordbog  har  da 
ogsaa  helt  fortrængt  det,  i alt  Fald  fra  Bogtitlerne,  undtagen  i 
Konversationsleksikon,  som  Knudsen  vil  afløse  med  Samtalsordbog, 
Omgængesordbog  eller  Samlivsordbog,  Per  Sprogvild  med  Samkvems- 
ordbog— et  brugeligere  Navn  end  disse  Oversættelser  vilde  daAlviden- 
hedsbog1)  være.  Paraply  stives  af  ved  Hjælp  af  Parasol  og  huskes  der- 
for lettere,  end  om  det  stod  helt  alene ; men  Regnskærm  og  Solskærm 
giver  den  Fordel,  at  begge  Orddelene  er  velkendte,  og  at  Meningen 
af  Helet  giver  sig  utvetydigt  og  øjeblikkeligt  første  Gang  man  hører 
det;  disse  ypperlige  Ord  (og  deres  Afkortning  Skærm)  vilde  da 
ogsaa  sikkert  være  trængt  mere  igennem,  om  de  ikke  (faktisk!) 
var  blevet  modarbejdede  af  den  Grund,  at  tysk  har  de  tilsvarende 
Ord.  Dahl  foreslaar  Sol-  og  Regnskjold,  Selmer  Solly  og  Regnly, 
Knudsen  Solhat  og  Regn  værn  — alle  nærmest  latterlige,  foruden 
at  de  ikke  leder  Tanken  bestemt  i den  rigtige  Retning. 

At  et  Ord  forstaas,  beror  naturligvis  i en  Mængde  Tilfælde 
paa,  om  det  er  gammelt  eller  nyt  i Sproget,  saa  at  de  i gamle 
Dage  optagne  Ord  derved  faar  et  Fortrin  fremfor  nye  Ord.  Alderen 
er  dog  langtfra  altid  afgørende;  Ordet  en  Bølle,  der  bestemt  kan 
dateres  til  Sommeren  1885,  er  nu  lige  saa  velkendt  og  rodfæstet 


%)  Eller  kortere  en  Alvider:  „Salmonsens  Alvider41  vilde  ikke  være  saa 
gal  en  Bogtitel;  jævnfør  Kraks  Vejviser. 

i vort  Sprog  som  Ord  med  1600  Aar  paa  Bagen.  Men  da  det  op- 
stod, skulde  der  ganske  vist  en  Forklaring  til,  før  det  forstodes. 
Andre  Ord  forst  aas  derimod  i samme  Øjeblik  som  de  fødes,  og 
man  maa  da  være  meget  nyræd  for  at  lade  sig  afholde  fra  at 
bruge  dem.  Hertil  hører  Galschiøtts  „en  Storejer*  (Tilskueren, 
Januar  1902);  flere  Eksempler  vil  blive  givet  nedenfor;  her  skal 
jeg  blot  anføre  lidt  af  Knudsen  (Blandkorn  2,  1883,  105):  „Vi 
havde  længe  haft  Ordene  overlegen,  Overskud,  uden  at  have  de 
nærliggende  underlegen,  Underskud.  Skrivende  i Tusendtal  tænkte 
dem  vist  og  fandt  dem  saa  nemme,  men  ingen  turde  være  den 
første.  Endelig  kom  underlegen  frem  for  en  30  Aar  siden  i Morgen- 
bladet . . . Underskud  er  noget  yngre,  vel  næppe  20  Aar  gammelt.* 
Nu  aner  ingen,  i alt  Fald  af  den  yngre  Slægt,  at  de  Ord  ikke  er 
saa  gamle  som  Metusalem.  Vi  har  længe  talt  om  at  overdrive, 
men  underdrive  er  ikke  almindeligt  i Brug;  jeg  har  i en  Del  Aar 
brugt  det  (og  „Underdrivelse*)  jævnligt,  og  det  har  moret  migat  se, 
hvordan  nogle  er  stejlede  over  Ordet,  medens  andre  slet  ikke 
synes  at  have  lagt  Mærke  til,  at  der  var  noget  ejendommeligt  ved 
det;  nu  finder  jeg,  at  det  er  bogført  af  Brynildsen  i hans  norsk- 
engelske Ordbog  med  Tilføjelsen  „i  spøgefuld  Stil*  — men  hvorfor 
ikke  godkende  det  i alle  Slags  Stil?  Paa  samme  Maade  savner 
Modstander  sit  Modstykke,  men  Medstander  har  jeg  set  og  hørt 
lejlighedsvis  anvende  af  flere  forskellige.  Hertil  hører  flere  af  Per 
Sprogvilds  Ord,  f.  Eks.  Oldebørn1);  men  han  har  i hvert  Fald  ikke 
sagt  noget  for  Sprogforskere  overraskende,  naar  han  flere  Steder  i 
sin  Bog  fremhæver,  at  slige  Ord  kan  opstaa  ved  uafhængig  Dan- 
nelse hos  mange  Medlemmer  af  et  Sprogsamfund. 

Naar  Alderen  i disse  Tilfælde  af  gennemskuelige  Nyord  var 
ligegyldig,  idet  Forstaaelsen  følger  med,  som  Rustningen  fulgte 
med  da  Atene  sprang  ud  af  Zeus’s  Hjerne,  saa  er  der  andre  Ord 
der  er  gamle  i Sproget  og  som  dog  ikke  forstaas  eller  kun  delvis 
forstaas  af  Folkets  store  Masse.  Det  er  Tilfældet  med  de  allerfleste 
lidt  lange  af  de  navnlig  fra  Latin  eller  Græsk  indkomne  Ord,  ja 
med  mange  flere  end  vi  gamle  Latinskoleelever  aner.  Naar  andre 
— ikke-klassisk  dannede,  ogsaa  f.  Eks.  Hovedmassen  af  Damer, 
selv  med  den  bedste  Skoledannelse  — hører  saadan  et  Ord,  faar 


1)  Den,  der  vil  indvende,  at  det  er  ulogisk,  eftersom  olde-  maa  betegne 
det  ældste  Led,  kan  henvises  til  det  i Engelsk  aldeles  fastslaaede  grandson , 
great-grandson . Svigersøn  forholder  det  sig  med  paa  samme  Maade. 

de  tit  en  højst  taaget  Forestilling  af,  hvad  det  drejer  sig  om ; selv 
at  bruge  det  er  naturligvis  endnu  vanskeligere.  Sagen  er  jo 
nemlig,  at  i hjemlige  Ord,  selv  de  længste,  som  Mistænkelig im  else, 
er  næsten  hver  Stavelse  betydningsbærende  og  knyttet  ved  talrige 
Baand  til  andre  velkendte  Ord;  men  det  samme  gælder  ikke  om 
Ord  som  narkotisk,  Hyperbel,  Paternitet,  Amanuensis,  Emolumenter. 
Hvert  af  dem  maa  læres  som  hele  én  Gang  for  alle  uden  mere 
Tilknytning  end  vi  andre  har,  naar  vi  vil  prøve  at  lære  lige  saa 
lange  grønlandske  Gloser.  P.  K.  Thorsen  skriver1)  „Folk,  der  ikke 
er  fortrolige  med  Fremmedord,  gør  sig  skyldige  i fejlagtig  Udtale 
og  Anvendelse,  folkeetymologisk  Omdannelse,  Forbytning  o.  1., 
hvilket  stadig  giver  Stof  til  Morskab".  Jo  — Overklassen  har 
ganske  vist  en  Del  Fornøjelse  af  disse  Forvekslinger,  enten  man 
griber  dem  selv  i Flugten  eller  ser  dem  spiddede  paa  en  Schan- 
dorphs  Pen  eller  finder  dem  samlede  i videnskabelige  Morskabs- 
bøger om  Sprogets  „vilde  Skud"  eller  „Vanskabninger" ; men  er 
det  dog  ikke  en  temmelig  grusom  Morskab?  Stikker  der  ikke  i 
den  en  Bunke  tykpandet  Klassehovmod,  beroende  paa  at  man  slet 
ikke  gør  sig  den  Ulejlighed  at  sætte  sig  ind  i Underklassens  For- 
hold og  de  Vanskeligheder,  den  har  at  kæmpe  med?  Der  er  sik- 
kerlig  ingen  Grund  til  at  le,  fordi  en  Almuesmand  bumrer  i et 
langt  besværligt  Ord,  som  vi  i de  fleste  Tilfælde  har  paanødet 
ham  uden  nogen  virkelig  Grund.  Eller  rettere  uden  nogen  anden 
Grund  end  den  Dovenskab,  der  ligger  i at  tage  et  fuldfærdigt  Ord 
i et  andet  Sprog  uden  at  tænke  sig  om  for  at  finde  et  godt  Ud- 
tryk i sit  eget2). 

„For  dem,  der  nu  kan  alle  Sprog,  er  det  jo  ligefedt".  Ja,  det 
bilder  man  sig  ind,  men  det  er  det  dog  ikke  helt.  For  det  første 
har  der  jo  da  ogsaa  været  Arbejde  forbundet  med  at  lære  disse 
andre  Sprog,  og  selv  om  overstandne  Besværligheder  ikke  længer 
mindes,  har  de  dog  spillet  deres  Rolle  — og  kommer  til  at  spille 
den  for  hvert  nyt  Slægtled.  For  det  andet  har  hvert  Sprog  sine 
lærde  Ord  og  sine  ejendommelige  Anvendelser  af  de  lærde  Ord; 


J)  Artiklen  Fremmedord  i Salmonsens  Konversationsleksikon. 

*)  „Den,  der  for  at  udtrykke  et  nyt  Begreb  tager  sin  Tilflugt  til  et  alle- 
rede eksisterende  Ord  fra  et  fremmed  Sprog,  vil  tit  for  at  opnaa  en  øjeblikkelig 
Nemhed  paabyrde  sine  Landsmænd  i lange  Tider  det  Ekstraarbejde,  der  er 
forbundet  med  stadig  at  huske  et  Ord,  der  ikke  har  Rod  i Sproget,  o:  som 
mangler  de  naturlige  Tilknytningspunkter,  der  binder  Ordene  i et  Sprog  sammen 
til  et  ordnet  Hele*  — skrev  jeg  i Artiklen  Laaneord  hos  Salmonsen. 

den  som  uden  videre  tror,  at  fordi  Leverandør,  Proviant,  Avis, 
Seminarist,  Interesse  o.  fl.  er  Fremmedord,  kan  de  bruges  ogsaa 
f.  Eks.  paa  Fransk  eller  Engelsk,  tager  ikke  lidt  fejl.  For  det  tredje 
hjælper  Kendskab  til  Stamsproget  slet  ikke  i mange  Tilfælde;  selv 
den,  der  kan  Latin,  har  intet  som  helst  Holdepunkt  til  at  huske 
hvilken  Betydning  der  skal  knyttes  til  Navnene  Supplementsvinkler, 
Eksplements-  og  Komplementsvinkler,  medens  f.  Eks.  Helfyldevinkler, 
Halvfyldevinkler  og  Kvartfyldevinkler  aldrig  vil  kunne  forveksles. 
Den  der  kan  Græsk  véd  nok,  at  Hypnotisme  har  noget  med  Hypnos, 
Søvn,  at  gøre,  men  hvad  det  er  med  den  Søvn,  maa  han  lære 
rent  uafhængigt  af  sin  Græskviden,  og  paa  samme  Maade  gaar 
det  med  Hypokrit,  Hypothek,  Hypothese  og  hundrede  andre  Ord. 
„Om  Pneumaticiteten  af  Kraniet"  — ja  jeg  véd  at  Pneuma  betyder 
Aand  eller  Aande,  men  hvad  Nytte  har  jeg  af  det?  „Om  Hulhederne 
(Hulrummene)  i Hovedskallen"  vilde  straks  hjælpe  langt  bedre. 
For  slet  ikke  at  tale  om  de  mange  Ord,  der  i Tidernes  Løb  er 
vandrede  langt  fra  deres  gamle  Betydning,  eller  fra  det,  der  fra 
først  af  blev  benævnet  i dem:  Protokol  kommer  af  to  Ord  „først" 
og  „klistre",  Miniatur  af  Mønie  (Farve),  Plagiat  af  Strandbred, 
Sportel  betyder  en  lille  Kurv  — den  klassiske  Dannelse  hjælper  jo 
ingen  til  at  bruge  dem  rigtigt. 

Hertil  kommer  at  en  Del  af  de  lærde  Ord  slet  ikke  let  lader 
sig  indordne  under  vort  Sprogs  Bøjninger  o.  desl.  Den  Tid  er 
forbi,  da  man  brugte  de  latinske  Endelser  midt  i dansk  Tekst  (en 
Gerning,  som  hverken  af  theologis  eller  politicis  kan  forsvares; 
udi  forrige  seculo,  Holberg);  men  der  er  dog  visse  Rester,  der 
stikker  underligt  af  i vort  Sprogs  Bygning  og  volder  Bryderi:  Mu- 
sikus, Flertal  Musici;  Trykskiftet  i Assessor  Assessorer  (hvorfor  den 
simple  Mand  er  tilbøjelig  til  at  sige  Assessoren,  Konsulen  o.  fl.); 
Doktor  vakler  mellem  det  lærde  Doktores,  det  halvlærde  Doktorer 
og  det  ulærde  Dokt(e)re;  Eksamen  og  Pronomen  paa  lignende 
Maade  mellem  — mina,  — miner  og  — mener.  Den  danske  En- 
delse -et  hæftes  ikke  gerne  til  Ord  paa  -um,  man  siger  Museet, 
undgaar  Publikummet  (Publicet!),  men  finder  sig  i Punktummet. 
Kort  sagt,  selv  om  man  har  lært  hvad  disse  svære  Ord  hedder  og 
hvad  de  betyder,  er  de  dog  i mange  Tilfælde  genstridige,  naar  de 
skal  føjes  ind  i dansk  Tale.  — Lad  mig  ogsaa  minde  om  mange 
Vanskeligheder,  der  viser  sig  ved  vaklende  Udtale  (Kommune  eller 
-yne,  Motor  eller  Motor,  Quai,  Hostie  o.  s.  v.)  eller  vaklende  Skrive- 

maade  (man  fordansker  ai  til  æ i ræsonnere,  men  kun  faa  tør  gøre 
Skridtet  ud  og  skrive  Ræsonnemang,  o.  s v.  o.  s.  v.). 

Kort  sagt,  mange  af  disse  udefra  komne  Ord  gør  os  Danske 
flere  Knuder  end  Ord  skulde  have  Lov  til.  Der  er  derfor  al  mulig 
Grund  til  at  mindske  de  Vanskeligheder,  de  fremkalder,  bl.  a.  ved 
at  foretrække  de  regelmæssige  Bøjninger  efter  helt  dansk  Mønster. 
Heller  ikke  var  det  af  Vejen,  om  vi  i lidt  højere  Grad  kunde  efter- 
ligne Englændernes  fortræffelige  Vane  at  afkorte  lange  Fremmed- 
ord for  derved  at  faa  nye  nemme  Rodord:  eab  ior  cabriolet,  mob 
for  mobile  (vulgus),  photo  for  photograph,  pub  for  public-house, 
og  i den  nyeste  Tid  bike  for  bicycle,  phone  for  telephone  (Are 
you  on  the  phone?  Har  De  Telefon?  I phoned  to  him);  sammen- 
lign de  fælleseuropæiske  Kilo  for  Kilogram,  Cello  for  Violoncello; 
fransk  vélo  for  vélocipéde,  soc  for  soeialiste,  démoc  for  démocrate. 
Vi  har  ganske  faa  lignende  Afkortelser:  Laud  for  Laudabilis,  Bus 
for  Omnibus,  der  dog  ikke  bruges  nær  saa  meget  som  paa  Engelsk; 
i de  sidste  Par  Aar  er  man  begyndt  at  tale  om  Magerne=studiosi 
og  candidati  magisterii,  men  vi  er  altfor  sky  til  at  godtage  saa- 
danne  korte  Ord,  uagtet  vi  har  et  herligt  Forbillede  i halvtreds, 
tres  o.  s.  v.  for  de  kluntede  halvtredsindstyve  o.  s.  v.,  hvis  Hale  ikke 
længer  forstaas  eller  føles  som  betydningsbærende  Del.  E.  Brandes 
raadede  i sin  Tid  til  at  gøre  som  Nordmændene  og  sige  Trikken 
for  Elektrikken  m den  elektriske  Sporvogn,  hvoraf  det  prægtige 
kvikke  Ord  at  trikke,  medens  Københavnerne  med  en  drævende 
Sprogtræghed,  der  slet  ikke  passer  til  Trikkens  Væsen,  siger  „køre 
med  den  elektriske".  Gid  de  snart  maa  komme  til  at  trikke  over 
hele  Linien  — og  faa  mange  lige  saa  fikse  Smaaord.  Først  kan 
disse  gælde  som  en  Slags  Kælenavne,  siden  som  almindelige  Hver- 
dagsnavne,  og  til  sidst  som  Altidsnavne : samme  Udvikling  som  mange 
Fornavne  har  hafl,  f.  Eks.  Karen  af  Katpine,  Elise  (Else,  Lise)  af 
Elisabet ; Magda,  Minna,  Inga  o.  s.  v. 

De  af  de  besværlige  Ord,  som  ikke  paa  den  Maade  kan  studses, 
bør  efterhaanden  helt  fjernes.  Om  Ønskeligheden  deraf  maa  alle 
de  kunne  blive  enige,  der  ikke  paa  Forhaand  er  Venner  af  alle 
Slags  kunstige  Skranker  mellem  Samfundsklasserne  og  Fjender  af 
al  Folkeoplysning.  Mange  vil  maaske  indrømme  Ønskeligheden, 
men  benægte  Muligheden  af  at  faa  dem  fjernede,  idet  de  holder 
paa  den  gamle  Sætning,  at  Sprogets  Udvikling  gaar  efter  bestemte 
Love,  som  Menneskene  ikke  ved  bevidst  Indgriben  kan  faa  Ind- 
flydelse paa.  I mange  sprogvidstlige  Arbejder  finder  man  en  vis 


Digitized  by  LjOOQle 


198 


Sprogrøgt 


velbehagelig  Dvælen  ved,  at  Sproget  gaar  sin  Gang,  som  det 
nu  skal,  og  at  selv  de  Forsøg,  romerske  Kejsere  har  gjort 
paa  at  skride  ind  og  paavirke  Sprogudviklingen,  var  faldet  til 
Jorden.  Selv  Kejsere!  Ja  men  det  kunde  jo  være,  at  Mænd  som 
F.  G.  Eilschov,  R.  Rask,  H.  C.  Ørsted  (og  P.  Sprogvild)  besad  nogle 
Betingelser  paa  dette  Omraade,  der  hamlede  op  med  Kejserens 
Magt  paa  andre  Omraader.  Nu  tror  vel  heller  ingen  Sprogforsker 
paa  sproglige  Love  som  „ blinde “ Naturkræfter,  ubetinget  uafhæn- 
gige af  menneskelig  Villen  og  Stræben.  Vi  har  jo  endog  set  be- 
vidst Tyskehad  gennemføre  en  Ændring  fra  f til  v i Forlyden  af 
en  Del  Ord:  hvor  man  for  en  40  Aar  siden  almindelig  sagde  Fiol, 
flolet,  Fiolin,  Fesperkost,  St.  Feits  Dans,  Fri(d)bor,  kender  den  yngre 
Slægt  kun  Udtalen  med  VL).  I samme  Tidsrum  er  6j-Udtalen  i 
neutral,  Neutrum,  Farmaceut  bevidst  trængt  tilbage  af  den  u-tyske 
Udtale*  øv.  Det  er  ganske  betegnende  at  Nordmændene.  hvis  Tyske- 
had ikke  er  saa  stærkt  som  vores,  har  beholdt  den  gamle  danske 
(=  tyske)  Udtale  i disse  to  Tilfælde. 

Langt  hyppigere  end  ved  Lydovergange  ser  vi  dog  bevidst 
Indvirken  paa  Sproget  ved  Dannelsen  af  nye  Ord.  Den  som  nu  til 
Dags  vil  give  sig  af  med  „ Sprogavl a eller  som  jeg  synes  det  rettere 
bør  kaldes,  „ Ordavl  “,  vil  stadig  møde  den  Paastand,  at  saadanne 
nye  Ord  aldrig  trænger  igennem ; men  han  vil  da  kunne  finde  sin 
Trøst  i,  at  man  virkelig  i stort  Omfang  til  alle  Tider  har  avlet 
nye  Ord,  og  at  en  Mængde  af  de  Ord,  som  nu  alle  bruger  uden 
at  finde  nogen  Særhed  ved  dem,  for  ikke  mange  Slægtled  siden 
blev  stillet  i Gabestokken  som  umulige.  Nogle  af  disse  — et  ringe 
Udvalg  blandt  den  store  Skare  — kan  finde  Plads  her  2). 

Da  overdreven  kom  frem,  spottede  Holberg  det:  man  maatte 
jo  straks  komme  til  at  tænke  paa  et  Overdrev;  hvorfor  ikke  blive 
ved  det  gode  Ord  outrered;som  alle  Folk  forstod?  Eilschov  (f  1750) 
skyldes  som  bekendt  Ord  som  sandsynlig,  Sædelighed,  Personlighed, 
Omkres  og  ikke  faa  flere.  Lidenskab  var  nyt  dengang;  baade 
Eilschov  og  Højsgaard  var  imod  det;  den  sidste  skriver  „Affect 
og  Passion  ere  naturaliserede  Ord  og  meget  forstaaeligere  end 
vort  nye  Lidenskab,  som  er  hverken  tysk  eller  jysk,  og  kunde 

l)  Fiolstræde  i København  undtagen.  Saaby  forkaster  Fernis,  som  alle 
siger,  til  Fordel  for  Vernis,  som  jeg  aldrig  har  hørt. 

*)  Naturligvis  er  ikke  alle  de  anførte  Tidspunkter  for  Ords  Fremkomst  eller 
Ophavsmænd  til  dem  helt  sikre,  da  mange  Ord  kan  være  opstaaede  uafhængigt 
tidligere.  Men  Gennemsnitsfejlen  er  vel  næppe  mer  end  en  halv  Snes  Aar. 

af  en  ulærd  antages  for  Lidenhed,  sat  imod  Storhed."  Beundre, 
besynge  og  Afstand  stammer  fra  samme  Tid  og  blev  først  forfulgte 
„til  Damerne  tog  sig  af  dem";  anstille  bruges  først  i sidste  Halv- 
del af  det  18.  Aarhundrede.  Overflade  blev  dannet  og  spottet  for  halv- 
andet Hundrede  Aar  siden ; endnu  i 1859  var  Molbech  i stærk  Tvivl  om, 
hvad  der  var  det  bedste  af  de  tre  „nye  og  usædvanlige"  Ord  over- 
fladelig, overfladig  og  overfladisk;  Jian  holdt  paa  det  første,  men 
det  sidste  sejrede.  Genstand  blev  i Begyndelsen  af  det  nittende 
Aarhundrede  udelukket  fra  Videnskabernes  Selskabs  Ordbog,  fordi 
det  var  nyt  og  „selvgjort* ; indlysende  vilde  Kierulf  1807  ikke  god- 
kende, fordi  det  var  barbarisk  og  helt  overflødigt.  Omegn  har 
enten  Rahbek  eller  Baggesen  brugt  først;  Omraade  er  først  brugt 
af  Molbech  (efter  Svensk),  han  foretrækker  dog  selv  Formen  Om- 
raad;  Omdømme  kalder  Molbech  1859  sjældent.  Bekendt  er  det, 
at  Grundlovgiverne  og  de  første  Rigsdage  har  Æren  for,  at  Flertal, 
Mindretal,  Ændringsforslag  o.  fl.  trængte  igennem.  Umedgørlig 
stammer  fra  1862  (L.  Kofod);  „Fædrelandet"  gjorde  det  alminde- 
ligt. Retlede  synes  1859  helt  at  være  ukendt;  Molbech  anførte  det 
efter  Moth  som  uddødt,  men  taler  godt  for  dets  Brug.  Godkende 
optoges  i Halvtredserne  fra  Svensk,  Trivsel  vistnok  paa  samme  Tid. 
Overskæg  har  ikke  haft  let  ved  at  fortrænge  Knebelsbart  og  Mu- 
stasje;  det  kendes  ikke  af  Vidsk.  Selsk.  Ordb.  1826;  efter  Dahl  er 
det  „et  af  de  Ord,  som  vore  Jenser,  uden  selv  at  vide  det,  have 
sat  igennem.  “ I min  Barndom  var  Geburtsdag  (eller  rettere  Gebors- 
dag)  det  Ord,  vi  bestandig  hørte  af  vore  Legekammerater  paa 
Gaden;  men  vi  fik  Skænd,  naar  vi  brugte  det  oppe  i Stuen;  der 
lærte  vi  det  nye  Ord  Fødselsdag.  Faatallig  kender  Molbech  ikke, 
Dahis  Omtale  af  det  i 1868  tyder  paa,  at  det  dengang  var  nyt. 
Nybygge  skal  stamme  fra  Martensen ; højlydt  bruges  af  Allen  (Mol- 
bech kender  det  ikke);  Forbundsfælle  skyldes  Historikeren  Paludan- 
Muller.  Slægtled  er  saa  nyt,  at  Dahl  i 1868  skriver,  at  det  ikke 
var  saa  lang  Tid  siden,  at  man  rympede  paa  Næsen  af  det.  Fælle 
og  Emne  er  først  komne  i almindelig  Brug  i den  sidste  Del  af 
det  19de  Aarhundrede  og  har  vist  sig  fortrinlige  til  at  danne 
Masser  af  Sammensæt  med.  K.  Knudsen  paastaar  at  være  Far  til 
Ordskifte,  Sætningskæde  og  Bagstræv,  som  fra  Norsk  er  kommen  ind 
i Dansk.  Ramle  sammen  (norsk)  og  Utal  stammer  fra  Halvfjerd- 
serne; Uhygge  noterede  Dahl  som  noget  ukendt  i Dansk,  da  E.  Brandes 
brugte  det  i „Ude  og  hjemme"  i 1879,  men  vi  havde  ganske  vist 
i Forvejen  uhyggelig,  og  Nordmændene  havde  længe  brugt  Uhygge. 

Ildhu,  Navneskjul,  Sortseer  var  nye  for  mig  da  6.  Brandes  i Halv- 
femserne optog  dem  i sit  Sprog,  men  jeg  ser  ganske  vist  nu,  at 
Ildhu  er  brugt  af  L.  Kofod  i 1864  og  siden  af  andre,  og  at  Navne- 
skjul først  er  foreslaaet  af  Selmer. 

Allerede  ved  disse  faa  Eksempler  vil  man  se  en  Forskel  paa 
det  attende  og  det  nittende  Aarhundredes  Nyord;  medens  de  sidste 
væsentlig  bærer  et  nordisk  Prægr  er  de  første  for  en  stor  Del,  hvad 
N.  M.  Petersen  kalder  „tyske  Rekrut  er  i dansk  Uniform"  (Oversæt- 
telser efter  ubertrieben,  wahrscheinlich , Sittliehkeit  o.  s.  v.).  Varde 
derfor  ringere?  Nej,  saa  længe  de  i deres  danske  Uniform  gør 
fuld  Tjeneste  som  andre  danske  Ord  og  ikke  er  til  at  skelne  fra 
indfødte,  er  de  gode  nok.  Beundre  er  ypperligt  i Sammenligning 
med  det  fortrængte  admirere,  fordi  det  af  sig  selv  knyttes  til  undre 
o.  s.  v.,  medens  admirere  ikke  har  nogen  dansk  Tilknytning  og 
heller  ikke  saa  let  kan  danne  Afledninger  svarende  til  Beundring, 
en  Beundrer.  Forstavelsen  føles  heller  ikke  umiddelbart  som 
udansk,  da  vi  har  saa  mange  Ord  med  be -.  Paa  lignende  Maade 
er  det  udmærket,  at  Gebet  er  afskaffet,  ikke  fordi  det  er  tysk  og 
begynder  med  ge , men  fordi  det  staar  alene,  medens  Omraade 
hører  til  de  to  Knipper  om  (Omkreds , Omfang  o.  s.  v.)  og  raade , 
derfor  huskes  saa  snart  det  er  hørt  én  Gang.  — Da  Emne  blev 
indført  i det  18.  Aarhundrede,  var  Materie  det  almindelige  Ord;  nu 
har  det  næsten  helt  fortrængt  det  — undtagen  i Tydningen  „onde 
Vædsker  i Bylder  og  Saar",  hvor  Molbech  forklarer  det  ved  „Voer, 
Raad,  Edder"  og  hvor  Lægerne  nu  siger  „Pus".  Men  i det  19.  Aar- 
hundrede opdagede  man,  at  Stof  var  et  udenlandsk  Ord  lige  saa- 
vel  som  Materie,  og  vilde  nu  ogsaa  sætte  Emne  ind  for  det:  højst 
uklogt,  da  Stof  er  fortræffeligt  ved  sin  Korthed  og  sidder  saa  godt 
fast,  ogsaa  ved  sine  mange  Sammensæt:  Stofskifte,  Stoftab,  Fedt- 
stof, Smitstof,  Kjolestof  o.  s.  v.  Man  vilde  her  gøre  Sproget  fatti- 
gere ved  at  fjerne  Stof,  men  dette  Stræb  lykkedes  da  heller  ikke, 
og  nu  kan  vi  heldigvis  sige  f.  Eks.  „han  har  samlet  meget  Stof  til 
en  Bog  om  dette  Emne",  hvor  vi  ser  en  af  disse  lykkelige  Spalt- 
ninger („Desynonymiseringer"),  som  saa  tit  ubemærket  arbejder 
sig  frem  i et  Sprog. 

Endnu  et  af  disse  Ord  maa  vi  tage  op  til  Særskue,  nemlig 
Fælle.  Tro  mod  den  danske  Tilbøjelighed  til  at  bruge  Sammensæt  har 
man  som  Afløser  for  Kollega  brugt  Embedsbroder,  Embedsfælle,  Kalds- 
fælle, Værkfælle,  Arbejdsfælle  (Standsfælle)  — hvorfor  ikke  bruge 
det  simple  Fælle?  Overhovedet  er  jo  korte  og  usammensatte  Ord  de 

bedste;  derfor  er  det  rigtigt  af  Dahl,  at  han  til  Brug  i Steden  for 
{eller  ved  Siden  af)  Overflade  fremdrager  det  jydske  et  Ovre  (sam- 
menlign et  Ydre,  et  Indre).  For  Diskussionsmøde  foreslaar  Dahl 
Drøftelsesmøde,  men  Knudsen  har  jo  Ret,  naar  han  foretrækker 
Drøftemøde,  og  saaledes  kan  vi  paa  mange  Omraader  med  lidt 
Snille  gøre  Ord  lettere1).  For  hundrede  Aar  siden  var  Fædrene- 
land (ved  Siden  af  Fødeland)  den  eneste  kendte  Form;  nu  er  den 
saa  temmelig  død  og  alle  siger  Fædreland;  det  var  ikke  af  Vejen 
at  gaa  videre  ad  samme  Vej.  Det  er  én  af  Sprogvilds  Fortjenester, 
at  han  har  haft  Øjnene  aabne  herfor,  og  Ord  som  Sammensæt  og 
•Grundsæt  for  Sammensætning  og  Grundsætning  har  Krav  paa 
Støtte;  grundsætlig  vil  jeg  heller  ikke  være  bange  for;  Samfaldet 
med  tysk  grundsåtzlich  skræmmer  mig  saa  lidt  som  SprogvilcL 
Vanske  for  Vanskelighed  er  ikke  ilde,  og  det  gør  ikke  noget,  at 
Ordet  i gamle  Dage  havde  en  lidt  anden  Betydning.  Naar  han 
mod  Stavelse  indvender  Tungheden  af  Ord  som  Endestavelse,  En- 
stavelsesord, Flersta velsesord  o.  s.  v.,  maa  enhver,  der  til  daglig 
tumler  med  disse  Ord,  give  ham  Ret,  men  den  Udvej  han  anviser, 
at  danne  et  Nyord  Stævd,  tiltaler  mig  ikke,  og  der  er  en  simplere. 
Den  ypperlige  sproglærde  J.  K.  Lyngby  skrev  „tostavede*  og 
„mangestavede*  Former,  og  hvis  jeg  ikke  husker  fejl,  findes  de 
ogsaa  hos  andre  Forskere;  men  ingen  har,  saa  vidt  jeg  véd,  taget 
Skridtet  fuldt  ud  og  sagt  Stav  for  Stavelse,  hvad  jeg  herved  lægger 
-et  godt  lille  Ord  ind  for2).  Per  Sprogvilds  Vidst  for  Videnskab  be- 
gynder jeg  at  blive  saa  smaat  forelsket  i,  navnlig  paa  Grund  af 
Letheden  ved  dermed  at  faa  Navne  paa  Særvidsterne  (Special- 
videnskaberne). Den  ovenberørte  Fare  ved  Forveksling  med  Whist 
har  vist  (!)  ikke  meget  paa  sig;  da  der  i Firserne  først  blev  Tale 
om  at  indføre  Sløjd  med  dets  svenske  Navn  som  Skolefag,  var 
mange  betænkelige  ved  Navnet,  fordi  Skoledrenge  straks  vilde  sige 
at  det  var  et  „sløjt*  Fag,  men  nu  har  Faget  og  Navnet  dog  gaaet 
sin  Sejrsgang  i Livet. 

Andre  af  Hr.  Pers  Kortnavne  er  derimod  uheldige ; han  synes 
at  have  dannet  dem  paa  Papiret,  skrevet  dem,  og  viser  sig  ogsaa 
•derved  som  Ikke-Sprogforsker,  da  Sprogmændnu  altid  først  og  fremmest 

1)  Afskrækkende  Eksempler  er  Sibberns  Sagsammenhængsforfølgelse  o.  1., 
men  hans  Retfærdsharme  (Indignation)  og  tankeret  er  gode. 

2)  Den  eneste  Ulempe  er  den  faglige  Brug  af  Ordet  Stav  i oldgermansk 
Verslære  (Rimstav),  der  dog  let  kan  afløses  af  det  nøjagtigere  Rimlyd  eller  For- 
rimslyd. („Bogstavrim*  er  en  dum  Oversættelse  af  Alliteration). 

betragter  Sproget  som  Talesprog.  Sprogvild  har  ikke  hørt  sine 
egne  Ord  Sotvidst,  Orddansregler,  Jorddansvidst,  (=Geologi;  Jordan  !), 
Vændt  (af  Vand,  = Hydrat)  o.  fl.,  for  da  vilde  han  have  opdaget,  at 
de  næppe  gaar  an;  Sygevidst,  Orddanneregler  (smlgn.  Køreregier, 
Leveregler)  eller  helst  Ordavlsregler  (Ordavl  kan  bruges  baade  for 
Orddannelse  og  Orddannelseslære)  vilde  være  bedre.  Lydligt  uhel- 
dige forekommer  mig  Trygd  (Assurance),  Øvd  (=  Øvelse),  Stævd, 
Sægd  o.  lign.1),  de  to  sidste  savner  desuden  naturlige  Tilknytninger, 
da  ingen  af  sig  selv  vil  falde  paa  Stav  og  Saga  som  Kilde;  det  sidste 
skal  betyde  Historie  og  historisk,  Ord  som  er  bleven  saa  folke- 
lige, at  der  ikke  er  stor  Trang  til  at  fjerne  dem  som  „Fremmed- 
ord". Kvælt  (=Kvæstof),  Kylt  (=Kulstof)  véd  jeg  ikke  hvordan 
jeg  skal  udtale2).  Just  fordi  Forfatteren  bryder  sig  saa  lidt  om 
Klangen,  er  han  maaske  mest  vellykket,  hvor  han  laver  Nidnavne, 
da  de  netop  helst  maa  være  ildelydende.  Hvilken  Foragt  kan  der 
f.  Eks.  ikke  lægges  ind  i hans  Ord  for  stokkonservativ:  en  Træge!  Det 
rimer  paa  en  Tæge  og  kan  rigtig  dræves  ud  som  Sindbillede  paa 
Umuligheden  af  at  faa  saadan  en  Mand  rokket  et  Hanefjed  fra 
nedarvede  Meninger.  Ogsaa  Ordet  en  „Gnub"  for  en  der  gnubber 
sig  op  ad  fine  Folk  (altsaa  én  Side  af  Begrebet  Snob)  er  udmærket 
betegnende. 

Et  Par  Kortord  skal  jeg  til  Slut  omtale.  For  et  Par  Aar  siden 
blev  jeg  overrasket  ved  at  høre  en  Husmoder  sige:  „Sæt  et  Dæk 
til ; N.  bliver  her  til  Middag " ; i den  Familie  var  og  er  Dæk  et 
Dagligdagsord,  medens  Selmer  og  Knudsen  kun  har  de  tungere 
Dækning  og  Opdækning  til  at  afløse  Kuvert  med.  For  Intrige  i et 
Stykke  eller  en  Fortælling  foreslaar  Selmer  Slyngknude,  Knudsen 
kortere  Knude  (eller  det  norske  Vase);  kunde  ikke  bedre  et  Slyng 
anvendes?  Sammenlign  for  Intrigestykke : Slyngknudestykke,  Knude- 
stykke, Slyngstykke  — er  det  sidste  (eller  Slyngestykke?)  ikke  det 
bedste?  Per  Sprogvilds  Gnit  for  Elektricitet  er  ypperligt:  det  minder 
om  baade  gnide  og  Gnist,  begge  vigtige  i Læren  om  Elektricitet; 
det  er  kort  og  kvikt  — Skade  at  det  ikke  er  kommet  frem  for 
hundrede  Aar  siden! 


*)  Det  er  altid  farligt  ved  Nydannelser  at  benytte  „døde*  Endelser  — men 
den  vigtige  Forskel  mellem  levende  og  døde  Endelser  er  aabenbart  ikke- 
gaaet  op  for  Forfatteren. 

2)  Et  Par  Steder  (S.  63  og  107)  skriver  han  Hinder , pudsigt  nok  i saa- 
danne  Forbindelser,  at  man  kan  vakle  om  man  skal  læse  det  som  Flertal  til 
en  Hinde  eller  som  et  Nyord  for  Hindring;  begge  Dele  giver  en  vis  Mening. 

Medens  jeg,  som  det  vil  ses,  i meget  er  enig  med  Per  Sprog- 
vild, er  jeg  ikke  glad  ved  den  Maade,  hvorpaa  mine  egne  spredte 
og  korte  hidtidige  Ytringer  om  disse  Spørgsmaal  er  gengivne  af 
ham.  Jeg  har  (i  „Sprogundervisning"  s.  123)  taget  Ordet  for  at 
bruge  dem  af  de  danske  grammatiske  Navne , der  virkelig  vejleder 
Disciplenes  Opfattelse  (og  har  selv  lavet  enkelte  nye);  paa  de 
Punkter,  hvor  ingen  endnu  med  lykkelig  Haand  har  fundet  ram- 
mende danske  Navne,  staar  man  sig  — sagde  jeg  videre  — fore- 
løbig (NB.)  ved  de  overleverede  latinske,  der  i alt  Fald  har  den 
negative  Fordel  ikke  at  lede  Tanken  ind  paa  gale  Stier.  Og  mod 
dem,  der  forkaster  den  af  mig  foreslaaede  foreløbige  Blanding  af 
danske  og  latinske  Kunstord  siger  jeg:  „Den  Slags  Konsekvens- 
mageri,  som  vil  have  enten  lutter  danske  eller  lutter  latinske  Navne, 
giver  jeg  ikke  en  Døjt  for,  før  vi  faar  lutter  gode  danske  Navne" 
— først  saa  er  jeg  glad.  Denne  Tankegang  gengiver  P.  S.  s.  143 
saaledes,  at  man  faar  det  Indtryk,  at  jeg  vil  beholde  alle  de  la- 
tinske, til  vi  faar  lutter  „gode  danske",  og  derpaa  fortolkes  dette 
Udtryk,  som  om  jeg  kun  vilde  godkende  Ord,  der  „gengiver  og  ud- 
tømmer Begrebet".  Nej,  saa  umulig  en  Fordring  kan  kun  opstaa 
i en  Hjerne,  der  har  givet  sig  af  med  Sprogforskning  mindre  end 
en  Maaned.  Hvad  jeg  forstaar  derved,  har  Læseren  set  i det  fore- 
gaaende,  og  den  samme  Værdimaaler  har  jeg  anvendt,  siden  jeg 
begyndte  at  skrive  om  Sprog.  Per  Sprogvilds  Kritik  rammer 
maaske  nogle  Vejrmøller,  men  i hvert  Fald  ikke  mig.  Hvad  jeg 
har  imod  nogle  (mærk  dette  Ord!)  af  de  danske  grammatiske  Be- 
nævnelser, er  dels  at  flere  af  dem  er  for  lange  og  tunge,  dels  (og 
mest)  at  den  i visse  af  dem  liggende  Begrebsantydning  snarere 
vildleder  end  vejleder.  Til  at  paavise  dette  i Enkelthederne  er  her 
ikke  Stedet,  men  jeg  vil  blot  sige,  at  det  ikke  alene  er  Navnene, 
det  er  galt  fat  med,  men  ogsaa  selve  de  overleverede  Begreber  og 
Rammer,  der  trænger  til  en  grundig  Nyprøven.  (Se  nu  Wiwels 
„Synspunkter  for  dansk  Sproglære.") 

Det  vil  maaske  glæde  Per  S.  at  erfare,  at  jeg  i den  eneste 
Del  af  Sprogvidst,  jeg  har  behandlet  nogenlunde  fyldigt  („Fonetik"), 
har  ikke  faa  nye  danske  Kunstord  — for  største  Delen  velkendte 
Ord,  der  her  for  første  Gang  brugtes  i særlig  Betydning1);  og  at 


x)  Et  Lukke,  et  Hæmme,  Spalte,  Rille,  Sidelyd,  hult  1,  nær  og  fjern,  tynd 
og  bred,  ustemt,  Stød,  Top,  Tilgang,  Fragang,  Tryk,  Værditryk,  Nyhedstryk, 
Enhedstryk,  stærk,  svag,  Optone,  Nedtone,  fast  og  løs  Tilslutning. 

jeg  til  andre  Dele  af  Sproglæren  har  en  Del  liggende,  som  nok 
skal  komme  frem;  ovenfor  har  jeg  brugt  et  af  dem  (Knippe),  et 
Par  andre  (en  Minder;  Kerne)  findes  i min  Doktordisputats.  — 
Dette  blot  som  nødvendigt  Selvforsvar,  ogsaa  fordi  jeg  ellers  let 
kan  komme  til  at  staa  som  „omvendt"  ved  Per  Sprogvilds  Bog, 
og  det  er  jeg  ikke,  selv  om  jeg  med  Tak  tager  imod  det  gode  nye 
og  friske,  hans  Bog  rummer. 

Lad  mig  sammenfatte : for  mig  er  Spørgsmaalet  om  Fremmed- 
ords Afløsning  ikke  et  nationalt  Spørgsmaal  i gammel  Forstand, 
saa  at  kun  det  fra  Arilds  Tid  Danske  (eller  dog  Nordiske)  har 
Værd,  alt  andet  er  af  det  onde.  Men  nationalt  i den  Forstand,  at 
alt  hvad  der  har  Værd  for  vort  Folk,  udnyttes,  dyrkes  og  udvides, 
uden  Hensyn  til  hvor  det  kommer  fra:  meget  godt  er  født  uden 
for  Danmark,  det  skal  vi  optage;  og  meget  slet  er  født  i Dan- 
mark, det  skal  vi  udskille.  Maalestokken  for,  hvad  der  er  godt  eller 
daarligt,  bliver  rent  sproglig,  eller  om  man  vil  sjælelig,  men  vel  at 
mærke  dansk-sproglig  eller  dansk -sjælelig:  langtfra  alle  de  Ord, 
der  i deres  Hjemstavn  føles  som  ypperlige  Udtryk  for  Tanken,  er 
lige  saa  gode  for  os,  ganske  simpelt  fordi  den  sjælelige  Jordbund 
er  en  anden,  saa  at  Ordet  kommer  til  at  staa  rodløst  og  forladt; 
Tanketraadenes  fine  Spind  knytter  det  ikke  til  andre  Ord,  og  der- 
igennem til  Begrebet.  I samme  Grad  som  de  allerede  optagne  Ord 
er  vanskelige  at  tumle  med  (svære  at  forstaa,  at  huske,  at  udtale, 
at  skrive,  at  bøje,  at  danne  Afledninger  af),  i samme  Grad  bør 
man  se  at  faa  dem  bort  og,  om  fornødent,  afløse  dem  med  Ord, 
der  bedre  opfylder  danske  Ords  Borgerpligt:  bekvemt  og  sikkert 
at  bringe  Tankebud  fra  Mand  til  Mand  her  i Landet.  Og  derved 
bliver  Spørgsmaalet  endelig  nationalt  ogsaa  i den  Forstand,  at  vi 
ved  denne  Art.  Sprogrensning  fjerner  en  af  de  værste  Hindringer 
for  Folkeoplysning,  afskaffer  en  af  Aarsageme  til  dumt  Klassehov- 
mod og  sletter  et  af  de  overflødige  Skel  mellem  Folkets  Lag.  Der 
er  desværre  nok  af  dem  tilbage! 

Sprogrøgt  — Arbejdet  paa  at  berige  og  forædle  vort  Sprog, 
at  gøre  det  tjenligere  og  finere,  at  skabe  Fylde  og  Samklang  i det 
— har  andre  Sider  end  dem,  denne  Afhandling  har  kunnet  rumme : 
Sider,  som  jeg  maaske  en  anden  Gang  kommer  til  at  behandle. 

Otto  Jespersen 

DE  VESTINDISKE  ØERS  SALG 


m Hensigtsmæssigheden  af  at  sælge  de  vestindiske 
Øer  kan  der  fornuftigvis  ikke  være  nogen  Tvivl. 
Alle  berettigede  Interesser  kræver  dette.  Markedet 
for  Øernes  nuværende  og  tilkommende  Produktion  er 
de  Forenede  Stater,  og  den  nødvendigste  Betingelser 
den  nøje,  uhindrede,  hyppige  Forbindelse  med  dem. 
Jeg  kan  ganske  underskrive  ethvert  Ord,  Hr.  Hagemann  har 
skrevet  herom.  Intet  kan  være  bedre.  Man  skulde  heller  ikke  tro, 
at  det  var  ganske  ligegyldigt,  om  Danmark  fik  20  Miil.  Kroner  i 
Kassen,  for  nu  ikke  at  tale  om  den  Sum,  der  svarer  til  de  aarlige 
Omkostninger,  og  som,  hvis  disse  skulde  blive  ved  i Fremtiden, 
vel  som  Rente  repræsenterer  andre  15  Miil.  Kapital. 

Et  Selskab,  der  vil  oprette  Dampskibsfart  og  sætte  andre  Fore- 
tagender i Gang  i Vestindien  og  i Mellem-Amerika,  vil  være  højst 
fortræffeligt  og  vil  kunne  tjene  mange  Penge.  Faa  Steder  i Verden 
er  der  Lejlighed  til  større  Profit.  Men  jeg  er  ikke  for  min  Død  i 
Stand  til  at  se  den  fjerneste  Sammenhæng  mellem  Bevarelsen  af 
Øerne  som  danske  og  et  saadant  Selskabs  eventuelle  Virksomhed. 
Tværtimod,  den  store  Profit  maa  søges  paa  ganske  andre  Steder 
end  paa  de  nuværende  danske  Øer.  Den  Følelse,  man  paaberaaber 
sig  imod  Salget,  synes  mig  i enhver  Henseende  ganske  uberettiget. 
Som  bekendt  har  der  ikke  været  saa  lidt  Tale  om,  at  det  impe- 
rialistiske England  — jeg  bruger  Udtrykket  imperialistisk,  uagtet 
dette  næsten  altid  misforstaas  her  i Landet,  saa  overvældende  stort 
er  Ukendskabet  til  og  Misforstaaelsen  af  næsten  alt  moderne  Engelsk 
— at  dette  store  verdensmægtige  England  ogsaa  skulde  overlade 

sine  vestindiske  Besiddelser  til  de  Forenede  Stater,  og  man  vilde 
vistnok  alvorligt  have  drøftet  et  Bytte  med  dem  mod  Filippinerne, 
hvis  de  Hvides  Herredømme  havde  været  fuldstændigt  etableret 
paa  disse,  saa  at  et  saadant  Bytte  ikke  vilde  have  bragt  England 
endnu  en  Krig  paa  Halsen. 

Derimod  er  jeg  unægtelig  overbevist  om,  at  Hr.  Hagemann  har 
taget  fuldstændig  fejl,  naar  Komiteen,  jeg  antager  under  hans  Le- 
delse, i sin  Tid  troede  det  hensigtsmæssigt  og  endog  nødvendigt 
at  udlove  en  Kommission  af  10%.  Der  er  Steder  i Amerikas 
politiske  Liv,  hvor  Penge  anvendes ; der  er  andre  Steder,  hvor  det 
er  en  stor  Fejl  at  forudsætte  og  forsøge  sligt.  I Reglen  er  dette 
Tilfældet  foroven.  Hvis  der  ikke  her  fandtes  Renhed  og  Uegen- 
nyttighed, var  ogsaa  Amerikas  Udvikling,  ja,  selve  dets  Eksistens 
uforklarlig. 

Da  Raasløff  for  35  Aar  siden  havde  aftalt  Salg  med  General 
Grants  Regering,  og  da  Senator  Doolittle  fra  Wisconsin  — den 
yngre  Doolittle,  om  jeg  husker  ret;  der  var  to  af  dem  i den  Periode, 
Fader  og  Søn,  begge  store  „politicians"  — i den  Anledning  havde 
været  herovre  sammen  med  et  Par  andre  Udsendinge,  var  der  i 
den  Traktat,  som  da  blev  sluttet,  400,000  Daler,  der  skulde  blive 
borte  paa  Vejen;  Amerika  skulde  betale  i Guld,  og  vi  modtage  i 
Sølv  gennem  Barings  og  Tietgen,  og  der  var  her  mellem  Guldet, 
Amerika  skulde  betale,  og  Sølvet,  vi  skulde  modtage,  en  Forskel 
paa  400,000  Daler.  Ved  det  hemmelige  Møde,  Rigsdagen  holdt, 
før  den  gav  sit  Samtykke,  fik  Hr.  Alfred  Hage  mig  til  at  angribe 
Raasløff,  som  jeg  ellers  satte  megen  Pris  paa,  netop  „fordi  han 
ikke  for  ingen  Ting  havde  været  i Amerika".  Gedalia,  der  var 
misfornøjet  med,  at  Affæren  ikke  gik  igennem  hans  Hænder,  tele- 
graferede derom  til  Belmont  i New  York,  der  som  han  selv  var 
en  af  de  Rothschildske  udenlandske  Forbindelser.  Amerika  tog 
som  Paaskud  til  ikke  at  ratificere  Traktaten  det  Jordskælv,  der 
da  fandt  Sted  paa  St.  Thomas;  men  formentlig  var  det  Gedalias 
Telegram,  der  gav  den  hæderlige  Charles  Sumner  Anledning  til  et 
skarpt  Angreb  paa  Traktaten  i Senatet.  Hvad  der  nu  end  kan 
menes  om  Nødvendighed  af  Kommission  den  Gang,  saa  er  jeg  i 
ethvert  Tilfælde  vis  paa,  at  det  nu  var  en  fuldstændig  Fejltagelse. 

Jeg  burde  maaske  saa  meget  bedre  have  en  bestemt  Mening 
derom,  som  Sagen  var  sat  i Bevægelse  af  min  Søn  og  vel  i Virke- 
ligheden afgjort  adskillige  Aar,  før  andre  rørte  derved.  Under  et 
Besøg  i København  havde  min  Søn,  Ditlev  M.  Frederiksen,  f.  T.  Ad- 

vokat  i Chicago,  forespurgt  sig  hos  rette  Vedkommende,  om  man 
ønskede  at  sælge  Øerne,  og  faaet  et  bekræftende  Besvar,  idet  man 
paa  den  ene  Side  opgav  ham  Prisen  og  paa  den  anden  Side  føjede 
til,  at  Initiativet  maatte  udgaa  fra  Amerika.  Da  min  Søn  kom  til- 
bage til  Staterne , underrettede  han  de  ledende  Politikere  om 
dette.  Da  Sagen  et  Øjeblik  syntes  at  drage  i Langdrag,  skrev  jeg 
selv  derom  fra  Europa  til  Gabot  Lodge,  den  Mand,  paa  hvem  det 
allerede  den  Gang  væsentlig  beroede,  om  Amerika  skulde  købe 
Øerne.  Cabot  Lodges  bekræftende  Svar  sendte  jeg  til  Vedkom- 
mende i København.  Købet  af  Øerne  var  ogsaa  optaget  paa  det 
republikanske  Partis  Program  ved  Konventionen  for  Præsidentvalget 
i St.  Louis.  Senere,  formodentlig  da  Komiteen  og  Hr.  Niels  Grøn 
tog  Sagen  op,  bragte  den  unge  Grev  Ahlefeldt-Langeland,  da  han 
som  Attaché  sendtes  til  Paris,  mig  et  Brev  til  min  Søn,  at  han 
ikke  skulde  forfølge  Sagen  videre. 

Jeg  tilstaar,  at  jeg  blev  noget  forbavset,  da  jeg  ikke  saa  længe 
efter  erfarede  Historien  om  de  10  %,  og  jeg  er  det  ikke  mindst  over, 
hvad  der  nu  berettes  om  Hr.  Hørrings  Fremgangsmaade.  Jeg 
er  overbevist  om,  at  det  her  skete  er  en  ren  Undtagelse,  og  at 
Hr.  Hørring  i sin  øvrige  Embedsførelse  — til  Held  for  den  grønlandske 
Handel,  for  Statskassen  og  for  Grønlænderne  — har  lagt  en  ganske 
anden  praktisk  Dygtighed  for  Dagen.  Saa  vidt  jeg  véd,  havde  min 
Søn  aldrig  tænkt  paa  nogen  Kommission,  men  unægtelig  paa  at 
interessere  amerikanske  private  Interesser  ved  Køb  paa  Øerne,  den 
mest  legitime  Forretning  af  Verden. 

Personlig  havde  jeg  i denne  Anledning  nogle  temmelig  ube- 
stemte Tanker  om  at  benytte  Lejligheden,  uden  Forklejnelse  for 
den  danske  Statskasse,  til  at  faa  Amerika  til  at  afstaa  det  bedste 
af  det  offentlige  Land,  der  endnu  er  tilbage,  til  et  nordisk-ameri- 
kansk  Landkompagni.  Jeg  har  nogen  begrundet  Mening  om  disse 
Sager.  Den,  der  ikke  nærmere  kender  Forholdene,  kan  vanskelig 
danne  sig  nogen  Forestilling  om,  hvad  Betydning  Erhvervelsen  af 
billig  amerikansk  Jord  har  haft  og  endnu  kan  have  for  vor  Land- 
befolkning, ikke  blot  for  dem,  der  selv  erhverve  denne  Jord,  men 
ogsaa  for  deres  Omgivelser,  for  hele  Samfundslag,  ja,  jeg  tager 
ikke  i Betænkning  at  sige,  for  hele  vort  Samfunds  sunde  økono- 
miske, sociale,  ja  endog  politiske  og  intellektuelle  Udvikling.  Jeg 
havde  fremdeles  nogle  ubestemte  Ideer  om  at  interessere  vor  Bonde- 
stands ledende  Mænd  herhjemme  for  en  saadan  Sag.  Senere  har 
jeg  bragt  i Erfaring,  hvorledes  afdøde  Berg  — der  i vidt  Blik  og 

større  Tænkemaade  jo  stod  ikke  saa  lidt  over  adskillige  andre  af 
vore  Folkeførere  — uden  at  jeg  nogensinde  har  forhandlet  med 
ham  derom,  havde  analoge  Ideer  om  Dannelsen  af  et  saadant 
Landkompagni.  Lige  saa  fjendtlig  den  offentlige  Mening  hos  en 
Del  ledende  Mænd  i Amerika,  væsentlig  ganske  med  Urette,  nu  er 
mod  en  stor  Del  af  den  europæiske  Imigration  fra  ukultiverede 
sydlige  og  østlige  Lande,  lige  saa  velvillig  er  den  mod  voreLands- 
mænds  Komme.  Blandt  dem,  der  saaledes  betragter  vore  Immi- 
granter som  et  udmærket  Element  til  Udviklingen  af  det  ameri- 
kanske Folk,  er  ogsaa  den  nævnte  Leder  af  Amerikas  udenrigske 
Politik,  Cabot  Lodge. 

Det  bør  maaske  tilføjes,  at  jeg,  da  jeg  efter  Kubakrigen  opholdt 
mig  paa  samme  Tid  som  Cabot  Lodge  i London  og  i Paris,  atter 
havde  Lejlighed  til  at  tale  med  ham  om  at  genoptage  Spørgsmaalet 
om  de  danske  Øers  Erhvervelse,  trods  Erobringen  af  Kuba  og 
Puerto  Rico.  En  Samtale,  jeg  havde  herom  med  ham  i Paris,  og 
i hvilken  han  sagde  mig  stedse  at  være  stemt  for  Øernes  Er- 
hvervelse — samtidig  med  at  han  bemærkede,  at  deres  Erhvervelse 
af  Tyskland,  paa  hvis  Mulighed  jeg  ikke  selv  i mindste  Maade 
troede,  endog  vilde  bringe  Amerika  til,  om  det  behøvedes,  at  føre 
Krig  for  at  bevare  Monro  Doktrinen  — havde  jeg  vel  ingen  særlig 
Anledning  at  bringe  til  den  danske  Regerings  Kundskab;  men  jeg 
meddelte  den  dog  paa  Steder,  hvorfra  den  sikkert  maa  være  kommen 
videre  til  rette  Vedkommende. 

N.  C.  Frederiksen 

SKATTEREFORMEN  OG  AGRARSPØRGSMAALET 


You  do  not  allow  a fol  to  leap  over  precipices 
keep  him , were  it  in  strait  waist  coats , away 
from  the  precipices!  Carlyle 

Danmark  maa  al  Samfundspolitik  i det  mindste 
for  en  Del  være  Agrarpolitik.  Fra  min  første 
offentlige  Fremtræden  har  jeg  hævdet  dette.  En  blot 
og  bar  Byerhvervs-Politik  vilde  bogstavelig  talt  savne 
Jordbund.  Danmark  er  og  vil  endnu  længe  vedblive  at 
være  et  Bonde-Land  — det  var  i saa  Henseende 
et  Lykkefund  af  et  Udtryk,  da  man  i sin  Tid  dannede  Stikordet: 
de  store  og  de  smaa  Bønder.  Den  danske  Jords  Ejere  og  Dyrkere 
er  saa  at  sige  alle  Bønder,  store  Bønder  og  smaa  Bønder. 

Den  politiske  Alliance  af  dette  Navn  fik  kun  gennemført 
Grundlovsrevisionen  af  1866.  Men  den  sociale  og  økonomiske 
Samhørighed  (Interesse-Solidaritet)  er  siden  da  som  en  Baggrund  i 
dansk  Landbo-Bevidsthed  — og  skønt  i lange  Tider  politisk  ad- 
skilte har  dog  alligevel  de  store  og  de  smaa  Bønder,  henholdsvis 
i Landsting  og  Folketing,  faktisk  efterhaanden  faaet  det  maget 
saa.  at  næsten  al  Lovgivning  drejer  sig  om  dem  og  er  til  deres 
Gavn.  Alt  andet  og  alle  andre  herhjemme  er  Visnepolitikken  og 
Forfatningskampen  gaaet  grundigt  ud  over  — men  tværs  igennem 
det  hele  har  man  stadig  sørget  for  at  tilfredsstille  Landmændenes  Krav. 
Ustanseligt  har  det  tunge  Rigsdagsmaskineri  tærsket  løs  paa  Agrar- 
bevillinger, Konverteringer,  Jernbaner  og  Landbolove,  selvom  det  i øv- 
rigt stod  stille  eller  malede  alle  andre  Sager  og  Reformer  sønder 
og  sammen.  Det  er  ganske  vist  kun  sket  besværligt,  stønnende, 
prustende,  under  megen  Larm,  Kraft-  og  Tidsspild,  fordi  Maskinen 

nu  en  Gang  ikke  var  vant  til  at  arbejde  — men  det  er  sket.  Ap- 
paratet  har  virket  saa  godt,  det  kunde  — og  mere  kan  man  ikke 
forlange,  kan  end  ikke  det  danske  Landbrug  forlange. 

I mange  Maader  er  dette,  som  straks  i denne  Artikel  sagt, 
baade  rimeligt  og  naturligt:  den  danske  Ager  og  Eng,  det  gode 
danske  Kvæg,  er  nu  en  Gang  vor  Naturrigdom,  vor  eneste  Natur- 
rigdom, og  vore  Bønder,  store  og  smaa,  har  ikke  mindst  i de  van- 
skelige Tider  vist  sig  at  være  en  ypperlig  Race,  rap  i Vendingen, 
lærenem,  snarraadig,  taalsom!  Men  alligevel  kneb  det  i de  for- 
løbne Aar  mangen  Gang  grumme  haardt,  Verdens-Konjunkturen 
gik  os  imod,  gamle  Dages  Velstands-Overflod  ebbede  bort,  Priser 
sank,  Skatter  steg,  Indtægter  gik  ned,  Udgifter  op! 

Og  naar  saa  Standen  under  alt  dette,  om  end  fordelt  paa  to 
Partier,  faktisk  havde  Magten  i begge  Ting,  hvem  kan  da  for- 
tænke dem  i,  at  de  lod  Staten  hjælpe  og  støtte  sig,  hvor  og  naar 
de  paa  passende  Vis  kunde  komme  af  Sted  med  det. 

Der  er  derfor  saa  sandelig  heller  ingen  Grund  for  de  saa- 
kaldte  Agrarer  til  at  regne  sig,  hvad  der  er  sket,  til  Ære  og  Ros. 
Thi  hvad  der  er  sket  af  Lovgiveri  i Landbrugskrisens  Aar,  vilde  og- 
saa  være  sket  ganske  uden  „Agrarer".  Saa  længe  Rigsdagens 
Sammensætning  er,  som  den  er,  skal  der  nok  komme  Agrarlov- 
givning i Danmark.  Begge  vore  politiske  Partier,  Højre  og  Venstre, 
er  i Virkeligheden  lige  villige  til  at  gaa  i Spand  sammen,  naar  det 
gælder  om  at  trække  Landbrugets  Kærre. 

Men  har  de  saakaldte  „Agrarer"  ingen  Fortjeneste  af,  at  Land- 
bolovgivningen er  gaaet  sin  Gang,  medens  alt  andet  har  staaet  i 
Stampe,  saa  har  de  sikkert  nok  en  ikke  ubetydelig,  men  lidet 
smigrende  Andel  i,  at  saavel  Agrarlo vgivningen , som  hele  Agrar- 
udviklingen er  gaaet  sin  skæve  Gang  — at  den  er  kommen  ind 
i et  fuldstændig  forkert,  ja  rent  ud  skæbnesvangert  Spor! 

Og  nu  staar  den  høje  Lovgivningsmagt  i Færd  med,  under 
højagrarisk  Ledelse,  at  foretage  et  nyt  Kæmpeskridt  — i den  fejle, 
fuldstændig  fejle  Retning. 

Jeg  tænker  naturligvis  paa  Skattereformen. 

* * 

* 

Hvem  har  i Grunden  fundet  paa  den  fortvivlede  Idé:  at  fore- 
slaa  Gammelskattens  Ophævelse?  I Sandhed,  denne  Mand 
burde  ikke  slippe  for  den  ham  tilkommende  herostratiske  Berømmelse. 

Mærkværdigvis,  ja  ubegribeligvis  synes  han  at  høre  til  det 

konservative  Parti  — Tanken,  blev  i Fjor  som  bekendt,  knæsat  af 
Landstingets  Flertal!  Af  en  konservativ  Forholdsregel  er  denne 
Skatteophævelse  unægtelig  ogsaa  ganske  særlig  original- 

Dog  dette  være  nu  som  det  vil  — skal  Ideen  bedømmes  efter 
dens  Succes,  maa  den  i hvert  Tilfælde  være  storartet.  Ganske 
vist  har  den  ikke  faaet  den  Succes,  som  vel  egentlig  var  den  til- 
tænkt: nemlig  at  sprænge  Venstre,  skaffe  Højre  en  glimrende  Valg- 
sejr og  styrke  det  daværende  (det  Sehestedske)  Ministerium.  Venstre 
blev  ikke  sprængt,  Højre  led  et  stort  Valgnederlag  og  Ministeriet  Se- 
hested  faldt.  Som  et  politisk  — storpolitisk  — Fif  maa  Forslaget 
derfor  siges  at  have  været  saa  ualmindelig  vellykket,  at  Højre 
næppe  kan  taale  ret  mange  flere  af  den  Slags  Genialiteter. 

Men  — o Besynderlighed ! — viste  Tanken  sig  saaledes,  politisk 
set,  at  være  saa  forfejlet  som  overhovedet  muligt,  har  den  til  Gen- 
gæld i dette,  det  bedste  af  alle  Lande,  haft  en  stor  nationaløko- 
nomisk Succes.  Den  er  med  Begejstring  bleven  optaget  i Lands- 
tinget, godkendt  af  Venstres  nye  Regering  (nu  ogsaa  af  Folke- 
tinget) — og  (kunde  man  ikke  paa  Forhaand  have  vidst  det)  til- 
jublet af  „Agrarerne". 

Og  dog  er  Sandheden  den,  at  hin  Tankes  Gennemførelse  i det 
lange  Løb  vil  være  til  største  Skade  for  det  danske  Landbrug. 

* * 

* 

Hvori  bestaar  egentlig  det  saakaldte  Agrarspørgsmaal? 

Den  praktiske  Mand  har  længe  gjort  Teoretikerne  til 
Skamme  i Henseende  til  dette  Spørgsmaals  Besvarelse.  „Der  er 
en  Del  Landmænd",  svarer  han,  „som  i sin  Tid  har  købt  deres 
Ejendomme  for  dyrt  — og  nu  kan  de  ikke  forrente  den  altfor 
store  Kapital,  den  staar  dem  i". 

Enhver  véd,  det  danske  Landbrug  i 60erne  og  Begyndelsen  af 
70erne  havde  svært  gode  Aar.  Ejendomspriserne  steg  med  Ud- 
byttet; det  var  jo  endda  kun  naturligt.  Men  de  steg  endnu  stær- 
kere — man  regnede  med  et  endnu  større  Udbytte  i Fremtiden, 
kapitaliserede  dette  forventede  Merudbytte,  drev  saaledes  Jordens 
Værdi  kunstig  op,  vis  paa  dens  Produkters  fortsatte  Prisstigning. 

Saa  gik  det  lige  den  modsatte  Vej.  Da  man  var  højst  oppe, 
knak  det  pludselig  over.  Og  nu  havde  man  netop  indrettet  sin 
Levevis  paa  det  høje  Niveau  og  — sat  sig  i Gæld  derefter,  dels 
derefter,  dels  (og  især)  i Forhold  til  den  høje  Værdi,  hvortil  man 
havde  købt  eller  ved  Arveskifte  faaet  udlagt  Gaardene. 

Men  selv  bortset  fra  disse  tilfældige  Konjunktur-Omskiftelser, 
saa  vil  der  i det  moderne  Samfund,  i hvert  Fald  fra  Tid  til  anden, 
altid  være  Tendenser  til  Stede  til,  at  Jordens,  Landejendommenes 
Værdi  i Handel  og  Vandel,  deres  Salgsværdi,  drives  op  over 
deres  Udbytte-Værdio:  den  til  det  kapitaliserede  Netto-Udbytte 
svarende  Værdi.  Befolkningen  vokser,  Efterspørgslen  efter  Jord  med 
den,  Kreditinstitutionerne  letter  og  støtter  denne  Efterspørgsel,  gør 
den  effektiv  — der  skabes  kunstig  høje  Salgsværdier,  de  nye  Ejere 
gaa  ind  til  Ejendommene  med  for  lille  en  Kapital,  behæfte  følgelig 
Jorden  og  skal  nu  af  deres  Udbytte  først  og  fremmest  udrede  Renter 
til  deres  Pantekreditorer. 

Pantegælden,  Realkreditten,  er  i Virkeligheden  Landbostandens 
farligste  Fjende,  endda  den  heri  har  set  sin  bedste  Ven,  den  store 
Trøster  i Nøden.  Den  lette  Adgang  til  at  tage  Laan  op  har  ført 
til,  at  de  danske  Landbrugs -Ejendomme  nu  er  behæftede  op  til 
m.2/s  — 3/s  af  deres  Værdi!  Agrarkrisens  ydre  Forløb  er  overalt  i 
Europa:  voksende  Prioritetsbyrde!  Den  allermindste  Del  af 
denne  Realkredit,  ydet  saa  let  og  villig,  fordi  den  netop  er  Real- 
kredit, er  Driftslaan  o:  Optagelse  af  Kapital  til  produktiv  Brug, 
Forbedringer  o.  lign.  „Den  overvejende  Del  er  Rester  af  Købe- 
summer og  Arv."  Men  netop  derfor  begynder  enhver  Ejer  saa 
at  sige  med  en  Møllesten  om  Halsen:  naar  den  Kapital  (Ejen- 
dommens Salgsværdi,  Købe-  eller  Skifteudlægs-Sum),  han  skal  for- 
rente, er  for  høj  lige  fra  først  af,  og  den  oven  i Købet  for  største- 
Delen  ikke  er  hans  egen,  men  laant  af  andre,  saa  slipper  han 
aldrig  ud  af  sin  Gæld. 

Og  det  sidste  er  just  det  værste.  Thi  derved  bliver  Laane- 
synden  til  „Arvesynd".  Den  Gæld,  en  Ejer  saaledes  slæber  med  sig 
hele  sit  Liv  igennem,  maa  han  efterlade  hel  og  ubeskaaren,  hæf- 
tende ved  Jorden,  til  sine  Arvinger,  som  derved  fra  først  af  bliver 
overforgældede.  Lidt  efter  lidt  bliver  Landmanden  kun  Laaneinsti- 
tuternes  o:  Obligationsejernes  Forvalter,  som  kun  formelt  ejer  Jorden 
og  til  Gengæld  faar  Lov  til  — at  løbe  Risikoen!  Saaledes  strækker 
Pengekapitalen  i vore  Dage  graadige  Fingre  ud  efter  Jordens  Ud- 
bytte som  Kirken  og  Herremanden  fordum. 

At  Landmanden  kommer  til  at  forrente  en  større  Kapital  end 
den,  der  svarer  til  hans  Ejendoms  gennemsnitlige  Netto-Udbytte  — 
Salgsværdien  i Stedet  for  Udbytteværdien  — det  er  Agrarspørgs- 
maalet  (ens  i hele  Europa)!  At  han  just  derfor  ikke  i sin  Leve- 
tid kan  faa  betalt  den  Gæld,  han  har  paadraget  sig  ved  Gaardens 

Erhvervelse,  men  hans  Arving  og  Efterfølger  maa  overtage  den 
med,  og  hvis  han  selv  yderligere  maa  laane  (hvad  han  som 
Regel  maa)  altsaa  endnu  mindre  er  i Stand  til  at  faa  sin  Indtægt 
af  Gaarden  til  at  slaa  til  — se,  det  er  oven  i Købet  Agrarspørgs- 
maalet  i sin  skærpede,  i sin  samfundsfarlige,  samfundstruende  Form. 

Thi  man  stiller  ikke  ustraffet  en  stor,  daglig  slidende  Stand 
over  for  en  umulig  Opgave. 

* * 

* 

Heraf  følger  med  Nødvendighed  Et  (og  egentlig  kun  Et),  — 
om  Jorden  skal  kunne  bevares  i Landbostandens  Eje! 

Agrarspørgsmaalets  Løsning  maa  i hvert  Fald  bestaa  i:  at 
stanse  Landejendommenes  kunstige  Prisstigning,  ja  om  muligt  holde 
dem  — endog  kunstigt!  — nede  ved  deres  Udbytte- Værdi. 

(Som  paa  næsten  alle  Omraader  — deri  har  for  en  Gangs 
Skyld  vort  Socialdemokrati  Ret  — er  Tidens  store  Ulykke:  Over- 
kapitalisering. Man  tvinger  Folk  og  Foretagender  til  at  for- 
rente Kapitaler,  som  i Grunden  er  fiktive  — svare  til  et  tilfældigt 
højt,  ikke  et  normalt,  gennemsnitligt  Udbytte!) 

Men  hvad  skal  man  da  sige  om  et  Land,  et  Agerland,  et 
Bondeland  — som  Danmark  — hvor  man  netop  slaar  ind  paa  den  stik 
modsatte  Vej:  at  prisforhøje  Jorden! 

Og  gør  selve  dette  til  en  Agrarsag,  ja  til  den  egentlige 
Agrarsag ! 

I 1885—87  havde  jeg  Lejlighed  til  i Landbokredse  at  sige  det 
selv  samme,  jeg  nu  har  sagt  her.  Jeg  advarede  mod  Realkreditten 
og  foreslog  Skabelsen  af  helt  nye  Driftskredit-Institutioner. 

Saa  kom  — Konverteringen!  Først  i 1887  af  Statsgælden, 
saa  i 1889  af  Landbrugets  Pantegæld. 

Renten  gik  ned  — en  enestaaende  Lejlighed  til  en  Kreditre- 
form, som  tvang  Landejendomsbesidderne  ind  paa  den  Tibagebe- 
taling  i Hvermands  Levetid  af  hans  „Arvegæld"  eller  „Købesums- 
Rest",  som  er  nødvendig,  om  ikke  Landbruget  Slægt  for  Slægt 
skal  grave  sig  dybere  ned  i — Agrarspørgsmaalet ! 

Men  nej  — man  tog  ej  alene  den  øjeblikkelige  Fordel,  man  for- 
længede endog  Amortisationstiderne! ! Til  sidst  opgav  man  ganske 
at  amortisere!!!  Det  var  Kreditforenings- „Reformen"  af  1896! 

Men  i vort  sydlige  Naboland  gaar  da  heldigvis  Agrarerne  lige 
den  modsatte  Vej!  Under  Førelse  af  Mænd  som  Buchenberger, 
Ruhland,  Conrad,  Schneider,  Felber,  Hecht,  Schåffle  (i  sin  Tid  Mi- 

quel)  skrider  man  bevidst  henimod  det  Maal:  at  enhver  Generation 
sættes  i Stand  til  at  klare  sin  Gæld  — at  befri  Landbruget  for 
„Arvesynd!" 

* * 

* 

Her  hjemme  er  derimod  den  nyeste  Agrarreform:  Ophævelse 
af  Gammelskatten ! 

Hvilket  atter  vil  sige  en  Foræring  til  Danmarks  Landejendoms- 
besiddere af  100  Miil.  Kroner  — en  kunstig  Værdistigning  af 
100  Mili.  Kr.,  vilkaarlig  skabt  af  Staten  som  Afhjælpning  af  Agrar- 
nøden! En  ny  Margin  for  yderligere  „uproduktiv"  Forgældning  af 
100  Mili.  Kr! ! 

Og  med  hvilken  — nationaløkonomisk  — Motivering?  „Fler- 
tallet", sagde  i Fjor  Landstingets  Ordfører,  „var  naturligvis  ingen- 
lunde blind  for,  at  det  vilde  blive  sagt  derimod,  at  det  stred  mod 

alle  Teorier. Ja,  Teorier  er  nu  en  Gang  Teorier  og  over 

dem  staar,  som  Goethe  siger,  Livets  gyldne  Træ"1). 

Som  bekendt  forekommer  dette  Goethe-Ord  — egentlig  det 
eneste  Argument,  der  offentlig  er  anført  — i Mephistopheles*  Scene 
med  Fausts*  unge  Elev,  — hvor  Mephistopheles  netop  søger  at 
dupere  og  forvirre  den  ubefæstede,  unge  Mand. 

Det  turde  derfor  være  tvivlsomt,  naar  Ordføreren  endelig 
vilde  søge  sin  Begrundelse  just  i denne  Goethe-Scene , om  det 
rette  Citat  er  fundet.  Havde  det  ikke  ligget  nok  saa  nær  at  citere 
lidt  højere  oppe: 

— Denn  eben  wo  Begriffe  fehlen, 

da  stellt  ein  Wort  zur  rechten  Zeit  sich  ein? 

Eller  maaske  endnu  bedre  i „Fliegende  Blåtters"  Klassiker-Om- 
skrivning: 

Wenn  eigene  Begriffe  fehlen, 

stellt  ein  Citat  zur  rechten  Zeit  sich  ein! 

Jul.  Schovelin 

l)  Da  Hs.  Ex.  Estrup  siden  havde  Ordet  og  talte  for  Forslaget,  indrømmede 
han  — i Modsætning  dertil  — ærlig  og  tydelig,  at  her  ikke  er  Tale  om  en 
„Teori**,  men  om  en  Kendsgerning,  nemlig  den,  at  enhver  Køber  „har  købt 
sin  Ejendom  for  saa  meget  mindre,  som  de  faste  Grundskatter  repræsenterer. “ 

STILLE  SNE 

Der  faldt  saa  tyst,  saa  hvid  en  Sne, 
saa  hvid,  saa  hvid,  saa  blød  og  tæt 
paa  alle  stille  Veje 
og  øde  Havers  Grenenæt. 

Der  er  ej  Lyd,  der  er  ej  Larm, 
ej  mindste  Glimt  af  Kamp  og  Strid, 
kun  et  Par  sorte  Spurve, 
der  flagrer  lydløst  hid  og  did. 

Hvor  Himlens  Sne  er  sval  og  god, 
det  er,  som  saa  og  saa  jeg  ind 
i et  Par  store  Øjne 
og  i et  stort  og  stille  Sind. 


SKUMRING 

Taage  gennem  Luften  siver, 
fine  Stænk  paa  mine  Kinder. 

Og  fra  Rummet  uden  Grænser 
Mørket  over  Jorden  rinder. 

Rummet,  Rummet  uden  Grænser, 
Rummet,  som  til  Tid  ej  kender, 
o,  hvor  mildt  sit  Taagemørke 
det  min  Sjæl  til  Lindring  sender. 

Duk  dig  dybt  min  Sjæl  i Mørket, 
O;  min  Sjæl  saa  svag  og  lille. 
Gem  dig  som  en  Fugleunge, 
gem  dig,  duk  dig  og  bliv  stille. 


AFTEN 

Se  Gavl  ved  Gavl  og  Hus  ved  Hus, 
og  Tage  bagved  Tage, 
langt  ude  Solfalds  Skær  af  Guld 
og  Skyr  som  langsomt  drage. 

Det  skumrer  nede  rundt  omkring 
i Gaarde  og  i Gyder, 
en  Skorstens  Røg  med  gylden  Glans 
langs  ad  et  Tegltag  flyder. 

Saa  glider  Hus  ved  Hus  i et, 
og  Himlen  ud  sig  vider, 
blaa  ligger  den  med  Stjerneblus 
til  alle  Verdens  Sider. 

Og  rundt  i Menneskenes  smaa 
og  usle  Huler  tændes 
der  Lys  ved  Lys  som  Spejderblik, 
der  ud  mod  Mørket  vendes. 

Nu  trykkes  Jorden  ned  i Kval, 
i Fortids  Kval,  som  ruger, 
og  det,  som  ønskes  dødt,  faar  Liv 
og  rejser  sig  og  knuger. 

O,  alle  I med  Sorg  i Sind 
og  smertesløret  Øje, 
tag  al  jer  Nød  og  bær  den  ud 
for  Stjernerne  de  høje. 

Kom  fra  hvert  Hul,  fra  hver  en  Krog 
og  slut  jer  tyst  i Skare, 
drag  did,  hvor  der  er  frit,  og  knæl 
for  alle  Stjerner  klare. 

O,  se  hvor  rent  de  blinker  ned, 
og  er  I tunge,  trætte, 
lad  deres  Lys  i Hjertet  naa 
og  eders  Tanker  tvætte. 

Og  se,  at  alt  omkring  er  godt, 
kun  I er  syge,  onde  — 
og  har  I set,  da  løft  jert  Blik, 
gaa  bort  og  vorder  sunde. 

ET  SUK 

Der  kriges  paa  Jord  og  kæmpes, 
som  var  vi  til  Fjender  kun  født. 
Blod  og  Taarer  har  Verden 
alt  rundelig  spildt  og  forødt. 

Vi  bor  paa  de  samme  Kyster, 
vi  skuer  det  samme  Hav, 
alle  staar  vi  ved  Bredden  — 
og  stirrer  imod  vor  Grav. 

Vi  hører  den  fraadende  Bryden 
af  Bølgernes  larmende  Kor, 
alles  Tanker  tænker 
det  ene,  ene  Ord. 

O,  er  det  da  den,  I frygter 
og  søger  at  glemme  i Strid, 
Døden,  den  sikre,  milde, 
hvis  Haand  er  saa  blød  og  blid. 

Vi  fødes  en  Dag  under  Solen, 
en  anden  Dag  maa  vi  dø  — 
Tiden  imellem  dog  bo  vi 
paa  Livets  livsalige  0. 

Den  ejer  dybe  Skove 
og  Engenes  Blomsterflor, 

Solen,  hvorunder  vi  fødes, 
den  kysser  den  gamle  Jord. 

Tilskueren  1902 

Vi  skulde  i Skovene  bygge 
med  frit  og  fredeligt  Sind, 
leve  Livet  i Skønhed, 
til  Døden  høster  os  ind. 

BØN 

Stjemeskaren  blinker, 
højt  den  flammer  og  skælver  mat. 
Rundt,  saa  vide  jeg  tænker  det, 
ligger  den  dybe  Nat. 

Vel,  jeg  trøstig  kommer, 
nu  trænger  min  Sjæl  til  Ro. 

Natten,  du  kærlige,  blide  Nat 
dig  har  jeg  lært  at  tro. 

Natten,  min  Veninde, 
er  Døden  ej  Søster  din, 

Døden,  hvis  Øje  jeg  aldrig  saa 
bagved  det  mørke  Lin? 

Natten,  min  Veninde, 
jeg  ved,  hun  kommer  engang  — 
vilde  du  sagtelig  foran  gaa, 
nynne  din  tyste  Sang. 

Vilde  du  for  mig  nynne 
din  dulmende  Vuggesang. 

Skønt  kun  et  ængsteligt  Barn,  jeg  tror, 
fulgte  jeg  trygt  din  Gang. 


Sigurd  Swane 

OMRAADE 


I 

nder  en  fleraarig  Beskæftigelse  med  aandelige  Sager, 
er  det  Gang  efter  Gang  hændet  mig,  at  jeg  stod 
over  for  aandskulturelle  Opgaver  og  Arbejder,  paa 
hvis  Udførelse  man  hidtil  næsten  slet  ikke  har 
taget  fat.  Alligevel  har  det  staaet  for  mig,  som  om 
disse  Opgaver  var  baade  betydelige  og  til  at  løse. 

Det  er  navnlig  i to  Hovedretninger,  at  det  aandskulturelle  Ar- 
bejde, der  for  Tiden  gøres,  synes  mig  meget  utilstrækkeligt.  For 
det  første  er  der  mange  Omraader  i vort  Liv,  som  ikke  er  under- 
lagt aandelig  Kultur,  skønt  de  egner  sig  dertil.  Mange  af  vore 
aandelige  Bevægelser  i Tankegang  og  Tale,  under  Stemnings-  og 
Viljesdannelser  fødes  og  vokser  blindt,  tager  tilfældige  Retninger  og 
bringer  os  i mange  Slags  uanet  Fortræd.  Dette  paa  den  ene  Side. 
For  det  andet  er  det  Antal  Mennesker,  i hvem  de  aandskulturelle 
Interesser  er  vaagne,  altfor  ringe,  eller  ogsaa  finder  disse  Inter- 
esser kun  en  tarvelig  Vejledning.  Det  store  Flertal  af  Mennesker, 
endog  af  de  saakaldte  dannede,  passerer  gennem  Livet  næsten  uden 
Begreb  om,  hvad  Aandskultur  er,  ja  uden  praktisk  Viden  om,  at 
der  overhovedet  eksisterer  noget  saadant.  De  to  Hovedretninger  er 
altsaa  disse:  Aandskulturen  har  for  snævert  Tag  i det  enkelte 
Menneske,  og  de  aandskulturelle  Værdiers  samfundsmæssige  Ud- 
bredelse er  for  ringe.  Det  falder  mig  bekvemmest  at  behandle  den 
sidstnævnte  Sag  først. 

I alle  Lande  med  nævneværdig  Civilisation  gives  der  en  ikke 
ubetydelig  Flok  af  Mennesker,  som  man  kunde  kalde  Aandsarbejdere. 

15* 

Virkefelter  paa  Aandskulturens  Omraade 


Til  dem  hører  Kunstnere,  Filosoffer,  Præster,  Litterater  og  mange 
andre,  hvis  Arbejde  gaar  ud  paa  at  skabe,  forme  og  regulere 
Aandsliv;  maaske  kan  man  ogsaa  medregne  dem,  der  forvalter 
Aandskulturens  Institutioner  og  øvrige  Hjælpemidler.  De  fleste  af 
disse  Aandsarbejdere  vil  gøre  sig  samfundsmæssigt  gældende,  de 
vil  ikke  alene  arbejde  for  sig  selv,  men  for  andre;  d.  v.  s.  de  træder  i 
Forhold  til  Samfundet.  Den  anden  Faktor  i dette  Forhold  er  de 
aandelige  Menigmænd,  den  store  Hob,  Publikum  eller  hvad  man 
vil  kalde  dem,  for  hvis  Skyld  Aandsarbejdeme  for  Størstedelen 
øver  deres  Værk,  og  af  hvem  de  for  største  Delen  lever. 

Man  skulde  nu  paa  den  ene  Side  tro,  at  Aandsarbejderne  under 
deres  Gerning  for  en  væsentlig  Del  lod  sig  lede  af  den  menige 
Klasses  Trang,  saa  at  hver  af  dem  eller  dog  et  Flertal  af  dem  ved  Be- 
gyndelsen af  Løbebanen  stillede  sig  det  Spørgsmaal : hvad  trænger 
disse  Mennesker  til,  hvad  er  de  modtagelige  for,  hvilke  aandelige 
Værdier  kan  man  indføre  i deres  Liv?  Og  paa  den  anden  Side 
skulde  man  tro,  at  der  fra  Folket,  fra  Aandsarbejdernes  Publikum 
stilledes  en  Række  af  mere  eller  mindre  bevidste  og  klartformede 
Krav,  at  aandelig  Trang  rørte  sig  og  forlangte  Vejledning.  Man 
skulde  synes,  at  en  saadan  Vekselvirkning  mellem  Styrerne  og  de 
styrede,  mellem  Sælgerne  og  Forbrugerne  maatte  være  baade  na- 
turlig og  frugtbar  paa  Aandslivets  Omraade  som  paa  saa  mange 
andre  Livsomraader.  Men  denne  Vekselvirkning  er  kun  i ringe 
Grad  til  Stede.  Man  skal  lede  længe,  før  man  finder  noget  saa 
vantrevent  og  forkuet  som  den  Trang  til  Aandskultur,  der  rører 
sig  hos  Folk  i Almindelighed , i al  Fald  i bevidst  Form.  Hos  de 
allerfleste  er  den  Smule  aandelige  Udvikling,  der  er  til  Stede,  i 
det  væsentlige  fremkommet  gennem  Forholdenes  og  Omgivelsernes 
Tvang,  for  det  meste  ud  fra  økonomiske  eller  selskabelige  Motiver. 
Selve  de  aandelige  Drifter  er  smaa  og  svage.  De  Begreber,  Folk 
i Almindelighed  har  om  Livslykke,  bærer  kun  faa  og  utydelige 
Mærker  af,  at  der  overhovedet  er  noget  til  i Verden,  som  hedder 
Aandskultur.  Ja,  der  trives  endog  i store  Lag  af  Befolkningen  vidt 
forgrenede  Anskuelser  om  Livsnydelse,  som  er  af  en  saadan  Art, 
at  de  er  ligefrem'  ærerørige  for  enhver,  der  kalder  sig  Aandsarbejder. 
Derefter  kan  man  slutte  sig  til,  hvor  betydelig  Vekselvirkningen 
mellem  Aandsarbejderne  og  Folkets  brede  Lag  kan  være. 

Hvor  er  nu  Grunden  til  den  manglende  Vekselvirkning  at 
finde?  Hvad  Publikum  angaar,  er  det  i al  Fald  i vore  Dage  til  at 
faa  i Tale,  naar  blot  man  har  en  moden  og  vigtig  Sag  at  fore- 

bringe.  Naar  den  omtalte  Vekselvirkning  desuagtet  ikke  er  istand- 
kommen, saa  maa  man  gaa  til  Aandsarbejderne  efter  Grunden. 
Har  de  ikke  villet?  Paa  en  Maade  nok.  Der  er  vel  ingen  af  dem, 
som  ikke  har  ønsket  sig  Popularitet,  ikke  vilde  have  følt  det  som 
en  Glæde,  hvis  Folket  ret  af  Hjertet  havde  annammet,  hvad  han 
bød  dem.  Men  paa  en  anden  Maade  har  Aandsarbejderne,  de  fleste 
af  dem,  ikke  villet.  De  har  saa  at  sige  blot  stillet  sig  og  sit  op 
til  Beskuelse.  De  har  ikke  søgt  Folket,  men  ladet  Folket  om  at  søge 
dem.  De  har  holdt  saa  haardnakket  fast  ved  deres  eget  Skind 
med  alle  dets  Folder  og  Rynker,  at  man  enten  maatte  bo  i Hus 
sammen  med  dem  eller  helt  fly  dem.  De  har  Aarhundreder  igennem 
med  næsten  ubrudt  Regelmæssighed  begaaet  den  taktiske  Fejl  at  ville 
trække  Folket  ud  af  dets  egne  aandelige  Boliger,  bort  fra  de  Omraader, 
hvor  Folket  nu  engang  er  hjemmevant  og  kan  røre  sig  eftertrykke- 
ligt, over  paa  de  specifike  aandelige  Enemærker,  hvor  den  almene 
Mand  føler  sig  lammet  af  Forlegenhed  ved  hvert  Skridt.  Og  der- 
hos har  Aandsarbejdeme  ret  jævnligt  stræbt  mere  efter  at  tilfreds- 
stille deres  specielle  Arbejdsfelters,  om  man  saa  maa  sige  indven- 
dige Behov,  end  de  har  søgt  at  vende  sig  udad  og  tilfredsstille 
Folkets  Behov.  Hovedvægten  skal  dog  ikke  her  ligge  paa,  om  de 
har  villet  Vekselvirkningen,  men  paa,  om  de  har  kunnet  gøre  noget  be- 
tydeligt i den  Retning.  Og  det  maa  da  siges,  at  den  sjælelige  Kultur, 
som  Aandens  Mænd  hver  paa  sit  Omraade  sidder  inde  med,  ikke 
er  udkrystalliseret  i saadanne  Former,  at  den  med  dybere  Virk- 
ning kan  overføres  fra  det  ene  Menneske  til  det  andet.  Den  over- 
vejende Mængde  af  alle  de  forskelligartede  Ting,  der  hører  Aands- 
kulturen til,  har  en  saadan  Skikkelse,  at  de  nærmest  kun  er  for  de 
indviede.  Det  gælder  ogsaa  for  Kunsten  og  Litteraturen,  i højere 
Grad  end  de  fleste  aner.  Stillingen  er  i det  store  og  hele  den,  at 
Plebs  staar  uden  for  Vinduerne  og  kigger  i Forbifarten  paa  de 
meget  mærkelige  Sager,  som  en  eller  anden  Agitation  har  hidset 
dem  hen  at  se  paa.  Hvad  skulde  Aandsarbejderne  da  gøre?  ind- 
vender man.  Det  kan  vel  siges  at  være  Aandsarbejdernes  Opgave 
først  at  finde  og  udforme  de  aandelige  Værdier,  dernæst  at  om- 
ramme dem  for  de  udenforstaaendes  Blik  og  tankemæssigt  bane 
Vejen  til  dem,  saaledes  at  de  for  alle  og  enhver  er  lettere  at  er- 
hverve. Men  se  efter,  i hvilket  Omfang  saadanne  aandelige  Gen- 
veje er  fundne  og  fremviste  for  Folket.  Paa  mange  andre  Omraader, 
især  paa  Naturvidenskabernes  er  der  i den  nyere  Tid  sket  store 
Ting  i denne  Retning.  Men  paa  Aandskulturens  Omraader  saa 

godt  som  intet.  Naar  en,  som  ikke  har  Forstand  paa  Kunst,  spørger, 
hvordan  han  skal  faa  det,  lyder  Svaret : du  maa  se  paa  en  Mængde 
Kunstværker,  d.  v.  s.  du  maa  selv  finde  ud  at  det ; den  Slags  Ting 
kan  man  ikke  saadan  vise  Vej  i.  Naar  nogen  vil  lære  at  tænke, 
eller  lære  at  sanse  rigt  og  uied  Finfølelse,  eller  oparbejde  Aands- 
kraft,  Dygtighed,  gode  Arbejdsgreb,  eller  skabe  sig  Interesser,  Fø- 
lelser, gode  aandelige  Samlivsforhold,  saa  har  man  ingen  nævne- 
værdige Anvisninger  at  give;  naar  det  kommer  højt,  tænker  man 
sig  en  Smule  om  over  den  lange  Omvej,  ad  hvilken  man  selv  er 
naaet  til  disse  Ting,  og  fremkommer  saa  med  et  Par  Fraser  om 
Sagen.  Det  er  det  hele.  Intet  Under  da,  at  Folket  har  ophørt  at 
spørge,  intet  Under,  at  det  har  holdt  op  med  i større  Udstræk- 
ning at  gribe  efter  Aandskulturens  Skatte,  naar  det  bestandig  hvirv- 
ledes ind  i en  Labyrint  af  Omveje,  hver  Gang  Skatten  skulde  findes. 
Ikke  mærkeligt,  at  Folket  nu  holder  sig  tilbage  i Mistillid,  at  det 
mangler  de  sjælelige  Fangarme,  der  skal  til,  at  dets  aandelige 
Drifter  ikke  staar  og  lyser  med  hundrede  Spørgsmaalstegn  efter 
Kultur.  Det  er  heller  ikke  sært,  at  dets  sjælelige  Energier  har 
andre  Retninger,  mod  Forlystelser  f.  Eks.  eller  mod  økonomiske 
Maal;  i én  Retning  maa  jo  Kræfterne  have  Udløb. 

Det  kan  trods  alt  dette  næppe  siges,  at  Aandskulturen  staar 
magtesløs  over  for  det  brede  Lag  af  Befolkningen.  Der  vokser  hvert 
Aar  ny  Kræfter,  unge  Sind,  ny  Redebonhed  frem.  Hvert  Slægtled 
har  saa  at  sige  ny  Jord  at  bygge  paa.  Og  der  er  Nederlag  nok 
at  drage  Lære  af.  Man  skal  ikke  gaa  til  Folket  med  filosofiske  De- 
finitioner og  Sondringer,  man  skal  ikke  fremlægge  Aandskulturen 
i store  traditionelle  Helheder  og  Systemer,  der  kræver  omfattende 
Arbejde  for  at  forstaas.  Man  skal  sky  de  historiske  Veje,  over- 
hovedet alt,  hvad  der  har  Karakter  af  aandelig  Opstabling.  Man 
skal  øve  sig  i den  Kunst  at  finde  og  klarlægge  Eksempler  og  be- 
skrive de  sjælelige  Bevægelser  saaledes,  at  enhver  kan  gøre  dem 
efter  og  føle,  hvordan  man  befinder  sig  under  dem.  Og  dernæst 
er  der  et  andet  Krav,  som  er  uomgængeligt.  Den  Oplysning,  man  • 
fremsætter,  skal  Folket  kunne  fordøje  saa  at  sige  lejlighedsvist,  den 
skal  kunne  ophobe  sig,  uden  at  det  mærkes  som  et  Arbejde. 
Aandskulturel  Udvikling  er  efter  sin  Natur  paa  ethvert  Punkt  en 
Stigning  i Lykke,  og  den  skal  meddeles  saaledes,  at  den  føles  som 
en  Lykkeerhvervelse.  Det  gælder  da  om,  overalt  paa  det  daglige 
Livs  Omraade,  som  er  Folkets  eget,  at  angive,  hvorledes  man  paa 
den  mest  mulig  direkte Maade  kan  opnaa  sjælelige  Velbefindender. 

Tager  man  saaledes  fat,  vil  Virkningen  næppe  udeblive.  Den 
almene  Mand  formaar  ganske  vist  kun  i ringe  Maal  at  tænke  over 
aandelige  Sager,  men  han  formaar  meget  vel  at  føle;  han  er  ret 
skarpsindig,  naar  det  gælder  at  vurdere  forskellige  Sjælstilstande. 
Og  herfra  er  Skridtet  ikke  stort  til,  at  han  kan  tænke  saa  meget, 
at  kan  han  forme  sine  Krav  og  pleje  sine  Interesser  i Henseende 
til  at  komme  bort  fra  de  mindre  behagelige  Befindender  hen  til  de 
mere  behagelige.  Og  det  er  jo  netop  det,  Aandskulturen  gaar  ud  paa, 
i al  Fald  for  saa  vidt  disse  Befindender  beror  paa  aandelige  For- 
udsætninger. Naar  denne  Definition  af  Aandskultur  ledsages  af 
klare  Eksempler,  vil  Folk  forstaa  den,  og  de  vil  ikke  være  længe 
om  at  skønne,  at  der  her  er  Tale  om  Lykkeværdier,  som  kan  er- 
hverves og  bestaa  for  en  stor  Del  uafhængigt  af  Formuesomstæn- 
digheder og  social  Stilling.  De  vil  forstaa  den  Sandhed,  som  gennem 
Aarhundreder  har  været  tilsløret  og  fornægtet,  nemlig  at  Aands- 
kulturens Sag  maaske  i højere  Grad  end  nogen  anden  er  demokratisk. 
Denne  Viden  vil  brede  sig,  stille  men  sikkert,  fra  Mund  til  Mund, 
fra  Blik  til  Blik,  fra  den  enes  Holdning  til  den  andens  Holdning,  i 
stedse  bredere  Bølger. 

II 

Jeg  skal  nu  gaa  over  til  at  give  enkelte,  mere  bestemte  Rids 
af,  hvordan  jeg  tænker  mig  dette  Arbejde  udført. 

Først  og  fremmest  gælder  det  om  at  klare  sig  det  praktiske 
Livs  mangfoldig  vekslende  aandelige  Befindender  og  samle  dem  i 
Summer,  saa  enhver  kan  se,  hvad  det  betyder,  om  de  er  lystelige 
eller  ulystelige.  Man  skal  ogsaa  søge  at  udforme  dem,  saa  de  føles 
i hele  deres  Omfang  og  skarpt.  Nogle  vil  sige,  at  Folk  kender  jo 
da  nok  deres  egne  Befindender.  Men  det  gør  Folk  slet  ikke.  Folks 
Opmærksomhed  er  nemlig  for  største  Delen  udadgaaende.  De  fleste 
anvender  Hovedparten  af  deres  Opmærksomhed  til  at  følge  Over- 
gangene i Sanseindtrykkene  og  til  at  danne  sig  Tingsopfattelser. 
De  aandelige  Kræfter  vender  sig  i deres  primitive  Skikkelse  mod 
Afspejlingen  af  Omverdenen.  Den  indadvendte  Opmærksomhed  er 
et  secundært  Fænomen.  Det  er  kun  meget  faa  Mennesker,  der 
har  noget  Begreb  om,  hvilken  Mængde  af  vidt  forskellige  Befindender, 
de  dagligt  gennemløber.  Tankernes  Gang,  deres  vekslende  Spænd- 
stighed, Rankhed,  Fart,  Mængde,  deres  indbyrdes  Strid  eller  For- 
ening, og  de  Stemninger,  som  dermed  følger,  faar  forholdsvis  ringe 
Opmærksomhed.  Gaar  man  til  en  Mand  af  Hoben  og  spørger  ham : 
har  du  i Dag  set  en  Kat  løbe  over  Gaden?  saa  véd  han  det.  Men 

spørger  man:  hvor  mange  Gange  har  Kedsomhed  vekslet  i dit  Sind 
med  spændt  Optagethed,  eller  hvor  mange  Gange  har  Tankerne 
slaaet  Sladder  i Hovedet  paa  dig?  saa  véd  han  det  ikke,  han  er 
saa  langt  fra  at  holde  Regnskab  med  den  Slags  Ting,  skønt  han 
dog  godt  kan  forstaa,  at  Sagen  ikke  just  er  uvæsentlig.  Lad  os 
da  være  enige  om,  at  der  her  maa  gøres  et  Arbejde.  Digterne  har 
gjort  noget  af  det,  men  de  har  langtfra  arbejdet  Omraadet  til 
Bunds,  de  har  mere  opholdt  sig  ved  det  mærkelige  og  det  skæbne- 
svangre end  ved  det  dagligdags.  Lad  os  klargøre  de  forskellige 
Befindender,  f.  Eks.  under  hurtig,  maalbevidst  Omtanke  og  under 
langsomt  omkringdrivende , ørkesløse  Tanker;  under  rolige  Om- 
givelser og  under  et  Hvirvel  af  Indtryk;  under  daglige  Omgivelser 
og  under  ny;  under  Forlegenhed  og  under  sikker  Optræden;  under 
Tanker  paa  Fremtiden  og  under  Erindringer  fra  Fortiden.  Lad  os 
klargøre  Forskellen  mellem  kluntet,  raa  Sansning  og  fintfølende, 
mellem  Frækhed  og  Beskedenhed,  mellem  Gnavenhed  og  Velvilje, 
mellem  den  udflydende  Tanke  og  den  bestemte,  mellem  tvær  Op- 
mærksomhed og  livlig,  mellem  rask  Bevægelse  og  langsom,  mellem 
tilknappet  og  aaben  Sindsstemning,  mellem  underdanige  Stillinger 
og  befalende,  mellem  Travlhed  og  Lediggang,  mellem  Smidighed 
og  Klodsethed,  mellem  god  og  daarlig  Samvittighed,  mellem  Alvor 
og  Overgivenhed  o.  s.  v. 

En  af  de  allervigtigste  Modsætninger  paa  de  aandelige  Be- 
findenders  Omraade  skal  jeg  nærmere  beskrive  og  belyse.  Det  er 
Modsætningen  mellem  Tilstande  af  aandelig  Forstoppelse  og  Til- 
stande af  fri  og  let  aandelig  Strømning.  Dagligt  hænder  det  os 
alle,  at  vi  kører  aandeligt  fast,  alle  Tanker,  vi  har  i Hovedet,  staar 
og  stammer  og  kan  hverken  komme  frem  eller  tilbage,  hele  vort 
Indre  er  et  uformelig  sammenklumpet  Væv  af  Ting , der  hverken 
har  Hoved  eller  Fod,  Bevægelser,  der  vælter  sig  i lutter  Ubestemthed, 
Forestillinger,  der  vrøvler  sig  ind  i hinanden.  Denne  aandelige  Tilstand 
breder  sig  til  Legemet,  i Musklerne  viser  der  sig  en  indre  kvælende 
Uro,  man  hviler  ikke,  man  rører  sig  heller  ikke  i nogen  Retning,  men 
man  kryber  sammen  paa  en  underlig  splidagtig  Maade,  kramp- 
agtigt og  dog  vegt;  det  er,  som  om  man  vil  snappe  efter  Vejret, 
men  Aandedrættet  er  lammet,  Brystet  tungt,  Hænder  og  Fødder 
bundne.  Blikket  stirrer  sløvt  og  uvirksomt,  Øjet  mangler  Kræfter 
til  at  modtage  noget  som  helst  Indtryk.  Men  saa  pludseligt  kan 
dette  sammenkrympede  Virvar  ophøre,  en  eller  anden  Tanke 
skyder  frem,  klar,  letilende,  oftest  er  det  en  Formaalstanke,  og  den 

samler  alle  Kræfter,  som  før  var  i Stumper  og  Stykker;  andre  Tanker 
piler  frem  ved  Siden  af,  slutter  sig  sammen,  gror  ind  i hinanden 
fyldigere  og  fyldigere.  Denne  indre  Orden  og  Klarhed  breder  sig 
til  Legemet.  Det  aander  op  i alle  Muskler,  de  relter  sig  ud,  de 
strækker  sig  fulde  af  lys  Kraft.  Holdningen  bliver  rank.  Hovedet 
løftes.  Brystet  er  let,  Luften  føles  friskere,  Lemmerne  er  smidige 
og  parate.  Det  klarer  op  i Øjnene,  og  man  begynder  igen  at  se 
sig  om  i Verden.  Saadanne  Overgange  i Befindende  har  vi  alle 
oplevet  utallige  Gange,  og  der  kan  ikke  være  Tvivl  om,  hvilken  af 
disse  Tilstande  der  er  at  foretrække.  Men  nogen  offentlig  Undervisning 
med  Hensyn  til  Forebyggelse  og  Ophævelse  af  saa  udbredt  et  Onde  som 
den  skildrede  aandelige  Fastkørthed  eksisterer  ikke.  Faa  Men- 
nesker er  af  egen  Drift  bievne  klar  over,  hvor  godt  det  er  at  have 
noget  bestemt  at  gøre,  fuldt  op  af  bestemte  Ting  at  tage  Vare  paa. 
Man  hører  kun  i Ny  og  Næ  en  Frase  om  Arbejdsglæde  og  om, 
at  det  er  godt  at  være  klarhovedet.  Som  om  det  var  uover- 
kommeligt at  præstere  klare  Anvisninger,  Eksempler  i saadan 
Mængde,  at  enhver  kunde  finde  ti  og  tyve,  der  passede  for  hans 
Forhold.  End  ikke  de  aandelige  Ørkesløsheder,  hvoraf  det  daglige 
Liv  rummer  saa  mange:  unyttige  Ærgrelser,  pjankede  Erindringer, 
Hærskarer  af  taabelige  Begæringer,  der  ikke  kan  faa  anden  Skæbne 
end  at  dø  Tomhedens  Død,  ingen  af  disse  og  mange  andre  Selv- 
plagerier er  saaledes  afklarede  og  stemplede,  at  Folk  kan  befri  sig 
for  dem.  Fraser  og  atter  Fraser  er  det  eneste,  man  hører  om 
dette  som  om  hint. 

Naar  det  Arbejde,  som  nu  er  skitseret,  Belysningen  af  de 
menneskelige  Befindender,  nogenlunde  er  tilbagelagt,  kan  man  gaa 
videre  og  behandle  en  Række  af  aandelige  Vaner.  En  af  de  værste 
Skranker  for  levende  Aandsudvikling,  er  den  almindeligt  nærede 
Indbildning,  at  Menneskene  er  saa  godt  som  uforanderlige  i deres 
aandelige  Væremaader.  Selv  om  denne  Doktrin  ikke  er  offentlig 
anerkendt,  er  Praksis  dog,  som  om  den  var  det.  Man  lider  under 
sine  egne  Fejl  Aar  ud  og  Aar  ind  uden  at  gøre  noget  ved  dem; 
og  man  beklager  andres  Fejl,  men  indretter  sig  efter  dem.  Den 
gerrige  gaar  igennem  Livet,  uden  at  nogen  til  Gavns  oplyser  ham 
om  hans  himmelraabende  Dumhed,  uden  at  nogen  viser  ham, 
hvordan  den  virkelige  Verden  ligger  i Øster  og  Vester  for  hans 
Fødder,  mens  han  styrer  sin  Gang  efter  et  fjernt  og  dunkelt 
vimrende  Spejlbillede  af  den  samme  Verden.  Ingen  lærer  ham  med 
List  og  Lempe  Livets  lige  og  aabne  Veje,  man  lærer  ham  end 

ikke  saa  simple  Ting  som  Glæden  ved  at  give  Penge  ud,  den  usige- 
lige Friskhed  i at  slaa  sig  løs.  — Den  sindige  gaar  gennem  Livet, 
altid  sindig,  adstadig,  alvorlig  og  saa  forsynlig,  at  han  tager  sig  i 
Agt  for  Ting  i over  en  Mils  Afstand.  Ingen  lærer  ham,  hvor  faa 
Folmer  for  Lykke  han  kender,  hvor  faa  af  de  Stemninger  og  Be- 
vægelser, som  det  fri  og  uskyldige  Menneske  kan  rumme,  han  faar 
fat  i,  naar  han  altid  saadan  gaar  og  er  sindig  og  omsigtsfuld.  Og 
saaledes  videre.  Der  er  en  Mængde  saadanne  Tilfælde  af  aandelig 
Fastgroethed  i bestemte  Vaner  og  Reaktionsformer,  som  kan  be- 
handles. Endog  saa  haardnakkede  Ting  som  Egoisme,  Frækhed, 
Smaalighed,  Vigtighed  kan  behandles  med  Haab  og  Held.  — De 
flesle  Mennesker  kan  kun  udfolde  to  eller  tre  Slags  Humør;  det  er 
altfor  lidt;  Situationer,  Samtaler,  Samvær  kan  formes  paa  saa 
mange  Maader,  Skæbnens  Tilskikkelser,  Held  og  Uheld  kan  tages 
paa  mange  Maader,  og  den,  der  i disse  Henseender  er  fast- 
vokset i bestemte' Vaner,  er  en  meget  daarlig  Spiller  paa  Livets 
Børs.  Tusind  Lejligheder  til  Munterhed,  Ynde,  Værdighed,  sjælelig 
Finhed,  spillende  Liv,  Spænding,  Triumf  gaar  ubenyttede  hen. 
Livets  Lykke  beror  netop  for  en  stor  Del  paa,  at  man  formaar 
at  røre  sig  paa  mange  forskellige  Maader. 

En  hyppig  sjælelig  Sygdom  er  aandelig  Monotoni.  Den.  som 
ikke  færdes  over  skiftende  aandelig  Jordbund,  i ham  dør  den  aande- 
lige  Spændstighed.  De  Udsigter,  han  har  for  Øje,  mister  Livets 
Skær  og  Tone,  faar  haarde  og  tørre  Farver,  har  ingen  Linier, 
hvorover  Stemninger  spiller.  Hans  Glæder  dør,  hans  Miner  sløves, 
hans  Arbejde  falder  ham  tungt,  hans  fri  Timer  tværes  ud  i Ked- 
somhed. Slaphed  ruger  over  alle  hans  Livsforhold,  han  gider  næsten 
intet,  kender  kun  de  ganske  raa  og  for  alt  Tankeliv  blottede  Ny- 
delser. Vidste  han,  hvorfra  denne  Sygdom  stammer,  kunde  han 
oftest  hjælpe  sig  ud  af  den.  Han  kunde  aandelig  talt  rejse  fra  Hus 
og  Hjem,  sprænge  sig  ud  af  sine  Vaner.  Han  kunde  være  grov 
mod  sine  Venner,  være  opfarende,  hvor  han  plejer  at  være  mild, 
taalmodig,  hvor  han  plejer  at  optræde  kategorisk.  Han  kunde 
springe  ud  i al  Slags  Kaadhed.  Han  kunde  sætte  sig  i Forlegen- 
heder, bringe  Uorden  i sine  Affærer,  gøre  Dumheder,  som  kunde 
give  ham  nok  af  uvante  Ting  at  bestille.  Vi  tager  jo  dog,  naar 
det  gælder  Legemet,  saa  ofte  en  bitter  Medicin,  hvorfor  ikke  ofre 
lidt  paa  Sjælen? 

Mange  Folk  er  misundelige,  bitre  i deres  Syn  paa  Livet,  util- 
fredse med  Forhold,  som  de  dog  ikke  kan  slippe  ud  af.  Er  da 


Digitized  by  LjOOQle 


Virkefelter  paa  Aandskulturens  Omraade 


227 


Misundelsens,  Bitterhedens,  Utilfredshedens  Sindsstemninger  behage- 
lige? Man  skulde  sandelig  tro  det,  siden  Folk  fortsætter  den  Slags 
haarrejsende  Dumheder  hele  Livet  igennem,  ja  vikler  sig  dybere 
og  dybere  ind  i dem.  Man  kan  forstaa  Ting  som  Forfængelighed, 
det  er  dog  Tilstande,  der  er  byggede  over  Lystfølelser,  man  kan 
se,  hvor  det  straaler  og  strutter  i den  ærede  Ihændehaver.  Men 
den  rene  og  skære  Græmmelse,  — det  er  ikke  til  at  forstaa,  at 
Folk  hager  sig  dybere  og  dybere  ind  i den  i Stedet  for  at  værge 
sig  imod  den.  Selv  om  man  i første  Øjeblik  ikke  kan  undgaa  et 
et  lille  Anfald,  kan  man  dog  hurtigst  mulig  give  sig  til  at  tænke 
paa  noget  andet. 

Sværme  af  Folk  gaar  og  sukker  efter  Anerkendelse,  Ros.  Man 
kan  se  dem  staa  ved  allehaande  Korsveje,  sætte  Snarer  op  og  vente 
i Dage  og  Maaneder  paa  en  lille  mager  Fangst.  Hvilken  Ørkes- 
løshed ! Og  hvor  latterligt,  naar  man  betænker,  at  de  lige  saa  godt 
eller  maaske  bedre  selv  kunde  lave  sig  de  Selvfølelser,  de  trænger 
til.  Saadan  gør  kloge  Folk.  Hvorfor  ikke  gøre  sit  Arbejde  saa 
solidt,  at  man  kan  se,  det  staar?  Hvorfor  ikke  træde  saa  fast  i 
Gulvet,  at  man  kan  mærke  sine  egne  Skridt.  Hvorfor  staa  og  maabe 
og  vente  paa  andre  Folks  Forsikringer,  dem  de  oven  i Købet  ikke  saa 
gerne  afgiver,  fordi  disse  Forsikringer  som  oftest  af  Natur  er  kedsomme- 
lige. Selvfølelser  er  jo  dog  nogle  mærkelige  Tingester,  som  slet 
ikke  er  afhængige  af  direkte  Ernæring  fra  Omverdenen.  Den  iblandt  alle 
mig  bekendte  Personer,  som  har  den  mest  kongeligt  struttende  Selv- 
følelse, er  Fattiglem.  Der  er  saamænd  ingen,  der  har  gaaet  og  fodret 
ham  tyk  og  fed  med  Ros;  men  han  har  forstaaet  at  reagere. paa  sin 
miserable  Skæbne  paa  en  for  ham  højst  fornuftig  og  lykkelig  Maade. 
Man  plejer  at  sige,  at  Dumhed  og  Vigtighed  følges  ad,  og  man 
vrænger  ad  denne  Forening.  Jeg  for  min  Part  mener,  at  Vigtighed 
er  noget  af  det  klogeste,  dumme  Folk  kan  slaa  sig  paa,  noget  godt 
og  klogt,  baade  for  dem  selv  og  Tilskuerne. 

Den  Slags  aandskulturelle  Belysninger  har  den  store  Fordel, 
at  man  kan  gaa  til  Folk  med  dem  enkeltvis.  Man  kan  indføre  en 
Mængde  smaa  Rettelser,  paapege  letforstaaelige  aandelige  Arbejds- 
oraraader  uden  i nogen  Maade  at  skulle  køre  op  med  et  tungt 
Maskineri  af  aandelig  Undervisning.  Disse  Belysninger  egner  sig 
til  at  grundlægge  Interessen  for  Aandskultur.  Er  en  saadan  In- 
teresse først  vakt,  kan  man  tage  fat  paa  Opgaver  af  bredere  Om- 
fang. Det  vil  da  ikke  være  umuligt,  naar  blot  Tingene  lægges  so- 
lidt til  Rette,  at  faa  Folk  til  at  interessere  sig  for  deres  egen 

sjælelige  Bygning  og  systematisk  arbejde  paa  Forbedringer  i denne 
Bygning.  Men  det  gælder  her  at  gaa  frem  med  megen  Takt  og 
Snille,  stadig  i Tilknytning  til  de  Kræfter  og  Viljer,  der  i For- 
vejen rører  sig  i det  praktiske  Liv.  Først  maa  man  selv  være 
klar  over,  hvilke  Træk  i den  sjælelige  Bygning,  der  paa  de  for- 
skellige Punkter  er  grundlæggende,  og  hvilke  der  er  afledede.  Der- 
efter maa  man  gribe  Opgaverne  an  fra  Bunden  af  og  stadig  sørge 
for,  at  Arbejdet  giver  praktisk  Udbytte  paa  hvert  eller  hvert  andet 
af  dets  Trin. 

En  af  de  allerførste  Ting,  man  maa  søge  at  udvikle,  er  Sansen 
for  den  sjælelige  Energi  og  dens  forskellige  Anvendelse.  Man  kan 
begynde  med  Muskelbevægelserne.  Sansen  for  det  klodsede  og  smidige, 
det  stramme  og  det  linde,  det  raske  og  det  langsomme,  den  tunge 
og  den  lette  Masse  er  jo  i Forvejen  til  Stede  i ikke  ringe  Grad. 
Den  kan  let  forfines  ved  en  hensigtsmæssig  sammenstillet  Række 
af  praktiske  Eksempler,  som  nøder  til  Sammenligning  og  skærpet 
Skelnen.  Man  maa  gøre  Folk  opmærksomme  paa  allehaande  grove  og 
fine  Modsætninger  mellem  behagelige  og  ubehagelige  Bevægelses- 
fornemmelser. Man  analysere  Gangbevægelser,  Dans,  Arbejdsgreb 
o.  s.  v.  Det  nytter  ikke  blot  at  vise  Forskellene.  Bevægelserne 
under  Dans  f.  Eks.  er  en  hel  Bygning,  og  Folk  sønderdeler  den 
ikke  af  egen  Drift  i dens  enkelte  Træk,  ser  derfor  ikke  Fejl  og 
Fordele  bestemt.  De  kan  se,  at  der  er  noget  overflødigt  eller  ube- 
hersket, men  ikke  hvad  det  er,  og  paa  hvilket  Punkt  Muskelenergien 
løber  ud  af  sit  rette  Leje.  De  kan  se,  om  en  Bevægelse  er  rap 
og  ligesom  fremsynt,  eller  den  er  træg  og  blind  i sine  Fortsættelser, 
men  de  kan  ikke  se  Grunden  dertil  og  derfor  ikke  overføre  en 
Rettelse  fra  et  enkelt  Eksempel  til  andre  af  samme  Art.  Man  vise, 
hvorledes  Ynde,  Kraft,  Fasthed  i Bevægelser  væsentlig  beror  paa 
Evnen  til  at  hvile  paa  de  rette  Punkter  i Bevægelsen  og  i de 
Muskler,  som  er  uden  for  Bevægelsen.  Og  sidst  men  ikke  mindst 
vise  man,  hvordan  Bevægelsesfornemmelseme  avler  Stemninger 
indefter  i Sindet.  Det,  der  for  andre  tager  sig  ud  som  Skønhed,  er 
for  os  selv  Lykke.  Den  klodsede  føler  sig  tam,  forlegen,  bebyrdet, 
den  smidige  føler  sig  rank,  klar  og  let.  Overhovedet  avler  vore 
Muskelbevægelser  en  Mangfoldighed  af  Stemninger,  som,  enten  de 
er  os  dunkelt  eller  klart  bevidste,  bestemmer  vor  Livsnydelse  i 
en  Mængde  Øjeblikke.  Lykkelige  Muskelvaner  er  en  Kapital,  som 
giver  store  Renter. 

Naar  først  Folk  har  faaet  Opmærksomhed  for  Stemningerne 

ved  deres  egne  Bevægelser,  vil  det  være  let  at  sætte  dem  i Stand 
til  paa  et  Utal  af  Omraader  at  stemmes  sympatisk  ved  iagt- 
tagne Bevægelser.  Dette  vil  ikke  alene  sige,  at  de  føler  med  de 
Bevægelser,  de  ser  andre  foretage;  men  en  Mængde  landskabelige 
Rids  og  Former  vil  antage  Karakter  og  Stemning  i deres  Opfattelse. 
Linier  og  Liniespil  i Træer,  i Huse,  i Menneskelegemer,  i Gardiner, 
Møbler,  Komstraa  kan  blive  for  dem,  hvad  de  er  for  os,  Bevægelser. 
Overgange  i Lyde  kan  fra  at  være  døde  Forandringer  blive  levende 
Strømme  af  Kraftfornemmelser  og  Bevægelsesbilleder. 

Et  andet  stort  Omraade  har  Energisansen  i Tankernes  Verden. 
Tankerne  rører  sig  hos  os  med  højst  forskellig  Energi,  og  en  Er- 
kendelse af  disse  Forskelle  er  i mere  end  en  Henseende  vigtig.  Al 
vor  aandelige  Orientering,  baade  over  os  selv  og  over  vore  Med- 
menneskers Individualiteter,  staar  og  falder  jo  med  Sansen  for 
Tankeverdenens  Energiforskelle;  al  aandelig  Vækst  er  forbunden 
med  stigende  Sjælsstyrke,  voksende  Energi  i Stemninger  og  Tanke- 
gange , og  omtrent  alle  Domme  om  aandelig  Fremskridt  eller  Til- 
bagegang bunder  derfor  i den  aandelige  Energisans.  Denne  Sans 
er  indtil  en  vis  Grad  alment  til  Stede,  det  gælder  blot  om  at  ud- 
vikle og  præcisere  den,  samt  officielt  styrke  dens  Domsmyndighed. 
Enhver  vil  kunne  føle  Værdiforskellen  mellem  en  Tankegang,  der 
tilbagelægger  klare  Strækninger,  og  en  anden  Tankegang,  der 
vender  og  drejer  sig  i udflydende  Baner  om  sit  Emne.  Enhver 
kan  føle  den  dybe  Mathed  i Tanker,  som  kører  fast  paa  ufrem- 
kommelige Veje,  og  i Modsætning  hertil  den  glade  fri  Styrke  i 
Tanker,  som  har  klare,  brede  Fortsættelsesbaner.  Enhver  Ud- 
flyden,  ethvert  ufuldstændigt  Tankegreb,  ethvert  halvt  Skridt  mærker 
vi  som  en  Synken  i Kraft,  en  Slaphed,  der  overfalder  os.  Alle 
Ørkesløsheder,  alt  Tankespild,  alt  Omsvøb,  al  Uigennemførthed  og 
Uklarhed  lægger  sig  paa  Bunden  af  vore  Sjæle  som  Mismod,  Tynge, 
svækket  Livslyst,  falmet  Glans.  Men  i klare  og  fuldt  ud  dragne 
Tankerids  aander  vi  op;  i den  naturlige  Sætningsbygning,  i den 
ligefremme  Tanke,  i den  direkte  Videreføring  af  Forestillinger  er 
det,  som  om  vore  aandelige  Kræfter  befries  og  kommer  i jublende 
Løb.  Man  se,  hvor  let  og  stærk  den  ordnede,  sammenhængende 
Tankegang  er , hvor  tung  og  trættende  den  uordnede , spredt  fægtende. 
Man  se,  hvor  kæk  og  rap  i Vendingerne  Tanken  færdes  paa  Om- 
raader, hvor  den  er  hjemme  og  behersker  alle  Forgreninger,  og  i 
Modsætning  hertil  hvor  klodset  og  lammet  Tanken  er,  naar  den 
færdes  i halvt  bebyggede  Egne,  her  forsvinder  Kræfterne,  strømmer 

ligesom  bort  gennem  usynlige  Huller.  Og  saaledes  videre.  Dumhed 
er  ét  med  aandelig  Vanmagt,  slap  Energi.  Begavelse,  Talent  er 
ét  med  spændstige,  gennembrydende  Bevægelser.  Den  ærlige  Mands 
Tale,  den  gode  Samvittighed,  det  retfærdige,  det  sande  føler  vi 
som  noget  ubrydelig  stærkt,  paa  samme  Tid  mægtigt  og  hvilefuldt, 
det  behager  os,  .fordi  det  rent  umiddelbart  meddeler  os  Energi 
og  aandelig  Velvære.  Men  Løgnerens  smalle  Sideveje,  den  uret- 
færdiges spinkle  Udflugter , den  daarlige  Samvittigheds  urolige 
Bevægelser  byder  os  imod,  fordi  alle  disse  Bevægelser  har  svigtende 
Energi.  Det  betydelige,  det  dybe  fylder  os  med  Aandskraft,  det 
overfladiske,  den  smaat  gnidrende  Tanke  vækker  vor  Ugidelighed. 
Hvilket  Velvære  at  færdes  med  Folk,  hvis  Tale  standser  der,  hvor 
deres  klare  Tanker  standser.  Og  paa  den  anden  Side,  hvilken 
uendelig  Tværhed  og  Nedstemthed  man  besættes  af  i Selskab  med 
Folk,  der  idelig  vælter  En  ud  i Frasernes  Hulrum. 

Folkets  store  Flertal  vil  kunne  opfatte  og  manøvrere  med  disse 
Energiværdier,  naar  blot  de  gøres  klare  gennem  bestemte  og  fuldt 
udformede  Eksempler.  Ved  den  blotte  Nævnelse  eller  ved  kort 
Paavisning  kommer  man  ingen  Vegne. 

Dernæst  kan  man  give  Folk  nogen  Belæring  om,  hvordan  de 
skal  benytte  de  aandelige  Kræfter,  som  Tilfælde  og  Omstændig- 
heder nu  og  da  giver  dem.  Der  finder  i den  Henseende  mange 
Misbrug  Sted.  Naar  en  Tanke  bryder  frem,  en  Idé  flammer  op, 
maa  man  kun  tøve  faa  Øjeblikke,  inden  man  giver  den  videre  Ud- 
formning, forfølger  og  anbringer  den.  I Undfangelsens  Øjeblikke 
er  der  en  Energibrusning  til  Stede,  som  ikke  senere  kommer  igen. 
Den  Kraft  og  de  fine  Retningsspirer,  den  opdukkende  Idé  har  i 
de  første  Øjeblikke,  er  Værdier,  som  ikke  maa  spildes.  Enhver 
Opsættelse  slapper  og  forsnævrer.  Under  en  senere  Fremtænkning 
er  Ideen  mere  stump  og  tillige  tung  og  møjsommelig  i hele  sin 
Optræden.  Naar  et  Forsæt  skyder  op,  naar  man  kommer  i Tanker  om 
en  Ting,  der  skal  gøres,  gør  man  ofte  bedst  i at  udføre  den  straks, 
selv  om  Lejligheden  objektivt  set  ikke  er  den  gunstigste.  Det  koster 
nemlig  Kraft  at  komme  i Tanker  om  den  igen , og  det  koster  Kraft  at 
holde  sig  saaledes  vaagen  med  Hensyn  til  den,  at  man  ikke  glemmer 
den.  Den  Slags  Udgifter  er  Folk  ikke  klare  over.  Der  gives  dem, 
som  af  lutter  Mangel  paa  økonomisk  Orden  og  Forbindelse  gør 
sig  deres  Arbejde  meget  tungere,  end  det  i Virkeligheden  er.  Der 
gives  andre,  som  stagnerer  aandeligt,  fordi  de  ikke  har  Begreb  om 
paa  hensigtsmæssig  Maade  at  anbringe  den  Kapital  af  sjælelig 

Energi,  som  Blodomløbet  hver  Dag  afsætter  i Hjernen  paa  dem; 
de  sløser  og  ødsler  den  bort  til  Tusinder  af  Ting,  som  ingen  Fort- 
sættelser har  og  ingen  Sammenhæng  med  de  Omraader  i deres 
Liv,  hvor  Energi  tiltrænges.  Vore  Landmænd  kan  lære  at  fodre 
deres  Husdyr  med  næsten  raffineret  Økonomi.  Men  for  aandelige 
Værdiers  hensigtsmæssige  Trivsel  kan  man  intetsteds  finde  Regler, 
og  det  skønt  ingen  har  mindste  Ret  til  at  tvivle  om,  at  slige  Regler 
baade  kan  gives  og  efterkommes.  Ikke  saa  ganske  faa  Mennesker 
har  ubevidst  et  godt  og  præcist  Greb  paa  at  samle  aandelige  Ka- 
pitaler. Det  gælder  om  at  faa  disse  ubevidste  Fremgangsmaader 
klarlagte.  Vi  trænger  højlig  til  at  faa  mere  Plan  og  Sammenhæng 
paa  Evnedannelsernes  og  Erfaringsdannelsernes  Omraader.  Den  iso- 
lerede Tanke,  den  løsrevne  Iagttagelse,  det  enkelte  Synspunkt,  den 
øjeblikkelige  Stemning  har  forholdsvis  ringe  Værdi.  Naar  man 
har  tilbagelagt  en  lang  og  broget  Række  af  den  Slags  Enkeltheder, 
har  man  ganske  vist  gjort  et  ikke  ringe  Arbejde,  men  man  har 
kun  høstet  et  magert  Udbytte.  Sagen  er  den,  at  man  ikke  kan 
huske  disse  Smaating,  det  kræver  i al  Fald  en  særlig  stor  Erin- 
dringskraft, som  kun  de  færreste  besidder.  Enkelthederne  har  i det 
væsentlige  kun  Bygningsværdi,  det  vil  sige,  det  Arbejde,  der  er 
nedlagt  i dem,  giver  først  egentlig  Udbytte,  naar  det'kommer  der- 
til, at  en  Kreds  af  klarede  Tanker,  Iagttagelser  eller  Stemninger 
skyder  sammen  og  danner  en  sluttet  Helhed,  hvori  den  ene  Ting 
hænger  uløseligt  sammen  med  den  anden.  Den  Slags  Helheder 
gaar  over  i Blodet,  som  man  siger,  deres  Anvendelse  kræver  intet 
Hukommelsesarbejde,  de  virker  som  det,  man  kalder  Blik,  Sans,  Er- 
faring paa  et  eller  andet  Omraade.  Naar  disse  levende  Helheder 
bliver  studerede,  kan  man  give  Anvisninger,  ifølge  hvilke  Folk 
lettere  kan  erhverve  sig  dem. 

Ogsaa  i mange  andre  Henseender  er  Menneskenes  daglige  Liv 
modtagelig  for  Udvikling.  Man  undrer  sig,  naar  man  betænker,  at 
en  saa  vigtig  og  dagligdags  Ting  som  Menneskers  Samtaler  ikke 
officielt  har  været  Genstand  for  kulturel  Bearbejdelse.  Samtalens 
Kunst  kan  for  en  stor  Del  læres.  I al  Fald  kan  man  ad  Kritikkens 
Vej  udrydde  et  Utal  af  dødbringende  Ørkesløsheder  i Samtaler, 
slappende,  ubestemte  Bemærkninger,  kvælende  og  fordrejende  Fort- 
sættelser. Mange  andre  Ting  kunde  bedres.  Paa  den  ene  Side  ties 
der  om  meget,  som  der  burde  tales  om ; mange  sygeligt  kuldskære 
eller  uformelige  Tanker  og  Tilbøjeligheder  vilde  vinde  ved  den 
skarpe  Blotstilling,  som  en  Omtale  medfører.  Paa  den  anden  Side 

drages  der  ofte  i Samtaler  Ting  frem,  som  er  af  en  saa  skær  og 
fin  Karakter,  at  de  mister  baade  Styrke,  Retning  og  Stemning  ved 
at  omtumles  flygtigt  i en  tilfældig  Konversation.  I det  hele  er  det 
menneskelige  Samværs  forskellige  Værdier  og  Kræfter  meget  lidt 
kultiverede.  Trods  alle  de  Scener  og  Samværsforhold,  som  findes 
fremstillede  i Bøger  og  Kunstværker,  er  Menneskenes  Situations- 
opfattelser almindeligvis  meget  kortsynede  og  magre,  deres  Miner, 
Gebærder,  Blik  og  Stemmer  ensformige. 

Dernæst  kan  man  lære  Folk  Iagttagelseskunst,  det  vil  sige 
den  Kunst  at  faa  levende  og  umiddelbart  karakterfulde  Indtryk  af 
Naturen,  dens  Strækninger  og  Genstande,  af  Omverdenens  alle- 
haande  Bevægelser  og  Smaabegivenheder.  Nerven  i denne  Kunst 
er  Forstaaelsen  af,  at  alt  beror  paa  Betragterens  egne  Bevægelser. 
Det  er  i en  vis  Forstand  hans  Sansers  og  Tankers  Bevægelser,  der 
skal  skabe  hele  Indtrykket.  De  stillestaaende  Øjne  ser  ingenting. 
Ører,  der  ikke  staar  som  levende  Spørgsmaalstegn,  hører  intet. 
Der  skal  sendes  Energi  ud  i alle  Sanseapparater.  Den  stillestaaende 
Forventning  om  en  Stemning  kvæler  enhver  fremstigende  Stemning; 
den  mageligt  anlagte  Tanke  fører  ikke  til  noget.  Paa  de  aktive  Greb 
kommer  alt  an,  og  disse  Greb  kan  læres,  saa  Indtrykkene  umiddel- 
bart udløser  dem. 

Ligesom  Iagttagelsessans  kan  ogsaa  Kunstsans  læres.  Men 
rigtignok  ikke,  hvis  man  vedbliver  at  forfølge  den  Taktik,  der  hid- 
til har  været  herskende  i Litteratur-  og  Kunstanmeldelser.  Selv  om 
man  ser  bort  fra  Hovedmængden  af  disse  Anmeldelser,  der  blot 
er  Reklamer  og  Vigtigmageri,  og  holder  sig  til  de  faa,  i hvilke  der 
er  nedlagt  virkeligt  Arbejde,  gælder  det  dog,  at  Folk  saa  godt  som 
intet  lærer  af  dem.  Der  er  nemlig  det  i Vejen,  at  Anmelderen  som 
Regel  stiltiende  forudsætter  netop  det,  han  skulde  oplyse.  Han  genfor- 
tæller det  Nyhedsindtryk,  som  det  specielle  Kunstværk,  han  be- 
handler, har  gjort  paa  ham.  Derved  forudsætter  han,  at  Publikum 
sidder  inde  med  alt  det,  som  hos  ham  selv  danner  Baggrund  og 
Basis  for  Nyhedsindtrykket,  altsaa  han  skriver,  som  om  Publikum 
bestod  af  Kunstkendere  og  oven  i Købet  Kunstkendere  med  netop 
hans  forudgaaende  Erfaringer  og  hans  Sindelag.  Han  giver  der- 
næst kun  en  Helhedsopfattelse  til  Kende,  men  klarlægger  ikke 
nærmere  denne  Helhedsopfattelses  Bygning  og  vidt  forgrenede  Rødder. 
Det  er  nærved  at  være  Nonsens.  Folk  lærer  kun  Sans  for  Kunst 
paa  én  Maade:  ved  at  se  en  Del  forskellige  Kunstværker  gennem- 
analyserede,  optrevlede  i Bund  og  Grund  med  Hensyn  til  Bygning 

og  Karakter,  Tanketilblivelse  og  Stemningsformning  paa  ethvert 
Punkt,  først  i alle  Enkeltheder,  derefter  i de  indre  Sammenstrøm- 
ninger, til  sidst  i Totaliteten.  Fra  den  Dag  vi  blot  har  nogle  faa 
af  saadanne  Analyser  paa  hver  Kunstarts  Omraade,  vil  Folk  be- 
gynde at  kunne  fordøje  Kunst. 

Ogsaa  de  Evner  og  Færdigheder,  som  i Forening  kaldes  Indi- 
videts Begavelse,  kan  tages  under  frugtbar  Behandling.  Det  er  en 
udbredt  Fejltagelse,  at  et  Menneskes  Begavelse  er  noget  medfødt 
eller  stabilt.  Dette  er  kun  indtil  en  vis  Grad  Tilfældet.  I Korthed 
kan  man  sige,  at  et  Menneskes  Begavelse  aftager  og  tiltager  med 
Mængden  og  Omfanget  af  de  sjælelige  Arbejder,  han  har  haft  Evne 
og  Held  til  at  udføre  til  sin  egen  Tilfredshed.  Skarpsindighed  f.  Eks. 
begynder  paa  den  Maade,  at  man  nogle  Gange  tilfældigt  har  Held 
til  at  fuldende  en  skarpsindig  Tankegang.  Man  faar  derved  Tag  i 
en  aandelig  Nydelse,  man  ikke  forhen  har  kendt,  og  ved  senere 
givne  Lejligheder  søger  man  at  genopnaa  den.  Paa  denne  spo- 
radiske og  til  Dels  tilfældige  Maade  foregaar  en  Mængde  Evne- 
dannelser. Og  ved  en  Smule  Omtanke  vil  man  indse,  at  Tilfældig- 
heden just  ikke  behøver  at  raade  for  disse  Ting.  Ved  snildt  anlagte 
Opgaverækker  kan  man  komme  Tilfældet  til  Hjælp  og  uddanne 
Tænkeevne,  Finfølelse  o.  s.  v.  En  Række  Analyser  af  menneske- 
lige Dumheder  vilde  f.  Eks.  ikke  være  uden  Værdi  i den  Henseende. 

Ud  fra  lignende  Iagttagelser  og  en  lignende  Tankegang  kommer  ‘ 
man  til  det  Resultat,  at  det  menneskelige  Viljesliv  kan  opdrages 
langt  mere  planmæssigt,  end  det  nu  sker.  Iagttagelsen  viser,  at 
Menneskets  Viljer  dannes  meget  mere  bag  efter  Handlingerne  end 
forud  for  dem.  Det  er  den  fuldbragte  Handlings  Fortoning  i de 
bagefter  følgende  Stemninger  og  Tanker,  der  fornemmelig  skaber 
vore  Viljer.  Det  er  oftest  her,  de  virkelige  Afgørelser  finder  Sted 
med  Hensyn  til  Karakterdannelsen.  Betænker  man  dette,  saa  indses 
det,  at  vil  man  have  visse  Viljesdannelser  fremarbejdede,  maa  man 
helst  gøre  det  ved  at  tilrettelægge  og  foranledige  de  dertil  svarende 
Handlinger  og  derhos  sørge  for,  at  vedkommende  Individ  føler  Til- 
fredshed med  disse  Handlinger.  Mere  end  ét  Menneske  er  blevet 
et  godt  Menneske  ene  og  alene,  fordi  han  nogle  Gange  tilfældigt 
or  kommen  til  at  gøre  godt,  eller  er  bleven  modig  ved  tilfældigt 
at  komme  til  at  vise  Mod.  En  snildt  tilrettelagt  Praksis  er  paa 
disse  Omraader  mere  værd  end  nogen  Teori. 

Hermed  slutter  jeg  den  Del  af  Overvejelserne,  som  omhandler, 
iivordan  Aandskulturen  kan  udbredes  i de  bredere  Lag.  Jeg  har 

langtfra  berørt  alle  de  Ting,  der  kunde  tages  fat  paa,  men  dog 
forhaabentlig  saa  mange,  at  enhver  kan  se,  hvor  beskæmmende 
langt  vi  staar  tilbage,  ikke  i Forhold  til  andre  Lande,  men  i For- 
hold til  Sagens  Omfang  og  Vigtighed.  Jeg  slutter  disse  Overvejelser 
med  at  advare  mod  den  Taktik,  som  Flertallet  af  de  samfunds- 
bekymrede Aander  hidtil  har  fulgt:  Den  Taktik  at  smelde  med 
Pisken  over  Menneskers  vanartede  Drifter,  over  Dumhed,  Uret- 
færdighed, Misundelse,  Troløshed,  Pj ankeri,  lutter  Ting  som  er 
blotte  Topfigurer  i Samfundets  aandelige  Tilstand.  Vil  man  hæve 
disse  Onder,  maa  man  arbejde  efter  Forskydningens  Metode.  Ingen 
anden  Metode  er  frugtbar.  Intet  Menneske  lader  sig  sine  Lyster 
og  Tilbøjeligheder  afdisputere,  med  mindre  man  giver  ham  andre 
Lyster  og  Tilbøjeligheder,  der  fylder  ham  med  mere  Fryd  og 
fængsler  ham  stærkere.  Ingen  opgiver  sine  slette  Vaner,  med 
mindre  man  indpoder  ham  andre  Vaner,  som  han  umiddelbart 
foretrækker.  Man  maa  gaa  til  Bunds  i Sagerne  og  arbejde  alting 
op  fra  Bunden  af. 

III 

Den  anden  Række  Opgaver,  som  nu  ganske  kort  skal  omtales,, 
tager  Sigte  paa  en  større  Fuldstændighed  i Aandskulturen,  end  vi 
hidtil  kender.  Det  er  ikke  Meningen,  at  alle  Folk  skal  drives  saa 
vidt  frem  i aandelig  Vækst  og  Blomstring,  som  det  er  muligt  for 
Mennesker  at  komme.  Slet  ikke.  Enhver  skal  kun  vokse  saa  vidt. 
i aandelig  Henseende,  som  hans  Kaar  og  hans  øvrige  Arbejde  til- 
steder. Men  det  er  Meningen,  at  de,  som  vil  vidt,  ogsaa  skal  kunne 
komme  det.  Vi  maa  søge  at  naa  dertil,  at  Aandskulturens  Veje 
ligger  aabne  og  klare  alle  sammen  og  i hele  deres  Længde,  saa 
enhver  kan  se  og  vælge,  hvad  der  passer  ham. 

Gennemløber  man  i Tanken  de  Opgaver,  der  i det  foregaaende 
er  skitserede,  vil  man  se,  at  de  nærmest  tager  Sigte  paa  de  fælles- 
menneskelige Felter.  Men  det  er  ikke  nok,  at  man  tager  disse 
Felter  under  Behandling.  De  Lag  af  Fornemmelser  og  Befindender, 
Bevægelser,  Livsforhold  og  Behov,  som  i det  væsentlige  er  ens  hos. 
alle  Mennesker,  det  fællesmenneskelige  altsaa,  udgør  aldrig  hele 
Mennesket.  Saa  snart  man  vender  sit  Blik  indtrængende  mod  den 
enkelte,  træffer  man  allehaande  Personlighedstræk:  forskelligt  Naturel, 
forskellig  aandelig  Vækst,  forskelligt  Arbejde,  forskellige  ydre  Livs- 
forhold. Skal  Aandskulturen  trænge  dybere  ind  i de  enkelte  Men- 
nesker, maa  den  anlægges  og  bygges  over  disse  Personlighedstræk, 
altsaa  forskelligt  i de  forskellige  Tilfælde.  Dette  kræver  et  stork 

Omfang  i den  officielle  Viden  om  Aandslivet,  noget,  som  vi  er 
uendelig  langt  fra  at  være  naaet  til,  men  som  vi  maa  arbejde  imod. 

Aandskulturens  sidste  og  vigtigste  Afsnit  er  Personligheds- 
støbningen. Dermed  menes  den  indbyrdes  Sammenføjning  og  Af- 
balancering af  Aandslivets  forskellige  Udfoldelser  i det  enkelte 
Individ  f.  Eks.  Frugtbargørelsen  af  Individets  Tankedannelser, 
Stemningers  Sammenflyden  til  Følelser,  Overensstemmelse  mellem 
Evner  og  Viljer  o.  s.  v.  Man  hører  Folk  sige,  at  denne  Personligheds- 
støbning og  alt,  hvad  dermed  hænger  sammen,  maa  blive  hvert 
Individs  egen  Sag.  Paa  en  vis  Maade  gælder  dette.  Men  dermed 
er  ingenlunde  sagt,  at  Videnskaben  og  den  officielle  Undervisning 
ingen  Hjælp  kan  yde  Folk  i disse  vigtige  Sager.  Det  er  saa  langt 
fra  at  være  Tilfældet.  Paa  mangfoldige  Maader  kan  man  baade 
foranledige  og  fremhjælpe  det  Arbejde,  som  Folk  i den  Henseende 
har  med  sig  selv.  Nogle  Antydninger  heraf  kan  gives. 

Det  er  muligt  at  klarlægge  de  forskellige  Former  af  sjæleligt  Ar- 
bejde. Det  er  ogsaa  muligt  at  give  en  Oversigt  over  de  væsentligste 
sjælelige  Bygningsforhold.  Hvad  Gavn  man  kan  have  af  Kend- 
skabet til  disse  Ting,  er  det  vanskeligt  i Forvejen  at  give  nogen 
direkte  Forestilling  om.  Men  man  betænke,  hvilken  Nytte  vi  paa 
mangfoldige  Omraader  har  af  vort  Kendskab  til  Planters  og  Dyrs 
Organer  og  Vækstforhold.  Det  tør  siges,  at  en  tilsvarende  Viden 
paa  Sjælelivets  Omraade  vilde  give  et  tilsvarende  Udbytte.  For 
blot  at  nævne  enkelte  Ting:  man  maa  studere  Meningers  vidt- 
forskellige  Tilblivelse,  Virkesfære  og  Ændringsmuligheder  hos  de 
forskellige  Individer.  Man  maa  klarstille  den  mangeartede  under- 
jordiske Sammenhæng  mellem  Fejl  og  Dyder  hos  Menneskene,  man 
maa  oplyse,  hvordan  Egenskaber  og  Evner  filtrer  sig  ind  i hver- 
andre. Det  maa  gøres  muligt  for  Folk  at  erkende  Fejl  og  Syg- 
domme i deres  egne  aandelige  Organismer  og  Vejene,  ad  hvilke 
Forbedringer  kan  opnaas.  Man  maa  udbrede  Kendskab  til  de 
utallige  Tilfælde  af  sjælelig  Ælde  og  Ufrugtbarhed,  der  forekommer 
i hvert  Individs  Liv,  og  Formerne  for  sjælelig  Renselse  og  Fornyelse. 
Man  maa  lære  sig,  hvordan  Følelser  dannes  og  plejes;  Folk  slider 
deres  Følelser,  som  de  slider  deres  Klæder,  og  tror,  at  det  saaledes 
er  Naturens  Gang.  Og  dog  er  Tilfældet  dette,  at  alt  direkte  Slid  paa 
Følelser  er  Vold  paa  Naturen.  Videre  maa  man  fremstille  Eksempler 
paa  Drifters  og  Interessers  Røgt  og  Vanrøgt.  Man  maa  udforske 
de  mange  Arter  af  sjælelig  Udfyldning,  dermed  opnaar  man  at 
kunne  kaste  Lys  og  Bevægelse  ind  i en  Mængde  Længsler,  Sorger 

og  Savn,  Tungsind  og  Lede,  hvori  Menneskene  nu  staar  stille  og 
jamrer,  indtil  Tilfældet  befrier  dem.  Livet  bygger  sig  op  paa  dybt 
forskellig  Maade  hos  den  rige  og  hos  den  fattige.  Det  er  ikke  klar- 
lagt bredt  og  sammenhængende  nok,  hvilke  Forskelle  i Forestillingers 
Betoning,  i Handlingsmotiver,  i aandelig  Beskæftigelse  her  er  til 
Stede.  Paa  samme  Maade  har  det  sig  med  Kendskabet  til  Livets 
forskellige  Tilsnit  hos  de  aandeligt  trætte  og  de  aandeligt  energiske, 
hos  den  bydende  og  den  lydende,  hos  den  trofaste  og  den  lune- 
fulde o.  s.  v.  Trods  alt,  hvad  Digtere  og  Historikere  har  arbejdet, 
véd  vi  forholdsvis  lidt  om  saadanne  dagligdags  Individualitetstræk 
og  deres  Virkesfærer. 

Den  sjælelige  Undergrund  i Mand  og  Kvinde  er  meget  for- 
skellig. Deraf  følger,  at  Mandens  Kultur  efter  Naturens  Orden  i 
mange  Henseender  er  væsensforskellig  fra  Kvindens.  Der  tages 
under  Opdragelsen  kun  ringe  Hensyn  dertil.  Mandens  Kultur  kender 
man  bedst,  Kvindens  specielle  Kultur  kender  man  grumme  lidt  til, 
og  saa  byder  man  hende  at  kultivere  sig  efter  den  for  Mænd  gæl- 
dende Recept.  Og  det  skønt  de  sjælelige  Bevægelser  strømmer  og 
standser  i hende  efter  andre  Love,  skønt  hun  jubler  og  tæres 
under  andre  Betingelser,  skønt  hendes  Tanker  og  Stemninger 
blomstrer  og  dør  anderledes.  Hvis  vore  Kvindeforeninger  lagde  alt 
andet  til  Side  og  tog  sig  for  at  fremme  Studiet  af  den  specielle 
kvindelige  Kultur,  vilde  de  faa  større  Betydning  end  de  hidtil 
har  haft. 

En  anden  Ting,  som  det  er  af  stor  Vigtighed  at  faa  undersøgt, 
er  den  sjælelige  Vekseldrift.  Man  kender  Vekseldriftens  Værdi  i 
Agerdyrkning,  i Skovbrug,  men  ikke  i Sjælelivet.  Man  kender  ikke 
til  paa  hensigtsmæssig  Maade  at  skifte  mellem  Hvile  ogJBevægelse, 
Nydelsestilstande  og  Arbejdstilstande,  Ros  og  Dadel,  Spænding  og 
Slappelse,  Sluttethed  og  Mangfoldighed,  Lyst  og  Lidelse.  Man  har 
nok  opdaget,  at  Tingene  i Sjælelivet  er  stærkere,  naar  de  staar  i 
Relief,  at  Tankernes  Fald  er  vældigere,  naar  de  strømmer  fra  Høj 
til  Dal,  end  naar  de  færdes  over  fladt  Terrain.  Men  disse  Kunster 
har  kun  de  færreste  Anelse  om  at  øve. 

Overhovedet  staar  Folk  i Almindelighed  maalløse  og  tanke- 
løse over  for  de  allerfleste  Opgaver  af  indre,  sjælelig  Art.  Denne 
Uformuenhed  giver  sig  til  Kende  deri,  at  Folk  næsten  udelukkende 
bygger  sig  udefter.  Den  Aktivitet,  der  plejes  indtil  det  minutiøse, 
er  Aktiviteten  over  for  Omverdenen.  Den  Bygning  og  Afformning, 
der  først  og  fremmest  foretages,  er  Bygningen  og  Afformningen  af 

alt;  hvad  der  vender  udad  mod  de  andre  Mennesker  og  berøres  af 
den  offentlige  Mening.  De  Dyder,  der  udarbejdes,  de  Laster  der 
hæmmes,  er  de,  som  vedrører  Omgivelserne.  Den  aandelige  Løn  og 
Lykke,  man  eftertragt  er,  er  den,  som  kommer  fra  Medmenneskene: 
Agtelse,  Anseelse,  sociale  Forbindelser,  Berømmelse,  Magtstillinger. 
De  private,  rent  indre  Fejl  og  Fortrin  i Individerne  skøtter  for  det 
meste  sig  selv.  Uvidenhed  har  ingenting  at  sige,  naar  blot  ingen 
lægger  særlig  Mærke  til  den.  Alle  Fadæser,  al  Tomhed  og  Lige- 
gyldighed, alt  indre  Virvar  og  Holdningsløshed,  som  blot  kan  skjules 
— hvem  tænker  paa  dem,  uden  netop  naar  det  gælder  at  skjule 
dem.  Pokker  med  det  indre  Menneske,  naar  blot  det  ydre  Men- 
neske er  i Orden.  Saadan  er  den  gængse  Mening;  saadan  er  de  Be- 
stræbelser, der  udfoldes.  Og  det  er  ikke  til  at  undres  over,  at  det 
er  saaledes,  saa  længe  Folk  hverken  kender  Vej  eller  Sti  i det 
indre  Liv  og  ikke  har  Anelse  om  dets  Lykkekilder.  Det  er  dette 
Forhold,  der  skal  bedres. 

C.  Lambek 

de  senere  Aar  har  Maeterlinck  i sin  Kunst  og 
Menneskeopfattelse  gennemgaaet  en  lignende  Ud- 
vikling som  adskillige  andre  samtidige  i og  uden  for 
Frankrig.  Stor  er  jo  den  Skare  af  Digtere,  der  i 
disse  sidste  Tider  er  steget  ned  i Dalen  til  Menne- 
skene fra  Ensomheden  og  Fjernheden  i Kunstens 
Elfenbenstaarn,  hvor  de  i hemmelige  Ekstaser  destillerede  kunstige 
og  besnærende  Essenser. 

Maeterlinck  har  ikke  „bekendt"  som  saa  mange  andre.  Men 
hårudviklingen  hos  ham  været  saa  meget  tavsere  end  hos  mange 
andre,  har  den  til  Gengæld  været  saa  meget  des  frugtbarere.  I 
hans  første  Digte,  de  berømte  „Hede  Drivhuse",  fremelskede  han 
med  en  sygelig  Følsomhed  de  særeste  og  kunstigste  Orkideer.  En 
Coleridge’s  Blomster  var  enkle  i Sammenligning  med  disse  forvir- 
rende Vækster.  Billederne  var  til  det  yderste  preciøse,  de  sjælelige 
Tilstande  fik  bestandig  Farvebetegnelser  (en  Mode  som  snart  for- 
svandt); mangen  en  Gang  maatte  man  dog  — helt  magnetiseret  — 
stirre  ind  i dette  indre  Livs  fortryllede  Drivhuse,  og  mange  af  hans 
Metaforer  ejede  saa  tung  en  Magt,  at  de  fremkaldte  Drømmerier, 
der  forblev  i ens  Sjæl  som  en  hemmelig  og  bestandig  Mumlen. 
Men  man  behøver  blot  at  læse  følgende  lille  Digt  (fra  hans  „Tolv 
.Sange")  for  at  se,  hvor  hurtigt  han  blev  træt  af  denne  kunstige 
JSnsomhedspoesi,  og  hvor  sikkert  han  gjorde  Skridtet  ud  i den 
Verden,  hvor  Tingenes  Dybde  blot  synes  at  vokse  med  deres  Al- 
mindelighed: „Og  hvis  han  nu  kom  tilbage  en  Dag,  hvad  skal  jeg 

saa  sige  til  ham?  — Sig  ham,  at  jeg  ventede  ham,  lige  indtil  jeg 
døde  af  det.  — Og  hvis  han  saa  udspørger  mig  igen  uden  at 
kende  mig?  — Tal  til  ham  som  en  Søster.  Han  lider  maaske. 
— Og  hvis  han  spørger  mig,  hvor  du  er,  hvad  skal  jeg  saa  svare 
ham?  — Giv  ham  min  Guldring  uden  at  svare  ham  noget  ...  — 
Og  hvis  han  vil  vide,  hvorfor  Salen  er  øde? — Vis  ham  den  sluk- 
kede Lampe  og  den  aabne  Dør.  — Og  hvis  han  saa  spørger  mig 
ud  om  den  sidste  Time?  — Sig  ham,  at  jeg  smilede  af  Frygt  for, 
at  han  skulde  græde."  — Den  Luft,  man  indaander  her,  er  mere 
styrkende  end  den,  der  under  det  tungsindige  Drivhus*  blaa  Kry- 
stalklokke fik  alle  de  symbolske  Vegetationer  til  at  vride  sig  som 
i Feber. 

Som  Dramatiker  og  Tænker  har  Maeterlinck  gennemgaaet  en  lig- 
nende Udvikling  fra  det  bizarre  til  det  simple  og  almene.  Han  begyndte 
i „Prinsesse  Malene"  med  at  dynge  Rædsler  paa  Rædsler.  I alt  rugede 
der  frygtelige  Skæbner,  der  sneg  sig  ind  i Menneskene  som  lang- 
somme Gifte,  eller  pludseligt  og  uanet  overvældede  dem.  I „de 
Blinde"  — det  groveste  af  hans  Arbejder  — blev  Symbolet  tyde- 
ligt indtil  det  haandgribelige.  Endnu  i de  to  skønne  Tragedier : 
„Péléas  og  Mélisande",  „Alladine  og  Palomides"  er  de  elskende 
tegnet  som  skøre  Planter,  der  rækker  sig  frygtsomt  mod  hinanden, 
hvisker  til  hinanden  om  det  dunkle  Liv,  de  føler  i deres  Indre, 
stammer  mere  og  mere,  jo  højere  Henrykkelsen  stiger.  Aldrig 
handler  de  ud  fra  en  Overvejelse.  Viljen  kendes  end  ikke  af  Navn 
i denne  Verden.  De  véd  ingenting  om  sig  selv.  De  føler  sig 
blot  leve  — lykkeligt  eller  bedrøvet  — det  uforklarlige  Liv.  I 
„Péléas  og  Mélisande"  var  der  dog  kommet  en  ny  Figur  til,  en 
gammel  Vismand  — Begyndelsen  til  den  Maeterlinckske  Filosofi  — 
som  hist  og  her  akkompagnerede  med  sine  langsomme  Betragt- 
ninger. I hans  sidste  Drama  „Aglavaine  og  Sélysette"  havde  det 
selvbetragtende  Element  faaet  en  langt  større  Plads  end  tidligere. 
Dette  Drama  væver  sin  subtile  Poesis  Arabesker  over  det  æld- 
gamle Problem:  Kan  en  Mand  dele  sin  Kærlighed  mellem  to? 
Og  Svaret  bliver,  at  Tiden  dertil  endnu  ikke  er  kommen.  Den 
pragtfulde  Aglavaine  betegner  det  intellektuelle.  Hun  er  saa  hed 
og  straalende,  at  hvert  af  hendes  Haar  synes  at  smile  eller  græde, 
eftersom  hun  selv  er  glad  eller  bedrøvet.  Hverken  hun  eller 
Méléandre  mener  at  opnaa  en  varig  eller  værdifuld  Lykke,  hvis  den 
skulde  volde  den  ømme  og  rene  Sélysette  Sorg.  De  betegner  alt 
det,  han  senere  gav  Navnet  „Visdom".  Med  en  mærkelig  Billed- 

rigdom  fortæller  de  hinanden  om  dette  dunkleste  af  alt:  to  Menne- 
skers Sammengliden,  saa  man  ikke  véd,  hvor  ens  eget  Væsen 
holder  op  og  den  andens  begynder.  Deres  Forstand  har  gennem- 
syret dem  saaledes,  at  Handlingens  Skønhed  er  dem  en  Nødven- 
dighed. Sélysette  er  det  instinktive.  Ogsaa  de  smaa  og  ydmyge 
Væsener  — dette  er  Grundtonen  i „de  Ydmyges  Skat"  — har  Stor- 
heden gemt  i sig.  Og  der  behøves  mindre  end  et  Ord  — blot  et 
Blik  — for  at  aabne  for  alle  de  skjulte  Rigdomme.  Hun  lytter  til 
sig  selv,  og  saa  véd  hun  straks,  at  hun  ikke  kan  leve  længer. 

II 

Dette  Drama  ligger  midt  imellem  de  to  Bøger,  hvori  Maeter- 
linck  direkte  har  forkyndt  sin  Opfattelse  af  Menneskene:  „De  Yd- 
myges Skat"  (1895)  og  „Visdommen  og  Skæbnen"  (1898).  Og 
mærkeligt  nok  er  det  disse  delvis  svært  tilgængelige  Værker,  der 
har  opnaaet  den  største  Læsekreds.  Digterisk  set  betyder  den 
første  mest,  og  mange  af  dens  Sider  indeholder  Ord,  der  lige  saa 
stemningsvækkende  stryger  hen  over  Bevidstheden  som  de  ypperste 
i hans  Dramer.  Den  anden  er  mere  gediegen,  afspejler  et  mere 
afklaret  Sjæleliv,  omsætter  sine  Sandheder  i et  Mylr  af  Billeder, 
der  gennemgaaende  ejer  en  fortræffelig  Anskuelighed,  men  de 
drager  ikke  som  den  andens  hen  over  Hjertet  som  „store,  hvide 
Fugle". 

Det  første  Stykke  Tavsheden  i De  Ydmyges  Skat  er 
interessant  som  en  dramatisk  Digters  Forkyndelse  af  sin  egen 
Kunsts  Utilstrækkelighed.  Med  en  sjælden  Ærlighed  udvikler  han, 
at  Tavsheden  alene  er  Sjælens  Atmosfære,  at  Ordene  i sig  selv  er 
golde,  glansløse  og  kun  faar  deres  Mening  fra  den  Tavshed,  der 
bader  dem.  Men  Storheden  i hans  Dramer  var  ogsaa  altid  den, 
at  hvert  eneste  Ord  kom  saa  saare  besværligt  til  Verden,  var  som 
en  tung  Draabe,  der  kom  langt  indefra,  og  bar  i sig  saa  sære 
Reflekser  af  den  stumme  og  skjulte  Verden.  I Sammenligning 
med  ham  synes  alle  andre  franske  Dramatikere  retoriske.  Hans 
Ord  var  som  de  Bobler,  der  i en  natlig  Stilhed  stiger  op  til  Vand- 
fladens Mørke,  og  hvis  spinkle  Lyd  ene  bringer  Bud  om  de  Dyb- 
der, som  ikke  maales.  Det  er  den  aktive  Tavshed,  han  taler 
om,  og  enhver  maa  dyrke  den  vel,  „for  det  er  kun  i den,  at  de 
evige  og  uventede  Blomster  aabner  sig  lidt,  de  der  skifter  Form 
og  Farve  efter  den  Sjæl,  ved  hvis  Side  man  er."  Sjælene  vejes 
kun  i Tavsheden.  For  Resten  aa  benbarer  sig  allerede  i denne 

Afhandling  en  Mangel,  som  hele  denne  Del  af  hans  Litteratur  lider 
under.  Han  strækker  sig  urimeligt  ud.  Han  iklæder  den  samme 
Tanke  bestandig  nye  Klæder.  Hans  Afhandlinger  breder  sig  med 
en  Frodighed  som  visse  udmærkede  Digte  af  Hugo  og  Swinbume. 
Drameme  var  anderledes  knappe. 

Det  er  vanskeligt  at  give  noget  klart  Begreb  om  den  Psyko- 
logi, han  dyrker  i De  Ydmyges  Skat,  fordi  alt  hvad  han  be- 
skæftiger sig  med,  ligger  saa  langt  borte  og  saa  langt  inde,  at  han 
selv  stadig  gentager,  hvor  urimeligt  det  egentlig  er  at  prøve  paa 
at  tale  derom.  Det  er  det  usynlige  Princip,  han  mener  at 
mærke  stærkere  nu  i Sjælene  end  nogen  Sinde  tidligere.  Det  staar  for 
ham,  som  om  der  i visse  Tidsaldre  — hos  Grækerne,  i den  franske 
Klassicisme  for  Eksempel  — har  været  Substanser,  der  skilte 
Menneskenes  Aand  fra  dem  selv,  skilte  det,  der  blot  angaar  det  flyg- 
tende i et  Begær,  en  Lidenskab,  fra  det,  der  berører  alt,  som  lever. 
Denne  Angest  for  at  lade  sig  angribe  af  den  ydre  Verdens  Hæn- 
delser, denne  stadige  Hævden,  at  Menneskets  Ære  er  at  være 
Skæbnens  Herre,  at  omsætte  alle  dens  Onder  til  gode,  livsfrem- 
bringende Værdier,  er  noget  af  det  fundamentaleste  iVisdommen 
og  Skæbnen.  I De  Ydmyges  Skat  svinger  Maeterlinck  mær- 
keligt. I visse  Partier  synes  han  at  hælde  til  en  mystisk  Skæbne- 
tro. Hele  den  gamle  Psykologi  var  ham  dengang  saa  flad  og 
faldefærdig.  „Menneskene  — siger  han  — begynder  at  dømme 
hinanden  ud  overOrdene  og  Handlingerne,  ja  endog  ud  over  Tan- 
kerne. Thi  det,  de  saa  uden  at  forstaa  det,  naar  langt  ud  over 
Tankernes  Omraade.  Vi  dømmer  ikke  mere  hinanden  efter  andet 
end  det  usynlige."  Den  digterisk  skønneste  Afhandling  er  den  om 
ungeMænd,  han  har  set,  der  anede  deres  egen  tidlige  Død.  Disse 
Sider  er  lutter  hvide  og  ømme  Hymner  til  den  Død,  der  leder 
vort  Liv  og  er  vort  Livs  Maal.  „Næsten  alle  var  de  frygtsomme  og 
forsøgte  at  vandre  ubemærkede.  De  følte  en  sær  og  dødelig  Skam, 
og  det  var,  som  bad  de  om  Tilgivelse  for  en  nær  og  ukendt 
Brøde  ...  De  nærmede  sig;  vi  vekslede  et  Blik;  vi  skiltes  uden 
at  sige  noget;  og  vi  forstod  alt  uden  at  vide  noget."  Han  aner,  at 
det  er  de  sidste  Timers  rene  og  kolde  Lys,  der  allerede  badede 
disse  Ansigter  og  paatvang  dem,  der  saa  dem,  en  Tavshed  som 
den,  der  fylder  et  Kammer,  hvor  En  tier  for  bestandig.  Nogle  af 
sine  besynderligste  Drømmerier  har  han  nedlagt  her.  Næsten  altid 
— mener  han  — lever  vi  ved  Siden  af  vort  virkelige  Liv,  og 
vi  føler,  at  vore  intimeste,  ja  selv  vore  dybeste  Tanker  slet  ikke 

vedkommer  os.  Og  det  er  kun  i visse  Øjeblikke  og  næsten  i Di- 
straktion, at  vi  overhovedet  virkelig  lever. 

Der  er  noget  farligt  og  besnærende  ved  denne  Bog.  Der  er 
en  Dristighed  i dens  Paradokser,  som  bringer  Sjælen  til  at  svimle. 
Og  maaske  vil  faa  Bøger  saa  vel  være  i Stand  til  at  forskrue 
modtagelige  Sind.  De  Anelser  og  Fornemmelser,  den  fremkalder, 
griber  fat  i noget  i ens  Indre,  som  havde  hvilet  godt  i sin  lethar- 
giske  Tilstand,  og  som  nu,  naar  der  pirres  ved  det,  ser  sig  om- 
kring med  nyfødte  og  fortumlede  Øjne  og  ikke  véd,  om  de  utyde- 
lige Billeder  har  nogen  Sammenhæng  med  det  virkelige  eller  blot 
er  Halvsøvnens  foruroligende  Fantasterier.  Alting  i denne  Bog  er 
saa  saare  fjernt  og  uhaandgribeligt.  „Naar  vi  udtrykker  noget, 
forringer  vi  det'  forunderligt."  I „den  mystiske  Moral"  udvikler 
Maeterlinck  det,  han  tidligere  berørte,  at  Sjælen  er  noget  særskilt 
og  vidunderligt,  der  slet  ingen  Del  har  i vore  Handlinger.  Hvis 
Sjælen  pludselig  blev  synlig  og  gik  usløret  frem,  slæbende  alle  sine 
dunkleste  Gerninger  bag  sig,  belæsset  med  sine  skjulteste  Tanker, 
hvad  skulde  den  saa  — spørger  han  — rødme  over,  og  hvad 
skulde  den  skjule?  Den  har  ikke  anet  det  mindste  om  Kødets 
Synder,  de  har  aldrig  naaet  den.  Den  fulgte  sin  egen  Lysets  Vej 
og  husker  kun  den.  Den  kan  ikke  skamme  sig  over,  hvad  den 
ikke  har  gjort.  Ofte  har  den  forvandlet  til  indre  Klarhed  alt  det 
onde,  den  har  levet  i (altsaa  maa  den  dog  stundom  kende  lidt  til 
andet  end  sig  selv).  Mange  gribende  Ord  siges  der  om  den  ufor- 
klarlige Overbærenhed,  der  fødes  af  dette  usynlige  Princip. 
Der  findes  flere  lignende  Betragtninger  i Visdommen  og  Skæb- 
nen, men  det  er  ikke  dér  sat  nær  saa  paradoksalt  paa  Spidsen. 
Thi  naar  der  siges  noget  saadant  som,  at  en  Mand  kan  have 
begaaet  de  laveste  Forbrydelser,  uden  at  selv  den  største  af  dem 
blot  for  et  Øjeblik  forstyrrer  den  Luft  af  ulegemlig  Renhed,  der 
omgiver  ham,  mens  en  Martyr  eller  en  Vis,  der  nærmer  sig,  kan 
dække  vor  Sjæl  med  et  tæt  og  utaaleligt  Mørke,  saa  er  det  ikke  let 
muligt  i dette  at  se  andet  end  golde  Ordspil.  For  at  faa  en  vir- 
kelig Mening  i en  saadan  Paastand,  kunde  man  fordre  en  nøjere 
Undersøgelse  af  Forbryderen  og  den  Vise. 

Al  menneskelig  Vilje  faldt  dengang  sammen  for  Maeterlinck 
under  Vægten  af  den  usynlige  Vilje,  som  er  Skæbnen.  Den  klare 
Bevidsthed  var  ham  intet.  Og  det  er  interessant  at  se  den  Ud- 
vikling, han  har  gennemgaaet  ved  at  sammenligne  Kapitlet  Om 
Kvinderne  i De  Ydmyges  Skat  med  nogle  Sider  om  Kvinden 

i Visdommen  og  Skæbnen.  Man  kan  ikke  undgaa  at  se,  hvor 
forskellige  de  Værdier  er,  han  priser.  Han  udvikler  i den  sidste 
Bog,  i hvor  langt  højere  Grad  den  bevidste  og  handlende  Stræ- 
ben efter  moralsk  Udvikling  forhøjer  Menneskets  Lykkefølelse  end 
den  blot  intellektuelle.  Og  han  tilføjer:  Af  en  Mand  og  en  Kvinde, 
der  besidder  en  lige  kraftig  aandelig  Magt , vil  Kvinden  altid 
anvende  en  langt  ringere  Del  af  denne  Magt  til  at  kende  sig  selv 
moralsk.  Og  før  en  Sandhed  har  renset  og  forvandlet  noget  i 
vor  Sjæl,  betyder  den  intet  for  os.  Men  tidligere  var  Kvinden 
ham  det  højeste,  vor  Sjæl  kunde  møde  paa  Jorden,  fordi  vi  mødte 
selve  den  almægtige  Skæbne,  fordi  ingen  var  i Stand  til  at  stritte 
imod,  naar  Skæbnen  sendte  os  en  Kvinde  fra  „Dybet  af  de  store, 
aandelige  Byer,  hvor  vi  lever  uden  at  vide  det".  Alle  de  Ting  i 
vort  Liv,  hvori  hun  tager  Del,  fører  os  nærmere  til  det  usynlige. 
Hun  véd  Ting,  vi  ikke  véd.  „Hun  ejer  en  Lampe,  vi  har  mistet". 
Og  deraf  kommer  hendes  forbavsende  Sikkerhed.  Hun  ser  et  Øje- 
blik paa  den  udsendte,  og  hun  har  straks  lært  alt,  hvad  det  er 
nødvendigt  at  lære;  og  „de  kommende  Aar  har  skælvet  lige  indtil 
Tidernes  Ende".  Manden  er  derfor  mere  virkeligt  til  som  den, 
han  er  i hendes  Øjne,  end  i det,  han  er  i sine  egne.  Thi  Kvin- 
dens Rødder  rører  langt  inderligere  end  vore  ved  det  ube- 
grænsede. 

I Bogens  følgende  Stykker  kommer  der  underlige  Modsætninger 
til  Syne.  Det  er  ikke  let  at  finde  Traaden,  der  forbinder  hans 
Beundring  for  den  gamle  flamske  Mystiker  Ruysbroeck  og  for 
Novalis  med  hans  store  Kærlighed  til  den  Tænker,  der  vistnok 
staar  ham  allernærmest:  Emerson,  i hvis  stadige  Fremhæven  af 
det  dybe  i de  smaa  Ting  og  de  skjulte  Eksistenser  han  fandt  sine 
egne  inderste  Tanker  udtalt.  Det  er  den  af  de  to  Sympatier,  der 
afgjort  har  levet  sig  stærkest  hos  ham.  Hans  Beundring  for  My- 
stikerne, der  arbejder  under  Ekstaser  i Idealismens  tynde  Luft,  var 
dengang  stor:  „Mystikernes  Skrifter  er  de  reneste  Diamanter  i Men- 
neskehedens Kæmpeskat."  Hvilken  Vælde  er  der  ikke  i dette 
mystiske  Udbrud  i De  Ydmyges  Skat:  „Det  er  først  i det  Øje- 
blik, da  Sætningen  standser  og  Ordene  skjuler  sig,  at  vort  Blik 
møder  — pludseligt  — gennem  Aarene  og  Aarhundrederne  et 
andet  Blik,  som  taalmodigt  ventede  paa  det  . . . Øjnene  vædes  af 
det  samme  Mysteriums  ømme  og  bitre  Dug,  og  vi  véd,  at  vi  ikke 
længer  er  alene  paa  den  uendelige  Vej." 

Men  i Visdommen  og  Skæbnen  synes  han  at  være  færdig 

med  sin  Beundring  for  Mystikernes  Ekstase.  Hele  Bogens  sidste 
Halvdel  aander  et  hvast  Had  til  alt  det  ekstravagante.  Jo  læn- 
gere man  naar  frem  i Tilværelsen,  des  større  — mener  han  — 
bliver  ens  Tro  paa  Dybden  og  Sandheden  i Livets  ydmygeste  og 
mest  dagligdags  Love.  Og  vi  lærer  at  beundre  dem,  just  fordi  de 
er  saa  ensformige  og  almindelige.  Jo  mere  det,  der  hænder  os, 
synes  os  normalt,  des  mere  nærmer  vi  os  til  selve  den  store  Magts 
Ro,  som  besjæler  os. 

Visselig  betyder  De  Ydmyges  Skat  mere  ved  sine  Billeders 
Poesi  og  sine  Anelsers  Sværmeri  end  ved  en  gennemført  Tanke- 
sammenhæng.  Naar  Maeterlinck  saaledes  i Afhandlingen  om  Novalis 
siger,  at  alt  hvad  der  ikke  gaar  ud  over  den  daglige  Visdom, 
hører  os  ikke  til  og  er  ikke  vor  Sjæl  værdigt,  saa  synes  dette  at 
slaa  en  Streg  over  flere  af  Bogens  Afsnit,  ja  endog  over  Udtalelser 
i samme  Afhandling.  Navnlig  Stykket  om  Hverdagens  Tragik 
søger  paa  alle  Maader  at  tydeliggøre,  hvordan  Mysteriet  rører  sig 
alle  Vegne,  i Livets  tavseste  Timer  mere  frit  end  i de  anspændte, 
i det  usynlige  hos  Tiggersken,  der  standser  En,  eller  Skøgen,  der 
gør  Tegn,  langt  dybere  end  i al  en  Bérénices  synlige  Pragt.  Denne 
Afhandling  er  en  eneste  Hyldest  til  de  tavse  og  langsomme  Love, 
der  kun  opdages  og  forstaas  i de  rolige  Timers  Andagt.  Og  den  er 
ligesom  „Tavsheden"  interessant  derved,  at  den  belyser  Maeterlincks 
Ligegyldighed  som  Dramatiker  for  de  fikse  Ideer  (det  vil  sige  „de 
blinde  Lidenskaber"),  der  har  fyldt  alle  Dramer,  hans  Stræben 
efter  at  give  det,  der  ligger  den  talende  og  handlende  Kunst  saa 
fjernt:  „den  højtidelige  og  uafbrudte  Dialog  mellem  Væsnet  og  dets 
Skæbne;  alt  det  forunderlige,  der  er  i selve  det  at  leve".  Han 
anslaar  ogsaa  her  noget,  som  han  i den  følgende  Bog  behandler 
indgaaende:  en  Forundring  over  Menneskenes  store  Interesse  for 
Ulykken,  og  han  tænker  sig  et  Drama  om  Lykken,  der  altid  saa 
gerne  tier  om  sin  Rigdom.  Det  er  jo  først  ved  Historiens  Ende, 
naar  der  blot  siges:  „og  de  blev  lykkelige",  at  den  store  Uro 
holder  sin  Indgang.  — Desværre  møder  man  ogsaa  i Afhandlingen 
om  „Stjernen"  Modsigelser  saa  store,  at  de  gør  ens  Hjerne  trist. 
Et  Sted  læser  man:  Hvad  nytter  det  at  dyrke  et  Jeg,  over  hvilket 
vi  næsten  ingen  Indflydelse  har.  Men  i Slutningen  forkyndes  gan- 
ske den  samme  Anskuelse  som  der  i Visdommen  og  Skæbnen 
bruges  hundrede  Sider  til  at  udvikle,  den  frugtbare  og  glædelige, 
at  det  maaske  er  sandt,  at  vor  Sjæl,  efterhaanden  som  den  hæver 
sig,  lutrer  Skæbnen. 

De  tre  Slutningsstykker  behandler  alle,  ud  fra  forskellige  Syns- 
punkter, den  forunderlige  Magt  og  den  velsignelsesrige  Smitte,  som 
det  gode  ejer.  Der  er  Sider  her,  der  virker  mægtigt,  fordi  de 
aander  en  Kærlighed  til  Menneskene  saa  stor  som  den  sjælden 
træffes  nu  til  Dags.  Tankemæssigt  indeholder  de  næppe  noget 
nyt,  og  oversat  i en  andens  Ord  vilde  det  maaske  lyde  gammel- 
kendt. De  maa  modtages  i hans  egne,  saa  vil  Ordene  falde  i ens 
Bryst  som  hede,  levende  Taarer,  der  har  løsnet  sig  fra  Dybet  af 
en  Sjæl,  hvis  Renhed  styrker. 


III 

Visdommen  og  Skæbnen  blev  en  koldblodig  Bog  uden 
Lyrik.  Dens  Maal  er  ikke  at  give  Fornemmelsernes  Hemmelighed 
og  Anelsernes  Vaghed  Udtryk.  Dens  Vilje  er  at  give  det  klarest 
mulige  Udtryk  for  et  afklaret  Sjæleliv,  en  ordnet  Bevidsthed,  og  den 
udvikler  paa  tusind  forskellige  Maader,  at  den  eneste  betydningsfulde 
Skæbne  for  Mennesket  er  dets  egen  Sjæl,  at  den  højeste  Stræben 
efter  moralsk  Udvikling  er  den  eneste  Vej  til  Lykken,  at  Men- 
nesket ejer  i sig  selv  alle  de  Elementer,  der  skaber  den  varige 
Lykke. 

At  have  en  udviklet  Bevidsthed,  betyder  at  kende  sig  selv 
helt  ind  i Fremtiden,  fordi  Mennesket  da  allerede  er  den  rigeste 
Del  af  denne. 

Vort  Livs  Hændelser  støbes  kun  i vore  daglige  Tankers  Form, 
„og  ingen  heroisk  Handling  tilbød  sig  nogensinde  for  den,  der  ikke 
igennem  Aar  var  en  tavs  og  skjult  Heros".  Hvert  Væsen,  der 
formaar  at  formindske  de  blinde  Instinkters  Magt,  formindsker 
derved  den  ydre  Skæbnes  Magt.  Derfor  ligger  Visdommen  ikke 
blot  i Tankerne,  men  i de  Tanker,  der  har  gennemsyret  hele 
Væsenet  i Karakteren.  Den  virkelige  Vise  er  den,  som,  mens  han 
ser  længst,  elsker  Menneskene  dybest.  Den  virkelige  Fatalitet 
hersker  kun  i de  rent  ydre  Ulykker.  En  indre  Fatalitet  eksi- 
sterer ikke;  thi  den  ydre  Skæbne  vil  aldrig  kunne  forhindre,  at 
Ulykken  i det  gode  Hjerte  aabner  en  Kilde  til  Klarhed.  Kata- 
stroferne i Hamlet  sker  kun  — udvikler  han  — fordi  alle  Per- 
sonerne vægrer  sig  ved  at  se.  Selv  i de  sælsomste  Øjeblikke  og  i 
de  mest  uforudsete  Ulykker  kæmper  den  Vise  aldrig  imod  en  helt 
usynlig  eller  ukendt  Fjende.  Men  i den  Vises  Hjerte  maa  der 
være  rejst  et  Alter  til  Ære  for  det  ukendte.  Ellers  kommer  det 
os  ikke  til  Hjælp.  Det  er  ikke  nok  at  have  vænnet  sin  Fornuft 

til  at  sejre  over  de  lave  Instinkter.  Disse  Sejre  bliver  golde,  hvis 
Fornuften  ikke  underlægges  et  Instinkt,  Maeterlinck  kalder  Sjælens. 
Saaledes  skete  det,  at  Visdommen  en  Dag  sagde  til  Fornuften,  at 
den  skulde  gengælde  ondt  med  godt,  at  den  skulde  elske  sine 
Fjender : Visdommen  er  Følelsen  af  det  uendelige  paa  det  moralske 
Livs  Omraade.  Kærligheden  synes  ulogisk,  men  det  er  kun  ved 
at  blive  bedre,  at  man  bliver  mere  vis.  Man  maa  søge  at  have 
saa  mange  klare  Ideer  som  muligt  i sin  Sjæl,  for  at  kunne  frem- 
kalde et  endnu  større  Antal,  der  endnu  er  dunkle.  „Saa  lægger 
En  maaske  en  Dag  sin  lille  usynlige  Haand  paa  en  stor  Sandheds 
Skulder  . . . Draaber  af  en  ukendt  Olie  kan  blande  sig  med  den 
menneskelige  Visdoms  Olie,  og  naar  de  hvide  fremmede  er  dragne 
bort,  kan  Flammen  i den  menneskelige  Fornufts  Lampe  hæve  sig, 
forvandlet  for  bestandig,  mere  høj,  mere  mægtig  og  mere  ren  i den 
højnede  Tempelhal".  Fornuften  er  kun  Lysets  Skygge;  den  kan 
kun  forandre  Konturerne,  eftersom  den  hæver  sig  eller  sænker 
sig,  men  den  ejer  kun  denne  Skygge  i det  blændende  Lyshav, 
der  omgiver  den.  — Men  selv  det  højeste  af  Aandens  Glæder  er 
intet  imod  den  Fryd,  en  Sjæl  fornemmer  ved  at  blive  bedre. 
Maeterlinck,  der  i „De  Ydmyges  Skat"  saa  ned  paa  Handlingens 
Haandgribelighed,  bruger  her  Sider  for  at  prise  dens  Velsignelser. 
Paa  intet  Sted  mærkes  hans  Udvikling  mere  overvældende.  Har 
vi  haft  en  stor  Sorg,  vil  vor  Trøst  bero  paa,  hvad  vi  har  sagt  og 
tænkt  og  især  paa  alt,  hvad  vi  har  gjort,  før  Ulykken  kom. 
Thi  Taarerne  har  ingen  Farve  i sig  selv.  Da  en  Vis  som  Carlyle 
mistede  sin  Hustru,  blev  hans  Sorg  et  syntetisk  Billede  af  hele 
hans  Fortid.  Der  er  kun  én  Ting,  der  aldrig  kan  forvandle  sig 
til  Lidelse:  det  gode,  vi  har  gjort.  Vil  en  Skæbne  herske  over  en 
Vis,  maa  den  nødvendigvis  blive  endnu  bedre  end  sit  Offer.  Ellers 
vil  alle  dens  tusind  Angreb  prelle  af.  Thi  de  højeste  Tanker  kan 
være  usikre,  men  ingen  Magt  kan  slukke  det  Lys,  som  en  god 
Handling  har  tændt  i os.  Derfor  har  Lykken  sine  Rødder  langt 
dybere  i det  moralske  end  i det  intellektuelle  Liv. 

„Der  er  intet  ømt  som  den  Glæde,  der  vender  tilbage,  naar 
vi  har  sagt  al  Glæde  Farvel,  intet  saa  levende,  dybt  og  fortryllende 
som  dens  Fortryllelse,  der  har  opgivet  alle  Illusioner,"  skriver 
Renan.  Imod  disse  Ord  taler  Maeterlinck  paa  mange  Sider.  Han 
ser  skarpt  al  den  Hovmod,  de  skjuler  over.  At  være  misfornøjet 
er  maaske  blot  — mener  han  — at  have  opgivet  at  prøve  paa  at 
forstaa.  Det  er  retfærdigt  at  give  Afkald  paa  den  Lykke,  der  gør 

andre  ondt,  men  vilde  overhovedet  den  Lykke,  som  vindes  paa 
Bekostning  af  andres  Vel,  vilde  den  — spøtger  han  her  som  i 
„Aglavaine"  — blive  en  varig  Lykke  for  den  Vise?  Vil  man  en- 
delig give  Afkald  paa  noget,  skulde  man  først  give  Afkald  paa 
Hovmodets  Glæder,  der  er  tomme  og  bedrageriske.  — Han  afslører 
med  Overbevisning  alt  det  sentimentale,  selvbehagelige  og  golde 
i megen  Resignation,  der  for  tidligt  fik  Navn  af  Dyd,  og  som  saa 
ofte,  naar  man  gaar  lidt  til  Bunds,  gemmer  over  sjælelig  Slappelse, 
Dovenskab  og  Hysteri.  Og  naar  han  siger,  at  en  klarsynet  og 
stærk  Sjæls  Egoisme  er  mere  heldbringende  end  al  en  svag  og  blind 
Sjæls  Hengivelse,  saa  mener  han  sikkert  dermed  blot,  at  man  maa 
have  oparbejdet  mangfoldige  Evner  i sig  for  virkelig  at  have  noget 
at  give  af,  der  er  værdt  at  modtage.  Han  sammenfatter  sin  An- 
skuelse saaledes  (og  disse  Ord  har  en  iøjnefaldende  Rigtighed): 
„Det  er  ikke  ved  at  give  Afkald  paa  alle  de  Emner  til  Lykke,  der 
omgiver  os,  at  vi  bliver  vise;  men  idet  vi  bliver  vise,  giver  vi, 
uden  at  vide  det,  Afkald  paa  alle  de  Arter  af  Lykke,  der  ikke 
mere  er  i Stand  til  at  hæve  sig  op  til  os.a  Pligten  her  maa  være 
en  stiltiende  Nødvendighed  af  hele  vort  Væsen. 

Det  er  i det  hele  Ansvarsfølelsen  over  for  Livet,  som  virker 
saa  berigende  i denne  Bog,  og  som  bevirker,  at  den  uundgaae- 
ligt  rører  op  i ens  Bevidsthed  og  vækker  meget  Liv,  der  gaar 
langt  ud  over  det  blot  æstetiske.  — I den  sidste  Halvdel  af  Bogen 
naar  man  til  Problemet:  Lykke-Ulykke.  Maeterlinck  véd,  at  det  er 
lettere  at  synes  dyb  i Mørket  end  i den  almene  Klarhed,  som 
Menneskene  lever  i.  For  ikke  at  synes  mindre  interessante  ved  at 
gaa  ud  af  Mørket,  der  har  en  særegen  Besnærelse,  skjuler  visse 
Artister  for  os  andre,  hvad  det  er  for  Grunde  der  bevirker,  at  de 
alligevel  „modtager"  Livet,  siden  de  dog  vedbliver  at  leve.  Men 
vi  maa  leve  aabent  og  handle  bestandig,  som  om  Gud,  „der  utvivl- 
somt blot  er  vor  Sjæls  skønneste  Begær",  uophørligt  betragtede  os. 
Vi  maa  leve  uden  Tanke  om  Belønning  og  uden  Følelse  af  at  have 
opfyldt  en  Pligt.  Thi  først  da  bliver  det  os  en  Nødvendighed  at 
gøre  det  gode  blot  for  det  godes  Skyld. 

Vi  ser,  at  den  ydre  Skæbne  saa  ofte  i vore  Øjne  er  uretfærdig 
og  uden  Skaansel.  Den  ydre  Ulykke  truer  den  rene  og  den 
urene.  Men  hvad  Værdi  havde  den  Vise,  hvis  Ulykken  skaanede 
ham?  Det  gode  ejer  Lykken  i sig,  blot  fordi  det  er  rent  og  ikke 
venter  nogen  Belønning,  og  den  retfærdige  udspreder  Lykken  blot 
ved  at  være  til;  der  danner  sig  omkring  ham  en  stor  Kreds  af 

Fred,  hvor  den  indre  Ulykkes  Pile  ikke  kan  naa  hen.  Men  Bogens 
dunkleste  Punkt  er  dens  Opfattelse  af  vore  Følelser  over  for  Uni- 
versets Uretfærdighed.  En  Sandhed,  der  nedslaar  — siger  For- 
fatteren — har  blot  ved  det,  at  den  er  en  Sandhed,  altid  større 
Værdi  end  en  Løgn,  der  styrker.  En  Lov  i Universet,  der  synes 
os  grusom,  maa  alligevel  være  nøjere  forbunden  med  vort  Væsen 
end  alle  de  bedste  Love,  vi  kan  fremdigte.  Selv  naar  den  slaar 
os,  kan  vi  beundre  den.  Hvis  vi  vil  være  lykkelige,  har  vi  ingen 
anden  Vej  at  gaa  end  Godhedens  og  Retfærdighedens.  Ganske 
vist  er  det  ogsaa  en  Udfoldelse  af  Væsnet,  den  onde  søger,  men 
ingen,  der  har  kendt  den  Udfoldelse  og  Ro,  som  det  gode  giver, 
kunde  mere  finde  nogen  Lykke  i det  onde.  Derfor  hersker  maaske 
Retfærdigheden  kun  i vore  Sjæle,  fordi  det  gode  giver  saa  dyb 
en  Lykke,  som  det  onde  aldrig  vil  kunne  give.  Al  Lykke  og  Stor- 
hed faar  hos  os  Form  efter  vore  Sjæle.  Den  Gud,  paa  hvilken 
den  ene  ikke  tror,  vil  blive  mere  mægtig  og  trøstende  end  den 
Gud,  den  anden  tror  paa,  hvis  den  førstes  Tvivl  hviler  paa  Tan- 
ker og  Følelser,  der  er  mere  vidtrækkende  og  rene  end  de,  der 
besjæler  den  andens  Sikkerhed.  Det  er  alene  paa  Dybden  af 
Grundene  til,  at  man  tror  eller  ikke  tror,  at  det  kommer  an. 

Kærligheden  udvisker  mange  Fordomme,  og  Visdommens 
frugtbareste  Øjeblikke  er  de,  hvor  Grænsen  mellem  dem,  der  tænker 
og  dem,  der  aldrig  tænker,  synes  pludselig  saa  lille  og  tilfældig. 
Det  er  sværere  at  forstaa  end  at  foragte,  og  for  den  Vise  forvandler 
al  Foragt  sig  til  Forstaaelse.  Thi  alt  som  lever,  ejer  Skatte,  som 
ingen  Vismands  Blik  kan  oplyse.  Man  aander  her  igen  tydeligt 
Luften  fra  De  Ydmyges  Skat.  Jo  højere  man  hæver  sig,  des 
mindre  synes  man  at  fjerne  sig  fra  de  ydmygeste  blandt  sine 
Medmennesker,  „og  deSkridt  vi  gør  mod  Idealet  er  de  samme,  der 
nærmer  os  til  dem,  vi  i vor  Uvidenhed  og  Forfængelighed  havde 
foragtet".  Thi  det,  der  skaber  den  menneskelige  Lykke,  staar 
aabent  for  alle.  „At  være  lykkelig  er  at  øve  sig  i at  se  de  skjulte 
Smil  og  de  hemmelige  Skønheder  i de  utallige  og  navnløse  Timer, 
og  disse  Skønheder  findes  kun  i os  selv."  En  Sjæl,  som  har  haft 
Sejre  i Livet  og  ser  sig  tilbage,  kan  ikke  se  med  Glæde  paa  disse 
Sejre,  hvis  de  ikke  har  forhøjet  i ham  Følelsen  af  det  ydmyge  i 
den  menneskelige  Eksistens,  bragt  ham  til  at  tænke  dybere  og 
elske  varmere.  Thi  at  handle  er  ikke  blot  at  sejre,  irien  ogsaa  at 
. forsøge  og  være  taalmodig,  at  lytte  og  tie.  Det  ligeligt  sikre  Liv, 
der  er  naaet  saa  vidt,  at  det  ikke  længer  kan  fristes  af  en  uren 

Tanke,  er  vanskeligere  at  leve  end  det,  der  kun  kender  til  det 
anspændt-heltemæssige. 

Bogens  sidste  Sider  er  viet  Elskoven.  Maeterlincks  Blik  er 
naaet  saa  dybt,  at  han  har  kunnet  sige:  „Elskovens  hedeste,  rene- 
ste og  mest  varige  Straaler  ligner  paafaldende  dem,  som  en  Sjæl, 
der  elsker  Retfærdigheden  og  Storheden  og  Skønheden,  anstrenger 
sig  for  at  mangfoldiggøre  i sig“.  Den,  der  haaber  paa  at  møde 
Dybde  og  Trofasthed  hos  en  anden  Sjæl,  maa  have  levet  et  andet 
Liv  end  de  sterile  Begærs,  maa  have  kendt  disse  Ting  nøje,  som 
hun  har  gjort  det.  Det  er  lykkeligere  at  leve  saaledes,  at  det  blot 
er  ligesom  et  skrøbeligt  Tilfælde,  der  adskiller  os  fra  den  Elskov, 
vi  haaber  at  møde,  end  at  alt  det,  som  er  uværdigt  og  umenneskeligt 
i vor  Sjæl,  adskiller  os  derfra.  Og  den  Beruselse,  som  Menneskene 
kun  finder  i Elskoven,  vilde  snart  forvandle  sig  til  Sørgmodighed, 
hvis  man  ikke  i Elskoven  fandt  noget  sikrere  og  dybere  end  Be- 
ruselsen. Det  urokkeligste  i Kærligheden  findes  i ethvert  ædelt 
Liv.  Det  største,  den  giver  os,  er  Evnen  til  at  elske  og  beundre 
i et  enkelt  Menneske,  hvad  vi  ikke  vilde  have  Kraft  til  at  beundre 
i tusind  forskellige  Ting.  Men  selv  i Elskovens  mest  glødende 
Timer  maa  de  elskende  — oftere  end  man  tror  — søge  hen  til 
de  fælles  menneskelige  Kilder,  og  bøje  sig  over  dem,  for  at  se,  om 
de  er  virkeligt  lykkelige. 


IV 

Maeterlinck  giver  i sin  sidste,  nylig  udkomne  Bog  Biernes 
Liv  et  pragtfuldt  Billede,  der  for  mange  vil  være  som  en  Aaben- 
baring  af  en  Verden,  de  kun  havde  tilfældige  og  utydelige  Fore- 
stillinger om.  Til  Grund  for  Bogen  ligger  en  Læsning  af  alle 
Hovedsprogenes  (ogsaa  de  antikkes)  Bi-Littefatur  og,  hvad  der 
betyder  mere,  tyve  Aars  personlige  Erfaring.  Hvad  der  giver  Bogen 
dens  litterære  Værdi,  er  den  udsøgte  Stil,  hvor  Overdaadigheden 
— - som  hos  en  Jacobsen,  en  Flaubert  — altid  er  det  knappest 
mulige  Udtryk  for  sjældent  udrustede  Sansers  Syner  og  Fornem- 
melser. Han  er  nemlig  her  for  første  Gang  en  Maler  fuld  af  hedt, 
flamsk  Blod,  i nær  Slægt  med  sit  Hjemlands  store  Digterkolorister : 
Verhaeren,  Demolder,  Eekhoud.  Sommeren  koger  i denne  Bog, 
mumler  med  sine  tusind  milde  og  glødende  Munde;  der  staar 
op  af  den  en  tæt  og  bedøvende  Frodighedens  Em.  Gennem  alt 
og  bag  alt  den  mangfoldige  Summen  af  de  smaa,  utrættelige  In- 
sekter, hvis  Livs  Vidundere  og  hvis  Instinkters  Overraskelser  han 

afslører  med  en  stor  Poets  skildrende  Magt,  med  en  Lærds  Sam- 
vittighed, der  afskyer  al  poetisk  Udsmykning,  som  ikke  stemmer 
overens  med  de  sidste  Opdagelser. 

Der  vilde  ikke  være  nogen  Mening  i at  gennemgaa  hans  Frem- 
stilling Led  for  Led.  Thi  Realiteterne  vil  man  rimeligvis  kunne 
finde  mange  andre  Steder,  og  Bogen  kan  ikke  undvære  Mesterens 
Sætninger. 

Den  er  et  Udtryk  for  tyve  Aars  bestandig  varmere  Kærlighed 
til  de  bitte  Dyr  „med  de  sorte,  straalende  Øjne,  Spejle  for  de 
overdaadige  Blomster,  for  Azuren  og  al  Sommerens  uskyldige  Hov- 
mod"; for  tyve  Aars  Kærlighed  til  Kuben,  der  strømmer  over  af 
sorte  Bølger,  som  en  dumpt  syngende  Vase  under  Solens  Glød, 
„dette  mirakuløse  Legeme,  omkranset  af  Tusinder  Sjæle,  dette 
Uhyre,  der  ikke  kender  til  Søvn,  næret  af  Blomster  og  Dug". 
Bierne  er  „Sommerens  Sjæl,  de  ledige  Stunders  Timeglas,  den  hastige 
Vinge  i de  Dufte,  der  vælder  frem,  Intelligensen  i de  Straaler,  der 
svæver,  en  Mumlen  i de  Lysninger,  der  skælver,  Sangen  i den 
Luft,  der  stilner  og  hviler  ud,  og  deres  Flugt  er  det  synlige  Tegn 
paa  de  smaa  talløse  Glæder,  der  fødes  af  Varmen  og  lever  i Lyset." 
Man  maatte  anføre  Sider  for  at  give  et  Begreb  om  Stilens  Magt. 
Intet  af  Maeterlincks  Dramer  kan  fremkalde  dybere  Fornemmelser 
end  det  hemmelighedsfulde  Kapitel  om  de  unge  Dronningers  Fødsel 
og  Kampe.  Og  aldrig  gav  han  en  saa  svimm elfuld  Poesi  som  den, 
der  fortæller  om  Dronningens  Bryllup  højt  oppe  i Azuren,  hvor 
Hannerne  flyver  deres  æventyrlige  Kappeflugt,  indtil  den  udvalgte 
naar  hende,  griber  hende,  gennemtrænger  hende  „og  baaret  til 
Vejrs  af  en  dobbelt  Kraft  hvirvler  deres  sammenslyngede  Spiral 
et  Sekund  i Elskovens  dødelige  Delirium".  Det  bliver  Hannens 
ekstatiske  Undergang.  „Tragiske  og  feagtige  Bryllupper,  dræbende 
og  udødelige,  enestaaende  og  straalende,  ensomme  og  uendelige . . . 
Beundringsværdige  Beruselser,  hvor  Døden  kommer  imellem  i det 
reneste  og  skønneste,  der  omgiver  denne  Klode:  det  endeløse 
Rum,  og  fæstner  i den  høje,  gennemsigtige  Himmel  Lykkens  Se- 
kund, renser  i det  uplettede  Lys,  hvad  Elskoven  altid  har  i sig  af 
fornedrende,  gør  Kysset  uforglemmeligt,  og  drager  selv  Omsorg  for 
at  indføre  og  forene,  for  en  lang  Fremtid,  i eet  Legeme  to  smaa 
skrøbelige  Liv." 

Men  Bogen  er  ikke  blot  en  Lærds  og  en  Digters  Værk.  Den 
er  en  Fortsættelse  af  de  to  Bøger,  hvori  Forfatteren  havde  nedlagt 
sine  Tanker.  Alle  Vegne  indslynger  han  i smaa  Kapitler  sine  Over- 

vejeiser  og  Sammenstillinger  med  Menneskelivet.  Og  intet  Sted 
standser  han  længere  og  mere  beundrende  end  foran  dette  Biernes 
til  Grund  liggende  Mysterium:  deres  Arbejdes  enestaaende  Des- 
interesserethed,  deres  fuldkomne  Offer  til  Slægten,  deres  gennem- 
førte Dyrkelse  af  Fremtiden,  der  intet  som  helst  Sidestykke  har  i 
nogen  menneskelig  Slægt.  Endvidere  mener  han,  at  de  Glimt  af 
Lys  som  deres  Udvikling  kaster  ind  i Naturens  Nat,  er  en  til- 
strækkelig Belønning  for  de  Anstrengelser,  man  ofrer  paa  dem. 
Thi  det  er  saa  lidt  det,  der  ud  over  saadanne  Fakta  kan  tyde  paa 
Muligheden  af  en  bestemt  Verdensvilje.  Der  er  ingen  overlegen 
Magt,  som  griber  ind  i vore  Skæbner,  som  vi  gør  det  i Biernes. 
Men  disse  Insekter  kan  belære  os  om  meget.  De  af  dem,  som 
dybest  adlyder  deres  primitive  Pligt,  har  vist  sig  at  være  de,  der 
var  bedst  forberedte  til  at  drage  Fordel  af  Menneskenes  over- 
naturlige Mellemkomst.  Og  skulde  nu  en  uforudset  Katastrofe 
pludselig  vende  op  og  ned  paa  Menneskenes  Liv  og  Forestillinger, 
saa  var  maaske  ogsaa  de,  der  dybest  havde  opfyldt  deres  Pligt, 
bedst  forberedte  til  at  modtage  de  nye  Sandheder.  Og  ligesom 
det  ud  af  hele  Biernes  Organisation  kan  læses,  at  de  er  skabt  til 
at  frembringe  Honning,  saaledes  er  det  indskrevet  i vore  Øjne,  i 
vor  Marv,  i vort  Legemes  Nervesystem,  at  vi  er  skabt  til  at  for- 
vandle alt,  hvad  vi  optager  i os  af  Jordens  Ting,  til  en  sær- 
egen Energi,  der  er  enestaaende  paa  denne  Klode;  det  sælsomme 
Fluidum,  der  ejer  tusind  Navne  og  dog  kun  har  én  Essens.  Vi 

véd  ikke,  hvor  det  fører  os  hen,  hvad  vi  skal  gøre  med  det,  hvad 

det  vil  gøre  med  os.  Men  vi  skal  ikke  tænke  paa  andet  end  at 
give  det  alt,  hvad  det  forlanger,  ofre  det  alt,  som  kunde  forsinke 

det  i at  udfolde  sig.  Dér  — udvikler  han  — ligger  for  Tiden 

Menneskenes  klareste  Pligt.  Efterhaanden  vil  det  selv  belære  os 
om  de  andre.  Det  vil  nære  dem,  efter  som  det  selv  bliver  næret. 

Ligesom  Bierne  ikke  véd,  hvem  der  skal  nyde  godt  af  al  den 
overflødige  Honning,  skal  vi  heller  ikke  pine  os  med  at  udgranske, 
hvem  der  skal  drage  Fordel  af  al  den  aandelige  Kraft,  vi  bringer 
til  Verden.  Vi  skal  blot  søge  og  søge  alt  det  op,  som  kan  skaffe 
Næring  til  den  uforklarlige  Flamme.  Vi  maa  nære  den  med  alle 
vore  Følelser  og  Lidenskaber  „og  med  dens  egen  Essens  som  er 
den  Idé,  den  uddrager  af  alle  de  Opdagelser,  den  bringer  med 
fra  alt  det,  den  besøger."  Saa  vil  der  komme  et  Øjeblik,  hvor 
selve  dens  Mistanke  om,  at  alle  dens  Anstrengelser  maaske  er 

uden  Maal,  blot  gør  Gløden  i dens  Søgen  mere  ren,  mere  des- 
interesseret, mere  ædel  . . . 

Det  er  kun  lidt  af  Bogens  Poesi  og  Tankeindhold,  der  her  er 
gjort  Rede  for.  Men  dette  sidste  er  fremdraget,  fordi  Maeterlinck 
her  paa  det  intellektuelle  Livs  Omraade  taler  for  de  samme 
Ideer,  som  han  i Visdommen  og  Skæbnen  priste  paa  det 
moralskes.  Man  maa  med  Spænding  imødese,  hvorledes  han  i sin 
fremtidige  Digtning  vil  forme  sit  nuværende  Syn  paa  Livet. 

Han  holder  lykkeligvis  stadig  alle  Porte  aabne,  saa  at  Pustet 
fra  det  store  ubekendte  bestandig  kan  fylde  hans  Poesi  med  sin 
uundværlige  Isnen. 

Chr.  Rimestad 


E.  S. 

Siden  dette  blev  skrevet,  har  Maeterlinck  udgivet  to  smaa 
Skuespil:  „Søster  Beatrice"  (et  „Mirakel"),  der  er  fortalt  med  en 
saa  medfølende  Indtrængen  i Emnet,  at  Forfatteren  hverken  har 
haft  en  Baggrund  af  Ironi  eller  en  stiliseret  Naivitet  nødig  — 
samt  „Blaaskæg".  I dette  sidste  kommer  Ariane  — en  Personlig- 
gørelse  af  Digterens  Kærlighed  til  Dagen  og  Lykken  — til  et  fanta- 
stisk Søslot,  hvor  alle  Heltinderne  i hans  tidligere  Dramaer  er 
indespærrede.  Trods  hendes  Forsøg  paa  at  føre  dem  ud  slutter 
det  imidlertid  med,  at  de  allesammen  foretrække  at  blive  hvor 
de  er.  Skattene  af  ædle  Stene,  der  er  lukkede  inde  i seks  hemme- 
lige Kamre,  og  Dagslysets  blændende  Indstrømmen  er  levendegjort 
med  den  suggestive  Kunst,  som  Mallarmé  saa  indtrængende  har 
raadet  de  nye  Digtere  til  at  anvende.  — Om  kort  Tid  udkommer 
et  stort  Drama  af  Maeterlinck,  det  første  af  hans  Arbejder,  der 
foregaar  paa  en  bestemt  Tid  og  et  navngivet  Sted.  Det  var  ogsaa 
paa  Tiden,  at  man  fik  fast  Grund  under  Fødderne  efterat  Agla- 
vaine  og  Sélysette  havde  drevet  det  abstrakte  Drama  ud  til 
dets  yderste  Spids. 

SPREDTE  SMAATRÆK  FRA  DET  18.  AARHUNDREDE 


en  nu  snart  halvhundrede  Aar  gamle  Næringslov 
faar  Skyld  for  saa  meget.  Den  Frihed,  den  gav, 
skal  efter  manges  Mening  have  skabt  de  urolige 
Arbejderforhold,  vi  nu  lider  under,  thi  i de  gode 
gamle  Lavstider  vilde  Nutidens  hyppige  Arbejds- 
nedlæggelser have  været  en  Umulighed.  Men  de, 
der  saa  skarpt  pointerer  Næringsfriheden,  viser,  at  de  er  blinde  for 
den  store  sociale  Bevægelse,  der  samtidig  har  fundet  Sted  hele 
Verden  over,  de  glemmer  den  Mængde  i de  forskelligste  Retninger 
nivellerende  Faktorer,  der  har  virket  jævnsides  med  Næringsfri- 
heden. Det  er  imidlertid  slet  ikke  min  Hensigt  at  komme  ind 
herpaa.  Jeg  vil  kun  paavise,  at  det  er  en  fuldstændig  Fiktion, 
naar  man  tror  at  kunne  gaa  ud  fra,  at  Arbejderforholdene  i de 
gode  gamle  Lavstider  altid  var  rolige.  Nej  ogsaa  dengang 
fulgte  den  ene  urolige  Bevægelse  efter  den  anden. 

Jeg  har  andetsteds  udførligt  beskrevet  den  store  københavnske 
Tømrerstrike  i 1794,  saa  den  skal  jeg  ikke  drage  frem.  Den 
kunde  desuden  være  en  Undtagelse,  og  en  Undtagelse  styrker  jo 
Regelen.  Som  jeg  nedenfor  skal  vise,  var  den  imidlertid  slet  ingen 
Undtagelse.  Jeg  kunde  tværtimod  fristes  til  at  sige,  at  som  den 
store  Lock-out  i 1899  paa  sin  Vis  satte  Kronen  paa  det  19.  Aar- 
hundredes  danske  Arbejderuroligheder,  saaledes  gjorde  Tømrer- 
striken i 1794  det  samme  for  det  18.  Aarhundredes  Vedkommende. 
Den  holdt  sig  ikke  til  Tømrerne  alene;  trods  de  stærkt  skillende 
Lavsvægge  bredte  den  sig  til  seks  andre  Fag. 

Naar  jeg  da  her  i korte  Træk  skal  omtale  nogle  Arbejdsned- 
læggelser i det  18.  Aarhundrede,  skal  jeg  tage  mit  Udgangspunkt 
fra  Opførelsen  af  Kristiansborg  Slot  under  Kristian  VI.  Dette  det 
største  danske  Byggearbejde  i det  nævnte  Aarhundrede  medførte 
nemlig  en  Række  Brydninger.  Og  hvorledes  de  faldt  ud,  karak- 
teriseres med  Lune  af  Holberg,  naar  han  i sin  261.  Epistel  skri- 
ver: „Min  Herre  forlanger  at  vide,  hvad  Udfald  den  Urolighed 
fik,  som  Haandværkssvendene  havde  opvakt  i København.  Den 
fik  samme  Udfald,  som  den  plejer  at  have,  nemlig  at  Mesterne 
maa  give  dem  carte  blanche  og  lade  dem  foreskrive  sig,  hvilke 
Conditioner  dem  lyster". 

Først  vil  jeg  vise,  at  Svendene,  der  arbejdede  paa  Slottet, 
ikke  lod  sig  kyse  af  kongelige  Lakajer.  En  saadan  var  sat  til 
daglig  at  føre  Bog  over  de  forskellige  Svende,  der  beskæftigedes 
paa  Slottet.  Han  plejede  i den  Anledning  hver  Dag  at  raabe  dem 
op  neden  for  det  Stillads,  de  arbejdede  paa.  I Begyndelsen  'gjorde 
han  det  ved  Navn,  men  senere  ved  et  Nummer,  og  det  førte  i 1738 
til  Spektakler.  Stukkatør  Brennos  Svende  vægrede  sig  ved  at 
svare  paa  Nummeropraabet,  og  nu  klagede  Lakaj  Frølund  til  Hof- 
marskallen, der  rapporterede  Sagen  til  Kongen,  hvorefter  der  blev 
skrevet  til  Slotsbygningskommissionen,  der  igennem  Hofbygmesteme 
igen  henvendte  sig  til  Brenno.  Hans  Svende,  oplyste  han,  havde 
svaret,  saa  længe  Frølund  opraabte  dem  ved  Navn,  men  paa  et 
Nummeropraab  vægrede  de  sig  ved  at  svare.  De  var  ikke  Sol- 
dater. Frølund  havde  yderligere  ægget  dem  ved  at  bruge  Mund, 
han  havde  kaldt  dem  „capricieuse  Ganalien",  og  efter  hvad  de 
havde  bragt  i Erfaring,  blev  Billedhuggerne,  Stenhuggerne  og 
Snedkerne  slet  ikke  opraabte.  Modstanden  var  bestemt.  Og  saa 
mente  Bygningskommissionen,  at  den  ikke  kunde  tvinge  disse 
Svende,  der  følte  sig  som  Kunstnere.  Forlod  de  deres  Arbejde, 
vilde  de  ikke  være  lette  at  erstatte,  og  Resultatet  blev  da,  at  en 
kongelig  Resolution  paalagde  Frølund  ikke  mere  at  opraabe  dem 
ved  Nummer. 

Som  Brenno  var  en  Italiener,  der  dog  i 18  Aar  havde  arbejdet 
i København,  saaledes  var  der  blandt  hans  Svende  ikke  faa 
Franskmænd  og  Italienere.  Men  vi  skal  se,  at  ogsaa  baade 
Tyske  og  Danske  godt  kunde  sætte  deres  Vilje  igennem. 

Den  1.  August  1740  om  Aftenen  Kl.  11  gik  40  Stenhugger- 
svende „Grassategang"  i Store  Færgestræde,  en  Gade,  der  forsvandt 
ved  Københavns  Brand  i 1795.  De  havde  Musik  med  sig,  sang 

og  trallede.  Det  mente  tre  Betjente  at  maatte  forbyde.  For  at 
standse  Musikken  tog  de  fat  paa  en  af  Spillemændene,  men  det  vilde 
Svendene  ikke  finde  sig  i.  Spillemanden  blev  tagen  fra  Betjentene, 
der  med  nogle  Vægteres  Hjælp  dog  til  sidst  drog  af  Sted  med  tre 
Svende  som  Arrestanter.  Lang  blev  disses  Arrest  dog  ikke.  De 
truede  nemlig  med,  at  blev  de  ikke  løsladte,  vilde  de  og  deres 
Kammerater  straks  ophøre  med  Arbejdet  paa  Slottet,  og  saa  tillod 
Politimester  Torm  deres  „relaxation".  Han  „overvejede",  at  „for- 
medelst slig  selvraadig  Intention,  som  disse  Folk  i deres  Ubesin- 
dighed let  kunde  iværksætte,  maatte  Hans  kongelige  Majestæts 
Arbejde  lide  Ophold  og  Sinkelse",  og  saa  gav  han  dem  som  nævnt 
deres  Frihed. 

Dermed  troede  han,  at  den  Sag  var  forbi.  Men  saa  over- 
raskedes  han  ved,  at  samtlige  Stenhuggersvende  ti,  tolv  Dage  efter 
fremkom  med  en  Klage;  de  var  blevet  fornærmede  af  Politiet  og 
begærede  Satisfaktion.  Derpaa  mente  han  dog  ikke  at  kunne  ind- 
lade sig.  Stenhuggersvendenes  „overgivne  Væsen  tager  daglig 
Overhaand",  skriver  han,  de  er  saa  urolige  og  selvraadige,  at 
„deres  Omgang  og  Tilhold  paa  Gaden  saavel  som  i Værtshusene 
om  Aftenen  idelig  maa  paaagtes,  saafremt  Staden  og  Publico  ikke 
mere  Fare  og  Fortræd  derunder  skal  periclitere".  Svendene  lod 
imidlertid  ikke  Politimesteren  have  det  sidste  Ord.  De  imødegik 
ham  i en  længere  Skrivelse,  og  samtidig  rejste  de  en  anden  Sag. 

Fire  Svende  hos  Stenhugger  Fortling  klagede  i de  sidste  Dage 
af  August  over,  at  Stenhugger  Drechsel,  der  ogsaa  havde  Arbejde 
til  Slottet  paa  Materialgaarden,  havde  antaget  nogle  Svende  fra 
Brabant.  Dem  vilde  de  ikke  arbejde  sammen  med,  da  de  ikke 
var  zunftige;  der  gaves  nemlig  ingen  zunftige  Svende  i Brabant. 
Arbejdede  de  sammen  med  dem,  vilde  de  blive  „straffede",  naar 
de  kom  til  Tyskland.  Og  det  blev  ikke  ved  Klagen.  Omtrent 
samtidig  med  den  forlod  alle  Fortlings  Svende  deres  Arbejde. 
Dagen  efter  fik  Hofbygmester  Eigtved  dem  rigtignok  til  at  begynde 
igen.  Men  længe  varede  Freden  ikke,  skøndt  der  indrettedes  sær- 
lige Arbejdsrum  for  Brabanterne.  Mandag  Middag  den  5.  Sep- 
tember nedlagde  de  paa  ny  Arbejdet  og  førte  nu  i otte  Dage  en 
„einen  Auflauf  åhnlichen  Lebensart",  hvad  der  førte  til,  at  et 
Par  af  dem  blev  arresterede.  Men  saa  truede  Stenhugger  Didrik 
Gerckens  Svende  med  at  nedlægge  Arbejdet,  og  over  for  denne 
Trusel  faldt  Myndighederne  til  Føje.  De  arresterede  blev  frigivne, 
Brabanterne  blev  sat  fra  Slotsbygningsarbejdet. 

Saa  kom  der  Ro  igen,  men  Slotsbygningskommissionen  var 
ikke  glad  ved  Situationen.  Den  paalagde  Eigtved  at  forhøre,  om 
det  ikke  skulde  være  muligt  at  faa  40  å 50  Brabantere  hertil,  og 
den  14.  September  gjorde  den  en  Forestilling  om  Sagen  til  Kon- 
gen. Nu  var  Svendenes  Overmod  steget  til  det  højeste,  nu  maatte 
der  gribes  ind  „mit  justitzgemåsser  Hårte",  og  dens  Forslag  gik 
ud  paa,  at  en  særlig  Kommission  skulde  undersøge  Sagen  og 
foreslaa  de  nødvendige  Straffe.  Allerede  Dagen  efter  resolverede 
Kongen,  at  den  ønskede  Kommission  skulde  nedsættes,  men  — 
nu  fik  Slotsbygningskommissionen  Betænkeligheder.  Den  udsatte 
egenmægtigt  Sagen,  „weil  es  sonsten  einen  Aufenthalt  in  der  Ar- 
beit  verursachen  mogte";  det  gik  allerede  langsomt  nok  med 
Gemakkernes  Færdiggørelse.  Stenhuggersvendene  triumferede,  og 
i November  klagede  Brabanterne  over  de  Voldsomheder,  Fortlings 
Svende  tillod  sig  imod  dem. 

Det  passer  fuldstændigt  med  hvad  Holberg  skriver  i sin 
ovennævnte  Epistel,  hvor  han  yderligere  ganske  spydigt  bemærker, 
at  „det  er  en  Lykke,  at  Haandværkskarlene  ej  stemme  deres  Præ- 
tentioner end  højere,  thi  de  er  de  eneste  Lemmer  udi  et  Societet, 
som  ikke  kan  tvinges".  De  bor,  skriver  han,  „som  Tartarer  udi 
Telte,  og  uden  Ulejlighed  eller  mindste  Tab  kan  de  flytte  fra  et 
Sted  til  et  andet.  Hvorudover,  naar  de  truer  med  Desertion,  maa 
man  tro,  at  det  er  deres  Alvor,  og  maa  deres  Mestere  da  give  sig 
paa  Discretion,  medmindre  de  vil  se  deres  Arbejde  og  Næring  at 
ligge." 

Og  dog  stod  Samfundet  udrustet  med  de  strengeste  Straffe  i 
alt  Fald  over  for  strikende  Bygningshaandværkere.  Allerede  tid- 
ligere havde  man  erfaret,  at  Stenhuggerne  var  urolige  Mennesker, 
De  udviste  „de  største  Insolentier",  og  de  onde  Eksempler,  de  gav, 
havde  begyndt  at  indsnige  sig  hos  Murerne,  Snedkerne,  Tømrerne  og 
„andre  til  Bygninger  udfordrende  Haandværkere",  hvorfor  det 
under  24.  April  1734  var  blevet  befalet,  at  Stenhuggerne,  der  hid- 
til ikke  havde  været  i noget  Lav,  skulde  indgaa  i Murernes  Lav, 
og  at  alle  de  nævnte  Haandværkere,  hvis  de  sammenrottede  sig 
eller  „holdt  sig  tilbage,  indtil  de  i en  eller  anden  deres  formentlige 
Prætention  eller  Besværing  kunde  blive  føjede",  skulde  straffes 
med  Fængsel,  Rasphus,  Fæstningsarbejde  eller  endog  paa  Livet. 
Men  hvad  hjalp  de  paabudte  Straffe,  hvad  hjalp  den  paabudte  ( 
Lavstvang? 

Der  kan  nu  nok  siges,  at  Slotsbygningen,  som  det  hastede 

med,  maa  betragtes  som  et  særligt  Tilfælde,  og  der  kan  peges 
paa,  at  som  Stukkatørerne  var  Franskmænd  og  Italienere,  saa- 
ledes  var  Stenhuggerne  væsentlig  Tyskere.  Og  disse  tyske  Sten- 
huggere var,  hvad  der  er  paaviseligt,  endnu  ikke  komne  ind 
under  den  danske  Lavsdisciplin.  I de  regulære  danske  Lav  var  der 
selvfølgelig  Ro. 

Over  for  en  saadan  Paastand  er  det  nu  nok  værd  at  erindre, 
at  Stenhuggernes  „Insolentier"  havde  smittet  Københavns  øvrige 
Bygningshaandværkere.  Der  kan  saaledes  gøres  opmærksom  paa, 
at  der  under  20.  August  1733  faldt  en  Dom  ved  Politi-  og  Kom- 
mercekollegiet,  hvorefter  samtlige  Mursvende,  der  arbejdede  paa 
Slottet,  dømtes  til  hver  at  betale  1 Rd.  til  Konventhusets  fattige. 
De  havde  „uskj ellig"  forladt  deres  Arbejde  og  „uforsvarlig  holdt 
dem  derfra  udi  fire  Dage".  De  „meriterede"  Straf  med  Arbejde 
udi  Skubkarren,  men  da  en  saadan  Straf  maatte  geraade  til  det 
kongelige  Slotsbygningsarbejdes  Sinkelse  og  Ophold,  omsattes  den 
til  den  ovenfor  nævnte  Bøde.  Grunden  til  Arbejdsnedlæggelsen 
var,  at  en  Murmester  Abraham  Støy  med  sin  Stok  havde  slaaet 
en  Svend,  der  arbejdede  uforsvarlig  slet,  og  havde  brugt  Mund 
over  for  tre  andre  daarligt  arbejdende  Svende. 

Men  vi  vil  gaa  helt  bort  fra  Slotsbygningen  og  Bygnings- 
fagene til  f.  Eks.  Skomagerlavet.  Og  saa  er  der  at  berette,  at 
der  ved  Juletid  1747  var  stor  Staahej  mellem  Københavns  Sko- 
magere. Siden  Pesten  i 1711  havde  Byens  Skomagermestre  ydet 
Svendene  et  Maaltid  hver  Søn-  og  Helligdag,  men  Viktualiernes 
stigende  Priser  gjorde,  at  Mestrene  ønskede  at  komme  bort  herfra. 
De  vilde  i Stedet  for  forhøje  Arbejdslønnen  for  et  Par  Sko  eller 
Støvler  med  2 Sk.  Men  Svendene  erklærede  lydeligt  deres  Util- 
fredshed hermed;  ved  den  første  Vandringstid  efter  den  urolige 
Jul  rejste  den  største  Del  af  Svendene  herfra,  og  de,  der  ikke 
rejste,  nedlagde  lidt  efter  lidt  Arbejdet.  Mestrene  kom  herved  i 
stor  Forlegenhed.  De  for  deres  Vedkommende  søgte  og  fik  Hjælp 
hos  de  militære,  der  havde  lært  Professionen.  Men  de  „fyrige" 
Svende  fik  ogsaa  Hjælp.  Det  hedder,  at  de  udenrigsfra  ligesom 
af  en  Del  andre  Lavssvende  i København  bestyrkedes  i deres  |Uro- 
lighed,  ja  erholdt  Understøttelse  i Penge,  ikke  at  tale  om,  at 
Mestrene  ikke  stod  enige;  33  Mestre  stillede  sig  paa  Svendenes 
Side.  Og  saa  udgik  der  da  efter  Magistratens  Indstilling  den 
29.  November  1748  en  kongelig  Missive,  hvorefter  Mestrene,  „da 
Svendene  ikke  paa  anden  Maade  skal  være  at  bringe  til  Rolighed", 

vedblivende  skulde  yde  Svendene  hver  Søn-  og  Helligdag  et  Maal- 
tid  Mad  in  natura  eller  12  Sk.  Det  var  en  afgjort  Sejr  for  Sven- 
dene, hvis  Anfører  for  øvrigt  bar  det  fremmede  Navn  Joseph 
Dominicus  Janbatis. 

Selvfølgelig  protesterede  nu  Mestrenes  Flertal,  150,  sammen 
med  nogle  „fredelige"  Svende,  der  ikke  ønskede,  at  Joseph  Janbatis 
maatte  „victorisere  og  undertvinge  de  øvrige  Svende  og  Lavet, 
helst  da  han  er  en  saa  hardie  Profanateur,  at  han  en  publique 
tør  sige:  Nu  gaar  det  som  Gud  og  Joseph  vil".  Men  Protesten 
hjalp  næppe  det  mindste,  den  trufne  Afgørelse  synes  at  være  ble- 
ven staaende  — ganske  i Overensstemmelse  med  den  Holbergske 
Epistel. 

En  saadan  Sejr  fik  naturligvis  Følger.  Ikke  alene  Skomager- 
svendene, men  samtlige  Svende  i København  synes  at  være  bleven 
mere  eller  mindre  store  paa  det,  hvorfor  det  er  fuldt  forstaaeligt, 
naar  Københavns  Magistrat  noget  ind  i 1749  „remonstrerer",  at 
det  nogle  Gange  er  arriveret,  at  forskellige  Lavssvende  endrægtelig 
have  forladt  Mestrenes  Arbejde  i det  ganske  Amt,  uden  at  Hoved- 
manden har  været  at  udfinde,  saa  at  de  i Hobetal  have  spadseret 
og  ikke  villet  gaa  i Arbejde  igen,  før  de  i visse  Maader  ere  bievne 
føjede  i deres  Paastand,  hvorved  Mestrene  højligen  fornærmes  og 
Publikum  imidlertid  opholdes  i det  behøvende  Arbejdes  Forfærdigelse. 
Ja  der  tales  om  „Opstand"  af  Mur-  og  Tømmersvendene,  af*  Sko- 
magersvendene, „og  endelig  nu  til  sidst  af  Grovsmedesvendene". 

Formedelst  en  lille  Disput,  en  Grovsmedesvend  havde  med  en 
Mester,  udskikkedes  hemmeligt  visse  deputerede  i alle  Værksteder, 
der  gjorde  Forbud,  åt  de  alle  paa  én  Gang  skulde  udtræde  af 
Værkstederne,  endog  de,  som  havde  Kongens  Arbejde  under  Hæn- 
der. Kun  med  Besvær  fik  Magistraten  Sagen  bragt  til  Rolighed, 
og  den  følte,  at  den  i saadanne  Forhold  væsentlig  stod  værgeløs. 
Derfor  foreslog  den,  at  de  Straffebestemmelser,  der  i 1734  ved- 
toges over  for  Stenhuggerne  og  forskellige  Bygningshaandværkere, 
fremtidig  skulde  gælde  over  for  samtlige  Haandværkere,  og  saa  ud- 
gik da  et  kongeligt  Reskript  herom,  der  af  Magistraten  blev  be- 
kendtgjort ved  en  Raadstueplakat  af  24.  November  1749. 

Nu  kunde  den  Svend,  der  forlod  sin  Mesters  Arbejde,  straffes, 
uden  Hensyn  til  om  han  i Hovedsagen  havde  Ret  eller  Uret,  og 
de  Svende,  der  gjorde  sig  skyldige  i „Ustyr  og  Sammenrottelse", 
kunde  dømmes  til  Fængsel,  Rasphus  og  Arbejde  i Fæstningen,  ja 
efter  Omstændighederne  straffes  paa  Livet.  Den  afsagte  Dom  skulde 

straks  eksekveres  uden  nogen  Appel.  Det  lyder  kraftigt  og  stærkt, 
men  den  højkongelige  Enevoldsmagt  var  her,  som  altid,  patriarkalsk 
og  medgørlig.  Kongen  forbeholdt  sig  efter  Godtbefindende  at  for- 
milde Dommen,  og  hvis  den  skyldige  før  Domsafsigelsen  lovede 
Bedring,  da  maatte  han  paa  mildere  Maade  anses  „saasom  med 
Mulkt,  taalelig  Straf  paa  Kroppen  eller  Frifindelse  for  videre  Til- 
tale". Det  synes  ganske  betegnende,  at  Holbergs  ovenfor  nævnte 
spydige  Epistel  først  udkom  i 1750. 

I alt  Fald  er  det  sikkert,  at  der  vedblivende  forekommer  Ar- 
bejderuroligheder, saaledes  som  det  her  skal  vises  i nogle  Eks- 
empler, der  tillige  viser,  hvorledes  man  gik  frem,  strengt  eller 
mildt,  imod  de  skyldige. 

I 1752  gjaldt  det  nogle  Mursvende  og  en  Stenhuggersvend. 
Hvad  de  første  angik,  da  havde  de  efter  en  Mønstring  over  Brand- 
væsenet paa  Gammeltorv  med  deres  galonnerede  Hatte  paa  Ho- 
vedet og  deres  Hammere  i Haanden  trængt  sig  ind  til  Herrerne  i 
Mønstringsstuen  paa  Raadhuset  og  paa  en  brutal  Maade  forlangt 
nogle  Kammerater,  der  var  blevet  arresterede,  løsladt.  Seks  af 
Hovedmændene  blev  dømt  til  strengt  Arbejde  i Kastellet,  den  ene 
i et  Aar,  de  fem  andre  i tre  Maaneder.  Og  lidt  senere  paa  Aaret 
dømtes  Stenhuggersvenden  til  den  samme  Straf  i tre  Maaneder. 
Han  havde  søgt  at  boykotte  to  Mestre  ved  at  foreholde  de  hos 
dem  arbejdende  Svende,  at  hvis  de  blev  hos  Mesteme,  vilde  de 
ikke  blive  „skænkede",  d.  v.  s.  ikke  blive  betragtet  som  zunftige,  naar 
de  kom  til  Tyskland,  og  saa  havde  han  desuden  sagt,  at  skulde 
det  end  koste  ham  og  de  andre  Svende  600  Dukat  er,  skulde  der 
nok  blive  sørget  for,  at  de  fremmede  Svende,  der  kom  til  disse 
Mestre,  ikke  blev  hos  dem. 

Det  var  forholdsvis  strenge  Straffe.  Men  der  er  andre  Eks- 
empler, der  tyder  paa  stor  Mildhed.  Da  fem  Sejlmagersvende  i 
1762  havde  nedlagt  Arbejdet  hos  deres  Mester  og  vægret  sig  ved 
igen  at  tiltræde  det,  medmindre  han  vilde  afskedige  en  hos  ham 
arbejdende  Nordmand,  fandt  Retten  dem  højst  strafværdige,  men 
da  de  erkendte  deres  Forseelse  og  lovede  Bedring,  slap  de  med  at 
betale  en  Bøde  til  Politikammerets  Fattigbøsse,  Hovedmanden  2 Rd. 
og  de  andre  hver  1 Rd.  Paa  lignende  Maade  gaar  det  i 1763  syv 
Blikkenslagersvende,  der  havde  „handlet  utilbørligt  mod  Plakaten 
af  24.  November  1749",  men  lovede  Bedring,  og  i 1766  tre  Skræd- 
dersvende, der  havde  ophørt  med  Arbejdet  hos  deres  Mester. 

Der  er  Eksempel  paa  Eksempel,  der  tydeligt  viser,  at  Arbej- 

deme  slet  ikke  var  et  roligt  Folkefærd  i de  gode  gamle  Lavstider. 
Ja  vi  ser  endog,  at  selve  Lavs  væsenet  kunde  give  Anledning  til 
Uro.  De  lavsoplærte  Svende  vilde,  ja  maatte  ikke  arbejde  sammen 
med  ikke-zunftige  Svende.  Deres  zunftige  Ære  forbød  det,  og  hvor 
uhyggelig  udviklet  den  kunde  være,  kan  ses  af  en  Sag  fra  1766. 
Paa  Opfordring  af  Slotsforvalterens  Hustru  paa  Charlottenlund 
havde  en  Mursvend  bundet  og  senere  løst  en  Hund,  der  skulde 
kastreres.  Men  da  denne  Akt  udførtes  af  Natmanden,  havde  han 
derved  ligesom  været  dennes  Medhjælper;  han  var  bleven  „ge- 
schimpft*,  og  ingen  zunftig  Svend  kunde  herefter  arbejde  sammen 
med  ham.  Sagen  kom  for  Retten,  og  det  kendtes  for  Ret,  at 
Mursvend  Anders  Lassens  Forhold  i at  binde  og  løse  forommeldte 
Hund  ikke  burde  være  eller  geraade  enten  ham  eller  nogen  anden 
i Landet  til  Forklejnelse  eller  Præjudice  i mindste  Maade.  Men  fire 
Mursvende  vilde  desuagtet  ikke  lade  sig  sige,  de  vilde  ikke  arbejde 
sammen  med  ham,  og  det  endskøndt  alle  de  strenge  Straffe  i Pla- 
katen af  1749  blev  oplæst  for  dem,  og  saa  endte  det  med,  at  de 
den  5.  December  1766  blev  dømte  til  at  arbejde  i Jern  i Køben- 
havns Fæstning,  den  ene  i to  Aar,  de  tre  andre  hver  i ét  Aar. 
For  ikke  at  krænke  deres  zunftige  Æresfølelse  gik  de  i Slaveriet 
og  lod  sig,  som  en  samtidig  Forfatter  med  Forundring  siger,  „ lænke 
ved  Siden  af  Skælmer  og  Tyve*. 

Der  er  ingen  Tvivl  om,  at  denne  zunftige  Æresfølelse  spillede 
en  stor  Rolle  i Datidens  Svendeuroligheder.  Den  viser  sig  hos 
Stenhuggerne  paa  Slottet  over  for  Brabanteme,  og  hvor  underligt 
det  end  lyder,  spiller  den  ogsaa  en  Rolle,  naar  Skomagersvendene 
holder  paa  deres  Søndagsmaaltid.  I en  af  deres  Skrivelser  til 
Kancelliet  hedder  det,  at  de  hverken  maa  eller  kan  opgive  noget 
af  det,  de  og  deres  Forfædre  har  haft;  fra  fremmede  Steder  har 
de  faaet  det  Svar,  at  de  ej  vilde  blive  anset  for  „gyldige*,  hvis  de 
lod  sig  deres  Søndagsmaaltid  fratage.  Det  som  det  synes  kun 
sjældnere  forekommende  Lønspørgsmaal  viser  sig  her  i en  For- 
klædning, men  at  det  ogsaa  direkte  kunde  gøre  sig  gældende,  kan 
ses  af  en  Slotssag  fra  1739. 

I det  nævnte  Aars  Marts  Maaned  søgte  fire  af  Stenhugger 
Gerckens  Svende  ind  paa  et  Spisekvarter  i Borgergade  i et  Hus, 
„Skibet*  kaldet,  hvor  en  af  Fortlings  Svende  havde  sit  Logi.  Ham 
var  de  nemlig  vrede  paa,  fordi  han  og  hans  Kammerater  ved  at 
tilbyde  en  ringere  Arbejdspris  end  den  sædvanlige,  havde  opnaaet 
at  faa  en  hel  Del  Arbejde.  Selvfølgelig  kom  det  til  Mundhuggeri, 

de  kaldte  ham  Spitzbub  og  Brødtyv,  og  Mundhuggeriet  blev  til 
Haandgribeligheder,  der  bredte  sig  til  ganske  betydelige  Slagsmaal 
mellem  de  to  Mestres  Folk.  Fortlings  Svende  gik  endnu  helt  ud 
paa  Sommeren  under  Navnet  „Lohnverderber",  og  et  saadant 
Skældsord  maatte  naturligvis  hævnes. 

„Brødtyv"  og  „Lønfordærver"  klinger  næsten  som  Nutidens 
„Skruebrækker".  Datidens  Arbejderuroligheder  har  andre  Kunstord 
end  Nutidens,  en  anden  Teknik,  de  er,  om  det  saa  maa  siges, 
anderledes  kostumerede,  men  inderst  inde  er  Kernen  den  samme, 
og  en  Gang  imellem  glimter  Ligheden  ud  gennem  det  gammeldags 
Kostume.  En  københavnsk  Snedkersvend  skriver  1642  paa  Lavs- 
salens Panel  en  inderlig  Klage,  der  begynder  saaledes:  „Gewalt 
geht  vor  Recht,  solch’s  klag’  ich  armer  Knecht",  og  de  køben- 
havnske Tømmersvende  gør  i 1794  gældende,  at  det  er  deres 
Sved  og  Arbejde,  der  betales  af  de  byggende. 

Nej,  det  er  virkelig  ikke  Næringsloven  af  1857,  der  er  Skyld 
i Arbejderbevægelsen  her  i Landet.  Den  var  kommen  alligevel. 
At  der  selv  i Lavstiden  var  Jordbund  for  en  saadan,  kan  læses 
ud  af  Fortidens  støvede  Protokoller  og  ikke  mindst  af  Politiproto- 
kolleme,  der  viser,  at  Svendeforholdene  fortjener  at  studeres  nok 
saa  meget  som  Mesterforholdene.  De  virker  som  Uroen  i det 
ellers  saa  sindige  Lavsur. 

C.  Nyrop 

ra  vor  Operascene  har  der  i det  sidste  Halvaar  ikke  været 
overvættes  meget  at  melde.  Nogle  Genindstuderinger  med 
nye  Rollebesætninger  og  et  Par  mindre  nye  danske  Ar- 
bejder, af  hvilke  det  ene  er  helt,  det  andet  halvt  Ballet 
— det  er  alt. 

Man  begyndte  med  Axel  Grandjean’s  „ Opera- 
Ballet  * Helgensværdet.  Om  denne  Musik  var  der 
næppe  nogen  Meningsforskel;  den  fremkaldte  hverken  Begejstring  eller 
Modvilje.  Trods  sit  krigerske  Indhold  er  den  fredsommelig,  godmodig 
og  tam;  den  rummer  især  i Balletafsnittet  nogle  smaa  „ fikse “ Stykker, 
men  den  kunde,  skønt  den  blev  meget  respektabelt  udført,  slet  ikke 
fange  Interessen.  Dertil  er  den  for  traditionel,  for  upersonlig:  Komponisten 
holder  sig  overalt  paa  den  brede  Landevej,  som  Mange  har  traadt  før 
ham  — og  de  smaa,  mindre  banede  Stier  kan  dog  engang  imellem  være 
saa  interessante.  Helgensværdet  blev  kun  draget  nogle  ganske  faa  Gange, 
saa  blev  det,  antagelig  for  bestandig,  anbragt  i sin  Skede. 

En  fortjent  Succés  havde  derimod  August  Enna  med  sin  lille 
Pantomime  Hyrdinden  og  Skorstensfejeren.  Enna  viser  sig  heri 
fra  sin  mest  sympatetiske  Side,  han  er  i denne  lille  Pantomime  saa 
langt  mere  tiltalende  end  i sin  sidste  store  Opera  „Lamia“.  Naturligvis  kunde 
man  — som  altid  i Enna’s  Arbejder  — ønske  at  finde  en  mere  udpræget 
personlig  Ejendommelighed,  men  denne  lille  Balletspøg  er  saa  ynde- 
fuld og  nydelig,  den  er  saa  behændigt  og  dygtigt  anlagt  og  udført 
og  den  klinger  helt  igennem  saa  godt,  at  det  er  en  ganske  ublandet 
Fornøjelse  at  høre  den.  Særlig  maa  fremhæves  Begyndelsen,  hvori 
Eventyrets  natlige  Stemning  anslaas  med  stor  Sikkerhed  for  senere  igen 
at  aande  ud  i de  samme  Toner.  Ogsaa  de  enkelte  Personer  er  let  og 
godt  tegnede  ved  smaa,  karakteristiske  Motiver. 

Af  de  genindstuderede  Værker  har  selvfølgelig  Heise’s  Drot  og 
Marsk  som  den  eneste  store  nationale  danske  Opera,  der  hidtil  har 
kunnet  hævde  sin  Plads  paa  Repertoiret,  Krav  paa  den  største  Interesse. 

Just  fordi  den  indtager  den  absolut  centrale  Stilling  i dansk  Operalitteratur,, 
burde  den  behandles  med  den  største  Pietet;  der  burde  altid  sørges  for, 
at  Udførelsen  af  den  var  lagt  i saa  gode  Hænder  som  muligt.  Men 
den,  der  har  fulgt  denne  Opera  i dens  forskellige  Faser,  lige  siden  den 
først  kom  frem,  kan  kun  betragte  det  som  en  i høj  Grad  blandet  Nydelse 
at  høre  den  i den  nuværende  Rollebesætning.  Den  eneste,  der  endnu 
er  tilbage  fra  hin  Tid,  er  Hr.  Simonsen,  og  — man  anke,  hvad  man  vil,  over 
Manglerne  i hans  Sangteknik  — han  har  over  sig  hele  den  Brede  og  det 
naturlige  musikalske  Gemyt,  som  hører  til  for  at  fylde  Marskens  Rolle. 
Men  dermed  er  ogsaa  Herligheden  omtrent  forbi.  Hvor  var  i sin  Tid 
Emil  Poulsen  beundringsværdig  som  Erik  Glipping!  Skønt  han  ikke 
glimrede  ved  rige  Stemmemidler,  gjorde  han  dog  Rollen  ganske  be- 
daarende:  man  forstod,  at  Fru  Ingeborg  ikke  kunde  modstaa  denne 
Frister.  Og  nu?  Det  var  allerede  en  uhyre  Nedgang  fra  Emil  Poulsen 
til  Fred.  Brun,  og  det  er,  til  Trods  for  at  Hr.  Cornelius’  Stemme  og 
Syngemaade  er  langt  behageligere  for  Øret  end  Hr.  Brun’s,  i dramatisk 
Henseende  en  yderligere  Nedgang  fra  denne  til  hin.  Hvor  fyldte  ikke 
Fru  Erhard  Hansen  i sin  Tid  paa  Scenen  som  Ingeborg!  Hun  var  som 
skabt  til  denne  Rolle,  baade  hvad  Stemme  og  Personlighed  angaar.  Og 
endnu  Frøken  Dons  forstod  — selv  om  Partiet  stedvis  laa  paa  hendes 
Grænsetoner  i Højden  og  ingenlunde  alt  klang  smukt  — at  forme  en 
stor  tragisk  Skikkelse  ud  af  Ingeborg.  Nu  derimod  hører  man  en 
Sangerinde  med  et  godt  Stemmemateriale,  særlig  med  en  god  Højde,  en 
Sangerinde,  som  aabenbart  arbejder  alvorligt  og  energisk  og  er  i stærk 
Udvikling,  men  hvem  det  alligevel  ikke  lykkes  at  danne  et  Led  i denne 
musikalske  Tragedie.  Det  maa  erindres,  at  Figurerne  i Drot  og  Marsk 
bør  føles  som  Skikkelser  af  en  saadan  Storhed,  at  Landets  Ve  og  Vel 
beror  paa  dem.  Men  selv  om  man  vil  se  ud  over  de  iøjnefaldende 
Mangler  i Fru  Brun’s  Apparition  og  stumme  Spil,  saa  bortfalder  stedvis 
ethvert  Spor  af  Illusionen  om  den  fornemme,  tragiske  Fru  Ingeborg, 
f.  Eks.  i Replikker  som:  „Din  Ære,  Stig!*  eller  „Mit  Hjerte  gøres  mig 
bange,  jeg  véd  ej  selv,  hvorfor*  eller  „Sværg,  I vil  hævne  min 
Ære!*  Heller  ikke  den  lille,  fine  Duet  med  Marsken  i 3dje  Akt  lykkes 
hende.  Imidlertid,  Fru  Brun  synger  Partiet  i det  hele  dygtigt,  og 
over  for  Frøken  Ellen  Beck,  der  optraadte  nogle  Gange  i Ingeborg’s 
Rolle  „som  Gæst*,  hævdede  hun  sejrrig  sin  Position.  Frk.  Beck  havde 
mange  Fagter,  men  grumme  lidt  Inderlighed,  og  hendes  hele  Fremtræden 
vidnede  om  en  total  Misforstaaelse  af  Rollens  Art.  I første  Akt  saa’  det 
endog  nærmest  ud,  som  om  hun  koketterede  med  Kongen;  i Dansen 
havde  hun  altfor  mange  Gebærder,  og  adskillige  Replikker  som  f.  Eks. 
denne:  „Han  har  et  Kast  med  sit  Øje,  som  gør  al  Troskab  kold*  var 
simpelt  hen  umulige.  Publikums  besynderlige  Jubel  over  Frøken  Beck 
skyldtes  vel  nærmest  Slægt  og  Venner.  De  samme  Aftener,  da  Frk.  B. 
optraadte,  lyste  derimod  Fru  Ulrich  som  Aase  lidt  op  i det  meget 
Mørke.  Mindst  lykkedes  for  hende  Visen  'om  Humleranken,  men  Scenen 
i Hytten  mindes  jeg  ikke  før  at  have  hørt  saa  smukt,  saa  varmt  og 
poesifuldt  sunget  og  spillet.  Fru  Ulrich  burde  have  Lov  til  at  beholde 
denne  Rolle  eller  i alt  Fald  til  at  optræde  skiftevis  med  Frk.  Ida  Møller. 

I Begyndelsen  af  Sæsonen  hørte  man  forøvrigt  Frk.  Nørregaard-Hansen 
som  Aase;  hun  var  selvfølgelig  meget  ringere. 

At  Heise  lagde  stor  Vægt  paa  det  dramatiske  Moment  i Udførelsen 
af  „Drot  og  Marsk “,  kan  bedst  ses  deraf,  at  han  ønskede  Erik  Glipping’s 
Parti  besat  ikke  med  en  professionel  Sanger,  men  med  vor  første  da- 
værende Skuespiller.  Og  det  vilde  have  været  rigtigt,  om  dette  Parti 
nu  var  blevet  besat  med  den  Sanger,  som  ene  vilde  være  i Stand  til  at 
løfte  denne  Opgave  — selv  om  Partiet  stedvis  ligger  lovlig  dybt  for  ham. 
Saa  havde  man  da  ogsaa  engang  igen  faaet  ham  at  høre  i en  Opera  af 
høj  musikalsk  Værdi;  ellers  er  det  jo  desværre  mest  i Værker  af  lavere 
Rang,  at  man  hører  denne  udmærkede  Sanger. 

Saa  var  da  Wagner ’s  Valkyrien  en  langt  mere  tilfredsstillende 
Opførelse.  Ikke  blot  fordi  man  fik  en  født  Wagner-Fremstillerske , en 
Verdens-Sangerinde  af  Fru  Guldbranson’s  Rang  at  høre,  men  ogsaa 
fordi  vore  hjemlige  Sangeres  Præstationer  gennemgaaende  var  højst  re- 
spektable. Ganske  vist:  Den,  som  fordrer  Vølsungerne  fremstillede  som 
Typer  paa  den  fornemme  Slægt,  der  gaar  igennem  Verden  efter  sine 
egne  Love,  maa  have  følt  sig  skuffet;  thi  noget  saadant  formaar  hverken 
Hr.  Cornelius  eller  Fru  Brun  at  yde.  Men  det  var  en  Fornøjelse  at 
høre,  hvor  sundt  og  godt,  hvor  kraftigt  og  kønt  deres  Stemmer  klang; 
for  Hr.  Cornelius’  Vedkommende  mindes  jeg  ikke  at  have  hørt  ham 
synge  noget  andet  Parti  saa  godt  som  dette;  det  var  velgørende  at  høre, 
hvor  lidt  han  i denne  Rolle  gjorde  sin  Stemme  hjertesmeltende,  en  Fejl, 
han  ellers  er  tilbøjelig  til  at  falde  hen  i.  Fru  Brun's  Stemme  klang 
navnlig  i Højden  ganske  udmærket;  kunde  hun  blot  tilegne  sig  en 
smukkere,  mindre  flad  Deklamation!  Særlig  virker  hendes  Tekst  gene- 
rende paa  Brysttonerne,  som  jo  overhovedet  er  hendes  svage  Side  — 
det  føltes  især  i 2den  Akt.  Frøken  Boeck  havde  en  meget  utaknemmelig 
Opgave ; thi  hvad  kan  vel  være  fjernere  fra  hendes  dramatiske  Personlighed 
end  den  noget  bombastiske  Fricka?  Hendes  Stemme,  Person  og  Plastik 
er  jo  af  en  helt  anden  Art  end  den,  som  denne  Rolle  fordrer.  Men 
det  maa  paaskønnes,  at  hun  ikke  af  den  Grund  har  lagt  Hindringer  i 
Vejen  for  Operaens  Fremkomst,  og  hun  har  aabenbart  gjort  sit  mulige 
ud  af  Partiet.  Hr.  Helge  Nissen’s  Wotan  og  Hr.  Max  Miiller’s  Hunding 
fortjener  megen  Ros;  navnlig  Hr.  Nissen’s  Udførelse  var  præget  af  No- 
blesse, omend  den  maaske  nok  kunde  have  virket  lidt  mere  storladent. 
Og  saa  fik  man  da  endelig  igen  denne  dejlige  Musik  at  høre,  noget 
man  virkelig  trængte  til.  Efter  dette  i det  hele  vellykkede  Forsøg  i 
den  senere  Wagner  bør  Teatret  ubetinget  gaa  videre  og  næste  Saison 
forsøge  Siegfried,  næstnæste  Tristan  — eller  omvendt  — og  saaledes 
give  Sangerne  Lejlighed  til  at  prøve  deres  Kræfter  paa  disse  store  Op- 
gaver. Der  er  Grund  til  at  tro,  at  de  vil  vokse  med  Opgaverne;  det 
ønsker  de  sikkert  selv,  og  Publikum  ønsker  det.  Det  maa  erindres,  at 
man  endnu  skylder  os  hele  fire  Værker  af  den  senere  Wagner. 

De  øvrige  Forestillinger  indbyder  ikke  til  udførligere  Omtale.  Thi 
en  Ny-Indstudering  afGounod’sRomeoogJulie  er  ingen  Begivenhed, 
selv  om  Titelrollerne  bliver  saa  udmærket  udført,  som  Tilfældet  er  — 
navnlig  i 2den  Akt  synger  Fru  Ulrich  ganske  bedaarende;  hun  bærer  i 

denne  Opera  næsten  Prisen  fremfor  Hr.  Herold.  Overhovedet  var  Ud- 
førelsen god,  og  der  er  saamænd  ingen  Grund  til  at  angribe  vor  Tea- 
terbestyrelse, fordi  den  genoptager  paa  Repertoiret  en  Opera,  som  op- 
føres hele  Verden  over  og  som  i sine  ganske  vist  noget  drøje  fem  Akter 
indeholder  adskilligt  smukt.  Men  som  sagt,  nogen  Begivenhed  var 
det  ikke.  Lidt  mere  Interesse  havde  muligvis  Frøken  Thyra  Larsen’s 
Debut  som  Sen  ta  i den  flyvende  Hollænder,  fordi  den  i visse  Maader 
var  usædvanlig  lovende.  Nemlig  hvad  angaar  det  rent  vokale:  Frøkenen 
har  en  stor,  smuk,  gennemtrængende  Sopran  og  forstaar  ogsaa  at  bruge 
den;  hun  sang  gennemgaaende  sikkert  og  rent  og  formaaede  at  bære 
saa  høje  Toner  som  f"  og  g"  i det  nydeligste  mezza  voce.  Teatret  vil 
absolut  have  Brug  for  denne  Debutantinde  — dog  snarest  som  alt 
andet  end  som  Wagnerfortolkerske.  Dertil  skorter  det  hende  for  meget 
paa  dramatisk  Evne,  i alt  Fald  foreløbig.  Thi  det  var  næppe  alene 
Ungdom  og  Debutant-Ængstelse,  som  hindrede  Udfoldelsen  af  et  Talent 
i denne  Retning:  der  maatte  dog  glimtvis  have  vist  sig  noget,  men  der 
var  slet  intet.  Senta-Figuren  er  jo  den  rene  Romantik,  lutter  Ekstase 
og  fiks  Idé,  men  Frøken  Larsen  var  en  ualmindelig  stemmebegavet  og 
sundt-musikalsk,  ung,  københavnsk  Dame  og  intet  derudover. 

Paa  Dagmarteatret  opførtes  et  kønt,  mindre  Arbejde  af  Lange - 
Muller:  Musikken  til  Drachmann’s  Renaissance.  Det  bestaar 
af  Forspil,  Mellemspil  og  Sange,  alt  sammen  i høj  Grad  populært;  navnlig 
Sangene  vil  sikkert  blive  uhyre  meget  sungne.  Naar  man  tænker  paa, 
hvilken  Musik  det  i Reglen  er,  der  vinder  den  store  Udbredelse  i Hjem- 
mene, saa  er  der  al  Grund  til  at  glæde  sig,  naar  en  Komponist  som 
Lange-Muller  skriver  noget  saa  syngeligt  og  saa  folkeligt  som  f.  Eks.. 
Serenaden  i Renaissance. 

* 

* * 

I vort  Koncertliv  har  den  vigtigste  Begivenhed  i de  forløbne  Maa- 
neder  været  Fremkomsten  af  Carl  Nielsen’s  nye  Strygekvartet 
(Nr.  3,  Esdur). 

Carl  Nielsen  er  som  Komponist  i en  sjælden  Grad  stærk  og  mandig 
intet  er  ham  fjernere  end  moderne  Dekadenters  Blødagtighed  og  Hysteri. 
Men  han  søger  ganske  vist  ikke  — som  saa  mange  af  Nutidens  musi- 
kalske Parvenu’er  — at  vise  sin  Styrke  ved  at  gøre  Larm;  tværtimod, 
den  tomme  Støj  foragter  han  i lige  saa  høj  Grad,  som  han  skyer  al  hul 
Bombast  og  al  Banalitet.  Hans  Orkester  er  altid  fint  behandlet,  ganske 
frit  for  brutale  Virkninger.  Hans  Kraft  viser  sig  fremfor  alt  i en  i vor 
Tid  ikke  altfor  hyppig  Rytmefasthed  — han  er  i høj  Grad  marcato  — 
og  dernæst  i en  stor  Energi  i Gennemførelsen  af  hans  Ideer  — han 
kniber  aldrig  uden  om  eller  gaar  af  Vejen  for  Hindringer  — endelig  i 
hans  Strenghed  og  Fasthed  i Form  og  Opbygning.  Den,  der  har  fulgt 
Carl  Nielsen’s  Løbebane  fra  hans  tidligste  Arbejder,  har  haft  Lejlighed 
til  at  se  den  Udholdenhed,  han  har  sat  ind  paa  at  udvikle  sin  musikalske 
Personlighed;  vel  har  undertiden  hans  Frygt  for  det  blødagtige  og  banale 
givet  sig  Udslag  i lige  modsat  Retning  (f.  Eks.  i Suiten  for  Klaver,  der 

stedvis  er  saa  haard  som  Flintesten) , men  han  har  trods  sin  eminente 
formelle  Dygtighed  hidtil  holdt  sig  absolut  fri  for  Ruliuekomposition  og 
han  er  i hvert  Fald  naaet  til  at  finde  en  saa  ejendommelig,  personlig 
Udtryksmaade,  at  man  i hans  senere  Arbejder  helt  igennem  føler:  dette 
er  Carl  Nielsen  og  ingen  anden.  Hans  Holdning  overfor  Publikum, 
saavel  som  over  for  Pressen  har  bestandig  været  i højeste  Grad  stolt  og 
fornem;  intet  Under  derfor,  at  hans  Musik  foreløbig  har  spillet  en  langt 
mindre  Rolle  herhjemme  end  f.  Eks.  den  (for  øvrigt  med  stor  Rutine  og 
Dygtighed  lavede)  Salonmusik  af  en  nyere  norsk  Komponist,  som  im- 
porteres bunke  vis  til  os  direkte  eller  over  Tyskland  ad  Reklamens  Vej. 

Der  er  i Carl  Nielsen’s  nye  Kvartet  en  stor  og  stærk  Stræben;  det 
er  intet  mindre  end  Beethoven’s  sidste  Kvartetter,  der  staar  som  nær- 
meste Forbilleder.  Med  stor  Friskhed  og  Glans  sætter  det  prægtige 
1ste  Hovedtema  ind;  det  lille  Sidetema  i 1ste  Allegro  er  ganske  enkelt 
og  roligt;  Gennemførelsen  af  denne  Sats  er  taget  i de  store  Træk,  ganske 
ypperlig.  Stod  blot  den  paa  Detailarbejdet  baserede  Klang  overalt  i lige 
Forhold  hertil,  saa  vilde  denne  Kvartet  hurtigt  naa  langt  ud  over  Dan- 
marks Grænser,  hvad  den  ifølge  sit  Idéindhold  i saa  høj  Grad  har  Krav 
paa;  nu  hæmmes  den  desværre  af  en  Del  Misklang.  Andanten,  som 
mærkeligt  nok  staar  i samme  Toneart  som  1ste  Allegro,  er  et  Mester- 
værk, som  vi  bør  være  glade  over  at  eje  i vor  Litteratur;  Carl  Nielsen 
hæver  sig  her  til  en  Skønhed,  til  en  Udtrykkets  Mægtighed  og  Patos, 
som  han  næppe  tidligere  har  naaet.  Formen  er  i høj  Grad  fuldkommen 
og  dette  Stykke  klinger  — ligesom  det  følgende  — gennemgaaende 
smukt.  Tredje  Del  er  en  elskværdig,  ganske  let  tilgængelig  og  dog 
gennemnobel  Allegretto  pastorale;  Finalen  (Allegro  coraggioso)  er  vel 
nok,  baade  hvad  Temaer  og  Udførelse  angaar,  den  mindst  værdifulde 
Del  af  Kvartetten;  den  klinger  heller  ikke  helt  igennem  godt,  men  den 
rummer  udmærkede  og  originale  Enkeltheder  som  f.  Eks.  den  pizzicato 
udførte  Fugering  af  Hovedtemaet.  Den  hele  Kvartet  er  en  betydelig 
Aands  Værk  og  de  to  Mellemstykker  er  Mesterværker. 

Høeberg-Kvartetten  havde  stor  Ære  af  at  bringe  dette  Arbejde 
frem;  det  var  indstuderet  med  stor  Omhu  og  gik  forresten  i Kammer- 
musikforeningen endnu  bedre  end  paa  Koncerten,  hvor  nogen  Urenhed  i 
Violinerne  generede,  særlig  i 1ste  Allegro.  Et  stærkere  Modstykke  end 
Smetana’s  bekendte  Programkvartet  „Aus  meinem  Leben “,  som  spil- 
ledes lige  efter  Carl  Nielsens,  kunde  man  vanskeligt  have  fundet.  I sin 
Elskværdighed  og  Velklang  virkede  den  snarest  som  et  svagere,  mere 
kvindelig-følsomt,  men  langt  mindre  betydeligt  Væsen  oven  paa  Carl 
Nielsen’s  kække,  absolute  Mandighed.  Den  blev  fortræffeligt  spillet. 

Et  andet  stort,  nyt,  dansk  Kammermusikarbejde,  en  Strygesekstet 
(G-Dur)  af  en  talentfuld  ung  Komponist,  Hakon  Børresen,  hørtes  i 
Kammermusikforeningen  i en  udmærket  Udførelse  under  Anførsel  af 
Anton  Svendsen.  1 dette  Arbejde  finder  man  de  samme  gode  Egen- 
skaber som  i Komponistens  tidligere  Produktion  (en  Strygekvartet  og  en 
Symfoni):  stor  Lethed  i at  skrive  livligt,  underholdende  og  flydende,  og 
meget  betydelig  Sands  for  Klang  og  Instrumentation.  Men  noget  stort 
Fremskridt  i Retning  af  Dybde  og  større  Selvstændighed  kom  ikke  for 

Dagen:  Tema’erne  er  ikke  betydelige,  og  Komponisten  er  endnu  ikke 
naaet  frem  til  at  frygte  Banaliteter.  Naturligvis  føltes  alt  dette  stærkest 
i Adagioen.  Det,  Hr.  Børresen  fremfor  alt  trænger  til,  er  at  uddybe 
sin  Personlighed  og  at  udvikle  sig  i Retning  af  Kræsenhed  over  for  sig 
selv;  han  kan  ellers  med  Tiden  staa  Fare  for  at  komme  ind  i det  rene 
Rutinearbejde. 

Schumann  har  engang  i et  Brev  til  en  ung  Komponist  skrevet  de 
vise  Ord:  „De  maa  fremfor  alt  forsøge  at  finde  paa  nye  og  smukke 
Melodier;  det  kombinatoriske  maa  kun  va$re  det  mere  tilfældige  De 
Ord  kunde  enhver  ung  Komponist  trøstig  slaa  op  over  sit  Natteleje. 
Heller  ikke  vilde  det  være  til  nogen  Skade,  engang  imellem  at  tænke 
paa,  hvorledes  Beethoven  ofte  omarbejdede  og  forandrede  selve  sine 
Motiver  og  Temaer,  inden  han  gav  sig  til  at  udføre  dem.  Mange  kom- 
mer lovlig  let  til  deres  Ideer. 

Paa  de  store  Koncerter  har  man  kun  hørt  ét  nyere,  dansk  Arbejde: 
Jørgen  Malling’s  Kiiwala  (for  Solostemmer,  Kor  og  Orkester),  som 
opførtes  i Musikforeningen  og  gjorde  megen  Lykke.  Det  er  et  naturligt  og 
ganske  tiltalende  Arbejde  med  nogle  taknemmelige  Soli  og  med  letsyngelig, 
velklingende  Korsats.  Stemningsfuldt  er  navnlig  Indledningskoret  og 
Kuwala’s  første  store  Solo  (som  blev  smukt  sunget  af  Fru  Holstein-Berg). 
Men  meget  ny  og  dyb  er  rigtignok  denne  Musik  ikke , og  den  falder 
stedvis  ud  i det  lidt  vulgære:  meget  banalt  er  saaledes  Bardernes  Kor, 
Fingal’s  sidste  Solo  og  Mellemspillet,  under  hvilket  Kiiwala  gaar  ind  i 
Hulen.  Man  faar  det  Indtryk,  at  Komponisten  omtrent  ved  Midten  af 
Arbejdet  er  blevet  træt;  første  Halvdel  staar  i hvert  Fald  i det  store 
bele  over  sidste.  — Foruden  Kiiwala  bragte  Musikforeningen  en  smuk 
Udførelse  af  Beethoven’s  G -mol  Symfoni;  Professor  Neruda’s  Gen- 
givelse var  aandfuld  uden  at  være  maniereret.  Hvad  den  meget  om- 
stridte Begyndelse  (indtil  2den  Fermat)  angaar,  saa  lod  han  den  komme 
hurtigt  og  brat.  Nogle  moderne  tyske  Dirigenter  holder  Tempoet  lang- 
somt indtil  2den  Fermat  — jeg  maa  tilstaa,  at  jeg  finder  den  første  Op- 
fattelse sundere  og  naturligere.  Navnlig  det,  at  der  finder  en  Gentagelse 
Sted,  gør  den  anden,  mere  dramatiske  Opfattelse  usandsynlig;  desuden 
var  Beethoven  ingenlunde  bange  for  at  foreskrive  Tempoforandringer  i 
sine  Noder,  naar  han  ønskede  saadanne. 

Gæciliaforeningen  fejrede  sit  50  Aars  Jubilæum  og  fejrede  det 
under  de  lykkeligste  Tegn:  den  har  jo  i det  sidste  Tiaar  været  vort 
Publikums  erklærede  Yndling.  Og  Dirigenten,  Kapelmester  Rung,  for- 
tjener det:  selv  om  Moden  og  andre  Omstændigheder  er  komne  ham  til 
Hjælp,  saa  er  det  et  stort  og  beundringsværdigt  Arbejde,  gennem  hvilket 
han  har  udviklet  sin  Forening  til  det,  den  nu  er.  Han  har  gjort  Gæ- 
ciliaforeningen fra  en  lille  til  en  stor  Forening  og  han  har  udvidet  dens 
oprindelig  noget  snævre  Program  til  et  langt  mere  omfattende:  det  er 
ham,  som  har  bragt  os  saadanne  Værk«*  som  Bach’s  H-mol  Messe  og 
Johannes  - Passion , Håndel’s  Israel  i Ægypten,  Mozart’s  Requiem, 
Beethoven’s  Missa  solemnis;  ja,  i de  sidste  Aar  er  han  gaaet  saa  vidt 
som  til  at  opføre  adskillige  store,  rent  moderne  Værker.  Dog  tør  man 
maaske  haabe,  at  Foreningens  Tyngdepunkt  maa  vedblive  at  ligge  i dens 

udmærkede  a-capella  Præstationer  og  i Fremførelsen  af  saadanne  Stor- 
værker som  de  nys  nævnte.  Dem  har  vi  her  i Byen  intet  andet  Sted 
Lejlighed  til  at  høre,  og  de  af  Hr.  Rung  opførte  modérne  Arbejder,  som 
i Forhold  til  hine  dog  kun  er  anden  Rangs  Værker,  har  man  snarere 
Udsigt  til  [at  høre  andetsteds  — ogsaa  Musikforeningen  har  jo  bragt 
os  [Arbejder  af  |César  Franck,  Dvoråk  og  Verdi.  Saadan  mo- 
derne Musik  ligger  desuden  — om  det  maa  være  tilladt  at  sige  det  — - 
langtfra  saa  naturligt  for  Hr.  Rung’s  Begavelse  som  de  ældre,  stilrette 
Værker.  Maaske  tør  jeg,  idet  jeg  føjer  min  oprigtigste  — om  end  noget 
forsinkede  — Lykønskning  til  alle  de  mange , Hr.  Rung  allerede  har 
modtaget,  udtale  det  Haab,  at  han  engang  om  ikke  altfor  lang  Tid  vil 
sætle  Kronen  paa  sine  gode  Gerninger  ved  at  opføre  Matthæus-Pas- 
sionen.  Vi  trænger  haardt  til  at  høre  den;  den  er  jo  et  af  Verdens 
syv  Underværker  — i Leipzig  kan  man  ikke  nøjes  med  mindre  end  at 
opføre  den  hver  Paaske;  men  her  er  Generationen  under  de  30  Aar 
ganske  ukendt  med  den.  Og  saaledes  som  Forholdene  har  udviklet  sig, 
er  det  af  Kapelmester  Rung,  at  vi  venter  os  denne  Stordaad.  g 

Ved  selve  Jubilæumskoncerten  fremførtes,  som  naturligt  var,  et  Ar- 
bejde af  Foreningens  Stifter  og  mangeaarige  Leder  Henrik  Rung: 
Svanehammen,  ét  kønt,  naivt  og  blegt  Arbejde,  ganske  svarende  til 
den  Hertz’ske  Digtning.  For  Resten  kunde  man  glæde  sig  ved  Madrigal- 
korets mesterlige  Foredrag  af  forskellig  kirkelig  og  verdslig  Musik  og 
ikke  mindre  ved  Frøken  Dons’  autoritative  og  stilfulde  Gengivelse  af 
Marcello’s  Parafrase  over  den  21de  Salme. 

Smukt  sammensat  var  Johan  Svendsen’s  og  Kapellets  første 
Abonnementskoncert:  først  en  Quasi-Mønsteropførelse  af  B eethove n’s 
Eroica;  saa  i næppe  helt  saa  god  en  Udførelse  Gherubini’s  smukke  og 
festlige  Anacreon-Ouverture  (Træblæserne  kom  i det  rasende  Tempo 
stedvis  noget  tilkort  overfor  Violinerne).  Som  Solist  hørtes  den  store 
Mester  Eugéne  Ysaye.  Han  foredrog  en  ikke  betydelig,  men  meget 
taknemmelig  Koncert  af  Saint- Saéns  og  en  af  Bach’s  saa  sjældent 
spillede  Koncerter  (E-dur),  som  indeholder  en  Adagio  af  den  sublimeste 
Skønhed  — Akkompagnementet  til  denne  (lille  Orkester  og  Harmonium) 
kunde  maaske  nok  have  været  endnu  en  Grad  bedre  indstuderet. 
Ysaye  er  vel  næppe  den  typiske  Bachfortolker,  men  over  for  et  saadant 
Mesterskab,  en  saadan  Klangskønhed  og  Tonefylde  forholder  man  sig 
alligevel  rent  nydende. 

Rudolph  Bergh 

jreskerne  paa  Golleonis  Slot  Malpaga,  der  har  særlig 
1 Interesse  for  os  Danske  som  en  Erindring  om  Chri- 
stian I’s  Italiensrejse,  har  hidtil  ikke  vakt  synderlig 
Opmærksomhed  hos  danske  Italiensfarere ; da  jeg 
i Fjor  Sommer  besøgte  Stedet,  var  der  i Fremmed- 
bogen mellem  talløse  italienske,  engelske  og  ameri- 
kanske Navne  kun  ét  dansk  at  finde.  I vor  historiske  Litteratur 
er  Billederne  derimod  oftere  blevet  omtalt,  sidst  og  udførligst  af 
Cand.  mag.  Lindbæk  i Historisk  Tidsskrift  1902  i en  fortræffelig 
Afhandling  om  Dronning  Dorotheas  Forhold  til  Familien  Gonzaga. 
Da  denne  Afhandling  og  nogle  Avisartikler,  hvori  det  bl.  a.  er 
blevet  oplyst,  at  Gengivelser  af  Freskerne  findes  i Frederiksborg- 
museet,  har  vakt  en  vis  Interesse  for  denne  nationale  Mærkvær- 
dighed, er  det  maaske  ikke  ubetimeligt  at  meddele  nogle  nærmere 
Oplysninger  om  Stedet  og  dets  Billeder  som  Kommentar  til  en 
Gengivelse  af  de  3 interessanteste  og  bedst  bevarede  af  dem;  de 
er  reproducerede  efter  Carlo  Fumagalli:  Il  Castello  di  Malpaga  e 
le  sue  Pitture,  hvoraf  der  i Milano  1901  er  udkommet  tredje  Ud- 
gave, — et  ret  mærkeligt  Vidnesbyrd  om,  at  der  dog  maa  være  ad- 
skillige, der  har  Interesse  for  dette  lidt  afsides  liggende  Monument, 
som  Baedeker  kun  har  et  Par  lakoniske  Ord  med  smaat  Tryk  til- 
overs for.  Bogen,  der  udkom  første  Gang  1894,  bestaar  af  30 
taaleligt  gode  Heliotypier  og  13  Sider  Tekst,  hvoraf  Hovedsagen  er 
et  Optryk  af  den  venezianske  Krønikeskriver  Spinos  Beskrivelse  af 
Christian  I’s  Besøg  hos  Golleoni  i hans  Bog:  Vita  e fatti  deir  eccel- 
lentissimo  Capitano  di  guerra  Bartolomeo  Coleone  (Venedig  1569). 


Tilskueren  1902. 


19 


Digitized  by 


Google 


270 


Malpnga 


Bartolomeo  Colleoni,  af  hvis  Skikkelse  Andrea  Verrocchio  i den 
bekendte  Rytterstatue  foran  S.  Giovanni  e Paolo  i Venedig  har 
skabt  den  ideale  Type  paa  Datidens  frygtede  condottieri,  og  om 
hvem  Bergamo  indeholder  saa  mange  Erindringer,  var  1454  efter 
adskillige  Omskiftelser,  bl.  a.  et  Mordforsøg  mod  ham  fra  det  vene- 
zianske Raads  Side  1451,  atter  bleven  Generalissimus  for  Venedigs 
Hære.  For  100  Dukater  købte  han  29.  April  1456  Slottet  Malpaga, 
der  1450  var  kommet  i Republikkens  Eje,  og  her  i sin  Fødeegn,  i 
Nærheden  af  Bergamo,  som  næsten  var  hans  Domæne,  tilbragte 
han  atten  rolige  Aar  til  sin  Død  4.  November  1475  og  holdt  et  pragt- 
fuldt Hof.  Slottet  med  det  trodsige  Navn  „Det  betaler  (nemlig 
dem,  der  vover  at  angribe  det)  med  Fortræd"1)  ligger  omtrent  halv- 
anden Mil  fra  Bergamo  i en  flad  og  frugtbar  Egn  med  friske  grønne 
Enge  og  Masser  af  Morbærtræer;  man  naar  det  bekvemmest  fra 
Bergamo  med  Dampsporvognen  Bergamo — Soncino,  fra  Stationen 
Ghisalba  er  der  kun  et  Par  Kilometer  derud.  Det  er  et  velbevaret 
Kastel  med  Murtinder  og  et  anseligt  Fæstningstaarn,  hvorfra  man 
har  en  herlig  Udsigt  over  den  frodige  lombardiske  Slette  med  Bjer- 
gene i Baggrunden.  Over  den  tørre  Grav  omkring  Slottet  fører 
nu  en  muret  Bro,  men  paa  Porthvælvingen  ses  Sporene  af  den 
gamle  Vindebro.  Af  Kastellets  Udenomslejlighed  er  der  opstaaet 
en  hel  lille  Landsby,  hvis  Befolkning  leverer  Arbejdere  og  Arbej- 
dersker til  den  Silkeavl,  der  drives  paa  Gaarden;  i Salen,  hvor 
Freskerne  findes,  er  en  Snes  Bønderpiger  beskæftigede  med  at 
undersøge  Silkeormenes  Sundhedstilstand  ved  at  mikroskopere  deres 
Ekskrementer,  i det  næste  Værelse  fodres  forskellige  Arter  af  de 
graadige  Smaadyr  i Glaskasser,  paa  første  Sal  ligger  der  Oplag  af 
Kokoner.  Bygningen  er  næsten  helt  og  holdent  fra  Renæssancen, 
med  lette  aabne  Loggier  paa  Ydersiden  og  med  en  rummelig  Gaard 
omgiven  af  Buegange  i to  Etager.  Overalt  er  Colleonis  Vaaben- 
skjold  med  de  tre  Par  Testikler  (coglioni)  anbragt,  alle  Porthvælvinger 
og  Buer  er  smukt  dekorerede  med  Blomsterguirlander  og  andre 
Ornamenter,  og  de  indre  Vægge  i Gaardens  Buegange  er  bedæk- 
kede med  store,  desværre  temmeligt  ødelagte  Fresker,  som  forher- 
liger  Colleonis  forskellige  Feltslag.  En  af  disse  fremstiller,  hvorledes 
Pave  Paul  II  i Nærværelse  af  Kardinalcollegiet  1468  overrækker 
Colleoni  en  Kommandostav  som  Tegn  paa  hans  Værdighed  som 

l)  Navnet  lyder  nu  Malpaga  og  saaledes  ogsaa  hos  Spino.  Den  danske 
Beretning  om  Kongens  Besøg  har  Formen  Malapago  („jeg  betaler  med  Fortræd*), 
som  ser  nok  saa  oprindelig  ud. 

Anfører  paa  det  paatænkte  Korstog  mod  Tyrkerne,  og  dette  Billede 
skal  efter  Crowe  & Cavalcaselle  være  malet  af  Girol.  Romanino, 
den  bekendte  brescianske  Maler  (1485 — 1566),  paa  Bestilling  af  Fa- 
milien Martinengo  i Brescia,  som  havde  arvet  Malpaga;  Colleoni, 
som  selv  var  gift  med  Thisbe  Martinengo,  havde  nemlig  i Oktober 
1475  testamenteret  det  til  sin  Datter  Ursina,  som  havde  ægtet 
Grev  Gherardo  Martinengo.  At  der  allerede  i Colleonis  Tid  var  ud- 
ført Malerier  paa  Slottet,  fremgaar  af  et  Dokument  fra  Januar  1469 
(Fumagalli  S.  9),  hvori  der  omtales  „en  fremmed  Maler,  som  maler 
paa  Malpaga",  og  sikre  Rester  fra  den  Tid  er  bl.  a.  bevarede  over 
en  Sidedør  i Gaarden:  paa  Buen  foran  den  en  Bebudelse,  paa  den 
derefter  følgende  Hvælving  Evangelistsymbolerne  og  en  Vorherre 
med  Verdenskuglen  i Haanden,  over  selve  Døren  en  Korsfæstelse 
med  flere  Helgener,  bl.  a.  Colleonis  Navnehelgen  S.  Bartolomeo, 
paa  Væggen  ved  Siden  en  S.  Georg.  Hele  denne  Dekoration  er 
afgjort  i det  15.  Aarhundredes  Stil,  og  desuden  viser  Vorherres 
Verdenskugle,  hvor  der  kun  er  angivet  3 Verdensdele  „Europa,  Asia, 
Africa",  at  Billedet  er  malet  før  Amerikas  Opdagelse.  Fra  en  an- 
den, dygtigere  Haand  hidrører  nogle  allegoriske  Figurer  (Dyder  o. 
1.)  i et  af  Værelserne  paa  første  Sal;  de  tillægges  almindeligt  Ro- 
manino, men  noget  dokumentarisk  Bevis  derfor  har  jeg  ikke  kunnet 
finde;  Crowe  & Cavalcaselle  tilskriver  rent  formodningsvis  Cariani 
dem  (en  med  Romanino  samtidig  Maler),  og  de  har  ikke  mindste 
Lighed  med  Fresken  af  Paul  II  og  Colleoni,  der  jo  tillægges  Ro- 
manino. Derimod  ligner  de  i høj  Grad  de  allegoriske  Figurer  i 
Colleonis  Hus  i Bergamo  (via  Colleoni  Nr.  7,  nu  Asyl),  hvor  der 
paa  Væggen  er  malet  en  Række  saadanne  „Dyder"  i Skikkelse  af 
Kvinder,  og  disse  maa  vistnok  være  fra  Colleonis  Tid,  da  han  selv 
er  malet  ved  Siden  af  dem,  knælende  i Tilbedelse  for  S.  Giustina. 
I saa  Fald  kan  Billederne  jo  ikke  være  af  Romanino. 

Dette  faar  Betydning  for  de  Fresker,  der  angaar  Christian  I. 
Der  kan  nemlig  ingen  Tvivl  være  om,  at  de  er  af  den  samme 
Mand,  der  har  malet  „Dyderne"  i Værelset  ovenpaa;  det  er  ganske 
den  samme  Kvindetype  begge  Steder,  i den  Grad  at  man  endog  fri- 
stes til  at  antage,  at  nogle  af  Damerne  paa  Billedet  S.  273  har  staaet 
Model  til  de  allegoriske  Figurer.  Indtil  der  præsteres  Bevis  for,  at 
Freskerne  er  af  Romanino,  bør  man  derfor  ikke  lade  dette  hypo- 
tetiske Auctorskab  spille  nogen  Rolle  ved  Spørgsmaalet  om  Bille- 
dernes historiske  Værdi.  Hvor  vidt  Dragterne  kan  bevise,  at  Fre- 
skerne ikke  kan  være  fra  sidste  Fjerdedel  af  15.  Aarh.,  ser  jeg 

mig  ikke  i Stand  til  at  afgøre.  Billederne  selv  frembringer  absolut 
Indtrykket  af  historisk  Paalidelighed,  og  det  er  dog  paa  Forhaand 
ulige  sandsynligere,  at  Colleoni  selv  har  villet  forevige  Mindet  om 
den  Ære,  en  fremmed  Konge  havde  vist  ham,  og  om  den  Pragt, 
han  selv  ved  den  Lejlighed  havde  udfoldet,  end  at  hans  Arvinger 
skulde  have  ladet  denne  Begivenhed  fremstille  i saa  stor  Udførlig- 
hed og  med  saa  mange  Enkeltheder. 

En  Betragtning  af  Billederne  selv  vil  bekræfte  dette  Indtryk. 

Det  er  6 store  Fresker,  som  dækker  Væggene  i det  største 
Værelse  i Stueetagen  og  giver  en  udførlig  Fremstilling  af  Christian 
F s Besøg  paa  Malpaga  den  12.  Marts  1474.  Den  samtidige  danske 
Beretning  om  dette  melder  kun  ganske  kort,  at  „Herren  af  Koyaal) 
red  Kongen  i Møde  med  500  Heste  af  én  Farve  og  førte  ham  til 
sit  Slot,  samt  næste  Dag  ledsagede  ham  til  Grænsen  af  sit  Territorium. 
Derimod  giver  Spinos  ovenfor  anførte  Levnedsbeskrivelse  en  fuld- 
stændig Kommentar  til  Billederne. 

Colleoni  havde,  hedder  det  der,  rømmet  Slottets  nederste  Etage 
for  Kongen  og  hans  store  Følge  og  anbragt  sine  Folk  udenfor  i en 
rigtig  Lejr.  Derfra  drog  han  Kongen  i Møde  med  alle  sine  Krigere 
i fuld  Rustning  (mærkeligt  nok  nøjes  Italieneren,  der  ellers  er  ivrig 
nok  for  at  forherlige  sin  Helt,  her  med  100  Ryttere,  medens  den 
danske  Beretnings  500  stemmer  bedre  med,  hvad  man  ellers  véd 
om  Colleonis  Hofstat) ; med  flyvende  Faner  og  klingende  Spil  førte 
han  saa  Kongen  til  Malpaga.  Dette  er  fremstillet  paa  den  første 
Freske,  hvor  Spidsen  af  Toget  er  ved  at  ride  ind  ad  Malpagas 
Port,  medens  Colleoni  lidt  foran  den  holder  sin  Hest  an  og  er  ved 
at  tage  sin  Kabuds  af  for  Kongen  til  Velkomst;  i det  lange  Tog 
bag  Kongen  ses  baade  Folk  i mørke  Rejsedragter  og  andre  i rødt 
og  hvidt  stribet  Livré;  af  de  sidste  er  navnlig  en  yngre  skægget 
Mand  iøjnefaldende,  som  rider  strunkt  omtrent  midt  i Billedet  med 
en  fjerbesat  Baret  paa  Hovedet,  aabenbart  en  af  Colleonis  fornemste 
Hofsinder;  i Forgrunden  længst  til  venstre  rider  en  Mand  i en  paa- 
faldende tyk  Rejsekappe,  og  foran  ham  bærer  en  Rytter  i mørk 
Dragt  den  danske  Fane,  med  3 springende  Løver  i rød  Dug; 


l)  Dette  Koya  = Colleoni,  som  den  danske  Fortæller  ogsaa  har  hørt  Col- 
leonis Følge  raabe,  da  Kongen  blev  fulgt  paa  Vej  til  Afsked,  er  fonetisk  ikke  uden 
Interesse.  I samtidigt  Veneziansk  skrives  f.  Eks.  mia  for  miglia,  og  denne  stærke 
Mouillering  af  11  (eller  gi)  er  udtrykt  ved  y = ij.  Det  (betonede,  med  Stødlone) 
a,  hvormed  Ordet  ender,  gengiver  den  norditalienske  nasalerede  Udtale  af  on 
(o,  i’et  udtales  ikke). 

Colleonis  Fane  ses  længere  fremme  i Toget,  omtrent  ved  Siden  af 
Kongen. 

Videre  fortæller  Spino,  at  Golleoni  paa  Malpaga  forlystede 
Kongen  med  „Gæstebud,  Turnering  og  Jagter",  og  alle  tre  Festlig- 
heder har  Maleren  foreviget.  Den  anden  Freske  viser  Kongen  og 
Colleoni  ved  hinandens  Side  i Færd  med  at  ride  ud  til  Falkejagt 
med  et  mindre  Følge  i mørk  Hofdragt;  foran  dem  gaar  to  Pager 
i rødt  og  hvidt  Livré,  førende  to  Hunde,  ude  i Landskabet  ses 
galopperende  Ryttere,  jagende  Falke  og  Hunde.  Den  tredje  Freske 
er  den  her  gengivne  (S.  273):  et  fint  Selskab  paa  Slottet.  Kongen 
sidder  for  Bordenden  i hermelinskantet  Kaabe  med  Baret  paa  Hove- 
det, bag  ham  staar  nogle  af  hans  Hoffolk  med  blottet  Hoved,  ved  lians 
Side  paa  et  lavt  Bord  3 Vinkarafler,  foran  ham  Colleonis  Hushov- 
mester i Færd  med  at  servere  for  ham,  — hvilket  meldes  af  4 Trom- 
petere med  kraftige  Basunstød  til  alle  4 Verdenshjørner;  længst 
til  højre  kommer  Køgemesteren  med  en  Stav  i Haanden  i Spidsen 
for  en  Række  Tjenere  i rødt  og  hvidt  Livré,  som  bringer  nye 
Retter.  Bordselskabet  sidder  i nogen  Afstand  fra  Kongen,  forrest 
ved  Bordets  Forside  Colleoni  selv,  med  Ansigtet  vendt  mod  sin 
Gæst,  saa  man  ser  hans  kraftige  Profil.  Damen  ved  hans  Side  er 
vel  hans  Kone,  skønt  hun  ser  lidet  matroneagtig  ud,  den  kønne 
unge  Dame  lige  over  for  ham  maa  være  en  Datter,  da  hun  bærer 
hans  Farver;  men  for  øvrigt  er  det  naturligvis  ørkesløst  at  gætte 
paa,  hvem  de  andre  tilstedeværende  er;  at  det  er  Portrætter,  har 
man  et  bestemt  Indtryk  af. 

Den  fjerde  Freske  (her  Side  275)  forestiller  Turneringen.  Længst 
til  venstre  er  der  rejst  en  Loggia,  hvor  Kongen  ses  i Midten  med 
Colleoni  og  en  anden  Mand  ved  sin  Side,  medens  de  øvrige  Pladser 
er  optagne  af  Damer  og  Herrer  af  Colleonis  Hofstat  og  vel  ogsaa 
af  Kongens  Følge ; man  øjner  en  lille  bred  Mand  med  Plumager 
rundt  om  Barettens  Rand,  ligesom  den,  der  ved  Selskabet  sidder 
midt  for  Bordets  Bagside  mellem  to  Damer,  men  uden  Skæg. 
Ridderne  galopperer  mod  hinanden  hver  paa  sin  Side  af  et  lavt 
Plankeværk  og  stikker  til  hinanden  over  det.  Længst  til  højre  hol- 
der en  tumeringsklædt  Rytter,  paa  hvis  Skaberak  Bogstaverne  FA 
ideligt  er  gentagne;  det  maa  være  en  notabel  Deltager,  men  hvem? 

Da  disse  fire  Fresker  passer  saa  godt  med  Spinos  Beretning, 
er  det  rimeligt  nok,  at  man  ogsaa  har  villet  genfinde  i Malerierne 
den  Anekdote,  der  optager  et  stort  Parti  af  den.  Spino  fortæller 
med  velbehagelig  Bredde,  hvorledes  en  ung  Bjergbo  i Brydning 

overvinder  en  dansk  Kæmpe,  som  har  gjort  Italienerne  den  Tort 
at  kaste  flere  af  dem;  Colleoni  forærer  ham  til  Belønning  en  Sol- 
daterdragt. Denne  Scene  har  man  villet  se  i den  femte  Freske; 
men  det  er  uforeneligt  med  en  nøjere  Betragtning  af  denne.  Colleoni 
sidder  i sin  sædvanlige  Dragt  i en  Lænestol  og  udstrækker  venstre 
Haand  mod  en  Mand  i rødt  og  hvidt  Livré,  der  nærmer  sig  ham 
fra  højre  med  en  ærbødig  Bøjning  i Knæene  og  med  højre  Haand 
ved  Baretten;  han  modtager  ikke  noget  af  Colleoni,  men  er  i Færd 
med  at  lægge  noget,  der  ser  ud  som  et  sammenrullet  Papir,  i hans 
hule  Haand.  I Mellem  grunden  staar  et  langt,  lavt,  tæppebelagt 
Bord,  hvorpaa  der  ligger  nogle  stribede  Terjer.  Foran  dette  staar 
den  yngre  spidsskæggede  Mand  med  Fjer  i Hatten,  som  paa  Ind- 
togsbilledet rider  i Midten;  han  har  den  samme  Kittel  paa  med 
røde  Tværstriber  (de  andre  livréklædte  har  mest  Striberne  paa 
langs;  hos  Pagerne,  Køkkensvendene  S.  273  og  en  Ridder  i For- 
grunden til  højre  S.  275  er  de  hvide  Striber  zigzagformede  og  kan 
undertiden  se  ud  som  hvide  Pletter).  I Samtale  med  ham  staar 
nogle  danske  Herrer  i mørke  Dragter  med  nedfaldende  hvide  Kra- 
ver og  desuden  et  Par  i stribet  Livré;  allerbagest  genkender 
man  den  skægløse  Mand  med  Plumagerne,  som  ved  Turneringen 
sidder  i Loggiaen,  formodentlig  en  fornem  Person  i Kongens  Følge; 
den  danske  Marsk  Claus  Rønnov  var  med  paa  Rejsen.  Afgørende 
for  Opfattelsen  af  Billedet  er  den  Omstændighed,  at  man  i Bag- 
grunden til  højre  ser  Tjenere  i Færd  med  at  pakke  ind  og  slæbe 
Bagage  ud  af  Gaarden,  hvori  Scenen  foregaar.  Billedet  forestiller 
altsaa  Forberedelser  til  Kongens  Afrejse,  og  en  af  Kongens  Folk 
overbringer  Colleoni  en  kongelig  Haandskrivelsé  til  Tak  for  udvist 
Gæstfrihed.  At  denne  Kongens  Mand  er  i det  rødt  og  hvidt  stribede 
Livré,  sigter  til,  at  Colleoni  ifølge  Spino  ved  Afskeden  forærede 
hele  Kongens  Tjenerskab  nye  Dragter  „i  karmoisinrødt  og  hvidt V) 
og  denne  Generøsitet,  hvortil  ogsaa  Tøjerne  paa  Bordet  sigter,  er  det 
Billedets  Hovedhensigt  at  forevige,  som  ogsaa  Cand.  Lindbæk  antyder. 

Den  sidste  Freske  (S.  009)  forestiller  Kongens  Afrejse  i stort 
Optog  af  pansrede  Ryttere,  med  Faner  og  Trompeter.  Colleoni 
rider  atter  ved  Siden  af  Kongen,  bag  dem  den  lavstammede  skæg- 

*)  Spino  tilføjer  „che  fil  sua  livrea“,  hvilket  i og  for  sig  lige  saa  godt  kan 
betyde:  hvad  der  var  Kongens  Farver,  som  Golleonis  egne.  Men  Køkken- 
svendene paa  Billedet  S.  273  viser,  at  Hofbetjentdragten  hos  Colleoni  var  rødt 
og  hvidt  stribet,  og  det  samme  kan  sluttes  af  Indtogsscenen,  hvor  denne  Dragt 
forekommer,  inden  Colleoni  havde  udstyret  Kongens  Folk  med  den. 

løse  Mand  (paa  en  Skimmel),  der  har  ombyttet  sin  Plumagebaret 
med  en  Rejsehue,  der  ligesom  hans  Pels  synes  at  være  af  Isbjørne- 
skind.  Det  danske  Vaaben  med  de  tre  Løver  bæres  af  en  Rytter  i 
den  stribede  Dragt,  altsaa  en  af  Kongens  Folk  iført  Colleonis  Gave. 

For  Billedernes  Autenticitet  taler  den  Omstændighed,  at  Kon- 
gens lange  smalle  Ansigt  med  den  ejendommelige  uregelmæssige 
Næse  er  ens  paa  alle  Billederne;  de  smaa  Nuancer  i Skæggets  graa 


Afrejsen 

Farve  kan  være  tilfældige  Følger  af  Billedernes  forskellige  Grad  af 
Velbevarethed.  Den  majlandske  Hofhistoriograf  Gorio,  der  1474 
var  14  Aar  gammel  og  kan  have  set  Kongen  i Milano,  betegner 
ham  som  en  ældre  Mand  af  et  alvorligt  Udseende  med  et  langt 
graat  Skæg;  det  ser  ikke  ud  som  fri  Fantasi;  og  at  Gorio  har  højst 
forvirrede  Forestillinger  om  Kongens  Rejse,  forhindrer  dog  ikke,  at 
han  kan  gengive  et  rigtigt  Ungdomsindtryk  af  Kongens  Ydre.  At 
Colleonis  Portræt  aabenbart  ligner  — man  kan  tydeligt  genkende 
de  Grundlinier,  hvoraf  Verrocchio  har  skabt  sit  langt  mere  marke- 
rede Hugaf-Fjæs  — , beviser  ikke  noget,  da  Kunstneren  let  kunde 
have  arbejdet  efter  et  samtidigt  Portræt.  Derimod  forekommer  det 

mig  bevisende,  at  der  i det  mindste  for  én  af  de  danske  Herrer, 
Manden  mod  Plumagerne  (Marsken?),  er  tilstræbt  Portrætlighed 
paa  3 af  Billederne.1 * *)  Endelig  taler  ogsaa  Enkeltheder  som  den 
danske  Fane,  Skindpelsen,  Bogstaverne  FA  paa  et  Skaberak  ved 
Turneringen,  meget  stærkt  for,  at  der  er  tilstræbt  historisk  Korrekt- 
hed; det  er  ogsaa  værd  at  bemærke,  at  Kongens  Følge  fra  Begyn- 
delsen af  er  sortklædt,  hvad  der  udtrykkeligt  er  bevidnet  i en  sam- 
tidig Beretning  om  Kongens  Ophold  i Viterbo,  ligesom  det  ogsaa 
vides,  at  Christian  I selv  var  det.  Spinos  Beretning  viser,  at  der 
levede  en  Familietradition  om  Besøget,  men  paa  den  ene  Side  er 
denne  Tradition  noget  mager  som  Grundlag  for  saa  detaillerede 
Billeder  — dens  udførligste  Parti:  Anekdoten  om  Brydekampen 
tager  Billederne  netop  intet  Hensyn  til  — , paa  den  anden  Side  er 
en  saadan  Traditions  Bestaaen  lettere  forklarlig,  naar  dens  Hoved- 
punkter var  fikserede  i saadanne  Billeder. 

Da  Colleoni  døde  18A  Aar  efter  Besøget,  er  det  rimeligt,  at 
Billederne  ikke  var  færdige  ved  hans  Død;  men  alt  synes  mig  at 
tale  for,  at  de  er  udført  efter  samtidige  Skitser.  Deraf  følger  natur- 
ligvis ikke,  at  Kongen  skulde  have  siddet  for  vedkommende  Maler; 
hvis  Maleren  har  været  til  Stede,  kan  han  let  uden  Forstyrrelse  af 
Festlighederne  have  taget  Skitser  af  Kongen  og  andre  af  de  til- 
stedeværende og  saa  komponeret  Billederne  frit  bagefter. 

Hvad  man  har  indvendt  mod  Billedernes  historiske  Karakter, 
synes  mig  lidet  overbevisende.  At  Kongen  ikke  skulde  have  kunnet 
overkomme  en  Jagt,  en  Diner  og  en  Turnering  samme  Dag  (Spinos 
Beretning  forudsætter  ogsaa  kun  1 Dags  Ophold),  er  der  ingen 
Grund  til  at  antage;  ved  et  behændigt  Arrangement  lod  det  sig 
meget  vel  gøre.  Og  Meliolus,  Medaille  fra  Rejsen,  der  viser  Kon- 
gen uden  Skæg,  røber  altfor  meget  sin  Stræben  efter  Stilisering,  i 
Retning  af  en  Slags  Imperatortype,  til  at  have  historisk  Værdi, 
dens  kunstneriske  ufortalt. 

Jeg  kan  derfor  ikke  se  rettere,  end  at  det  foreløbigt  ligger  nær- 
mest at  antage,  at  Freskerne  paa  Malpaga  har  bevaret  et  autentisk 
Billede  af  Christian  I. 

J.  L.  Heiberg 

l)  Hattens  Form  kunde  tyde  paa,  at  den  samme  Mand  var  ment  paa 

Billedet  S.  273,  men  der  har  han  Skæg  ligesom  Manden  i den  lykke  Kappe  paa 

Indtogsbilledet. 

a Gladstone  efter  Valgsejren  i 1892  skulde  til  at 
danne  sit  fjerde  Kabinet,  stødte  han  paa  en  uventet 
Vanskelighed,  som  en  Tid  truede  med  helt  at  hindre 
Tilvejebringelsen  af  et  regeringsdygtigt,  liberalt  Mini- 
sterium. Lord  Rosebery,  der  havde  været  Uden- 
rigsminister i Gladstones  tredje  Kabinet,  fra  Januar 
til  Juli  1886,  nægtede  nemlig  at  overtage  sin  gamle  Post.  Og  alle 
havde  betragtet  det  som  noget  saa  selvsagt,  at  han  skulde  være 
Udenrigsminister,  at  man  ligefrem  ikke  kunde  gøre  sig  fortrolig 
med  Tanken  bm  en  liberal  Regering  uden  ham.  Vel  havde  han 
for  Aar  og  Dag  siden  meddelt  baade  sit  Partis  Chef  og  alle  andre, 
der  havde  slaaet  paa  de  samme  Strenge,  at  han  ikke  agtede 
oftere  at  tage  Sæde  i Regeringen.  Men  ingen  havde  rigtig  troet, 
at  dette  var  alvorlig  ment.  Det  var  en  kendt  Sag,  at  Jarlen  af 
Rosebery  efter  sin  Hustrus  Død  i November  1890  en  Tid  havde 
trukket  sig  tilbage  fra  al  offentlig  Virksomhed,  ligesom  ogsaa,  at 
hans  Helbred  ikke  var  godt,  at  han  navnlig  led  under  en  stedse 
tiltagende  Søvnløshed.  Men  han  havde  dog  i den  sidste  Tid  atter 
været  fremme  i forreste  Række  paa  den  politiske  Arena  og  havde 
taget  virksom  Del  i det  Agitationsarbejde,  der  kronedes  med  Glad- 
stones Valgsejr  i Sommeren  1892.  Hans  Vægring  kunde  ikke 
skyldes  politiske  Grunde.  Thi  han  havde  i 1886,  da  de  liberale 
Unionister  med  Lord  Hartington  og  Chamberlain  i Spidsen  forlod 
Gladstone  paa  Grund  af  hans  irske  Homerule-Politik , selv  frivillig 
tilbudt  sin  gamle  Chef  sin  gode  Tjeneste,  og  han  havde  i de  mel- 

lemliggende  Aar  Gang  efter  Gang  udtalt  sig  i fuld  Tilslutning  til 
Gladstone.  Og  da  det  spurgtes,  at  Lord  Rosebery  ikke  vilde  være 
Minister,  var  det  derfor  den  almindelige  Opfattelse,  at  han  kun 
vilde  »gøre  sig  kostbar".  Da  det  imidlertid  viste  sig,  at  hans 
Vægring  var  ramme  Alvor,  da  vakte  det  ligefrem  Bestyrtelse,  og 
det  ikke  alene  blandt  de  liberale.  Fra  hele  det  britiske  Rige  lød 
det  som  et  enstemmigt  Raab,  at  Lord  Rosebery  m aa  tte  overtage 
Udenrigsministeriet.  Det  vidner  stærkt  om  den  Højde,  den  politiske 
Ansvarsfølelse  har  naaet  i England,  at  de  konservative  ikke  mindre 
indtrængende  end  de  liberale  krævede  dette.  De  vidste  dog,  at 
Roseberys  Optagelse  i et  liberalt  Ministerium  vilde  betyde  en 
mægtig  Styrkelse  af  dette,  men  Partihensynet  maatte  vige  for 
Ønsket  om  at  se  Ledelsen  af  Englands  Udenrigspolitik  i Hænder, 
i hvilke  den  med  Tryghed  kunde  lægges.  Og  skønt  Rosebery  kun 
i nogle  faa  Maaneder  for  seks  Aar  siden  havde  været  Englands 
Udenrigsminister,  havde  han  dog  i den  korte  Tid  forstaaet  at  vinde 
en  Tillid  baade  hjemme  og  ude,  saa  at  man  ikke  nu  kunde  tænke 
sig  nogen  anden  Afløser  for  Lord  Salisbury.  Ikke  mindst  det  en- 
gelske Diplomati  i Udlandet  understøttede  meget  energisk  For- 
dringen om,  at  Rosebery  maatte  træde  til.  Ja,  selv  den  gamle 
Dronning  Victoria  paastaas  personligt  at  have  taget  Affære  for  at 
overvinde  Lord  Roseberys  Vægring. 

Hvad  der  til  syvende  og  sidst  bevirkede,  at  han  opgav  sin 
Modstand,  er  lige  saa  lidt  blevet  opklaret,  som  den  egentlige  Grund 
til  hans  Vægring.  Men  en  Kendsgerning  er  det,  at  han  tilsidst 
gav  efter.  Og  det  viste  sig  hurtigt,  at  havde  han  overtaget  Uden- 
rigsminister-Stillingen, saa  baade  vilde  og  kunde  han  ogsaa  være 
virkelig  Leder  af  den  engelske  Udenrigspolitik.  Et  af  de  kildne 
Spørgsmaal,  det  liberale  Ministerium  havde  modtaget  i Arv  fra  sin 
Forgænger,  var  Uganda-Spørgsmaalet.  Gladstone  og  de  andre 
liberale  havde  i deres  Oppositionsdage  skarpt  nok  kritiseret  den 
konservative  Regerings  Optræden  i denne  Sag.  England  havde  i 
Forvejen  for  meget  at  tage  Vare  paa i sine  afrikanske  og  andre  Besid- 
delser, til  at  det  fandtes  forsvarligt  at  udvide  Rigets  Interesse- 
sfære til  at  omfatte  et  saa  stort  og  vanskeligt  Omraade  som  Uganda, 
og  der  havde  derfor  lydt  stærke  Krav  om,  at  England  skulde 
trække  sig  tilbage.  Lord  Rosebery  fortsatte  imidlertid  paa  dette 
Omraade  sin  Forgængers  Politik.  Han  vilde  netop  benytte  Lejlig- 
heden til  at  vise  Alverden,  at  hvor  det  britiske  Flag  én  Gang  var 
hejst,  dér  blev  det  ikke  strøget  igen.  Den  reelle  Vinding  ved  at 


Digitized  by  LjOOQle 


Lord  Rosebery 


281 


fastholde  Uganda  stod  maaske  ikke  i rimeligt  Forhold  til  Besvær- 
lighederne og  Omkostningerne  derved.  Men  Rosebery  hævdede,  at 
hvis  England  lod  sig  trænge  ud  af  Uganda,  saa  var  det  kun  et 
Tidsspørgsmaal,  naar  det  samme  vilde  blive  Tilfældet  i Ægypten, 
og  derfor  maatte  der  straks  statueres  et  Eksempel.  Hans  Opfat- 
telse mødte  stærk  Modstand  hos  hans  Kolleger  i Regeringen,  men 
han  satte  sin  Stilling  ind  paa  den  og  satte  sin  Vilje  igennem.  Og 
der  blev  ikke  oftere  gjort  Forsøg  paa  at  indskrænke  hans  Handle- 
frihed i udenrigske  Sager.  Men  Englænderne  hjemme  som  ude 
fik  en  levende  Følelse  af,  at  der  stod  en  Mand  i Spidsen  for 
Udenrigsministeriet 

Til  Bedømmelse  af  Lord  Roseberys  Karakter  og  Personlighed 
har  hans  Optræden  her  en  betydelig  Interesse.  Langtfra  selv  at 
ville  trænge  sig  frem  til  Hæderspladser,  maa  han  tværtimod  for- 
melig drives  frem.  Men  har  han  ladet  sig  bevæge  til  at  indtage 
en  ansvarsfuld  Post,  saa  er  han  ogsaa  Manden  med  den  haard- 
nakkede,  næsten  stædige  Vilje,  som  ikke  slaar  en  Tøddel  af  paa 
sin  Overbevisning  om,  hvad  der  er  rigtigt.  Og  altid  sætter  han 
Riget  over  Partiinteresserne.  Den  Imperialisme,  som  Rosebery 
nu  træder  saa  stærkt  i Skranken  for,  er  hos  ham  ikke  af  ny  Dato. 
Saa  længe  han  har  taget  fremtrædende  Del  i Politik,  har  han  ved- 
kendt sig  den  Opfattelse,  som  tidligere  ikke  var  almindelig  blandt 
hans  Partifæller,  at  det  for  England  er  en  national  Livsbetingelse, 
ikke  blot  at  bevare  sit  Koloni-Herredømme,  men  at  fæstne, 
styrke  og  udvide  det,  overalt  hvor  der  ad  fredelig  Vej  er  Mu- 
lighed derfor.  For  saa  vidt  er  hans  Maal  egentlig  ikke  forskelligt 
fra  Chamberlains.  Men  de  Midler,  han  ønsker  anvendte,  er 
unægtelig  af  en  adskilligt  mere  tiltalende  og  i det  lange  Løb 
ogsaa  sikrere  Art  end  den  nuværende  Koloniministers.  Rosebery 
holder  i det  hele  taget  mere  af  at  vinde  end  at  overvinde.  Det 
bestemmer  ogsaa  hans  Stilling  til  det  sydafrikanske  Spørgsmaal. 
Han  bebrejder  Regeringen,  at  den  har  ladet  sig  drive  ind  i en 
skæbnesvanger  Krig  uden  at  have  truffet  de  nødvendige  Forbe- 
redelser dertil.  Men  er  Krigen  begyndt,  saa  fordrer  Englands  Pre- 
stige, at  den  uden  Vaklen  føres  igennem.  Er  det  sket,  saa  maa 
der  imidlertid  vises  Skaansel  og  Hensynsfuldhed  mod  de  besejrede. 
Derfor  istemmer  han  ikke  Chamberlains  Raab  om  Overgivelse  paa 
Naade  og  Unaade.  Tværtimod  fordrer  han,  at  alt  skal  sættes  ind 
paa  at  faa  Krigens  Saar  lægte  saa  hurtigt  som  muligt,  at  der  skal 
indrømmes  Boereme  den  størst  mulige  Selvstændighed,  saa  at  de 

efterhaanden  selv  kan  komme  til  at  føle  sig  tilfredse  ved  at  være 
et  Led  af  det  mægtige  engelske  Rige.  Efter  hans  Opfattelse  har 
ingen  anden  Politik  end  den  imperialistiske  Fremtidsmulighed 
i England.  Men  hans  Opgave  er  netop  at  vise,  at  Imperialisme 
ikke  er  uforenelig  med  liberalt,  frisindet  Styresæt,  men  at  den  kun 
derigennem  kan  blive  til  sikker  og  varig  Velsignelse  for  Nationen. 
Om  han  er  Mand  for  at  føre  denne  Opfattelse  til  Sejr,  er  det 
endnu  i dette  Øjeblik  for  tidligt  at  spaa  om. 

II 

Lord  Rosebery  var  endnu  en  ung  Mand,  da  han  naaede  frem 
i første  Række  i engelsk  Politik.  ' Han  var  kun  34  Aar , da  han 
første  Gang  fik  Sæde  i Regeringen,  han  var  endnu  ikke  40,  da 
han  første  Gang  blev  Udenrigsminister,  og  kun  47,  da  han  blev  Eng- 
lands Premierminister.  Navnlig  i England  er  det  et  Særsyn,  at  en  Po- 
litiker i den  Alder  naar  Højden.  Gladstone  f.  Eks.  var  59  Aar,  da 
han  første  Gang  blev  Premierminister,  Disraeli  endogsaa  64,  før 
han  naaede  den  højeste  Værdighed,  en  engelsk  Politiker  kan  naa. 
Men  foruden  Talentet  har  selve  Forholdene  medført,  at  Lord  Rose- 
bery i en  ung  Alder  naaede  frem  i første  Linie. 

Archibald  Philip  Primrose,  Earl  af  Rosebery  fødtes  i 
London  d.  7.  Maj  1847  som  ældste  Søn  af  den  skotske  Lord  Dal- 
meny.  Som  saa  mange  andre  af  dem,  der  er  kommet  til  at  ind- 
tage Førstepladser  i Englands  offentlige  Liv,  fik  han  sin  Uddan- 
nelse først  i Eton  — „Dronningen  blandt  alle  Skoler",  som  den 
gamle  begejstrede  Etonianer  Gladstone  betegnede  den  — senere 
ved  det  berømte  Universitet  i Oxford,  hvor  han  optoges  i Christ - 
Church-  College,  det  samme,  hvorfra  ogsaa  baade  Gladstone  og  Salis- 
bury  er  udgaaede.  Den  unge  Lord  Rosebery  skal  for  øvrigt  have 
haft  adskilligt  større  Interesse  for  alskens  Sport  end  for  Studier. 
Hans  Interesse  for  Væddeløbssport  bragte  ham  endogsaa  til  sidst  i 
en  uløselig  Konflikt  med  Universitetet.  Der  gaar  et  Sagn  om,  at 
mens  Rosebery  opholdt  sig  i Oxford,  blev  det  spaaet  ham,  at  han 
skulde  blive  gift  med  Englands  rigeste  Pige,  blive  Premierminister 
og  vinde  den  store  Derby-Pris.  Alle  tre  Dele  er  senere  gaaet  i 
Opfyldelse,  men  i Begyndelsen  saa’  det  just  ikke  ud  til  det.  Rose- 
bery havde  alt  fra  Barndommen  elsket  Heste  lidenskabeligt.  Vædde- 
løb havde  han  derimod  ikke  interesseret  sig  for,  før  han  kom  til 
Oxford,  hvor  Professorerne  meget  ivrigt  søgte  at  indpode  de  unge 
Aristokrater,  der  var  betroet  til  deres  Varetægt,  Afsky  for  Vædde- 

løbssportens  Farer  og  Fristelser.  Paa  Rosebery  havde  disse  For- 
maninger den  stik  modsatte  Virkning  af  den  tilsigtede.  Ligefrem 
paa  Trods  købte  han  en  Væddeløbshest,  „ Ladas “,  som  mentes  at 
have  Chancer,  indmeldte  den  til  Derbyløbet  og  fastholdt  trods  alle 
Modforestillinger  sin  Beslutning  om  at  lade  den  møde,  ja  forlod 
endogsaa  af  den  Grund  Universitetet,  som  ikke  vilde  finde  sig  i 
den  Skandale,  at  en  af  dets  Disciple  var  repræsenteret  ved  et 
Hestevæddeløb.  Saaledes  gik  det  til,  at  Rosebery  aldrig  fik  nogen 
Universitets-Eksamen,  hvilket  dog  ikke  forhindrede,  at  han  senere 
fik  tildelt  Æresposten  som  Lord-Rektor  ved  Edinburghs  Universitet. 
Megen  Fornøjelse  fik  han  i øvrigt  ikke  af  at  have  sat  sin  Vilje 
igennem,  eftersom  hans  „ Ladas “ gjorde  ligefrem  Fiasko  ved  Derby. 
Og  der  gik  hele  25  Aar,  før  han  paa  dette  Omraade  naaede  sit 
Maal,  ved  at  hans  ny  „ Ladas “ — som  han  med  den  for  ham  sær- 
egne Stædighed  ogsaa  kaldte  denne  Hest  — bar  Derby-Banens 
„blaa  Baand"  hjem  til  ham  — en  Sejr,  der  i Øjeblikket  bidrog 
mere  til  den  ny  Premierministers  Popularitet  i det  sportsivrige  Eng- 
land end  alle  hans  politiske  Bedrifter. 

I 1866  døde  Lord  Roseberys  Bedstefader.  Hans  Fader  var 
død  flere  Aar  i Forvejen,  og  den  unge  Rosebery,  der  lige  havde 
naaet  Myndighedsalderen,  arvede  nu  baade  Jarletitel  og  Jarlegods 
og  kunde  som  Peer  indtage  sit  Sæde  i Overhuset.  I Modsætning  til 
Lord  Salisbury  og  de  fleste  andre  fremragende  adelige  Politikere  i 
England,  der  har  begyndt  deres  politiske  Løbebane  og  faaet  deres 
Træning  i Underhuset,  rykkede  Lord  Rosebery  straks  ind  i Over- 
huset — noget,  han  selv  betragter  som  sit  Livs  onde  Skæbne. 
Havde  hans  Bedstefader  ikke  tilfældigvis  været  baade  engelsk  og 
skotsk  Peer,  vilde  Sønnesønnen  for  øvrigt  for  bestandig  have  været 
udelukket  fra  aktiv  Deltagelse  i Politik.  Thi  som  Peer  kunde  han 
ikke  vælges  ind  i Underhuset,  og  de  højkonservative  skotske  Peers 
vilde  aldrig  have  valgt  den  liberale  Rosebery  til  deres  Repræsen- 
tant i Overhuset.  Som  engelsk  Peer  var  han  imidlertid  født  Medlem 
af  Overhuset,  og  her  vandt  han  hurtigt  en  Position. 

Det  er  ingen  misundelsesværdig  Stilling  at  være  liberalt  Med- 
lem af  Lordernes  Hus,  hvor  de  konservative  altid  er  i dominerende 
Flertal.  Selv  den  mest  fremragende  Begavelse  paa  liberal  Side  er 
magtesløs  i denne,  den  mest  aristokratiske  Forsamling  i Verden; 
selv  den  mest  glimrende  Veltalenhed  preller  virkningsløst  af  mod 
denne  ubrydelige  konservative  Mur.  Lord  Rosebery  har  bitrere 
end  maaske  nogen  anden  følt  det  pinlige  i denne  Stilling,  dobbelt 

pinlig,  naar  han  som  Regeringens  og  Folkeflertallets  Repræsentant 
stod  over  for  den  overmægtige  konservative  Falanks  i Overhuset, 
ved  sin  Fødsel  afskaaret  fra  at  gøre  sin  personlige  Indfly delse  gæl- 
dende paa  det  Sted,  hvor  de  egentlige  politiske  Kampe  udkæmpes, 
og  Afgørelserne  træffes:  i Underhuset.  Ganske  træffende  er  dette 
udtrykt  i et  Vittighedsblad,  der  umiddelbart  efter  at  Rosebery  i 
1894  var  blevet  Premierminister,  bragte  en  Karikatur,  fremstillende 
Gladstone  og  Rosebery  i Audiens  hos  Dronningen.  „Det  er  altsaa 
Deres  faste  Beslutning,  at  De  ikke  vil  være  Peer?*  siger  Dronningen 
til  Mr.  Gladstone,  hvem  hun  for  tredje  Gang  forgæves  havde  til- 
budt Peersværdigheden.  „Ja,  Deres  Majestæt!*  svarer  Gladstone; 
„derimod  vilde  jeg  sætte  overmaade  megen  Pris  paa,  om  De  kunde 
glæde  denne  unge  Mand  ved  at  gøre  ham  valgbar  til  Underhuset.* 
Det  kunde  Dronningen  imidlertid  ikke.  Hun  kunde  ophøje  en 
hvilken  som  helst  af  sine  Undersaatter  til  Peer,  men  aldrig  give 
en  født  Peer  Adgang  til  Underhuset. 

For  en  ærgerrig  og  evnerig  Adelsmand  er  der  i England  langt 
større  Chancer  for  hurtig  at  naa  frem  til  de  højeste  Stillinger  ved 
at  slutte  sig  til  det  konservative  Parti,  end  ved  at  indtage  det 
modsatte  Standpunkt.  Skønt  af  Fødsel,  Opdragelse  og  Naturel  ud- 
præget Aristokrat,  har  imidlertid  Lord  Rosebery  altid  haft  sin 
Sympati  paa  Demokratiets  Side,  og  han  fandt  derfor  straks  sin  Plads 
i det  liberale  Parti.  Hans  stærkt  udviklede  historiske  Sans  har 
sikkert  bidraget  sit  til  at  anvise  ham  Plads  i et  Parti,  hvortil 
ellers  saa  faa  af  hans  Standsfæller  slutter  sig.  „Dommen  over  et 
Aristokrati,  der  har  skilt  sig  fra  Folket,  er  skreven  i Ruinerne  af 
Venedigs  Paladser  og  paa  hver  af  Historiens  Sider*,  har  han  sagt 
i en  af  sine  store  Taler.  Og  han  har  derigennem  udtrykt  sin  Op- 
fattelse af  den  virkelige  Aristokrats  smukkeste  Plads:  som  Folkets 
Fører  og  ikke  som  dels  Modstander. 

III 

Det  var  Gladstone,  som  først  „opdagede*  Rosebery  og  hen- 
ledte Offentlighedens  Opmærksomhed  paa  ham.  I 1871  udpegede 
han  nemlig  den  24aarige  Jarl  af  Rosebery  til  Æresposten  som  Re- 
geringspartiets Ordfører  i Overhuset  i Trontale-Debatten,  og  Rose- 
bery skilte  sig  fra  sit  Hverv  med  en  saadan  Dygtighed,  at  han 
allerede  dengang  nævntes  som  „Fremtidens  Mand*.  I Gladstones 
andet  Kabinet  havde  han  Sæde,  1881 — 83  som  Understatssekretær 
i Indenrigsministeriet,  1883—85  som  Regeringskommissær  for  de 

offentlige  Arbejder.  Og  da  Gladstone  i Januar  1886  skulde  danne 
sit  tredje  Kabinet,  meldte  Rosebery  sig,  som  nævnt,  frivilligt  til 
Udenrigsminister-Posten,  et  Tilbud,  der  blev  modtaget  med 
saa  megen  større  Glæde,  som  Gladstones  Parti  ved  de  liberale 
Unionisters  Udtræden  var  kommet  i en  meget  vanskelig  Stilling. 
Skønt  det  kun  i et  halvt  Aars  Tid  forundtes  Rosebery  at  lede  Eng- 
lands] Udenrigspolitik,  vakte  han  dog  saa  udelt  Beundring  ved  den 
Fasthed  og  Sikkerhed,  hvormed  han  optraadte  under  den  fra 
Urolighederne  i Serbien  og  Bulgarien  stammende  kritiske  Situation, 
at  den  offentlige  Mening  enstemmigt  udpegede  ham  som  selvskreven 
Udenrigsminister  i ethvert  fremtidigt  liberalt  Kabinet. 

Endnu  sikrere  Fodfæste  i Offentlighedens  Omdømme  vandt 
han  ved  den  overlegne  Dygtighed  og  Takt,  hvormed  han  som 
Formand  for  Londons  Grevskabsraad  i Aarene  1889 — 90 
ledede  Arbejdet  i denne  nyskabte,  broget  sammensatte  Repræsentation 
for  Verdens  største  Kommune.  Ogsaa  ved  sin  vellykkede  Mægling 
i den  store  Minearbejder-Strejke,  der  en  Tid  truede  med  at  lamme 
hele  Englands  Industri,  vandt  han  den  mest  ubetingede  Anerken- 
delse fra  alle  Sider. 

I Slutningen  af  1890  ramtes  Rosebery  af  en  personlig  Sorg, 
som  en  Tid  næsten  fuldstændig  lammede  ham.  Han  var  — som 
det  efter  Sigende  var  spaaet  ham  — virkelig  bleven  gift  med  Eng- 
lands rigeste  Pige,  Baron  Meyer  Rothschilds  eneste  Datter,  der  i 
Medgift  bragte  ham  et  stort  Gods  og  en  fyrstelig  Formue,  hvortil 
han  i øvrigt  ikke  trængte,  da  han  alt  i Forvejen  var  en  af  Eng- 
lands rigeste  Godsejere.  Men  at  det  har  været  andet  og  mere  end 
Pengene,  der  knyttede  den  unge  skotske  Jarl  til  Hannah  Roth- 
schild,  skønnes  af,  at  hendes  Død,  i November  1890,  knækkede 
ham  saaledes,  at  der  skulde  lang  Tid  og  et  meget  stærkt  Pres 
udefra  til  atter  at  drage  ham  fra  Ensomheden  og  Tilbagetrukket- 
heden ud  i de  kæmpendes  Rækker.  Og  helt  har  han  aldrig  for- 
vundet Mærket  af  hint  Slag. 

Som  Undenrigsminister  1892  — 94  hævdede  han  fuldt  ud 
sit  vundne  Ry.  Langt  vanskeligere  blev  Stillingen  for  ham,  da 
han  i Foraaret  1894,  efter  Gladstones  Tilbagetræden,  maatte  over- 
tage Stillingen  som  Premierminister  og  det  liberale  Partis  officielle 
Fører.  Det  vakte  nogen  Overraskelse  og  ikke  udelt  Billigelse,  at 
den  forholdsvis  unge  Peer  fik  denne  Plads.  De  fleste  havde  snarere 
ventet,  at  Valget  var  faldet  paa  Finansministeren,  Sir  William 
Harcourt,  der  var  en  baade  dygtig  og  meget  erfaren  Politiker 

og  regnedes  for  Gladstones  Meningsfælle  i snævrere  og  inderligere 
Forstand  end  Lord  Rosebery.  Dertil  kom  det  meget  vægtige  Mo- 
ment, at  Harcourt  kunde  være  aktiv  Leder  af  Regeringspartiet  i 
Underhuset,  hvad  Rosebery  jo  som  Peer  var  udelukket  fra.  Naar 
Rosebery  alligevel  blev  foretrukket,  skyldtes  det  vistnok  væsenligst. 
at  Harcourt,  alle  sine  udmærkede  Egenskaber  ufortalt,  var  en  alt 
andet  end  afholdt  Mand.  Hans  grundige  Sagkundskab  og  hans 
hvasse  Slagfærdighed  havde  med  Rette  skabt  Respekt  om  ham  i 
Underhuset,  hvor  han  baade  var  en  agtet  Partifører  og  en  frygtet 
Modstander.  Men  afholdt  var  han  ikke  engang  blandt  sine  egne 
Partifæller.  Og  hans  skarpe,  tørre  Veltalenhed  savnede  ganske  den 
poetiske  Understrøm,  som  kunde  sætte  Fantasi  og  Følelse  i Be- 
vægelse ude  i Folkets  brede  Lag.  Det  var  klart,  at  et  Valg  var 
nær  forestaaende,  men  at  gaa  til  Valg  med  Sir  William  som  Fører 
forekom  mange  af  de  liberale  en  altfor  vovelig  Sag.  Lord  Rose- 
bery var  derimod  nær  ved  at  kunne  kaldes  Englands  mest  popu- 
lære Mand,  agtet  af  alle,  beundret  af  mange  og  uden  en  eneste 
personlig  Uven.  Ogsaa  den  gamle  Dronning  satte  Lord  Rosebery 
meget  højt,  og  det  mødte  derfor  ingen  Modstand,  da  Gladstone 
foreslog  ham  som  sin  Efterfølger,  medens  Harcourt  søgtes  holdt 
skadesløs  ved  at  faa  tildelt  Stillingen  som  Underhusets  Leder. 

Rosebery  havde  ikke  selv  tilstræbt  Premierminister-Stillingen, 
og  det  var  meget  imod  hans  Ønske,  at  han  nu  maatte  opgive  sin 
udenrigske  Portefølje.  Men  Gladstone  havde  saa  ofte  og  saa  stærkt 
fremhævet  det  uheldige  i,  at  Ministeriets  Leder  tillige  var  Uden- 
rigsminister, at  det  i hvert  Fald  ikke  i Øjeblikket  gik  an  at  bryde 
denne  liberale  Doktrin.  Rosebery  afgav  derfor  Udenrigsministeriet 
til  Lord  Kimberley  , medens  han  selv  ved  Siden  af  Premierminister- 
Stillingen  nøjedes  med  Posten  som  første  Skatkammerlord. 

IV 

Ministeriet  Rosebery  fik  kun  en  kort  og  ikke  særlig  glorværdig 
Løbebane.  Den  Opgave  at  løfte  den  vanskelige  Arv  efter  Gladstone 
viste  sig  hurtigt  at  være  for  tung  for  Rosebery,  som  den  vilde  have 
været  det  for  enhver  anden.  Gladstones  Autoritet  havde  været 
saa  grundfæstet,  at  han  endogsaa  havde  formaaet  at  skabe  et 
Flertal  for  den  blandt  engelske  Vælgere  mindst  populære  Sag  af 
alle:  Irlands  Home-rule.  Med  beundringsværdig  Energi  havde  den 
83aarige  Kæmpe  ført  sit  Home-rule -Forslag  gennem  Underhuset, 
men  Overhuset  havde  forkastet  det;  Gladstones  egen  Kraft  var 

opbrugt,  og  ingen  anden  end  han  kunde  have  ført  denne  Sag: 
igennem.  Men  ogsaa  paa  alle  andre  Omraader  vilde  hans  Efterfølger,, 
hvem  det  end  blev,  idelig  blive  Genstand  for  en  Sammenligning, 
som  ingen,  heller  ikke  Rosebery,  kunde  staa  for.  Dertil  kom,  at 
det  liberale  Parti  i sine  Oppositionsdage  havde  slaaet  flere  og  større 
Reformbrød  op,  end  det  som  Regeringsparti  kunde  faa  i Ovnen, 
hvad  der  vakte  Skuffelse  og  Utilfredshed  snart  paa  én,  snart  paa 
en  anden  Led.  Det  mærkedes  snart,  at  den  faste  Haand,  som 
havde  holdt  det  lille  og  tilmed  højst  uensartede  ministerielle  Under- 
husflertal samlet,  var  borte.  Og  Lord  Rosebery,  der  mindst  af  alt 
skøttede  om  at  staa  som  formel  Indehaver  af  en  Magt,  han  ikke  i 
Virkeligheden  besad,  benyttede  den  første  Lejlighed,  der  gaves,  til 
at  komme  ud  af  den  uholdbare  og  lidet  tilfredsstillende  Stilling. 
Da  en  — i øvrigt  nærmest  tilfældig  — Afstemning  i Underhuset  i 
Juli  1895  gik  Ministeriet  imod,  tog  Rosebery  Anledning  heraf  til 
at  indgive  Regeringens  Afskedsbegæring.  Ministeriet  Salisbury, 
som  løste  af,  opløste  straks  Underhuset,  og  ved  Valget  blev  det 
konservative  Mindretal  til  et  overvældende  Flertal. 

Officielt  stod  Rosebery  fremdeles  som  det  liberale  Partis  Fører, 
men  allerede  i den  første  Parlamentssamling  følte  han  Dag  for 
Dag  klarere  sin  Stillings  Uholdbarhed.  1 Overhuset  var  Opposi- 
tionen aldeles  magtesløs  over  for  en  Regering,  der  ogsaa  havde 
Vælgerflertallet  paa  sin  Side.  Og  i Underhuset,  hvor  Slaget 
maatte  føres,  var  det  Harcourt,  der  førte  an,  med  stor  taktisk 
Dygtighed  for  Resten.  Modsætningerne  inden  for  det  liberale  Parti 
og  navnlig  blandt  dets  Førere  tilspidsedes  mere  og  mere.  Mod- 
stræbende fandt  Rosebery  sig  dog  i at  blive  staaende  som  Partiets 
officielle  „Enhedsmærke",  indtil  en  Begivenhed  i Efleraaret  1896 
bragte  ham  til  at  trække  sig  tilbage. 

Som  det  var  Gladstone,  der  havde  draget  Rosebery  frem 
foran  Rækkerne,  blev  det  nu  ogsaa  ham,  der  — med  eller  imod 
sin  Vilje  — stødte  sin  Efterfølger  fra  Førerpladsen.  Harmen  over 
Tyrkernes  Skændselsgerninger  i Armenien  og  de  europæiske  Stor- 
magtsregeringers passive  Holdning  hertil  havde  endnu  en  Gang 
drevet  den  gamle  Kæmpe  ud  fra  det  stille  Hawarden  Gastle.  Paa 
et  stort  Folkemøde  i Liverpool  i September  1896  udtalte  han  i 
Kristendommens  og  Menneskelighedens  Navn  sin  Protest  mod  det 
tyrkiske  Skændselsregimente  og  Stormagtsregeringernes  Passivitet  i 
saa  flammende  Ord,  at]  der  fremkaldtes  en  hel  Bevægelse  i England. 
Men  han  paapegede  ogsaa,  hvad  der  efter  hans  Mening  var  Eng- 

lands  uafviselige  Pligt,  nemlig  — helst  sammen  med  de  andre 
Stormagter,  men  hvis  det  ikke  kunde  naas,  saa  alene  — at  skride 
ind  og  gøre  en  Ende  paa  de  Kristenforfølgelser  og  Mishandlinger, 
som  det  var  en  Skændsel  for  hele  den  civiliserede  Verden  at  taale. 
Den  store  gamle  Mands  kraftige  Ord  gav  Genlyd  i alle  varmtfølende 
Hjerter  og  fandt  navnlig  fra  liberal  Side  stor  Tilslutning.  Fra  Re- 
geringens Side  blev  det  derimod  hævdet,  at  Gladstones  Idé  var 
praktisk  uigennemførlig,  hvis  man  ikke  vilde  sætte  Englands  Sikkerhed 
paa  Spil.  Og  samme  Opfattelse  havde  Rosebery,  som  straks  sendte 
det  liberale  Partis  „Whip“  en  Skrivelse,  hvori  han  meddelte,  at 
han  nedlagde  sin  Førerværdighed,  da  det  havde  vist  sig,  at  han 
paa  et  betydningsfuldt  Omraaade  ikke  længere  befandt  sig  i Over- 
ensstemmelse med  store  Dele,  ja,  maaske  Flertallet  af  sit  Parti, 
og  derfor  maatte  forlange  Frihed  til  at  hævde  sin  personlige  Op- 
fattelse. Og  som  frit  stillet  Enkeltmand  holdt  han  kort  efter  en 
Tale,  hvori  han  udviklede,  at  hvis  man  fulgte  Gladstones,  for 
Følelsen  saa  tiltalende  Forslag,  om  straks  at  afbryde  den  diploma- 
tiske Forbindelse  med  Tyrkiet,  saa  vilde  den  første  Følge  deraf  blive, 
at  England  mistede  al  Indflydelse  i Konstantinopel.  Og  skulde 
Forslaget  føres  ud  i sine  videre  Konsekvenser,  vilde  det  sandsyn- 
ligst føre  til,  at  England  kom  til  at  staa  ene  over  for  alle  de  andre 
europæiske  Magter.  En  saadan  Politik  vilde  Rosebery,  hvis  han 
var  Udenrigsminister,  ikke  paatage  sig  Ansvaret  for,  og  han  vilde 
ikke  være  med  til  at  kræve  af  en  anden  Udenrigsminister,  hvad 
han  ikke  selv  vilde  gøre. 

Hvordan  man  end  stiller  sig  til  Sagens  Realitet,  maa  man 
agte  den  alvorlige  Ansvarsfølelse,  der  giver  sig  til  Kende 
gennem  disse  Udtalelser.  I Virkeligheden  handlede  Rosebery  her 
i fuld  Samklang  med  Gladstones  store  Grundsætning:  at  en  al- 
vorlig Statsmand  aldrig  — hvad  han  end  i Øjeblikket  kan  vinde 
derved  — maa  vække  andre  Forventninger  og  Forhaabninger,  end 
han  tror,  kan  opfyldes,  og  til  hvis  Opfyldelse  han  selv  vil  yde  sin 
Medvirkning,  hvis  han  faar  Magt  dertil.  Og  hans  Optræden  her 
viser  os  et  Grundtræk  i hans  politiske  Fysiognomi:  Lord  Rose- 
bery er  altid  først  og  fremmest  Englænder,  ser  først  og  fremmest 
paa,  hvad  der  efter  hans  Overbevisning  er  til  Rigets  Tarv;  Hen- 
synet til  Partiet  kommer  kun  i anden  Række  og  Hensynet  til 
hans  egen  Person  til  allersidst.  Han  kunde  i 1896  have  vundet 
mægtig  Popularitet  og  skabt  Glans  om  sit  Navn,  hvis  han  havde 
sat  sig  i Spidsen  for  en  Agitation  mod  Regeringen  paa  Grundlag  af 

dens  formentlige  Ligegyldighed  over  for  det  armeniske  Spørgsmaal. 
En  isoleret  Aktion  fra  Englands  Side  vilde  imidlertid,  efter  hans 
Opfattelse,  ikke  kunne  gavne  Armenierne,  men  derimod  blive  skæbne- 
svanger for  England  selv.  Og  som  ansvarsfølende  Statsmand  kunde 
han  derfor  kun  tilraade  Englands  Regering  at  gøre  for  Armenierne, 
hvad  der  kunde  gøres  i Kontakt  med  "de  andre  Stormagter  — 
hvilket  desværre  baade  dengang  og  senere  har  vist  sig  at  være 
sørgelig  lidt. 

V 

Lord  Rosebery  havde  følt  det  som  sin  Pligt  at  lægge  en 
Dæmper  paa  den  stærkt  opblussende  Harmfølelse  i det  engelske 
Folk.  Det  var  en  utaknemmelig  Opgave , han  havde  paataget  sig, 
og  megen  Tak  høstede  han  da  heller  ikke  for  den.  Han  blev  i Po- 
litik en  ensom  Mand,  og  i Øjeblikket  saa’  det  ud,  som  om  hans 
politiske  Saga  var  uigenkaldelig  sluttet.  Og  baade  i og  uden  for 
England  var  der  nok,  som  hovererede  over  den  faldne  Storhed. 
Fremtiden  skulde  dog  vise,  at  Lord  Rosebery  er  for  betydelig  en 
Personlighed,  til  at  han  kan  sættes  ud  af  Spillet  i engelsk  Politik, 
saa  længe  han  ikke  selv  vil  det.  I de  mellemliggende  Aar  har  -han 
indtaget  en  temmelig  tilbagetrukken  Stilling  og  kun  sjældent  ladet 
høre  fra  sig.  Men  da  han  nu  i Slutningen  af  det  gamle  Aar  i 
sin  store  Chesterfield-Tale  paa  ny  stillede  sig  til  sit  Lands 
Tjeneste,  da  føltes  det  over  hele  England  som  en  Begivenhed , og 
fra  de  forskelligste  Sider  saa*  man  hen  til  ham  som  den  kom- 
mende Mand. 

Sandsynligvis  vil  allerede  den  nærmeste  Fremtid  vise,  om  Ro- 
sebery endelig  skal  komme  til  at  indfri  de  Løfter,  hans  Fortid 
har  givet,  svare  til  de  Forventninger,  der  i stedse  voksende  Kredse 
stilles  til  ham.  Thi  Rosebery  har  saa  ofte  og  saa  længe  været 
udpeget  som  Fremtidens  Mand,  at  det  snart  maatte  være  paa 
Tide,  at  han  for  Alvor  blev  Nutidens  Mand.  Endnu  synes  det 
dog  ikke,  som  om  Tiden  ret  er  inde  til  Samling  af  Englands  libe- 
rale til  en  ny  sejrrig  Fremmarche  efter  den  lange  Tilbagegangs-  og 
Opløsningsperiode.  Endnu  staar  store  Dele  af  det  gamle  liberale 
Parti  uforstaaende  og  mistænksomme  over  for  Roseberys  imperiali- 
stisk-liberale  Fremtidsprogram.  Men  blandt  alle  engelske  Politikere 
er  han  dog  vistnok  den  eneste,  som  atter  kan  føre  Liberalismens 
Principper  til  Sejr. 

Mange  Betingelser  ejer  Rosebery  for  virkelig  at  blive  the 
coming  man . Skønt  endnu  i sin  kraftigste  Alder  staar  han  med  34 

Aars  parlamentarisk  Erfaring  bag  sig,  og  paa  de  mest  fremskudte 
Poster  har  han  mere  end  én  Gang  godtgjort  sin  Evne  til  at  styre 
og  lede  sit  Land.  Han  nyder  en  ubetinget  personlig  Agtelse,  er 
en  velset  Mand  ved  Hoffet  som  i de  brede  Folkelag,  en  alvorlig, 
dybt  religiøs  Natur,  hvis  Overbevisnings  Redelighed  ingen  drager  i 
Tvivl.  Mere  end  én  Gang  har  han  vist  at  han  turde  staa  eller 
falde  med  sin  Overbevisning.  Men  mindst  af  alt  er  han  som  Politiker 
de  uklare  Følelsers  Mand.  Som  faa  andre  har  han  tilegnet  sig  den 
Kunst,  der  næppe  er  ham  i Kødet  baaret,  at  bringe  sine  Følelser 
under  Viljens  og  det  rolige,  nøglerne  Omdømmes  Tugt.  Han  er 
den  praktiske  Politiker,  Opportunisten,  der  regner  med  de  virkelig 
tilstedeværende  Faktorer  og  Forhold  og  ikke  med  tænkte.  Han 
har  Evnen  til  at  se  stort  paa  store  Ting  uden  at  overse  de  smaa. 
Hans  Viden  spænder  over  meget  udstrakte  Felter.  Enten  maa  han, 
som  der  siges  om  ham,  i sine  Universitetsdage  have  studeret,  før- 
end hans  Kammerater  stod  op  om  Morgenen,  eller  han  maa  senere 
have  indhentet,  hvad  han  dengang  har  forsømt.  Thi  sikkert  er 
det,  at  faa  eller  ingen  nulevende  har  mere  indgaaende  Kendskab 
til  politiske  og  sociale  Forhold  i Nutid  og  Fortid  end  han.  Gennem 
sine  to  aandfulde  Bøger  om  den  yngre  Pitt  og  den  store  Na- 
poléon  har  han  godtgjort,  baade  at  han  er  hjemme  i Historie, 
kan  beherske  sit  Stof,  og  hvor  hans  Sympatier  er  henne:  hos  de 
stærke  Karakterer,  som  med  deres  Vilje  kan  beherske  og  lede 
Folkeskæbner.  Ærgerrig  i almindelig  Betydning  kan  han  ikke  kaldes, 
for  saa  vidt  som  han  ringeagter  ydre  Æresposter,  der  ikke  er  for- 
enede med  virkelig  Magt.  Denne  ønsker  han  nok  at  eje,  men  mindst 
af  alt  vil  han  figurere  som  „magtesløs  Magthaver".  Hans  Menneske- 
kundskab er  næsten  napoleonsk,  siger  en  engelsk  Kronikør  om 
ham,  og  hans  Takt  fuldkommen.  Som  politisk  Taler  er  han  vist- 
nok efter  Gladstones  Bortgang  Englands  ypperste.  Det  er  altid  en 
Fryd  at  høre  en  Tale  af  Rosebery,  saa  vist  som  det  er  en  Fryd 
at  høre  en  Mand,  hvis  Herredømme  over  Stof  og  Sprog  er  lige 
fuldkomment.  Som  oftest  ynder  han  at  bevæge  sig  i Viddets  lette, 
legende  Ord,  men  der  kan  ogsaa  komme  en  Kraft  og  Højhed  i 
hans  Tale,  saa  man  føler,  at  der  bor  Alvor  og  luer  hellig  Jld  bag 
det  kolde,  noget  blaserte  Ydre. 

Det  var  en  Dag  i August  1896,  jeg  første  Gang  havde  Lejlig- 
hed til  at  se  og  høre  Lord  Rosebery  — dengang  endnu  det  libe- 
rale Partis  officielle  Fører  — under  en  Forhandling  i Overhuset. 
Premierministeren,  Lord  Salisbury,  havde  holdt  en  længere  Tale, 

hvis  bidende  Sarkasmer  Gang  efter  Gang  bragte  de  høje  Lorder  til 
at  ryste  af  Latter.  Lige  over  for  ham,  paa  den  forreste  Oppositions- 
bænk, sad  ubevægeligt  under  hele  Talen  en  ungdommeligt  udseende, 
kraftig  bygget,  elegant  Mand  med  et  aabent,  glatraget  Ansigt,  ved 
hvilket  den  energiske  Mund  og  de  store,  lyse,  noget  anstrengte 
Øjne,  der  drømmende  saa’  ud  for  sig  uden  noget  bestemt  Holde- 
punkt, især  tildrog  sig  Opmærksomhed.  Saa  snart  Lord  Salisbury 
havde  sluttet,  rejste  Manden  paa  Oppositionsbænken  sig  og  tog 
Ordet.  I Begyndelsen  faldt  hans  Ord,  vel  i elegant  formede  Ven- 
dinger, men  fremsatte  paa  en  underlig  nonchalant  Maade,  ligesom 
Ansigtet  beholdt  sit  kolde,  ubevægelige  Præg.  Men  det  var  kun 
under  Talens  første  Sætninger.  Snart  foregik  der  som  en  Forvand- 
ling baade  med  Talerens  Person  og  Stemme.  Hele  Skikkelsen  voksede, 
fik  Liv  og  Spændstighed,  det  drømmende  Blik  blev  skarpt  og  fast, 
og  Ordene  faldt  — med  en  Stemme  saa  fuldtonende  ren,  saa  klar 
og  klangfuld , at  det  lød  som  Musik  — - saa  myndige,  saa  varme 
og  stærke,  at  det  ildnede  En  helt  igennem  Sjælen.  Og  jeg  fik  i 
dette  Øjeblik  et  stærkt  Indtryk  af,  at  denne  Mand  er  en  Magt  i sit 
Samfund,  vilde  uden  al  Sammenligning  være  den  største  — hvis  han 
blot  ejede  noget  mere  af  den  sejge,  udholdende,  hensynsløse 
Energi,  der  er  den  som  Personlighed  langt  underlegne  Ghamber-  • 
lains  Styrke. 

Den  Sky,  Lord  Rosebery  i Almindelighed  bærer  for  at  lade 
sine  dybeste  Følelser  til  Skue,  vanskeliggør  det  i høj  Grad  at  blive 
paa  det  rene  med,  hvad  han  egentlig  fører  i sit  Skjold,  ligesom 
han  ved  sin  fornemme  Tilknappethed  tidt  udsætter  sig  for  Mistyd- 
ninger. At  betegne  ham  som  en  blaseret  Ærgerrighed,  turde  dog 
være  saa  langt  som  vel  muligt  fra  at  være  en  retfærdig  og  sand 
Karakteristik.  En  mærkelig  sammensat  Karakter  er  Lord  Rosebery. 
Men  saa  længe  han  lever,  vil  han  udøve  en  betydelig  Indflydelse 
paa  sit  Lands  Skæbne,  som  en  engelsk  Kronikør  skrev  om  ham 
allerede  i 1894,  førend  han  endnu  var  blevet  Premierminister.  Og 
hvad  end  det  nittende  eller  tyvende  Aarhundredes  Historieskrivere 
vil  faa  at  sige  om  Lord  Rosebery,  sikkert  er  det,  at  de  vil  komme 
til  at  sige  en  god  Del. 

Hans  R.  Egebjerg 

EN  HISTORIE  FRA  DE  SENE  JULEDAGE 


I 

et  var  tyvende  Dagen  efter  Jul,  netop  paa  den  Tid, 
da  Julebukkene1)  for  sidste  Gang  gaar  omkring  i 
Huse  og  Gaarde  og  fejer  Julen  ud  — hver  med 
sin  Lime. 

. Det  var  uklar  Luft  den  Dag.  Folk  som  vilde 
Trem  kendte  en  bitter  Sno  fra  Vest,  og  de  saa*  til 
at  komme  i Hus  saa  fort,  det  lod  sig  gøre. 

Bygdens  Huse  laa  alle  og  gemte  sig,  saa  godt  de  kunde,  bag 
de  svære  Snefanner  ...  Et  bitte  Hus  havde  trukket  Fannen  om- 
kring sig  som  en  Dyne  og  laa  bare  og  blinked  frem  med  de  øverste 
smaa  Ruder. 

*)  „At  gaa  Julebuk*  er  en  almindelig  norsk  Julemoro,  en  barok  og  mor- 
som Skik,  der  skriver  sig  fra  ældgamle  Dage.  Den  trives  særlig  paa  Landet  og 
i mindre  Byer,  hvor  Folk  kender  hverandre.  Ungdommen  gaar  da  — Gutter 
og  Piger  tidt  i store  Følger  og  med  fantastiske  Masker  og  i de  underligste 
Forklædninger  — omkring  til  Byens  eller  Bygdens  Folk.  Naar  de  kører,  er 
Hest  og  Slæde  majet  ud  paa  det  sælsomste.  Sidste  Gang  Julebukken  viser  sig 
er  den  13.  Januar.  Da  er  alle  udrustede  med  en  Lime  og  de  „fejer  Julen  ud*. 
Om  nogen  vil  vise  sig  som  Julebuk  senere,  lees  han  blot  ud.  Men  i Tiden  fra 
Juledagene  til  13.  Januar  har  han  sit  Hævd.  Den  Familie  regnes  for  vrang  og  tvær, 
som  ikke  venlig  modtager  Julebukken  og  trakterer  ham.  Er  der  Gilde  i Huset,  bydes 
han  indenfor  og  deltager  en  Stund  i det.  Jo  frygteligere  hans  Maske  er,  jo  bedre. 
Julebukken  kan  tumle  sig  saa  galt  han  vil,  holde  alt  det  Spektakel  han  vil. 
Men  al  Raahed  og  Ondskabsfuldhed  maa  han  sky,  om  han  vil  være  en  brav 
Julebuk.  Det  er  Julebukkens  første  Bud,  og  det  er  hans  gode  Kunst  og  hans 
Berettigelse. 

Foran  de  store  Gaarde,  dem  der  beboedes  af  Præst,  Soren- 
skriver og  Lensmand,  var  der  maaget  fint,  saa  fremmede  Folk  let 
kunde  gaa  ud  og  ind.  Men  foran  Bygdens  største  Hus,  Storbonden 
Per  Grættans,  laa  Sneen  klos  ind  til  Døren.  Og  det  endda  Per  i 
disse  Dage  havde  Besøg  af  de  tre  gamle  Storbønder  — Gubberne  fra 
Øvremo,  Kollvatn  og  Tveit. 

Besøget  havde  varet  længe.  Hele  to  Døgn  havde  de  siddet 
slig  sammen  og  ædt  og  drukket,  og  de  havde  ikke  undt  sig  mange 
Timers  Søvn.  Og  af  og  til  havde  de  for  at  friske  sig  taget  nogle 
Miles  Slædefart.  Hya,  ho!  slig  de  havde  kørt!  Forbi  Præstegaard 
og  Lensmandsgaard , saa  Sneen  føg.  Mødte  vejfarende  Mand  dem 
da,  skvat  han  unna,  skal  jeg  tro.  Tidt  hujede  de  saa  fælt,  at  Egnens 
to  mandevonde  Hunde  sprang  op  og  vendte  Snuden  mod  Himmels 
og  ulede  til  Svar,  saa  Bøgen  stod  ud  af  de  sorte  Svælg.  Og  da 
Gubberne  jog  forbi  Præstegaard  og  Skrivergaard  og  Lensmands- 
gaard satte  de  i nogle  fæle  Raut  alle  som  én  — bare  for  at  ærgre 
Øvrigheden.  Haa,  haa,  kan  hænde  den  betænkte  sig  lidt  før  den 
vaaged  sig  til  at  gøre  Kvalm  mod  Per  paa  Grættan. 

Nu  sad  de  som  sagt  og  aad  og  drak  paa  tredje  Døgns  For- 
middag. De  gjorde  sig  til  Gode  med  en  lækker  Mølje,  lavet  af  ny- 
bagt Fladbrød  og  det  fineste  Svinefedt  og  MysoSt.  Til  denne  Mølje 
drak  de  en  herlig  Brændevin. 

Af  og  til  flytted  det  med  Stole  ovenpaa,  og  nogen  sang  der- 
oppe. Det  var  Per  Grættans  Datter  Aagot,  som  holdt  til  der.  Hun 
havde  boet  der  de  tre  sidste  Aar,  siden  hun  blev  hentet  hjem  fra 
Udlandet,  hvor  hun  skulde  lære  fine  Skikke.  Jovel,  lærte  hun  fine 
Skikke!  Hun  fik  sig  en  Galan,  som  hun  nærede  slig  vild  Elsk  til, 
at  hun  intet  andet  ænsede.  Hun  maatte  hentes  hjem  med  Magt. 
Sad  siden  godt  gemt  og  spærret  inde  deroppe.  Fik  aldrig  komme 
uden  for  Døren  — nej  var  det  ligt?  . . . engang  hun  havde  listet  ud, 
satte  hun  lige  til  Byen,  solgte  der  sin  Guld-  og  Sølvstas,  og  vilde 
rejse  med  Dampbaaden  ...  til  Kæresten,  hæ?  rimeligt  nok  detl 
Men  de  kneb  hende,  før  Damperen  havde  ringet  mere  end  første 
Gang.  Ja,  slig  var  det,  naar  Synden  tog  Overhaand  i et  Menneske- 
sind og  i en  Menneskekrop. 

„Hrm,  hærsch,  hrm!“  kremtede  Gubben  fra  Tveit.  „Haassen 
har . . . haassen  har  hun  det . . . der  ovenpaa  ?“ 

Per  Grættan  svarede  uvillig: 

„Aa,  naar  Du  spørger,  Sakarias  Tveit,  saa  nødes  jeg  vel  til 
at  svare:  hun  har  det  nu  som  før“. 

Sakarias  Tveit  mumled  ganske  sagtmodig: 

„Aa,  ja,  Du  véd  det . . . Aa  ja,  kan  tænke  det" 

Men  Per  Gættan  fortsatte  i Sinne: 

„Der  er  ikke  Udkomme  med  hende.  Hun  kolorerer  sig  tidt 
ganske  hvid  i Fjæset  og  pynter  og  staser  sig  ud.  Hun  skal  vel 
være  fin  . . . hun  tror  kanske,  at  hun  skal  ud  og  træffe  ham... 
haa,  haa,  haa,  san!" 

Da  Per  havde  sagt  dette,  blev  han  stille.  Han  spytted  flere 
Gange  i Skorstenen. 

„Tor’en  og  Lynild  og  alle  Dævler  ta’  ham  til  evig  Tid!" 
mumled  han  saa  halvt  for  sig  selv. 

De  tre  Gubber  saa  skjult  paa  hverandre.  Det  kan  være,  at 
de  mærked,  der  var  rørt  ved  noget,  som  helst  skulde  have  været 
urørt. 

Omsider  proved’  Ola  Koil  vatn  sig  frem: 

„Den  Møljen  din  er  godt  laget,  Per." 

„Haa  ja  saamæn,  han  kan  gaa  an." 

„Og  Brændevinen  er  go’.  Hvor  længe  har  han  ligget?" 

„Han  har  ligget  i tyve  Aar  og  vel  saa  det." 

„Han  er  go’  Per." 

„Haa  ja  saamæn,  han  er  ikke  ilde." 

Pludselig  raabte  Gubben  fra  Tveit: 

„Jeg  synes,  Du  sidder  saa  drøvel ig,  Per  Grættan.  Du  drikker 
ikke  mere,  og  Du  holder  Kæft  hele  Tiden." 

Per  Grættan  nikkede: 

„Jeg  kan  vel  være  saa  vidt  Kar  i mit  Hus,  Sakarias  Tveit, 
at  jeg  kan  bære  mig  som  jeg  vil.  Enten  jeg  vil  bruge  Kæft  eller 
jeg  vil  holde  Kæft." 

„Det  kan  Du,  Per.  Men  det  er  jo  slig,  at  naar  sjelve  Far  i 
Huset  er  trist,  saa  er  det  en  daarlig  Gæst,  som  ser  det,  uden  at 
det  trykker  ham  for  Brystet.  Jeg  vilde  gerne,  Du  skulde  være  glad 
slig  Du  har  været  det  i alle  Dagene  før." 

Per  Grættan  rejste  sig  og  rysted  de  knyttede  Næver.  Han 
var  hvid  i Ansigtet  og  Tænderne  var  sammenbidte. 

„Al  Helvites  salte  Ild  og  Svovl  og  Skorpion  svide  ham  til  evig 
Tid,  som  tog  Datter  min  dengang  til  sit  Køds  Lyst ! Se  der  ligger 
Klysen;  nu  er  jeg  kvit  den.  Jeg  maatte  spytte  den  ud.  Saa  kan 
vi  drikke  mere.  Jeg  vil  hente  en  Akevitter,  som  har  sejlet  Jorden 
omkring  baade  i det  svarte  Hav  og  i det  røde  Hav  og  kring  Sa- 
hara  og  Jerusalem  og  hvad  det  heder  alt  i Hob.  Ja,  jeg  tror,  jeg 

henter  to  Buteljer  med  det  samme.  For  nu  skal  vi  drikke,  saa 
det  kan  mærkes  at  vi  har  Julehelg,  endda  han  snart  skal  fejes  ud." 

Per  rejste  sig,  tændte  Lygten  og  gik  ned  i Kælderen.  Han 
kom  op  med  to  Buteljer,  en  i hver  Haand.  Han  gik  ikke  ganske 
støddigt  nu. 

De  tre  Gubberr  heldte  Brændevin  i sine  Glas,  drak  og  smattede. 
Sakarias  Tveit  sagde: 

„Den  Brændevin  har  hverken  Lensmanden  eller  Præsten 
Mage  til.* 

Per  lo  haanlig: 

„Nej,  de  har  ikke  ...  og  det  varer  vel  en  Stund  før  de  faar 
Magen.  * 

Ola  Kolvattn  sagde  med  et  lunt  Blink  i Øjet: 

„Havde  Præsten  været  her,  saa  havde  han  vist -sagt  ligervis 
som  Køgemesteren  i Kanaan  sagde  til  Brudgommen:  „I  haver 
sparet  den  gode  Vin  til  sidst." 


II 

De  sad  endnu  og  drak,  da  Mørket  faldt  paa.  Udenfor  be- 
gyndte nogle  svære  Snefiller  at  dale  ned.  Ilden  paa  Pejsen  var 
gaaet  ud.  Bare  nogle  røde  Gløder  laa  endnu  og  ulmede. 

De  fire  Gubber  var  drukne  nu.  De  saa’  paa  hverandre  med 
Øjne,  der  lignede  Tin,  og  tidt,  naar  de  talte,  misted  de  Magten 
over  Tungen.  Eller  de  glemte,  hvad  de  vilde  sige,  og  blev  bare 
siddende  og  glo  frem  for  sig  med  aaben  Mund. 

Endnu  rørte  det  sig  ovenpaa,  og  Tonerne  af  en  Vise  lød  ned, 
som  oftest  dæmpet  og  utydeligt,  men  en  og  anden  Gang  højt  og 
klagende. 

De  fire  Gubber  var  drukne,  men  værst  drukken  maatte  dog 
Baard  Øvremo  være.  I vel  to  Timer  havde  han  ikke  sagt  et  Ord, 
og  i den  sidste  Time  havde  han  endog  taget  sig  Smaalure,  dér  han 
sad.  Nu  sagde  han  pludselig  med  høj  Stemme,  der  var  utydelig 
af  Snøvlen  og  af  Stammen: 

„Det  er  ligevel  vakkert,  naar  hun  Aagot  synger  der  ovenpaa. 
Det  lyder  ligesom  Orgelværk.  Haassen  lever  hun?" 

Per  Grættan  vak  ligesom,  løfted  Næven  imod  ham  i Mørket, 
men  slog  ikke  til.  De  to#  andre  Gubber  gav  ham  et  skulende  Øje- 
kast, og  Sakarias  Tveit  formelig  skreg: 

„Nej  Gu’  om  jeg  begriber  voksne  Folk!  Nu  hørte  Du  jo  nylig, 
Baard  Øvremo,  at  Per  nødig  vil  mindes  om  Sørgeligheden  med 

Datter  sin.  Hvorfor  kommer  Du  saa  med  den  Ting?  Kan  Du  gi' 
ærligt  Svar  paa  det?" 

Men  Baard  Øvremo  svarede  ingenting.  Alt  mens  Sakarias 
Tvist  talte,  begyndte  hans  Hoved  at  dubbe,  og  han  snorkede  med 
smaa  Smeld. 

Per  Grættan  lo  pludselig: 

„Haa,  haa,  lad  ham  bare  snakke!  Han  siger  for  Resten  sandt. 
Datter  min  kan  synge,  aa  ja,  aa  ja!  det  skulde  hun  jo  ogsaa  lære 
i Udlændigheden  ...  jeg  skikkede  jo  Penger  derned  . . . mange  Penger 
ogsaa  . . . haa,  haa,  jeg  synes  mest,  hun  skulde  synge  for  os  — 
hvad?. . . Jeg  tror  saamæn,  at  jeg  gaar  op  og  henter  hende  ned, 
saa  kan  vi  jo  høre  Lærkespil  og  Orgelpibe,  hvad?  haa,  haa,  haaii!" 

Sakarias  Tweit  sagde: 

„Saa  meget  kan  vel  siges,  Per  Grættan,  at  Datter  din  nok 
har  gjort  det,  som  galt  er.  Og  Du  har  straffet  hende  strengt,  fordi 
Du  var  en  fortørnet  Far.  Men  Du  skal  ikke  gøre  dig  fuldt  saa  stor 
som  Vorherre,  Per.  Du  skal  ikke  fare  uvornt  frem." 

„Hvad  er  det,  Du  sidder  og  bruger  slig  Prækestemme  efter ?" 
skar  Per  Grættan  i.  „Har  jeg  ikke  Lov  til  at  sige  til  Datter  min, 
at  hun  skal  synge  for  os?  Hvis  hun  bare  aldrig  havde  gjort  noget 
galere! ...  Ja,  det  siger  jeg:  havde  hun  saa  sandt  aldrig  gjort  noget 
galere  . . ." 

Han  rejste  sig  og  gik  med  Besvær  mod  Døren.  Sakarias  Tveit 
rejste  sig  ogsaa;  men  Ola  Kollvatn  holdt  ham  tilbage:  „Du  skal 

bli  dér  Du  er  ...  Du  kunde  gøre  ondt  værre vil  Du  endelig 

gøre  Gavn,  saa  ræk  hid  Lyset,  som  staar  i Vinduet  bag  Dig. 
Her  er  mørkt  herinde.  Vi  sidder  jo  og  biir  Styggeravne  tilslut." 

Sakarias  Tveit  mumlede: 

„Det  havde  været  bedst,  om  vi  havde  rejst  hjemover  i Dag 
tidlig.  Da  var  Moroen  endda  god." 

Han  tog  Lyset  og  rakte  det  frem.  Ola  Kollvatn  tændte  det 
og  satte  det  midt  paa  Bordet. 

Lidt  efter  ruskede  det  ved  Døren,  og  Per  kom  ind.  Efter 
ham  fulgte  en  ung  Pige.  Hun  gik  med  lette  Skridt.  Hun  var 
ganske  bleg;  ikke  en  Mine  rørte  sig;  men  hendes  Øjne  var  urolige. 
De  saa'  hastig  fra  den  ene  af  de  tre  Gubber  til  den  anden.  Øj- 
nenes dybe  Glans  talte  om  Savn,  nu  spejcled  de,  de  søgte  noget, 
de  skreg  efter  noget,  som  de  ikke  fandt.  Men  da  Stuen  var  gen- 
nemsøgt , blev  den  ligesom  tom  for  hende.  Hun  sank  sammen  paa 
en  Skammel  bort  ved  Skorstenen  og  rørte  sig  ikke  mere. 

„Naa,  kan  tænke  hun  ser  efter  andre  end  vi,"  mumled  Per 
Grættan.  „Hun  glante  jo  op,  da  jeg  sagde,  at  der  var  nogen  nede, 
som  vilde  hun  skulde  synge.  Ja,  hun  troede,  at  den  utroligste 
Lykke  skulde  komme;  men  det  gik  jo  ikke  saa  hastig  dengang. . . 
Naa,  kan  Du  saa  synge  noget  for  os,  Aagot?  Hvad,  kan  Du  ikke? 
Ja,  Du  véd  jo  det,  at  naar  jeg  ber  Dig  synge,  saa  faar  Du  kunne. 
Ikke  Bøn  for  andet.  “ 

„Jeg  kan  den  Visen  om  Aftensolen,  Far." 

„Kan  Du  om  Aftensolen?  Ja,  den  er  jo  bare  noget  Pusleri. 
Men  syng  væk  om  Aftensolen . . . saa  kan  vi  jo  faa  andet  siden." 

Hun  sang: 

Aftensolen  synker  ned, 
o,  hvor  den  er  skøn. 

Nu  vil  til  min  Seng  jeg  gaa 
knæle  ned  i Bøn. 

Beder  jeg  om  Helse  god 
samt  om  Naadens  Løn. 

Aftensolen  synker  ned  — 
o,  hvor  er  den  skøn. 

De  tre  Gubber  nikkede  med  Hodet.  Men  Per  Grættan  var 
ikke  tilfreds:  Kunde  hun  ingen  med  større  Klang  i?  Kunde  hun 
ingen  andre? 

Hun  sad  og  rysted  paa  Hodet.  Men  pludselig  begyndte  hun 
at  synge  igen.  Det  var  vanskeligt  at  høre  Ordene.  Og  de,  man 
hørte,  gav  ikke  stor  Forstand.  Det  var  værre  at  høre  hende  end 
ikke  at  høre  hende. 

Gubberne  sad  ganske  stille.  Da  hun  tiede  denne  anden  Gang, 
sagde  Ola  Kollvatn:  „nu  tror  jeg,  vi  vil  takke  Datter  Din  for  Sangen, 
Per  ...  vi  skal  ikke  være  ufornøjelige  og  kræve  for  meget  ...  Nu 
faar  hun  have  Tak  for  i Kveld." 

Per  Grættan  sagde: 

„Ja,  ja,  Aagot  ...  det  Du  sang  var  ikke  saa  staseligt.  Og  er 
Du  ikke  gævere,  saa  faar  vi  gaa  ovenpaa  igen.  Du  faar  sige  God- 
kveld,  før  Du  gaar. 

Hun  sagde  Godkveld  og  bøjed  Hodet.  Ola  Kollvatn,  som 
havde  kendt  hende,  fra  hun  var  Barn,  mumled  frem,  at  da  hun 
nikked,  kendte  han  igen  noget  af  den  unge  Jente  fra  før.  Men  nu 
var  jo  alt  anderledes.  Hun  var  saa  veg  som  til  at  lægges  bort  i 
en  Krog  for  at  dø. 

III 

Per  Grættan  kom  igen  ind  og  satte  sig;  men  han  talte  ikke. 
Der  gik  nogle  langsomme  Stunder;  Stilheden  laa  over  Stuen  som 
en  tæt  Skodde.  Nu  og  da  løfted  en  af  Gubberne  Hovedet  og 
mumlede  noget  uhørligt  og  saa’  sig  omkring  med  store,  tinnede 
Øjne.  Men  ingen  havde  Lyst  til  at  tale.  Per  Grættan  var  meget  bleg. 

Endelig  sagde  han: 

„Hm,  den  Brændevinen  er  nu  ligevel  noget  Søl.  Han  river 
ikke  en  voksen  Kar  i Halsen.  Lang  mig  hid  den  Buteljen  ved 
Skabet,  Ola  Kollvatn.  Den  Brændevinen,  den  har  i sig,  kan  da 
klore  lidt,  naar  en  svælger  den.  Javel  . . . han  staar  jo  lige  bag 
Dig . . . der  har  Du  ham,  ja!“ 

Per  Grættan  fik  Flasken  og  satte  den  for  Munden,  og  han 
drak.  Saa  vendte  han  sig  mod  Pejsen  og  slog  Flasken  i Knas. 
Dens  sidste  Draaber  flød  ned  i den  glødende  Aske,  sydede  og  damped. 

Han  læned  sig  tilbage  og  sad  rolig  hen.  Men  Gubberne 
rejste  sig  i Stolene;  thi  de  saa’,  at  hans  Ansigt  var  frygteligt  blegt, 
og  at  hans  Øjne  var  store.  Han  aanded  tungt,  og  nogle  Gys  af 
Kulde  rysted  ham. 

* Jeg . . . faar  nok  . . . sige  Jer  Farvel . . . Venner ...  for  den  sidste 
. . . Drikken  . . . havde  ikke  saa  lidet  Ædder  i sig  . . . Der  var  Skedvand 
iblandt  . . . Jeg  vil  ikke  ha*  Doktor  . . . jeg  drak  med  Viljes  ...  og 
Doktor  kom  for  sent . . .“ 

De  tre  Gubber  rakte  Hals.  De  gamle  Hoder  kom  helt  frem. 
De  gloede  ængstelig  paa  Per  Grættan  . . . Sakarias  Tveit  holdt  ham 
paa  Pulsen. 

„Han  dør!" 

„Ja  Gu'  Fader  tror  jeg,  han  dør!" 

„Det  var  Ædder,  han  drak." 

„Skedvand  — lod  sig  ikke  nøje  med  ringere." 

Per  Grættan  raabte  hæst: 

„Kære  Venner  ...jeg  kender,  Dau’en  er  hos  mig.  Han  har 
killet  mig  længe  i Tæerne  ...  nu  er  han  krøben  op  i Benene  . . . 
han  gør  dem  kolde ...  han  kryber  opover." 

Han  lukked  Øjnene.  Igen  kom  Gyset  over  ham. 

„Nu  dør  han  vist." 

„Ja  Gu'  tror  jeg,  han  dør. . .“ 

Per  Grættan  skreg,  men  besværligere  end  før: 

„Jeg  synes  . . . jeg  har  det  svært  for  at  . . . faa  puste  . . . kære 
Venner . . . bær  mig  udenfor  . . . saa  biir  det  godt  ..." 

Sakarias  Tveit  og  Ola  Kollvatn  tog  og  bar  ham  udenfor.  Baard 
Øvremo  kom  efter  med  en  Kubbestol.  De  satte  ham  i Stolen  lige 
uden  for  Døren. 

„Herregud  . . . som  det  kendtes  godt . . . men  (Gyset  tog  ham  paa 
ny)  koldt  er  det  lel.  Her  staar  jo  et  svare  Vejr  fra  Nord  ...  og 
saa  alle  Dyrene,  som  tasser . . . der  flyer  jo  Ulvene  derhenne  ganske 
helselaust . . . æh,  se  der  kommer  jo  en  sættende  som  Mærra  den 
blinde  . . . Pas  at  den  ikke  kommer  hid  . . . men  pas  paa  Aagot . . . 
hun  faar  det  let  værre  end  hun  har  det.  Pas  paa,  at  ingen  tar 
hende . . . Naa  synes  mig  at  her  biir  fælandes  koldt . . . Jeg  . . . tror 
. . . vi  vil  ha’ . . . lidt  Varme  ...  hu!  hu!“  . . . 

Han  laa  ganske  stille. 

„Naa  dør  han  Per...  Jeg  kender,  han  dør.“ 

„Ja  Gu*  dør  han  . . . naa  kuldsker  Maven  ..." 

„Hjertet  slaar  ikke,  saa  sandt  jeg  kender... ja  Gu’  dør  han.a 

„Der  døde  han  . . . der  knak  han.  Jeg  mærked  det  . . .“ 

„Javel,  naa  døde  han  . . . Saa  faar  vi  lempe  ham  ind  igen  . . . 
Hvem  er  det?  Guri,  er  det  Guri?  Det  var  ikke  saa  værst.  Kom 
og  tag  i Gurimor.* 

Husmandskonen  Guri  hjalp  til,  mens  hun  græd  og  snufsede . . . 

IV 

Julebukkene  havde  været  hos  Præstens  og  hos  Lensmandens 
og  hos  Skriverens,  og  paa  alle  Steder  var  de  bievne  godt  modtagne 
og  trakterede  med  Bakkelse  og  Vin,  og  paa  alle  Steder  havde  de 
holdt  Tummel  og  Styr. 

Men  da  de  gik  fra  Skrivergaarden , stod  Skriveren  selv  paa 
Trappen  og  gav  dem  Raad  for  Fremtiden. 

„Gaa  nu  først  og  fremst  til  Per  Grættan  og  tak  ham  og  Ven- 
nerne hans  for  de  vakre  Raut,  de  gav  mig.  Jeg  skal  kanske  lade 
mine  to  Studer  trække  forbi  Grættan  ...  sig  det ! — Saa  kan  der 
kanske  bli  takket . . . endda  jeg  er  ræd,  Studene  kommer  tilkort . . .“ 

Julebukken  lo  og  hoppede  og  sprang,  og  efter  en  Del  Om- 
flakken naaede  de  Per  Grættans  Hus.  Der  skinned  Lys  ud  af  to 
Vinduer.  Julebukkene  nærmed  sig;  men  gik  ikke  lige  ind:  Per 
Grættan  skulde  af  og  til  være  temmelig  umedgørlig.  Det  var  bedst 
at  se  sig  lidt  for. 

De  listede  stille  henimod  de  lyse  Ruder.  Til  sidst  var  de  klos 
indpaa.  De  saa'  tre  Gubber  sidde  hver  i sin  Stol  og  en  ung  Pige 
sad  paa  en  Skammel  lige  ved  Pejsen.  De  tre  Gubber  og  den  unge 

Pige  sad  uden  at  snakke  med  hverandre  og  uden  at  røre  sig.  Det 
var  et  besynderligt  Julehelg,  de  holdt.  Kunde  den  Moro  være  stor 
mon?  Og  hvor  var  Per  Grættan  sjelve. 

En  gammel  Kone  gik  stille  ud  og  ind  og  pusled.  Hun  ligned  en 
stor  graa  Kat,  som  af  og  til  bøjed  sig  og  skød  Ryg.  Næsten  den 
hele  Tid  klynkede  hun,  som  Katten  gør  det  i onde  Dage. 

Flere  Gange  var  hun  borte  og  tuklede  med  noget,  som  laa  i 
Sengen;  hun  bragte  forskellige  Ting  did... 

Men  engang  tog  hun  Talglyset,  gik  bort  der  og  lyste  op. 

Da  skreg  Julebukkene  til  hverandre  og  for  sig  selv.  Thi  plud- 
selig havde  noget  ved  Lysets  hastige  Skin  traadt  ud  af  Mørket. 
Det  var  et  Ansigt,  hvidt,  forvredent  og  med  en  Stilhed,  som  blot 
Døden  kan  give.  Dette  Ansigt  gled  ud  mod  de  glade  Julebukke, 
der  var  fulde  af  sød  Vin  og  fed  Bakkelse,  og  det  besatte  dem. 

Og  de  løb  vildt  afsted,  alle  som  én.  Masker  sønderreves  og 
gyldne  Filler  fløj.  Hanefjær  og  Stjerner  faldt  af  Hatten  — bort  løb 
de  i den  store,  vanvittige  Vinternat,  der  af  og  til  raabte  dem  sin 
Rædsel  i Sjælen. 

Tilslut  stansed  de  anpustne  og  trætte.  De  raadslog  om,  hvor 
den  rigtige  Vej  var,  og  lakked  saa  videre,  ribbede  for  al  Stås  og 
med  Hænderne  dybt  i Lommerne. 

Medens  de  saaledes  gik,  kørte  tre  Slæder  dem  forbi.  I Slæ- 
derne sad  tre  Gubber  med  krumbøjede  Rygge  og  gloede  frem 
for  sig. 

Den  tynde,  aftagende  Maane  stod  frysende  mellem  rødkantede 
Skyer  og  kasted  halvt  udviskede  Skygger  af  disse,  der  rørte  sig 
hen  over  den  øde  Vej. 

Thomas  P.  Krag 

HALL  OG  DEN  SKANDINAVISKE  ALLIANCE 

I 1863 


Hr.  Kammerjunker  Poul  Andræ  har  i et  for  kort  Tid 
siden  udkommet  Skrift:  ,Andræ-Hall  over  for  den 
politiske  Situation  i Efteraaret  1863“  givet  en  Frem- 
stilling af  Halls  Stilling  til  det  skandinaviske  Alli- 
ancespørgsmaal  i 1863,  som  jeg  af  flere  Grunde 
maa  ønske  at  ledsage  med  nogle  Bemærkninger. 
Hr.  Andræ  angiver  som  sit  Motiv  til  at  underkaste  denne  Sag 
en  nøjere  Prøvelse,  at  han  i alt,  hvad  der  hidtil  er  fremkommet 
derom  kun  har  „fundet  en  Genklang  af  den  gængse  Tendens:  at 
bedømme  Sveriges  Optræden  i denne  Sag  fra  et  ensidigt  dansk 
Standpunkt."  Jeg  tror  paa  ingen  Maade,  dette  kan  siges  at  være 
Tilfældet,  men  sikkert  er  det  i hvert  Fald,  at  Hr.  Andræs  Frem- 
stilling, trods  dens  prætenderede  køligt-kritiske  Upartiskhed,  fører 
over  i lige  den  modsatte  Yderlighed:  at  kaste  al  Skylden  for  de 
stedfundne  Misforstaaelser  og  Fejlgreb  over  paa  dansk  Side  og 
befri  den  svenske  Regering  for  saa  godt  som  ethvert  Ansvar. 
Skønt  jeg  ikke  finder  Anledning  til  i mindste  Maade  at  ændre 
den  Fremstilling,  jeg  i 2.  Del  af  „Under  Junigrundloven"  har  givet 
af  denne  Sag  og  for  saa  vidt  godt  kunde  nøjes  med  at  henvise  ti] 
den,  vil  det  dog,  af  Hensyn  til  den  Opmærksomhed,  Hr.  Andræs 
Bog,  der  paa  andre  Omraader  bringer  en  Række  nye  og  interes- 
sante Oplysninger,  har  vakt,  være  rigtigt  paany  at  erindre  om  de 
væsentlige  Momenter  til  Bedømmelse  af  Sagens  virkelige  Sammen- 
hæng, som  han  enten  ikke  har  faaet  med  i sin  Fremstilling  eller 
skudt  for  meget  i Baggrunden.  Desuden  er  det  mig  kært  at  faa 

Lejlighed  til  yderligere  at  støtte  min  Opfattelse  ved  enkelte  Akt- 
stykker, som  ikke  før  ere  komne  til  Offentlighedens  Kundskab. 

Hr.  Andræ  har  ikke  forsøgt  at  give  nogen  egentlig  sammen- 
hængende Fremstilling  af  den  skandinaviske  Allianceplans  Historie 
i Efteraaret  1863.  Han  tager  Halls  bekendte  Fremstilling  af  sit 
Forhold  til  Sagen  („i  Dagbladet"  17.  September  1864)  for  sig  og 
underkaster  den  en  detailleret  Kritik,  navnlig  gennem  en  Analyse 
af  de  trykte  svenske  Depescher,  som  i Perioden  mellem  Ulriksdal- 
mødet  d.  8.  September  og  Sveriges  definitive  Tilbagetræden  fra  Alli- 
ancepolitiken  i første  Halvdel  af  December  tilstilledes  den  danske 
Regering.  Hr.  Andræ  fremhæver  og  kommenterer  med  største 
Omhu  ethvert  Udtryk  i disse  Depescher,  som  kunde  tyde  paa  Til- 
bøjelighed hos  den  svenske  Regering  til  at  træde  tilbage  fra  dens 
tidligere  Tilsagn  overfor  os,  og  selvforstaaeligt  gør  han  en  rig  Høst 
i saa  Henseende.  Det  var  jo  netop  en  af  Manderstrøms  Opgaver 
at  forberede  det,  han  kaldte  et  „anstændigt  Tilbagetog",  og 
mange  Udtryk  og  Vendinger  i hans  Depescher  stiler  herhen.  Men 
samtidig  lod  han  sig  det  være  magtpaaliggende  ikke  at  lade  den 
Vending  i Sveriges  skandinaviske  Politik,  som  var  indtraadt  med 
Ulriksdalmødet,  træde  tydeligt  frem,  og  derfor  indeholdt  Depes- 
cheme  mindst  lige  saa  meget,  der  pegede  til  den  anden  Side.  Spørgs- 
maalet  er  da  netop  det,  hvor  vidt  de  fremsatte  Antydninger  og 
Forbehold,  som  det  for  o s med  vor  fuldstændigere  historiske  Viden 
er  saa  let  at  se  Betydningen  af,  dengang  var  tilstrækkelige  til, 
trods  de  mange  Tilkendegivelser  i modsat  Retning  og  den  hele 
foreliggende  Situation,  at  være  den  danske  Regering  en  klar  og 
utvetydig  Tilkendegivelse  af,  at  man  fra  svensk  Side  agtede  at 
bryde  med  den  hidtil  fulgte  Politik,  og  dette  Spørgsmaal  maa 
efter  mit  Skøn  besvares  med  nej. 

Af  væsentlig  Betydning  er  for  det  første  den  Baggrund,  paa 
hvilken  Begivenhederne  i Efteraaret  1863  udviklede  sig,  og  dette 
er  Hr.  Andræ  gaaet  særdeles  let  hen  over.  Pladsen  tillader  mig 
kun  Antydninger,  men  saadanne  vil  formentlig  ogsaa  være  til- 
strækkelige. Den  hele  Situation,  som  den  forelaa  i Eftersommeren 
1863,  kendetegnedes  af  Kundgørelsen  af  30.  Marts  s.  A.  Ved  denne 
havde  Hall  gjort  det  saare  farlige  og  med  hans  hidtil  førte  Politik 
ikke  vel  overensstemmende  Skridt  definitivt  at  udskille  Holsten  af 
Forfatningsfællesskabet  og  sige  sig  løs  for  det  europæisk  aner- 
kendte Grundlag  af  1851 — 52.  Den  dansk-slesvigske  Fællesforfat- 
ning var  kun  en  slet  og  ret  Følge  heraf,  og  at  Forslag  til  en  saa- 

dan  Forfatning  vilde  blive  frembragt  i Rigsraadets  Efteraarssamling 
bebudedes  da  ogsaa  udtrykkeligt  i det  kongelige  Budskab,  hvormed 
Foraarssamlingen  indlededes.  De  neutrale  Magter  misbilligede  gen- 
nemgaaende  Martskundgørelsen;  kun  Sverige-Norge  gjorde  en  Und- 
tagelse, og  ikke  nok  hermed,  men  denne  Magt  havde  i de  fore- 
gaaende  Aar  gentagne  Gange  og  sidst  umiddelbart  før  Kundgørel- 
sens Udstedelse  tilraadet  Danmark  at  slaa  ind  paa  denne  Vej.  At 
det  i Sommerens  Løb  viste  sig,  at  Kundgørelsen  sandsynlig  vilde 
fremkalde  en  væbnet  Konflikt  mellem  Danmark  og  de  to  tyske 
Stormagter,  fjorde  saa  langt  fra  nogen  Forandring  i Stockholm- 
kabinettets  Holdning,  at  den  politiske  Forstaaelse  mellem  de  skan- 
dinaviske Riger  nu  tværtimod  blev  inderligere  end  nogensinde  før. 
Ved  Forbundsbeslutningen  af  9.  Juli  havde  Forbundsdagen  opfor- 
dret Danmark  til  at  tage  Martskundgørelsen  tilbage,  og  det  var 
utvetydigt  nok  tilkendegivet  os,  at  et  nej  vilde  have  Forbunds- 
eksekution til  Følge.  I Slutningen  af  samme  Maaned  faldt  de  be- 
kendte Sammenkomster  mellem  Nordens  Konger,  ved  hvilke  Stødet 
til  Allianceforhandlingerne  blev  givet,  og  inden  den  danske 
Regering  gav  sit  afslaaende  Svar  paa  Forbundsdagens  Forlangende 
fandt  der  en  Note  veksling  Sted,  som  gav  et  klart  Udtryk  for  den 
nære  Forstaaelse  mellem  de  to  Regeringer.  Refererende  til  sine 
Samtaler  paa  Skodsborg  med  Kong  Karl  og  senere  Forhandlinger 
med  den  svenske  Gesandt  i København,  Grev  Hamilton,  skrev 
Hall  d.  8.  August  i en  til  Hamilton  stilet  Depesche,  som  denne  an- 
modedes om  at  overrække  Grev  Manderstrøm,  bl.  a.  følgende: 
„Den  svenske  Regering  synes  mig  at  være  gennemtrængt  af  Over- 
bevisningen om,  at  vi  kun  kan  bevare  Forbundsdagens  nye  For- 
dringer med  et  bestemt  Afslag,  og  dette  Svar  bør  gives  ufortøvet. 
Det  er  ikke  undgaaet  Deres  Regerings  Opmærksomhed,  hvilke  Farer 
af  forskellig  Art  Danmark  øjensynlig  vil  udsætte  sig  for  ved  at 
følge  en  saadan  Fremgangsmaade , men  da  den  gaar  ud  fra  den 
rette  Opfattelse  af  den  Solidaritet,  der  sammenknytter  Danmarks 
og  de  skandinaviske  Kongerigers  Interesser,  anser  den  Øjeblikket 
for  kommet,  hvor  denne  Solidaritet  bør  give  sig  Udtryk  under  den 
bestemte  Form  af  en  Traktat,  som  afsluttes  med  det  fjendtlige 
Indfald,  hvormed  Danmark  trues  fra  Tysklands  Side,  for  Øje.  Den 
ovenomtalte  Meddelelse  om  Deres  Regerings  Hensigter  bidrager  i 
høj  Grad  til  at  vi  paa  vor  Side  hælde  til  en  mere  udpræget  Politik, 
og  jeg  haaber,  at  De  vil  finde  et  Vidnesbyrd  om  denne  Stemning 
i hoslagte  Udkast  til  en  Erklæring  som  Svar  paa  Forbundsbeslut- 

ningen,  hvilket  Udkast  er  affattet  saaledes,  at  jeg  efter  mine  Sam- 
taler med  Uem  maa  anse  det  for  i enhver  Henseende  stemmende 
overens  med  Deres  Anskuelser."  I Manderstrøms  Svar  blev  der 
ikke  paa  noget  Punkt  taget  Afstand  fra  Alliancepolitikken,  ligesom 
den  danske  Regerings  nej  til  Forbundsdagen  fuldtud  billigedes.  Der 
efter  fulgte  de  nærmere  Forhandlinger  mellem  Hall  og  Hamilton 
om  Alliancetraktaten,  hvis  Resultat  blev  det  af  begge  Parter  fore- 
løbig antagne  Udkast,  som  Hamilton  medbragte  til  Mødet  paa  Ulriks- 
dal.  IUdenrigsministeriets  Arkiv  findes  et  Eksemplar  deraf,  signeret: 
„24.  August  1863  efter  et  Udkast  indbragt  af  Grev  Igamilton." 

Vel  var  ingen  af  de  to  Parter  udtrykkelig  bemyndigede  af 
deres  Regering  til  at  føre  disse  Forhandlinger,  men  ligesom  Hall 
handlede  i bedste  Overensstemmelse  med  sine  Kolleger,  saaledes 
dækkedes  Hamiltons  Optræden  fuldt  ud  af  hans  Chef,  Grev  Man- 
derstrøm.  Hamilton  har  selv  i et  Brev  til  den  svenske  Førsteminister 
De  Geer  udtalt,  hvorledes  han,  paa  Grund  af  det  fortrolige  Forhold, 
der  bestod  mellem  ham  og  Manderstrøm,  stadig  fra  ham  modtog  pri- 
vate Breve  og  Telegrammer,  hvis  Forskrifter  han  betragtede  som  lige 
saa  bindende  for  sig,  som  om  det  havde  været  officielle  Instrukser. 
Og  under  selve  Allianceforhandlingerne  kom  Manderstrøm  selv  til  Kø- 
benhavn og  havde  en  Konference  med  Hall,  med  hvis  Resultat  denne 
overfor  sine  Omgivelser  erklærede  sig  fuldt  tilfreds.  Det  var  ogsaa 
efter  Manderstrøms  Besøg,  at  Hall  i en  til  Hamilton  stilet  Udta- 
lelse kunde  fastslaa  den  fuldkomne  Overensstemmelse,  hvortil  de 
var  naaede  angaaende  Traktatudkastets  Indhold.  Ingen  kunde  den 
Gang  have  Anelse  om,  at  Manderstrøm  i denne  Sag  optraadte 
uden  nogen  som  helst  Forstaaelse  med  de  ledende  Mænd  i det 
Ministerium,  af  hvilket  han  var  Medlem,  og  det  saa  meget  mindre 
som  Alliancepolitikken  paa  den  mest  ostentative  Maade  støttedes 
fra  det  svenske  Hofs  Side.  Kong  Karl  havde  ved  sit  Besøg  paa 
Skodsborg  i private  Samtaler  udtalt  sig  med  den  største  Entusi- 
asme om  den,  og  faa  Dage  efter  aflagde  Prins  Oskar  et  Besøg  her, 
hvor  han  ved  en  Frokost,  som  Marineministeren  gav  for  ham  om- 
bord paa  det  nybyggede  „Rolf  Krake",  udtalte  Haabet  om,  at  den 
danske  Flaade  med  Kraft  vilde  møde  „Danmarks  Fjender,  som  og-  * 
saa  ere  vore".  Hans  Udtalelser  under  et  derpaa  følgende  Besøg  i 
Wien  var  efter  det  danske  Gesandskabs  fortrolige  Indberetninger 
i højeste  Grad  alliance  venlige;  til  Bulow  sagde  han  endog  ved  en 
bestemt  Lejlighed,  at  naar  Danmark  nu  optog  Kampen  ved  Danne- 
virke, „Nordens  sande  Grænse  og  Bolværk",  saa  hverken  kunde 

eller  vilde  Sverige  forblive  passivt,  og  han  selv  skulde  da  „heller 
ikke  holde  sig  tilbage,  men  ofre  sin  sidste  Blodsdraabe". 

Da  Hamilton  i Begyndelsen  af  September  kom  til  Stockholm 
med  Traktatudkastet,  blev  det  besluttet,  at  det  skulde  forhandles 
ved  en  Konference  paa  Ulriksdal  den  8.  September,  i hvilken  Kon- 
gen, De  Geer,  Manderstrøm,  Gripenstedt,  den  norske  Statsminister 
Sibbern  og  Hamilton  deltog.  Det  var  — utroligt  nok  — første 
Gang  dette  Allianeespørgsmaal,  i hvilket  Kongen  og  Udenrigsmini- 
steren allerede  havde  bundet  sig  paa  saa  afgørende  Maade^  behand- 
ledes mellem  de  forenede  Rigers  ledende  Ministre.  Resultatet  blev, 
som  bekendt,  at  De  Geer,  Gripenstedt  og  Sibbern  udtalte  sig  be-r 
stemt  imod  at  tiltræde  Allianceplanen,  saafremt  ikke  mindst  en  af* 
Stormagterne  erklærede  sig  villig  til  med  Vaabenmagt  at  støtte 
Danmarks  Sag,  at  Manderstrøm  faldt  sammen  overfor  den  kraftige 
Modstand  og  at  kun  Kongen  og  Hamilton  med  Energi  gik  i Ilden 
for  den  tidligere  førte  Politik.  Der  kunde  af  mange  Grunde  ingen 
Tvivl  være  om,  hvem  der  var  den  stærkeste  Part.  Finanstilstanden, 
Udlandets,  særlig  Ruslands  Holdning  og  ikke  mindst  det,  at  der, 
naar  det  kom  til  Stykket,  næppe  fandtes  noget  Flertal  indenfor 
Repræsentationen,  som  vilde  bringe  de  betydelige  Ofre,  en  skandi- 
navisk Krigspolitik  fordrede:  alt  dette  var  vægtige  Argumenter,  og 
desuden  vilde,  af  Hensyn  til  Repræsentationsreformen,  et  Skifte  fra 
De  Geer — Gripenstedt  til  Hamilton — Manderstrøm  være  saare  be- 
tænkeligt. Afgørelsen  faldt  da  faktisk  ud  til  Alliancemodstandernes 
Fordel:  man  vilde  spørge  Vestmagterne,  om  de  var  villige  til  at 
yde  væbnet  Hjælp,  og  blev  Svaret,  som  man  almindelig  ventede 
det,  nej,  skulde  Allianceplanen  stilles  i Bero. 

Manderstrøm  og  Hamilton  følte  i første  Øjeblik  denne  Afgø- 
som  et  politisk  Dødsstød,  ja  den  førstnævnte  talte  endog  om,  at 
havde  han  haft  en  Giftflaske  hos  sig,  havde  han  tømt  den  den 
Aften.  Men  da  de  fik  „sovet  paa  det“,  bestemte  de  sig  til  at  blive, 
vistnok  af  forskellige  Grunde.  Hamilton  i hvert  Fald  har  næppe 
opgivet  Haabet  om  ved  Kongens  Bistand  at  føre  den  Alliancepoli- 
tik, i hvilken  han  saa  ikke  blot  en  personlig  Æresag,  men  ogsaa 
Vejen  til  Virkeliggørelsen  af  sine  ærgerrige  Forhaabninger,  frem 
paany.  I hvert  Fald  er  det  sikkert,  at  Manderstrøms  og  Hamiltons 
Forbliven  bragte  Sagen  ind  i det  uheldigst  mulige  Spor.  Den  ene- 
ste korrekte  og  værdige  Fremgangsmaade  vilde  have  været  den 
gennem  et  Personskitte  og  paa  anden  Maade  at  lade  den  danske 
Regering  utvetydigt  vide,  at  Sverige  nu  agtede  at  træde  tilbage  fra 

Alliancepolitikken.  Skulde  imidlertid  Manderstrøm  og  Hamilton 
blive,  vilde  et  saadan  aabent  Systemskifte  allerede  af  personlige 
Grunde  være  umuligt,  og  ligeledes  førte  Hensynet  til  Kongen,  der 
saa  bestemt  havde  sat  sit  Ord  i Pant  for  Alliancepolitikken,  til 
foreløbig  at  holde  Sagen  hen,  undgaa  ethvert  afgørende  Skridt  til 
den  ene  eller  den  anden  Side  og  imidlertid  haabe  paa,  at  der  vilde 
vise  sig  antagelige  Paaskud  til  lidt  efter  lidt  at  glide  bort.  Det 
var  dette,  som  De  Geer  i sin  Samtale  med  Manderstrøm  efter  Ul- 
riksdalmødet  kaldte  „en  anståndigretrått*,  mensom  han  meget  tviv- 
lede om,  at  Manderstrøm  trods  „sin  stora  Talang“  vilde  være  i 
Stand  til  at  iværksætte.  Det  gik  imidlertid  ved  Omstændighedernes 
Hjælp  saa  nogenlunde,  og  De  Geer  giver  sin  Kollega  den  Ros,  „att 
hans  depescher  voro  så  vål  skrifna,  att  man  knappt  mårkte  någon 
fOråndring  i hans  tånkesått,  fOrrån  man  slutligen  fann,  att  all  fråga 
om  traktaten  var  slut.“  En  rigtigere  Karakteristik  af  den  Mander- 
strømske  Korrespondance  i Efteraaret  1863  kunde  næppe  gives,  og 
at  Hr.  Andræ  har  Uret  i sin  Opfattelse  af  den  som  en  aaben  og 
klar  Besked  til  Danmark  om  at  den  svenske  Regering  havde  for- 
andret sine  Signaler  fremgaar  allerede  deraf,  at  dette,  som  af  selve 
den  daværende  svenske  Regerings  Chef  indrømmet,  slet  ikke  var 
Hensigten  med  den. 

Ganske  samme  Indtryk  faar  man  i Virkeligheden  ved  uden 
forudfattede  Meninger  at  gennemlæse  den  trykte  diplomatiske  Korre- 
spondance, og  dette  Indtryk  styrkes  yderligere,  naar  man  har  haft 
Lejlighed  til  at  gøre  sig  bekendt  med  de  langt  talrigere  utrykte 
officielle  eller  fortrolige  Aktstykker  anga aende  denne  Sag.  Det  er 
fuldkommen  rigtigt,  hvad  Hr.  Andræ  fremhæver  — og  det  er  be- 
mærket flere  Gange  før,  ogsaa  fra  dansk  Side  — , at  Traktatunder- 
handlingerne faktisk  gik  istaa,  at  der  fra  svensk  Side  ytredes  Tvivl 
om  Rigtigheden  af  for  nærværende  Tid  at  afslutte  Traktaten,  at  man 
i hvert  Fald  vilde  begrænse  den  til  kun  at  gælde  Angreb  fra  tysk 
Side  i Anledning  af  Martskundgørelsen,  at  man  udtalte  sin  Betæn- 
kelighed ved  Fællesforfatningsudkastets  Forelæggelse  o.  s.  v.  Men 
saa  meget  alt  dette  end  burde  have  bragt  Hall  til  nøjere  at  under- 
søge den  hele  Sag  og  navnlig  burde  have  hindret  ham  at  i at  frem- 
komme med  sine  altfor  tillidsfulde  Udtalelser  om  Alliancen,  saa  lidet 
laa  der  heri,  sammenholdt  med  alt  hvad  der  i øvrigt  fremkom,  nogen 
tydelig  Tilkendegivelse  af  den  svenske  Regerings  forandrede  Stilling. 
Det  var  jo  ikke  Hall  nogen  fremmed  Tanke,  at  Traktatudkastets 
Godkendelse  i Stockholm  kunde  støde  paa  mange  Vanskeligheder 

baade  af  inden-  og  udenrigspolitisk  Art.  Han  havde  allerede  ud- 
talt det  ved  den  lille  Fest  for  Hamilton  inden  hans  Afrejse,  og 
det  var  ham  ikke  ubekendt,  at  der  siden  var  kommen  adskillige 
nye  Hindringer  frem.  Men  herfra  og  til  at  anse  den  hele  Alliance- 
politik for  bristet  var  der  unægtelig  et  stort  Spring,  og  man  kan, 
naar  man  ser,  hvor  meget  der  talte  i modsat  Retning,  ikke  undres 
over,  at  han  ikke  gjorde  det. 

Til  i Enkelthederne  at  følge  Hr.  Andræs  Kommentar  af  de 
Manderstrømske  Depescher  er  her  ikke  Stedet.  Kun  om  et  Par 
Hovedpunkter  maa  jeg  sige  nogle  Ord.  Hr.  Andræ  lægger  en  af- 
gørende Vægt  paa  den  Omstændighed,  at  Manderstrøm  i den  af 
sine  5.-Oktober-Depescher,  som  var  bestemt  til  at  oplæses  for  Hall, 
indskrænkede  Sveriges  Forpligtelser  efter  den  eventuelle  Alliance- 
traktat til  kun  at  gælde  et  Angreb,  grundet  paa  Danmarks  Væg- 
ring ved  at  tilbagekalde  Martskundgørelsen.  Derved  blev,  siger 
Hr.  Andræ,  hele  Alliancespørgsmaalet  muligvis  uden  Betydning, 
thi  efter  Vedtagelsen  af  den  ny  Fællesforfatning  vilde  Kund- 
gørelsen sandsynligvis  glide  til  Side  og  Krigsgrunden  snarest  blive 
Danmarks  Vægring  ved  at  ophæve  Fællesforfatningen.  Dette  er 
i og  for  sig  rigtigt  nok.  og  der  er  heller  ingen  Tvivl  om,  at 
denne  Reservation  var  bestemt  til  at  tjene  som  Paaskud  til  at 
springe  af  fra  Alliancepolitikken,  saafremt  intet  bedre  maatte  til- 
byde sig.  Men  samtidig  med  at  denne.  Indskrænkning  opstilledes 
for  Sveriges  Forpligtelser  efter  den  eventuelle  Traktat  (der  vel  at 
mærke  ifølge  Udkastet  kunde  føre  til  at  Sverige  ogsaa  maatte  yde 
den  stipulerede  Hjælp  i Tilfælde  af  et  Angreb  paa  Holsten),  ansaa 
Manderstrøm  det  dog  for  nødvendigt  vedblivende  at  bekræfte  Sveriges 
Villighed  til  at  yde  Danmark  aktiv  Hjælp,  i Tilfælde  af  at  det  angre- 
bes i Slesvig,  uden  Hensyn  til  om  Traktatforhandlingerne  førte 
til  et  Resultat  eller  ikke  og  uden  at  der  til  dette  Tilsagn  var 
knyttet  noget  af  de  Forbehold,  som  nu  gjordes  gældende  med  Hen- 
syn til  Traktaten.  Den  paagældende  Passus  i Depeschen  blev  yder- 
ligere fremhævet  og  gjort  til  noget  relativt  selvstændigt  derved,  at 
det  var  den  eneste  Del  af  den,  som  Hamilton  udtrykkelig  var  be- 
myndiget til  at  overgive  Hall  i Afskrift.  Ganske  i samme  Retning 
gik  de  Indberetninger,  som  den  danske  Regering  i Slutningen  af 
September  havde  modtaget  fra  sine  Gesandter  ved  Stormagtshof- 
ferne angaaende  de  svenske  Depescher,  som  var  bleven  sendte  til 
disse  efter  Ulriksdalmødet.  Navnlig  fremhævede  saavel  Otto  Piessen 
i St.  Petersborg  som  Bulow  i Wien,  at  Depescherne,  samtidig  med 

at  erklære  Efterretningen  om,  at  Alliancetraktaten  allerede  var  af- 
sluttet, for  forhastet,  udtrykkelig  havde  erklæret,  at  Sverige  vel  vilde 
forblive  neutralt,  saa  længe  det  kun  drejede  sig  om  de  tyske  Hertug- 
dømmer, men  at  det  vilde  „se  sig  nødsaget  til  at  opgive  sin  passive 
Holdning",  hvis  tyske  Tropper  rykkede  ind  i Slesvig. 

Det  andet  Hovedpunkt  i Hr.  Andræs  Fremstilling  er  den  sven- 
ske Regerings  Misnøje  med  Fællesforfatningsforslagets  Forelæggelse 
og  den  Tydelighed,  hvormed  den  overfor  Hall  erklærede  dette  som 
Motiv  til  sin  forandrede  Holdning.  Det  er  rigtigt,  at  Manderstrøm 
i den  fortrolige  Depesche,  han  under  5.  Oktober  sendte  Hamilton, 
udtalte  sin  Beklagelse  af  Forslaget,  ikke  saa  meget  for  dets  Ind- 
holds Skyld  som  fordi  han  fandt  Tidspunktet  for  dets  Fremkomst 
uheldigt  og  frygtede,  at  det  skulde  blive  opfattet  som  en  Inkorporation 
af  Slesvig  og  muligvis  ogsaa  i Tidens  Løb  vilde  føre  dertil,  — noget 
han  stærkt  betonede,  at  Sverige  aldrig  havde  tilraadet  og  heller  ikke 
nu  kunde  billige.  I Forbindelse  hermed  fremhævede  Manderstrøm 
„Vanskeligheden  ved  at  fastslaa  Solidaritet  i Interesser  og  Grundsæt- 
ninger med  en  Magt,  som  fra  den  ene  Stund  til  den  anden  kan  forrykke 
Stillingen  og  saaledes  fremkalde  en  helt  anden  end  den,  som  bestod 
med  vor  Viden  og  vort  Bifald."  Hele  denne  Udvikling  var  dog,  som 
det  udtrykkelig  udtaltes  i Depeschen,  ikke  bestemt  til  at  meddeles 
Hall1),  overfor  hvem  Hamilton  hun  i Almindelighed  bemyndigedes  til 
ikke  at  skjule  det  uheldige  Indtryk,  Forfatningsforslagets  Indbringelse 
havde  gjort  paa  den  svenske  Regering.  Det  var  sikkert  ganske 
stemmende  med  diplomatisk  Skik,  at  Hall  ikke  havde  meddelt  dette 
indenfor  dansk  Rigslovgivnings  Omraade  hørende  Aktstykke  til  en 
fremmed  Regering,  inden  han  forelagde  det  for  Rigsraadet,  men 
politisk  set  havde  det  sikkert  været  klogt  af  ham  i Fortrolighed  at  gøre 
en  saadan  Meddelelse,  og  der  er  næppe  Tvivl  om,  at  havde  han  gjort 
det  inden  Omslaget  i den  svenske  Regerings  Politik,  vilde  han  ikke 
have  hørt  nogen  væsentlig  Indvending  fremsat  derimod.  Mander- 
strøm erkendte  jo  i den  ommeldte  Depesche  selv,  at  Forslaget  ikke 


*)  Hr.  Andræ  har  i sin  Fremstilling  benægtet  dette  og  i saa  Henseende 
lagt  stor  Vægt  paa  Depeschens  Udtryk : „hvoraf  jag  dock  icke  åt  Eder  upp- 
drager  att  åt  Danska  llegeringen  g6ra  ett  meddelande.*) **  Jeg  fastholder  imidler- 
tid bestemt  min  Opfattelses  Rigtighed.  Den  brugte  Form  er  efter  diplomatisk 
Sprogbrug  en  tydelig  Tilkendegivelse  af,  at  Depeschen  ikke  ønskedes  forelæst 

for,  end  mindre  i Afskrift  overgivet  Hall.  Det  er  da  ogsaa  notorisk,  at  Hamil- 
ton ingen  af  Delene  gjorde,  saaledes  at  Hall  først  blev  bekendt  med  den,  da 
han  omtrent  et  Aar  efter  saa  den  trykt  i „Post-och  Inrikes-Tidn.“ 

indeholdt  principielle  Afvigelser  fra  Martskundgørelsens  af  ham  god- 
kendte Grundlag,  og  han  kunde,  lige  saa  lidt  som  andre,  være  i 
Tvivl  om,  at  et  saadant  Forslag  vilde  fremkomme  i Rigsraadets 
Efteraarsamling,  saasom  det  med  rene  Ord  var  blevet  sagt  i det  konge- 
lige Budskab  fra  Foraaret  1863.  Alligevel  havde  han  i sine  for- 
skellige Henvendelser  til  den  danske  Regering  fra  den  forløbne 
Sommer  ikke  med  et  Ord  advaret  mod  et  saadant  Skridt,  ja  der 
er  endog  en  overvejende  Sandsynlighed  for,  at  han  indirekte  har 
tilskyndet  dertil.  Hamilton  har  i et  Brev  til  De  Geer  ligefrem  ud- 
talt, at  den  svenske  Regering  „ganske  væsentlig  havde  fremskyndet 
Forslagets  Forelæggelse ",  og  under  en  Audiens,  „Dagbladets"  Re- 
daktør Bille,  der  som  bekendt  stod  Hall  overordentlig  nær,  i Somme- 
ren 1863  havde  hos  Manderstrøm,  udtalte  denne  gentagne  Gange, 
„at  det  var  godt  nok  med  Martspatentet,  men  at  det  nu  gjaldt  om 
at  „taga  steget  fullt  ut."1)  Meget  betegnende  er  det  ogsaa,  at  Ha- 
milton aldeles  intet  hørte  om,  at  Forfatningsudkastet  skulde  kunne 
lægge  nogen  Hindring  i Vejen  for  Alliancetraktaten,  hvis  Fremme 
stadig  bebudedes  fra  svensk  Side.  Ja  endnu  efter  Frederik  VIIs  Død 
fremkom  der  fra  Manderstrøm  Udtalelser,  som  stod  i den  besynderlig- 
ste Modstrid  med  hans  Ord  i den  hemmelige  Oktoberdepesche  og  sær- 
lig med  hans  deri  udtalte  Sky  for  alt,  hvad  der  smagte  af  Slesvigs  In- 
korporation. I et  hidtil  utrykt  Brev  til  en  højtstillet  Embedsmand 
i Udenrigsministeriet  fra  vor  Gesandt  i Stockholm,  W.  Piessen,  da- 
teret 20.  November  1863,  skriver  Gesandten  bl.  a. : „Denne  Hand- 
ling (Kong  Kristians  Sanktion  af  Fællesforfatningen)  finder  det  her- 
værende Ministeriums  Billigelse,  uagtet  jeg  nok  tror,  at  i Begyn- 
delsen man  her  (sic !)  ikke  var  særdeles  velstemt  for  Udkastet.  Man- 
derstrøm sagde  mig  idag  i den  Anledning:  hvorfor  har  Kongen  ikke 
udtalt  Slesvigs  Inkorporation?  Følgerne  vilde  næppe  være  bleven 
værre,  og  Situationen  vilde  være  bleven  klarere.  Jeg  svarede, 
at  dette  ikke  vilde  have  overensstemmet  med  Slesvigs  Rettig- 
heder og  at  det  vilde  have  været  vanskeligt  at  finde  Mænd, 
som  vilde  iklæde  sig  det  deraf  følgende  Ansvar.  Manderstrøm 
mente,  at  det  var  ikke  meget  bevendt  med  disse  Rettigheder  og 
at  i alle  Fald  Forholdene  vare  nu  saadanne,  at  gamle  Rettig- 
heder ikke  kunde  opretholdes  i al  Evighed14.  — Vistnok  vilde  de, 
der  ønske  at  forsvare  Sveriges  Holdning  i denne  Sag,  gøre  klogt 
i saa  lidt  som  muligt  at  dvæle  ved  dets  Paaberaabelse  af  Novem- 


*)  G.  St.  A.  Bille  i „Tilskueren*  1893,  S.858. 

berforfatningen,  og  dette  har  da  ogsaa  den  klart  og  praktisk  tænkende 
De  Geer  tilfulde  indset.  „Såg  man44,  siger  han,  „åter  til  sjålfva 
kårnan  af  saken , så  hade  Sverige  visserligen  fortfarande  lika 
mycket  skål  at  hjålpa  Danmark,  som  om  det  blifvit  Ofverfallet  for 
patentet  den  30  mårs.  Ty  Tysklands  verkliga  skål  til  kriget  var 
ingenting  annat  ån  erOfringslust,  och  alla  andra  fijrevåndningar 
vore  endast  svepskål.  Men  Manderstoms  stållning  hade  svårligen 
kunnat  råddas , om  icke  Tyskland  fått  ett  annat  svepskål  ån  detta 
patent.44 

Betegnende  for  hele  Stillingen  var  det  ogsaa,  at  Hall  efter 
d.  5.  Oktober , ja  endog  til  efter  Frederik  VIP  s Død  vedblev  at 
modtage  Tilkendegivelser  fra  Manderstrøm  angaaende  Alliancetrak- 
tatens Afslutning.  „Saa  snart  som  vore  Former  tillade  det,  ville 
Fuldmagt  og  Instruktioner  blive  Dem  tilsendte",  hed  det  i en  De- 
pesche  fra  den  svenske  Udenrigsminister  til  Ham  ilton  af  19.  Ok- 
tober. D.  27.  Oktober  fremsatte  Manderstrøm  Forslag  i sammensat 
svensk-norsk  Statsraad  om  at  give  Hamilton  Fuldmagt  til  at  træde 
i officiel  Underhandling  med  Hall  om  Alliancetraktaten,  men  Sagen 
udsattes,  for  at  man  kunde  indhente  Erklæring  fra  den  norske 
Regering.  D.  3.  November  meddelte  Piessen,  at  Manderstrøm  til 
ham  havde  udtalt  Haabet  om  snart  at  kiinne  fremme  Underhand- 
lingerne om  Alliancetraktaten  „med  mere  Kraft",  og  syv  Dage  efter 
kunde  han  berette  om  en  Audiens  hos  Kong  Karl,  under  hvilken 
denne  havde  meddelt  ham,  at  han  haabede  „i  næste  Uge,  saa 
snart  de  Formaliteteter,  som  ere  en  Følge  af  den  norske  Grundlov, 
ere  opfyldte,  at  kunne  forsyne  Grev  Hamilton  med  de  nødvendige 
Instruktioner  til  at  afslutte  Alliancetraktaten."  At  ogsaa  det  frem- 
mede Diplomati  ansaa  Alliancetraktatens  Afslutning  i en  nær  Frem- 
tid for  sandsynlig,  fremgaar  af  forskellige  af  de  utrykte  Akt- 
stykker, bl.  a.  af  en  Indberetning  fra  O.  Piessen  i St.  Petersborg 
af  11.  Novembr.,  i hvilken  meddeltes,  at  Gortschakoff  havde  for- 
talt ham  om  én  Indberetning  fra  den  russiske  Gesandt  i Stock- 
holm, Daschkoff,  hvori  denne  havde  sagt,  at  han  ikke  vidste, 
om  Alliancetraktaten  var  underskreven  eller  ej. 

Hr.  Andræ  anser  det  for  sandsynligt,  at  Hall  har  været  be- 
kendt med  hvad  der  er  foretaget  paa  Ulriksdalmødet , men  han 
er  ikke  i Stand  til  at  fremføre  et  eneste  Bevis  derfor.  Af  Halls  egen 
Redegørelse  for  Alliancesagen  fremgaar  det  indirekte,  at  han  ikke 
har  haft  nogen  saadan  Viden,  og  gennem  mundtlig  Meddelelse  fra 
kompetenteste  Side  véd  jeg,  at  man  i Udenrigsministeriet  var 

ganske  uvidende  om,  hvad  der  var  foregaaet  paa  Mødet.  Hr.  Andræ 
henviser  til  Gesandten  i Stockholm,  W.  Piessen,  og  Hamilton  som 
Halls  sandsynlige  Hjemmelsmænd.  Hvad  Piessen  angaar,  da  holdt  han 
— vidunderligt  nok  — Ferie  netop  i de  to  kritiske  Maaneder  September 
og  Oktober,  og  der  findes  hverken  under  hans  Ophold  paa  Sierhagen  i 
Holsten  eller  efter  hans  Tilbagevenden  til  Stockholm  i Begyndelsen  af 
November  mindste  Spor  i hans  Korrespondance  af,  at  han  har 
haft  nogen  saadan  Viden.  Sikkert  er  det  i hvert  Fald,  at  han  ikke 
har  meddelt  noget  derom  til  rette  Vedkommende.  Foruden  ved 
de  officielle  Indberetninger  stod  han  kun  ved  sin  Korrespondance  med 
en  Embedsmand  i Udenrigsministeriet  i Forbindelse  med  de  køben- 
havnske Regeringskredse,  og  i ingen  af  de  herhen  hørende  Indbe- 
retninger og  Breve  findes  den  mindste  Antydning  deraf.  Over- 
hovedet var  Piessen  ikke  den  Advarer  og  Maner,  som  man  skulde 
have  troet  efter  hans  trykte  Indberetning  af  4.  December.  Hans  Ind- 
beretninger indeholdt  tværtimod  i Reglen  kun  saadanne  Meddelelser, 
som  maatte  bringe  den  danske  Regering  til  at  se  Forholdene  i et 
for  den  gunstigt  Lys,  — noget  hvorpaa  der  ogsaa  ovenfor  er 
meddelt  Eksempler. 

Hvad  Hamilton  angaar,  findes  der  lige  saa  lidt  noget  Bevis 
for  Hr.  Andræs  Formodning,  og  Sandsynligheden  taler  tilmed  i høj 
Grad  imod  den.  Der  bestod  intet  fortroligt  Forhold  imellem  Hall  og 
Hamilton,  og  netop  den  Omstændighed  at  Hamilton  bestandig 
haabede  paa  ved  Kongens  Hjælp  at  kunne  bringe  Alliancepolitiken 
paa  Fode  igen  har  maattet  bringe  ham  til  i det  væsentlige  at  be- 
vare Tavshed  om,  hvad  der  var  foregaaet  paa  Ulriksdal.  Fra  Be- 
gyndelsen af  September  til  Begyndelsen  af  Oktober  var  han 
i øvrigt  fraværende  fra  København,  og  i al  den  Tid  modtog  Hall 
kun  ét  Brev  fra  ham,  dateret  28.  September.  „Att  Eders  Excel- 
lencea,  hedder  det  heri,  „med  ledsnad  sett  långsamheten  i våra 
fOrhandlingar,  finner  jag  naturligt,  men  kan,  om  det  år  en  trOst, 
sanningsenligt  såga,  at  icke  heller  jag  under  denna  tid  dansat  på 
rosar,  och  jag  skulle  knappt  kunnat  uthårda,  om  jag  icke  haft 
hoppet  att  uttråtta  något  for  vår  framtid  fruktbårande  och  godt. 
Också  boijar  det  ljusna".  — Lyset  kom  efter  Hamiltons  Mening  fra 
Manderstrøms  Korrespondance  med  Stormagterne,  om  hvilken  han 
udtaler,  at  Hall  i dens  gode  Resultat  forhaabentlig  „skall  finna  er- 
såttning  for  långsamheten  i våra  forhandlinger".  Det  ses  af  dette 
Brev,  at  Hamilton  var  saare  langt  fra  at  opgive  Haabet,  og  Hall 
kunde  af  en  saadan  Meddelelse  umuligt  ane,  hvorledes  Forholdene 

i Virkeligheden  stod.  Ogsaa  senere  bestyrkede  Hamilton  ham  jo  i 
en  for  den  danske  Sag  gunstig  Opfattelse  af  Sveriges  Holdning  og 
den  svenske  Regerings  Udtalelser,  og  dette  maatte  i Halls  Øjne 
have  saa  meget  større  Vægt,  som  Hamiltons  Stilling  jo  var  en 
meget  betydeligere  end  en  Gesandts  i Almindelighed.  Han  stod  i 
det  fortroligste  Forhold  til  sin  Konge,  for  hvis  Anskuelser  han 
netop  i denne  Sag  var  et  langt  paalideligere Udtryk  end  selve  Reger’ 
ringen,  men  ogsaa  til  dennes  ledende  Medlemmer,  hvis  tidligere  Kol- 
lega han  var,  stod  han  i et  nært  og  i hvert  Fald  tilsyneladende  ven- 
skabeligt Forhold.  At  Kongen  saa  langt  fra  havde  opgivet  Alli- 
ancepolitiken,  at  han  endog  omgikkes  med  Planer  om  at  føre  den 
igennem  ved  Hjælp  af  et  Ministerskifte,  bestyrkede  yderligere  Ha- 
milton i den  Holdning,  han  indtog,  og  virkede  ogsaa  paa  anden 
Maade  til  at  gøre  Situationen  vanskelig  at  gennemskue.  — 

Men  trods  alt  dette  var  der  i den  hele  Stilling  nok,  som  kunne 
være  egnet  til  at  gøre  Hall  tvivlende  over  for  den  svenske  Regerings 
Hensigter,  og  det  vides  da  ogsaa,  at  han  selv  har  følt  sig  usikker 
og  ikke  sjældent  i fortrolige  Udtalelser  har  givet  denne  Fornemmelse 
Udtryk.  Men  naar  dette  var  saa,  kunde  det  ikke  forsvares,  at  han 
undlod  at  gøre  energiske  Skridt  for  at  komme  til  Kundskab  om, 
hvorledes  Forholdet  i Virkeligheden  var,  og  end  mindre,  at  han 
overfor  Rigsraadet  — saavel  i offentlige  som  i private  Møder  — ud- 
talte sig  med  saa  afgørende  Sikkerhed  om  Forstaaelsen  med  Bro- 
derlandene og  om  Alliancetraktatens  nær  forestaaende  Afslutning. 
Men  jeg  har^  andensteds  udtalt  mig  udførligere  herom  og  skal 
ikke  her  komme  nærmere  ind  derpaa.  — Tilbage  bliver,  jo  mere  man 
fordyber  sig  i hint  Tidsrums  Historie,  en  bestandig  stærkere  Følelse 
af,  at  man  skal  være  varsom  med  at  dømme  dem,  som  da  stod 
for  Styret.  Vanskelighederne  var  saa  store  og  Mulighederne  for 
Fejlgreb  saa  mange,  at  det  er  mere  end  tvivlsomt,  om  de,  som  i 
Samtid  og  Eftertid  har  kritiseret  de  daværende  Ledere  mest  skaan- 
selsløst,  vilde  have  været  i Stand  til  paa  deres  Plads  at  udrette 
mere  end  de. 

N.  Neergaard 

et  har  nok  været  et  ordentligt  Staahej  i Kristiania, 
da  Garborgs  „Trætte  Mænd“  udkom.  Her  var  jo 
en  af  de  rødeste  røde  blevet  religiøs,  „ Bohemen  * 
syntes  havnet  i Kirkens  Skød,  og  han  havde,  ganske 
grundig  brændt,  i al  Fald  tilrakket,  hvad  han  før  havde 
tilbedt.  Det  var  ikke  bare  en  sensationel  Omvendelse, 
men  ogsaa  en  Omvendelse  med  Salt  og  Peber.  De  modernes  Lejr  følte 
sig  truffet  og  forbitret;  man  har  Fortællingen  om  en  ung  Forfatter, 
der  hæsblæsende  var  sunket  om  paa  en  Stol  paa  „ Grand “ og  havde 
bestilt  sin  Pjolter  med  den  Tilføjelse:  „Han  (naturligvis  den  usynlig 
allestedsnærværende  Garborg)  har  p—  (Ordet  lader  sig  ikke  sige) 
paa  min  Sjæl.“  Paa  det  andet  Hold  var  der  Jubel  over  den  nye 
Proselyt.  En  af  vor  Gejstligheds  aandfuldeste  Mænd,  Præsten  Gustav 
Jensen,  skrev  en  Anmeldelse,  hvori  han  ganske  træffende  sammen- 
lignede Trætte  Mænd  med  Prædikerens  Bog,  hvad  der  bragte  en 
mindre  aandfuld  Broder  paa  den  Tanke,  at  Trætte  Mænd  maatte 
just  være  en  passende  Konfirmationspresent  til  Biskoppens  Datter. 

Kort  sagt:  Sensationen  var  stor,  og  Sensationen  havde  for  en 
Gangs  Skyld  Ret.  Bogen  var  et  afgørende  Skridt.  Kritikkens  Rige 
var  blevet  splidagtigt  med  sig  selv,  og  Konklusionen  paa  denne  Strid 
var  en  religiøs  Higen  efter  Hjem  og  Fred. 

Fra  dette  religiøse  Problem  er  Garborg  ikke  mere  kommen  løs, 
eller  rettere:  ved  det  er  han  stedse  bleven  staaende;  alt  hvad  han 
siden  har  skrevet,  kredser  om  det.  I Fred  (1893),  Hangtussa 

(1895),  Læraren  (1896),  Den  burtkomne  Faderen  (1899)1), 
I Helheim  (1901)  har  han  stadig  optaget  det  til  Behandling  fra 
de  forskellige  Sider;  alle  disse  Bøger  er  Opgør  med  dette  religiøse  Pro- 
blem og  Fremstillinger  af  det  under  dets  forskellige  Former.  Hele  sin 
Kunst,  sin  dybttrængende  Sjæleanalyse,  sin  teoretiske  Skarphed,  sin 
slagfærdige  Kritik  har  Garborg  stillet  til  dets  Disposition.  Ja,  hvor  dybt 
han  personlig  er  grebet  deraf,  kan  skønnes  deraf,  at  det  er  sin  egen 
Religiøsitet,  han  stiller  til  Prøvelse.  En  Arne  Garborgsk  Kristendom, 
bygget  paa  de  Forudsætninger,  der  findes  i Arne  Garborg  selv. 
Han  stiller  paa  en  Maade  sig  selv  op  som  det  religiøse  Problem, 
der  skal  bestemmes. 

Garborgs  Religiøsitet  har  Sammenhæng  med  hans  tidligste  Barn- 
domsindtryk, med  alt  hos  ham  som  knytter  sig  til  hans  Hjemsted, 
Jæderen,  det  norske  Harboøre.  Did  fører  han  os  tilbage  i alle  disse 
sine  Bøger,  hans  Religion  bliver  en  Jærbu  (Jæderbo-)  Religion  slet 
og  ret.  Og  han  taler  i sit  eget  Maalføre,  derfor  klinger  den  rigtig 
fuld  for  ham,  Tonen  fra  Hej  og  Myr,  kaad  og  blød,  stundom  tyk 
af  Graad,  Hjemmets  egen  Tone. 

Og  saaledes  kan  ikke  det  religiøse  Problem  slaa  saa  mange 
kunstige  Kruseduller.  Garborgs  kritiske  Evne  bestaar  i at  spørge 
forbløffende  enkelt  og  ligetil;  gerne  kynisk  ligetil;  det  „rensker 
kraasen".  Og  det  passer  her.  Det  religiøse  er  for  ham  et  Livskrav, 
saa  maa  det  staa  midt  oppe  i Livet,  og  ikke  paa  en  Piedestal. 
Det  er  som  naar  Rembrandt  gør  Kristus  til  en  mælkefed  lille  Rød- 
top af  et  Bondebarn  eller  en  rar  og  blid,  alvorlig  og  halvforlegen 
tung  Hollænder,  som  gaar  stille  omkring  og  helbreder  alle  de  syge, 
som  trænger  sig  om  ham.  Det  er  Dybden  og  Inderligheden  som 
fængsler  En  ved  det,  ingen  Statelighed  og  ydre  Højhed.  Det  er 
en  Religion,  som  kommer  fra  en  nøgen  og  fattig  Egn. 

I mægtige  Træk  har  Garborg  skildret  sin  Hjembygds  Natur  i 
Prologen  til  „Fred",  og  man  gør  vel  i at  mærke  sig  hans  Skildring 
for  at  forstaa  Aandsretningen  i disse  hans  Bøger: 

Udenfor  i vest  bryder  havet  mod  en  syv  mile  lang  sandstrand. 

Det  er  selve  havet,  nordhavet  ukløvet  og  ubøjet,  endeløst.  Sortgrønt 
og  salt  kommer  det  i vældig  rulling,  kører  sine  hvidfaksede  bølgeheste 
frem  af  havskodden,  durende  sin  dybe,  evige  orgeltone  fra  de  yderste 


l)  Den  er  nylig  oversat  af  Amalie  Skram  paa  Dansk.  Den  danske  Titel 
Den  fortabte  Fader  har  Støtte  i et  Sted  af  Garborgs  Tekst,  men  man  for- 
staar  vanskeligere  af  den  end  af  Landsmaalstitelen,  at  der  med  Faderen  menes  Gud. 

afgrunde.  Saa  støder  det  mod  stranden  og  knuses  sønder  i hvid  fos, 
med  dunk  og  døn,  døende  hen  i dumpt  dunder. 

Og  fra  den  lave  sandstranden  høier  sig  et  armt,  graat  land  med  lyng- 
brune bakker  og  blege  myrer,  afstængt  mod  øst  af  et  langt  lavt  fjeldgjærde. 
Her  suser  vinden  nat  og  dag,  graaveiret  ligger  over  vidden,  hvor  haren 
rømmer  fra  sten  til  sten  og  vildfuglen  ligger  i bortgjemte  reder  og  blinker 
og  hiunder. 

Over  det  hele  spænder  sig  himlen  vid  og  graa,  fra  fjeld  til  hav, 
saa  vidt  en  ser,  det  eneste  lyse  over  tilværelsen.  Den  har  en  for  øie, 
hvor  en  gaar. 

Her  og  der  op  efter  bakker  og  hauger  kryber  lave  hus  sammen  i 
smaa  klynger  som  søgende  ly;  i den  tætte  luft  biir  de  halvt  borte,  hyller 
sig  i torvrøg  og  havdis  som  i en  drøm;  stængte  og  stille  ligger  de  bort- 
over vidderne  som  tussegaarde.  Rundt  husene  skimter  frem  blege  grønne 
flækker  af  ager  og  eng  som  øer  i lyngvidden;  hver  bid  og  hver  lap  er 
afstængt  og  indhegnet  med  stengjerdér  i lange  røser. 

Paa  disse  bor  folket. 

Det  er  et  sterkt,  tungt  folk,  som  graver  sig  gjennem  livet  med  grub- 
ling  og  slid,  pusler  med  jorden  og  gransker  skrifter,  piner  korn  af  auren 
og  haab  af  sine  drømme,  tror  paa  skillingen  og  trøster  sig  til  Gud. 

II 

Bonden  og  Religionen! 

Bonden  er  et  socialt  bestemt  Væsen  — bestemt  afgrænset  paa 
den  ene  Side  mod  Fanten,  som  bor  i Hytten  derborte  paa  Vejen 
og  vandrer  sin  Vej,  naar  Blodet  bliver  uroligt,  — og  paa  den  anden 
Side  mod  Lensmanden  paa  Aase,  mod  Kaksen,  der  „røiker  cigar 
og  drikk  Bajas-øl\  Han  er  bunden  til  Gaarden,  Fars  og  Farfars 
Gaard . bunden  dertil  i stridt  Arbejde  Aar  ud,  Aar  ind,  bunden  i Haab 
for  hver  nyt  Jordstykke,  han  bryder  op,  og  i Haab  over  alle  Haab, 
naar  han  ser  paa  Gutten  sin,  der  engang  skal  tage  Gaarden  i Arv. 
Som  en  Konge  raader  han  over  Kone  og  Barn  og  Tjenere;  hans  Vilje 
er  deres  Lov;  og  Ansvaret  ligger  paa  ham,  for  at  de  er  skikkelige 
og  arter  sig  vel,  og  at  alt  er,  som  det  skal,  mellem  dem.  Denne 
Verden  er  hans,  og  den  er  vel  afgrænset  med  Gærder  og  Stenroser. 

Og  til  en  saadan  Bonde  kommer  saa  den  religiøse  Vækkelse. 
Den  stiller  ham,  ham  alene,  med  ét  Ansigt  til  Ansigt  med  Gud.  Han 
skal  helt  tilhøre  Gud;  hans  Hjerte  faar  ikke  hænge  ved  noget  i 
Verden.  Han  skal  ikke  sørge  for  den  Dag  i Morgen,  men  have  ube- 
tinget Tillid  til  Guds.  Forsyn.  Han  skal  aabne  sit  Hjerte  og  sit 
Hus  for  alle  fattige,  give  alle  Mennesker  det,  de  trænger. 

Religionen  er  den  absolutte  Individualisme;  og  saa  maa  den 
opløse  alle  Baand,  og  dermed  undergrave  hele  denne  Bondens  vel 
afgrænsede  Tilværelse.  I denne  Konflikt  gaar  Enok  Haave  til  Grunde, 

Faderen  for  den  Slægt,  disse  Garborgs  Bøger  omhandler.  Det  er  en  af 
de  mægtigste  Sjæleskildringer  i vor  nyere  Litteratur,  Billedet  af  denne 
høje,  bydende,  vildførte  Religiøsitet,  der  rejser  Manden  op,  løfter  hans 
Blik,  men  ikke  faar  sin  rette  Virkeplads,  og  derfor  stiller  ham  i 
Misforhold  til  Omgivelserne,  ødelægger  Hjemmet  for  dem  alle,  for- 
dærver hans  Liv,  gør  ham  fredløs  med  sig  selv,  med  Gud,  med  alt, 
saa  han  i Vanvid  tror  sig  forfulgt  af  alle  onde  Magter  og  kaster 
sig  i Søen.  Skildringen  haf  overalt  Selvoplevelsens  Kraft,  og  med 
dyb  Forstaaelse  er  Enok  Haaves  højrejste  Skikkelse  tegnet,  stor  i 
sit  mørke  alvorsfulde  Hellighedskrav,  stor  i sin  mørke  Selvfordøm- 
melse, religiøst  grebet  til  sin  yderste  Nervestreng,  Bonde  i alle  sine 
Begreber,  og  derfor  en  levende  Strid  med  sig  selv,  der  først  slutter 
under  de  kolde  Bølger. 

Garborg  har  i L æraren  vist  Stridens  Grund.  „Havde  jeg 
været  den,  jeg  burde  været,  saa  havde  jeg  sagt:  ja,  sælg  al  dit  Gods 
og  giv  det  til  de  fattige;  det  skulde  jeg  sagt,  da  han  kom  til  mig 
saa  kvidefuld  og  spurgte,  hvordan  han  skulde  forstaa  dette  Jesu 
Ord.  Havde  jeg  sagt  det,  saa  havde  Manden  været  frelst,"  sagde 
gamle  Præsten  Meier  om  Enok. 

Men  saa  bliver  det  ikke,  og  da  bliver  det  ikke  Enok  og  Gud, 
Gud  og  Enok.  Ind  for  Gud  slæber  han  med  sig  Kone  og  Barn  og 
hele  Haavegaarden  med.  Og  saa  vildføres  han  i sin  religiøse  Trang. 

Kraft  og  Løftelse  har  denne  Religiøsitet.  Al  Synd  og  Angest  er 
borte  for  ham,  Hjertet  fuldt  af  Lys,  af  Varme  og  Glæde,  af  Kærlighed 
og  Kraft.  Sit  ringeste  Arbejde  føler  han  som  en  Gudstjeneste;  han 
kender  sig  som  Guds  Forvalter  over  al  sin  Ejendom.  Det  er  ham 
en  Trang  at  ofre  det,  som  er  ham  kærest,  for  Gud.  Hele  Naturen 
er  for  ham  gennemtrængt  af  Gud,  Guds  Aande  kender  han  i Vaa- 
rens  milde  Luftning,  og  Tordenen,  der  ruller  vidt  ud  over  Havet,  er 
Guds  rungende  Domsrøst. 

Men  jordbunden  Bonde  er  han  dog  ligefuldt;  Modsigelsen  er 
uhelbredelig.  Han  faar  ikke  ofre  alt  det,  som  er  hans  Haab  her 
paa  Jorden,  faar  ikke  religiøst  leve  sig  ud.  Saa  bliver  al  hans 
Offertrang  fliset  op  i Smaatterier;  han  ofrer  sin  Tobak,  gaar  i 
gamle  stygge  Skindklæder  o. , s.  v.  Og  han  fatter  ikke , at  hans 
egen  religiøse  Trang  kun  har  Bud  til  ham  selv.  Han  tager  den 
med  i sine  Husbondekrav:  byder  hans  Offertrang  ham  Forsagelse, 
saa  skal  der  med  Vold  og  Magt  forsages  paa  hele  Haavegaarden; 
han  vrister  Kaffekedlen  ud  af  Haanden  paa  Konen  og  slaar  Kaffen 
ud,  mens  hun  brister  i Graad.  Det  er  Slut  med  Barneleg  og 

Barnelatter;  saa  bliver  der  tavs  Forbitrelse  mod  ham,  og  frit  Spil 
bag  Fars  Ryg,  Fortielser  og  Nødløgne,  naar  han  er  til  Stede.  Haave- 
gaarden  skal  staa  aaben  for  Herren  og  alle  hans  fattige;  saa  diiver 
Fanterne  derind  og  bringer  Urenlighed  og  Uordener  med  til  det 
ordentlige  Hjem.  Det  ene  „Jesusbarn*  efter  det  andet  optages  paa 
Gaarden,  og  den  sidste,  den  sledske  Fantegut,  som  er  from  op  i 
Øjnene  paa  Enok,  og  lærer  Børnene  alt  stygt,  narrer  Ting  og  Penge 
fra  dem  og  altid  véd  at  vride  sig  fra  al  Slraf,  fordærver  grundig 
Hjemmets  gode  Aand. 

Ødelæggelsen  I Ødelæggelsen!  Det  bliver  Resultatet.  Han  ser 
den  komme  i det  fjerne,  og  føler  i den  Guds  Straf  over  ham. 
Herren  har  forkastet  ham,  Herren  vil  træde  ham  i Støvet  som  en 
Orm,  og  saa  sende  ham  i Helvedes  Pine.  Han  er  faldet  ud  af  sin 
Naadestand,  og  det  er  umuligt  at  han  kan  frelses.  Har  han  før  truet 
sin  Religiøsitet  ind  paa  hele  Haavegaarden,  bliver  nu  Følgen,  at  naar 
det  gaar  paaskæve  med  Gaarden  og  Hjemmet,  saa  rokkes  Grund- 
volden for  hans  religiøse  Tro.  Vildt  slides  herunder  alt,  som  er 
Bonde  i ham,  med  hans  religiøse  Opfattelse.  Bondens  Kærlighed 
til  Gaard  og  Æt  slaar  ud  i luende  Lidenskab.  Uforglemmelig  er 
Udbruddet,  da  han  endelig  mat,  udslidt  har  givet  Gunnar,  Sønnen, 
som  han  har  plaget  mest  af  alle,  Lov  til  at  rejse:  i Mørkningen 
sniger  han  sig  ud  i Laden  til  Sønnen,  og  slaar  med  ét  Armene 
om  ham.  „Jeg  elsker  dig  saa,  Gunnar,  du  forstaar  det  ikke!*  — 
Og  da  han  faar  vide,  at  Gunnar,  hans  Fremtids  Haab,  har  gjort 
ham  Skam,  har  staaet  i Forhold  til  en  Tøs  i Byen  og  er  ved  at 
blive  Barnefar  og  derfor  rejser  sin  Vej  til  Amerika,  — da  knækker 
han  helt  sammen  — Rædslens  alle  Magter  er  slupne  løs  mod  ham, 
de  graa  Tusser  er  efter  ham  allesteds  og  jager  ham  af  Sted ; da 
han  staar  ved  Strandbredden,  kommer  de  fra  alle  Kanter;  han 
fægter,  indtil  han  ser  en  fælt  høj  en,  som  har  Horn  — da  sprin- 
ger han  i Søen. 

III 

Det  var  det  negative  Resultat.  Men  nu  de  positive  Elementer. 
Den  religiøse  Sans  er  et  Faktum,  som  ikke  kan  bortdisputeres ; den 
er  en  Magt.  Ellers  var  Enok  Haave  ikke  uimodstaaelig  drevet  ind 
i Vanvid  og  Selvmord. 

Den  er  for  det  første  et  umiddelbart  Instinkt.  Af  den  er  Folke- 
troens Tusser  og  Trolde  oprundne;  der  er  Mennesker,  som  har  en 
saadan  umiddelbar  religiøs  Sans;  de  er  synske.  De  ser  overalt  en 
Strid  mellem  Mørkets  og  Lysets  Væsner,  ser  overalt  Uvætter  og 

God  vætter,  ja,  hvert  Menneske  har  for  dem  sin  „Fylgje*,  et  Dyr, 
der  gengiver  Billedet  af  dets  Karakter. 

Han  Daase-Per  Skau 
han  heve  en  Sau 

og  siøge  Jo  Biiland  hev  Reven  raud 

(Han  Tosse-Per  Skov  — har  et  Faar  — og  slu  Jo  Biiland  har  Ræven  rød) 

Og  til  dette  Instinkt  kommer  den  ligeledes  instinktive  Evne  at 
skelne  mellem  de  gode  og  onde  Magter,  dem  som  vil  skabe  Ufred  og 
Sorg  blandt  Menneskene,  hvis  Maal  er,  at  Menneskekraft  skal  ødes,  — 
og  dem,  der  vil  forene,  opholde  og  styrke.  Grundvolden  for  det  reli- 
giøse Liv  bestaar  her  i Sindets  Hengivelse  til  de  gode  Magter,  i 
Smerte  og  uden  alle  Hensyn  til  sig  selv  at  give  sig  i de  gode  Mag- 
ters Vold.  Saa  bliver  man  ganske  af  sig  selv  god,  god  og  kærlig 
mod  Mennesker  og  mod  Dyr. 

En  lyrisk  Religiøsitet,  der  leves  helt  i Følelsernes,  i de  kun 
halvt  bevidste  Instinkters  Verden;  en  Religiøsitet,  skabt  i Kvindens 
Billede. 

Flere  Steder  baade  før  og  siden  har  Garborg  fremhævet  sin 
Opfattelse  af  Kvinden  som  et  Væsen,  der  lever  helt  i Instinkter. 
Og  til  Repræsentant  for  denne  lyriske  Instinktsreligiøsitet  har  han 
kaaret  en  Pige,  i Ungdommens  umiddelbare  Tro  paa  sine  Syner,  i 
Ungdommens  Elskovsskyhed  og  Elskovstrang,  i Ungdommens  alt- 
betagende  Sorg  over  svegen  Elskov:  Veslemøj  hedder  hun  med  det 
hjemlige  Kælenavn;  „Hangtussa"  kaldes  hun,  fordi  Tusserne  pg 
God  vætternes  Verden  er  opladt  for  hende. 

Og  den  Form,  hvori  hendes  Skæbne  skildres,  er  lyrisk;  for  første 
Gang  har  Garborg  her  grebet  til  Verset.  En  Fortælling  paa  Vers, 
en  Digtcyklus  med  fast  Kerne,  det  var  ikke  saa  ligetil  at  skrive  i 
Norge  i 1895.  Om  man  havde  sagt  Garborg  10  Aar  i Forvejen, 
at  han  skulde  skrive  Digte,  vilde  han  have  let  højt.  I 80aarene 
var  Lyrikken  død.  Theodor  Gaspari  og  Kristofer  Randers  skrev 
vakre  Vers,  og  det  var  jo  „kækt“,  naar  det  var  Studenterbal  og  17de 
Maj.  De  skrev  skarpe  Invektiver;  men  de  var  jo  Højremænd,  saa 
den  ledende  Klike  intet  Hensyn  fandt  at  burde  tage  til  dem.  Niels 
Gollett  Vogt  og  Sigurd  Bødtker  kom  med  Digtsamlinger  fra  det 
andet  Hold,  men  skønt  den  sidste  opnaaede  at  blive  relegeret  fra 
Universitetet,  fik  de  ingen  Betydning.  Men  saa  kom  i 1890  et 
nittenaars  Juleaftensbarn,  Vilhelm  Krag,  med  Vers,  der  klang  som 
Sølvklokker  om  lyse  Majnætters  Elskovslængsel,  om  farende 

Svende  med  Fjer  i Hatten  og  fillel  Hose  og  Sko,  om  Zerlina,  min 
Terne,  hvis  Kind  er  saa  blød,  men  saa  bleg,  om  Tussefar,  der  snur 
sin  Kyse  i Valborgsnatten.  Og  melankolsk  hensygnende  Stemninger 
med  romantiske  Længsler  begyndte  at  faa  Blodet  til  at  vugge  i 
svævende  Rytmer  paa  de  unge.  Lyrikken  var  genfødt  i Norge, 
Verset  levede  atter. 

Men  Garborg  stod  bidsk  mod  slige  Klingklangvers  med  deres 
blaa  Drømme.  Han  vilde  have  Vers  af  anden  Slags;  han  studerede 
alt,  hvori  Folkets  egen  Kraft  gemte  sig;  Oldkvad  og  middelalderlige 
Folkeviser,  Stev  og  nyere  Folkemelodier  og  gamle  Salmer,  — man 
kan  genkende  deres  Klang  i Hangtussaversenes  Tone.  Saalédes 
sluttede  den  sig  tæt  og  hjemlig  om  Liv  og  Natur  derborte  paa 
Jæderhejen,  om  Julelaget  og  Slaatonnen,  om  Vaarlinne  og  Høst- 
storm, om  Bærlier  og  Sætervang  med  Fugl  og  med  Dyr,  om  for- 
nøjet Fuglekvidder  og  sprællende  Killingedans , om  Jente  og  Gut  i 
forlegen  og  i løssluppen  Elskov,  i saar,  svidende  Længsel  med  Feber 
i Blodet.  Flere  af  disse  Sange  greb  Musikken  fat,  de  svang  sig  ud 
over  Literaturens  Papirverden;  de  klang  Folk  i Møde  paa  hver 
Koncert,  de  sang  sig  ind  ogsaa  hos  det  Publikum,  der  jubler  med 
i glade  Sange,  men  som  bryder  sig  Pokker  om  Litteratur  og  sligt. 
Og  Hangtussa  blev  straks  en  af  Landsmaalets  kanoniserede  Bøger, 
som  dets  mest  afgjorte  Modstandere  maatte  forsikre,  de  beundrede, 
vilde  hædre,  om  de  skulde  opnaa  den  ringeste  Smule  Ørenlyd. 

Men  Garborg  gjorde  mer;  Kritikeren  i ham  var  langtfra  druknet 
i Lyrik.  Han  aabnede  Troldhaugen ; Hekse  og  Troldmænd  har  Stævne, 
katekiseres  af  Fanden  i „Svarteboken",  og  bliver  Riddere,  Komman- 
dører og  „Storsvinser"  for  deres  Fortjenester  af  Verdens  og 
Menneskenes  Ødelæggelse.  Det  var  ikke  uskyldige  Trolde  in  ab- 
stracto,  de  viste  tværtimod  meget  hyppig  deres  Forhold  til  Sam- 
tidens politiske  og  aandelige  Bevægelser.  Ikke  mindst  tydeligt  var 
i den  Henseende  den  i uforstyrreligt  højtidelig  Eddastil  holdte 
Klage  fra  Risen  Gumle  over  Risemes  Forfald  og  uværdige  Alliancer, 
der  mindede  paafaldende  om  et  opsnappet  og  ubeleilig  offentlig- 
gjort privat  Brev,  hvori  en  af  de  klippefaste  konservative  grundig 
havde  lettet  sit  Hjerte  om  Højres  nye  Forbundsfæller,  de  „mode- 
rate"; ja,  i Gumles  Klage  over  Fanden,  som  nu  raader  over  Trol- 
des og  Risers  Verden,  saa*  man  tydelig  Karikaturen  af  det  moderate 
Partis  mest  fremstaaende  Personlighed.  Naturam  furca  pellas  ex, 
hun  kommer  dog  igen,  den  Hex! 

Ideen  og  Problemet  var  her  overgroet  med  lyriske  Skildringer, 

22* 

og  udbroderet  med  Illusioner  til  samtidige  Foreteelser,  saa  den  blev 
borte  baade  i Stue  og  paa  Hej  og  mellem  de  kaade  Trolde.  Til 
Held  for  Værkets  Liv.  Men  mod  Slutningen  traadte  den  atter  frem 
i den  afdøde  Søsters  hvide  Skikkelse,  der  havde  hjulpet  til  at  befri 
det  gode  i Veslemøjs  Sjæl  og  nu  pegte  opad: 

Nu  upp  mot  høgre  Ringar 
din  styrkte  Hug  seg  tvingar. 

Med  Anvisningen  paa  denne  Fart  mod  det  høje  slutter  Bogen. 
Den  forkyndte  altsaa  sin  Fortsættelse.  Men  denne  kom  først  1901, 
og  ingen  havde  før  den  Tid  det  svageste  Glimt  af  Anelse  om, 
hvordan  den  skulde  blive.  Garborg  lod  den  med  Flid  ligge,  indtil 
han  i to  følgende  Bøger  havde  optaget  Problemet  fra  en  anden  Side. 

IV 

Religion  er  Gudstro.  Tro  paa,  at  de  gode  Magter  hersker  i 
Verden  eller  til  sidst  vil  sejre.  Og  den  er  Trappen  til  at  forene 
sig  helt  med  Gud. 

Derfor  stiller  Religionen  Krav  til  den,  som  lever  sit  Liv  bevidst, 
kræver  hele  hans  Liv. 

Offer,  Offer  er  det  store 
løndomsdybe  Livsens  Krav. 

Du  maa  give  dig  helt  fra  Verden,  fra  „denne  Huldreheimen 
med  alt  det,  vi  der  gaar  og  stræber  efter,  Gods  og  Guld,  Ære  og 
Magt,  Elskov  og  Vellyst  og  glade  Dage."  — Om  der  fandtes  den 
Ting  som  bandt  dig,  holdt  dig  fast,  skræmte  dig  bort,  saa  maa  du 
ofre  det,  hugge  det  af,  rive  det  ud,  var  det  end  din  højeste  Kær- 
lighed, det  fagrest e og  bedste,  ja,  om  det  var  dig  umistelig  kært, 
som  dit  højre  Øje  eller  din  højre  Haand.  Vil  du  leve  og  regere 
med  Kristus,  maa  du  dø  med  ham. 

Og  det  kræver  han  saa:  at  alt  vort  Liv  siden  er  fuldkomment 
i Gjerning  og  i Hjerte.  Kan  du  ikke?  Jeg  svarer  dig  i Jesu  Navn: 
du  vil  ikke!  Altid,  naar  vi  ikke  vil,  finder  vi  ud,  at  vi  ikke  kan. 
Og  med  denne  Løgn  har  vi  digtet  Kristendommen  ud  af  Verden. 
Lad  dig  ikke  afskrække!  for  den  samme,  som  satte  Kravet,  giver 
ogsaa  Kraften! 

Det  er  Paulus  Haaves,  Lærarens  Kristendom.  En  Religion 
med  bevidst,  højtspændt  Livskrav.  Mandens  Religion;  thi  „inderst 
inde  er  Manden  Aand." 

Lydig  mod  et  sligt  Kald  lever  Paulus  Haave.  Ofrer  sin  Ejen- 

dom,  netop  som  han  faar  at  vide,  at  der  er  Udsigt  til,  at  han  skal 
faa  „en  liden  Odelsmand  paa  Gaarden*.  Bondens  Ættekærlighed 
lyser  ud  af  ham,  da  han  faar  vide  det,  og  han  synker  sammen 
under  Offerets  knugende  Krav.  Men  det  bringes:  Gaarden  gaar 
under  Hammeren.  Købesummen  til  de  fattige.  Og  siden  bringer 
han  efter  Konens  Død  et  lige  saa  tungt.  Offer:  den  Kvinde,  han  elsker. 

— Han  lever  i Kvernhusheien,  arbejder  glad  fra  Morgen  til  Aften. 
De  fattige  hjælper  han  med  sit  Arbejde,  kræver  aldrig  Tak  af  dem, 
og  præker  navnlig  aldrig  Kristendom  for  dem.  Og  dem,  som  vil 
følge  ham,  lærer  han  at  være  tjenstvillige  og  gode  mod  sin  Næste 
o:  sine  nærmeste,  Forældre,  Søskende,  Husfæller,  — være  gode  og 
kærlige,  tjenstvillige,  uden  Hensyn  i il,  at  de  er  haarde  mod  dem. 
Paa  den  Maade  faar  han  det  bedste  frem  i Menneskene,  og  det  er 
netop  det,  som  en  Kristen  skal  gøre. 

Garborgs  Drama  „Læraren*  skildrer  os,  hvordan  dette  Liv 
kæmper  sig  frem  til  Handling  og  Virkelighed,  hvorledes  det  uvil- 
kaarlig  drager  og  uvilkaarlig  afskrækker  Menneskene,  møder  dyb 
Forstaaelse  og  vrangvillig  Mistydning,  skaber  Glæde  og  nyt  »Liv  i 
de  faldne,  som  er  sunde  i Roden,  forarger  Hyklerne,  piner  tildøde 
og  løfter  til  Himlen  . . . Mere  end  Drama  er  det  et  Verdensskue, 

— Fremvisning  af  Hjembygdens  Bondeverden,  en  Verden  af  Mænd, 
en  Verden  med  mange  Slags  krydsende  Viljer  og  Maal,  — Fantens 
Maal:  at  snige  sig  til  en  Madbid  uden  at  arbejde;  KaJksens  Maal: 
at  faa  købt  Naboens  Gaard  til  Underpris;  Politikerens  Maal:  at 
blive  Stortingsmand;  Højre-  og  Venstremandens  Maal:  Seir  for 
Partiet  ved  næste  Valg;  Folkestyrerens  Maal:  at  rejse  Bonden  som 
Bonde  til  Magt  i Landet.  En  Verden  af  forbidragende  Skikkelser, 
ofte  kendte  fra  Garborgs  tidligere  Bøger;  en  Verden,  som  denne 
fredelige,  fordringsløse  Kristendom  sætter  i heftig  Bevægelse,  fordi 
den  rører  ved  det  dybeste  i Mandens  Natur:  Viljen. 

i 

* * 

* 

Hvad  skal  Folk  med  Religion? 

Nej,  der  er  mange,  som  „naa’r  hverken  Himmel  eller  Helvede; 
for  dem  er  Jorden  en  Huldreheim.  „Salige  er  disse  Huldrefolk,  de 
er  fornøjet  men  Haugen  sin,  æder  og  drikker  og  elsker  og  leger  og 
ler  af  os,  som  tager  Livet  tungt  og  vil  ind  i Himlen  eller  Helvede.* 

Men  der  er  andre,  som  har  „Livsfølelsen,  den  ulmende  Gnist  i 
Barmen,  som  gløder  i Sorg  og  i Glæde  og  fylder  hver  Stund  med 
sin  stille  Fest;  har  du  den,  vil  du  leve,  om  du  har  det  aldrig  saa 

ondt,  for  om  Livet  er  Lidelse  eller  Lyst,  det  er  lidet  mod  Livs- 
følelsen/ 

Romantik  altsaa.  Religion  er  Livsfølelsens  Romantik,  Himmel 
over  Livet  og  Helvede  under  det!  Vinger  til  at  fly  bort  fra  den 
dovne  Huldrehaug,  Fart  mod  evige  Højder,  mod  bundløse  Afgrunde! 

Livsfølelsens  Romantik!  „Du  spørger  efter  Livets  Mening  — 
men  du  maa  spørge  ret,  o:  spørge  for  dig  personlig,  spørge  for 
dig  selv  og  ingen  anden,  spørge:  hvorledes  faar  jeg  Mening  i mit 
Liv?  — da  svarer  den  gamle  Visdom  (den  nye  har  hverken  Spørgs- 
rnaal  eller  Svar):  det  er  det  Arbejde,  som  gør  Livet  værd  at  leve, 
at  du  arbejder  frem  det  nye  Menneske  i dig/ 

I Verden  er  du  ufri;  Verden  er  „Mandheimen"  som  Natur- 
rige. Det  verdslige  Menneske  er  det  højeste  Dyr.  Men  som  Sten- 
riget til  sidst  bærer  frem  til  et  Vækstrige , saaledes  har  det  højeste 
Dyr  arbejdet  sig  op  en  Vilje,  som  til  sidst  føder  en  „Aandsheim", 
et  Frihedens  Rige.  Dér  er  vi  løste  fra  den  blinde  Lov,  dér  sætter 
Viljen  selv  sin  Lov  og  bliver  fri,  og  finder  vi  vor  sande  Lov,  saa 
finder  vi  Livet.  Derfor  siger  Sandheden:  den  vinder  Livet,  som 
gør  Guds  Vilje. 

I Verden  raader  Naturloven ; Verden  maa  vi  udgrunde  og  lære 
at  kende,  ved  Tanken  og  ved  Erfaringen.  Begge  er  gode,  men 
ingen  bærer  frem.  Intet  er  sandt,  alt  har  Ret  saa  langt,  som  det 
tjener  Livet.  Men  vi  maa  forske;  „der  nytter  hverken  Baal  eller 
Band:  Galilei  maa  regne  og  maale1-.  Forskertrangen  har  altsaa  og- 
saa  sin  Romantik. 

Hvordan  gaar  det  da  med  Troen?  Den  Verden,  som  er,  gran- 
sker vi  ud.  Troen  har  kun  at  gøre  med  den  Verden,  som  vi  skal  skabe. 

Ja,  synske  maa  vi  blive.  Som  Solen  staar  stille  og  Jorden 
gaar,  tværtimod  hvad  vi  ser,  saa  er  paa  Livets  Højder  Sandheden 
modsat  det  som  synes.  Slaa  Penge  og  stjæle  synes  den  ligeste 
Vej  til  Rigdom;  det  er  Vejen  til  at  miste  alt.  Den,  som  vil  vinde 
en  Kvinde,  siger  ikke:  du  skal  elske  mig,  men:  Jeg  elsker  dig. 
Den  som  giver,  vinder.  Derfor,  vil  du  vinde  Livet,  maa  du  kunne 
dø.  At  nyde  Livet  er  at  øde  Livet.  Det  har  man  ingenting  igen 
for.  Der  bliver  ikke  Smør  af  opdrukken  Fløde.  Glæd  andre,  og 
du  vil  blive  glad  selv. 

Dette  synes  gaadefuldt;  og  for  at  fatte  det,  maa  vi  blive  synske. 
„I  Verden  raader  Naturloven;  der  gaar  den  retfærdige  under  med 
den  uretfærdige.  Men  Mesteren  lærte  os  at  bygge  et  nyt  Rige. 
Oven  over  Verden,  oven  over  det  højeste  Dyr,  inde  i os  selv  skulde 

vi  bygge  det  Rige,  hvor  Retfærd  bor.  Der  faar  det  onde  sin  Dom 
og  det  gode  sin  Løn,  der  finder  vi  Faderen.44 

Livsfølelsens  Romantik!  Den  hviler  ikke,  før  den  i Troen  har 
omformet  Verden,  i Troen  har  skabt  en  Verden  med  Magt  til  at 
binde  og  løse  Virkelighedens  Verden  efter  sin  Dom,  sine  egne  Grund- 
sætningers Dom.  Religion  vil  sige,  at  det  ideale  er  levende  i os, 
og  at  alting  er  dets  Magt  underlagt. 

Saa  lærer  Paulus  Haave  sin  Bror  Gunnar  i „Den  burt- 
komne  faderen".  Han  ældes,  Gunnar;  han  er  hjemløs,  fredløs; 
Faderen  er  blevet  borte  for  ham.  Han  har  level  med  ude  i Ver- 
den, gaaet  i „Nedgangsskolen"  hos  Troldmændene,  som  lærte  ham 
Livslæren:  Magten  raader;  dér  mistede  han  sin  Gud.  Hos  Trold- 
heksene, som  tryller  Mændene  og  suger  Sjælen  af  dem  i blodige 
Nætter;  dér  tabte  han  Troen  paa  Kærligheden.  Han  har  giftet 
sig  for  Guld  og  aagret  blodig  med  det:  Han  har  ødt  sin  Hustrus 
Kærlighed,  saa  hun  blev  haard,  da  hans  Hjerte  begyndte  at  smelte, 
og  saa  rejste  hun  fra  ham  med  hans  sidste  Ven;  han  hader  dem 
i Evighed.  Saa  har  han  igen  i Livet  sit  Had  og  Sting  i Samvittig- 
heden, og  sidder  og  ser  Døden  komme. 

Men  Broderen  bringer  ham  Hjælp.  Han  har  høstet,  som  han 
har  saaet.  Men  endnu  er  der  Vej  til  Faderen.  Du  skal  ofre  Ver- 
den! Du  har  dog  et  Had  tilbage  af  den.  Tilgiv!  Og  saa  lyser  til 
sidst  Haabet  om  at  finde  Faderen  hos  ham,  før  han  dør. 

En  liden  Bog,  fuld  af  mægtig  og  tung  Livsvisdom.  En  Bog 
uden  Handling,  men  hvor  hvert  Ord  er  Udtryk  for  en  forpint  Sjæls 
Kvide  og  for  den  Forsoning,  der  strømmer  fra  en  frigjort  Sjæl. 
Hver  Samtale  mellem  Brødrene  er  en  stadig  dybere  Lodning  af  Livets 
Mening,  et  stadig  højere  Syn  paa  Livets  Maal.  Det  er  den  dybeste 
af  disse  Garborgs  Bøger;  den,  hvis  Tanke  er  mest  uforstyrret. 
Dens  Kunst  bestaar  i dens  Visdom,  derfor  er  den  stor  Kunst. 

V 

Garborgs  sidste  Bog,  der  udkom  nu  til  Jul,  „I  Helheim", 
fortsætter  Hangtussa.  Hangtussa  føres  i Drømme  af  sin  afdøde 
Søster  og  den  vise  Vølve  gennem  hele  den  hinsidige  Verden,  ser 
Synderne  og  deres  Straf  i Ild  og  Luer,  hører  deres  Bekendelse, 
deres  Klage  og  Trods,  til  sidst  selve  Helherrens  stenhaarde  Røst. 
Ser  de  saliges  Opfærd,  er  Vidne  til  deres  Møde  med  St.  Peder,  der 
aabner  Himmerig  for  dem.  Saa  vaagner  hun  af  Synet,  styrker  ham 

i hans  Forsagthed,  mødes  med  Læreren,  lærer  af  ham  at  tilgive 
dem,  der  tog  Elskovslykken  bort  fra  hende,  lever  stille  og  fromt, 

Gerne  bo  lever 
glad  vil  ho  døy 
Millom  Folke  heiter  ho 
Visemøy. 

(Vise  møy  — den  vise,  synske  Mø) 

En  mægtig  Strøm,  der  som  Rhinen  stilner  af,  saa  den  med 
Møje  maa  pumpes  ud  i Havet.  Garborg  har  ladet  sit  Aandever- 
densdigt  løbe  ud  i den  stilfærdige  Idyl,  for  at  lade  disse  to  mødes: 
Mandens  og  Kvindens  Religiøsitet  forener  sig  og  støtter  hverandre. 

En  saadan  Forening  præger  ogsaa  fra  først  til  sidst  Digtet  om 
denne  Helfærd.  Det  bygger  paa  den  umiddelbare  Synskhed,  og 
dybt  kvindelig  er  den  Naivetet  der  bæver  forskræmt  og  undrende 
i Spørgsmaal  ved  hvert  Syn.  Men  endnu  mere  er  det  Mandens 
Religiøsitet,  som  kommer  frem.  Hver  Skikkelse  tegner  sig  skarpt 
og  haardt  i disse  Syner ; thi  hvert  Syn  er  en  Dom,  en  bestemt  mo- 
tiveret Dom.  Den  ideale  Verdens  Værdibestemmelse  skaber  her 
Skæbnen  for  alle  dem,  vi  møder.  Deres  Forhold  til  det  ideale,  det 
gode,  Gud,  iklædes  med  ét  en  ydre  Virkelighed. 

Garborg  har  ofte  haft  noget  brutalt  i sin  Kunst;  det  hører 
med  til  hans  Kunstnernatur;  her  bliver  den  kunstneriske  Brutalitet 
Fantasiens  Lov.  Hans  Kritik  har  stadig  været  epigrammatisk  til- 
spidset. Og  her  — ? Er  ikke  det  Hinsides  i sig  selv  et  Epigram  over 
Livet,  den  hinsidige  Verden  et  Verdensepigram?  Det  er  en  haard- 
hændet  Kunst,  som  ikke  er  ræd  for  Ild  og  Svovl  og  Edder;  den 
bunder  i den  faste  og  skarpe  Dom;  det  onde,  som  ikke  sones,  lever 
evig;  det  er  den  onde  Gerning  og  det  onde  Ord,  der  brænder  som 
Ild  og  værker  som  Edder  i Sjælen. 

Hvordan  stiller  saa  den  Skæbne,  som  hin  ideale  Domsverden 
skaber,  sig  til  dem,  der  ei  underkastet  den?  Ak,  Mennesket  kender 
ikke  sig  selv;  derfor  tager  det  hele  sig  overalt  tidt  saa  ironisk  ud, 
enten  det  bær  til  Helvede  eller  til  Himmelen.  De  vil  vide  Vej  til 
Himmerig;  den  ene  lærte  Ordet  purt  og  rent,  den  anden 

. . gav  af  alt, 
eg  med  Uret  aatti; 
sjølve  BJadi 
meg  rosa  maatti. 

Men  ned  drages  de.  Og  ved  Himlens  Port  raaber  en  Konge 
efter  sin  Krone,  for  han  har  kristnet  et  Land.  Du  slipper  ind, 

svarer  St.  Peder,  fordi  du  gav  en  fattig  Enke  Ret,  og  en  Rigmand, 
som  bygged  syv  Kirker,  slipper  ligesaa,  fordi  han  gav  en  syg  Stak- 
kel Brød.  Vismanden  og  Kunstneren  ængstes,  fordi  de  ikke  har  den 
rette  Tro.  St  Peder  hilser  dem  velkommen:  Du  øged  Lyset  og 
havde  Mod  til  Sandhed.  Du  dyrked  det  fagre;  det  fagre  er  Gud! 

Dernæst:  Kort  Proces  med  dem,  hvis  Liv  var  indholdsløst! 
væk  er  de  i Ilden;  Storherren  fyger  op  i Lue  som  en  Strydot, 
Stadsfruen  ryger  til  Vejrs  som  en  Askefille,  Hærmanden  smelder  bort 
som  et  Skud  løst  Krudt,  det  lærde  „Skrukkeskind*  krøller  sig  sam- 
men og  tørker  ind ; Klingklangsangeren  bliver  bare  et  Knep,  som  en 
Streng  brister,  „Etarsekken"  bliver  til  en  fræsende  Fedtflæk. 

Det  er  som  Højhed  mod  dette  usle,  naar  saa  Garborg  fører 
frem  de  døde,  som  véd  deres  Vej.  I dump  Stilhed  skrider  den  blaa 
Hær  med  den  blege  Ham,  stivt  glor  de  tomme  Øjne  mod  Hang- 
tussa.  De  skal  til  det  evig  øde  Mørkheim,  hvor  Pinen  begynder. 
De  kommer  i tæt  Stimmel,  men  som  det  er  for  sig  selv,  og  ikke 
for  andre,  at  enhver  af  dem  har  levet  sit  Liv,  saa  gaar  de  i Stimlen 
hver  for  sig  med  sin  Møje, 

Ingen  for  annan 
seg  klaga  kann 
det  er  som  stengt 
millom  Mann  og  Mann. 

Her  arbejder  de  i evig  Pine,  maa  stride  for  den  Livsløgn,  de 
har  stridt  for,  skønt  de  véd,  den  sviger.  Her  brænder  de  hver- 
andre med  onde  Ord  som  Ild,  lokker  hverandre  i Lidenskab  og  spyr 
Hadets  Lue  mod  den,  de  har  lokket  — til  de  slukner  udtærede  og 
tomme,  den  største  Rædsel,  den  anden  Død,  da  er  de  strøgne  ud 
af  Guds  Minde.  Smelter  de  og  renses  i Ilden,  da  staar  Haabets 
Vej  opad  aaben  for  dem.  Men  forhærder  Ilden  dem  i Ondskab,  gaar 

de  til  Nivlhejm;  dér  er  der  Is  bag  Ildens  Brand,  „Sjølvhugens"  Is. 
§ 

som  so  her  æveleg 
frøyste  og  fraus 

(voldte  frost  og  frøs) 

Over  dem  falder  hele  Verdens  Ve,  Regn  af  Haabløsfiedens 
Taarer  i Mandhejmen,  Blodstrøm  fra  Krig  og  Mord.  Hver  har  sine 
Synder  og  sin  Kval,  men  de  bærer  alle  et  Mærke:  Dyrets  Mærke. 
Det  tjener  de,  det  hilser  de  med  Forbandelse;  det  troner  paa  Borgen  i 
Nivlhejm  og  spotter  dem  alle.  Og  i det  inderste  Nivlhejms  Krog 
sidder  Helherren  bunden,  i evig  Længsel  efter  den  Tid,  da  hans 

Herredømme  skal  komme;  han  regner  stolt  op  sin  Magt,  Syndens 
og  Ondskabens  Magt  i Verden,  regner  sine  Tjeneres  Mængde,  føler 
sig  som  en  Gud,  hvis  Vilje  er  Livslov,  og  sidder  i hvileløs  Længsel 
efter  den  Stund,  da  hans  nye  Rige  skal  komme.  Og  Vølven  siger 
ham  hans  Dom:  evig  Afmagt  for  ham,  Livøderen, 

Motstrids  Høvding 
Brjotar  som  ikkje 
byggje  kann  . . 

— Et  mægtigt  Digt,  helt  i sin  Tanke,  derfor  helt  i sin  Virkning 
trods  Mangfoldigheden  i dets  barokke  Ildfantasier.  Selve  Formen 
har  Enhed  i sin  Mængde  Versformer;  de  samme  Strofer  vender  sta- 
dig tilbage  som  musikalske  Ledemotiver.  Stigende  Højhed  i de 
kunstneriske  Billeder;  derfor  bliver  der  stedse  værdig  Holdning 
i den  haarde  Ubarmhjertighed,  hvormed  Dommen  realiseres.  Og 
som  Modsætning  staar  det  vidunderlige,  saligt  stille  Stykke  Up p veg, 
hvor  de  frelste  Sjæle  svæver  opad,  i Angest  og  Undren,  medens 
Sorg  og  Savn  fra  Jorden  sagte  viger  for  Morgenrøden  fra  det  evige 
Lys,  og  St.  Peder  som  en  mild  og  god  Fader  med  dybt  Sjæle- 
kenderblik  viser  dem  ind,  dér  hvor  det  lyse  Ord  skinner  over  Ind- 
gangen. 

Som  Slutsten  paa  sin  religiøse  Prøvelse  har  Kritikeren  Garborg 
her  spændt  Oververdenen  af  Helvede  og  Himmel  over  den  Verden, 
han  har  skildret.  Det  er  en  Helheim  uden  levende  Menneskeskik- 
kelser og  Menneskeskæbner  — deri  er  Digtet  forskelligt  fra  Dantes 
„Guddommelige  Komedie41,  hvormed  det  har  Emnet  tilfælles.  I Hel- 
heim er  der  ingen  Mennesker,  bare  moralske  Størrelser.  Og  hele  Digtet 
drejer  sig  egentlig  blot  om  Bestemmelsen  af  disse  Størrelsers  Værd. 
Men  derfor  er  det  ogsaa  overalt  gennemaandet  af  en  dyb  personlig 
Overbevisning,  en  urokkelig  Tro  paa  det  ideale  i Livet.  Og  netop 
denne  faste  Overbevisning,  denne  sikre  Tro  giver  Digtet  dets  Høj- 
hed, dets  poetiske  Magt. 

Just  Bing 

kulde  man  finde  et  Fællestræk  for  de  i Vinter  ud- 
komne Digtsamlinger,  maatte  det  være  deres  flotte 
Udstyr,  der  aabenbart  er  nødvendigt  for  at  lokke 
Publikum  til  den  Daarskab  at  købe  Vers. 

Som  en  smuk  Nr.  1 kommer  Gyldendal  med 
L.  C.  Nielsens  „Vaardigte"  i et  aldeles  delikat 
hvidt,  presset  Omslag. 

Forfatteren  debuterede  paa  et  Tidspunkt,  hvor  Anmeldernes 
stadige  Triumfskrig  kun  daarligt  dækkede  over  den  Mangel  paa 
Grøde,  der  i Virkeligheden  kendetegnede  Litteraturen.  Hans  første 
svage  Arbejde  „Tre  Mænd"  blev  da  ogsaa  modtaget  med  den  sæd- 
vanlige Række  af  Lovord:  „talentfuld"  med  Synonymer.  Efter- 
haanden  som  Bogen  blev  læst,  kunde  det  ikke  undgaas,  at  Reak- 
tionen kom  til  Orde  Mand  og  Mand  imellem,  og  der  var  ved  de 
overdrevne  Lovtaler  vakt  en  Mistillid,  der  forblev  trods  den  offici- 
elle Ros,  Forfatterens  senere  Bøger  stadig  fik. 

Først  nu  kan  man  begynde  at  se,  hvilken  vanskelig  og  lidet 
taknemmelig  Stilling  „de  unge"  indtog  i disse  matte  og  døde  Aar. 
Set  i denne  historiske  Belysning  faar  ogsaa  meget  i Forfatterens 
anden  Bog  „Mit  Land"  — et  andet  Skær  og  en  højere  Værdi  end 
straks  ved  dens  Fremkomst.  Den  fortræffelige  Versifikation  ind- 
rømmet, spurgte  man  nemlig  uvilkaarlig  efter  Forfatterens  Beret- 
tigelse til  at  sætte  sig  til  Dommer  over  sit  Folk  og  sin  Tid  — 
man  søgte  den  forgæves  i Bogen.  Nu  forstaar  man,  at  denne  i 
Virkeligheden  mindre  var  en  Dom  over  et  Folk  end  over  egen  og 
Jævnaldrendes  Magtesløshed  og  mere  end  en  Dom  — en  Klage 

over  et  Talent,  der  truedes  med  Død  af  Forholdenes  Goldhed. 
Mangt  et  smukt  Vers  vinder  ved  denne  Betragtning  i Ægthed. 
Det  var  i Virkeligheden  drøje  Tider,  denne  Mellemgeneration  levede 
under,  og  det  vil  vise  sig,  at  de  fleste,  af  Datidens  Unge  har  faaet 
nok  af  Træthedens  Liggift  for  hele  Livet.  Desto  mere  glædeligt  er 
det,  at  Forfatteren  har  reddet  sit  Talent  sundt  og  livskraftigt  over 
i en  Tid,  hvor  forandrede  politiske  Kaar  og  Litteraturens  evnerige 
Frodighed  byder  det  gunstige  Livsbetingelser. 

I det  hele  synes  L.  C.  Nielsens  Forfatterpersonlighed  at  være 
af  dem,  der  først  langsomt  udfolder  sig,  og  de  antydede  ydre  For- 
hold har  selvfølgelig  paa  en  saadan  Natur  lagt  en  Dæmper,  der 
tilfulde  forklarer,  at  disse  Aars  poetiske  Resultat  ikke  er  blevet 
større  end  det  foreliggende  Bind  Digte. 

Spørger  man  om  hvad  disse  Vers  fortæller,  finder  man  aller- 
først sin  Dom  om  Forfatterens  rent  tekniske  Færdighed  bekræftet. 
Hans  Kunst  former  sig  i Reglen  i vellydende,  dadelfri  Rytmer. 
Denne  Evne  til  at  skrive  Vers  er  undertiden  stærkere  end  Evnen 
til  at  skrive  Digte,  og  der  kan  spores  en  Dualisme  som  f.  Eks.  i 
„Det  drypper  af  Regn  i den  lydstille  Nat,"  hvor  Stemning  og 
Rytme  i første  Vers  dækker  hinanden  fuldstændig,  men  saa  for 
hver  følgende  Strofe  fjerner  sig  mere  og  mere  fra  hinanden. 
Dette  kunde  ikke  ske,  hvis  Stemningen  havde  været  stærk  nok  til 
at  rive  Forfatteren  med,  men  man  har  her  som  flere  Steder  Ind- 
tryk af,  at  han  i Virkeligheden  ikke  er  nogen  letbevægelig  lyrisk 
Natur.  Man  kan  efterspore  dette  hans  lyriske  Temperaments  Kølighed 
ogsaa  i hans  Anvendelse  af  Billeder,  hvor  han  ofte  forfalder  til  en  nøj- 
agtig Udpensling,  der  lidt  efter  lidt  fører  Læseren  saa  vidt,  at  han  griber 
sig  i at  spørge  sig  selv,  „lad  mig  se,  passer  det  nu  ogsaa  alt  sammen?" 
Et  godt  Eksempel  har  man  i Digtet  „Aftenland skab",  hvor  han  i 
det  smukke  første  Vers  sammenligner  det  fremdukkende  Land  med 
en  Hval,  der  flyder  paa  Havet.  I det  andet,  svagere  Vers  ligne& 
saa  den  nedgaaende  Sol  med  en  saaret  Fugl,  men  dermed  er  den 
Stemningsflugt,  der  bærer  fra  Billed  til  Billed,  måttet,  og  nu  gen- 
tager Forfatteren  Ideen  fra  første  Vers,  sammenligner  Kirken  med 
en  Terne  paa  Hvalens  Hoved,  og  en  Gravhøj  med  en  Falk  (!  ?)  paa 
dens  Ryg. 

Man  synes  ligesom  at  se  ham  indstille  en  Kikkert  og  notere. 

Billederne  er  imidlertid  ogsaa  Forfatterens  Styrke.  Han  for- 
maar  at  gengive  Indtryk  og  Stemninger  i Billeder,  der  ofte  er  af  en 
frapperende  Sikkerhed.  Rundt  om  — ogsaa  i de  svagere  Digte  — 

findes  der  saadanne  Vers,  hvor  Lyrikken  pludselig  har  faaet  Magt 
til  at  hæve  Ordene  til  virkelig  gribende  Kunst. 

Undertiden  ejer  hans  Vers  en  Lapidarstils  Uimodsigelighed, 
som  naar  hans  Satire  former  sig  i følgende  bedske  Linier:  „Vor 
Aandskraft  blomstrer  i Albertiner,  Spekulanter  i Sjælsmarga- 
riner. a 

Højest  naar  hans  Kunst,  hvor  Følelsen  har  haft  en  saadan 
Styrke,  at  den  har  revet  ham  med  sig  ud  over  al  billedsøgende 
Reflekteren.  Saaledes  Angesten  og  Hjemveen  i Digtet:  „Skal  jeg  dø“  — 

Naar  man  ønsker  at  finde  hans  bedste  Kunst,  søger  man  der- 
for naturlig  til  den  Afdeling,  han  kalder  Kærlighedsdigte. 

Det  er  først  og  fremmest  Kærlighedens  Evne  til  at  udvide 
Sjælen,  gøre  den  større  baade  i Sorg  og  Glæde,  Forfatteren  har 
Blikket  aabent  for,  og  det  er  ogsaa  denne  Følelsens  Storhed,  der 
har  fundet  Udtryk  i det  sidste  af  Kærlighedsdigtene , hvor  Savnet 
og  Længselen  rytmebinder  det  ene  dejlige  Billede  efter  det  andet, 
indtil  den  i ét  Vers  samles  i al  sin  Vælde. 

Jeg  er  en  Kirke  med  Orgel  og  Sang, 
og  du  er  den  store  Gud. 

Helligdagstjenesten  er  forbi, 
og  Kirkefolket  gaar  ud. 

Langsomt  tømmes  det  høje  Hvalv 
for  Lyd  af  Orgel  og  Sang, 
ligger  tilsidst  saa  dødsenstyst.  — 

Naar  fyldes  det  næste  Gang. 

I de  fremhævede  Vers  og  i Digtene  til  „Lille  Lydia “ og  til 
Sønnen  ligger  Bogens  Tyngdepunkt,  og  det  glædelige,  der  gør,  at 
Samlingen  svarer  til  Navnet  „V  aar  digte"  er,  at  dette  Tyngde- 
punkt ligger  i Bogens  sidstskrevne  Halvdel;  thi  trods  Svaghederne 
bærer  den  tydeligt  Bud  om  et  voksende  Talent. 

Selv  en  Klassiker  som  Holger  Drachmann  harmaattet  følge 
med  i Udviklingen.  Ogsaa  hans  Bog  møder  i fint  Omslag  stilfuldt 
og  smukt  komponeret  af  Eva  Drachmann  Federspiel.  Men  For- 
andringen strækker  sig  kun  til  det  ydre  — for  øvrigt  er  det  den 
kendte  Drachmann.  Indholdet  er  vel  nok  mere  uroligt  mangeartet 
end  nogen  Sinde  før,  men  det  er  jo  kun  naturligt,  at  den  gamle 
Digter,  nu  da  der  ikke  længere  føjes  nye  Strenge  til,  lader 
Haanden  glide  hen  over  dem,  som  Aarene  har  spændt  paa  hans 
Harpe;  maaske  dvæler  han  længere  end  før  paa  Vemodets. 

Der  er  som  i alle  Drachmanns  Bøger  — ikke  mindst  de  sidste  — 

nok  at  ærgre  sig  over  af  Rim-  og  Rytmefejl,  svage  eller  lige- 
frem absurde  Billeder,  ilde  anvendt  eller  i hvert  Fald  daarligt  mo- 
tiveret Begejstring,  og  hvad  der  er  værre,  tom  og  letkøbt  Indig- 
nation med  mange  Fagter. 

Men  den  stille  Drachmann  giver  ogsaa  i denne  Bog  nogle  af 
sine  dejlige  Vers.  Maaske  staar  de  noget  mere  spredt  end  tidligere, 
men  hvor  de  findes  — saa  skønne  som  nogen  Sinde. 

I det  første  Digt  „Solglød  i Skoven"  møder  man  Linier, 
gennemaandede  af  en  ædel  Natursans. 

• Hvor  er  her  tyst!  — 

Dryader  paa  min  Vej  sig  sagte  bøje 
med  spinkle  Hænder  om  det  fine  Bryst; 

Han  har  før  set  „den  blege  Dryade",  hvilende  i Morgengryet 
ved  Skovsøens  Rand,  men  aldrig  har  hun  mødt  ham  mere  usigelig 
dejlig  end  her  ved  Solnedgang. 

Og  han,  for  hvis  synske  Blik  Dryader  og  Elver  aabenbarer  sig, 
har  en  dansk  Realists  kærlige  Skarpsyn. 

Vedbenden  gnister  merkt  paa  kalket  Væg, 
hvor  Solen  klækker  frem  en  Sværm  af  Fluer, 
der  summer  ind  ad  Dør  og  ud  af  Stuer, 
mens  Bonden  stryger  lunt  sit  stride  Skæg. 

Disse  Vers  angiver  Ydergrænserne  for  hans  Hjem,  det  Sted, 
han  kender  bedst  — fra  Syn  til  Virkelighed  — , det  Sted,  hvor 
hans  Utaalmodighed  tystnes,  hvor  hans  Blik  ser  dybere  og  Ordene 
bliver  sandere.  At  dets  Navn  er  „Danmark"  kan  man  ikke 
betvivle  efter  at  have  læst  første  Vers  af  Digtet  „Sommer -Drømme" 

Jeg  drømmer  mig  en  Sommerkvæld 
tilbage 

til  Landet,  hvis  smaa  Kildevæld 
er  s vage, 

det  Land,  hvor  ingen  Fjælde  staar 
ur-trodsigt  gennem  tusind  Aar, 

Men  hvor  en  Munk  i Enge  gaar 
de  lange  Sommerdage. 

Det  er  en  Fædrelandssang,  saaledes  som  Drachmann  kunde 
skrive  den.  Landet  ikke  set,  men  følt  af  en  Kærlighedens  fintmær- 
kende Forstaaelse.  Aldrig  har  han  anvendt  de  urtrodsige  Fjælde 
sandere  end  her,  hvor  de  er  skudt  ud  over  hans  Lands  Grænse  — 

fjernt , som  Baggrund.  De  giver  Maalestokken  for  dets  Størrelse, 
gør  Lidenheden  mindre;  thi  det  er  ikke  det  Danmark,  der  er,  han 
tegner.  Man  kan  sammenligne  med  Edvard  Soderbergs  fortræffe- 
lige Sang. 

I Danmark  ligger  der  Hus  ved  Hus,  Vel  tusind  smaa  Haver  med  Blomsterbed, 
vel  tusind  smaa  Huse  paa  Had,  hvor  Levkøjer  og  Asters  gror  — 

med  røde  Tage  og  Skorstensrøg,  Kirketaarne  bag  Bakkehæld, 

der  dufter  af  Middagsmad.  og  smaabitte  Sejl  over  Fjord.  — 

Her  er  Landet,  trods  „smaa"  og  „smaabitte"  ikke  blevet  mindre. 
Det  er  lille,  men  maaler  stadig  sine  720  □ Mil.  Drachmann  tegner 
derimod  Danmark  som  Eventyrland,  stiliseret,  lillebitte.  Hans 
Vers  er  et  Udtryk  for  en  Tilbedelse,  der  vælger  de  ømme,  over- 
drevent smaa  Kæleord. 

Det  nordiske  Forlag  har  i Aar  ligefrem  sat  Anvendelsen  af  smukt 
Bogudstyr  i System,  idet  det  i lækre  Chagrinbind  har  paabegyndt  en 
Serie,  der  tænkes  fortsat  ad  Aare.  Af  disse  „Smaa  Digtsamlinger" 
interesserer  kun  Stuckenbergs  ved  at  bringe  helt  ny  Poesi. 

Medens  baade  L.  G.  Nielsen  og  Drachmann  indtager  ved 
Rytmen,  selv  naar  • Indholdet  ikke  bedaarer  ved  sin  Originalitet,  er 
Stuckenberg  langtfra  Formens  Mester.  Som  Regel  benytter  han 
en  kort  firelinies  Strofe,  og  sjælden  ejer  Rytmen  en  saa  stor  Magt, 
at  den  f.  Eks.,  naar  man  læser  Digtet,  faar  En  til  at -glemme  Skille- 
tegnene. Dette  betyder  ikke,  at  hans  Vers  mangler  Vellyd.  De  er 
i Besiddelse  af  stille,  fornem  Ynde,  men  de  forsøger  aldrig  ved 
Hjælp  af  et  Draperi  at  skjule  en  indre  Brøst.  Til  Gengæld 
r ejer  deres  Skønhed  en  jævn,  ligetil  Sanddruhed,  der  virker  fuldtud 
overbevisende. 

Bogen  giver  et  nyt  Billede  af  Forfatteren,  for  saa  vidt  som  den 
uddyber  og  former  klassisk  skønt,  hvad  der  tidligere  kun  var  an- 
tydet eller  sagt  ufuldkomment.  Man  har  det  Indtryk  efter  Læs- 
ningen, at  denne  Bog  betegner  et  — i hvert  Fald  foreløbigt  — 
Højdepunkt  i Forfatterens  Udvikling,  at  den  er  Beretning  om,  hvad 
skønt  han  ser  fra  denne  Tinde,  hvad  vidt  og  fjernt  han  opdager. 
Selv  fra  hans  sidste,  smukke  Digtsamling  „Flyvende  Sommer"  er 
der  en  ikke  ringe  Udvikling  til  den  Dybde  og  Ro,  der  udmærker 
„Sne".  Desto  underligere  er  det  at  træffe  en  Række  naturbeskri- 
vende Digte,  der  virker  forældet  som  en  forlængst  aflagt  Mode.  Da 
de  indtager  første  Plads  i Bogen,  har  man  maaske  Lov  til  at  an- 
tage, at  de  er  Levninger  fra  tidligere  Aar. 

Endnu  en  Ting  skæmmer  den  første  Tredjedel  af  Bogen, 

nemlig  den  Uklarhed,  der  gør  enkelte  af  Digtene  fuldstændig  ufor- 
staaelige,  f.  Eks.  „Det  hvide  Hus"  og  navnlig  „Angst".  Ogsaa  den 
maa  imidlertid  antages  at  høre  Fortiden  til.  En  saadan  Mangel 
paa  Stringens  og  Klarhed  er  i hvert  Fald  ikke  let  tænkelig  hos 
den  Stuckenberg,  der  har  skrevet  Bogens  øvrige  Digte  og  som 
nylig  viste  sig  at  være  en  af  vore  bedste  Kritikere. 

Bogens  Digte  samler  sig  i flere  Helheder  under  hver  sin 
Fællesbetegnelse.  Af  disse  rummer  de  to:  „Tue  Bentsøns  Viser" 
og  „Ingeborg"  Bogens  Kærlighedspoesi.  Den  første  indeholder  en- 
kelte smukke  Vers,  men  hvor  Forfatteren  har  forsøgt  at  male  For- 
tvivlelse og  vild  Bitterhed  er  det  glippet  for  ham.  De  Linier,  der 
skildrer  stille  Sorg  og  resigneret  Savn  viser  klart  ved  den  Skønhed, 
de  ejer,  at  de  er  de  nærmeste  Udtryk  for  Forfatterens  Stemnings- 
liv. Undertiden  former  Sorgen  sig  i Udtryk,  der  ved  deres  prunk- 
løse Fynd  minder  om  Folkepoesien. 

Men  langt  over  disse  Digte  hæver  sig  Digtene  til  Ingeborg  ved 
Stemningens  Inderlighed  og  Dybde.  I Vers,  der  er  simple  som  de  evige 
Sandheder,  skildres  Ægteskabets,  det  trofaste  Samlivs  Lykkekaar. 

Emnet  er  tidligere  behandlet  paa  vort  Sprog  — i Plougs  Son- 
netter  til  Hustruen  — en  smuk  og  sand  Digtning,  men  trods  al 
den  knortede  Oprigtighed,  hans  Vers  ejer,  har  man  dog  en  For- 
nemmelse af,  at  man  aldrig  gennem  den  naar  helt  ind  i Sagens 
Kerne,  at  der  bag  ved  alle  disse  Billeder  levedes  et  Hverdagsliv, 
mere  graat  og  fattigt  end  Ordene  lader  ane,  at  Alderdommen  er 
sværere  at  se  i Øjnene  end  Digtene  vil  være  ved.  Man  er  ikke 
vis  paa,  at  Ploug  ikke  i det  Øjeblik,  han  satte  sig  til  Skrivebordet, 
har  ladet  Versene  nyde  godt  af,  at  han  vendte  Ryggen  til  Kone 
og  Børn  og  den  øvrige  Lejlighed. 

I Stuckenbergs  Vers  synes  Regnskabet  at  være  nøjagtig  op- 
gjort. Ikke  med  et  Ord,  et  Billed  søger  han  at  mildne  Kaarene  og 
gøre  Lykken  mere  straalende.  Den  er  malet  saa  fattig,  saa  lille, 
saa  ens  og  vil  dog  formaa  at  vække  Længsler  ogsaa  hos  dem,  der 
kender  den  i andre  Former. 

Thi  to,  som  elsker  hinanden,  Og  to,  som  elsker  hinanden 

kan  volde  hinanden  mer  ondt  kan  læge  de  ondeste  Saar 
end  alle  de  argeste  Fjender,  blot  ved  at  se  paa  hinanden 

som  hævner  sig  Jorden  rundt.  og  glatte  hinandens  Haar. 

Saa  højt  rækker  denne  Lykkes  Bølgebrus.  Den  er  malet  stille, 
men  man  forstaar,  at  det  ikke  er  de  høje  Bølger,  der  begunstiger 
de  lange  Farter. 

Lykken  mellem  to  Mennesker 
er  hverken  Hu!  eller  Hej! 
snarest  er  den  et  ensomt  Græs, 
der  grønnes  paa  stenet  Vej. 


Lykken  mellem  to  Mennesker 
er  hverken  Kys  eller  Klap, 
snarest  er  den  et  Skumringssus, 
der  aander,  hvor  Solen  slap. 


Lykken  mellem  to  Mennesker 
er  som  den  dunkle  Nat, 
stille,  men  med  de  tusinde, 
tavse  Stjærner  besat. 


Disse  lavmælte  Ord  overbeviser  ved  den  mandige  Visdom,  der 
taler  gennem  dem.  Man  tror  paa  denne  Lykke,  fordi  man  føler,  at 
den  repræsenterer  det  virkelige  Overskud,  naar  alle  Dages  Træthed 
og  Sorg  og  gensidig  Bitterhed  er  trukket  fra. 

Trods  den  bitre  Pessimisme,  der  kommer  til  Orde  f.  Eks.  i 
„SmaaverseneVer  det  dog  dette  Præg  af  en  Mandighed,  der  ikke 
skyr  et  modigt  Opgør  af  Livets  Værdier,  der  giver  det  blivende 
Indtryk  i Læserens  Sind.  Hvor  han,  som  i Digtene  til  Joh.s  Jør- 
gensen — nogle  af  de  ædleste  Sider  i nyere  dansk  Litteratur  — ser 
Problemet  sub  specie  æterni,  bliver  der  som  sidste  ufortabelige 
Rest  en  Forvisning  om,  at  Livet,  som  det  ses,  naar  Sjælen  er  i 
Ro,  bringer  gyldne  Værdier,  der  evigt  vil  straale  gennem  Mørket. 


Ej  Klage,  ikke  Glædens  Glød, 
— det  er  .som  brød 
en  Stjernehær 
i stille,  stort,  livsaligt  Skær 
frem  paa  saa  høj  en  Himmel 
og  stirrer  ned  paa  mig  og  mit 
saa  fjernt,  saa  vidt, 
saa  evigt  i sin  Vrimmel. 


Og  hver  en  Stjerne  er  et  Smil, 

et  bittert  Smil, 

et  Smil  i Fryd, 

et  Suk,  en  Sejr,  en  Klagelyd, 

en  Drøm,  en  Graad  i Nøden, 

hver  Haan,  hver  Spot,  hvert  lystigt  Haab, 

hvert  sorgfuldt  Raab, 

mit  Liv  i evig  Gløden. 


Saaledes  samles  hans  Betragtning  atter  som  i „Ingeborg"  i 
Billedet  af  Stjernehæren,  der  stille  og  talløs  vidner  om  Verdens 
sydende  rige  Liv.  Denne  Følelse  af  Livets  Værdier  gennemaander 
ogsaa  hans  ypperlige  Skolesange,  der  indeholder  moderne  gnomisk 
Poesi  af  høj  Rang. 

I de  smukke  Digte  til  Moderen  beder  han:  „ . . . o Moder, 
lad  i al  min  Færd  — mit  Hjærte  stille  bløde  — saa  mildt,  som  da  du 
døde."  I den  bedste  Del  af  hans  Digtning  er  denne  Bøn  opfyldt. 
Der  banker  en  Mands  røde  varme  Blod  i kraftige,  rolige  Bølger. 

Blaumuller  og  Fru  Blicher- Clausen  hører  til  den  Art  Verse- 
magere  som  paa  en  bekvem  Maade  imødekommer  Folks  aandelige 
Ladhed.  Alt  hvad  der  har  samlet  sig  af  slidte,  afstumpede  Ord, 
alt  hvad  der  findes  af  Pragtbindsmoral,  af  falsk  Psykologi,  af  mer 
eller  mindre  platonisk  Næstekærlighed,  alt  dette  sætter  de  paa 
Vers.  Og  alle  de,  for  hvem  det  at  læse  et  Digt  er  et  stort  og 
lidet  frugtbringende  Arbejde,  honorerer  ved  at  købe  deres  Bøger; 
thi  her  genfinder  de  hele  Tonen  fra  deres  daglige  Samtaler  og  til- 
med forsynet  med  Rytme  og  Rim.  Følgelig  maa  det  være  Poesi, 
og  ergo  er  de  selv  poetiske  Naturer,  siden  det  gaar  saa  glat  i dem. 

Naar  saaledes  Blaumuller  giver  en  ironisk  Skildring  af  en 
svedende  Turist,  saa  synes  hans  beundrende  Læser,  at  det  er  Pokkers 
morsomt,  for  saadan  kunde  han  akkurat  selv  have  fortalt,  til  et 
saa  overlegent  humoristisk  Syn  kunde  han  have  hævet  sig,  naar 
han  om  Aftenen  i Gyngestolen  vilde  vigte  sig  lidt  med  sine  Op- 
levelser over  for  sin  Kone  og  sine  gode  Venner. 

Og  hvilken  fortryllende  populær  Mytologi  i Skildringen  af 
Amor  (Sibylle  S.  127).  Han  skyder  og  Ofrene  falder  „Par  for  Par", 
og  saa  gaar  han  sin  Vej.  „Men  knap  var  han  kommen  — dem 

vel  forbi før  Drengens  Raskhed  — slog  om  i Skulken  (!?)  — og 

pludselig  hørtes  — en  højlyd  Hulken  (Det  var  altsaa  derfor  der  stod 
„Skulken")  — der  snart  forplanted  — sig  vidt  og  bredt  — til  alle 
hans  Ofre,  — et  for  et.  — “ 

Dette  afviger  ikke  saa  meget  fra  det  gængse  Ordsprog:  „Efter 
den  søde  Kløe,  den  sure  Svie",  at  ikke  selv  meget  „Fattige  i 
Aanden"  vil  kunne  goutere  det. 

Naar  Fruen  paa  Rim  opfordrer  til  at  hjælpe  de  fattige  Børn, 
vinder  hun  straks  Indpas  hos  alle  rare  Mennesker,  og  hendes  Digt 
om  „Den  gamle  Frue  paa  Skovlyst",  der  gav  Føde  til  de  forfrosne 
Spurve  og  herreløse  Hunde  og  Katte,  vil  straks  skatfe  hende  Pub- 
likum hos  den  Slags  monomane  Gamlinge,  der  opretter  Rekon- 
valescenthjem for  alderdomssvækkede  Heste  og  bortløbne  Hunde, 
og  enhver  Dyrebeskytter  vil  glæde  sig  over  Digte  som  „Hr.  Irisk 
og  hans  Frue,"  der  er  et  Indlæg  imod  Fugle  som  Hattepynt,  og  er 
han  tillige  Patriot,  vil  han  blot  ved  at  vende  Bladet  finde  det 
herligste  rimede  Sønderjyderi. 

Her  er  noget  for  enhver  Smag,  undtagen  — den  gode. 

Men  ogsaa  i Rimsmedenes  Lav  findes  der  Grænser  og  Nu- 
ancer, som  en  retfærdig  Kritiker  maa  tage  i Betragtning.  Den  ene 
er  værre  end  den  anden.  I dette  Tilfælde  er  Hr.  Blaumuller  den 

anden.  Ganske  vist  forsynder  han  sig  paa  det  grusomste  mod 
al  sand  og  sund  Psykologi  ved  sin  umulige  Fortælling  om  dette 
ultramoralske  Mandfolk.  Han  kan  heller  ikke  siges  fri  for  smagløse 
eller  umulige  Vendinger,  som  naar  han  siger  om  en  By,  at  den 
„tittede  frem  i landlig  Uskyld,  bondebly  og  lidet  slem." 

De  positive  Fejl  er  imidlertid  ikke  saa  mange,  at  de  karak- 
teriserer hans  Forhold  til  virkelig  Kunst.  Tværtimod  er  de  faa 
Fejl,  næst  efter  de  endnu  færre  rosværdige  eller  taalelige  Steder, 
det,  der  først  og  fremmest  giver  hans  Digt  Præg  — dets  Præg  af 
absolut  intetsigende  Tomhed.  Skulde  man  udhæve  et  Vers,  som 
særlig  karakteristisk,  hvilket  — som  Følge  af  Digtets  nævnte  Ejen- 
dommelighed — naturligvis  er  meget  vanskeligt,  maatte  det  blive 
følgende:  „Men  Stilheden  er  ikke,  — hvad  Godtfolk  tror,  — den  fuld- 
komne Mangel  — paa  alskens  Lyde ; — thi  hvori  Alverden  — lod  den 
sig  nyde?  — Den  bygger  end  ikke  — bag  Lundens  Løv  — for  den,  der 
ikke  — er  fuldkommen  døv." 

Han  iagttager  intet  af  det,  der  burde  ses,  tænker  ingen  af  de 
nye  Tanker,  der  kunde  tænkes,  og  siger  derfor  heller  ikke  et  eneste 
af  de  Ord,  der  skulde  siges.  Men  han  Skriver  gode  Vers!  Dette  er 
indrømmet.  Rytmen  er  sikker  og  ofte  vellydende.  Man  bander  i 
det  hele  taget  ikke  højt  under  Læsningen,  man  keder  sig  jævnt, 
og  naar  man  er  færdig,  tilgiver  man  Forfatteren. 

Naar  man  fra  denne  Bog,  der  er  saa  ubetydelig,  at  den  næsten 
er  harmløs,  vender  sig  til  Fru  Blicher-Clausens  „Gyldenregn",  mærker 
man  en  betydelig  Forskel.  Der  er  ingen  Tvivl  om,  at  alle  Skøn- 
hedens Love  kunde  demonstreres  paa  Grundlag  af  „Gyldenregn" 
og  den  tidligere  udkomne  „Violin";  thi  der  er  gjort  Brud  paa 
dem  alle. 

Hvad  man  først  og  fremmest  maa  vænne  sig  til,  naar  man 
læser  disse  Digte,  er  den  Usandhed,  der  gennemsyrer  dem  og  som 
sætter  sine  Mærker  i Valget  af  Adjektiver,  i de  karakteriserende 
Træk  o.  s.  v.  For  at  tage  et  Eksempel  saa  godt  som  hundrede 
andre,  finder  man  i det  første  Digt  følgende  Linier:  „og  da  maa 
jeg  kysse  dem  alle  — og  længes  mit  Hjerte  i Brand!"  Man  vil 
forgæves  spekulere  sin  Hjerne  i Brand  over,  hvad  det  er  for  en 
Form  for  Længsel,  der  kan  karakterisere  sig  pak  denne  Maade, 
hvis  man  ikke  straks  er  saa  skarpsindig  at  opdage,  at  „Brand" 
rimer  paa  „Rand",  — saa  kan  man  spare  sig  yderligere  Grublen. 

Da  det  er  umuligt  blot  delvis  at  gennemgaa  Syndernes  Mang- 
foldighed, kan  man  nøjes  med  som  Prøvekort  at  studere  „Visen 

om  Hr.  og  Fru  Irisk".  Begyndelsen  med  susende  Træer  og  bru- 
sende Bække,  og  Sommerfugle,  der  stiger  og  synker  og  Fuglebryl- 
luppet o.  s.  v.  synes  man,  at  have  hørt  før,  og  man  bliver  maaske 
lidt  utaalmodig,  men  Fru  Clausen  tager  Oprejsning  i de  Linier, 
hvori  Skildringen  kulminerer: 


Frøerne  kvækkede  nede  i Kæret, 
ellers  var  alt  Erotik  — Poesi  — ! 

Kan  man  udnytte  Situationen  bedre  end  efter  to  Sider,  der  ikke 
er  noget  som  helst  andet  end  rimet  Efterklang,  at  komme  med  en 
saadan  Erklæring,  der  virkelig  koncentrerer  Ens  Bevidsthed  om, 
hvilke  Oceaner  af  Erotik  og  Poesi,  der  findes,  men  som  Forfatter- 
indens Vers  saa  heldigt  har  undgaaet  at  berøre?  Med  denne  Kon- 
trastvirkning skulde  Fru  Clausen  have  givet  sig  tilfreds,  men  hun 
fortsætter  og  forsøger  at  uddybe  Stemningen.  „Og  ned  over  Parret 
i Reden  sig  sænkede  — lydløst  som  Fodtrin  paa  mossede  Stier  — 

Skærsommernatsfantasier !"  Uvilkaarlig  synes  man,  at  det  er 

Hr.  og  Fru  Hauge  i „Violin",  der  er  Tale  om,  men  dette  kan  lige 
saa  godt  stamme  fra,  at  disse  ligner  et  Par  Irisk  som  omvendt. 
Det  er  ikke  godt  at  afgøre. 

Saa  fortsættes  Historien  med,  at  Parret  ni  Uger  efter  har  tre 
Æg  i Reden.  Og  tilsidst  sker  det  uundgaaelige:  Ungerne  pipper 
frem.  „Jeg  tænkte  det  nok,"  sagde  unge  Fru  Irisk,  „at  Skallen 
ej  holdt!  Den  var  saa  besynderlig  tynd  paa  det  sidste,  — men 
en  for  hvert  Æg  — det  var  mer  end  jeg  vidste!"  Denne  naive 
Uvished  om  et  Bryllups  sædvanlige,  fysiologiske  Følger,  vilde  ab- 
solut langt  bedre  klæde  en  Fru  Hauge  end  en  Fru  Irisk,  der  ikke 
behøver  at  blive  konfirmeret  for  at  være  klar  over  Naturens  Hen- 
sigter med  en  Han  og  Hun.  Naa,  saa  ender  det  med,  at  en  grusom 
Dame  ønsker  Fru  Irisk  til  Hattepynt,  og  Digtet  uddybes  derved 
til  en  Dyrebeskyttelsestragedie  af  vidtrækkende  Betydning. 

Enten  det  er  Fru  Irisk  eller  Caroline  Mathilde,  der  er  Tale 
om,  er  Tonen  den  samme:  sentimental,  usand  og  plat. 

Vil  en  eller  anden  af  disse  to  Forfatteres  fanatiske  Beundrere 
imødegaa  denne  Bedømmelse  ved  at  henvise  til  enkelte  Sider  hos 
Hr.  Blaumuller  eller  enkelte  Linier  hos  Fru  Blicher-Clausen , der 
virkelig  kunde  gøre  Krav  paa  Navnet  Poesi,  er  der  blot  ét  at 
svare,  at  slige  sporadiske  Tilfælde  ikke  er  tilstrækkelig  til  at 
bevise  et  Talent.  Alle  Mennesker  har  i det  mindste  rudimentære 

poetiske  Anlæg,  og  deres  Tal  er  Legio,  der,  naar  de  havde  Energi 
nok  til  at  rime  Side  efter  Side  sammen,  for  hver  Par  hundrede 
slette  Vers  kunde  snuble  over  en  taalelig  eller  endogsaa  god  Linie. 
Det  vilde  ifølge  Sandsynlighedens  Love  aldeles  ikke  kunde  und- 
gaas  — lige  saa  lidt,  som  at  en  blinde  Høne  ved  ihærdig  Pikken 
finder  et  Kom.  Vil  man  se  i hvilken  Grad  det  er  tilfældigt,  naar 
der  forekommer  noget  godt  eller  passabelt,  giver  Fru  Blicher-Clausens 
Digtning  udmærkede  Eksempler.  Rent  klassisk  er  det  i „Violin" 
hvor  hun  ved  at  parodiere  de  eneste  smukke  Linier,  Bogen  rummer, 
beviser  hvor  uforskyldt  hun  er  kommet  til  dem. 

Hun  bruger  i første  Vers  af  et  Digt.  det  malende  Billede: 
„Natten  red  over  Engen  ud,  — saa  Dampen  drev  af  den  Hove", 
og  forvrænger  det  i tredje  Vers  til  det  umulige  Billede:  „Natten  red 
over  Engen  ud  — saa  Graad  over  Græsset  sprængte.  “ I „ Gylden- 
regn" kan  man  se,  hvorledes  hun  forandrer,  det  allerede  kun 
taalelige  Billede  „paa  barnlige  Tankers  Silkesko"  i næste  Vers  til 
det  umulige  „paa  barnlige  Tankers  Listesko."  Desværre  findes  der 
ikke  flere  Vers,  thi  ellers  var  Forf.  nok  naaet  til  de  poetiske  Tran- 
støvler, i hvilke  hun  selv  rasler  hen  over  alle  Poesiens  Egne  og 
tramper  dem  alle  lige  flade.  Vokser  der  endnu  et  Straa  eller  en 
Blomst,  er  det  en,  Støvlehælen  tilfældig  ikke  har  naaet. 

At  Folk  i det  mindste  ikke  gemmer  disse  Bøger  i en  Krog,  men 
endog  praler  med  deres  slette  Smag,  vidner  om,  hvor  faa  og  hvor 
magtesløse  de  er,  der  bærer  den  kunstneriske  Kultur  her  hjemme. 
Elsker  man  Kunsten  først  og  fremmest  i Form  af  dejlige  Vers, 
vil  man  uvilkaarlig  pønse  paa  et  Middel  til  at  trænge  disse  Mis- 
fostre ud  af  Markedet.  Man  kan  da  først  lægge  Mærke  til,  at 
deres  Publikum  er  det  store  halvdannede  Bourgeoisie ; Arbejdere  og 
Bønder  kan  vistnok  siges  fri  for  enhver  Andel  i denne  Succes  — 
navnlig  fordi  de  sjældent  læser  andre  Vers  end  Salmebogen  og 
det  socialistiske  Sanghæfte.  Her  var  der  altsaa  et  frisk  Publikum 
at  faa  i Tale,  og  Kampen  inden  for  Bourgeoisiet  er  sikkert  heller 
ikke  helt  haabløs.  Thi  det  ypperlige  bliver  altid  foretrukket  for 
det  middelmaadige,  naar  man  først  kan  faa  Læseren  til  at  sam- 
menligne. Dette  er  Vanskeligheden,  thi  hvad  Pennebrugerne  kæmper 
heldigt  imod,  er  den  større  Halvdel  af  Talenternes  Digtning,  der  er 
halv  god  eller  kun  delvis  god.  Bourgeoisilæseren  kan  ikke  præ- 
stere det  aandelige  Arbejde,  der  kræves,  for  at  skille  godt  fra  daar- 
ligt  i et  halvlykket  Digt  — saa  foretrækker  han  Blicher-Clausens 
Poesi,  hvor  alt  er  lige  slet  og  lige  letfatteligt.  Men  det  helt  gode 

kan  tage  Kampen  op  — alene  den  større  rytmiske  Skønhed  i 
f.  Eks.  Drachmanns  bedste  Digte  vil  udelukke  Konkurrence.  Hvis 
man  altsaa  serverede  det  skære  Kød,  mon  man  da  ikke  skulde 
kunne  faa  Folk  til  at  vende  sig  bort  fra  denne  Lobescowse  paa 
fortidige  Levninger?  Ser  man  imidlertid  en  Bog  som  L.  G.  Nielsens 
„Vaardigte",  kan  man  ikke  undgaa  at  lægge  Mærke  til,  at  et  Fler- 
tal af  svage  Digte  er  puttet  ind,  for  at  Bogen  kunde  blive  tyk  nok, 
men  man  kan  ikke  forlange,  at  Publikum  i noget  stort  Antal  skal 
give  4 Kr.  for  7,  8 gode  Digte,  endnu  mindre  vente,  at  de  skal 
have  Energi  nok  til  at  opsøge  dem  mellem  de  slette  og  de  halv- 
gode. 

Skal  Lyrikken  faa  den  Betydning,  den  bør  have  som  Udtryk, 
Ventil  for  Folkets  Følelser,  og  paa  Grund  af  sin  koncentrerede 
Skønhedsmængde  som  en  af  de  ypperste  Kulturfrembringere  — maa 
den  blive  til  Skillingslyrik.  Hvad  Julius  Strandberg  forlængst  har 
indset,  bør  Forlagene  lære,  at  Femørerne  sidder  løsere  end  Krone- 
stykkerne. Desuden,  hvor  meningsløst  som  en  Helhed  at  byde  halv- 
hundrede forskellige  Værker,  skabte  i de  forskelligste  Stemninger, 

— nej,  hvert  Digt  bør  trykkes  for  sig,  om  muligt  med  ornamental 
Udsmykning  af  en  Kunstner,  sælges  for  5 eller  10  Øre  og  faldbydes 
paa  Jernbanestationer,  hos  Rullekoner,  hos  Landhandlere:  alle  Steder, 
hvor  Folket  kommer.  I Stedet  for,  at  Drachmanns  Digte  kun  del- 
vis har  naaet  andet  Oplag,  vilde  enkelte  af  dem  nu  have  været 
solgt  i halvthundrede  Tusinde  Eksemplarer. 

At  man  straks  skulde  iværksætte  denne  Plan  er  ikke  til  at 
vente  — dertil  er  der  for  megen  gammel  Slendrian  at  overvinde 

— men  at  det  bliver  Vejen,  man  maa  gaa,  er  utvivlsomt.  Det  er 
blot  den  logiske  Udnytten  af  de  Chancer,  Bogtrykkerkunsten  byder. 
Det  er  let  at  indse,  hvilken  kolossal  Betydning  en  saadan  Foran- 
dring af  Digtningens  ydre  Kaar  vilde  betyde.  Nye  Kræfter  vilde 
blive  taget  i Brug.  Den,  der  hele  sit  Liv  kun  kunde  lave  ét  godt 
Digt,  vilde  ogsaa  komme  med.  Traadene  mellem  Folket  og  Dig- 
terne vilde  blive  flere  og  kraftigere.  Skiilingslyrikken  vil  betyde  en 
Digtningens  Genfødelse. 

Harald  Gh.  Nielsen 


Digitized  by  LjOOQle 


FORTÆLLINGER  II 


SSuU  er  allerede  Julens  Bøger  sejlet  temmelig  agterud  for 
yj  vor  Bevidsthed,  og  adskilligt,  som  man  nok  i Forbifarten 
5)  hk  et  vist  Indtryk  af,  syner  nu  kun  smaat  og  utydeligt 
*3  i Afstanden.  En  saadan  blot  nogle  Maaneders  Fjernhed 
kan  allerede  virke  som  et  Perspektiv,  der  faar  Propor- 
tioner  og  Valører  til  at  træde  bedre  frem  end  paa  nært 
^ Hold.  Selv  af  de  Bøger,  der  ikke  helt  er  visket  ud  af 
Erindringen,  er  oftest  kun  enkelte  Træk  og  Sider  forblevne  os  nærværende. 
Og  af  hvad  der  glemmes  og  hvad  der  huskes  af  alle  disse  „ Fortællinger", 
faar  man  en  saa  levende  Forestilling  om,  hvor  meget  forskelligartet 
Litteratur  der  bydes  i den  rummelige  moderne  Digtform,  som  bærer 
nævnte  Etikette.  I de  færreste  Tilfælde  er  det  selve  Fortællingen,  der 
erindres,  og  det  viser  sig,  at  trods  Oversvømmelsen  med  Fortællinger  er 
det  egentlig  meget  sjældnere  Fortælledigtningens  gode  gamle  „Lust  am 
Trug"  eller  „Lust  zu  fabulieren",  der  bærer  disse  Bøger  og  giver  dem 
Værdi,  end  alle  Slags  Former  af  den  „Drang  nach  Wahrheit",  som  mer 
og  mer  tager  Luven  fra  Poesiens  ædle  Løgnekunst. 

Af  en  Bog  som  S.  Michael  is’  „Giovanna"  er  det  saaledes  mindst 
af  alt  selve  Fortællingen,  der  virkede  eller  erindres.  De  fleste  naaede 
vel  egentlig  aldrig  ind  til  den  gennem  Stilens  Slyngvækster  eller  var 
ialfald  hele  Vejen  saa  indspundet  i kunstneriske  Skønhedsindtryk,  at 
hverken  de  fysiske  Rædsler  eller  den  rørende  Hjertenovelle,  der  bødes 
paa,  fik  rigtig  Tag  i deres  Medfølelse.  Sætning  for  Sætning  holdt  Be- 
skrivelsens Detailkunst  vore  Sanser  fangne  og  vor  Tilegnelsesevne  i Aande 
— nogen  „flydende"  Læsning  var  Bogen  jo  ikke,  den  virkede  næsten 
saa  trættende  som  at  gaa  i et  Malerigalleri;  saa  mange  Smaastød  af 
Overraskelse,  saa  mange  Forhindringsspring  for  Fantasien,  men  ogsaa 
saa  mange  smaa  Skønhedsfester  og  Aabenbaringer  bød  Linie  for  Linie 
paa.  Og  som  en  hel  Række  smaa  kostelige  Billedindtryk  og  kunstneriske 
Nydelsesøjeblikke  mindes  man  Bogen.  Der  var  f.  Eks.  Snittene  om  Kondot- 
tierens Mund,  der  var  som  forstenede  Skældsord  og  Trusler.  Eller  den  unge 

Pige,  der  sidder  og  lader  sig  male  og  halvt  forelsket  føler  Kunstnerens 
Øjne  gaa  uhindret  over  hendes  Ansigt  som  et  Par  milde  Solpletter,  hun 
ikke  kan  blive  fri  for.  Eller  én,  der  kryber  op  ad  et  gammelt  Tov  saa 

forsigtig,  som  var  han  angst  for,  at  den  gamle  Snor  skulde  vaagne  og 

mærke  sin  egen  Skrøbelighed.  Slige  poetiske  Delikatesser  nød  Læseren 
paa  hver  Side  af  Bogen,  og  de  gav  den  en  høj  kunstnerisk  Værdi. 

Alligevel,  man  er  saa  vant  til  dem  hos  Forfatteren,  og  Glæden  over- 
vejes mer  og  mer  af  Ubehaget  ved  den  smagløse  Manér,  som  unægtelig 
dette  energiske  og  fantasifulde  Skildretalent  eflerhaanden  har  skruet  sig 
ind  i.  Ikke  den  simpleste  Bemærkning  faar  længer  Lov  at  fremtræde  i 
nøgen  Naturlighed,  uden  artistisk  Tilsnit.  Alt  skal  gøres  nyt,  poetisk, 
karakterfuldt.  Sirlig  pretiøst  siges  „ tvætte"  og  „Urtekrukke" ; en  skaldet 
Isse  kaldes  „en  fuldmoden  Nød,  der  er  smuttet  af  Blomst  og  Blad,  af 
Svøb  og  Has  og  bærer  sin  sidste,  runde  Form  frem  i Solen".  Forceret 

livfuldt  hedder  det,  at  „Bymuren  s la  ar  Bom  for  Rytterens  Skridt,  og 

Porten  velvillig  aabner  sit  sorte  Gab".  Sprogets  tilvante  Metaforer 
maa  vige  for  nye,  ofte  mindre  træffende:  Taarnet  vokser  ikke,  men 
kryber  op  i Vejret,  Haaret  falder  ikke,  men  springer  ned  over  Øjnene. 
Alt  skal  være  energisk.  Hesten  knuser  Dugdraaberne  under  sine  Hove, 
en  Larm  saver  Stilheden  sønder,  et  Smil  vælter  Blodet  fra  Mundvigene; 
éns  Aande  er  skoldende.  Italiensk  Qualtrocento , skal  man  vide!  Man 
slænger  Kappen  over  Skulder,  sparker  Døre  op;  de  unge  Lapse  lader 
deres  utugtige  Pigebørn  ved  Vinhøsten  perse  deres  Vin,  idet  de  klæder 
dem  nøgne  og  smider  dem  hver  i sit  Persekar.  For  at  give  Stilen 
Energi  forvandles  voldelig  alle  Slags  intransitive  Verber  til  Transitiver: 
Stenbroen  klasker  Larm  af  Hestens  Sko,  og  disse  klaprer  omvendt  Støj 
op  af  Fliserne;  Giovanna  hører  de  Syges  Hoste  hive  skinger  Genklang 
fra  de  mange  Stenvægge,  og  Mediciernes  Bannere  blafrer  Fremmed- 
herredømmets  Pris  over  den  afhængige  Stad.  Alt  er  poetisk  fantasifuld 
Omskrivning:  Timeglasset  trækker  Tiden  ud  i en  Traad  af  dryppende 
Sand;  man  befamler  et  Brev  med  Fjendskabets  giftige  Fingre,  o:  man 
smører  Giftvæske  paa  det.  Enhver  Sætning  følges  som  en  uundgaaelig 
Skygge  af  et  „som  om",  og  nu  og  da  sammenlignes  igen  Billedet  med 
et  nyt  Billede.  Blot  man  paa  Bogens  anden  Side  skal  nedad  Gaden, 
udpuster  Dørene  Mulm,  som  førte  de  ind  til  hugne  Gravkamre,  og  Gaden 
er  lagt  med  Sten,  der  ligner  Fliseskæl  paa  Bugen  af  et  Fortidsuhyre, 
mens  Skyggen  ligger  dorsk  og  udaander  Kulde  i alle  Smøger  som  en 
Drage,  der  har  sneget  sig  i Skjul  for  Solen.  Saaledes  er  der  uafbrudt 
Afstikkere  fra  Vejen  eller  Forhindringer  for  Gangen;  man  trættes,  kommer 
ingen  Vegne.  Og  under  den  prægtige  Baldyring  kvæles  Livet  ud  af  selve 
Fortællingen. 

* * 

* 

Fortællingens  Krimskrams  er  heller  ikke  det,  der  sidder  tilbage  i Én 
af  Simon  Koch’s  Debutbog  „Haabet  og  den  Haabløse",  — ligesaa 
lidt  som  dens  forskellige  Kvindeskikkelser,  ja  end  ikke  de  to  modstillede 
Mænd  „Haabet"  og  „den  Haabløse"  for  Erindringen  er  til  at  holde 
ude  fra  hinanden.  Ogsaa  Stilen  var  farveløst  graa  og  uanselig.  Men  af 

andre  Grunde  har  der  alligevel,  tror  jeg,  hos  de  fleste  Læsere  sat  sig 
et  paa  sin  Vis  betydeligt  Indtryk  fast  af  den  lille  Bog.  Allerede  i Tone- 
faldet var  der  noget  sært  og  sikkert;  det  føltes,  at  Ordene  kom  langt 
inde  fra  Ensomheden  og  Stilheden  og  langsomt  havde  taget  Form.  Og 
Gaderne  og  Menneskene  og  Livet  saaes  i Bogen  afspejlede  og  belyste  i 
en  snevert  personlig,  baade  tungsindig  og  egensindig  Aand  og  ud  fra  en 
selvgjort  og  tillevet  Livsbetragtning.  Der  var  ingen  omfattende  eller 
mangfoldig  Verdenserfaring  i Bogen,  men  en  eftertænksom  og  følsom 
Grunden  over  det  banale,  uforstaaelige  Liv,  vi  alle  gaar  om  i uden  at  vide 
ud  eller  ind.  Belysningerne  og  Perspektiverne  var  Bogens  kunstneriske 
Værdier.  Det  var  de  fine  Humørsvingninger  og  skiftende  Befindender, 
vage  Stemninger  af  frugtbar  Opstemthed  eller  træt  Tristhed  eller  frisk, 
raa  Ligegyldighed;  det  var  alt  det  tilfældige,  langsomme,  halve  i Til- 
dragelserne, der  som  spredte  Lysglimt  snart  igen  sløres  og  siuges  af  Hver- 
dagens graa  Tommerom,  — alt  sligt  var  det,  Bogen  gav.  Og  mellem  de  daglig* 
dags  Hændelser  aabnede  sig  stedse  Udsigt  ud  til  Livets  Evighedsbaggrund, 
— Glimt  af  Livsangsten,  Ensomhedsfølelsen,  Tavsheden  inde  bag  al 
Snakken,  Døden.  Først  man  bladede  i Bogen,  frastødtes  man  ved  ad- 
skilligt, der  syntes  gold  Blaserthed  og  indbildt  Overlegenhed ; lyttede  man 
opmærksommere  til,  kunde  man  bag  den  mistænksomme,  lavmælte  Tvivl 
snart  mærke,  hvor  magtpaaliggende  det  var  Forfatteren  at  komme  til 
bunds  i Livet  og  hvor  stærk  hans  Trang  var  til,  at  der  kan  lægges 
Værdier  ind  i Tilværelsen  og  bygges  noget  op  i Menneskene.  Deraf  det 
dybsindige  og  det  indtrængende,  som  var  i den  lille  Bog.  Men  For- 
tællingens Form  føltes  rigtignok  saa  underlig  som  en  Omskrivning , ikke 
som  denne  Aands  naturlige  Udtryksmaade. 


Helt  uden  nogen  Fortælling  i gammeldags  Forstand  er  nu  de  to 
Bind  „Dichtung  und  Wahrheit*,  som  Herman  Bang  udgav  ved  denne 
og  forrige  Jul  under  Titlerne  „Det  hvide  Hus*  og  „Det  graa  Hus*.  Det 
er  som  to  Symfonier  „Hvidt  i Hvidt*  og  „Sort  i Graat*,  at  de  virker 
og  bliver  ved  at  klinge  i En.  De  er  jo  skrevne  i lutter  korte  Punktumer, 
lutter  smaa  Stykker,  ligesom  noterede  ned  paa  Smaalapper  i spredte 
Erindringens  eller  Inspirationens  Øjeblikke,  eftersom  Billeder  og  Stemmer 
dukkede  frem  for  Forfatterens  Bevidsthed.  Virkelighedsbilledet  gives  op- 
løst i en  Hvirvel  af  Atomer,  underligt  konturløst  og  umassivt  — som  Maleri 
i Prik-  og  Pletmaner;  især  i „Det  hvide  Hus*  gøres  der  slet  intet  For- 
søg paa  at  hægte  Enkelthederne  sammen  i en  Historie  eller  Udvikling, 
med  Begyndelse,  Sammenhæng  og  Slutning,  eller  paa  at  udfylde  ved 
malende  Beskrivelse  eller  forklare  ved  Kommentarer.  Bogen  om  Barn- 
domshjemmet er  blot  som  en  Dans  af  lette,  luftige  Erindringens  Huldrer, 
der  er  lokkede  frem  i stille,  bløde  Tusmørketimer  og  lader  efter  sig  i 
Stuen  en  hvid  Forklarelse,  en  lys  og  mild  Melodi,  som  faar  smaa  skjulte 
Aarer  til  at  risle  og  hulke  i Sindets  Jordbund.  Igennem  en  fjern,  varm 
Dis  glimter  den  ene  lille  Hverdagssituation  frem  efter  den  anden;  Stemmer 
og  Samtalestumper  — helt  dagligdags  og  ligegyldige,  men  saa  bekendte 

og  vækkende  saa  mange  Minder  — flagrer  forbi;  hvorfor  har  just  den 
Scene  sat  sig  fast  i Erindringen,  og  hvorfra  dukker  i denne  Sammen- 
hæng netop  hin  ubetydelige  Replik  saa  hørbart  frem  i éns  Øre?  Drengen 
selv,  i hvis  Øjne  og  Øren  det  hele  har  nedfældet  sig,  mærkes  kun  af  og 
til  i et  stilfærdigt  Spørgsmaal  eller  Udraab,  men  det  er  med  ham,  vi 
følger  om  til  de  gamle  Koner  og  halvgamle  Jomfruer  i de  lave  Provins- 
stuer, med  ham  vi  lever  Aarets  Kresgang  rundt  fra  den  bagværksduftende 
Jul  til  Rosen-  og  Jordbærtiden,  og  det  er  med  Drengens  Øjne,  men 
samtidig  ogsaa  med  den  modne  Mands  tilbageskuende  Forstaaelse,  at 
Moderens  Billede  ses  som  Fedronningen  midt  i hele  det  lette,  hemme- 
lighedsfulde Drømmespil  af  Erindringer.  Skabt  af  tusinde  Ingenting  og 
som  af  usynlige  Alfehænder  svæver  hun  gennem  Bogen;  hendes  fine 
Trin  og  spæde  vemodige  Tusmørkesange  og  muntre  Latter  lyder  gennem 
de  lyse  Stuer,  og  de  dejlige,  hvide  Hænder  tager  saa  fremmed  paa 
Virkelighedens  Ting  og  skyder  saa  hjælpeløst  alt  tungt  og  grimt  fra  sig. 
I det  fredelige  Ægteskab  med  den  venlige  Mand  sukker  Elskovssavnet  og 
de  romantiske  Længsler  i hende,  og  som  en  bleg  Plante  rækker  hun 
lykkesyg  ud  efter  en  Smule  Sol  og  drikker  nøjsomt  taknemmelig  hver 
Stribe  af  Solskin,  der  falder  af,  men  lukker  sig  kuldeskær  inde  for  det 
første  Frostpust;  med  opofrende  Godhed  søger  hun  at  fylde  Tiden  og 
Savnet  ud  hos  sig  selv  ved  at  sprede  Glæde  til  andre,  men  det  bedste 
hun  véd,  er  dog  at  lege  og  digte  det  virkelige  Liv  bort.  Saa  fint  er 
Farverne  afstemte  i denne  let  henaandede  Pastel,  saa  nøje  har  For- 
staaelsens  sikkert  ridsende  Stift  og  Forelskelsens  blødnende  afdæmpende 
Stub  fulgtes  ad  under  Arbejdet,  at  man  finder  sin  Skønhedstrang  og 
sin  Forstå aelsestrang  i lige  Grad  tilfredsstillet  ved  det. 

I „det  graa  Hus®  er  derimod  — med  tvivlsom  Fordel  — Erindrings- 
billederne fra  Eksellencehjemmet  kunstig  knyttede  eller  pressede  sammen  i 
en  enkelt  Dags  Ramme.  Den  lyse,  varme  Fjernhedsdis,  hvori  Barndoms- 
billederne fra  Als  stod  indspundne,  er  ogsaa  forsvunden  her.  Alt  er 
mere  aktuelt  nærværende  og  reelt  sammenhængende.  Men  Opfattelsen 
og  Fremstillingen  af  Virkeligheden  forbliver  den  samme.  Alt  er  løsrevne 
Dagligdagsheder,  spredte  Replikker  og  Scenestumper,  banale  Ordskifter  . . . 
de  tusinde  Ingenting,  som  fylder  og  udgør  Livets  Atmosfære.  Livet 
bliver  gennemdramatiseret;  Hverdagen  opløser  sig  i et  Utal  af  Smaa- 
momenter,  som  bryder  sig  mod  hinanden,  udhæver  hinanden,  stødvis  af- 
løser eller  effektfuldt  tørner  mod  hinanden:  hvert  Ord  bliver  til  Replik, 
hver  Situation  bliver  Scene,  alt  bliver  punktuelt,  udpenslet,  sønderhakket, 
staccato  . . . man  hører  stedse  Forfatterens  Oplæsning  igennem.  At  det 
virker  trættende  og  irriterende , naar  det  daglige  Livs  hurtige  Smaasnak 
dræves  ud  i unaturlig,  langsom  Eftertrykkelighed  og  Smaaindtrykkenes 
lette  Petitskrift  omsættes  i spærret  Tryk  og  Korpustyper,  det  skal  Guderne 
vide.  Og  ligesaa,  at  Forfatteren  ganske  som  en  af  sine  gamle  Jomfruer 
serverer  enhver  Ting  med  sejsten  smaa  Haandbevægelser  og  ikke  lader 
noget  Bogstav  uden  sm  lille  Krusedulle.  „Godsejeren,  hvis  Frakke  var 
lidt  for  snæver  i Ærmegabene , hvad  han  hele  Tiden  følte , sagde  . . . “ 
„Sofie  gik  ind  i Køkkenet.  Hun  syntes,  hun  løftede  Benene  saa  underlig 

højt  i Luften,  mens  hun  gik. u Med  saadanne  Petitesser  kan  Forfatterens 
Fantasi  ikke  blive  træt  af  at  nusse. 

Men  de  fleste  virker  dog  ogsaa  her  i „Det  graa  Hus“  sammen  i 
en  betydelig  symfonisk  Virkning.  Alt  det  omstændelig  indholdstomme  og 
langsommelige  i Gammelmandshjemmet  og  Fornemhedsselskabeligheden 
bliver  levendegjort  for  Læserne  ved  alle  disse  Enkelttræk.  Og  de  samler 
sig  i en  melankolsk  tragisk  Helhed  af  en  døende  Tid  under  det  nationale 
Nederlags  Skygge,  en  døende  Slægt  i ramlende  Ruin  og  en  døende  Storhed, 
der  fuldt  vaagen  følger  Timeglassets  Rinden  ud.  Den  gamle  Eksellense 
er  — ligesaa  vel  som  Moderen  i den  forrige  Bog  — romantiseret  en 
hel  Del,  men  — som  i hende  — er  der  baade  fint,  overlegent  Sjæls- 
studium og  storstilet  Poesi  i hans  Skikkelse.  Mellem  den  Frue-Kirke-lige 
Højærværdighed  og  forskellige  Berømthedssønner,  mellem  Invalider  fra 
1864  eller  lige  fra  1814  og  Nationalliberale,  der  lamenterer  over  Venstres 
Fremgang,  og  mellem  sit  eget  havarerede  og  dekadente  Afkom  rager 
den  80-aarige  op  som  en  sejg,  knudret  Kæmpeeg.  Med  sin  geniale 
Lægekunst  og  sin  kraftige  Hensynsløshed  har  han  under  sin  lange  Løbe- 
bane sat  sig  i Besiddelse  af  alle  Ærens,  Rigdommens  og  den  sociale 
Stillings  Goder,  og  nu  da  han  — med  sin  Rovdyrsappetit  endnu  i Be- 
hold — mærker,  at  Livet  snart  slipper  ham  af  Hænde,  har  han  kun 
den  sidste,  bedske  Glæde  at  kunne  benytte  Alderdommens  og  Eksellence- 
værdighedens  Forret  til  med  Medicinerkynisme  at  krænge  Vrangsiden  frem 
af  Menneskene  og  skære  igennem  alle  de  sociale  Løgne,  han  lever  midt  i. 
Noget  af  en  Balzacsk  Romanfigur  er  han  ganske  vist,  — Bang  ser  nu 
en  Gang  alt  i kunstigt  Roman-  eller  Teaterlys  — , men  en  ligesaa  hen- 
synsløs som  medfølende  „Drang  nach  Wahrheit“  har  dog  søgt  tilbunds 
i Skikkelsen: 


Hos  Forfatterinder  er  denne  Sandhedstrang  ofte  mindre  bydende 
og  eneraadig,  og  den  naive  „Lust  am  Trug*  mere  uudryddelig  end  hos 
Mænd,  og  det  er  ogsaa  Kvinder,  som  bedst  skriver  rigtige  gammel- 
dags Romaner  nu  om  Stunder.  I en  Forfatterinde  som  Fru  Mal- 
ling, der  oprindelig  har  lært  meget  af  Herman  Bang,  er  der  en  ikke 
ringe  feminin  Skarpsynethed  og  Finfølelse  i det  smaa,  og  det  er  dette, 
som  stadig  giver  hendes  Bøger  kunstnerisk  Værdi.  Det  er  jo  nok  bleven 
Mode  i de  senere  Aar  hos  Kritikken  at  affeje  dem  ved  at  forsyne  dem 
med  Etiketten  „engelske  Dameromaner“.  Som  om  ikke  mange  af  vore 
velmeriterede  mandlige  Forfattere  maatte  ønske  sig  noget  af  den  tillevede 
Fortrolighed  med  det  gode  Selskab  og  med  velopdragne  unge  Pigers 
Sjæleliv,  som  de  „skrivende  Gouvernanter“  sidder  inde  med.  I flere  af 
Fru  Mallings  Romaner  og  saaledes  ogsaa  i den  sidste:  „Damerne  paa 
Markeby*  fortælles  der  om  en  ung  Pige,  der  er  vokset  op  i et  beskedent, 
men  dannet  Hjem  paa  Landet  og  nu  for  første  Gang  kommer  ud  i 
Verden  at  staa  paa  egne  Ben  og  hjælpe  sig  selv;  med  spirituelt  Humor 
lever  Forfatterinden  os  ind  i de  Forestillinger  og  Fremtidsdrømme,  hun 
møder  op  med,  og  i hvordan  hun  gererer  sig  og  reagerer  overfor,  hvad 
der  møder  hende.  Det  er  ingenlunde  nogen  banal  Landsbyuskyldighed. 

Der  er  en  meget  positiv  Bund  i hende,  en  resolut  Vilje  til  at  „ faa  Valuta* 
for  sin  Ungdom,  en  praktisk  Sans  for  Livets  Realiteter,  og  hun  er  frisk 
og  kæk  nok  til  at  tage  Livtag  med  Skuffelser.  Men  hendes  Hjerte  et- 
ude fra  den  landlige  Ensomhed  godt  „ trænet"  med  megen  og  lidet  udsøgt 
Romanlæsning,  og  hun  har  opgjort  sig  sine  Teorier  derhjemme  om  det 
meste  i Livet;  alle  Personer,  hun  træffer,  indrangerer  hun  i Breve  hjem 
til  sine  Søskende  straks  under  de  bestemte  „Typer*,  som  deres  Pigehjerner 
har  dannet  sig,  og  hun  ved  præcist,  om  en  Mand  kun  £r  „beskedlig* 
eller  han  er  rigtig  „karlavuln*.  Det  kvindelige  Instinkt  er  ogsaa  fuldt 
vaagnet  i hende,  ikke  i sin  sanselige  Form,  men  i Form  af  Behagelyst. 
Og  dette  kvindelige  Behageinstinkt  er  Fru  Mallings  kunstneriske  Sær- 
studium;  hun  véd  saa  sikkert,  hvordan  den  unge  Piges  Tanker  altid  kredser 
om  „Succes’en*,  hvordan  hun  altid  kan  mærke  paa  enhver  Mands  Blik, 
hvad  Indtryk  hun  gør,  og  selv  naar  hun  ler  sorgløsest  eller  græder 
hjerteligst,  dog  aldrig  kan  frigøre  sig  fra  en  Sidebevidsthed  om,  hvordan 
det  tager  sig  ud.  Men  der  er  alligevel  i Fru  Mallings  unge  Piger  — 
og  ogsaa  dette  er  et  Omraade,  hun  behersker  med  megen  Finfølelse  — 
al  den  uvilkaarlige  Blufærdighed,  som  er  enhver  sund  og  godt  opdragen 
ung  Pige  naturlig.  Fru  Malling  kan  nydelig  skildre,  hvordan  en 
ung  Pige  sidder  og  mærker  en  Mands  Blikke  fæstet  paa  sit  Ansigt 
og  ikke  kan  lade  være  med  rent  nervøst  at  føre  Haanden  op  og  lige- 
som skygge  for  sig  eller  stryge  af  sig,  eller  hvorledes  hun  i sin  Undse- 
lighed for  at  vise  sine  Følelser  altid  er  angst  for  at  have  sagt  for  meget 
og  ivrig  efter  at  „krångla  bort*  sine  Ord.  Og  trods  alle  Hjernens  ro- 
maneske  Fantasier  er  der  en  egen  praktisk  og  ræsonabel  Bund  i Fru  Mal- 
lings „Heltinder*,  som  inderst  inde  gør  dem  nøgterne  og  immune  for 
erotisk  Lidenskab.  Alt  dette  er  sande,  originale  „Ung  Pige* studier. 

Men  saa  er  der  Romaninteressen,  som  Forfatterinden  deler  med  sin 
store  Læsekreds,  og  som  hele  Vejen  stiller  Menneskestudiet  i Skygge. 
En  vaagnende  gensidig  Tilbøjelighed,  hvis  Vækst  og  Udfoldelse  vi  følger 
fra  Scene  til  Scene,  forskellige  Hindringer,  Ubehageligheder,  Misfor- 
staaelser,  som  gør  Knuder,  og  deres  endelige  Løsning  til  alles  Tilfreds- 
stillelse, — det  er  og  bliver  jo  den  Drøm,  Romanlæsere  aldrig  bliver 
trætte  af  at  drømme.  Den  kan  drømmes  saaledes,  at  al  Livets  Fryd  og 
Smerte  spejler  sig  deri  og  alle  Hjertets  Dybder  belyses,  men  den  kan 
ogsaa  drømmes  saa  let  og  flygtig,  at  den  kun  har  meget  udtyndet  Livs- 
essens i sig  og  kun  fjernt  ude  minder  om  Virkeligheden.  1 Fru  Mallings 
Romaner  er  der  en  hehagelig  Underholdningsleg  for  de  Mange,  og  rundt 
i Legen  er  der  spredt  talrige  Nydelsesøjeblikke  for  de  Kunstinteresserede. 

♦ * 

* 

Næsten  helt  og  blot  i „Ly  vekunsten  s*  ædle  Tjeneste  staar  Fru  Le  m ch  es 
talentfulde  Roman  „Edvardsgave*,  hvis  2den  Del  „Valeur  & Go.*  udkom 
ved  Jul.  Det  er  Romanfantasi  i de  gode  gamle  Romaners  Art,  som  her 
alene  har  Ordet.  Alt  er  forstandigt  og  smagfuldt  og  fikst  gjort,  og  det 
undrer  mig  egentlig,  at  disse  Bøger  ikke  har  haft  en  langt  større  Bog- 
handlersuccés  end  Tilfældet  er.  En  vellykket,  populær  Tidskolorit,  som 

let  kan  genkendes  og  godkendes:  Empirestil,  kristianshavnske  Handels- 
huse, „ Harmonien  *,  et  Glimt  af  den  lille  hvidhaarede  Kronprins  Fredrik 
i Kalechevogn.  En  Rigdom  af  Figurer  stillet  paa  Benene,  tydelig  sig- 
naliserede , og  de  fleste  vagt  forudbekendte  fra  Romaner : den  kavaler- 
mæssige, kunstneriske  Købmand,  som  har  arvet  det  fædrene  Handelshus, 
men  ikke  længer  passer  i Købmandslivets  Rammer;  den  kloge,  myndige, 
gamle  Enkefrue,  som  repræsenterer  Husets  Interesser  og  Traditioner; 
den  stræbsomme,  plebejiske  Høkersøn;  den  sydlandske  varmblodige  og 
sansedaarende  Gorinna  o.  s.  v.  o.  s.  v.  I Smag  med  Romaner  som 
„Garman  & Worse“  eller  Lies  er  ogsaa  Handelslivets  Kriser  og  Familie- 
livets Konflikter  iscenesatte  med  rig  Afveksling  og  robuste  Effekter.  En 
Faders  Forbandelse  hviler  over  Datterens  Hoved;  en  smudsig,  grisk  Aager- 
karl  forgifter  sine  Omgivelsers  Liv  og  forkrøbler  og  smudser  sin  Datters 
Ungdom  ved  at  drage  hende  ind  med  i sine  Fedterier;  en  ung,  koket 
Gouvernante  trænger  sig  ind  mellem  Mand  og  Hustru  og  ødelægger  en 
Families  Liv,  medens  en  halvvoksen  Datter  forfølger  Mamsellen  og  Faderen 
med  sit  skinsyge  Had  paa  Moderens  Vegne.  Vor  Interesse  er  i forskellige 
Afskygninger  spredt  over  flere  Personer  og  Handlinger,  som  dog  paa  en 
bekvem  Maade  er  knyttede  ind  i hverandre,  og  alskens  Sindsbevægelse 
og  Spænding  bølger  gennem  Læseren  fra  først  til  sidst.  Paa  Købet  faar 
man  til  Begyndelse  og  Afslutning  to  meget  virkningsfulde  Skildringer  af 
„Slaget  paa  Rheden*  og  „ Bombardementet “.  En  Masse  for  Pengene, 
og  alt  sammen  bygget  op  med  kraftigt  Temperament,  med  opfindsom 
Fantasi,  med  dygtigt  Arrangementstalent  og  efter  de  bedste  Mønstre. 
Men  den  Lethed,  den  Facilitet,  den  Fingernemhed,  som  er  saa  mange 
Kvinders  Fortrin  fremfor  de  mere  tunghændte  Mænd,  den  er  nu  en  Gang 
ogsaa  deres  Talents  farligste  Fjende. 

. * * 

* 

Men  Ly  vekunstens  højeste  Triumf  er  en  Bog  som  Selma  Lager- 
løfs  „ Jerusalem *,  og  hun  er  snart  den  eneste  virkelige  Digter,  vore 
Dages  Roman  har  tilbage.  Hun  er  af  de  store  Nordmænds  Skole;  hun 
forstaar  som  de  at  lyve  Livet  om,  saaledes  at  det  staar  sandere  og 
klarere  for  os  end  i sin  dagligdags  nøgne  Virkelighed.  Hvad  er  det  for 
et  Land  og  hvad  er  det  for  Mennesker,  der  fortælles  om  i „ Jerusalem  * ? 
Tingene  er  hverdagslig  Nutidsprosa,  men  de  er  forsatte  til  en  fremmed 
Æventyratmosfære.  Disse  Bønder  er  barnligt  naive  og  mystisk  instinktive 
flere  Grader  udover  Virkelighedens.  Den  gamle  Præst  er  skikkelig  en- 
foldig og  Skolelæreren  selvsikker  og  paveagtig  i en  Grad,  som  de  kun 
kendes  i Æventyrene.  Naar  Ingmar  gaar  og  spekulerer  paa,  hvad  hans 
Forfædre  vel  vilde  have  raadet  ham  til  i en  vanskelig  Gasus,  spadserer 
han,  mens  han  gaar  og  pløjer,  i Tankerne  lige  op  til  dem  paa  deres 
lngmarsgaard  i Himmerig  og  samtaler  med  dem.  Eller  medens  lille  Ing- 
mar staar  og  tænker  paa,  at  han  rigtignok  ikke  vil  komme  den  forhadte 
Hellgum  tilhjælp,  da  han  overfaldes,  mærker  alligevel  Voldsmændene  midt 
derunder  Drengens  kraftige  Nævetag  i deres  Skuldre.  Det  er  Virkelig- 
hedens egne  Linier,  men  ført  dristigt  ud,  saa  alt  bliver  forstørret  og 
fantastisk;  det  er  sand  Psykologi,  men  emfatisk  og  symbolsk  anskuelig- 

gjort.  Endnu  mere  er  alle  ydre  Hændelser  og  Handlingens  Gang  be- 
handlet med  digterisk  Finhed  uden  smaalige  Sandsynlighedshensyn  eller 
ængstelig  Motivering.  En  ubelejlig  Person  skaffes  af  Vejen  ved  at  falde 
ned  ad  en  Trappe;  paa  belejligt  Tidspunkt  findes  en  Pengesum  indsyet 
i en  gammel  Madras.  Selve  Tonen,  hvori  alt  fortælles,  er  saa  barnlig 
æventyragtig,  saa  sagnfjern  og  skælmsk  legende,  at  alle  Betænkeligheder 
glider  af  og  alle  Fiktioner  villig  akcepteres. 

Og  med  uhindrede  Bevægelser  kan  Forfatterinden  under  disse  For- 
hold frit  give  sin  sindrige  Opfindsomhed  og  sin  sære,  krumbugtende 
Fantasi  fri  Tøjler.  Hendes  Fantasis  Veje  er  som  Geniets  ikke  til  at 
efterspore,  hun  tager  fat  i hver  Situation  ved  en  helt  uventet  Hank, 
hun  kommer  altid  ind  paa  sine  Æmner  ad  uanede  Krogveje.  Hvilke 
søgte,  kunstige  Inventioner  som  den  med  Ingmars  Ur,  eller  hende  i 
Redningsbaaden,  der  bliver  glemt,  eller  den  besynderlige  Kærre  med  den 
gamle  ukendte  Kone,  som  følger  Udvandrernes  Vogntog!  Normale  Hver- 
dagshjerner  studser,  som  overfor  en  Art  Galskab,  over  en  saadan  Fantasi- 
konstruktion. Men  disse  kunstige  Konstruktioner  bruges  til  at  billedlig- 
gøre for  Læseren  den  ene  dybsindige  psykologisk  Tanke  efter  den  anden; 
— ligesom  hos  lbsen  er  det  en  raffineret  og  subtil  sjælelig  Kasuistik,  der 
fører  Forfatterinden  til  at  tænke  sig  saa  usandsynlige  Handlingsforvik- 
linger  op.  En  Scene  som  den,  hvor  Gertrud  kalder  Ingmar  ud  fra  Bryllups- 
festen, er  saa  temmelig  Ibsensk.  Eller  ogsaa  bruges  de  sjældne  Handlings- 
konstruktioner  ligesom  hos  Bjørnson  til  at  drive  Menneskene  op  i en  Højde 
og  deres  Følelser  ud  i en  sublim  Skønhed,  som  de  under  daglige  For- 
hold aldrig  naar  op  til.  Scener  som,  hvor  Ingmar  fører  Brita  lige  fra 
Tugthuset  hjem  til  sin  Gaard,  eller  hvor  Karin  lige  for  alle  de  rige 
Frieres  Øjne  og  paa  Trods  af  al  Bygdesnakken  kaarer  Halvor  til  sin 
Husbond,  de  er  helt  Bjørnsonske.  Om  en  Vending  fra  „Leonarda*  minder 
det,  naar  Halvor  her  siger:  „Da  jeg  fik  din  Faders  Ur,  Karen,  troede 
jeg,  at  jeg  aldrig  kunde  opleve  noget  større,  men  det,  du  nu  har  gjort, 
tror  jeg  er  det  største,  en  Mand  kan  opleve *.  Her  er  virkelig  „de  store 
Følelsers  Tid*  vendt  tilbage.  Sansen  for  det  sublime  lever  endnu  i vor 
profane  Tid  hos  Selma  Lagerløf,  de  gamle  norske  Idealisters  Tro  paa 
det  moralsk  „Vidunderlige*  har  endnu  sin  Apostel  i hende.  Der  er 
en  Art  religiøs-moralsk  Inspiration  i S.  Lagerløfs  Poesi,  som  i ganske 
anden  Forstand  kan  gøre  den  til  Livets  Brød  for  en  stor  Menighed  end 
nogen  af  vore  andre  nye  Digteres.  Om  der  end  efterhaanden  spores 
adskillig  Manér  i hende,  og  det  altfor  „lavede*  ofte  udfordrer  vor  Skepsis 
og  Kritik,  saa  véd  hun  at  tvinge  vore  Følelser  ud  af  deres  vanlige  Tone- 
leje og  véd  at  ægge  vor  Beundring,  vor  Medlidenhed , vor  Ømhed  og 
Sympati  op  i Ekstaser,  der  virker  lutrende  og  foryngende  paa  os.  Hun 
ser  lysere  og  varmere  paa  Menneskene  og  henter  mere  Ædelmod,  Offer- 
dygtighed,  Sjælshøjhed  frem  af  Menneskehjertet  end  vore  Nutidsdigtere 
ellers  formaar  det,  — det  skal  dog  siges,  at  der  skimtes  hos  hende  en 
Fare  for  sødlig,  frivol  Skønhedsskranten  — , men  saa  længe  der  er 
saa  mange  dybsindige  Sandhedsfund  bag*  hendes  skønne  Løgne  som  her  i 
„Jerusalem*,  kan  hendes  Digterfantasier  ikke  forgifte,  kun  nære. 

Og  saa  tilsidst,  — de  gamle  norske  Digtere,  som  er  hendes  Lærere, 
er  heldigvis  endnu  levende.  Den  ene  af  dem,  Jonas  Lie  gav  jo  Møde  ved 
Jul,  og  han  er  forbleven  den  gamle  Heksemester,  hvis  Stav  Fantasien 
og  Aanderne  stadig  lystrer.  Han  er,  synes  det,  i de  senere  Aar  traadt 
ind  i samme  Stadium  som  lbsen  — eller  som  Shakespeare  — , da  de 
i deres  Alderdom  var  begyndt  at  trættes  ved  at  bygge  solide  Hjem 
for  Mennesker  og  i Stedet  paa  deres  Mesterskabs  Højde  morede  sig  med 
at  lade  de  lydige  Aander  føre  lette,  luftige  Fantasislotte  op  af  Virkelig- 
hedens Sten.  I en  Bog  som  „Naar  Jentæppet  falder"  er  der  maaske 
mindre  reelt  Livsstof,  mindre  ny  „ Studier  i Marken"  end  i de  gamle 
Romaner  af  „Familien  paa  Gilje “arten.  Blandt  Personerne  i den  ny  Bog 
ér  der  mange  Lieske  Kendinger,  og  Lies  gamle  Læsere  vil  straks  være 
orienterede  og  præparerede  saavel  overfor  den  forfaldne  Fotograf  og  hans 
Ungdomskærlighed  som  overfor  Foredragsholder  og  Assuranceagent  Wangen- 
stein.  Men  aldrig  har  Lie  set  nogen  af  sine  Personer  med  saa  overlegen 
Ironi  og  tegnet  ham  med  saa  sikkert  Maadehold  som  netop  denne  Wangen- 
stein,  aldrig  har  han  haandteret  et  Forhold  med  lettere  Elegance  end 
Ingeniørens  og  Amerikanerfamiliens,  aldrig  heller  taget  menneskeligere  og 
mere  erfarent  paa  en  ægteskabelig  Misstemning  end  paa  Ægteparrets 
Angells.  Og  med  en  helt  koket  Ynde  er  de  fire— fem  forskellige  Pars 
Historier  komponeret  sammen  i Rammen  af  en  Atlanterhavsturs  ni  Dage ; 
saa  nydelig  som  i en  Dans  glimter  Parrene  rythmisk  frem  og  forsvinder, 
de  er  stemte  mod  hinanden  med  saa  fin  og  diskret  Smag,  og  For- 
holdene udvikler  sig  med  en  saa  lykkelig  Blanding  af  Paralel  og  Kon- 
trast, at  de  paa  den  behageligste  Maade  afløser  hinanden  i vor  Opmærk- 
somhed. Og  Enkeltmelodierne  holdes  sammen  i fælles  Harmonier 
gennem  Rejsens  Fællesskab;  lige  fra  den  impressionistisk  skildrede  Afrejse 
og  det  første  table  d’hote  fører  hver  ny  Dag  paa  Overfarten  os  saa  at 
sige  ind  i et  nyt  Luftbælte  med  dets  egen  Stemningsfarve  — den  første 
Dag  er  den  foreløbige  Præsentations,  den  anden  det  første  Bekendtskabs, 
den  tredje  er  den  begyndende  Tilvantheds  Dag  — , og  i disse  skiftende 
Atmosfærer  undergaar  alle  Enkeltforholdene  paralelle  Forandringer.  Indtil 
saa  Katastrofen  indtræder,  og  Jerntæppet  for  hele  Livets  Komedie  pludselig 
synes  uhjælpelig  at  skulle  falde  for  Rejseselskabet.  En  vittig  og  dyb- 
sindig Idé;  det  er  paa  en  Maade  Bjørnsons  fra  Sprængningsakten  i 
„Over  Ævne"  2den  Del,  men  forvandlet  til  en  lystig  Komedieidé,  fordi 
det  hele  opløser  sig  i blind  Allarm.  Men  idet  Dødsangstens  Øjeblik 
med  ét  har  afklædt  alle  Personerne  i deres  Nøgenhed,  har  det  i et  Nu 
givet  alle  de  halve  Forhold,  som  befandt  sig  midt  i en  langsommelig 
Udvikling,  et  afgørende  Skub  fremad  til  Fuldendelse  eller  tilbage  til  Op- 
løsning. Unægtelig  giver  nu  Afsløringen  os  Læsere  altfor  lidet  ny  og 
overraskende  Resultater;  det  Kursus  i Menneskekundskab,  der  gives  os 
ved  at  lade  os  se  Hr.  Wangensteins  Idealisme  eller  Ingeniørens  Kærlighed 
holdt  til  liden,  er  lovlig  populært  og  beregnet  paa  et  noget  barnligt 
Publikum;  alene  Mynherr  van  Titufs  Afsløring  kan  siges  at  komme  som 
en  Nysen  over  Læserne.  Men  i hvert  af  de  smaa  Dramaer  virker 
Episoden  imidlertid  som  en  yderst  fornøjelig  og  effektfuld  „deus  ex 
machina" ; som  Fløjten  i Eventyret  har  Dødens  Pust  i et  Nu  tvunget  alt 

og  alle  hen  paa  deres  rette  Plads.  Der  er  ét  Punkt,  som  Forfatteren 
ligesom  har  sprunget  over  og  som  sagtens  ogsaa  var  vanskéligst  for 
Fantasien  at  magte;  det  er  de  første  Øjeblikke,  efter  at  Skrækken  er 
opløst  i Ingenting,  med  de  Tilbageslag  af  flov  Slappelse  eller  ellevild 
Løssluppenhed,  der  her  maa  have  gjort  sig  gældende  over  hele  Linien. 
Men  vittig  og  velgørende  virker  saa  bagefter  den  sidste  Dag,  da  Skibet 
og  Stemningen  glider  ind  i smult  Vande,  og  Resultatet  af  det  store  Af- 
klædningsøjeblik nedfælder  sig  for  de  forskellige  Agerendes  Vedkommende. 
Det  hele  er  nærmest  en  fantasifuld  Spøg,  en  indholdsrig  Parabel,  digtet 
af  samme  humoristiske  og  dybe  Menneskekender,  der  skrev  de  to  ufor- 
lignelige „ Trold  “bøger. 

„Der  Drang  nach  Wahrheit“  og  „die  Lust  zu  fabulieren*  — de  kan 
være  lige  menneskelige;  men  at  tale  Sandhed  igennem  Fabelens  Løgne, 
det  er  og  bliver  nu  alligevel  Digtningens  guddommelige  Tungemaal. 

Vald.  Vedel 

i 

\M  Grev  Holstein  Ledreborg  fortælles  det,  at  han 
'under  den  lange  politiske  Strid  jævnlig  trøstede 
(Venstres  Ledere  med  en  Henvisning  til  Jøderne, 
»der  maatte  dø  i Ørkenen,  saa  at  først  det  næste 
Slægtled  kom  ind  i Kanaans  Land.  Hans  Spaadom 
er  gaaet  i Opfyldelse.  Af  Venstres  Førere,  som  vi 
kender  dem  fra  et  gammelt  Fotografi,  der  nu  formodentlig  hænger 
rundt  om  i Bønders  og  Husmænds  Stuer,  med  Berg  i Midten, 
Bojsen  og  Høgsbro  foroven,  Hørup  og  Holstein  forneden,  skulde 
ingen  komme  med  over  i den  nye  Tid.  Hørup,  dér  naaede  længst 
med,  opnaaede  dog  ikke  at  komme  længere  end  Moses,  det  vil 
sige  lige  til  Grænsen,  hvor  han  et  Øjeblik  fik  Lov  at  kaste  et  Blik 
ind  i Fremtidens  Land. 

En  saadan  fælles  Skæbne  tyder  paa  et  fælles  Aandsanlæg. 
Dette  Aandens  Fællesskab  ligger  vistnok  deri,  at  disse  fem  Mænd 
— i Modsætning  til  deres  Arvtagere  — alle  var  Idealister.  Hos 
Berg  den  Art  sangvinsk  og  doktrinær  Idealisme,  der  nærmest  synes 
at  nedstamme  fra  Rousseau.  Hos  Høgsbro  og  Bojsen  en  Idealisme, 
der  hverken  var  sangvinsk  eller  doktrinær,  navnlig  ikke  hos  den 
første,  der  baade  i politisk  og  aandelig  Henseende  halvt  var 
Aanden  fra  48,  medens  den  anden  Halvdel  var  grundtvigsk 
Folkelighed,  og  som  blev  noget  udtørret  eller  udvandet  ved  at  be- 
herskes af  en  Koldblodighed  i Sindet,  der  laa  fjernt  fra  Hørups  og 
Holsteins  Lidenskabelighed.  Hos  Hørup  en  revolutionær  Idealisme, 
der  vilde  vende  op  og  ned  paa  Tingene,  vid  i sit  Syn,  fæstnet  ved 

Karakterens  og  Viljens  Styrke  og  samtidig  parret  med  en  bonde- 
agtig Mistænksomhed  og  beregnende  Kløgt.  Hos  Holstein  endelig 
en  Idealisme,  som  den  udvikler  sig  hos  den  Enkelte,  der  uden 
verdsligt  Formaal,  i fuldkommen  personlig  Uafhængighed  af  Kampen 
mellem  Samfundsklasserne,  søger  sit  lidenskabelige  Sinds  Higen 
tilfredsstillet  i Kampen  for  et  Princip.  Dette  Princip  var  for  Hol- 
stein som  Politiker  Forfatningen.  Det  var  Grundvilkaaret  for 
det  danske  Folks  politiske  Fremtid,  der  laa  ham  paa  Sinde  — og 
intet  andet. 

Demokratiet  stamper  som  bekendt  ikke  alene  sine  Førere  op 
af  sit  eget  Lag,  men  henter  dem  alle  Vegne  fra,  mellem  Aandens 
varmhjertede  Mænd  og  Madstrævets  beregnende  Lykkeriddere,  ja 
lige  ind  i Hjertet  af  Baronernes  og  Grevernes  Verden  skyder  dets 
Erobringer  sig.  Og  som  den  store  Aand,  der  har  bestemt  et  helt 
Folks  Udvikling,  tidt  netop  ikke  har  været  en  Hjemmefødning,  er 
det  aabenbart  heller  ikke  den  daarligste  Betingelse  for  at  blive  en 
politisk  Stands  Fører,  at  man  ikke  er  født  i den. 

Alligevel  vil  en  Skikkelse  som  Holstein  altid  være  et  Særsyn, 
ikke  blot  herhjemme  men  ogsaa  under  større  Forhold.  Han  hører 
til  en  anden  Gruppe  af  Aristokrater  end  de,  der  som  de  store 
Russere  under  Indtrykket  af  Massernes  Lidelse  og  Undertrykkelse 
er  bievne  drevne  ud  i Martyriet.  Holstein  har  derimod  haft  et  Over- 
skud af  det  Mod,  som  maaske  er  det  største  af  alt  Slags  Mod,  Modet 
til  at  have  sin  egen  Mening  og  sige  den.  Der  maa  i ham  have 
været  en  uimodstaaelig  Drift  til  at  følge  sit  eget  Hoved,  selv  om 
han  af  den  Grund  skulde  bryde  med  alle  sine  Omgivelser.  Et  Ord, 
han  engang  sagde  ved  en  politisk  Studenterfest,  at  det  kommer  an 
paa  at  kompromittere  sig,  røber  maaske  Hemmeligheden.  Han 
gjorde  sit  eget  Eksempel  til  en  Lære  for  Studenterne,  for  Sønnerne 
af  de  pæne  Familier,  og  jeg  tror,  han  dermed  gav  en  Nøgle,  der 
aabner  et  Indblik  i hans  Aand.  Han  har  følt  en  formelig  Glæde 
ved  at  kompromittere  sig.  De  Ofrey  han  har  maattet  bringe,  og 
som  maaske  ikke  har  været  saa  smaa  endda,  har  han  derfor  aldrig 
skænkef  en  Tanke,  end  sige  et  Ord.  De  personlige  Angreb,  de, 
lukkede  Døre,  Trudsleme  har  snarere  skaffet  ham  en  Fornøjelse. 

Som  Konvertit  var  han  maaske  ogsaa  noget  kendt  med,  hvad 
det  vil  sige  at  være  uden  for  det  officielle  Selskab.  Holstein  skal 
selv  engang  spøgende  have  sagt,  at  i den  religiøse  Rangforordning 
i Danmark  kom  Katoliker  ikke  blot  efter  Jøder  men  ogsaa  efter 
Muhamedanere.  I hvert  Fald  gælder  det  om  Katoliker,  hvad  der 


Digitized  by  LjOOQle 


Grev  Holstein  Ledreborg 


351 


er  blevet  sagt  om  Jøder,  at  der  mod  dem  jo  var  et  Skældsord 
mere.  Der  er  mod  dem  det  Ord,  der  altid  her  i Landet  var  et  godt 
Skældsord,  Ordet  Jesuit.  Og  det  er  ogsaa  blevet  anvendt  mod 
Holstein  med  en  mageløs  Udholdenhed  af  hans  politiske  Mod- 
standere. 

Naar  man  læser  de  to  Stridsskrifter  mod  Lutherdommen, 
Holstein  udgav  kort  før  han  indtraadte  i det  politiske  Liv,  bliver 
man  slaaet  af  Paavirkningen  fra  Søren  Kierkegaard.  Han  kalder 
ham  nok  i det  aabne  Brev  til  den  arme  Pastor  Schepelem  en 
„Trosbeslægtet*  af  denne,  men  Udtrykket  er  brugt  ironisk  og  det  er 
tydeligt  nok  Forfatteren  selv,  der  føler  sig  som  hans  aandsbeslæglede. 
Han  er  hans  Aandsfælle  i Polemikens  Voldsomhed,  der  ikke  staar 
megettilbage  for  „Øjeblikket*,  iden  polemiske  Form,  der  bruger  den 
samme  Dialektik  med  fingerede  Dialoger,  dræbende  Angreb  under 
Forsvarets  Maske,  indfører  de  Anonymer  og  Pseudonymer,  man 
kender  fra  Kierkegaard.  Den  har  ogsaa  hans  bespottelige  Vid,  der 
faldt  de  lutherske  Gejstlige  for  Brystet  som  Blasfemi  og  Ære- 
skænderi. Men  fremfor  alt  opstilles  her  Fordringen  „Kristendom 
eller  Ikke-Kristendom  * med  samme  Fanatisme  og  Absoluthed  som 
hos  Kierkegaard,  stfm  etEnten-Eller,  over  for  hvilket  den  Kristen- 
dom, vi  kender  her  i Landet,  kun  er  Pjat. 

Baade  for  Hørup  og  Holstein  som  for  mange  andre  af  det 
Slægtled,  der  blev  modne  Mænd  i 60-Aarene,  er  Søren  Kierke- 
gaard blevet  det  store  Forbillede.  De  har  trængt  til  Idealer,  der 
kunde  holde  dem  skadesløse  for  den  Tomhed,  det  herskende 
æstetiske  og  politiske  Liv  fyldte  dem  med.  Og  alt  som  Uviljen 
mod  det  nationalliberale  Parti  voksede  sig  stærk  i dem,  har  de  givet 
deres  Ungdom  Tilslutning  til  denne  ensomme  Skikkelse,  der  stod  lige 
stejl  over  for  den  æstetiske  Forflygtigelse  og  det  politiske  Rabalder. 

Kun  med  Grundtvig  har  Kierkegaard  maattet  dele  Herredømmet 
over  Ungdommens  Sind.  De  to  har  delt  Riget  mellem  sig.  Men 
medens  Grundtvigs  Disciple  er  gaaet  sammen  i Flok  og  har  stiftet 
baade  en  Menighed  og  et  politisk  Parti,  er  Kierkegaards  Tilhængere 
hurtigt  bleven  adsplittede.  Det  er  som  G.  Brandes  har  sagt:  Der 
gaar  fra  ham  én  Vej  til  Katolicismen  og  én  til  Fritænkningen. 

Der  var  saaledes  fra  første  Færd  af  hos  Holstein  intet,  der 
tydede  paa,  at  han  skulde  blive  en  politisk  Fører,  og  maaske  blev 
han  ogsaa  senere  i Venstre  mere  en  Enkeltmand  end  det  udadtil 
saa  ud  til.  Han  var  en  selvstændig  Natur,  formet  inden  fra,  util- 
gængelig for  Tryk  og  Afslibning  fra  sine  Omgvelser.  Alt  tydede 

paa,  at  han,  hvis  han  gik  ind  i det  offentlige  Liv,  vilde  gaa  en 
anden  Vej  end  den  Vej  til  Sejr  og  Lykke,  hvortil  han  mere  end  de 
fleste  blev  født. 

Men  for  den  sunde  Sans  i Danmark,  der  af  de  nåtionalliberale 
Aviser  var  blevet  opdraget  til  at  være  paa  Post  over  for  alle,  der 
ikke  var  indfødte  i Fædrelandets  og  Dagbladets  Danmark, 
var  denne  Stamherre,  der  søgte  Selskab  og  gjorde  fælles  Sag  med 
Degne,  med  Skomagere  og  Skræddere  og  andre  simple  Folk  uden 
Manerer  og  hvide  Halsbind,  mere  end  man  kunde  lade  sig  byde. 
For  Spidsborgerligheden  maatte  en  saadan  Idealisme,  der  satte  sit 
politiske  Liv  ind  paa  en  Forfatningskamp,  staa  som  ganske  utrolig. 
Der  maatte  stikke  noget  under.  Om  ingen  anden  Politiker  har 
Legenden  bredet  sig  med  en  saadan  Frodighed  som  om  Holstein. 
Han  har  tiltrukket  Fantasien.  Han  blev  hurtigt  den  politiske 
Skandales  Yndlingsemne.  Det  er  næsten  kvalmende  at  læse  de 
samme  Smædeord  gentagne  fra  Pen  til  Pen,  fra  Topsøe  og  til 
H.  Wulff.  Det  er  den  blaserte  Lediggænger,  der  har  udtømt 
alt  andet  Tidsfordriv,  og  nu  har  slaaet  sig  paa  Politik  som  en  ny 
Slags  Sport.  Eller  det  er  den  snedige  Jesuit,  for  hvem  Hensigten 
helliger  Midlet,  og  som  derfor  bruger  Demokratiet  som  et  Middel 
til  at  naa  sine  lønlige  Hensigters  Maal.  Eller  det  er  Ærgerrigheden, 
der  har  besat  ham,  Lysten  til  at  spille  en  fremragende  Rolle,  blive 
Minister  — eller  som  Topsøe  i sit  Forsøg  paa  at  udspekulere  noget 
raffineret  varierer  det  til,  — »ligge  paa  sin  Sofa  og  styrte  eller 
indsætte  Ministerier*.  Særligt  den  Forklaring,  at  Holstein  slog  sig  paa 
Venstrepolitik  for  i en  Fart  at  blive  Minister,  er  mange  Penge  værd. 

Ogsaa  Modsætningen  mellem  Adelsmanden  med  „det  slebne 
Væsen*  og  Arving  til  et  af  Landets  største  Grevskaber,  og  „den 
vadmelsklædte  Almue*,  hvis  politiske  Talsmand  han  var,  er  for 
Fantasien  vokset  og  har  afsat  mange  Sagn.  Hvad  Rygtet  har 
vidst  at  fortælle  om  Kjelland,  at  han  skrev  sine  bidende  Skildringer 
af  de  Fattiges  Elendighed  i Silkeslobrok  og  Atlasktøfler,  blegner 
mod  Legenderne  om  Holstein.  Ingen  var  saa  ærke-aristokratisk 
som  han ; han  ærede  med  Forkærlighed  enhver  aristokratisk  Tradi- 
tion, taalte  ikke  den  mindste  Krænkelse  af  Adelens  selskabelige 
Forrettigheder,  havde  visse  Manerer  og  Klædningsstykker  til  folke- 
ligt Brug  og  andre  blandt  sine  Standsfæller,  og  var  under  sin  politiske 
Agitation  i stadig  Angst  for,  at  han  skulde  miste  sine  grevelige 
Privilegier,  hvorom  han  paa  Morgenbladets  Kontor  havde  an- 
stillet  omhyggelige  Undersøgelser. 

Holstein  valgtes  første  Gang  til  Folketinget  den  22.  Sept.  1872 
i Lejre-Kredsen.  Dette  sagnrige  Sted  i Danmark  fik  fra  det 
Øjeblik  af  for  anden  Gang  sin  historiske  Betydning  som  et  politisk 
Midtpunkt  og  Samlingssted.  I Herthadalen,  der  ligger  paa  Grev- 
skabet Ledreborgs  Grund,  den  samme  Dal,  hvor  man  i Sagntiden 
fejrede  Offerfester,  holdt  i Tiden  fra  1872  til  1890  det  sjællandske 
Demokrati  sine  politiske  Møder  med  Holstein  som  Midtpunkt  paa 
Talerstolen.  Der  skal  have  ligget  en  egen  Skønhed  og  Festlighed 
over  disse  Møder  i Herthadalen,  der  var  som  af  Naturen  bestemt 
til  Mødested  med  sine  skovklædte  Skrænter  ned  mod  Dalens  Bund, 
hvor  Talerstolen  var  rejst. 

Valgstedet  i Kredsen  var  oprindeligt  Blæsenborg  Kro,  og  til 
dette  Navn  knytter  der  sig  for  Højre  Mindet  om  en  af  de  faa 
Sejre  i aaben  Mark,  Partiet  vandt  over  Holstein.  Da  Kroen  nemlig 
blev  nedlagt,  og  Holstein  i Folketinget  indbragte  et  Forslag  om  at 
faa  Valgstedet  flyttet  til  Lejre  Kro,  blev  dette  Forslag  forkastet  af 
Højre.  Valghandlingen  maatte  da  foregaa  paa  Landevejen  og  de 
omliggende  Marker  uden  at  man  kunde  faa  Tag  over  Hovedet  eller 
Forplejning  til  Mennesker  og  Heste. 

Det  samme  Valg,  der  gjorde  Holstein  til  Medlem  af  Folke- 
tinget, gav  for  første  Gang  Venstre  Flertal  i Folketinget.  Venstre 
var  dengang  et  ufærdigt  Parti,  paa  én  Gang  overmodigt  og  uop- 
dragent og  dog  trykket  af  Forlegenhed  og  Beskedenhed.  Intet 
Under  at  et  Flertal,  der  faldt  ned  i Skødet  paa  et  saadant.  Parti, 
gjorde  det  svimmelt. 

De  Nationalliberale  derimod  havde  dengang,  hvad  man  maaske 
kunde  kalde  deres  Efterblomstring.  Deres  Førere  sad  atter 
bænkede  i Højsædet.  Der  havde  jo  været  en  kort  Tid  efter  1864, 
hvor  de  holdt  sig  tilbage,  anerkendte  deres  Nederlag  og  næsten 
demonstrativt  tilkendegav,  at  de  havde  udspillet  deres  Rolle. 
Monrad  rejste  til  Ny-Zeeland,  Hall  levede  ganske  ubemærket  som 
Privatmand.  Poenitense  og  Klostergang  over  hele  Linien.  Det 
var  Perioden  1864 — 70,  Oktoberforeningens  og  Grev  Frijs’s  Mini- 
steriums Dage. 

Holstein  havde  oplevet,  hvorledes ' Godsejerne  i 1866  under 
Trykket  af  det  herskende  Bondehad  i København  ikke  havde  vovet 
at  besegle  Overenskomsten  med  Bønderne  ved  at  gøre  I.  A.  Hansen 
til  Minister.  Han  havde  dernæst  i Omgangen  med  sine  Stands- 
fæller mærket,  hvorledes  de  lod  sig  bruge  af  Embedsmændene 

og  tyrannisere  af  den  af  Ploug  og  Bille  fabrikerede  offent- 
lige Mening.  Han  havde  set  Grev  Frijs  ryste  af  Skræk  for  det 
store  aandsoverlegne  Embedsparti  og  hurtigt  give  tabt.  Intet 
Under  at  disse  Indtryk  havde  vakt  en  levende  Uvilje  hos  ham 
mod  det  nationalliberale  Parti.  Der  er  mellem  hans  første  Taler 
paa  Rigsdagen  en,  hvor  han  i et  Svar  til  Bille  har  holdt  et  større 
Opgør  med  dette  Parti.  Han  skildrer,  hvorledes  Partiet  en  kort 
Tid  havde  overladt  Magten  til  andre,  men  saa  gennem  sine  Blade 
bidrog  til,  at  disse  Mænd,  „der  havde  trukket  Læsset  ud  af  Dyn- 
det" , maatte  vige.  Han  opruller  et  yppigt  Billede  af  de  herlige 
Dage,  Partiet  havde  haft  her  i Landet,  hvor  hyggeligt  det  havde 
forstaaet  at  indrette  sig,  hvor  let  det  havde  haft  ved  at  afstryge 
sin  oprindelige  politiske  Farve  for  saa  at  indrette  sig  bekvemt  som 
konservativt  Parti.  Han  henviser  til,  hvor  vanskelig  den  Vending 
havde  været  for  de  nationalliberale  Partier  i andre  Lande,  men 
hvor  glat  det  var  gaaet  her  i Landet,  skønt  vore  Nationalliberale 
aldrig  havde  haft  Begreb  om  et  virkeligt  konservativt  Partis  gode 
Sider.  De  havde  egentlig  kun  været  konservative  i den  Be- 
tydning af  Ordet,  „at  de  havde  holdt  paa  alt,  hvad  de  i deres 
Velmagtsdage  havde  skaffet  sig  sammen  og  ikke  givet  andre  noget". 

Ordene  taber  i denne  Gengivelse  deres  Stemning  og  Tone. 
Og  dog  har  det  dengang  endnu  mere  været  Tonen  i Ordene  end 
deres  Indhold,  der  har  bidt  paa  dem,  mod  hvem  de  var  rettede. 
Det  var  en  utrolig  hovmodig  Tone,  de  Nationalliberale  dengang 
anvendte  mod  deres  Modstandere,  og  den  var  egentlig  endnu  mere 
fornærmelig  i sin  Ros  end  i sin  Dadel.  Venstres  ledende  Mænd 
behandledes  som  Skoledrenge,  der  fik  Karakterer  for  Flid  og  Op- 
førsel. De  gode  Karakterer  lød  saaledes:  Om  Berg:  „Han  har 
gode  Evner  og  har  med  Flid  stræbt  at  bøde  paa  deres  ensidige 
Udvikling".  Om  Høgsbro:  „Han  har  gode  Kundskaber",  „I borgerlig 
Henseende  er  han  hæderlig".  Ogsaa  Holstein  blev  budt  velkommen 
i Folketinget  af  Hall  som  af  en  Lærer,  der  første  Gang  har  hørt 
en  ny  Dreng  i Klassen.  Der  var  „en  smuk  Form  og  en  smuk 
Tone  i Foredraget"  og  „Lethed  i at  udtale  Tanker".  Og  denne 
Ros  har  i Datiden  vakt  saa  megen  Opsigt,  at  den  figurerer  i 
Leksikonernes  Biografier  af  Holstein  som  noget  for  ham  usigeligt 
smigrende. 

Hans  egen  Følelse  har  været  en  anden.  Han  var  ikke  af  dem. 
der  trængte  til  at  laane  det  gængse  Maal  til  at  maale  sig  og  andre 
med.  Det  er  en  hel  ny  Tone,  der  lyder  gennem  Holsteins  Krigs- 

erklæringer,  en  skarpere  og  voldsommere  Tone,  der  varsler  om,  at 
Signalérne  var  i Færd  med  at  ændres.  Det  er’Holsteins  første  Be- 
tydning, at  han  indledede  Angrebskrigen  mod  Højre.  Paa  det 
Tidspunkt,  da  han  holdt  den  anførte  Tale  mod  de  Nationalliberale, 
havde  Hørup  endnu  ikke  taget  fat.  Og  de  andre  Førere  for 
Oppositionen  havde  hidtil  holdt  sig  til  Forsvaret.  Berg  manglede 
aabenbart  ganske  Greb  paa  at  behandle  de  Nationalliberale.  Han 
var  en  stovt  Karl  paa  Landet,  men  alle  de  Slag,  han  vandt  her, 
tabte  han  igen  i København.  I Bojsen  var  der  tykt  med  national- 
liberal Race,  en  Ætling  af  Birkedalerne,  Barfoderne  og  Hamme- 
richeme  som  han  var.  Og  for  Høgsbro  laa  Kampen  i aaben 
Mark  ikke. 

Men  mellem  Holstein  og  de  Nationalliberale  var  der  Blod,  som 
mellem  dem  og  Hørup.  Det  er  Junkerblodet  og  Bondeblodet,  der 
tager  Hævn  for  den  aarelange  Undertrykkelse.  Man  behøvede  blot 
at  se  Holstein  paa  hans  Plads  i Folketinget  midt  i Levningerne  af 
den  gamle  nationalliberale  Garde  for  at  opdage  Raceforskellen. 
Og  han  havde  det  Vovemod,  hvormed  den  maatte  være  udrustet, 
der  vilde  indlade  sig  i denne  Kamp.  Han  gjorde  Venstrepolitikens 
Kedsommelighed  til  noget  af  en  Fest,  fordi  han  havde  det  Over- 
skud, der  giver  Raad  til  at  dække  Bordet  med  Lys  og  Blomster, 
hvor  der  før  kun  havde  været  Tarvelighed  og  tør  Kost.  Han 
havde  den  samme  Friskhed  og  Mod  paa  sin  Mening  som  de  andre 
havde  haft,  da  de  var  unge.  For  første  Gang  var  Viddet  paa 
Venstres  Side.  Derfor  kom  det  til  at  hedde  sig  om  ham,  at  han 
„gjorde  Grin"  med  Tingene.  Og  udæskende  som  han  var  i Brugen 
af  sine  Vittigheder,  ubekymret  for  Misforstaaelse  af  dem,  der  ikke 
med  Kierkegaard  véd,  om  ikke  Latteren  er  Alvor  og  Alvoren  Latter, 
blev  han  snart  til  Forargelse  for  Bedemændene,  ikke  mindst 
dem  i hans  eget  Parti.  Dr.  Pingel  f.  Eks.  har  engang  sagt,  at  det 
jo  ikke  er  med  Vittigheder,  at  man  løser  Politik.  Men  naar  Mod- 
standernes mest  ødelæggende  Vaaben  er  deres  Vittigheder,  mon 
det  da  ikke  netop  er  god  Politik  at  slaa  dem  dette  Vaaben  af 
Haanden  ved  at  bruge  det  mod  dem  selv. 

Man  lærer  af  Datidens  Aviser,  at  Højre  ikke  sorterede  sine 
Modstandere  efter  deres  Anskuelser,  men  efter  deres  Paaklædning. 
Der  var  Kofter  og  Frakker,  Transtøvler  og  blanke  Støvler.  Og 
man  var  ikke  i Tvivl  om,  at  Frakkerne  og  de  blanke  Støvler  var 
den  værste  Race.  Højremændene  betragtede  og  behandlede  Hol- 
stein simpelthen  som  en  Forræder  mod  Frakkens  Sag.  Da  Gods- 

ejerne  var  gaaet  op  i det  fælles  Højre,  følte  de  naturligvis  For- 
ræderiet som  rettet  mest  mod  sig.  Grev  Frijs,  Holsteins  Slægtning,  i 
hvis  Hus  han  var  gaaet  ud  og  ind,  kendte  ham  ikke  mere.  Da  i 
et  Fællesudvalg,  hvoraf  de  begge  var  Medlemmer,  Ordet  blev  givet 
til  Holstein,  sagde  Grev  Frijs  højt:  Hvem  er  det?  Bestandig 
blev  det  forsøgt,  at  sætte  Upaalidelighedens  Stempel  paa  ham, 
at  gøre  ham  til  en  Politiker,  man  ikke  behøvede  at  give  Svar. 

Hvori  bestod  da  denne  Upaalidelighed  — denne  Fortid,  der 
kom  igen  som  et  Omkvæd,  hver  Gang  Højremusiken  paa  de  store 
Slagdage  spillede  sin  Nidvise  om  Grev  Holstein?  Da  han  kom 
ind  i Tinget,  sagde  han  i sin  første  Tale  denne  Sætning,  der 
aabenbart  havde  et  bestemt  Sigte:  At  han  foreløbig,  indtil 
det  blev  ham  forbudt,  regnede  sig  til  de  Konservative. 
Han  sluttede  sig  ikke  til  noget  af  de  bestaaende  Partier,  Højre, 
Mellempartiet,  det  forenede  Venstre.  Han  havde  angaaende  Sagerne 
sin  egen  Mening.  Han  vilde  bevare  Fideikommisgodserne,  for  at 
Ejendomsbesiddelsen  kunde  knyttes  til  Familien,  og  talte  derfor 
mod  Venstres  Forslag  om  deres  Overgang  til  fri  Ejendom.  I Skole- 
sagen holdt  han  paa  Friskolen  mod  Statsskole  og  Skoletvang,  og 
vilde  have  Religionen  udelukket  fra  Undervisning  i Statsskolen. 
Han  var  Medforslagsstiller  til  et  Lovforslag  om  Understøttelses- 
kasser og  bekæmpede  her  — som  Venstre  senere  — Sondringen 
mellem  værdige  og  uværdige  Trængende.  I Skattespørgsmaalet  var 
han  en  Modstander  af  de  indirekte  Skatter,  fordi  de  hvilede  tungest 
paa  den  fattige  Befolkning.  Han  vilde  alene  af  den  Grund  ikke 
gaa  med  til  en  større  Udvikling  af  vort  Militærvæsen,  at  man 
derved  for  lang  Tid  bandt  sig  til  den  indirekte  Beskatning.  Det 
var  for  ham  dobbelt  Uret  at  lade  den  menige  Befolkning,  paa 
hvilken  i Forvejen  Værnepligten  tyngede  mest,  ogsaa  betale  Pengene 
til  forøgede  Militærudgifter.  Derimod  vilde  han  gaa  med  til  en 
Sammenkobling  at  en  større  Militærbevilling  med  en  Indkomst- 
skat, hvis  Højre  samtidig  vilde  opgive  Københavns  Befæstning. 

Dette  var  efter  Holsteins  Opfattelse  konservativ  Politik.  Langt 
senere  har  han  engang  i en  udmærket  Tale  udviklet,  hvordan  vi 
her  i Landet  egentlig  slet  intet  konservativt  Parti  havde.  Vi  havde 
intet  i 1848,  fordi  Absolutismen  .ikke  kunde  opdrage  andet  end 
Embedsmænd.  Vi  havde  intet  i 1866,  fordi  hele  Tiden  mellem 
1848  og  1866  var  optaget  af  den  ydre  Politik.  Vi  havde  heller 
intet  efter  1866,  fordi  Estrup  kun  opdrog  Medskyldige,  men  en 
ministeriel  medskyldig  var  ikke  det  samme  som  en  konservativ 

Mand.  Den  sidste  har  sin  Politiks  Rod  i Folkets  Retsbevidsthed 
og  sætter  andres  Ret  over  sin  egen  Profit. 

Straks  ved  sit  første  Genvalg  i Efteraaret  1873  udtalte  Hol- 
stein sig  klart  i denne  Retning:  Al  Politik  maa  være  lydhør  for 
Folkets  Ønsker  og  bygge  paa  dets  Retsbevidsthed.  Men  disse 
ganske  trivielle  Ord  skurrede  i Højres  Øren.  Dets  Blade  vrængede 
Ordene  om  og  gjorde  Grin  med  dem.  Saaledes  blev  det  forbudt 
Holstein  at  regne  sig  til  de  Konservative. 

III 

Man  hører  undertiden  den  Indvending  mod  Holstein:  Han 
havde  ingen  Idé.  Som  Partiets  Ordfører  maatte  han  give 
Afkald  paa  meget,  paa  en  Maade  ogsaa  paa  Idéen.  For  ham 
maatte  Sammenholdet  til  en  vis  Grad  blive  hele  Ideen.  Det  samme 
Hverv  gav  ham  ogsaa  Skinnet  af  at  være  blot  og  bar  Taktiker. 
Det  var  ham,  der  som  Ordfører  maatte  manøvrere  Partiet  ikke  blot 
foran  Modstandernes  Slagorden,  men  ogsaa  mellem  Gruppernes 
Rivninger,  og  dette  gav  atter  hans  personlige  Holdning  en  vis 
Lempelighed,  der  er  Modsætningen  til  den  Stivhed,  der  i den 
almindelige  Mening  hører  til  en  Idéens  Mand.  Endelig  var  han  i 
14  Aar  Ordfører  paa  Finansloven,  og  den  faste  Stamme  i hans 
Politik  maatte  paa  dén  Maade  efterhaanden  blive  overgroet  af  et 
frodigt  Løvværk  af  saglige  Betragtninger.  Han  hal  følt  det  selv. 
I sin  Tale  ved  Studenterfesten  for  Venstres  Rigsdagsmænd  sagde 
han,  at  han  vilde  lægge  Studenterne  paa  Sinde,  altid  i Politik  at 
kæmpe  for  en  Idé,  men  han  tilføjede:  Hvorledes  skulde  Studenterne 
kunne  finde  Idéen  i en  Finanslovs  Detailler. 

Faa  Politikere  har  alligevel  haft  en  saa  bestemt  Idé  med  sin 
Politik  som  Holstein.  Hans  Idé  er  Forfatningen.  Det  vil  ikke  sige 
det  konstitutionelle  Princip  i Almindelighed,  men  Grundloven  af 
28.  Juli  1866.  Men  kunde  næsten  kalde  den  for  hans  fikse 
Idé,  i den  Grad  ligger  Kampen  for  dens  Forstaaelse  og  Gennem- 
førelse ham  paa  Hjerte. 

Reformerne  har  ikke  interesseret  Holstein.  Han  har  haft 
et  skarpt  Blik  for,  at  Lovene  efterhaanden  vil  gøre  Borgerne 
umyndige  under  Embedsmændenes  Værgemaal  og  afføde  et  Juristeri, 
der  vil  indskrænke  den  individuelle  Frihed,  der  for  Holstein  er  et 
endnu  vigtigere  Gode  end  den  politiske  Frihed.  Visnepolitiken  er 
Bergs  og  Hørups  Opfindelse,  men  Holstein  antog  sig  den  med 
Varme,  om  end  dens  plumpe  Form  maaske  nok  virkede  noget 

frastødende  paa  ham.  Modstræbende  indlod  han  sig  paa  Reform- 
politiken,  vel  vidende,  at  Regeringen  intet  bedre  attraaede  end  at 
gennemføre  Love,  der  afledte  Befolkningens  Interesse  fra  Forfat- 
ningskampen. 

Holstein  har  stærkere  end  nogen  anden  fremhævet  den  Ejen- 
dommelighed ved  Grundloven  af  1866,  at  den  ikke  er  Udtryk  for 
en  Doktrin  om  Folkemagt  og  Kongemagt,  men  Frugten  af  en 
Overenskomst  mellem  de  stærkest  virkende  Kræfter  i vort  Sam- 
fund. Det  er  en  temmelig  fedtet,  men  ægte  hjemmegjort  Pagt, 
sluttet  efter  en  ulykkelig  Krig  mellem  de  Kræfter,  der  var  uden 
Andel  i Krigen,  Almuepartiet  og  Godsejerpartiet.  Den  er  frem- 
gaaet  omtrent  som  Roms  Forfatning  fremgik  af  Kampen  mellem 
Patricierne  og  Plebejerne.  Den  er  bleven  til  paa  samme  Maade 
som  før  Absolutismen  de  Haandfæstninger , der  indeholdt  Herre- 
mændenes  eller  Bispernes  Overenskomster  med  Kongen  om  Magtens 
Deling.  Magtens  Deling,  Overenskomst  mellem  de  to  Ting, 
det  er  de  stadig  tilbagevendende  Slagord  i Holsteins  Program. 

I sin  Afskedsskrivelse  til  Vælgere  og  Meningsfæller,  da  han  i 
Juni  1890  nedlagde  sit  Mandat,  siger  han: 

Principet,  der  ligger  til  Grund  for  Forfatningen  af  1866,  er 
Magtens  Deling.  — — — — — Man  kan  have  forskellige  Meninger 
om,  hvor  vidt  Magtens  Deling  er  et  heldigt  politisk  Princip.  Det  ind- 
rømmer jeg.  Jeg  anser  det  for  det  bedste,  ja  for  det  eneste  retfærdige 
og  sunde  i et  lille  Land,  hvor  Opgaven  er  den  størst  mulige  Frihed  for 
alle  dygtige  og  brugbare  Kræfter,  uden  Hensyn  til,  om  det  er  Flertals- 
eller Mindretalskræfter,  konservative  eller  Gennembrudskræfter.  Det  er 
i vor  Tid  den  eneste  Garanti  for  fuld  personlig  Uafhængighed  og  mod 
det  politiske  Partiregimente.  Det  er  den  stærkeste  Bom  for  meningsløs 
Stormagtskopieren.  Og  kun  det  aabner  Vejen  for  en  Løsning  af  de 
sociale  Opgaver,  som  intet  Samfund  nu  mere  kan  skyde  fra  sig.  Men 
— hvad  enten  man  er  en  Ven  eller  en  Modstander  af  Princippet  — 
naar  det  som  hos  os  er  Sjælen  i Forfatningen,  saa  skal  det  holdes  ube- 
tinget og  ubrødeligt.  Den  Pligt  kan  ingen  undslaa  sig  for,  allermindst 
da  hint  Princip  om  Magtens  Deling  jo  ikke  kom  ind  i Grundloven  ved 
en  Tilfældighed  eller  i Kraft  af  en  ensidig  Beslutning,  men  blev  bygget 
op  paa  gensidige  Tilsagn,  givne  og  modtagne  paa  Tro  og  Love. 

Bergs  Parlamentarisme  maatte  derfor  være  Holstein  imod  som 
doktrinær.  Paa  den  anden  Side  havde  han  ikke  faaet  Foden 
inden  for  Folketinget  før  han  blev  klar  over,  at  Højre  arbejdede  , 
med  en  bevidst  Sprængning  af  Grundloven  i Udsigt.  Det  var  i det 
mindeværdige  Aar  1873,  da  de  store  politiske  Krudtminer  sprang 
Slag  i Slag:  Folketingets  Adresse  til  Kongen,  Landstingets  Mod- 

adresse,  Folketingets  Nægtelse  af  Finanslovens  Overgang  til  2den 
Behandling,  Opløsningen  af  Folketinget,  den  Schørringske  Adresse, 
Offentliggørelsen  af  den  kongelige  Haandskrivelse  til  Ministeriets 
Chef  og  Holsteins  Forespørgsel  i den  Anledning.  Holstein  stod  da 
i en  lille  Udvalgsgruppe , hvor  ogsaa  Scavenius  befandt  sig.  Da 
han  stillede  sin  Forespørgsel  om  den  kongelige  Haandskrivelse, 
fløj  denne  Udvalgsgruppe  i Stumper  og  Stykker.  Scavenius  gik  til 
Højre,  Holstein  til  Venstre.  Det  er  rimeligvis  ogsaa  Holstein,  der 
har  forfattet  den  Schørringske  Adresse;  Haanden  er  nok  Schørrings, 
men  Røsten  er  Holsteins.  Og  maaske  har  han  ventet  sig  nogen 
Virkning  af  denne  meget  behændigt  affattede  Adresse,  der  klemte 
Ministeriet  saa  haardt,  at  det  kun  slap  ud  af  Klemmen  ved  at  dække 
sig  bag  Kongens  Person. 

Denne  aabenlyse  ukonstitutionelle  Adfærd,  at  lade  Kongen 
personligt  tage  Stødet  af  for  Ministeriet  ved  en  uden  ministerielt 
Ansvar  udfærdiget  Haandskrivelse,  var  en  Blottelse,  som  en  saa 
polemisk  Natur  som  Holstein  ikke  kunde  ønske  sig  bedre.  Der  er 
ogsaa  over  hans  Tale  ved  denne  Lejlighed  en  Sikkerhed  i Ud- 
faldene, en  Planten  af  Vaabnet  i de  saarbare  Steder,  under  hvilken 
de  angrebne  ømmede  sig.  Det  var  den  sure  Svie  oven  paa  den 
søde  Kløe,  som  Højrebladene  havde  følt  ved  at  stille  Venstre  Valget 
mellem  at  kaldes  et  loyalt  Parti  eller  opgive  sin  Opposition. 

Misundelsesværdige  Tid,  da  de  politiske  Spørgsmaal  endnu  ikke 
var  traadte  flade.  Nu  er  det  alt  sammen  Ting,  der  har  Skimmelens 
Mug  over  sig,  men  dengang  var  det  den  unge  Vin  paa  Politikens 
Bord.  Der  er  over  denne  Aargang  1873 — 74  af  vor  politiske  For- 
handling en  Buket,  som  ingen  af  de  senere  Aargange  naar.  Hvor 
spiddede  Holstein  ikke  den  poetiske  Vending  om  Kongens  Ret  til 
frit  at  udnævne  sine  Ministre  paa  sin  skarpe  Tunge,  og  efterlyste 
dens  Modstykke:  Kongens  Ret  til  frit  at  afskedige  dem.  Hvor  af- 
slørede han  ikke  det  staaende  Fif  i alle  Ministeriets  allerunder- 
danigste Forestillinger  til  Kongen,  at  tale  om  et  Parti  eller  et 
Flertal  i Folketinget  som  Modsætningen  til  Landstinget. 
Og  hvor  lidt  anede  han  da,  at  han  17  Aar  i Træk  skulde  tærske 
Langhalm  paa  disse  Sætninger,  saa  at  den,  der  skriver  hans  Hi- 
storie, i 1890  kan  finde  ganske  den  samme  Tale  som  den  i 1873. 

Holstein  har  i sit  Forfatningsprogram  den  Vending  om  Mini- 
steriet, at  det  skal  være  den  stærke  Mægler  mellem  Rigsdagens 
to  Ting.  Hans  Tanke  er  den:  Jo  myndigere  et  Ministerium  er, 
des  bedre  er  det;  med  Skyggeministerier , der  i hver  Sag  maa 

spørge  sig  for  hos  Landstinget,  er  der  intet  Udkomme.  Aldrig 
et  Øjeblik  har  han  troet  paa  Fortællingen  om  Ministeriet  Estrup 
som  den  stærke,  karakterfaste  Regering.  Han  har  paavist  — især 
i en*  Tale  fra  Efteraaret  1886  — hvorledes  Estrup  fra  det  Øjeblik 
af,  da  han  over  for  Valget  mellem  Fiasko  eller  Retsbrud  havde 
valgt  det  sidste,  for  hvert  Skridt  sank  dybere  ned  i Afhængigheden 
af  sit  eget  Parti. 

Og  dette  Parti  vilde  ingen  Overenskomst.  Den  Opgave, 
Holstein  havde  stillet  sig,  blev  derfor  uløselig.  Han  har  paa  en 
Maade  hele  Tiden  arbejdet  paa  en  Løsning  af  Cirklens  Kvadratur. 
Alle  de  mislykkede  Forsøg,  der  blev  gjort  indtil  1890,  var  væsentligt 
hans  Værk,  Forliget  af  8.  November  1877,  Majforliget  1882,  Til- 
løbet til  Smørforliget  1888.  Han  ansaa  denne  Vej  for  den 
gavnligste  for  Venstre,  hvis  Magtstilling  han  ikke  overvurderede 
som  Berg  og  Hørup,  der  begge  bestandig  ventede,  at  Omslaget 
stod  for  Døren.  For  Holstein  derimod  stod  det  klart,  at  Forfat- 
ningens Tyngdepunkt  var  den  partiske  Rigsret,  og  at  Venstre  for 
lang  Tid  kun  vilde  blive  et  Bondeparti  over  for  Højres  stærkt 
sammenarbejdede  Penge-  og  Intelligensparti.  I 1875,  da  Hørup  an- 
satte Ventetiden  til  en  „ Jagtrubbers"  Længde,  fik  Holstein  ved  en 
bestemt  Lejlighed  sine  Meningsfællers  Uvilje  over  sig  ved  at  ud- 
vikle, hvor  let  Regeringen  kunde  holde  sig  Aaringer  igennem  ved 
en  kraftig  Brug  af  Provisoriet.  I 1883—84,  da  Berg  troede,  at 
han  ved  et  Arrangement  om  Forsvarssagen  kunde  faa  Ministeriet 
fjernet  og  for  at  gøre  sit  Parti  mere  præsentabelt  som  Regerings- 
parti vilde  skille  sig  af  med  Hørup,  fraraadede  Holstein  ham  be- 
stemt denne  Historie  og  spaaede  ham,  at  han  vilde  blive  narret 
for  Lønnen.  Og  i 1885,  da  Statskuppet  var  gjort,  udtalte  Holstein 
straks  offentligt,  at  det  vilde  vare  mindst  10  Aar,  hvilket  indbragte 
ham  en  Tilrettevisnings-Skrivelse  fra  en  Højskoleforstander,  der  5 
Aar  efter  var  paa  fuld  Flugt  over  i Sammensmæltningen. 

For  Hørup  var  al  Politik  Agitation  under  vekslende  Former, 
han  vilde  have  Kampen  fortsat,  indtil  det  demokratiske  Parti 
havde  naaet  en  herskende  Stilling.  Anderledes  for  Holstein.  Han 
vilde  ikke,  at  Underklassen  skulde  løftes  højt,  og  Overklassen 
ydmyges  dybt,  men  at  begge  Klasser  skulde  anerkendes  som  lige 
virksomme  Kræfter.  Og  Midlet  hertil  var,  at  Forfatningen  af  1866 
blev  ført  ud  i Livet  og  fæstnet  ved  en  Fællesforstaaelse. 

Derimod  mødtes  Holstein  og  Hørup  i fælles  Afsky  for  Dan- 
nelsen af  et  stort  Mellemparti  ved  Sammensmæltning  af  mod- 

staaende  Partier,  saaledes  som  Tanken  var  med  Forligspolitiken 
efter  1890.  Holstein  vilde  ikke,  at  Konflikter  skulde  hindres  ved 
et  saadant  Mellemparti,  der  beherskede  begge  Ting,  men  han 
vilde  en  klar  Fredslutning  paa  Forfatningens  Grund,  der  lod  begge 
Partier,  Højre  og  Venstre,  bestaa  i deres  naturlige  Modsætnings- 
forhold. 

Men  han  led  Skuffelse  paa  Skuffelse.  Deraf  fulgte  en  vis 
Svingning  i hans  Holdning.  Naar  hans  forsonlige  Stemning  havde 
ført  ham  til  et  Forsøg,  der  endte  i Skuffelse,  fulgte  et  Omslag, 
der  førte  ham  ud  i det  mest  uforsonlige  Standpunkt.  Der  har 
sikkert  været  Aftaler  eller  Forudsætninger  mellem  ham  og  Højre, 
hvor  han  er  blevet  narret,  Ting,  som  endnu  tilhører  den  hemme- 
lige politiske  Historie.  Derfor  stod  han  sammen  med  Hørup  over 
for  Provisoriet,  og  fra  det  Øjeblik  af  har  de  to  aldrig  været  uenige 
om  Politik.  Berg  blev  som  bekendt  ængstelig  for  Statskupet  og 
bad  i sin  Kvide  Holstein  om  at  gaa  til  Liebe,  for  i den  Ilte  Time 
at  faa  en  Overenskomst  i Stand.  Men  Holstein  sagde  nej. 

Endnu  engang  gentog  denne  Svingning  sig.  Holstein  var  den 
første  til  at  tage  Stødet  af  for  Statskupet.  Derfor  planlagde  og 
begrundede  han  den  Forhandlingspolitik,  der  ubegribelig  for  mange 
begyndte  allerede  1886.  Men  da  Ministeriet  efter  4 Aars  For- 
handlingspolitik i 1890  egenmægtig  gennemførte  Bevillingen  til 
Middelgrundsfortet,  og  Landstinget  hurtigst  muligt  løb  til  og  satte 
sit  Segl  derpaa,  indsaa  Holstein,  at  Maalet  nu  maatte  være  Folke- 
tingets ubetingede  Sejr  over  Landstinget. 

Saa  veg  han  Pladsen.  Forinden  havde  Boj  sen  været  hos  ham 
og  foreslaaet  ham  et  Samarbejde  paa  den  Sammensmæltning , 
de  Moderate  var  i Færd  med  at  forberede.  Men  det  vilde  han 
ikke  være  med  til. 


IV 

Han  var  desuden  og  med  god  Grund  træt,  mindre  af  Kampen 
med  Højre  end  af  den  indre  Splid  i Venstre,  som  han  i lang  Tid 
med  Opbud  af  al  sin  Kraft  havde  behersket  men  nu  ikke  mere 
kunde  holde  nede.  I den  Skinsyge,  der  laa  bag  ved  Gruppestriden 
i Venstre,  tog  han  personlig  ikke  Del.  Og  den  Antipati,  han  altid 
havde  følt  for  denne  Gruppepolitik,  var  formodentlig  efterhaanden 
steget  til  Væmmelse. 

Hvor  træt  og  skuffet  maa  han  ikke  have  følt  sig.  Først 
skuffet  i sin  Tillid  til,  at  Højre  vilde  have  saa  meget  tilovers  for 

Forfatningen  og  Retten  og  saa  meget  Fremsyn,  at  det  foretrak  en 
Overenskomst  som  den,  Holstein  havde  arbejdet  for,  fremfor  en 
Galgepolitik,  hvor  Partiets  og  Landstingets  Liv  stod  paa  Spil. 
Men  dernæst  og  endnu  mere  skuffet  i sin  Tillid  til  den  Fordrage- 
lighed, Venstres  Grupper  vilde  vise  indbyrdes.  Det  har  været 
haarde  Vilkaar,  Holstein  har  haft.  En  Førers  Liv  er  altid  fuldt  af 
Anspændelse.  Han  skal  i Nederlagets  Timer  — og  hvor  mange 
har  Venstre  ikke  haft  af  dem  — holde  sine  Tilgængeres  Mod  oppe, 
kæmpe  med  oprejst  Pande,  skønt  han  føler  Grunden  vakle,  udfylde 
Tomheden,  bevare  Skinnet  af  Aktion,  naar  alt  er  Stilstand  og 
Slaphed,  underordne  sig  selv  under  Partiet  og  aldrig  unde  sig  Tid 
til  at  trække  Vejret.  Alt  det  har  Holstein  kendt. 

Men  naar  saa  hertil  kommer,  at  Partiet  er  splidagtig  med  sig 
selv.  Holstein  har  aldrig  været  med  i Venstres  Gruppepolitik. 
Han  har  været  nødt  til  at  arbejde  med  den,  fordi  det  var  den 
eneste  Form,  hvorunder  Oppositionen  kunde  samarbejde.  Men  han 
har  altid  nægtet  at  lade  sig  opstille  som  Gruppefører,  er  blevet 
staaende  frit,  paa  en  Maade  ene.  Fra  dette  Stade  har  han  ar- 
bejdet i sit  Ansigts  Sved  paa  Sammenholdet,  udholdt  Trykket  fra 
begge  Sider  og  det  Odium,  der  følger  med  en  saadan  Stilling,  at 
ingen  anser  En  for  at  være  helt  paalidelig  og  at  man  selv  ingen 
helt  paalidelige  Venner  har,  haabet  det  længst  mulige,  indtil  han  i 
1890  saa*,  at  han  havde  taget  fejl  og  derfor  nedlagde  sit  Mandat. 

I sin  Afskedsskrivelse  talte  han  dog  ikke  et  Ord  om  denne 
Grund.  Han  undte  aabenbart  ikke  sine  Modstandere  den  Op- 
muntring eller  Indrømmelse,  der  ligger  i en  saadan  Bekendelse. 
Han  lagde  hele  Skylden  paa  Højre,  og  gav  derved  et  Eksempel, 
andre  Venstremænd  i samme  Situation  ikke  har  fulgt. 

Det  kan  dog  ikke  blive  nogen  Hemmelighed,  at  det  var 
Gruppernes  Tryk  paa  hinanden,  der  klemte  Holstein  ud  af  Folke- 
tinget. Han  stod  imellem,  og  hvis  han  ikke  vilde  klemmes  halvt 
ihjel,  maatte  han  gaa.  Han  vilde  kun  Politik.  Venstres  [andre 
Førere  vilde  ogsaa  Politik,  men  de  vilde  bruge  den  som  Løfte- 
stang for  Formaal,  der  kun  halvt  var  politiske  og  slet  ikke  ved- 
kom Kampen  om  Forfatningen.  Og  jo  længere  den  politiske  Strid 
trak  ud,  desto  flere  brændbare  Stoffer  blev  der  bragt  ind  i den 
indbyrdes  Agitation.  Skinsygen  mellem  Grupperne  blev  efterhaanden 
Drivfjederen  til  al  Venstrepolitik.  Hos  Berg  var  der  megen  per- 
sonlig Ærgerrighed  med  i Spillet;  han  vilde  være,  i hvert  Fald 
tilsyneladende,  Nr.  1.  Men  for  de  andre  Førere  var  det  ikke 

i første  Række  en  saadan  af  personlige  Grunde  udsprungen 
Strid,  heller  ikke  blot  en  af  Brødnid  ledet  Næringskamp  om  Blad- 
forretninger. Det  var  mest  et  Kapstræv  paa  Liv  og  Død  mellem  to 
demokratiske  Indflydelser  om,  hvem  der  skulde  være  den  første. 
Og  det  vigtigste  Middel  til  at  bevare  Indflydelsen  var  det,  at  være 
Nr.  1 paa  Rigsdagen.  Det  gjaldt  for  hver  af  Grupperne  om  be- 
standig at  konstatere,  at  den  var  den  ledende,  den  anden  den, 
der  havde  at  følge.  Og  over  for  dette  blegnede  den  Sag,  der  alene 
laa  Holstein  paa  Sinde:  Grundloven.  Hadet  mellem  Grupperne 
blev  efterhaanden  langt  dybere  end  Vreden  over  Estrup. 

Denne  Sygdom  i Partiet  kunde  Holstein  ikke  helbrede.  Gang 
paa  Gang  brød  den  frem  og  altid  i uappetitlige  Former.  Det  var 
til  sidst  blevet  som  to  konkurrerende  Forretninger,  der  skiltede 
hver  med  sine  Varer.  Næppe  var  Partiet  blevet  samlet  om  For- 
handlingspolitikken, før  de  Moderate  henvendte  sig  til  Holstein  om 
at  stille  sig  i Spidsen  for  dem  og  genoptage  den  Politik  mod  de 
Radikale,  der  ikke  var  lykkedes  for  Berg  i 1884.  Dét  var  en  Il- 
loyalitet mod  Hørup,  uden  hvis  Hjælp  de  Moderate  ikke  havde 
kunnet  holde  Stillingen  over  for  Bergs  Sprængningsforsøg,  og  For- 
slaget bragte  blot  Holstein  i endnu  nærmere  Forhold  til  Hørup. 
Da  Hørup  saa  for  at  komme  foran  de  Moderate  i Løbet,  begyndte 
sin  Smørpolitik  med  Landstingets  Godsejere,  tog  de  Moderate 
straks  det  modsatte  Standpunkt,  indledte  en  parallel  Forhandling 
med  Indenrigsminister  Ingerslev,  og  overstemte  Hørup  i Partiet.  Da 
Holstein  endelig  i Samlingen  1889 — 90  for  at  samle  hele  Partiet 
om  Forfatningen  indbragte  sit  Grundlovsforslag,  stod  han  isoleret 
med  et  opløst  Parti  omkring  sig. 

Man  kunde  antage,  at  Holstein  ifølge  sin  Livsanskuelse  maatte 
staa  de  moderate  Grundtvigianere  langt  nærmere  end  de  Radikale. 
Der  er  noget  af  en  Grundtvigianer  i ham  i religiøs  Henseende. 
Han  betragter  i hvert  Fald  Grundtvigianismen  som  det  halve 
Skridt  til  Katolicismen,  og  har  i det  ene  af  sine  teologiske  Strids- 
skrifter brugt  det  Udtryk,  at  der  med  Grundtvig  er  sket  et  af- 
gørende Brud  med  den  „intellektualistiske  Indbildning,  der  er  nervus 
rerum  i al  Protestantisme. a Og  han  tilføjer  med  en  Slags  Kærlig- 
hedserklæring, at  det  ofte  er  ham  af  Hjertet  imod  at  angribe 
Grundtvigianerne,  fordi  han  paa  en  vis  Maade  set  er  langt  mere 
enig  med  dem  end  uenig. 

Man  er  dog  her  ganske  paa  Vildspor.  Tros-  og  Aandsspørgs- 
maal  har  aldrig  et  Øjeblik  bestemt  Holsteins  politiske  Standpunkt. 

Han  har  ønsket  at  holde  Politiken  kemisk  ren  for  enhver  saadan 
Indblanding. . Hans  Forbillede  i den  Henseende  maa  være  England, 
for  hvis  politiske  Partier  det  religiøse  er  et  neutralt  Anliggende. 

Den  dybeste  Modsætning  er  desuden  ikke  den,  der  bunder  i 
Livsanskuelser,  men  den,  der  bunder  i Temperamentet  Og  her 
er  Modsætningen  mellem  Holstein  og  de  Moderate  udpræget.  Det 
kan  ikke  være  andet  end  at  deres  gennemførte  Halvhed,  de  halve 
Indrømmelser,  de  gjorde  baade  i den  praktiske  Teologi  og  i andre 
Anliggender,  var  ham  af  Hjertet  imod.  Det  Mellempartist andpunkt, 
de  Moderate  efterhaanden  havnede  i,  den  hele  Middelmaadigheds 
Politik,  de  indførte,  stemte  sig  for  Holsteins  Bryst.  Han  var  ingen 
Sammensmælter,  der  var  tværtimod  i hans  Natur  en  Radikaler. 
Det  nære  politiske  og  personlige  Venskab,  der  forbandt  ham  med 
Hørup,  beroede  for  en  Del  herpaa.  Naar  de  to  førte  Krig  med 
hinanden,  havde  man  Indtryk  af,  at  de  ubemærket  af  de  andre 
udvekslede  et  forstaaende  Blink  med  Øjet.  Holstein  mente,  det 
gjaldt  fremfor  alt  om  at  hævde  sin  Mening  helt  ud,  saa  indgød 
man  sine  Modstandere  Respekt  og  kunde  til  Gengæld  agte  dem. 
En  Tale  han  engang  holdt  paa  Rigsdagen  under  Forhandlingen 
om  Universitetet  og  den  lærde  Skole,  en  i mange  Henseender 
mærkelig  og  af  stor  Selvstændighed  præget  Tale,  røber  ved  et 
hvast  Udfald  mod  en  moderat  Teolog,  der  havde  haft  Ordet  forud, 
hans  Følelse  i dette  Forhold.  Ordene  lød  saaledes: 

De  ærede  Teologer  i vore  Dage  begaa  den  Fejl,  som  alle  gode, 
brave  og  beskedne  Mennesker,  at  de  tro  at  vinde  Modstanderne  ved  at 
se,  om  de  ikke  halvt  om  halvt  kunde  være  lidt  som  de.  Saaledes  har 
jeg  ogsaa  truffet  Teologer,  som  troede,  at  de  kunde  redde  Religionen 
ved  at  gøre  smaa  Indrømmelser  og  sige  tilden  frie  Tankes  Forkæmpere: 
Vi  holde  heller  ikke  af  det  rene  Mørke,  vi  nøjes  med  lidt;  — ' — vi  er 
naturligvis  ikke  saa  begavede  som  1,  der  overhovedet  ikke  tro  paa  noget, 
men  vi  er  ikke  saa  slemme  som  I tro.  Deri  tage  de  Herrer  imidlertid 
fejl.  Jeg  vil  sige  det  ærede  Medlem,  at  det,  de  andre  kalde  Lys,  kalde 
vi  Mørke;  jo  mere  man  kommer  til  at  hævde  dette,  desto  bedre  vil  man 
kunne  gensidig  respektere  hinanden,  og  desto  bedre  vil  man  ogsaa  komme 
til  Forstaaelse;  men  ved  alle  disse  smaa  Indrømmelser,  Teologerne  gøre, 
og  ved  at  fortælle  andre,  at  det  dog  ikke  er  et  saadant  Bælgmørke, 
komme  de  ikke  en  Smule  videre;  de  opnaa  ikke  andet  end  at  de  andre 
trække  paa  Skuldrene  af  dem  og  at  de  blive  fuldstændig  latterlige. 

V 

Den  eneste  politiske  Tillidspost,  Holstein  har  attraaet,  er  den 
som  Oppositionens  Ordfører.  Stillingen  passede  til  hans  Talent. 
Thi  han  var  Taler,  — var  det  fra  Naturens  Haand,  af  Lyst  og 

Overbevisning,  og  ved  Udarbejdelse  af  sin  Evne,  var  det  netop, 
fordi  han  kun  var  det  mundtlige  Ords  Mand  og  ikke  tillige  Skri- 
bent. Hans  Veltalenhed  var  dernæst  af  den  Art,  der  passer  for 
Forhandlingen  i en  parlamentarisk  Forsamling,  han  var  Debattør 
i højere  Grad  end  Agitator,  hans  Ord  paa  Tinge  havde  netop  den 
Rækkevidde,  der  naar  til  Salens  Væg  og  ikke  længere  ud  til  den 
offentlige  Mening  udenfor.  Han  var  endelig  en  Dialektiker,  udrustet 
med  den  formelle  Begavelse,  der  behøves  til  Behandling  af  stats- 
retlige Emner,  og  med  denne  Evne  tilslebet  til  en  Klinge  af  polemisk 
Vid,  som  er  nødvendig  paa  en  Post,  hvor  Ordskiftet  er  en  Tve- 
kamp Mand  mod  Mand. 

Hvad  Holstein  har  skrevet  er  grumme  lidt.  De  to  teolo- 
giske Stridsskrifter,  hvortil  knytter  sig  nogle  Artikler  i „Morgen- 
bladet" langt  senere,  et  lille  Forsvarsskrift  for  Forliget  1877,  og 
nogle  korte  Programartikler.  Det  er  det  hele.  Han  er  altsaa  ikke 
som  mange  andre  kommen  til  det  mundtlige  Ord  ad  det  skrevne 
Ords  Omvej.  Det  er  overhovedet  ikke  nogen  sproglig  Begavelse, 
der  har  gjort  ham  til  Taler.  Han  har  levet  sig  ind  i sine  Taler, 
ikke  skrevet  dem  op  forud.  Det  mærkes  ogsaa  tydeligt.  Talerne 
mangler  jævnlig  det  Præg,  det  mundtlige  Ord  har  hos  den,  der 
som  Skribent  arbejder  i Sproget,  søger  og  fastholder  det  eksklu- 
sive Udtryk  som  det,  der  skal  bruges  og  intet  andet.  Der  er  ved 
mange  af  Holsteins  Taler  noget  ligesom  ikke  helt  fuldbaarent.  De 
indeholder  for  mange  af  de  til  Konversationssproget  hørende  Over- 
flødigheder, Ligegyldigheder  og  parentetiske  Indskud. 

Kun  den,  det  har  hørt  Holstein,  kan  fælde  nogen  Dom  om 
ham  som  Taler.  Læse  hans  Taler  for  at  studere  hans  Form,  er 
ugørligt.  Den  er  gaaet  tabt.  De  fleste  af  disse  Taler  er  jo  holdte 
i Folketinget,  og  som  bekendt  iklæder  Rigsdagstidendens  Stenograf- 
Dansk  alle  Taler  en  ensformig  graa  Slavedragt,  der  fremkalder 
Indtrykket  af,  at  man  er  i en  Tvangsanstalt,  hvor  Arbejdet  be- 
staar  i at  tilvirke  Taler.  Og  de  Taler,  han  i snesevis  har  holdt 
paa  Folkemøder,  er  desværre  helt  gaaet  til  Grunde.  De  ligger  hen 
rundt  om  i Bladene  som  Affald  paa  en  Mødding.  Holstein  har 
selv  været  ganske  ligegyldig  for  sine  Taler,  efter  at  de  var  holdte, 
han  tror  ikke  paa  en  trykt  Tales  Værdi.  Lejlighedsvis  har  han 
selv  herom  ytret:  „Jeg  lagde  ikke  stor  Vægt  paa  mine  Taler, 
naar  de  først  var  holdt.  Forud  levede  jeg  mig  ind  i dem.  Me- 
morere dem  kunde  jeg  ikke.  Læse  Referaterne  gjorde  jeg  ikke. 
En  Tale  er  som  et  Baal,  man  tænder  for  at  lyse,  varme  eller 

brænde.  Naar  det  er  slukt,  fejer  man  Asken  bort.  Optrykte  Taler 
er  som  Sange  paa  en  Lirekasse." 

Lige  fra  Demostenes  til  Nutiden  har  det  været  en  Regel,  at 
de  store  Talere  manglede  Veltalenhedens  naturlige  Betingelser. 
Holstein  var  en  Undtagelse  fra  denne  Regel.  Hans  Tales  Virkning 
understøttedes  i høj  Grad  af  ydre  Fortrin,  Skikkelse,  Holdning,  især 
den  ranke  Holdning  af  Hovedet,  Haandbevægelser,  Foredragets 
Rytme,  Stemmens  blødt  klingende  Vellyd.  Et  Indtryk  var  især 
blivende,  og  det  bevares  ogsaa,  naar  Talen  læses,  at  alt  frem- 
bringes uden  ringeste  Anstrengelse,  som  en  Række  Indfald,  der 
ved  Lyden  af  en  hemmelig  Fløjte  blæses  paa  rette  Plads,  kommer, 
naar  der  er  Brug  for  dem,  og  hvor  vovede  de  end  stundom  kan 
være,  dog  altid  falder  ned  paa  Forbenene.  Der  var  over  Holsteins 
Tale  et  Præg  af  Naturlighed  og  Harmoni  med  Talerens  inderste 
Væsen,  en  naturlig  Elskværdighed,  en  naturlig  Uforskammethed, 
ogsaa  en  naturlig  Fornemhed  og  Foragt,  naar  Taleren  med  et 
Udtryk,  der  vist  stammer  fra  Kierkegaard,  indrømmede  en  Mod- 
stander Fortovsretten  i Debatten.  Kun  sjældent  forekommer  i hans 
Taler  den  Slags  Vendinger,  der  gaar  over  i Ordsprogenes  Samling, 
som  Udtrykket  den  barberede  Puddel  om  Finansloven,  efter 
at  den  havde  været  under  Behandling  i Finansudvalget.  Men  de  kan 
betragtes  som  en  Skole  i den  Slags  til  Fægtesalen  henhørende  over- 
raskende og  snarraadige  Riposter,  Finter  og  Parader,  hvormed  den 
overlegne  Ordfægter  saarer  sin  Modstander  eller  dækker  sig  selv  i 
Kampen. 

Holsteins  Taler  tog  sig  altid  ud,  hvor  udtærsket  end  Indholdet 
var.  Naar  han  rejste  sig  for  at  tale,  stimlede  Medlemmerne,  Mod- 
standere saavel  som  Venner,  sammen  om  hans  Plads,  og  han 
holdt  dem  samlede  i Lytten  til  han  var  færdig.  Højres  Ordfører, 
der  som  Regel  fik  Ordet  efter  ham,  havde  det  af  den  Grund  ikke 
behageligt,  thi  den  Stemning,  der  altid  bliver  tilbage  i Salen  oven 
paa  en  god  Tale,  sænkede  sig  ned  over  den  efterfølgende  Taler  og 
tog  Vejret  fra  ham. 

Hvad  der  skadede  Holstein  som  Taler  var  hans  store  for- 
melle Færdighed  og  det  Eftertryk,  hvormed  han  anvendte  den. 
Han  havde  ingen  Blufærdighed  paa  det  Punkt,  ethvert  Middel  var 
ham  lige  godt.  Hans  Dialektik  kunde  stille  selve  Emnet  i Skygge 
og  frembringe  det  Indtryk,  at  det  hele  var  en  Turnering  og  Taleren 
selv  en  Advokat,  der  lige  saa  godt  kunde  have  forsvaret  den  mod- 
satte Opfattelse.  Han  talte  jo  desuden  paa  Partiets  Vegne,  ikke  ud 

af  sit  Hjertes  Dyb,  maaske  endog  i enkelte  taktiske  Tilfælde  mod 
sin  Overbevisning.  Det  var  ham,  der  som  Ordfører  i Debatten 
skulde  begrunde  Svingningerne  i Partiets  Taktik,  dække  over  Mod- 
sigelserne, der  i Tidenden  laa  og  lurede  paa  ham,  og  det  i Reglen 
med  Front  til  to  Sider.  Hans  Evne  blev  til  sidst  i de  Aar,  der 
ligger  mellem  1886 — 90,  Partiets  sande  Forsmædelsens  Aar,  fuld- 
stændig misbrugt.  Han  opofrede  sig  med  Troskab  for  Partiets 
Skyld,  men  det  er  noget  af  en  Pine,  at  se  et  saa  stort  Talent  an- 
vendt under  saa  forsmædelige  Vilkaar. 

Desto  mere  velgørende  er  det  at  læse  en  Tale  af  JJolstein, 
naar  han  taler  for  egen  Regning.  Som  et  Eksempel  herpaa  kan 
anføres  den  før  nævnte  Tale  om  Universitetet  og  den  lærde  Skole. 
Hans  Forsvar  for  den  gamle  klassiske  Skole  og  den  Uddannelse 
af  den  formelle  Evne,  som  i denne  Skole  sattes  som  Undervis- 
ningens vigtigste  Formaal,  er  betegnende  for  ham.  Med  størst 
Varme  omtalte  han  denne  Skoles  2det  Kursus,  Retoriken: 
„Det,  der  naaedes  i den  retoriske  Afdeling  af  den  gamle  klassiske 
Skole,  er  i Virkeligheden  den  højeste  Fuldkommenhed,  der 
kan  gives  Drengenes  formelle  Udvikling." 

For  Holstein  har  aabenbart  Talekunsten  den  højeste  Rang  i 
Kunstens  Rige.  Man  kommer  til  at  tænke  paa  den  Rolle,  Tale- 
kunsten spillede  i Oldtiden.  Med  sin  bevidste  Vurdering  af  den 
formelle  Intelligens,  af  Disputereøvelser  og  Talefærdighed  staar 
Holstein  som  en  fremmed  i Holbergs  Fædreland.  Over  hans  Tale 
i det  jævne  danske  Folketing  kunde  der  ogsaa  ligge  et  Skær  af 
noget  fremmedartet.  Man  fik  det  Indtryk,  at  han  havde  faaet  sin 
Uddannelse  i Udlandet. 

Holsteins  Hverv  som  Ordfører  havde  mange  Sider.  Som  Fi- 
nanslovsordfører udøvede  han  den  offentlige  Menings  Kontrol  med 
Forvaltningen  af  Landets  Penge.  Som  politisk  Ordfører  forsvarede 
han  Folkets  grurfdlovmæssige  Ret,  i Formen  dog  mere  som  en 
Anklage  end  som  et  Forsvar.  Og  ved  hans  Myndighed  blev  den 
store  aarlige  Opgørsdag,  ved  Finanslovens  1ste  Behandling,  til  en 
virkelig  Renselsesfest,  hvor  megen  Uhumskhed  blev  skyllet  ud  af 
vort  offentlige  Liv.  Da  de  første  politiske  Afskedigelser  og  navnlig 
de  første  Angivelser  for  Majestætsfornærmelse  begyndte  at  befænge 
Landet  i den  bevægede  Sommer  1883,  tvang  Holstein  under  Finans- 
lovens 1ste  Behandling  det  ministerielle  Parti  til  et  saa  vanærende 
og  frygteligt  Spidsrodsløb  mellem  Foragt  og  Latter,  at  det  fik  nok 
deraf.  Han  traadte  haardt  til  ved  denne  Lejlighed,  brugte  Udtryk 

som  Slavekaste  og  Krapyl  om  denne  Del  af  Ministeriets  Til- 
hængere, — „jeg  slaar  disse  Udtryk  fast  i det  parlamentariske 
Sprog  som  den  mest  passende  Titel",  — men  det  skyldes  vistnok 
Holsteins  Optræden  ved  denne  Lejlighed,  at  disse  Udvækster  i 
Fremtiden  blev  holdt  under  Saksen.  Talens  bedske  Smag  blev  noget 
mildnet  ved  en  humoristisk  Skildring  af  det  Slag  i Hillerød,  der 
havde  staaet  om  Sommeren  mellem  Højre  og  Venstre.  Det  var  en 
Forløbelse  fra  Venstres  Side,  men  til  at  dække  over  en  saadan 
ved  en  mellem  Spøg  og  Spot  gyngende  Fremstilling  var  Holstein  en 
Mester.  *Han  havde  selv  dirigeret  sit  Partis  Bevægelser  under  dette 
Slag,  staaende  paa  en  Stol,  han  havde  lejet  i Hillerød.  Efter  den 
Rolle,  denne  Stol  har  spillet  i Datiden  som  et  corpus  delicti , burde 
den  indlemmes  i det  national-historiske  Museum  paa  Frederiksborg. 

Med  sine  Ord  om  Baalet,  man  tænder,  „for  at  varme,  lyse 
eller  brænde,"  har  Holstein  selv  betegnet  sig  som  Agitator.  Af  de 
mange  Baal,  han  har  antændt,  véd  jeg  ingen,  der  har  varmet, 
thi  nogen  lyrisk  Understrøm  er  der  ikke  i Holsteins  Natur.  Ad- 
skillige har  derimod  lyst  vidt  over  Landet  som  et  Signal  for 
Demokratiet,  som  den  Tale,  han  holdt  ved  Mødet  i Herthadalen  i 
Sommeren  1883,  eller  den,  han  i Efteraaret  1886  holdt  i Køben- 
havn for  at. begrunde  den  ny  Politik,  Venstre  da  slog  ind  paa. 
Men  de  fleste  har  brændt,  brændt  med  Svovl.  Af  Ilden  var  det 
især  det  hvislende  og  hviskende,  Holstein  kunde  lægge  i sin  Agita- 
tion. Han  kunde  gaa  meget  vidt  i hadefulde,  lidenskabelige  Udfald 
mod  Modstanderne.  Et  Eksempel  er  en  Tale,  han  holdt  ved  et 
Møde  i København  i 1885  kort  efter  Statskupet.  Her  omtaler  han 
Højre  som  en  Bærme  og  bruger  sine  Udtryk  og  Billeder  i Over- 
ensstemmelse dermed.  Han  siger  om  Højre-Partiet:  Det  var  stillet 
som  en  Mand,  der  intet  ejer  og  intet  kan  faa  til  Laans  og  derfor 
kun  havde  Valget  mellem  at  skyde  sig  en  Kugle  for  Panden  eller 
forbryde  sig  mod  Loven.  Eller  han  sammenligner  det  med  en 
Falskmøntner,  for  hvem  det  nu  gælder  om  at  faa  Folk  til  at  tage 
mod  de  falske  Penge,  han  har  lavet.  Eller  han  betegner  det  Sprog, 
Højre  har  brugt  i Fællesudvalget,  som  et  Sprog,  man  ellers  kun 
hører  paa  Landevejene,  efter  at  det  er  blevet  mørkt. 

VI 

Holsteins  Udtræden  af  Folketinget  kom  ganske  uventet  for 
Offentligheden.  Jeg  mindes  ikke,  at  der  forud  havde  været  den 
mindste  Antydning  af,  at  noget  saadant  kunde  ske.  Begivenheden 

virkede  som  et  Stød,  efterfulgt  af  en  uhyggelig  Stemning.  Den  var 
jo  ogsaa  Skyggen,  de  kommende  Ulykker  kastede  foran  sig. 

Faa  Dage  efter  skulde  der  holdes  et  politisk  Møde  i Hertha- 
dalen,  hvor  Holstein  skulde  have  talt.  Nu  blev  det  Hørup,  der 
talte  i hans  Sted,  og  i følgende  Ord  bragte  ham  et  Farvel  fra 
Herthadalen: 

Denne  store  Forsamling  minder  mig  om  saa  mange  lignende  For- 
samlinger her  i Herthadalen,  og  den  minder  mig  om  den  Mand,  der  var 
Sjælen  i alle  vore  Møder,  der  i dobbelt  Forstand  var  hjemme  her  — i 
Lejrekredsen  og  i Herthadalen  — den-  Mand,  som  vi  alle  savner  her  i 
Dag.  Det  er  udelukkende  efter  Grev  Holsteins  Anmodning,  at  jeg  staar 
her.  Han  ønskede  at  gaa  ud  af  Politiken  saa  stille  som  muligt,  til  saa 
lidt  Afbræk  og  Ulejlighed  for  sine  Venner  som  muligt.  Derfor  ønskede 
han  ogsaa,  at  dette  Møde  maatte  kunne  afholdes,  som  det  var  berammet. 
Han  var  ikke  den  Mand,  der  forlader  Laget  og  vender  sig  i Døren  med 
onde  Ord  mod  dem,  der  bliver  tilbage.  Ridderligt  har  han  levet  iblandt 
os  og  ridderligt  er  han  gaaet  bort.  Der  er  i hans  Afskedsord  ingen 
Tvivl  om  Retten,  og  der  er  ingen  Tvivl  om  Skylden,  ingen  af  disse 
valne  og  fejge  Ord,  som  naar  Fjenden  ved  højlys  Dag  river  Taget  og 
Huset  ned  over  vore  Hoveder,  endda  spagfærdigt  spørger,  om  det  ikke 
var  os  selv,  der  gjorde  det.  Hans  Afskedsskrivelse  er  en  Anklageskrivelse 
mod  Højre,  dobbelt  overbevisende,  fordi  vi  og  hele  Landet  véd,  at  ingen 
Venstremand  har  arbejdet  som  han  paa  Forlig  og  Forstaaelse,  ud  over 
alle  Grænser,  ud  over  alt  Haab.  Naar  han  siger,  at  der  intet  Udkomme 
er  med  Højre,  saa  kan  De  stole  paa,  at  der  intet  er. 

En  Stilfærdighed,  som  den,  hvormed  Holstein  gik  ud  af  Poli- 
tiken, røber  en  Blufærdighed  i hans  Følelse.  Det  har  været  hans 
Skønhedsfølelse  imod,  Ansigt  til  Ansigt  med  sit  Parti  at  skulle 
modtage  dets  Afskedshyldning  og  Tak.  Og  det  er  en  lignende 
Følelse  halvt  af  Stolthed,  halvt  af  Sky  for  Mistanken  om,  at  han 
traadte  tilbage  for  i Stilhed  at  afvente  det  gunstige  Øjeblik,  der 
har  indgivet  Holstein  de  Ord,  hvormed  hans  Afskedsskrivelse 
slutter:  At  Forudsætningen  for  hans  Politik  var  bristet  nu  og  i 
Fremtiden. 

Han  bar  villet  brænde  sine  Skibe.  Men  det  er  dog  maaske 
gaaet  ham  netop  som  det  er  skildret  i Henrik  Ibsens  Digt : 
Brændte  Skibe.  Han  brændte  sine  Skibe,  og  kun  en  Stribe 
af  blaanende  Røg  blev  tilbage.  Men  i Erindringen  og  Drømmen,  i 
en  natlig  Rytters  Skikkelse,  er  han  hver  Nat  redet  tilbage  til  den 
Kampplads,  hvortil  han  havde  villet  afskære  sig  Tilbagevejen. 

Men  ogsaa  kun  i Tanken.  Da  Tiden  kom  forrige  Sommer, 
da  der  blev  aabnet  ham  en  Mulighed  for  at  indtage  den  politiske 

Plads,  hvortil  han  i Øjeblikket  har  vel  den  største  Adkomst  af 
alle,  da  vendte  han  uden  Vaklen  og  med  en  Fart  som  om  han 
mest  af  alt  var  bange  for  at  blive  antaget  for  paatrængende,  til- 
bage til  sit  Herresæde.  Lavt  i Horisonten  steg  hans  Navn  frem 
et  Øjeblik,  til  Forventning  for  nogle,  til  Ængstelse  og  Ærgrelse  for 
andre,  saa  forsvandt  det  igen. 

Hvad  var  Grunden?  Jeg  vil  nævne  en,  som  jeg  tror  er  rigtig, 
om  det  end  maaske  vil  forekomme  de  rigtige  Politikere  saare  naivt 
at  hæfte  sig  ved  den.  Det  har  i det  afgørende  Øjeblik  budt  Hol- 
stein imod  at  træde  til,  efter  at  andre  havde  udrettet  det  Stykke 
Arbejde,  han  i Træthed  og  Afmagtsfølelse  havde  kastet  fra  sig. 
At  blive  Minister  for  Embedets  Skyld  kan  ikke  friste  Holstein. 
Stor  Interesse  for  nogen  Gren  af  Administrationen  nærer  han  vist 
ikke.  Og  hans  Ærgerrighed  fristes  næppe  af  det  Magtomraade.  der 
følger  med  Embedet.  Det  kan  ikke  blænde  en  Mand,  hvis  Øje  er 
vant  til  at  omfatte  Besiddelser,  der  tæller  flere  Hovedgaarde  end 
der  er  Kontorer  i et  Ministerium.  Grunden  har  været  en  æstetisk. 
Den  samme  Blufærdighedsfølelse,  der  beherskede  Holsteins  Ud- 
træden, har  med  forøget  Styrke  indfundet  sig  hos  ham  ved  Tanken 
om  en  Indtræden  igen.  Den  vilde  føles  af  enhver,  der  ikke  anser 
sig  selv  for  et  Reklameskilt,  der  tages  ned  i sløje  Tider,  men  hænges 
ud  igen  i gode  Tider,  men  dobbelt  af  en  saa  aristokratisk  Natur 
som  Holstein. 

At  de  nuværende  Ministre  ikke  dengang  skulde  have  været 
ivrige  nok  for  at  vinde  Holstein,  er  naturligvis  en  Fabel.  Han  har 
som  ingen  anden  Betingelser,  der  vilde  styrke  det  nuværende 
Ministerium,  baade  dets  politiske  Evne  og  dets  Popularitet.  Han 
betyder  maaske  i Øjeblikket  ikke  noget  i Forholdet  til  den  alminde- 
lige Valgret.  Han  repræsenterer  ikke  visse  Tusinde  Vælgere.  Men 
han  repræsenterer  noget  andet,  noget  ubenævneligt,  der  vilde  have 
styrket  Ministeriet  over  for  en  vis  Side  af  den  offentlige  Mening, 
som  netop  af  Venstre  i den  Tid,  det  var  Opposition,  blev  slebet 
skarp  som  en  Ragekniv. 

Men  dette  havde  dog  været  den  mindste  Vinding.  Til  at  være 
Politiker  behøves  en  Sum  af  Erfaring,  som  Holstein  netop  raader 
over.  Den  Tid  er  jo  forbi,  da  man  kan  hente  en  Cincinatus  fra 
Ploven  og  sætte  ham  i Spidsen  for  Statens  Styrelse.  Og  særlig 
vilde  Holsteins  politiske  Evne  have  gjort  Gavn  til  at  erobre  Lands- 
tinget og  endelig  en  Gang  bringe  den  blussende  Strid  mellem  de 
to  Ting  til  Ophør.  Saa  længe  Folketinget  var  Løftestangen  til  at 

hæve  det  menige  Folk  op  til  Jævnbyrdighed  med  Overklassen,  var 
Holstein  en  udmærket  Fører  i Folketinget.  Nu  da  dette  Arbejde 
er  over  det  vanskelige  Punkt,  er  Landstinget  hans  naturlige  Kamp- 
plads. Her  er  Fjender  at  slaa,  Venner  og  Forbundsfæller  at  føre. 

Det  politiske  Liv  kender  ikke  til  Taknemlighed.  Den,  der 
ikke  helt  er  med  i Dagens  Stemning  og  Strømning,  selv  om  det 
kun  er  en  kortere  Tid,  regnes  ikke  med  længer.  Det  fik  Monrad 
at  føle,  da  han  vendte  tilbage  til  Politikken.  Holstein  har  den  fri- 
villige Landflygtighed  tilfælles  med  Monrad,  men  ellers  er  deres 
Stilling  helt  forskellig.  Monrad  gik  igen.  Men  Holstein  vilde  komme 
ind  midt  i den  Virkelighed,  han  har  arbejdet  for.  Han  var  en  af 
dem,  hvem  Forfatningen  af  1866  kaldte  paa.  Nu  da  denne  For- 
fatning omsider  skal  til  at  virke  efter  sin  Bestemmelse,  er  det 
uheldigt,  at  den  skal  savne  den  Mand , der  fremfor  nogen  har 
været  dens  Talsmand. 

Erik  Henrichsen 

er  er  sket  det  mærkelige  i denne  Vinter,  at  et  nyt 
Samfundslag  er  begyndt  at  røre  paa  sig  og  komme 
i Drift,  og  m aaske  netop  det  Lag,  hvis  Masse  vejer 
stærkest  til  i hele  det  danske  Folk.  Det  er  Husmæn- 
dene,  de  jordbrugende  Husmænd. 

Det  er  en  Klasse  med  udflydende  Grænser,  men 
med  et  ganske  bestemt  Særpræg  og  med  sin  egen  Historie.  Ned- 
adtil afgrænses  den  af  de  egentlige  Landarbejdere,  af  Indsidderne, 
de  jordløse  Husmænd  og  dem,  hvis  hele  Jordlod  er  en  Kartoffel- 
mark og  Græsning  til  et  Faar  eller  to  og  lidet  derudover,  og  som 
er  nødt  til  at  søge  Udkommet  ved  at  gaa  paa  Dagleje  for  frem- 
mede. Opadtil  glider  den  gennem  Bolsmænd  og  Parcellister  jævnt 
over  iblandt  de  smaa  Gaardmænd,  kun  adskilt  fra  dem  ved  Jordens 
Skyldsætning  til  under  eller  over  en  Tønde  Hartkorn,  en  tænkt 
Grænselinie,  der  ingen  Betydning  har  i det  praktiske  Liv. 

Det  er  det  Lag,  der  ligger  midt  imellem  disse  to  Yderpunkter, 
et  Lag  der  tæller  vel  en  100,000  voksne  Mænd,  paa  Vej  fra  Land- 
arbejderens personlig  afhængige  Stilling  frem  imod  den  selvstændige 
Landmands  personlig  uafhængige,  det  er  dette  Lag,  der  er  begyndt 
at  komme  i Røre.  Næsten  samtidig  er  Husmandsbevægelsen  brudt 
igennem  hele  Landet  over;  store  Møder  er  blevet  holdt;  Organisa- 
tioner er  blevet  dannet  for  de  enkelte  Landsdele.  Bevægelsen  har 
overalt  en  rent  økonomisk  Karakter,  gaar  uden  om  al  Politik.  Men 
den  har  en  politisk  Klangfarve.  Det  er  en  ny  Klasse  af  Samfundet, 
der  vaagner,  bliver  sig  selv  bevidst,  begynder  at  rejse  Krav.  Og 

i dansk  Politik  vil  disse  Krav  komme  til  at  virke  som  et  nyt,  skil- 
lende og  samlende  Element. 

Bevægelsen  havde  aldrig  kunnet  slaa  saa  raskt  og  sikkert  an, 
om  ikke  den  havde  sin  Rod  dybt  fæstet  i en  forudgaaende  Udvik- 
ling. Den  er  en  retliniet  Forlængelse  — blot  under  større  Former 
og  med  større  Midler  — af  20—30  Aars  sejgt  Arbejde  i det  stille* 
et  Arbejde  som  Tomme  for  Tomme  har  skudt  Husmandsbrugets 
Niveau  i Vejret. 

Indtil  for  20—30  Aar  siden  var  Husmanden  et  af  de  døde 
Punkter  i Befolkningen.  Økonomisk  var  han  afhængig  af  de  større 
Landmænd.  Det  var  paa  Kornproduktionen,  at  Landbruget  hvilede, 
men  her  var  Husmanden  langt  den  underlegne,  baade  i Forhold 
til  Gaardmand  og  Godsejer.  Han  arbejdede  daarligere  og  dyrere; 
han  savnede  moderne  Agerbrugsredskaber  og  navnlig  Trækkraft, 
den  han  var  nødt  til  at  leje  i dyre  Domme  og  sjælden  kunde  faa 
netop  til  de  Tider,  hvor  den  var  mest  nødvendig;  og  tilmed  laa 
hans  Lod  oftest  ude  i Udmarken,  paa  Overdrevene,  borte  fra  den 
gammelkultiverede  Bondejord,  var  fuld  af  Sten  og  Ukrudt  og  spændte 
tidt  baade  over  Mosehuller  og  Sandstrækninger  og  Hede.  Hvad 
hans  egen  Bedrift  gav  ham,  var  Naturalier,  som  ikke  med  nogen 
Fordel  kunde  afsættes,  men  som  forbrugtes  i Husholdningen:  Kar- 
tofler, Grøntsager  og  Æg  — naar  det  kom  højere,  Mælk,  Smør  og 
Flæsk.  De  rede  Penge,  han  var  nødt  til  at  have  mellem  Hænderne, 
maatte  han  tjene  ved  at  arbejde  for  andre.  Lønarbejdet  blev  i 
de  fleste  Tilfælde  hans  Hovederhverv,  og  det  saa  meget  mere,  som 
Landarbejderlønnen  dengang  var  endnu  langt  lavere,  end  den  nu 
er;  der  maatte  arbejdes  i tre  Dage  for  den  Løn,  der  nu  kan  tjenes 
i to.  Det  meget  Arbejde  for  andre  virkede  atter  skadelig  tilbage 
paa  hans  egen  Bedrift;  han  kom  træt  hjem  om  Aftenen,  og  det 
ringe  Udbytte,  Jordlodden  kunde  kaste  af  sig,  selv  om  den  dyrkedes 
nok  saa  omhyggelig,  skulde  ikke  anspore  ham  til  at  opbyde  sine 
yderste  Kræfter.  Husmandslodderne  regnedes  Landet  over  i Al- 
mindélighed  for  de  mindst  indbringende,  mest  forsømte  Bedrifter. 

Hertil  svarede  alt  andet.  Han  sløvedes  under  Overmaalet  af 
Slid  og  Undermaalet  af  Ernæring  og  den  fuldstændige  Mangel  paa 
Udsigt  til  nogen  Sinde  at  kunne  højne  sin  Stilling.  Hans  Interesser 
var  snævrere  end  Gaardmandens,  der  havde  været  paa  Højskole, 
der  læste  Aviser,  der  deltog  i Politikken.  Bøger  havde  han  ikke  Raad 
til  at  købe,  Blade  ikke  Raad  til  at  holde;  politisk  var  han  gerne 
indifferent,  gik  i den  Retning,  som  de  fleste  i Sognet  fulgte,  men 

uden  nogen  Varme.  Fremfor  alt  gjaldt  det  om  ikke  at  komme  paa 
Kant  med  dem,  i hvis  Afhængighed  han  var.  Naar  han  mødte  ved 
Stemmebordet,  sad  Godsforvalteren  eller  Sognefogden  bag  det,  og 
han  stemte,  som  han  skulde.  I mangen  en  Kreds  blev  Højremanden 
Gang  paa  Gang  baaret  oppe  af  Husmændene  paa  Trods  af  Gaard- 
mændenes  Venstrestemmer. 

Saa  var  det,  Kornprisernes  Dalen  begyndte  i Halvfjerdsernes 
Slutning  og  tog  Fart  frem  gennem  Firserne.  Det  var  Godsejer  og 
Gaardmand,  som  led  derunder,  Husmanden  ikke.  Han  producerede 
ikke  Kom  til  Afsætning  og  tog  derfor  ikke  Skade  af  Prisfaldet. 
Hans  Bedrift  laa  for  lavt  til  at  træffes  af  de  synkende  Konjunkturer. 
Lavere  Kornpriser  betød  tværtimod  Fordele  for  ham;  han  kunde 
faa  billigere  Brød  til  sig  og  sin  Familie,  billigere  Foderstoffer  til  sin 
Ko  og  sin  Gris. 

Og  Kornprisernes  Dalen  var  det  ogsaa,  som  gav  Stødet  til  den 
Bevægelse,  der  skulde  gøre  Husmandsbrugets  Opdrift  mulig.  Det 
var  Overgangen  til  Produktion  af  Smør  og  Flæsk  for  Verdensmar- 
kedet. Hen  om  Firsernes  Midte  rejste  der  sig  Mejerier  i Sogn  ved 
Sogn,  først  Fællesmejerier,  siden  Andelsmejerier,  hvor  Husmanden 
med  den  ene  Ko  kunde  faa  Udbytte  saa  godt  som  Gaardejeren  med 
de  20  eller  30.  Hans  Bedrift  fik  pludselig  en  helt  ny  Betydning 
for  ham.  Af  Mælken,  som  han  før  havde  drukket  selv  eller  kær- 
net til  Smør,  der  ikke  lod  sig  sælge  til  nogen  rimelig  Pris,  kunde 
der  nu  vindes  Guld;  at  forøge  Besætningen  fra  én  Ko  til  to  eller 
fra  to  til  tre  betød  en  anselig  Forøgelse  i Indtægt;  med  Centrifuge- 
mælken, som  kom  tilbage  fra  Mejeriet,  kunde  der  opdrættes  flere 
Svin,  og  Prisen  paa  Flæsk  gik  i Vejret,  som  den  gjorde  det  paa 
Smør. 

Der  aabnede  sig  Muligheder  for  Husmanden,  og  Husmands- 
brugets Opgang  tog  sin  Begyndelse.  Den  fandt  Sted  i samme  Ret- 
ning som  Gaardmandsbrugets  Opgang,  men  langt  langsommere. 
Medens  Gaardmanden  inden  faa  Aar  atter  sad  nogenlunde  fast  i 
Sadlen  og  havde  redet  den  værste  Storm  af,  vandt  Husmanden 
kun  frem  Fod  for  Fod.  For  ham  var  det  ikke  en  Krise,  der  skulde 
overstaas,  men  nyt,  der  skulde  skabes  fra  Grunden.  Og  der  var 
de  største  Vanskeligheder  at  overvinde.  Jordlodden  maatte  dyrkes 
op,  tidt  næsten  fra  bar  Bund;  Sten  maatte  samles,  Al  hugges  op 
med  Hakken,  Ukrudt  luges  bort,  Mosehuller  fyldes,  sid  Grund  dræ- 
nes, Sand  dækkes  med  Muld,  Gødning  køres  paa.  Det  var  mange 
Aars  Arbejde,  som  krævedes  hertil,  og  Husmanden  stod  uden  nogen 

Kapital,  uden  anden  Hjælp  end  Kone  og  Børn,  uden  anden  Træk- 
kraft end  sin  Ko.  Han  maatte  tilmed  stadig  gaa  paa  Dagleje  for 
at  tjene  Brødet.  Men  der  var  Søndagen,  og  der  var  et  Par  Timer 
i den  tidlige  Morgen  og  den  sene  Aften,  som  kunde  udnyttes,  og 
som  blev  udnyttede.  Alen  efter  Alen  af  Jorden  blev  vundet  ind  un- 
der intensiv  Kultur,  og  Roer  og  Korn  blev  saaet  til  Kvægfoder. 
Saa  maatte  Bygningerne  udvides  og  udbedres,  Stalden  indrettes  i 
Overensstemmelse  med  den  moderne  Kvægavls  Fordringer,  Svinehus 
og  Ajlekumme  og  Gødningbeholder  anskaffes.  Og  der  maatte  købes 
ny  og  bedre  Redskaber.  Alt  sammen  kostede  det  meget  Slid  og 
mange  Penge,  som  maatte  vindes  ved  nyt  Slid  eller  ved  trykkende 
Gæld.  Især  før  de  to  Husmandskreditforeninger  var  blevet  oprettet  i 
1880,  føltes  enhver  Gæld  som  saare  pinlig;  thi  den  maatte  gerne  stif- 
tes hos  en  af  Egnens  Gaardmænd,  til  hvem  Husmanden  saaledes  kom 
i rent  personligt  Afhængighedsforhold;  han  var  stadig  udsat  for  at 
faa  Gælden  opsagt,  og  han  var  tidt  nødt  til  i den  Anledning  at  lade 
sig  meget  byde. 

Der  er  i de  senere  Aar  fremdraget  saa  mange  Eksempler  paa 
Husmandsbedriftemes  Udvikling  i de  forskelligste  Egne  af  Landet, 
at  man  er  i Stand  til  at  skønne  over  Bevægelsen,  ogsaa  uden  for 
de  snævre  Kredse,  man  kender  af  egen  personlig  Erfaring.  Bevæ- 
gelsen er  en  ensartet  Landet  rundt.  Det  er  enkelte  Husmænd  hist 
og  her,  som  er  gaaet  i Spidsen,  fra  Begyndelsen  af  ofte  under 
Skuldertræk  fra  Naboerne,  thi  det  var  noget  nyt  og  uset  dette,  at 
en  Husmand  kunde  stræbe  efter  at  arbejde  sig  op;  lidt  efter  lidt 
med  almindelig  Respekt  om  sig  og  dragende  flere  og  flere  med  sig. 
Skildringerne  er  nogenlunde  enslydende  fra  alle  Landets  Dele;  Va- 
riationen er  10—15—20  Aars  Slid,  Opdyrkning  af  Mose,  — af  Al, 
— af  Sand. 

Igennem  dette  Arbejde  har  Husmandsbruget  vundet  sin  egen 
særegne  Karakter,  der  skarpt  adskiller  det  fra  det  større  Landbrug. 
Det  er  den  intensive  Kultur,  beregnet  paa  ved  den  størst  mulige 
Omhu  at  udnytte  alle  Muligheder  for  Produktionens  Forøgelse  til 
det  yderste.  Jo  mindre  Bedriften  er,  des  videre  kan  denne  intensive 
Kultur  føres  igennem.  I de  allermindste  Husmandsbrug  nærmer  Dyrk- 
ningen sig  ofte  det  havemæssige,  med  en  Jord,  der  er  kulegravet  og 
gravet  atter  og  atter,  renset  for  hver  en  Sten,  luget  for  hvert  et  Ukrudt. 
Og  Udbyttet  for.  hver  Skæppe  Land  kan  her  drives  op  til  mere, 
end  det  er  for  hver  Tønde  Land  i de  større  Bedrifter,  selv  om  Jor- 
den i og  for  sig  er  af  samme  Beskaffenhed.  Men  ogsaa  paa  de 

større  Husmandslodder  er  Drift  smaaden  en  ganske  anden  end  paa 
Gaardene.  Husmanden  og  hans  Kone  kender  hver  Plet  Jord  ud  og 
ind  og  kan  tage  Hensyn  dertil  ved  Behandlingen  og  Udnyttelsen. 
De  kender  hvert  Husdyr  rent  individuelt  og  kan  passe  det  netop 
paa  den  Maade,  det  er  bedst  tjent  med.  Husmandens  Køer  og  Svin 
er  sjelden  af  bedre  Race  end  Gaardmandens,  ofte  af  siettere,  men 
de  er  bedre  passede  og  giver  større  Udbytte.  Husmanden  kan, 
netop  i Kraft  af  sin  Bedrifts  Lidenhed,  holde  forholdsvis  flere  Hus- 
dyr end  Gaardmanden,  endsige  Godsejeren.  Kreaturtællingen  af 
1898  viste,  at  paa  hver  Tønde  Hartkorn  kom  der  i Herregaards- 
bedrifterne  (over  12  Td.  Htk.)  gennemsnitlig  2,20  Malkekøer,  i Gaard- 
mandsbedrifterne  (1—12  Td.  Htk.)  2,48,  men  i Husmandsbedrif- 
terne (under  1 Td.  Htk.)  6,37.  Forskellen  var  en  lignende  med 
Hensyn  til  Svin:  1,92  — 2,68  — 7,55,  Faar:  0,69  — 2,59  —7,58 
og  en  endnu  mere  udpræget  med  Hensyn  til  Høns:  4,91  — 14,78 

— 92,97.  Erhverv,  der  for  Gaardmanden  spiller  en  ganske  under- 
ordnet Rolle,  kan  blive  Hovedindtægtskilder  for  Husmanden.  Det 
gælder  t.  Eks.  Havebruget,  især  i Nærheden  af  en  Købstad  eller  et 
andet  sikkert  Marked  for  Havesagers  Afsætning;  det  gælder  Biavlen; 
det  gælder  navnlig  — hvad  tydelig  nok  ses  af  de  nys  nævnte  Tal 

— Hønseriet;  og  danske  Æg  er  jo  i de  sidste  Aar  stærkt  paa  Vej 
til  at  arbejde  sig  op  imod  dansk  Flæsk  og  dansk  Smør  paa  det 
engelske  Marked;  i de  18  Millioner  Kr.,  vi  i 1900  tog  ind  for  Æg, 
har  Husmændene  faaet  deres  gode  Andel. 

Adskillige  af  de  fremmeligste  Husmænd  har  offentliggjort  deres 
Driftsregnskaber,  flere  endog  for  en  hel  Aarrække.  Det  er  en  saare 
interessant  og  lærerig  Læsning  ogsaa  for  andre  end  de  Standsfæller, 
til  hvem  den  nærmest  har  Adresse.  For  en  Husmandslod,  paa  4 
Tdr.  Ld.  god  Middeljord,  er  der  Regnskaber  fra  1892  og  1897,  og 
imellem  disse  Aar  er  Udviklingen  fra  ekstensiv  til  intensiv  Drift 
gaaet  for  sig.  I det  første  Aar  var  Indtægterne  313,  Driftsudgif- 
terne 227  Kr.  og  Overskudet  saaledes  kun  86  Kr.  I det  sidste  Aar 
var  Indtægterne  vokset  til  985,  Udgifterne  til  582  Kr.  og  Oversku- 
det saaledes  til  403  Kr.,  til  mellem  det  4-  og  det  5-dobbelte.  Her 
er  Mælken  den  fornemste  Post  paa  Indtægtssiden;  100  Pund  Mælk 
har  kostet  2 Kr.  37  0.  at  fremstille,  men  er  blevet  solgt  for  3 Kr. 
33  0.,  med  næsten  1 Krones  Fortjeneste.  En  fynsk  Husmand,  med 
3 Tdr.  3 Skpr.  Land,  har  specificeret  sit  Regnskab  efter  de  forskel- 
lige Indtægtskilder;  Kvægholdet  (3  Køer)  har  krævet  1274  Kr.  og 
givet  1655,  altsaa  et  Overskud  af  381  Kr;  Svineholdet  har  krævet 

270  og  givet  333  Kr.,  altsaa  et  Overskud  af  63  Kr. ; Fjerkræholdet 
har  krævet  139  og  givet  212  Kr.,  altsaa  et  Overskud  af  73  Kr. 
En  jydsk  Husmand  har  leveret  et  detailleret  Hønseriregnskab;  paa 
hver  af  sine  23  Høns  har  han  haft  en  aarlig  Nettofortjeneste  af  5 
Kr.  50  0.  En  fynsk  Husmand  med  2 Tdr.  3 Skpr.  Land  har  med- 
delt, hvor  stort  Driftso verskudet  har  været  i de  5 Aar  fra  1892  til 
1896;  man  ser  her  Opdriften,  efterhaanden  som  Kultiveringen  bli- 
ver en  intensivere:  120  Kr.,  120  Kr.,  97  Kr.,  240  Kr.,  305  Kr. 

Dette  er  Tal  og  Træk,  som  fortæller  om,  hvorledes  Husmænd 
har  stræbt  sig  frem  mod  deres  Maal,  den  økonomiske  Uafhængighed. 

Mange  af  dem  har  naaet  dette  Maal  eller  er  godt  paa  Vej  til 
at  naa  det.  Der  er  mangfoldige  Husmænd' i alle  Landets  Egne, 
som  for  20  Aar  siden  maatte  gaa  paa  Dagleje  saa  mange  Dage  om 
Aaret  det  blot  var  muligt,  men  som  nu  kan  have  deres  fulde  Ud- 
komme ved  at  drive  deres  Lod,  og  naar  de  nu  gaar  paa  Arbejde, 
er  det  kun  den  korte  Tid  af  Aaret,  da  Lønnen  er  særlig  høj,  og 
kun  for  at  skaffe  sig  en  Ekstrafortjeneste,  som  de  strængt  taget 
maaske  nok  kunde  undvære,  men  som  de  tager  med.  Og  mang- 
foldige andre  er  der,  som  kan  forudse,  at  de  — ved  at  fortsætte  i 
det  Spor,  de  er  inde  paa  — inden  for  en  overskuelig  Fremtid  vil 
være  naaet  lige  saa  vidt.  Hvor  Grænserne  er,  for  at  denne  Mulig- 
hed kan  realiseres  fuldtud,  beror  paa  et  Sammenspil  af  mange  for- 
skellige Forhold,  ikke  blot  paa,  hvor  mange  Tønder  Land  Lodden 
tæller  og  af  hvilken  Beskaffenhed  Jorden  er,  men  ogsaa  paa  Hus- 
mandens — og  ikke  mindst  hans  Kones  — Arbejsevne  og  Intelli- 
gens. 

Og  hvad  er  der  saa  naaet  igennem  disse  Aartiers  Bestræbelser 
— ud  over  Selvstændighedsfølelsen,  ud  over  Bevidstheden  om  at  sidde 
som  egen  Mand  i egen  Bedrift?  Hvorledes  former  Livet  sig  for 
den  selvstændige  Husmand,  hvilket  Maal  af  Livets  Goder  er  ham 
beskaaret? 

Det  kan  siges  med  to  Ord:  den  yderste  Arbejdsomhed  og  den 
yderste  Nøjsomhed.  Der  er  maaske  ingen  i Danmark,  som  i sin 
Person  i saa  høj  en  Grad  forener  disse  to  Egenskaber  som  netop 
den  jordbrugende  Husmand. 

Selv  den  besiddelsesløse  Landarbejder  kender  dog  gerne  lidt 
til  Begrebet  Fritid,  en  Tid  man  kan  kalde  sin  egen  og  anvende 
paa  hvad  Maade  man  vil.  Men  for  Husmanden  er  dette  en  frem- 
med Forestilling.  Hans  Bedrift  kræver  det  størst  mulige  Antal  Ar- 
bejdstimer af  ham  — og  ikke  blot  af  ham,  men  ogsaa  af  hans 

Kone  og  Børn,  fra  den  tidligste  Tid  de  kan  gøre  nogen  Nytte.  En- 
hver Time,  der  lægges  til  den  daglige  Arbejdstid,  betyder  en  For- 
øgelse af  Bedriftens  Produktivitet  eller  en  Besparelse  paa  Drifts- 
udgifternes Konto,  maaske  kun  af  nogle  ganske  enkelte  Ører,  men 
i hvert  Fald  af  noget.  Der  er  altid  noget  at  gøre  i Husmandens 
Bedrift,  en  Le,  der  skal  skæftes,  en  Tøjrestage,  der  skal  snittes  osv. 
osv.  Og  desuden  er  der  mangfoldige  Husmænd,  som,  for  at  skaffe  sig 
tilstrækkelige  Midler  til  at  eksistere,  maa  drive  et  eller  andet  Haand- 
værk  ved  Siden  af  deres  Jordbrug  — Træskomageri,  Snedkeri  el. 
lign.,  — hvad  der  udfylder  hele  den  Tid,  der  ikke  er  strengt  nødven- 
dig til  Loddens  og  Kreaturernes  Pasning.  Meget  af  alt  dette  Ar- 
bejde er  saare  strengt’;  andet  er  lettere,  ikke  saa  fysisk  udmattende; 
men  det  lægger  Beslag  paa  hele  Husmandens  Dag,  under  ham 
aldrig  en  Hvilestund,  jager  ham  fra  Arbejde  til  Arbejde,  udslider 
ham  før  Tiden.  Slidet  præger  hans  Skikkelse;  det  turde  være  Reg- 
len, at  Husmanden  ser  10  Aar  ældre  ud,  end  han  er. 

Og  lige  saa  tydelige  Spor  sætter  Nøjsomheden  sig.  Der  er 
næppe  nogen,  der  i den  Grad  formaar  at  sætte  Tæring  efter  Næ- 
ring som  den  jordbrugende  Husmand.  Han  har  igennem  sit  Ar- 
bejde forstaaet  at  hæve  sig  op  over  den  besiddelsesløse  Landarbejder, 
men  hans  Livsførelse  adskiller  sig  kun  fra  dennes  i Henseende  til 
den  rigeligere,  bedre  Ernæring,  til  Dels  ogsaa  i Henseende  til  den 
lidt  sundere  og  hyggeligere  Bolig.  Paa  alle  andre  Punkter  falder 
den  sammen,  staar  til  Dels  endog  en  Grad  lavere.  Luksus  og  Livets 
Bekvemmeligheder  naar  ikke  inden  for  hans  Stue;  han  har  nok  at 
gøre  med  at  holde  den  egentlige  Nød  udendørs,  at  hindre,  at  nogen 
i hans  Hus  lider  Sult;  kan  der  blive  lidt  tilovers  ud  over  det  ab- 
solut nødvendige,  da  sætter  han  det  i Sparekassen,  for  at  have  det 
som  et  Rygstød  i daarlige  Tider,  for  at  kunne  udvide  Bedriften, 
naar  en  god  Lejlighed  byder  sig,  for  at  kunne  betale  af  paa  sin 
Gæld.  Herom  kredser  alle  hans  Tanker;  herfor  nægter  han  sig  alt 
andet.  Til  den  Leven  over  Evne,  som  har  bragt  saa  mangen  Gaard- 
mand  og  Proprietær  fra  Gaarden,  kender  Husmanden  ikke  An- 
tydning. 

Dette  er  noget,  de  fleste  Landboere  véd  af  Erfaring;  men  det 
kan  ogsaa  belyses  rent  statistisk.  Statens  statistiske  Bureau  har 
for  nylig  udsendt  en  Samling  Husholdningsregnskaber  for  201  Landbo- 
familier, der  gennemgaaende  ligger  under  Gaardmandsstandens  Ni- 
veau. Naar  man  deraf  udsondrer  to  Grupper,  en,  som  repræsen- 
terer de  egentlige  Husmænd  — med  gennemsnitlig  4 — 5 Tdr.  Land, 

som  giver  dem  deres  væsentlige  Udkomme,  saa  de  kun  behøver  at 
skaffe  sig  en  mindre  Del  af  deres  Indtægter  ved  Arbejde  for  andre, 
— og  en  anden,  som  repræsenterer  de  egentlige  Landarbejdere, 
hvis  egen  Bedrift  er  rent  underordnet  mod  Lønarbejdet  for  frem- 
mede, — saa  finder  man  en  mærkelig  Forskel  og  en  mærkelig  Lig- 
hed. Indtægterne  i rede  Penge  er  omtrent  de  samme,  naar  Drifts- 
omkostningerne, Skatterne  og  Gældens  Forrentning  og  Amortisation 
fraregnes;  men  Husmanden  har  i Naturalier  af  egen  Avl  for  hen- 
ved 200  Kr.  mere  om  Aaret,  — Grøntsager,  Mælk,  Æg,  Smør, 
Flæsk,  Fedt  o.  s.  v.,  som  han  forbruger  i Husholdningen.  Af  sine 
rede  Penge  bruger  han  lidt  mindre  end  Landarbejderen  til  disse 
de  allemødvendigste  Næringsmidler,  men  hans  Forbrug  af  dem 
bliver  alligevel  langt  større,  for  godt  og  vel  175  Kr.  mere  i Gen- 
nemsnit for  hver  Familie.  Han  og  hans  Husstand  er  saaledes 
bedre  og  sundere  ernæret;  og  ogsaa  hans  Bolig  er  dyrere  og  en 
Grad  bedre  end  Indsidderstuen  eller  den  jordløse  Husmands  Hytte. 
Men  gaar  vi  fra  disse  de  første  og  vigtigste  Livsfornødenheder  over 
til  de  øvrige  Udgiftsposter  — til  dem,  der  angiver,  i hvilken  Grad 
Livet  er  en  Smule  afvekslende  og  nydelsesrigt  — træffer  vi  nøjag- 
tig de  samme  Forhold  i Husmandens  som  i Landarbejderens  Bud- 
get Til  Klæder  og  Fodtøj,  til  Brændevin  og  Te  er  hans  Udgifter 
en  Smule  større;  til  Gengæld  er  de  mindre  til  Kaffe,  Bajersk  01, 
Tobak,  Brændsel,  Petroleum,  Vadsk  og  til  Vedligeholdelse  og  For- 
øgelse af  Bohavet.  Af  Petroleum  har  hver  Landarbejderfamilie 
brugt  43,2  Potter,  men  hver  Husmandsfamilie  kun  32,5;  — det  er 
kun  Fjerdedelen  af,  hvad  en  københavnsk  Arbejderfamilie  forbruger 
mellem  Aar  og  Dag,  og  næppe  Halvdelen  af  Forbruget  hos  Land- 
haandværkerne,  hvis  Indtægter  er  omtrent  ens  med  Husmændenes, 
men  hvis  Levevis  mere  nærmer  sig  det  købstadsmæssige.  Til  „Ad- 
spredelser" har  to  Landarbejderfamilier  opført  hver  2 Kr.  i Udgift, 
hvad  der  i Gennemsnit  giver  6 Øre  pr.  Familie;  Landhaandværkeren 
har  gennemsnitlig  76  Øre,  men  Husmanden  slet  intet  under  denne 
Konto.  Til  Aviser  og  Bøger  har  Landarbejderen  brugt  5 Kr.  6 0., 
Husmanden  5 Kr.  69  0.,  men  Landhaandværkeren  10  Kr.  89  0. 
Og  saaledes  viser  det  sig  fra  Punkt  til  Punkt  under  disse  Udgifts- 
poster; tager  man  dem  alle  under  ét,  staar  Husmanden  næsten 
ganske  i Niveau  med  Landarbejderen  og  dybt  sænket  under  alle 
andre  Klasser  i vort  Folk,  selv  dem,  hvis  Stilling  er  mest  kummer- 
lig. I alt,  hvad  den  moderne  Teknik  har  frembragt,  i alle  Nutids- 
civilisationens Fremskridt,  har  han  liden  eller  ingen  Andel. 

I sit  Ansigts  Sved  kan  han  skaffe  sig  det  daglige  Brød;  dette 
er,  hvad  han  har  naaet  gennem  Aartiers  Slid,  gennem  et  Arbejde, 
der  søger  sin  Lige  i sej  g Udholdenhed. 

Det  var  et  Arbejde  i det  stille,  et  Arbejde,  i hvilket  Husmanden 
ikke  mødte  Modstand  eller  Modvilje  fra  nogen  Side.  Han  dannede 
ingen  Fagorganisation,  der  kunde  staa  som  en  Torn  i Øjet  paa 
nogen;  han  fornærmede  ingen;  hvad  han  tilkæmpede  sig  af  For- 
dele, vandt  han  ikke  paa  Bekostning  af  andre.  De  eneste,  der 
kunde  føle  deres  Interesse  truet,  var  de  større  Landmænd,  fra  hvis 
Tjeneste  han  søgte  at  emancipere  sig;  thi  dette  betød,  at  der  kom 
til  at  staa  mindre  Arbejdskraft  til  deres  Disposition.  Men  hvad  de 
kunde  tabe  paa  denne  Kant,  vilde  de  vinde  rigelig  ind  igen  paa 
andre.  Thi  i den  travle  Aarstid,  naar  Lønnen  var  særlig  høj,  kunde 
de  gøre  temmelig  sikker  Regning  paa,  at  selv  den  bedrestillede 
Husmand  vilde  tage  denne  Ekstrafortjeneste  med,  saa  de  ikke  be- 
høvede at  staa  blottede  for  Arbejdskraft;  og  med  det  store  Land- 
brugs moderne  Udvikling  er  det  netop  en  saadan  Sæsonarbejds- 
kraft, det  har  Trang  til.  Og,  hvad  der  vejede  end  stærkere 
til,  i Husmandsbørnene  vilde  der  opdrages  en  paalidelig  Stab  af 
udmærket  Tyende,  til  største  Fordel  for  Gaardmænd  og  Gods- 
ejere. Det  er  fælles  for  vistnok  alle  Egne  af  Landet,  at  de  større 
Husmænds  Børn  er  særlig  efterspurgte  som  Tjenestekarle  og  Tje- 
nestepiger; thi  de  er  fra  smaa  af  vant  til  den  største  Orden  og 
Arbejdsomhed.  Husmandssønnen  har  lært  ’at  være  god  mod  Dy- 
rene, Husmandsdatteren  at  malke  rent.  Det  hele  vilde  saaledes 
virke  i Retning  af  en  mindre  talrig,  men  mere  stedfast  og  mere 
solid  Arbejderklasse  paa  Landet.  Tillige  vilde  en  Opgang  i Hus- 
mandsklassens Kaar  betyde  en  Nedgang  paa  Fattigvæsenets  Budget, 
hvad  der  vilde  have  Betydning  for  de  store  Landmænd  i deres 
Egenskab  af  Skatteydere. 

Disse  to  Betragtninger  krydsede  hinanden;  gennemgaaende  var 
det  dog  den  velvillige  Stemning,  der  havde  Overtaget,  baade  inden 
for  det  middelstore  og  ogsaa  det  meget  store  Hartkorn,  — men 
vel  at  mærke  kun,  saa  længe  Husmændene  var  villige  til  at  lade 
sig  lede  af  de  store.  Det  var  den  stiltiende  Forudsætning;  hvor 
den  brast,  svandt  Velviljen.  I Midten  af  1880’erne  var  der  paa 
Sjælland  og  Lolland-Falster  begyndt  en  Husmandsbevægelse,  med 
en  Række  smaa  lokale  Organisationer,  af  strengt  faglig-oplysende 
Karakter,  og  Bevægelsen  havde  vundet  megen  Anerkendelse,  selv 
fra  Godsejernes  Side.  Men  i samme  Øjeblik  man  nægtede  at  af- 

skedige  den  daværende  Formand  for  at  afløse  ham  meden  Godsejer, 
blev  al  økonomisk  Støtte  — baade  fra  private  Institutioners  og  fra 
Statens  Side  — inddraget,  og  Bevægelsen  døde  hen. 

Som  Regel  var  imidlertid  Husmændene  villige  til  at  bøje  sig, 
og  det  store  Hartkorn  kunde  da  med  rolig  Samvittighed,  i egen 
velforstaaet  Interesse,  stille  sig  gunstig  over  for  deres  Bestræbelser. 
Man  sporer  det  paa  forskellig  Maade.  Loven  af  1880  om  Hus- 
mandskreditforeningeme,  der  ved  at  give  Statsgaranti  for  en  Rente 
af  4 Procent  og  ved  forskellige  andre  Fordele  skaffede  de  mindre 
Jordbrugere  særlig  gunstige  Laanevilkaar,  var  først  indbragt  af 
Venstre,  men  blev  senere  optaget  og  gennemført  af  Ministeriet  Estrup. 
Det  større  Landbrugs  Organisationer,  Landboforeningerne,  tog  flere 
Steder  selv  Initiativet  til  at  hjælpe  og  opmuntre  Husmænd,  der  var 
i Færd  med  at  arbejde  deres  Brug  i Vejret.  Og  de  sørgede  for,  at 
det  blev  dem,  der  kom  til  at  administrere  Statstilskudet  til  Husmands- 
brugets Fremme,  til  Præmiering  af  ypperlig  drevne  Husmandsbrug, 
til  korte  Kursus  og  Uddannelsesrejser  for  Husmænd.  Det  var  dem 
saa  meget  mere  om  at  gøre,  som  de  derved  erhvervede  sig  en  Slags 
Formynderskab  over  Husmændene,  bevarede  en  vis  patriarkalsk 
Stilling  i Forholdet  til  dem  og  stadig  havde  Anledning  til  at  holde 
vaagent  Øje  med,  at  ingen  samfundsfarlige  Tendenser  indsneg  sig 
iblandt  dem.  I Landboforeningerne  har  Husmændene  aldrig  selv 
naaet  nogen  Indflydelse,  selv  om  Adgangen  formelt  staar  dem 
aaben;  det  er  betegnende,  at  af  101  Landboforeninger  har  de  43 
en  Godsejer,  Proprietær  eller  Forpagter  til  Formand,  de  44  en 
Gaardmand  eller  Møller,  de  14  en  Skoleforstander,  Lærer,  Inspektør, 
Direktør,  Sagfører,  Dyrlæge,  Professor,  Postholder  eller  Justitsraad, 
ikke  en  eneste  en  Husmand.  Man  har  bestandig  lige  indtil  nu  set 
Gaardmænd,  Proprietærer  og  Godsejere  sidde  til  Doms  over  Hus- 
mænd — og  set  Husmændene  finde  sig  rolig  deri. 

Det  er  paa  dette  Punkt,  at  Husmændenes  vaagnende  Selvbe- 
vidsthed har  givet  sig  sit  første  Udslag;  det  er  Følelsen  af  det 
krænkende  i denne  Umyndighedstilstand,  der  har  givet  den  ydre 
Anledning  til,  at  Husmændene  har  skilt  sig  ud  og  dannet  deres 
egne  Organisationer.  Den  Tanke,  der  atter  og  atter  varieret  er 
gaaet  igennem  Tusinder  af  Husmænds  Hoveder  de  senere  Aar  igen- 
nem, kan  vistnok  formuleres  saaledes:  Hvis  det  var  Bevillinger  til 
den  ædle  Hesteavls  Fremme,  Talen  var  om,  og  de  forvaltedes  af 
Foreninger,  hvor  Husmænd  førte  Styret,  hvor  bagvendt  vilde  da 
ikke  det  hele  Forhold  være,  og  hvor  vilde  ikke  Godsejer  og  Stor- 

bonde  føle  sig  krænket,  og  med  hvor  god  Grund!  Men  her  er  For- 
holdet et  ganske  tilsvarende,  og  Husmændene  har  fuldt  saa  gyldig 
Grund  til  at  føle  sig  traadt  for  nær.  Hvorfor  skal  ikke  Husmæn- 
dene selv,  gennem  egne  Organisationer,  raade  over  de  Penge,  Staten 
yder  dem?  Det  er  dette  Ræsonnement,  der  har  givet  Stødet  frem- 
efter. „Vi  vil  være  myndige",  er  Feltraabet.  Og  selv  Landbofore- 
ningernes ledende  Mænd  har  maattet  indrømme  Berettigelsen.  Med 
en  vis  sursød  Forekommenhed  har  de  erklæret,  at  hvis  det  virke- 
lig engang  skulde  vise  sig,  at  de  nydannede  Husmandsforeninger 
var  levedygtige  og  naaede  at  blive  modne  nok  til  at  tage  Opgaven 
paa  sig,  skulde  de  ikke  have  noget  imod  at  give  dette  Hverv  fra  sig. 

Ud  over  dette  bestemte  og  konkrete  Programpunkt:  at  admini- 
strere Statstilskudene,  har  de  unge  Husmandsorganisationer  det 
videre  Formaal : gennem  Sammenslutning  og  Samarbejde  at  fremme 
de  fælles  rent  faglige  Interesser.  Der  tænkes  i første  Linie  paa 
Foredrag  rundt  om  i de  lokale  Kredse  om  forskellige  Emner  ved- 
rørende Husmandsbruget,  paa  Udbredelsen  af  landøkonomiske  Smaa- 
skrifter,  der  specielt  er  beregnede  for  Husmænd,  paa  Udviklingen 
af  en  planmæssig  Undervisning  i Husmandsbrug.  Ad  den  Vej  haa- 
ber man  at  kunne  hæve  de  Lag  af  Husmandsklassen,  der  endnu 
staar  længst  tilbage,  op  i Niveau  med  de  højest  staaende.  At 
Husmandsforeningerne  ogsaa  vil  blive  nødt  til  som  Foreninger  at 
drøfte  og  tage  Stilling  til  Spørgsmaal,  som  foreligger  for  Lovgivnings- 
magten, naar  de  direkte  berører  deres  faglige  Interesser,  saaledes 
som  Spørgsmaalet  om  Landarbejderlovens  Revision,  om  Husmands- 
bevillingernes Størrelse,  om  Statshjælp  til  billige  Driftslaan  for  Hus- 
mænd — det  følger  af  sig  selv ; men  det  ligger  længere  ude  i Frem- 
tiden og  træder  foreløbig  i Skygge. 

Men  ved  Siden  heraf  har  hele  Bevægelsen  tillige  en  anden  og 
videre  Rækkeevne,  der  gør  den  end  mere  almeninteressant.  Det 
sker  ikke,  at  en  Klasse  af  Befolkningen  — og  mindst  af  alt  en  stor 
Klasse,  der  er  stærk  alene  i Kraft  af  sit  Tal  — at  den  bliver  sig  sine 
rent  økonomisk-faglige  Interesser  bevidst,  uden  at  samtidig  nye 
Problemer  drages  inden  for  dens  Horisont.  Den  skelner  de  Linier, 
der  skiller  den  fra,  og  de  Traade,  der  knytter  den  til  de  andre 
Lag  af  Samfundet;  den  ser  de  politiske  Spørgsmaal,  der  er  oppe,  i 
Lys  af  sine  egne  Interesser;  den  forstaar  sin  Rolle  i Samfundsudvik- 
lingens store  Skuespil.  Og  lidt  efter  lidt  drager  det  afgørende  Fler- 
tal af  dens  Medlemmer  Konsekvenserne  heraf.  Bønderne  har  gjort 

saaledes,  Byarbejderne  ligesaa;  Husmændene  vil  gøre  det  samme  i de 
Aar,  der  kommer. 

Man  kan  med  nogen  Sikkerhed  stille  Horoskopet  for  Husman- 
dens politiske  Løbebane;  thi  ingen  Klasse  gaar  i det  lange  Løb 
uden  for  den  Vej,  dens  Klasseinteresser  afmærker.  Og  det  er  ikke 
svært  at  se,  i hvilken  Hovedretning  Husmandsinteresserne  peger. 

Først  er  der  Forholdet  til  de  andre  Klasser  af  Befolkningen. 
Det  er  i dette  Tilfælde  paa  den  ene  Side  Gaardmændene,  paa  den 
anden  Side  Lønarbejderne,  Talen  kan  være  om.  Der  har  været 
talt  meget  om  det  forkastelige  i at  ville  sætte  Skel  mellem  Gaard- 
mænd  og  Husmænd;  det  har  næppe  været  tilsigtet  fra  nogen  Side. 
Skellet  behøver  ikke  at  sæl  tes;  det  er  der  allerede.  Blot  dette,  at 
Husmændene  er  vandret  ud  og  har  samlet  sig  om  deres  egne  Fa- 
ner, er  tilstrækkelig  tydeligt  Udslag  af  Forskellen,  som  er.  Hus- 
mændene har  ikke  villet  trække  Linierne  dybere  op;  det  er  et  vel- 
villigt, neutralt  Forhold  til  Gaardmændene,  de  har  etableret;  men 
hvad  de  skarpt  har  villet  betone,  er,  at  de  er  noget  for  sig  selv, 
og  at  de  vil  hævde  sig  som  det,  de  er. 

Skellet  bunder  dybt  i de  økonomiske  Forhold.  Naar  man  bort- 
ser fra  det  Mellemlag  af  smaa  Gaardmænd  og  store  Bolsmænd, 
indenfor  hvilket  Grænserne  flyder  over  i hinanden,  finder  man  ikke 
en  Grads-  men  en  Artsforskel  mellem  Gaardmandsbruget  og  Hus- 
mandsbruget i rent  landøkonomisk  Struktur.  Hvad  der  er  af  alt- 
overvejende Betydning  i den  ene  Række  af  Bedrifter,  spiller  i mange 
Tilfælde  slet  ingen  Rolle  i den  anden.  Og  herigennem  skabes  en 
Interessekonflikt  paa  et  af  de  mest  afgørende  Punkter  af  alle:  paa 
Spørgsmaalet  om  Arbejdslønnen. 

Medens  begge  Parter  er  lige  interesserede  i høje  Priser  paa  en 
Række  af  Landbrugets  vigtigste  Produkter,  Smør,  Flæsk,  Æg,  er 
Sagen  en  anden,  naar  det  gælder  de  Vilkaar,  hvorunder  Produk- 
tionen finder  Sted  ved  Hjælp  af  fremmed  Arbejdskraft.  Gaardmæn- 
dene, navnlig  de  større  iblandt  dem,  er  Arbejdskøbere  og  er  som 
saadanne  interesserede  i,  at  Tjenestefolkene  og  Daglejernes  Løn 
ikke  gaar  i Vejret.  Og  der  er  vel  de  Gaardmænd,  som  — klemte 
og  pinte  af  Prioritetsgælden  — ser  deres  egen  Ruin  i en  Stigning 
af  Arbejdslønnen.  De  ser  med  blandede  Følelser  Fagforeningerne 
tvinge  Arbejdslønnen  op  for  Byernes  Industriarbejdere;  thi  dette 
drager  Folk  bort  fra  Landdistrikterne,  gør  Tilbudet  af  Arbejdskraft 
mindre  og  fremmer  en  Lønstigning  ogsaa  her.  For  Husmanden 
derimod  har  Lønhøjden  rent  umiddelbart  ingen  Interesse.  Han  er 

sin  egen  Arbejder,  og  det  kommer  ham  ud  paa  ét,  om  han  opfører 
en  større  eller  mindre  Brøkdel  af  sin  Indtægt  under  Rubrikken 
„Arbejdsløn"  eller  under  Rubrikken  „Driftsherregevinst."  Først 
naar  Lønstigningen  bliver  saa  stærk,  at  den  ytrer  sig  i en  Pris- 
stigning paa  de  Varer,  han  fremstiller  til  Afsætning,  vil  den  ogsaa 
give  sig  et  virkeligt  Udslag  i hans  Budget  — og  da  i Form  af 
forøgede  Indtægter.  Men  ogsaa  uden  at  tage  dette  i Betragtning 
Vil  han  føle,  hvordan  hans  økonomiske  Interesser  i Længden  er 
knyttede  nøje  til  en  høj  Arbejdsløn,  til  en  god  Stilling  for  Lønar- 
bejderne baade  i Landbruget  og  i Industrien.  Thi  dette  vil  sige 
gode  Kaar  for  hans  Børn;  de  maa  i deres  Ungdom  gøre  Tjeneste 
som  Tyende,  og  højst  én  af  Sønnerne  kan  overtage  Faderens  Be- 
drift; de  andre  bliver  i Almindelighed  Arbejdere.  Og  det  betyder 
fremdeles  et  sikkert  Hjemmemarked  for  hans  Produkter,  et  Afsæt- 
ningsgebet, paa  hvilket  de  internationale  Rystelser  gør  sig  forholds- 
vis lidet  gældende. 

Hans  umiddelbare  økonomiske  Interesser  stiller  ham  da  sympa- 
tetisk over  for  Arbejdernes  Emancipationsbestræbelser;  og  han  mø- 
der en  tilsvarende  Stemning  fra  deres  Side.  Thi  ogsaa  Byarbejde- 
ren er  umiddelbart  økonomisk  interesseret  i,  at  det  gaar  Husmanden 
godt.  Det  betyder  en  formindsket  Tilbøjelighed  til  at  drage  ind  til 
Byerne  for  at  søge  Lykken  dér,  en  Standsning  i Arbejdstilbudets 
Vækst,  en  Betryggelse  i hele  Arbejdsforholdet. 

Og  som  saaledes  de  elementære  økonomiske  Livsinteresser  dra- 
ger Husmand  og  Arbejder  imod  hinanden,  saaledes  ogsaa  de  po- 
litiske. Den  specielt  agrariske  Politik  lader  Husmanden  iskold. 
For  at  nævne  dens  mest  aktuelle  Udslag,  Skattereformen,  saa  har 
den  ingen  som  helst  Interesse  for  ham,  eftersom  han  sjælden  lider 
synderlig  under  de  direkte  Skatters  Tryk.  Ordningen  af  Pengefor- 
holdene med  Kreditforeningsobligationernes  Kursstigning  som  For- 
maal  interesserer  ham  lige  saa  lidt,  thi  Husmandskreditforeningeme 
er  i Forvejen  paa  den  sikre  Side.  Og  de  Tanker  om  en  Toldbe- 
skyttelse for  Landbrugsprodukter,  som  endnu  kun  sporadisk  dukker 
frem,  vilde  — hvis  de  blev  realiserede  — være  en  tvivlsom  For- 
del for  Gaardmanden,  men  den  sikre  Ruin  for  Husmanden. 

Helt  anderledes,  naar  Husmanden  staar  over  for  det  socialde- 
mokratiske Arbejderpartis  Program.  Der  er  her  ikke  et  eneste 
Punkt,  som  er  i Modstrid  med  hans  Interesser,  og  — naar  man 
bortser  fra  de  Punkter,  der  udelukkende  angaar  det  industrielle 
Arbejdsforhold,  — ikke  ét,  som  ikke  er  i nøjeste  Samklang  med 

dem.  Det  er  forstaaeligt  nok.  Thi  Arbejderpolitik  er  tillige  Smaa- 
folkspolitik,  og  Husmændene  er  Smaafolk  saa  godt  som  Arbejderne. 
Hvad  der  er  til  Gavn  for  den  ene  Klasse,  er  ogsaa  til  Gavn  for 
den  anden. 

Det  gælder  de  politiske  Fordringer,  om  Landstingsmagtens 
Beskæring,  og  ikke  mindst  Fordringen  om  den  almindelige  kommu- 
nale Valgret.  Dette  at  Gaardmænd  og  Proprietærer  hidtil  har 
været  ene  om  at  vælge  Sogneraadenes  Flertal,  har  været  stærkest 
med  til  at  bidrage  til  Husmændenes  vaagnende  Forstaaelse  af  det 
Skel,  som  er.  Og  ethvert  Forsøg  paa  at  skyde  Valgreformen  ud 
i en  fjernere  Fremtid  eller  svække  dens  Betydning  ved  Baand  paa 
Skattebevillingsretten  vil  sætte  ondt  Blod  og  let  komme  til  at 
hævne  sig. 

Og  det  gælder  de  mange  Krav  om  sociale  Reformer.  Toldre- 
formen: Husmanden  betaler  ofte  op  imod  100  Kr.  om  Aaret  i indi- 
rekte Skatter;  en  Omordning  af  Finansvæsenet,  saaledes  at  en  di- 
rekte Skat  med  stærkt  stigende  Skala  blev  Grundlaget  for  Stats- 
husholdningen, vilde  medføre  en  mægtig  Højnelse  af  hans  hele 
Stilling.  Nedsættelsen  af  de  uproduktive  Statsudgifter:  hvor  mange 
sociale  Goder  der  herigennem  kunde  skabes,  som  ogsaa  han  vilde 
faa  Andel  i,  det  er  et  Regnestykke,  Husmanden  mange  Gange  har 
gjort  op.  Kommunernes  obligatoriske  Bespisning  af  Skolebørn : det 
vilde  for  Husmanden  betyde  en  stor  og  sikker  Fordel.  Skolevæ- 
senets Forbedring:  der  er  faa,  der  lider  under  dets  Mangler  og 
ønsker  dem  rettede  i saa  høj  en  Grad  som  Husmanden.  Alder- 
domsforsørgelseslovens Reform:  dens  Nødvendighed  turde  være  al- 
mindelig anerkendt.  En  Humanisering  af  Fattigvæsenet:  rammes 
Husmanden  af  en  langvarig  og  alvorlig  Sygdom,  gaar  han  med 
temmelig  Sikkerhed  Fattigforsørgelsen  i Møde.  Statens  Optræden 
til  Bekæmpelse  af  Tuberkulosen:  man  har  ingen  Statistik  over 
denne  Sygdoms  Udbredelse  paa  Landet;  men  det  er  et  Indtryk, 
som  deles  af  vistnok  alle  Iagttagere,  at  Husmandshjemmene  leverer 
et  stort,  uforholdsmæssig  stort  Kontingent  af  dens  Ofre.  En  gen- 
nemgribende Revision  af  Tyendeloven:  denne  infame  Lov,  som 
Husmandens  Børn  en  Aarrække  af  deres  Liv  er  underkastet.  Og 
saaledes  videre  Punkt  efter  Punkt,  en  lang  Række  igennem. 

Alt  dette  er  Haab,  Husmanden  nærer  og  med  Tiden  vil  kom- 
me til  at  nære  stærkere  og  stærkere,  og  som  han  sikkert  ogsaa 
engang  vil  træde  ind  i Valglokalets  hemmelige  Rum  til  Fordel  for. 
Foreløbig  venter  han  paa,  hvor  mange  af  disse  Forhaabninger 

„det  nye  System*  vil  lade  gaa  i Opfyldelse.  Men  det  sikre  Holde- 
punkt er,  at  alle  disse  samme  Krav  findes  udtalt  i Socialdemo- 
kratiets Program. 

Men  i det  socialdemokratiske  Program  har  hvert  enkelt  af 
disse  Krav  ligesom  en  dobbelt  Betydning.  Samtidig  med  at  det 
betegner  en  absolut  Vinding  for  dem,  der  er  nederst  i Samfundet, 
en  Fordel,  der  i og  for  sig  er  sig  selv  nok,  samtidig  danner  det 
et  Led  i en  stor,  fælles  Bevægelse,  markerer  en  Station  paa  Vejen 
frem  imod  Socialismen.  Paa  forskellig  Maade  sigter  hvert  enkelt 
af  dem  imod  en  Samfundsomdannelse,  en  social  Revolution,  hvis  Ind- 
hold er  Samfundets  Overtagelse  af  Produktionen,  med  hele  det  arbej- 
dende Samfunds  Interesse  for  Øje.  Og  i det  lange  Løb  vil  denne 
Tendens  blive  det  Tegn  paa  godt  og  ondt,  der  skiller  og  samler. 

Her  er  da  Spørgsmaalet:  Hvordan  staar  Husmanden,  den  lille 
selvstændige  Landbruger,  til  den  socialistiske  Idé?  Hvor  fører  hans 
Interesser  ham  hen? 

Han  bliver  betænkelig  — og  med  god  Grund  — naar  han 
hører  Socialismen  fremstillet  paa  den  bekendte  populære  Maade, 
som  endnu  har  høj  Kurs  ved  Vælgermøder  paa  Landet:  at  Socia- 
lismen vil  sige,  at  naar  Jernbanetogene  har  kørt  præcis  i 8 Timer, 
saa  standser  de  midt  paa  den  flade  Mark,  og  saa  maa  Passage- 
rerne selv  om,  hvorledes  de  kommer  hjem;  og  at  naar  der  kom- 
mer Telegram  fra  Rømersgade,  saa  skal  Høsten  begynde  hele 
Landet  over,  ligegyldigt  om  Kornet  er  modent  eller  ej,  ligegyldigt 
om  det  øsregner  eller  ikke.  Men  saa  letfattelig  en  Forklaring  denne 
end  er,  og  saa  store  Navne  det  er,  som  hæfter  for  dens  Rigtighed, 
faar  den  jo  dog  i Længden  ikke  Lov  til  at  slaa  Rod.  Og  naar 
først  Husmanden  hører  en  virkelig  Fremstilling  af  Endemaalet  for 
Socialdemokratiets  Bestræbelser,  saa  svinder  en  Del  af  hans  Be- 
tænkeligheder. 

Han  véd  saa  godt  som  nogen,  af  egen  Erfaring,  at  Arbejdet 
er  Værdiens  Kilde.  Den  samme  Jordlod,  som  for  20  Aar  siden 
intet  eller  lidet  Udbytte  gav,  fordi  der  intet  eller  lidet  Arbejde  var 
nedlagt  i dens  Drift,  den  giver  nu  rigt  Udbytte,  og  med  hver  ny 
Arbejdstime,  han  anvender,  vokser  Værdien  af  det,  han  frembringer. 
Men  han  véd  lige  saa  godt,  at  Arbejdets  Udbytte  under  de  nuvæ- 
rende Samfundsforhold  ikke  ubeskaaret  tilfalder  de  arbejdende  In- 
divider. Formen,  hvorunder  han  kender  Udbytningen,  er  Prioritets- 
gældens Forrentning.  Den  tynger  allerede  nu  haardt  paa  mangfoldige 
Husmandsbrug;  der  hviler  flere  Kroners  Gæld  paa  hver  Tønde 

Land  Husmandsjord  end  paa  hver  Tønde  Land  Gaardmandsjord, 
om  end  det  ikke  føles  slet  saa  tyngende  paa  Grund  af  Jordens 
højere  Værdi.  Forfatteren  til  disse  Linier  har  foran  sig  liggende 
Statusopgørelser  for  16  jydske  Husmandsbedrifter,  paa  gennemsnitlig 
lidt  under  6 Tdr.  Ld.,  alle  Mønsterbrug,  hvis  Indehavere  sikkert 
ikke  har  paadraget  sig  en  eneste  Krones  overflødig  Gæld.  Be- 
hæftelsens gennemsnitlige  Størrelse  for  hver*  Bedrift  er  2850  Kr., 
hvad  der  med  en  Rentefod  af  4 Procent  vil  sige,  at  hver  Husmand 
mellem  Aar  6g  Dag  maa  udrede  114  Kr.  i Skat  til  Kapitalen,  til 
de  — mest  udenlandske  — Kapitalister,  som  ejer  de  danske  Hus- 
mandskreditforeningsobligationer. Og  denne  Skat  vil  vokse  med 
Aarene,  der  gaar.  Ethvert  Arveskifte  vil  forøge  den;  naar  Med- 
arvingerne skal  have  deres  Andel,  naar  Sagføreren  skal  have  sit 
Salær  og  Landmaaleren  sit,  vil  Prioritetsgælden  stige;  Kapitalen 
vil  suge  hele  Fremskridtet  til  sig  og  Sønnerne  komme  til  at  afstaa 
Udbyttet  af  Fædrenes  aartilange  Slid  til  den.  En  Husmandsklasse 
i synkende  Kaar  og  dobbelt  truet  af  de  internationale  Konjunk- 
turers Usikkerhed  bliver  let  Følgen.  Dette  forstaar  Husmændene 
saare  godt,  og  de  har  for  længe  siden  gennemskuet  Paastandene 
om  de  Velsignelser,  der  flyder  af  den  private  Ejendomsret  til  Grund 
og  Jord.  Det  er  ingen  stor  Brøkdel  af  dem,  som  ikke  ønsker,  at 
deres  Bedrift  gik  over  fra  Selveje  til  Statsfæste,  fra  Privatejendom 
til  Samfundsejendom. 

Saaledes  er  Forestillingen  om  Herlighederne  ved  den  private 
Ejendomsret  til  Arbejdsmidlerne  i fuld  Opløsning  hos  dem,  og  sam- 
tidig er  Tanken  om  en  Videreudvikling  af  Fællesdriften  i Færd  med 
at  spire.  Andelsmejerierne,  Andelsslagterierne,  Brugsforeningerne, 
Fællesindkøbsforeningeme  har  vist  Vejen.  Men  ogsaa  for  det  egent- 
lige Jordbrugs  Vedkommende  forstaar  Husmændene  godt,  hvilke 
Fordele  en  Samvirken  under  den  ene  eller  den  anden  Form  vilde 
yde  dem.  Det  er  særlig  Mangelen  paa  Trækkraft,  der  volder  Van- 
skelighed. Mange  har  søgt  at  komme  ud  over  den  ved  at  bruge 
deres  Køer  som  Trækdyr,  men  det  er  de  færreste  Egne,  hvor  denne 
Praksis  har  vist  sig  fuldt  tilfredsstillende.  Tredjedelen  af  de  danske 
Husmænd  maa  for  Penge  leje  Trækkraften  hos  de  større  Landmænd, 
en  anden  Tredjedel  laaner  den  mod  at  gøre  Arbejde  i Stedet,  et 
Hoveri,  som  de  føler  bittert  og  gerne  emanciperede  sig  fra.  Saa 
er  der  Maskinerne;  det  er  Tantaluskvaler,  Husmanden  lider,  naar 
han  læser  om  eller  ser  paa  disse  vor  Tids  glimrende  Redskaber, 
der  arbejder  saa  langt  hensigtsmæssigere  og  med  saa  langt  ringere 

Krav  til  den  menneskelige  Arbejdskraft,  men  som  han  er  afskaaret 
fra,  fordi  hans  Jord  er  for  lille,  til  at  de  kunde  komme  ham  til 
Nytte.  Han  hører  om  den  Revolution  i det  store  Landbrug,  Elek- 
triciteten er  begyndt  at  foraarsage.  Og  er  han  i Stand  til  at  for- 
længe Linierne  fremefter  og  se  Udviklingens  organiske  Vækst,  skimter 
han  maaske  i et  ijemt  Perspektiv,  hvordan  han  selv  eller  hans 
Børn  engang  kan  faa  Andel  i disse  Goder;  naar  de  store  Godser 
bliver  inddragne  og  dyrkes  i Fællesskab,  med  Anvendelse  af  al 
moderne  Teknik,  i en  kort  og  lidet  anstrengende  Arbejdsdag,  som 
sikrer  ham  et  godt  og  trygt  Udkomme;  mens  Husmandslodden 
maaske  delvis  bliver  staaende  som  hans  eget  lille  Omraade,  en  Be- 
standdel af  hans  Hjem,  hvori  han  i den  lange  Tid,  der  bliver  tilovers, 
nedlægger  det  Fritidsarbejde,  som  maaske  er  ham  selv  kærest. 

Alt  dette  er  „Fremtidsmusik";  men  Husmanden  er  slet  ikke 
den  fantasiforladte  Træfigur,  som  de  gør  ham  til,  der  i ham  ser 
Bolværket  mod  Socialismen,  og  han  er  altfor  klog  en  Mand  til  at 
tro,  at  Socialismens  Gennemførelse  vil  sige,  at  han  skal  jages  fra 
Hus  og  Hjem  og  spærres  inde  i en  Tvangskaseme.  Han  véd,  at 
Fremtiden  gror  gradvis  frem,  og  at  det  bliver  ham  selv,  som  en- 
gang skal  bestemme  de  Kaar,  hvorunder  han  skal  leve. 

— Husmanden  er  begyndt  at  vaagne;  der  ligger  en  lang  Ar- 
bejdsdag foran  ham. 

Gustav  Bang 

L FREMSTILLING 

)n  Gang  i Foraaret  1899  læste  jeg  i det  store  teo- 
sofiske Tidsskrift,  at  Friherre  Carl  du  Prel  i et 
Brev  til  en  Ven  havde  erklæret,  at  hans  netop  ud- 
komne Bog  „Døden  og  det  Hinsides"  skulde  være 
i hans  sidste.  „Den  er,"  skriver  han,  „en  passende  Slut- 
ning paa  mit  Livsværk.  Jeg  har  intet  mer  at  sige 
et  Publikum,  der  ikke  køber  mine  Bøger."  Nu  er  det  vel  ofte 
sket,  at  en  Forfatter  i et  Øjebliks  Mismod  har  erklæret  det  samme 
og  dog  siden  skrevet  igen.  Men  Skæbnen  har  taget  du  Prel  paa 
Ordet,  eller  — som  han  vel  selv  vilde  sige  — dette  Ord  er  undsluppet 
ham  ved  en  Forskydning  af  Bevidsthedstærsklen,  som  Ytring  af  et  mo- 
mentant profetisk  Klarsyn:  det  blev  i Virkeligheden  hans  sidste  Bog. 

Naar  nu  Forfatteren  af  hin  Notits  — sandsynligvis  Oberst 
Olcott  selv  — kalder  Carl  du  Prel  „denne  intuitive  Aandsfilosof, 
der  besad  en  af  Aarhnndredets  mægtigste  Intelligenser",  saa  er  dette 
ganske  vist  en  betænkelig  Overdrivelse.  Men  med  Rette  kalder 
han  ham  en  glimrende  Forfatter;  og  det  er  ganske  vist  et  trist 
Syn,  naar  en  saadan  Mand  bliver  sig  Samtidens  Ligegyldighed 
over  for  hans  Stræben  bevidst,  kaster  Pennen  fra  sig  og  dør  med 
berettiget  Bitterhed  i Hjertet,  uden  at  have  oplevet  den  Vending, 
.til  det  bedre,  som  han  næppe  selv  har  tvivlet  om  vilde  indtræde 
med  Aarene.  Nogle  af  de  sidste  Linier,  han  har  skrevet,  antyder 
dette  Haab  ved  et  haanligt  Sideblik  til  Aarhundredslutningens  for- 

gudede  Modefilosof:  „Længe  kan  Kultusen  af  en  Filosof  ikke  vare 
ved,  der  ikke  har  opdaget  en  eneste  ny  Sandhed,  men  giver  de 
største  Trivialiteter  et  Skær  af  Dybsindighed  ved  at  foredrage  dem 
i et  svulstigt  Sprog,  ja  hvis  Skrifter  med  Fordel  kun  kan  læses 
af  Sindssygelæger."  Han  har,  da  han  skrev  dette,  med  Stolthed 
sagt  sig  selv,  at  han  i alt  Fald  altid  ærlig  havde  søgt  efter  Brød 
og  ikke  efter  Stene  — end  ikke  efter  de  mest  glimrende.  Og  det 
maa  man  lade  ham. 

Derfor  har  Carl  du  Prel  visselig  ikke  fortjent  den  Skæbne,  for 
hvilken  han  anklager  sin  Samtid.  Han  var  en  Tænker,  der  havde 
egne  og  betydelige  Ideer,  en  lærd,  der  kunde  støtte  disse  Ideer 
med  en  overordentlig  Kundskabsfylde,  endelig  en  Forfatter,  der 
forstod  at  fremsætte  dem  i en  fortræffelig  Form.  Var  nu  disse 
Ideer  da  saa  sære,  at  de  kun  kunde  interessere  en  ganske  be- 
stemt Kreds,  eller  saa  dybsindige  og  vanskelige  at  fatte,  at  de  kun 
kunde  blive  faas  Ejendom?  Ingen  af  Delene:  de  har  Interesse  for 
alle  og  kan  forstaas  af  ethvert  dannet  Menneske,  der  med  Op- 
mærksomhed vil  følge  Fremstillingen.  Ja  endnu  mer:  Carl  du  Prel 
var  en  litterær  Personlighed,  der  mer  og  mer  blev  den  typiske 
Repræsentant  for  en  blivende  Aandsretning  i Menneskeheden  — 
for  Individualismen  i dens  Kamp  med  Panteismen  i alle  dennes 
Former,  og  navnlig  den  utrættelige  Forsvarer  af  Individualismens 
Højborg,  Tanken  om  den  personlige  Udødelighed  — som  han 
heltemodig  værgede  ved  egen  Kraft,  med  filosofisk  og  psykologisk 
Skyts,  uden  at  ville  modtage  Hjælpetropper  fra  Kirken  eller  fra 
nogen  som  helst  religiøs  Lejr. 

„Alt  viser  sig  forsonlig  i Lyset  af  Udødeligheden"  — m^d 
disse  Ord  slutter  han  sin  Roman  „Das  Kreuz  am  Ferner",  og  de 
er  ret  egentlig  Mottoet  paa  hans  uplettede  Skjold. 

Denne  Udødelighedens  Ridder  blev  han  i øvrig  først  efter- 
haanden.  Han  begyndte  ingenlunde  med  denne  Tanke  eller  med 
Undersøgelser,  der  har  noget  med  den  at  gøre.  Han,  der  endte 
saa  intensivt  psykologisk,  begyndte  ekspansivt  kosmologisk. 
Han  startede  mellem  Stjernerne,  og  det  for  at  gennemføre  Darwins 
Udvælgelsesprihcip  paa  deres  himmelske  Hjord.  Men  snart  førte 
han  — ligesom  Sokrates  — Filosofien  fra  Himlen  ned  paa  Jorden. 
Lige  saa  tvivlsomt  som  det  for  den  meget  spørgende  Atheniensers 
Vedkommende  er,  om  han  ved  dette  Skridt  videnskabelig  set  gav- 
nede Filosofien,  lige  saa  tvivlsomt  er  det  for  du  Prels.  Etter  den 
megen  Stjernekiggen  fordybede  han  sig  nu  i „Menneskets  Gaade." 

Nu  staar  imidleitid  den  egentlige  Filosof  erkendelsestørstende  over 
for  Verdensgaaden  overhovedet,  og  om  man  end  vil  indrømme,  at 
denne  tilspidser  sig  i Mennesket,  og  at  vi  kun  i vor  egen  Natur 
kan  finde  Alnaturens  Sesam-Ord:  saa  er  det  dog  altid  et  betænke- 
ligt Tegn,  naar  en  Tænker  indskrænker  sig  til  dette  ene  Fænomen. 
Det  ser  let  ud,  som  om  han  lededes  af  en  altfor  personlig  Inter- 
esse og  af  en  praktisk  Tendens.  Kun  i Totalopfattelsen  af  ihele 
Naturfænomenet  kan  den  rigtige  Erkendelse  af  Menneskets  Verdens- 
stilling ligge.  Den,  der  ensidig  gaar  ud  fra  Mennesket,  vil  sikkert 
forløbe  sig  antropomorfistisk  i Universet  og  komme  til  kort  med 
de  andre  Guds  Skabninger.  Thi  fra  det  menneskelige  til  det  altfor 
menneskelige  er  Fejltrinnet  aldrig  mere  nærliggende  og  tillige 
skæbnesvangrere  end  netop  paa  Sporet  af  den  gamle  Sphinx.  Det 
finder  da  ogsaa,  efter  min  Mening,  i paafaldende  Grad  sin  Bekræf- 
telse hos  Carl  du  Prel. 

Det  vilde  føre  for  vidt  her  indgaaende  at  følge  Udviklingen 
af  hans  Tankesystem  fra  dets  Udgangspunkt  i den  himmelske 
Darwinisme  til  dets  Slutning  i jordisk  Spiritisme.  Det  maa  være 
nok  at  bemærke,  at  Spørgsmaalet  om  de  formodede  Planetbeboeres 
mulige  Sjæleevner  førte  ham  til  Undersøgelse  af  de  latente  Evner, 
der  findes  hos  Jordens  Beboere  og  undtagelsesvis  kommer  til  Syne. 
Thi  han  sagde  sig  selv,  at  hvis  paa  en  eller  anden  Planet  den 
biologiske  Proces  skulde  være  skredet  videre  frem  end  den  er  det 
her  (f.  Eks.  paa  Mars,  som  den  ældre  Planet),  saa  tør  man  an- 
tage, at  denne  Proces  der  har  bragt  saadanne  Evner,  som  her 
kun  er  kimagtig  til  Stede,  til  fuld  Blomstring.  Allerede  den  sæd- 
vanlige Drømmesøvn,  men  endnu  mere  Somnambulismens  „Dyb-  og 
H6jsøvn“  bød  ham  nu  en  Række  herhen  hørende  Fænomener,  og 
han  studerede  altsaa  ivrig  denne,  af  den  officielle  tyske  Videnskab 
foragtede  Del  af  den  patologiske  Psykologi.  Selve  Søvnen  — saa- 
ledes  ræsonnerede  han  nu  — kunde  umulig  frembringe  disse  til- 
syneladende vidunderlige  Evner  (f.  Eks.  Fjernsyn  i Tid  og  Rum); 
den  giver  dem  blot  Lejlighed  til  at  vise  sig,  derved  at  den  under- 
trykker Sensoriet  og  den  dermed  sammenhængende  Hjernebe- 
vidsthed. Saaledes  gør  den  indtrædende  Dunkelhed  vel  Stjernerne 
synlige,  men  frembringer  dem  ikke.  „Vi  er  altsaa  egentlig  alle  i 
Besiddelse  af  disse  Evner,  kun  vide  vi  ikke  af  det*  — som  den 
somnambule  Dreng  Richard  ganske  naivt  erklærede.  Dette  Ræ- 
sonnement er  tilsyneladende  rigtigt,  men  i Virkeligheden  er  Slut- 
ningen overilet.'  Saadanne  overordentlige  Evner  kan  meget  godt 

bero  paa  en  momentan  heroisk  Anstrengelse  af  vis  medica 
nat  ur  ae:  og  i saa  Fald  vilde  næsten  alt  hvad  du  Prel  slutter  ud 
fra  Somnambulismens  Fænomener  mangle  det  af  ham  selv  forud- 
satte Grundlag. 

I Carl  du  Prels  Øjne  godtgjorde  disse  Fænomener,  at  lige  saa 
lidt  som  vor  udad  vendte  Sansebe vidsthed  udtømmer  Verden  — 
hvad  den  nyere,  erkendelsesteoretiske  Filosofi  er  bleven  mer  og 
mer  klar  over  — lige  saa  lidt  udtømmer  Selvbevidstheden  sin  Gen- 
stand, en  Sætning,  som  der  i øvrig  heller  ikke  er  noget  at  indvende 
imod,  og  som  du  Prel  egentlig  kun  har  givet  en  ny  Formulering.  Alle- 
rede Kant  — om  Schopenhauer  slet  ikke  at  tale  — indprænter  jo  idelig, 
at  vi  kun  kender  os  selv  som  Fænomen,  ikke  som  hvad  vi  i og  for 
sig  er.  Kun  en  Del  af  Selvet  falder  inden  for  den  belyste  Kreds.  Men 
de  nævnte  Forhold  viser  desuden  — mente  han  — at  hin  ubelyste  Del 
strækker  sig  ud  over  det  psykologiske  Gebet  og  at  den  maa  have 
intimere  Forbindelser  med  Naturen  end  de  er,  som  formidles  os 
gennem  Sanser  og  Hjerne  — en  Indsigt,  der  heller  ikke  er  ny,  da  den 
findes  fuldkommen  udtalt  hos  Schopenhauer  og  antydet  hos  Kant, 
hvad  du  Prel  i øvrig  heller  ikke  fortier:  navnlig  paa  Kant  vil  han 
gerne  støtte  sig. 

Da  nu  de  Sjæleevner,  der  ytrer  sig  i saadanne  gaadefulde 
Fænomener  som  Fjernsyn  og  Fjemvirken,  umulig  kan  have  vor 
legemlige  Organisme  til  Substrat  og  Bærer,  saa  kan  de  heller 
ikke  træffes  af  denne  Organismes  Opløsning.  Ogsaa  i denne  For- 
stand gælder  altsaa  hint  gamle  Ord:  non  omnis  moriar  — jeg 
dør  ikke  ganske. 

Hvad  der  nu  ikke  dør,  vilde  imidlertid  efter  denne  Betragt- 
ning være  den  ubevidste  Del  af  vort  Væsen.  Men  hvad  er  da 
dette  „Ubevidste"?  Kan  man  give  dette  negative  Begreb  et  posi- 
tivt Indhold?  Hvis  begge  Sider  af  vort  Væsen,  den  bevidste  og 
den  ubevidste,  var  skilte  fra  hinanden  ved  en  fastliggende  Tærskel1), 
saa  vilde  det  være  umuligt.  Saaledes  forholder  det  sig  imidlertid 
ikke;  allerede  i den  sædvanlige  Drøm  og  endnu  mere  i visse 
unormale,  potenserede  Drømmetilstande  (Feber,  Hypnotisme  og 
navnlig  Somnambulisme)  forskyder  denne  Tærskel  ,sig,  saa  at  noget 
af  den  „ubevidste"  Sfæres  Indhold  flyder  over  i den  bevidste 


*)  Tærskel  („Schwelle*)  er  det  vedtagne  Udtryk  for  Grænsen  for  Ind- 
tryks Modtagelighed.  Over  for  Toner  ligger  den  nedre  „Tærskel*  ved  16l/t 
Svingninger  i Sekundet,  den  øvre  med  16500. 

og  nu  viser  sig  som  begavet  med  Bevidsthed.  Det  er  altsaa  ikke 
et  Ubevidst  men  kun  noget,  der  ikke  vides  af  vor  Hjernebevidsthed 
(nicht  ein  Unbewusstes  sondern  ein  Ungewusstes). 

Men  endnu  mere:  hin  o ver  sanselige  Side  af  vort  Væsen 
viser  sig  ikke  blot  som  bevidst,  men  endogsaa  som  individu- 
aliseret. Thi  det  somnambule  Liv  har  gennemgaaende  Karakteren 
af  det  individuelle.  Ja!  langt  fra  at  Individualiteten  i sonnambul 
Tilstand  skulde  flyde  ud,  træder  tværtimod  dens  Grundkarakter 
stærkere  frem. 

Altsaa:  Mennesket  er  et  Doppeltvæsen,  et  Subjekt,  der  bestaar 
af  to  Personer  — som  allerede  Kant  udtrykker  sig,  og  som  for 
Resten  ogsaa  den  middelalderlige  Mystik  og  Magi  med  sin  spiritus 
fami  li  ari  s forestiller  sig  det  — : det  transcendentale  (d.  e.  over- 
sanselige) Subjekt  og  det  jordiske  Menneske.  Dette  véd  ikke 
noget  om  hint,  men  ikke  omvendt.  „Derfor  vaagner  vi  af  den 
somnambule  Søvn  uden  Erindring,  medens  omvendt  den  trans- 
cendentale Bevidsthed,  som  den  større  Kreds,  omfatter  den  sanse- 
lige Bevidstheds  mindre  Kreds.  Vi  kan  altsaa  sammenligne 
Mennesket  med  en  Elipse,  hvis  ene  Brændpunkt,  — den  transcen- 
dentale Bevidsthed  — belyser  hele  Elipsens  Flade,  medens  det 
andet  — den  sanselige  Bevidsthed  — udsender  et  Lys  af  anden 
Art,  der  ogsaa  kun  strækker  sig  halvt  saa  vidt.  Eller  vi  kan 
sammenligne  det  med  en  Kugle,  hvis  stereometriske  Midtpunkt  be- 
lyser hele  det  kubiske  Indhold,  medens  Overfladen  belyses  af  den 
sanselige  Bevidsthed,  der  imidlertid  ikke  kan  sende  sin  Straale 
ind  i det  indre.  Det  første  Billede  er  fortræffeligt,  det  andet  endnu 
bedre.  Den,  der  kan  anskueliggøre  en  abstrakt  Tankegang  ved 
saadanne  Metaforer,  er  en  virkelig  Forfatter.  At  Carl  du  Prel 
tillige  i Kierkegaardsk  Betydning  er  „en  væsentlig  Forfatter"  vil  vel 
ingen  driste  sig  til  at  benægte,  og  dermed  er  da  ogsaa  hans  Læse- 
værdighed givet. 

Saa  vidt  er  Carl  du  Prel  gaaet  i sit  Hovedværk  „Mystikens 
Filosofi",  hvor  Drømmesøvnen  og  Somnambulismen  afgiver  Under- 
søgelsesmaterialet. Senere  har  han  saa  ogsaa  draget  Spiritismen 
ind  under  sin  Betragtnings  Omraade.  „Im  Somnambulismus,"  siger 
han  med  uoversættelig  Præcision,  „lemen  wir  den  eigenen  Geist 
kennen:  unser  Hineinragen  in  die  Geisterwelt.  Im  Spiritualis- 
mus  die  fremden  Geister:  das  Hereinragen  der  Geisterwelt."  Om 
end  langt  den  største  Del  af  de  spiritistiske  Fænomener  maa  føres  til- 
bage til  unormale  Kræfter  hos  selve  Mediet,  saa  bliver  der  nok  tilbage, 

som  — efter  du  Prel  s Mening  — kun  kan  forklares  som  Mani- 
festationer af  afdøde.  Spørgsmaalet  er  naturligvis  rent  empirisk. 
Ingen  besindig  og  kritisk  skolet  Tænker  vil  finde  paa  at  benægte 
den  abstrakte  Mulighed  af  saadanne  Manifestationer;  den  kan  kun 
benægtes  af  den,  der  indtager  Materialismens  dogmatiske  Stand- 
punkt; men  den,  der  gør  det  nu  til  Dags,  er  netop  ikke  kritisk 
skolet,  og  for  ethvert  andet  Standpunkt  staar  Spørgsmaalet  aabent. 
„Gives  der  i Mennesket,"  siger  Schopenhauer  i en  Afhandling,  som 
er  af  grundlæggende  Betydning  for  hele  du  Prels  Retning,  „foruden 
Materien  endnu  noget,  der  er  uforgængeligt , saa  er  det  i alt  Fald 
a priori  ikke  muligt  at  indse  hvorfor  hint  noget,  der  har  frem- 
bragt Livets  vidunderlige  Fænomen,  efter  at  dette  er  til  Ende, 
skulde  være  fuldkommen  ude  af  Stand  til  at  udøve  nogen  som 
helst  Indvirkning  paa  de  endnu  levende."  Det  er  altsaa  et  rent 
Erfaringsspørgsmaal,  men  ganske  vist  et  af  dem,  som  er  vanske- 
ligst at  afgøre.  Netop  vort  Bekendtskab  med  visse  unormale  psy- 
kiske Evner,  navnlig  med  Fjernsynet  i Somnambulisme  og  beslægtede 
Tilstande,  bevirker,  at  mange  Beretninger  om  Aandeaabenbaringer 
— deres  Rigtighed  forudsat  — der  tidligere  maatte  gælde  og  galdt 
for  afgørende , er  bievne  tvetydige.  Lad  os  f.  Eks.  antage  at  det 
drejer  sig  om  en  „Aand",  der  aabenbarer  at  der  paa  det  og  det 
Sted  findes  et  Skelet,  og  dette  viser  sig  at  have  sin  Rigtighed; 
saa  er  det  endnu  muligt,  at  der  her  kun  foreligger  en  spontan 
Synskhed  — mulig  vakt  ved  en  forfinet  Sansning,  der  ikke 
kommer  til  Bevidsthed,  og  at  denne  „dramatiserer  sig"  som  Vision. 
Da  alt  dette  er  psykiske  Fænomener,  der  allerede  er  os  bekendte, 
saa  er  vi  her  ikke  berettigede  til  at  antage  en  os  saa  ubekendt 
og  tvivlsom  Agent,  som  „en  Aand"  i alt  Fald  endnu  er.  Du  Prel 
mener  imidlertid,  som  sagt,  at  en  Del  „spiritistiske"  Fænomener 
ikke  tilsteder  anden  Slutning  end  den,  at  de  udgaar  fra  afdøde;  der- 
ved faar  altsaa  den  allerede  næsten  sikre  Slutning  fra  Somnambu- 
lismens  oversanselige  Evner  til  en  Bestaaen  efter  Døden  endogsaa 
erfaringsmæssig  Bekræftelse.  Kun  derpaa  beroede  for  ham  disse 
Fænomeners  Betydning.  Han  var  for  besindig  til  at  vente  Aaben- 
baringer,  Oplysninger  om  Livet  hinsides,  ad  denne  Vej.  — Ikke 
hvad  der  meddeltes,  men  at  der  overhovedet  kunde  finde  saa- 
danne Manifestationer  Sted,  var  ham  det  væsentlige. 

Altsaa:  det  jordiske  Menneske  er  en  Materialisation  af  det 
„transcendentale  Subjekt",  som  du  Prel  med  en  Kantisk  Terminus 
kalder  hin  anden,  mystiske  Person  af  vort  Doppeltvæsen.  Denne 

maa  man  iøvrig  ikke  tænke  sig  immaterielt ; som  Substrat  for  dens 
Egenskaber  antager  han  — rigtignok  først  i senere  Skrifter  — 
Reichenbachs  „Od",  der  just  i de  allersidste  Aar  atter  er  kommen 
levende  paa  Tapetet  ved  Englænderen  Barrets  og  Franskmanden 
Rochas  Forsøg,,  og  Crookes  dermed  identificerede  fjerde  Agregat- 
tilstand,  den  straalende  Materie,  hvormed  han  tillige  knytter  sig 
til  de  middelalderlige  Mystikeres  Astrallegeme  og  til  Indernes 
lingam  sc'hariram  („det  fine  Legeme"),  der  undtagelsesvis  skal 
kunne  fortætte  sig  indtil  Synlighed  (Dobbeltgænger,  Fantom).  Da 
Livet  væsentlig  er  Lidelse,  kan  Formaalet  med  denne  Materialisa- 
tion kun  være  af  opdragerisk  Natur:  „Livets  Lidelser,  som  an- 
sporer os  til  virksom  Handlen  i Fremskridtets  og  Humanitetens 
Tjeneste,  tjener  altsaa  til  Udviklingsmidler  for  Subjektet;  men  de 
har  tillige  et  direkte  Formaal,  de  har  allerede  i og  for  sig  hin 
lutrende  Kraft  som  de  pessimistiske  Digtere  og  Filosoffer  taler  om 
i Overensstemmelse  med  Kristendommen."  Ved  denne  bitre  Kur, 
som  det  „transcendentale  Subjekt"  ligesom  selv  forordner  sig  og 
underkaster  sig  ved  Inkarnationen  (eller  rettere  Materialisationen, 
en  dybere  Nedsænken  sig  i Materien  gennem  dens  forskellige  Ag- 
gregattilstande) opnaas  der  en  Forhøjelse  af  individualiteten,  i 
Betydning  af  at  Subjektet  derved  bliver  mere  individuelt,  og  heri 
ser  du  Prel  Tilværelsens  egentlige  Formaal,  i diametral  Modsæt- 
ning til  alle  Afskygninger  af  panteistisk  Lære,  altsaa  til  saa  godt 
som  alle  Filosoffer.  Dette  er  ikke  en  vilkaarlig  Antagelse,  heller  ikke 
en,  der  beror  paa  Slutninger;  men  at  det  virkelig  forholder  sig 
saaledes,  derfor  har  vi  en  Borgen  i Somnambulismen , der  netop 
langt  fra  at  udslette,  just  forhøjer  Individualiteten.  „Og  saaledes", 
mener  han,  „falder  her  det  individuelle  Formaal  for  det  transcen- 
dentale Subjekt  sammen  med  det  historiske  Formaal  for  Slægten." 
Da  det  nu  ikke  ret  vel  lader  sig  indse,  hvorfor  et  saadant  Middel 
kun  én  Gang  skulde  vise  sig  virksomt,  saa  adopterer  han  ganske 
konsekvent  Genfødelseslæren  („Sjælevandringen"),  hin  ældgamle 
indiske  Tanke,  der  gennem  Pythagoras  beherskede  den  dybeste 
Strøm  af  græsk  Tænkning  og  som  siden  Midten  af  forrige  Aar- 
hundrede  — fra  Lessing  til  Nietzsche  — har  beskæftiget  næsten 
alle  tænkende  Hoveder  og  bemægtiget  sig  en  stor  Del  af  dem. 
„Vi  bestemmer  altsaa  med  vor  jordiske  Vandel  tillige  Beskaffen- 
heden af  vor  fremtidige  Tilsyneladelsesform,  og  deri  ligger  Palinge- 
nesens  („Genfødelsens")  transcendentale  Retfærdighed.  Det  ligger 
' i vor  egen  Haand  at  forlænge  eller  forkorte  Processen  af  disse 

Genfødelser  og  at  bestemme  deres  nærmere  Beskaffenhed,  til  vi 
bliver  delagtige  i en  Tingenes  Orden , som  vi  ved  Døden  kun  for- 
bigaaende  og  vistnok  ogsaa  kun  delvis  erhverver."  Det  er  dette, 
som  Inderne  kalder:  „Bliver  Et  med  Brahman"  eller  Nirvana  (egent- 
lig Nibbanam,  Wahnerloschung);  — det  vage  Udtryk,  som  du  Prel 
anvender,  skal  forsigtig  føre  uden  om  det  prekære  Spørgsmaal, 
hvorledes  det  da  i en  saadan  Tingenes  Orden  gaar  med  Individu- 
aliteten. Den  Opsugen  af  denne  — som  af  Taage  i Solen  — som 
hint  indiske  Begreb  rummer,  er  han  for  udpræget  Individualist  til 
at  gaa  ind  paa.  Paa  den  anden  Side  er  det  klart  nok,  at  hans 
egne  Forudsætninger  maatte  føre  til  en  i det  Uendelige  gaaende 
Række  af  Genfødelser;  — men  for  denne,  i det  gamle  Ords  ægteste 
Bemærkning  „slette  Uendelighed44  — nemlig  Endelighedens  Uende- 
lighed — gyste  han  tilbage,  eller  rettere,  han  var  dog  for  dybt 
anlagt  til  ikke  over  for  dette  Perspektiv  at  blive  rystet  af  Forløs- 
ningstrangen ; og  saaledes  paakalder  han  til  sidst  Nirvana  og  lader 
staa  til  med  Individualiteten.  Som  han  her  mødes  med  den  indiske 
Verdensanskuelse,  saaledes  føler  han  sig  da  ogsaa  den  kristelige 
nær.  Han  tilegner  sig  sin  Vens  og  Aandsfælles  v.  Hellenbachs 
Ord:  „Man  behøver  kun  ved  Helvede  og  de  evige  Straffe  at 
forstaa  den  biologiske  Proces  og  ved  den  evige  Salighed  Befrielsen 
for  den,  for  at  bringe  Sjælevandringen  i Overensstemmelse  med 
Kristendommen.44 

II.  KRITIK 

Naar  det  allerede  var  vanskeligt  paa  et  saa  begrænset  Rum 
at  give  en  almenfattelig  og  dog  ikke  altfor  overfladisk  Fremstilling 
af  du  Prels  Tankesystem,  saa  stiger  Vanskeligheden  næsten  til 
Uovervindelighed,  naar  det  drejer  sig  om,  inden  for  en  populær 
Tidsskriftsartikels  Ramme  at  fremføre  de  Indvendinger,  der  efter 
mit  Skøn  rejser  sig  mod  de  Slutninger,  hvorpaa  han  grunder 
dette  System  — Slutninger,  som  han  selv  mener  er  logisk  tvin- 
gende. Jeg  maa  derfor  hovedsagelig  lade  det  bero  paa  Antyd- 
ninger, og  minder  i øvrigt  til  Indledning  om , at  min  Kritik  netop 
kun  skal  rette  sig  mod  Slutningerne,  saa  at  jeg  altsaa  ikke  ind- 
lader mig  paa  at  drage  selve  Kendsgernings -Materialet  i Tvivl, 
hvilket  vilde  føre  i det  uendelige  og  hvortil  jeg  i øvrigt  heller  ikke 
paa  nogen  Maade  er  berettiget.  Disse  Kendsgerninger  (Somnambu- 
lismens  — med  „det  andet  Syn"  og  lignende  — samt  Spiritis- 
mens) antagne  — er  da  de  Slutninger,  som  du  Prel  drager,  be- 

rettigede?  det  er  det  Spørgsmaal,  som  jeg  i det  følgende  vil  for- 
søge at  belyse. 

Det  karakteristiske  og  afgørende  i du  Prels  Lære  træder  for 
Dagen  dér  hvor  han  afviger  fra  Schopenhauer,  som  han  gaar  ud 
fra  — endnu  mer  end  han  selv  vedgaar,  men  som  ha«  — efter 
sin  egen  Mening  — korrigerer  og  fuldstændiggør.  Dette  sker  i to 
Hovedpunkter. 

For  det  første:  i det  for  os  ubevidste  fysiologiske  Liv  ser  han 
ikke  blot  en  Vilje,  men  denne  Vilje  viser  sig  at  være  intellek- 
tuel. For  det  andet:  vor  Personligheds  Rod  i det  hinsides  viser 
sig  som  individuel. 

Paa  disse  to  Punkter  beror  alt.  De  udgør  hvad  han  kalder 
* Sjælens  Opdagelse.  “ 

Af  disse  to  Punkter  er  nu  igen  det  andet  det  vigtigste  — ja 
det  første  er  væsentlig  for  det  andets  Skyld.  Her  ligger  altsaa 
den  drivende  Kraft,  der  førte  til  hin  Skilsmisse  fra  Schopenhauer, 
ligesom  for  i selve  Afvigelsen  at  konstatere,  hvor  rigtig  Mesterens 
Lære  er,  at  Viljen  og  ikke  Intelligensen  er  det  afgørende.  Thi  det 
er  aabenbart  Individualitetsdriften  der  ikke  tillader  ham  at  blive 
under  Tag  hos  Schopenhauer,  fra  hvem  han  dog  har  næsten  alle 
sine  Grundideer,  — og  formodentlig  var  denne  Drift  saa  stærk  i 
ham,  netop  fordi  han  selv  ikke  var  nogen  særlig  udpræget  Indi- 
vidualitet. Den,  der  altid  brøler  efter  Kraft,  som  en  Hjort  efter 
Vand,  er  sikkert  ikke  noget  Kraftmenneske,  og  den  for  hvem  strut- 
tende Sundhed  bliver  en  Afgud,  han  er  tilforladelig  selv  syg.  Saa- 
ledes  ogsaa  her.  Man  sammenligne  du  Prels  nette,  men  blege  og 
almindelig  farvede  Stil  med  Schopenhauers,  hvor  næsten  hver 
•eneste  Sætning  har  hans  ejendommelige  Autorpræg,  man  bemærke 
det  gennemgaaende  eklektiske  Træk  hos  du  Prel,  der  gaar  saa 
vidt,  at  det  bliver  en  staaende  Formel  hos  ham  at  forvandle  et 
„Enten-Ellera  til  et  „Baade-Og“,  — han  er  aldrig  gladere  og  stottere 
^nd  naar  dette  Kunsstykke  formentlig  er  lykkedes  ham.  Saa  klamrer 
han  sig  da  ængstelig  til  denne  Individualitet,  og  i Følelsen  af  dens 
Svaghed  forlanger  han  endogsaa  en  Forstærkelse  af  den  ved  Døden. 
Schopenhauer  derimod,  der  var  saa  knortet  og  stivrygget  en  Indi- 
vidualitet, som  nogen  Verden  kender,  antager  ganske  vist,  at  vor 
Individualitet  vel  paa  en  eller  anden  Maade  maa  strække  sig  over 
i det  hinsides,  og  ikke  er  et  blot  Fænomen,  men  han  gør  det  fuld- 
kommen rolig,  ja  uinteresseret,  af  en  ren  Erkendelsesgrund,  fordi 
Karakterernes  moralske  Forskelligheder  ellers  er  uforklarlige  eller  i 

alt  Fald  synes  at  synke  ned  til  Overfladefænomener,  der  ikke  har 
nogen  moralsk  Betydning,  navnlig  ikke  kan  begrunde  Tilregnelighed 
i andet  end  den  udvortes  juridiske  Forstand. 

Hvorledes  dette  nu  end  forholder  sig  — thi  jeg  opstiller  na- 
turligvis ^enne  psykologiske  Forklaring  kun  som  en  Hypotese  — 
i alt  Fald  tror  du  Prel  selv  at  være  kommen  til  sit  Resultat  ad 
ren  objektiv  Vej:  ved  Kendsgerninger  og  ved  logiske  Slutninger, 
der  maatte  være  bindende  for  alle.  Lad  os  altsaa  se,  hvorledes 
det  forholder  sig  dermed. 

Carl  du  Prel  er  ingenlunde  den  første,  der  har  draget  det  in- 
tellektuelle ud  over  Hjernegebetet  og  reklameret  Bevidsthed  i alt 
Fald  for  Ganglierne.  Allerede  paa  Grund  af  Refleksbevægelserne 
har  Lewes  gjort  det  i sin  „Physiology  of  common  life".  Af  det  be- 
kendte Faktum,  at  der  i den  for  os  ubevidste  Del  af  vort  Væsen 
finder  Begivenheder  Sted,  der  fuldkommen  ligner  de  vilkaarlige, 
ved  Motiver  ledede  Bevægelser,  ja  at  endogsaa  den  samme  Be- 
vægelse snart  foregaar  vilkaarlig  og  snart  „mekanisk",  uden  Be- 
vidsthed — af  dette  Faktum  kan  man  drage  to,  hinanden  mod- 
satte Slutninger.  Man  kan  enten  slutte:  disse  Begivenheder  er 
altsaa  altid  ledsagede  af  Bevidsthed,  hvorved  da  denne  udstrækkes 
over  hele  Nervesystemet  indtil  Cellerne,  eller  videre  endnu,  hinsides 
det  organiske  til  „Atomerne".  Eller  man  kan  slutte:  Bevidst- 
heden er  altsaa  ikke  noget,  der  er  væsentligt  for  disse  Bevægelser, 
men  kun  et  Ledsagelsesfænomen,  der  ogsaa  kan  udeblive.  For  at 
undgaa  al  Misforstaaelse  fremhæver  jeg  udtrykkelig,  at  ved  „Be- 
vidsthed" maa  i begge  disse  Slutninger  forstaas  den  os  bekendte 
empiriske  Bevidsthed  med  dens  iboende  Former,  navnlig  med  dens 
efter-hinanden  i Tiden,  udenfor-hinanden  i Rummet,  ved-hinanden 
i Kausalitetsanskuelsen  og  overfor-hinanden  som  Subjekt — Objekt. 

Den  sidste  Slutning,  der  nedsætter  Bevidstheden  til'  at  være  et 
blot  og  bart  Ledsagelsesfænomen,  udkræver  en  høj  Grad  af  kritisk 
Besindighed.  Den  første  derimod  er  den  egentlige  Æselsbro,  som 
da  ogsaa  har  ført  du  Prel  til  det  forjættede  Land. 

Nu  vilde  ganske  vist  vor  Forfatter  hævde,  at  naar  allerede  de 
dog  endnu  til  et  forholdsvis  lavt  Omraade  henhørende  sammensatte 
Refleksbevægelser  taler  for  en  saadan  Slutning,  saa  bliver  dens 
Rigtighed  utvetydig  bevist  ved  Somnambulernes  Evne  til  Selvdiag- 
nose („Selbstschau")  og  Selvforordning  — forunderlige  Evner,  som 
er  konstaterede  og  praktisk  udnyttede  af  talrige  Læger.  Thi  her 
træder  det,  som  man  har  kaldet  vis  medica  naturae  (Natur- 

lægekraften)  endelig  frem  for  Dagens  Lys  — - og  se:  den  viser  sig 
beklædt  med  Bevidsthedens  Former.  Men  her  har  vi  netop  det 
springende  Punkt,  hvor  Vildfarelsens  Misfoster  saa  let  danner  sig. 
Den  ubekendte  Kraft  „træder  for  Dagens  Lys"  — rigtig!  men  hvad 
for  et  „Dagslys"  er  det?  Vor  Bevidstheds  — vor  Hjernebe- 
bevidstheds,  og  derfor  maa  den  nødvendigvis  være  iklædt  dens 
Former.  Naar  man  kun  raader  over  et  intensivt  violet  Lys,  for  at 
belyse  en  Genstand,  saa  vil  denne  ganske  sikkert  dukke  violet  ud 
af  den  Dunkelhed,  der  hidtil  har  skjult  den,  men  derfor  kan  man 
ikke  paastaa,  at  den  ogsaa  vilde  vise  sig  violet,  hvis  den  blev  be- 
lyst af  en  hvid  Straale.  At  dette  Billede  er  fuldkommen  anvende- 
ligt her,  ja  at  det  endog  er  mer  end  et  blot  Billede,  det  vilde 
Carl  du  Prel  have  vidst,  naar  han  ikke  blot  havde  læst  Kant  og  Scho- 
penhauer, men  ogsaa  forstaaet  ‘dem.  Men  han  skriver  med  en 
næsten  ubegribelig  Naivetet:  „Hensigtsmæssighed  og  Ubevidsthed 
er  imidlertid  en  Modsigelse.  — Man  kan  ikke  læse  Schopenhauer 
uden  at  den  Modsigelse  bestandig  gør  sig  gældende,  at  en  blind 
Vilje  gaar  hensigtsmæssig  til  Værks  og  endogsaa  bygger  sig  et  Er- 
kendelsesorgan". Det  vil  sige,  „man"  kan  læse  Schopenhauer,  men 
man  kan  ikke  forstaa  ham1). 

l)  Hvor  fjernt  du  Prel  her  var  fra  virkelig  Forstaaelse,  viser  den  naive 
Betegnelse  „den  blinde  V i 1 j e “ . At  dette  Udtryk  findes  hos  Schopenhauer, 
siger  intet,  man  maa  vide  hvad  der  menes  dermed,  naar  man  behandler  disse 
Spørgsmaal:  Schopenhauer  er  en  Mand,  man  ikke  maa  tage  paa  Ordet.  Hau  er  for 
meget  Stilist  og  Kunstner  til  altid  at  anvende  en  til  pedantisk  Korrekthed  for- 
sigtig omskreven  Betegnelse  — Udtrykkene  retter  sig  efter  Sammenhængen  og 
det  i denne  tilsigtede.  Derfor  forlangte  Schopenhauer  af  den  Læser,  som  vilde 
forstaa  ham,  at  denne  skulde  læse  alt  hvad  han  havde  skrevet  og  se  hvert 
enkelt  Sted  i Helhedens  Lys  og  i Sammenhæng  med  andre  derhen  hørende 
Steder  — først  ved  de  forskellige  Udsagns  gensidige  Begrændsning  kommer 
Begrebet  til  Udtryk,  som  Lyset  bryder  sig,  hvor  Fladerne  skærer  hinanden.  For 
Schopenhauer  er  Livsviljen  som  den  fælles  Kerne  i alle  Tilsyneladelser  hinsides 
Bevidsthed  o g Ubevidsthed.  Han  betegnede  det  som  „erkendelsesløs  Bevidsthed" 
vel  vidende,  at  et  saadant  Begreb  „staar  paa  Grænsen  af  det  transcendente  og 
balancerer  paa  den"  — som  han  skriver  til  Becker  med  den  Tilføjelse:  „De 
er  dog  den  af  alle  mine  Apostle,  der  stedse  forstaar  mig  bedst  — uden  al 
Smiger."  Denne  Forestilling  er  i øvrigt  Inderne  velbekendt  og  findes  dybsindig 
og  poetisk  udviklet  i de  ældste  Upanishads;  særlig  smukt  fremtræder  den  hos 
Nyplatonikerne,  men  ogsaa  i senere  kristelig  Filosofi,  navnlig  hos  Mester 
Eckhart.  Ved  hint  „blind"  afvises  — for  at  blive  i Billedet  — kun  Øjesynet 
— med  Lysstraaler  og  Retina  — ikke  derimod  Klarsynet  („das  Hellsehen"). 
Ordret  stemmer  det  overens,  naar  Mester  Eckhart  erklærer  den  højeste  Erken- 
delse for  en  Ikke-Erkenden,  en  „Tilstand  af  Blindhed". 

Den  Slutning  altsaa,  at  det  ubevidste  i os  kun  synes  os  at 
at  være  ubevidst,  men  i og  for  sig  maa  være  bevidst,  fordi  det, 
naar  det  i visse  unormale  Sjælstilstande  træder  for  Lyset,  er  be- 
klædt med  vore  Bevidsthedsformer,  holder  ikke  Stand  for  Kritikken. 

Ligesaa  gaar  det  med  det  næste  Punkt.  Ganske  den  samme 
kritiske  Betænkelighed  indfinder  sig  her,  hvor  Spørgsmaalet  er,  om 
det  er  individuelt  eller  ej. 

Hvad  der  viser  sig  som  bevidst  kan  vi  kun  opfatte  som  indi- 
viduelt: og  jeg  gad  vide,  hvorledes  en  Somnambule  skulde  gebærde 
sig  for  ikke  at  vise  sig  som  Individualitet.  Dertil  kommer  endnu, 
at  just  paa  dette  for  ham  dog  saa  afgørende  Punkt,  forsøger  du 
Prel  ikke  engang  en  nærmere  Eftervisning,  men  vi  maa  nøjes 
med  en  blot  simpel  Paastand,  støttet  med  et  enkelt  Citat  af  en 
Læge,  at  „hans  Somnambules  Grundkarakter  i den  dybe  Drømme- 
søvn endogsaa  træder  endnu  stærkere  frem.44 

Overhovedet  har  hans  Beviser  den  højst  betænkelige  Egen- 
skab, at  de  beviser  for  meget.  Man  maatte  ifølge  dem  bag  ved 
enhver  Bisværm  konstruere  en  „transcendental44  Bi,  og  det  endda 
én  med  en  Mængde  Mathematik,  Teknik  og  Botanik  i Hovedet.  Ja 
det  selv  samme  Ræsonnement,  der  reklamerer  Intelligens  og  Indi- 
vidualitet for  det  ubevidste,  maatte  ogsaa  genoprette  det  gamle 
„teleologiske44  Bevis  for  Guds  Tilværelse,  der  af  Hensigtsmæssig- 
heden i Tilværelsen  slutter,  at  den  maa  have  et  Fornuftvæsen  til 
Ophav.  Det  er  imidlertid  ingenlunde  hans  Mening.  For  det  første 
er  han  selv  slet  ikke  indtagen  i Teismen,  og  det  med  god  Grund, 
da  han  jo  tværtimod  egentlig  vil  gøre  alle  Individer  absolutte.  Ar- 
thur Drews  har  i sit  Værk  om  den  tyske  Spekulation  efter  Kant 
med  særlig  Hensyn  til  Gudsbegrebet  meget  passende  betegnet  du 
Prel’s  Standpunkt  som  „den  indifferente  Ateisme41.  Og  dertil 
kommer,  at  han  meget  godt  véd,  at  det  hører  til  Kants  ubestridte 
Fortjenester,  én  Gang  for  alle  at  have  gjort  Ende  paa  alle  de  saa- 
kaldte  Beviser  for  Guds  Tilværelse,  ogsaa  paa  dette,  der  impo- 
nerede og  overbeviste  selv  en  Voltaire.  Og  det  hører  ikke  til  hans 
Ærgerrighed  at  gøre  aabenbar  Opstand  mod  Kant,  for  hvem  han 
har  en  uhyre  Respekt.  Men  vel  maa  man  sige,  at  alt  hvad  Kant 
har  skilt  ud  fra  hinanden  med  eksempelløs  Besindighed,  det  kaster 
du  Prel  igen  i Bunke  sammen,  som  om  der  intet  var  sket.  Hvis 
han  ikke  blot  havde  læst,  men  ogsaa  grundig  gennemtrængt  Para- 
graf fire  og  halvfjers  i „Kritik  der  Urtheilskraft4 4 , saa  vilde  det  have 
gavnet  hans  Filosofi  mer  end  Iagttagelsen  af  Alverdens  hysteriske 

Fruentimmer  kunde  gøre  det.  — Men  det  underligste  er,  at  han 
en  Gang  virkelig  saa  temmelig  har  forstaaet  den,  som  man  ser  af 
følgende  Sætning  i et  af  hans  første  Skrifter:  „Ligesom  paa 
den  anden  Side  aandelige  Funktioners  Teleologi  ikke  stammer  fra 
Bevidstheden,  saaledes  foreligger  der  heller  ingen  Anledning  til , at 
aflede  Naturens  Teleologi  fra  en  Bevidsthed.41  Det  er  fuldkommen 
Kantisk,  og  denne  Erkendelse  skulde  han  have  holdt  fast  paa. 

I hele  sin  Naivetet  viser  hans  Ræsonnement  sig  i følgende 
Sætning  af  hans  Hovedværk  („Philosophie  der  Mystik44).  „Enhver  Virk- 
ning har  sin  Aarsag,  og  det  en  Aarsag,  der  i Kvalitet  er  ækvivalent 
med  Virkningen;  en  intelligent  Virkning  maa  altsaa  have  en  paa  en 
eller  anden  Maade  intelligent  Aarsag.44  Dette  skriver  han  umiddelbart 
efter  at  have  anført  Schopenhauers  Kapitel  „Physisk  Astronomi44, 
i hvilket  der  netop  eftervises,  at  Forskelligheden  mellem  Aarsag 
og  Virkning  bestandig  tiltager,  alt  eftersom  man  stiger  højere  og 
højere  op  i Naturrigets  Skala;  og  her  er  det  netop  den  kvalitative 
Overensstemmelse,  der  hurtigst  forsvinder  (Varme  som  Aarsag, 
Udvidelse  som  Virkning),  indtil  endelig  ogsaa  den  kvantitative  Lig- 
hed ophører.  Man  maa  nu  ikke  tro,  at  du  Prel  har  gjort  Indven- 
dinger mod  denne  Schopenhauers  Udvikling  — tværtimod,  han 
yder  den  sin  højeste  Ros:  den  skal  være  det  objektiveste  Blik, 
der  nogen  Sinde  er  kastet  paa  Naturens  Virksomhed  (et  Udtryk,  der 
i øvrigt  er  en  Reminiscens  af  Schopenhauers  Udtalelse  om  Kant  i 
Afhandlingen  „Om  Universitetsfilosofi44). 

Ikke  at  forstaa  hvad  man  læser  med  Uvilje  og  Mishag,  er  noget 
der  passerer  enhver.  Men  i denne  Grad  ikke  at  forstaa  hvad  man 
priser  i de  højeste  Toner  — det  er  et  sjældent  og  næsten  ufor- 
klarligt Fænomen,  naar  det  findes  hos  en  Forfatter,  som  dog  ofte 
viser  klar  og  ret  skarp  Tænkning. 

Imidlertid  havde  jeg  nær  glemt,  at  du  Prel  ved  dette  Bevidst- 
heds- og  Individualitets-Spørgsmaal  har  endnu  en  Pil  i sit  Kogger, 
nemlig  Aanderne  (i  de  spiritistiske  Séancer).  Men  ogsaa  den  viser 
sig  at  være  stump.  Ikke  at  jeg  vil  bestride  disse  Aanders  Realitet ; 
denne  Udvej  har  jeg  jo  allerede  en  Gang  for  alle  afskaaret  mig. 
Jeg  antager  foreløbig  Dunkelkamrenes  mest  haarrejsende  Kends- 
gerninger paa  Tro  og  Love  og  peger  saa  med  Sindsro  paa  Hoved- 
skrifterne af  den  Retning,  der  med  Urette  kalder  sig  den  esoteriske 
Buddhisme.  Paa  dette  Gebet  har  Inderne  en  Erfaring,  i Forhold  til 
hvilken  den  europæiske  er  som  et  nyfødt  Barn  over  for  en  Olding. 
Men  netop  en  Carl  du  Prel  kan  ikke  nægte,  at  Esoterikernes  paa 


Digitized  by  LjOOQle 


402 


Carl  du  Prel 


Læren  om  de  syv  Principper  støttede  Forklaring  af  de  spiritistiske 
Aander,  er  fuldkommen  logisk  tilstedelig  — for  at  bruge  hans 
eget.  ofte  misbrugte  Yndlingsudtryk.  Den  forklarer  alle  de  spiri- 
tistiske Aandefænomener  lige  saa  tilfredsstillende,  som  Spiritisternes 
egen  Forklaring,  at  de  har  med  „ afdøde14  at  gøre.  Følgelig  har 
denne  som  „Slutning*4  ingen  Berettigelse.  Hvilken  nu  hin  indiske 
Forklaring  er,  spiller  her  ingen  Rolle1).  At  den  er  der  — fuld- 
kommen klar  og  stammende  fra  en  ældgammel  Lære  — er  os  til- 
strækkeligt som  historisk  Vidnesbyrd  om,  at  man  kan  antage  de 
spiritistiske  Aandefænomener  uforbeholdent  som  saadanne,  uden 
derved  at  føres  til  Antagelsen  af  vor  Personligheds  Vedvaren  efter 
Døden.  At  denne  skulde  være  bevist  ved  spiritistiske  Fænomener 
kan  der  altsaa  ikke  være  Tale  om.  I øvrigt  lægger  Carl  du  Prel 
selv  mindre  Vægt  paa  dette  spiritistiske  Bevis  end  paa  det,  der  kan 
føres  ud  fra  de  Evner,  som  viser  sig  i Somnambulismen. 

Endelig  maa  endnu  bemærkes,  at  selv  naar  man  vilde  ind- 
rømme Gyldigheden  af  dette  Bevis,  saa  vilde  det  dog  paa  ingen 
Maade  bevise  „Udødeligheden44,  som  der  altid  tales  om,  men  kun 
en  Ved  varen  af  en  Grunddel  af  vort  Væsen.  Men  en  saadan 
„Udødelighed44  minder  stærkt  om  de  gamle  Inders  „Udødelighed 
paa  tusind  Aar44  som  der  tales  om  i Vederne  og  som  en  „Atter- 
død44  — i det  hinsides  — gør  Ende  paa.  Thi  en  saadan  Ved- 
varen ikke  blot  kan,  men  maa  komme  til  en  Afslutning,  naar 
vort  „transcendentale  Subjekt44  er  lige  saa  materielt  som  vort  nu- 
værende, hvilket  jo  netop  hævdes.  Thi  at  Materien  i hin  Verden 
befinder  sig  i en  anden  Aggregattilstand,  gør  her  slet  ingen  For- 
skel. Det  Ord,  hvormed  Buddha  forlod  denne  Verden:  „Alt  sam- 
mensat har  den  iboende  Egenskab  at  opløse  sig44,  beholder  sin  æt- 
sende Kraft  i du  Pr  el  s Hinsides,  som  er  materielt,  indfattes  i Rum- 
mets og  Tidens  Former  og  beherskes  af  Kausalitetsloven,  — hvad  han 
selv  ikke  blot  indrømmer,  men  næsten  praler  af,  uden  at  mærke,  at 

*)  Den  gaar  i Korthed  ud  paa  følgende.  De  nedre  „ Principper “ eller  Be- 
standdele, der  omfatter  hele  den  dyriske  Natur  i Mennesket,  behøver,  alt  efter 
Livsvandlen,  længere  eller  kortere  Tid  til  at  opløse  sig  i Elementerne.  I denne 
Tid  danner  de  et  Skin  væsen,  der  tørster  efter  menneskelig  Intelligens,  ligesom 
Folkesagnets  Vampyr  (Lamia)  tørster  efter  menneskeligt  Blod.  En  saadan  In- 
telligens bydes  del  nu  af  Mediet.  Medens  dette  ligger  i trance,  tager  et  saadant 
Halvvæsen  hans  Intelligens  i Besiddelse  og  faar  derved  for  en  kort  Frist  Ka- 
rakteren af  et  menneskeligt  Individ,  kun  at  et  æterisk  Legeme  træder  i Stedet 
for  det  grovt  materielle  — altsaa  just  hvad  man  forstaar  ved  en  Aand.  Og 
dette  vilde  altsaa  være  Spiritisternes  „spiritstt. 

ved  en  saadan  Fordobling  af  vort  Væsen  og  af  hele  Verden  vindes 
der  i Virkeligheden  intet  eller  højst  en  Galgenfrist. 

Saaledes  er  det  ogsaa  ganske  ubegribeligt,  hvorledes  du  Prel 
med  Begejstring  kan  tilegne  sig  Kants  Løsning  af  Dilemmaet 
, moralsk  Frihed  og  Naturnødvendigheden  ogsaa  af  al  menneskelig 
Handlen44,  uden  at  mærke,  at  han  aldeles  ingen  Ret  har  dertil,  da 
han  paa  sit  Standpunkt  har  gennemskaaret  hele  Ræsonnementets 
Livsnerve. 

Kants  Løsning  er  kortfattet  følgende:  At  være  „fri44  betyder 
blot : ikke  at  være  Kausalitetsloven  underkastet.  Denne  er  nu 
imidlertid  kun  en  Opfattelsesform  af  vor  sanselig  betingede  For- 
stand, præger  derfor  alt  hvad  der  kommer  til  Syne  for  den  („Er- 
scheining44)  men  ikke  selve  det  (ubekendte),  der  lader  sig  til  Syne 
(„Ding  an  sich44).  For  saa  vidt  nu  som  vi  selv  ere  Tilsyneladelser, 
d.  e.  sanselige,  Erfaringsverdenen  tilhørende  Væsener,  er  vi  Kau- 
salitetsloven underkastede  og  vore  Handlinger  følge  saa  nødvendig 
som  astronomiske  Fænomener.  Men  for  saa  vidt  som  vi  er  selve 
det,  der  lader  sig  tilsyne  (som  „trancendentalt44  Subjekt)  er  vi 
fri,  da  Kausalitetsloven  ingen  Anvendelse  har  paa  dette  Gebet.  Da 
nu  hos  du  Prel  „det  transcendentale  Subjekt44  falder  indenfor  Kau- 
salitetens Omraade  (nota  bene  efter  hans  egen  Paastand),  saa  er 
det  et  ligefrem  forbløffende  Tegn  paa  Begrebsforvirring,  naar  han 
her  paaberaaber  sig  Kant.  1 øvrigt  er  det  kun  et  Enkelttilfælde  af 
den  Misbrug,  som  han  overhovedet  driver  med  Begrebet  „meta- 
fysisk44 — et  Begreb,  der  hos  ham  gebærder  sig  saa  realistisk, 
„som  om  Kant  først  skulde  fødes44,  idet  det  allerede  begynder 
med  de  ultraviolette  Straaler,  der  er  lige  saa  hinsidige  som  hans 
transcendentale  Subjekt.  Hvis  han  nogen  Sinde  har  vidst,  hvad 
Metafysik  er,  saa  har  han  længst  glemt  det  igen  i sin  hede 
Længsel  efter  en  haandfast  erfaringsmæssig  Udødelighedslære. 

Naar  denne  nu  ganske  vist  filosofisk  betragtet  viser  sig  at 
være  lige  saa  ufrugtbar  som  tvivlsom,  saa  kan  den  dog  meget  vel 
strække  praktisk  til.  Hans  i Indledningen  omtalte  sidste  Skrift  „Døden 
og  det  Hinsides44  begynder  med  følgende  Betragtning. 

„En  af  mine  Venner,  der  var  dybt  bedrøvet  ved  Tabet  af  en 
Datter,  saa  sig  derved  stillet  over  for  det  store  Spørgsmaal  om 
Udødeligheden.  Selv  Lærer  ved  et  Universitet  troede  han  at  maatte 
henvende  sig  til  sine  Kolleger  af  det  filosofiske  Fakultet,  men  blev 
fuldstændig  skuffet.  Han  begærede  Brød  og  fik  Stene44.  I et  saa- 
dant  Tilfælde  kan  jo  Udsigten  til  en  Vedvaren  yde  tilstrækkelig 

Trøst,  og  Manden  vil  ikke  spørge  synderlig  om  Evigheden.  Om 
end  Tristan  og  Isolde  ikke  vilde  opsøge  et  saadant  Hinsides  for 
dér  „endlos  ewig  einbewusst  des  Wåhnens  Graus  welterlflsend  aus- 
zuloschen44  — for  at  Hans  kan  finde  sin  Grete,  dertil  kan  det  du 
Prelske  Hinsides  jo  være  godt  nok,  og  der  gives  uendelig  flere 
Elskerpar  af  den  sidste  end  af  den  første  Slags.  Ogsaa  som  Støtte 
for  Moralen,  der  nu  en  Gang  ikke  blot  ikke  kan  svære  i Luften, 
men  heller  ikke  blot  staa  paa  Jorden  — kan  det  gøre  nogenlunde 
Fyldest,  og  naar  Schopenhauer  som  alle  godes  Credo  henstiller 
den  Sætning:  jeg  tror  paa  en  Metafysik  (d.  e.:  jeg  tror  paa  en 
anden  og  dybere  Tingenes  Orden  end  den  sanselige) , saa  maa 
man  anerkende,  at  hvor  lidet  du  Prel  s Metafysik,  som  ovenfor 
bemærket,  end  egentlig  fortjener  dette  Navn,  saa  er  den  dog 
uendelig  bedre  end  slet  ingen  Metafysik,  og  det  er  det,  der  er  vor 
Tids  Kræftskade,  navnlig  i skandinaviske  Lande. 

Carl  du  Prel  er  en  Klubhytte  i Gletschergebetet.  Men  der 
gives  kun  faa,  hos  hvem  den  metafysiske  Drift  er  saa  stærk,  at 
den  jager  dem  op  paa  selve  Tinderne,  og  som  er  i Stand  til  at 
aande  den  rene  og  skarpe  Luft  deroppe.  For  alle  andre  er  det 
meget  tilraadeligt  at  tage  du  Prel- Hytten  til  Maal  og  gøre  sig 
fortrolig  med  dens  Udsigt.  Den  byder  i hvert  Fald  uendelig  meget 
mer  end  hvad  der  viser  sig  fra  Vinduerne  i den  store  material- 
istiske Lejekaserne. 

Jeg  sagde  at  der  kun  er  faa,  der  kan  aande  den  reneste 
Tindeluft;  jeg  skulde  snarere  sige:  der  er  ingen,  der  kan  gøre 
det  i Længden  og  hvert  Øjeblik.  Selve  Upanishademes  Yajna- 
valkya,  selv  Parmenides,  selv  Kant,  „Altknuseren44,  hændes  det 
ofte,  at  de,  umiddelbart  efter  at  være  steget  op  til  den  mest  svim- 
lende Idealisme  i Evighedens  Isregioner,  kan  antræffes  paa 
meget  menneskelige  Veje.  I en  Schopenhauer  stikker  et  Stykke 
Hans,  i en  Hypatia  en  Grethe.  Og  som  det  jo  er  Klubhytternes 
Bestemmelse  ikke  blot  at  være  mindre  Ærgerriges  Maal  men  til- 
lige at  være  den  højest  stræbendes  Middel:  saaledes  kan  du  Prel 
Hytten  ogsaa  være  den  dristigste  Tindebestiger  nyttig  og  yde  ham 
et  ikke  blot  velkomment,  men  ogsaa  mangen  Gang  ret  nødvendigt 
Nattekvarter. 

Jeg  selv  har  mangen  Gang,  naar  jeg  hvilede  der,  været  ret 
underlig  til  Mode.  Thi  jeg  maatte  da  tænke  paa  den  Mand,  fra 
hvis  Læber  jeg  første  Gang  hørte  Navnet  du  Prel.  Det  var  en 
gammel  Skovrider,  der  levede  alene  med  sin  nydelige  Datter,  en 

Angorakat  og  tyske  filosofiske  Bøger  i sit  hyggelige,  aristokratisk 
udstyrede  Hjem,  ved  Randen  af  den  store  Skov,  som  han  vaagede 
over  og  hvor  han  aldrig  gik  paa  Jagt.  Han  tilhørte  en  adelig 
Familie,  i hvilken  der  forekom  allehaande  mystiske  Fænomener, 
navnlig  Dobbeltgængeri , Varsler  og  Fremsyn.  Saa  havde  han  da 
ogsaa  en  Rem  af  Huden,  og  han  var  ikke  blot  en  stor  Beundrer 
af  Schopenhauer,  men  skattede  ogsaa  Carl  du  Prel  højt,  ja  var 
formodentlig  den  eneste  i det  daværende  Danmark,  der  kendte  den 
sidste,  og  en  af  de  yderst  faa,  der  læste  den  første.  Intet  Under 
altsaa,  at  Carl  du  Prels  litterære  Fysiognomi  for  mig  flyder  sammen 
med  min  gamle  Vens  legemlige. 

Nu  er  han  længst  død,  og  han  er  netop  den  eneste  Ven,  som 
jeg  har  mistet  og  som  jeg  undertiden  levende  savner  og  hjertelig 
længes  efter.  „Ak,  kunde  vi  dog  igen  sidde  sammen  i den  lave 
hyggelige  Stue  med  det  mosgrønne  Tapet,  og  tænde  de  kostelige 
Cigarer,  som  du  altid  omhyggelig  tog  frem  af  det  Vidunderskab, 
hvis  Træsort  ingen  Fagmand  havde  kunnet  udgranske,  — og  snakke 
betænksomt  sammen  om  Organprojektion  og  det  gyldne  Snit,  om 
Styrelsen  i Levnedsløbet,  om  Determinisme  og  Frihed,  om  Anelser 
og  det  andet  Syn,  om  Schopenhauer  og  Darwin  og  Carl  du  Prel!44 

Saaledes  har  jeg  vel  tænkt  de  hundrede  Gange,  og  hvorledes 
skulde  jeg  ikke  have  tænkt  saaledes  i denne  Tid,  da  jeg  har  be- 
skæftiget mig  saa  indgaaende  med  denne  den  aandrigeste  Advokat 
for  Udødelighedstanken.  „Hvad  mener  du?44  har  jeg  vel  da  halvt 
spøgende  sagt,  „har  vor  Ven  Carl  du  Prel  dog  Ret  i Hoved- 
sagen, og  skal  vi  træffes  i det  hinsides  og  underholde  os  med  hin- 
anden i hint  fuldkomneste  af  alle  Sprog,  den  direkte  Tankemed- 
delelse?44  Og  jeg  syntes  da  at,  om  saa  var,  min  Ven,  der  — som 
alt  bemærket  — tilhørte  en  magisk  ikke  ubegavet  Familie,  gerne 
kunde  have  givet  et  lille  Tegn  fra  sig.  Men  aldrig  saa  meget  som 
en  Banken  lod  sig  høre.  Og  naar  hans  gamle  fine  Hofmandstræk 
dæmrede  frem,  saa  var  det  ikke  i et  mystisk  Astrallys,  kun  i 
Erindringens  vemodig  forklarede,  men  jordiske  Skær.  Og  naar 
Læberne  bevægede  sig,  saa  gav  de  mig  ingen  sikker  Oplysning 
å la  Carl  du  Prel,  men  de  gentog  kun  det  Schopenhauerske 
Gaadeord,  som  jeg  først  har  fomummet  fra  dem,  og  som  derfor  er 
mig  saa  dyrebart:  „Trotz  Zeit,  Tod  und  Verwesung  sind  wir  noch 
alle  beisammen44. 

K.  Gjellerup 

„Tilskueren"  for  Oktober  1898  havde  jeg  Lejlighed 
til,  foranlediget  ved  en  forudgaaende  Artikel  af 
Statskonsulent  Harald  Faber,  at  give  en  Fremstilling 
af  den  Udvikling  bort  fra  Frihandelsprincipperne, 
som  indtil  da  havde  gjort  sig  gældende  i det  en- 
gelske Rige,  og  hvis  mest  betydningsfulde  Led  var 
Koloniminister  Chamberlahis  energiske  Agitation  for  et  Toldfor- 
bund med  Kolonierne,  Opsigelsen  af  Handelstraktaterne  med  Bel- 
gien og  Tyskland,  fordi  de  stod  som  Hindringer  for  et  saadant 
Toldforbund,  og  Kanadas  praktiske  Paabegyndelse  af  dette  Told- 
forbund ved  (i  1897)  at  tilstaa  engelske  Varer  en  Nedsættelse  af 
25  Procent  i den  kanadiske  Indførselstold. 

Nu,  da  de  Rygter  om  nye  engelske  Toldsatser  — endogsaa 
om  en  Smørtold  af  ikke  ubetydelig  Højde  — som  fyldte  Dags- 
pressen en  Uge  eller  to  forud  for  den  engelske  Finansministers 
Forelæggelse  af  Finansloven  for  1902—03,  har  stillet  det  klarere 
end  nogen  Sinde  før  for  vort  Lands  Befolkning,  at  der  virkelig  truer 
os,  og  særlig  det  danske  Landbrug,  en  alvorlig  Fare  fra  Englands 
Side,  turde  det  være  betimeligt  at  give  en  kort  Oversigt  over, 
hvad  der  siden  1898  er  passeret  paa  den  engelske  Toldforbunds- 
bevægelses Omraade.  Det  er  jo  aabenbart  en  Bevægelse,  som  vi 
bør  følge  med  den  største  Opmærksomhed  for  ikke  at  blive  over- 
raskede af  de  Resultater,  den  kan  bringe. 

Det  første  praktiske  Skridt  i de  sidste  4 Aars  Udvikling,  som 
vi  støder  paa,  har  en  særegen  isoleret  Karakter,  men  var  derfor 
ikke  af  ringere  Betydning.  Imod  Slutningen  af  Aaret  1898  indløb 

der  talrige  Klager  fra  det  store  engelsk-ostindiske  Kolonialrige  over, 
at  det  tyske  og  østerrigske  præmierede  Sukker  i stigende  Mæng- 
der begyndte  at  oversvømme  Ostindien  og  her  gjorde  den  samme 
Gerning  som  i Vestindien:  ved  Statspræmiernes  Hjælp  kunde  dette 
Sukker  sælges  til  lavere  Priser  end  Indiens  eget  Rørsukker,  og 
Følgen  blev,  at  det  ene  indiske  Raffinaderi  efter  det  andet  maatte 
standse  sin  Drift,  og  det  med  Rørsukker  beplantede  Areal  tog  af. 
Det  bengalske  Handelskammer  ansøgte  derfor  i November  189« 
den  indiske  Regering  om,  at  den  vilde  følge  de  forenede  Staters 
Eksempel  og  indføre  en  Sukkertold,  der  kunde  modvirke  Præmi- 
ernes Indflydelse  og  gengive  det  indiske  Rørsukker  sin  Konkur- 
renceevne. 

Nu  er  Ostindien  som  bekendt  ikke  nogen  selstyrende  Koloni, 
der  — som  Kanada  — selv  kan  sætte  Foranstaltninger  i Gang 
eller  endogsaa  lægge  et  Tryk  paa  Moderlandet.  Det  store  Rige 
staar  umiddelbart  under  den  engelske  Regerings  Formynderskab; 
en  særlig  Minister  for  Indien  er  Medlem  af  Kabinettet.  Men  den 
indiske  Regering  var  villig  til  at  imødekomme  det  bengalske  Han- 
delskammers Andragende,  og  det  fik  Rigsregeringens  Samtykke 
dertil;  som  Følge  heraf  blev  der  den  20.  Marts  1899  i Indien  ud- 
stedt en  Lov,  der  lagde  en  Told  paa  alt  præmieret  Sukker 
af  Præmiens  Højde. 

Vicekongen,  Lord  Curzon,  erkendte  i en  ved  denne  Lejlighed 
holdt  Tale  ganske  aabent,  at  den  paalagte  Told  var  en  Beskyt- 
telsestold. Han  tilføjede,  at  den  efter  hans  Mening  vilde  afgive  et 
Eksempel  af  vidtrækkende  Betydning  for  det  øvrige  Rige;  den 
„Kn urren",  som  nok  vilde  lade  sig  høre  fra  „Ypperstepræsterne  ved 
Frihandelstemplerne",  skulde  man  ikke  bryde  sig  om: 

„Vi  vilde  være  underligt  skabte,  hvis  vi  med  Ligegyldighed  kunde 
se  et  Onde  spire  frem,  der  kunde  øve  den  skadeligste  Virkning  paa  Fol- 
kets Velstand;  og  vi  vilde  være  daarlige  Forvaltere  af  vor  egen  Ejendom, 
hvis  vi  roligt  fandt  os  i en  Tilstand,  der  maatte  virke  ødelæggende  og- 
saa  paa  Regeringens  Indtægter  af  det  indiske  Landbrug." 

Intet  Under,  at  delte  Skridt  og  dets  utilslørede  Motivering 
rejste  en  Storm  blandt  Frihandelsprincippernes  doktrinære  Talsmænd 
i England.  Det  graverende  her  var,  at  det  aabenbare  Skridt  i Be- 
skyttelsesretning ikke  udgik  fra  en  selvstyrende  Koloni , hvis 
Beslutninger  man  ikke  kunde  komme  til  Livs,  men  fra  selve  den 
ansvarlige  Rigsregering.  Oppositionen  forlangte  derfor  Adgang  til 
at  drage  Regeringen  til  Ansvar  for  Underhuset  og  søge  at  faa  dette 

til  at  nægte  den  indiske  Sukkertold  sit  Samtykke.  Lejligheden  her- 
til blev  givet,  og  i Juni  1899  fandt  en  stor  Debat  Sted  i Under- 
huset. Frihandelspartiet  førte  her  sine  bedste  Mænd  i Ilden  og 
brugte  stærke  Ord;  men  paa  Regeringens  Side  paa viste  saavel  Mi- 
nisteren for  Indien,  Lord  George  Hamilton,  som  Chamber- 
lain  med  Kraft  Præmiesystemets  ødelæggende  Virkninger  i de  en- 
gelske Kolonier  og  Nødvendigheden  af  at  værne  dem  derimod;  til- 
med vilde  den  indiske  Told  jo  ikke  faa  nogen  som  helst  Virkning 
uden  for  selve  Indien,  og  man  burde  dog  lade  dette  store  Land 
selv  om  at  bestemme,  hvad  der  tjente  dets  Interesser.  Resultatet 
blev  det  betydningsfulde,  at  Regeringen  vandt  en  fuldstændig  Sejr; 
Underhuset  gav  med  293  Stemmer  imod  152  den  nye  indiske  Told- 
politik sin  Støtte  — et  større  Flertal,  end  Regeringen  ved  ren 
Partiafstemning  plejede  at  kunne  raade  over. 

Bortset  fra  den  effektfulde  Episode,  som  Indførelsen  af  indisk 
Straffetold  mod  Roesukkeret  saaledes  kom  til  at  danne,  herskede 
der  i den  første  Del  af  de  her  omtalte  Aar  en  vis  Stilhed  over 
den  engelske  Toldforbundsbevægelse,  fremkaldt  ved  forskellige  stor- 
politiske Spørgsmaals  Indgriben  i denne.  I Juni  1898  var  der  saa- 
ledes gennem  Nedsættelsen  af  en  international,  engelsk-amerikansk 
Kommission  gjort  et  Forsøg  paa  at  befæste  den  indledede  „angel- 
saksiske"  Forstaaelse  ved  at  komme  til  Enighed  om  alle  udestaa- 
ende  Stridspørgssmaal  mellem  de  forenede  Stater  og  Kanada1); 
under  disse  Forhandlinger  tænktes  der  aabenbart  ogsaa  paa  at 
faa  gennemført  en  Gensidigheds-Handelstraktat  mellem  Kanada  og 
de  forenede  Stater  — derfor  var  det  ikke  belejligt  at  forcere  det  paa- 
tænkte koloniale  Toldforbund,  som  var  Amerika  ubehageligt.  Om- 
trent paa  samme  Tid  bejlede  den  engelske  Regering  til  Tysklands 
Venskab  og  havde  saaledes  atter  Grund  til  at  holde  Arbejdet  for 
det  ogsaa  for  Tyskland  ubehagelige  Toldforbund  nede.  Dertil  kom 
saa  den  sydafrikanske  Krig  med  dens  for  England  saa  uheldige 
første  Afsnit;  Boerernes  Sejre  krydsede  ikke  alene  Planen  om  den 
snarlige  Oprettelse  af  et  „forenet  Sydafrika",  der  — sideordnet 
med  Kanada  og  Australien  — skulde  være  et  af  Hovedleddene  i 
det  engelske  Kolonialrige,  men  de  rokkede  for  en  Tid  stærkt  ved 
Troen  paa  Englands  Evne  til  at  hævde  sin  Magtstilling  og  virkede 
derfor  svækkende  paa  de  koloniale  Sammenslutningsbestræbelser. 

*)  Se  min  Redegørelse  herfor  i * Tilskueren  “ for  Oktober  1900  (*  Den  engelsk- 
amerikanske Forstaaelse  “). 


Digitized  by  LjOOQle 


Den  engelske  Toldpolitik 


409 


Stilheden  var  dog  mere  tilsyneladende  end  virkelig.  Den  en- 
gelske Regering  — deriblandt  den  tidligere  saa  kraftigt  optrædende 
Koloniminister  Chamberlain  — holdt  sig  vel  af  de  anførte  Grunde 
selv  noget  tilbage,  men  i Kolonierne  arbejdede  man  videre.  Særlig 
gjaldt  dette  den  Koloni,  som  har  været  Drivfjedren  i hele  Bevæ- 
gelsen, Dominion  af  Canada.  Man  vedtog  her,  at  den  23.  Maj  for 
Fremtiden  skulde  kaldes  „Empire-Day"  og  i Skolerne  anvendes  til 
patriotiske  Oplæsninger,  Sange  og  Forklaring  for  Børnene  af  Ka- 
nadas  Forhold  til  det  britiske  Verdensrige;  den  første  „Empire-Day" 
fejredes  i 1899,  og  bl.  a.  talte  den  gamle  Statsmand  Sir  Charles 
Tupper  denne  Dag  til  10,000  Skolebørn.  Den  ene  Koloni  efter  den 
anden  vedtog  at  bevilge  aarlige  Tilskud  til  det  engelske  Riges 
Flaadeudgifter,  medens  Kanada  tilbød  hvert  Aar  at  lade  1000  sø- 
vante Fiskere  uddanne  til  Flaadens  Tjeneste  paa  britiske  Orlogs- 
skibe. Kanadas  Damer  dannede  en  særlig  Forening  „Daughters  of 
the  Empire"  („Rigets  Døtre"),  som  paa  sin  Vis  skulde  arbejde  for 
det  store  Riges  Sammenslutning.  Der  virkedes  for  at  forbinde  Ko- 
lonierne - særlig  Kanada  og  Australien  over  Stillehavet  — med 
direkte  Telegrafkabler,  der  i Fred  og  Krig  kunde  sammenbinde 
Rigets  fjerneste  Dele.  Osv.  osv. 

Saa  sker  der  noget,  som  er  bestemt  til  fuldstændig  at  for- 
vandle den  dæmpende  og  nedslaaende  Bevægelse,  som  den  sydaf- 
rikanske Krig  hidtil  har  udøvet:  Queenslands  Regering  tilbyder  i 
Juli  Maaned  1899  at  stille  Tropper  til  den  engelske  Regerings  Tje- 
neste til  Brug  i Transvaal.  Regeringen  afslaar  foreløbig  Tilbudet, 
men  snart  forandrer  den  sin  Holdning  og  gaar  ind  paa  de  fra  den 
ene  Koloni  efter  den  anden  indløbende  Tilbud  om  at  stille  frivil- 
lige Stridsmænd  til  Værn  om  det  engelske  Rigsbanner  i Sydafrika. 
Og  nu  faar  denne  Krig  mellem  Verdensriget  og  det  lille  Boerfolk, 
der  forekommer  de  allerfleste  af  os  saa  lidet  glorværdig  for  Eng- 
land, den  Virkning  at  forbinde  det  engelske  Riges  spredte  Besid- 
delser med  den  stærkeste  Kit,  som  kendes:  Blod,  udgydt  under 
samme  Flag  og  for  en  fælles  Sag.  Under  gribende  Taler  fra  de 
forskellige  Koloniers  Statsmænd  afrejser  de  frivillige:  „Det  er  ikke 
af  Frygt  for  Australiens  Fred  eller  Sikkerhed,  I drager  herfra  i 
Dag,"  sagde  Lord  Brassey  til  Kolonien  Viktorias  første  Kontin- 
gent (i  Oktober  1899);  „heller  ikke  er  det  Ministre  eller  Guvernører, 
der  sender  jer  ud.  Under  en  Folkestemnings  uimodstaaelige  Tryk 
har  vi  tilbudt  vor  Dronning  at  sende  hende  Hjælpetropper  fra  hen- 
des fjerne  Besiddelselser  under  Sydkorset.  Naar  I kommer  til 

Sydafrika,  vil  I der  svinge  ind  i Linie  med  Kontingentet  fra  det 
fjerne  Kanada.  Alt  dette  er  noget,  som  gør  Epoke,  som  danner 
et  Vendepunkt  i den  britiske  Historie.  Det  er  et  Udtryk  for  en 
fast  Beslutning  hos  Befolkningen  i et  Rige,  hvori  Solen  aldrig  gaar 
ned,  om  at  staa  sammen  , og  i Nødens  Dag  flokkes  om  det  gamle 
Flag.  Det  er  en  stolt  og  en  klog  Beslutning,  som  fra  denne  Dag 
af  gør  os  fuldstændig  sikre  mod  hvert  fremmed  Angreb."  Og  ikke 
mindre  klingende  Ord  lød  der  i de  andre  Kolonier. 

Der  er  ikke  Tvivl  om,  at  denne  Bevægelse  — hvis  Omfang 
man  fatter,  naar  man  hører,  at  Ny  Zeland  nylig  har  afsendt  sit 
10de  Kontingent  og  dermed  for  sit  Vedkommende  har  stillet  ikke 
færre  end  6000  Mand  paa  Sydafrikas  Valpladser  — har  virket 
overordentlig  til  Fremme  af  Samfølelsen  i det  britiske  Rige.  Maa- 
ske  var  det  ingen  Overdrivelse,  da  British  Empire  League’s 
kanadiske  Afdeling  i en  Tak  til  Premierminister  Wilfrid  Laurier 
sagde,  at  „Præsident  Kruger  havde  været  et  Hovedredskab  til  at 
fremme  den  britiske  Rigsenhed".  Og  vel  at  mærke:  Det  er  ikke 
alene  i Kolonierne,  Bevægelsen  har  haft  denne  Virkning;  i selve 
England  synes  Virkningen  endnu  større.  Ofte  støder  man  paa  Vidnes- 
byrd om,  hvorledes  det  engelske  Folk  er  bleven  rørt  over  Koloni- 
ernes Patriotisme  og  over  den  Djærvhed,  deres  kraftige  Mandskab 
har  udfoldet  paa  saa  mangen  en  blodig  Valplads.  Herved  turde 
Stemningen,  i langt  højere  Grad  end  man  aner,  være  forberedt  paa 
at  gøre  Kolonierne  Indrømmelser  paa  materielle  Omraader. 

Vender  vi  herefter  tilbage  til  Skildringen  af  de  toldpolitiske 
Begivenheder  i det  engelske  Rige.  saa  er  det  atter  Kanada,  vi  først 
træffer  paa.  Efterhaanden  som  det  var  bleven  klart,  at  den  en- 
gelske Regering  maatte  opgive  alt  Haab  om  nævneværdige  Ind- 
rømmelser fra  de  forenede  Staters  Side,  tog  denne  Koloni,  som  i 
1897  havde  gjort  det  første  praktiske  Skridt  til  Virkeliggørelsen  af 
det  engelske  Toldforbund,  igen  Anledning  til  at  gaa  et  Skridt  videre. 
I sin  Budgettale  den  23.  Marts  1 900  meddelte  Finansminister  Fiel- 
ding  det  kanadiske  Underhus,  at  Regeringen  fra  den  forestaaende 
første  Juli  foreslog  at  forhøje  den  Fordel,  som  var  tilstaaet 
britiske  Varer,  fra  25  til  3 3 x/s  Procent,  og  Huset  modtog 
denne  Meddelse  med  stormende  Jubel,  rejste  sig  og  afsang  den  en- 
gelske Nationalhymne.  I de  andre  Kolonier  ytrede  der  sig  lignende 
Bevægelser;  i Sydafrika  udtalte  man  sig  Gang  paa  Gang  for  at 
indføre,  „naar  Krigen  var  endt",  et  sydafrikansk  Toldforbund  med 
særlige  Begunstigelser  for  engelske  Varer,  og  i Australien,  der  paa 

denne  Tid  var  ved  at  fuldende  Arbejdet  for  sin  Sammenslutning 
til  en  eneste  Forbundsstat,  havde  de  koloniale  Premierministre  lige- 
frem vedtaget  (paa  et  Møde  i Melboume  11.  Marts  1898),  at  den 
nye  Forbundsstats  Tarif  skulde  indføre  Særfordele  for  engelske  Varer. 

Nu  blev  man  ogsaa  mindre  tilbageholdende  i Moderlandets 
officielle  Kredse,  og  selv  Ministre,  der  hidtil  havde  holdt  sig  meget 
tilbage,  lod  høre  fra  sig.  Den  30.  April  gav  British  Empire 
League  en  stor  Banket  i London  for  at  fejre  „de  Tjenester,  Kolo- 
niernes Tropper  har  ydet  i Sydafrika,"  samt  til  Ære  for  de  au- 
stralske delegerede,  som  opholdt  sig  i London  under  Parlamentets 
Forhandlinger  om  den  endelige  Bekræftelse  af  det  forenede  Au- 
straliens nye  Forfatning.  I Banketten  deltog  Prinsen  af  Wales 
(nuværende  Kong  Edvard  VII),  og  han  udtalte  sig  selv  ved  denne 
Lejlighed  i varme  Ord  om  Arbejdet  for  at  binde  Moderlandet  og 
Kolonialriget  tættere  sammen.  Lord  Sal  i sb  ury  forherligede  Ko- 
loniernes Offervillighed,  ogChamberlain  talte  for  Australien,  me- 
dens den  kanadiske  Repræsentant  Oberst  Denison  sørgede  for, 
at  Kanadas  Ønsker  om  at  faa  Toldsammenslutningen  praktisk  fuld- 
byrdet ogsaa  blev  fremholdte  ved  denne  Lejlighed.  Men  mest  In- 
teresse turde  dog  de  Slutningsord  have,  som  ytredes  af  Foreningens 
Præsident,  Hertugen  af  Devonshire  (fhv.  Lord  ^artington),  et  ellers 
ret  tilbageholdent  Medlem  af  den  engelske  Regering.  Efter  at  have 
hentydet  til  de  forskellige  Indflydelser,  der  havde  virket  fremmende 
paa  Leaguens  Formaal  (Rigets  tættere  Sammenslutning),  sagde  han: 

„Jeg  føler  mig  overbevist  om,  at  intet  andet  end  forbryderisk  Lige- 
gyldighed eller  Sløvhed  fra  vor  Side  vil  kunne  forhindre  disse  Indflydel- 
ser i,  i en  ikke  fjern  Fremtid,  at  skabe  Rigets  politiske  og  sociale  Sam- 
menslutning og  Enhed." 

Med  tilnærmelsesvis  lignende  Kraft  udtalte  et  andet  tilbage- 
holdent Medlem  af  Kabinettet,  Lord  Selborne,  sig  ved  Handels- 
kamrenes Banket  den  29.  Juni  s.  A.  endda  med  direkte  Hentyd- 
ning til  Toldforbundet  og  udtrykkelig  udtalt  Tvivl  om,  at  Fri- 
handel passer  for  alle  Tider  og  alle  Lande,  og  Premierminister 
Salisbury  erklærede  lige  saa  afgjort  som  Chamberlain  Manchester- 
skolens  Tid  for  at  være  forbi;  „før  var  den  næsten  eneraadende 
blandt  Englands  Vælgere,  nu  var  der  ikke  én,  som  havde  Mod 
nok  til  at  forsvare  dens  Lærdomme."  Der  vilde  kunne  føjes  Træk 
paa  Træk  til  denne  Skildring,  hvis  Pladsen  tillod  det;  vi  nøjes  med 
at  minde  om,  at  i Marts  1901  tiltraadte  Hertugen  af  Corn- 
wall  (nuv.  Prins  af  Wales)  og  hans  Hustru  deres  store  Rundrejse 

gennem  hele  det  britiske  Rige,  hvorved  de  ikke  alene  fik  Lejlighed 
til  at  aabne  det  første  australske  Forbundsparlament,  men  til  paa 
deres  Vis  at  yde  Enhedsbevægelsen  en  højst  betydningsfuld  Støtte. 

Vender  vi  os  saa  til  de  haandgribelige  Forandringer,  som  fandt 
Sted  i den  engelske  Toldpolitik,  da  er  det  i Moderlandet,  vi  nu 
finder  Begivenhedernes  Hovedskueplads,  og  Anledningen  til  disse 
Begivenheder  er  den  sydafrikanske  Krig.  Denne  havde  ikke  alene 
budt  Lejlighed  til  Udfoldelse  af  Koloniernes  engelske  Patriotisme  og 
saaledes  begunstiget  Enhedsbestræbelserne;  den  havde  tillige  paa- 
draget  England  uhyre  Omkostninger,  som  nødvendigvis  maatte  — 
i det  mindste  for  en  Del  — dækkes  afToldpaalæg,  og  paa  den 
Vis  havde  den  arbejdet  alle  dem  i Hænderne,  som  i den  engelske 
Toldtarifs  Fattigdom  paa  Satser  saa’  en  stor  Vanskelighed  for  det 
kommende  koloniale  Toldforbund.  Resultatet  var,  at  den  engelske 
Finansminister  i April  1901  saa’  sig  nødsaget  til  at  foreslaa,  og 
uden  Vanskelighed  fik  vedtaget,  en  Indførselstold  paa  Sukker 
(og  en  Række  sukkerholdige  Varer)  samt  en  Udførselstold 
paa  Kul. 

Af  disse  Toldsatser  kom  Kultolden  helt  uventet.  Vel  havde 
den  aabenbart  været  under  Overvejelse  længe  forud  — „ Times" 
bragte  saaledes  næsten  et  Aar  tidligere  en  Artikel  imod  en 
saadan  Told  — , men  man  havde  dog  ikke  troet,  at  den  engelske 
Regering  vilde  gaa  til  en  Udførselstold,  der  jo  i formel  Hen- 
seende er  endnu  stærkere  i Strid  med  Frihandelsreformerne  end 
Indførselstold.  Men  Sukkertolden  var  længe  ventet.  I det  hele 
havde  der  i lang  Tid  gjort  sig  en  Bevægelse  gældende  for  en  gen- 
nemgribende Reform  af  det  engelske  Skattevæsen;  allerede  et  Par 
Aar,  før  Sukkertolden  kom,  bragte  Times  Afhandlinger  fra  aaben- 
bart meget  anset  Haand,  hvori  der  paavistes,  at  det  nuværende 
System  — en  Indkomstskat  og  Told  paa  nogle  ganske  faa  Ar- 
tikler — var  en  altfor  snæver  Basis  for  et  stort  Riges  Finanser; 
man  burde  vende  tilbage  til  en  Række  Toldsatser,  der  kun  var 
afskaffede  af  „Frihandels-Pedanteri",  saaledes  en  lav  Told  (Regi- 
streringsafgift) paa  Korn  og  Mel,  en  Sukkertold  o.  fl.  Det  var  denne, 
i England  mere  og  mere  udbredte  Stemning,  der  satte  sit  Præg 
paa  Finansministernes  nye  Budget.  Og  særlig  Sukkertolden  hilstes 
med  Glæde  af  den  for  Toldforbund  med  Kolonierne  arbejdende 
Del  af  Befolkningen , fordi  den  — foruden  at  beskytte  den  stærkt 
medtagne  engelske  Raffinadeindustri  — egnede  sig  fortræffeligt  til 
at  indgaa  i Toldforbundstariffen  (d.  v.  s.  til  at  nedsættes  til  Fordel 

for  Kolonierne).  Tolden  var  slet  ikke  saa  helt  ringe:  4 sh.  2 d. 
pr.  100  Pund  eller  38/i  Øre  Pundet  for  raffineret  Sukker. 

Ogsaa  den  næste  Begivenhed  fandt  Sted  paa  Sukkerets  Om- 
raade  og  aldeles  aabenbart  med  Koloniernes  Velfærd  for  Øje.  Ost- 
indien havde,  som  vi  har  set,  formaaet  selv  at  værne  sig  mod  det 
præmierede  Roesukkers  Konkurrence,  fordi  dette  Land  har  en  stor 
forbrugende  Befolkning;  her  kunde  Hæmning  af  Indførselen  ved 
Straffet old  altsaa  klare  Sagen.  Ganske  anderledes  med  de  vestin- 
diske Øer,  hvis  Eksistens  afhænger  af  Udførsel  af  Sukker.  Disse 
forhen  saa  rige  Øer  var  bleven  næsten  ødelagte  af  den  Konkur- 
rence, som  paaførtes  dem  af  det  af  Tyskland,  Frankrig  og  Østerrig 
udførte,  med  store  Statspræmier  støttede  Roesukker.  Dette  drev 
Sukkerprisen  ned  under  det  Lavmaal,  som  dækker  Produktions- 
omkostningerne i Vestindien;  Plantage  efter  Plantage  gik  ud  af 
Dyrkning,  Arbejderbefolkningen  blev  ledig,  Øerne  var  ikke  i Stand 
til  at  bære  deres  Administrationsudgifter.  Hist  og  her  berettedes 
der  om,  hvorledes  Negrene  døde  af  Sult  paa  disse  fra  Naturens 
Haand  saa  rigt  udstyrede  Øer,  der  kun  ved  en  kunstig  Ned- 
trykning  af  Priserne,  betalt  af  tyske,  franske  og  østerrigske  Skatte- 
ydere, sank  ned  i bundløs  Armod.  Vi  har  i den  sidste  Tid  hørt 
en  Del  om  Forholdene  paa  vore  egne  Øer,  og  navnlig  om  den 
Gæld,  de  i denne  Periode  har  paadraget  sig  til  Moderlandet; 
men  efter  alle  Beretninger  at  dømme  stod  det  endnu  siettere  til 
paa  flere  af  de  engelske  Øer,  ikke  mindst  paa  Hovedøen  Jamaika. 

England  vilde  ikke  sælge  sine  Øer,  og  det  kunde  ikke  lade 
dem  gaa  til  Grunde.  I lang  Tid  formaaede  Regeringen  imidlertid 
ikke  at  gennemføre  den  eneste  virksomme  Hjælp:  Sukkerudførsels- 
præmiernes Afskaffelse.  Chamberlain  holdt  heftige  Taler  mod 
„det  afskyelige  Præmiesystem",  men  i England  ansaa’  man  det  for 
en  stor  Fordel  at  kunne  indføre  det  ved  Eksportpræmierne  billig- 
gjorte Sukker;  indtil  denne  egoistiske  Betragtningsmaade  var  brudt, 
var  der  da  ikke  andet  at  gøre  end  at  søge  at  støtte  Vestindien  ved 
halve  Foranstaltninger:  Laan,  Forskud  o.  desl.  Imidlertid  lykkedes 
det  efterhaanden  at  gøre  det  klart  for  den  offentlige  Mening,  at 
der  maatte  ydes  Vestindien  Retfærdighed,  selv  om  det  skulde  med- 
føre nogen  Fordyrelse  at*  Sukkeret  for  den  engelske  Befolkning; 
Handelskamrene  i Englands  store  Stæder  begyndte  at  vedtage  Re- 
solutioner om  Præmiesystemets  Afskaffelse,  og  da  det  i Slutningen  af 
forrige  Aar  lykkedes  paa  ny  at  faa  en  Sukkerkonference  i Gang  i 
Bryssel  — hvor  jo  adskillige  tidligere  Forsøg  var  strandede  — gav 

den  engelske  Regering  sine  Repræsentanter  meget  energiske  In- 
struktioner: de  skulde  fordre  baade  de  direkte  og  de  indirekte  Præ- 
miers Afskaffelse,  ellers  vilde  England  udelukke  det  præmierede 
Sukker  ved  Straflfetold,  ligesom  Amerika  og  Indien. 

Om  Englands  skarpe  Holdning  paa  Konferencen  faar  man 
maaske  det  stærkeste  Indtryk  gennem  en  Artikel,  som  fremkom  i 
„Times"  den  23.  Januar  1902  — paa  et  Tidspunkt,  da  Sukker- 
præmiemagterne  ikke  syntes  at  ville  bøje  sig  for  Englands  Krav. 
I denne  Truselsartikel,  hvis  Betydning  sikkert  rækker  ud  over 
Sukkerspørgsmaalet , lader  det  londonske  Blad  Fastlandsmagteme 
vide,  at  de  gjorde  bedst  i at  lægge  Mærke  til  de  Forandringer, 
der  foregaar  i England.  Dels  hænger  man  der  ikke  saa  fast  ved 
Frihandelsteorierne  som  før,  dels  har  Krigen  og  andre  Omstændig- 
heder gjort  det  nødvendigt  at  ændre  det  nuværende  Skattesystem, 
der  „altfor  ensidigt  grunder  sig  paa  et  bestemt  Sæt  Ideer": 

„Denne  Nations  finansielle  Fornødenheder  er  vokséde  fra  dens 
Skattesystem,  og  Indførelsen  af  en  ny  Skattebasis  er  kun  et  Tidsspørgs- 
maal.  En  given  Finansminister  kan  være  bagud  for  sin  Tid  og  til  en  vis 
Grad  gøre  Skade  ved  sit  Bagstræv.  Men  nødvendige  Forandringer  ved- 
bliver at  være  nødvendige,  selv  om  Finansministre  er  Tilbageskridtsmænd, 
og  de  gennemføres  ved  Omstændighedernes  egen  Magt.  Derfor  vilde  de 
udenlandske  Regeringer  handle  klogt  ved  i Tide  at  belave  sig  paa  For- 
andringer, som  ellers  kan  komme  dem  saa  uventet,  at  de  ikke  faar  Tid 
til  at  indrette  deres  hjemlige  Økonomi  derefter. 

„Vore  Kolonier  har,  takket  være  dels  Koloniminister  Ghamberlains 
kloge  Politik,  dels  velbekendte  Omstændigheder,  som  vi  ikke  behøver  at 
beskrive  her, . indtaget  en  Plads  i Rigets  Anliggender,  som  de  aldrig  før 
har  indtaget  i saa  fuldt  Maal.  De  har  direkte  Interesse  i Sukkerspørgs- 
maalet, og  deres  retmæssige  Krav  vil  i det  lange  Løb  skaffe  sig  Aner- 
kendelse gennem  Rigsregeringens  fiskale  Foranstaltninger." 

Det  er,  som  man  ser,  „rene  Ord  for  Pengene",  og  at  den  en- 
gelske Regerings  Holdning  svarede  dertil,  viser  Resultatet:  den 
28.  Marts  vedtog  Sukkerkonferencen,  at  alle  direkte  Udførsels- 
præmier for  Sukker  skulde  bortfalde,  samt  at  den  Told- 
beskyttelse for  Sukker  (Forskellen  mellem  Indførselstold  og 
indenlandsk  Produktionsafgift),  som  de  forskellige  Regeringer  maatte 
ønske  at  yde  deres  Sukkerproducenter,  ikke  maa  overstige  6 Franks 
pr.  100  Kilogram  (21/«  Øre  Pundet).  Herved  har  man  villet  gøre 
det  umuligt  for  „Ringe"  at  skabe  sig  en  indirekte  Præmie  ved  at 
sælge  til  høj  Pris  i Indlandet  og  udføre  til  lav  Pris  til  Udlandet. 
Fra  September  1903  træder  Overenskomsten  i Kraft. 

En  Indrømmelse  har  den  engelske  Regering  gjort  til  Gengæld, 
og  den  er  bleven  angrebet  stærkt  derfor.  Den  har  nemlig  forpligtet 
sig  til,  i de  5 Aar  Overenskomsten  varer,  ikke  at  tilstaa  Sukker 
fra  sine  Kolonier  noget  Toldfortrin  i England.  Hertil  maa  imidler- 
bemærkes,  at  det  hidtil  er  bleven  anset  for  en  fuldt  tilstrækkelig 
Beskyttelse  for  Vestindien,  naar  Sukkerpræmierne  afskaffedes,  saa 
at  Rørsukker  og  Roesukker  stilledes  paa  lige  Fod  i Konkurrencen ; 
derfor  har  Regeringen  aabenbart  ment  uden  Skade  at  kunne 
betale  Præmiesystemets  Tilintetgørelse  med  den  nævnte  Indrøm- 
melse. Det  staar  alle  selvstyrende  engelske  Kolonier  frit,  om  de  vil 
tiltræde  Overenskomsten  eller  ej.  Til  de  vestindiske  Øer  vil  der 
blive  ydet  en  midlertidig  Støtte  (der  siges  paa  4 V«  Mili.  Kroner)  for  at 
sætte  dem  i Stand  til  at  overstaa  det  Aar,  som  vil  forløbe  inden 
Overenskomstens  Ikrafttræden;  allerede  heri  er  Overenskomstens 
Karakter  af  Beskyttelse  for  de  vestindiske  Øer  jo  tydeligt 
tilkendegivet. 

Den  sidste  Begivenhed  paa  det  engelske  Toldomraade  er  vel- 
bekendt: Tirsdagen  den  15.  April  forlangte  den  engelske  Finans- 
minister i sin  Budgettale  en  Told  paa  alt  Korn  af  3 d.  (221/*  Øre) 
pr.  100  Pund  og  paa  alt  Mel  af  5 d.  (3772  Øre)  pr.  100  Pund. 
Han  fik  straks  denne  Told  bevilget  med  det  store  Flertal  af  254 
Stemmer  mod  134,  uagtet  netop  Indførelsen  af  denne  Toldsats  paa 
en  særlig  betegnende  Maade  understreger  den  Forandring,  som  er 
foregaaet  i den  offentlige  Mening  i England.  Det  var  jo  om  Korn- 
toldens Afskaffelse  (ikke  om  Industritold),  hele  den  store  Kamp 
drejede  sig  i Fyrrerne;  og  selv  den  lave  Told  (1  sh.  pr.  Quarter) 
paa  Kom,  som  man  beholdt  efter  de  høje  Korntoldsatsers  Af- 
skaffelse i 1846,  ansaa’  man  for  at  være  saa  principstridig,  at 
Finansminister  Lowe  i 1868  holdt  det  for  rigtigt  at  afskaffe  den, 
uagtet  den  indbragte  Statskassen  et  ret  anseligt  Beløb;  den  en- 
gelske Tarif  skulde  aldeles  renses  for  noget  saa  forkasteligt  som 
en  Komtold,  var  den  end  nok  saa  lav. 

Det  er  dette  Finansminister  Lowes  Standpunkt,  som  man  nu 
i England  i Almindelighed  betegner  som  „Pedanteri".  Nu  er  man 
ikke  pedantisk,  men  praktisk;  man  indfører  paa  ny  en  Told,  der 
kan  bringe  Penge  i Kassen,  uden  at  bryde  sig  om,  at  netop  den 
særlig  maa  være  et  Slag  i Ansigtet  paa  Frihandelsmænd  af  den 
gamle  Skole.  Disses  Standpunkt  blev  under  den  korte  Debat  for- 
leden Tirsdag  repræsenteret  af  W.  Harcourt  og  flere,  der  tillige  af 
al  Magt  bragte  Brødfordy  rings- Argument  et  i Marken;  de  afvistes 

af  Finansministeren  med,  åt  den  ringe  Told  umulig  vilde  kunne 
mærkes  af  Forbrugerne.  Heri  har  Ministeren  maaske  Ret  — fore- 
løbig; men  for  de  erklærede  Tilhængere  af  det  engelske  Toldfor- 
bund er  Korntoldens  Indførelse  en  Sejr  af  Betydning.  De  tvivler 
ikke  paa,  at  naar  man  først  har  Tolden,  kan  man  forholdsvis  let 
forhøje  den;  og  forhøjer  man  den  da  kun  over  for  Udlandets  Korn, 
medens  man  lader  Kan  adas  gaa  ind  for  en  lav  Told  eller  toldfrit, 
saa  vil  man  paa  én  Gang  vise  Kanada  en  værdifuld  Tjeneste  og 
komme  Forbrugerbefolk ningen  i Møde. 

Der  var,  længe  forud  for  Budgettets  Fremlæggelse,  bebudet 
flere  Toldsatser,  bl.  a.  en  Told  paa  Tømmer,  der  ligeledes  med 
Tiden  vilde  have  været  af  særlig  Betydning  over  for  Kanada.  En 
Told  paa  Smør,  hvorom  der  telegraferedes  til  os,  har  derimod 
hidtil  ikke  været  bebudet;  derfor  kan  man  imidlertid  ikke  slutte,  at 
den  ikke  har  været  under  Overvejelse  i den  engelske  Regering.  At 
en  saadan  Told  staar  paa  det  fremtidige  Program  for  et  engelsk- 
kolonialt Toldforbund,  er  en  Selvfølge;  Kolonierne  er  jo  ganske 
overvejende  Landbrugsstater,  og  baade  Kanada  og  Australien  ud- 
fører jo  allerede  ret  betydelige  Kvantiteter  Smør. 

Sandsynligvis  vil  det  næste  Skridt  fremad  imod  Toldforbun- 
dets Virkeliggørelse  ske  under  Kong  Edvards  forestaaende  Kronings- 
fest. Til  denne  er  samtlige  de  selvstyrende  Koloniers  Premier- 
ministre indbudt,  og  det  er  allerede  fastslaaet,  at  disse  koloniale 
Statsmænd  skal  samles  til  en  stor  Konference  indbyrdes  og  med 
Koloniminister  Chamberlain.  Ogsaa  Programmet  for  denne 
Konference  er  allerede  opsat;  det  omfatter  en  lang  Række  koloniale 
Fællesspørgsmaal  med  den  snævrere  Handelsforbindelse  (Toldfor- 
bundet) som  Hovedbestanddel. 

Hvad  der  kommer  ud  af  denne  Konference,  vil  Tiden  vise. 
At  der  gøres  store  Forberedelser  til  den,  ses  af  de  i de  sidste 
Maaneder  fra  alle  Egne  af  det  britiske  Rige  indløbende  Meddelelser 
om  ledende  Statsmænds  Udtalelser;  overalt  i Kolonierne,  hvor 
ordnede  Forhold  hersker,  synes  man  at  anse  Tiden  for  kommen 
til  at  realisere  Sammenslutningsplanen.  Desuden  maa  man  regne 
dels  med  de  Stemninger,  som  er  skabt  i Moderlandet  og  i Koloni- 
erne under  den  sydafrikanske  Krig,  dels  med  den  under  selve  Kro- 
ningen frembrydende  Feststemning,  som  vel  særlig  vil  antage  store 
Dimensioner,  hvis  det  skulde  lykkes  at  faa  den  sydafrikanske  Krig 
endt  til  den  Tid.  Det  har  længe  været  en  Yndlingstanke  hos  Eng- 

lænderne  at  fejre  Kroningen  som  en  storslaaet  Fredsfest  og  engelsk 
Broderskabsfest. 

Paa  den  anden  Side  er  Sammenslutningen  i sig  selv  en  højst 
vanskelig  Ting  at  ordne.  Det  drejer  sig  jo  om,  hvad  der  skal 
ydes  Kolonierne  til  Gengæld  for  deres  Indrømmelser  til  England. 
En  saadan  Gengæld  venter  og  forlanger  Kolonierne;  Kanada  har 
kun  ment  at  skyde  den  hurtigste  Genvej  til  Maalet  ved  at  begynde 
med  at  tilstaa  England  Fordele  uden  Gengæld.  Vanskeligheden 
ved  dette  Spørgsmaal  ligger  maaske  næppe  saa  meget  i engelsk 
Utilbøjelighed  til  at  indføre  Told  for  Koloniernes  Skyld  som  hos 
Kolonierne  selv.  Opgive  deres  Toldsatser  — modtage  engelske  Varer 
frit  og  til  Gengæld  faa  fri  Indførsel  i England  (hvor  Udlandets  Varer 
saa  skulde  belægges  med  Told)  — er  dem  af  finansielle  Grunde  umu- 
ligt; og  deres  Klima  og  Produktion  , er  saa  forskellig  (man  tænke 
paa  det  tropiske  Ostindien  og  Vestindien  paa  den  ene  Side,  Austra- 
lien og  det  nordiske  Kanada  paa  den  anden),  at  det  vil  blive  yder- 
lig vanskeligt  at  udfinde  en  Ordning,  der  kan  tilfredsstille  dem  alle. 

Heri  — og  næppe  i nogen  som  helst  doktrinær-frihandlerisk  Util- 
bøjelighed til  at  gøre  Kolonierne  Indrømmelser  — ligger  vort  Land- 
brugs Chance  for  at  faa  en  ikke  for  kort  Frist  til  at  afpasse 
sig  efter  de  Forandringer,  som  kommer.  I saa  Henseende  gør  vi 
bedst  i at  mærke  os,  hvad  den  kendte  og  fremragende  Frihandels- 
mand R.  Giffen  for  kort  Tid  siden  (2.  April)  skrev  i „Times": 

„For  at  binde  Kolonierne  politisk  til  os,  kan  vi  godt  være  villige 
til  at  finde  os  i noget,  som  vi  anser  for  økonomisk  ufordelagtigt,  ligesom 
vi  til  Gengæld  kan  vente  af  Kolonierne,  at  de  vil  være  villige  til  af 
politiske  Grunde  at  finde  sig  i noget  af  det,  som  de  anser  for  uheldige 
Sider  ved  Frihandel.  Men  at  afvige  fra  Frihandelens  Praksis  af 
højere  politiske  Grunde,  er  ikke  det  samme  som  at  opgive  Frihandelens 
Principper,  hvis  vi  selv  véd,  hvad  vi  gør.  Statshensyn  s ta  ar  ikke 
under,  men  over  økonomiske  Læresætninger;  det  er  en  Fejl 
af  nogle  Frihandelsmænd,  at  de  har  villet  gøre  det  modsatte  gældende." 

Saaledes  lyder  dpn  nøgterne,  praktiske  Betragtning,  der  i den 
store  Rigsforbundstanke  i stigende  Omfang  bringer  Frihandelsmænd 
og  Beskyttelsesmænd  til  at  følge  samme  Vej,  blot  med  en  lidt  for- 
skellig Motivering. 

Jul.  Wulff 

HANS  BRØCHNER  OG  CHR.  K.  F.  MOLBECH.  EN  BREVVEKSLING  UDGIVEN  OG  INDLEDET 

AF  H.  HØFFDING 


e er  fra  Halvtresserne  og  Tresserne  disse  Breve  — 
tager  fat  noget  før  1848  og  slipper  op  lidt  ind  i 
Halvfjerdserne ; de  tilhører  da  den  vore  Fædres  Ung- 
doms- og  Manddomstid,  som  paa  det  sidste  er  be- 
gyndt g.t  fange  de  yngres  Interesse.  Medens  den 
gamle  Stortid  fra  Aarhundredets  Begyndelse  allerede 
for  længst  er  staaet  op  igen  fra  de  døde,  har  det  for  Mellem- 
generationen fra  Aarhundredets  Midte  ikke  kunnet  dages  til  Ret- 
færdighed, saa  længe  det  Hørup-Brandeske  Slægtled  maatte  kæmpe 
med  dens  Efterslæt  om  Magten.  Nu  først  begynder  de  yngre  at 
faa  Raad  til  og  Trang  til  at  yde  den  Hallske  eller  den  Monradske 
Politik  Retfærdighed,  og  en  Brevveksling  som  den  nu  af  Prof.  Høff- 
ding  udgivne  mellem  Brøchner  og  Molbech  — mellem  dem,  der  for 
de  lidt  ældre  endnu  kun  staar  henholdsvis  som  det  nyes  forbere- 
dende Johannes  Døber  og  som  dets  vrantne  Antagonist  — den  vil 
sagtens  ogsaa  alene  af  de  yngre  ret  kunne  ses  sine  ira  et  studio 
i ren  historisk  Belysning  som  en  Hilsen  fra  Tider,  der  synes  os 
saa  fjerne  og  dog  er  vore  Fædres. 

Den  lyder  saa  langt  borte  fra  — denne  Brevsamtale  mellem 
de  to  Venner,  som  nu  er  vakt  til  Live  igen.  Aarenes  Mærke  bærer 
allerede  Brevstilen  med  dens  Fremmedord,  dens  * sgu  “er  og  „Pok- 
ker" og  smaa  Pedanterier  og  Affektationer,  — i de  første  Ungdoms- 
breve fra  Brøchner  komplimenteres  og  kaaseres  der  endog  som  hos 
Carl  Bernhard  og  der  er  Poul  Møllerske  Strøtanker  om  Qvindelig- 

hed,  i de  lidt  senere  Rejsebreve  minder  en  vis  kunstnerisk  studen- 
tikos Raskhedsjargon  nu  og  da  om  Chievitz  eller  P.  L.  Møller.  For- 
ældet synes  os  naturligvis  ogsaa  saa  meget  af  Aanden  i disse  Breve 
— lige  fra  den  „Romafarer  “poesi,  hvori  de  begge  lever  og  aander, 
til  den  helt  uciviliserede  Jødeforagt,  som  nu  og  da  kan  røbe  sig 
hos  disse  saa  dannede  Mennesker.  Eller  hvor  underlig  filistrøs 
forekommer  os  ikke  de  to  Venners  Syn  paa  Ægteskab  og  Hustru, 
efter  at  de  begge  har  maattet  lade  deres  Ungdomskærlighed  flyve. 
„Ved  at  ofre  et  Ideal  uden  Virkelighed,"  skriver  den  nygifte  Mol- 
bech, „har  jeg  vundet  en  Virkelighed,  som  mest  af  sig  selv,  kun 
for  en  lille  Del  ved  min  Hjælp,  daglig  vokser  op  mod  Idealet.  Den 
Kærligheds  Bygning,  som  jeg  — og  vel  andre  ligesaa  — i Ung- 
dommen vilde  begynde  med  Taget,  den  rejser  sig  nu  paa  en  sikker 
og  virkelig  Grundvold,  langsomt  og  lidt  efter  lidt,  men  skal  vel 
engang,  med  Guds  Hjælp,  naa  lige  saa  højt  mod  Himlen  som 
min  Ungdoms  Drømmeslot."  Af  et  utrykt  Brev  fra  1850  til  en 
anden  Ven  faar  man  ogsaa  et  snurrigt  Indtryk  af  Brøchners  Kunst- 
standpunkt: „Man  har  for  nylig  ved  en  Konkurrence  i Anledning 
af  Sejren  ved  Fredericia  foretrukket  en  latterlig  Karikatur  af  Bissen: 
„Den  tapre  Landsoldat"  for  en  Thor  af  Jerichau."  — Noget  vist  snæ- 
vert smaaligt  og  stillestaaende  kan  der  overhovedet  heller  ikke  fra- 
kendes den  hele  Brevveksling,  naar  man  følger  den  gennem  de  tyve 
Aar  — endda  begge  Parter  havde  rejst  meget  og  udvidet  deres 
Synskreds  baade  i Virkelighedens  og  Tankens  Verden.  Fra  de 
som  unge  spiser  sammen  i Studenterforeningen  og  om  Søndagen 
spadserer  ud  til  Josty  og  Alleenberg,  indtil  de,  efter  deres  Uden- 
landsrejser og  efter  Molbechs  Eksil  i Kiel,  i deres  ældre  Aar  igen 
begge  huses  bag  samme  Volde  og  kævles  med  Modstandere  paa 
Universitetet  eller  i „Dagbladet",  — hele  Tiden  drejer  Brevene  sig 
som  de  samme  faa  Interesser  og  Forhold  — omhandler  de  samme 
Universitetsudsigter,  spekulerer  i den  samme  gamle  Sibberns  eller 
Hauchs  Fratræden,  søger  Kriegers  eller  Madvigs  Protektion,  og  ufor- 
anderlig beherskes  det  offentlige  Liv  af  samme  Konstellation  af  Navne: 
Hall  og  Monrad,  Kierkegaard-Rasm.  Nielsen  og  Grundtvig,  me- 
dens stadig  det  slesvigholstenske  Spørgsmaal  med  tilhørende  Tysk- 
had danner  Akkompagnementet  til  Brevvekslingen.  I alt  dette  noget 
ensformig  smaatkreppede  Smulvande  sender  kun  det  oprivende, 
skæbnesvangre  Krigsaar  1864  for  en  Stund  sine  Dønninger  ind. 

Men  til  Gengæld  ligger  der  ogsaa  en  saa  stilfuld  Kultur,  en 
saa  næsten  uskyldig  Idealitet  over  de  to  Venners  brevlige  Samliv. 

Vi  er  jo  vel  nok  nu  til  Dags  paa  en  Maade  sandere,  naturligere,  min- 
dre tilgjorte  end  dengang,  — og  heri  ligger  der  en  skøn  Frem- 
gang i Menneskelighed;  der  kan,  og  maa  nødvendigvis,  komme  en 
vis  Delthed  og  tilsyneladende  Modsigelse  i det  personlige  Liv,  naar 
man  i reflekterende  Øjeblikke  og  med  Pennen  i Haand  lever  i et 
aandeligt  Niveau  og  efter  et  idealt  Skema,  som  det  daglige  Livs 
Praksis  dog  ikke  kan  holde  sig  oppe  i.  Det  er  ikke  hele  deres 
Væsen,  som  Brøchner  og  Molbech  vender  frem,  nøgent  og  uforbe- 
holdent i deres  Breve,  der  mærkes  især  i den  sidstes  Breve  hele 
Tiden  en  vis  konventionel  Brevskriver-  og  ideal  Venskabs-tone,  som 
uvilkaarlig  anlægges  og  vedligeholdes;  — man  fornemmer  i Bre- 
vene mindre  af  det  veritable  Molbechske  Temperament  og  lukkes 
mindre  ind  i Brøchners  inderste  Tankeverden,  end  man  havde 
ønsket.  Maaske  var  i Grunden  ogsaa  Forholdet  fjernere  og  tilfæl- 
digere imellem  dem,  end  deres  Brevstil  giver  det  Udseende  af.  Men 
den  Idé  om  Venskab,  der  fra  begges  Side  bærer  Brevvekslingen 
frem,  er  ren  og  skøn.  Molbech  trænger  med  sin  noget  umandige 
Holdningsløshed  altid  til  at  have  nogen  at  udøse  sit  Mismod  for, 
nogen  at  støtte  sig  til  i sin  Ubestemthed,  en  overlegen  Mandighed 
at  se  op  til  og  forholde  sig  modtagende  og  hengivende  overfor. 
„Du  er  dog  den  eneste  Mand,"  skriver  han  smukt  til  Vennen,  „jeg 
i mit  Liv  har  sluttet  mig  til.  Har  jeg  i vort  Samliv  faa  et  mere 
end  jeg  har  givet,  saa  regnes  det  jo  ikke  saa  nøje  mellem  Ven- 
ner; en  Skælm  giver  mer  end  han  har.  Men  hvad  jeg  har,  det 
vil  sige  mit  bedste  og  sandeste  Indhold,  min  ublandede  Hengiven- 
hed, min  Deltagelse  i Ve  og  Vel,  det  giver  jeg  nu  som  altid  — og 
dermed  Basta."  Brøchner  omvendt,  som  fra  ganske  ung  har  staaet 
paa  egne  Ben  og  inderst  inde  stedse  forbliver  henvist  ene  til  sig 
selv,  møder  med  sin  antikt  filosofiske  Venskabsidé  og  ser  det  som 
en  Art  Menneskelighedspligt  at  knytte  et  saadant  Forhold.  „Endnu 
er  det  ikke  klart  for  min  Tanke,  hvad  Venskab  er,"  skriver  han 
som  ung,  „men  jeg  føler,  at  mit  Forhold  til  Dem  kan  og  maa  have 
dette  Navn,  og  jeg  glæder  mig  ved  dette  Følelsens  Mysterium;  jeg 
glæder  mig  over  Følelsens  Erfaring,  der  maaske  vil  kunne  lede 
mig  til  Tankens  Begriben  af  det  Erfarede."  Men  fra  begges  Side 
behandles  Forholdet  derfor  med  en  egen  respektfuld  Omhu  og  var- 
som Sky  — som  en  fin  og  kostelig  Ting,  der  maa  holdes  i Hævd, 
og  man  skulde  ikke  have  let  for,  i vor  mere  klumphændede  og 
ugenerte  Tid,  at  finde  saa  megen  hensynsfuld  Finfølelse,  saa  megen 
Takt  og  Delikatesse  udvist  i et  Forhold,  som  dog  ingenlunde  er  et 

udvendigt,  jnen  tværtimod  en  sand  fortrolig  Hengivenhed.  Nu  til 
Dags  anses  jo  oftest  disse  to  Ting  for  uforenelige.  Man  læse  i Bre- 
vene, hvordan  Molbech  bygger  Fremtidsfantasier  for  sin  Ven,  soler 
sig  i hans  Lykke,  naar  hans  eget  Liv  ligger  i Skygge,  men  alligevel 
aldrig  søger  at  trænge  sig  mere  ind  i Vennens  Fortrolighed  end 
denne  selv  vil,  og  kun  taknemmelig  tager  imod,  naar  Brøchner  en- 
gang aabner  sin  Tankeverden  for  ham.  Hvor  taktfuldt  og  diskret 
behandler  de  ikke  ogsaa  hinandens  Hjerteanliggender;  de  kender 
dem,  men  hentyder  kun  løst  og  forbeholdent  til  dem.  Molbech  har 
aldrig  villet  udspørge  Brøchner  om  hans  Forhold  til  Romerinden, 
men  ventet,  til  han  selv  kom  og  betroede  sig;  fra  da  aflever  han 
trofast  med  i Vennens  Forventninger  og  Planer  og  er  fuld  af  Raad. 
Eller  hvor  kønt  — omend  han  smager  lidt  vel  paa  det  — skriver  ikke 
Molbech  som  ældre,  da  de  aabenbart  er  kommen  noget  bort  fra  hin- 
anden, fra  Udlandet  hjem  til  Vennen,  som  har  mistet  sin  Hustru:  „Jeg 
vil  hverken  nu  eller  senere  trænge  mig  ind  i din  ensomme  Sorg;  men 
kommer  der  et  Øjeblik,  hvori  du  kan  have  Lyst  til  at  tale  med  en 
Ven,  hvis  Stemning  imod  dig  er  for  dybt  rodfæstet  i en  indholds- 
rig Erindring,  til  nogen  Sinde  at  forandres,  saa  kom!  Ligger  der 
Maaneder  eller  Aar  imellem,  mig  skal  du  finde  uforandret  og  altid 
i Hjertet  glad  ved  dit  Komme,  glad  ved  den  Tanke  at  kunne  være 
om  end  nok  saa  lidt  for  dig,  der  har  været  meget  for  mig." 

Molbech  viser  sig  fra  den  nobleste  Side  i disse  Vennebreve, 
og  hele  hans  aandelige  Fysiognomi  tegner  sig  sjælfuldere  og  mere 
sympatisk,  end  vi  ellers  kender  det.  Det  skrantende  og  misfor- 
nøjede viser  sig  her  som  en  egen  Epigonfølelse  af  bristende  aan- 
delig Kraft.  „Det  er  det  store  Spørgsmaal,"  skriver  han  „om  ikke 
de  Haab,  jeg  undfanger,  altid  er  saaledes  beskafne,  at  de  maa  dø 
i Fødselen,  . . at  jeg  vel  kan  undfange,  men  ikke  kan  føde  til  Ver- 
den, hvad  enten  dette  nu  kommer  af  en  organisk  Fejl  i „Moderen" 
eller  deraf,  at  disse  Haab  efter  deres  Fader  „Phantasus"  bliver  for 
store,  saa  de  ikke  kan  komme  ud."  Og  efter  Fuldendelsen  af  sin 
Danteoversættelse  skriver  han:  „Det  er  underligt,  at  jeg  egentlig 
hele  mit  Liv  igennem  skal  leve  af  Erindringen.  Nu  har  jeg  gravet 
denne  gamle  Billedstøtte  op  af  vore  italienske  Erindringers  Jord- 
bund, glattet  og  filet  og  pudset  den,  — nu  staar  den  dér,  og  saa 
skal  jeg  atter  til  Bunds  i Erindringer,  ja  i Erindringens  Erindring 
i andet  og  tredje  Led,  hvis  jeg  skal  skrive  min  Faders  Levned.  Og 
imidlertid  graaner  vort  Haar,  du !,  og  vi  bliver  selv  snart  kun  Erin- 
dringer om  os  selv,  Erindringer  om  to  Venner,  der  i 1847  boede  i 

Via  Fratina  og  laa  paa  Landet  i Olevano*.  Det  er  paa  disse  Stem- 
ninger, at  Molbech  i sine  sidste  Vers  har  digtet  ægtest  og  person- 
ligst, — Stemninger  af  „Faldende  Blade*,  af  „Husker  du*,  af 
„Hin  tunge  Forskel  er  der  paa  — mit  og  min  Mesters  Spil*.  Og 
manglede  Molbech  end  frisk,  oprindelig  Skaberkraft,  var  han  visse- 
lig Ætling  af  gammel,  indlevet  Kultur,  en  fin,  æstetisk  Begavelse, 
med  en  Indviets  Ærbødighed  og  Modtagelighed  for  al  virkelig  Aand. 
Alene  Forholdet  til  Brøchner  er  nok  til  at  vise,  hvilken  Idealitet 
der  var  i „Ambrosius*  Forfatter  og  „Leonarda“s  Censor. 

Dog,  Brøchners  Navn  er  utvivlsomt  det,  der  især  vil  drage 
Læsere  til  Brevvekslingen.  Som  vore  Gennembrudsmænds  filoso- 
fiske Lærer  staar  hans  fornemt  fremmede  Skikkelse  jo  i Forvejen 
med  en  egen  Glorie  om  sig;  den  romantiseredes  yderligere  ved 
Constanzaforholdet,  som  Brandes'  Essay  drog  frem  for  Offentlig- 
heden (og  iøvrigt  — viser  det  sig  — idealiserede  temmelig  stærkt) ; 
nu  kommer  vi  den  ved  de  udgivne  Breve  — der  kan  suppleres  ved 
talrige  uudgivne  til  andre  Venner  — først  ret  ind  paa  Livet. 

Han  viser  sig  som  adskillig  mindre  abstrakt  og  tung  end  i 
sine  Skrifter,  betydelig  mere  af  et  levende  Virkelighedsmenneske. 
Udgaaet  af  et  velstaaende  Købmandshjem  er  han  fra  ung  af  ingen- 
lunde uden  Sans  for  Livets  Realiteter.  „Det  gaar  mig  med  Forel- 
skelse som  med  Forkølelse,*  skriver  han  f. Eks.,  „jeg  er  udsat  for  begge 
Dele,  men  sveder  begge  ud  igen;*  paa  sine  Rejser  er  han  ogsaa 
lige  saa  lidt  bange  for  at  give  sig  i Lag  med  parisiske  Grisetter  som 
med  Italienerinder  med  Øjne  som  „mørke  duggede  Druer*.  Med 
en  Kunstners  Glæde  nyder  han  i Italien  af  Natur  og  Mennesker, 
af  Vin  og  Frugter.  Der  er  et  Stykke  Poet  i den  tørre  Professor, 
naar  han  for  sin  Ven  udmaler  sit  Hjem  ved  Søerne  i fredelig,  sne- 
dækt Vinterstemning;  ofte  finder  han  ogsaa  ypperlige  Billeder  for 
sine  Tanker.  „Signora  Marianna  er  — skriver  han  — et  sandt 
aandeligt  Bløddyr,  som  det  er  lige  saa  vanskeligt  at  faa  fast  Hold 
paa,  som  det  er  at  fange  en  Brændevable  med  en  Baadshage.* 
Et  skarpt,  muntert  polemisk  Vid  glimter  ofte  frem  i Brevepe  (som  i 
Smaaskrifterne  mod  R.  Nielsen).  I Anledning  af  de  „Batterier*, 
som  „Søren*  har  kørt  op  med  i „Øjeblikket*  skriver  han:  „Men 
vore  Sandhedsvidner  er  som  Sebastopol ; saa  længe  de  ikke  udhungres, 
bryder  de  sig  Pokker  om  Resten,  de  tier  stille  og  fortsætter  deres 
Studier  af  L’Hombre  og  Kapiteltakst,  vor  Gejstligheds  gamle  og 
og  nye  Testamente.*  Ogsaa  en  ivrig  Politiker  er  Brøchner;  i 1849— 
50  skrev  han  saaledes  Udlandet  i „Fædrelandet*,  og  han  følger 

stedse  som  interesseret  Avislæser  alle  den  europæiske  Politiks  Til- 
dragelser; den  Gæsterolle,  han  1854  gav  i Folketinget,  var  ingen- 
lunde en  saa  isoleret  Episode  i hans  Liv,  som  man  har  troet. 

Men  naar  han  alligevel  tidlig  stillede  sig  uden  for  Livet  og  helt 
og  holdent  indviede  sig  til  Grublen  over  Tilværelsens  Grundspørgs- 
maal,  saa  var  det  ikke  blot  den  indre  Tankenødvendighed,  der 
efter  Bruddet  med  det  teologiske  Studium  drev  ham  ind  derpaa, 
men  ogsaa  ydre  Forhold  har  — ser  man  — virket  med.  En  arvet 
Brystsyge,  der  allerede  havde  bortrevet  to  af  hans  Søskende  og 
hvis  Sting  han  følte  i Brystet,  forberedte  ham  fra  ung  af  paa  en  tidlig 
Død;  Familieforhold  havde  ogsaa  stillet  ham  forholdsløst  ene  i Livet; 
dertil  kom  saa,  at  en  lille  Formue  som  ung  gjorde  ham  nogenlunde 
uafhængig  af  Levebrødsberegning.  Endelig  virkede  hans  Slægtning: 
Kierkegaards  Forbillede  dybt  ind  paa  ham.  Som  denne  vilde  han 
stille  sine  faa  Leveaar  helt  „i  Ideens  Tjeneste*;  „med  lidt  Energi,* 
skriver  han  til  en  Ven,  „maa  man  da  i Løbet  af  et  Aar  kunne 
komme  paa  det  Rene  med  sig  selv  og  saa  dø  med  et  Smil  paa 
Læben.*  Filosofien  var  ham  da  ikke  et  Fag  som  et  andet,  han 
blev  Filosof  i antik  Forstand.  Karakteristisk  skriver  han  i Anled- 
ning af  Worsaaes  arkæologiske  Studier:  „Det  er  dog  umuligt  at 
sætte  sig  i personligt  Forhold  til  et  saadant  Stof,  og  det  er  dog 
til  syvende  og  sidst  al  Videnskabs  Maal.  Naar  jeg  skal  studere, 
maa  det  dog  være  væsentlig  for  min  Skyld.*  Han  søgte  i Filosofien 
den  Befrielse  og  Fred,  han  ikke  fandt  i Religionen.  At  naa  ud  over 
alle  Illusioner  og  frigøre  sig  for  alle  Begær,  at  leve  helt  i Ideen  som 
det  eneste  evige  og  sande  i Tilværelsen  — det  var,  hvad  han  søgte 
i Filosofien.  Hans  sikre  Tro  paa  Tilværelsens  inderste  Idealitet,  paa 
„Værdiens  Bestaaen*  var  hans  optimistiske  Religion.  Over  for  en  Ven, 
der  bebrejdede  ham  hans  mørke  Livsyn,  henviser  han  netop  til 
denne  sin  dybeste  Kulsviertro.  Den  radikale  Frihedskærlighed  og 
Demokratisme,  som  han  havde  indsuget  i 1848  og  — i Modsæt- 
ning til  sine  samtidige  — endnu  bevarede  over  for  Gennembruddet 
i 70erne,  den  bundede  netop,  som  han  skrev  til  denne  Ven,  deri, 
„at  jeg  har  Tro  til  det  gode  i Verden,  at  jeg  trods  al  Sandsynlig- 
hed ikke  lader  mig  den  Overbevisning  fravriste,  at  det  gode  er 
det  stærkeste  og  sejrende.*  Men  højere  end  noget  lyste  Døden 
ham  i Møde  som  den  fulde  Løsgørelse  fra  al  snæver  Endelighed, 
som  den  befriende  Opgaaen  i Ideernes  Verden.  Allerede  som  ung 
kommer  han  i Breve  ofte  tilbage  til  dette,  at  der  ingen  Grund  er 
til  at  tage  bedemandsagtigt  paa  en  saa  lystig  Ting  som  Døden. 

Intet  var  alligevel  hans  Natur  fjernere  end  Kvietisme.  Han  var 
helt  igennem  Viljesmenneske.  „Trodsig",  „stolt",  „paalidelig"  er 
hans  Yndlingsros  i Breve.  Han  kæmper  mod  sin  Sygdom,  trodser 
Teologernes  Modstand  og  „Ateisme “hadet,  som  tidlig  mødte  ham, 
stiller  sin  steile  Foragt  imod  alt  lavt  og  usselt  og  værger  sin  kri- 
tiske Forskerfrihed  mod  enhver  Indskrænkning.  Over  for  den  vege 
Molbech,  der  svælger  i Ønskernes  Mulighed,  henviser  Brøchner  til 
Viljen  som  den  eneste  Virkelighed,  som  den  Staalfjeder,  man  har 
i sig  og  som  „til  Nød  kan  bære  en  Verden  op";  „det  er  dog  Vil- 
jen," skriver  han  „der  er  den  magiske  Magt,  som  holder  hele  vor 
Eksistens  sammen,  der  gør  alt,  hvad  den  berører,  uendeligt,  idet 
den  gør  det  til  en  Opgave,  en  Pligt,  den  er  den  „ædle  Tinktur", 
hvorefter  man  ledte  i Middelalderen,  der  forvandler  det  simpleste 
Stof  til  rent  gediegent  Guld".  Han  var  helt  Pligt-  og  Principmen- 
neske. Blot  man  saa*  hans  ranke,  stive  Figur  i den  pillent  ordent- 
lige Dragt,  hørte  hans  enstonig  pertentlige  Foredrag,  læste  hans 
renlig  korrekte  Skrift,  følte  man,  hvor  ordnet  og  reguleret  alt  i 
ham  var  under  Fornuftens  Bud.  I stort  og  smaat  var  han  den 
samme  nøjeregnende,  punktlige  Samvittighedsfuldhed.  „Jeg  maa  be- 
tragte det  som  en  Pligt,"  skriver  han  til  en  Ven,  „og  naar  det  Ord 
„Pligt"  kommer  frem,  saa  er  Dommen  fældet  i sidste  Instans."  Eller 
et  andetsteds:  „Dril  mig  kun  med  den  Brøchnerske  Stolthed.  Brøch- 
ner véd  nok,  at  han  laboreres  af  denne  Stolthed,  men  han  véd 
ogsaa,  at  hvad  der  ser  ud  som  Stolthed  af  og  til  kan  være  ube- 
tinget Respekt  for,  hvad  han  har  begrebet  som  sin  Pligt  og  for 
hvis  Skyld  han  ser  ned  paa  Klogskabshensyn  og  desl."  Følelsen 
af  at  have  villet,  hvad  han  saa'  som  det  rette,  det  var  den  be- 
skedent stolte  Bevidsthed,  som  bar  hans  Liv  og  hans  Forskning. 
„Skulde  jeg,"  skriver  han  til  Molbech,  „tage  fejl  af  Maalet  og  Vejen, 
ét  beholder  jeg  saa  dog,  hvori  man  ikke  kan  tage  fejl:  det  at  have 
villet  og  den  Idealitet,  som  ligger  deri." 

Nutiden,  som  ikke  længer  læser  Brøchners  Bøger,  vil  fra  nu 
af  altid  af  disse  Breve  kunne  faa  et  personligt  Indtryk  af  den 
Mand,  som  har  opdraget  den  fri  Forsknings  Mænd.  Og  ved  Venne- 
brevene vil  Molbechs  Navn  være  knyttet  til  ham,  som  det  altid 
vil  forblive  en  Ære  af  være  bleven  kaldt  Ven  af. 


Vald.  Vedel 

en  Omvæltning  i Begreber,  den  sidste  Menneskealder  har 
bragt,  ogsaa  paa  den  historiske  Videnskabs  Omraade, 
har  længe,  altfor  længe,  kun  virket  i selve  Videnskabens 
Værksteder  og  til  Nød  i Forstuerne  til  dem,  hos  de  for- 
holdsvis faa,  der  skønt  selv  uden  Redskaber,  med  levende 
Interesse  har  fulgt  det  travle  Arbejde  derinde.  En  op- 
mærksom Iagttager  af  det  offentlige  Livs  mangeartede 
Gæringselementer  kan  dog  ikke  undgaa  at  se,  at  der  i de  aller  sidste 
Aar  er  kommen  en  ganske  anderledes  Fart  og  Kraft  end  forhen  i den 
Kulturbølge,  der  lige  siden  vi  fik  et  offentligt  Liv  er  strømmet  ud  over 
Landet,  ad  mange  forskellige,  til  Tider  mærkeligt  bugtede  Kanaler.  Man 
kan  navnlig  ikke  overse,  at  det  Oplysningsarbejde  der  nu  gøres  saa  vel 
fra  Statens  Side  som  ved  mere  individuelle  Midler,  trods  dets  mange 
Gange  større  Omfang  nu  end  for  blot  ti  Aar  siden,  øves  med  langt 
større  Orden  og  Disciplin,  med  større  Klarhed  over  Maal  og  Midler  end 
tidligere.  Erkendelsen  heraf  har  endog  i visse  Krese  vakt  en  mærkelig 
Ængstelse,  der  er  kommen  til  Orde  paa  Steder,  hvor  man  mindst  skulde 
vente  Forskrækkelse  for  aandelige  Strømninger,  der  kommer  som  Resultat  af 
videnskabelige  Forskninger.  — „ Tilskueren  “s  Læsere  vil  sikkert  mindes 
den  mærkelige  Krigserklæring  til  Universitetet  og  Videnskaben  som  Høj- 
skoleforstander Begtrup  ifjor  udstedte  dels  i en  Tale  paa  et  Møde  af  Høj- 
skolelærere dels  i Tidsskriftet  „Den  danske  Højskole \ Denne  Ængstelse 
deles  dog  nu  næppe  af  ret  mange  af  Herr  Begtrups  Kaldsfæller,  og  det 
er  godt  saaledes,  godt  baade  for  Folkehøjskolen  og  for  Videnskaben  at 
der  ikke  rejses  flere  Skranker  end  der  allerede  er  for  den  fri  Vexel- 
virkning  mellem  den  videnskabelige  Forskning  og  det  folkelige  Oplysnings- 
arbejde. Den  der  lægger  Hindringer  i Vejen  for  denne  Vexelvirkning 
handler  hverken  folkeligt  eller  klogt.  Ikke  folkeligt,  thi  han  modarbejder 
det,  der  har  været  den  bærende  Idé  hos  Landets  bedste  Mænd  — Høj- 

skolemænd,  Politikere,  Videnskabsmænd  — at  gøre  Ordet  Almue  til  et 
dødt  Ord  i det  danske  Sprog,  udrydde  saa  vel  Begrebet  som  Tingen 
selv  ved  at  gøre  alle  delagtige  i den  samme  Kultur,  ved  at  gøre  alle  til 
Borgere;  ikke  klogt  heller,  thi  det  vil  vise  sig,  at  den  Kraft  og  Orden 
hvormed  Oplysningsarbejdet  i de  sidste  Aar  er  blevet  drevet,  ingenlunde, 
som  det  undertiden  hviskes  af  nogle  forskræmte  Folkelighedsfilistre,  der 
har  siddet  saa  godt  paa  det  Gamle,  skyldes  nogen  Enkelt-  eller  Faamands- 
disciplin,  nogen  intrigant  Tilrettelægning  af  en  bestemt  Agitation.  Nej, 
de  Resultater  af  det  videnskabelige  Værkstedsarbejde  der  nu  spredes  ud 
over  Landet  er  bievne  endevendte  og  gennemkritiserede  i Værkstedet  saa 
ofte  og  saa  omhyggeligt  at  de  ikke  længer  er  Tilfældigheder  der  kom- 
mer i Dag  og  visner  i Morgen;  de  føres  frem  med  den  gode  Samvittig- 
heds Enhed  af  Viden  og  Villen,  der  ikke  forskrækkes  over  nogen  Slags 
Bansættelse.  Hvad  der  udrettes  gennem  Statens  étaarige  Lærerkursus 
og  Feriekursus  og  gennem  den  endnu  yngre  Folkeuniversitetsvirksomhed 
har  allerede  baaret  sine  Frugter,  og  hvad  disse  helt  eller  halvt  officielle 
Institutioner  virker  ved  det  mundtlige  Foredrag  og  Diskussion  understøttes 
yderligere  ved  den  ypperlige  Oplysningslitteratur,  der  i forhen  uanet  Om- 
fang sendes  ud  over  Landet  og  fanger  stedse  Fleres  Opmærksomhed, 
fører  stedse  Flere  ind  i den  moderne  Kulturbevægelse. 

Ikke  mindst  paa  Historieforskningens  Omraade,  og  da  særlig  for 
Danmarks  Histories  Vedkommende,  er  mangt  og  meget  ændret  i de 
hævdvundne  Forestillinger,  dels  fordi  vi  ved  meget  mere  end  for  en 
Menneskealder  siden,  dels  fordi  Forskningsmetoden  i flere  Henseender  er 
forandret  og  fuldkomnere.  Men  all  det  Ny,  baade  de  positivt  ny  Kund- 
skaber og  de  ændrede  Opfattelser  af  Forhold,  Personer  og  Begivenheder 
som  denne  ny  Viden  har  medført,  har  hidtil  ikke  gjort  sig  stærkt 
gældende  i den  Litteratur,  der  er  blevet  læst  af  de  Mange.  Det  er  i det 
Højeste  kommen  ud  stykkevis  og  har  paa  mange  Steder  netop  derfor 
virket  snarest  frastødende,  som  lærd  Snurrepiberi,  har  hos  Mange  frem- 
kaldt en  besynderlig  Tro  paa,  at  vore  Historikeres  vigtigste  Opgave  er 
at  paavise  deres  Forgængeres  Umulighed,  og  i Kraft  af  en  vis  elementær 
Logik  har  eu  Del  Mennesker  tilegnet  sig  en  i og  for  sig  ganske  ube- 
grundet Skepsis  over  for  de  samme  moderne  Historikeres  Resultater. 
Intet  er  naturligere.  Alle  ny  Resultater  af  vor  Tids  Enkeltforsk ninger  er 
blevet  til  i Kraft  af  en  videnskabelig  Fordybelse;  Forskeren  har  ikke 
under  sit  Arbejde  siddet  og  skelet  ud  til  det  læsende . og  interesserede 
Publikum,  har  ikke  rejst  sig  efter  fuldendt  Arbejde  med  Kunstnerspæn- 
dingens „si  bene  egi,  plaudite*.  Man  kan  sikkert  med  Rette  bebrejde  de 
fleste  af  Nutidens  Forskere,  at  de  er  alt  for  fattige  baade  paa  kunstnerisk 
Evne  og  paa  Kunstnerforfængelighed ; da  de  dog  vistnok  i Almindelighed 
er  baade  klogere  og  kundskabsrigere  end  Fertallet  af  de  Skribenter,  der 
som  „ Kunstnere  “ har  Publikums  Øre  for  deres  ofte  ret  begrænsede  og 
tilfældige  Livsvisdom,  er  det  beklageligt,  at  de  ikke  i højere  Grad,  end 
Tilfældet  er,  staar  i mere  direkte  og  levende  Rapport  til  deres  Med- 
borgere, der  jo  ellers  er  i Færd  med  at  faa  Ry  for  Aandslivlighed  og 
Modtagelighed ; det  er  beklageligt,  at  de  mange,  for  hele  den  historiske 
Sammenhæng  og  for  vor  Forstaaelse  af  vort  Folks  Fortid  saa  vigtige 

Forskningsresultater,  der  er  fremkomne  i den  sidste  Menneskealder,  i det 
dannede  Publikums  Bevidsthed  næppe  har  efterladt  andet  end  saadanne 
negative  Kuriositeter  som  f.  Eks.  at  Valdemar  Sejr  ikke  mistede  sit  Øje 
i Slaget  ved  Bornhøved,  at  Erik  Glipping  ikke  blev  dræbt  af  Marsk  Stig, 
at  Christian  IV  ikke  har  haft  noget  Skib  paa  Skanderborg  Sø,  at  Erslev 
har  vist,  at  Allens  Fremstilling  af  Begivenhederne  i 1536  var  fejlagtig, 
at  den  samme  Erslev  nu  har  villet  bevise,  at  vi  ingen  Ret  bavde  til 
Slesvig  (1721).  At  noget  af  disse  fem  „Resultater*  — bortset  fra  om 
de  er  rigtigt  opfattet  eller  ej  — skulde  have  større  Betydning  for  en 
rigtig  Forstaaelse  af  vor  Historie  end  ethvert  af  de  andre,  begriber  man 
Almindelighed  ikke.  Dette  er  i og  for  sig  ikke  Publikums  Skyld,  men 
heller  ikke  Forskerens.  Forskeren  sætter  sig  ikke  hen  og  fordyber  sig  i 
et  bestemt  Emne  uden  at  have  en  klar  Opfattelse  af  dette  Emnes  Be- 
tydning i Sammenhængen  og  for  Totalopfattelsen , tvertimod ; men  den 
Sammenhæng  Forskeren  finder  og  stadig  med  Lethed  holder  sig  for  Øje 
er  kun  sjælden  synlig  for  de  Mange,  der  uden  selv  i egen  dyb  og  om- 
fattende Viden  at  eje  den  Baggrund,  paa  hvilken  det  Ny  skulde  virke, 
faar  det  færdige  Resultat  udleveret  i al  dets  knappe  Afsluttethed  og  uden 
Kommentar.  For  den  læge  Læser  har  da,  som  alt  antydet,  de  mange 
ny  Resultater  kun  betydet  en  broget  Vrimmel  af  sammenhængsløse  En- 
keltheder, der  ikke  bød  nogen  aandelig  Berigelse,  ingen  ny  Synspunkter 
skabte,  en  Samling  Kuriositeter  om  ikke  noget  værre.  Det  der  savnes, 
og  altfor  længe  har  været  savnet,  er  et  Arbejde,  der  kunde  retlede 
Læsernes  Opfattelse  af  vor  Tids  Forskningsrésultater,  sammenarbejde  dem 
i en  Helhedsfremstilling  og  lade  dem  komme  til  deres  Ret,  et  Arbejde 
der  kunde  tale  med  den  kyndige  Historikers  Myndighed,  bæres  af  en 
klog  og  erfaren  Mands  overlegne  Syn  paa  væsentligt  og  uvæsentligt, 
læses  — ja  nydes  — af  enhver  der  har  Trang  til  Sammenhæng  i sit 
Bevidsthedsindhold.  Vi  har  — eller  faar  — jo  „Danmark  Riges  Historie* 
med  dens  seks  statelige  Bind,  skrevet  af  otte  forskellige  Videnskabsmænd, 
et  Arbejde  som  Danske  kun  kan  være  taknemmelige  for;  det  kom  sént, 
ubegribelig  sént  — hvor  mange  af  den  Slags  monumentale  Fædrelands- 
historier har  ikke  de  andre  evropæiske  Kulturfolk  at  opvise  — men 
maaske  alligevel  netop  paa  et  passende  og  hensigtsmæssigt  Tidspunkt. 
Enhver  der  i Fremtiden  giver  sig  af  med  folkelig  Fremstilling  af  vor 
Historie  maa  hente  Kendsgerninger  og  Synspunkter  fra  dette  rige  Værk; 
men  med  sine  seks  (eller  forhaabentlig  syv)  Bind  bliver  det  aldrig  en 
Folkebog,  aldrig  en  Lærebog.  At  give  en  saadan  er  en  helt  anden  Op- 
gave, og  jeg  tror  at  denne  Opgave  har  fundet  sin  Mand  i Johan  Ottosen. 

Det  er  ikke  min  Hensigt  her  at  underkaste  „Vor  Historie*  en  Detail- 
kritik, der  først  er  paa  sin  Plads  naar  hele  Værket  foreligger,  men  kun 
i store  Træk  at  antyde  Værkets  Karakter  og  den  Betydning  det  kan  faa 
for  vort  Folks  hele  historiske  Opfattelse. 

Det  udkomne  Bind  omfatter  kun  Tiden  før  Kalmar-Unionen  og  kom- 
mer saaledes  ikke  direkte  ind  paa  Behandling  af  de  nationale,  økonomiske 
og  politiske  Spørgsmaal  hvis  rette  Forstaaelse  umiddelbart  har  Betydning 
for  vort  Slægtled.  Men  indirekte,  ved  at  bygge  et  solidt  Grundlag  for 
Forstaaelsen  af  den  historiske  Sammenhæng,  af  de  Livsvilkaar,  de  nordiske 

Folk  har  levet  under,  byder  dette  Bind  interesserede  Læsere  alt  hvad 
de  kan  forlange  at  faa.  Her  er  i fast  Fremstilling  sammenarbejdet  de 
sikre  Forskningsresultater;  mange  Enkeltheder,  der  tidligere  kunde  synes 
mere  kuriøse  end  rigtige,  sees  nu  paa  deres  rette  Plads,  mange  Smaa- 
ting,  der  kunde  synes  ørkesløse  Snurrepiberier,  viser  sig  at  være  af  or- 
ganisk Betydning.  Forfatteren  har  vistnok  faaet  alle  væsentlige  Ting  af 
den  Art  med,  I en  behagelig,  jævn  og  naturlig  Stil  fortæller  han  Nyt 
og  Gammelt  uden  at  sætte  Udraabstegn  ved  det  Ny,  uden  mindste  An- 
tydning af  Pedanteri,  og  kommer  han  til  Spørgsmaal,  hvor  baade  vor 
Viden  og  vor  Forstaaelse  glipper,  bekender  han  det  ligefremt.  Hans 
Bog  er  i langt  højere  Grad  end  man  paa  Forhaand  kunde  formode  om 
et  saadant  Enkeltmandsværk,  et  Førstehaandsarbejde,  om  den  end  natur- 
ligvis væsentlig  er  Frugten  af  et  raangeaarigt  Rydnings-  og  Samlings- 
arbejde. Saa  meget  mere  maa  det  fremhæves  og  paaskønnes,  at  den 
almindelige  Læser  næppe  under  Læsningen  vil  føle  sig  mindet  om  det 
Arbejde,  der  ligger  bagved.  Der  er  faa  eller  ingen  døde  Punkter.  En- 
hver der  har  læst  større  historiske  Fremstillinger  véd,  hvor  ofte  man 
trættes  og  irriteres  ved  en  mere  eller  mindre  omstændelig  Beretning  om 
en  Begivenhed,  en  Person,  et  Forhold  der  falder  ganske  ud  af  Sammen- 
hængen, er  overflødig  for  Forstaaelsen  og  ofte  uden  nogen  som  helst 
Betydning  for  Opfattelsen  af  Helheden.  Den  Resignation  og  den  Over- 
legenhed der  kræves  for  at  undgaa  sligt,  er  ikke  Hvermands  Sag,  den 
naaes  kun  af  den,  der  Aar  igennem  i sine  Tanker  har  tumlet  med  sit 
Stof  saaledes,  at  det  har  krystalliseret  sig  om  de  Hovedsynspunkter,  der 
efterhaanden  stiger  frem  af  hans  Videns  og  Erfarings  Kaos. 

Det,  der  mest  af  alt  gør  „Vor  Historie*  til  en  baade  ny  og  nyttig 
Bog  for  de  Mange,  hvis  historiske  Opfattelse  den  vil  komme  til  at  vejlede 
eller  grundlægge , er  den  gennemførte  Betoning  og  Belysning  af  den  jo 
ellers  ingenlunde  ny,  men  dog  stadig  oversefe  og  ingen  Sinde  i tidligere 
Fremstillinger  — aller  mindst  hos  Allen  — energisk  fastholdt  Kends- 
gerning, at  et  civiliseret  Folk  lever  i en  stadig  Forbindelse  med  Om- 
verdenen. Derfor  er  „Vor  Historie*  ikke  blot  en  Danmarkshistorie  men 
den  nordiske  Folkegruppes  Historie.  Helt  bortset  fra  praktiske  Nutids- 
synspunkter er  det  overmaade  nyttigt  og  naturligt  at  lade  de  forskellige 
nordiske  Folks  Udvikling  belyse  hverandre  i en  Fællesfremstilling,  og 
videnskabeligt  er  det  ikke  blot  forsvarligt,  men,  man  skulde  synes,  næsten 
nødvendigt  at  tage  Opgaven  saaledes,  klart  begrænset  som  den  er,  idet 
den  gælder  den  nøjagtigt  afstukne  Gruppe  af  Germaner,  der  blev  tilbage 
efter  den  store  Folkevandring  og  hvis  sproglige  og  kulturelle  Kende- 
mærker er  saa  tydelige  og  lette  at  forstaa.  Men  det  er  ikke  blot  skan- 
dinaviske Synspunkter,  Forf.  fremfører.  De  mest  fængslende  Afsnit  i 
Bogen,  de  der  i ganske  særlig  Grad  vil  være  Læserne  velkomne  og 
vække  gavnlige  Tanker  hos  dem,  er  dem,  hvori  Kulturstrømningerne  fra 
Vest  og  Syd  belyses.  Rent  ud  ypperligt  tilrettelagt  er  Indledningen  med 
dens  fire  Kapitler:  Den  ariske  Sprogæt,  Germanerne,  Nordisk  Folkeskik 
træder  frem,  og  saa  — efter  at  Udviklingens  Hovedlinier  derigennem  er 
trukne  op  — i det  fjerde  Kapitel  Resultatet : Lande  og  Folk  ved  Aar  800. 
Efter  at  de  nordiske  Folks  Sammenhæng  og  Slægtskab  med  de  andre 

indoevropæiske  Folk  er  klaret,  og  ved  Siden  deraf  de  særlig  nordiske 
Ejendommeligheder  er  belyst,  er  der  givet  et  frugtbart  Synspunkt  og  et 
solidt  Qrundlag  for  den  følgende  Fremstilling  af  Vikingetiden,  Kristen- 
dommens Indtrængen  og  Kirkens  Sejr.  Indledningen  og  det  første  Afsnit 
optager  150  Sider,  og  jeg  tror,  det  er  disse  150  Sider  der  vil  blive 
læst  med  størst  Interesse  og  finde  mest  Paaskønnelse.  Her  hvor  det 
gælder  om  at  sammenarbejde  de  arkæologiske,  sprog-sagn-  og  litteratur- 
historiske Elementer  med  de  øvrige  historiske  Data,  bærer  Fremstillingen 
Vidnesbyrd  om  en  — desværre  ikke  almindelig  — harmonisk  Forening 
af  filologisk  og  historisk  Viden,  der  har  gjort  det  muligt  for  Forf.  at 
træde  trygt  paa  Steder , hvor  mangen  Historiker  vilde  føle  gyngende 
Grund  under  sig. 

Efter  en  Række  Kapitler,  der  under  Fællestitlen  Middelalderens  Stortid 
giver  en  Fremstilling  af  de  nordiske  Folks  meget  vekslende  Kaar  indtil 
den  Tid,  da  den  tyske  Indflydelse  gør  sig  saa  stærkt  gældende,  kommer 
med  Afsnittet  Livet  i Middelalderen  det  næste  Hvilepunkt  i Fremstillingen, 
hvor  vi  atter  ser  Resultaterne  af  de  mangeartede  Forhold  og  Begiven- 
heder der  præger  Folkets  Livsformer,  dets  religiøse  Forestillinger,  dets 
økonomiske  og  sociale  Vilkaar.  Ogsaa  paa  dette  Punkt,  hvor  vor  viden- 
skabelige Litteratur  ganske  vist  er  forholdsvis  rig,  har  Forf.  evnet  at 
give  en  klog,  paalidelig  og  livlig  Skildring,  som  Læseren  kunde  ønske 
adskilligt  længere. 

Det  sidste  Afsnit  i det  foreliggende  Bind  har  Overskriften  Tyskernes 
Overmagt  og  Unionen.  Det  er  formodentlig  af  praktiske  Grunde,  at  Forf. 
slutter  med  Kroningen  i Kalmar,  uden  som  ved  de  to  tidligere  Afsnit  at 
give  os  Lejlighed  til  at  standse  og  orientere  os  igennem  en  samlende 
Oversigt  over  de  skildrede  Begivenheders  Resultater  — det  har  vi  til  Gode. 

Allens  Bog,  hvis  Grundsyn  og  Synspunkter  endnu  lever  og  virker 
mange  Steder,  læses  nu  næppe  i stort  Omfang  uden  for  en  snæver 
Kreds,  nemlig  de  historiske  Studerende  ved  Universitetet.  Den  danner  nemlig 
Grundlaget  for  den  Gennemgang  af  Danmarks  Historie  i Eksamensøjemed, 
som  det  paahviler  Professor  Rostgardianus  at  foretage.  Der  er  vistnok 
almindelig  Enighed  om,  at  Bogen  er  saa  uheldig  som  vel  muligt  til  denne 
Anvendelse.  De  Studerende  har  en  pinlig  Følelse  af,  at  den  samvittig- 
hedsfulde Lærer  den  ene  Gang  efter  den  anden,  af  Mangel  paa  passende 
Haandbog,  maa  spilde  sin  Tid  og  sin  Kraft  paa  det  Sisyfusslid  som 
•det  er  at  maatte  tage  fat  med  visse  Aars  Mellemrum  paa  det  samme 
utaknemmelige  Arbejde,  med  hvert  nyt  Hold  Studerende  at  gentage  de 
samme  Rettelser,  de  samme  Tilføjelser  ....  Hvis  det  var  en  kritisk 
Gennemarbejdelse  det  drejede  sig  om,  kunde  dette  Arbejde  have  sin 
store  opdragende  Værdi,  men  sligt  er  af  praktiske  Grunde  umuligt.  For 
fle  studerende  er  der  meget  lidt  opløftende  eller  tankevækkende  i Ar- 
bejdet, som  det  nu  foregaar:  en  mere  eller  mindre  mekanisk  Tilegnelse 
af  et  Lærebogsstof  der  dels,  og  med  Rette,  synes  dem  forældet  og 
samlet  om  Synspunkter,  der  forlængst  er  opgivne,  dels,  paa  Grund  af 
positive  Fejl  og,  endnu  mere,  ved  Manglen  af  ny,  rigtigere  Synspunkter 
maa  gennembroderes  med  Rettelser,  Parenteser  og  Tilføjelser,  inden  der 
Jean  komme  et  nogenlunde  anstændigt  Eksamensgrundlag  ud  deraf.  Ingen 

har  jo  for  Resten  med  større  Eftertryk  end  Prof.  Steenstrup  paavist, 
hvor  uvederhæftig  Allen  har  behandlet  vigtige  Sider  af  indre  dansk 
Historie.  Naar  man  dog  til  nu  har  beholdt  Bogen  som  Lærebog;  er  det 
fordi  der  ingen  bedre  har  været.  Med  den  ny  Eksamensordning  ved 
det  filosofiske  Fakultet  vil  man  forhaabentlig  komme  noget  bort  fra 
Lærebogssystemet  — uden  naturligvis  at  opgive  Kravet  om  et  vist  posi- 
tivt Kundskabsgrundlag.  „Vor  Historie fc  synes  mig  at  være  ypperlig  egnet 
til  at  erstatte  Allens  Bog  under  de  ny  Forhold.  Meget  rigtigere  og  meget 
mere  omfattende  som  den  er,  rummer  den  saa  mange  tankevækkende 
Synspunkter,  fører  ind  til  saa  mange  andre  Provinser  i Videnskabens 
Riger,  at  Studenterne,  selv  om  de  har  Adgang  til  dybere  Indtrængen 
paa  enkelte  Omraader,  dog  vil  høste  rigt  Udbytte  ved  Fordybelse  i 
Værkets  Helhed.  Dertil  kommer,  at  den  Maade  hvorpaa  de  andre  nor- 
diske Folks  Historie  hidtil  er  blevet  gennemgaaet  ved  Universitetet  — 
jeg  taler  kun  om  Gennemgang  i Eksamensøjemed  — har  været  meget 
lidt  tilfredsstillende  — ligeledes  af  Mangel  paa  passende  Haandbog.  Man 
har  benyttet  Odhners  Lærebog  i Nordens  Historie  og  plukket  ud  af  den 
hvad  der  bør  læres  om  Sverig,  Norge  og  Finland,  stadig  med  Rettelser, 
Parenteser  og  Tilføjelser.  At  svenske  Universitetslærere  benytter  Ottosens 
(Skole-)  Lærebog  i Nordens  Historie  paa  lignende  Maade  for  Danmarks 
Histories  Vedkommende  er  i hvert  Fald  ikke  noget  Forsvar  for  Metoden, 
hverken  over  for  danske  eller  svenske  Studenter,  skønt  det  maa  ind- 
rømmes at  de  svenske  er  bedre  faren  end  vi,  da  Ottosens  Fremstilling 
af  Danmarks  Historie  i den  nævnte  Bog  bar  adskillige  Fortrin  for  Odhners 
Fremstilling  af  Sverig— Norge  — Finlands  Historie.  Og  selv  bortset  fra 
andre  Mangler  ved  Odhners  Bog.  er  dens  Fremstilling  af  Norges  Historie 
saa  utilladelig  tarvelig,  at  det  er  forargeligt  at  opstille  den  som  Norm 
for  hvad  en  dansk  cand.  mag.  i Historie  skal  vide  om  det  norske  Folk. 

Selv  om  man  nu  vil  indvende,  at  voksne,  velbegavede  Mennesker 
naturligvis  ikke  tager  saa  umiddelbart  og  barnagtigt  paa  Tingene,  at  de 
lade  sig  nøje  med  den  rent  eksamensmæssige  Tilegnelse  af  saadanne 
usammenhængende  Brudstykker  uden  at  bearbejde  dem  i deres  egen 
Bevidsthed  eller  uden  paa  anden  Maade  at  supplere  deres  Viden,  saa 
bliver  dog  tilbage  den  overmaade  praktiske  Indvending  mod  den  be- 
staaende  Ordning,  at  den  i sig  selv  medfører  Tidsspilde,  aandløs  og  me- 
kanisk Slid  baade  for  Lærer  og  studerende. 

Dog,  „Vor  Historiens  Fortrin  frem  for  Allens  Arbejde  som  Haand- 
bog for  de  historisk  studerende  er  saa  indlysende,  at  det  egentlig  kun 
behøvede  at  nævnes  for  at  erkendes.  Blot  man  nu  fra  Universitetets  Side 
kunde  bekvemme  sig  til  at  anbringe  Allens  Bog  i den  Eksamensdisciplin, 
hvor  den  alene  hører  hjemme:  i den  historiske  Propædeutik,  under 
Rubrikken  den  danske  Historieskrivnings  Historie.  — Men  dettte  Fortrin 
er  af  forholdsvis  underordnet  Interesse  over  for  den  uvurderlige  Betyd- 
ning Værket  vil  faa  ved,  som  den  Folkebog  det  bør  blive  og  sikkert 
bar  alle  Betingelser  for  at  blive,  at  skabe  en  sundere  Opfattelse  af  vor 
Fortid  end  den,  der  har  været  og  endnu  er  raadende  i store  Dele  af 
vort  Folk,  den  Allen’ske.  — Allens  Bog  betød  uhyre  nteget  for  vore 
Fædres  historiske  Opfattelse,  ligesom  den  betegnede  et  afgørende  Frem- 

skridt  ved  sit  Valg  og  sin  Ordning  af  Stoffet.  Skrevet  som  Bogen 
var  ud  fra  et  bestemt  Grundsyn  paa  den  historiske  Udvikling  i Dan- 
mark, og  samlet  om  visse  bestemte,  haardnakket  gennemførte  Hoved- 
synspunkter, blev  den  et  ualmindeligt  helstøbt  Arbejde,  der  i mange 
Tilfælde  saa  at  sige  voldførte  den  læsendes  Tanker,  Meninger  og  Viden. 
Det  er  ikke  med  Urette,  at  man  har  kaldt  den  de  nationalliberales 
Danmarkshistorie.  Men  den  har  øvet  sin  Virkning  længe  efter  at  de 
nationalliberales  Saga  var  ude  og  virker  den  Dag  i Dag  i de  Kredse  af 
vort  Folk  der  ellers  staar  og  stod  de  nationalliberale  Synsmaader  fjernt, 
den  Del  af  Bondestanden  der  er  vaagen  og  interesseret.  Det  er  maaske 
ikke  i og  for  sig  saa  stor  en  Ulykke  at  en  jysk  Lærer  for  nogle  Aar 
siden  i en  Historie  for  Folkeskolen  fortalte,  at  i Stenalderen  boede  i 
Danmark  Lapper  og  Finner,  i Broncealderen  Kelter  og  i Jernalderen  kom 
saa  Goterne.  For  mange  Læsere  er  Viden  — forkert  eller  rigtig  — om 
slige  Ting  kun  død  Viden ; men  dels  er  der  dog  altid  en  Del  Mennesker 
for  hvem  en  rigtig  Opfattelse  af  den  Art  Problemer  virkelig  faar  levende 
Betydning,  og  dels  er  det  rimeligere,  alt  andet  iøvrigt  lige,  at  foretrække 
sande  eller  sandsynlige  Opfattelser  udbredte  end  ganske  urimelige  og 
uholdbare,  og  den  omtalte  jyske  Lærer  vilde  gøre  vel  i,  inden  han  ud- 
giver anden  Udgave,  at  studere  vedkommende  Afsnit  i „Vor  Historie*, 
der  er  saa  let  tilgængelig.  Men  paa  andre  Omraader  er  det  ulige 
skadeligere  at  de  Allen’ske  Meninger  endnu  hersker  i saa  stort  Omfang 
som  de  gør  — navnlig  i alt  hvad  der  vedrører  Bondestandens  Historie 
og  vort  Forhold  til  Tyskland.  Allens  Meninger  om  Bøndernes  Stilling  i 
Samfundet  gennem  Tiderne  var  lige  velbehagelige  for  de  nationalliberale 
og  for  Venstre,  for  Bondevækkelsens  Talsmand.  Hvor  smukt,  hvor  agita- 
torisk tilrettelagt  var  ikke  Skildringen  af  Folkefriheden  i Oldtiden , den 
begyndende  Standsadskillelse,  der  i Middelalderen  medfører  Undertrykkelse 
af  Bønderne,  saa  den  stadig  voksende  Undertrykkelse  opad  i Tiden,  for 
hvilken  Adel  og  Tyskhed  i uopløselig  Forening  faar  Skylden  --  saa  en- 
delig „Folkefrihedens  Morgenrøde*  og  Junigrundlovens  Borgerret  for  Alle 
— Allens  Fremstilling  standser  desværre  „inden  den  plebeiiske  Aands 
onde  Instinkter*  ret  bryder  igennem  hos  den  danske  Bonde,  inden  Venstre 
bliver  Flertal.  I Tilfredsheden  over  at  se  sig  selv  i den  smukke  og 
taknemmelige  Rolle  lod  Bønderne  de  højst  usunde  nationalistiske  Syns- 
maader passere,  paavirkedes  endog  tildels  stærkt  af  dem  igennem  den 
grundtvigske  Vækkelse.  Det  er  ikke  vanskeligt  at  vise,  i hvilken  Grad 
mange  af  dem,  der  nu  fører  an  her  i Landet,  i deres  Syn  paa  vort 
Folks  Kaar,  vor  Fortid  og  vore  Fremtidsmuligheder  endnu  er  paavirkede 
af  de  Synspunkter,  som  Grundtvigs  storslaaede,  naive  Fantasterier  og  de 
nationalliberales  agitatoriske  Tilrettelægning  af  vor  Historie  i skøn  For- 
ening har  bidraget  til  at  skabe.  Og  denne  mærkelige  Blanding  af 
grundtvigsk  og  nationalliberalt  fædrelandshistorisk  Syn,  saa  begrænset  i 
Henseende  til  Viden,  saa  skæbnesvangert  ved  sin  nationale  Fordrings- 
fuldhed  og  Indbildskhed,  saa  ligetil,  saa  letlært,  saa  besnærende  som  det 
er,  er  endnu  ikke  helt  banlyst  hverken  fra  vor  Folkeskole  eller  fra  Høj- 
skolen. Hvad  Ondt  Barfods  Fortællinger  og  lignende  „Historie*  har 
gjort  i store  Kredse  — og  det  vil  ikke  være  helt  uretfærdigt  i denne 

Sammenhæng  ogsaa  at  nævne  Allens  Haandbog  som  et  Arbejde,  der  paa 
afgørende  Punkter  ligesom  videnskabelig  dækkede  de  nævnte  nationalistiske 
Vildskud,  det  har  A.  D.  Jørgensens  desværre  fragmentariske  Arbejder  langt 
fra  raadet  Bod  paa.  Her  ser  jeg  „Vor  Historie"s  største  Betydning, 
som  et  Arbejde  der  er  bygget  paa  grundig  og  omfattende  Viden  og 
gennemtrængt  af  den  Sandhedens  og  Nøgternhedens  Aand,  som  en  ikke 
fjern  Fortids  Begivenheder  og  den  Udvikling  der  er  fulgt  efter  har  ført 
frem  til  klar  Bevidsthed.  Ottosen  har  ikke  og  kan  ikke  have  følt  sig 
fristet  til  nogen  Art  af  Tilrettelægning,  til  nogen  som  helst  Arrangering 
af  de  historiske  Forhold  i Fortiden,  thi  Begivenhederne  har  lært  ham  og 
mange  andre,  at  det  vi  Danske  mest  af  alt  trænger  til  er  Sandhedser- 
kendelse. Saa  beskedne  har  vor  Skæbne  gjort  os,  at  Fremstilling  af  den 
fattige,  hverdagsagtige  Sandhed  og  Virkelighed  synes,  ikke  blot,  som 
rimeligt  er,  Historikere,  men  stedse  flere  og  flere  vaagne  Medborgere 
sundere  Folkeføde  end  drabelige  Drømme  og  storladne  Syner.  Det  at 
kende  vore  Forudsætninger  og  den  Plads  vi  har  indtaget  i Verden  om- 
kring os,  hvormeget  vi,  Sildefødninge  som  vi  var  i Europas  Kulturliv  og 
fattige  som  vi  har  været  baade  paa  store  Tanker  og  paa  Gods  og  Guld 
og  ydre  Anseelse,  har  modtaget  til  enhver  Tid  fra  det  Europa,  der  i 
alle  Henseender  lige  til  Nutiden  har  været  saa  meget  rigere  baade  paa 
aandelige  og  materielle  Værdier  — denne  Erkendelse  vil  hindre  enhver, 
der  faar  Del  i den,  i at  stirre  sig  blind  paa  nogen  straalende  Top,  hvor- 
fra vi  skal  være  sunkne;  det  var  godt  om  saa  mange  som  muligt  af 
den  opvoksende  SJægt  kunde  komme  bort  fra  den  romantiske  Bagstrævs- 
lyrik der  ønsker  Danmark  Fremtid  som  Minder  og  derimod  sætte  et  ikke 
urimeligt  Haab  om  at  „Vi  har  endnu  det  bedste  tilbage". 

J.  P.  Jacobsen 

eholder  de  af  Kongen  udnævnte  Medlemmer  af  Lands- 
tinget deres  Sæde  i dette  efter  en  Opløsning? 

Siden  J.  A.  Hansen  rejste  Spørgsmaalet  har  der 
været  Strid  derom,  og  de  modstaaende  Meninger 
synes  nu  at  være  paa  Vej  til  at  krystallisere  sig 
som  Partidogmer.  Er  det  først  sket,  vil  en  objektiv 
Undersøgelse  være  unyttig.  Afgørelsen  vil  saa  falde  efter  Partiernes 
Styrkeforhold.  Den,  der  holder  Sagen  for  hverken  statsretligt  eller 
politisk  helt  udklaret,  maa  da  allerede  nu  sige,  hvad  han  tror,  der 
bør  siges,  for  siden  at  tie. 

Stridens  Kerne  er  denne:  Hvorledes  skal  Modsigelsen  løses,  som 
findes  mellem  Grundlovens  Ordlyd  om  Kongens  Opløsningsret  og 
hans  Forpligtelse  til  at  udnævne  de  12  i § 39  nævnte  Landstings- 
mænd  paa  Livstid.  Modsigelsen  betragtes  som  givet.  Og  det  er 
den  ogsaa,  naar  man  først  er  enig  om  at  „Opløsning"  vil  sige,  at 
samtlige  Medlemmers  Mandater  tilintetgøres  ved  et  Regeringsdekret ; 
thi  Grundloven  kender  kun  Opløsninger  af  hele  Rigsdagen  eller  af 
hvert  Ting  i sin  Helhed,  men  ingen  partielle  Opløsninger. 

Fra  én  Side  har  man  saa  ment  at  kunne  fortolke  Ordet  „Op- 
løsning" som  kun  gældende  Rigsdagens  valgte  Medlemmer,  idet 
man  støtter  sig  til  en  formentlig  europæisk  Sprogbrug.  Fra  den 
modsatte  Side  fastholder  man  Grundlovens  Ordlyd  med  Hensyn 
til  Opløsningsretten,  men  fortolker  „paa  Livstid"  paa  samme  Maade 
som  Paragraffens  Slutningsbestemmelse  om,  at  de  øvrige  Landstings- 
mænd  vælges  paa  8 Aar;  altsaa  saaledes  at  Mandaternes  vedbli- 
vende Gyldighed  i begge  Tilfælde  gøres  afhængig  af,  at  Kongen 
ikke  forinden  gør  Brug  af  sin  Opløsningsret. 

Tilskueren  1902  29 

Fra  den  ene  Side  indskrænker  man  altsaa  Opløsningsretten,  fra 
den  anden  Kongens  Forpligtelse  over  for  de  paa  Livstid  udnævnte. 
Og  fra  begge  Sider  har  man,  i Erkendelse  af,  at  der  over  for  Grund- 
lovens bestemte  Ordlyd  maatte  mere  til  end  blotte  og  bare  Om- 
forklaringer, søgt  positive  Argumenter  i andre  Grundlovsbestem- 
melser. 

For  at  indskrænke  Opløsningsretten  har  man  paaberaabt  sig 
den  Sætning  i § 391,  der  udtrykkelig  nævner  to  Tilfælde,  i hvilke 
de  livsvarige  Mandater  kan  falde  bort  før  Medlemmernes  Død, 
nemlig  ved  frivillig  Opgivelse  og  naar  den  paagældende  „mister  sin 
Valgbarhed",  idet  man  anser  disse  to  Tilfælde  for  en  udtømmende 
Opregning,  — hvilket  man  saa  atter  støtter  paa  den  Betragtning,  at 
det  under  en  modsat  Forudsætning  vilde  være  meningsløst  at  nævne 
noget  saa  selvfølgeligt  som  den  frivillige  Opgivelse  af  Mandatet. 
Og  er  nu  Opregningen  udtømmende,  saa  er  naturligvis  Mandaternes 
Ophør  ved  Opløsning  udelukket.  Denne  Bevisførelse  hviler  imid- 
lertid paa,  at  den  med  „dog"  indledede  Sætning  har  til  Hensigt  at 
fjerne  de  Ulemper  og  Tvivl,  som  kan  opstaa  paa  Grund  af  Livs- 
varigheden; men  dette  er  ikke  rigtigt.  De  to  Tilfælde  er  sikkert 
fremdragne  af  en  ganske  anden  Grund;  nemlig  for  at  afskære  saa- 
danne  Tvivl,  som  maatte  opstaa  af  de  paagældende  Landstingsmænds 
Egenskab  af  „udnævnte".  At  en  kgl.  Udnævnelse  eo  ipso  falder 
bort,  fordi  den  udnævnte  ønsker  at  opgive  sin  Stilling,  er  nemlig 
ingenlunde  givet,  lige  saa  lidt  som  at  Tabet  af  Valgbarhed  har 
denne  Virkning,  og  det  saa  meget  mindre  som  Valgbarhed  slet  ikke 
er  nævnt  som  Betingelse  for  at  Udnævnelsen  kan  ske.  Men  hermed 
falder  ikke  blot  Sætningens  Karakter  som  udtømmende  Opregning 
af  de  Tilfælde,  i hvilke  de  kongevalgte  (man  tillade  for  Nemheds 
Skyld  Brugen  af  denne  ukorrekte  Betegnelse)  kan  miste  deres 
Sæde  i Tinget,  førend  de  dø,  men  man  vil  ikke  i den  finde  nogen 
som  helst  Antydning  af,  hvorledes  disse  Medlemmers  Stilling  vil 
blive  efter  en  Opløsning. 


1 § 39  lyder  i sin  Helhed  saaledes:  Kongens  Udnævnelse  af  Landstings- 
medlemmer sker  paa  Livstid,  blandt  Mænd,  der  ere  eller  have  været  valgte 
Medlemmer  af  Kongerigets  tidligere  eller  bestaaende  repræsentative  Forsamlinger. 
Det  staar  dog  hvert  Medlem  frit  for  at  opgive  sit  Sæde  i Landstinget,  ligesom 
han  udtræder  af  dette,  naar  han  kommer  i det  Tilfælde  at  han  mister  sin  Valg- 
barhed. De  øvrige  Landstingsmænd  vælges  paa  8 Aar,  dog  at  Halvdelen  afgaar 
hvert  4de  Aar.  Landstingsmændene  erholde  det  samme  daglige  Vederlag  som 
Folketingets  Medlemmer. 

Medens  det  positive  Argument,  man  troede  at  have  fundet  for 
de  kongevalgtes  Uafhængighed  af  mulige  Opløsninger,  saaledes  næppe 
er  holdbart,  er  det  Bevis,  Modstanderne  fører  for  deres  Mening,  af 
ikke  ringe  Vægt.  Tankegangen  deri  er  kortelig  denne:  Begge  de 
Forfatningslove,  der  forud  for  Grundloven  af  1866  havde  optaget 
kongevalgte  i Repræsentationen,  indeholder  udtrykkelige  Bestemmelser 
om,  at  deres  Mandater  ikke  faldt  bort  ved  Opløsning.  Forfatningen 
af  1866  har  undladt  det.  Det  maa  da  antages,  at  den  har  villet, 
at  de  kongevalgte  skulde  dele  Skæbne  med  Tingets  øvrige  Med- 
lemmer naar  dette  blev  opløst;  og  yderligere  bestyrkes  man  heri  ved, 
at  November  forfatningens  Sikringsbestemmelse  er  gaaet  over  i den 
nugældende  Grundlovs  1ste  midlertidige  Bestemmelse  for  de  12aarige 
kongevalgtes  Vedkommende,  der  fra  Rigsraadets  Landsting  over- 
førtes til  det  nuværende. 

Denne  Modsætnings  Slutning  er  nu  vistnok  ikke  tvingende,  naar 
den  betragtes  for  sig  alene.  Fællesforfatningen  af  1855  indførte 
Medlemmer,  valgte  af  Kongen  paa  12  Aar.  For  at  sikre  disse 
imod  at  falde  med  Forsamlingens  øvrige  valgte  Medlemmer  ved 
en  Opløsning,  var  en  udtrykkelig  Bestemmelse  nødvendig.  November- 
grundloven erstattede  de  kongevalgte  med  kgl.  udnævnte,  men 
beholdt  Tidsfristen  og  Sikringsbestemmelsen.  Den  gældende  Grundlov 
har  hverken  kongevalgte  eller  Tidsfrist,  men  udnævnte  paa  Livstid 
og  ingen  Sikringsbestemmelse.  Der  er  aabenbart  for  stor  Forskel 
imellem  disse  Forfatningsbud  til,  at  man  kan  bygge  den  anførte 
Modsætningsslutning  paa  dem.  Det  er  ikke  udelukket,  at  November- 
forfatningen kim  har  overført  Fællesforfatningens  Sikringsbestemmelse 
for  de  kongevalgte  paa  sine  „udnævnte"  ex  tuto  og  at  Grundloven  af 
1866  har  anset  den  for  overflødig,  da  de  af  Kongen  indsatte  Lands- 
tingsmænds  Mandater  nu  hverken  betegnedes  som  Valg  eller  var  be- 
grænsede ved  en  Tidsfrist.  Og  dette  bestyrkes  ved,  at  de  to  tidligere 
Forfatningers  Bestemmelser  ikke  er  Kilderne  til  § 39  i den  nugæl- 
dende Grundlov,  som  overhovedet  ikke  er  nogen  Videreudvikling  af 
hine,  men  betegner  sig  selv  som  en  Revision  af  Junigrundloven.  At 
Grundloven  af  1866  samtidig  i sin  første  midlertidige  Bestemmelse 
optog  Sikringsbestemmelsen  for  de  paa  12  Aar  udnævntes  Vedkom- 
mende, der  gik  over  til  det  ny  Landsting  fra  Rigsraadet,  betyder 
da  ikke  andet,  end  at  den  har  villet  forebygge  den  Misforstaaelse, 
som  let  kunde  opstaa,  naar  denne  Bestemmelse  her  i Modsætning 
til  i November-Grundloven  blev  udeladt  just  med  Hensyn  til  de 
Medlemmer,  der  gik  over  fra  dennes  Landsting,  hvor  de  havde 

været  beskyttet  af  den,  uden  at  de  dog  samtidig  blev  udnævnte 
paa  Livstid.  Ja  man  kunde  maaske  i den  midlertidige  Bestemmelse 
se  en  Antydning  af,  at  Grundloven  af  1866  er  gaaet  ud  fra,  at  dens 
kongevalgte  ikke  kunde  rammes  af  en  Opløsning,  da  man  i modsat 
Fald  kommer  til  det  lidt  urimelige  Resultat,  at  de  12aarige  konge- 
valgte, der  endnu  var  i Funktion,  ikke  mistede  deres  Sæde  i Tinget, 
medens  de  paa  Livstid  udnævnte  faldt. 

Men  hvilken  end  Grunden  har  været  til  Forfatningens  Tavshed 
paa  dette  Punkt,  saa  skyldes  den  ikke  nogen  Forsømmelighed.  De 
tidligere  Forfatningers  Bud  var  Lovgiveren,  der  optog  den  1ste 
midlertidige  Bestemmelse,  præsent  igennem  denne,  og  naar  han  da 
ikke  destomindre  udelod  dette  Bud  af  § 39,  saa  kan  det  kun  være 
sket  med  velberaadt Hu.  Og  gaar  vi  nu  ud  fra,  at  Opløsning 
er  Mandattilintetgørelse,  saa  er  det  vanskeligt  at  forstaa,  at 
Lovgiveren  paa  denne  Maade  kan  have  anset  de  12  udnævnte 
Landstingsmænd  for  betryggede  imod  at  falde  for  en  Opløsning,  da 
han  jo  dog  maatte  være  sig  den  Modsigelse  bevidst,  der  er  imellem 
den  ubetingede  Opløsningsret,  som  Grundloven  tillægger  Kongen,  og 
den  ubetingede  Pligt  til  at  udnævne  paa  Livstid  som  den  paalægger 
ham.  Og  maa  man  end  indrømme  Muligheden  af,  at  en  vis  „uni- 
versel" Forstaaelse  af  Ordene  „Opløsning"  og  „Udnævnelse  paa 
Livstid"  kan  have  foresvævet  Lovgiveren,  saa  er  dette  dog  for 
svagt  et  Grundlag  til  derpaa  at  bygge  det  Bevis,  der  skal  til  for 
at  omstøde  den  grundlovmæssige  Præsumption  for  Kongens  ube- 
tingede Opløsningsret.  Uden  et  virkelig  Bevis  lader  dette  sig  nemlig 
ikke  gøre,  da  i Henhold  til  Grundlovens  § 1 1 1 Formodningen  altid 
i Tvivlstilfælde  er  for  Kongens  Myndighed.  Der  bliver  da  kun  én 
Maade  tilbage  at  løse  Modsigelsen  paa  — nemlig  ved  at  forstaa 
Ordene  i §39  om  at  Udnævnelserne  sker  paa  Livstid  i Overens- 
stemmelse med  Slutningsordene  i den  samme  Paragraf  om,  at  Valgene 
sker  paa  8 Aar  — det  vil  sige,  at  saavel  Udnævnelser  som  Valg 
taber  deres  Gyldighed  ved  en  Opløsning. 


Den,  der  har  beskæftiget  sig  med  Forhandlingerne  i 1866  og 
med  de  Udtalelser  i Pressen  og  i Litteraturen,  der  staar  i Forbin- 
delse hermed,  vil  dog  snart  været  blevet  opmærksom  paa,  at  den 

1 §11.  Kongen  har  med  de  i denne  Grundlov  fastsatte  Indskrænkninger 
den  højeste  Myndighed  over  alle  Rigets  Anliggender  og  udøver  den  gennem 
sine  Ministre. 

modsatte  Opfattelse  saavel  i 1866  som  i alle  de  følgende  Aar 
indtil  1873  ikke  blot  var  den  almindelige,  men  den  eneraadende. 
Og  særlig  gælder  dette  hint  Møde  i Rigsraadets  Folketing,  hvor 
Forslaget  om  de  kongevalgte  blev  vedtaget  i Henhold  til  Fælles- 
udvalgets Indstillinger1.  Ordføreren  (J.  A.  Hansen)  gaar  her  ligesom 
de  andre  Talere  ud  fra,  at  det,  man  vil  opnaa,  er  et  „konservativt" 
Landsting.  Han  udtaler  dernæst,  at  da  man  har  maattet  finde  sig* 
i,  at  den  ny  Lov  optager  kongevalgte  i Landstinget,  saa  sætter 
han  „Pris  paa,  at  disse  skulle  vælges  paa  Livstid"  og  derefter  gør 
han  „opmærksom  paa,  at  Udvalget  for  at  undgaa  Misforstaaelse  lægger 
særdeles  Vægt  paa,  at  man  i Forslaget  om  Kongens  Beskikkelse 
af  Landstingsmænd  bruger  Ordet  Udnævnelse,  idet  man  dermed  vil 
betegne,  at  de  kongevalgte  ikke  skal  anses  for  at  være  valgte  Med- 
lemmer af  Kongerigets  repræsentative  Forsamlinger".  Det  er  det 
hele.  Men  hvis  Meningen  med  at  udelade  de  tidligere  F orfatningers 
Sikringsbestemmelse  for  de  kongevalgte  imod  Opløsning  var  den, 
at  de  paa  Livstid  udnævnte  skulde  miste  deres  Sæde  i Tinget  ved 
en  saadan,  saa  havde  der  været  den  allerstærkeste  Opfordring  til 
at  sige  det.  Det  var  jo  et  Punkt  af  meget  stor  Betydning  for  For- 
staaelsen  af  det  „konservative"  Landstings  Stilling.  Det  var  des- 
uden noget  nyt  og  noget,  som  ingenlunde  indlyste  af  sig  selv.  Og 
saa  meget  mere  Grund  var  der  for  Ordføreren  til  at  komme  ind 
derpaa,  som  en  af  de  første  Talere  efter  ham,  hans  Meningsfælle 
A.  M.  Jensen  fra  Vejle  Amt,  kom  dybt  ind  derpaa  og  udtrykkelig 
fremhævede,  at  de  paa  Livstid  udnævnte  „paa  ingen  Maade  ere  af- 
hængige af  de  forskellige  Tider,  thi  de  kunne  ikke  opløses  ved  nye 
Valg".  Men  ikke  blot  fra  Ordførerens  Side  er  der  Tavshed  om  en 
saadan  Forandring  i den  hidtil  gældende  Tilstand;  det  samme  er 
Tilfældet  for  alle  andre  Medlemmers  Vedkommende,  skønt  alt  muligt 
andet  bliver  berørt,  ogsaa  de  kongevalgtes  Betydning  og  Stilling  i 
øvrigt.  — Senere  har  J.  A.  Hansen  med  stor  Bestemthed  fremhævet, 
at  Udnævnelsen  paa  Livstid  vilde  bevirke,  at  de  kongevalgte  afgik 
til  forskellige  Tider  og  at  Pladserne  vilde  blive  besatte  af  forskel- 
lige Ministerier,  at  de  derfor  ikke  vilde  tilhøre  et  og  samme  Parti ; 
at  en  Regering  derfor  ofte  vilde  kunne  finde  een  eller  flere  konge- 
valgte i Oppositionen.  „Den  Fristelse,  der  kan  være  for  den  konge- 
valgte, der  er  valgt  paa  Tid,  til,  naar  hans  Valgperiode  snart  er 


1 Jfr.  Forhandlingerne  i Rigsraadets  Folketing  3dje  overordentlige  Samling, 
Sp.  1324  o.  f. 

udløben,  af  Hensyn  til  et  Genvalg  at  lade  sig  drage  over  i de 
ministerielles  Rækker  mod  sin  Overbevisning,  den  er  den  nye  Grund- 
lovs kongevalgte  ogsaa  fri  for“  siger  han1. 

Og  saa  almindelig  var  hin  Opfattelse,  at  Professor  Holch  i sin 
Statsforfatningsret  end  ikke  kommer  ind  paa  en  Undersøgelse  af 
Spørgsmaalet,  men  blot  noterer  det  som  noget  givet,  at  de  konge- 
* valgte  ikke  taber  deres  Ret  ved  en  Opløsning. 


Nu  er  alt  dette  ganske  vist  ikke  noget  afgørende  Bevis  for 
Grundlovens  Mening,  men  det  er  dog  overmaade  usandsynligt,  at 
Lovgiveren  skulde  have  handlet  ud  fra  en  Grundanskuelse,  der  er 
stik  modsat  den,  som  paa  Lovens  Affattelsestid  viser  sig  at  have 
været  eneraadende.  Og  det  oven  i Købet  stiltiende,  som  om  det 
hele  var  noget,  der  fulgte  af  sig  selv.  Og  dog  er  den  Teori,  der 
fastslaar  de  kongevalgtes  Vigen  for  en  Opløsning,  næppe  bygget 
paa  urigtige  Slutninger. 

Men  den  kan  gaa  ud  fra  falske  Forudsætninger. 

Forudsætningen  for  den,  som  for  dens  Modsætning,  saaledes 
som  den  fremtræder  i Professor  Matzens  Statsforfatningsret,  er, 
at  Opløsning  og  Mandattilintetgørelse  falder  sammen  og  at  der 
altsaa  er  en  Modsigelse  imellem  Grundlovens  Ordlyd  med  Hensyn 
til  Opløsningsretten  og  Udnævnelsespligten.  Men  just  det'  at  man 
kommer  til  en  saadan  Modsigelse,  vækker  uvilkaarligt  en  Mistanke 
over  for  Forudsætningen.  Og  for  en  kritisk  Prøvelse  vil  det  da 
ogsaa  vise  sig,  at  hin  Opfattelse  af  Opløsningens  Begreb  ikke  er 
rigtig,  hverken  rent  logisk  set  eller  efter  den  gældende  Grundlov. 

Efter  sit  Begreb  betyder  Opløsningen  af  en  Korporation  eller 
af  en  kollegial  Institution  dens  Tilintetgørelse  som  saadan.  Naar 
Rigsdagen  er  opløst,  eksisterer  den  ikke  mere  som  Rigsdag.  Dens 
Virksomhed  er  ikke  blot  suspenderet,  som  ved  en  Udsættelse,  eller 
foreløbig  afsluttet,  som  ved  en  Hjemsendelse  eller  Slutning;  den 
har  som  Rigsdag  hørt  op  at  bestaa.  Følgen  heraf  er  for  Medlem- 
mernes Vedkommende,  at  de  faktisk  ophører  med  at  være  Med- 
lemmer — Rigsdagsmænd.  Men  hermed  er  intet  afgjort  om  deres 


1 Citeret  hos  A.  Duus:  „Konfliktpolitikens  sidste  Trumf*  (Hagerup  1900). 
Udtalelserne  fra  Rigsraadsforhandlingerne  findes  under  Rigsraadets  Folketings 
Forh.  3dje  overorden  ti.  Saml.,  Sp.  1324  o.  f. 

Mandater1.  Den  af  Valget  flydende  Ret  berøres  ikke 
heraf,  — Retten  nemlig  til  at  indtræde  som  Medlem  i enhver  Rigs- 
dag, der  maatte  afholdes  i den  Tid,  for  hvilken  Mandatet  gælder. 
Dens  Udøvelse  bliver  foreløbigt  suspenderet,  men  lige  saa  lidt  som 
selve  Retten  skyldes  Rigsdagens  Eksistens,  lige  saa  lidt  er  dens  fort- 
satte Bestaaen  afhængig  heraf.  Det  er  den,  som  er  Betingelsen  for 
at  en  Rigsdag  kan  blive  til,  ikke  omvendt.  Skulde  det  altsaa  ske, 
at  Rigsdagen  — i Henhold  til  en  gældende  Forfatningsbestemmelse 
— trods  den  stedfundne  Opløsning  paa  ny  blev  samlet,  altsaa  re- 
konstitueret, saa  vilde  den  opløste  Rigsdags  Medlemmer  i Kraft  af 
deres  Mandater  eo  ipso  være  Medlemmer  af  denne,  hvis  ikke  noget 
nyt  Faktum  maatte  være  kommet  til,  som  havde  berøvet  dem  disse. 

Og  hvad  der  følger  af  Opløsningsbegrebets  Natur,  netop  dette 
har  ogsaa  fundet  sit  Udtryk  i vor  Forfatningsret.  Saaledes  bestemte 
Junigrundlovens  § 13,  at  naar  Kongen  er  død,  sammentræder  14de 
Dagen  derefter  uden  Sammenkaldelse  den  sidstvalgte  Rigsdag. 
Altsaa  uden  Hensyn  til,  om  den  er  opløst  eller  ikke,  ja  selv  om 
Valgperioderne  maatte  være  udløbne.  Efter  Junigrundloven  taber 
Mandatet  først  sin  Kraft  derved,  -at  det  afløses  af  et  nyt.  Denne 
Opfattelse  er  ogsaa  Forudsætningen  for  Grundlovens  § 41  (Juni- 
grundlovens § 45),  der  byder,  at  Rigsdagen  skal  træde  sammen 
hvert  Aars  første  Mandag  i Oktober,  selv  om  Kongen  ikke  maatte 
have  indkaldt  den.  Fastholdes  dette  ikke,  bliver  Bestemmelsen 
illusorisk  overfor  en  Regering,  der  ved  Opløsning  og  ved  at  und- 
lade at  udskrive  Valg  i rette  Tid  vil  skaffe  sig  Rigsdagen  fra  Halsen; 
og  dog  er  det  netop  for  at  hindre,  at  der  paa  Grund  af  en  Re- 
gerings Uvilje  eller  Forsømmelighed  skal  kunne  hengaa  et  Aar,  uden 
at  den  parlamentariske  Kontrol  kan  finde  Sted.  Ogsaa  Bestem- 
melsen i Grundlovens  §8  om  at  Rigsdagen  i visse  Tilfælde  straks 
skal  indkaldes,  hviler  paa  den  nævnte  Forudsætning.  Og  i Over- 
ensstemmelse med  denne  maa  Grundlovens  Bud  om  Valgperioder, 
Opløsninger  o.  1.  selvfølgelig  forstaas.  At  gaa  den  modsatte  Vej: 
først  lægge  sin  Mening  ind  i en  Definition  af  disse  Bestemmelser 
for  saa  bagefter  ved  Hjælp  af  Definitionen  at  gøre  Grundlovens 
store  Garantibud  illusoriske,  er  uberettiget.  Forudsætningen  for  al 
Fortolkning  er  her,  at  Grundloven  ikke  blot  har  villet,  hvad  den 
positivt  befaler,  men  at  den  ogsaa  har  sørget  for,  at  dette  til  den 

1 Overretssagfører  Amdrup  har  i Tidsskrift  for  Retsvidenskab  (1894)  antydet 
dette,  uden  videre  at  udføre  det.  Hr.  A.  Duus  har  i sin  ovenfor  nævnte  Bro- 
chure udført  det,  men  paa  en  noget  anden  Maade  end  ovenfor. 

givne  Tid  blev  muligt;  med  andre  Ord,  at  Lovgiveren  ikke  har 
modsagt  sig  selv;  men  det  havde  han  gjort,  hvis  en  Rigsdag  ikke 
kunde  samles  paa  den  Tid  eller  i de  Tilfælde,  hvor  Grundloven 
foreskriver  det ; og  det  ikke  som  en  Følge  af  ydre  Hindringer,  men 
fordi  Grundloven  selv  — direkte  eller  indirekte  — havde  gjort  det 
umuligt.  Efter  vor  Forfatning  gives  der  ingen  Dag,  paa  hvilken  en 
Rigsdag  ikke  kan  samles.  — At  Junigrundlovens  § 13  ikke  er  op- 
taget i Grundloven  af  1866,  gør  naturligvis  ingen  Forandring  heri. 
Man  kan  deraf  ikke  slutte  videre,  end  at  Lovgiveren  har  anset  den 
der  omtalte  spontane  Sammentræden  efter  Kongens  Død  for  over- 
flødig, men  intet  Som  helst  om  hans  Stilling  til  den  almindelige 
Opfattelse,  der  ligger  til  Grund  for  Paragraffen  og  gør  dens  Bestem- 
melser mulige,  og  som  disse  kun  var  et  Udtryk  for  blandt  mange 
andre.  Ogsaa  dette  følger  af,  at  Grundloven  af  1866  ikke  er  nogen 
fra  Junigrundloven  forskellig  Forfatningslov,  men  kun  en  Revision 
af  hin.  Hvad  der  var  Forudsætning  i Juniloven  er  det  ogsaa  i 
Forfatningen  af  1866. 

Saavel  efter  Opløsningens  Begreb  som  efter  den  gældende 
Grundlov  er  det  da  urigtigt,  naar  man  identificerer  Opløsning  med 
Mandattilintetgørelse.  Her  er  ikke  skelnet  tilstrækkelig  skarpt  mellem 
selve  Begrebet  og  det,  der  accessorisk  følger  deraf  eller  dermed. 

Thi  at  der  er  en  bestemt  Forbindelse  mellem  Opløsning  og 
Mandattilintetgørelse  er  sikkert  nok.  Opløsningen  er  for  det  første 
en  Betingelse  for,  at  Mandaterne  overhovedet  kan  røres  førend 
de  forfatningsmæssige  Frister  er  udløbne.  Over  for  en  bestaaende 
Rigsdag  vilde  en  saadan  Indgriben  i dens  Medlemmers  retlige  Eksi- 
stens, fra  hvilken  som  helst  Side  den  end  kom,  være  en  Krænkelse 
af  dens  Stilling  som  overordnet  Autoritet  i Statslivet.  Men  Op- 
løsningen er  mere  end  dette.  Den  er  det  af  selve  Forfatningen  an- 
ordnede Middel  til  Opnaaelsen  af  Mandatrevision  i Almindelighed. 
Dette  følger  af  „Opløsningens"  universelle  Betydning.  Opløsning 
har  i alle  konstitutionelle  Lande  denne  Betydning  og  ingen  anden. 
Den  har  den  selvfølgelig  ogsaa  i vor  Grundlov,  hvilket  allerede 
indlyser  deraf,  at  det  er  dens  eneste  praktiske  Betydning;  det 
eneste,  hvorved  den  i sine  Virkninger  skiller  sig  fra  en  almindelig 
Rigsdagsslutning  (Hjemsendelse).  Opløsning  og  Mandatrevision 
kompletterer  hverandre.  Hver  Gang  der  finder  Opløsning  Sted,  skal 
der  efter  Forfatningens  Hensigt  finde  Mandatrevision  Sted,  selv  om 
der,  som  hos  os,  ingen  udtrykkelig  Bestemmelse  findes  derom 

uden  for  det  enkelte  Tilfælde  i § 95.  Men  hermed  er  endnu  intet 
givet  om  det  Omfang,  i hvilket  Mandatrevisionen  skal  ske. 

Hvis  Opløsning  var  Mandattilintetgørelse,  saa  var  det,  naar  Op- 
løsningen skal  omfatte  enten  hele  Rigsdagen  eller  et  Ting  som  Hel- 
hed, dermed  givet,  at  Mandatfornyelsen  skal  finde  Sted  for  samtlige 
Mandaters  Vedkommende;  det  modsatte  maatte  fremgaa  af  en  ud- 
trykkelig eller  stiltiende  tilkendegivet  Forfatnings  vilje  og  denne 
bevises.  Er  Opløsning  derimod  ikke  Mandattilintetgørelse , men 
kun  et  indledende  Skridt  i den  Hensigt  i Almindelighed  at  frem- 
kalde en  Mandatrevision,  saa  er  Forfatningens  udtrykkelige  eller 
stiltiende  Viljestilkendegivelse  den  eneste  Hjemmel  for  Omfanget,  i 
hvilket  Revisionen  kan  og  skal  finde  Sted;  og  saa  er  det  denne 
Hjemmel  der  maa  bevises;  ud  over  den  er  ingen  Revision  grund- 
lovsmæssig. 

Nu  indeholder  vor  Grundlov  kun  én  positiv  Bestemmelse  i saa 
Henseende,  idet  dens  § 95  paabyder,  at  nye  Valg  skal  foregaa, 
naar  Rigsdagen  er  opløst  efter  en  vedtagen  Grundlovsforandring. 
I dette  Tilfælde  skal  altsaa  samtlige  valgtes  Mandater  fornyes. 
Men  at  det  samme  maa  gælde  ogsaa  naar  en  Opløsning  finder 
Sted  under  andre  Forhold,  følger  utvivlsomt  af  Opløsningens  nær- 
meste Hensigt,  som  netop  er  den,  at  lade  Vælgerne  dømme  mellem 
deres  Repræsentanter  og  Regeringen.  Opløsningens  Hensigt  er  at 
muliggøre  en  Appel  til  Vælgerne.  Men  den  Betragtning,  som  ligger 
til  Grund  herfor  kan  vel  føre  endnu  et  Skridt  videre.  Grunden 
til  Appellen  til  Vælgerne  er  Tvivlen  om,  at  Repræsentationen  under 
de  givne  Forhold  svarer  til  dens  grundlovmæssige  Bestemmelse  — 
i dette  Tilfælde  den  at  være  Repræsentation.  Men  den  kan  ogsaa 
paa  anden  Maade  komme  i Strid  med  sin  Bestemmelse,  nemlig 
naar  dens  Mandater  er  ved  at  udløbe,  saa  at  dens  uforstyrrede 
Arbejde  bliver  væsentlig  hæmmet.  En  „Opløsning"  med  paaføl- 
gende Revision  af  samtlige  valgte  Medlemmers  Mandater  kan  da 
nok  siges  at  ligge  inden  for  Forfatningens  stiltiende  Vilje.  1 alt 
Fald  kan  Gyldigheden  af  en  fast  Praksis,  der  maatte  have  dannet 
sig  herfor,  næppe  bestrides,  selv  om  den  maaske  kan  være  tvivl- 
som over  for  de  Mandater,  der  ikke  er  ved  at  udløbe. 

Men  ingen  af  disse  Betragtninger  slaar  til  over  for  de  af  Kongen 
paa  Livstid  udnævnte  Medlemmer  af  Landstinget.  At  Grundlovens 
Bestemmelser  om  Opløsningen,  som  omfattende  hele  Rigsdagen 
eller  et  Ting  i sin  Helhed,  er  ganske  uden  Betydning,  følger  af 
ovenstaaende.  En  Opløsning  kan  overhovedet  kun  ske  af  en  For- 

samling  i sin  Helhed.  Men  ét  er  Opløsning  og  noget  andet  er 
Mandatrevision. 

Af  positive  Bestemmelser  findes  der  i Grundloven  ingen,  som  gør 
det  muligt  til  at  udstrække  Revisionen  til  de  paa  Livstid  udnævnte. 
Skulde  den  kunne  udledes  af  Opløsningens  Hensigt,  maatte  man 
først  godtgøre,  at  de  udnævnte  var  Kongens  Repræsentanter.  Man 
kunde  saa  maaske  sige,  at  naar  Kongen  kan  appellere  til  Vælgerne 
imod  deres  Repræsentanter,  saa  kan  han  ogsaa  appellere  til  sig 
selv  over  for  sine  Repræsentanter.  Men  de  kongevalgte  Landstings- 
mænds  er  efter  Grundloven  slet  ikke  Kongens  Repræsentanter;  thi 
lige  saa  sikkert  som  Forfatningen  ved  at  gøre  de  valgte  Lands- 
tingsmænds  Mandater  tidsbegrænsede  har  stemplet  disse  som  Re- 
præsentanter for  Vælgerne,  lige  saa  vist  har  den  ved  at  paabyde, 
at  Udnævnelserne  skal  ske  paa  Livstid,  udelukket  de  kongevalgte 
fra  at  opfattes  som  Repræsentanter.  Den,  man  vælger  paa  8 Aar, 
viser  man  en  begrænset  Tillid;  en  Tillid,  der  bestandig  er  ledsaget 
af  virksom  Kontrol,  selv  om  man  i den  Tid,  for  hvilken  man  har 
forpligtet  sig  over  for  den  valgte,  véd,  at  han  ikke  er  bundet  ved 
andet  end  sin  bedste  Overbevisning.  Og  netop  heri,  at  Tillids- 
hvervet kan  tilbagekaldes  inden  for  de  af  Forfatningen  bestemte 
Grænser  ligger  det,  at  den  valgte  i en  væsentlig  Grad  maa  betragtes 
som  Vælgernes  — eller  Folkets  — Repræsentant.  Men  naar  jeg 
forpligter  mig  over  for  nogen  gennem  en  Udnævnelse  paa  Livstid, 
saa  fraskriver  jeg  mig  faktisk  al  Ret  til  effektiv  Kontrol,  og  den 
udnævnte  kan  derfor,  hvor  megen  eller  hvor  liden  Tillid  jeg  end  ved 
Udnævnelsen  har  haft  til  ham,  ikke  anses  for  min  Repræsentant, 
med  mindre  dette  ved  en  udtrykkelig  Tilkendegivelse  fra  min  Side 
bliver  konstateret.  Men  en  saadan  udtrykkelig  Tilkendegivelse 
findes  der  ikke  Spor  af  i Grundloven  for  de  kongevalgtes  Ved- 
kommende. De  er  derfor  hverken  Kronens  Repræsentanter  eller 
Mandanter ; de  kan  kun  paa  samme  Maade  kaldes  Kronens  Tillids- 
mænd,  som  de  kan  kaldes  hele  Samfundets  Tillidsmænd;  nemlig 
som  Mænd,  til  hvilke  man  har  den  Tillid  at  de  ved  deres  Erfaring, 
Hæderlighed  og  Selvstændighed  paa  bedste  Maade  vil  søge  at 
varetage  det  heles  Tarv.  Tilstedeværelsen  af  disse  Egenskaber 
har  Forfatningen  da  ogsaa  søgt  at  sikre:  Erfaringen  — ved  Be- 
stemmelsen om,  at  de  paagældende  skal  have  været  Medlemmer 
af  Landets  repræsentative  Forsamliger;  Hæderligheden  — ved  at 
lade  deres  Hverv  bortfalde,  naar  de  mister  deres  Valgbarhed;  og 

Selvstændigheden,  — haade  herved  og  først  og  fremmest  ved  sit 
Bud  om  at  Udnævnelsen  skal  ske  paa  Livstid. 

Da  en  Revision  af  de  kgl.  Udnævnelser  efter  en  Opløsning 
saaledes  hverken  kan  bevises  af  denne  Hensigt  eller  ved  nogen 
positiv  Bestemmelse  i Grundloven,  og  da  der  ingen  Modsigelse 
findes  mellem  Kongens  Opløsningsret  og  hans  livsvarige  Forpligtelse 
overfor  de  udnævnte,  saa  mangler  enhver  Hjemmel  til  at  fravige 
Grundlovens  udtrykkelige  Bud  om  Udnævnelsernes  Livsvarighed. 
En  Opløsning  er  da  uden  Indflydelse  paa  de  kongevalgtes  Stilling, 
— et  Resultat  der  yderligere  bestyrkes  ved  sin  Overensstemmelse 
med  Udtrykkene  i Grundlovens  § 95,  der  kun  foreskriver  nye  Valg 
men  ikke  nye  Udnævnelser  efter  Opløsningen. 

Der  findes  altsaa  i Grundloven  hverken  Modsigelser  eller  For- 
glemmelser. Opløsning  af  hele  Rigsdagen  eller  af  Tingene  i deres 
Helhed  betyder  det  som  Ordene  siger,  og  Udnævnelse  paa  Livstid 
betyder  „paa  Livstid".  At  Sikringsbestemmelsen  for  de  kongevalgtes 
Uopløselighed  er  udeladt  af  § 39  er  ingen  Inkurie,  men  en  naturlig 
Følge  af,  at  Grundloven  ikke  siger  andet  end  hvad  der  skal  siges, 
og  ikke  det,  som  følger  af  sig  selv. 

Dette  er  formentlig  det  eneste  holdbare,  man  kan  komme  til 
naar  man  bøjer  sig  for  Grundlovens  Ord  og  for  det,  der  bevisligt 
kan  hævdes  som  dens  Mening,  der  utvivlsomt  ikke  var  den,  at  give 
de  skiftende  Ministre  et  Middel  til  at  tvinge  Landstinget,  men  tvært- 
imod at  tilføre  dette  ved  sit  Valgsystem  stærkt  interessedelte  Ting, 
et  uden  for  den  aktuelle  Partikamp  staaende  Element,  der  ved  sin 
Uafhængighed  og  ved  at  være  et  Udtryk  for  de  politiske  Traditioner 
just  var  egnet  til  at  gøre  Landstinget  til  det  „konservative"  Ting, 
man  i 1866  vilde  skabe,  lige  uberørt  at  overilede  Reformlyster  som 
af  reaktionære  Tilbøjeligheder  — altsaa  til  en  Garanti  for  den  for- 
fatningsmæssige Udvikling. 


Politisk  set  er  dette  Resultat  vistnok  ogsaa  det,  som  en  kom- 
mende Tid  vil  gøre  til  sit.  Man  maa  nemlig,  hvis  man  vil  fælde 
en  objektiv  Dom  om  denne  Side  af  Sagen,  gøre  sig  fortrolig 
med,  at  de  politiske  Sympatier,  saaledes  som  de  hidtil  har  ytret 
sig,  ikke  kan  anses  for  vejledende  med  Hensyn  til  Fremtiden. 
Den  Kampperiode,  vi  nys  er  komne  ud  af,  har  sat  sine  Mærker 
her  som  paa  saa  mange  andre#  Omraader.  Overser  man  det,  saa 


Digitized  by  LjOOQle 


444 


Om  Landstingets  livsvarige  Medlemmer 


forstaar  man  ikke,  hvorledes  det  f.  Eks.  er  gaaet  til,  at  det  for  en 
stor  Del  var  i den  gamle  Oppositions  Rækker  at  Forsvaret  lød 
for  Opløsningsteorien,  der  dog  i sin  Forudsætning  — Mandat- 
tilintetgørelse ved  et  Regeringsdekret  — og  de  deraf  flydende 
Konsekvenser  med  Hensyn  til  Grundlovens  Garantibestemmelser 
er  rent  bureaukratisk  og  antiparlamentarisk. 

Men  Forklaringen  er  meget  simpel,  naar  man  ser  paa  Sagens 
Historie.  Den  politiske  Konfliktperiode,  som  begyndte  i 70erne, 
førte  naturligt  til  en  Fortolkningsvidenskab  over  for  Grundloven,  der 
mindre  tog  Sigte  paa  dens  virkelige  Mening,  end  paa  dens  Værdi 
som  Arsenal.  Fra  Højres  Side  gjaldt  det  om  at  bryde  Oppositio- 
nens Magt  i Folketinget,  der  særlig  var  knyttet  til  Bevillingsretten 
og  det  enkelte  Tings  ubetingede  Nej-Ret.  Derfor  blev  Skattebevil- 
lingsretten udfortolket  af  § 49,  og  § 25,  der  var  bygget  paa  Forud- 
sætningen om  et  Tillidsforhold  mellem  Regering  og  Rigsdag,  for- 
vandlet til  etVaaben  for  Regeringen  imod  Folketingets  konstaterede 
Mistillid.  Under  al  denne  Kraftudfoldelse  maatte  Oppositionen 
først  arbejde  for  selv  at  komme  til  Magten;  men  den  maatte  saa, 
naar  dette  var  lykkedes,  være  belavet  paa  at  tage  Kampen  op  imod 
en  systematisk  Opposition  fra  Landstingets  Side.  Midlet  laa  lige  for 
Haanden  i en  Fortolkning  af  § 39,  der  gjorde  ogsaa  denne  til  en 
Kampparagraf.  Teorien  om  de  kongevalgtes  Opløselighed  kom  op. 
Det  var  Svar  paa  Tiltale.  Men  med  Konflikttidens  og  Kamppoli- 
tikkens Ophør  har  alle  disse  Fortolkninger,  hvor  lysende  de  end 
kan  være  af  juridisk  Skarpsindighed,  tabt  deres  Aktualitet  og  til 
Dels  deres  Forstaaelighed.  En  mindre  kolerisk  Betragtningsmaade 
er  paa  Vej  til  at  gøre  sig  gældende,  og  den  Tid  er  vel  næppe 
langt  borte,  da  særlig  Landstinget  atter  vil  sætte  større  Pris  paa 
sin  egen  gamle  Nejteori  end  paa  de  Fortolkninger,  der  skulde  gøre 
det  af  med  Bevillingsretten.  Og  hvad  der  gælder  om  saa  meget 
andet  fra  Slutningen  af  forrige  Aarhundrede,  gælder  ogsaa  om  For- 
tolkningen af  § 39.  Den  bærer  Konfliktperiodens  utiltalende  Stempel ; 
den  bunder  til  syvende  og  sidst  i den  absolut  antikonstitutionelle 
Miskendelse  af  Opløsningsretten,  som  vil  gøre  den  til  et  Middel  for 
en  Regering  til  at  bryde  Oppositionen.  Og  den  er  ikke  til  Gavn 
for  nogen.  Heller  ikke  for  Folketinget,  som  derved  kommer  til  at 
staa  over  for  et  Konfliktmiddel,  der  hvad  Dag  det  skal  være  kan 
bruges  imod  dets  egen  Indflydelse  — medens  de  kongevalgtes  Livs- 
varighed under  ordinære  Forhold  aabner  Vejen  for  det  nuværende 
Regeringsparti  til  med  matematisk  Sikkerhed  — og  en  Smule  Taal- 

modighed  — at  skabe  sig  saa  fast  en  Stilling  i Landstinget,  at  alle 
reaktionære  Forsøg  vil  umuliggøres  tor  lange  Tider. 

At  Opløsningsteorien  fører  til  Landstingets  Nedværdigelse  er  givet. 
Den  vil  gøre  det  muligt  for  ethvert  Ministerium,  der  kan  sikre  sig 
en  Tredjedel  af  Tinget,  at  beherske  dets  Afstemninger  med  sine 
12  Fledføringer.  Men  Landstingets  Nedværdigelse  er  hverken  i 
Folketingets  eller  i det  nuværende  Folketingsflertals  Interesse.  Og 
hvad  der  utvivlsomt  er  imod  alles  Interesse  er  det  nye  Knæk, 
den  umiddelbare  Retsbevidsthed  vil  faa  her  i Landet,  naar  hin 
Fortolkning  af  § 39  blev  praktiseret.  Over  for  den  umiddelbare  Rets- 
bevidsthed er  nemlig  al  Jura  spildt  — selv  den  fineste.  Den  for- 
stod det  ikke,  hverken  i Venstre  eller  Højre,  da  „vedtaget"  skulde 
betyde  „ikke  vedtaget".  Den  vil  heller  aldrig  finde  ud  af,  hvorledes 
„paa  Livstid"  paa  redelig  Maade  kom  til  at  betyde  „paa  Opsigelse". 


Spørgsmaalet  om  Opløsningsteoriens  praktiske  Gennemførlighed 
er  der  ovenfor  set  bort  fra,  skønt  det  strengt  taget  hører  med  til 
en  fuldstændig  Belysning  af  Sagens  politiske  Side.  En  kort  Be- 
mærkning derom  vil  dog  vistnok  for  Øjeblikket  være  tilstrækkelig. 

Som  bekendt  har  man  paastaaet,  at  Afgørelsen  af  de  Udnæv- 
nelsers Gyldighed,  som  efter  en  Opløsning  maatte  finde  Sted,  vilde 
komme  til  at  ligge  i de  ordinære  Domstoles  Haand.  Dette  er  utvivl- 
somt en  Misforstaaelse.  Ikke  blot  af  processuelle  Grunde,  men  fordi 
Praksis  alt  for  længe  siden  har  fastslaaet  Landstingets  Kompetence 
til  at  afgøre  de  kgl.  Udnævnelsers  Gyldighed  paa  samme  Maade 
som  Valgenes  (jfr.  Professor  Matzens  Statsforfatningsret  2.  Del  § 52). 
Forholdet  vilde  da,  naar  alle  24  — de  12  gamle  og  de  12  nye  — 
mødte  efter  Opløsningen,  blive  ganske  det  samme,  som  hvis  der  fra 
en  enkelt  Valgkreds  mødte  flere  end  det  lovbestemte  Antal  Land- 
tingsmænd,  alle  forsynede  med  Valgbreve,  der  ikke  allerede  ved 
deres  Form  er  aabenbart  ugyldige.  En  Indgriben  fra  Alders- 
formandens eller  fra  den  midlertidige  Formands  Side  vilde  være 
umulig,  da  han  ingen  Myndighed  har  til  endog  blot  foreløbig  at 
afgøre  Spørgsmaal  om  et  Valgs  Gyldighed;  thi  efter  Landstingets 
Praksis  anses  enhver,  der  møder  med  et  i Formen  gyldigt  Valgbrev 
eller  Udnævnelsesbrev,  som  valgt  indtil  Tinget  har  dømt.  Afgørelsen 
vilde  altsaa  i dette  Tilfælde,  hvor  de  12  nye  og  de  12  gamle  konge- 
valgtes Stemmer  ophæve  hverandre,  komme  til  at  ligge  hos  Fler- 

tallet  af  Tingets  valgte  Medlemmer.  At  en  Aktion  fra  Regeringens 
Side  er  afskaaret  som  stridende  imod  Grundlovens  § 43  behøver  ikke 
al  bemærkes. 

En  nærmere  Indgaaen  paa  hele  denne  Side  af  Sagen  er  dog 
uden  Interesse  for  Øjeblikket.  Saa  længe  den  nuværende  Kurs 
bliver  holdt  i dansk  Politik  — og  den  vil  sikkert  blive  holdt  — vil 
Systemskiftet  i 1901  vise  sig  at  være  Begyndelsen  til  en  ny  Tid 
og  ikke  en  simpel  Fortsættelse  af  de  gamle  Konfliktsdage,  blot  med 
en  anden  Rollefordeling.  Det  blev  den  gamle  Oppositions  Ære 
at  have  ført  Folkets  Retsbevidsthed  frelst  ud  af  de  Angreb,  der  i 
Slutningen  af  det  19de  Aarh undrede  rettedes  imod  den,  og  det  nye 
Regeringsparti  vil  med  logisk  Nødvendighed  blive  i Sporet,  som 
er  den  eneste  farbare  Vej  for  en  demokratisk  Styrelse.  Justitia 
fundamentum  imperii. 

Ledreborg , den  10.  Maj  1902 

J.  L.  Holstein  Ledreborg 

Jartneu  Niels  Hansen  stod  ude  i sin  Have  og  gravede. 

1 Det  var  henimod  Middagstid.  Stille,  brændende  Sol- 
skin. Den  eneste  Lyd  i hele  Haven  var  det  lille 
Suk  eller  Støn,  som  det  gav  inde  i Manden,  hver 
1 Gang  han  vendte  en  Spadefuld  Muld,  — og  saa 
Spadens  Klirren  mod  Smaaskærver  og  Stød  i Bunden. 
— Hen  over  den  Gravendes  Vesteryg  løb  Greneskyggerne  fra  et 
Æbletræ,  op  og  ned,  op  og  ned.  — Hans  Hat  sad  bag  i Nakken, 
Panden  var  rød  og  arbejdsalvorlig,  dens  Furer  blanke  af  Sved. 
Øjnene  sad  stille  i Hovedet  og  saa\  for  egen  Regning,  anspændte 
og  dumt  fornærmede  ud  under  det  bøjede  Arbejde. 

Med  en  pludselig,  utaalmodig  Bevægelse  rettede  Gartneren  sig 
og  satte  Spaden  fast  i Jorden.  Hvad  skulde  dettehér  betyde?  Var 

han  ved  at  blive  sær  i Hovedet,  eller  hvad  var  der  i Vejen? 

Han,  som  ellers  altid  havde  sine  Tanker  fri,  naar  han  stod  og  ar- 
bejdede, til  at  spekulere  paa  sine  Penge  eller  andre  nyttige  Ting, 
han  havde  de  sidste  to  Timer  ikke  kunnet  tvinge  Tankerne  bort 
fra  sine  egne  Bevægelser  med  Spaden,  fra  Spaden  selv,  fra  Muld- 
furen, han  dannede  med  den,  fra  alle  disse  dumme  Ting,  som  han 
evig  og  altid  havde  haft  for  Øje;  — han  lagde  Mærke  til  dem, 
som  om  de  var  splinterny,  og  saa  det  ligefrem  begyndte  at  gøre 
ondt  i Hovedet  paa  ham. 

Jah,  — dét  var  der  jo  ikke  noget  at  gøre  ved.  Han  gav  sig  atter 
til  at  grave. 

Nej,  nu  var  det  der  igen!  — Det  var,  som  om  han  aldrig 
før  havde  set,  hvor  smukt’  Spadebladet  lagde  den  blanke  Muld  fra 
sig  — eller  hvor  ækelt  Regnormen,  der  var  skaaren  over,  sad  i 
Gravebrinken  og  vred  Jord  ud  af  sig  og  bugtede  sig  og  vinkede. 
— Føj  for  Satan!  sagde  Niels  Hansen,  der  ellers  aldrig  bandede. 
Og  straks  efter  fik  han  Øjnene  fulde  af  Vand  ved  at  se  ud  over 
det  Radisstykke,  han  stod  og  gravede  i.  Som  om  han  ikke  havde 
set  det  Syn  hundrede  Gange  før! 

Han  følte  sig  helt  hjælpeløs  ulykkelig  i Kroppen.  Der  var 
virkelig  noget  af  en  Druknendes  Famlen  efter  Redning  i hans 
Bevægelse,  da  han  rent  i Tanker  greb  efter  sit  Ur.  — Men  da 
han  nu  havde  faaet  det  op  af  Lommen,  vilde  han  dog  se,  hvad 
Klokken  var;  han  havde  det  sidste  Par  Timer  slet  ikke  tænkt 
paa  Tiden.  — Klokken  var  et  Kvarter  over  tolv. 

Eet  Kvarter  over  tolv! 

Men  saa — og  med  det  samme  var  han  inde  i den 

Tankegang,  som  ganske  havde  optaget  ham  hele  Formiddagen, 
indtil  han  for  et  Par  Timer  siden  faldt  saa  underlig  i Staver.  — 
Klokken  var  over  tolv!  Saa  var  han  jo  slet  ikke  Gartner  længere. 
Han  var  Partikulier.  Denne  Have,  som  han  havde  ejet  og  dyrket 
i tredive  Aar,  var  ikke  hans  mere.  Han  skulde  aldrig  mere  gøre 
et  Spadestik  i sine  Dage,  thi  fra  Dags  Dato,  den  15.  Juli  KL  12 
Middag,  tilhørte  Haven  Kristen  Kollerup. 

At  han  da  blot  et  Øjeblik  havde  kunnet  glemme  dét  — over 
saadant  noget  forbandet  Sludder! 

He!  — Eftermiddagsplukningen  kom  slet  ikke  ham  ved.  Han 
havde  jo  slet  ikke  Lov  til  at  plukke  Jordbærrene  i Eftermiddag, 
selv  om  de  trængte  aldrig  saa  meget  til  det.  — Det  var  dog 
underligt. 

„Niels  !a  blev  der  kaldt.  — Det  var  Konen. 

„Ja,  Gine!“ 

„Naa,  Du  er  da  holdt  op,  ser  jeg,“  sagde  hun,  idet  hun  kom 
ned  ad  Havegangen.  „Jeg  kunde  høre  Spaden  klingre  her  ude; 
saa  troede  jeg  næsten,  om  du  havde  glemt  at  se  paa  Klokken.  — 
Aak,  ja,  Gud  ske  Lov,  vi  er  ovr’et!* 

Niels  Hansen  stod  og  sparkede  Mulden  af  Spadebladet  med 
sin  ene  Træskosnude. 

„Nu  hører  denhér  Kristen  Kollerup  til,*  sagde  han.  Saa  tog 
han  Spaden  om  Skaftet  og  gav  sig  langsomt  paa  Vej  op  mod 
Huset. 

„Du  skuld’  tage  din  Trøje  med  ogsaa,"  sagde  Konen.  „Den 
hænger  paa  Grenen  dér." 

„Aa,  den  tager  jeg  jo  aldrig  med  om  Middagen." 

„Nej,  men  nu  — " 

„Naa  ja,  det  er  sandt." 

Han  vendte  sig  og  gik  hen  for  at  tage  Trøjen.  — Nej,  han 
blev  nok  syg!  Han  var  jo  helt  underlig.  — Da  han  tog  Trøjen, 
der  var  glovarm  af  Solen,  og  hængte  den  over  Armen,  var  det  — 
ikke  just  som  et  Varsel  for  hans  Død,  men  han  syntes  dog,  der 
var  ingen  Dage  mere;  hvordan  skulde  de  komme?  Hvad  skulde 
de  bestaa  af?  Og  straks  derefter  rystede  han  paa  Hovedet  over 
disse  taabelige  Tanker. 

„Jeg  tror  æt,  jeg  kan  taal’  saaen  rigtig  stærk  Solskin  i min’ 
Øjne  mere;  saa  vil  de  løb*  i Vand,"  bemærkede  han  hen  til 
sin  Kone. 

„Ih,  da  Gud  ske  Lov,  du  har  helleræt  mer’  at  brug*  dem  til," 
sagde  hun.  „Nu  er  du  jo  ogsaa  57  om  tre  Uger." 

„Ja,  det  er  æt  godt  at  skal  stol*  paa  sin*  Legemslemmer  i 
den  Alder". 

De  var  komne  ud  for  det  store  Jordbærstykke  for  Enden 
af  Huset. 

„Aa,  nej,  se  til  Bærren’  — blot  siden  i Morges,"  sagde  Niels 
Hansen.  „Aa,  de  er  fordærvet  inden  Aften,  de  lugter  helt  gjæret." 

Han  fik  i det  samme  en  Kvalmefomemmelse.  Han  stod  og 
gispede  og  tog  sig  for  Hjertekulen.  „Hør,  lille,  søde  Gine,  jeg 
tror,  jeg  bliver  rigtig  syg.  Det  er,  ligesom  jeg  skuld*  kaste  op.  — 
— Lad  os  gaa  ind  — det  er  vist  Bærren’,  der  volder  ’et." 

„Er  ’et  Bærren’?  Men  kæreste,  bitte " 

„Aa  ja.  Hm.  — — Det  er  noget  sær,  forunderlig  noget  med 
mig  i Dag.  Men  om  jeg  saa  skuld’  ligg’  syg  og  ved  Sengen  hele 
Resten  af  min  Tid,  saa  er  ’et  da  bedre  at  ligg’  dér  med  Sikker- 
hed og  Pengen’  i Sparekassen,  end  skal  gaa  og  ha’e  Uro  og  Be- 
kymring af  sit  Sager  og  sit  Frugtvæsen  det  hele  Aar  igemmel." 

„Jamen  er’et  Lugten  af  Bærren’?" 

„Jeg  kan  æt  taal’  at  se  paa  nogen  Ting  i Dag.  Jeg  véd  slet 
æt,  hvordan  det  er.  — Aa,  men  Gud  ske  Lov  for,  at  der  da  er 
en  Sparekass’" 

Doktor  Buckau  (eller,  som  Byens  Drenge  udtalte  Navnet  med 
jydsk  Udlægning:  Buh-Kov)  kom  snurrende  paa  sin  Gyde  hen  ad 
Landevejen,  som  gik  lige  forbi  Niels  Hansens  Hus  — paa  Sygebesøg. 

Tilskueren  1902  30 

Doktoren  sprang  af  Cyclen  lige  ved  Indgangslaagen  til  den 
lille  Forhave,  hvor  Niels  Hansen  og  hans  Kone  nu  ogsaa  var 
komne  om.  — Stor,  sorthaaret  Mand  med  Fuldskæg  og  gnistrende 
Øjne.  Næsten  ingen  Øjenbryn;  de  var  — mente  man  i Byen  — 
bortsvedne  paa  Grund  af  Øjnenes  Nærhed.  — Med  de  hastige 
Skridt  fra  Nedspringet  af  Cyclen,  trak  han  denne  hen  til  Støtte 
mod  Tjørnehækken,  bøjede  sig  ned  og  fæstnede  Holderen  paa  sit 
ene  Bukseben,  idet  han  anstrengt  og  hidsigt  stønnede:  „Satan!" 

„Naa,  hvordan  har  De  det  saa?  — Arbejder  Dem  fordærvet 
som  sædvanlig?  — Er  De  gal,  Mand,  med  den  Brok!" 

Niels  Hansen  stod  og  smaastødte  med  Spidsen  af  Spaden  i 
Havegangen:  „Siden  jeg  fik  den  Bandagge,  som  Doktor  Buckau 
skrev  efter  til  mig,  saa  har  jeg  det  meget  bedre  med  det." 

„Jamen  hvad  Satan  skal  dette  forfærdelige  Slideri  til?  Det  er 
jo  bare  Pengepugeri ! “ 

„Man  skulde  jo  se  at  sikre  sig  lidt  til  sin  Alderdom,  Hr.  Doktor, 
om  det  saa  er  aldrig  saa  lidt." 

„Deres  Kone  — hun  gaar  her  og  har  været  uregelmæssig 
snart  et  Aar,  — bare  Overanstrengelse!" 

„Nej,  det  er  bedre,  Hr.  Doktor,"  sagde  Gine.  „Nu  er  det  jo 
ogsaa  snart  ved  Tiden." 

„Nu  skal  vi  heller  æt  arbejde  saa  haardt  herefterdags,"  sagde 
Niels  Hansen  forsigtig. 

„Jeg  vil  ikke  høre  det  forbandede  Vrøvl!  Det  har  De  sagt  alle 
de  Aar,  jeg  har  set  til  Dem." 

„Ja,  men  nu  — “ sagde  Niels  Hansen,  men  standsede.  Det 
kunde  jo  tidsnok  komme  ud  imellem  Folk,  at  han  nu  vilde  — og 
altsaa  kunde  — leve  af  sine  Penge. 

„Farvel!"  — Lægen  drejede  rundt  paa  Hælen,  greb  med  den 
grusomste  Dyreplager-Mine  sin  Cycle  ved  Styret,  svang  sig  op  og 
susede  bort. 

„De  siger,  han  har  40,000  om  Aaret,"  sagde  Niels  Hansen  og 
saa*  stille  efter  ham. 


Niels  Hansen  var  meget  tavs  ved  Middagsbordet.  Hans  Kone 
spurgte,  om  han  ikke  vilde  med  hende  ind  til  Byen  i Eftermiddag 
og  drikke  en  Kop  Kaffe  hos  deres  gode  Venner  Købmand  Jensens. 

Aa  nej,  det  havde  han  ikke  Lyst  til. 

Men  hvad  han  da  vilde  bestille  herhjemme?  Han  havde  det 
da  vist  ellers  bedre  nu? 


Digitized  by  LjOOQle 


Partikulier 


451 


Ja,  hvad  — — nu  skulde  han  jo  have  Avisen  læst. 

Efter  Bordet  gik  Niels  Hansen  og  puslede  — stille  og  ligesom 
forlegen  — med  en  Del  indtørrede  Stumper  af  en  gammel  Pibe, 
som  han  nok  vilde  have  sat  sammen. 

„Naa,  farvel  saa  længe,  Niels,"  sagde  hans  Kone,  der  hurtig 
var  bleven  pyntet.  „Din  Kaffe  kan  du  jo  nok  selv  skænke,  og  jeg 
skal  nok  være  hjemme  til  at  sætte  Mælk-  og-Grøden  over.  Nu  har 
jeg  jo,  Gud  ske  Lov,  æt  andet  at  se  efter." 

Allerede  da  hun  gik  forbi  uden  for  Vinduerne,  kunde  han  se, 
at  hun  var  i sine  egne  fornøjede  Tanker. 

Saa  snart  hun  var  borte,  lagde  Niels  Hansen  Pibestykkeme 
fra  sig.  Det  kunde  jo  lige  saa  godt  vente  med  det  Arbejde.  Derpaa 
stod  han  en  lille  Tid  paa  Gulvet  med  Tommelfingrene  i Ærme- 
gabene paa  sin  Vest.  Tiden  og  Stilheden  susede  saa  sært  i Ho- 
vedet paa  ham,  ligesom  han  kunde  have  en  stor  og  ganske  tom 
Konkylie  for  Øret.  Saa  satte  han  sig  paaskrævs  over  Bænken  ved 
Bordet  og  spændte  sine  store  Fingre  ud  over  sine  Laar. 

Noget  efter  tog  han  Avisen,  der  laa  paa  Bordet,  ved  et 
Hjørne  og  trak  den  hen  til  sig.  Den  blev  liggende  paa  Bordet,  og 
han  sad  og  skævede  med  Øjnene  over  sin  ene  Arm  ned  i den. 

Aak  ja,  dér  stod  om  en  elegant  fem  Værelsers  Lejlighed  med 
Pigekammer  og  alle  øvrige  Bekvemmeligheder  samt  Adgang  til 
Have.  Til  Oktober  Flyttedag  for  en  rolig  Familie.  — Men  hvis  nu 
de  Mennesker  ikke  fik  den  lejet  ud.  Ja,  saa  sad  de  der.  Aa,  det 
var  mange  Penge!  — Hvor  var  det  dog  godt,  han  havde  solgt. 
Nu  blev  det  Kristen  Kollerups  Sag  at  faa  lejet  de  to  Værelser  ud 
ovenpaa.  Og  han  selv  havde  sine  Penge  i Behold. 

Han  skubbede  Avisen  uvillig  fra  sig.  Det  berørte  ham  alligevel 
saa  pinligt,  ængstende,  at  læse  om  alt  det,  der  saadan  stod  paa 
Spil  og  i det  uvisse  her  i Verden.  Og  nu  havde  han  slet  intet 
Arbejde  til  at  fordrive  slige  urolige  Tanker  med. 

Han  rejste  sig  og  aandede  tungt  og  fik  atter  Tommelfingrene 
i Ærmegabene.  Det  var  dog  godt,  han  var  ude  af  det  Hele. 
Herre  Gud,  det  var  dog  godt.  Men  det  var  alligevel  forfærdeligt 
at  tænke  paa,  at  han  var  helt  — saadan  færdig  med  det  alt- 
sammen. 

Det  gamle,  sekskantede  Spytbakke-Ur  paa  Væggen  trængte 
nok  til  at  trækkes.  Han  gav  sig  i Lag  dermed.  Men  hvad  kunde 
saa  dét  hjælpe.  Det  tog  jo  saa  godt  som  ingen  Tid.  — Uret 
stavrede  videre  efter  Trækningen  med  sit  Tik-Tak,  Tik-Tak,  af 

Sted,  ud  i — ud  i — ja,  hvad,  saadant  noget  havde  vel  intet 
Navn.  — Men  det  var,  ligesom  han  blev  svimmel  et  Øjeblik. 

Han  vendte  atter  tilbage  til  Bordet  og  skulde  til  at  anbringe 
sig  overskrævs  paa  Bænken,  da  han  saa'  en  stor  Overskrift  i 
Bladet:  „Lock-out’ens  uheldige  Virkninger  paa  Spare- 
kasseforholdene i Hovedstaden".  Arbejderne,  hed  det,  strøm- 
mede i Massevis  til  Sparekasserne  og  tog  deres  Penge  ud.  Ved- 
blev dette  Forhold,  da  kunde  det  værste  befrygtes  for  disse  Penge- 
instituter.'  — 

Det  værste  for  en  Sparekasse?  — Saa  gik  den  vel  i Stykker!  — 
Han  havde  aldrig  tænkt  paa  det  som  en  virkelig  Mulighed,  at  en 
Sparekasse  kunde  gaa  i Stykker.  Han  kendte  kun  en  eneste,  Dis- 
kontobanken her  i Byen. 

Men  Lock-out’en  — den  var  jo  da  i hele  Landet! 

Sveden  styrtede  og  strømmede  pludselig  ud  af  hver  en  Pore 
i hans  Hud. 

Han  søgte  at  skubbe  det  hele  fra  sig:  disse  Sparekasser  i 
Hovedstaden  de  var  vel  heller  ikke  saadan  funderede  som  vores 
Diskontobank.  Den  stolede  jo  da  alle  Mennesker  paa.  — Men  dét 
kunde  han  da  se.  Det  stod  jo  i hans  Lommebog  for  Forretningfolk ! 

Han  sprang  op  og  krængede  Vesten  af,  som  naar  han  rigtig 
skulde  til  at  tage  fat  med  Gravningen.  — Hen  til  Hylden  over 
Kommoden:  Bibelen,  Salmebogen,  Havebogen,  Lommebogen.  Her 
var  det:  deres  egen  Bank  — naa,  den  havde  en  Aktiekapital  paa 
750,000  Kroner.  Det  var  slet  ikke  saa  faa  Skillinger.  Der  skulde 
vist  alligevel  noget  til  at  gøre  det  ved  dén.  — Men  dér  var  saa 
de  københavnske.  — Det  sank  saa  sært  indeni  ham:  dér  var 
en,  den  havde  en  Aktiekapital  paa  4 Millioner.  Han  følte  forud, 
hvilke  Sindslidelser  denne  Opdagelse  vilde  volde  ham.  — Og  dér 
var  en  til,  den  havde  ogsaa  4 Millioner.  Aa  ja!  — — Men  dér 
kom  det  værste:  de  to  — den  ene  havde  14  og  den  anden  18 
Millioner.  Herre  Gud!  — Og  saa  kunde  de  gaa  i Stykker! 

Han  blinkede  nervøst  som  efter  et  voldsomt  Skrald,  og  saa7 
sig  om  i Stuen,  — det  var  da  ogsaa  sært,  at  det  saadan  kunde 
komme  over  En  i Ens  egen  Stue,  som  man  gik  alstille.  — Jøsses ! 
Jøsses!  — Han  satte  Knoerne  imod  Bordpladen  og  stirrede  tanke- 
tomt igennem  Ruden  ud  i Forhaven.  En  Myggesværm  slog  sin 
Væv  i Luften  over  Buksbom-Rabatten  derude. 

Hvem  skulde  han  spørge?  Hvem  kunde  vide  noget  om  Dis- 

kontobanken?  Og  hvem  vilde  sige  det  sandfærdigt?  — Skulde  han 
drikke  Kaffe  først?  — Skulde  han  spørge  en  Prokurator? 

Det  var,  ligesom  der  lagde  sig  en  fast,  flad  Haand  paa  hans 
Isse  og  trykkede,  men  under  Hjerneskallen. 

Han  lavede  Kaffe  med  den  største  Ilfærdi^hed,  skønt  der  var 
tre  Timer  til  hans  naturlige  Kaffetid.  — Skulde  han  da  spørge 
Doktor  Buckau,  om  der  kunde  være  noget  i Vejen  med  Diskonto- 
banken her  i Byen.  Ja,  det  var  da  en  ærlig  Mand,  og  han  tog 
ingenting  for  det.  Men  han  var  saa  slem  til  at  fritte  ud  om  al- 
ting. — Han  holdt  med  begge  Hænder  om  Kaffekoppen  og  slub- 
rede Kaffen  ind,  idet  han  bøjede  Hovedet  helt  ned  mod  Bord- 
pladen. 

Nej,  saa  var  det  bedre  at  spørge  Købmand  Jensen.  Dér  vilde 
han  straks  hen.  Dér  var  jo  hans  Kone. 

Idet  han  kom  til  at  tænke  paa  sin  Kone  hos  Jensens,  var  det, 
som  naar  en  Vogn  med  et  Skump  slingrer  ind  i det  almindelige, 
banede  Hjulspor:  fra  det  febrilske  Anfalds  Ingen-Tid  kom  han  nu 
atter  ind  paa  den  Tidsbane,  hvis  Minutter  udmaaltes  af  det  gamle 
Spytbakke-Ur  paa  Væggen.  — Han  havde  under  sin  Henrykkelse 
drukket  en  stor  Kop  Kaffe  og  spist  halvanden  Sigtemellemmad  — 
til  slet  ingen  Nytte,  for  han  trængte  jo  ikke.  Aa  ja,  — det  var 
kedeligt;  man  gik  jo  dog  ikke  i Byen  for  at  mættes  hjemme,  — men 
han  havde  aldrig  tænkt  derved. 

Han  gav  sig  til  at  lægge  sine  Søndagsklæder  frem  paa  Klæde- 
kisten. Og  han  fik  en  Lerskaal  ind  paa  en  Træstol  med  noget 
Vand  i.  Han  kom  dog  til  at  vadske  sig  i Hovedet,  inden  han  gik. 
— Nu  vilde  han  ikke  tænke  paa  det  med  Diskontobanken,  før 

han  havde  talt  med  Jensen. Bedst  som  han  gik  derinde  i 

Dagligstuen  og  trak  af  sine  Hverdagsklæder,  kom  der  saadan  en 
underlig  navnløs  Fortvivlelse  op  i ham,  en  Følelse  af,  at  man 
kunde  til  sidst  vel  slet  ingen  fuldkommen  Sikkerhed  faa  for  sine 
Penge,  hvor  man  saa  anbragte  dem.  Men  Tanken  var  ham  for 
uformelig,  for  uhandelig.  Den  gled  ud  af  Bevidstheden  igen,  blot 
efterladende  en  sagte  Bæven  i Hjertet.  — Barberes  skulde  han 
vel  egentlig  ogsaa.  Hån  blev  det  ikke.  Han  glemte  det  straks 
efter  igen.  — — 

Da  han  var  kommen  midtvejs  ind  til  Byen,  fik  han  Lyst  til 
at  hvile  lidt  paa  en  Bænk  ved  Vejen.  Det  var  en  af  dem,  paa 
hvilke  der  staar:  „Komiteen  til  Byens  Forskønnelse,"  men 
der  staar  ogsaa  ofte  andet  paa  disse  Bænke,  saa  han  tørrede 

Fjælen  omhyggelig  af  med  Haanden1,  inden  han  satte  sig.  Han 
var  i det  hele  taget  meget  god  mod  sit  Tøj  og  forsigtig  med  det. 

Han  sad  og  lavede  Halvcirkler  paa  Gangstien  med  sin  Stok, 
og  tænkte  saa  vidt  muligt  paa  ingenting  — han  var  ligefrem 
bleven  sky  derfor. 

Der  kom  en  Spadserende  gaaende  ad  Stien  inde  fra  Byen. 
Niels  Hansen  saa*  op.  De  kendte  hinanden  samtidig.  Det  var  Jensen. 

„Naa,  De  er  paa  Vej  ind  til  os,  — jeg  skuld’  ud  og  hent' 
Dem,"  sagde  Jensen  med  sin  lette,  nordenfjordske  Betoning  af 
Ordene. 

„Ja,  jeg  er  saamænd  saa,  Jensen.  God  Dag!"  sagde  Niels 
Hansen  og  blev  siddende. 

„Det  er  pæn  Vejr  i Dag."  Jensen  tog  Plads  ved  Siden  af 
ham  uden  i mindste  Maade  at  undersøge  Bænken,  før  han  satte 
sig.  „Luften  bliver  saa  dejlig  saaen  ved  den  Tid,  naar  Kartoflerne 
de  skal  til  at  blomstre." 

„Jeg  vild’  godt  tale  med  Dem,  Jensen,  her  for  os  selv,  for  — 
jeg  har  noget  at  tale  med  Dem  om." 

„Ja,  det  kan  vi  godt.  — Sikken  en  Forandring,  De  har  gjort! 
Og  det  har  jeg  ikke  vidst  det  mindste  om.  Deres  Kone  siger,  De 
kan  faa  900  Kroner  om  Aaret  af  leve  af  i det  hele." 

Niels  Hansens  Ansigt  udtrykte  dyb  Misbilligelse.  „Men  det 
meste  det  staar  jo  som  Prioritet  i Stedet." 

„Ja,  men  det  er  jo  vel  først’  Prioritet?"  sagde  Jensen. 

„Aa  ja."  • 

„Se,  saa  kan  det  jo  slet  ikke  staa  sikrere." 

„Resten  staar  i Diskontobanken,"  sagde  Niels  Hansen  sagte. 
Hans  Stemme  dirrede. 

„I  Diskontobanken!"  raabte  Jensen  og  lo,  „det  var  da  et  for- 
underligt Sted." 

„Aa,  men  hvorfor?"  Niels  Hansen  lagde  sin  Haand  paa 
Jensens  Knæ. 

„Diskontobanken  giver  jo  kuns  33/s  i Aar,  og  vi  kan  jo  faa 
4,  5,  6 Procent  som  en  Mis,  snart  hvad  vi  vil  sætt’  vor’  Peng’  i. 
Peng’  — de  er  jo  næsten  ikke  til  at  pin*  tid  af  Folk,  og  nu  med 
Lakkovten  — nu  er  det  jo  bleven  ren*  galt." 

„Hvordan  galt?"  spurgte  den  anden. 

„Ja,  hvad,  Arbejderne  de  er  jo  ved  at  vill’  spræng’  Spare- 
kasserne i København.  Dørene  de  staar  ikke  et  Øjeblik,  Folk  de 
render  ud  og  ind  og  vil  ha’e  djer  Peng*." 

„Aak,  men  hvadfor  gør  da  Folk  saaen  noget ?“ 

„Ja,  de  er  jo  bang’,  te  Pengene  skal  gaa  sig  en  Tur.  Og  de 
fortæller,  te  all*  Sparekasserne  i København  de  har  været  ved 
Nationalbanken,  om  de  ikke  kund*  laan*  blot  en  bitte  Smule.  Men 
Nationalbanken  vil  ikke  ud  med  en  rød  Øre.  Den  har  lukket  sine 
Kældere.  Den  vil  ligg*  med  Pengene  hele  Sommeren,  saalæng* 
Lakko vten  varer.  " 

Niels  Hansen  følte  sig  gennemrystet.  Det  var  Følelsen  af  hele 
Livets  Usikkerhed.  At  man  skulde  have  sine  Penge  staaende  i 
saadan  en  Verden:  „Jamen  kan  den  da  ogsaa  have  Lov  til  det?" 
spurgte  han  raadvild  paa  Maa  og  Faa. 

„Hvad?" 

„Nationalbanken?  — har  den  Lov  til  at  ligg*  med  all*  Pen- 
gene?" 

„Enhver  har  jo  da  Lov  $t  gør*  med  sin*  Penge,  hvad  han  vil." 

Niels  Hansen  sad  med  Spørgsmaalet  paa  Tungen:  om  nu 
ogsaa  vores  Bank  kunde  blive  usikker  af  det  i København,  — 
men  han  turde  ikke  komme  frem  med  det,  for  hvis  nu  Jensen 
sagde  ja 

„Saaen  var  der  en  Mand,"  sagde  Jensen,  der  altid  var  fuld  af 
Fortællinger  fra  sin  Barndom,  — „det  var  næsten  ligesom  nu  Na- 
tionalbanken, men  det  var  da,  imens  jeg  var  Dreng  — han  gemt’ 
hans  Peng*  i hans  lang*  Hoser;  han  vilde  ikke  laan’  dem  ud,  og 
han  vild*  ikke  sætte  dem  i Sparekassen,  for  at  de  ikke  skulde  blive 
henne1)  for  ham;  han  laa  med  dem  airsammen  i Sengen  — “ 

Jensen  lo  længe  i Erindringen.  Niels  Hansen  følte  en  Lyst 
opstige  i sig  til  at  tage  sine  6,700  Kroner  hjem  af  Diskontobanken 
— straks. 

„De  kaldte  ham  „Jens  med  de  laang’,  taang*  Hueser2)." 
De  sagde  om  ham,  te  han  kund*  æde  én  Hose  op  hvert  tredje 
Aar.  Aak,  han  havde  jo  saa  mange  Penge,  te  det  var  grueligt. 
Han  kund*  sagt  lev'  af  dem  uden  Renter  hele  sit  Liv  — “ 

— — men  gemme  dem  hjemme  i sit  Hus,  tænkte  Niels  Hansen, 
naar  han  fik  dem  ud  af  Diskontobanken,  det  kunde  han  natur- 
ligvis ikke,  de  skulde  jo  et  Steds  hen  at  bære  Renter 

„Men  saa  vi  Drenge,"  fortsatte  Jensen,  „vi  var  alle  Tider  paa 
Jagt  forat  faa  de  „laang*,  taang’  Hueser"  at  se  — " 


*)  Blive  henne  = blive  borte;  mistes. 
*)  De  lange,  tunge  Hoser. 

„Men  der  kan  da  æt  være  Tal'  om,  Jensen,  te  Diskontobanken 
her  i Byen  — “ Niels  Hansens  Stemme  havde  en  næsten  bønlig 
afværgende  Klang  — „fordet  nu  de  Banker  i København,  om  de 
nu  ogsaa  spiller  fallit,  se  saa  kan  vores  Bank  jo  da  æt  have 
nogen  Skad'  af  det?" 

„Nej,"  sagde  Jensen  rask;  han  vilde  gerne  videre  i sin  Hi- 
storie. — „Jo,  hvis  virkelig  air  de  københavnsk'  Banker  gik  i 
Gras  — men  det  gør  de  ikke,  for  der  er  tre  københavnsk'  Banker, 
der  regnes  for  at  de  ikke  kan  gaa  i Stykker,  det  er  Nationalbanken 
og  Landmandsbanken  og  saa  Privatbanken,  for  det  skal  vær'  ved- 
taget som  en  — heller  det  ligger  til  Grund  for  selve  djeres  Fun- 
datser." 

„Men  kan  de  saa  da  æt  det?" 

„Nej.  — Jo,  naturligvis  all'  Banker  kan  gaa  i Stykker.  Den 
størst'  Bank  i Verden  det  er  Englands,  Bank,  men  den  har  ogsaa 
været  fallit  nogle  faa  Gange.  — — Men  — og  saa  var  'et  en 
Aften,  jeg  og  saa  min  ældst'  Bro'er  vi  var  henn'  at  kigge  ind  ad 
Vinduerne  til  Jens.  Og  vi  fik  ham  ogsaa  at  se.  Han  sad  inden- 
for og  bandt  paa  en  Strømpe,  og  vi  tænkte  jo  nok,  den  skulde 
bruges  til  det.  — Haa,  haa,  ja!  — aa  ja!  — he  — den  samm' 
Jens  med  de  tunge  Hoser  — det  var  nu  for  Resten  en  løjerlig 
en.  De  kaldt’  ham  ogsaa  Jægerdrengen.  Han  havde  en  Baad “ 

„Ja,  for,  Jensen,  hvis  De  virkelig  troer,  te  Diskontobanken  er 
æt  sikker,  saa  tager  jeg  min’  Peng'  ud,  ja,  det  gør  jeg  — " 

„Aahe  jo  — forat  ha'e  sin’  Peng’  staaende  dér  en  bitte  Tid 
— men  det  er  da  ingen  Sted  saaen  at  anbringe  sin'  Peng'  — 
det  er  der  da  ingen  Mennesker,  der  gør,  især  hvis  det  er  mange 
Peng'." 

„Jeg  har  6,700  Kroner  staaende  deri,"  hviskede  Niels  Hansen. 

„Ja,  det  er  fejl,  det  er  virkeligen  fejl  — 6,700  Kroner  de  kund’ 
da  gi'e  nogen  Renter  — og  saa  faar  De  kuns  33/s  — det  er  da  alt- 
for lidt." 

„Det  véd  jeg  godt.  Men  Diskontobanken  skulde  da  være 
langt  det  sikreste." 

„Aahe  nej,  aahe  nej!  — Tag  meget  snarere  og  sæt  Djer  Peng' 
i „Neptunus"  — der  giver  vi  6 — 8 Procent,  og  det  er  da 
sikre  Penge,  for  vi  kender  jo  all'  Aktieejerne  — for  det  er  blot 
os  selv." 

„Er  'et  all'  Kolonialhandlerne  her  i Byen?" 

„Jøsses,  nej  der  er  flere:  Manufakturhandlerne,  Isenkræmmerne, 

— det  er  for  at  kan  konkurrere  med  dehér  Hajfisk,  vi  har  Skibet. 
Jeg  har  selv  3000  Kroner  deri." 

„Aa,  man  skuld'  jo  vær’  pengekyndig,  naar  man  har  lidt 
Peng',"  sukkede  Niels  Hansen,  „heller  ogsaa  skuld’  man  have  haft 
en  fortrolig  Ven,  som  man  kund’  ha’e  Tro  til.  “ 

„Ja,  det  er  sandt.  Men  saa  sæt  De  bare  Pengen'  i „Neptunus", 
det  er  min  fulde,  faste  Overbevisning." 

„Hm " 

„Hør,  men  vi  skal  gaa,  vi  bliver  siddende  altfor  læng’.“ 

„Aa,  jeg  troer,  jeg  vil  opgive  det  Besøg;  jeg  synes  æt,  jeg 
har  'et  rigtig  godt." 

„Hvad?  — Nej,  vas  nu  lidt!,1)  Vi  skal  have  snakket  noget  mere 
om  de  Pengesager,  for  det  er  De  ikke  kommen  rigtig  ind  paa." 

„Aa  ja.  — Naa  ja  — saamænd.44  — Niels  Hansen  rejste  sig, 
bleg  og  tung.  Han  syntes,  Verden  lignede  det  store  Vandkar,  han 
havde  staaende  midt  i sin  Have,  — dengang  det  faldt  i Staver 
sidste  Sommer,  og  Vandet  løb  ud  til  alle  Sider.  — Han  var  ret 
lyertesyg,  da  han,  næsten  mod  sin  Vilje,  fulgte  med  Jensen  ind  ad 
Byen  til. 


Til  alt  Held  for  Niels  Hansen  faldt  han  hurtigt  i Søvn,  da 
han  var  kommen  i Seng  om  Aftenen.  Kroppen  kunde  endnu  sætte 
sin  Ret  igennem  over  for  Tankerne.  — Men  om  Morgenen  Kl.  5 
var  han  vaagen  som  sædvanlig,  — og  begik  nu  den  Fejl  alligevel 
at  blive  liggende  noget  i Sengen.  Tankerne  kastede  sig  øjeblikkelig 
over  ham,  og  kom  nu  ikke  blot  som  en  ubestemt  Ængstelse  for 
hans  Penge,  men  havde  faaet  sig  et:  „skal  jeg  — skal  jeg  ikke?44 
til  at  hakke  og  save  Kans  Sind  op  med.  Lidelsen  virkede  i Gaar 
mere  som  et  dumpt  Tryk,  men  nu  havde  den  faaet  Tænder  at 
bide  med:  skulde  han  lade  Pengene  blive  staaende  i Diskontobanken, 
eller  skulde  han  tage  dem  ud  og  anbringe  dem  i „Neptunus44? 

Han  blev  ved,  til  han  aldeles  ikke  kunde  tænke  mere;  snart 
sugede,  snart  pressede  det  inde  i Hjernen.  Det  var,  som  om  Ho- 
vedet skulde  sprænges. 

Saa  jog  han  da  Benene  ud  af  Sengen  og  kom  i Tøjet.  Han 
vilde  ud! ud  i Haven!  — 

Aa,  sikket  forfærdeligt  Solskin  det  var! Og  Jordbærrene ! — 


*)  „Vas  nu  lidt*,  omtrent  = det  københavnske:  „hold  op  med  den*. 

hvor  saa*  de  dog  ud!  Disse  overfyldte,  overmodne,  tunge,  tunge 
Duske,  der  nu  tilmed  var  helt  pjaskvaade  af  Duggen.  — Han 
saa*  da  alting  saa  grusomt  tydeligt.  Det  var,  ligesom  han  havde 
sin  Kones  Sy -Briller  paa.  Det  skar  i Øjnene  og  langt  ind  i 
Hjernen. 

Hvor  saa*  ogsaa  de  høje,  grønne  Aspargesplanter  mærkelige 
ud!  Det  var  jo  hele  Træer,  ligesom  det  kunde  være  Graner.  Men 
saa  fine,  saa  fine  som  grønne  Haar,  og  de  gyngede  og  svævede 
saa  underlig  let,  ligesom  dengang  Gine  gik  med  Krinoline  paa, 
dengang  han  blev  forlovet  med  hende.  Og  alle  de  klare  Draaber, 
der  hang  paa  dem  og  skinnede  i Lyset. 

Nej,  det  var  hæsligt  at  se  saadan  — saa  tydeligt! Him- 

melen stod  saa  sært  ned  over  Haven.  Lige  saa  snart  han  hævede 
Øjnene  mod  Træernes  Kroner  — og  de  var  ikke  videre  høje  — 
saa  var  den  der,  denne  forfærdelig  store,  blaa,  lyse  Runding.  Han 
syntes  aldrig  før,  han  havde  lagt  Mærke  til,  at  Himmel  og  Jord 
saadan  stødte  lige  sammen. 

En  Hanekylling  galede  i Grøften  uden  for  Hækken.  Sikken 
væmmelig,  fortrolig  Lyd!  Ligesom  den  kaldte  paa  ham. 

Han  tog  sig  fortvivlet  til  Hovedet.  — Men  — — i næste 
Øjeblik  var  alle  disse  Underligheder  borte:  han  følte  sig  atter  grebet, 
overvældet,  slugt  af  Spørgsmaalet:  „tør  jeg  lade  Pengene  blive 
staaende  i Banken,  eller  tør  jeg  ikke?u 

Nu  saa'  og  hørte  han  intet  omkring  sig.  Vidste  ikke,  at  han 
satte  sig  ned  paa  en  Affaldsdynge  ovre  i Søndersiden  af  Haven.  — 

Han  hug  løs  paa  Sagerne  med  al  den  Energi,  som  en  væsen- 
lig ubrugt  Hjerne  ejer.  Men  rigtignok  ogsaa  uden  Spor  af  Be- 
greb om,  hvor  vidtrækkende  den  Opgave  var,  som  han  havde  sat 
samme  stakkels  Hjerne.  Som  gale  Hunde,  der  løber  om  Kap,  for 
hans  Tanker  frem  over  Vanviddets  aabne  Mark.  Han  anede  ikke, 
at  det  var  selve  Livets  Grundvilkaar,  han  søgte  forandrede;  at 
det  var  en  Sikkerhed,  bogstavelig  af  en  anden  Verden,  den,  han 
søgte  for  sine  6,700  Kroner. 

Endelig  styrtede  alle  hans  Tanker — hovedkulds,  hulter  til  bulter, 
over,  mellem  hinanden.  Og  hans  Bevidsthed  trak  sig  forfærdet, 
sønderknust  ud  af  Forvirringen,  ligesom  en  lille  skambidt  Moppe 
arbejder  sig  ud. fra  en  Dynge  rasende,  kæmpende  Stor-Hunde,  og 
hinker  bort. 

Han  gik,  halvt  viljeløs,  op  igennem  Haven,  ind  i Huset.  Men 
først  da  han  havde  sagt  ind  ad  Sovekammerdøren:  „Kan  du  komm’ 

op,  bitte  Gine,  og  lav*  Kaffe  til  mig.  Klokken  den  er  mange !“  — 
blev  han  sig  klart  bevidst,  af  han  vilde  ind  til  Byen,  ind  i Dis- 
kontobanken og  snakke  med  dem  paa  Kontoret  om  sine  Penge. 


Kl.  9 aabnede  Banken.  — Nogle  Minutter  over  9 stod  Niels 
Hansen  ved  Skranken  inde  paa  Kontoret. 

Der  var  ikke  saa  faa  Folk  med  Sparekassebøger,  Veksler  og 
lignende.  Han  vilde  helst  have  fat  i Assistent  Balling,  som  plejede 
at  ekspedere  ham. 

Balling  gik  forbi  inden  for  Skranken;  Niels  Hansen  rakte  da 
en  krum  Pegefinger  frem  og  sagde  lavmælt:  „Jeg  vild’  godt  for- 
nemm’  til  min'  Peng'“  — 

Assistenten  hørte  det  ikke.  Men  Niels  Hansen  hørte  sine  egne 
Ord,  og  følte,  hvor  meningsløse  de  i Grunden  var.  Han  kom  til 
at  huske  paa,  at  han  jo  dog  flere  Gange  i sin  Gartnertid  havde 
haft  indtil  1000  Kroner  9taaende  her  i Banken,  uden  at  det  havde 
voldt  ham  Ængstelse.  Men  da  havde  han  jo  ogsaa  haft  sit  Ar- 
bejde at  forslaa  slige  Tanker  med. 

Assistent  Balling  stod  foran  ham  med  Hænderne  let  hvilende 
paa  Skranken:  „De  vilde?u  — 

„Jeg  vild'  godt  høre  til  min*  Penge, “ havde  Niels  Hansen 
sagt,  inden  han  vidste  af  det. 

„Vil  De  hæve  Penge ?“ 

„Ja  — nej,  men Ja,  jeg  kan  vel  faa  dem,  saa  snart  jeg 

— vilde  ha’e  dem?“ 

„Hvor  mange  Penge  er  det?“ 

„6,700  Kroner. u 

„Vi  udbetaler  ikke  over  1000  Kroner  uden  en  Maaneds  Op- 
sigelse. Det  kan  De  se  i Deres  Kontrabog." 

Direktøren,  gamle  Cancelliraad  Dyrholm,  nærmede  sig:  „Er 
det  Gartner  Niels  Hansen?" 

Assistenten  gik  hen  til  sin  Pult. 

„Ja.“ 

„Og  De  vil  tage  Deres  Penge  ud  &f  Banken.  Maa  jeg  spørge, 
hvorfor  vil  De  det?" 

„Men  jeg  kan  saa  æt  faa  dem  alle  sammen  før  om  en  Maaned?" 

„Naar  De  vil  sige  mig,  hvorfor  De  vil  tage  dem  ud,  saa  kan 
det  jo  være,  at  De  kan  faa  dem  alligevel." 

Niels  Hansen  saa’  sig  selv  staa  med  alle  sine  Penge  stoppede 
i to  lange,  sorte  Hoser. 

„Nej,“  stammede  han,  „det  kan  jeg  æt  saa  godt  sige,  hvor- 
for — æh  — • 

Ja,  min  bedste,  naar  De  ikke  viser  Bankens  Direktør  Tillid, 
saa  har  vi  ingen  Grund  til  at  vise  Dem  Imødekommenhed.  Saa 
kan  De  faa  1000  Kroner  nu,  og  5,700  om  en  Maaned  fra  Dato.a 

Han  maatte  vel  ikke  gøre  Cancelliraaden  et  lille  Spørgsmaal 
saadan  i — Hemmelighed? 

„Jo,  det  er  netop  det,  jeg  ønsker.  Spørg  De  kun,  min  gode 
Niels  Hansen.  * 

„Det  er  Lakkovten  — den  kan  vel  æt  gør*  Diskontobanken 
noget  ?a 

„Hm.“  — Gancelliraad  Dyrholm  lagde  sine  magre  Gammel- 
mandshænder paa  Skranken  og  bøjede  sig  smilende  over  mod  Niels 
Hansen,  idet  han  saa'  ham  ind  i Ansigtet. 

Denne  svedte  over  hele  Kroppen. 

Cancelliraaden  satte  fra  med  Hænderne  og  stod  atter  ret: 
„Saa  skal  De  faa  alle  Deres  Penge  straks.  — Hr.  Balling!  — 
vil  De a 

Cancelliraaden  blev  staaende  i Frastand  og  saa’  paa,  at  Hr. 
Balling  udbetalte  Niels  Hansen  de  6,700  Kroner. 

Lidt  efter  stod  Niels  Hansen  paa  Gaden  uden  for  Banken  — 
ganske  fortumlet.  Hvad  skulde  han  med  de  Penge?  Herregud!  — 

Hans  gamle  Angst  for  at  gaa  med  mange  Penge  paa  sig 
kom  over  ham. 

„Sødeste  Venner,  hvad  skal  jeg  gør’  med  dem?“  sagde  han 
højt  — og  blev  forskrækket  over  sine  egne  Ord. 

Han  tænkte  et  Øjeblik  paa  at  gaa  hen  til  Købmand  Jensen. 
Men  han  turde  ikke.  Han  følte*,  at  han  ikke  kunde  snakke  for- 
nuftigt længere.  — Og  sæt  nu,  Jensen  vilde  have  Pengene  til 
N ep t unus,  og  det  vilde  han  jo  — — men  han  turde  ikke  sætte 

dem  i Neptunus! hvad  havde  han  dog  gjort!  — Cancelli- 

raad  Dyrholm,  det  var  da  en  helt  anderledes  Mand  end  Købmand 
Jensen  — skulde  han  da  stole  mere  paa  Jensen? 

Han  vilde  hjem- til  Gine,  aa,  han  vilde  hjem!  — — 

Han  skyndte  sig  af  Sted  ud  af  Byen.  Og  mens  han  gik,  faldt 
der  ubestemt,  navnløs  Angst  over  ham,  — i Virkeligheden  de 
lumre  Vindstød,  der  løber  foran  Vanvids-Uvejret;  men  som  saa- 
danne  kendte  han  heldigvis  ikke  disse  Fornemmelser.  Som  et 

Barn  løber  med  sin  Mavepine  hjem  til  Mo’er,  saadan  løb  han 
virkelig  tilsidst  med  sit  stakkels  Hoved,  hvor  det  værkede, 
brusede  og  hvirvlede  uafladelig. 

Da  han  traadte  ind  ad  Døren,  blev  han  pludselig  stiv  af 
Skræk;  han  havde  det  sidste  Kvarter  ikke  tænkt  paa,  at  han  løb 
med  6,700  Kroner  paa  sig.  Han  tog  sig  til  Lommen,  — aa  jo, 
Gud  ske  Lov,  Gud  ske  Lov  og  Pris:  de  var  der,  de  var  dér,  — 
hér  var  de!  — Aa,  det  fortjente  han  jo  ikke,  siden  han  saadan 
kunde  glemme  dem. 

Han  kom  ind  i Dagligstuen:  * Bitte  Gine,  bitte  Gine!  tag  de 
Penge  — gem  dem!  — det  er  air  vor*  Peng’  fra  Banken!" 

„Men  kæreste  Niels,  hvordan  er  ’et  fat?"  — hun  puttede  uvil- 
kaarlig  Pengene  og  sine  Hænder  ind  under  Forklædet.  „Du  ser  jo 
helt  forstyrret  ud." 

„Gem  dem  i Skatollet.  Jeg  kan  æt  nu.  Aa,  jeg  er  saa  syg. 
Jeg  skal  ogsaa  brækk’  mig " 

„Ih,  men  saa  løb  da  udenfor,  bitte  Niels,  jég  skal  følge  med 
Dig."  — 

„Det  gjorde  godt  — at  blive  lidt  mat  i Kroppen.  Alting 
var  jo  i saadan  en  Spænding.  Og  saa  kom  han  i Seng  og  fik 
Hoffmans-  og  Kamfer-Draaber.  Saa  kunde  han  mærke,  han  var 
ogsaa  saadan  almindelig,  rigtig  syg.  Det  gjorde  ogsaa  godt. 

Han  fortalte  hende  efterhaanden  alle  sine  Oplevelser  og  Lidelser 
i Dag.  Og  bad  hende  Gang  paa  Gang  om  ikke  at  sige  det  til 
nogen.  Og  da  han  havde  faaet  to  store  Kopper  Hyldete,  gik 
Bevidstheden  pludselig  ud,  og  han  faldt  i Søvn.  — 

Han  sov  som  en  Sten  til  KL  6 næste  Morgen.  Da  vaagnede 
han  pludselig  op  af  en  forfærdelig  Drøm,  vild  af  Skræk.  Han 
syntes  bestemt,  at  Pengene  var  bievne  væk.  Han  for  ud  af 
Sengen,  hen  til  Skatollet,  og  nu  talte  han  Pengene  og  talte  om 
og  om  igen,  og  glemte  Tallet,  lige  saa  snart  han  havde  det  nævnt. 
Straks  efter  havde  Verden  opløst  sig  for  ham  i hvirvlende  Tanker 
og  Syner:  Neptunus,  Diskontobanken,  Haven,  Jordbærrene  — det 
flimrede  og  vaklede  og  hvirvlede  rundt  og  forsvandt  og  kom  igen, 
aldeles  som  om  det  ikke  var  virkelige  Ting,  men  bare  gale  Flyve- 
griller. — Hans  Kone  vaagnede  henne  i Sengen  ved,  at  han  med 
et  vældigt  Dunk  i Gulvet  faldt  om  og  laa,  saa  lang  han  var.  — 
Han  kom  hurtig  til  sig  selv  igen,  og  hun  fik  ham  op  i Sengen, 
men  han  rystede  og  skælvede  af  Angst  over  det,  han  havde  op- 
levet. Det  var  som  en  frygtelig  Hemmelighed,  han  var  bleven  ind- 

viet  i,  at  Verden  saadan  pludselig  kunde  gaa  under  og  blive  til 
ingenting,  til  Røg  og  Damp. 

Han  turde  slet  ikke  tænke  mere  paa  Pengene.  Det  var,  som 
om  hans  Tanker  var  gloende  og  brændte  ham.  — 

Henad  8 hørtes  en  Cycleklokke  klemte  udenfor  paa  Lande- 
vejen. 

„Aa,  rend  ud  og  kald  paa  ham,  Gine,41  hviskede  Niels  Hansen. 
„Det  er  nok  ham.“ 

Et  Øjeblik  efter  traadte  Doktor  Buckau  ind  ad  Døren,  fulgt 
af  Gine. 

„Hvad  Satan,  er  De  i Seng?  — Aset  og  maset  Dem  Tarmene 
ud  af  Livet,  hvad?“ 

„Nej,  Hr.  Doktor,  nej,  det  er  Hovedet,  det  er  galt  med“, 
sagde  Gine. 

„Hovedet?  — Har  han  slaaet  sig?“ 

„Nej,  men  det  er  all’  de  Spekulationer  — han  har  ikke  Ro 
for  Pengene  — “ 

„Ho,  ho!  — er  Gerrigheden  stegen  ham  til  Hovedet  — blød 
paa  Pæren,  hvad,  gamle  Kammerat?” 

„Han  vild’  jo  vist  godt  tale  lidt  med  Doktoren  om  sin’  Penge- 
sager. “ 

„For  Fanden!  bliv  mig  fra  Livet  med  dém!* 

— Doktoren  kastede  sig  ned  paa  en  Stol  ved  Sengen. 

— „Nej,  men  hvordan  er  det  med  Tankerne,  hvad?“  spurgte 
han  den  Syge.  „Kan  De  ikke  styre  dem?  Er  De  bange  for  Deres 
egne  Tanker  ?“ 

„Ja,  Hr.  Doktor,  det  er  netop  det,  jeg  er,“  hviskede  Niels 
Hansen.  „Jeg  er  saa  bang’,  saa  jeg  tør  æt  mere  tænke  paa  mine 
— paa  nogen  Ting." 

„Hvor  staar  Pengene ?“  sagde  Doktor  Buckau,  henvendt  til  Gine. 

„Hvor  de  staar?  — Aak,  nej,  de  ligger  saamænd  all’  sammen 
i Skatolklappen.  Han  turde  jo  ikke  have  dem  i Diskontobanken.4, 

„Naa,  ja,  den  er  temmelig  god,“  sagde  Doktoren  og  nikkede, 

„den  er  nogenlunde  respektabel. Saa  skulde  vi  altsaa  til  at 

søge  om  Aarsagen  til  disse  Løjer.  — Naar  begyndte  det?44 

„Det  begyndte  i Gaar,  da  jeg  holdt  op  med  Arbejdet,44  sagde 
den  syge. 

„I  Gaar  Aftes  altsaa?44 

„Nej 44 

„Nej,  for  han  holdt  op  med  Arbejdet  i Gaar  Midadgs,44  sagde 

Gine,  „for  han  har  jo  solgt  Ejendommen  ' — til  Kristen  Kolle- 
rup — “ 

„Hvad  vil  De  saa  bestille?" 

„Ja,  nu  skuld’  vi  jo  til  at  have  det  godt,"  sagde  Gine,  „og 
saa  kommer  dethér  lige  med  det  samme  — “ 

„Men,  hvad  Satan,  Mand!  vil  De  ingenting  bestille?"  brø- 
lede Doktoren  ind  i Alkoven,  „vil  De  leve  af  Deres  forbandede, 
sammenfidtede  Penge?" 

„Det  er  jo  saa  usikkert  for  en  ældre  Mand  med  saadan  en 
Forretning,"  hviskede  den  syge,  „og  med  Sparsommelighed,  se  saa 
kund’  vi  nu  — “ 

„Nu  taler  jeg  til  Dem  som  Læge,"  — Doktor  Buckaus  Pati- 
enter vidste  nok,  at  efter  den  Indledning  kunde  de  vente  sig  hvad 
som  helst  — : „véd  De,  at  det,  De  der  siger,  det  er  dette  Lands 
Ulykke?  — hvad?  — véd  De,  at  det  er  denne  lumpne,  sparsomme- 
lige Dovenskab,  denne  fejge  Lyst  til  at  vide  sig  sikret  — det  er 
den,  der  ødelægger  hele  vort  Forretningsliv,  al  vor  Foretagsom- 
hed? — Satans!  — En  Mand  kan  ikke  naa  til  at  have  2000  om 
Aaret  — uden  han  straks  finder,  at  saa  er  der  da  ikke  længere 
noget  at  ulejlige  sig  efter,  — og  saa  gaar  disse  sparsommelige, 
fidtede  Dovendyr  og  drømmer  og  spekulerer  og  filosoferer  — og 

bliver  gale,  skrubgale,  ja! De  bliver  gal,  Mand,  hvis  De 

ikke  bestiller  noget;  jeg  vil  se  Dem  som  den  mest  udtalte  Idiot 
om  fjorten  Dage,  hvis  De  ikke  straks  giver  Dem  til  at  slide,  saa 
Øjnene  staar  stive  i Hovedet  paa  Dem  — “ 

„Men  hans  Brok?"  hviskede  Gine. 

„Herut  af  Sengen  med  Dem!"  raabte  Doktoren  og  hev  den 
store  Hvergarns  Dyne  ned  paa  Gulvet. 

„Jeg  synes  ingen  Nytte  det  er  til,  at  man  skal  arbejde, 
naar  — “ 

Doktoren  afbrød  Gine:  „Nytte,  Madam!  — den  eneste  Nytte, 
man  har  af  et  hvilket  som  helst  Arrrbejde,  det  er  den,  at  man  und- 
gaar  at  blive  gal.  Det  er,  Fanden  gale  mig,  ogsaa  Nytte  nok.  — 
Jeg  taler  som  Læge,  Madam!" 

Niels  Hansen  stod  paa  Gulvet  og  rystede  af  Sved  og  Feber. 

„Se  saa,  træk  ham  saa  i Bovserne,  den  dovne  Dannemand! 
— Og  saa  paa  Hovedet  ud  i Haven  at  grave!  Og  saa  bliver  De 
ved  Mand,  Dag  for  Dag,  saa  længe  De  kan  røre  en  Finger,  at 
slide  som  et  Bæst  og  tjene  Penge,  tjene  Penge,  — Kristen  Kollerup 
vil  sgu  heller  end  gerne  have  Dem  til  Daglejer." 

„Aa,  jamen  hvorfor?  kæreste  Hr.  Doktor !"  sagde  Gine,  der 
stod  og  hjalp  sin  Mand  med  Selerne. 

„Det  har  jeg  sagt,  Madam!" 

Doktoren  fulgte  med  ud  i Haven,  gav,  med  den  grusomste 
Kommando-Stemme,  Niels  Hansen  et  i Virkeligheden  meget  vel  af- 
passet lille  Arbejde  for  den  Dag,  — og  for  straks  efter  bort  paa 
sin  Cycle,  idet  han  truende  raabte:  „I  Morgen  Kl.  8 har  De  mig 
igen!"  — 


Da  Niels  Hansen  havde  gravet  nogle  Omgange  frem  og  til- 
bage i Radis-Stykket  — med  den  Bevidsthed,  at  saadan  skulde 
han  blive  ved  at  grave  og  arbejde,  lige  saa  længe  han  levede;  da 
den  naturlige  Arbejdssved  var  brudt  frem  over  hele  hans  Krop,  og 
alle  Muskel-  og  Nervestrenge  var  komne  til  at  spille  og  dirre  paa 
den  gamle,  sædvanlige  Gartner-Maade,  — da  var  ogsaa  Verden 
groet  sammen  igen  for  ham ; Baandene  omkring  Karret  tvang  atter 
Staverne  fast  sammen,  og  Ballien  kunde  igen  holde  Vand.  — Han 
kunde  se  saa  uhyre  langt  frem  — ogsaa  paa  den  anden  Side  af 
Graven,  syntes  han  — li’saa  grandgivelig:  Dage  og  Dage,  der  alle 
sammen  lignede  hinanden  bestemt,  ligesom  Bede  i en  Køkkenhave, 
der  var  pænt  afsatte  efter  en  Snor  og  ordentlig  planerede.  Han 
følte  sig  saa  magesløs  tryg  og  beroliget;  for  alle  disse  gode  Dage 

de  var  jo  altsaa  hans, og  han  kunde  jo  endda  godt  tjene 

nogle  Skillinger  endnu  i de  Dage,  han  skulde  tilbringe  her  i denne 
Verden.  Naar  saa  de  var  til  Ende,  saa  skulde  jo  Gine  og  han 
ligge  i det  pæne,  lille  Stykke,  som  de  havde  lejet  paa  Kirkegaarden, 
og  hvor  der  var  betalt  for  Vedligeholdelsen  af  Graven  i de  første 
20  Aar  efter  den  længstlevendes  Død.  Se,  saa  gik  Tiden  jo  nok  af 
sig  selv  til  Dommedag,  og  naar  de  først  var  kommen  over  den 
Termin,  saa  havde  de  jo  slet  ingen  Brug  for  Gravstedet  mere,  saa 
skulde  de  jo  i det  hele  begynde  at  have  alting  gratis. 

Da  han  var  færdig  med  det  af  Lægen  paabudte  Arbejde  Kl.  4, 
faldt  det  helt  af  sig  selv  for  ham,  at  han  vilde  ind  til  Banken 
igen  med  de  6,700.  — 

Lige  i det  Øjeblik,  da  han  gik  op  ad  den  store  Hovedtrappe 
mod  Gaden,  følte  han  dog  atter  en  kold  Tvivlsfornemmelse  drage 
over  sit  Mellemgulv;  men  nu  vidste  han,  hvor  meget  det  gjaldt, 
og  han  bad  stille,  at  han  maatte  blive  bevaret  i Troen  og  Tilliden 
til  Diskontobanken.  — Saa  blev  hans  Sind  roligt  igen. 

Gamle  Cancelliraad  Dyrholm  kom  straks  hen  til  Skranken, 
hvor  han  stod:  „God  Dag,  God  Dag!  — Vel,  det  er  Niels  Hansen.“ 
Og  derpaa  hviskede  Cancelliraaden : „Har  De  fortrudt  ?“ 

„Ja.“  - 

„Kunde  sgu  straks  se  paa  Dem,  at  De  kom  nok  igen.  Kender 
det  nok,  den  Slags.44 

„De  er  her  alle  sammen.44  Niels  Hansen  lagde  Pengene  frem. 

„Hm,  — De  har  haft  Benene  lidt  uden  for  Dynen.  Ja,  saa 
fryser  man,  he,  he.44 

„Nej,  Ballien  gik  i Stykker,  — den  faldt  i Staver,44  plumpede 
det  helt  uforvarende  ud  af  Niels  Hansen. 

„Ja,  saa  løber  Vandet  bort,  he,  he,44  sagde  gamle  Dyrholm. 

De  to  Mænd  troede  øjensynlig  begge,  at  de  forstod  hinanden. 


Niels  Hansen  gik  rigtig  fornøjet  i sin  Seng  den  Aften.  — Om 
Morgenen  Kl.  5 var  han  som  sædvanlig  oppe,  for  at  gøre  det  første 
„Bed441),  inden  han  fik  sin  Mælk-og-Grød  Kl.  8. 

Lidt  før  8 kom  Dr.  Buckau  farende  ad  Landevejen  paa  sin 
Cycle.  Det  var  stærkt  morgendiset  for  neden,  men  klar  Himmel 
for  oven,  saa  alle  Gydens  blanke  Dele  lynede  og  blinkede  i 
Solen. 

Gine  kaldte  paa  sin  Mand;  han  skulde  jo  netop  alligevel  ind 
at  spise. 

Han  mødte  Doktoren  i Forhaven,  hvor  denne  stod  forpustet 
med  Hænderne  hvilende  paa  Cyden,  da  Niels  kom  om  Hushjørnet. 

„De  har  det  meget  bedre.  Jeg  kan  se  det  paa  Dem.44 

„Ja,  nu  har  jeg  det  helt  godt,  Hr.  Doktor.  Gud  ske  Lov.  Nu 
fejler  jeg  slet  ingenting  mere.44 

„Det  er  Arrrbejdet.  Dér  kan  De  se.44 

„Aak  ja,  Arbejdet,  det  er  en  Velsignelse,  det  kan  man  sige. 
Det  er  jo  ogsaa  derfor,  vi  er  sat  her  i Verden.44 

„Saa,  er  det  dét?44 

„Ja,  vi  skal  jo  vær*  stræbsomm’,  saaen  at  vi  kan  da  ogsaa 
efterlad*  noget  til  vor*  Efterkommere.44 

„Saa,  — er  det  for  Deres  Efterkommeres  Skyld,  at  De  er  be- 
gyndt at  arrbejde  igen?44 


l)  Bed,  egentlig  = det  Arbejde,  som  udføres  mellem  to  Maaltider;  dernæst  =p 
Stykke  Arbejde. 

Tilskueren  1902.  3 1 

„Nej,  det  er  det  saamænd  æt.  Men  vi  skal  jo  da  gør*  Nytt’, 
saalæng’  vi  er  her.44 

„Nøh!  nøh!44  — Doktoren  stirrede  forbitret  paa  Gartneren. 
„Vi  skal  arrbejde  bare  for  at  arrrbejde,  forstaar  De  det?  — Basta! 

— øh!“  — Doktoren  smed  Cyclen  over  i Buksbomrabatten  og 
gjorde  nogle  store  Svømmebevægelser  med  Armene:  „Nej,  det  er 
uendeligt  — strømmer  — flyder  — væk  — det  hele  — 44 

Niels  Hansen  kom  atter  til  at  tænke  paa  Ballien. 

„Jamen  saa  i det  evige  Liv,  dér  er  det  nok  bedst,  at  vi  har 
passet  paa  og  bestilt  noget,  mens  vi  var  i denne  Verden.44 

Doktoren  greb  sin  Cycle  og  kørte  den  ud  ad  Laagen,  idet  han 
raabte:  „Er  De  gal,  Mand!  Det  evige  Liv,  det  er  jo  netop  det 

uendelige,  grænseløse,  tomme  — bøh!44 

Han  satte  Foden  paa  Gycletrinet  og  brølede  ude  fra  Lande- 
vejen: „Det  er  som  Læge,  jeg  taler  til  Dem:  arrrbejd,  ellers  bliver 
De  Idiol!  Og  da  De  er  en  Idiot,  saa  bliv  ved  at  arrrbejde  — 
videre,  videre,  videre,  af  Sted,  fremad,44  — han  foer  allerede  hen  ad 

— Vejen  — „Rummet  — Tiden  — bundløst  — grænseløst 44 

hørtes  langt  borte  fra. 

Saa  forsvandt  han  i Taagen. 

Niels  Hansen  derimod  gik  ind  og  spiste  sin  Mælk-og-Grød  — 
sammen  med  Gine. 

Jakob  Knudsen 

Jet  er  saa  rimeligt,  at  Folk  under  den  sydafrikanske 
Krig  har  været  boervenlige.  Mængden  ser  kun,  at 
to  smaa  Folk  slaas  med  en  stor  Magt,  og  føler  na- 
turlig Ynk  med  de  svage.  At  Boerne  selv  med  be- 
raad  Hu  yppede  Krigen  og  gik  ind  i den  med  glad 
Hjerte  for  at  „feje  Englænderne  i Søen",  at  Oranje- 
staten  overhovedet  ikke  havde  noget  udestaaende  med  dem,  og  at 
det  ikke  just  var  Transvaalregeringens  Dyder,  som  havde  bragt 
den  i Tvist  med  England,  eller  at  Boerne,  saa  længe  Overmagten 
var  paa  deres  Side,  plyndrede  og  annekterede,  hvor  de  trængte 
frem  paa  britisk  Grund,  det  véd  man  ikke,  eller  det. har  man 
glemt.  Mærkeligere  er  det  blinde  Raseri,  Boervennerne  har  vakt  i 
Europa  mod  Englænderne,  og  de  Krøniker,  de  har  faaet  Folk  bildt 
ind.  Især  i Tyskland  har  dette  Englænderhad  givet  sig  tit  grumme 
raa  Udslag,  sagtens  hedet  af  en  god  Del  Folke-Skinsyge.  Men  ogsaa 
i selve  England  er  Boervennerne  optraadt  paa  en  Vis,  der  for- 
bavser, naar  man  ikke  mindes,  hvor  bittert  det  engelske  Partivæsen 
kan  være.  Navnlig  det  lidet  hyggelige  journalistiske  Fænomen 
W.  T.  Stead  er  faldet  over  den  engelske  Krigsførelse  med  vræn- 
gende og  partisk  Voldsomhed. 

Den  tungeste  Klage  er  bleven  ført  mod  Englændernes  Hærg- 
ning af  hele  Egne  i Boerlandene  og  mod  de  Lejre,  hvori  største 
Delen  af  Boerfolket  efterhaanden  er  bleven  samlet.  Et  Skrift  om 
Tilstandene  i disse  Koncentrationslejre,  offentliggjort  19.  Juni  1901 
af  Frk.  Emily  Hobhouse,  en  engelsk  Dame,  som  havde  undersøgt 
nogle  af  dem,  vakte  især  en  pinlig  Opsigt. 

31* 

Hvad  Klage  der  med  Føje  kan  føres  mod  Lejrene,  maa  delvis 
afhænge  af,  hvor  vidt  Landehærgningen  lader  sig.  forsvare.  Den 
synes  paa  Forhaand  prisgiven  til  Fordømmelse.  Det  er  som  Tre- 
diveaarskrigens  Skikke  dukker  op  igen  i det  20.  Aarhundrede. 
Noget  lignende  er  ikke  set  i vor  Tids  Krige.  Men  man  har  heller 
ikke  set  en  Krig  som  Boerkrigen,  en  Folkekamp  å outrance. 
Naar  Privatejendom  efter  moderne  Vedtægt  er  fredhellig  under  en 
fjendtlig  Indrykning,  maa  Forudsætningen  være,  at  den  virkelig 
holdes  privat,  saa  det  militære,  Hæren  og  dens  Forraad,  er  noget 
for  sig,  og  det  civile,  Folket  og  dets  Ejendom,  noget  for  sig. 
Bliver  Krigen  en  Guerilla  som  Boernes  noget  efter  Prætorias  Ind- 
tagelse, saa  det  private  og  det  militære  gaar  ud  i ét,  brister  For- 
udsætningen. Saa  længe  Boerne  førte  Krigen  „paa  den  gammeldags 
Maade",  hævdede  Lord  Roberts  strengt  den  private  Ejendoms 
Ukrænkelighed,  endogsaa  pedantisk  strengt,  som  da  han  ikke  vilde 
lade  lægge  syge  Soldater  ind  i tomme  Huse  i Bloemfontein  uden 
Ejernes  Tilladelse  — der  var  noget  vanskelig  at  faa , saasom  Ejerne 
var  i Boerhæren,  eller  dengang  Rundle’s  afsides  liggende  Division  var 
ved  at  sulte  fordærvet,  da  den  ikke  kunde  faa  Proviant  sendt,  og  den 
ikke  maatte  „kommandere"  Boerkvæg  fra  Omegnen.  I visse  Til- 
fælde afveg  Roberts  fra  denne  Fremgangsmaade : naar  der  blev 
skudt  paa  engelske  Soldater  fra  Gaarde,  der  havde  hejst  hvidt 
Flag,  lod  han  Gaardene  brænde,  og  naar  Jernbanelinjen  blev 
brudt  eller  Tog  sprængte  i Luften,  lod  han  den  nærmeste  Bygning 
brænde  og  alle  Gaarde  i 10  (egl.)  Miles  Omkreds  rydde  for  Føde 
og  Kvæg.  Det  sidste  var  haardt,  da  det  kunde  ramme  uskyldige 
Nonkombattanter,  hvad  Togsprængningerne  jo  for  øvrigt  ogsaa 
kunde.  Men  det  var  en  Livssag  for  Englænderne  at  holde  For- 
bindelsen med  Kap  vedlige,  saa  de  maatte  gribe  til  haarde  Midler 
for  at  hindre  Jernbaneødelæggelserne. 

Først  Kitchener  drev  Hærgningen  i stort  Omfang.  Han  har 
gjort  Rede  for  sine  Grunde  i Indberetning  af  6.  December  1901. 
Mange  Boere,  der  overgav  sig,  aflagde  Neutralitetsed  til  Englæn- 
derne og  fik  Lov  at  blive  paa  deres  Gaarde.  Men  de  kæmpende 
Boere  truede  dem  da  paa  Livet  og  tog  deres  Ejendele,  naar  de 
kunde.  Derved  blev  de  for  en  stor  Del  tvunget  til  at  bryde  deres 
Ed  og  gaa  i Krigen  igen.  Roberts  skrev  23.  Aug.  1900  til  Louis 
Botha,  at  hvis  han  ikke  lod  de  neutrale  Boere  i Fred,  vilde  Eng- 
lænderne straffe  dem,  som  brød  deres  Ed,  og  konfiskere  deres 
Ejendom.  Botha  tog  intet  Hensyn  hertil;  i et  Cirkulære  af  6.  Okt. 

1900  indskærper  han  sine  Underførere:  „Gør  alt  i jer  Magt  for  at 
hindre  Borgerne  i at  nedlægge  Vaabnene.  Hvis  de  ikke  vil  være 
hørige  i dette,  nødes  jeg  til  at  konfiskere  alt  rørligt  og  urørligt 
Gods  og  til  at  brænde  deres  Huse."  Først  i 1901  kom  der  mange 
Klager  fra  Boere,  der  havde  overgivet  sig,  om  at  deres  Familier 
blev  mishandlede  og  deres  Kvæg  og  Gods  konfiskeret  efter  Boer- 
generalernes Bud.  Ved  Mødet  i Middelburg  28.  Febr.  1901  med- 
delte Kitchener  Botha,  at  hvis  slige  Handlinger  blev  ved,  nødtes 
Englænderne  til  at  samle  alle  Kvinder  og  Børn  og  saa  meget 
Ejendom  som  muligt  for  at  værne  dem  mod  hans  Boere.  Kitchener 
foreslog,  at  Boerne  skulde  love  at  spare  de  neutrale  Borgeres 
Gaarde  og  Familier;  til  Gengæld  vilde  Englænderne  spare  de 
kæmpende  Borgeres  Gaarde  og  Familier,  naar  de  ikke  aktivt  hjalp 
deres  Slægtninge.  Det  vilde  Botha  aldeles  ikke  høre  Tale  om: 
„Efter  Loven  er  jeg  berettiget  til  at  tvinge  hver  Mand  til  at  gaa 
med  og,  hvis  de  ikke  gør  det,  at  konfiskere  deres  Ejendom  og 
lade  deres  Familie  gaa  paa  Ødemarken."  Kitchener  spurgte,  hvor- 
ledes han  da  kunde  beskytte  Borgere,  der  overgav  sig,  og  deres 
Familie.  Botha  svarede:  „Det  eneste,  De  kan  gøre,  er  at  sende 
dem  ud  af  Landet,  for  fanger  jeg  dem,  maa  de  lide44.  Saa  var  der 
ikke  mere  at  sige  om  det,  og  d.  16.  April  1901  meddelte  Kitchener 
Botha,  at  han  saa’  sig  nødsaget  til  at  samle  Kvinderne  og  Børnene ; 
og  i den  følgende  Tid  fejedes  de  sammen  rundt  om. 

Kitchener  siger,  at  de  fleste  Kvinder  og  Børn  i Lejrene  hører 
til  Borgere,  som  har  overgivet  sig.  Største  Parten  af  dem  ses  i 
hvert  Fald  at  være  bragt  ind  efter  April  1901  (de  transvaalske 
Lejre  rummede  saaledes  sidst  i Marts  1901  i alt  20671  Personer, 
sidst  i September  65314).  Foruden  disse  Familier  nævner  han  3 
Klasser  i Lejrene:  Familier,  der  stadig  har  givet  sig  af  med  at 
skaffe  Fjenden  Underretning,  andre,  hvis  Gaarde  vedblivende  er 
bleven  brugte  til  Snigskydning  mod  de  engelske  Tropper,  og  nogle, 
i hvis  Gaarde  Fjenden  har  haft  Oplag  af  Levnedsmidler.  Mange 
af  disse  Folk  er  sagtens  bragt  ind  i Vinteren  1900—1,  da  tal- 
rige Huse  blev  ødelagte. 

Principielt  har  Englænderne  i de  af  Kitchener  anførte  Tilfælde 
kun  gjort,  hvad  de  havde  god  Føje  til,  og  Ansvaret  for  Ødelæg- 
gelsen og  de  Lidelser,  den  har  voldt,  falder  paa  Boernes  Politik 
og  Krigsførelse.  Om  Englænderne  i Praksis  har  ladet  sig  nøje  med 
at  samle  neutrale  Familier  og  brænde  kriminelle  Huse,  eller  om 
de  kan  have  taget  sig  det  let  med  Boernes  Skyld  og  blot 

hastig  har  fejet  Landet  rent  for  Folk  og  Fæ  med  en  grov  Ildkost, 
derom  er  det  næppe  muligt  at  sige  noget  sikkert.  De  Oplysninger, 
der  foreligger,  er  mest  un  bruit  confus  diversement  semé.  Boer- 
generalen Smuts  skrev  25.  Juni  1901,  at  hele  Landet,  hele  Re- 
publikken var  ødelagt  i Bund  og  Grund,  og  i Burgers  og  Reitzs  Brev 
til  Salisbury  af  22.  Novbr.  1901  hedder  det,  at  mindst  30000 
Boliger  er  bleven  ødelagte  af  den  engelske  Hær.  Regner  man,  at 
den  har  haft  700  Dage  til  dette  Ødelæggelses  værk , skulde  den 
altsaa  have  ekspederet  et  Par  og  fyrre  Huse  hver  Dag  i den  Tid! 
Kitchener  paastaar  derimod,  at  alle  Egne  ingenlunde  er  bleven 
ryddede,  og  at  der  endnu  er  mange  Kvinder  og  Børn  ude  paa 
deres  Gaarde.  Boerførernes  Skrivelser,  der  nok  er  lavede  med 
Offenliggørelse  for  Øje,  maa  sikkert  tages  med  Varsomhed.  Naar 
Burger  og  Reitz  fortæller,  hvorledes  deres  Regering  og  Folk  med 
Harme  overraskedes  over,  at  den  engelske  Hær  fjernede  Borgerne 
fra  deres  Boliger  og  brændte  deres  Ejendele,  tager  Harmen  og 
Overraskelsen  sig  mindre  ægte  ud  efter  Samtalen  i Middelburg. 
Mellem  Boerne  indbyrdes  lyder  Tonen  ogsaa  lidt  anderledes.  I et 
opsnappet  Brev  fra  Tobias  Smuts  til  Louis  Botha  af  2.  Septbr.  1901 
klager  Smuts  over,  at  han  er  bleven  afsat  som  General,  fordi  han 
havde  brændt  Bremersdorp.  Det  er  mod  vore  Principper,  havde  Botha 
sagt.  Ja,  indrømmer  Smuts,  naar  Husene  er  inden  for  vore  Grænser. 
Men  naar  de  er  udenfor  og  bruges  af  Fjenden  til  hans  Operations- 
planers Fremme,  kan  det  ikke  kaldes  mod  vore  Principper  at  brænde 
saadanne  Huse.  Det  var  netop  Tilfældet  med  Bremersdorp.  Chris. 
Botha  har  ogsaa  brændt  flere  Huse,  uden  at  nogen  har  gjort  ham 
noget  for  det.  Smuts  mener,  at  han  slet  ikke  er  bleven  afskediget 
for  Bremersdorps  Brand;  det  er  skinsyge  Medbejlere,  der  bagvasker 
ham  for  at  faa  hans  Plads  „og  saa  gør  alt  godt  igen  om  Aftenen 
med  en  3 Alens  Bøn.“ 

Af  de  fremkomne  Breve  fra  menige  engelske  Soldater  ses  det 
i Virkeligheden  ikke,  at  den  engelske  Hær  har  faret  for  haardt  frfem. 
De  giver  Billeder  af  Ødelæggelsen,  der  efter  Sagens  Natur  ikke  er 
hyggelige;  de  viser,  at  Soldaterne  tit  krympede  sig  ved  deres  Hverv 
og  til  andre  Tider  udførte  det  med  grovkornet  Halløj,  men  om 
Grundene  til  Hærgningen  kan  de  ingen  fyldestgørende  Dom  fælde. 
Nogle  mener,  den  er  nødvendig,  andre,  at  den  er  unyttig.  Et  Brev, 
som  Stead  er  særlig  glad  ved,  viser,  at  der  kunde  være  god  Føje 
til  at  ryge  Boerne  ud  af  deres  Huler: 

Vi  skulde  til  Steilpoort-Dalen  Nord  herfor.  Den  er  frugtbar  og  godt  vandet 
og  fuld  af  kønne  Gaarde.  Naar  vor  lille  Styrke  plejede  at  tage  ud  paa  Re- 
kognoscering og  kom  ind  i de  bratte  Fjeldhøje  oven  over  Dalen,  kom  de  veb 
nærede  Borgere  sværmende  ud  af  Gaardene  i Dalen  for  at  ha’  lidt  Løjer  med 
os.  At  vi  ikke  havde  mange  døde  og  saarede  var  ikke  deres  Skyld.  Det  var 
ogsaa  nogle  af  dem,  som  dræbte  to  Dragoner  ved  at  klæde  sig  i Khaki  (engelsk 
Uniform)  og  lokke  dem  over  paa  en  Kopje,  hvor  de  skød  dem  ned  i koldt 
Blod  . . . Fortroppen  var  lige  naaet  ind  mellem  Højene,  da  vore  Venner  var 
ude  og  essige  som  sædvanlig  og  snigskød  fra  hver  Klippe,  men  da  Kanonerne 
og  Pom-Pom’erne  kom  i Gang  i Gallop  og  dængede  Kopjerne  til  med  Granater, 
mærkede  de , at  nu  gik  det  ikke  . . . Der  var  en  Del  rigtig  kønne  Gaarde  tæt 
ved,  og  vi  saa’  Boerne  forlade  dem  og  stikke  af.  Generalprofossen  kom  op 
fra  Hovedstyrken,  fjernede  Boerkvinderne  og  Børnene  med  deres  Sengetøj  og 
gav  sig  til  at  brænde  eller  sprænge  Husene.  . . 


Boerkvinder,  der  saaledes  er  sat  ud  af  deres  Hjem  og  ført  til 
Lejrene,  udtaler  sig  som  venteligt  ofte  bittert  om  de  engelske  Sol- 
daters Fremfærd;  udenforstaaende , ikke-engelske  Folk  paa  Krigs- 
skuepladsen har  derimod  nærmest  fundet,  at  Englænderne  gik  for 
lempelig  til  Værks.  Man  kan  maaske  snarest  bebrejde  dem,  at 
de  stundum  ikke  har  bragt  Kvinder  og  Børn  ind,  samtidig  med  at 
de  brændte  Husene,  men  overladt  dem  at  ty  til  Boerlejrene,  hvor 
der  nok  i øvrigt  stadig  har  været  en  Mængde  Kvinder  og  Børn. 
Burgers  og  Reitzs  Klage  herover  er  dog  forholdsvis  spagfærdig;  det 
synes,  som  Englænderne  nærmest  har  givet  Boer  fa  milierne  Valget 
mellem  at  blive  eller  følge  med  („Kvinderne  og  Børnene  er  efter- 
ladt under  aaben  Himmel,  uden  Ly  eller  Føde,  hvorved  nogle  blev 
nødt  til  at  følge  med  Fjenden,  for  ikke  at  bukke  under  for  Sult 
eller  blive  udsat  for  Storm  og  Vind").  Brevet  til  Salisbury  klagede 
ogsaa  over,  at  Kvinderne  og  Børnene  er  bleven  fornærmede  og  grusomt 
behandlede  af  de  engelske  Soldater.  Det  nægter  Kitchener  med  stor 
Harme.  Det  har  ikke  kunnet  være  andet , end  at  de  ofte  har  maattet 
døje  ondt  under  den  tit  lange  Transport  paa  aabne  Vogne.  Boerførernes 
væsentligste  Ankepunkt  er  da  ogsaa,  at  Familierne  i ugevis  har  været 
udsatte  for  Regn,  kolde  Vinde  og  skrækkelig  Hede.  Det  førte  For- 
holdene med  sig,  og  Boerne  havde  selv  Skyld  i disse  Forhold. 
Deres  Klage  over,  at  Kvinderne  og  Børnene  var  udsatte  for  at 
blive  saarede  i Fægtninger,  er  ogsaa  noget  tveægget.  Hvor  over- 
drevne de  Historier,  der  sattes  i Omløb  om  de  engelske  Soldater, 
er,  ses  eksempelvis  af  Spoelstra-Processen , som  Stead  aftrykker. 
Spoelstra,  en  Hollænder  i Prætoria,  blev  tiltalt  for  et  Brev  til  en 
hollandsk  Avis,  han  havde  villet  smugle  ud  af  Landet.  I Brevet 

fortæller  han  bl.  a.,  at  frugtsommelige  Boerkvinder,  der  førtes  til 
Koncentrationslejrene,  i mange  Tilfælde  havde  født  paa  Vognen, 
uden  at  denne  gjorde  Holdt,  og  at  Soldaterne  kiggede  paa  den 
fødende  Kvinde  og  fandt,  det  var  Løjer.  I Forhøret  viste  det  sig, 
at  Spoelstra  kun  kendte  ét  saadant  Tilfælde,  at  Vognen  havde 
gjort  Holdt  under  Fødselen,  og  at  der  under  denne  ikke  var  nogen 
Soldater  i Nærheden  af  Vognen. 

Der  havde  fra  Krigens  Begyndelse  været  Koncentrationslejre  i 
Kapkolonien  for  Flygtninge  fra  Johannesburg.  Lejrene  for  Boerfa- 
milierne oprettedes  væsenlig  sidst  i 1900,  10 — 12  Stykker  i Trans- 
vaal,  lige  saa  mange  i Oranjekolonien , et  Par  i Natal  og  en  ved 
Port  Elizabeth  i Kapkolonien.  Senere  voksede  de  til  c.  20  i Trans- 
vaal  og  15  i Oranjestaten,  3 i Natal.  De  anlagdes  og  styredes  først 
af  Hærvæsenet,  men  i Febr.  1901  gik  de  ind  under  civil  Styrelse. 
I Spidsen  for  hver  Lejr  staar  en  Superintendent.  Han  har  under 
sig  en  Proviantforvalter  med  Assistenter,  en  eller  flere  Læger,  en 
Apoteker  og  Sygeplejersker.  Hospitalspersonalet  blev  efterhaanden 
betydelig  øget,  og  der  ansattes  Lejrmatroner,  som  skulde  melde 
Sygdomstilfælde,  undersøge,  hvem  der  trængte  til  Klæder  og  hjælpe 
til  med  at  fordele  dem.  Det  øvrige  Personel,  der  behøvedes  til  at 
drive  Lejrene,  toges  som  Regel  af  Boerne  i Lejren.  Det  daglige 
Arbejde  med  at  holde  Lejren  i god  Orden  maatte  de  udføre  uden 
Godtgørelse,  for  andet  Arbejde  fik  de  Betaling  og  øget  Kost.  I 
Irenelejren  ved  Prætoria  var  der  saaledes  i Maj  1901  o.  200  Bor- 
gere som  lavede  Mursten  o.  a.  Lejrpolitiet  toges  blandt  Boerne. 
Unge  Boerkvinder  blev  Medhjælpere  hos  Sygeplejerskerne,  somme 
Tider  med  godt,  stundum  med  mindre  heldigt  Resultat.  De  Boere, 
som  havde  overgivet  sig,  maatte  selv  passe  deres  medbragte  Kvæg; 
Militæret  gav  dem  Anvisning,  hvor  de  kunde  græsse  det,  og  de 
fik  Lov  at  danne  en  Kvægvagt  mod  omstrejfende  Boere?  Vaabeh 
og  Ammunition  ydede  Englænderne  dem.  Til  lavere  Arbejde 
brugtes  mange  Kaffere;  en  Del  Boere  havde  ogsaa  Kaffertyende 
hos  sig  i Lejren. 

Flere  Steder  nedsattes  der  i de  nærliggende  Byer  Damekomiteer, 
som  kom  ud  til  Lejrene  for  at  hjælpe  med  at  pleje  de  syge  og 
uddele  Klæder.  Men  som  Regel  gjorde  de  mere  Skade  end  Gavn. 
De  var  meget  lidt  lystne  efter  at  tage  fat  paa  at  gøre  Sygeplejer- 
gerning. For  det  meste  drev  de  hemmelig  Boerpropaganda.  Før 
de  kom,  hedder  det  tit,  var  der  ingen  Klager;  de  lærte  Folk  at 

knurre,  de  spredte  ondsindede  Rygter,  undergravede  Embedsmæn- 
denes  Myndigbed,  medbragte  Kvaksalvermedicin , smuglede  Breve 
ind  og  ud  og  uddelte  Klæder  ikke  til  dem,  der  trængte,  men  til 
dem  der  var  „for  os“,  til  de  kæmpende  Boeres  Familier.  Af  22 
Personer,  de  etsteds  anbefalede  til  at  faa  Klæder,  var  saaledes 
18  Børn  af  kæmpende  Boere.  Efterhaanden  har  man  da  frabedt 
sig  disse  Damers  Besøg. 

Der  har  været  klynket  over,  at  Boerne  i Lejrene  holdtes  som 
Fanger  bag  Pigtraadshegn.  Pigtraadshegnene  findes  nu  ikke  om 
alle  Lejrene,  og  Fangenskabet  ses  ikke  at  have  været  trykkende. 
Selvfølgelig  kunde  de  ikke  faa  Lov  at  gøre  og  lade  som  de  vilde; 
der  maatte  være  Orden  og  Disciplin  i Lejrene;  Indbyggerne  i 
Byerne  paa  Krigsskuepladsen  maatte  ogsaa  finde  sig  i mange  Baand 
paa  deres  Frihed.  Boerne  i Lejrene  havde  det  nærmest  som  Sol- 
dater i en  Kaserne.  De  maatte  have  Udgangstilladelse,  naar  de 
vilde  tage  til  den  nærmeste  By,  men  der  synes  ikke  at  have  været 
Kniberi  med  at  give  denne  Tilladelse;  man  hører  snarere  Klager 
over,  at  den  er  givet  for  villig. 

Naar  man  vil  veje  Klagerne  over  Englændernes  Styrelse  af 
Koncentrationslejrene,  er  man  ikke  længere  henvist  til  Frk.  Hob- 
houses  Beretning,  der  sikkert  er  noget  misvisende.  Hun  har  paa- 
vist forskellige  Brøst,  navnlig  i Lejren  ved  Bloemfontein  (Lægen 
der  havde  for  øvrigt  gjort  Indberetning  om  dem  inden  Frk.  Hob- 
houses  Skrift  kom).  Men  hun  er  ensidig,  hun  kender  ikke  synderlig 
til  Forholdene  i Sydafrika,  hun  har  ladet  sig  proppe  med  Histo- 
rier af  Boerkvinderne,  hun  er  noget  sentimental,  med  Hang  til  at 
poetisere.  Et  omfattende  Stof  findes  nu  i Indberetningerne  fra 
Superintendenterne  og  de  inspicerende  Læger  (i  de  engelske  Blaa- 
bøger)  og  i den  Rapport,  der  afgaves  i Februar  1902  af  en  af  den 
engelske  Regering  udsendt  Damekommission , der  lededes  af  Fru 
Fawcett  og  indbefattede  et  Par  kvindelige  Læger.  Denne  Komité 
har  med  stor  Dygtighed  og  Grundighed  undersøgt  Forholdene  i 
Lejrene  og  har  søgt  at  holde  sig  sit  Program  efterrettelig:  at  se 
alt  og  sige  Sandheden.  Den  lægger  ikke  Fingrene  imellem,  hvor 
den  finder  noget  at  klage  over;  man  kan  snarest  synes,  at  Damerne 
stundum  har  været  lovlig  fintfølende1). 


*)  De  er  saaledes  grumme  forargede  over,  at  Boerbørnene  faar  Lov  at 
være  Vidne  til  en  Faareslagtning:  „Vi  kunde  daarligt  tro,  at  de  virkelig 
vilde  give  sig  til  at  slagte,  mens  Skarer  af  smaa  Børn  stod  eller  sad  rundt 

Det  kæmpemæssige  Arbejde  med  at  drive  Koncentrationslej- 
rene er  bleven  øget  ved  de  stedlige  Forhold.  De  stærkt  optagne 
Jernbaner  har  haft  Møje  med  at  skaffe  Forraad  til  dem  — stun- 
dum  har  militære  Krav  maattet  vige  for  Hensynet  til  Lejrene.  Det 
har  knebet  at  faa  Transportdyr  til  Renovationsarbejdet.  .Boerne 
har  anfaldet  nogle  af  Lejrene  og  gjort  dem  Afbræk.  Superinten- 
denterne har  til  Tider  haft  deres  Nød,  naar  der  pludselig  kom  en 
hel  Mængde  Familier  og  skulde  optages  i Lejren.  Alligevel  synes 
Driften  at  være  gaaet  nogenlunde  jævnt. 

Nogle  Familier  kom  blot  ind  for  at  finde  Værn,  men  de  aller- 
fleste maatte  Englænderne  yde  den  nødvendige  Føde.  Rationerne 
fastsattes  forskellig  i de  enkelte  Landsdele.  I Transvaal  gaves 
der  ugenlig1). 

Mel  Salt  Kaffe  Sukker  Kød 

Til  hver  voksen  (over  12  Aar)  7 Pd.  4 Uns.  6 Uns.  12  Uns.  2 (senere  3)  Pd. 
Til  hvert  Barn  31/*  2 — 3—12  V*  — 

Fra  først  af  fik  de  kæmpende  Boeres  Familier  lidt  mindre 
Kaffe  og  Sukker  og  intet  Kød;  dette  vakte  med  Føje  stærk  Uvilje, 
og  27  Febr.  1901  ophævedes  denne  Bestemmelse.  I nogle  af  Lej- 
rene var  den  i øvrigt  ikke  bleven  gennemført. 

I Oranje  var  den  ugenlige  Ration  for  hvert  Individ 

51/*  Pd.  Mel,  7 Uns.  Salt,  7 Uns.  Kaffe,  14  Uns.  Sukker,  3V2  Pd.  Kød  og  7/i* 
Daase  kondenseret  Mælk. 


om.  Men  det  viste  sig  virkelig  at  være  Tilfældet.  Der  var  gravet  en  lang 
Grøft;  paa  Randen  af  denne,  tæt  sammenpakkede,  sad  en  Række  smaa 
Piger  og  Drenge  med  ivrige  Ansigter  og  holdt  smaa  Skaale  i Hænderne. 
Tværs  over  Grøften  lagdes  flere  Faar  med  udstrakt  Hals,  hvert  holdt  af  en 
Mand.  Langsomt  droges  Kniven  over  den  første  Strube  og  overskar  Blodkar- 
rene, men  dræhte  langtfra  Faaret.  De  smaa  Børn  holdt  ivrig  deres  Skaale 
under  for  at  fange  det  dryppende  røde  Blod,  uden  at  bryde  sig  det  mindste 
om  Faarels  Sprællen,  naar  blot  de  fik  Blod.  Det  Syn  var  for  skrækkeligt.  Et  Med- 
lem af  Kommissionen  vendte  sig  mod  den  Skare  ventende  Forældre,  der  om- 
ringede Børnene  og  lettede  sin  Sjæl  i stærkt  og  fyndigt  Sprog;  vi  skyndte 
os  derpaa  fra  dette  Optrin,  hjertesyge  over,  at  man  saaledes  brutaliserede 
smaa  Børn.*4 

De  gode  Damer  er  aabenbart  ikke  voksede  op  paa  Bondelandet.  Man  kan 
tænke  sig,  hvor  Boerne  har  stirret  uforstaaende  efter  dem. 

l)  Et  engelsk  Pund  er  lidt  mindre  end  et  dansk;  Pundet  har  16  Unser. 

I Natal  gaves  der  ugenlig: 

Brød  Kartofler  Salt  Kaffe  Sukker  Kød 

Til  voksne:  7 Pd.  37*  Pd.  37*  Uns.  7 Uns.  14  Uns  1 Pd 

Til  Børn:  37* - 37*  - 37*  - 7 - 14  - 3 - 

og  37*  Pd.  Mel  og  4 Daaser  Mælk. 

Senere  fik  hvert  Individ  i Transvaal  desuden  1 Pd.  Ris  og  i 
Oranje  7*  Pd.  Ris  (efter  Indstilling  af  Damekomissionen). 

Mælkeforsyningen  har  det  knebet  med.  Boerne  holder  kun 
faa  Malkekøer;  det  er  sjældent,  at  en  Mand,  som  ejer  1000  Stk. 
Kvæg,  har  én  Malkeko;  Boerne  vil  ikke  have  Ulejlighed  med  at 
drive  Mejeri ; de  foretrækker  at  bruge  Daase-Smør  — og  Mælk.  Der 
var  Trang  til  megen  Mælk  i Lejrene  til  Børnene,  især  da  Boer- 
kvinderne, der  ammer  deres  Børn  til  de  er  2 Aar,  paa  Grund  af 
Strabadserne  ofte  ikke  kunde  give  Mælk.  Børnene  kunde  da  saa 
godt  som  kun  faa  kondenseret  Mælk  i Lejrene.  I Transvaal  var 
der  ikke  fastsat  nogen  Mælkeration,  men  der  uddeltes  rigelig  til 
svagelige  Børn,  og  senere  hen  i 1901  fik  hvert  Barn  under  3 eller 

0 Aar  Mælk.  Der  indrettedes  ogsaa  Suppekøkkener. 

Kosten  var  ensformig  og  der  tvistes  om,  hvor  vidt  den  var 
tilstrækkelig.  En  Læge  mener,  at  Boerne  var  vant  til  at  spise 
meget  Kød  og  burde  have  mere.  En  Autoritet,  Chamberlain  raad- 
spurgte,  holdt  paa  4 Pd.  ugenlig.  Andre  siger,  at  mindst  50  pCt. 
af  Folkene  havde  aldrig  levet  saa  godt  som  i Lejrene.  Mange  af 
den  lavere  Klasse,  bijwoners , fik  sjældent  Kød  hjemme;  somme 
havde  aldrig  set  Hvedebrød,  før  de  kom  til  Lejrene.  I Oranjelejrene 
blev  Kosten  noget  rigeligere  for  Familier  med  Børn,  da  disse  fik 
Rationer  som  voksne.  Desuden  fordeltes  Hoveder,  Haler  og  Ind- 
mad af  Slagtekvæget  uden  for  Rationerne. 

Det  ses  ikke,  at  Boerne  selv  har  klaget  videre  over,  at  de 
fik  for  lidt  Mad.  Mange  Steder  takker  de  for,  at  de  er  bleven  saa 
godt  behandlede.  „Der  er  aldrig  bleven  sørget  saa  godt  for  os, 
som  siden  vi  kom  i Englændernes  Hænder, u hedder  det  etsteds. 

1 flere  Lejre  hører  man,  at  Boerkvinderne  havde  sparet  Mel  op  af 
deres  Rationer;  i Belfast  sagde  de,  at  det  var  for  at  have  noget  at 
leve  af,  naar  de  kom  hjem  til  deres  Gaarde;  i Klerksdorp  prøvede 
de  at  sælge  det  opsparede  til  en  Mand  i Byen.  Der  var  Butikker 
i Lejrene,  hvor  de  kunde  faa  Levnedsmidler  til  Købs;  de  købte 
for  mange  Penge  — i Pietersburg  var  Omsætningen  i Butikken 
£ 2063  i 6 Uger  — men  det  var  mest  Lækkerier,  de  vilde  have, 


Digitized  by  LjOOQle 


476 


Koncentrationslejrene  i Syd- Afrika 


Syltetøj,  Frugt,  Sardiner  og  Laks;  Mel,  henkogt  Kød  eller  Kaffe 
solgtes  der  intet  af. 

Fødevarerne  har  genneingaaende  været  gode;  en  enkelt  Gang 
klages  der  over  Sukkeret  eller  Mælken  eller  Kaffen:  fra  først  leve- 
redes der  brændt  og  malet  Kaffe,  siden  efter  Boernes  Ønske  raa 
Kaffe  og  da  lidt  mere  end  Rationen.  Mest  knurredes  der  over 
Kødet.  Det  var  ogsaa  tit  magert  og  ringe,  især  naar  Hjordene 
havde  maattet  gaa  lang  Vej  i græsløse  Egne.  Men  det  var  sjældent 
bedre  andre  Steder  i Landet.  Tværtimod  fik  Lejrene  ofte  bedre 
Kød  end  de  omliggende  Byer  eller  de  engelske  Soldater.  I Win- 
burg  vægrede  nogle  Boere  sig  ved  at  tage  mod  deres  Kødration; 
Kødet  blev  ført  ind  til  Byen,  og  der  solgtes  det  straks.  I Blorn- 
fontein-Lejren  saa’  Damekommissionen,  at  flere  Folk  havde  kastet 
deres  Kødration  bort.  Næsten  hver  fattig  Familie  i England,  siger 
Damerne,  vilde  have  været  glade  ved  det  Kød.  Undertiden  havde 
Boerne  en  Bagtanke  med  deres  Klager:  de  vilde  have,  at  de  en- 
gelske Myndigheder  skulde  købe  det  Kvæg,  Boerne  selv  havde  i 
Lejrene. 

I det  hele  maa  det  vistnok  siges,  at  Englænderne  har  sørget 
saa  godt  for  Boernes  Forplejning,  som  det  efter  Omstændighederne 
kunde  forlanges.  De  engelske  Kvinder,  Damekommissionen  traf  i 
Lejrene,  var  gerne  fulde  af  Taknemmelighed  over  de  udmærkede 
Rationer,  de  fik.  „Jeg  har  to  Sgfstre  i de  engelske  Flygtninge-Lejre 
ved  Kysten,"  sagde  en  af  dem,  „jeg  vilde  være  meget  lykkelig, 
hvis  jeg  tænkte,  at  de  havde  det  halvt  saa  godt  som  vi  her  i 
Lejren." 

Brændselsforsyningen  har  voldt  mange  Klager,  selv  fra  ellers 
tilfredse  Folk.  Somme  Steder  har  der  været  Brænde  eller  Kul  i 
godt  Maal  — i en  Lejr  kunde  man  gaa  lige  hen  og  tage  af  Kul- 
bunken — men  i mange  Lejre  har  Landets  Træfattigdom  eller  Trans- 
portvanskeligheder nødt  Englænderne  til  at  give  knappe  Brænd- 
selsrationer. Efter  Landets  Skik  har  mange  maattet  samle  Kogød- 
ning til  Brændsel.  Et  Par  Gange  har  de  kæmpende  Boere  sat  Ild 
paa  Brænde,  der  skulde  til  Lejrene,  eller  overfaldet  Boerne,  der 
var  ude  at  hugge  Ved.  Folkene  i Lejrene  har  dog  faaet  lige  saa 
meget  Brændsel  som  de  engelske  Soldater,  stundum  mere.  Men 
dels  er  Boerne  ikke  vant  til  at  spare  paa  Brændsel  — de  plejer 
at  lade  deres  Kaffere  skaffe  det,  — dels  slaar  Soldaterne  sig 
sammen  om  at  koge  deres  Mad,  det  gør  Boerne  ikke.  I Spring- 

fontein  klagede  nogle  Boere  til  Damekommissionen  over,  at  de  ikke 
kunde  faa  kogt  deres  Mad  ved  det  Brændsel,  de  fik.  Damerne 
foreslog,  at  4—5  Familier  skulde  slutte  sig  sammen  og  koge  Maden 
i Fællig.  * Ærede  Damer,  “ svaredes  der,  „det  vilde  spare  paa  vort 
Brændsel ; men  saa  maatte  vi  alle  fødes  paa  ny,  og  en  ny  Kærlighed 
maatte  skabes  mellem  os;  enhver  vil  koge  sin  egen  Gryde*.  „Ja,“ 
sagde  en  Kvinde,  „og  naar  vi  putter  et  fedt  Stykke  i,  vil  vi  ogsaa 
tage  et  fedt  Stykke  ud.*  De  mistroede  hinanden. 

Somme  af  Boerne  bragte  ikke  lidt  Gods  med,  naar  de  kom  til 
Lejrene.  Til  Tider  var  det  nok  nærmest  store  Bunker  Pjalter,  men 
ikke  faa  kom  velforsynede  med  Klæder  og  Bohave.  Man  kunde 
se  smukke  Sengesteder  med  broderede  Puder,  etsted  varder  et  Telt 
med  Egetræsmøbler  og  Fløjelsbetræk,  i Vereenigung  hos  de  mere 
dannede  Boere  fandt  man  hyggelige  Telte,  veludstyrede  med  Møbler 
og  Gulvtæpper.  Nogle  bragte  Pianoer  med;  et  Par  gamle  Boere 
kom  med  deres  Ligkister  — som  Boerne  gerne  plejer  at  have 
staaende  — og  stillede  dem  op  uden  for  deres  Telt.  Men  de  aller- 
fleste kom  uden  synderlig  Bagage,  tit  kun  med  de  Klæder,  de 
havde  paa  Kroppen,  hyppig  i rene  Laser.  Kvinder  og  Børn,  der 
fangedes  i Boerlejrene,  var  navnlig  ynkelig  klædte,  Børnene  under- 
tiden i Faareskind,  Kvinderne  med  Skørter  af  Sække.  Mange 
klagede  over,  at  de  ikke  havde  maattet  tage  deres  Tøj  med  fra 
Gaardene:  Soldaterne  havde  lovet  dem  Klæder,  naar  de  kom  til 
Lejren.  Soldaterne  derimod  fortalte,  at  Boerne  tit  end  ikke  gad 
tage  deres  gode  Klæder  med.  Stundum  var  det  medbragte  Tøj 
bleven  brændt  undervejs  af  Mangel  paa  Transportmidler.  Meget 
nødlidende  var  de,  og  Englænderne  maatte  forsyne  dem  med 
Klæder  og  Tæpper  i tusindvis.  Private  Understøttelseskomiteer, 
engelske  og  fremmede,  gav  ligeledes  en  Mængde  Tøj.  Nøden  blev 
afhjulpet  og  mere  til.  Damekomissionen  saa*  Tæpper  ligge  og  flyde 
ved  Lejrene,  og  den  udtaler,  at  de  private  Uddelinger  mulig  har 
gjort  mere  Skade  end  Gavn ; Modtagernes  Trang  blev  ikke  prøvet, 
og  der  har  været  meget  Snyderi.  — Paa  Sengesteder  har  der  været 
en  følelig  Mangel,  som  kun  delvis  er  bleven  afhjulpet.  Dels  har 
det  knebet  med  at  faa  det  fornødne  Træ,  dels  har  Boerne  ikke 
brudt  sig  synderlig  om  dem,  i hvert  Fald  ikke  om  at  lave  dem 
eller  hjælpe  hverandre  dermed.  I Barberton  havde  næsten  alle 
Folk  Sengesteder:  der  holdt  de  ikke  af  at  sove  paa  Jorden,  fordi 
der  var  hvide  Myrer  i Lejren. 

Nogle  af  Boerne  husedes  i Hytter  af  Træ  eller  Jern,  af  Grønsvær 
eller  Siv  eller  Mursten,  somme  i Byerne  ved  Lejrene,  men  de 
allerfleste  i Telte.  Det  var  meget  svært  at  skaffe  Telte  nok,  især 
naar  store  Flokke  Boere  med  kort  Varsel  førtes  til  Lejrene;  mange 
Telte  blev  da  overfyldte.  De  engelske  Soldater  afstod  undertiden  deres 
Telte  til  Boerfamilierne.  Ved  Damekomissionens  Besøg  i Efteraaret 
1901  var  Forholdene  bedrede;  Transvaallejrene  var  især  vel  for- 
synede med  Telte,  gennemsnitlig  boede  der  5 Personer  i hvert. 

I Oranjelejrene  var  der  nogle  Steder  endnu  for  faa.  Boerne  tog  sig 
i øvrigt  ikke  Overfyldningen  synderlig  nær,  de  var  vant  til  at  bo 
klumpet  sammen  i deres  Huse. 

Lejrstyrelsen  har  gjort  meget  for  at  holde  Folkene  i Virk- 
somhed ved  at  opmuntre  til  Arbejde  og  Idræt.  Rundt  om  i Lejrene 
er  der  bleven  lavet  Fodboldspil,  Væddeløb,  Tennis  og  anden  Sport. 
Navnlig  er  der  bleven  arbejdet  ivrig  og  heldig  paa  at  skaffe  Bør- 
nene Undervisning.  Undervisningen  gives  væsentlig  paa  Engelsk. 
Det  har  knebet  med  at  skaffe  ordentlige  Lærere;  tit  . har  man 
maattet  nøjes  med  Folk  fra  Lejrene,  hvis  Kundskaber  var  noget 
tynde.  En  Geografilærer  vidste  ikke,  hvor  Avstralien  laa;  at  han 
ikke  kendte  Hovedstaden  paa  Island  er  mere  tilgiveligt.  En  Del 
Forældre  var  en  Tid  bange  for  at  lade  deres  Børn  komme  i 
Skolen.  Det  hed  sig  blandt  dem,  at  Englænderne  vilde  lære  Bør- 
nene Engelsk , saa  samle  dem  i Prætoria  og  sende  dem  alle  til 
England.  Man  troede  heller  ikke  paa  den  lovede  fri  Undervisning. 
Efter  Krigen  vilde  Forældrene  komme  til  at  betale  den  i dyre 
Domme!  De  lavere  Boerfolks  materielle  Tankelag,  Lyst  til  Ledig- 
gang og  Uvilje  mod  regelbunden  Virksomhed  gjorde  sig  ogsaa 
gældende.  Somme  Forældre  vilde  ikke  lade  deres  Børn  lære  Engelsk, 
før  de  saa’,  om  Englænderne  vandt  i Krigen.  — Enkelte,  deriblandt 
Damekomissionen , har  foreslaaet,  at  Undervisningen  skulde  gøres 
tvungen  i Lejrene,  men  Styrelsen  har  meget  viselig  vægret  sig  ved 
at  gaa  ind  herpaa.  Det  vilde  faa  Boerne  til  at  stritte  af  Mistro. 
Og  det  har  heller  ikke  været  nødvendigt.  Skolerne  har  i det  hele 
gjort  Lykke.  Sidst  i Oktober  1901  var  gennemsnitlig  2/s  af  de 
skolevoksne  Børn  i Lejrene  indmeldte  til  Undervisning  og  2 Is  af  de. 
indmeldte  mødte.  Forældrene  havde  ikke  noget  mod,  at  Børnene 
lærte  Engelsk;  de  bad  tit  om,  at  de  kun  maatte  lære  Engelsk;  Hol- 
landsk lærte  de  hjemme  og  i Kirken.  Ogsaa  voksne  paa  nogle  og 
tyve  Aar  søgte  Skolerne.  Børnene  var  meget  ivrige  til  at  lære  og 
optagne  af  Skolerne;  nogle  Stile  udtaler  deres  Glæde  ved  Under- 

visningen  og  Tak  til  Lærerne1).  Forældrene  har  været  meget 
stolte  af  at  komme  hen  i Skolerne  og  høre  hvor  flinke  deres  Børn 
var.  En  gammel  Boer  sagde,  at  Englænderne  vist  alligevel  maatte 
være  Guds  udvalgte  Folk,  for  han  havde  aldrig  hørt  om  nogen 
anden  Nation,  der  betalte  for  at  opdrage  deres  Fjenders  Børn. 

Skolerne  har  været  det  lyseste  Punkt  i Lejrlivet,  Helbredstil- 
standen det  mørkeste.  Der  har  næsten  overalt  været  et  Utal  af 
Sygdomstilfælde,  og  Dødeligheden  var  til  Tider  forfærdelig.  Den 
vedføjede  Oversigt  for  transvaalske  Lejre  kan  give  en  Forestilling 
derom.  Dødsaarsagerne  har  væsentlig  været  Tyfus  og  Dysenteri, 
Diarrhoe,  Malaria  og  Difteritis,  men  især  Mæslinger,  som  hyppig  er 
bleven  fulgt  af  Bronchitis,  Pnevmoni  og  andre  Sygdomme.  Ta- 
bellerne viser,  hvor  dødbringende  Mæslingeepidemien  og  dens  Følger 
har  været.  Alle  de  anførte  Tilfælde  af  Bronchitis  og  Pnevmoni 
skyldes  vel  ikke  Mæslinger,  men  til  Gengæld  er  andre  Komplika- 
tioner af  Sygdommen  ikke  tagne  med  i Oversigten.  Det  er  især 
Smaabørn,  Sygen  har  revet  bort.  Boerne  og  deres  Venner  har  der- 
over malet  Englænderne  som  de  sorteste  Børnemordere:  Herodes 
var  en  ren  Fusker  ved  Siden  af  Chamberlain  (det  kunde  man  da 
kalde  to  outherod  Herod). 

Hvad  kan  man  da  lægge  Englænderne  til  Last  i deres  Styrelse 
af  Lejrene?  Hospitalsmandskabet  har  mange  Steder  været  util- 
strækkeligt til  at  kunne  tage  Kampen  op  med  Epidemien;  Lægerne 
og  Sygeplejerskerne  er  ofte  bleven  brudte  af  det  overvældende 
Arbejde.  Det  har  været  vanskeligt  at  finde  tilstrækkeligt  Mandskab 
i Sydafrika;  der  maatte  sendes  Læger  og  Sygeplejersker  fra  Er- 
land; men  de  kunde  nok  være  kommet  noget  før  end  de  gjorde. 
— I adskillige  Lejre  har  Vandet  ikke  været  godt,  og  der  er  ikke 
sørget  ordentlig  for,  at  det  blev  kogt.  Boerne  selv  vilde  i øvrigt 
næppe  have  holdt  sig  til  det  kogte  Vand;  de  gik  og  øste  af  det 
daarlige  Vand,  som  de  altid  havde  drukket. 

’ Teltlivet  maa  have  haft  stor  Skyld  i Lungesygdommene.  Det 
sydafrikanske  Vejrlig  er  farligt  i den  tørre  Tid;  der  er  svære 
Storme  og  Støv,  Hede  om  Dagen  og  Kulde  om  Natten.  Termo- 
metret kan  om  Dagen  staa  paa  80 — 90°  Fahrenheit  og  om  Natten 
/ 

4)  En  lille  patriotisk  Dame  gør  ikke  en  Røverkule  af  sit  Hjerte:  I tvill 
try  to  learn  English  that  I can  tay  to  Kakky , handsup ; I am  twelve  years 
old.  This  is  my  first  English  writing.  Hun  vil  kunne  sige:  op  med  Hæn- 
derne! til  de  engelske  Soldater  (Khaki),  naar  de  skal  overgive  sig. 

gaa  ned  under  30°.  En  saadan  Temperatur  forandring  maatte  føles 
bittert  af  Folk  i Telte,  tit  med  faa  Klæder.  Det  hedder  imidlertid 
oftere,  at  Sygeligheden  er  lige  saa  stor  hos  dem,  der  bor  i Huse 
eller  Hytter,  som  hos  dem  i Teltene.  Den  inspicerende  Overlæge 
Kendal  Franks  meddeler  saaledes,  at  i Potchefstroom  var  der  i 
Aug.  1901  mere  Sygdom  blandt  Boerne,  som  laa  i Byen,  end  hos 
dem,  der  laa  i Lejren,  og  Antallet  af  Personer  var  omtrent  lige 
stort  begge  Steder.  Det  samme  var  Tilfældet  i Klerksdorp.  — Man 
skulde  synes,  der  kunde  have  været  gjort  noget  for  at  isolere  de 
syge  og  deres  Familie.  Forsøg  derpaa  gjordes  ogsaa  tidlig,  men 
de  mislykkedes,  bl.  a.  fordi  Boerne  dulgte  Sygdomstil fældene.  De 
holdt  ikke  af  at  komme  i Karantæne.  I Volksrust  indgav  de  et 
Andragende  om,  at  de  maatte  faa  Lov  at  blive  boende  i deres 
Telte  og  paatog  sig  det  fulde  Ansvar  for  Følgerne.  Derimod  burde 
man  sikkert  tidligere  have  sørget  for,  at  de  nykomne  blev  holdt 
afsondrede,  til  deres  Helbredstilstand  ikke  medførte  Fare  for  de 
andre  i Lejren,  og  navnlig  burde  man  have  vaaget  over,  at  der 
ikke  førtes  syge  fra  den  ene  Lejr  til  den  anden. 

Alle  disse  Forhold,  hvorover  Englænderne  kun  delvis  har 
været  Herrer,  kan  forklare  meget  af  Sygeligheden  og  dens  Udbre- 
delse, derimod  ikke  den  store  Dødelighed.  Sagen  har  imidlertid 
ogsaa  en  anden  Side.  De  færreste  Sygdomme  er  opstaaede  i 
Lejren.  Boerfamilierne  bragte  dem  med  ind.  Krigen  havde  for- 
værret Sundhedstilstanden  hele  Landet  over.  De  mange  døde  Dyr, 
der  laa  spredte  rundt  om,  forpestede  Luften  og  forgiftede  Vandet. 
Al  Virksomhed  stod  stille.  Frisk  Kød  og  Mælk,  Frugter  og  Grønt- 
sager var  mange  Steder  ikke  til  at  faa.  Tit  maatte  man  give  3 d. 
for  en  Kartoffel,  7 s.  6 d.  for  et  Dusin  Æg.  Paa  Gaardene  havde 
man  ofte  kun  Kød  og  Mel  at  leve  af.  Det  gik  navnlig  ud  over 
Børnenes  Helbred.  Fra  næsten  alle  Lejre  hører  man,  at  de  ny- 
komne er  i ynkelig  Stand,  de  lider  af  Mæslinger  og  Diarrhoe  og 
daarlige  Øjne,  de  er  udtærede  og  nedbrudte  af  Malaria.  Navnlig 
de  Familier,  der  havde  fulgt  med  Boerkommandoerne  og  var  bleven 
jagede  af  de  engelske  Kolonner,  var  gerne  svækkede,  udasede  og 
fulde  af  Sygdom,  Børnene  lignede  stundum  Skeletter.  Mange  var 
døde  i Boerlejrene.  En  Familie  havde  mistet  9 af  10  Børn,  mens 
den  fulgte  en  Boerdeling.  Af  21  Personer,  som  drog  med  en  Kom- 
mando fra  Johannesburg  til  Pietersburg  døde  8 undervejs,  1 
laa  død  i Vognen,  da  de  kom  til  Koncentrationslejren,  6 døde 
snart  efter,  de  sidste  6 kom  sig  langsomt.  Dødeligheden  er  stadig 

størst  blandt  de  nykomne.  I Johannesburg  var  Halvdelen  af  de 
døde  i Juli  1901  komne  efter  l.Maj,  70  pCt.  af  de  døde  i Mafeking- 
lejren  i Sept.  hørte  til  en  ynkelig  Flok,  som  kom  i August. 

I Koncentrationslejrene  havde  Sygdommene  stærke  Hjælpere  i 
Boernes  Vaner  og  Adfærd.  Man  har  sagt,  at  hos  Boerne  er  alting 
fra  det  17.  Aarhundrede,  undtagen  deres  Rifler.  Deres  Sundheds- 
begreber synes  dog  nærmest  at  være  fra  det  16.  Aarhundrede. 
Deres  Renlighedssans  er  grumme  uudviklet.  Der  var  mange  af  de 
mere  dannede  Boere,  som  holdt  deres  Telte  i god  Orden,  og  Bade- 
indretningerne  blev  somme  Steder  flittig  brugte.  Men  for  det 
meste  stod  det  ilde  til  med  den  personlige  Renlighed.  En  Læge 
spurgte  en  af  Sygeplejer-Eleverne,  hvor  længe  det  var  siden,  hun 
havde  faaet  et  Bad.  To  Aar!  Selv  hos  de  pæne  Folk  i Vereenigung 
var  Børnene  gerne  snavsede.  Hos  de  lavere  Klasser  var  Svineriet 
frygteligt.  Dr.  Franks  saa*  i et  Telt  et  Barn,  der  led  af  Peritonitis. 
Det  laa  i sine  sædvanlige  Klæder;  da  han  fjernede  dem  for  at  se 
Barnets  Underliv,  fandt  han,  at  det  var  sort  som  en  Kaffers, 
dækket  af  et  helt  Lag  Snavs.  Man  maatte  have  skrabet  Snavset 
af  for  at  faa  Huden  at  se.  Der  uddeltes  gratis  Sæbe  hver  Uge; 
„hvad  de  gør  ved  den,  kan  jeg  ikke  sige",  bemærker  Dr.  Francks, 
„for  i de  fleste  Telte  var  det  tydeligt,  at  den  ikke  blev  brugt." 
Skolerne  virkede  godt  til  at  fremme  Renligheden,  da  Børnene 
skulde  møde  vaskede  og  hægede.  En  gammel  Boer  med  6 Børn 
sagde,  at  siden  de  var  kommen  i Skole,  var  de  saa  renlige,  at 
han  blev  nødt  til  at  vadske  sit  Ansigt  og  sine  Hænder . før  Maal- 
tiderne,  for  ikke  at  stikke  af  mod  dem.  I Teltene  herskede  ofte 
den  største  Urenlighed.  Skidne  Kogekar  og  Klæder,  stinkende 
Tæpper  og  Sjaler,  der  brugtes  som  Bleer,  Udtømmelser  paa  Gulvet 
og  alskens  Affald.  Og  ikke  blot  hos  de  fattige.  Damekommissionen 
nævner  en  Lejr,  hvor  der  i mange  Telte  laa  Uhumskheder  paa 
Gulvene,  Ben  fra  Gaarsdagens  Middag,  Ananas -Skaller,  gamle 
Bananlevninger.  I disse  snavsede  Telte  saas  der  tit  Symaskiner, 
etsteds  et  Piano,  og  Cykler  udenfor.  Rundt  om  i Lejrene  var  der 
anbragt  Kar  og  Kasser  til  Spildevand  og  Affald.  Det  kneb  umaa- 
delig  at  faa  Folk  til  at  bruge  dem;  naar  de  saa’  deres  Snit,  smed 
de  Affaldet  og  Vandet  uden  for  Teltet.  Det  var  et  rent  Herkules- 
arbejde  at  faa  Folk  til  at  bruge  Retiraderne.  Den  Slags  Luksus- 
indretninger kendtes  ikke  paa  Boergaardene.  Helst  tyede  Folk  ud 
paa  den  frie  Mark  om  Lejrene  eller  ned  ved  Floden,  hvis  Vand 
Lejren  skulde  bruge.  Og  naar  de  endelig  brugte  Latrinerne  i 

Lejren,  lavede  de  et  rædsomt  Svineri,  naar  man  ikke  passede  paa. 
Velstaaende  Folk  var  ikke  bedre  end  de  lavere  Klasser,  og  Da- 
merne somme  Tider  de  værste.  Saaledes  i Pietersburg,  til  to 
gamle,  strenge  Boerkvinder,  som  ellers  havde  gaaet  og  gjort 
Kvalm  i Lejren,  blev  sat  til  at  have  Opsyn  med  Kvinderetiraderne; 
saa  maatte  Damerne  makke  ret,  og  de  to  Politikvinder  holdt  op 
at  gøre  Kvalm. 

Al  denne  Urenlighed  har  virket  til  at  udbrede  Sygdomme 
som  Tyfus.  Over  for  Mæslingepatienter  kommer  hertil,  at  Boerne 
mener,  det  er  skadeligt  at  skifte  de  syges  Tøj  eller  vaske  dem. 
De  maa  kun  faa  Vand  som  Drikke,  selv  Vandomslag  tillades  ikke. 
De  gør  heller  intet  for  at  modvirke  de  voldsomme  Temperatur- 
omslag. De  syge  Børn  holdes  om  Dagen  i den  stærke  Hede  dæk- 
kede af  en  Dynge  Klæder.  Det  var  paabudt,  at  Teltfligene  eller 
Dørene  om  Dagen  skulde  holdes  aabne,  men  mange  lod  være,  saa 
Luften  i Teltene  var  uhyggelig.  Boerne  søgte  helst  paa  enhver 
Maade  at  stoppe  for  den  friske  Luft.  I et  Hus  var  der  sømmet  et 
Tæppe  fast  foran  Skorstenen,  den  eneste  Luftgiver  i Værelset.  Til 
Gengæld  saa*  man  Børn,  der  endnu  ikke  var  kommet  sig  efter 
Mæslinger,  løbe  ude  i Storm  og  Støv  eller  blive  baaret  paa  Armen 
af  Moderen,  mens  hun  stod  ude  og  lavede  Mad. 

Fra  først  var  Boerne  meget  utilbøjelige  til  at  komme  paa  Ho- 
spitalerne, dels  fordi  de  troede,  at  de  skulde  betale  for  Plejen, 
dels  fordi  det  hed  sig,  at  de  syge  blev  sultede  paa  Hospitalet  (som 
i Tyfus).  De  dulgte  derfor  tit  Sygdomstilfældene,  saa  længe  de 
kunde.  En  Læge  kom  ind  i et  Telt,  hvor  der  laa  et  Barn  og  sov. 
Moderen  greb  det  i Armene  og  halede  det  voldsomt  paa  Benene. 
Barnet  saa  sygt  ud  og  kunde  ikke  holde  sig  oprejst,  men  Moderen 
forsikrede,  at  det  fejlede  ingenting.  Det  viste  sig,  det  havde  stærk 
Difteritis.  Naar  Patienter  skulde  bringes  paa  Hospitalet,  mødte 
talrige  Venner  for  at  sige  dem  det  sidste  Farvel.  Denne  Uvilje 
fortog  sig  efterhaanden;  Familier,  der  havde  strittet  imod,  naar  et 
af  deres  Medlemmer  skulde  indlægges,  kom  siden  af  sig  selv  og 
bad  om  at  faa  et  andet  paa  Hospitalet,  og  Patienter,  der  havde 
været  uvillige  til  at  komme  ind,  viste  sig  siden  lige  saa  u villige 
til  at  forlade  det  gode  Kvarter. 

Sans  for  fornuftig  Diæt  har  Boerne  sjælden.  Forældrene  lader 
Børnene  spise,  hvad  de  har  Lyst  til.  Spæde  Børn  faar  tit  tungt 
Brød,  sort  Kaffe  og  Kød  for  at  give  dem  Kræfter!  En  Læge 
havde  forordnet  Mælk  til  et  Barn,  Moderen  gav  det  i Stedet  Sardiner. 

Paa  Hospitalerne  kæmpede  man  haardt  og  forgæves  for  at  hindre 
Boerkvinderne  i at  smugle  tørrede  Fersken , Boertvebakker  og 
anden  Føde  ind  til  Tyfuspatienterne.  Efter  Besøgtiden  kunde  man 
finde  Mad  gemt  i Sengene  hos  de  syge. 

Boerne  har  en  Kulsviertro  paa  Medicin;  den  skal  helst  gives 
hver  halve  Time  og  den  skal  være  kraftig.  Alskens  Boermedicin 
smugledes  ind  i Lejrene.  Var  der  flere  Læger,  søgte  man  at  faa 
Recepter  til  den  syge  fra  dem  alle.  En  Læge  blev  hentet  til  et 
2-aarigt  Barn,  der  laa  bevidstløst.  Paa  Bordet  stod  4 Slags  Boer- 
medicin; Barnet  havde  faaet  af  alle  Flaskerne;  nogle  af  dem  inde- 
holdt bl.  a.  Æter  og  Opium.  Man  foretrak  indvendig  Medicin  for 
udvendig;  en  Kone  fik  et  Hørfrøomslag;  det  spiste  hun.  En  anden 
drak  en  Sæbeopløsning  og  fik  en  rædsom  Mavepine. 

Ved  Siden  af  den  egentlige  Medicin  brugtes  en  Mængde  Hus- 
raad,  jo  mærkeligere  og  jo  modbydeligere  des  bedre.  De  skidne 
Børn  led  hyppig  af  Øjen-  og  Øresygdomme.  Raat  Kød  paa  Øjnene 
var  et  godt  Middel  for  den  ene  Lidelse,  Kultjære  i Ørene  skulde 
nok  hjælpe  for  den  anden.  Urinvædede  Klude  lagdes  paa  aabne 
Saar.  Nogle  Kvinder  slog  deres  syge  Børn  ihjel  ved  at  give  dem 
Hundeblod  at  drikke.  En  Mæslingepatient  blev  viklet  ind  i et  ny- 
flaaet  Hundeskind.  En  Moder,  der  besøgte  sit  Barn  paa  Hospitalet, 
saa  sit  Snit  til  at  smøre  dets  Ansigt  ind  med  rød  Oljemaling. 
Nogle  Børn  fandtes  overmalede  paa  hele  Kroppen  undtagen  An- 
sigtet med  grøn  Maling;  de  døde  af  Arsenikforgiftning.  Te  af 
Gedemøg  var  et  meget  yndet  Lægemiddel.  Komøg  blandet  med 
Svovl  var  heller  ikke  at  foragte.  En  18aarig  Pige  laa  med  et 
Omslag  af  Hestemøg  fra  Lænderne  til  Fødderne.  En  Kone,  der  kom 
paa  Besøg  paa  et  Hospital,  bar  noget  under  sit  Forklæde.  Sygeplejersken 
spurgte,  hvad  det  var.  Konen  viste  en  Flaske  med  en  brun 
Vædske  og  sagde,  at  den  var  meget  god  for  Tørst.  Hvad  den  da 
var  lavet  af?  Jo,  det  var  Hestemøg,  kogt  i Vand  og  siet.  „Det  er 
meget  godt;  De  kan  selv  smage."  Hun  var  meget  fornærmet 
over,  at  hun  blev  vist  hjem  med  sin  Flaske.  En  Tyfuspatient 
mentes  at  være  besat  af  Djævelen,  og  Boerpræsten  kom  saa  og 
manede  Djævelen  ud. 

Mange  af  Mødrene  viste  derhos  en  mærkelig  Ligegyldighed 
over  for  deres  syge  Børn.  Det  hænger  sammen  med  Boernes  Fata- 
lisme. „Det  er  Guds  Vilje,"  siger  de,  naar  de  sidder  ved  et  sygt 
Barn  og  ikke  rører  en  Finger  for  at  give  det  den  Mad  eller  Medicin, 

Lægen  har  foreskrevet.  Somme  laver  Ligklæder  til  deres  Børn, 
mens  der  endnu  er  god  Udsigt,  til  at  de  kan  komme  sig. 

Boernes  Sundhedsbegreber  har  aabenbart  haft  en  meget  stor 
Skyld  i den  vældige  Dødelighed.  Det  ses  bl.  a.  af,  at  Børn  af 
engelske  Forældre,  der  boede  i Lejrene,  er  kommen  godt  fra 
Mæslingeme;  de  blev  holdt  rene,  forstandig  plejede  og  slap  for 
Boernes  Lægemidler. 

Dødeligheden  i Sydafrika  er  altid  skræmmende  stor.  Ellers 
maatte  den  meget  frugtbare  Boerbefolkning  ogsaa  have  været 
langt  talrigere  end  den  var  ved  Krigens  Udbrud.  Nogen  Dødelig- 
hedsstatistik foreligger  ikke  fra  Transvaal-  og  Oranjestaternes  Tid, 
men  de  tilfældige  Oplysninger,  der  er  samlede,  er  ganske  talende. 
20  Familier,  valgte  paa  maa  og  faa  i Irene  (af  en  Boerlæge), 
havde  97  Børn  levende  og  71  døde,  før  de  kom  til  Lejren.  En 
Sygeplejerske  fortalte  om  Koner,  hun  havde  mødt  paa  Hospitalet; 
de  havde  hyppig  flere  Børn  døde  end  levende.  En  anden  Syge- 
plejerske havde  8 Aar  tidligere  misiet  sin  14aarige  Datter  under 
en  Mæslingeepidemi  i Dundee  (Natal);  ved  den  Lejlighed  døde 
der  i den  tyndt  befolkede  Egn  om  Dundee  163  Piger  mellem 
12  og  14  Aar  gamle.  En  Familie  mistede  alle  sine  8 Børn  af 
Mæslinger  i Løbet  af  10  Dage.  — En  Statistik,  udarbejdet  for 
de  32  vigtigste  Byer  i Kapkolonien,  viser,  at  der  i Aarene 
1896 — 98  (altsaa  før  Krigen)  gennemsnitlig  døde  180,09%o  aarlig 
af  hvide  Børn  under  1 Aar.  Og  af  disse  var  endda  ikke  mange 
døde  af  Mæslinger  (2,is  °/oo). 

For  at  hæmme  Dødeligheden  har  man  foreslaaet,  at  Familier 
med  Slægtninge  i Kapkolonien  eller  andensteds  skulde  have  Til- 
ladelse til  at  tage  til  dem.  Der  er  imidlertid  kun  faa,  som  har 
bedt  om  Lov  til  at  rejse,  og  de  er  tit  komne  igen,  fordi  deres 
Slægt  blev  ked  af  at  have  dem.  Der  har  endvidere  været  Tale 
om  at  flytte  Lejrene  til  Kapkolonien  eller  Natal.  Men  dels  er  det 
vanskeligt  at  finde  passende  Lejrsteder  med  Vand  nok,  dels  er 
Boerne  selv  afgjort  mod  Flytningen.  De,  der  frivillig  er  gaaede 
ind  i Lejrene,  har  udtrykkelig  betinget  sig,  at  de  skulde  blive  i 
deres  Hjemegn.  Af  de  kæmpende  Boeres  Familier  er  en  Del  ført 
til  en  ny  Lejr  i Natal;  de  var  højst  forbitrede  over,  at  de  skulde 
af  Sted.  Efter  at  den  store  Tilgang  til  Lejrene  er  standset,  er 
Dødeligheden  taget  stærkt  af,  saa  at  den  i Februar  1902  siges  at 
være  nogenlunde  normal. 

Niels  Møller 

første  Række  _ bevæges  vi  i Aar  ved  at  følge  den 
Kamp,  som  tilfældig  — eller  søgt  — udfægtes  mellem 
Jul.  Paulsen  og  Hammershøj.  Det  vil  vare 
længe,  inden  der  fældes  endelig  Dom  mellem  disse 
betydelige  Billeder,  de  to  legemstore  Portrætgrupper, 
malet  af  udprægede  Malerbegavelser.  Men  naar  Ind- 
trykkene har  staaet  i Ro  en  Tid  lang,  unddraget  de  sammenrystende 
Indflydelser  fra  hastig  Spot  og  øjeblikkelig  Begejstring,  turde  der 
alligevel  ikke  være  Tvivl  om  Udfaldet:  Hammershøjs  Kunst  vil  vise 
sig  at  være  den  vægtfyldigste. 

Paulsens  Billede  indeholder,  blandt  sine  fem  Kunstnerportrætter, 
to  med  glimrende  Overlegenhed  skitserede.  Det  kæbestærke,  i Ud- 
trykket meget  nærværende,  giver  forbløffende  godt  den  handle- 
dygtige Tuxen.  Og  det  vandøjede,  drømmende,  lidt  udviskede 
karakteriserer  den  raffinerede  Nyder  og  Kender,  den  af  sin  egen 
Kritik  hemskoede  Frans  Schwartz.  Zahrtmann  er  lidt  fersk  op- 
fattet, og  af  Haslund  er  der  i Bramsens  Samling  et  Kontrafej, 
malet  af  Jerndorff,  som  lodder  sjælelig  dybere.  I det  hele  kan  man 
sige,  at  Billedet  er  virkningsfuldt  og  aftvinger  øjeblikkelig  Beundring, 
hvad  der  har  ledet  nogle  til  saa  uholdbare  Bemærkninger,  som  at 
det  skulde  være  „det  bedste,  der  er  malet  i Norden",  og  at  det 
skulde  kunne  taale  Sammenstilling  med  Rembrandt!! 

Digteren  Holger  Drachmann  har  stiftet  Skole  blandt  Malerne, 
og  en  hel  Del  godt  er  der  kommet  fra  den  Kant;  der  har  været  bredt 
Anslag  og  farvefin,  elskelig  Tusmørkelyrik  fra  Krøyer  og  Paulsen,  og 
drøjt,  saltsydende  Sømandsvæsen  fra  Ægteparret  Ancher  o.  s.  v.  Men 

der  er  Tegn  til  Overmodning,  saasom  Løshed,  Voluminøsitet,  usma- 
gelig Sødme  og  skimlet  Overflade.  Det  nærværende  Arbejde  af 
Jul.  Paulsen,  om  det  end  er  mandigere  end  hans  øvrige  seneste 
Produktion,  kan  da  heller  ikke  betegnes  som  den  Art  af  Maleri, 
vi  trænger  til  og  længes  efter.  Den  Art  Nydelse  yder  os  altfor  util- 
strækkelig Ernæring.  Her  er  intet  dybt  betagende,  ingen  rigtig 
Fasthed;  Billedet  gløder  ikke  med  Farve  eller  Energi  og  svaler  ikke 
med  afklaret  Ro. 

Utvivlsomt  er  ogsaa  Hammerhøjs  Ydelse,  trods  Alvoren,  til  en 
vis  Grad  skæmmet  af  den  Slaphed,  som  i det  store  og  hele  gør 
sig  gældende  i Aar.  I hans  klare  og  farvefine  Interiører  kan  man 
undertiden  se  et  Mesterskab,  som  triumferer  over  den  væmmelige, 
genstridige  Oliefarve ; i Portrættets  vanskeligere  Kunst  har  han  endnu 
Stoffet  imod  sig.  I det  foreliggende,  betydningsfulde  Opus  er 
der  dog  ingen  egentlige  Fortegninger  eller  Misforhold,  men  vel  i 
enkelte  af  Hovederne,  som  Karl  Madsens,  en  svigtende  Formfølelse. 
Anbringelsen  af  de  en  Smule  taktløse  Støvler  i Forgrunden  er  ikke 
noget  elegant  Greb  i Retning  af  Komposition,  selv  om  man  vænner 
sig  til  disse  Monstrer,  fordi  de,  i Sammenhæng  med  Figurens  in- 
dolente Stilling,  er  saa  kostelig  betegnende  for  deres  Ejermand,  den 
kæmpemæssige,  godmodige  Holsøe.  Hvem  skulde  tro,  at  en  fin, 
lille  Lyrikers  Sjæl  havde  taget  Bolig  i dette  vældige  Legeme?  Om- 
trent som  man  kunde  tænke  sig  et  Sangfuglehjerte  i en  Elefantkrop, 

For  øvrigt  er  netop  Kompositionen  og  Farvestemningen  egnet 
til  at  indgyde  Respekt;  der  er  taget  højtidsstemt,  roligt  paa  Op- 
gaven at  bygge  de  fem  Venner  fem  sidestillede  Mindestøtter.  Grup- 
peringen og  Behandlingen  er  saadan,  at  Willumsen  — den  af  en 
stor  Hensigt  besjælede  — næsten  umærkelig  bliver  det  centrale  i 
Billedet,  dets  faste,  bitre  Kerne. 

Her  er  nok  ikke  Tale  om  Ferskhed  og  Lækreri.  Der  er  en 
drøj  Sanddruhed  i disse  Skikkelser,  — Bindesbølls  ludende,  utilfredse 
Fremtoning,  Karl  Madsen  med  det  nervøse,  forbeholdne,  undvigende 
i Udtrykket,  den  stædige  Willumsen,  den  gemytlige  Holsøe,  den 
forlegne,  kejtede  Svend  Hammershøj.  Og  denne  ubestikkelige  Rea- 
lisme gør  et  varigt  Indtryk,  fordi  den  ikke  er  vilkaarlig,  detaille- 
vrøvlende,  men  forbunden  med  et  poetisk  samlende  Syn.  De  sidder 
ventende  ved  det  hviddugede  Bord  med  Snapseglassene  og  de 
dejlig  malte  Lys  — ventende  paa  Smørgaasen  — en  Situation 
mere  egnet  for  det  roligt  portrætlige  end  et  Tidspunkt  af  oprømt 
Selskabelighed. 

Alligevel  har  Folk  spekuleret  paa,  hvad  Kunstneren  nu  kunde 
have  ment  med  disse  forunderlige  graa  Farver,  disse  Skikkelsers 
Stivhed  og  Mangel  paa  Sammenspil  — Sjælenes  Ensomhed,  har 
nogen  foreslaaet ! — Denne  sublime  Maler  er  jo  i Virkeligheden  en 
ganske  enkel  Aand,  hvis  Tanker  slet  ikke  skulde  være  vidtløftige 
at  udrede.  Han  burde  egentlig  været  en  Fremstiller  af  det  nøgne, 
thi  det  er  Statuer  af  Mennesker,  han  vil;  Menneskeskikkelsen 
tronsat. 

Allerede  i Billedet  af  Job  havde  han  bekendt  sin  Beundring 
for  ægyptisk  og  tidlig  græsk  Syn,  og  hans  Kunst  har  dyrket  Ordenen 
og  Sammenhængen,  som  den  faar  Øje  paa,  der  stiger  til  de  rolige 
Steder  og  lader  Mylderet  og  Mangfoldigheden  under  sig. 

„Fem  Portrætter*  er  i højere  Grad  end  dets  Rival  paa  Char- 
lottenborg  et  af  de  Billeder,  der  vil  vinde  stadig  fastere  Greb  i vor 
Sympati.  Modsat  et  Arbejde  som  Ejnar  Nielsens  Portrætgruppe  i 
Fjor,  der  blændede  men  tillige  hurtigt  vakte  Mistanke  om  noget 
skabelonagtigt,  ikke  helt  ægte,  frastøder  Hammershøjs  Billede  ved 
sin  Mangel  paa  facil  Forekommenhed  og  ulastelig  Form,  men 
tiltrækker  snart  saa  meget  inderligere  ved  sin  fuldkomne  Oprig- 
tighed, sit  store  Syn  og  sin  herhjemme  ualmindelige  Skønhedstil- 
bedelse. 

Kan  vi  dog  aldrig  faa  en  Galleribestyrelse,  som  er  klog  og 
forudseende,  og  som  vil  anskaffe  først  og  fremmest  de  Billeder, 
der  er  mest  ejendommelige  for  vor  Tid,  og  støtte  de  Kunstnere, 
der  betyder  noget  ror  os?  Ak,  det  er  vist  et  forfængeligt  Haab! 
Saadanne  Indretninger,  siger  man,  har  jo  intet  Hjerte,  som  kan 
bevæges,  ingen  Sjæl,  som  kan  fortabes,  og  ingen  Krop,  som  kan 
prygles.  Trænges  Bestyrelsen  fra  venstre,  glider  den  ud  til  højre 
og  omvendt.  Det  er  lige  saa  parodisk,  som  et  Næveangreb  paa 
en  frit  hængende  Svineblære. 

Man  behøver  ikke  at  være  en  forblindet  Beundrer  af  Ham- 
mershøj for  at  ønske,  at  vore  Autoriteter  vilde  yde  ham  Retfær- 
dighed. Jeg,  for  min  Part,  tror  at  vi  kan  vente  os  lige  saa  ud- 
mærket Kunst  af  hans  Modsætning,  Find,  hvis  Udstilling  i Kunst- 
foreningen var  meget  interessant.  Men  saa  længe  Joakim  Skovgaard 
er  sparsomt  repræsenteret  i Museet,  tager  Brendekildes  Lægprædikant 
sig  unægtelig  anmassende  ud  deroppe.  Vort  Kunstmuseum  skulde 
helst  rumme  de  typiske  Afskygninger  og  — i Forhold  til  deres 
Betydming.  Tænk,  om  Noah  kun  havde  indladt  Grisene  og  Køerne 
og  Ænderne  og  havde  stræbt  at  holde  alle  de  interessante  og  prægtige 

vilde  Dyr  ude  fra  Arken?  Mennesket  havde  da  ikke  kunnet  drage 
Undervisning  af  Løvens  stortskaame  Stolthed,  af  Panterens  djævelske 
Ynde,  af  Rævens  Skraphed. 

Tales  der  om  Race,  ligger  det  ikke  fjernt  at  mindes  Wil- 
lumsens  anselige  Række  af  dristig  spundne  Rilleddrømme , bag 
hvilke  der  fornemmes  en  egen  Art  af  Vilje,  Geniets,  som  i sin 
skrupelfri  Retliniethed  minder  om  et  Dyrs  Instinkt. 

Bukkebens  Uld  lugter  stramt,  og  Guderne  har  moret  sig  over 
hans  Pudsighed.  Men  hør,  hvor  han  spiller!  Som  den,  der  véd 
Besked  om  Sol  og  Hav  og  skyklædte  Fjælde,  men  mest  om  Farvers 
og  Liniers  festlige  Stævne.  Bukkeben,  hvem  er  du?  Thi  endskønt 
dit  Spil  er  smukt,  Pan  er  du  ikke 

Den,  der  kommer  en  Sommermorgen  meget  tidlig  ud  i sin 
Have,  kan  overraskes  ved  Synet  af  Hundreder  uanede  Spindelvæv, 
store  spændt  fra  Busk  til  Busk,  smaa  fra  Kvist  til  Kvist,  bygget 
med  en  Sindrighed  og  Kunst  som  beskæmmer.  Naar  Solen  faar 
Magt,  hæves  Trylleriet,  Dugdraabemes  Millioner  opløses,  og  Vævenes 
spinkle  Traade  bliver  atter  usynlige. 

Willumsens  sindrigt  byggede,  noble  Fremstillinger  er  i Aar  af 
en  lidt  for  ulegemlig  Natur.  Vi  beundrer  og  bevæges,  men  vort 
Indtryk  af  dem  forflygtiges  under  Indtrykkene  fra  varmere,  mere 
menneskelig  Kunst. 

Joakim  Skovgaard  er  fremfor  nogen  Mennesket  og  Mesteren 
blandt  alle  Malere  i Landet.  Ingen  har  som  han  underlagt  sig 
Teknikken,  gjort  den  til  sin  særegne  Aands  lydige  og  dog  stolte 
Tjenerinde.  De  fleste  Kunstnere  tyranniseres  af  den,  enten  gør  den 
sig  tvær,  eller  ogsaa  fejer  og  svanser  den  sig  al  Magt  til,  som  en 
pyntesyg  Dukke.  Altfor  sjældent  bevarer  Malerens  Tanke  og  Følelse 
Overherredømmet  over  Midlerne.  Det  er  ligesom  i Bøgerne;  den 
roligt  skridende  Fortælling  er  ved  at  være  en  Sjældenhed,  og  saa- 
dan  enfoldig  Fremstillingskunst,  saa  fjern  fra  Forfængelighed,  som 
Versene  i „Hjortens  Flugt",  virker  nu  paa  os  overraskende  bal- 
samisk, som  et  Kildevælds  Piasken,  som  Susen  i Løv. 

Skovgaards  Paradisbillede  naar  ikke  i Fagerhed  hin  dejlige 
Vandfarvetegning  — nu  i Achens  Besiddelse  — af  den  nyskabte 
Eva,  — Oliefarven  er  et  vanskeligt  Middel  — , men  Billedet  i Aar  er 
snarest  bedre  tegnet  og  lige  saa  naturlig  fortalt.  I en  Dis  af  Sol- 
varme, under  en  dybttonet  Himmel  vandrer  de  to  kyske,  nøgne 
Skikkelser  paa  Marken,  mellem  Markens  Dyr.  Slangen  har  rejst 

sig  pludselig,  kæmpemæssig,  foran  dem  i Græsset  og  indjaget  Eva 
en  flygtig  Skræk,  saa  at  hendes  yndefulde  Legeme  uvilkaarlig  søger 
mod  Adam,  medens  hun  med  sin  Opmærksomhed  nysgerrigt  dvæler 
ved  Fristeren  og  hvad  hans  spillende  Tunge  har  at  berette. 

Der  er  en  Række  af  unge  i begge  Udstillinger,  som  uden 
rigtig  Held  har  forsøgt  sig  med  Billeder  i den  store  Stil.  Interes- 
santest  er  Johannes  Kragh  med  „Sommerens  Død",  hvori  der 
trods  Ubehjælpsomheden  kommer  en  ikke  ringe  Grad  af  Dannelse 
og  Finfølelse  til  Syne;  mindst  heldig  har  Kr  au  se  været  med  sin 
Abraham  og  Hagar,  som  er  et  ganske  udvendigt  Stykke  Dygtighed. 
Mellem  disse  staar  Knud  Larsen  med  sin  altfor  omfangsrige 
og  Wi  l hjelm  med  sin  i Farven  meget  livfulde  Altertavle.  Ejen- 
dommeligt for  alle  disse  er,  at  de  øjensynlig  har  noget  paa  Hjerte, 
som  de  ikke  kan  faa  frem.  Medens  Skovgaaard  udtrykker  uden 
synlig  Besvær,  rammende  og  sobert,  hvad  der  bevæger  ham,  tager 
disse  unge  sig  ud,  som  en  Kreds  af  ulykkelige,  hvem  Talens  Brug 
er  nægtet.  Nogle  af  dem  vil  komme  til  Mælet,  naar  Overbebyr- 
delsens Tryk  er  taget  fra  dem,  andre,  som  Kragh,  vil  sikkert  til- 
kæmpe sig  Veltalenhed. 

Det  forekommer  mig,  at  man  af  Skovgaards  Kunst  kan  uddrage 
den  Nytteregel,  at  et  Kunstværks  Storhed  ikke  bestaar  i Fladetomhed 
og  Ensartethed,  men  meget  er  betinget  af  smaa  Iagttagelser,  af  at 
der,  som  Bjømson  siger,  passes  paa  de  Tanker , som  de  fleste 
gerne  slipper. 

Naar  jeg  angaaende  den  frie  Udstilling  endnu  har  bemærket, 
at  Ring  ikke  synes  at  have  interesseret  sig  særlig  for  sin  Debut, 
at  Werenskjolds  smidige  Billede  af  en  ung  Dame  med  hendes  Mops 
er  hans  bedste  Bidrag,  og  at  Karl  Schou,  flygtig  og  sløret,  som 
hans  Kunst  er,  aftvinger  Respekt  med  en  Række  Interiører,  der 
ligner  smaa  dæmpede,  sørgmodige  Sange,  maa  jeg  for  Pladsens 
Skyld  gaa  over  til  at  tale  om  Charlottenborg  — - undgaar  derved 
tillige  at  opholde  mig  over,  at  Mestrene  Zahrtmann,  Philipsen  og 
Viggo  Pedersen  er  nede  i en  Bølgedal. 

I vore  kunstpolitiske  Forhold  hersker  det  Særsyn,  at  den 
snævrere,  mere  udsøgte  Kreds,  som  rummer  de  glansfuldeste  Navne, 
vort  Maleris  house  of  lords,  holder  sig  tilbage  fra  al  praktisk  Ind- 
flydelse, bor  i et  Skur  og  har  overladt  the  commons  Slottet  og 
Magten ! 

Der  er  noget  usundt  heri,  det  kan  ikke  andet  end  forhale  Ud- 

viklingen  hen  imod  en  Rensning  og  Højnen  af  vor  Kunst  som 
Helhed. 

Der  er  blandt  andet  ét  Forhold,  som  raaber  efter  en  Tilførsel 
af  mere  Idealitet,  mere  Radikalisme:  Den  væsentlige  Skyld  i Char- 
lottenborg-Udstillingens  Vidtløftighed  har  den  altfor  udstrakte  Gensur- 
frihed. Selv  om  denne  blev  betydelig  indskrænket,  ja  helt  ophævet, 
var  det  ikke  udelukket,  at  der  til  enhver  Tid  kunde  tages  et  T-rist 
Hensyn  til  de  gamle  Kunstnere,  som  virkelig  havde  gjort  sig  fortjent 
i deres  Tid.  * Men  de,  der  skal  rammes,  er  den  store  Mængde  af 
lidet  alvorlige  Kunstnere,  som  nu  i Kraft  af  et  magelig  erhvervet 
Privilegium  breder  sig  og  plumrer. 

Man  indvende  ikke,  at  ogsaa  i Paris  haves  „hors  de  concours", 
thi  i et  stort  Land  er  der  Plads  for  alle,  og  selv  saa  forsjoflet 
Kunst  som  Erik  Henningsens  „Paa  Udkig"  vilde  kunne  taales,  hvor 
den  ikke  skyggede  for  noget  bedre.  Men  for  dansk  Billedkunst  er 
der  kun  udlagt  en  lille  Husmandslod,  og  den  maa  sandelig  dyrkes 
med  Forstand,  hvis  vi  skal  leve  hæderlig  paa  den. 

I Spidsen  for  Billedhuggerne  paa  Charlottenborg  gaar  R.  H arboe 
med  en  stolt,  ligesom  flammeflakkende  Byste  af  Helge  Rode.  Blandt 
dem,  der  har  forsøgt  sig  ud  over  Portrættet,  og  som  ikke  er  bleven 
stikkende  i ligefrem  Modelstudium,  er  Thod  Christensen-Edel- 
man  med  sin  Bronzestatuette.  Det  skal  indrømmes,  at  Motivet 
ikke  er  videre  tiltalende,  et  forhistorisk  Hunmenneske,  graadig  op- 
taget af  et  MaaltidRoer,  og  ikke  mindre  usmagelig  er  Betegnelsen 
„Evas  Datter",  men  vil  denne  Billedhugger  forsøge  sig  i lidt  mere 
sympatetiske  Opgaver,  da  synes  han  i al  Fald  at  have  Evne  til  at 
føre  en  Ide  igennem  med  Konsekvens,  og  paa  dette  Punkt  kniber 
det  aabenbart  for  de  fleste.  Bonnesen  f.  Eks.  er  meget  uheldig 
med  Ansigternes  Udtryk  i sin  store  Bronzegruppe,  Adam  og  Eva 
ved  Abels  Lig;  disse  fjogede  Fjæs  ødelægger  Glæden  ved  den  ud- 
mærkede Kunst,  Gruppen  ellers  rummer.  Jens  Lund,  som  ud- 
stiller to  smukke  Buster,  maa  man  ønske  til  Lykke  med,  at  han 
er  begyndt  at  tage  sig  noget  reelt  til. 

Den  unge  Malerkunst  har  for  en  Gangs  Skyld  en  kvindelig 
Anfører.  Fru  Bertha  D[orph  har  overrasket  Verden  ved,  saa  ung 
og  ny  hun  er,  at  møde  med  en  udviklet,  maaske  lidt  betænkelig 
raffineret  Smag  og  en  overmaade  prægnant  Teknik.  Hun  er  sprungen 
fuldt  rustet  ud  af  Slott-Møllers  Pande  og  har  straks  taget  sin  Plads 

blandt  de  fremmelige.  Nogle  af  hendes  Billeder  er  komne  til  at 
hænge  ved  Siden  af  Fru  Anchers  Portræt  af  Manden  og  tilskynder 
til  Sammenligning.  Det  kan  ikke  nægtes,  at  det  levende  Liv  vi- 
brerer stærkere  i Fru  Anchers  Kunst,  ligesom  hendes  Kolorit  er  mere 
straalende  og  hjertevindende;  for  saa  vidt  staar  ogsaa  Frk.  Sandholt 
med  sit  søde,  livsfriske  Billede  af  en  ung  Moder  og  hendes  Unger 
over  Fru  Dorph.  Men  der  er  noget,  som  hine  Kunstnerinder, 
og  saadanne  unge  som  Vedel  og  Tycho  Jessen  og  den  elskværdige 
Ejler  Sørensen  med  Udbytte  kan  studere  hos  Bertha  Dorph:  Klar- 
heden. Hendes  Farve  er  lidt  ufrisk,  det  retter  sig  vel,  men  hvilken 
krystalren  Vilje  gaar  der  ikke  gennem  hendes  Arbejde! 

Vort  Maleri  er  — for  en  stor  Del  gennem  Krøyer  og  Paulsen  — 
efterhaanden  kommen  ind  i en  lidt  grødet  Almindelighed,  hvor 
især  de  unge  let  bliver  uhjælpelig  stikkende.  Den  særlige  Fryd, 
man  har  af  at  tage  et  gammelt,  kunstfærdig  udhamret  Sølvsmykke 
i sin  Haand,  og  gaa  dets  fint  tænkte  Enkeltheder  igennem,  har 
man  ondt  ved,  over  for  vort  moderne  Maleri  at  finde  noget  sva- 
rende til.  Fru  Dorph  synes  med  et  stille,  moderligt  Smil  at  tage 
den  unge  Kunst  ved  Øret  og  sætte  den  hen  til  sin  Pligt. 

Det  er  et  klogt  og  karakterfuldt  Ansigt,  N.  V.  Dorph  har 
malet  i det  stilfulde  Portræt  af  Hustruen,  vandrende  i en  Park. 
Billedets  Kolorit  er  varm  og  sympatisk,  og  Tusmørkestemningen, 
den  blanke  Himmel  og  Trægruppernes  Mystik  er  anslaaet  med 
baade  Følsomhed  og  en  velgørende  Diskretion.  Der  er  tillige  i 
Tegningen  af  Skikkelsens  Enkeltheder  en  Fasthed,  som  er  en  glæ- 
delig ny  Tilførsel  til  Dorphs  Kunst. 

Sigurd  Wandels  Dobbeltportræt  af  to  unge,  højskoleagtige 
Folk,  siddende  Haand  i Haand,  har  meget  solide  og  indtagende 
Egenskaber  og  en  vis  drøj  Beslutsomhed,  medens  derimod  Vedel 
har  ladet  sig  nøje  med  lutter  halve  Resultater  i Aar.  I W ilhjelm  s 
Skovinteriører  med  plastisk  runde  Træstammer  og  Glimt  af  blaa 
Sø  — f.  Eks.  „Fra  Pinjeskoven  ved  Pisa“  (2.  Oph.),  som  er  et  af 
Udstillingens  bedste  Landskaber  — er  der  en  kvægende  Luft!  Her 
er  hans  udviklede  Farvesans  kommen  ham  i høj  Grad  til  gode. 

Velsignet  være  Farverenheden!  Der  er  paa  Charlottenborg  i 
altfor  mange  af  Malerierne  en  Stemning,  som  minder  om  Skiden- 
tøjsposen eller  Butikken  med  Ben  og  gamle  Klude. 

Irminger  plejer  at  male  sine  Apostle  som  i høj  Grad  urenlige, 
lidt  slatne  Individer,  og  Knud  Larsen,  som  forøvrigt  har  nogle  tro- 
værdige og  nydelige  Landskaber,  har  ikke  i sin  Altertavle  taget 

Afstand  fra  ham  i den  Henseende.  Hvorfor  sidder  Jesus  og  Disci- 
plene til  Bords  i Emaus  ved  en  snavset  Dug,  og  hvorfor  se  de  saa 
forsømte  ud  i Klæderne?  Cleanliness  is  next  to  godliness!  Da 
virker  Rudolf  Petersens  Forsøg  i det  religiøse  Maleri  mere  op- 
byggelig, selv  om  Farverne  her  er  overdrevne  og  det  hele  lidt 
keramikagt  igt;  men  her  er  man  dog  i godt  Selskab  og  aander  en 
ren  Luft.  Denne,  saa  langt  den  smukkeste  af  Altertavlerne,  er  først 
kommen  til  ved  2den  Ophængning  og  har  lagt  ligesom  en  Bro 
mellem  vort  Slægtleds  Billeder  paa  Udstillingen  og  den  gamle 
Sorømesters. 

Dalsgaards  bibelske  Billedrække  har  sikkert  ikke  hængt  for- 
gæves heroppe  i Aar.  Jeg  skulde  tage  meget  fejl,  om  ikke  mange 
af  de  unge  har  faaet  deres  Forestilling  om  Kunst  udrenset  og 
skærpet  og  ser  tydeligere,  hvad  der  er  væsentligt  og  mindre  væ- 
sentligt, ved  at  undersøge  disse  naive  Billeder,  som  saa  ganske  har 
kastet  Vrag  paa  Tiden  og  dens  Dom,  men  som  under  alt  det  snurrige 
gemmer  livsdygtigt  Frø. 

At  hente  deraf  og  saa  i egen  Jord,  vil  lønne  sig. 

Knud  Søeborg 

EN  REPLIK 

et  er  ikke  let  at  forstaa,  hvad  der  har  bevæget 
Hr.  Kammerjunker  Andræ  til  at  udstrække  sin 
Irnødegaaelse  af  mine  kritiske  Bemærkninger  i „Til- 
skueren “s  Aprilhæfte  saa  vidt,  at  han  ikke  har 
kunnet  nøjes  med  mindre  end  en  hel  lille  Bog  dertil. 
Forholdet  er  jo  dog  ubestridelig  det,  at  det  ny,  der 
findes  i hans  Svar,  kunde  rummes  paa  en  Side  eller  to.  Resten 
er  kun  Gentagelser  og  Pindehuggerier.  Saa  meget  lettere  falder 
det  mig  at  nøjes  med  en  ganske  kort  Replik. 

Skulde  jeg  gaa  ind  paa  alle  de  Haarkløverier,  hvori  Hr.  Andræ 
behager  sig  over  for  Ord  og  Vendinger  i min  Artikel,  kunde  jeg 
ganske  vist  faa  nok  at  gøre,  men  et  Par  Eksempler  er  sikkert 
tilstrækkelige  til  at  vise,  hvor  ørkesløs  en  Irnødegaaelse  her  vilde 
være.  Saaledes  bebrejder  Hr.  Andræ  mig,  at  jeg  „hidsætter  „Man- 
derstrøm"  og  „den  svenske  Regering"  som  Synonymer,  skønt  der 
jo  i Sveriges  Alliancepolitik  forinden  Mødet  paa  Ulriksdal  bestemt 
maa  skelnes  mellem  disse".  Naturligvis  har  jeg  i den  givne  Sam- 
menhæng været  fuldt  berettiget  til  at  udtrykke  mig,  som  jeg  har 
gjort.  Et  Lands  Udenrigsminister  maa  altid  af  en  fremmed  Magt 
tages  for  det  fuldgyldige  Udtryk  for  sin  Regerings  udenrigske  Po- 
litik, og  det  Kabinet,  han  tilhører,  maa,  saa  længe  han  bevarer  sin 
Plads  deri,  hæfte  for  hans  Ord.  — Lidt  længere  henne  er  det  galt, 
at  jeg  har  betegnet  den  paa  Ulriksdal  trufne  Afgørelse  som  den, 
at  „Allianceplanen  skulde  stilles  i Bero".  Netop  dette  blev  jo  det 
faktiske  Kompromis,  som  sluttedes  mellem  de  stærkt  stridende  An- 
skuelser, og  herimod  strider  det  ingenlunde,  at  tre  af  Ministrene, 
som  ogsaa  anført  af  mig,  erklærede,  at  hvis  Vestmagternes  Svar 

ikke  faldt  ud  til  Danmarks  Gunst,  maatte  de  bestemt  fraraade 
Traktaten.  — I samme  Stil  fortsættes  Side  op,  Side  ned,  men  der 
er  ingen  Grund  til  længere  at  dvæle  derved. 

Ubegribeligt  er  det,  hvorfor  Hr.  Andræ  atter  og  atter  gentager 
og  kommenterer  de  Udtryk  i Manderstrøms  Depecher,  som  tenderer 
mod  en  Tilbagetræden  fra  hans  tidligere  indtagne  Stilling  i Alliance- 
sagen. Alt  dette  er  jo  ikke  Hr.  Andræs  Opfindelse,  og  der  er  ikke 
en  Krumme  nyt  deri.  Hvad  det  her  kommer  an  paa,  navnlig 
Allianceløftets  Indskrænkning  til  kun  at  gælde  for  Konflikter,  op- 
staaede  i Anledning  af  Martskundgørelsen,  er  jo  med  tilstrækkelig 
Bestemthed  fremhævet  af  mig  i „Under  Junigrundloven",  og  før  mig 
i hvert  Fald  delvis  af  andre  Forfattere.  Derimod  lukker  han  ved- 
blivende med  den  største  Standhaflighed  Øjnene  i for  alt,  hvad  der 
taler  i modsat  Retning.  Ja  han  gaar  endog  saa  vidt  som  til  at  paa- 
staa,  at  der  intet  saadant  har  kunnet  anføres.  Jeg  ønsker  ikke  at 
gentage  det  allerede  sagte  og  skal  derfor  nøjes  med  at  henvise  til 
„Tilskuerens  Aprilhæfte  S.  307 — 8 og  S.  310,  hvor  Bevisligheder 
i tilstrækkeligt  Maal  findes.  Heller  ikke  skal  jeg  komme  ind  paa 
Hr.  Andræs  Spekulationer  over,  hvem  af  os  det  er,  som  ikke  kan 
læse,  men  trøstig  overlade  enhver  læsekyndig  selv  at  afgøre,  hvor 
vidt  der  ikke  i den  af  Hr.  Andræ  citerede  Oktoberdepeche  i For- 
bindelse med  det  Tilsagn,  som  Hamilton  samtidig  havde  Ordre  til 
at  overlevere  Hall  i Afskrift,  laa  adskilligt,  som  „pegede  til  den 
anden  Side".  Det  nævnte  Tilsagn,  som  Hr.  Andræ  ikke  ved  denne 
Lejlighed  citerer,  lyder  i hans  egen  Oversættelse  saaledes:  „Og  for 
vort  Vedkommende  — hvad  enten  en  Traktat  er  bleven  indgaaet 
eller  ikke  — tage  vi  ikke  i Betænkning  paa  det  bestemteste  at  for- 
sikre, at  i Tilfælde  af  et  Anfald  af  Tyskland  paa  Slesvig  vilde  vi 
vedblivende  nære  den  samme  Tilbøjelighed  som  hidtil  til,  efter  Stør- 
relsen af  vore  Kræfter  og  de  Midler,  hvprover  vi  kunne  disponere, 
at  tilbyde  Danmark  den  Hjælp,  som  det  vilde  kunne  paakalde  af 
os."  — Hr.  Andræs  Paastand,  at  Manderstrøm  over  for  den  svenske 
Rigsdag  uden  Brud  paa  Sandheden  kunde  betegne  „Sveriges  Forhold 
til  Danmark"  som  et  saadant,  „i  hvilket  der  intet  er  at  nægte, 
intet  at  dølge,  da  det  ligger  aabent  for  enhver,  der  har  fundet  for 
godt  at  sætte  sig  i Kundskab  derom",  staar  da  vedblivende  i den 
skarpeste  Modstrid  til  De  Geers  ærlige  Bekendelse,  at  man  i Man- 
derstrøms Depecher  „knappt  mårkte  någon  foråndring  i hans  tanke- 
sått,  f6rrån  man  slutligen  fann,  att  all  fråga  om  traktaten  var  slut." 
Og  det  er  dog  altid  saa  sin  Sag  at  være  mere  katolsk  end  Paven. 

Et  Hovedøjemed  for  Hr.  Andræs  Svar  er  det  selvfølgelig  at 
gøre  det  sandsynligt,  at  Hall  har  vidst  Besked  om  det  væsentlige 
af  hvad  der  er  foregaact  ved  Ulriksdalsmødet.  Herom  kan  man 
blive  ved  at  strides  saa  længe  det  skal  være,  thi  nogen  bestemt 
Viden  kan  der  for  nærværende  Tid  ikke  haves  derom.  Det  fore- 
kommer mig  dog  ikke,  at  det  er  lykkedes  Hr.  Andræ  at  gøre  sin 
Formodning  i mindste  Maade  mere  sandsynlig,  end  den  var  i For- 
vejen. At  han  har  faaet  at  vide,  at  der  i Sverige  er  rejst  Vanske- 
ligheder imod  Allianceplanen,  er  jo  utvivlsomt  og  fremgaar  bl.  a.  af 
det  af  mig  citerede  Brev  fra  Hamilton.  Men  det  kommer  an  paa, 
om  han  har  haft  Viden  om,  at  der  ved  Ulriksdalsmødet  er  sket  en 
afgørende  Vending,  og  herpaa  tyder  hverken  Ham iltons  Brev  eller 
det  af  Hr.  Andræ  citerede  Brudstykke  af  Kriegers  Dagbog.  De  Ud- 
tryk, der  bruges  begge  Steder,  tyder  kun  paa  forbigaaende  Vanske- 
ligheder, ingenlunde  paa  et  afgørende  Brud  med  den  hidtil  førte 
Politik.  Hr.  Andræ  er  for  øvrigt  især  glad  ved  sit  Kriegerske  Fund, 
fordi  han  deri  ser  et  Modbevis  mod  den  Oplysning,  jeg  fra  kyndigste 
Side  har  modtaget  om,  at  dette  Brev  var  det  eneste  fra  Hamilton 
til  Hall  i hele  denne  Periode;  men  jeg  maa  bedrøve  ham  med  at 
gøre  opmærksom  paa,  at  der  i Optegnelsen  ikke  ligger  Spor  af  Bevis 
for,  at  Brevet  har  været  til  Hall. 

Hr.  Andræ  synes  vedblivende  at  være  ganske  blind  for  alt 
det,  som  i den  foreliggende  Situation  var  egnet  til  at  paavirke 
Hall  i Retning  af  en  lysere  Opfattelse  af  Situationen.  Lad  være, 
at  han  har  vidst,  at  Manderstrom  og  Hamilton  har  mødt  Modstand 
hos  deres  Kolleger  med  Hensyn  til  Allianceplanerne,  maatte  saa 
dog  ikke  den  Omstændighed,  at  Manderstrom  trods  det  vedblev  at 
være  Udenrigsminister  og  at  Hamilton  vendte  tilbage  til  sin  Post 
i København,  bibringe  ham  den  samme  Forestilling,  som  Hamilton 
udtaler  i sit  Brev,  at  der  vel  havde  været  Skyer  paa  Himlen,  men 
at  det  nu  lysnede  paa  ny.  Alt  tyder  jo  ogsaa  paa,  at  Hamil- 
ton, som  var  hans  nærmeste  og  personligste  Kilde  til  Kundskab 
om,  hvad  der  foregik  i Sveriges  ledende  Kredse,  selv  har  haabet 
paa  at  skulle  føre  Sagen  igennem  og  bibragt  ham  det  samme 
Haab.  Og  var  dette  Haab  i Virkeligheden  saa  ganske  forfænge- 
ligt? Har  der  ikke  været  Tider,  hvor  Hamilton  og  Kongen  i hvert 
Fald  har  kunnet  tro  paa  Sandsynligheden  af,  at  de  vilde  trænge 
igennem  med  deres  Politik.  Og  Manderstrom?  Er  det  givet,  at 
han  definitivt  havde  slaaet  sig  til  Taals  med  sit  Nederlag  paa  Ul- 
riksdal,  eller  har  ikke  ogsaa  han  til  Tider  haabet  paa  at  rehabi- 

litere  sig  ved  at  føre  sin  oprindelige  Politik  til  Sejr?  Ingen  kan 
endnu  sikkert  besvare  disse  Spørgsmaal;  maaske  vil  man  kunne 
det,  naar  engang  begges  fortrolige  Optegnelser  komme  for  Dagen. 

Noget  af  det  mest  »misvisende"  — for  at  bruge  et  af  Hr.  Andræs 
Yndlingsudtryk  — ved  Svarskriftets  Polemik  er  dets  bestandig  gen- 
tagne Forsøg  paa  at  fremstille  mig  som  en  Forsvarer  gennem  tykt 
og  tyndt  af  Halls  Politik.  Enhver  Læser  af  »Under  Junigrund- 
loven" véd,  hvor  fuldkommen  urigtig  denne  Paastand  er.  Jeg 
skriver  ikke  Historie  for  at  forherlige  den  ene  og  nedrive  den  anden, 
men  min  Stræben  har  udelukkende  været  den,  efter  bedste  Evne 
at  naa  til  Forstaaelse  af  Tiden  og  dens  ledende  Personligheder. 
Derfor  har  jeg  ikke  lagt  noget  som  helst  Dølgsmaal  paa,  at  Hall 
altfor  lidet  har  agtet  paa  de  tydelige  Varsler,  som  baade  den  ofte 
omtalte  Oktoberdepeehe  og  meget  andet  maatte  give  ham  om,  at 
der  var  Fare  paa  Færde  og  at  Alliancepolitikken  var  paa  det  alvor- 
ligste truet.  Han  burde  under  disse  Forhold  være  gaaet  ganske 
anderledes  energisk  til  Værks  for  at  komme  til  Bunds  i Tingen,  og 
navnlig  burde  han,  under  Forhold  som  dem,  aldrig  have  ledet 
andre  paa  Vildspor  ved  at  udtale  en  Tryghed  med  Hensyn  til  den 
skandinaviske  Alliance,  som  han  inderst  inde  umuligt  har  kunnet 
nære.  Men  for  at  dømme  retfærdigt  maa  man  i ikke  mindre  Grad 
hæfte  Opmærksomheden  paa  alt  det,  som  var  egnet  til  at  vildlede 
ham  og  til  at  bestyrke  det  lysere  Syn  paa  Forholdene,  som  han 
altfor  gerne  hengav  sig  til.  Det  er  dette,  jeg  har  gjort  og  intet  andet. 

Endnu  et  Par  Ord  af  mere  personlig  Natur.  Hr.  Andræ  har 
rettet  sit  Svar  til  mig  »m.  fl.*  og  antyder,  at  der  bag  mig  og  min 
Artikel  staar  forskellige  andre,  — hvem  han  tænker  paa  véd  jeg 
ikke.  Jeg  skal  da  berolige  ham  med,  at  min  Artikel  ligesom  min 
tidligere  Behandling  af  disse  Emner  udelukkende  er  bygget  paa 
personligt  Studium  af  de  foreliggende  trykte  og  utrykte  Aktstykker, 
og  at  jeg  ikke  paa  noget  Punkt  har  slaaet  mig  til  Ro  med  andres 
Indtryk  og  Meninger.  Kun  én  er  der,  som  paa  min  Opfordring 
har  meddelt  mig  enkelte  positive  Oplysninger  og  Aktstykker,  som 
er  benyttede  i min  Artikel,  og  denne  ene  er  den  af  alle  nulevende, 
som  her  i Landet  har  staaet  disse  Forhold  nærmest  og  haft  det 
grundigste  Kendskab  til  dem.  At  han  i alt  væsentligt  har  kunnet 
godkende  min  Opfattelse  paa  de  Punkter,  som  har  været  Genstand 
for  Strid  mellem  Hr.  Andræ  og  mig,  har  derfor  kun  kunnet  tjene 
til  yderligere  at  bestyrke  mig  i min  Opfattelse. 

N.  Neergaard. 

Tilskueren  1902  33 

Det  kgl.  Teater:  Canta.  Hedda  Gabler.  Da  vi  var  enogtyve.  Livet  leve. 
Litteratur.  Det  gamle  Færgested.  Dagmarteatret:  En  Folkefjende.  Maria 
Stuart  i Skotland  (Darnley).  De  stille  Stuer.  Esther, 


ersom  man  vilde  give  sig  til  at  spekulere  over  den  „Philo- 
sophie  des  Unbewussten“,  der  kan  være  i et  Teaterreper- 
toire, kunde  man  maaske  finde  noget  karak teritisk  i,  at 
de  Skuespil,  der  har  gjort  mest  Virkning  i dette  Foraar, 
netop  er  dem,  hvori  der  er  en  kvindelig  Hovedfigur,  og 
hvis  Handling  er  et  kvindeligt  Skriftemaal  — en  Frem- 
stilling af,  hvorledes  en  Kvinde  sejrrigt  udfolder  sit  Væsens 
Hemmelighed  i en  Kreds  af  Mænd,  der  ikke  kan  eller  vil  forstaa  hende. 

De  Skuespil,  der  i dette  Foraar  har  givet  en  ny  Behandling  af  dette 
Emne,  er  det  tyske  Drama  Livet  leve  af  Sudermann  paa  det  kgl.  Teater, 
det  danske  Skuespil  De  stille  Stuer  af  Sven  Lange  paa  Dagmarteatret 
og  — med  Forlov  — det  engelske  Lystspil  Da  vi  var  enogtyve  af 
Skuespiller-Forfatteren  H.  V.  Esmond  paa  det  kgl.  Teater.  Hertil  kommer 
saa  Dagmar  teatrets  Nyopførelse  af  Bjørnsons  dramatiske  Historie  Maria 
Stuart  i Skotland  (de  fire  første  Akter,  med  Undertitelen  Darnley), 
der  vil  være  nyt  for  den  yngre  Slægt  og  naturligvis  Genoptagelsen  af 
Hedda  Gabler  paa  det  kongelige,  som  fra  1891  endnu  vil  huskes  af 
de  fleste. 

Yderpunkterne  i Behandlingsmaaden  kan  vises  ved  en  Sammenstil- 
ling. I Da  vi  var  enogtyve  er  den  unge  Pige  forlovet  med  en  meget 
grøn  ung  Herre,  Drengen  kaldet,  men  elsker  i Virkeligheden  deres  fælles 
faderlige  Ven  den  ædle  Dick.  Dette,  som  hverken  Drengen  eller  Dick 
eller  nogen  af  de  andre  brave  Kammerater  har  mindste  Anelse  om,  med- 
deles nu  Publikum  paa  en  lige  saa  behagelig  som  overraskende  Maade. 
Da  det  nemlig  kommer  ud  af  Drengen,  at  det  er  ham  og  ikke  den 
uskyldigt  mistænkte  Dick,  der  har  indladt  sig  med  den  farlige  røde  Dame, 
kaster  Phyllis  sig  i Jubelen  over  at  vide  sin  Ven  fri  og  i en  pludselig 

Forstaaelse  af  sin  egen  Følelse  om  Drengens  Hals  og  overøser  ham  med 
de  Kærtegn,  der  er  den  anden  tiltænkt.  Det  er  udmærket  teatralsk. 
Man  morer  sig  over  den  dumme  Dreng,  der  intet  aner,  og  gotter  sig 
fra  nu  af  ved  at  være  Medvider  til  en  saa  uendelig  Kvindelists  fortsatte 
Triumfer  over  saa  ubehændige  Mandfolk.  Saadan  er  de,  men  det  er  jo 
kun  til  at  le  af.  — Ganske  paa  samme  Maade  forstaar  man  i Sven  Langes 
De  stille  Stuer  først  ret,  at  det  er  sin  Mand  og  ikke  sin  Elsker,  som 
den  unge  Frue  i Virkeligheden  holder  af,  da  Garøe  — Elskeren  — ganske 
stille  siger  hende,  at  han  tror,  hendes  Mand  elsker  hende,  og  hun  i sin 
Henrykkelse  derover  kaster  sig  ind  til  ham  med  et  Raab  om  Kærlighed, 
som  gælder  en  anden.  Dette  er  højst  poetisk,  men  smerteligt,  som  al 
forvirret  Følelse.  Manden  forslaar  det  ikke,  Elskeren  forstaar  det  ikke,  og 
derfor  forstaar  hun  ikke  sine  egne  Følelser.  Saadan  er  vi,  siger  Theysen 
til  hende  i sin  bedrøvelige  Orakelvisdom.  „Ja,  saadan  erl,“  svarer  Helga. 
„Men  jeg  dør  deraf. * 

Hermed  er  ogsaa  Forskellen  betegnet  mellem  den  Skuespilkunst, 
der  er  blot  Teater,  og  den,  der  vil  være  Kunst  for  Livet. 

Sidste  Akt  af  Da  vi  var  enogtyve  begynder  med  en  Scene,  hvor 
den  unge  Pige  Phyllis  og  hendes  Moder  forestilles  siddende  oppe  ved 
Nattetid  og  vente  paa  Herrernes  Hjemkomst.  Paa  det  kongelige  Teater 
blev  dette  til  et  helt  lille  irmingersk  Maleri.  Phyllis  rejser  sig,  gaar  lidt 
rundt  i Stuen,  standser  foran  Vinduet  og  ser  ud,  skyder  det  ned  og  aabner 
for  Natteluften.  Ved  Smækket  af  Vinduet  — det  er  et  engelsk  Skyde- 
vindu,  naturligvis  — vaagner  Moderen.  Modsætningen  mellem  hendes 
ærgerlige  Gaben  og  Pigens  længselsfuldt  urolige  Søgen  ud  i Natten  gjorde 
en  helt  poetisk  Virkning.  Man  saa  eller  sansede  Nattens  Mørke  og  Kø- 
lighed og  anede  dens  Stjerner.  Saa  man  nøjere  til,  opdagede  man,  at 
det  Stykke  sortebrunt  Tøj,  der  var  slaaet  op  uden  for  Vinduet  for  at 
forestille  Mørket,  slog  en  Fold,  og  saa  var  der  ikke  mere  at  se  efter.  Til- 
fældet er  typisk.  Saaledes  blev  der  hele  Stykket  igennem  i en  sjælden 
Grad  spillet  paa  Situation.  Alt  hvad  der  laa  i Situationen  eller  kunde 
lægges  i den  blev  udnyttet  til  det  yderste.  Hvilke  glimrende  Entreer  f. 
Eks.  straks  i første  Akt,  da  Kammeratskabet  træder  ind  stødvis,  hver  for 
sig  ligesom  plantende  sig  i sin  ejendommelige  Gestus  for  Tilskuernes  Øjne. 
„ Basse  * rullende  ligesom  paa  Hjul,  „ Landsoldaten  “ kantende  sig,  Dok- 
toren udviskende  sig,  Dick  bagefter  husmoderligt  trippende  med  Favnen 
fuld  af  Cigarkasser.  Der  var  en  Sans  for  den  ud  i Overfladen  drevne 
Karakteristik,  et  Blik  for  Gebærden  i dette  som  mindede  om  Krøyers 
Portrætter.  Og  hvilken  talende  Gruppe  af  samme  de  fire  Svende  ved  Spille- 
bordet eller  senere  i en  helt  forskellig  Belysning,  under  den  højtidsfulde 
Opgørelse  med  Drengen.  Det  er  Affektation  at  holde  af  Viggo  Johansen 
og  Hollænderne  og  ikke  kunne  glæde  sig  ved  dette.  Til  andre  Tider 
var  Arrangementet  en  Kende  for  pillent,  saa  man  ærgrede  sig  over  de 
opdagede  Hensigter,  f.  Eks.  Opstillingen  med  skraa  Front  i Udgangen 
af  1.  Akt  og  Manøvren  Fuld  Belysning  i Slutningsscenen.  Hvorfor  ikke 
bengalsk?  Eller  Musikledsagelse  som  i „Sherlock  Holmes “ og  „Dr.  Nikola*. 
— Til  Gengæld  har  man  sjælden  paa  noget  Teater  set  et  Stykke,  hvori  der 
er  i den  Grad  intet  bag  ved  eller  uden  for  Situationen.  Man  lægge  Mærke 

til  Dialogens  Morsomheder:  det  er  Situations  vittighed  (tit  fortræffelig:  som 
Billedet  af  den  røde  Dame  paa  Muren  uden  for  Vinduet  — ligesom  Fanden 
paa  Væggen,  før  man  ser  ham);  ikke  een  Replik  aabner  Udsigt  i noget 
alment.  Dette  Stykke  er  i sjælden  Grad  uden  Perspektiv.  Det  begrænses 
af  Kulissen.  Man  aner  Stjernehimlen  og  opdager  de  sorte  Klude.  Det  har 
ingen  Steder  og  alle  Steder  hjemme.  Det  foregaar  ligesom  paa  et  luftløst 
Rum,  paa  Teatret,  det  har  Entreer  og  Sortier,  men  hverken  Indgang  eller 
Udgang.  Her  i København  foregaar  det  paa  det  kongelige  Teater,  saa  at 
sige  i Professor  Blochs  „Stue*  — i det  ideale  Hjem,  han  har  beredt 
Teatrets  Kunstnere  til  Udøvelse  af  deres  Embedspligter.  Personerne  er 
Skuespillerne  — ikke  deres  Kød  og  Blod  naturligvis,  men  deres  Skygge, 
Sublimatet  af  deres  Kunstnerpersonlighed:  Hr.  Mantzius’  Teater-Elskvær- 
dighed, Fru  Blochs  kunstige  Jomfruelighed,  Hr.  O.  Poulsens  Rundhed, 
Hr.  Poul  Nielsens  Beskedenhed.  I denne  Retning  gik  man  endda  paa 
det  kgl.  Teater  videre  end  nødvendigt.  I Dick  var  der  Anledning  til 
en  dickensk  Karakteristik.  Han  er  nok  ædel,  men  paa  en  akavet 
Maade,  og  han  er  slet  ikke  hvad  man  kalder  net.  Han  griser  Stuen 
til  med  sine  Cigarstumper  og  kan  ikke  lide  at  børste  sin  Frakke.  Han 
er  af  den  Slags  højst  elskværdige  Klodrianer,  som  tomme  Tøse  finder 
„skrækkelige*,  men  unge  Piger  med  Personlighed  „søde*.  Hr.  Mant- 
zius spillede  ham  saaledes,  at  alle  Piger  maatte  finde  ham  sød.  Ogsaa 
Drengen  kunde  være  spillet  noget  anderledes,  end  Hr.  Schyberg  tog 
ham,  saa  morsomt  han  ogsaa  spillede.  Det  er  dog  de  enogtyve  Aars 
Poesi,  der  gør  en  Løvsal  af  et  lille  Hus  i Baggaarden.  Hos  Hr.  Schy- 
berg saa  man  kun  Baggaarden.  Helt  i Stilen  var  Fru  Bloch  som  Phyllis, 
Sjælen  i Stuen,  saa  bleg  som  en  Potteplante  og  saa  munter  som  en 
Kanarifugl.  Om  og  med  hende  dannede  der  sig  et  Sammenspil,  som  man 
næppe  nogen  Steder  ser  bedre.  Det  var  „En  Aften  i det  kongelige 
Teater*  i Halvfemsernes  Stil  med  Fru  Bloch  som  Værtinden  og  Teatrets 
Løver  (uden  Kløer  og  Hale)  i Krans  for  hendes  Fod.  Spillet  var  alt, 
Stykket  ligegyldigt.  Prøver  man  paa  at  flytte  dets  Perspektiv  uden  for 
Teatret,  vil  man  finde  akkurat  saa  meget  af  Livets  Poesi  deri  som  paa 
et  københavnsk  Spisekvarter  eller  et  londonsk  Boardinghouse,  hvor  en 
Flok  midaldrende  Gentlemen  har  deres  Morskab  af  en  ung  Student  og 
forgaber  sig  i Værtindens  Datter.  Paa  et  saadant  Sted  er  dette  Digter- 
værk vel  ogsaa  undfanget.  Det  er  naturligvis  en  Honnør  for  den  danske 
Skuespilkunst,  at  den  har  kunnet  gøre  Kvarteret  til  saa  levende  en 
Stue  og  Solstraalen  til  en  rigtig  lille  Pige,  men  det  vilde  være  en  Skam 
for  vore  Digtere,  om  denne  Skuespillertriumf  skulde  blive  Aarets  Be- 
givenhed. 

Heldigvis  har  da  den  danske  Dramatiker,  der  har  protesteret  kraf- 
tigst  — og  ikke  helt  retfærdigt  — imod  Pensionats-  eller  Frikadellepoe- 
sien, tillige  vist,  at  der  kan  udvikle  sig  helt  andre  Ting  i en  Stue  mellem 
en  Kvinde  og  et  Par  intetanende  Mænd.  Esmond-Mantzius’  Da  vi  var 
enogtyve  vilde  man  næppe  kunne  læse  uden  at  ærgre  sig  i Stykker. 
Sven  Langes  De  stille  Stuer  kommer  man  til  at  holde  endnu  mere 
af,  naar  man  læser,  end  naar  man  ser  det. 

Det  gav  paa  Dagmarteatret  ikke  ret  det  Billede,  Forfatteren  havde 

tænkt  sig.  Hvad  vilde  Prof.  Bloch  ikke  have  kunnet  faa  ud  af  denne 
stille  Stue?  Man  skulde  nok  have  mærket,  at  det  var  Efteraar  og  — 
hvad  der  er  saa  overordentlig  vigtigt  for  Stykkets  Forstaaelse  — at  man 
er  i Provinsen,  sikkert  ogsaa  have  faaet  Indtryk  af,  at  der  intet  Midt- 
punkt, ingen  Arne  var  i dette  Hjem.  Men  heller  ikke  Spillet  traf  rigtigt. 
Helt  god  var  kun  Hr.  Fjelstrup  som  Helgas  Fader,  den  havarerede 
Provinsmatador,  der  er  endt  i Skyggen  „bag  Haverne *,  en  Figur,  som 
Forfatteren  har  truffet  meget  godt  og  hvis  melodramatiske  Sving  passede 
dehne  Skuespiller  fortræffeligt  — unægtelig  betydelig  bedre  end  Etats- 
raaden  i „ Primadonna *.  Ganske  mesterlig  var  hans  Indtræden  i første 
Akt:  lurende  og  sky,  tirret  og  tirrende  som  et  stort  Dyr  i Fangenskab. 
Da  det  er  det  væsentlige  i Langes  Stykke,  at  han  har  set  det  tragiske  i 
den  stille  Stues  og  den  lille  Bys  Idyl,  samlede  Skuespillets  Poesi  sig  monu- 
mentalt i denne  Skikkelse.  Derimod  spredte  den  sig  i Fru  Anna  Larssens 
Helga.  Fru  Larssen  har  næppe  kunstnerisk  Alvor  til  at  gennemføre  en 
saa  alvorlig  ment  Figur  som  denne.  Der  var  ypperlige  Enkeltheder, 
fortræffelige  Replikker,  men  det  dryssede  som  Sand.  Tilmed  havde  hun 
slet  ikke  fat  paa  Figuren : den  lille,  i Grunden  dygtige  (man  maa  mærke, 
hun  har  haft  en  udmærket  Moder),  nøgterne,  naive  Provinspige,  som  lider 
saadan  ved  sit  barnløse  Ægteskab  — det  blev  hos  Fru  Larssen  rent 
København.  Hør,  hvorledes  hun  betoner  sine  hurtige  Spørgsmaal  til  Amts- 
fuldmægtigen, om  han  kender  til  Kærlighed  — som  om  det  var  en  af 
sine  egne  Amoriner,  hun  vipsede  til,  mens  det  er  et  meget  alvorligt  ment 
Udtryk  for  en  ængstelig  Søgen  efter  Livet.  Heller  ikke  hendes  dulgte 
eller  underkuede  Ømhed  for  Manden  blev  forstaaet,  at  Helga  f.  Eks. 
netop  brænder  efter  at  Manden  skal  have  læst  Garøes  Brev  for  deri 
at  faa  et  Tegn  paa  hans  Følelser  for  hende  — undertiden  røflede 
hun  ham  ganske  ukristeligt  af  som  Fru  Mimi.  Alligevel  kan  det  ikke 
nægtes,  at  Fru  Larssen  er  en  flink  Skuespillerinde,  og  at  hun  med  alle 
sine  Hop  og  Sæt  og  Overgange  gav  et  Billede  af  Goldhedens  Uro  og 
Nervøsitet  (som  Hedda  Gabler  af  Svangerskabets  — man  ser,  hvilke 
kvindelige  Skriftemaal  vore  Digtere  nu  lytter  til)  som  rigtignok  ikke  var 
den  Figur,  Digteren  vil  have  os  til  at  tro  dør  Mme.  Bovarys  Giftdød. 
Helt  ægte  var  hendes  Hjemløshed  eller  Moderløshed,  „som  et  lille  Barn, 
der  er  faret  vild  paa  Gaden«.  Det  kan  hun. 

Ogsaa  Mændene  og  deres  Mangel  paa  Forstaaelse  staar  meget  smukt 
fra  Forfatterens  Haand.  Savner  man  fra  sin  Erfaring  Tilknytning  for 
Adjunktens  næsten  utrolige  Mandfolkestivhed,  kan  man  tænke  paa  P.  A. 
Heiberg  og  hans  Forhold  til  Fru  Gyllembourg.  Maaske  Theysen  slet  ikke 
er  saa  kold  eller  gold,  som  han  lader,  en  betydelig  Mand,  der  som  saa 
mange  andre  betydelige  Mænd  herhjemme  bliver  langsomt  kvalt  i en 
stille  Stue.  Saa  har  han  tilmed  bestandig  Hovedpine.  Hr.  Martinius 
Nielsen  spillede  ham  ikke  uden  Sympati,  men  han  kan  nu  engang  ikke 
forestille  et  rigtigt  levende  Menneske.  Han  orgler  sine  Replikker  frem, 
mens  Niels  Theysen  netop  skal  tale,  saa  at  man  forstaar,  at  det,  han 
siger,  er  dybsindigere  end  det  ser  ud  til,  og  han  fremstiller  hans  Verdens- 
smerte ikke  med  et  Smil  .eller  et  Blik,  men  med  hele  Pandebrasken. 
Hvor  det  maa  gøre  ondt  i det  stakkels  Hoved ! Ogsaa  Hr.  Adam  Poulsen 

som  Garøe  slog  Rynker  paa  Panden  og  missede  med  Øjnene  — han  er 
i det  hele,  hvad  vel  ingen  kan  undre  sig  over,  ved  at  lægge  sig  en  Del 
Manerer  til  — men  var  jo  ellers  saa  epigonspinkel  og  uskyldigt  egoistisk 
i sit  Greb  efter  Livet,  som  denne  Elsker  er  ment.  I det  ydre  stod  de 
tre  helt  godt  sammen  — de  to  unges  naive  Livstrang  mod  den  ældre 
Mands  bitre  Kulde  som  et  Par  hvide  Sommerfugles  Leg  under  Skyggen 
af  en  Granskov. 

Disse  to  Skuespil,  hvoraf  altsaa  det  første  var  til  Skuespillernes,  det 
andet  til  Digterens  Ære,  blev  da  dette  Foraars  Begivenheder. 

Overfor  Sudermanns  Livet  leve  forholdt  Publikum  sig  noget  frem- 
med. Det  var  unægtelig  ogsaa  adskilligt  vanskeligere  at  overføre  paa 
Dansk  end  det  engelske  Lystspil.  Det  smager  helt  igennem  af  Over- 
sættelse. Man  har  Indtryk  af,  at  man  bliver  snydt  for  det  inderst  ejen- 
dommelige, Prikken,  baade  ved  Interiøret  og  ved  Figurerne.  Se  f.  Eks. 
Hr.  Neiendams  Kellinghausen.  Kolerikeren,  Slagkraften,  Aaren  i Panden 
var  der,  men  hvor  var  Lo wenbråu -Saftigheden  — man  skulde  forsværge, 
at  denne  Mand  nogen  Sinde  havde  dyppet  sit  Skæg  i et  Ølkrus.  Ellér 
Fru  Hennings’  Adieu , Tag!  da  hun  før  Slutningseffekten  trækker  Gar- 
dinerne for  Vinduet  Det  er  slet  ikke  til  at  sige  paa  Dansk  og  Oversætteren 
havde  vistnok  gjort  rettest  i at  foreskrive  en  Pause  i Stedet1). 

I al  Fald  maatte  det  siges  af  en  helt  anden  Figur.  Fru  Hennings 

var  atter  helt  — Fru  Hennings:  paa  Højden  af  sin  Kunst,  med  al  sin 

Personligheds  Varme.  Der  er  i hende  en  Evne  til  at  fremstille  Kærlighed 
paa  en  ægte  Maade,  som  er  det  eneste  Forsvar,  hendes  Kunst  behøver 
overfor  baade  kristelige  og  ukristelige  Dagblade.  Naar  Fru  Hennings  siger 
ret  af  Hjertens  Værk,  at  »selv  om  det  saa  skulde  hævne  sig,  saa“  osv. 

og  Hr.  Liebraann  svarer  med  et  Skuldertræk,  saa  er  hun  — Kvinden  — 

Livet  og  Retten,  og  Manden  er  kun  et  kønt  Skuldertræk.  Man  tror 
hende.  Det  gjorde  intet,  at  hun  i sit  Forhold  over  for  Elskeren  var  saa 
rent  hustruelig,  da  det  ejendommelige  ved  dette  Kærlighedsforhold  netop 
er,  at  Beate  først  over  for  Elskeren  ret  har  været  Hustru,  værgende  og 
vaagende.  Det  gjorde  heller  ikke  saa  meget,  at  man  efter  dette  betagende 
Indtryk  af  Liv  og  Varme  fik  en  Eftersmag  af  Kunst,  thi  saadan  er  Suder- 
mann  og  Beate  — som  naar  hun  efter  nogle  vise  og  virkelig  moderlige 
Ord  til  den  unge  Mand,  som  hun  betror  sin  Datter,  siger:  »Lad  der  være 
hellig  Stilhed  („Weihe“)  om  Jer!“  og  synes  saa  godt  derom,  at  hun  gen- 
tager det.  Moderkærligheden  plejer  ikke  saadan  at  smage  paa  Vendin- 
gerne. Men  det  var  naturligvis  ikke  rigtigt,  at  vi  i Stedet  for  denne  store 
blege  Rose,  denne  det  20.  Aarhundredes  Kvinde  med  Lionardosmilet  og 


l)  Det  er  i del  hele  taget  forbavsende,  saa  lidt  Skuespilforfatterne  benytter 
den  Virkning,  der  paa  Teatret  kan  naas  netop  ved  at  der  ikke  siges  noget. 
Hvor  meget  nydeligere  vilde  det  f.  Eks.  ikke  have  været  virket  i Canta,  om 
Alv  blot  ved  et  Blik  — et  Kvindeblik,  der  med  et  Glimt  brød  ud  af  Forklæd- 
ningen — havde  faaet  Kathrine  til  at  forstaa,  at  han  var  en  Kvinde,  i Stedet 
for  denne  pedantisk  grundige  Demonstration  med  Haanden  paa  Brystet  og  med- 
følgende Forklaring.  Saaledes  var  ogsaa  i Da  vi  var  enogtyve  den  lienrykt- 
kejtede  Maade,  hvorpaa  Dick  til  sidst  knugede  sig  ind  i Phyllis  Anne  meget 
mere  sigende  end  det  gentagne  Jaj-æl-sker-daj. 

Døden  i Hjertet,  stadig  saa  den  samme  Staalfjederspændstighed  og  den  samme 
ligesom  remonterende  Ungdommelighed  som  vi  har  beundret  i det  19. 
fra  Nora  til  Francilion.  Paa  et  afgørende  Punkt,  blev  Figuren  ganske 
tydeligt  — og  ikke  blot  legemligt  — for  lille.  Beate  taler  — endogsaa 
med  Døden  paa  Læberne  — ligesom  Ellen  Key.  Fru  Hennings  holdt 
sin  Jomfrutale  mellem  de  mange  fremragende  Herrer,  som  om  hun  alt 
for  godt  vidste,  at  i en  Kreds  af  saa  udmærkede  Mænd  bør  Kvinden  tie. 
Man  havde  hele  Stykket  igennem  ikke  ret  troet  paa,  at  denne  lille  Daglig- 
stuedame havde  saadan  Sans  for  og  Evne  til  at  gribe  ind  i Mændenes  Liv, 

Var  det  i Grunden  ikke  ogsaa  det,  man  bestandig  har  savnet  og 
endnu  savner  i hendes  Hedda  Gabler?  Alt  det  smaat  eller  fint  spillende 
var  i denne  mesterligt  gennemførte  Figur:  dens  Fysiologi,  Nervepirrelig- 
heden  i dette  Afsnit  af  Kvindens  Liv,  da  Overgangsalderens  Nykker  og 
Indfald  vender  frygtelige  tilbage,  og  en  stor  Del  af  dens  Poesi : den  fangne 
Fugl,  som  bliver  urolig  og  syg  i Trækketiden.  Men  det  store  Omrids, 
Valkyrien,  der  vil  raade  for  Mænds  Skæbne,  Dødsgudinden,  var  der  ikke. 
Man  begreb  ikke,  at  Løvborg  ikke  kunde  forstaa,  at  Pige-Nyfigenheden 
kunde  passe  til  denne  Kvinde.  Rigtignok  har  Ibsen  jo  ikke  saa  meget 
givet  som  antydet  denne  Brynhild-Natur.  Støbeformen  er  for  stor,  og 
kun  en  meget  storladen  Fantasi  kan  fylde  den  helt. 

Fru  Hennings,  Fru  Bloch,  Fru  Anna  Larssen  — hvor  er  under  alt 
dette  Fru  Betty  Nansen?  Zaza  tilstaar  jeg  frankt  ikke  at  have  set,  men 
Maria  Stuart?  Man  kan  maaske  forklare  sig,  at  Fru  Nansen  ikke  kunde 
spille  denne  Rolle,  bl.  a.  af  den  Grlmd,  at  Bjørnson  den  Gang  for  40 
Aar  siden  ikke  har  kunnet  skrive  den.  Saaledes  lader  han  Maria  græde 
uden  Taarer  og  et  andet  Sted  tale  om  det  Taaretryk  under  Brystet,  som 
hun  ikke  kan  udgræde  — og  dette  er  vel  den  poetiske  Forklaring  af 
Maria  Stuart  i Skotland,  at  hun  mellem  alle  disse  nordiske  Mandbjørne 
ikke  kan  faa  Lov  at  være  fransk  og  Kvinde.  Ikke  des  mindre  lader 
Digteren  hende  Gang  paa  Gang  briste  i Graad.  Men  saadanne  smaa  Rin- 
ger, der  ikke  trækker  rigtig  Vand,  passer  ikke  for  Betty  Nansen  — hun 
maa  græde  igennem,  naar  det  skal  have  nogen  Art.  Hendes  Kunst  er 
især  Gennembruddet  (Tora  Parsberg)  eller  det  modsatte,  Forsteningen 
(Under  Loven) : dette  Dobbeltspil,  hvor  en  stærk  og  varm  eller  endog  naiv 
Natur  gemmer  sig  bag  en  Maske,  denne  „bestandig  brudeklædte “ som 
aldrig  finder  sin  Brudgom,  lykkedes  i al  Fald  ikke.  Primadonnaen  var 
atter  blot  Teaterdronning.  Det  var  ikke  helt  hyggeligt  at  se  denne  Maria 
kurtiseret  af  denne  Bothwell  der  for  saa  vidt  havde  noget  af  Originalens 
„forfærdelige  Skønhed som  han  var  forfærdelig  og  som  udprustede  sin 
Clemens-Petersenske  Vikingelyrik  som  en  Flodhest.  Saaledes  taler  Klør 
Knægt  til  Ruder  Dame.  Man  længes  efter  atter  at  se  Fru  Nansen  i 
den  Stue,  hvor  hun  hører  hjemme.  I De  stille  Stuer  havde  hun 
klædt  sig  — i rosværdig  Reaktion  imod  Dronningen  — i Sæk  og  Aske 
som  Pigen  Josefa,  kaldet  Vaskebjørnen,  og  var  dog  under  Deliriums- 
fantasien alt  for  meget  Fru  Nansen.  I Esther  var  hun  kun  et  frækt 
Smil  — mere  er  Regina  jo  ikke. 

Dette  Eventyrdrama  kan  man  i Modsætning  til  al  den  megen 
Kvindekunst  betegne  som  udpræget  Mandfolkepoesi.  I saadanne  Stykker 

er  der  jo  ogsaa  nok  Kvinder,  men  ikke  saa  meget  for  deres  egen  Skyld 
som  for  Mandens,  enten  ophøjede  til  hans  Muse  eller  — kan  man  sige: 
nedringede  som  blot  og  bart  Køn:  „Barm*  eller  endog  „Lænd*,  og  saa 
opsatte  paa  at,  rent  ud  sagt,  sætte  Tænder  i den  eftertragtede  Mand, 
som  da  vist  ogsaa  kun  en  saadan  Kvinde,  skabt  af  et  Mandfolk,  kan 
være  det.  Saaledes  er  her  Esther  og  Regina  og  paa  en  meget  lignende 
Maade  Alva  og  Prinsessen  i Carl  Ewalds  Ganta.  Meget  dramatisk  kan 
denne  Kamp  mellem  Musen  og  Kvindfolket  om  Digtermanden  jo  ikke 
blive,  då  de  ikke  engang  kommer  i Kontakt  med  hinanden.  Og  hvad 
der  foregaar  i Mandspersonen  er  jo  kun  Lyrik  med  Musik  og  Dekora- 
tioner. Naturligvis  vil  det  altid  have  mere  end  blot  historisk  Interesse 
at  læse  Drachmanns  Melodrama,  hvor  Kunstneren  efter  den  lange  Styg- 
hedsperiode  kæmper  for  Skønheden  og  dør  af  det,  men  der  skal  bredere 
Skuldre,  end  Hr.  Adam  Poulsens  endnu  er  det,  til  nu  at  give  den  Historie 
nyt  Liv  paa  et  Teater.  Han  blev  helt  borte  i de  store  Ord  og  de  lange 
Støvler.  Hr.  Poulsen  kan  deklamere,  om  end  noget  enstonigt  — da  han 
i Renaissance  Skulde  beskrive  et  Bjærg,  lyttede  man,  thi  saaledes 
kunde  et  Bjærg  virkelig  ogsaa  se  ud,  selv  om  man  ikke  netop  selv 
havde  hittet  paa  det  før  — men  hvad  han  kan  fremstille,  er  Mussets 
eller  Oehlensch lågers  Ungdom,  der  skummer  af  sig  selv  uden  Vin,  og 
ikke  Drachmanns  tunge  Drue.  Saa  var  hans  Darnley  meget  mere  illu- 
derende: den  spinkle  Skikkelse,  det  lille  Hoved  indrammet  i den  store 
Krave  — ligesom  en  Brushane  — Stemmen  grødet,  Blikket  sødt  og 
svømmende,  hele  Skikkelsen  ligesom  sløret  af  Foraar. 

Endnu  mindre  interesserede  Ganta.  Det  var  Drachmann  uden 
Drachmann  (i  Grunden  vel  ogsaa  en  Efterklang  af  en  bestemt  drach- 
mannsk  Situation:  Digteren  og  Middelstandspublikummet  efter  Opførelsen 
af  Vølund  Smed).  Anslaget  var  stort  nok:  Herren  af  Ganta,  Poesien  selv 
der,  fordi  den  lyder  højere  Love,  sætter  de  borgerlige  Love  ud  af 
Virksomhed.  Det  gad  man  høre  mere  om,  men  man  blev  i Stedet 
spist  af  med  Bernina  - Lyrik  om  Prinsessebarme  og  Benediktiner- Likør 
eller  hvad  det  var,  og  fandt  det  ganske  rimeligt,  at  Dommeren  (den 
suspenderede  Straffelov)  tilsidst  tabte  Taalmodigheden  over  denne  Uveder- 
hæftighed  og  med  Kraft  fordrede  sit  poetiske  Tilgodehavende  tilbage. 
Nu  — Hr.  Ewald  er  jo  en  holden  Mand  med  mange  Resurser  og  betaler 
nok  en  anden  Gang  paa  den  ene  eller  den  anden  Maade  hvad  han  er 
bleven  skyldig. 

Mands  Digtning  er  dette  her  nu  ikke.  Det  er  derimod  vedblivende 
En  Folke  fjende.  Det  betyder  for  ensomme  Mænd  — og  dem  bliver 
der,  om  alt  gaar  vel,  nok  en  Del  af  her  i Landet  — noget  saa  værdi- 
fuldt, at  man  meget  nødigt  ser  det  forfusket  ved  en  daarlig  Fremstilling. 
Hr.  Martinius  Nielsen ' var  jo  med  et  behersket  Udtryk  ikke  helt  god. 
Han  lod  Stockman  tale  til  sin  Kathrine,  som  han  i sin  Tid  lod  Pe- 
truchio  tale  til  sin,  og  han  talte  til  Peter  (uden  Spor  af  Drilleriet  fra 
Drengeaarene)  som  han  talte  til  Kathrine:  en  sagte  Torden  dundrer 
og  hele  Norden  synes,  det  er  underligt,  at  det  kan  blive  ved  at  gaa 
paa  den  Maade.  Det  gik  først  til  allersidst  ved  det  gentagne  „Men  er  du  da 
gal  Kathrine!*  op  for  Dagmarteatrets  Publikum,  at  Stockman  ogsaa  var 

morsom.  . Saa  var  han  ogsaa  saa  underlig  klædt  i den  lange  Frakke  — 
med  Fald  i Ryggen  som  Vimmelskaftet  og  Herrens  Rumpe  som  Amager- 
torv — og  med  rød  Fez  paa  Hovedet  ligesom  en  skandinavisk  Kunstner 
i Rom  for  50  Aar  siden.  Ved  at  offenliggøre  den  Tegning  af  Emil 
Poulsen  som  Stockman,  der  i sin  Tid  stod  i „Ude  og  Hjemme *,  vilde 
man  bedst  kunne  vise  Afstanden.  Rigtig  god  var  vel  i det  hele  kun 
Hr.  Aggerholms  Billing  (skønt  mindre  original,  da  den  noget  lignede 
Hr.  Jakob  Jakobsens  Stil,  end  hans  Rizzio  i Maria  Stuart).  — 

Efter  at  dette  var  skrevet,  har  det  kongelige  Teater  endt  sit  Arbejde 
eller  om  man  vil  — men  lidt  for  tidligt  altsaa  — taget  sig  Ferie  med 
det  nye  treakts  Skuespil  „Det  gamle  Færgested*.  Man  husker  fra 
sine  gladeste  Sommerferietider  den  Følelse,  hvormed  man  sagde:  „Jeg 
gider  ikke  set  dig ! “ til  sit  Arbejde  og : „Jeg  væmmes  ved  dig! * til  Østergade. 
Saaledes  synes  den  anonyme  Forfatter  at  have  smøget  baade  København 
og  Arbejdet  — i al  Fald  alt  det  i Kunsten,  der  kaldes  saaledes:  Sammen- 
hæng og  Begrundelse  — af  sig  og  frit  givet  sig  hen  til  Skov  og  Strand  og 
ladet  Vorherre  og  Professor  Bloch  om  Resten.  En  Forfatter,  der  optræder 
i Stykket;  finder  med  Anonymens  Bifald  Naturen  meget  interessantere  end 
Mennesket  — en  farlig  Lære  for  en  Skuespildigter.  Det  er  unægtelig  en 
dristig  Tanke  i et  moderne  Skuespil  at  give  klimatisk  Mytologi  (Fantasier 
over  den  lollandske  Feber?)  i Stedet  for  Psykologi  og  lade  en  hvid  Kjole 
paa  en  mørk  Baggrund  („  Skoven  *)  gøre  Honnør  for  det  interessante  Pro- 
blem: en  Kvinde  med  tre  Mænd,  af  hvilke  hun  har  været  gift  med  den 
ene,  er  gift  med  den  anden  og  elsker  den  tredje.  Imidlertid  var  det  hals- 
løse Foretagende  virkelig  nær  ved  at  lykkes.  Der  var  i denne  fuldkomne 
Forsagelse  over  for  den  psykologiske  Motivering  noget  — hvad  skal  man 
kalde  det:  desperat  fordringsløst,  som  smittede  eller  afvæbnede.  Der  var 
i Dialogen  en  højst  indtagende  Naturlighed,  som  fik  selv  det  tungeste 
(Skoven  „lurer*  o.  s.  v.)  til  at  glide.  Og  der  var  bag  det  hele  et  bravt 
og  mandigt  Sindelag  med  Sans  for  det  store  og  stille  og  et  stilfærdigt 
Lune,  der  morer  sig  ved  at  se  en  Blære  krybe  ind  i Tordenvejr. 
Og  saa  var  der  naturligvis  Tordenvejret,  Scenearrangementet,  der  intet 
glemte,  der  ser  til  smaa  og  store  fuldvist  og  til  den  liden  Fugl  paa  Kvist 
med  Hovedet  under  sin  Vinge:  som  lod  Tordenen  rulle  og  Lynene  glimte 
(endogsaa  forfra)  og  dog  fik  Tid  til  at  tildække  Piphans  med  „Bogø 
Folketidende*.  Nu  har  Prof.  Bloch  saa  længe  i dette  Fonaar  paa  den 
nydeligste  Maade  sørget  for  Kunstnernes  og  Publikums  Aftenhygge  og 
Ferieglæde  — nu  glæder  vi  os  til  at  se  dem  arbejde  sammen  for 
ret  Alvor. 

Efter  „Det  gamle  Færgested*  opførtes  med  en  smagløs  Overgang 
Arthur  Schnitzlers  lille  Enakter  Litteratur.  Det  var  unægtelig  at 
komme  hjem  igen  til  Østergade  eller  „Fliegende  Blåtter.*  Det  blev  spillet 
netop  lige  saa  kvikt  og  fikst,  som  det  var  skrevet,  og  der  er  slet  ingen 
Grund  til  at  kalde  Poesien  selv  paa  Riddervagt  ud  af  det  Allerhelligste, 
fordi  et  godt  Hoved  tillader  sig  at  gøre  Løjer  med  et  Par  af  dens 
Snobber  paa  Trappegangen. 

Vilh.  Andersen 

kulde  nogen  endnu  være  i Tvivl  om,  at  vox  populi  vox 
dei  — i alt  Fald  hvad  angaar  Kunst  — er  den  falskeste 
Sætning,  der  eksisterer,  saa  vil  det  være  lærerigt  for 
ham  at  betragte  vort  københavnske  Publikum  i Opera 
og  Koncertsal  paa  nærmere  Hold.  Han  vil,  hvis  han 
har  nogen  dybere  Kærlighed  til  Musik,  ikke  slippe  fra 
Studiet  uden  gennem  en  Ærgrelsernes  Skærsild,  men 
han  vil  blive  overbevist.  Han  vil  se  den  absolute  Mangel  paa  Forstaaelse 
og  Andagt  over  for  det  store  i Kunsten  og  den  Hakken  alt  smaat,  som 
karakteriserer  Massen  af  vort  begejstringsløse,  blaserede  Bourgeoisi.  Han 
vil  føle  sig  ilde  berørt  af  den  Respektløshed  og  Uopdragenhed,  med  hvilken 
Folk  af  „det  gode  Selskab44  stormer  til  Garderoben  midt  under  Ud- 
førelsen af  Slutningsstykket  paa  en  Koncert.  Han  vil  finde,  at  selv  hos 
dem , som  praktisk  udøver  en  eller  anden  Gren  af  Musiken , er  det  ikke 
meget  bevendt  med  Smagen  og  den  musikalske  Dannelse.  Han  vil  lære 
at  kende  nogle  af  disse  — som  Sandet  paa  Havets  Bund  talløse  — unge 
Damer,  hvis  daglige  og  natlige  Drømme  om  Musik  blot  gaar  ud  paa  at 
bringe  deres  Smule  Stemme  og  deres  endnu  mindre  Smule  musikalske 
Evne  op  paa  en  Koncerttribune  og  for  hvem  Hovedcharmen  ved  en 
Koncert  ofte  er,  at  sammenligne  en  Sangerindes  „Metode44  med  deres 
egen  d.  v.  s.  deres  Lærers  — ohl  de  Metoder!  Han  vil  have  Lejlighed 
til  at  forarge  sig  over  den  Ligegyldighed,  Publikum  mangen  Gang  viser  et 
ypperligt  Orkester-  eller  Korværk,  medens  det  bliver  vildt  begejstret  over 
en  fremragende  — helst  udenlandsk  — Solists  Spil,  selv  om  det  er  ganske 
middelmaadig  og  daarlig  Musik,  han  fremfører.  Og  han  vil  uendelig  ofte 
erfare,  hvorledes  de  umuligste  Musikjournalister  kan  bilde  Massen  ind, 
omtrent  hvad  det  skal  være,  kan  drive  dens  Bifald  op  paa  Kogepunktet 
ved  en  Reklameartikel  eller  stemme  den  kølig  og  lunken  ved  en  Parole 
i den  Retning. 

Intet  Under  derfor,  at  Trosartiklerne  hos  den  „ musikalske  “ Køben- 

havner  for  den  moderne  Musiks  Vedkommende  efterhaanden  er  blevet 
disse : 

Jeg  finder*  Brahms  respektabel  — bevares  — men  noget  tør  og 
støvet  og  akademisk. 

Jeg  sværmer  lidt  for  Wagner. 

Men  mine  Guder  er  Gésar  Franck  og  Tschaiko vsky;  for  dem 
bygger  jeg  mine  Kapeller. 

Skulde  dette  mon  være  en  musikalsk  Efterdønning  af  den  lykkelig 
hedengangne  Drøm  om  en  fransk-russisk-dansk  Alliance,  i hvilken  for 
en  Del  Aar  tilbage  nogle  af  vore  agtede  Patrioter  fordybede  sig?  Jeg 
véd  det  ikke;  men  man  kan  ved  Hjælp  af  hine  Trosartikler  lodde 
Dybden  af  den  rettroende  Københavners  Musiksans.  Langt  er  der  ikke 
til  Bunden.  Det  mangler  endnu  blot,  at  en  angloman  Musikjournalist 
skulde  komme  og  fortælle  os,  at  Englænderne  ikke  blot  er  brave  Folk, 
men  ogsaa  gode  Musikanter;  det  vil  være  en  let  Sag  at  faa  Folk  til  at 
tro  det.  Og  dog  — naar  Talen  er  om  Musik,  hvor  skulde  vi  prise  os 
lykkelige  ved  at  være  Germaner;  thi  hvad  er  al  anden  Musik  i Forhold 
til  den  tyske? 

Det,  der  fremfor  alt  trænges  til  i vort  Musikliv,  er  Opdragelse. 
Opdragelse  i det  smaa  og  i det  store.  Opdragelse  igennem  Lærere  og 
igennem  Lederne  af  vore  Koncerter.  Lærerne  burde  bl.  a.  fratage  alle 
Middelmaadigbeder  den  Forestilling,  at  de  egner  sig  til  at  optræde,  i 
Stedet  for  mange  Gange  just  at  stimulere  dem  dertil;  de  burde  opdrage 
saadanne  til  at  nyde  Musik  en  og  ikke  blot  deres  egne  Smaapræsta- 
tioner.  Og  vore  Dirigenter  burde  give  Publikum  saa  god  musikalsk  Føde 
som  muligt  og  aldrig  give  dem  Stene  for  Brød. 

Blandt  de  Mænd,  som  herhjemme  har  virket  opdragende  i det  store, 
fortjener  siden  Gades  Død  ingen  at  fremhæves  saa  stærkt  som  Franz 
Ner  uda.  Han  har  just  fuldendt  sit  første  Tiaar  som  Dirigent  i Musik- 
foreningen og  har  Grund  til  at  se  med  Tilfredshed  tilbage,  saa  meget 
mere,  som  han  i denne  Egenskab  har  haft  langt  vanskeligere  ydre  For- 
hold end  dem,  under  hvilke  han  arbejdede  som  Kammermusiker. 

Situationen  var,  da  han  tiltraadte,  alt  andet  end  lystelig.  I det 
første  Aar  efter  Gade’s  Død  var  ikke  blot  Ekspektancelisten  forsvundet, 
men  Medlemstallet  var  blevet  saa  udtyndet,  at  mange  betvivlede  For- 
eningens Levedygtighed.  Dens  økonomiske  Stilling  var  allerede  stærkt 
rokket,  og  hvad  værre  var:  nogle  af  Pressens  Riddere  havde  sat  sig  det 
Maal  at  gøre  vort  Musikliv  „ aktuelt*,  og  det  maatte  da  blive  en  af 
deres  vigtigste  Opgaver  at  ødelægge  vor  ældste  Koncertinstitution,  hvis 
den  da  ikke  vilde  lystre  Aktualitetsparolen;  at  faa  Skarer  af  vort  usige- 
lig kritikløse  Publikum  til  at  følge  med  og  finde  Musikforeningen  kedelig 
og  gammeldags,  var  ikke  nogen  svær  Opgave.  Neruda  maatte  balancere. 
Han  maatte  tage  Hensyn  til  højre  .og  venstre:  dels  til  de  stokkonserva- 
tive, som  kun  vilde  høre  det,  de  kendte  i Forvejen,  dels  til  de  „ radikale *, 
som  kun  vilde  høre  nyt.  Han  holdt  Ligevægten  med  Behændighed; 
men  Programmerne  fra  hine  første  Aar  viser  paa  Grund  af  den  kritiske 
Stilling  en  vis  Usikkerhed  og  ep  ringere  Tilbøjelighed  til  at  tage 
fat  paa  store  Opgaver:  ikke  sjældent  opførtes  paa  én  og  samme  Aften 

4—5  mindre  Arbejder.  I de  senere  Aar,  efterhaanden  som  Foreningen 
atter  voksede  sig  stærk,  forsvandt  Neruda’s  Usikkerhed  over  for  Publikum. 
Ikke  at  han  har  proklameret  sig  enten  som  Konservativ  eller  som 
„ Radikal • — lykkeligvis;  hans  Programmer  viser  stadig  en  skønsom 
Blanding  af  gammelt  og  nyt,  — men  han  har  samlet  sig  om  færre 
og  større  Opgaver. 

Og  ikke  blot  i denne  Henseende  har  der  været  Fremskridt  i det 
forløbne  Tiaar.  Neruda  var  bestandig  en  fortrinlig  Orkesterdirigent,  men 
han  er  blevet  bedre  og  bedre.  Den  Tilbøjelighed  til  noget  forcerede 
Tempi,  han  tidligere  nu  og  da  kunde  vise,  er  ganske  forsvundet.  Og 
Koret,  som  i en  Aarrække  var  Musikforeningens  svage  Side,  har  i Løbet 
af  det  sidste  Par  Aar  gjort  store  Fremskridt;  hvad  Klangen  angaar, 
staar  det  nu  omtrent  paa  Højde  med  Gæciliarfbreningens  store  Kor. 

I Neruda’s  Programmer  — særlig  fra  de  senere  Aar  — er  i en 
højere  Grad  end  sædvanlig  alt  paa  sin  rette  Plads.  Ikke  blot  hvad  an- 
gaar Fordelingen  af  gammelt  og  nyt,  men  ogsaa  hvad  angaar  Forholdet 
mellem  de  moderne  Komponister  indbyrdes.  Overser  man  Rækken  af 
Musikforeningens  Programmer  fra  det  sidste  Tiaar,  saa  imponeres  man 
af  den  Mængde  ny  Musik,  der  er  kommet  frem.  Intet  af  de  berømte 
Navne  savnes,  men  i Tal  af  Opførelser  rager  langt  op  over  alle  de 
andre  Joh.Brahms.  Jeg  betragter  dette  som  en  særlig  Fortjeneste  af 
Neruda , at  han  ikke  har  ænset  Publikums  og  Pressens  noget  kølige 
Holdning  over  for  denne  Komponist  og  ikke  har  givet  efter  for  de  ganske 
taabelige  og  kunstige  Bestræbelser  for  at  hævde  Gésar  Franck  eller 
Bruckner  eller  Tschaikovsky  som  Brahms’  Ligem ænd  eller  vel  endog 
Overmænd.  For  en  Dirigent  er  en  af  de  væsentligste  Egenskaber  den 
rette  kritiske  Vurdering  af  Komponisterne,  og  hans  Evner  i den  Retning 
kommer  til  Orde  i hans  Programmer.  Det  er  blevet  sagt  til  Gade’s 
Ros,  at  han  i sin  Tid  tilførte  os  en  Mængde  nyt,  men  fremfor  alt  den 
senere  Beethoven.  Og  det  kan  siges  til  Neruda’s  Lov,  at  han  har  til- 
ført os  en  Mængde  nyt,  men  fremfor  alt  Brahms.  I vort  kammermusik- 
dyrkende Publikum  er  denne  for  længst  anerkendt  som  den  uden  al 
Sammenligning  største  af  de  moderne,  og  det  vil  næppe  endnu  vare 
mange  Aar,  før  han  er  vurderet  paa  samme  Maade  som  Symfoniker  og 
Korkomponist.  Et  Varsel  om,  at  man  er  paa  den  rette  Vej,  kunde  det 
være,  at  hans  D-dur  Symfoni  ved  Opførelsen  i denne  Vinter  paaskønnedes 
langt  mere  end  for  6 Aar  siden;  at  Tschaikovsky ’s  F-mol  Symfoni  — 
et  til  Dels  klangskønt  Værk,  men  saa  langt  mindre  fuldendt  og  mindre 
dybt  følt  end  hint  — fik  et  endnu  langt  mægtigere  Bifald,  behøver  man 
ikke  at  tage  sig  nær.  Nogen  Tid  maa  der  næsten  altid  hengaa,  inden 
det  store  og  det  mellemstore  er  naaet  hen  til  de  rigtige  Pladser. 

Foruden  de  nævnte  tvende  Symfonier  fik  Beethoven’s  Ouverture  zur 
Weihe  des  Hauses  og  Gade’s  Korsfarerne  en  solid  og  smuk  Udførelse. 
Helt  nyt  for  os  var  Wilh.  Berger ’s  Korstykke  „Gesang  der  Geister 
fiber  den  Wassern“,  et  smukt  og  talentfuldt  Arbejde,  om  end  ikke  helt 
paa  Højde  med  det  Goethe’ske  Digt  og  heller  ikke  ganske  gengivehde 
Digtets  Karakter.  Digtet  er  olympisk:  det  er  Aanderne,  som  svæver  over 
Vandene  og  for  et  Øjeblik  viser  Menneskene  og  deres  Skæbner  den  Op- 

mærksombed  at  synge  om  dem.  Den  naturligste,  men  ogsaa  vanskeligst 
gennemførlige  Opfattelse  heraf  havde  vel  givet  sig  Udtryk  i et  Durstykke 
af  ophøjet  Ro,  uden  Tragik  og  stærke  Lidenskaber.  Berger  har  taget 
Sagen  anderledes;  han  har  skrevet  et  bevæget  Molstykke,  smukt,  varmt 
og  følt,  men  holdende  sig  nærmere  ved  Jorden  end  Digtet.  Kor-  og  Or- 
kestersatsen er  ypperlig,  Stykket  er  smukt  formet,  og  det  er  en  kulti- 
veret Musikers  og  et  fintfølende  Menneskes  Sprog,  der  tales.  En  lille 
Vandalisme  har  Berger  dog  tilladt  sig  over  for  Goethe’s  Tekst:  at  slutte 
med  „Winde*  i Stedet  for  „Wind*.  Det  er  sikkert  ikke  noget  Tilfælde, 
at  Goethe  har  brugt  det  korte  og  fyndige  Wind  i Modsætning  til  Wasser; 
Endelserne  virker  her  symbolsk. 

Af  vore  andre  ældre  Koncertinstitutioner  havde  Gæciliaforeningen 
en  Succes  med  Kuhlau’s  Lulu;  baade  Soli  og  Kor  gjorde  deres  Sager  i 
det  hele  kønt,  og  det  hele  gik  med  stor  Festivitet.  Af  Johan  Svendsen 
og  Kapellet  opførtes  Tschaikovsky’s  6te  Symfoni  (Pathétique,  H-mol), 
vistnok  det  bedste  Værk  af  denne  Komponist,  i alt  Fald  det  bedste,  der  er 
hørt  her  i Byen , og  Wagner’s  dejlige  Charfreitagszauber  af  Parsifal. 
Frøken  Johanne  Stockmarr  spillede  med  sin  store  Tonecharme  og  noble 
Opfattelse  Grieg’s  smukke  A-mol  Koncert;  desværre  sluttede  Aftenen 
med  det  tommeste  af  det  tomme:  Tasso,  symfonisk  Digtning  af  Liszt, 
der  fik  en  Udførelse,  som  var  en  bedre  Sag  værdig.  Det  behøver  neppe 
at  siges,  at  ogsaa  de  andre  Værker  gik  festligt  og  glansfuldt. 

Den  nye  „danske  Koncertforening*  afholdt  sin  første  Koncert 
i Januar  under  stor  Højtidelighed.  Publikum  i Festskrud,  Marskaller  med 
dannebrogsfarvede  Skærf,  Prolog  af  Ernst  v.  d.  Recke  med  Musik  af 
Lange  Muller  og  Recitation  af  Emil  Poulsen,  og  — som  en  forhenværende 
radikal,  njen  efter  Systemskiftet  aabenbart  hyperloyal  Journalist  fandt  sig 
foranlediget  til  at  meddele  Tyskland,  „Kongen  med  flere  Prinser  og 
Prinsesser  overværede  Koncerten*.  Men  midt  i al  denne  nationale  Herlighed 
overraskede  unægtelig  det  Kostyme,  i hvilket  denne  danske  Forenings  For- 
mand, Hr.  GustavHelsted  havde  valgt  at  præsentere  sig  for  Publikum.  Han 
havde  kombineret  en  Niirnbergerdragt  af  det  Snit,  som  Mestersangerne* 
bar,  med  en  russisk  Kosakuniform.  Dragten  virkede  søgt  og  klædte  ikke. 
Særlig  denne  Ageren  Russer  misklæder  nu  en  Gang  os  Danske. 

Med  andre  Ord : Hr.  Helsted’s  Symfoni  (Nr.  2 , E-Dur)  gjorde  et 
uægte  og  usympatetisk  Indtryk.  Der  er  spildt  meget  dygtigt  Arbejde 
paa  dette  Værk;  Hr.  Helsted  er  uden  for  al  Tvivl  en  duelig,  stræbsom  og 
flittig  Musiker,  som  ikke  gaar  af  Vejen  for  Vanskeligheder  og  som  har 
erhvervet  sig  stor  Færdighed  i tematisk  Arbejde.  Men  han  besidder 
ikke  den  Stemningsfylde,  den  Gemyttets  Dybde,-  som  er  nødvendig  for 
at  bære  et  saa  pretentiøst  anlagt  Værk  frem  til  Sejr.  De  Temaer  og 
Motiver,  over  hvilke  Symfonien  bygges  op,  er  gennemgaaende  ikke  be- 
tydelige, og  den  grelle,  asiatiske  Larm,  hvormed  Komponisten  stedvis 
omgiver  dem,  forhøjer  ikke  deres  Værdi;  de  skurrende  Dissonanser  virke 
mange  Steder  ikke  som  nødvendige  Led  i en  naturlig  Udvikling,  men 
som  Udfordringer,  som  om  Komponisten  raabte  ud  til  Publikum:  Hør 
blot,  hvor  modig  jeg  er;  hør,  hvad  jeg  tør  byde  eder!  Hr.  Hother 
Ploug  har  i en  Anmeldelse  af  denne  Symfoni  brugt  Ordet  Salonradika- 

lisme.  Det  er  godt  og  træffende  sagt.  Maaske  klinger  det  som  en 
Parodoks,  at  man  ikke  desto  mindre  kan  anvende  Ordet  Kapel  mester- 
musik  paa  den.  Men  man  maa  erindre,  at  * Kapelmestrene",  som  for- 
dum var  Akademikere  og  svor  til  Mozart  og  Béethoven,  nu  om  Stunder 
er  bievne  Salonradikalere  og  sværger  til  Wagner  og  Russerne. 

. , Efter  Helsted’s  Symfoni  virkede  et  Arbejde  af  Horneman  friskt 
og  oprindeligt;  man  følte  stærkt  Modsætningen  mellem  den  dygtige  Mu- 
siker og  den  fødte  Komponist.  Horneman  har  benævnet  dette  Værk: 
„ Lyrisk  Suite  i tre  Billeder  fra  Orkester  med  Kor  og  Solostemmer11,  og 
Titelen  er  rigtig,  for  saa  vidt  som  det  allersmukkeste  er  de  orkestrale  Indled- 
ninger til  de  tre  Stykker.  De  er  alle  i høj  Grad  stemningsfulde;  af 
største  Finhed  er  f.  Eks.  det  Taageslør,  som  Komponisten  væver  som 
Indledning  til  det  2det  Stykke,  og  som  sædvanlig  hos  Horneman  er  Or- 
kestret klangfuldt,  fint  og  diskret  behandlet.  Desværre  har  Korene  en 
gyselig  Tekst  og  er  ikke  overalt  fri  for  Banaliteter ; Dirigenten , Hr.  Vilh. 
Rosenberg  magtede  ikke  ganske  sin  Opgave  — navnlig  savnede  man 
finere  Nuancer  i høj  Grad. 

Ligesom  der  paa  den  første  Koncert  indlededes  med  en  Ouverture  af 
Gade,  dirigeret  af  Carl  Nielsen,  saaledes  begyndte  den  sidste  Koncert 
med  en  Ouverture  af  Hartmann  under  Asger  Hamerik  som  Dirigent. 
Derpaa  fulgte  et  Stykke  af  sidstnævnte  „Høstdans*  for  Damekor  og  Or- 
kester, en  saa  fad,  ensformig  og  tarvelig  Musik,  som  jeg  knap  mindes  at 
have  hørt  i en  Koncertsal.  Langt  bedre  virkede  en  Symfoni . (Nr.  3, 
D-Dur)  af  Louis  GI  as  s,  et  i det  hele  smukt  og  dygtigt  Arbejde,  særlig 
dens  to  første  Dele.  Noget  særligt  oprindeligt  eller  selvstændigt  Naturel 
kom  vel  ikke  for  Dagen,  og  navnlig  Bruckner  gør  sig  stærkt  gældende  i 
denne  Symfoni;  men  ikke  desto  mindre  formaar  Hr.  Glass  at  fængsle 
Opmærksomheden  ved  god,  naturlig  Melodik  — blot  Sidetemaet  i Fi- 
nalen er  vulgært  og  ved  en  ikke  ringe  kombinatorisk  Evne.  Denne 
sidste  kommer  stærkest  frem  i Finalen,  men  denne  Sats  er  — med  al 
Anerkendelse  af  den  Dygtighed,  der  er  nedlagt  i den  — alligevel  forfejlet: 
Komponisten  har  her  ikke  naaet,  hvad  han  har  villet.  Symfonien  vilde 
have  vundet  betydeligt,  om  denne  Sats  havde  været  holdt  indenfor  den 
samme  mere  beskedne  Ramme  som  de  øvrige  Dele.  Efter  denne  Finale 
føltes  unægtelig  Afstanden,  da- Carl  Nielsen ’s  Hymne  til  Kærligheden 
tonede  frem.  Denne  er  simpelt  lien  et  fuldbaarent  Mesterværk,  baaret  af 
en  dyb  Oprindelighed  og  Kraft  i Stemning  og  Følelse  og  udført  med 
fuld  Beherskelse  af  Midlerne.  Betagende  er  Sopransoloen  „Amor  est 
dolor  meus*,  ikke  mindst  tilsidst,  hvor  den  kombineres  med  Koret,  og  ganske 
klassisk  i sin  Renhed  og  Skønhed  er  de  gamle  Mænds  Lovprisning  af 
Kærligheden.  Det  hele  Værk  gjorde  denne  Gang  et  endnu  stærkere  Ind- 
tryk end  ved  dets  Opførelse  i Musikforeningen  for  nogle  Aar  tilbage; 
Komponisten  dirigerede  selv  med  stor  Myndighed,  og  det  var  øjensynlig 
lykkedes  ham  at  opildne  Koret;  skønt  endnu  saa  lidt  sammensunget, 
gjorde  det  sine  Sager  upaaklageligt. 

Vilde  det  ikke  være  paa  Tide,  om  Carl  Nielsen  blev  fuldtud 
anerkendt  som  det,  han  er?  Og  om  han  blev  saaledes  paaskønnet  fra 
Statens  Side,  at  han  helt  kunde  hellige  sig  til  at  frembringe?  Han,  der 

endnu  for  ikke  mange  Aar  siden  i alle  vore  Blade  figurerede  som  „den  unge 
Komponist",  nærmer  sig  nu  Fyrrety  veaars  Alderen ; han  har  allerede  fuld- 
endt en  Række  store,  monumentale  Arbejder,  og  han  er  den  eneste  i 
den  yngre  Generation,  om  hvem  det  med  Rette  kan  siges,  at  han  staar 
som  en  ny  og  stor  Personlighed  i vor  Musik.  Vore  meget  økonomiske 
Statsmyndigheder  behøver  ikke  at  frygte  for  Konsekvenser:  den  Art  Ta- 
lenter vokser  ikke  paa  Træerne.  — 

Ser  man  tilbage  paa  de  to  sidst  omtalte  Koncerter,  saa  er  der  lidt 
uheldigt  i,  at  de  bedste  Arbejder  er  de,  som  ikke  er  absolutte  Nyheder: 
Horneman’s  Suite  siges  at  være  skrevet  for  mange  Aar  siden,  og  Carl 
Nielsen’s  Hymne  har  været  opført  før;  de  egentlige  Nyheder,  de  to  Sym- 
fonier — for  slet  ikke  at  tale  om  Hr.  Hameriks  Arbejde  — staar  i 2den 
Række.  Og  om  Generationen  under  de  30  Aar  forlyder  der  endnu  intet. 
Forhaabentlig  erfarer  man  til  næste  Aar  noget  om  den. 

Mindst  Interesse  frembød  Koncertforeningens  mellemste  Koncert, 
der  var  helliget  Kammermusik  og  Sang.  Thi  det  er  jo  ikke  nærmest 
for  disse  to  Genrers  Skyld,  at  Foreningen  er  blevet  stiftet.  Fini  Hen- 
riques  vilde  ikke  have  Vanskelighed  ved  at  faa  sin  friske,  ungdomme- 
lige Violinsonate  eller  Ghr.  Barnekow  ved  at  faa  sin  elskværdige,  lidt 
blege  Klaverkvartet  opført  andetsteds,  saa  lidt  som  det  vilde  volde  L.  R o- 
senfeld  nogen  som  helst  Besvær  at  faa  sine  kønne  og  naturlige  Sange 
— som  dog  ikke  naaede  saa  højt  op  som  adskillige  andre  Sange  af 
samme  Komponist  — sungne  paa  andre  Koncerter. 

^Publikum  i dansk  Koncertforening  er  fornøjelig  ublaseret  og  be- 
gejstringsdygtigt. Undertiden  snarest  noget  for  taknemligt. 

Desværre  — det  samme  kan  ikke  siges  om  vort  Operapublikum.  I 
alt  Fald  mangler  al  Udholdenhed  i Begejstringen,  og  det  er,  som  om 
det  ene  og  alene  er  de  udførende  og  slet  ikke  selve  Musikken,  som  in- 
teresserer. „ Aladdin  “ ’s  Skæbne  er  et  betegnende  Fingerpeg  i den  Ret- 
ning. Da  den  kom  frem  for  13 — 14  Aar  siden,  gjorde  den  nærmest 
Fiasco:  den  oplevede  kun  nogle  faa  Opførelser  og  blev  saa  henlagt. 
Man  tro  nu  ikke,  at  det  var,  fordi  Musikken  er  svært  fattelig  — den  er 
saa  melodirig,  naturlig  og  velklingende,  som  ønskes  kan.  Grunden  var 
ikke  engang  Operaens  utvivlsomme  Mangler  i dramatisk  Henseende,  men 
blot  den,  at  Titelrollens  daværende  Indehaver  ikke  kunde  fængsle  Pub- 
likum nok.  Det  maa  være  bittert  for  en  Komponist,  at  hans  Arbejdes 
Skæbne  i den  Grad  afhænger  af  den  Tilfældighed,  om  de  rette  ud- 
førende er  til  Stede  eller  ikke.  Og  dobbelt  bittert  maa  det  have  været 
for  Professor  Horneman  faa  Aar  efter  at  se  ganske  uægte  Produkter  — 
som  f.  Eks  Vifandaka  — Aften  efter  Aften  trække  fuldt  Hus  blot  for 
Hr.  Herold’s  Skyld.  Nu  — i hvert  Fald  er  det  da  godt,  at  det  er  lyk- 
kedes Hr.  Herold  denne  Gang  at  bringe  Aladdin  til  Sejr;  at  den  nu  slog 
igennem,  er  ikke  en  Følge  af,  at  Publikum  i de  13—14  Aar  er  blevet 
bedre  — det  er  snarere  blevet  værre  — men  kun  af  den  udmærkede 
Udførelse.  Saaledes  som  Aladdin  nu  gaar,  er  det  næsten  en  Mønster- 
forestilling, og  navnlig  Hr.  Herold  overgaar  her  sig  selv;  han  udfører 
denne  Rolle  med  det  fuldendte  Mesterskabs  Frihed  og  Overlegenhed, 
baade  hvad  Sang  og  Spil  angaar.  Men  ogsaa  Nureddin,  Gulnare  og 

Sultanen  er  i udmærkede  Hænder  hos  Hr.  Simonsen,  Fru  Ulrich  og  Hr.  Max 
Muller.  Forhaabentlig  vil  Aladdin  nu  gaa  ind  i Publikums  Bevidsthed  og 
blive  Almenejendom.  Det  fortjener  denne  smukke,  til  Dels  ganske  ypper- 
lige Musik. 

Mærkelig  var  Publikums  Holdning  over  for  Valkyrien.  Da  Fru  Guld- 
branson  optraadte,  var  Begejstringen  paa  Toppunktet  — saa  hurtigt  som 
den  derefter  tabte  sig,  skulde  man  tro,  at  Skylden  var  Frøken  Krarup- 
Hansen’s.  Men  det  vilde  være  at  gøre  denne  Sangerinde  stor  Uret;  thi 
hendes  Præstation  var  ikke  blot  gennemgaaende  god,  men  stedvis  ud- 
mærket. Hun  besidder  vel  ikke  denne  absolute  Myndighed  og  Sikkerhed, 
hvorved  Fru  Guldbranson  straks  aabenbarer  sig  som  den  fødte  Wagner- 
Sangerinde,  men  adskilligt  af  Partiet  sang  hun  til  Gengæld  med  større  Varme 
og  Hengivelse.  Forunderligt  er  det,  som  det  gaar  herhjemme  med 
Wagner’s  senere  Værker:  glødende  Begejstring,  da  Mestersangerne  kom 
frem  — Henlæggelse  efter  kort  Tid;  glødende  Begejstring  over  Victor 
Bendix’  Wagner -Koncerter  — de  er  i Aar  forsvundne,  forhaabentlig 
dog  kun  midlertidigt;  glødende  Begejstring  over  Valkyrien  — faa  Op- 
førelser og  formodentlig  Henlæggelse  i næste  Sæson.  Hvad  er  Grunden? 
Skulde  det  blot  være,  at  Hr.  Herold  ikke  medvirker?  Man  fristes  næsten 
til  at  tro  det.  Men  hvad  er  dette  for  en  Falliterklæring  for  os! 

Frøken  Thyra  Larsen  havde  en  vellykket  2den  Debut  som  Anna  i 
Hans  Hejling;  denne  Rolle  klædte  hende  nok  saa  godt  som  Senta.  Det 
vil  vel  næppe  vare  længe,  inden  denne  unge  Dame  er  fastere  knyttet  til 
Scenen.  Men  hun  er  endnu  dygtig  „ københavnsk  og  det  vilde  være 
godt  for  hende,  om  Teatret  sørgede  for,  at  hun  fik  set  nogen  dra- 
matisk Kunst  paa  udenlandske  større  Scener.  — Som  Lampens  Aand  i 
Aladdin  og  som  Masetto  i Don  Juan  debuterede  Hr.  B.  Christensen.  Han 
har  en  god  Stemme  og  synes  lovende. 

Det  er  en  Fortjeneste  af  Teaterbestyrelsen  at  have  engageret 
Hr.  Forsell  til  at  synge  her  i Maj  Maaned.  I alt  Fald  har  Resultatet 
været  en  Række  Mozart-Opførelser  for  udsolgt  Hus,  noget  vi  jo  ikke  er 
vant  til.  Hr.  Forsell  gjorde  Lykke  og  med  Rette.  Med  en  smuk  Stemme 
og  et  fint  Foredrag  forener  han  en  ikke  ringe  Evne  til  at  føre  sig  paa 
Scenen.  Kun  Skade,  at  han  ikke  altid  forstaar  at  moderere  sig:  dels 
forcerer  han  Tempoet  lovlig  virtuosmæssigt  i Don  Juans  Arie,  dels 
agerer  han  i samme  Rolle  for  meget  med  sin  Person,  saaledes  at  hans 
Don  Juan  ofte  gør  mere  Indtryk  af  en  Poseur  end  af  den  uimodstaae- 
lige.  Langt  mere  harmonisk  virker  han  som  Greven  i Figaros  Bryllup. 
Desværre  — med  Undtagelse  af  Leporello,  Kommandanten  og  Zerline, 
som  høres  med  Fornøjelse,  er  Rollerne  i Don  Juan  ellers  besatte  saa- 
ledes, at  man  ikke  sjældent  glemmer,  at  ingen  anden  Musik  i den  Grad 
er  den  rene  Ørefryd  som  Mozari’s. 

Rudolph  Bergh 


Anm.  Adskilligt,  som  burde  have  været  medtaget  i den  foranstaaende 
Oversigt,  har  Sygdom  forhindret  mig  i at  overvære.  Særligt  gælder  dette  Ka- 
pellets og  Cæciliaforeningens  2den  Koncert,  Hugo  Becker  og  Fini  Henriques’ 
Musik  til  Canta. 

